
Prefaţă 


Fiecare dintre voi ar trebui să-și examineze din nou modul în care a crezut în 
Dumnezeu de-a lungul vieţii, pentru a putea vedea dacă, pe parcursul urmăririi lui 
Dumnezeu, ai înțeles cu adevărat, ai priceput cu adevărat și ai ajuns să cunoști cu 
adevărat pe Dumnezeu, dacă știi cu adevărat care este atitudinea pe care Dumnezeu o 
are față de diferitele tipuri de fiinte umane și dacă înţelegi cu adevărat lucrarea pe care 
o săvârşeşte Dumnezeu asupra ta și cum îţi definește Dumnezeu fiecare acţiune. Pe 
acest Dumnezeu, care este alături de tine, călăuzind direcţia progresului tău, stabilindu- 
ți destinul și satisfăcându-ţi nevoile — cât de mult ÎI înţelegi pe acest Dumnezeu, la urma 
urmelor. Cât de mult știi cu adevărat despre acest Dumnezeu? Ştii ce lucrează El asupra 
ta în fiecare zi? Șitii principiile și scopurile pe care El Își întemeiază fiecare acțiune? Șiii 
cum te călăuzește? Ştii mijloacele prin care El Se îngrijește de tine? Ştii metodele prin 
care El te conduce? Ştii ce dorește să obțină de la tine și ce dorește să realizeze în tine? 
Ştii ce atitudine adoptă El faţă de diversele feluri în care te comporti? Ştii dacă ești o 
persoană iubită de El? Ştii originea bucuriei, mâniei, tristeţii și încântării Lui, a gândurilor 
și a ideilor din spatele lor și a esenței Lui? Ştii, în cele din urmă, ce fel de Dumnezeu 
este acest Dumnezeu în care crezi? Sunt acestea și alte întrebări de acest fel ceva ce 
nu ai înțeles niciodată ori la care nu te-ai gândit? În căutarea credinţei tale în Dumnezeu, 
ai risipit, prin aprecierea și experiența reală a cuvintelor lui Dumnezeu, neînțelegerile 
tale despre El? Ai dobândit, după ce ai primit disciplina și cearta lui Dumnezeu, ascultare 
și grijă autentică? Ai cunoscut, în mijlocul mustrării și judecății lui Dumnezeu, rebeliunea 
și natura satanică a omului și ai câștigat un grăunte de înţelegere despre sfinţenia lui 
Dumnezeu? Ai început, sub îndrumarea și luminarea cuvintelor lui Dumnezeu, să ai o 
nouă viziune asupra vieţii? Ai simţit, în mijlocul încercărilor trimise de Dumnezeu, 
intoleranţa Lui pentru jignirile omului, precum și ceea ce El cere de la tine și cum te 
mântuiește? Dacă nu știi ce înseamnă să înţelegi greșit pe Dumnezeu, sau cum să 
risipești această neînțelegere, atunci se poate spune că nu ai intrat niciodată într-o 
adevărată comuniune cu Dumnezeu și că nu L-ai înţeles niciodată pe Dumnezeu, sau 
cel puţin se poate spune că nu ai dorit niciodată să-L înţelegi. Dacă nu știi ce este 
disciplina și cearta lui Dumnezeu, atunci cu siguranţă nu știi ce sunt ascultarea și grija, 
sau cel puţin nu ai fost niciodată cu adevărat ascultător sau nu ţi-a păsat de Dumnezeu. 
Dacă nu ai trăit niciodată mustrarea și judecata lui Dumnezeu, atunci cu siguranţă nu 
vei şti ce este sfinţenia Lui și-ţi va fi cu atât mai puţin clar ce este răzvrătirea omului. 
Dacă nu ai avut niciodată o viziune corectă asupra vieţii sau un scop corect în viaţă, dar 
ești încă într-o stare de perplexitate și indecizie față de viitoarea ta cale în viaţă, chiar 
până la punctul în care eziți să înaintezi, atunci este cert că nu ai primit niciodată 
iluminarea și îndrumarea lui Dumnezeu; se poate spune că niciodată nu ai fost cu 
adevărat aprovizionat sau umplut de cuvintele lui Dumnezeu. Dacă nu ai fost încă supus 
încercărilor lui Dumnezeu, atunci este de la sine înţeles că, în mod cert, nu știi ce 


înseamnă intoleranţa lui Dumnezeu pentru jignirile omului și nici nu ai înțelege ceea ce 
Dumnezeu cere în cele din urmă de la tine și, chiar mai puţin, ceea ce este, în ultimă 
instanţă, lucrarea Lui de gestionare și salvare a omului. Indiferent cât de mulţi ani o 
persoană a crezut în Dumnezeu, dacă nu a trăit sau nu a perceput nimic în cuvintele lui 
Dumnezeu, atunci cu siguranță nu merge pe calea spre mântuire, credinţa sa în 
Dumnezeu este cu siguranţă fără conţinut real, cunoașterea sa Dumnezeu este cu 
siguranţă zero, și este de la sine înțeles că nu are nicio idee despre ceea ce înseamnă 
să-L venerezi pe Dumnezeu. 

Bunurile și ființa lui Dumnezeu, esenţa lui Dumnezeu, firea lui Dumnezeu - toate au 
fost făcute cunoscute în cuvintele Lui către omenire. Când trăiește cuvintele lui 
Dumnezeu, omul va ajunge, în procesul punerii lor în practică, să înțeleagă scopul din 
spatele cuvintelor pe care le rostește Dumnezeu și să înțeleagă sursa și fundalul 
cuvintelor lui Dumnezeu și să înțeleagă și să aprecieze efectul predestinat al cuvintelor 
lui Dumnezeu. Pentru omenire, toate acestea sunt lucruri pe care omul trebuie să le 
trăiască, să le înțeleagă și să le obțină pentru a avea dobândi adevărul și viața, pentru 
a înțelege intenţiile lui Dumnezeu, pentru a se transforma în firea lui și a putea să asculte 
de suveranitatea și aranjamentele lui Dumnezeu. În același timp, acel om care trăiește, 
înțelege și obține aceste lucruri, va dobândi treptat o înțelegere a lui Dumnezeu și, în 
acel moment, va dobândi și grade diferite de cunoaștere a Lui. Această înțelegere și 
cunoaștere nu iese din ceva ce omul a imaginat sau alcătuit, ci mai degrabă din ceea ce 
apreciază, trăiește, simte și confirmă în sine însuși. Numai după aprecierea, trăirea, 
simţirea și confirmarea acestor lucruri, cunoașterea lui Dumnezeu de către om 
dobândește conţinut; numai cunoașterea pe care o obține omul în acest moment este 
adevărată, reală și exactă, și acest proces — de a obține înţelegerea și cunoașterea 
adevărată a lui Dumnezeu apreciind, trăind, simțind și confirmând cuvintele Lui — nu este 
altceva decât comuniunea adevărată dintre om și Dumnezeu. În mijlocul acestui tip de 
comuniune, omul ajunge cu adevărat să înțeleagă și să priceapă intenţiile lui Dumnezeu, 
ajunge cu adevărat să înțeleagă și să cunoască posesiunile și ființa lui Dumnezeu, 
ajunge cu adevărat să înțeleagă și să cunoască esenţa lui Dumnezeu, ajunge treptat să 
înțeleagă și să cunoască firea lui Dumnezeu, ajunge la adevărata certitudine și la o 
definire corectă a faptului că Dumnezeu stăpânește asupra întregii creaţii și câștigă o 
influenţă esenţială și o cunoaștere a identităţii și poziţiei lui Dumnezeu. În mijlocul acestui 
fel de comuniune, omul își schimbă, pas cu pas, ideile despre Dumnezeu, pe care nu 
și-L mai imaginează din senin, ori dând frâu liber suspiciunilor în privinţa Lui, ori 
înțelegându-L greșit, ori condamnându-L, ori judecându-L, ori îndoindu-se de El. Astfel, 
omul va avea mai puţine dispute cu Dumnezeu, el va avea mai puţine conflicte cu 
Dumnezeu și vor exista mai puţine ocazii în care omul se revoltă împotriva lui 
Dumnezeu. Dimpotrivă, grija și ascultarea omului față de Dumnezeu vor crește mai mult 
și respectul față de Dumnezeu va deveni mult mai real și mai profund. În mijlocul unei 
astfel de comuniuni, omul nu numai că va obține măsura adevărului și botezul vieţii, ci 

va obţine în același timp și cunoașterea adevărată a lui Dumnezeu. În mijlocul unei astfel 
de comuniuni, omul nu numai că va fi transformat în firea lui și va primi mântuirea, dar 
în acelaşi timp va acumula și adevărata venerație și adorare a unei fiinţe create faţă de 
Dumnezeu. Având o astfel de comuniune, credința omului în Dumnezeu nu va mai fi o 
foaie goală de hârtie, sau o promisiune oferită din vârful buzelor, sau o formă de căutare 
oarbă și idolatrizare; numai cu acest tip de comuniune, viața omului va crește zi de zi 
spre maturitate și doar acum firea lui se va transforma treptat și credinţa lui în Dumnezeu 
va trece, pas cu pas, dintr-o convingere vagă și incertă într-o ascultare și îngrijire 
autentică, în venerație reală și omul va progresa treptat, de asemenea, pe parcursul 
urmăririi lui Dumnezeu, de la o poziţie pasivă la una activă, de la negativ la pozitiv; numai 
cu acest fel de comuniune va ajunge omul la înţelegerea și priceperea adevărată a lui 
Dumnezeu, la cunoașterea adevărată a lui Dumnezeu. Deoarece marea majoritate a 
oamenilor nu au intrat niciodată în comuniune adevărată cu Dumnezeu, cunoștințele lor 
despre Dumnezeu se opresc la nivelul teoriei, la nivelul slovelor și doctrinelor. Adică, 
marea majoritate a oamenilor, indiferent de câţi ani au crezut în Dumnezeu, sunt încă, 
în ceea ce priveşte cunoașterea lui Dumnezeu, în același loc în care au început, blocați 
la temelia formelor tradiționale de omagiu, cu superstiţiile lor feudale asociate și nuanțele 
romantice. Faptul că cunoașterea omului despre Dumnezeu ar trebui oprită la punctul 
de pornire, înseamnă că este practic inexistentă. În afară de afirmaţia omului despre 
poziția și identitatea lui Dumnezeu, credința omului în Dumnezeu este încă într-o stare 
de incertitudine vagă. Deci, cât de multă venerație adevărată poate să aibă omul faţă de 
Dumnezeu? 

Indiferent cât de ferm crezi în existenţa lui Dumnezeu, aceasta nu poate înlocui 
cunoașterea ta despre Dumnezeu și nici veneraţia ta fată de Dumnezeu. Indiferent cât 
de mult te-ai bucurat de binecuvântările Lui și de harul Lui, aceasta nu poate înlocui 
cunoașterea ta despre Dumnezeu. Indiferent cât de dornic ești să consacri toate bunurile 
tale și să cheltuiești toate bunurile tale de dragul Lui, aceasta nu poate înlocui 
cunoașterea ta despre Dumnezeu. Poate ai devenit atât de familiarizat cu cuvintele pe 
care le-a spus Dumnezeu, sau chiar le cunoști pe dinafară și le poţi turui, dar aceasta 
nu poate înlocui cunoașterea ta despre Dumnezeu. Oricât ar intenţiona omul să-L 
urmeze pe Dumnezeu, dacă nu a avut niciodată o comuniune autentică cu Dumnezeu 
sau o trăire autentică a cuvintelor lui Dumnezeu, atunci cunoașterea lui Dumnezeu nu 
va fi decât o pată albă ori o reverie nesfârșită; pentru că oricât ţi-ai fi frecat umerii de 
Dumnezeu în trecere, ori L-ai întâlnit faţă în faţă, cunoașterea ta despre Dumnezeu va 
fi în continuare zero, iar veneraţia ta pentru Dumnezeu nu mai mult decât o lozincă goală 
sau un concept idealizat. 

Mulţi oameni ţin să citească cuvintele lui Dumnezeu zi de zi, chiar până la a 
încredința memoriei cu grijă toate pasajele clasice, ca și cea mai de preț posesiune și, 
în plus, predică cuvintele lui Dumnezeu peste tot, aprovizionând și ajutând pe alții prin 
cuvintele Lui. Ei cred că a face aceasta înseamnă să stea mărturie lui Dumnezeu, să 

stea mărturie cuvintelor Lui, că a face aceasta înseamnă să urmeze calea lui Dumnezeu; 
ei cred că a face aceasta înseamnă să trăiască prin cuvintele lui Dumnezeu, că a face 
aceasta înseamnă să aducă cuvintele Lui în vieţile lor cotidiene, că făcând aceasta le 
va permite să primească lauda lui Dumnezeu și să fie mântuiţi și desăvârșiţi. Dar, chiar 
în timp ce propovăduiesc cuvintele lui Dumnezeu, ei niciodată nu se conformează 
cuvintelor lui Dumnezeu în practică, nici nu încearcă să se compare cu ceea ce este 
revelat în cuvintele lui Dumnezeu. Ei folosesc mai degrabă cuvintele lui Dumnezeu 
pentru a câștiga adoraţia și încrederea altora prin viclenie, pentru a intra în gestionare 
pe cont propriu și a înșela și a fura slava lui Dumnezeu. Ei speră, în zadar, să exploateze 
ocazia oferită de răspândirea cuvintelor lui Dumnezeu pentru a le fi atribuită lucrarea lui 
Dumnezeu și lauda Lui. Câţi ani au trecut și nu numai că acești oameni au fost incapabili 
să câștige lauda lui Dumnezeu în procesul propovăduirii cuvintelor lui Dumnezeu, și nu 
numai că au fost incapabili să descopere calea pe care să o urmeze în procesul aducerii 
mărturiei cuvintelor lui Dumnezeu, și nu numai că ei nu s-au ajutat sau aprovizionat pe 
ei înșiși în procesul aprovizionării și ajutării altora prin cuvintele lui Dumnezeu, și nu 
numai că au fost incapabili să-L cunoască pe Dumnezeu sau să trezească în ei înșiși 
venerația autentică pentru Dumnezeu în procesul facerii acestor lucruri; ci, dimpotrivă, 
neînțelegerile lor în privinţa lui Dumnezeu devin din ce în ce mai adânci, neîncrederea 
lor faţă de El tot mai gravă și imaginaţia lor despre El tot mai hiperbolică. Aprovizionați 
și ghidaţi de teoriile lor despre cuvintele lui Dumnezeu, ei par complet în elementul lor, 
ca și cum îndeplinesc cu mare ușurință abilităţile lor, ca și cum și-au găsit scopul în viață, 
misiunea lor, și ca și cum au câștigat o viaţă nouă și au fost mântuiţi, ca și cum, cu 
cuvintele lui Dumnezeu rostogolindu-se tranșant în recitalul lor, ei au câștigat adevărul, 
au înțeles intenţiile lui Dumnezeu și au descoperit calea spre cunoașterea lui Dumnezeu, 
ca şi când, în procesul de predicare a cuvintelor lui Dumnezeu, au ajuns adesea faţă în 
față cu Dumnezeu. De asemenea, ei sunt adesea „mișcaţi” până la crize de plâns și, 
adesea, conduși de „Dumnezeu” în cuvintele lui Dumnezeu, ei par să beneficieze 
neîncetat de atenţia Lui sinceră și de intenţia Lui afectuoasă și, în același timp, că au 
înțeles mântuirea omului de către Dumnezeu și gestionarea Lui, că au ajuns să 
cunoască esenţa Lui și că au ajuns să cunoască firea Lui dreaptă. Bazându-se pe 
această temelie, ei par să creadă încă și mai ferm în existenţa lui Dumnezeu, să fie mai 
conștienți de starea Lui slăvită și să simtă încă și mai profund măreţia și transcendenta 
Lui. Impregnaţi de cunoașterea superficială a cuvintelor lui Dumnezeu, s-ar părea că a 
lor credinţă a crescut, hotărârea lor de a suporta suferința s-a întărit și cunoașterea lor 
despre Dumnezeu s-a aprofundat. Ei nu știu că, până când vor experimenta cu adevărat 
cuvintele lui Dumnezeu, toată cunoașterea lor despre Dumnezeu și ideile lor despre El 
provin din propria lor închipuire și presupunere. Credinţa lor nu ar rezista la niciun fel de 
test de la Dumnezeu, așa-numita lor spiritualitate și statut pur și simplu nu ar rezista la 
încercarea sau inspecția lui Dumnezeu, hotărârea lor este doar un castel construit pe 
nisip și așa-numita lor cunoaștere despre Dumnezeu nu este decât o plăsmuire a 

imaginaţiei lor. De fapt, acești oameni, care, așa cum au fost, au depus mult efort în 
cuvintele lui Dumnezeu, nu au realizat niciodată ce este adevărata credinţă, ce este 
ascultarea adevărată, ce este grija reală sau ceea ce este cunoașterea reală a lui 
Dumnezeu. Ei iau teoria, imaginaţia, cunoașterea, darul, tradiţia, superstiţia și chiar 
valorile morale ale omenirii și le transformă în „capital” și „armament” drept credinţă în 
Dumnezeu și urmarea Lui, chiar transformându-le în temeliile credinţei lor în Dumnezeu 
și ale urmării Lui. În același timp, ei iau, de asemenea, acest capital și armament și le 
transformă în talismane magice prin care Îl cunosc pe Dumnezeu, înfruntă și au de-a 
face cu cercetările, încercările, mustrarea și judecata lui Dumnezeu. În cele din urmă, 
ceea ce ei încă adună nu mai constă în nimic altceva decât concluzii despre Dumnezeu, 
care sunt îmbibate în conotaţie religioasă, în superstiție feudală și în tot ceea ce este 
romantic, grotesc și enigmatic. Modul lor de cunoaștere și definire a lui Dumnezeu este 
imprimat în aceeași matriţă ca aceea a oamenilor care cred numai în Raiul de Deasupra, 
sau Bătrânul din Cer, în timp ce realitatea lui Dumnezeu, esenţa Lui, firea Lui, 
posesiunile și ființa Lui, și așa mai departe — tot ce are legătură cu adevăratul Dumnezeu 
Însuși — sunt lucruri pe care cunoașterea lor nu a reușit să le priceapă, de care 
înțelegerea lor e complet separată și chiar la fel de departe ca polul nord și polul sud. În 
acest fel, deși acești oameni trăiesc în virtutea dispoziţiilor și hranei cuvintelor lui 
Dumnezeu, ei nu pot, cu toate acestea, să pășească pe calea temerii de Dumnezeu și 
a evitării răului. Adevăratul motiv pentru aceasta se datorează faptului că nu au făcut 
niciodată cunoștință cu Dumnezeu, nici nu au avut vreodată un contact sau o comuniune 
reală cu El, astfel încât este imposibil ca ei să ajungă la înţelegere reciprocă cu 
Dumnezeu sau să se trezească în ei înșiși credința adevărată, urmărirea sau adorarea 
lui Dumnezeu. Pentru că ei ar trebui astfel să acorde atenţie cuvintelor lui Dumnezeu, 
pentru că ei ar trebui astfel să acorde atenţie lui Dumnezeu — această perspectivă și 
atitudine i-a condamnat să se întoarcă cu mâinile goale de la strădaniile lor, i-a 
condamnat ca ei, pentru toată veșnicia, să nu poată păși pe calea fricii de Dumnezeu și 
a evitării răului. Scopul pe care ei îl ţintesc și direcţia în care merg, înseamnă că ei sunt 
dușmanii lui Dumnezeu pentru veșnicie și că, pentru veșnicie, ei nu vor putea vreodată 
să primească mântuirea. 

Dacă, în cazul unei persoane care L-a urmat pe Dumnezeu de mulți ani și s-a 
bucurat de asigurarea cuvintelor Lui timp de mulţi ani, definiția sa despre Dumnezeu ar 
fi, în esenţă, aceeași cu a unui om care se prosternează în omagiu înaintea idolilor, 
atunci aceasta ar însemna că această persoană nu a ajuns la realitatea cuvintelor lui 
Dumnezeu. Acest lucru se datorează faptului că pur și simplu nu a intrat în realitatea 
cuvintelor lui Dumnezeu și, din acest motiv, realitatea, adevărul, intenţiile și cererile 
asupra omenirii, toate acestea inerente cuvintelor lui Dumnezeu, nu au nimic de-a face 
cu acea persoană. Adică, indiferent cât de greu poate o astfel de persoană să lucreze 
la suprafața sensului cuvintelor lui Dumnezeu, totul este inutil: pentru că ceea ce 
urmărește sunt doar cuvinte, ceea ce obține va fi, de asemenea, în mod necesar, doar 

cuvinte. Indiferent dacă cuvintele rostite de Dumnezeu sunt, în aparenţă, simple sau 
profunde, toate sunt adevăruri indispensabile omului în momentul în care intră în viaţă; 
ele sunt izvorul apelor vii care îi permit omului să supravieţuiască atât în spirit, cât și în 
trup. Ele oferă omului ceea ce are nevoie pentru a rămâne în viaţă; principiile și crezul 
pentru conducerea vieţii sale cotidiene; calea pe care trebuie să apuce spre mântuire, 
cât și scopul și direcţia; fiecare adevăr pe care ar trebui să-l posede ca ființă creată 
înaintea lui Dumnezeu; și orice adevăr despre modul în care omul ascultă și se închină 
lui Dumnezeu. Ele sunt garanţia care asigură supraviețuirea omului, ele sunt pâinea 
zilnică a omului și ele sunt, de asemenea, suportul robust care permite omului să fie 
puternic și să se ridice. Ele sunt bogate în realitatea adevărului cu care omenirea creată 
trăiește umanitatea normală, bogate în adevărul prin care omenirea se desprinde de 
corupție și ocolește capcanele Satanei, bogate în învățătură, îndemn, încurajare și 
consolare neobosite, pe care Creatorul le dă umanităţii create. Ele sunt farul care 
îndrumă și iluminează pe oameni ca să înțeleagă tot ceea ce este pozitiv, garanţia care 
asigură că oamenii vor trăi și vor intra în posesia a tot ce este drept și bun, criteriul prin 
care oamenii, evenimentele și obiectele sunt toate măsurate și, de asemenea, 
indicatorul de navigaţie care conduce oamenii spre mântuire și calea luminii. Numai în 
experienţa practică a cuvintelor lui Dumnezeu omul poate fi alimentat cu adevărul şi cu 
viața; numai aici poate ajunge omul să înțeleagă ce este umanitatea normală, ce este o 
viață semnificativă, ce este o ființă creată autentică, ce este o ascultare reală de 
Dumnezeu; numai aici poate ajunge omul să înţeleagă cum ar trebui să aibă grijă de 
Dumnezeu, cum să-și îndeplinească datoria unei ființe create și cum să posede 
asemănarea unui om adevărat; numai aici poate ajunge omul să afle ce se înțelege prin 
credință autentică și adorare pură; numai aici poate ajunge omul să înțeleagă cine este 
Conducătorul cerurilor și al pământului și al tuturor lucrurilor; numai aici poate ajunge 
omul să înțeleagă mijloacele prin care Cel care este Stăpânul tuturor legilor creaţiei, 
conduce și asigură creația; și numai aici poate ajunge omul să înțeleagă și să priceapă 
mijloacele prin care Cel care este Stăpânul întregii creaţii există, devine manifest și 
lucrează. Separat de experiența reală a cuvintelor lui Dumnezeu, omul nu are nicio 
cunoaștere sau înţelegere reală a cuvintelor lui Dumnezeu și a adevărului. Un astfel de 
om este pur și simplu un cadavru viu, o cochilie goală, și toată cunoașterea referitoare 
la Creator nu are nimic de-a face cu el. În ochii lui Dumnezeu, un astfel de om nu a 
crezut niciodată în El, nici nu L-a urmat vreodată, așa că Dumnezeu nu îl recunoaște 
nici ca credincios, nici ca urmaș al Lui, cu atât mai puţin ca o fiinţă creată autentică. 

O ființă autentică creată trebuie să ştie cine este Creatorul, pentru ce este creația 
omului, cum să-și îndeplinească responsabilităţile unei fiinţe create și cum să se închine 
Domnului întregii creații, trebuie să înțeleagă, să priceapă, să cunoască și să aibă grijă 
de intenţiile, dorinţele și cererile Creatorului și trebuie să acţioneze în conformitate cu 
calea Creatorului — să se teamă de Dumnezeu și să evite răul. 

Ce înseamnă să te temi de Dumnezeu? Și cum se poate evita răul? 

„A avea teamă de Dumnezeu” nu înseamnă spaimă și groază de nedescris, nici să 
eviti, nici să te distanţezi, nici nu este idolatrizare sau superstiție. Mai degrabă, este 
admiraţie, stimă, încredere, înțelegere, grijă, ascultare, consacrare, iubire, precum și 
adorare necondiționată și răbdătoare, răsplată și supunere. Fără o cunoaștere reală a 
lui Dumnezeu, omenirea nu va avea admiraţie autentică, încredere autentică, înțelegere 
autentică, grijă sau ascultare autentică, ci doar teamă și neliniște, numai îndoială, 
neînțelegere, evadare şi evitare; fără o cunoaștere autentică a lui Dumnezeu, omenirea 
nu va avea o consacrare și o răsplată autentice; fără o cunoaștere autentică a lui 
Dumnezeu, omenirea nu va avea o adorare și o supunere autentice, ci doar idolatrizare 
și superstiție oarbă; fără o cunoaștere reală a lui Dumnezeu, omenirea nu poate să 
acționeze conform cu calea lui Dumnezeu sau să se teamă de Dumnezeu ori să evite 
răul. Dimpotrivă, fiecare activitate și comportament în care omul se angajează vor fi 
umplute de răzvrătire și sfidare, cu imputaţii calomnioase și judecăţi răutăcioase despre 
El și cu un comportament malefic care contravine adevărului și adevăratului sens al 
cuvintelor lui Dumnezeu. 

Odată ce omenirea are încredere sinceră în Dumnezeu, ea va fi sinceră în a Îl urma 
pe Dumnezeu și a se baza pe El; numai cu încredere reală și dependenţă de Dumnezeu, 
omenirea poate avea înțelegere și pricepere autentică; împreună cu înţelegerea reală a 
lui Dumnezeu vine cu adevărat grija pentru El; numai cu grija autentică pentru 
Dumnezeu, omenirea poate avea o ascultare autentică; numai cu o ascultare autentică 
față de Dumnezeu, omenirea poate avea o consacrare autentică; numai printr-o 
consacrare veritabilă față de Dumnezeu, omenirea poate avea o răsplată necondiționată 
și fără plângere; numai cu încredere și dependenţă autentice, înțelegere și grijă 
autentice, ascultare autentică, consacrare și răsplată autentice, poate ajunge omenirea 
să cunoască cu adevărat firea și esenţa lui Dumnezeu și să cunoască identitatea 
Creatorului; numai când a ajuns cu adevărat să cunoască pe Creator, poate omenirea 
să trezească în ea însăși adorare și supunere autentice; numai când are o adorare și o 
supunere adevărată față de Creator, va fi capabilă omenirea să dea deoparte căile cele 
rele, adică să evite răul. 

Aceasta constituie întregul proces al „temerii de Dumnezeu și evitării răului” și este, de 
asemenea, conţinutul în întregime al temerii de Dumnezeu și evitării răului. Aceasta este 
calea care trebuie traversată pentru a ajunge la teama de Dumnezeu și evitarea răului. 

„Teama de Dumnezeu și evitarea răului” și cunoaşterea lui Dumnezeu sunt legate 
în mod indivizibil de o mulţime de fire, iar legătura dintre ele este evidentă. Dacă cineva 
dorește să ajungă la evitarea răului, trebuie mai întâi să aibă teamă reală faţă de 
Dumnezeu; dacă cineva dorește să ajungă la o teamă reală față de Dumnezeu, trebuie 
să aibă mai întâi cunoaștere reală a lui Dumnezeu; dacă cineva dorește să ajungă la 
cunoașterea lui Dumnezeu, trebuie să trăiască mai întâi cuvintele lui Dumnezeu, să intre 
în realitatea cuvintelor lui Dumnezeu, să trăiască certarea și disciplina lui Dumnezeu, 
mustrarea și judecata Lui; dacă cineva dorește să experimenteze cuvintele lui 

Dumnezeu, trebuie să se întâlnească întâi faţă în faţă cu cuvintele lui Dumnezeu, să 
ajungă faţă în față cu Dumnezeu și să-L roage pe Dumnezeu să-i asigure oportunităţi 
de a experimenta cuvintele Sale sub forma a tot felul de medii care implică oameni, 
evenimente, obiecte; dacă cineva dorește să se întâlnească față în fată cu Dumnezeu 
și cu cuvintele lui Dumnezeu, trebuie mai întâi să aibă o inimă simplă și cinstită, 
disponibilitatea de a accepta adevărul, voinţa de a suporta suferința, rezoluţia și curajul 
de a evita răul și aspiraţia de a deveni o ființă creată autentică... În acest fel, mergând 
mai departe pas cu pas, te vei apropia tot mai mult de Dumnezeu, inima ta va deveni tot 
mai curată și viața ta și valoarea de a fi viu vor deveni, după ce ajungi să-L cunoști pe 
Dumnezeu, tot mai semnificative și ceara tot mai strălucitoare. Până când, într-o bună 
zi, vei simţi că Creatorul nu mai este o enigmă, că Creatorul nu a fost niciodată ascuns 
de tine, că Creatorul nu Și-a ascuns niciodată faţa de tine, că Creatorul nu este deloc 
departe de tine, că Creatorul nu mai este Cel după care tânjești în mod constant în 
gândurile tale, ci Cel pe care nu-L poţi ajunge cu sentimentele tale, că El este într-adevăr 
și cu adevărat paza permanentă la dreapta si la stânga ta, asigurându-ţi viaţa si 
controlându-ţi destinul. El nu se află la orizontul îndepărtat, nici nu S-a ascuns sus în 
nori. El este chiar lângă tine, prezidând peste toate ale tale, El este tot ceea ce ai și El 
este singurul lucru pe care îl ai. Un astfel de Dumnezeu îţi permite să-L iubești din inimă, 
să te agăţi de El, să-L ţii aproape, să-L admiri, să te temi că-L pierzi și să nu fi dispus să 
mai renunti la El, să nu-L mai asculti, ori să-L mai eviţi ori să-L ţii la distanţă. Tot ce vrei 
tu e să-ți pese de El, să-L asculți, să răsplătești tot ce-ţi dă El și să te supui stăpânirii 
Lui. Să nu mai refuzi să fii ghidat, să fii aprovizionat, supravegheat și ţinut de El, să nu 
mai respingi ceea ce El dictează și stabilește pentru tine. Tot ce vrei este să-L urmezi, 
să fii în compania Lui; tot ce vrei este să-L accepti ca pe singura și unica ta viață, să-L 
accepti ca pe singurul și unicul tău Domn, singurul și unicul tău Dumnezeu. 


18 august 2014 

Cum să cunoaștem firea lui Dumnezeu 
și rezultatele pe care le va obţine lucrarea Sa 


Mai întâi, să cântăm un imn: „Imnul împărăției (1), Împărătia s-a pogorât asupra lumii”. 

Acompaniament: Mulţimile Mă aplaudă, mulțimile Mă slăvesc; toate gurile Îl numesc 
pe singurul Dumnezeu adevărat. Împărăţia se pogoară în lumea oamenilor. 

1 Mulţimile Mă aplaudă, mulțimile Mă slăvesc; toate gurile Îl numesc pe singurul 
Dumnezeu adevărat, toţi oamenii își ridică ochii pentru a privi faptele Mele. Împărăţia se 
pogoară în lumea oamenilor, persoana Mea este bogată și îmbelșugată. Cine nu s-ar 
înveseli pentru asta? Cine nu ar dansa de bucurie? O, Sion! Ridică-ţi stindardul 
triumfător pentru a Mă celebra! Cântă-ţi cântecul triumfător al victoriei și răspândește-Mi 
numele sfânt! 

2 Toate lucrurile, de până la capătul pământului! Grăbiţi-vă să vă curăţiţi pentru a 
putea fi făcuţi jertfe pentru Mine! Constelații ale cerurilor! Grăbiţi-vă la locurile voastre 
pentru a arăta pe bolta cerească măreaţa Mea putere! Îmi plec urechea înspre glasurile 
oamenilor de pe pământ, care își revarsă dragostea infinită și veneraţia pentru Mine în 
cântec! În această zi, când toate lucrurile se întorc la viață, Eu Mă pogor în lumea 
oamenilor. În acest moment, la această răscruce, florile se împodobesc însufleţite, 
păsările cântă într-un singur glas, toate lucrurile freamătă pline de bucurie! În sunetul 
salutului Împărăției, împărăţia Satanei se năruiește, nimicită în tunetul răsunător al 
imnului Împărăției, pentru a nu se mai ridica vreodată! 

3 Cine de pe pământ îndrăznește să se ridice şi să se împotrivească? Pe când Mă 
pogor pe pământ, Eu aduc arderea, aduc mânia, aduc nenorociri de orice fel. Împărăţiile 
lumești sunt acum Împărăţia Mea! Sus, în cer, norii se rostogolesc și se umflă; sub cer, 
lacurile și râurile se umflă și deapănă vesele o melodie mișcătoare. Animalele care se 
odihnesc ies din bârlogurile lor și toate popoarele sunt trezite de Mine din somnul lor. 
Ziua pe care multitudinea de popoare o așteaptă a venit în sfârșit! Ei Îmi oferă cele mai 
frumoase cântece. 

— Urmati Mielul și cântaţi cântări noi 


La ce vă gândiţi de fiecare dată când cântaţi acest imn? (Suntem foarte entuziasmați 
și încântați și ne gândim la cât de glorioasă e frumusețea Împărăției, la cum omenirea și 
Dumnezeu vor fi împreună pentru totdeauna.) S-a gândit cineva la forma pe care 
oamenii trebuie să o adopte pentru a fi împreună cu Dumnezeu? În imaginația voastră, 
cum trebuie să fie oamenii pentru a se uni cu Dumnezeu și a se bucura de viaţa glorioasă 
care va urma în Împărăţie? (Firile lor ar trebui să fie schimbate.) Firile lor ar trebui să fie 
schimbate, dar în ce măsură? Cum vor fi oamenii după schimbarea firilor lor? (Vor deveni 
sfinţi.) Care este criteriul sfințeniei? (Toate gândurile și ideile unui om trebuie să fie 
compatibile cu Hristos.) Cum se manifestă o asemenea compatibilitate? (Nu | se opune 
lui Dumnezeu, nu Îl trădează, poate să | se supună în mod absolut și, în inima sa, ÎI 


venerează temător.) Câteva dintre răspunsurile voastre sunt pe calea cea bună. 
Deschideţi-vă inimile, cu toții, și glăsuiţi ceea ce vreţi să spuneţi. (Oamenii care trăiesc 
cu Dumnezeu în Împărăţie ar trebui să își poată face îndatoririle — cu loialitate — căutând 
adevărul și nefiind stăviliți de nicio persoană, de niciun eveniment sau obiect. Devine 
atunci posibil ca ei să se rupă de influenţa întunericului, să-și pună de acord inimile cu 
Dumnezeu, să se teamă de Dumnezeu și să se ferească de rău.) (Perspectiva prin care 
privim lucrurile poate deveni în acord cu Dumnezeu, iar noi putem să ne rupem de 
influenţa întunericului. Cel puţin, putem să ajungem unde nu mai suntem exploataţi de 
Satana și unde putem să ne lepădăm de orice fire coruptă și să ne supunem lui 
Dumnezeu. Noi credem că este esenţial ca oamenii să se desprindă de influența 
întunericului. Oamenii care nu se pot rupe de influenţa întunericului și care nu pot scăpa 
de legăturile Satanei nu au dobândit mântuirea lui Dumnezeu.) (Pentru a atinge 
standardul desăvârșirii de Dumnezeu, oamenii trebuie să fie în asentiment cu El și să 
nu | se mai împotrivească. Trebuie să poată să se cunoască pe ei înișiși, să pună în 
practică adevărul, să ajungă să-L cunoască, să-L iubească și să devină în acord cu 
Dumnezeu. Asta e tot ceea ce e necesar.) 


Cât de mult cântăresc finalurile oamenilor în inimile lor 


Se pare că aveţi ceva gânduri în legătură cu calea căreia ar trebui să-i rămâneţi 
credincioși și ați reușit într-o oarecare măsură să o înțelegeţi sau să o apreciați. Totuși, 
dacă toate cuvintele pe care le-aţi rostit se dovedesc sau nu t a fi goale sau reale depinde 
de lucrurile asupra cărora vă concentrați în practica de zi cu zi. De-a lungul anilor, toți 
aţi cules anumite roade din fiecare aspect al adevărului, atât în ceea ce privește 
doctrinele, cât și în ceea ce priveşte conţinutul efectiv al adevărului. Asta dovedește că 
oamenii din ziua de azi pun mult accent pe căutarea adevărului și, drept rezultat, fiecare 
aspect și fiecare element al adevărului a prins cu siguranţă rădăcini în inimile unor 
oameni. Cu toate acestea, de ce Mă tem Eu cel mai mult? Mă tem că, în ciuda faptului 
că aceste subiecte ale adevărului și aceste teorii au prins rădăcini în inimile voastre, 
conţinutul efectiv nu are multă substanţă acolo. Când întâmpinați probleme și vă 
confruntaţi cu încercări și alegeri, cât de mult vă va ajuta în practică realitatea acestor 
adevăruri? Vă poate ajuta să depășiți dificultăţile și să ieșiţi din încercările la care aţi fost 
supuși, astfel încât să mulţumiţi voia lui Dumnezeu? Veţi rămâne neclintiţi în toiul 
încercărilor voastre și veţi fi mărturie răsunătoare pentru Dumnezeu? V-aţi preocupat 
vreodată de aceste probleme? Vă întreb: în inimile voastre și în toate gândurile și 
contemplaţiile voastre zilnice, ce este cel mai important pentru voi? Aţi ajuns vreodată 
la o concluzie în privinţa asta? Care credeţi că este cel mai important lucru pentru voi? 
Unii spun: „Este punerea adevărului în practică, desigur”, în timp ce alţii spun: „Desigur, 
este să citeşti cuvintele lui Dumnezeu în fiecare zi”. Unii oameni spun: „Este să vin în 
fața lui Dumnezeu și să mă rog Lui în fiecare zi, desigur”, iar apoi sunt cei care spun: 
„Desigur, cel mai important e să-mi îndeplinesc cum se cuvine datoria, în fiecare zi”. 


2 


Sunt chiar și unii care spun că ei se gândesc mereu doar cum să-L mulțumească pe 
Dumnezeu, cum să Îi dea ascultare în toate lucrurile și cum să se comporte în armonie 
cu voia Lui. Oare este corect? Oare doar asta este important? De exemplu, unii spun: 
„Eu vreau doar să mă supun lui Dumnezeu, dar, ori de câte ori întâlnesc o problemă, nu 
reușesc să fac asta”. Alţii spun: „Eu vreau doar să-L mulțumesc pe Dumnezeu și ar fi 
bine dacă L-aș putea mulțumi pe Dumnezeu măcar o dată, dar nu-L pot mulțumi 
niciodată”. Unii spun: „Eu vreau doar să mă supun lui Dumnezeu. Când sunt pus la 
încercare, vreau doar să mă supun orchestrărilor Lui, suveranităţii și aranjamentelor 
Sale, fără plângeri sau cereri. Şi, totuși, aproape de fiecare dată, nu reușesc să mă 
supun”. Totuși, alţii spun: „Când mă confrunt cu decizii, nu pot niciodată să aleg să pun 
în practică adevărul. Eu vreau mereu să-mi mulțumesc trupul și să-mi satisfac dorinţele 
personale și egoiste”. Care este motivul? Înainte să fiți puși la încercare de Dumnezeu, 
vă veţi fi supus de multe ori unor provocări, încercându-vă și testându-vă de nenumărate 
ori? Vedeţi dacă puteţi să vă supuneţi sincer lui Dumnezeu și să-L mulțumiți cu adevărat 
și dacă puteţi garanta că nu-L veţi trăda; vedeţi dacă puteţi să vă abţineţi să vă satisfaceți 
și să vă îndepliniţi dorințele egoiste, și doar să-L mulțumiți pe Dumnezeu, fără să faceți 
vreo alegere individuală. Face asta cineva? De fapt, există doar un singur fapt care a 
fost prezentat în fața ochilor voştri și e ceea ce interesează cel mai mult pe fiecare dintre 
voi și ceea ce vreţi cel mai mult să știți — finalul și destinaţia tuturor. Poate că nu vă dați 
seama, dar este ceva ce nimeni nu poate să nege. Când vine vorba despre adevărul 
finalurilor oamenilor, despre promisiunea lui Dumnezeu pentru omenire și despre 
destinaţia la care Dumnezeu vrea să aducă oamenii, știu că sunt unii care au studiat 
deja de câteva ori cuvintele lui Dumnezeu despre toate aceste subiecte. Sunt și cei care 
caută răspunsul și se gândesc în mod repetat la el, dar tot nu obțin niciun rezultat sau 
poate ajung la o concluzie ambiguă. În cele din urmă, rămân nesiguri în privinţa finalului 
care îi așteaptă. Când își îndeplinesc îndatoririle, cei mai mulţi oameni au tendinţa să 
vrea să primească răspunsuri clare la următoarele întrebări: „Care va fi finalul meu? Pot 
să pășesc pe această cale până la capătul ei? Care este atitudinea lui Dumnezeu față 
de omenire?” Unii chiar își fac griji astfel: „În trecut, am făcut și am spus anumite lucruri; 
am fost neascultător fată de Dumnezeu, am comis fapte care L-au trădat pe Dumnezeu 
și, în anumite împrejurări, nu am reușit să-L mulțumesc pe Dumnezeu, l-am rănit 
sentimentele, L-am dezamăgit și L-am făcut să mă urască și să mă disprețuiască. 
Așadar, poate că finalul meu este necunoscut”. Ar fi corect să spunem că cei mai mulţi 
se simt îngrijoraţi în legătură cu propriul final. Nimeni nu îndrăzneşte să spună: „Simt cu 
o certitudine de sută la sută că eu voi fi un supravieţuitor; sunt sută la sută sigur că pot 
să satisfac voia lui Dumnezeu. Sunt o persoană după inima lui Dumnezeu; sunt un om 
lăudat de Dumnezeu”. Unii oameni cred că este deosebit de dificil să urmezi calea lui 
Dumnezeu și că cel mai greu lucru dintre toate e să pui adevărul în practică. În 
consecință, asemenea oameni sunt convinși că nu pot fi ajutaţi și nu îndrăznesc să spere 
că vor dobândi un final bun; sau poate că ei cred că nu pot satisface voia lui Dumnezeu 

și, prin urmare, că nu pot să devină supraviețuitori. Din această cauză, afirmă că nu au 
un final și nu pot să obţină o destinaţie bună. Indiferent cum gândesc oamenii, cu toții 
s-au întrebat de nenumărate ori care vor fi finalurile lor. În privinţa întrebărilor despre 
viitorul lor și despre ce vor obţine după ce Dumnezeu Își va termina lucrarea, ei 
calculează și fac planuri în mod constant. Unii plătesc de două ori preţul; unii își 
abandonează familiile și locurile de muncă; unii renunţă la căsniciile lor; unii îşi dau 
demisia pentru a se sacrifica pentru Dumnezeu; unii își părăsesc locuinţele pentru a-și 
îndeplini îndatoririle; unii aleg dificultăţile și se angajează să îndeplinească cele mai 
amare și mai epuizante sarcini; unii aleg să-și dedice averea și să dedice totul; și alții 
aleg să caute adevărul și se străduiesc să-L cunoască pe Dumnezeu. Indiferent de 
modul în care alegeţi să practicaţi, este oare importantă sau nu maniera în care faceți 
asta? (Nu, nu este.) Atunci, cum explicăm această „lipsă de importanță”? Dacă metoda 
de practică nu este importantă, atunci ce este important? (Bunul comportament exterior 
nu e reprezentativ pentru punerea în practică a adevărului.) (Gândurile fiecărui individ 
nu sunt importante; aici, cheia este dacă am pus în practică adevărul și dacă Îl iubim 
sau nu pe Dumnezeu.) (Căderea antihriștilor și a falșilor conducători ne ajută să 
înțelegem că acest comportament exterior nu reprezintă cel mai important lucru. La 
suprafață, ei par să fi renunţat la multe și par să fie dispuși să plătească preţul, dar, la o 
analiză mai atentă, vedem că ei pur și simplu nu ÎI venerează pe Dumnezeu ci, în 
schimb, | se opun în toate privințele. În momentele importante, iau mereu partea Satanei 
și intervin în lucrarea lui Dumnezeu. Așadar, consideraţiile principale aici sunt de care 
parte ne situăm când vine momentul hotărâtor și care sunt punctele noastre de vedere 
asupra lucrurilor.) Aţi răspuns bine și se pare că aveţi deja o înţelegere primară și un 
standard la care să vă ridicaţi atunci când vine vorba de punerea adevărului în practică, 
de intenţiile lui Dumnezeu și ceea ce El cere de la oameni. Faptul că puteţi să răspundeți 
așa este foarte emoţionant. Chiar dacă unele dintre lucrurile pe care le spuneți nu sunt 
tocmai exacte, v-aţi apropiat deja de o explicaţie corespunzătoare a adevărului, iar asta 
dovedește că v-aţi dezvoltat o înțelegere concretă despre oamenii, evenimentele și 
obiectele care vă înconjoară, despre toate mediile înconjurătoare, așa cum le-a rânduit 
Dumnezeu, și despre tot ceea ce vedeţi. Această înțelegere e una aproape de adevăr. 
Chiar dacă ceea ce aţi spus nu este întru totul cuprinzător și puţine dintre cuvintele 
voastre nu sunt foarte potrivite, înțelegerea voastră se apropie deja de realitatea 
adevărului. E un sentiment foarte plăcut să vă aud vorbind așa. 


Convingerile oamenilor nu pot lua locul adevărului 


Unii oameni pot să suporte greutăţi, să plătească prețul, sunt manieraţi la exterior, 
sunt destul de respectaţi și se bucură de admiraţia celorlalţi. Aţi spune că acest gen de 
comportament exterior poate fi considerat ca punerea adevărului în practică? S-ar putea 
stabili că asemenea oameni satisfac voia lui Dumnezeu? Cum se face că, în repetate 
rânduri, oamenii văd astfel de indivizi și cred că aceștia Îl mulțumesc pe Dumnezeu, 

pășind pe calea punerii în practică a adevărului și fără să se abată de la calea lui 
Dumnezeu? De ce gândesc astfel unii oameni? Există o singură explicaţie. Care este 
explicaţia? Este că, pentru foarte mulţi oameni, anumite întrebări — cum ar fi ce înseamnă 
să pui adevărul în practică, ce înseamnă să-L mulțumești pe Dumnezeu și ce înseamnă 
să ai realitatea adevărului — nu sunt foarte clare. Așadar, există oameni care sunt deseori 
înșelaţi de către cei care, la exterior, par spirituali, nobili, elevaţi și măreţi. Cât despre 
oamenii care pot să discute elocvent despre slove și doctrine și ale căror vorbe și fapte 
par a fi demne de admiraţie, cei care sunt înșelați de aceștia nu au luat niciodată în 
considerare esenţa acţiunilor lor, nici la principiile din spatele faptelor lor și nici țelurile 
pe care aceștia le au. Mai mult, nu s-au întrebat niciodată dacă acești oameni se supun 
cu adevărat lui Dumnezeu și nici nu au stabilit dacă acești oameni se tem sincer de 
Dumnezeu și se feresc de rău. Nu au deslușit niciodată esența umanităţii acestor 
oameni. În schimb, încă din prima clipă în care i-au cunoscut, puţin câte puţin, au ajuns 
să-i admire și să-i venereze pe acești oameni, iar în cele din urmă, acești oameni au 
devenit idolii lor. Chiar mai mult, în minţile anumitor oameni, idolii pe care îi venerează — și 
despre care cred că pot să-și abandoneze familiile şi locurile de muncă și care par 
superficial capabili să plătească preţul — sunt cei care ÎI mulțumesc pe Dumnezeu cu 
adevărat și care pot într-adevăr să dobândească finaluri și destinaţii bune. În minţile lor, 
acești idoli sunt cei pe care îi laudă Dumnezeu. Ce îi face să creadă un asemenea lucru? 
Care este esenţa acestei probleme? Care sunt consecinţele la care poate duce? Să 
discutăm mai întâi despre esenţa acestei probleme. 

În esenţă, aceste probleme referitoare la punctul de vedere al oamenilor, metodele 
lor de practică, principiile practicii pe care aleg să le adopte și lucrurile asupra cărora au 
tendința să se concentreze nu au nimic de-a face cu cerinţele impuse de Dumnezeu 
omenirii. Indiferent dacă oamenii se axează asupra unor chestiuni superficiale sau de 
profunzime sau asupra slovelor și doctrinelor sau asupra realităţii, ei nu aderă la ceea 
ce ar trebui mai mult să adere și nici nu știu ceea ce ar trebui mai mult să știe. Motivul 
pentru asta este că oamenilor nu le place deloc adevărul; în consecinţă, nu sunt dispuși 
să investească timp și efort în căutarea și punerea în practică a principiilor practicii găsite 
în cuvântările lui Dumnezeu. În schimb, ei preferă să folosească scurtături, rezumând 
ceea ce înțeleg și știu că reprezintă o bună practică și un bun comportament; această 
socoteală devine apoi un ţel propriu pe care îl urmăresc, pe care-l consideră un adevăr 
de practicat. Consecința directă a acestui fapt este că oamenii folosesc bunul 
comportament uman drept substituent pentru practicarea adevărului, ceea ce satisface 
și dorinţa lor de a încerca să se pună bine cu Dumnezeu. Asta le oferă un capital cu 
ajutorul căruia ei se confruntă cu adevărul și pe care-l folosesc pentru a cădea la învoială 
cu Dumnezeu și a concura cu El. În același timp, oamenii ÎI dau pe Dumnezeu la o parte, 
fără niciun scrupul, punându-i în locul Său pe idolii pe care-i admiră. Există o singură 
cauză principală care îi face pe oameni să comită astfel de fapte ignorante, să aibă 
puncte de vedere ignorante sau păreri și practici unilaterale — și azi vă voi vorbi despre 

ea. Motivul este că, deși poate oamenii Îl urmează pe Dumnezeu, se roagă lui 
Dumnezeu în fiecare zi și-l citesc zilnic cuvântările, ei nu înţeleg cu adevărat voia Lui. 
Aceasta este cauza principală a problemei. Dacă cineva ar înțelege inima lui Dumnezeu 
și ar ști ce apreciază, ce disprețuiește, ce vrea și ce respinge El, ce fel de persoană 
iubește și ce fel de persoană detestă, ce fel de standard folosește El când are cerinţe 
de la oameni și ce fel de abordare are Dumnezeu pentru a-i desăvârși, ar putea atunci 
acea persoană să mai aibă opinii personale? Ar putea astfel de oameni pur și simplu să 
plece și să venereze pe altcineva? Ar putea un om obișnuit să devină idolul lor? Oamenii 
care înțeleg voia lui Dumnezeu au un punct de vedere un pic mai raţional decât atât. Nu 
au de gând să idolatrizeze în mod arbitrar o persoană coruptă și nici nu vor crede, în 
timp ce pășesc pe calea punerii în practică a adevărului, că a respecta orbește câteva 
reguli sau principii simple este echivalent cu punerea în practică a adevărului. 


Există multe opinii cu privire la standardul prin care Dumnezeu 
stabilește finalurile oamenilor 


Să revenim la acest subiect și să continuăm discuţia despre chestiunea finalului. 

Având în vedere că fiecare persoană este preocupată de propriul final, știți voi cum 
determină Dumnezeu acel final? În ce manieră stabilește Dumnezeu finalul unei 
persoane? În plus, ce fel de standard folosește El pentru a-l stabili? Când finalul unui 
om nu a fost încă stabilit, ce face Dumnezeu pentru a-l dezvălui? Ştie cineva? După cum 
am spus în urmă cu o clipă, sunt unii care și-au petrecut deja foarte multă vreme studiind 
cuvintele lui Dumnezeu în efortul de a căuta indicii despre finalurile oamenilor, despre 
categoriile în care sunt împărţite acestea și despre diversele finaluri care îi așteaptă pe 
oamenii de diferite feluri. De asemenea, speră să afle cum dictează cuvântul lui 
Dumnezeu finalurile oamenilor, ce fel de standard folosește El și cum anume stabilește 
finalul unei persoane. Dar, la urmă, acești oameni nu reușesc niciodată să afle vreun 
răspuns. De fapt, în cuvântările lui Dumnezeu, se spun prea puţine despre această 
chestiune. De ce este așa? Cât timp finalurile oamenilor nu au fost încă dezvăluite, 
Dumnezeu nu dorește să spună nimănui ce urmează să se întâmple la final, nici nu vrea 
să informeze pe nimeni despre destinaţia lor înainte de vreme — pentru că, dacă ar face 
asta, omenirea nu ar avea nimic de câștigat. Acum, vreau doar să vă vorbesc despre 
maniera în care Dumnezeu stabilește finalurile oamenilor, despre principiile pe care El 
le folosește în lucrarea Lui pentru a stabili finalul omului și pentru a manifesta aceste 
finaluri, cât și despre standardul pe care El îl folosește pentru a determina dacă cineva 
poate sau nu să supraviețuiască. Nu sunt acestea întrebările care vă interesează cel 
mai mult? Așadar, cum cred oamenii că stabilește Dumnezeu finalurile oamenilor? Aţi 
menţionat o parte chiar adineauri: unii dintre voi au spus că are legătură cu îndeplinirea 
cu credinţă a datoriei și sacrificiul pentru Dumnezeu; unii au spus că are legătură cu a 
te supune lui Dumnezeu și a-L mulţumi; unii au spus că un factor este faptul de te supune 
orchestrărilor lui Dumnezeu, iar alţii au zis că important este să nu ieși în evidenţă... 

Când puneţi în practică aceste adevăruri și când practicaţi în conformitate cu principiile 
pe care le credeți corecte, știți ce gândește Dumnezeu? V-aţi gândit vreodată dacă a 
proceda așa înseamnă a-l mulțumi voia? Îi respectă standardul? Respectă cerințele Lui? 
Cred că majoritatea oamenilor nu se gândesc mult la aceste întrebări. Ei doar aplică în 
mod mecanic o parte a cuvântului lui Dumnezeu sau o parte a predicilor sau standardele 
anumitor figuri pe care le idolatrizează, forțându-se să facă una și alta. Ei cred că 
aceasta este calea corectă, așadar, o respectă mereu și tot fac asta, indiferent ce se 
întâmplă la final. Unii oameni gândesc: „Am avut credinţă atât de mulţi ani; mereu am 
practicat așa. Simt că L-am mulțumit cu adevărat pe Dumnezeu și că am obţinut mult 
din asta. Asta pentru că am ajuns să înțeleg multe adevăruri în această perioadă, cât și 
multe lucruri pe care nu le înțelegeam înainte. Mai ales, multe dintre ideile și concepțiile 
mele s-au schimbat, valorile din viața mea s-au schimbat enorm, iar acum înţeleg destul 
de bine această lume”. Astfel de oameni consideră că asta e recolta și că e rezultatul 
final al lucrării lui Dumnezeu pentru omenire. În opinia voastră, considerând în ansamblu 
aceste standarde și toate practicile voastre, satisfaceți voia lui Dumnezeu? Unii dintre 
voi vor spune plini de certitudine: „Desigur! Practicăm în concordanţă cu cuvântul lui 
Dumnezeu; practicăm în concordanţă cu ceea ce a propovăduit și a comunicat cel de 
mai sus. Ne îndeplinim mereu îndatoririle, ÎI urmăm constant pe Dumnezeu și nu L-am 
părăsit niciodată. Așadar, putem spune cu toată încrederea că ÎI multumim pe 
Dumnezeu. Indiferent cât de mult întelegem intențiile Lui și indiferent cât de mult 
pricepem cuvântul Său, am fost mereu pe calea de a căuta să fim compatibili cu 
Dumnezeu. Câtă vreme ne comportăm corect și practicăm corect, atunci sigur vom 
obține rezultatul corect”. Ce părere aveţi despre acest mod de a vedea lucrurile? Este 
corect? S-ar putea să fie unii care spun: „Nu m-am gândit niciodată la aceste lucruri. Eu 
mă gândesc doar că, atâta vreme cât continuu să-mi îndeplinesc datoria și mă comport 
în conformitate cu cerințele cuvântărilor lui Dumnezeu, atunci pot să supraviețuiesc. Nu 
m-am întrebat niciodată dacă pot să mulțumesc inima lui Dumnezeu, nici nu m-am 
întrebat vreodată dacă mă ridic la standardul stabilit de El. Întrucât Dumnezeu nu mi-a 
spus niciodată și nici nu mi-a oferit instrucțiuni clare, eu cred că, atâta vreme cât tot 
lucrez și nu mă opresc, Dumnezeu va fi mulțumit și nu ar trebui să aibă alte cerinţe 
pentru mine”. Sunt aceste concepții corecte? În ceea ce Mă privește, acest fel de a 
practica, acest mod de a gândi și aceste puncte de vedere — atrag toate după sine 
fantezii și puţină orbire. Poate faptul că spun asta vă face pe unii dintre voi să vă simtiti 
puţin descurajaţi, gândind: „Orbire? Dacă asta e orbire, atunci speranţa noastră la 
mântuire și supraviețuire este foarte mică și nesigură, nu-i așa? Prezentând astfel 
lucrurile, nu e ca și cum ai turna apă rece pe noi?” Indiferent ce credeţi voi, lucrurile pe 
care Eu le spun și le fac nu au scopul de a vă face să vă simţiţi de parcă cineva ar turna 
apă rece pe voi. Mai degrabă, sunt menite să vă facă să înțelegeţi mai bine intenţiile lui 
Dumnezeu și să vă facă să înţelegeţi mai bine ce gândește El, ce vrea El să realizeze, 
ce tipuri de persoane preferă Dumnezeu, ce detestă și desconsideră El, ce tip de 

persoană vrea Dumnezeu să câștige și ce tip de persoană disprețuiește El. Sunt menite 
să confere claritate minţilor voastre și să vă ajute să înţelegeți limpede cât departe s-au 
abătut de la standardul cerut de Dumnezeu faptele și gândurile fiecăruia dintre voi. Este 
foarte necesar să discutăm aceste subiecte? Fiindcă ştiu că aveţi credință de atât de 
multă vreme și că aţi ascultat multe predici, dar exact acestea sunt lucrurile care vă 
lipsesc cel mai mult. Deși aţi notat fiecare adevăr în carneţelele voastre și ați memorat 
și gravat în inimile voastre unele dintre lucrurile pe care le credeți importante și cu toate 
că plănuiţi să folosiți aceste lucruri pentru a-L multumi pe Dumnezeu în timpul practicii 
voastre, să le folosiţi la nevoie sau pentru a trece prin perioadele dificile care vă așteaptă 
sau, pur și simplu, să lăsaţi aceste lucruri să vă însoţească în timp ce vă trăiţi viețile, din 
punctul Meu de vedere, indiferent cum faceţi acest lucru, nu este atât de important. 
Atunci, ce este foarte important? Important e ca în timp ce practici, să știi în sinea ta, cu 
absolută certitudine, dacă tot ceea ce faci sau nu — fiecare faptă a ta — este în 
conformitate cu ce vrea Dumnezeu și dacă toate acţiunile tale, toate gândurile și 
rezultatele și țelul pe care îţi dorești să-l atingi satisfac sau nu voia lui Dumnezeu și 
respectă sau nu cerinţele lui Dumnezeu, precum și dacă El le aprobă sau nu. Acestea 
sunt lucrurile foarte importante. 


Pășește pe calea lui Dumnezeu: teme-te de Dumnezeu și ferește-te 
de rău 


Există o zicală pe care ar trebui să o notati. Eu cred că această zicală este foarte 
importantă, fiindcă Îmi vine în minte de nenumărate ori, zi de zi. De ce? Pentru că, de 
fiecare dată când dau ochii cu cineva, de fiecare dată când aud povestea cuiva și de 
fiecare dată când aud despre trăirile sau mărturia de credinţă în Dumnezeu a unei 
persoane, Eu folosesc mereu această zicală pentru a stabili în inima Mea dacă acel 
individ este sau nu tipul de om pe care Dumnezeu îl vrea și tipul de om care Îi place lui 
Dumnezeu. Așadar, care este această zicală? Acum v-am făcut pe toți să fiţi foarte 
atenţi. Când voi dezvălui zicala, poate că vă veţi simţi dezamăgiţi, deoarece există unii 
care au tot folosit-o cu fățărnicie mulţi ani la rând. Totuși, Eu nu am folosit-o cu făţărnicie 
nici măcar o dată. Această zicală își are locul în inima Mea. Așadar, care este această 
zicală? Este aceasta: „Pășește pe calea lui Dumnezeu: teme-te de Dumnezeu și 
ferește-te de rău”. Nu este oare o frază extrem de simplă? Totuși, în ciuda simplităţii 
sale, oamenii care înţeleg cu adevărat aceste cuvinte vor simţi că ele sunt extrem de 
însemnte, că această zicală e foarte prețioasă pentru practică și că este o replică din 
limbajul vieții care conţine realitatea adevărului, că reprezintă un ţel de o viaţă pentru cei 
care caută să-L mulțumească pe Dumnezeu și că reprezintă o cale de o viaţă pe care 
ar trebui să o urmeze oricine acordă importanţă intentiilor lui Dumnezeu. Așadar, ce 
părere aveţi? Nu este adevărul această zicală? Are sau nu această semnificaţie? În plus, 
poate unii dintre voi se gândesc la această zicală și încearcă să o înțeleagă și poate 
sunt unii care chiar au îndoieli în privinţa ei: este această zicală foarte importantă? Este 

foarte importantă? Este necesar să o scoatem atât de mult în evidenţă? S-ar putea ca 
unora dintre voi să nu le placă prea mult această zicală, fiindcă sunteţi de părere că 
sintetizarea căii lui Dumnezeu în această singură zicală e o simplificare prea mare. Să 
iei tot ceea ce a spus Dumnezeu și să sintetizezi totul într-o singură zicală — nu ar 
însemna să-L faci puţin prea nesemnificativ pe Dumnezeu? Așa stau lucrurile? S-ar 
putea ca majoritatea dintre voi să nu înțeleagă pe deplin semnificația profundă a acestor 
cuvinte. Chiar dacă toţi v-aţi notat această zicală, nu intenţionaţi să îi găsiţi un loc în 
inimile voastre; aţi notat-o pur și simplu în carneţelele voastre și o recitiți și vă gândiţi la 
ea în timpul liber. Unii dintre voi nici măcar nu se vor sinchisi să memoreze această 
zicală, darmite să încerce să o folosească. Totuși, de ce vreau să menţionez această 
zicală? Indiferent de modul vostru de a privi lucrurile și indiferent ce păreri veţi avea, Eu 
am fost nevoit să menţionez această zicală fiindcă este extrem de relevantă în ceea ce 
privește modul în care Dumnezeu stabilește finalurile oamenilor. Indiferent cum 
înțelegeţi voi deocamdată această zicală, indiferent de modul în care o trataţi, Eu tot vă 
voi spune asta: dacă oamenii pot să pună în practică aceste cuvinte, să le experimenteze 
și să atingă standardul de a se teme de Dumnezeu și a se feri de rău, atunci sunt asiguraţi 
că vor fi supraviețuitori și sigur vor avea finaluri bune. Dacă, totuși, nu poţi să respecţi 
standardul prezentat de această zicală, atunci se poate spune că finalul tău este 
necunoscut. Așadar, vă vorbesc despre această zicală pentru pregătirea voastră mintală și 
pentru ca voi să știți ce fel de standard folosește Dumnezeu ca să vă măsoare. După cum 
tocmai v-am spus, această zicală este extrem de relevantă în ceea ce privește mântuirea 
omenirii de către Dumnezeu, cât și modul în care El stabilește finalurile oamenilor. În ce fel 
este relevantă? V-ar plăcea să știți, aşadar, despre asta vom discuta azi. 


Dumnezeu folosește diverse încercări pentru a testa dacă oamenii se 
tem de Dumnezeu și se feresc de rău 


În fiecare epocă din lucrarea lui Dumnezeu, El le transmite oamenilor anumite 
cuvinte și le spune anumite adevăruri. Aceste adevăruri servesc drept calea pe care 
oamenii ar trebui să o urmeze, calea pe care ar trebui să meargă, calea care le permite 
să se teamă de Dumnezeu și să se ferească de rău, și calea pe care oamenii ar trebui 
să o pună în practică și să o respecte în cadrul periplului lor prin viață. Acestea sunt 
motivele pentru care Dumnezeu rostește omenirii aceste cuvântări. Aceste cuvinte care 
vin de la Dumnezeu ar trebui să fie respectate de oameni, iar să le respecţi înseamnă 
să primeşti viață. Dacă o persoană nu le respectă, nu le pune în practică și nu trăiește 
cuvintele lui Dumnezeu în viaţa sa, atunci această persoană nu practică adevărul. În 
plus, dacă oamenii nu pun adevărul în practică, atunci nu se tem de Dumnezeu și nu se 
feresc de rău și nici nu Îl pot mulțumi pe Dumnezeu. Oamenii care nu sunt capabili să-L 
mulțumească pe Dumnezeu, nu pot primi slava Lui, iar astfel de oameni nu au niciun 
final. Așadar, în cadrul lucrării Sale, cum stabilește Dumnezeu finalul unui om? Ce 
metode folosește Dumnezeu pentru a stabili finalul unei persoane? Poate încă sunteți 

puţin confuzi acum, dar când vă voi explica procesul, totul va deveni foarte clar, 
deoarece mulţi dintre voi aţi trecut deja prin asta. 

De-a lungul lucrării Sale, chiar de la începuturi, Dumnezeu a pregătit încercări pentru 
fiecare persoană — sau, am putea spune, pentru fiecare persoană care Îl urmează — iar 
aceste încercări au magnitudini diferite. Sunt cei care au trecut prin încercarea de a fi 
respinși de familie, cei care au trecut prin încercarea unor medii ostile, cei care au trecut 
prin încercarea de a fi arestaţi și torturați, cei care au trecut prin încercarea de a fi 
confruntați cu decizii și cei care au trecut prin încercările care implică averi și statut. În 
general vorbind, fiecare dintre voi a trecut prin tot felul de încercări. De ce lucrează 
Dumnezeu în acest fel? De ce îi tratează El pe toți astfel? Ce fel de rezultat caută El? 
Acesta este aspectul pe care doresc să vi-l comunic: Dumnezeu vrea să vadă dacă 
persoana respectivă este sau nu genul de om care se teme de El şi se fereşte de rău. 
Asta înseamnă că, atunci când Dumnezeu îţi scoate în cale o încercare și te face să dai 
piept cu o anumită situație sau alta, intenţia Lui este să testeze dacă ești sau nu o 
persoană care se teme de El și se fereşte de rău. Dacă cineva se confruntă cu datoria 
de a păstra în siguranţă o jertfă și această datorie îl face să intre în contact cu jertfa lui 
Dumnezeu, crezi că asta e ceva ce a aranjat Dumnezeu? Fără îndoială! Orice întâmpini 
este ceva ce a aranjat Dumnezeu. Când te confrunţi cu această problemă, Dumnezeu 
te va observa în secret, urmărind ce alegeri faci, cum practici și ce gânduri ai. Rezultatul 
final este lucrul de care Îi pasă cel mai mult lui Dumnezeu, întrucât acest rezultat este 
cel care Îl va ajuta să măsoare dacă ai fost sau nu la înălțimea standardului Său în cadrul 
acestei încercări specifice. Totuși, ori de câte ori întâmpină o problemă, oamenii nu se 
gândesc adesea la motivul pentru care se confruntă cu asta, ce standard așteaptă 
Dumnezeu ca ei să atingă, ce vrea El să vadă la ei sau ce Își dorește să obțină de la ei. 
Când se confruntă cu această problemă, asemenea oameni gândesc doar atât: „Este o 
încercare cu care mă confrunt; trebuie să am grijă, nu să fiu nesăbuit! Orice ar fi, asta 
este jertfa lui Dumnezeu și nu mă pot atinge de ea”. Echipaţi cu gânduri atât de simpliste, 
oamenii cred că și-au îndeplinit responsabilitățile. L-ar mulţumi sau nu pe Dumnezeu 
rezultatul acestei încercări? Îndrăzniţi și vorbii despre asta. (Dacă oamenii se tem de 
Dumnezeu în inimile lor, atunci, când se confruntă cu o datorie care le permite să intre 
în contact cu jertfa lui Dumnezeu, vor lua în considerare cât de ușor ar fi să jignească 
firea lui Dumnezeu, iar asta îi va face să se asigure că procedează cu grijă.) Răspunsul 
tău reprezintă un pas pe drumul cel bun, dar încă nu este complet. Să urmezi calea lui 
Dumnezeu nu înseamnă să respecţi regulile superficiale; mai degrabă, înseamnă ca 
atunci când te confrunţi cu o problemă, să o priveşti înainte de toate ca pe o situaţie care 
a fost aranjată de Dumnezeu, ca pe o responsabilitate pe care El ţi-a dat-o sau ca pe o 
sarcină pe care ţi-a încredinţat-o ţie. Atunci când te confrunţi cu această problemă, ar 
trebui chiar să o consideri o încercare la care te-a pus Dumnezeu. Când te confrunţi cu 
această problemă, trebuie să ai un standard în inima ta și trebuie să te gândești că 
această chestiune a venit de la Dumnezeu. Trebuie să te gândești cum să o tratezi în 

așa fel încât să îţi poţi îndeplini responsabilitatea în timp ce rămâi loial lui Dumnezeu, 
cât și cum să procedezi fără a-L înfuria pe Dumnezeu și fără a-l ofensa firea. Cu o clipă 
în urmă, am vorbit despre păstrarea în siguranţă a jertfelor. Această chestiune implică 
jertfe, dar implică și datoria ta și responsabilitatea ta. Această responsabilitate e un 
legământ al datoriei. Totuși, când te confrunţi cu această problemă, ești supus ispitei? 
Da. Și de unde provine această ispită? Provine de la Satana, dar și din firile corupte și 
rele ale oamenilor. Întrucât ispita este prezentă, această chestiune implică și 
mărturisirea fermă pe care s-ar cuveni să o facă oamenii, ceea ce este, de asemenea, 
datoria și responsabilitatea ta. Unii oameni spun: „Este o chestiune atât de măruntă; 
chiar este necesar să facem mare caz din asta?” Nu ar putea fi mai necesar! Și este 
necesar fiindcă, pentru a nu ne abate de la calea lui Dumnezeu, nu putem să renunțăm 
la nimic ce se întâmplă cu noi sau în jurul nostru, nici măcar la lucrurile mărunte; 
indiferent că noi considerăm că trebuie să fim sau nu atenţi la așa ceva, cât timp ne 
confruntăm cu orice problemă, nu trebuie să renunţăm la ea. Toate lucrurile care se 
petrec ar trebui privite ca teste pe care ni le-a dat Dumnezeu. Ce părere ai despre acest 
mod de a vedea lucrurile? Dacă ai acest gen de atitudine, atunci se confirmă un fapt: în 
sinea ta, te temi de Dumnezeu și ești dispus să te ferești de rău. Dacă ai această dorință 
de a-L mulțumi pe Dumnezeu, atunci ceea ce pui tu în practică nu va fi departe de 
standardul temerii de Dumnezeu și feririi de rău. 

Deseori, unii cred că problemele cărora oamenii nu le acordă multă atenţie și care 
nu sunt menţionate de obicei sunt doar fleacuri mărunte care nu au nicio legătură cu 
punerea în practică a adevărului. Când acești oameni se confruntă exact cu o asifel 
de problemă, nu se gândesc prea mult la ea și o trec cu vederea. Dar, de fapt, această 
problemă este o lecţie pentru care tu ar trebui să studiezi, o lecție despre cum să te 
temi de Dumnezeu și să te ferești de rău. În plus, ar trebui să fii mai interesat să afli 
și ceea ce face Dumnezeu atunci când apare această problemă și trebuie să te 
confrunţi cu ea. Dumnezeu este chiar lângă tine, observându-ţi fiecare cuvânt și faptă 
și urmărind tot ce faci și ce schimbări se petrec și gândurile tale — aceasta este 
lucrarea lui Dumnezeu. Unii întreabă: „Dacă e adevărat, de ce nu am simţit?” Nu ai 
simţit deoarece nu ai respectat calea de a te teme de Dumnezeu și a te feri de rău 
drept cale principală; așadar, nu poţi să simți subtila lucrare pe care o face Dumnezeu 
în oameni, care se manifestă în concordanţă cu diversele gânduri și fapte ale 
oamenilor. Eşti un aiurit! Ce este o problemă importantă? Ce e o problemă minoră? 
Problemele care implică urmarea căii lui Dumnezeu nu sunt împărțite în importante și 
neînsemnate, toate sunt importante — puteţi să acceptaţi asta? (Da, putem.) În ceea 
ce privește problemele de zi cu zi, există unele probleme pe care oamenii le consideră 
drept mari și semnificative, iar altele care sunt privite drept fleacuri mărunte. De multe 
ori, oamenii văd aceste probleme mari ca fiind extrem de importante și le consideră 
ca fiind trimise de Dumnezeu. Totuși, în timp ce aceste probleme importante se 
desfășoară, din cauza staturii imature a oamenilor și a calibrului lor slab, adesea, 

oamenii nu reușesc să împlinească voia lui Dumnezeu, nu pot să obţină nicio revelaţie 
și nu pot să dobândească nicio cunoaștere reală de valoare. În ceea ce privește 
problemele mărunte, acestea sunt pur și simplu trecute cu vederea de oameni și lăsate 
să le scape printre degete puţin câte puţin. Ca atare, oamenii au pierdut multe 
oportunităţi de a fi cercetaţi înaintea lui Dumnezeu și de a fi testaţi de El. Ce înseamnă 
dacă ignori mereu oamenii, evenimentele, obiectele și situaţiile pe care Dumnezeu 
le-a aranjat pentru tine? Înseamnă că în fiecare zi și chiar în fiecare moment renunti 
constant la desăvârșirea ta de către Dumnezeu, cât și la conducerea Lui. Ori de câte 
ori Dumnezeu aranjează o situaţie pentru tine, El te urmărește în secret, privindu-ți 
inima, observându-ţi gândurile și grijile, urmărind modul în care gândești și așteptând 
să vadă cum te vei comporta. Dacă ești un om neglijent — unul care nu a fost niciodată 
serios cu privire la calea și cuvintele lui Dumnezeu, nici cu privire la adevăr — atunci 
nu vei fi conștient și nici atent la ceea ce vrea Dumnezeu să desăvârșească, nici la 
cerințele pe care S-a așteptat să le împlinești atunci când a pregătit un anumit mediu 
pentru tine. Nu vei ști nici ce legătură au persoanele, evenimentele și obiectele pe 
care le întâlnești cu adevărul sau cu voia lui Dumnezeu. După ce ai întâlnit în mod 
repetat circumstanţe și încercări precum acestea, iar Dumnezeu nu a văzut niciun 
rezultat în cazul tău, cum va proceda El? După ce ai înfruntat încercările în mod 
repetat, nu L-ai mărit pe Dumnezeu în inima ta și nici nu ai văzut circumstanţele pe 
care Dumnezeu le-a aranjat pentru tine așa cum sunt ele: ca încercări și teste de la 
Dumnezeu. În schimb, ai respins oportunităţile oferite ţie de Dumnezeu, una după alta, 
lăsându-le să-ți scape printre degete iar și iar. Nu este aceasta o extremă nesupunere 
pe care o afișează oamenii? (Ba da.) Se va simţi Dumnezeu rănit din această cauză? 
(Da.) Greșit, Dumnezeu nu Se va simţi rănit! Faptul că M-aţi auzit spunând așa ceva 
v-a șocat încă o dată. S-ar putea să vă gândiţi: „Nu s-a spus mai devreme că 
Dumnezeu Se simte mereu rănit? Așadar, nu Se va simţi Dumnezeu rănit? Atunci, 
când Se simte El rănit?” Pe scurt, Dumnezeu nu Se va simțit rănit în această situație. 
Așadar, care va fi atitudinea lui Dumnezeu față de acest tip de comportament 
prezentat mai sus? Când oamenii resping încercările și testele trimise de Dumnezeu 
și când se sustrag din faţa lor, există o singură atitudine pe care Dumnezeu o are faţă 
de asemenea oameni. Ce atitudine este? Dumnezeu disprețuiește acest tip de om, 
din adâncul inimii Lui. Există două grade ale semnificației cuvântului „disprețuiește”. 
Cum ar trebui să le explic din punctul Meu de vedere? În profunzime, cuvântul 
„disprețuiește? are conotaţii de dezgust și ură. Cum rămâne cu al doilea grad al 
semnificației sale? Este partea care implică renunţarea la ceva. Cu toţii știți ce 
înseamnă „a renunţa”, corect? Pe scurt, „dispreţuiește” este un cuvânt care reprezintă 
reacţia și atitudinea definitivă a lui Dumnezeu faţă de cei care se comportă în acest 
mod; este ura extremă faţă de ei și dezgustul și, astfel, are drept rezultat decizia de 
a-i abandona. Aceasta este decizia finală a lui Dumnezeu faţă de un om care nu a 
urmat niciodată calea lui Dumnezeu și care nu s-a temut niciodată de Dumnezeu și 

nu s-a ferit niciodată de rău. Puteţi acum să înțelegeţi cu toţii importanţa acelei zicale 
pe care am menţionat-o mai devreme? 

Acum înțelegeţi metoda pe care o folosește Dumnezeu pentru a stabili finalurile 
oamenilor? (El rânduiește diferite circumstanţe în fiecare zi.) El rânduiește diferite 
circumstanţe — acesta e un lucru pe care oamenii pot să-l simtă și să-l atingă. Așadar, din 
ce motiv face Dumnezeu asta? Intenţia Lui este să-i dea fiecărui om diverse încercări în 
momente și în locuri diferite. Care aspecte ale unei persoane sunt testate într-o încercare? 
O încercare stabilește dacă ești sau nu tipul de om care se teme de Dumnezeu și se ferește 
de rău în fiecare chestiune cu care te confrunţi, despre care auzi ceva, pe care o vezi și 
prin care treci personal. Cu toţii vor fi supuși unei astfel de încercări, fiindcă Dumnezeu 
este corect cu toată lumea. Unii dintre voi spuneți: „Am crezut în Dumnezeu mulţi ani, deci 
cum de nu am fost supus unei încercări?” Simti că încă nu ai fost supus niciunei încercări 
fiindcă atunci când Dumnezeu ti-a aranjat circumstanţele, tu nu le-ai luat în serios și nu ai 
vrut să pășești pe calea lui Dumnezeu. Așadar, pur și simplu nu ai sesizat deloc încercările 
trimise de Dumnezeu. Unii spun: „Am înfruntat câteva încercări, dar nu știu care cum să 
practic în mod adecvat. Chiar și atunci când am practicat, tot nu știu dacă am înfruntat ferm 
încercările lui Dumnezeu”. Oamenii care se află în acest tip de stare sigur nu sunt o 
minoritate. Așadar, care e standardul prin care Dumnezeu îi măsoară pe oameni? Este 
exact același pe care l-am menţionat cu câteva clipe în urmă: dacă te temi sau nu de 
Dumnezeu și dacă te ferești de rău în tot ce faci, gândești și exprimi. Așa se stabilește 
dacă ești un om care se teme de Dumnezeu și se ferește de rău. Este acesta un concept 
simplu sau nu? Este simplu de spus, dar este ușor de pus în practică? (Nu este atât de 
ușor.) De ce nu este atât de ușor? (Fiindcă oamenii nu Îl cunosc pe Dumnezeu și nu știu 
cum desăvârșește El oamenii, aşadar, când se confruntă cu probleme, ei nu știu cum să 
caute adevărul pentru a-și rezolva problemele. Trebuie să treacă prin diferite încercări, 
rafinări, mustrări și judecăţi până să dobândească realitatea fricii de Dumnezeu.) Aţi putea 
să vedeţi lucrurile astfel, dar, în ceea ce vă privește, a te teme de Dumnezeu și a te feri de 
rău pare ceva foarte ușor de realizat chiar acum. De ce spun asta? Fiindcă voi aţi ascultat 
multe predici și aţi primit nu puţină udare cu realitatea adevărului; asta v-a permis să 
înțelegeţi teoretic și intelectual cum să vă temeti de Dumnezeu și să vă feriţi de rău. Cât 
privește modul de a pune efectiv în practică temerea de Dumnezeu și ferirea de rău, aceste 
cunoștințe v-au fost foarte utile și v-au făcut să simțiţi că un astfel de lucru este ușor de 
realizat. Atunci, de ce oamenii nu pot să-l realizeze efectiv niciodată? Fiindcă esenţa și 
natura oamenilor nu se tem de Dumnezeu și preferă răul. Acesta este adevăratul motiv. 


Să nu te temi de Dumnezeu și să nu te ferești de rău înseamnă să I te 
opui lui Dumnezeu 


Permiteţi-Mi să încep prin a vă întreba despre proveniența acestei zicale, „a se teme 
de Dumnezeu și a se feri de rău”. (Cartea lui lov.) Întrucât l-am menţionat pe lov, să 
discutăm despre el. În vremea lui lov, lucra Dumnezeu pentru mântuirea și cucerirea 

omenirii? Nu. Nu-i așa că El nu făcea asta? În plus, în ceea ce-l privea pe lov, cât de mult 
ÎI cunoștea el pe Dumnezeu pe atunci? (Nu prea mult.) ÎI cunoștea lov pe Dumnezeu mai 
mult sau mai puțin decât ÎI cunoaşteţi voi în clipa de față? De ce nu îndrăzniţi să 
răspundeți? Este foarte uşor să răspunzi la această întrebare. Mai puţin! Asta e sigur! În 
prezent, voi sunteţi față în fată cu Dumnezeu și cu ale Lui cuvinte; cunoaşteţi mult mai 
multe despre Dumnezeu decât cunoștea lov. De ce deschid acest subiect? Ce scop am 
să spun aceste lucruri? Aș vrea să vă explic un fapt, dar, înainte să o fac, vreau să vă 
pun o întrebare. lov cunoștea foarte puţine despre Dumnezeu, dar putea să se teamă de 
El și să se ferească de rău; atunci, de ce oamenii din ziua de azi nu reușesc să facă 
asta? (Pentru că sunt profund corupți.) Faptul că sunt profund corupți e fenomenul 
superficial care cauzează problema, însă Eu nu aș vedea niciodată problema în acest 
fel. Apelaţi deseori la termeni și doctrine frecvent folosite, cum ar fi „corupția profundă”, 
„răzvrătirea contra lui Dumnezeu”, „lipsa de loialitate faţă de Dumnezeu”, „neascultarea”, 
„detestarea adevărului” și așa mai departe și folosiți aceste sloganuri pentru a explica 
esența fiecărei chestiuni. Acest mod de a practica este defectuos. Folosirea aceluiași 
răspuns pentru a explica probleme de diferite naturi trezește inevitabil suspiciuni hulitoare 
despre adevăr și Dumnezeu; nu-Mi place să aud acest tip de răspuns. Gândiţi-vă mult și 
bine! Niciunul dintre voi nu s-a gândit la această chestiune, dar Eu văd asta și simt asta 
în fiecare zi. Așadar, în timp ce acţionaţi, Eu privesc. Atunci când faceţi ceva, nu-i sesizați 
esenţa, dar când Eu privesc, văd esenţa acestei chestiuni și pot să o și simt. Așadar, care 
este această esenţă? De ce nu pot oamenii din zilele noastre să se teamă de Dumnezeu 
și să se ferească de rău? Răspunsurile voastre sunt departe de a putea explica esența 
acestei probleme și nici nu pot să o rezolve. Asta fiindcă nu sunteţi conştienţi de sursa 
acesteia. Care este această sursă? Știu că vreţi să aflaţi despre ea, așadar, vă voi vorbi 
despre sursa acestei probleme. 

De când a început Dumnezeu să lucreze, cum a privit El ființele umane? Dumnezeu 
le-a salvat; i-a considerat pe oameni drept membri ai familiei Sale, ţinte ale lucrării Lui, 
drept ceea ce voia El să cucerească, să mântuiască și drept ceea ce voia El să 
desăvârșească. Aceasta a fost atitudinea lui Dumnezeu faţă de om la începutul lucrării 
Sale. Totuși, care a fost atitudinea omenirii față de Dumnezeu la acea vreme? 
Dumnezeu era necunoscut pentru oameni, iar ei Îl priveau pe Dumnezeu ca pe un străin. 
S-ar putea spune că atitudinea lor fată de Dumnezeu nu a determinat rezultatele corecte 
și că ei nu înțelegeau clar cum ar trebui să-L trateze pe Dumnezeu. Prin urmare, L-au 
tratat așa cum le-a plăcut și au făcut tot ce le-a plăcut. Aveau vreo părere despre 
Dumnezeu? La început, nu au avut; așa-zisele lor opinii includeau doar anumite noțiuni 
și supoziții despre El. Acceptau ceea ce se conforma propriilor noţiuni și, când ceva nu 
se conforma noțiunilor lor, ascultau în aparenţă, dar, în sinea lor, aveau stări profund 
contradictorii și i se opuneau. Aceasta era relația dintre Dumnezeu și oameni la început: 
Dumnezeu îi considera membri ai familiei Sale, dar ei Îl tratau ca pe un străin. Totuși, 
după o perioadă din lucrarea lui Dumnezeu, oamenii au ajuns să înțeleagă ceea ce 

încerca El să realizeze și au știut că El era adevăratul Dumnezeu; de asemenea, au 
ajuns să recunoască și ce puteau să obţină de la El. Cum L-au privit oamenii pe 
Dumnezeu la acea vreme? L-au privit ca pe un colac de salvare și au sperat să li se 
ofere harul Său, binecuvântări și promisiuni. Și cum i-a privit Dumnezeu pe oameni în 
acel moment? l-a privit ca pe ţinte ale cuceririi Sale. Dumnezeu voia să-i judece folosind 
cuvinte, să-i testeze și să-i supună încercărilor. Dar, în ceea ce-i privea atunci pe 
oameni, Dumnezeu era doar un obiect pe care puteau să-l folosească pentru a-și 
îndeplini propriile țeluri. Oamenii au văzut că adevărul promulgat de Dumnezeu putea 
să-i cucerească și să-i mântuiască, că ei aveau o oportunitate de a obține ceea ce voiau 
de la El, precum și să obţină destinațiile pe care și le doreau. Din acest motiv, o fărâmă 
de sinceritate s-a format în inimile lor și au devenit dispuși să-L urmeze pe acest 
Dumnezeu. Timpul a trecut și, datorită faptului că au dobândit o anumită cunoaștere 
superficială și doctrinară despre Dumnezeu, s-ar putea chiar spune că oamenii au 
devenit tot mai „familiarizaţi” cu Dumnezeu și cuvintele spuse de El, cu propovăduirea 
Lui, adevărurile pe care le-a promulgat și lucrarea Lui. Așadar, au înțeles greșit că 
Dumnezeu nu mai era un necunoscut și că pășiseră deja pe calea de a deveni 
compatibili cu Dumnezeu. Până acum, oamenii au ascultat multe predici despre adevăr 
și au experimentat mult din lucrarea lui Dumnezeu. Cu toate acestea, din cauza 
interferenţei și obstrucţionării cauzate de numeroși factori diferiți și numeroase 
circumstanțe, majoritatea oamenilor nu reușesc să pună în practică adevărul, nici nu pot 
să-L mulțumească pe Dumnezeu. Oamenii au devenit tot mai leneși și sunt tot mai lipsiţi 
de încredere. Ei simt tot mai mult că finalurile lor sunt necunoscute. Nu îndrăznesc să 
aibă idei extravagante și nu caută să progreseze; ei doar urmează fără tragere de inimă, 
înaintând pas cu pas. Care este atitudinea lui Dumnezeu față de starea din prezent a 
omului? EI Își dorește doar să ofere omului aceste adevăruri și să-i insufle calea Lui, iar 
apoi să aranjeze diferite circumstanţe pentru a-l testa pe om în diferite moduri. Ţelul Lui 
este să ia aceste cuvinte, aceste adevăruri și lucrarea Lui și să aducă un rezultat în urma 
căruia oamenii să poată să se teamă de Dumnezeu și să se ferească de rău. Majoritatea 
oamenilor pe care i-am văzut iau, pur și simplu, cuvintele lui Dumnezeu și le consideră 
drept doctrine, simple slove pe hârtie, ca pe niște reglementări care trebuie respectate. 
Când acţionează și vorbesc sau când se confruntă cu încercări, ei nu privesc calea lui 
Dumnezeu ca pe una pe care ar trebui să o respecte. Asta este mai cu seamă adevărat 
atunci când oamenii se confruntă cu încercări mari; nu am văzut pe nimeni care să 
practice în direcţia temerii de Dumnezeu și a feririi de rău. Așadar, atitudinea lui 
Dumnezeu față de oameni este plină de dezgust și aversiune extremă! În ciuda faptului 
că i-a supus în mod repetat la încercări, chiar și de sute de ori, ei tot nu au o atitudine 
clară care să le demonstreze hotărârea: „Vreau să mă tem de Dumnezeu și să mă feresc 
de rău!” Întrucât oamenii nu au această hotărâre și fiindcă nu demonstrează asta, în 
prezent, atitudinea lui Dumnezeu faţă de ei nu mai este aceeași ca în trecut, când El a 
dat dovadă de milă, toleranță, îngăduință și răbdare. În schimb, El este extrem de 

dezamăgit de omenire. Cine a cauzat această dezamăgire? De cine depinde atitudinea 
lui Dumnezeu față de oameni? Depinde de fiecare om care Îl urmează. De-a lungul 
multor ani ai lucrării Lui, Dumnezeu a impus oamenilor multe cerinţe și a aranjat multe 
circumstanţe pentru ei. Totuși, indiferent cum s-au descurcat ei și indiferent care este 
atitudinea lor faţă de Dumnezeu, oamenii nu au reușit să practice în concordanţă clară 
cu țelul de a se teme de Dumnezeu și de a se feri de rău. Așadar, voi rezuma totul într- 
o singură expresie și voi folosi această expresie pentru a explica tot ceea ce tocmai am 
spus despre motivul pentru care oamenii nu pot să pășească pe calea lui Dumnezeu, 
pe calea de a se teme Dumnezeu și a se feri de rău. Care este această expresie? E 
aceasta: Dumnezeu îi privește pe oameni ca pe obiectele mântuirii și lucrării Lui; oamenii 
Îl privesc pe Dumnezeu ca pe dușmanul lor, ca pe o antiteză a lor. Acum înţelegeți clar 
această chestiune? E foarte limpede care este atitudinea omenirii, care este atitudinea 
lui Dumnezeu și care este relaţia dintre oameni și Dumnezeu. Oricât de multe 
propovăduiri aţi ascultat, acele lucruri în privinţa cărora aţi ajuns la o concluzie pe cont 
propriu — cum ar fi să fiți credincioși lui Dumnezeu, să vă supuneți lui, să căutați prin 
care să deveniți compatibili cu Dumnezeu, să vreţi să vă sacrificați toată viața pentru 
Dumnezeu și să trăiţi pentru Dumnezeu — pentru Mine, aceste lucruri nu reprezintă 
exemple prin care pășiți conștient pe calea lui Dumnezeu, adică să vă temeţi de 
Dumnezeu și să vă feriți de rău, ci, în schimb, sunt doar canale prin puteţi să atingeti 
anumite scopuri. Pentru a le atinge, voi respectaţi fără tragere de inimă anumite 
reglementări și exact aceste reglementări sunt cele care îi îndepărtează și mai mult pe 
oameni de pe calea de a se teme de Dumnezeu și a se feri de rău, cele care Îl pun încă 
o dată pe Dumnezeu în opoziție cu omenirea. 

Subiectul de azi este cam apăsător, dar, orice ar fi, Eu încă sper că, atunci când veti 
trece prin experienţele care vor urma și prin vremurile care vor veni, veți putea să 
faceţi ceea ce tocmai v-am spus. Nu-L consideraţi pe Dumnezeu ca pe o mână de aer 
gol — de parcă ar exista atunci când El vă este de folos și nu ar exista atunci când nu vă 
este de folos. Odată ce ai un astfel de gând în subconștientul tău, L-ai înfuriat deja pe 
Dumnezeu. Poate că sunt oameni care spun: „Eu nu-L privesc pe Dumnezeu doar ca 
pe o mână de aer gol. Mereu mă rog Lui și încerc să Îl mulțumesc întotdeauna și tot 
ceea ce fac se încadrează în sfera, standardul și principiile impuse de Dumnezeu. Cu 
siguranţă nu practic pe baza ideilor proprii”. Da, această manieră în care practici este 
corectă. Totuși, ce gândești când te confrunţi cu o problemă? Cum practici când ești 
confruntat cu o chestiune? Unii oameni simt că Dumnezeu există când | se roagă și când 
Îi cer îndurare, dar, apoi, ori de câte ori întâmpină o problemă, ei vin cu propriile idei și 
vor să se conformeze lor. Asta înseamnă că-L privesc pe Dumnezeu ca pe o mână de 
aer gol și o astfel de situaţie Îl face pe Dumnezeu inexistent în minţile lor. Oamenii cred 
că Dumnezeu ar trebui să existe când au nevoie de El, însă nu și când nu au nevoie de 
El. Oamenii cred că este suficient să practice bazându-se pe propriile idei. Ei cred că 
pot să facă orice le este pe plac; pur și simplu nu cred că e nevoie să caute calea lui 

Dumnezeu. Cât despre oamenii care sunt în prezent în acest tip de situaţie și blocaţi în 
acest tip de stare, nu atrag pericolul asupra lor? Unii spun: „Fie că atrag sau nu pericolul 
asupra mea, eu am credinţă de atât de mulţi ani și cred că Dumnezeu nu mă va 
abandona, fiindcă nu va suporta să facă asta”. Alţii spun: „Încă de când mă aflam în 
pântecul mamei mele, eu am crezut în Domnul. Au trecut patruzeci sau cincizeci de ani, 
așa că, în ceea ce privește durata, eu sunt cel mai învrednicit să fiu mântuit de 
Dumnezeu și să supraviețuiesc. De-a lungul acestor patru sau cinci decenii, mi-am 
abandonat familia și locul de muncă și am renunţat la tot ce aveam — de exemplu la bani, 
la statut, la bucurii și la timpul petrecut cu familia. Nu am mâncat multe mâncăruri 
delicioase, nu m-am bucurat de multe distracții, nu am vizitat multe locuri interesante și 
chiar am trecut prin suferințe pe care oamenii obișnuiți nu ar putea să le îndure. Dacă 
Dumnezeu nu poate să mă mântuiască pe seama acestor lucruri, atunci sunt tratat cu 
nedreptate și nu pot să cred în acest tip de Dumnezeu”. Sunt mulţi oameni care au 
această opinie? (Da.) Ei bine, așadar, azi vă voi ajuta să înțelegeţi un fapt: oamenii cu 
o astfel de perspectivă își sapă singuri groapa. Asta fiindcă își acoperă ochii cu propriile 
închipuiri. Exact aceste închipuiri și propriile concluzii sunt cele care înlocuiesc 
standardul pe care Dumnezeu îi cere omului să-l atingă și îi împiedică să accepte 
intenţiile de drept ale lui Dumnezeu. Acest lucru nu le permite să-l simtă adevărata 
existenţă și, în plus, îi face să piardă șansa de a fi desăvârșiţi de Dumnezeu, renunțând 
la orice parte din promisiunea lui Dumnezeu. 


Modul în care Dumnezeu stabilește finalurile oamenilor și standardele 
conform cărora face acest lucru 


Înainte să ajungi la vreun punct de vedere sau vreo concluzie proprie, ar trebui mai 
întâi să înţelegi care este atitudinea lui Dumnezeu faţă de tine și ce gândește EI, iar apoi 
poţi să decizi dacă propria ta gândire este sau nu corectă. Dumnezeu nu a folosit 
niciodată timpul ca unitate de măsură pentru a stabili finalul unui om și nici S-a bazat 
vreodată pe cât de mult a suferit o persoană pentru a stabili așa ceva. Așadar, ce 
folosește Dumnezeu drept standard pentru a stabili finalul unui om? Stabilirea acestuia 
pe baza timpului s-ar conforma cel mai mult noţiunilor oamenilor. În plus, sunt acei 
oameni pe care îi vedeţi deseori și care, la un moment dat, s-au dedicat mult, s-au 
sacrificat mult, au plătit un preţ uriaș și au suferit enorm. Aceștia sunt cei care, din 
punctul vostru de vedere, pot să fie mântuiți de Dumnezeu. Tot ceea ce demonstrează 
și trăiesc aceşti oameni este exact conform noţiunilor oamenilor despre standardele 
stabilite de Dumnezeu pentru a determina finalul unui om. Indiferent ce credeţi, Eu nu 
voi Înșirui aceste exemple unul câte unul. Pe scurt, orice nu e un standard propriu 
gândirii lui Dumnezeu provine, în schimb, din imaginaţia umană și toate lucrurile de acest 
fel sunt noţiuni omenești. Dacă insiști orbește asupra propriilor noţiuni și plăsmuiri, care 
va fi rezultatul”? E destul de evident că urmarea acestui lucru este doar că Dumnezeu te 
disprețuiește. Asta din cauză că tu te lauzi mereu față de Dumnezeu cu învrednicirile 

tale, că te iei la întrecere cu El și te cerţi cu El și din cauză că nu încerci cu adevărat 
să-l înţelegi gândirea, nici voia sau atitudinea Lui față de omenire. Să procedezi în 
această manieră te onorează pe tine mai presus de toate; nu-L preaslăvește pe 
Dumnezeu. Tu crezi în tine însuţi, nu în Dumnezeu. Dumnezeu nu Își dorește asemenea 
oameni și nici nu le va aduce mântuirea. Dacă poţi să renunti la un astfel de punct de 
vedere și, mai mult, să îţi corectezi acele puncte de vedere greșite din trecut, dacă poți 
să procedezi în concordanţă cu cerinţele lui Dumnezeu, dacă poţi practica de acum 
înainte calea de a te teme de Dumnezeu și de a te feri de rău, dacă reușești să-L onorezi 
pe Dumnezeu ca pe Cel măreț în toate lucrurile și să te abţii să-ţi foloseşti închipuirile, 
punctele de vedere și convingerile personale pentru a te defini pe tine și pe Dumnezeu 
și, dacă, în schimb, poţi să cauţi intenţiile lui Dumnezeu în toate aspectele, să ajungi 
să-ți dai seama de atitudinea lui Dumnezeu față de omenire și să o înţelegi și să-L 
mulțumești atingându-l standardele, va fi minunat! Va însemna că tu urmează să pășești 
pe calea de a te teme de Dumnezeu și de a te feri de rău. 

Dacă Dumnezeu nu folosește diversele gânduri, idei și puncte de vedere ale 
oamenilor drept standarde conform cărora să le stabilească finalurile, atunci ce fel de 
standard folosește? El folosește încercări pentru a le stabili finalurile. Există două 
standarde pe care le folosește Dumnezeu ca să stabilească finalurile oamenilor: primul 
este numărul de încercări la care sunt supuși oamenii, iar al doilea îl reprezintă efectele 
pe care le au aceste încercări asupra oamenilor. Aceste două indicatoare stabilesc 
finalul unei persoane. Acum, haideţi să discutăm pe larg despre aceste două standarde. 

Pentru început, când o persoană se confruntă cu o încercare trimisă de Dumnezeu 
(pentru tine, această încercare ar putea fi minoră și nedemnă de menţionat), El te va 
face să îţi dai clar seama că asta este mâna Lui asupra ta și că El este Cel care a aranjat 
această situație pentru tine. Deși încă ai o statură imatură, Dumnezeu va pregăti 
încercări ca să te testeze, iar aceste încercări vor fi pe măsura staturii tale, a ceea ce 
poţi să înţelegi și a ceea ce poți să suporţi. Ce parte din tine va fi testată? Atitudinea ta 
față de Dumnezeu. Este oare această atitudine foarte importantă? Desigur că e 
importantă! Are o deosebită importanţă! Această atitudine a oamenilor este rezultatul pe 
care Dumnezeu ȘI-I dorește, așadar, în ceea ce-L priveşte, este cel mai important lucru 
dintre toate. Altfel, Dumnezeu nu Şi-ar irosi eforturile pe oameni săvârșind o astfel de 
lucrare. Prin aceste încercări, Dumnezeu vrea să vadă atitudinea ta faţă de El; vrea să 
vadă dacă ești sau nu pe calea cea bună. De asemenea, vrea să vadă dacă te temi sau 
nu de Dumnezeu și te ferești de rău. În consecință, indiferent dacă, în orice moment, 
înţelegi mult sau puţin din adevăr, tot vei fi supus încercărilor lui Dumnezeu și, dacă 
măsura în care înţelegi adevărul crește, El va continua să aranjeze încercări relevante 
pentru tine. Când te vei confrunta din nou cu o încercare, Dumnezeu va vrea să vadă 
dacă punctul tău de vedere, ideile tale și atitudinea ta faţă de El au cunoscut vreo 
creștere între timp. Unii se întreabă: „De ce Dumnezeu vrea mereu să vadă care sunt 
atitudinile oamenilor? Nu a văzut deja cum pun ei adevărul în practică? De ce mai vrea 

să le vadă atitudinile?” Sunt prostii fără sens! Având în vedere că Dumnezeu lucrează 
în această manieră, voia Lui trebuie să se regăsească în aceasta. Dumnezeu îi observă 
constant pe oameni de pe margine, le urmărește fiecare cuvânt și fiecare acțiune, fiecare 
faptă și fiecare mișcare; le observă chiar și fiecare gând și fiecare idee. Dumnezeu 
notează tot ce se întâmplă cu oamenii — faptele lor bune, defectele lor, fărădelegile lor, 
chiar răzvrătirile și trădările lor — drept dovezi cu ajutorul cărora să le stabilească 
finalurile. Lucrarea lui Dumnezeu se înalță pas cu pas, vei auzi mai multe adevăruri și 
vei ajunge să accepţi mai multe lucruri și informații pozitive şi vei dobândi mai mult din 
realitatea adevărului. De-a lungul acestui proces, cerințele lui Dumnezeu pentru tine vor 
crește și ele și, pe măsură ce o fac, El va aranja încercări tot mai serioase pentru tine. 
Țelul Lui este să examineze dacă atitudinea ta faţă de El a progresat între timp. Desigur, 
când se întâmplă asta, punctul de vedere pe care Dumnezeu îl cere de la tine se va 
conforma înțelegerii pe care o ai despre realitatea adevărului. 

Pe măsură ce statura ta crește treptat, tot așa va crește și standardul pe care 
Dumnezeu ţi-l cere. Câtă vreme ești încă imatur, El îţi va stabili un standard foarte jos 
pe care să-l atingi; când statura ta va fi un pic mai mare, El îţi va ridica standardul puţin 
mai mult. Dar ce va face Dumnezeu după ce vei dobândi o înțelegere a întregului 
adevăr? Te va supune unor încercări şi mai mari. În toiul acestor încercări, ceea ce vrea 
Dumnezeu să obțină de la tine, ceea ce vrea Dumnezeu să vadă de la tine, este o 
cunoaștere mai profundă despre El, o adevărată venerație față de El. În acest moment, 
cerinţele Lui pentru tine vor fi mai mari și mai „dure” decât atunci când statura ta era mai 
imatură (oamenii s-ar putea să le considere dure, dar Dumnezeu le consideră, de fapt, 
rezonabile). Când Dumnezeu îi încearcă pe oameni, ce fel de realitate Își dorește El să 
creeze? El le cere mereu oamenilor să-l dăruiască inimile lor. Unii vor spune: „Cum pot 
să dăruiesc asta? Eu mi-am făcut datoria; mi-am abandonat căminul și mijloacele de trai 
și m-am sacrificat pentru Dumnezeu. Nu sunt toate acestea dovezi ale faptului că l-am 
dăruit lui Dumnezeu inima mea? Cum altfel aș mai putea să-l dăruiesc inima mea? Este 
oare posibil ca acestea să nu fi fost cu adevărat mijloace prin care l-am dăruit lui 
Dumnezeu inima mea? Care este cerința precisă a lui Dumnezeu?” Cerinţa este foarte 
simplă. De fapt, există oameni care și-au dăruit deja inimile lui Dumnezeu într-o oarecare 
măsură în timpul diverselor etape ale încercărilor lor, dar oamenii, în vasta lor majoritate, 
nu își dăruiesc niciodată inimile lui Dumnezeu. Când Dumnezeu te încearcă, vede dacă 
inima ta este sau nu cu El, dacă este sau nu dăruită dorințelor cărnii sau Satanei. Când 
Dumnezeu te încearcă, vede dacă | te împotrivești sau ești într-o poziţie care este 
compatibilă cu El și, de asemenea, dacă inima ta este de partea Lui. Când tu ești imatur 
și supus încercărilor, ai puţină încredere și nu știi exact ce trebuie să faci pentru a împlini 
intenţiile lui Dumnezeu, întrucât ai o înţelegere limitată asupra adevărului. Cu toate 
acestea, dacă mai poţi să te rogi cu sinceritate și cu adevărat lui Dumnezeu și dacă poți 
să fii dispus să-l dăruiești inima ta, să-L faci suveranul tău și să-l oferi toate acele lucruri 
pe care le consideri ca fiind cele mai preţioase, atunci Îi vei fi dăruit deja lui Dumnezeu 

inima ta. Pe măsură ce asculți tot mai multe predici și înţelegi mai mult din adevăr, și 
statura ta va crește treptat. În acest moment, standardul cerințelor lui Dumnezeu nu va 
la fel ca atunci când erai imatur; El îţi va cere un standard mai ridicat. Pe măsură ce 
oamenii Îi dăruiesc treptat lui Dumnezeu inimile lor, acestea se apropie încet de El; pe 
măsură ce oamenii pot să se apropie cu sinceritate de Dumnezeu, inimile lor îl vor 
venera și mai mult. O inimă ca aceasta Își dorește Dumnezeu. 

Când Dumnezeu vrea să obţină inima cuiva, El va supune acea persoană la 
numeroase încercări. În timpul acestor încercări, dacă Dumnezeu nu obţine inima acelei 
persoane sau nu vede că are vreo atitudine — adică, dacă Dumnezeu nu vede această 
persoană practicând sau purtându-se într-un mod care dă dovadă de venerație faţă de 
EI și, în plus, dacă nu vede în această persoană o atitudine și o hotărâre de a se feri 
de rău — atunci, după numeroase încercări, Dumnezeu nu va mai avea răbdare cu acea 
persoană și nu o va mai tolera. Nu va mai încerca această persoană și nu va mai lucra 
asupra sa. Așadar, ce înseamnă asta pentru finalul acelui om? Înseamnă că nu are niciun 
final. Probabil acel om nu a făcut niciun rău; poate nu a făcut nimic perturbator și nu a 
provocat nicio tulburare. Poate că acel om nu | s-a opus fățiș lui Dumnezeu. Cu toate 
acestea, inima acelui om rămâne ascunsă faţă de Dumnezeu; acel om nu a avut niciodată 
o atitudine clară și un punct de vedere clar fată de Dumnezeu, iar Dumnezeu nu poate să 
vadă clar că acel om l-a dăruit inima sau că el caută să se teamă de El și să se ferească 
de rău. Dumnezeu Își pierde răbdarea cu asemenea oameni și nu va mai plăti niciun preţ 
pentru ei, nu Se va mai milostivi de ei și nu va mai lucra asupra lor. Viaţa de credinţă în 
Dumnezeu a unui asemenea om s-a sfârșit deja. lar asta deoarece, în ciuda numeroaselor 
încercări pe care Dumnezeu i le-a trimis acelui om, Dumnezeu nu a obţinut rezultatul pe 
care îl dorește. Asifel, există un număr de oameni în care Eu nu am văzut niciodată 
luminarea și iluminarea Duhului Sfânt. Cum se poate vedea acest lucru? Poate că acești 
oameni au crezut în Dumnezeu mulți ani și, la suprafaţă, au fost eficienţi; au citit multe 
cărţi, s-au ocupat de multe chestiuni, au umplut peste zece carnete de notițe și au învăţat 
o mulţime de cuvinte și doctrine. Cu toate acestea, nu există nicio creştere vizibilă în ceea 
ce-i privește, opiniile lor despre Dumnezeu rămân invizibile, iar atitudinile lor sunt încă 
neclare. Cu alte cuvinte, inimile lor nu pot fi văzute; sunt mereu acoperite și închise — sunt 
închise pentru Dumnezeu. Drept urmare, El nu le-a văzut adevăratele inimi, nu a văzut în 
acești oameni niciun strop de adevărată venerație pentru El și, mai mult, nu a văzut cum 
pășesc acești oameni pe calea Lui. Dacă Dumnezeu încă nu a câștigat asemenea oameni 
până acum, poate El să-l câștige în viitor? Nu poate! Va mai încerca El să ceară lucruri 
care nu pot fi obținute? Nu! Așadar, care este atitudinea de acum a lui Dumnezeu faţă de 
asemenea oameni? (El îi disprețuiește și îi ignoră.) Îi ignoră! Dumnezeu nu acordă atenţie 
unor astfel de oameni; îi disprețuiește. Aţi memorat aceste cuvinte foarte rapid și cu mare 
acuratețe. Se pare că aţi înțeles ceea ce ați auzit! 

Există unii oameni care, atunci când încep să-L urmeze pe Dumnezeu, sunt imaturi 
și ignoranti; nu înţeleg voia lui Dumnezeu și nici nu știu ce înseamnă să crezi în El. Ei 

adoptă un mod greșit, un mod conceput de om, de a crede în Dumnezeu și de a-L urma. 
Când asemenea oameni se confruntă cu încercările, nu își dau seama de asta; rămân 
indiferenți faţă de călăuzirea și luminarea lui Dumnezeu. Nu știu ce înseamnă să își 
dăruiască inimile lui Dumnezeu sau ce înseamnă să fie de neclintit în timpul unei 
încercări. Dumnezeu va acorda unor astfel de oameni un interval limitat de timp, iar în 
acest interval de timp, El le va permite să înțeleagă natura încercărilor Lui și care sunt 
intenţiile Lui. După aceea, acești oameni trebuie să-și demonstreze punctele de vedere. 
Dumnezeu încă îi așteaptă pe cei care se află în această etapă. Dar care este atitudinea 
lui Dumnezeu față de cei care au câteva opinii, dar încă ezită, care vor să-și dăruiască 
inimile lui Dumnezeu, dar nu sunt împăcaţi cu gândul de a face asta și care, în ciuda 
faptului că au pus în practică anumite adevăruri simple, încearcă să se ascundă și 
renunță atunci când se confruntă cu o mare încercare? Încă Se mai așteaptă la câte 
ceva de ei, iar rezultatul depinde de atitudinea și performanţa lor. Dacă oamenii nu 
progresează activ, ce face Dumnezeu? El renunţă la ei. Asta pentru că, înainte ca 
Dumnezeu să renunțe la tine, tu ai renunţat deja la tine însuţi. Așadar, nu poţi să-L 
învinovățești pe Dumnezeu că a făcut asta. E greșit din partea ta să te plângi de 
Dumnezeu. 


Diversele rușini pe care le trezește în oameni o întrebare practică 


Mai există un tip de om care are cel mai tragic final dintre toţi; acesta e tipul de 
persoană pe care prefer să o mențţionez cel mai rar. Nu e tragică fiindcă a primit 
pedeapsa lui Dumnezeu sau fiindcă cerinţele pe care i le impune El sunt severe și, prin 
urmare, poate să aibă un final tragic; mai degrabă, este tragică fiindcă îşi face asta cu 
mâna sa. După cum se zice în popor, îşi sapă singură groapa. Ce fel de om face asta? 
Acești oameni nu pășesc pe calea cea bună, iar finalurile lor sunt dezvăluit în avans. În 
ochii lui Dumnezeu, asemenea oameni sunt cele mai mari ţinte ale dispreţului Său. În 
termeni umani, oamenii ca aceștia sunt cei mai jalnici. Când asemenea oameni încep 
să-L urmeze pe Dumnezeu, sunt foarte zeloși; plătesc un mare preţ, au o părere bună 
despre perspectivele lucrării lui Dumnezeu și au o imaginaţie bogată când vine vorba de 
viitorul lor. De asemenea, sunt deosebit de încrezători în Dumnezeu, crezând că El 
poate să facă oamenii compleți și să-i aducă la o destinaţie glorioasă. Totuși, dintr-un 
motiv sau altul, acești oameni fug în timpul lucrării lui Dumnezeu. Și ce înseamnă aici „a 
fugi”? Înseamnă că dispar fără a-și lua rămas-bun, fără a scoate niciun sunet; pleacă 
fără să spună un cuvânt. Chiar dacă asemenea oameni susţin că ei cred în Dumnezeu, 
nu au prins niciodată rădăcini pe calea credinţei lor. Așadar, indiferent cât de mult timp 
au crezut în El, încă sunt capabili să se îndepărteze de Dumnezeu. Unii oameni pleacă 
pentru a intra în afaceri, unii pleacă pentru a-și trăi viaţa, unii pleacă pentru a se îmbogăţi 
și unii pleacă pentru a se căsători și a avea copii... Printre cei care pleacă, există și cei 
care au mai târziu atacuri de conștiință și vor să se întoarcă, dar și alţii care se descurcă 
foarte greu și care ajung să rătăcească prin lume ani și ani. Acești rătăcitori trec prin 

multă suferinţe și ei cred că este prea dureros să exiști în această lume și că nu pot să 
fie despărțiți de Dumnezeu. Ei vor să se întoarcă în casa lui Dumnezeu pentru a primi 
alinare, pace și bucurie și vor să continue să creadă în Dumnezeu pentru a scăpa de 
dezastru sau pentru a fi dobândi mântuirea și o destinaţie minunată. Asta fiindcă acești 
oameni cred că iubirea lui Dumnezeu este nemărginită și că harul Lui este nesecătuit. 
Ei cred că indiferent ce a făcut cineva, Dumnezeu ar trebui să ierte acea persoană și să 
fie tolerant cu trecutul său. Acești oameni spun de nenumărate ori că vor să se întoarcă 
și să-și îndeplinească îndatoririle. Sunt chiar și cei care bisericii o parte din bunurile lor, 
sperând că asta le va pregăti drumul de întoarcere în casa lui Dumnezeu. Care este 
atitudinea lui Dumnezeu faţă de asemenea oameni? Cum ar trebui El să le stabilească 
finalurile? Puteţi să răspundeți. (Am crezut că Dumnezeu ar accepta acest tip de om, 
dar după cele pe care le-am auzit chiar adineauri, simt că s-ar putea să nu o facă.) 
Motivează-ţi răspunsul. (Oamenii ca aceștia vin înaintea lui Dumnezeu doar ca moartea 
să nu le reprezinte finalurile. Nu ajung să creadă în Dumnezeu din sinceritate adevărată; 
ajung pentru că știu că lucrarea lui Dumnezeu se va termina în curând, așa că au iluzia 
că pot să vină și să primească binecuvântări.) Tu spui că acești oameni nu cred cu 
sinceritate în Dumnezeu, așadar, El nu poate să-i accepte, nu-i așa? (Da.) (Eu înţeleg 
că asemenea oameni sunt doar niște oportuniști și că nu cred cu sinceritate în 
Dumnezeu.) Nu au ajuns să creadă în Dumnezeu; sunt oportuniști. Bine spus! Acești 
oportuniști sunt genul de oameni pe care toți îi urăsc. Ei se îndreaptă încotro bate vântul 
și nu se sinchisesc să facă nimic dacă nu câștigă ceva din asta, așadar, bineînţeles că 
sunt josnici! Mai are vreun alt frate sau vreo altă soră o părere pe care ar vrea să o 
împărtășească? (Dumnezeu nu îi va mai accepta fiindcă lucrarea Lui este pe cale să se 
termine și acum e momentul în care finalurile oamenilor sunt stabilite. Acum vor acești 
oameni să se întoarcă — nu fiindcă ei vor de fapt să caute adevărul, ci fiindcă văd cum 
se pogoară dezastrele, sau pentru că sunt influenţaţi de factori externi. Dacă ar fi avut 
într-adevăr intenţia de a căuta adevărul, nu ar fi fugit niciodată la jumătatea lucrării lui 
Dumnezeu.) Mai există și alte opinii? (Nu vor fi acceptaţi. De fapt, Dumnezeu le-a oferit 
deja oportunităţi, dar ei au insistat să aibă o atitudine nepăsătoare faţă de El. Indiferent 
care sunt intenţiile acestor oameni, chiar dacă aceștia se pocăiesc într-adevăr, 
Dumnezeu tot nu le va permite să se întoarcă. Asta fiindcă El le-a oferit atât de multe 
oportunități, dar ei și-au demonstrat deja atitudinea: au vrut să-L părăsească pe 
Dumnezeu. Din acest motiv, dacă ei încearcă să se întoarcă acum, Dumnezeu nu îi va 
accepta.) (Și eu încuviințez că Dumnezeu nu va accepta acest tip de persoană, fiindcă 
dacă un om a văzut adevărata cale, dacă a trăit lucrarea lui Dumnezeu o perioadă atât 
de lungă, și totuși poate să se întoarcă în lume și în îmbrăţișarea Satanei, atunci asta 
reprezintă o uriașă trădare a lui Dumnezeu. În ciuda faptului că esenţa lui Dumnezeu 
este mila și iubirea, aceasta depinde de genul de om spre care e îndreptată acea esenţă. 
Dacă acest om vine în faţa lui Dumnezeu căutând alinare sau ceva în care să-și pună 
speranţele, atunci pur și simplu nu este genul care crede sincer în Dumnezeu, iar mila 

lui Dumnezeu față de asemenea oameni nu este nelimitată.) Dacă esenţa lui Dumnezeu 
este mila, atunci, de ce nu are El un pic mai multă milă față de acest gen de om? Cu un 
pic mai multă milă, nu ar avea acest gen de om o oportunitate? În trecut, oamenii 
spuneau deseori că Dumnezeu vrea ca fiecare om să fie mântuit și ca nimeni să îndure 
pierzania; dacă, din o sută de oi, una se pierde, Dumnezeu le va lăsa pe cele nouăzeci 
și nouă ca să caute oaia pierdută. Acum, când vine vorba de acești oameni, ar trebui 
Dumnezeu să îi accepte și să le acorde o a doua șansă datorită credinţei lor sincere? 
De fapt, nu e o întrebare grea; este foarte simplă! Dacă ÎI înțelegeţi cu adevărat pe 
Dumnezeu și ÎI cunoașteţi cu adevărat, atunci nu e nevoie de prea multe explicaţii și de 
prea multe speculaţii, nu-i așa? Răspunsurile voastre sunt pe drumul cel bun, dar tot 
lasă de dorit faţă de atitudinea lui Dumnezeu. 

Chiar acum, unii dintre voi v-aţi exprimat convingerea că Dumnezeu nu ar putea să 
accepte acest gen de om. Altora nu le-a fost foarte clar, crezând că Dumnezeu i-ar putea 
accepta sau nu — această atitudine este una mai moderată. Printre voi, s-au aflat, de 
asemenea, cei ale căror puncte de vedere erau că speraţi că Dumnezeu va accepta 
acest gen de om -— aceasta este mai ambiguă. Aceia dintre voi care sunteţi siguri de 
convingerile voastre cred că Dumnezeu a muncit foarte mult timp și că Și-a săvârșit 
lucrarea, așadar, nu are nevoie să fie tolerant faţă de acești oameni; prin urmare, nu credeți 
că îi va mai accepta din nou. Cei mai moderați din rândul vostru cred că aceste chestiuni 
ar trebui tratate în funcţie de circumstanţele individuale; dacă inimile acestor oameni sunt 
inseparabile de Dumnezeu și dacă este ei cred cu sinceritate în Dumnezeu și caută 
adevărul, atunci Dumnezeu ar trebui să uite greșelile și slăbiciunile lor din trecut — ar trebui 
să-i ierte pe acești oameni, să le acorde încă o șansă și să le permită să se întoarcă în 
casa lui Dumnezeu și să accepte mântuirea Lui. Cu toate acestea, dacă acești oameni 
fug din nou mai târziu, atunci Dumnezeu nu Şi-i va mai dori, iar abandonarea acestor 
oameni nu mai poate fi considerată o nedreptate. Mai există un grup de oameni care 
speră că Dumnezeu poate să accepte o asemenea persoană. Acest grup nu e chiar 
sigur dacă Dumnezeu într-adevăr va face sau nu acest lucru. Dacă ei cred că El ar trebui 
să accepte acest tip de persoană, dar nu o face, atunci, se pare că acest punct de vedere 
e puţin în neconcordanţă cu perspectiva lui Dumnezeu. Dacă ei cred că Dumnezeu nu 
ar trebui să accepte o asemenea persoană și dacă, din întâmplare, Dumnezeu va spune 
că iubirea Lui pentru om este nemărginită și că El este dispus să-i acorde acestui tip de 
om o altă șansă, atunci nu este acesta un exemplu care scoate în evidenţă ignoranta 
umană? În orice caz, aveti cu toţii punctele voastre de vedere. Aceste puncte de vedere 
reprezintă un tip de cunoaștere din gândurile voastre; sunt și o reflexie a profunzimii cu 
care înțelegeţi adevărul și voia lui Dumnezeu. E corect să spun asta, nu-i așa? Este 
minunat că aveţi opinii referitoare la această chestiune. Totuși, mai rămâne problema 
corectitudinii opiniilor voastre. Cu toții sunteți puţin îngrijoraţi, nu-i așa? „Atunci, ce este 
corect? Nu pot să văd clar și nu știu exact ce gândește Dumnezeu, iar El nu mi-a spus 
nimic. De unde să știu ce gândește El? Atitudinea lui Dumnezeu faţă de omenire este 

iubirea. Judecând după atitudinea pe care a avut-o El în trecut, ar trebui să accepte 
acest gen de om, însă nu înţeleg prea clar atitudinea din prezent a lui Dumnezeu; pot 
să spun doar că s-ar putea sau nu să accepte a acest gen de om.” Nu-i așa că este 
ridicol? Această întrebare chiar v-a încuiat. Dacă nu aveţi o opinie cuviincioasă referitor 
la această chestiune, ce veţi face când biserica voastră se va confrunta, efectiv, cu o 
asemenea persoană? Dacă nu gestionaţi corect situaţia, s-ar putea să-L jigniţi pe 
Dumnezeu. Nu este aceasta o chestiune periculoasă? 

De ce am vrut să vă întreb despre felul în care priviţi voi problema pe care tocmai am 
discutat-o? Am vrut să vă testez punctele de vedere, să testez cât de bine Îl cunoașteți 
pe Dumnezeu, cât de mult înțelegeţi din intenţiile și atitudinea Lui. Care este răspunsul? 
Chiar punctele voastre de vedere sunt răspunsul. Unii dintre voi sunt foarte conservatori, 
iar unii își folosesc imaginaţia pentru a ghici. Ce înseamnă „a ghici”? Înseamnă că nu 
sunteţi capabili să discerneţi cum gândește Dumnezeu și, astfel, presupuneți fără temei 
că Dumnezeu ar trebui să gândească într-un fel; nu știți cu adevărat dacă aveţi sau nu 
dreptate, așadar daţi glas unui punct de vedere ambiguu. Confruntaţi cu acest fapt, ce aţi 
văzut? Când Îl urmează pe Dumnezeu, oamenii acordă atenţie voii Lui când și când și 
rar Îi iau în seamă gândurile și atitudinea față de oameni. Oamenii nu înțeleg gândurile 
lui Dumnezeu, așadar, când vi se pun întrebări referitoare la intențiile și firea Lui, parcă 
deveniți confuzi: cădeți într-o nesiguranţă profundă și, apoi, ori ghiciţi, ori riscaţi. Ce fel 
de mentalitate e aceasta? Dovedește un fapt: că majoritatea oamenilor care cred în 
Dumnezeu ÎI privesc ca pe o mână de aer gol și ca pe ceva care pare să existe un minut 
și nu şi în următorul. De ce spun asta? Fiindcă ori de câte ori întâmpinați o problemă, nu 
știți care e voia lui Dumnezeu. De ce nu-l știți voia? Nu înseamnă că nu știți doar acum, 
dar, de la început până la sfârșit, nu știți atitudinea lui Dumnezeu față de această 
problemă. Nu poţi să o pricepi și nu știi care este atitudinea lui Dumnezeu, dar te-ai gândit 
mult la asta? Ai încercat să o cunoști? Ai avut părtășie despre asta? Nu! Asta confirmă 
un fapt: Dumnezeul credinţei tale nu are nicio legătură cu Dumnezeul realităţii. În credința 
ta în Dumnezeu, te gândești doar la intenţia ta și la cele ale conducătorilor tăi; te gândești 
într-o doară la sensul doctrinar și superficial al cuvintelor lui Dumnezeu, fără să încerci 
cu adevărat să cauţi sau să cunoști voia lui Dumnezeu. Nu așa stau lucrurile? Esenţa 
acestei chestiuni este destul de îngrozitoare! După atât de mulţi ani, am văzut mulți 
oameni care credeau în Dumnezeu. În mintea lor, în ce s-a transformat această credință? 
Unii oameni cred în Dumnezeu de parcă El ar fi pur și simplu o mână de aer gol. Acești 
oameni nu au răspunsuri la întrebările referitoare la existenţa lui Dumnezeu fiindcă ei nu 
pot să simtă sau să fie conștienți de prezenţa sau de absenţa Lui, darmite să o vadă clar 
sau să o înțeleagă. În mod subconștient, acești oameni cred că Dumnezeu nu există. Alţii 
cred în Dumnezeu de parcă El ar fi om. Aceștia cred că El nu poate să facă acele lucruri 
pe care nici ei nu pot să le facă și că ar trebui să gândească așa cum gândesc ei. „O 
persoană invizibilă şi de neatins” e definiţia lor pentru Dumnezeu. Există și un grup de 
oameni care cred în Dumnezeu de parcă El ar fi o marionetă; aceștia cred că Dumnezeu 

nu are sentimente. Ei cred că Dumnezeu e o statuie din lut și că, atunci când Se confruntă 
cu o problemă, Dumnezeu nu are nicio atitudine, niciun punct de vedere și nicio idee; ei 
cred că El este manipulat de omenire. Oamenii pur și simplu cred așa cum vor ei să 
creadă. Dacă ei Îl fac măreț, atunci El e măreț; dacă ei Îl fac mărunt, atunci El este mărunt. 
Când oamenii păcătuiesc și au nevoie de mila, toleranța și iubirea lui Dumnezeu, ei 
presupun că Dumnezeu ar trebui să le dea mila Lui. Acești oameni inventează un 
„Dumnezeu' în minţile lor și, apoi, ÎI fac pe acest „Dumnezev” să le îndeplinească cererile 
și să le satisfacă toate dorințele. Indiferent când și unde, indiferent ce fac asemenea 
oameni, ei vor adopta această închipuire în modul în care Îl tratează pe Dumnezeu și în 
credinţa lor. Există chiar și cei care, după ce au ofensat firea lui Dumnezeu, încă mai cred 
că El îi poate mântui, pentru că presupun că iubirea lui Dumnezeu este nemărginită și că 
firea Lui este dreaptă și că, indiferent cât de mult ÎI jignește o persoană pe Dumnezeu, El 
nu Își va aminti nimic. Ei cred că, de vreme ce defectele, fărădelegile și nesupunerea 
umană sunt doar exprimări de moment ale firii unei persoane, Dumnezeu le va acorda 
oamenilor șanse și va fi tolerant și răbdător cu ei; cred că Dumnezeu îi va iubi la fel ca 
înainte. Așadar, au mari speranţe că vor fi mântuiţi. De fapt, indiferent cum cred oamenii 
în Dumnezeu, cât timp nu caută adevărul, Dumnezeu va avea o atitudine negativă față 
de ei. Asta pentru că, în perioada în care ai avut credinţă în Dumnezeu, deși ai luat cartea 
cuvintelor lui Dumnezeu și ai considerat-o drept comoară și o studiezi și o citeşti în fiecare 
zi, Îl lași la o parte pe adevăratul Dumnezeu. ÎI priveşti doar ca pe aer sau ca pe un simplu 
om — și unii dintre voi ÎI priviţi doar ca pe o marionetă. De ce pun astfel problema? Pentru 
că, din câte văd Eu, indiferent dacă vă confruntaţi cu o problemă sau dacă întâlniți vreo 
circumstanţă, acele lucruri care există în subconștientul vostru, acele lucruri cărora le dați 
naștere în voi nu au avut niciodată vreo legătură cu ale lui Dumnezeu cuvinte sau 
căutarea adevărului. Ştii doar ceea ce gândești tu însuţi, care e punctul tău de vedere, 
iar apoi îţi fortezi ideile și părerile asupra lui Dumnezeu. În mintea ta, ele devin punctele 
de vedere ale lui Dumnezeu, iar tu le transformi pe acestea în standarde pe care le 
respecţi fără să eziţi. Pe măsură ce timpul trece, acest mod de a proceda te duce tot mai 
departe de Dumnezeu. 


Înțelegeți atitudinea lui Dumnezeu și lăsaţi deoparte toate concepțiile 
greșite despre Dumnezeu 


Ce fel de Dumnezeu e, mai exact, acest Dumnezeu în care credeți acum? V-aţi 
gândit vreodată la asta? Când El vede un om rău care comite fapte rele, oare îl 
disprețuiește? (Da, îl disprețuiește.) Care este atitudinea Lui când vede oameni ignoranti 
făcând greșeli? (De mâhnire.) Când vede oameni care Îi fură jertfele, care este atitudinea 
Lui? (El îi disprețuiește.) Este totul foarte clar. Când Dumnezeu vede un om confuz în 
credinţa lui în El, care nu caută în niciun mod adevărul, care este atitudinea lui 
Dumnezeu? Nu sunteți prea siguri, nu-i așa? „Confuzia”, ca atitudine, nu e un păcat și 
nici nu Îl ofensează pe Dumnezeu, iar oamenii simt că nu este un tip de greșeală majoră. 

Atunci, spuneţi-Mi: care este atitudinea lui Dumnezeu în acest caz? (Nu este dispus să 
îi recunoască.) „Lipsa dispoziției de a recunoaște” — ce tip de atitudine e aceasta? 
Înseamnă că Dumnezeu îi privește de sus pe acești oameni și îi disprețuiește! 
Dumnezeu tratează cu răceală astfel de oameni. Abordarea lui Dumnezeu este să-i dea 
la o parte, să nu înfăptuiască nicio lucrare asupra lor, iar asta include lucrarea de 
luminare, iluminare, mustrare sau disciplinare. Oamenii ca aceștia pur și simplu nu sunt 
incluși în cadrul lucrării lui Dumnezeu. Care este atitudinea lui Dumnezeu faţă de cei 
care Îi ofensează firea și Îi încalcă decretele administrative? Dezgust absolut! Dumnezeu 
este strașnic de înfuriat de oamenii care nu se pocăiesc atunci când Îi ofensează firea! 
„Furia” nu este decât un sentiment, o stare de spirit; nu corespunde unei atitudini clare. 
Totuși, acest sentiment — această stare de spirit — va aduce un sfârșit pentru asemenea 
oameni: Îl va umple pe Dumnezeu cu un dezgust absolut! Care e consecinţa acestui 
dezgust absolut? E aceea că Dumnezeu îi va da la o parte pe acești oameni și nu le va 
răspunde deocamdată. Apoi, El va aștepta să îi sorteze „după toamnă”. Ce implică asta? 
Vor mai avea acești oameni finaluri? Dumnezeu nu a intenţionat niciodată să ofere vreun 
final unor asemenea oameni! Prin urmare, nu este perfect normal ca Dumnezeu să nu 
răspundă acum unor oameni ca aceștia? (Ba da, este normal.) Ce ar trebui să se 
pregătească să facă astfel de oameni? Ar trebui să se pregătească să îndure 
consecințele negative ale comportamentului lor și al faptelor rele pe care le-au comis. 
Acesta este răspunsul lui Dumnezeu faţă de un astfel de om. Așadar, acum le spun clar 
oamenilor ca aceștia: nu vă mai agăţați de deziluziile voastre și renuntati la dorințele 
deșarte. Dumnezeu nu va fi tolerant cu oamenii la nesfârșit; El nu va mai îndura veșnic 
fărădelegile sau nesupunerea lor. Unii vor spune: „Am văzut câţiva astfel de oameni și, 
când se roagă, se simt atinși în mod deosebit de Dumnezeu și apoi plâng cu lacrimi 
amare. De obicei, aceștia sunt și foarte fericiţi; par să fie însoţiţi de prezenţa și de 
călăuzirea lui Dumnezeu”. Nu rostiți asemenea absurdităţi! Lacrimile amare nu 
înseamnă neapărat că un om este atins de Dumnezeu sau că se bucură de prezenţa lui 
Dumnezeu, darmite de călăuzirea Lui. Dacă oamenii Îl înfurie pe Dumnezeu, îi va mai 
călăuzi EI? Pe scurt, când Dumnezeu a decis să alunge și să abandoneze pe cineva, 
finalul acelui om deja nu mai există. Indiferent cât de favorabile sunt sentimentele lor 
atunci când se roagă sau câtă credinţă au în Dumnezeu în inimile lor, acest lucru nu mai 
contează. Important este că Dumnezeu nu are nevoie de acest gen de credinţă; El deja 
i-a refuzat cu dispreţ pe acești oameni. Și cum să-i trateze în viitor este lipsit de 
importanță. Important este că, exact în clipa în care acești oameni Îl înfurie pe 
Dumnezeu, finalurile lor sunt stabilite. Dacă Dumnezeu a hotărât să nu mântuiască 
asemenea oameni, atunci vor fi lăsați în urmă pentru a fi pedepsiți. Aceasta este 
atitudinea lui Dumnezeu. 

Chiar dacă esenţa lui Dumnezeu conţine un element al iubirii, iar El este milostiv față 
de toţi, în parte, oamenii au trecut cu vederea și au uitat că esenţa Lui este și una a 
demnităţii. Faptul că El are iubire nu înseamnă că oamenii pot să-L jignească în voie, 

fără să-l stârnească sentimente sau o reacție și nici faptul că are milă nu înseamnă că 
El nu are principii potrivit cărora tratează oamenii. Dumnezeu este viu; El există cu 
adevărat. Nu este nici o marionetă imaginară, nici vreun alt obiect. Întrucât El chiar 
există, ar trebui să ascultăm mereu cu atenţie glasul inimii Sale, să acordăm multă 
atenţie atitudinii Sale și să ajungem să-l înțelegem sentimentele. Nu ar trebui să folosim 
închipuirile umane pentru a-L defini pe Dumnezeu și nici nu ar trebui să impunem 
gândurile sau dorințele umane asupra Lui, făcându-l pe Dumnezeu să-i trateze pe 
oameni într-o manieră umană, bazată pe închipuiri umane. Dacă faci asta, atunci Îl înfurii 
pe Dumnezeu, atragi mânia Lui și-l contești demnitatea! Așadar, după ce ajungeţi să 
înțelegeţi severitatea acestei probleme, îndemn pe fiecare dintre voi să fie precaut și 
prudent în faptele lui. Fiţi precauţi și prudenti și cu vorbele voastre — în ceea ce privește 
modul în care ÎI tratați pe Dumnezeu, cu cât sunteți mai precauți și mai prudenti, cu atât 
mai bine! Când nu înţelegi care este atitudinea lui Dumnezeu, abţine-te să vorbeşti 
neglijent, nu fi neglijent în faptele tale și nu aplica etichete la întâmplare. Chiar mai 
important, să nu tragi vreo concluzie arbitrară. În schimb, ar trebui să aștepți și să cauţi; 
și aceste acţiuni sunt o manifestare a temerii de Dumnezeu și a feririi de rău. Mai presus 
de orice altceva, dacă reușești asta și, mai presus de orice, dacă ai această atitudine, 
atunci Dumnezeu nu te va învinovăţi pentru prostia și ignoranţa ta și pentru lipsa 
înțelegerii motivelor din spatele lucrurilor. Mai curând, datorită atitudinii tale de a te 
teme să nu-L jigneşti pe Dumnezeu, de a-l respecta intenţiile și datorită bunăvoinţei de 
a-L asculta, Dumnezeu Își va aminti de tine, te va călăuzi și te va lumina sau îţi va 
tolera imaturitatea și ignoranţa. În schimb, dacă atitudinea ta față de El e lipsită de 
respect — judecându-L pe Dumnezeu după bunul plac sau ghicind și definind în mod 
arbitrar ideile Lui — Dumnezeu te va condamna, te va disciplina și chiar te va pedepsi; 
ori s-ar putea să facă un comentariu în ceea ce te privește. Poate acest comentariu va 
implica finalul tău. De aceea, vreau să subliniez încă o dată: fiecare dintre voi ar trebui 
să fie precaut și prudent faţă de tot ceea ce vine de la Dumnezeu. Nu vorbiti cu neglijență 
și nu fiţi neglijenţi în faptele voastre. Înainte să spui ceva, ar trebui să te oprești și să 
gândești: oare această faptă a mea ÎI va înfuria pe Dumnezeu? Făcând asta, Îl venerez 
pe Dumnezeu? Chiar și pentru chestiunile simple, ar trebui să încerci să găsești răspuns 
la aceste întrebări și să-ţi petreci mai mult timp gândindu-te la ele. Dacă poţi cu adevărat 
să practici conform acestor principii în toate privințele, în toate lucrurile, în fiecare 
moment, și adopti o astfel de atitudine mai ales când nu înţelegi ceva, atunci Dumnezeu 
te va călăuzi mereu și îţi va oferi o cale pe care să o urmezi. Indiferent ce spectacol dau 
oamenii, Dumnezeu îi vede foarte clar și deschis, iar EI îţi va evalua precis și adecvat 
aceste manifestări. După ce ai fost supus ultimei încercări, Dumnezeu va lua întregul 
tău comportament și îl va rezuma complet pentru a-ţi stabili finalul. Acest rezultat îi va 
convinge pe absolut toţi, dincolo de orice îndoială. Ceea ce aș vrea să vă spun este 
asta: fiecare faptă, fiecare acţiune și fiecare gând al vostru vă decid soarta. 

Cine stabilește finalurile oamenilor? 


Există o altă chestiune deosebit de importantă de discutat, iar aceasta este 
atitudinea voastră faţă de Dumnezeu. Această atitudine este extrem de importantă! Ea 
stabilește dacă, în cele din urmă, veţi păși spre distrugere sau destinaţia frumoasă pe 
care Dumnezeu a pregătit-o pentru voi. În Epoca Împărăției, Dumnezeu a lucrat deja 
mai mult de douăzeci de ani, iar, în decursul acestor două decenii, în sinea voastră, aţi 
fost puţin nesiguri cu privire la realizările voastre. Dar, în inima Sa, Dumnezeu a făcut o 
consemnare reală și onestă pentru fiecare dintre voi. Din momentul în care fiecare 
persoană a început să-L urmeze și să-l asculte predicile, înțelegând treptat tot mai mult 
din adevăr, și până în momentul în care fiecare persoană a început să își îndeplinească 
îndatoririle, Dumnezeu a păstrat o consemnare a tuturor felurilor de realizări ale fiecărei 
persoane. Când își îndeplinesc îndatoririle și înfruntă tot felul de medii și încercări, care 
sunt atitudinile oamenilor? Cum se comportă? Cum se simt față de Dumnezeu în inimile 
lor?... Dumnezeu are un registru cu privire la toate acestea, o consemnare a tuturor 
acestor lucruri. Poate că, din punctul vostru de vedere, aceste chestiuni sunt derutante. 
Însă, din perspectiva lui Dumnezeu, toate sunt extrem de clare și nu există nici cea mai 
mică neglijenţă. Aceasta este o chestiune care implică finalul fiecărui om, destinul și 
perspectivele sale și, mai mult decât atât, aici Îşi consumă Dumnezeu toate eforturile 
migăloase; așadar, Dumnezeu nu ar îndrăzni niciodată să neglijeze câtuși de puţin acest 
lucru, și nici nu tolerează vreo neglijență. Dumnezeu consemnează această istorie a 
omenirii, notând întregul parcurs al oamenilor care-L urmează pe Dumnezeu, de la 
început și până la sfârșit. Atitudinea ta faţă de El din această perioadă ţi-a stabilit soarta. 
Nu e adevărat acest lucru? Acum, credeţi că Dumnezeu este drept? Sunt potrivite 
acțiunile Lui? Mai aveți și alte închipuiri despre Dumnezeu în minţile voastre? (Nu.) 
Atunci, aţi spune că Dumnezeu trebuie să stabilească finalurile oamenilor sau că ei ar 
trebui s-o facă? (Dumnezeu trebuie să le stabilească.) Cine le stabilește? (Dumnezeu.) 
Nu sunteţi siguri, nu-i așa? Fraţi și surori din Hong Kong, exprimaţi-vă părerea — cine le 
stabilește? (Oamenii le stabilesc singuri.) Oamenii singuri le stabilesc? Atunci, nu ar 
însemna că finalurile oamenilor nu au nimic de-a face cu Dumnezeu? Fraţi și surori din 
Coreea de Sud, exprimaţi-vă părerea. (Dumnezeu stabilește finalurile oamenilor în 
funcţie de acţiunile, faptele lor și potrivit căii pe care se află.) Acesta e un răspuns foarte 
obiectiv. Există aici un fapt cert despre care trebuie să vă informez: pe parcursul lucrării 
de mântuire a lui Dumnezeu, El a stabilit un standard pentru oameni. Acest standard 
este că oamenii trebuie să asculte cuvântul lui Dumnezeu și să meargă pe calea Lui. 
Tocmai acest standard e folosit pentru a evalua finalurile oamenilor. Dacă practici 
conform acestui standard al lui Dumnezeu, atunci poţi obține un final bun; dacă nu, 
atunci nu poţi obține un final bun. Așadar, cine ai spune că stabileşte acest final? Nu 
doar Dumnezeu e Cel care îl stabilește, ci, mai degrabă, acesta e stabilit de Dumnezeu 
împreună cu oamenii. Este acest lucru corect? (Da.) De ce? Pentru că Dumnezeu e Cel 


28 


care vrea să Se implice activ în lucrarea de mântuire a omenirii și să-i pregătească o 
destinaţie; oamenii sunt obiectele lucrării lui Dumnezeu, iar acest sfârșit, această 
destinație este ceea ce Dumnezeu pregătește pentru ei. Dacă nu ar exista obiecte 
asupra cărora să lucreze, atunci nu ar fi nevoit să facă această lucrare; dacă El nu ar 
face această lucrare, atunci oamenii nu ar avea o șansă de a dobândi mântuirea. 
Oamenii sunt cei care trebuie să fie mântuiţi și, cu toate că faptul de a fi mântuiţi e partea 
pasivă a acestui proces, atitudinea celor care joacă acest rol stabilește dacă Dumnezeu 
va avea sau nu succes în lucrarea Lui de a mântui omenirea. Dacă nu ar fi călăuzirea 
pe care ţi-o oferă Dumnezeu, nu l-ai cunoaște standardul și nici nu ai avea un obiectiv. 
Dacă ai acest standard, acest obiectiv, dar tot nu cooperezi, nu-l pui în practică sau nu 
plătești prețul, atunci nu vei obține acest final. Din acest motiv, spun că finalul unui om 
nu poate fi separat de Dumnezeu și că, de asemenea, nu poate fi separat de persoană. 
Așadar, acum știți cine stabilește finalurile oamenilor. 


Oamenii au tendinţa de a-L defini pe Dumnezeu în funcţie de experienţă 


Când subiectul părtășiei noastre a fost cunoașterea lui Dumnezeu, aţi observat 
ceva? Aţi observat că, în prezent, atitudinea Lui a suferit o schimbare? Este imuabilă 
atitudinea Lui față de oameni? Va răbda El mereu așa, acordându-le oamenilor toată 
dragostea și mila Lui la nesfârșit? Această chestiune implică și esenţa lui Dumnezeu. 
Să revenim la problema așa-zisului fiu risipitor, menţionată mai devreme. După ce a fost 
adresată acea întrebare, răspunsurile voastre nu au fost foarte clare; cu alte cuvinte, tot 
nu înțelegeţi temeinic intenţiile lui Dumnezeu. Odată ce oamenii știu că Dumnezeu 
iubește omenirea, ei Îl definesc drept simbol al iubirii: cred că indiferent ce fac oamenii, 
indiferent cum se comportă, indiferent cum Îl tratează pe Dumnezeu și indiferent cât de 
neascultători ar putea fi, nimic din toate acestea nu contează cu adevărat pentru că 
Dumnezeu are iubire, iar iubirea Lui este nelimitată și nemăsurată; Dumnezeu are iubire, 
așa că poate fi tolerant față de oameni; Dumnezeu are iubire, așa că poate fi milos față 
de oameni, milos faţă de imaturitatea lor, milos față de ignoranţa lor și milos faţă de 
neascultarea lor. Chiar așa e oare? Unii oameni, după ce au experimentat o dată sau 
chiar de câteva ori răbdarea lui Dumnezeu, vor trata aceste experienţe drept capitale în 
propria înţelegere a lui Dumnezeu, crezând că El va fi veșnic răbdător și milos față de 
ei, iar apoi, pe parcursul vieţii lor, iau această răbdare a lui Dumnezeu și o consideră 
drept standardul conform căruia îi tratează Dumnezeu. Mai există și aceia care, după ce 
au experimentat o dată toleranța lui Dumnezeu, Îl vor defini veșnic pe Dumnezeu drept 
tolerant — și, în minţile lor, această toleranţă este nedefinită, necondiționată și chiar total 
neprincipială. Sunt corecte asemenea credințe? De fiecare dată când se discută 
chestiuni legate de esenţa lui Dumnezeu sau de firea Lui, păreți uluiți. Faptul că vă văd 
așa Mă neliniștește foarte mult. Aţi auzit multe adevăruri cu privire la esenţa lui 
Dumnezeu; aţi ascultat și multe discuţii despre firea Lui. Totuși, în minţile voastre, aceste 
chestiuni și adevărul acestor aspecte sunt doar amintiri bazate pe teorie și cuvinte scrise; 

în viețile voastre de zi cu zi, niciunul dintre voi nu e capabil să experimenteze sau să 
vadă firea lui Dumnezeu în așa cum e cu adevărat. Astfel, toți sunteţi zăpăciţi în 
credințele voastre; toți credeţi orbește, până în punctul în care aveţi o atitudine 
ireverenţioasă față de Dumnezeu și chiar Îl daţi la o parte. La ce duce faptul că aveți o 
astfel de atitudine față de Dumnezeu? Face ca voi să trageţi mereu concluzii despre 
Dumnezeu. Odată ce dobândiţi un strop de cunoaștere, vă simtiti apoi foarte satisfăcuți, 
de parcă L-aţi fi obținut pe Dumnezeu în totalitatea Lui. După aceea, deduceţi că așa e 
Dumnezeu și nu-L lăsaţi să se miște liber. Mai mult, ori de câte ori Dumnezeu face un 
lucru nou, pur și simplu refuzaţi să recunoașteți că El este Dumnezeu. Într-o zi, când 
Dumnezeu va spune: „Nu mai iubesc omenirea; nu voi mai fi milos fată de oameni; nu-i 
mai tolerez pe oameni și nu mai am răbdare cu ei; sunt plin de scârbă și de antipatie 
extremă faţă de ei”, asemenea afirmaţii vor provoca un conflict în adâncul inimilor 
oamenilor. Unii dintre ei vor spune chiar: „Tu nu mai ești Dumnezeul meu; nu mai ești 
Dumnezeul pe care vreau să-L urmez. Dacă aceasta este ceea ce spui, atunci nu mai 
ești apt să fii Dumnezeul meu și nu mai sunt nevoit să continui să Te urmez. Dacă nu 
vrei să-mi mai oferi milă, iubire şi toleranţă, atunci nu Te voi mai urma. Dacă ești tolerant 
cu mine la nesfârșit, dacă ești mereu răbdător cu mine și îmi permiţi să văd că Tu ești 
iubire, că Tu ești răbdare și că Tu ești toleranţă, doar atunci Te pot urma și doar atunci 
voi avea încrederea de a Te urma până la capăt. De vreme ce am răbdarea și mila Ta, 
neascultarea mea și fărădelegile mele pot fi iertate și scuzate la nesfârșit, iar eu pot 
păcătui oricând și oriunde, mărturisi și fi iertat oricând și oriunde și Te pot mânia oricând 
și oriunde. Nu ar trebui să ai nicio părere despre mine sau să tragi vreo concluzie în 
ceea ce mă privește”. Deși s-ar putea ca niciunul dintre voi să nu se gândească la o 
astfel de chestiune atât de subiectiv și conștient, ori de câte ori Îl consideri pe Dumnezeu 
a fi o unealtă folosită ca să fii iertat de păcate sau un obiect folosit pentru a obţine o 
destinaţie frumoasă, pe nesimţite, deja L-ai poziționat pe Dumnezeul Cel viu în opoziţie 
față de tine, ca dușman al tău. Asta văd Eu. S-ar putea să spui în continuare lucruri 
precum: „Eu cred în Dumnezeu”, „Caut adevărul”, „Vreau să-mi schimb firea”, „Vreau să 
mă eliberez de influenţa întunericului”; „Vreau să-L mulțumesc pe Dumnezeu”; „Vreau 
să mă supun lui Dumnezeu”, „Vreau să fiu credincios față de Dumnezeu și să-mi fac 
datoria bine”, și așa mai departe. Totuși, oricât de plăcut ar suna vorbele tale, oricât de 
multă teorie ai ști și oricât de impunătoare sau demnă ar fi acea teorie, esenţa chestiunii 
este că, acum, mulți dintre voi aţi învăţat deja cum să folosiţi regulamentele, doctrinele și 
teoriile pe care vi le-aţi însușit pentru a trage concluzii despre Dumnezeu, plasându-L, 
astfel, în mod firesc, în opoziţie față de voi înşivă. Deși poate ţi-ai însușit slovele și 
doctrinele, nu ai intrat cu adevărat în realitatea adevărului, așa că îţi e foarte greu să te 
apropii de Dumnezeu, să-L cunoști și să-L înţelegi. Acest lucru e foarte regretabil! 

Am văzut următoarea secvenţă într-o înregistrare video: câteva surori aveau un 
exemplar din „Cuvântul Se arată în trup” și îl țineau sus, foarte sus; ridicau cartea în 
mijlocul lor, mult deasupra capetelor. Deși era doar o imagine, ceea ce a evocat în Mine 

nu a fost o imagine. Mai degrabă, M-a făcut să Mă gândesc că lucrul pe care fiecare om 
îl preţuiește în inima sa nu e cuvântul lui Dumnezeu, ci cartea care conţine cuvântul lui 
Dumnezeu. Aceasta e o chestiune extrem de tristă. O asemenea faptă nu înseamnă 
a-L preţui pe Dumnezeu, căci lipsa voastră de înțelegere a lui Dumnezeu a ajuns până 
în punctul în care chiar și o întrebare atât de evidentă, o chestiune extrem de minoră, vă 
face să vă inventati propriile noţiuni. Când vă cer ceva și sunt serios cu voi, răspundeți 
cu presupuneri și cu propriile închipuiri; unii dintre voi chiar adoptați un ton plin de îndoieli 
și răspundeţi la întrebările Mele cu întrebări. Acest lucru Îmi spune și mai clar că 
Dumnezeul în care credeți voi nu este adevăratul Dumnezeu. După ce ați citit cuvintele 
lui Dumnezeu atât de mulţi ani, le folosiţi, folosiţi lucrarea Lui și mai multe doctrine pentru 
a trage din nou concluzii despre El. Mai mult, nici măcar nu încercaţi niciodată să-L 
înțelegeţi pe Dumnezeu; nu încercaţi niciodată să-l descifrați intenţiile, să-l înţelegeți 
atitudinea faţă de oameni sau să pricepeţi cum gândește Dumnezeu, de ce este trist, de 
ce este mânios, de ce îi disprețuiește pe oameni și alte astfel de întrebări. În plus, și mai 
mulți oameni cred că Dumnezeu a fost mereu tăcut pentru că pur și simplu urmărește 
diversele acţiuni ale oamenilor, fără să aibă vreo atitudine sau idee despre ei. Totuși, un 
alt grup de oameni cred că Dumnezeu nu rostește niciun sunet pentru că a acceptat 
tacit, rămânând tăcut pentru că așteaptă sau pentru că nu are nicio atitudine; ei cred că 
deoarece atitudinea lui Dumnezeu a fost deja pe deplin elaborată în carte și exprimată 
omenirii în întregimea sa, nu e nevoie, prin urmare, să fie spusă oamenilor, la nesfârșit. 
Deși Dumnezeu e tăcut, El tot are o atitudine și un punct de vedere, cât și un standard 
pe care cere oamenilor să-l respecte. Cu toate că oamenii nu încearcă să-L înțeleagă 
sau să-L caute, atitudinea lui Dumnezeu e foarte clară. Gândiţi-vă la o persoană care, 
odată, L-a urmat pe Dumnezeu cu pasiune, dar apoi, la un moment dat, L-a părăsit și a 
plecat. Dacă această persoană ar vrea să se întoarcă acum, foarte surprinzător, nu știți 
care ar fi punctul de vedere al lui Dumnezeu sau atitudinea Lui. Nu este acest lucru teribil 
de trist? De fapt, aceasta e o chestiune destul de superficială. Dacă voi aţi înțelege cu 
adevărat inima lui Dumnezeu, l-ați ști atitudinea faţă de acest tip de om și nu aţi da un 
răspuns ambiguu. De vreme ce nu știți, permiteţi-Mi să vă dau detalii. 


Atitudinea lui Dumnezeu faţă de cei care fug în timpul lucrării Lui 


Oameni ca aceștia sunt peste tot: după ce au fost siguri cu privire la calea lui 
Dumnezeu, din diverse motive pornesc în tăcere, fără a-și lua la revedere, pentru a pleca 
și a face orice poftesc inimile lor. Deocamdată, nu vom discuta despre motivele pentru 
care pleacă acești oameni; mai întâi, vom vedea care este atitudinea lui Dumnezeu față 
de acest fel de om. Este foarte clar. Din clipa în care acești oameni pleacă, în ochii lui 
Dumnezeu, amploarea credinţei lor dispare. Nu omul în sine i-a pus capăt, ci 
Dumnezeu. Faptul că acest om L-a părăsit pe Dumnezeu înseamnă că L-a respins deja, 
că nu-L mai vrea şi că nu mai acceptă mântuirea lui Dumnezeu. De vreme ce asemenea 
oameni nu-L vor pe Dumnezeu, Îi mai poate El dori în continuare? Mai mult, când 

asemenea oameni au acest fel de atitudine, această opinie, și s-au hotărât să-L 
părăsească pe Dumnezeu, au provocat deja firea lui Dumnezeu. Asta se întâmplă în 
ciuda faptului că s-ar putea să nu fi izbucnit de furie și să-L fi blestemat pe Dumnezeu, 
în ciuda faptului că s-ar putea să nu fi adoptat niciun comportament ticălos sau excesiv 
și a faptului că acești oameni gândesc: „Dacă va veni o zi când mă voi fi săturat de 
distracţie în exterior sau când voi mai avea nevoie de Dumnezeu pentru ceva, mă voi 
întoarce. Sau, dacă Dumnezeu mă cheamă, mă voi întoarce” sau spun: „Când voi fi rănit 
în exterior sau când voi vedea că lumea de afară este prea întunecată și prea haină și 
nu voi mai vrea să mă las dus de val, mă voi întoarce la Dumnezeu”. Deși acești oameni 
au calculat în mintea lor când exact se vor întoarce și deși au încercat să lase ușa 
deschisă pentru întoarcerea lor, nu-și dau seama că, indiferent ce cred sau cum 
plănuiesc, toate acestea nu sunt decât dorințe deșarte. Cea mai mare greșeală a lor 
este că este că nu înțeleg cum Îl face să se simtă pe Dumnezeu dorinţa lor de a pleca. 
Din clipa în care au hotărât să-L părăsească pe Dumnezeu, El îi abandonează întru 
totul; până atunci, în inima Sa, El deja a stabilit finalul unei asemenea persoane. Ce final 
e acesta? Că acest om este unul dintre șoareci și, astfel, va pieri odată cu ei. Așadar, 
oamenii văd adesea acest fel de situaţie: cineva Îl abandonează pe Dumnezeu, dar apoi 
nu primește o pedeapsă. Dumnezeu acționează potrivit propriilor principii; unele lucruri 
pot fi văzute, în timp ce altele sunt încheiate doar în inima lui Dumnezeu, așa că oamenii 
nu pot vedea rezultatele. Partea vizibilă pentru oameni nu e neapărat partea adevărată 
a lucrurilor, dar cealaltă parte — partea pe care nu o vezi — include, într-adevăr, 
adevăratele gânduri și concluziile sincere ale lui Dumnezeu. 


Oamenii care fug în timpul lucrării lui Dumnezeu sunt aceia care 
abandonează adevărata cale 


De ce dă Dumnezeu o pedeapsă atât de gravă oamenilor care fug în timpul lucrării 
Sale? De ce este atât de mânios pe ei? Întâi de toate, știm că firea lui Dumnezeu este 
măreție și mânie; El nu este o oaie care să fie măcelărită de oricine, cu atât mai puţin o 
marionetă care să fie controlată de oameni oricum vor ei. De asemenea, nu e nici o 
mână de aer gol care să primească ordine. Dacă tu crezi într-adevăr că Dumnezeu 
există, ar trebui să ai o inimă care se teme de Dumnezeu și ar trebui să știi că esența 
Lui nu trebuie să fie mâniată. Această mânie poate fi pricinuită de un cuvânt, de un gând; 
de un tip de comportament ticălos sau poate chiar de o formă de comportament moderat 
sau de unul acceptabil în ochii și etica oamenilor; sau poate că e pricinuită de o doctrină, 
de o teorie. Totuși, odată ce L-ai mâniat pe Dumnezeu, șansa ta e pierdută, iar ultimele 
tale zile au sosit. Acesta este un lucru îngrozitor! Dacă nu înţelegi că Dumnezeu nu 
trebuie să fie ofensat, atunci poate că nu te temi de El și poate că-L ofensezi în mod 
repetat. Dacă nu știi cum să te temi de Dumnezeu, atunci ești incapabil să te temi de 
Dumnezeu și nu vei ști cum să calci pe calea ce duce spre Dumnezeu — temându-te de 
Dumnezeu și ferindu-te de rău. Odată ce ajungi să înţelegi și ești conștient că Dumnezeu 

nu trebuie ofensat, vei ști ce înseamnă a te teme de Dumnezeu și a te feri de rău. 

A merge pe calea temerii de Dumnezeu și a feririi de rău nu se referă neapărat la 
cât adevăr știi, câte încercări ai experimentat sau cât de mult ai fost disciplinat. Mai 
degrabă, depinde de tipul de atitudine pe care o ai față de Dumnezeu în inima ta și ce 
esenţă exprimi. Esenţele oamenilor și atitudinile lor subiective — acestea sunt foarte 
importante, cruciale. Cât despre aceia care au renunţat la Dumnezeu și L-au părăsit, 
atitudinile lor disprețuitoare faţă de Dumnezeu și inimile lor care dispreţuiesc adevărul 
au provocat deja firea lui Dumnezeu, așadar, în ceea ce-L privește, ei nu vor fi iertati 
niciodată. Ei au știut despre existenţa lui Dumnezeu, au fost informaţi că El a sosit deja 
și chiar au experimentat noua lucrare a lui Dumnezeu. Plecarea lor nu a fost rezultatul 
amăgirii sau confuziei lor, cu atât mai puţin, nu se poate spune că au fost forțați să plece. 
Mai degrabă, au ales în mod conștient și cu mintea limpede să-L părăsească pe 
Dumnezeu. Plecarea lor nu a însemnat că s-au rătăcit, și nici nu au fost izgoniți. Prin 
urmare, în ochii lui Dumnezeu, ei nu sunt miei care s-au depărtat de turmă, cu atât mai 
puţin fii rătăcitori care s-au pierdut. Au plecat fără teamă de urmări — iar un astfel de caz, 
o astfel de situaţie provoacă firea lui Dumnezeu și această provocare Îl face să le ofere 
finaluri lipsite de speranţă. Nu e înfricoșător un final de acest fel? Așadar, dacă oamenii 
nu-L cunosc pe Dumnezeu, ÎI pot ofensa. Aceasta nu e o chestiune neînsemnată! Dacă 
oamenii nu iau în serios atitudinea lui Dumnezeu și continuă să creadă că El abia 
așteaptă întoarcerea lor — pentru că sunt unii dintre mieii Lui rătăciți și El încă așteaptă 
ca ei să se răzgândească — atunci nu sunt atât de departe de zilele pedepsei lor. 
Dumnezeu nu doar va refuza să-i accepte — având în vedere că aceasta este a doua 
oară când Îi provoacă firea lui Dumnezeu, chestiunea e cu atât mai înfiorătoare! 
Atitudinile ireverenţioase ale acestor oameni au încălcat deja decretele administrative 
ale lui Dumnezeu. Îi va mai accepta EI? În inima Lui, principiile lui Dumnezeu cu privire 
la această chestiune sunt că, dacă un om a dobândit siguranţa în legătură cu adevărata 
cale și totuși poate să-L respingă pe Dumnezeu în mod conștient și cu mintea limpede 
și să se îndepărteze de El, atunci Dumnezeu va bloca drumul unei astfel de persoane 
spre mântuire și, pentru acest individ, poarta Împărăției va fi închisă de acum înainte. 
Când acest om va veni să bată la poartă încă o dată, Dumnezeu nu va deschide; acest 
om va fi exclus pe vecie. Poate că unii dintre voi au citit povestea lui Moise din Biblie. 
După ce Moise a fost uns de Dumnezeu, cei 250 de conducători și-au manifestat 
neascultarea față de Moise din cauza acțiunilor lui și din diverse alte motive. Cui au 
refuzat să se supună? Nu lui Moise. Au refuzat să se supună rânduielilor lui Dumnezeu; 
au refuzat să se supună lucrării lui Dumnezeu în această privință. Au spus următoarele: 
„Luaţi prea mult asupra voastră, văzând că toată adunarea -— fiecare dintre ei — este 
sfântă, iar lahve este printre ei”. Sunt aceste cuvinte și rânduri foarte grave din punct de 
vedere uman? Nu sunt grave. Cel puţin, sensul literal al acestor cuvinte nu e grav. Din 
punct de vedere juridic, ele nu încalcă nicio lege pentru că, la prima vedere, nu e un 
limbaj sau un vocabular ostil, și cu atât mai puţin nu are vreo conotaţie blasfematoare. 

Acestea sunt doar propoziţii banale, nimic mai mult. Totuși, de ce aceste cuvinte pot 
declanșa o astfel de furie din partea lui Dumnezeu? Pentru că nu au fost adresate 
oamenilor, ci lui Dumnezeu. Atitudinea și firea exprimată de ele sunt tocmai ceea ce 
provoacă firea lui Dumnezeu și ofensează firea lui Dumnezeu care nu trebuie ofensată. 
Cu toţii ştim care a fost finalul acelor lideri, în cele din urmă. În privința oamenilor care 
L-au abandonat pe Dumnezeu, care este punctul lor de vedere? Care e atitudinea lor? 
Și de ce punctul lor de vedere și atitudinea lor Îl fac pe Dumnezeu să-i trateze astfel? 
Motivul este că, deși ei știu clar că El este Dumnezeu, aleg să-L trădeze și de aceea 
sunt privaţi de șansele lor la mântuire. După cum e scris în Biblie: „Dacă noi păcătuim 
în mod intenţionat, după ce ni s-a făcut cunoscut adevărul, nu mai este nici o jertfă pentru 
păcat” (Evrei 10:26). Acum înţelegeţi clar această chestiune? 


Sorţile oamenilor sunt hotărâte de atitudinile lor față de Dumnezeu 


Dumnezeu este un Dumnezeu viu și, la fel cum oamenii se comportă diferit în diverse 
situaţii, atitudinea Lui față de aceste comportamente este diferită pentru că El nu e nici 
marionetă, nici o mână de aer gol. A ajunge să cunoşti atitudinea lui Dumnezeu este un 
scop nobil pentru omenire. Oamenii ar trebui să înveţe cum, cunoscând atitudinea lui 
Dumnezeu, pot, puţin câte puţin, să cunoască firea lui Dumnezeu și să ajungă să-l 
înțeleagă inima. Când ajungi treptat să înţelegi inima lui Dumnezeu, nu vei considera că 
a te teme de Dumnezeu și a te feri de rău sunt lucruri greu de îndeplinit. Mai mult, când 
ÎI înţelegi pe Dumnezeu, va fi mai puţin probabil să tragi concluzii despre El. Odată ce 
încetezi să tragi concluzii despre Dumnezeu, va fi mai puţin probabil să-L ofensezi și, 
fără să-ţi dai seama, Dumnezeu te va călăuzi către a-L cunoaște; asta îţi va umple inima 
de venerație pentru El. Vei înceta apoi să-L mai definești pe Dumnezeu cu ajutorul 
doctrinelor, slovelor și teoriilor pe care ţi le-ai însușit. În schimb, căutând mereu intenţiile 
lui Dumnezeu în toate lucrurile, fără să-ţi dai seama, vei deveni o persoană pe placul lui 
Dumnezeu. 

Lucrarea lui Dumnezeu este nevăzută și de neatins de oameni, dar, în ceea ce-L 
privește, acțiunile fiecărui om în parte — laolaltă cu atitudinea lor față de El — nu sunt 
doar palpabile pentru Dumnezeu, ci și vizibile. Aceasta e ceva ce toată lumea ar trebui 
să recunoască și să înțeleagă foarte clar. Poate că te întrebi mereu: „Ştie Dumnezeu ce 
fac aici? Ştie El la ce mă gândesc acum? Poate că știe și poate că nu”. Dacă adopţi acest 
fel de punct de vedere, urmându-L pe Dumnezeu și crezând în El, dar îndoindu-te de 
lucrarea și existenţa Lui, atunci, mai devreme sau mai târziu, va veni o zi când vei trezi 
mânia Lui, pentru că deja te clatini pe marginea unei prăpăstii periculoase. Am văzut 
oameni care au crezut în Dumnezeu mulți ani, dar care tot n-au câștigat realitatea 
adevărului, și care cu atât mai puţin au înțeles voia lui Dumnezeu. În ceea ce privește 
vieţile și staturile acestor oameni nu există niciun progres, ei aderând doar la cele mai 
superficiale doctrine. Asta pentru că acești oameni nu au luat niciodată cuvântul lui 
Dumnezeu drept viața însăși și niciodată nu au întâmpinat și acceptat existenţa Lui. 

Crezi că Dumnezeu e plin de bucurie după ce vede astfel de oameni? Îl mângâie ei? 
Astfel, modul în care cred oamenii în Dumnezeu e cel care le hotărăște soarta. În ceea 
ce privește modul în care oamenii Îl caută sau Îl abordează pe Dumnezeu, atitudinile 
oamenilor sunt lucrul cel mai important. Nu-L neglija pe Dumnezeu ca și cum ar fi o 
mână de aer gol care-ţi pluteşte pe la ceafă; gândește-te mereu la Dumnezeul în care 
crezi ca la un Dumnezeu viu, un Dumnezeu real. El nu Se află acolo, sus, în al treilea 
Cer, neavând nimic de făcut. Mai degrabă, El Se uită mereu în inima fiecăruia, 
observând ce pui la cale, urmărindu-ţi fiecare cuvinţel și fiecare mică faptă, cum te 
comporți și văzând care este atitudinea ta faţă de El. Indiferent dacă ești dispus sau nu 
să te încredințezi lui Dumnezeu, întregul tău comportament, ideile și gândurile tale cele 
mai intime sunt dezvăluite înaintea lui Dumnezeu și cercetate de El. Datorită 
comportamentului tău, datorită faptelor tale și a atitudinii tale faţă de El, părerea și 
atitudinea lui Dumnezeu despre tine se schimbă în mod constant. Aș vrea să ofer niște 
sfaturi unora: nu vă lăsaţi ca niște prunci în mâinile lui Dumnezeu, ca și cum El ar trebui 
să vă adore, ca și cum El nu ar putea niciodată să vă părăsească și ca și cum atitudinea 
Lui față de voi ar fi fixă și nu s-ar putea schimba niciodată și vă sfătuiesc să nu mai visați! 
Dumnezeu e drept în felul în care tratează pe fiecare om în parte și cinstit în abordarea 
lucrării de cucerire și mântuire a oamenilor. Aceasta este gestionarea Lui. El tratează 
fiecare om în mod serios, și nu ca pe un animal de companie cu care să Se joace. lubirea 
lui Dumnezeu pentru oameni nu este una care răsfață sau răzgâie, și nici mila și 
toleranța Lui fată de omenire nu sunt indulgente sau neatente. Dimpotrivă, iubirea lui 
Dumnezeu pentru oameni implică prețuirea, compătimirea și respectarea vieții, mila şi 
toleranța Lui transmit așteptările Lui de la ei și sunt ceea ce îi trebuie omenirii pentru a 
supravieţui. Dumnezeu este viu și există efectiv; atitudinea Lui faţă de omenire este 
principială, deloc un set de reguli dogmatice, și se poate schimba. Planurile Lui pentru 
omenire se schimbă treptat și se transformă cu timpul, în funcţie de împrejurările care 
apar şi odată cu atitudinea fiecărui om în parte. Așadar, în inima ta ar trebui să știi cu o 
claritate deplină că esența lui Dumnezeu este imuabilă și că firea Lui se va manifesta în 
momente și contexte diferite. S-ar putea să nu crezi că aceasta este o chestiune 
serioasă și să foloseşti propriile noţiuni pentru a-ţi imagina cum ar trebui să facă 
Dumnezeu lucrurile. Totuși, există momente în care adevărat e tocmai opusul punctului 
tău de vedere și, folosind propriile noţiuni pentru a încerca să-L măsori pe Dumnezeu, 
L-ai mâniat deja. Aceasta pentru că Dumnezeu nu acţionează așa cum crezi tu că o face 
și nici nu va trata această chestiune așa cum spui tu că o va face. Așadar, îţi amintesc 
să fii atent și prudent în abordarea ta față de tot ceea ce te înconjoară și să înveţi cum 
să urmezi principiul de a merge pe calea lui Dumnezeu în toate lucrurile, și anume să te 
temi de Dumnezeu și să te ferești de rău. Trebuie să dezvolţi o înțelegere cu privire la 
chestiunile ce ţin de voia și atitudinea lui Dumnezeu, trebuie să găsești oameni luminaţi 
care să-ţi comunice aceste chestiuni și să cauţi cinstit. Să nu-L vezi pe Dumnezeul 
credinţei tale drept o marionetă — judecându-L după bunul plac, ajungând la concluzii 

arbitrare în ceea ce-L privește și netratându-L cu respectul pe care El îl merită. În timp 
ce Dumnezeu îți aduce mântuirea și îţi stabileşte finalul, s-ar putea să îţi acorde milă sau 
toleranță sau judecată și mustrare, dar, în orice caz, atitudinea Lui faţă de tine nu e fixă. 
Aceasta depinde de atitudinea ta față de Dumnezeu, cât și de cum ÎI înţelegi. Nu permite 
ca un aspect trecător al cunoașterii sau al felului în care ÎI înţelegi pe Dumnezeu să-L 
definească pentru totdeauna. Nu crede într-un Dumnezeu mort; crede în Cel viu. Ţine 
minte asta! Deși am discutat despre câteva fapte reale aici — fapte reale pe care trebuia 
să le auziți — în lumina stării și staturii voastre actuale, deocamdată nu voi avea cerințe 
mai mari de la voi, ca să nu vă răpesc entuziasmul. Procedând astfel, inimile vi s-ar 
putea umple cu prea multă tristeţe și v-ar face să simţiţi prea multă dezamăgire faţă de 
Dumnezeu. În schimb, sper să puteţi folosi iubirea de Dumnezeu pe care o aveţi inimile 
voastre și să manifestați o atitudine respectuoasă față de Dumnezeu când mergeţi pe 
cărarea care se află înainte. Nu zăpăci această chestiune cu privire la cum să crezi în 
Dumnezeu; trateaz-o ca pe una dintre cele mai importante probleme care există. Așaz- 
o în inima ta, pune-o în practică și leag-o de viaţa reală — nu o susţine doar de fațadă — 
căci aceasta e o chestiune de viaţă și de moarte și este una care îţi va hotărî destinul. 
Nu o trata ca pe o glumă, ca pe un joacă de copii! După ce am împărtășit aceste cuvinte 
cu voi azi, Mă întreb cât de multă înțelegere au cules mințile voastre. Aveţi întrebări pe 
care doriţi să le adresaţi cu privire la ceea ce am spus aici azi? 

Deși aceste subiecte sunt puţin noi și puţin îndepărtate de vederile voastre, de 
îndeletnicirile voastre obișnuite și de lucrurile cărora aveți tendinţa să le acordati atenție, 
cred că, odată ce ați avut părtășie despre ele o perioadă, veţi dezvolta o înţelegere 
comună a tot ceea ce am spus aici. Toate aceste subiecte sunt noi și unele pe care nu 
le-aţi luat în calcul înainte, deci sper că nu vă vor îngreuna și mai mult povara în vreun 
fel. Nu spun aceste cuvinte azi pentru a vă înspăimânta și nici nu le utilizez ca pe o 
modalitate de a vă trata; mai degrabă, scopul Meu este să vă ajut să înțelegeți realitățile 
ce țin de adevăr. Pentru că între omenire și Dumnezeu există o prăpastie, deși oamenii 
cred în Dumnezeu, nu L-au înțeles niciodată și nu l-au cunoscut atitudinea. De 
asemenea, oamenii nu au fost niciodată foarte entuziasmați în preocuparea lor faţă de 
atitudinea lui Dumnezeu. Mai degrabă, au crezut și au acţionat orbește și au fost 
nepăsători în a-L cunoaște și înțelege pe Dumnezeu. Așadar, Mă simt obligat să vă 
lămuresc în privința acestor chestiuni și să vă ajut să înţelegeţi ce fel de Dumnezeu e 
acest Dumnezeu în care credeţi voi, cât și ce gândește El, care e atitudinea Lui în 
tratarea diverselor tipuri de oameni, cât de departe sunteţi de îndeplinirea cerinţelor Lui 
și cât de mare este discrepanta între acțiunile voastre și standardul pe care îl pretinde 
EI. Scopul informării voastre despre aceste lucruri este de a vă da un etalon cu care să 
vă comparați și ca să știți la ce fel de roade v-a dus drumul pe care sunteţi, ce nu aţi 
obținut pe acest drum și în ce zone, pur și simplu, nu v-aţi implicat. Când comunicati 
între voi, de obicei discutati despre câteva subiecte uzuale al căror orizont e îngust și al 
căror conţinut este superficial. Există o distanţă, o discrepanţă între ceea ce discutaţi voi 

și intenţiile lui Dumnezeu, precum și între discuţiile voastre și amploarea și standardul 
cerinţelor lui Dumnezeu. Procedând astfel de-a lungul timpului, vă veţi abate tot mai mult 
de la calea lui Dumnezeu. Voi doar luaţi cuvântările actuale ale lui Dumnezeu și le 
transformați în lucruri la care vă închinaţi și le vedeţi drept ritualuri și reguli. Doar asta 
faceţi! De fapt, Dumnezeu pur și simplu nu are loc în inimile voastre și El nu v-a obținut 
niciodată inimile cu adevărat. Unii oameni cred că a-L cunoaște pe Dumnezeu este 
foarte dificil și acesta e adevărul. Este dificil. Dacă oamenii sunt obligaţi să-și 
îndeplinească datoria și să facă lucrurile la suprafaţă și să muncească din greu, atunci 
vor considera că a crede în Dumnezeu este foarte ușor, pentru că toate acele lucruri se 
încadrează în sfera abilităţilor umane. Totuși, în clipa în care subiectul se mută spre 
intențiile lui Dumnezeu și atitudinea Lui fată de omenire, atunci lucrurile devin într-adevăr 
un pic mai dificile din punctul tuturor de vedere. Se întâmplă astfel deoarece aceasta 
implică înțelegerea adevărului de către oameni și intrarea lor în realitate, așadar, desigur 
că va exista un grad de dificultate! Cu toate acestea, după ce treci de prima ușă și 
dobândești intrarea, lucrurile devin treptat mai ușoare. 


Punctul de plecare pentru a te teme de Dumnezeu este să-L tratezi ca 
pe Dumnezeu 


Nu cu mult timp în urmă, cineva a ridicat o întrebare: cum se face că, deși știm mai 
multe despre Dumnezeu decât știa lov, tot nu putem să-L venerăm? Am atins această 
chestiune puţin mai devreme. Chiar am discutat esenţa acestei întrebări și înainte, și 
anume că, deși lov nu-L cunoștea pe Dumnezeu atunci, tot L-a tratat ca pe Dumnezeu 
și L-a privit ca pe Stăpânul tuturor lucrurilor din ceruri și de pe pământ. lov nu L-a 
considerat pe Dumnezeu ca fiind un dușman; mai degrabă, | s-a închinat Lui, în calitate 
de Creator al tuturor lucrurilor. De ce oamenii din zilele noastre se împotrivesc atât de 
mult lui Dumnezeu? De ce nu pot să-L venereze pe Dumnezeu? Un motiv este faptul că 
au fost profund corupți de Satana și, cu o natură satanică atât de profund întipărită, ei 
au devenit dușmani ai lui Dumnezeu. Astfel, deși ei cred în Dumnezeu și Îl recunosc, 
sunt în continuare capabili să se împotrivească lui Dumnezeu și să se pună în opoziție 
față de El. Acest lucru e determinat de natura umană. Celălalt motiv este că, în ciuda 
credinței lor în Dumnezeu, oamenii pur și simplu nu-L tratează ca pe Dumnezeu. În 
schimb, Îl consideră ca fiind ostil omului, privindu-L ca pe dușmanul lor, și simt că sunt 
ireconciliabili cu Dumnezeu. Atât de simplu este. Oare această chestiune nu s-a discutat 
la întrunirea noastră anterioară? Gândește-te la asta: nu acesta e motivul? S-ar putea 
să știi câte ceva despre Dumnezeu, dar ce anume implică această cunoaștere? Nu 
despre asta vorbește toată lumea? Nu e ceea ce ţi-a spus Dumnezeu? Doar aspectele 
teoretice și doctrinare ale acesteia îți sunt cunoscute, însă ai apreciat vreodată 
adevăratul chip al lui Dumnezeu? Ai cunoaștere subiectivă? Ai cunoștințe practice și 
experiență? Dacă Dumnezeu nu ti-ar fi spus, ai fi știut? Cunoașterea ta teoretică nu 
reprezintă cunoașterea reală. Pe scurt, indiferent cât de mult știi sau cum ai ajuns să 

știi, până să atingi o înţelegere reală a lui Dumnezeu, El va fi dușmanul tău și, înainte 
ca tu să-L tratezi într-adevăr pe Dumnezeu ca Dumnezeu, El ţi Se va opune, căci tu ești 
o întruchipare a Satanei. 

Când ești împreună cu Hristos, poate că reușești să-l serveșşti trei mese pe zi sau 
să-l servești ceaiul și să-l satisfaci nevoile vieţii Lui; va părea că-L vei fi tratat pe Hristos 
ca pe Dumnezeu. Ori de câte ori se întâmplă ceva, punctele de vedere ale oamenilor 
sunt întotdeauna contrare celui al lui Dumnezeu; oamenii nu reușesc niciodată să 
înțeleagă și să accepte punctul de vedere al lui Dumnezeu. Deși oamenii s-ar putea 
înțelege cu Dumnezeu la suprafaţă, asta nu înseamnă că sunt compatibili cu El. De 
îndată ce se întâmplă ceva, adevărul neascultării omenirii iese la iveală, confirmând 
astfel ostilitatea care există între oameni și Dumnezeu. Această ostilitate nu se referă la 
faptul că Dumnezeu Se opune oamenilor sau că Dumnezeu vrea să fie ostil faţă de ei, 
și nici nu înseamnă că îi pune în opoziţie cu El și îi tratează ca atare. Mai degrabă, este 
vorba despre această esenţă contrară lui Dumnezeu, care stă la pândă în voia subiectivă 
a omului și în subconștientul lor. Cum oamenii privesc tot ceea ce vine de la Dumnezeu 
ca subiecte ale cercetării lor, reacţia lor faţă de ceea ce vine de la Dumnezeu și faţă de 
ceea ce Îl implică pe Dumnezeu este, înainte de toate, de a intui și de a se îndoi, iar apoi 
de a adopta repede o atitudine care intră în conflict cu Dumnezeu și | se împotrivește. 
Curând după aceea, sunt însoţiţi de o stare negativă în disputele sau întrecerile cu 
Dumnezeu, ajungând atât de departe încât să se îndoiască dacă acest fel de Dumnezeu 
merită să fie urmat. Cu toate că raționalitatea le spune că nu ar trebui să acţioneze în 
această manieră, tot vor alege să procedeze așa, în ciuda lor, astfel încât vor continua 
fără să ezite, până la capăt. De exemplu, care este prima reacţie pe care o au unii 
oameni când aud zvonuri sau vorbe defăimătoare despre Dumnezeu? Prima lor reacție 
este să se întrebe dacă aceste zvonuri sunt adevărate sau nu și dacă există sau nu, 
după care adoptă atitudinea celor care așteaptă să vadă ce se întâmplă. Apoi încep să 
gândească: „Nu există nicio modalitate de a verifica asta. S-a întâmplat cu adevărat? E 
acest zvon adevărat sau nu?” Deși oamenii ca aceștia nu arată asta la suprafaţă, în 
inimile lor au început deja să se îndoiască și să-L nege pe Dumnezeu. Care este esența 
acestui tip de atitudine și a unui astfel de punct de vedere? Nu e aceasta trădare? Înainte 
ca ei să se confrunte cu această chestiune, nu poţi vedea care sunt punctele de vedere 
ale acestor oameni; se pare că nu sunt în conflict cu Dumnezeu și că nu-L văd ca pe un 
dușman. Totuși, de îndată ce se confruntă cu o problemă, iau imediat partea Satanei și 
se opun lui Dumnezeu. Ce sugerează asta? Asta sugerează că oamenii și Dumnezeu 
sunt potrivnici! Dumnezeu nu consideră că omenirea e dușmanul, ci însăși esenţa sa 
este ostilă față de Dumnezeu. Indiferent cât de mult timp L-a urmat cineva sau ce mare 
preț a plătit și indiferent cum ÎI slăvește pe Dumnezeu, cât s-ar abține să nu | se 
împotrivească și indiferent cât de stăruitor se îndeamnă să-L iubească pe Dumnezeu, 
nu reușește niciodată să-L trateze pe Dumnezeu ca pe Dumnezeu. Nu este acest lucru 
determinat de esenţa oamenilor? Dacă-L tratezi ca pe Dumnezeu și crezi cu sinceritate 

că El este Dumnezeu, mai poţi avea îndoieli fată de El? Mai poate inima ta să aibă 
semne de întrebare cu privire la ElI? Nu mai poate, nu-i așa? Tendinţele acestei lumi 
sunt atât de rele și această rasă umană este atât de rea, de asemenea; așadar, cum să 
nu ai noțiuni cu privire la ele? Tu însuţi ești atât de hain, așadar, cum să nu ai nicio 
noțiune despre asta? Și, cu toate acestea, doar câteva zvonuri și niște ponegriri pot 
genera astfel de noţiuni enorme despre Dumnezeu și pot duce la faptul că-ţi imaginezi 
atât de multe lucruri, ceea ce arată cât de imatură e statura ta! Doar „bâzâitul” câtorva 
țânțari și al câtorva muște dezgustătoare — doar de atât e nevoie pentru a te înșela? Ce 
fel de om este acesta? Ştii ce crede Dumnezeu despre asemenea oameni? Atitudinea 
lui Dumnezeu este, de fapt, foarte clară privind modul în care îi tratează. Tratamentul 
acordat de Dumnezeu acestor oameni este doar de a-i trata cu răceală — atitudinea Lui 
este aceea de a nu le da atenţie și de a nu-i lua în serios pe acești oameni ignoranti. De 
ce? Pentru că, în inima Lui, Dumnezeu nu a planificat niciodată să-i obţină pe acei 
oameni care au jurat să fie ostili față de El până la capăt și care nu au plănuit niciodată 
să caute calea compatibilităţii cu El. Probabil că aceste cuvinte pe care le-am ar putea 
răni câţiva oameni. Ei bine, sunteţi dispuși să Mă lăsaţi mereu să vă rănesc așa? 
Indiferent dacă sunteţi dispuși sau nu, tot ceea ce spun este adevărat! Dacă vă rănesc 
mereu și vă dezvălui cicatricele așa, va afecta acest lucru imaginea impunătoare a lui 
Dumnezeu pe care o adăpostiţi în inimile voastre? (N-o va afecta.) Sunt de acord că 
n-o va afecta pentru că în inimile voastre pur și simplu nu există Dumnezeu. Dumnezeul 
impunător care sălășluiește în inimile voastre — cel pe care ÎI apărați și protejaţi cu 
fermitate — pur și simplu nu este Dumnezeu. Mai degrabă, este o născocire a imaginației 
umane; pur și simplu, nu există. Așadar, e cu atât mai bine să dezvălui răspunsul acestei 
ghicitori; nu expune întreaga realitate? Dumnezeul real nu reprezintă ceea ce-și 
imaginează oamenii. Sper ca voi toţi să acceptaţi această realitate și ca asta să vă ajute 
în a-L cunoaște pe Dumnezeu. 


Acei oameni care nu sunt recunoscuţi de Dumnezeu 


Există niște oameni a căror credinţă nu a fost niciodată recunoscută în inima lui 
Dumnezeu. Cu alte cuvinte, Dumnezeu nu recunoaște că ei sunt adepţii Lui, pentru că 
El nu le slăvește credințele. În cazul acestor oameni, indiferent câți ani L-au urmat pe 
Dumnezeu, ideile și părerile lor nu s-au schimbat niciodată; sunt precum necredincioșii, 
aderând la principiile şi modalităţile de a face lucrurile ale necredincioșilor și la legile 
supraviețuirii și credinței acestora. Ei nu au acceptat niciodată cuvântul lui Dumnezeu 
drept viaţa lor, nu au considerat niciodată cuvântul lui Dumnezeu ca fiind adevărul, nu 
au intenţionat niciodată să accepte mântuirea lui Dumnezeu și nu L-au recunoscut 
niciodată pe Dumnezeu ca Dumnezeul lor. Ei văd credinţa în Dumnezeu drept un fel de 
pasiune pentru amatori, tratându-L doar ca sprijin spiritual; ca atare, ei nu cred că merită 
să încerce să înțeleagă firea sau esenţa lui Dumnezeu. Se poate spune că tot ceea ce 
corespunde Dumnezeului adevărat nu are nimic a face cu acești oameni; ei nu sunt 

interesaţi și nici nu se pot deranja să acorde atenţie. Aceasta deoarece, adânc în inimile 
lor, există un glas puternic care le spune mereu: „Dumnezeu este invizibil, intangibil și 
nu există”. Ei cred că a încerca să-L înțeleagă pe acest tip de Dumnezeu nu ar merita 
osteneala și că a face asta ar însemna să se păcălească. Cred că dacă doar Îl recunosc 
pe Dumnezeu prin cuvinte, fără a lua nicio poziţie reală şi fără a se implica în acțiuni 
reale, sunt foarte isteți. Cum îi privește Dumnezeu pe asemenea oameni? Îi consideră 
drept necredincioși. Unii oameni întreabă: „Pot citi necredincioșii cuvintele lui 
Dumnezeu? Își pot îndeplini îndatoririle? Pot ei spune cuvintele «Voi trăi pentru 
Dumnezeu»?” Ceea ce adesea văd oamenii sunt manifestările de fațadă ale oamenilor; 
ei nu văd esenţa lor. Dar Dumnezeu nu Se uită la aceste manifestări superficiale; El 
vede doar esenţele lor lăuntrice. Astfel, aceasta e atitudinea Lui faţă de acești oameni 
și definiţia pe care le-o atribuie. Acești oameni spun: „De ce face Dumnezeu asta? De 
ce face Dumnezeu aia? Nu pot înțelege asta; nu pot înțelege aia; asta nu se 
conformează noțiunilor umane; trebuie să-mi explici asta...” Drept răspuns, Eu întreb: 
este într-adevăr necesar să-ţi explic aceste chestiuni? Chiar au aceste chestiuni de-a 
face cu tine? Cine te crezi? De unde ai venit? Ești cu adevărat în măsură să dai aceste 
indicaţii lui Dumnezeu? Crezi în EI? Îți recunoaște El credința? Întrucât credinţa ta nu 
are nimic de-a face cu Dumnezeu, ce te privesc pe tine faptele Lui? Nu știi ce loc ocupi 
în inima lui Dumnezeu, așadar, cum poți fi calificat să intri în dialog cu El? 


Cuvinte de admonestare 

Nu vă simțiţi stânjeniţi după ce aţi auzit aceste remarci? Deși s-ar putea să nu fiţi 
dispuși să ascultați aceste cuvinte sau să le acceptați, toate sunt realități. Deoarece 
această etapă a lucrării trebuie săvârșită de Dumnezeu, dacă nu ești preocupat de 
intențiile Lui, nu-ţi pasă de atitudinea Lui și nu-l înţelegi esenţa și firea, atunci, în cele 
din urmă, tu vei fi cel care va avea de pierdut. Nu daţi vina pe cuvintele Mele pentru că 
vă e greu să le auziți și nu daţi vina pe ele pentru că vă taie elanul. Eu spun adevărul; 
nu este intenţia Mea să vă descurajez. Indiferent ce vă cer și indiferent cum vi se cere 
să o faceţi, sper să mergeţi pe cărarea corectă, să urmaţi calea lui Dumnezeu și să nu 
vă abateţi niciodată de la calea corectă. Dacă nu acţionezi conform cuvântului Său și nu 
urmezi calea Lui, atunci nu poate fi nicio îndoială că te răzvrătești împotriva lui 
Dumnezeu și că te-ai îndepărtat de calea corectă. Astfel, consider că sunt câteva 
chestiuni pe care trebuie să vi le clarific și să vă fac să credeți fără echivoc, clar și fără 
umbră de tăgadă și să vă ajut să înţelegeţi limpede atitudinea lui Dumnezeu, intențiile 
Lui, cum îi desăvârșește El pe oameni și maniera în care stabileşte finalurile oamenilor. 
Dacă va veni o zi când vei fi incapabil să pornești pe această cale, atunci Eu nu am nicio 
responsabilitate, pentru că aceste cuvinte ţi-au fost deja spuse foarte clar. Cât despre 
modul în care îţi tratezi propriul final, aceasta e o chestiune care depinde în întregime 
de tine. Dumnezeu are atitudini diferite cu privire la finalurile diferitelor tipuri de oameni; 
El are propriile modalităţi de a-i cântări pe oameni, cât și propriul standard privind 

cerințele pe care le are de la ei. Standardul Lui de cântărire a finalurilor oamenilor este 
unul corect față de toată lumea — nu e nicio îndoială cu privire la asta! Așadar, temerile 
unora sunt de prisos. Vă simţiți ușuraţi acum? Asta e tot pentru azi. La revedere! 


17 octombrie 2013 

Lucrarea lui Dumnezeu, 
firea lui Dumnezeu și Dumnezeu Insuși | 


Astăzi, avem părtășie despre un subiect important. Acesta este un subiect care a 
fost discutat încă de la începutul lucrării lui Dumnezeu și este de foarte mare importanţă 
pentru fiecare persoană. Cu alte cuvinte, aceasta este o chestiune cu care se vor 
confrunta toți oamenii pe parcursul credinţei în Dumnezeu; este o chestiune care trebuie 
întâlnită. Este o chestiune crucială, inevitabilă, de care omenirea nu se poate îndepărta. 
Referitor la importanţă, care este cel mai important lucru pentru fiecare om care crede 
în Dumnezeu? Unii oameni cred că cel mai important lucru este înțelegerea voii Sale; 
unii cred că cel mai important este să mănânci și să bei mai multe din cuvintele lui 
Dumnezeu; unii simt că cel mai important lucru este să se cunoască pe ei înșiși; alţii 
sunt de părere că cel mai important lucru este să știe cum să găsească mântuirea prin 
Dumnezeu, cum să-L urmeze și cum să satisfacă voia Lui. Nu ne vom referi la aceste 
chestiuni astăzi. Deci, despre ce discutăm atunci? Subiectul este Dumnezeu. Este 
acesta cel mai important subiect pentru fiecare persoană? Ce implică acest subiect? 
Bineînţeles, acesta nu poate fi separat de firea lui Dumnezeu, de esenţa și de lucrarea 
Lui. Așadar, astăzi, haideţi să discutăm despre „Lucrarea lui Dumnezeu, firea lui 
Dumnezeu și Dumnezeu Însuși”. 

Din vremea în care oamenii au început să creadă în Dumnezeu, ei au întâlnit 
subiecte precum lucrarea lui Dumnezeu, firea lui Dumnezeu și Dumnezeu Însuși. În 
privinţa lucrării lui Dumnezeu, unii oameni vor spune: „Lucrarea lui Dumnezeu se face 
asupra noastră; o experimentăm în fiecare zi, deci nu suntem străini de ea”. Când 
vorbesc despre firea lui Dumnezeu, unii vor spune: „Firea lui Dumnezeu este un subiect 
pe care îl studiem, îl cercetăm și asupra căruia ne concentrăm întreaga viață, deci ar 
trebui să îl cunoaștem”. Cât despre Dumnezeu Însuși, unii vor spune: „Dumnezeu Însuși 
este Cel pe care Îl urmăm, în care credem și Cel pe care Îl căutăm; nici nu suntem lipsiţi 
de informaţii în privinţa Lui”. Dumnezeu nu Și-a oprit niciodată lucrarea de la creaţie; pe 
parcursul lucrării Sale, a continuat să-Și exprime firea și a utilizat diverse mijloace pentru 
a-Și exprima cuvântul. În același timp, El nu a încetat niciodată din a Se exprima pe Sine 
Însuși și esenţa Sa față de omenire, exprimându-Și voia față de om și ceea ce pretinde 
de la el. Prin urmare, în termeni literali, nimeni nu este străin de aceste subiecte. Însă 
pentru oamenii care Îl urmează pe Dumnezeu astăzi, lucrarea lui Dumnezeu, firea Lui și 
Dumnezeu Însuși — toate acestea le sunt, de fapt, foarte străine. De ce se întâmplă așa? 
Pe măsură ce oamenii experimentează lucrarea lui Dumnezeu, ei intră totodată în 
contact cu Dumnezeu, ceea ce îi face să simtă ca și cum ar înţelege firea lui Dumnezeu 
sau ar deţine o oarecare cunoaștere despre ce înseamnă. În consecință, omul nu crede 
că este străin de lucrarea sau firea lui Dumnezeu. Mai degrabă, omul consideră că este 
un bun cunoscător al lui Dumnezeu și că înțelege multe despre El. Dar, după cum stau 
lucrurile acum, această înțelegere a Lui se limitează, pentru mulţi oameni, la ceea ce au 

citit în cărţi, la experienţele personale, fiind mărginită de imaginaţie și, mai presus de 
toate, fiind limitată la faptele pe care le pot vedea cu proprii ochi, toate acestea fiind 
departe de adevăratul Dumnezeu Însuși. Și cât de departe este acest „departe”? Poate 
că omul nu este sigur el însuși sau poate că are o fărâmă de înţelegere, o bănuială — dar 
în privinţa lui Dumnezeu Însuși, înțelegerea Sa de către om este mult prea îndepărtată 
de esența adevăratului Dumnezeu Însuși. De aceea, pentru un subiect precum 
„Lucrarea lui Dumnezeu, firea lui Dumnezeu și Dumnezeu Însuși”, este obligatoriu ca 
noi să avem părtășie într-un mod sistematic și concret. 

De fapt, firea lui Dumnezeu este deschisă tuturor și nu este ascunsă, deoarece 
Dumnezeu nu a evitat niciodată cu bună știință vreo persoană și nu a căutat niciodată cu 
bună știință să Se ascundă pentru a-i împiedica pe oameni să-L cunoască sau să-L 
înțeleagă. Firea lui Dumnezeu a fost întotdeauna aceea de a fi deschis și de a înfrunta 
fiecare persoană cu sinceritate. În gestionarea lui Dumnezeu, El Își face lucrarea, 
confruntându-Se cu toată lumea, iar lucrarea Sa este făcută asupra fiecăruia. Pe măsură 
ce Își face lucrarea, El Își dezvăluie în mod continuu firea și Își utilizează în mod continuu 
esenţa, ceea ce are și ce este, pentru a călăuzi și a Se îngriji de fiecare persoană în 
parte. În fiecare epocă și în fiecare etapă, indiferent dacă circumstanţele sunt bune sau 
rele, firea lui Dumnezeu este întotdeauna deschisă pentru fiecare om, iar posesiunile și 
ființa Sa sunt întotdeauna deschise fiecărui individ, la fel cum viaţa Sa este reprezentată 
constant și fără încetare de îngrijirea și sprijinirea omenirii. În ciuda tuturor acestora, firea 
lui Dumnezeu rămâne ascunsă pentru unii. De ce? Deoarece, chiar dacă acești oameni 
trăiesc în cadrul lucrării lui Dumnezeu și Îl urmează, ei nu au căutat niciodată să-L 
înțeleagă și nici nu au vrut să ajungă să-L cunoască, cu atât mai puţin să se apropie de 
Dumnezeu. Pentru acești oameni, înțelegerea firii lui Dumnezeu prevestește că sfârșitul 
lor este aproape; înseamnă că urmează să fie judecaţi și condamnaţi de firea lui 
Dumnezeu. De aceea, ei nu au dorit niciodată să-L înțeleagă pe Dumnezeu sau firea Sa 
și nici n-au râvnit vreodată o înțelegere sau o cunoaștere mai profundă a voii Sale. Ei nu 
caută să priceapă voia lui Dumnezeu printr-o cooperare conștientă — ei doar se bucură 
întotdeauna de lucrurile pe care și le doresc și nu obosesc niciodată făcându-le; cred în 
Dumnezeul în care vor ei să creadă; cred în Dumnezeul care există doar în imaginațiile 
lor, în Dumnezeul care există doar în noţiunile lor; și cred într-un Dumnezeu care nu 
poate fi separat de ei în vieţile lor cotidiene. Când vine vorba de adevăratul Dumnezeu 
Însuși, ei sunt complet indiferenți și n-au nicio dorință de a-L înțelege sau de a ţine cont 
de El și chiar mai puţin dorinţa de a se apropia de El. Ei doar folosesc cuvintele exprimate 
de Dumnezeu pentru a se împodobi, pentru a se împacheta. Pentru ei, acest lucru îi face 
deja credincioși de succes și oameni cu credință în Dumnezeu în sufletele lor. În inimile 
lor, ei sunt călăuziţi de imaginaţiile, noţiunile și chiar de definițiile lor personale în privinţa 
lui Dumnezeu. Adevăratul Dumnezeu Însuși, pe de altă parte, nu are absolut nimic de-a 
face cu ei. Pentru că, dacă L-ar înțelege pe adevăratul Dumnezeu Însuși, adevărata Lui 
fire și ceea ce Dumnezeu are și ceea ce este, asta ar însemna că acţiunile, credinţa și 

căutările lor ar fi condamnate. Acesta este motivul pentru care nu sunt dispuși să 
înțeleagă esenţa lui Dumnezeu și sunt potrivnici și nedoritori să caute sau să se roage în 
mod activ pentru a-L înţelege mai bine, a-l cunoaște voia mai bine și a-l înțelege firea 
mai bine. Ei ar prefera ca Dumnezeu să fie ceva inventat, ceva lipsit de valoare și 
nedeslușit. Ar prefera ca Dumnezeu să fie cineva exact cum și L-au imaginat ei, cineva 
care poate fi la cheremul lor, cu provizii inepuizabile și întotdeauna disponibil. Când vor 
să se bucure de harul lui Dumnezeu, ei Îi cer Lui să fie acel har. Când au nevoie de 
binecuvântarea Lui, Îi cer Lui să fie acea binecuvântare. Când se confruntă cu necazuri, 
Îi cer să îi încurajeze, să fie scutul din spatele lor. Cunoașterea acestor oameni cu privire 
la Dumnezeu se limitează la sfera harului și a binecuvântării. Înțelegerea lor cu privire la 
lucrarea lui Dumnezeu, firea lui Dumnezeu și Dumnezeu Însuși este și ea limitată la 
închipuirile lor și reprezintă doar slove și doctrine. Dar există unii oameni care sunt dornici 
de a înţelege firea lui Dumnezeu, care doresc cu sinceritate să-L vadă pe Dumnezeu 
Însuși și să înțeleagă cu adevărat firea Lui și ceea ce El are și ce este. Acești oameni 
sunt în căutarea realității adevărului și a mântuirii de către Dumnezeu și caută să 
primească cucerirea, mântuirea și desăvârşirea Lui. Ei își folosesc inimile pentru a citi 
cuvântul lui Dumnezeu, pentru a aprecia fiecare situaţie și fiecare persoană, eveniment 
și lucru pe care Dumnezeu le-a aranjat pentru ei și se roagă și caută cu sinceritate. Ce 
își doresc să cunoască cel mai mult este voia lui Dumnezeu și să înțeleagă în mod 
deosebit adevărata Lui fire și esenţă pentru a nu-L mai jigni pe Dumnezeu și pentru a 
putea vedea prin experienţele lor mai mult din frumuseţea lui Dumnezeu și din latura Sa 
reală. De asemenea, acest lucru este pentru ca adevăratul Dumnezeu să existe în inimile 
lor și astfel încât Dumnezeu să aibă un loc în inimile lor, așa încât să nu mai trăiască prin 
închipuiri, noţiuni și ambiguitate. Pentru acești oameni, motivul pentru care au o dorinţă 
arzătoare de a înţelege firea și esenţa Lui este deoarece acestea sunt necesare omenirii 
dintr-un moment în altul pe parcursul experienței lor; firea și esenţa Lui sunt cele care 
furnizează viață de-a lungul existenţei unei persoane. Odată ce vor înțelege firea lui 
Dumnezeu, ei vor putea să Îl venereze mai bine, să coopereze cu lucrarea Lui mai bine, 
să aibă mai multă consideraţie față de voia Lui și să își facă datoria pe cât pot ei de bine. 
Acestea sunt atitudinile faţă de firea lui Dumnezeu deţinute de două tipuri de oameni. 
Primul tip sunt cei care nu vor să înțeleagă firea Lui. Deși spun că vor să înțeleagă firea 
lui Dumnezeu, să ajungă să-L cunoască pe Dumnezeu Însuși, să vadă ce are El și ce 
este și să aprecieze cu adevărat voia Lui, în adâncul lor, ei ar prefera ca Dumnezeu să 
nu existe. Asta din cauză că acest tip de oameni nu se supun lui Dumnezeu și | se opun 
în mod constant; ei luptă cu El în inimile lor pentru statut și deseori se îndoiesc sau chiar 
neagă existenţa lui Dumnezeu. Ei nu vor să lase firea lui Dumnezeu sau pe adevăratul 
Dumnezeu Însuși să le ocupe inimile. Ei vor doar să-și satisfacă propriile dorinţe, 
închipuiri și ambiții. Așadar, acești oameni pot crede în Dumnezeu, Îl pot urma și pot, de 
asemenea, să renunțe la familiile și slujbele lor pentru El, dar ei nu se abţin de la 
apucăturile lor rele. Unii chiar fură sau risipesc jertfele sau ÎI blestemă în secret pe 

Dumnezeu, în timp ce alţii își pot folosi poziția pentru a mărturisi în mod repetat despre 
ei înșiși, pentru a-și întări autoritatea și a concura cu Dumnezeu pentru oameni și pentru 
statut. Ei folosesc diverse metode și măsuri pentru a-i face pe oameni să-i venereze, 
încercând constant să-i cucerească și să-i controleze. Unii chiar îi induc în eroare pe 
oameni în mod intenţionat, convingându-i că sunt Dumnezeu ca să poată fi trataţi ca 
Dumnezeu. Ei nu ar spune niciodată cuiva că au fost corupți, că sunt și ei corupți și 
aroganţi, să nu îi venereze și că, indiferent cât de mult bine fac, totul este datorită înălțării 
lui Dumnezeu și că fac ceea ce ar trebui să facă oricum. De ce nu spun aceste lucruri? 
Deoarece se tem profund că își vor pierde locul în inimile oamenilor. Acesta este motivul 
pentru care astfel de oameni nu Îl slăvesc niciodată pe Dumnezeu și nu sunt martori 
pentru Dumnezeu, căci nu au încercat niciodată să-L înțeleagă. Îl pot cunoaște pe 
Dumnezeu fără să-L înțeleagă? Imposibil! Astfel, în timp ce cuvintele din subiectul 
„Lucrarea lui Dumnezeu, firea lui Dumnezeu și Dumnezeu Însuși” pot fi simple, înţelesul 
lor este diferit pentru fiecare persoană. Pentru cineva care nu se supune deseori lui 
Dumnezeu, care | se opune și este ostil față de Dumnezeu, cuvintele prevestesc 
condamnare; pe când cineva care caută realitatea adevărului și vine deseori înaintea lui 
Dumnezeu pentru a căuta voia Sa, se va simţi, auzind aceste cuvinte, precum peștele în 
apă. Deci sunt aceia dintre voi care, atunci când aud vorbindu-se despre firea și lucrarea 
lui Dumnezeu, începe să îi ia durerea de cap, inimile lor devin pline de împotrivire și devin 
foarte stânjeniţi. Dar există alţii printre voi care cred că acest subiect este exact lucrul de 
care au nevoie pentru că le aduce multe beneficii. Este ceva care nu poate lipsi din 
experienţa lor de viaţă; este esența esenței, baza credinţei în Dumnezeu și un lucru pe 
care omenirea nu poate să-l abandoneze. Pentru voi toţi, acest subiect poate părea atât 
apropiat, cât și îndepărtat, necunoscut și totuși familiar. Dar indiferent de situație, acesta 
este un subiect pe care toți trebuie să-l asculte, trebuie să-l cunoască și să-l înțeleagă. 
Indiferent cum îl tratezi, indiferent cum îl privești sau cum îl înţelegi, importanţa acestui 
subiect nu poate fi ignorată. 

Dumnezeu Și-a făcut lucrarea de când a creat omenirea. La început, a fost o lucrare 
foarte simplă, dar, în ciuda simplităţii sale, conţinea expresii ale esenței și firii lui 
Dumnezeu. Deși lucrarea lui Dumnezeu a fost acum înălțată, iar această lucrare asupra 
fiecărei persoane care-L urmează a devenit uriașă și concretă, cu expresii măreţe ale 
cuvântului Său, persoana lui Dumnezeu a fost ascunsă în tot acest timp de omenire. 
Deși El S-a întrupat de două ori, din vremea relatărilor biblice până în zilele moderne, 
cine a văzut vreodată persoana reală a lui Dumnezeu? Pe baza înţelegerii voastre, a 
văzut cineva vreodată persoana reală a lui Dumnezeu? Nu. Nimeni nu a văzut persoana 
reală a lui Dumnezeu, însemnând că nimeni nu a văzut vreodată adevăratul Lui sine. 
Acesta este un lucru asupra căruia toată lumea este de acord. Adică, persoana reală a 
lui Dumnezeu sau Duhul lui Dumnezeu este ascuns de întreaga omenire, inclusiv de 
Adam și Eva, pe care El i-a creat și inclusiv de dreptul lov, pe care El l-a acceptat. 
Niciunul dintre ei nu a văzut persoana adevărată a lui Dumnezeu. Dar de ce Dumnezeu 

Își ascunde cu bună știință adevărata persoană? Unii oameni zic: „Lui Dumnezeu Îi e 
teamă să nu sperie oamenii”. Alţii spun: „Dumnezeu Își ascunde adevărata persoană 
pentru că omul este prea mic și Dumnezeu este prea măreț; oamenilor nu le este 
îngăduit să-L vadă, altminteri vor muri”. Există și cei care spun: „Dumnezeu este ocupat 
să-Și gestioneze lucrarea zi de zi și poate nu are timp să Se arate pentru ca oamenii 
să-L poată vedea”. Indiferent ce credeţi, am o concluzie aici. Care este acea concluzie? 
Că Dumnezeu, pur și simplu, nu vrea ca oamenii să-l vadă adevărata persoană. Să 
rămână ascuns de omenire este ceva ce Dumnezeu face intenţionat. Cu alte cuvinte, 
este intenţia Lui ca oamenii să nu-l vadă adevărata persoană. Asta ar trebui să le fie clar 
tuturor până acum. Dacă Dumnezeu nu Şi-a dezvăluit persoana nimănui niciodată, 
atunci credeţi că aceasta există? (El există.) Desigur că există. Existenţa persoanei lui 
Dumnezeu este incontestabilă. Dar referitor la cât de măreaţă este persoana lui 
Dumnezeu sau cum arată El, sunt acestea întrebări pe care omenirea ar trebui să le 
cerceteze? Nu. Răspunsul este negativ. Dacă persoana lui Dumnezeu nu este un 
subiect pe care ar trebui să-l explorăm, atunci ce este? (Firea lui Dumnezeu.) (Lucrarea 
lui Dumnezeu.) Înainte de a începe să avem părtășie despre subiectul oficial, totuși, 
haideţi să ne întoarcem la ceea ce discutam acum o clipă: de ce Dumnezeu nu Și-a 
dezvăluit niciodată persoana omenirii? De ce Dumnezeu Își ascunde în mod intenţionat 
persoana față de omenire? Există un singur motiv și acela este: deși omul pe care 
Dumnezeu l-a creat a experimentat mii de ani din lucrarea lui Dumnezeu, nu există nici 
măcar o persoană care să cunoască lucrarea lui Dumnezeu, firea și esenţa Lui. 
Asemenea oameni, în ochii lui Dumnezeu, sunt în opoziţie cu El, iar Dumnezeu nu Se 
arată oamenilor care sunt ostili faţă de El. Acesta este singurul motiv pentru care 
Dumnezeu nu Şi-a dezvăluit niciodată persoana faţă de omenire și motivul pentru care 
Își protejează în mod intenţionat persoana față de oameni. Importanţa cunoașterii firii lui 
Dumnezeu vă este clară acum? 

Încă de la existenţa gestionării lui Dumnezeu, El a fost întotdeauna dedicat pe deplin 
îndeplinirii lucrării Sale. În ciuda ascunderii persoanei Sale faţă de om, El a fost 
întotdeauna alături de el, lucrând asupra sa, exprimându-și firea, călăuzind întreaga 
omenire cu esenţa Sa și făcându-și lucrarea asupra fiecărei persoane prin puterea, 
înțelepciunea și autoritatea Sa, dând astfel naștere Epocii Legii, Epocii Harului și, astăzi, 
Epocii Împărăției. Deși Dumnezeu Își ascunde persoana față de om, firea Sa, fiinţa, 
posesiunile Sale și voia Sa faţă de omenire sunt dezvăluite fără rezerve pentru ca omul 
să le vadă și să le experimenteze. Cu alte cuvinte, deși ființele umane nu ÎI pot vedea 
sau atinge, firea și esenţa lui Dumnezeu cu care omenirea s-a confruntat sunt absolut 
expresii ale lui Dumnezeu Însuși. Nu este acesta adevărul? Indiferent de modul sau 
unghiul de abordare pe care le alege pentru lucrarea Sa, El tratează întotdeauna 
oamenii prin adevărata Sa identitate, face lucrarea care Îi revine și spune cuvintele pe 
care este obligat să le spună. Indiferent din ce postură vorbeşte Dumnezeu — ar putea 
să Se afle în al treilea Cer sau să fie în trup sau chiar o persoană obișnuită — întotdeauna 

i vorbeşte omului cu toată inima și toată mintea, fără înșelăciune sau ascunziș. Când 
și îndeplinește lucrarea, Dumnezeu Își exprimă cuvântul și firea și exprimă ceea ce are 
și ce este, fără absolut nicio rezervă. El călăuzește omenirea cu viața Sa, cu ființa și 
posesiunile Sale. Acesta este modul în care omul a trăit în Epoca Legii — epoca leagăn 
a omenirii — sub îndrumarea lui Dumnezeu „Cel nevăzut și Cel de neatins”. 

Dumnezeu S-a întrupat pentru prima dată după Epoca Legii — o întrupare care a durat 
treizeci și trei de ani și jumătate. Pentru o fiinţă umană, treizeci și trei de ani și jumătate 
reprezintă o perioadă lungă? (Nu este lungă.) Din moment ce durata de viaţă a unei ființe 
umane este de obicei mult mai lungă decât treizeci și ceva de ani, asta nu reprezintă o 
perioadă foarte lungă pentru un om. Dar pentru Dumnezeu întrupat, acești treizeci și trei 
de ani și jumătate au reprezentat într-adevăr mult. El a devenit o persoană — o persoană 
obișnuită care a preluat lucrarea și însărcinarea lui Dumnezeu. Asta a însemnat că El a 
trebuit să-Și asume lucrarea cu care o persoană obișnuită nu se poate descurca, 
îndurând în același timp o suferinţă pe care oamenii obișnuiți nu o pot suporta. Poate că 
intensitatea suferinței îndurate de Domnul Isus în timpul Epocii Harului, de la începutul 
lucrării Sale și până când a fost pironit pe cruce, nu este ceva la care oamenii de astăzi 
să fi putut să fie martori în persoană, dar nu puteţi măcar să vă faceţi o idee despre ea 
prin poveștile din Biblie? Indiferent cât de multe detalii sunt în aceste fapte consemnate, 
până la urmă, lucrarea lui Dumnezeu în timpul acestei perioade a fost plină de greutăți 
și suferință. Pentru un om corupt, treizeci și trei de ani și jumătate nu este o perioadă 
lungă; puţină suferinţă reprezintă un lucru mărunt. Dar pentru Dumnezeu Cel sfânt, 
nepătat, care a trebuit să suporte toate păcatele omenirii și să mănânce, să doarmă și 
să trăiască cu păcătoșii, această durere a fost incredibil de mare. El este Creatorul, 
Suveranul tuturor lucrurilor și Stăpân peste toate, totuși, când a venit pe lume, a trebuit 
să îndure prigoana și cruzimea oamenilor corupți. Pentru a-Și finaliza lucrarea și a salva 
omenirea din marea de suferință, El a trebuit să fie condamnat de om și să poarte 
păcatele întregii omeniri. Amploarea suferinţei prin care a trecut nu poate fi pricepută, 
nici apreciată de oamenii obișnuiți. Ce reprezintă această suferință? Reprezintă 
devotamentul lui Dumnezeu față de omenire. Reprezintă umilinţa pe care El a suferit-o 
și prețul pe care l-a plătit pentru mântuirea oamenilor, pentru a le răscumpăra păcatele 
și pentru a finaliza această etapă a lucrării Sale. Înseamnă, de asemenea, că omul va fi 
răscumpărat de pe cruce de Dumnezeu. Acesta este un preţ plătit cu sânge, cu viaţa și 
un preț pe care nicio ființă creată nu și-l poate permite. Deoarece El are esenţa lui 
Dumnezeu și deţine ceea ce Dumnezeu are și ce este, El a putut să suporte acest tip 
de suferință și să facă acest tip de lucrare. Asta reprezintă ceva ce nicio fiinţă creată de 
El nu ar fi putut să facă în locul Său. Aceasta este lucrarea lui Dumnezeu în timpul Epocii 
Harului și este o revelaţie a firii Sale. Dezvăluie asta ceva despre ceea ce Dumnezeu 
are și ceea ce este? Merită ca omenirea să cunoască acel lucru? În acea epocă, deși 
oamenii nu au văzut persoana lui Dumnezeu, au primit jertfa Lui de păcat și au fost 
răscumpăraţi de pe cruce de Dumnezeu. Omenirea poate să nu fie familiarizată cu 


A 
Î 


47 


lucrarea pe care Dumnezeu a făcut-o în timpul Epocii Harului, dar există cineva care 
este familiarizat cu firea și voia exprimată de Dumnezeu în timpul acestei perioade? 
Omul abia știe despre detaliile lucrării lui Dumnezeu în timpul diferitelor epoci și prin 
diverse canale sau știe despre povești legate de Dumnezeu care au avut loc în același 
timp în care Dumnezeu Își îndeplinea lucrarea. Aceste detalii și povești sunt, în cel mai 
bun caz, doar niște informaţii sau legende despre Dumnezeu și nu au nimic de-a face 
cu firea şi esenţa lui Dumnezeu. Deci, indiferent cât de multe povești cunosc oamenii 
despre Dumnezeu, nu înseamnă că au o înțelegere și o cunoaștere profundă în privinţa 
firii sau esenței Sale. Ca în Epoca Legii, deși oamenii din Epoca Harului 
experimentaseră o întâlnire imediată și intimă cu Dumnezeu întrupat, cunoașterea lor 
privind firea și esenţa Lui era practic inexistentă. 

În Epoca Împărăției, Dumnezeu S-a întrupat încă o dată, în același mod în care a 
făcut-o prima oară. În timpul acestei perioade a lucrării, Dumnezeu încă Își exprimă fără 
rezerve cuvântul, face lucrarea pe care e obligat să o facă și exprimă ceea ce El are și 
ce este. În același timp, El continuă să îndure și să tolereze neascultarea și ignoranța 
omului. Nu Își exprimă EI voia și nu Își dezvăluie firea în mod continuu și în timpul acestei 
perioade a lucrării? De aceea, de la crearea omului și până acum, firea lui Dumnezeu, 
ființa, posesiunile Sale și voia Sa au fost întotdeauna accesibile fiecărei persoane. 
Dumnezeu nu Şi-a ascuns niciodată în mod voit esenţa, firea sau voia. Doar că omenirii 
nu îi pasă de ceea ce face Dumnezeu, care este voia Sa — de aceea omul are o 
înțelegere atât de jalnică în privinţa lui Dumnezeu. Cu alte cuvinte, în timp ce Dumnezeu 
Își ascunde persoana, El stă de asemenea alături de omenire în fiecare moment, 
proiectându-Și în mod deschis voia, firea şi esenţa tot timpul. Într-un fel, persoana lui 
Dumnezeu este și ea accesibilă oamenilor, dar din cauza orbirii și neascultării omului, 
acesta nu este niciodată capabil să vadă înfățișarea lui Dumnezeu. Deci, dacă așa stau 
lucrurile, atunci nu ar trebui ca înțelegerea lui Dumnezeu Însuși și a firii Sale să fie ușoară 
pentru toată lumea? Asta este o întrebare la care este foarte greu de răspuns, nu-i așa? 
Puteţi spune că este ușor, dar în timp ce unii oameni caută să-L cunoască pe Dumnezeu, 
ei nu pot ajunge să-L cunoască cu adevărat sau să obțină o înțelegere clară în privința 
Lui — este întotdeauna neclar și nedeslușit. Dar dacă spuneți că nu este ușor, nici asta 
nu este corect. Ca obiect al lucrării lui Dumnezeu de atât de mult timp, fiecare ar trebui, 
prin experiențele sale, să fi avut relaţii autentice cu Dumnezeu. Ei ar trebui cel puţin să- 
L fi simţit într-o anumită măsură în inimile lor sau să fi avut o ciocnire spirituală cu 
Dumnezeu și ar trebui să fi avut cel puţin o anume cunoaștere percepitivă a firii lui 
Dumnezeu sau să fi câștigat o anume înţelegere în privinţa Lui. Din vremea în care omul 
a început să-L urmeze pe Dumnezeu și până acum, omenirea a primit mult prea mult, 
dar din tot felul de motive — calibrul slab al omului, ignoranţa, răzvrătirea și diversele 
intenţii — omenirea a pierdut, de asemenea, prea mult. Nu a dat deja Dumnezeu omenirii 
suficient? Deși Dumnezeu Își ascunde persoana de omenire, El îi alimentează pe 
oameni cu ceea ce are și ceea ce este și cu viața Sa; cunoașterea lui Dumnezeu de 

către omenire nu ar trebui să fie doar ceea ce este acum. De aceea cred că este necesar 
să am părtășie cu voi în continuare despre subiectul lucrării lui Dumnezeu, firii lui 
Dumnezeu și lui Dumnezeu Însuși. Scopul este ca miile de ani de grijă și consideraţie 
pe care Dumnezeu le-a investii în oameni să nu ajungă să fie în zadar și astfel ca 
omenirea să poată înțelege și aprecia cu adevărat voia lui Dumnezeu faţă de ea. Asta 
pentru ca oamenii să poată avansa spre un nou stadiu al cunoașterii lor față de 
Dumnezeu. De asemenea, Îl va readuce pe Dumnezeu în locul Său adevărat din inimile 
oamenilor; adică, Îi va face dreptate. 

Pentru a înțelege firea lui Dumnezeu și pe Dumnezeu Însuși, trebuie să începi cu 
ceva ușor. Dar de unde anume să începi? Pentru început, am selectat niște capitole din 
Biblie. Informaţiile de mai jos conţin versete din Biblie legate de subiectul lucrării lui 
Dumnezeu, firii Sale și lui Dumnezeu Însuși. Am găsit în mod special aceste fragmente 
ca materiale de referinţă pentru a vă ajuta să cunoaşteţi lucrarea lui Dumnezeu, firea lui 
Dumnezeu și pe Dumnezeu Însuși. Împărtășindu-le, vom fi capabili să vedem ce tip de 
fire a dezvăluit Dumnezeu prin lucrarea Sa din trecut și care aspecte ale esenței Sale 
sunt necunoscute omului. Aceste capitole pot fi vechi, dar subiectul despre care avem 
părtășie este ceva nou, pe care oamenii nu îl au și despre care nu au auzit niciodată. 
Unii dintre voi poate îl consideraţi de neconceput — discuţia despre Adam și Eva și 
întoarcerea la Noe nu înseamnă că reluăm aceiași pași? Indiferent de ceea ce credeți, 
aceste capitole sunt foarte benefice pentru părtășia despre acest subiect și pot constitui 
texte de învăţătură sau materiale de bază pentru părtășia de astăzi. Până la momentul 
în care termin această părtășie, veți înțelege intenţiile Mele de la baza alegerii acestor 
capitole. Cei care au mai citit Biblia poate că au citit aceste câteva versete, dar este 
posibil să nu le înțeleagă cu adevărat. Mai întâi, haideţi să le trecem succint în revistă, 
apoi să le parcurgem pe fiecare în detaliu în părtășia noastră. 

Adam și Eva sunt strămoșii omenirii. Dacă menţionăm personaje din Biblie, atunci 
trebuie să începem cu ei doi. Următorul este Noe, al doilea strămoș al omenirii. Cine 
este al treilea personaj? (Avraam.) Cunoașteţi cu toții povestea lui Avraam? Unii dintre 
voi poate că o știți, dar pentru alţii poate nu este foarte clară. Cine este al patrulea 
personaj? Cine este menţionat în povestea distrugerii Sodomei? (Lot.) Dar nu se face 
aici referire la Lot. La cine se face referire? (La Avraam.) Principalul lucru menţionat în 
povestea lui Avraam este ceea ce spusese lahve Dumnezeu. Vedeţi acest lucru? Cine 
este al cincilea personaj? (lov.) Nu menţionează Dumnezeu o mare parte din povestea 
lui lov în timpul acestei etape curente a lucrării Sale? Atunci vă pasă foarte mult de 
această poveste? Dacă vă pasă foarte mult, aţi citit cu grijă povestea lui lov din Biblie? 
Ştiţi lucrurile pe care le-a spus lov și ce lucruri a făcut el? Aceia dintre voi care aţi citit-o 
cel mai mult, de câte ori aţi citit-o? O citiți des? Surorilor din Hong Kong, vă rugăm, 
spuneți-ne. (Am citit-o de câteva ori înainte, când eram în Epoca Harului.) Nu ați mai 
citit-o de atunci? Acest lucru este regretabil. Permiteţi-Mi să vă spun: în timpul acestei 
etape a lucrării lui Dumnezeu, El l-a menţionat de multe ori pe lov, ceea ce reprezintă o 

reflectare a intentiilor Sale. Faptul că l-a menţionat pe lov de multe ori, dar nu v-a atras 
atenţia este dovada faptului că nu aveţi niciun interes în a fi oameni buni și care se tem 
de Dumnezeu și se feresc de rău. Asta pentru că sunteţi mulţumiţi cu a avea doar o idee 
generală despre povestea lui lov citată de Dumnezeu. Vă mulțumiți doar cu a înțelege 
povestea în sine, dar nu vă pasă și nu încercaţi să înțelegeţi detaliile referitoare la cine 
este lov și scopul pentru care Dumnezeu Se referă la lov de atâtea ori. Dacă o persoană 
atât de lăudată de Dumnezeu nu vă interesează, atunci cărui lucru acordaţi voi atenţie? 
Dacă nu vă pasă sau nu încercaţi să înțelegeţi o astfel de persoană importantă pe care 
Dumnezeu a mențţionat-o, atunci ce ar putea spune asta despre atitudinea voastră faţă 
de cuvântul lui Dumnezeu? N-ar fi acesta un lucru deplorabil? N-ar dovedi că majoritatea 
dintre voi nu vă implicaţi în lucruri practice sau nu căutaţi adevărul? Dacă tu cauţi 
adevărul, vei acorda atenţia cuvenită oamenilor pe care Dumnezeu îi aprobă și 
poveștilor personajelor despre care a vorbit El. Indiferent dacă te poți ridica la nivelul lor 
sau consideri poveștile lor palpabile, vei merge repede și vei citi despre ele, vei încerca 
să le înţelegi, vei găsi moduri de a le urma exemplul şi vei face tot ce poţi cât mai bine. 
Acesta este felul în care cineva care tânjește după adevăr ar trebui să se comporte. 
Dar adevărul este că majoritatea dintre voi care staţi aici nu aţi citit niciodată povestea 
lui lov — iar acest lucru este destul de grăitor. 

Să ne întoarcem la subiectul pe care tocmai îl discutam. În această parte a Scripturii, 
care se referă la Epoca Legii din Vechiul Testament, am ales să mă axez pe anumite 
povești despre personaje foarte reprezentative, familiare pentru marea majoritate a 
oamenilor care au citit Biblia. Oricine citește poveștile despre aceste personaje va putea 
să simtă că lucrarea pe care Dumnezeu a făcut-o asupra sa și cuvintele pe care 
Dumnezeu le-a rostit pentru el sunt în egală măsură tangibile și accesibile oamenilor de 
astăzi. Când vei citi aceste povești, consemnările din Biblie, vei putea să înţelegi mai 
bine cum Şi-a desfășurat Dumnezeu lucrarea și cum i-a tratat pe oameni în acele vremuri 
istorice. Dar motivul pentru care am decis să discut despre aceste capitole astăzi nu 
este ca tu să încerci să te concentrezi asupra poveștilor în sine sau asupra personajelor 
din ele. În schimb, este ca tu să poţi — prin intermediul poveștilor acestor personaje — să 
ajungi să vezi faptele și firea lui Dumnezeu. Acest lucru te va ajuta să ajungi să-L cunoști 
și să-L înţelegi, să vezi adevărata Lui latură; îţi va spulbera speculațiile și noţiunile 
despre El și te va ajuta să te îndepărtezi de credința năpădită de nedeslușire. Dacă nu 
ai o bază solidă, să încerci să deslușești firea Luși și să ajungi să-L cunoști pe Dumnezeu 
Însuși poate conduce deseori la un sentiment de neajutorare, neputinţă și nesiguranță 
privind locul de unde să începi măcar. Acest lucru M-a încurajat să dezvolt o metodă și 
abordare care te-ar putea ajuta să-L înţelegi mai bine pe Dumnezeu, să-l apreciezi mai 
autentic voia, să ajungi să cunoşti firea Lui și pe Dumnezeu Însuși și să-ţi permită să 
simți cu adevărat existenţa Lui și să apreciezi voia Sa față de omenire. Nu va fi acest 
lucru în beneficiul vostru? Acum, când recitiţi aceste povești și scripturi, ce simțţiţi în 
inimile voastre? Credeţi că părţile din Scriptură pe care le-am ales sunt de prisos? 

Trebuie să subliniez din nou ceea ce tocmai v-am spus: scopul pentru care vă pun să 
citiți poveștile acestor personaje este de a vă ajuta să vedeţi modul în care Dumnezeu 
Își face lucrarea asupra oamenilor şi să-l înțelegeţi mai bine atitudinea față de omenire. 
Ce vă va ajuta să atingeti această înţelegere? Înțelegerea lucrării pe care Dumnezeu a 
făcut-o în trecut și combinarea ei cu lucrarea pe care Dumnezeu o face chiar acum — asta 
vă va ajuta să-l înțelegeți nenumăratele aspecte. Aceste nenumărate aspecte sunt reale 
și trebuie cunoscute și înţelese de toţi cei care doresc să ajungă să-L cunoască pe 
Dumnezeu. 

Haideţi să începem cu povestea lui Adam și a Evei, pornind de la un citat din 
Scriptură. 


A. Adam și Eva 
1. Porunca lui Dumnezeu pentru Adam 


Geneza 2:15-17 lar lahve Dumnezeu l-a luat pe om și l-a pus în grădina Edenului ca s-o 
lucreze și s-o păzească. Și lahve Dumnezeu i-a poruncit omului, zicând: „Din fiecare pom al 
grădinii, poţi mânca fără restricție, dar să nu mănânci din pomul cunoașterii binelui și răului; 
deoarece în ziua în care vei mânca din acesta, cu siguranţă vei muri”. 


Ce înțelegeţi din aceste versete? Cum vă face să vă simţiți această parte a 
Scripturii? De ce am decis să vorbesc despre porunca lui Dumnezeu pentru Adam? Are 
fiecare dintre voi acum o imagine a lui Dumnezeu și a lui Adam în minte? Puteţi încerca 
să vă imaginaţi: dacă aţi fi cel din scena aceea, în adâncul inimii, cum credeți că ar fi 
Dumnezeu? Cum vă face gândul la această imagine să vă simţiţi? Aceasta este o 
imagine impresionantă și înduioșătoare. Deși există doar Dumnezeu și omul în ea, 
apropierea dintre ei te umple de un sentiment de admiraţie: iubirea profundă a lui 
Dumnezeu se revarsă asupra omului și îl înconjoară; omul este inocent și pur, fără griji 
sau poveri, trăind fericit sub privirea lui Dumnezeu; El Își arată grija fată de om, în timp 
ce omul trăiește sub protecţia și binecuvântarea lui Dumnezeu; fiecare lucru pe care 
omul îl face și îl spune este indisolubil legat și inseparabil de Dumnezeu. 

Aceasta poate fi numită prima poruncă de la Dumnezeu pentru om după crearea 
acestuia. Ce implică această poruncă? Implică voia lui Dumnezeu, dar și grijile Sale 
pentru omenire. Aceasta este prima Lui poruncă și este, de asemenea, prima oară când 
Dumnezeu exprimă îngrijorare față de om. Adică, Dumnezeu a simţit o responsabilitate 
față de om din momentul în care l-a creat. Care este responsabilitatea Sa? El trebuie 
să-l protejeze pe om, să aibă grijă de el. El speră că omul poate avea încredere în 
cuvintele Sale și se poate supune lor. Aceasta este și prima așteptare a lui Dumnezeu 
de la om. Având această așteptare, Dumnezeu spune următoarele: „Din fiecare pom al 
grădinii, poţi mânca fără restricție, dar să nu mănânci din pomul cunoașterii binelui și 
răului; deoarece în ziua în care vei mânca din acesta, cu siguranţă vei muri”. Aceste 
cuvinte simple reprezintă voia lui Dumnezeu. Ele dezvăluie, de asemenea, că în inima 

Lui, Dumnezeu a început deja să Își arate preocuparea pentru om. Dintre toate lucrurile, 
doar Adam a fost făcut după chipul lui Dumnezeu; Adam era singura ființă cu suflarea 
de viaţă a lui Dumnezeu; el putea merge alături de Dumnezeu, putea să converseze cu 
El. De aceea, Dumnezeu i-a dat această poruncă. Dumnezeu a specificat foarte clar în 
porunca Sa ce poate și ce nu poate face omul. 

În aceste câteva cuvinte simple, vedem inima lui Dumnezeu. Dar ce fel de inimă se 
arată? Există iubire în inima lui Dumnezeu? Există grijă în ea? În aceste versete, iubirea 
și grija lui Dumnezeu nu numai că pot fi apreciate, ci pot fi și simţite îndeaproape. Nu aţi 
fi de acord? După ce M-aţi auzit spunând acestea, încă sunteţi de părere că acestea 
sunt doar câteva simple cuvinte? Nu sunt așa de simple, nu-i așa? Eraţi conștienți de 
asta înainte? Dacă Dumnezeu ti-ar spune personal aceste câteva cuvinte, cum te-ai 
simţi în sinea ta? Dacă n-ai o persoană umană, dacă inima ta ar fi rece ca gheaţa, atunci 
nu ai simţi nimic, nu ai aprecia iubirea lui Dumnezeu și nu ai încerca să înţelegi inima 
Lui. Dar ca persoană cu conștiință și simţul umanităţii, ai simţi diferit. Ai simţi căldură, 
te-ai simţi îngrijit și iubit și ai simţi fericire. Nu este așa? Când vei simţi aceste lucruri, 
cum te vei purta față de Dumnezeu? Te-ai simţi atașat de Dumnezeu? L-ai iubi și 
respecta pe Dumnezeu din adâncul inimii tale? S-ar apropia inima ta de Dumnezeu? 
Poţi vedea din asta cât de importantă este iubirea lui Dumnezeu pentru om. Dar chiar 
mai importante sunt aprecierea și înțelegerea iubirii lui Dumnezeu de către om. De altfel, 
nu spune Dumnezeu multe lucruri asemănătoare în timpul acestei etape a lucrării Sale? 
Există astăzi oameni care apreciază inima lui Dumnezeu? Puteţi pricepe voia lui 
Dumnezeu de care tocmai am vorbit? Nu puteţi aprecia cu adevărat voia lui Dumnezeu 
când aceasta este atât de concretă, tangibilă și reală. De aceea spun că nu aveți 
cunoaștere și înțelegere adevărată în privinţa lui Dumnezeu. Nu este adevărat? Dar să 
ne oprim aici în această privinţă pentru moment. 


2. Dumnezeu o creează pe Eva 


Geneza 2:18-20 Şi lahve Dumnezeu a spus: „Nu este bine ca omul să fie singur; voi face 
un ajutor potrivit pentru el”. Și, din pământ, lahve Dumnezeu a creat toate fiarele câmpului și 
fiecare pasăre a aerului; și le-a adus la Adam pentru a vedea cum le-ar numi el; și cum a denumit 
Adam fiecare creatură vie, acela i-a fost după aceea numele. Și Adam le-a dat nume tuturor 
vitelor, păsărilor cerului și tuturor fiarelor câmpului; dar pentru Adam nu a fost găsit un ajutor 
potrivit pentru el. 

Geneza 2:22-23 Și din coastele, pe care lahve Dumnezeu le luase de la om, a făcut o 
femeie și i-a adus-o omului. Și Adam a spus: „Aceasta este acum os din osul meu și trup din 
trupul meu; ea va fi numită Femeie, pentru că a fost luată de la Bărbat. 


Există o frază cheie în această parte a Scripturii: „cum a denumit Adam fiecare 
creatură vie, acela i-a fost după aceea numele”. Deci, cine le-a dat nume tuturor 
făpturilor? Adam, nu Dumnezeu. Această frază îi spune omenirii un fapt: Dumnezeu i-a 

dat omului inteligenţă când l-a creat. Cu alte cuvinte, inteligența omului a venit de la 
Dumnezeu. Aceasta este o certitudine. Dar de ce? După ce Dumnezeu l-a creat pe 
Adam, acesta a mers la școală? Ştia el să citească? După ce Dumnezeu a creat diverse 
făpturi, a recunoscut Adam toate aceste făpturi? l-a spus Dumnezeu care este numele 
lor? Desigur, Dumnezeu nu l-a învăţat nici cum să găsească numele acestor făpturi. 
Acesta este adevărul! Atunci, cum a știut Adam cum să le dea acestor făpturi nume și 
ce fel de nume să le dea? Aceasta are legătură cu întrebarea privind ce i-a dat 
Dumnezeu lui Adam când l-a creat. Faptele dovedesc că, atunci când Dumnezeu l-a 
creat pe om, El i-a dat din inteligenţa Sa. Acesta este un aspect esenţial, așa că ascultați 
cu atenţie. Există încă un aspect esenţial pe care ar trebui să-l înțelegeți: după ce Adam 
le-a dat tuturor acestor făpturi vii nume, aceste nume au devenit parte din vocabularul 
lui Dumnezeu. De ce mențţionez asta? Deoarece și acest lucru implică firea lui 
Dumnezeu și este un aspect pe care trebuie să-l explic în continuare. 

Dumnezeu l-a creat pe om, a suflat viaţă în el și i-a dat și ceva din inteligenţa Sa, 
abilităţile Sale și ceea ce El are și ce este. După ce Dumnezeu i-a dat omului toate 
aceste lucruri, omul a putut să facă unele lucruri în mod independent și să gândească 
pe cont propriu. Dacă lucrurile pe care omul le inventează și le face sunt bune în ochii 
lui Dumnezeu, atunci El le acceptă și nu intervine. Dacă ceea ce omul face este corect, 
Dumnezeu va lăsa acel lucru să rămână. Deci, ce indică fraza: „cum a denumit Adam 
fiecare creatură vie, acela i-a fost după aceea numele”? Indică faptul că Dumnezeu nu 
a considerat potrivit să modifice numele date diferitelor ființe vii. Orice nume a dat Adam 
unei făpturi, Dumnezeu a spus „Așa să fie”, confirmând numele făpturii. A exprimat 
Dumnezeu vreo opinie cu privire la această chestiune? Nu, cu siguranţă nu a făcut-o. 
Așadar, ce înțelegeţi din asta? Dumnezeu i-a dat omului inteligenţă și omul și-a utilizat 
inteligența dată de Dumnezeu pentru a face lucruri. Dacă ceea ce omul face este pozitiv 
în ochii lui Dumnezeu, atunci acel lucru este afirmat, recunoscut și acceptat de 
Dumnezeu fără judecată sau critică. Asta este ceva ce nu poate face nicio persoană, 
niciun spirit rău sau Satana. Vedeţi o revelaţie a firii lui Dumnezeu aici? Ar permite o 
fiinţă umană, o persoană coruptă sau Satana ca oricine altcineva să facă ceva în numele 
său, chiar sub nasul ei? Desigur că nu! Ar lupta pentru această poziție cu cealaltă 
persoană sau cealaltă forță care este diferită de el? Desigur că da! Dacă o persoană 
coruptă sau Satana ar fi fost cu Adam la acea vreme, atunci ar fi respins cu siguranţă 
ceea ce făcea el. Pentru a dovedi că are abilitatea de a gândi independent și că are 
propriile perspective unice, acesta ar fi negat absolut tot ce făcea Adam: „Vrei să îl 
numești așa? Ei bine, nu am să-l numesc așa, am să-l numesc altfel; tu l-ai numit Tom, 
dar eu am să-l numesc Harry. Trebuie să arăt cât sunt de deștept”. Ce tip de natură este 
aceasta? Nu este extrem de arogantă? Și cum rămâne cu Dumnezeu? Are El o astfel 
de fire? A avut Dumnezeu obiecţii neobișnuite la ceea ce făcea Adam? Răspunsul este, 
fără echivoc, nu! În privinţa firii pe care o dezvăluie Dumnezeu, nu există nici cea mai 
mică urmă de pornire spre ceartă, aroganță sau neprihănire de sine. Măcar atât este 

clar aici. Acest lucru poate părea a fi un aspect minor, dar dacă nu înţelegi esenţa lui 
Dumnezeu, dacă inima ta nu încearcă să înţeleagă cum Se comportă El și care este 
atitudinea Lui, atunci nu vei cunoaște firea lui Dumnezeu și nu vei vedea exprimarea și 
revelaţia firii Lui. Nu este așa? Sunteţi de acord cu ceea ce tocmai v-am explicat? Ca 
răspuns la acţiunile lui Adam, Dumnezeu nu a proclamat grandios: „Te-ai descurcat bine, 
ai făcut ce trebuie și sunt de acord”. În inima Sa, totuși, Dumnezeu a aprobat, a apreciat 
și a aplaudat ce a făcut Adam. Acesta era primul lucru de la creaţie pe care omul îl 
făcuse pentru Dumnezeu la cererea Sa. Era ceva ce omul făcuse în locul Lui și în numele 
Lui. În ochii lui Dumnezeu, asta a provenit din inteligența acordată de El omului. 
Dumnezeu a considerat acesta a fi un lucru bun, pozitiv. Ceea ce Adam a făcut în acel 
moment a fost prima manifestare a inteligenţei lui Dumnezeu asupra omului. A fost o 
manifestare frumoasă din punctul de vedere al lui Dumnezeu. Ceea ce vreau să vă spun 
aici este că, dăruind omului o parte din inteligenţa Sa și din ceea ce El are și ce este, 
scopul lui Dumnezeu a fost ca omenirea să poată fi făptura vie care Îl manifestă. Căci, 
exact ceea ce Dumnezeu tânjea să vadă era ca o astfel de făptură vie să acţioneze în 
numele Lui. 


3. Dumnezeu face haine din piei pentru Adam și Eva 


Geneza 3:20-21 Și Adam a numit-o pe soţia lui Eva; pentru că ea era mama tuturor celor 
vii. Atât lui Adam cât și femeii lui, Eva, lahve Dumnezeu le-a făcut haine de piei și i-a îmbrăcat. 


Haideţi să ne uităm la acest al treilea pasaj, care afirmă că există într-adevăr o 
semnificaţie la baza numelui pe care Adam i l-a dat Evei. Asta arată că, după ce a fost 
creat, Adam a avut gânduri proprii și a înțeles multe lucruri. Dar deocamdată nu vom 
studia sau explora ce a înţeles el sau cât de mult a înțeles, deoarece acesta nu este 
principalul Meu scop în discutarea celui de-al treilea pasaj. Deci, care este principala 
idee pe care doresc să o subliniez? Să ne uităm la rândul: „Atât lui Adam cât și femeii 
lui, Eva, lahve Dumnezeu le-a făcut haine de piei și i-a îmbrăcat”. Dacă nu discutăm 
despre acest rând din Scripturi în părtășia noastră de astăzi, este posibil să nu realizați 
niciodată implicaţiile mai profunde ale acestor cuvinte. Mai întâi, să dau nişte indicii. 
Închipuiţi-vă, de exemplu, Grădina Edenului, în care trăiesc Adam și Eva. Dumnezeu 
merge să-i viziteze, dar ei se ascund pentru că sunt dezbrăcaţi. Dumnezeu nu îi poate 
vedea și, după ce îi cheamă, ei spun: „Nu îndrăznim să Te vedem deoarece corpurile 
noastre sunt dezbrăcate”. Ei nu îndrăznesc să-L vadă pe Dumnezeu deoarece sunt 
dezbrăcaţi. Deci ce face lahve Dumnezeu pentru ei? Textul original spune: „Atât lui 
Adam cât și femeii lui, Eva, lahve Dumnezeu le-a făcut haine de piei și i-a îmbrăcat”. De 
aici, înțelegeţi ce a folosit Dumnezeu pentru a le face haine? A folosit piei de animale 
pentru hainele lor. Adică, Dumnezeu a făcut haine de blană pentru om ca să le poarte 
ca îmbrăcăminte. Acestea au fost primele articole de îmbrăcăminte pe care Dumnezeu 
le-a făcut pentru om. O haină de blană este un obiect de lux după standardele de astăzi 

și nu ceva ce toată lumea își poate permite să poarte. Dacă cineva te întreabă: „Care a 
fost primul articol de îmbrăcăminte purtat de strămoșii noștri?” Poţi răspunde: „A fost o 
haină de blană.” „Cine a făcut această haină de blană?” Poţi răspunde atunci: 
„Dumnezeu a făcut-o!” Aceasta este ideea principală aici: această îmbrăcăminte a fost 
făcută de Dumnezeu. Nu este ceva ce merită discutat? După ce Mi-aţi auzit descrierea, 
v-a apărut o imagine în minte? Ar trebui să aveți cel puţin o imagine aproximativă. Motivul 
pentru care vă spun asta astăzi nu este de a vă informa care a fost primul articol de 
îmbrăcăminte al omului. Atunci care este motivul? Scopul nu este haina de blană, ci felul 
în care oamenii au ajuns să cunoască — așa cum a fost dezvăluită de Dumnezeu în ceea 
ce a făcut aici — firea lui Dumnezeu, ceea ce are El și ce este El. 

„Atât lui Adam cât și femeii lui, Eva, lahve Dumnezeu le-a făcut haine de piei și i-a 
îmbrăcat.” În această scenă, ce fel de rol Își asumă Dumnezeu când este cu Adam și 
Eva? În ce fel Se manifestă El în această lume cu doar două ființe umane? Se manifestă 
EI în rolul de Dumnezeu? Fraţi și surori din Hong Kong, vă rog să răspundeți. (În rolul 
de părinte.) Fraţi și surori din Coreea de Sud, în ce tip de rol credeţi că apare Dumnezeu? 
(De cap al familiei.) Fraţi și surori din Taiwan, ce credeţi? (Rolul unei persoane din familia 
lui Adam și a Evei, rolul de membru al familiei.) Unii dintre voi cred că Dumnezeu apare 
ca membru al familiei lui Adam și a Evei, în timp ce unii spun că Dumnezeu apare drept 
cap al familiei și alţii spun ca părinte. Toate acestea sunt foarte potrivite. Dar vedeţi la 
ce vreau să ajung? Dumnezeu i-a creat pe acești doi oameni și i-a tratat ca tovarăși. 
Fiind singura lor rudă, Dumnezeu a avut grijă de vieţile lor și de nevoile lor de hrană, 
îmbrăcăminte și adăpost. Aici, Dumnezeu apare ca părinte al lui Adam și al Evei. În timp 
ce Dumnezeu face aceasta, omul nu vede cât de măreț este Dumnezeu; el nu vede 
supremaţia lui Dumnezeu, caracterul Lui misterios și, în special, nu vede mânia sau 
măreţia Sa. Tot ceea ce vede el este smerenia lui Dumnezeu, afecțiunea Sa, 
preocuparea Sa pentru om și responsabilitatea și grija Sa faţă de el. Atitudinea și modul 
în care Dumnezeu i-a tratat pe Adam și Eva este asemănător cu modul în care părinții 
își arată grija pentru copiii lor. De asemenea, este asemănător cu modul în care părinții 
iubesc, au grijă și se preocupă de proprii fii și fiice — în mod real, vizibil și tangibil. În loc 
să Se ridice pe o poziţie înaltă și măreaţă, Dumnezeu a folosit personal piei pentru a 
face îmbrăcăminte pentru om. Nu contează dacă această haină de blană a fost utilizată 
pentru a le acoperi modestia sau pentru a-i proteja de frig. Ceea ce contează este că 
această haină pentru a acoperi trupul omului a fost făcută personal de Dumnezeu cu 
propriile Sale mâini. În loc să o creeze doar prin puterea gândului sau prin metode 
miraculoase cum și-ar putea imagina oamenii, Dumnezeu a făcut în mod legitim ceva ce 
omul ar fi crezut că Dumnezeu n-ar face și n-ar trebui să facă. Acesta poate părea un 
lucru banal, pe care unii nici nu-l consideră demn de a fi menţionat, dar le permite tuturor 
celor care Îl urmează pe Dumnezeu, dar care erau plini de concepții nedeslușite despre 
EI, să înțeleagă mai bine autenticitatea și frumuseţea Sa și să-l vadă loialitatea și 
smerenia. Îi face pe oamenii insuportabil de aroganţi, care se cred mari și tari, să își 

plece capetele încrezute de rușine la vederea sincerității și smereniei lui Dumnezeu. 
Aici, sinceritatea și smerenia lui Dumnezeu le permit oamenilor și mai mult să vadă cât 
de minunat este El. Prin contrast, Dumnezeul „uriaș', Dumnezeul „minunat' și 
Dumnezeul „atotputernic” ţinut în inimile oamenilor a devenit lipsit de importanţă și urât 
și Se prăbușește la cea mai mică atingere. Când vezi acest verset și auzi această 
poveste, te uiţi de sus la Dumnezeu pentru că a făcut un asemenea lucru? Unii oameni 
s-ar putea să o facă, dar alţii vor reacţiona exact invers. Ei se vor gândi că Dumnezeu 
este sincer și minunat și tocmai sinceritatea și frumusețea Lui sunt cele care îi 
impresionează. Cu cât văd mai mult latura adevărată a lui Dumnezeu, cu atât mai mult 
pot aprecia adevărata existenţă a iubirii lui Dumnezeu, importanţa lui Dumnezeu în 
inimile lor și modul în care El le stă alături în orice moment. 

Acum, haideţi să legăm discuţia noastră de prezent. Dacă Dumnezeu a putut să facă 
aceste diferite lucruri mici pentru oamenii pe care i-a creat de la bun început, chiar lucruri 
la care oamenii nu ar îndrăzni să se gândească sau să se aștepte, atunci ar putea El să 
facă asemenea lucruri pentru oameni astăzi? Unii spun: „Da!” De ce? Deoarece esenţa 
lui Dumnezeu nu este simulată, iar frumuseţea Sa nu este simulată. Esenţa lui 
Dumnezeu există cu adevărat și nu este ceva adăugat de alții și cu siguranţă nu este 
ceva ce se schimbă odată cu diferitele timpuri, locuri și epoci. Caracterul autentic și 
frumusețea lui Dumnezeu pot fi cu adevărat scoase la iveală doar făcând un lucru pe 
care oamenii îl consideră neremarcabil și nesemnificativ, un lucru atât de neînsemnat 
încât oamenii nici nu s-ar gândi că El l-ar face vreodată. Dumnezeu nu este arogant. Nu 
există exagerare, deghizare, mândrie sau aroganță în firea și esenţa Sa. El nu Se laudă 
niciodată, în schimb le iubește, Se preocupă, le îngrijește și le conduce cu loialitate și 
sinceritate pe ființele umane pe care le-a creat. Indiferent cât de puţin ar aprecia, simti 
sau vedea oamenii ceea ce face Dumnezeu, El face acest lucru negreșit. Cunoașterea 
faptului că Dumnezeu are o astfel de esenţă ar afecta iubirea oamenilor pentru El? 
Le-ar influenţa frica de Dumnezeu? Sper ca atunci când vei înțelege adevărata latură a 
lui Dumnezeu, vei deveni chiar mai apropiat de El și vei putea să apreciezi mai sincer 
iubirea și grija Sa pentru omenire, precum și să fii capabil să-ţi dăruiești inima lui 
Dumnezeu și să fii eliberat de suspiciuni sau dubii cu privire la El. Dumnezeu face în 
tăcere totul pentru om, totul în liniște prin sinceritatea, fidelitatea și iubirea Lui. Dar El nu 
are niciodată temeri sau regrete privind tot ceea ce face, nici nu are nevoie ca cineva 
să-L răsplătească în vreun fel și nici nu are intenţii de a obţine ceva vreodată de la 
omenire. Singurul scop pentru tot ceea ce a făcut El vreodată este să poată primi 
adevărata credinţă și iubire a omenirii. Şi cu asta voi încheia primul subiect aici. 

V-au ajutat aceste discuţii? Cât de mult v-au fost de ajutor? (Mai multă înţelegere și 
cunoaștere a iubirii lui Dumnezeu.) (Această metodă de a avea părtășie ne poate ajuta 
în viitor să apreciem mai bine cuvântul lui Dumnezeu, să înțelegem emoţiile pe care le- 
a avut El și semnificaţiile lucrurilor pe care le-a spus când le-a spus și sentimentele pe 
care le-a simţit în acel moment.) Este vreunul dintre voi mai puternic conștient de 

adevărata existenţă a lui Dumnezeu după citirea acestor cuvinte? Simţiţi că existenţa lui 
Dumnezeu nu mai este lipsită de sens sau nedeslușită? Odată ce aveţi acest sentiment, 
puteți simţi că Dumnezeu este chiar alături de voi? Poate senzaţia nu este evidentă chiar 
acum sau poate nu puteţi să o simţiţi chiar acum. Dar într-o zi, când veţi avea o apreciere 
profundă și o cunoaștere reală a firii și esenței lui Dumnezeu în inimă, vei simţi că 
Dumnezeu este chiar alături de tine — doar că tu nu L-ai acceptat niciodată în mod real 
pe Dumnezeu în inima ta. Și acesta este adevărul! 

Ce credeți despre această abordare a părtășiei? Puteţi să ţineţi pasul? Credeţi că 
acest tip de părtășie despre subiectul lucrării și firii lui Dumnezeu este foarte dificil? Cum 
vă simţiţi? (Foarte bine, entuziasmați.) Ce v-a făcut să vă simțiţi bine? De ce aţi fost 
entuziasmați? (A fost ca și cum ne-am fi întors în Grădina Edenului, înapoi alături de 
Dumnezeu.) „Firea lui Dumnezeu” este, de fapt, un subiect mai degrabă necunoscut 
pentru oameni, deoarece ceea ce vă imaginaţi de obicei și ce citiţi în cărți sau auziţi în 
părtășii tinde să te facă să te simţi puţin ca un orb care atinge un elefant — pipăi cu 
mâinile, dar nu poti, de fapt, să vizualizezi nimic. Bâjbâirea orbească nu îţi poate da nici 
măcar o cunoaștere aproximativă a lui Dumnezeu, cu atât mai puţin un concept clar cu 
privire la El; doar îți provoacă mai mult imaginaţia, împiedicându-te să definești în mod 
precis ce sunt firea și esenţa lui Dumnezeu, iar incertitudinile care provin din imaginaţia 
ta îți vor umple invariabil inima de îndoieli. Când nu poți fi sigur despre ceva, dar totuși 
încerci să înţelegi acel lucru, vor exista întotdeauna contradicții și conflict în inima ta și 
chiar o senzaţie de perturbare, făcându-te să te simţi dezorientat și confuz. Nu este un 
lucru foarte dureros să vrei să-L cauţi pe Dumnezeu, să-L cunoști și să-L vezi clar, dar 
niciodată nu pari capabil să găsești răspunsurile? Desigur, aceste cuvinte sunt 
îndreptate doar către cei care doresc să caute să-L venereze și să-L mulțumească pe 
Dumnezeu cu frică. Pentru oamenii care nu dau atenţie unor asemenea lucruri, aceasta, 
de fapt, nu contează pentru că lucrurile la care ei speră cel mai mult sunt ca existenţa și 
caracterul real al lui Dumnezeu să fie doar o legendă sau o fantezie, astfel încât să poată 
face tot ce doresc, pentru a putea fi cei mai mari și mai importanţi, pentru a putea să 
facă fapte rele fără a se gândi la consecințe, pentru a nu fi nevoiţi să se confrunte cu 
pedeapsa sau să aibă vreo responsabilitate și astfel încât chiar și lucrurile pe care 
Dumnezeu le spune despre răufăcători să nu li se aplice. Acești oameni nu sunt dispuși 
să priceapă firea lui Dumnezeu. Ei sunt sătui până peste cap să încerce să-L cunoască 
pe Dumnezeu și totul despre El. Ei ar prefera ca Dumnezeu să nu existe. Acești oameni 
| se opun și sunt printre cei care vor fi alungați. 

În continuare, vom discuta despre povestea lui Noe și modul în care se leagă de 
subiectul lucrării lui Dumnezeu, al firii Sale și al lui Dumnezeu Însuși. 

Ce vedeţi că-i face Dumnezeu lui Noe în această parte a scripturilor? Poate că toţi 
cei care stau aici știu ceva despre aceasta din citirea scripturilor: Dumnezeu l-a pus pe 
Noe să construiască arca, apoi a distrus lumea cu un potop. Dumnezeu l-a pus pe Noe 
să construiască arca pentru a-și salva familia de opt persoane, ceea ce le-a permis să 

supraviețuiască și să devină strămoșii următoarei generaţii a omenirii. Haideţi să ne 
întoarcem acum la Scripturi. 


B. Noe 


1. Dumnezeu intenţionează să distrugă lumea cu un potop și îl pune 
pe Noe să construiască o arcă 


Geneza 6:9-14 Aceasta este istoria lui Noe. Noe a fost un om drept și integru între cei din 
generaţia sa; el a umblat cu Dumnezeu. Noe a avut trei fii: Sem, Ham și lafet. Pământul era 
corupt înaintea lui Dumnezeu și plin de violenţă. Dumnezeu a văzut că pământul era corupt, 
pentru că toate creaturile de pe pământ îşi stricaseră căile. Dumnezeu i-a zis lui Noe: „Sfârșitul 
tuturor creaturilor este hotărât înaintea Mea, pentru că pământul este plin de violenţă din cauza 
lor; le voi distruge împreună cu pământul. Fă-ţi o arcă din lemn de gofer. Fă-i nişte încăperi și 
acoper-o cu smoală pe dinăuntru și pe dinafară”. 

Geneza 6:18-22 „Dar voi face un legământ cu tine, iar tu vei intra în arcă împreună cu fiii 
tăi, cu soția ta și cu soțiile fiilor tăi. Să aduci în arcă câte o pereche din fiecare fel de viețuitoare, 
ca să le ţii vii împreună cu tine. Această pereche să fie mascul și femelă. Să vină la tine înăuntru, 
ca să le ţii vii, câte o pereche din fiecare fel de păsări, din fiecare fel de animale sălbatice și din 
fiecare fel de animale mici care mișună pe pământ. la cu tine din fiecare fel de mâncare și 
depoziteaz-o; ea va sluji drept hrană pentru tine și pentru ele”. Noe a făcut toate aceste lucruri 
așa cum i-a poruncit Dumnezeu. 


Aveţi acum o înțelegere generală despre cine era Noe după ce aţi citit aceste două 
pasaje? Ce fel de persoană era Noe? Textul original este: „Noe a fost un om drept și 
integru între cei din generaţia sa”. Conform înţelegerii oamenilor moderni, ce fel de 
persoană era un „om drept” în acele zile? Un om drept ar trebui să fie un om desăvârșit. 
Ştiţi dacă acest om desăvârșit era desăvârșit în ochii omului sau în ochii lui Dumnezeu? 
Fără îndoială, acest om desăvârșit era un om desăvârșit în ochii lui Dumnezeu, dar nu 
în ochii omului. Asta este sigur! Acest lucru se întâmplă deoarece omul este orb și nu 
poate vedea și doar Dumnezeu priveşte asupra întregului pământ și asupra fiecărei 
persoane și doar Dumnezeu știa că Noe era un om desăvârșit. De aceea, planul lui 
Dumnezeu de a distruge lumea cu un potop a început din momentul în care l-a chemat 
pe Noe. 

În acea epocă, Dumnezeu a intenţionat să-l cheme pe Noe pentru a face ceva foarte 
important. De ce trebuia îndeplinită această sarcină? Deoarece Dumnezeu avea un plan 
în inima Sa în acel moment. Planul Său era de a distruge lumea cu un potop. De ce ar 
distruge lumea? După cum spune aici: „Pământul era corupt înaintea lui Dumnezeu și 
plin de violenţă”. Ce înţelegeţi din fraza „pământul era [...] plin de violență”? Era un 
fenomen de pe pământ în care lumea și oamenii acesteia deveniseră corupți până la 
extreme; prin urmare „pământul era [...] plin de violență”. În limbajul de astăzi, „plin de 
violență” ar însemna că totul este într-o stare de haos. Pentru om, însemna că se 

pierduse orice urmă de ordine în fiecare aspect al vieţii și că totul devenise haotic și 
imposibil de gestionat. În ochii lui Dumnezeu, însemna că oamenii din lume deveniseră 
prea corupți. Dar corupți în ce măsură? În așa măsură încât Dumnezeu nu mai putea 
suporta să privească și nu mai putea fi răbdător cu ei. Corupţi în așa măsură încât 
Dumnezeu intenţiona să-i distrugă. Când Dumnezeu a hotărât să distrugă lumea, El a 
plănuit să găsească pe cineva care să construiască o arcă. Dumnezeu l-a ales pe Noe 
să îndeplinească această sarcină, adică l-a pus pe Noe să construiască o arcă. De ce 
l-a ales pe Noe? În ochii lui Dumnezeu, Noe era un om drept; indiferent ce îl punea 
Dumnezeu să facă, el făcea întocmai. Asta înseamnă că Noe era dispus să facă orice îi 
spunea Dumnezeu să facă. Dumnezeu a vrut să găsească o asemenea persoană pentru 
a lucra cu El, pentru a finaliza ceea ce îi încredinţase — pentru a finaliza lucrarea Sa pe 
pământ. Pe atunci, exista o altă persoană în afară de Noe care putea îndeplini o astfel 
de sarcină? Cu siguranţă, nu! Noe era singurul candidat, singura persoană care putea 
finaliza ceea ce Dumnezeu îi încredințase și astfel, Dumnezeu l-a ales pe el. Dar limitele 
și standardele lui Dumnezeu pentru mântuirea oamenilor sunt acum aceleași ca atunci? 
Răspunsul este că există în mod cert o diferenţă! Și de ce întreb asta? Noe era singurul 
om drept în ochii lui Dumnezeu în acea vreme, ceea ce înseamnă că nici soția sau 
vreunul dintre fiii săi sau nurorile sale nu erau oameni drepţi, dar Dumnezeu i-a cruțat 
datorită lui Noe. Dumnezeu nu le-a cerut lucruri în modul în care o face acum și, în 
schimb, i-a păstrat în viaţă pe toți cei opt membri ai familiei lui Noe. Ei au primit 
binecuvântarea Lui datorită dreptăţii lui Noe. Fără Noe, niciunul dintre ei nu ar fi putut 
finaliza ceea ce încredințase Dumnezeu. De aceea, Noe era singura persoană care 
trebuia să supraviețuiască acelei distrugeri a lumii și ceilalţi au fost doar beneficiari 
colaterali. Asta arată că, în epoca dinainte ca Dumnezeu să Își înceapă în mod oficial 
lucrarea de gestionare, principiile și standardele cu care îi trata pe oameni și pe care le 
cerea de la ei erau relativ lejere. Pentru oamenii de astăzi, modul în care Dumnezeu a 
tratat familia de opt persoane a lui Noe pare să fie „nedrept. Dar în comparaţie cu 
volumul mare al lucrării pe care o face acum asupra oamenilor și cantitatea mare de 
cuvinte pe care le transmite acum, tratamentul pe care Dumnezeu l-a oferit familiei cu 
opt membri a lui Noe a fost doar un principiu al lucrării, dat fiind contextul lucrării Sale în 
acea vreme. Prin comparaţie, a primit familia de opt membri a lui Noe mai mult de la 
Dumnezeu sau oamenii de astăzi sunt cei care primesc mai mult? 

Faptul că Noe a fost chemat este un fapt simplu, dar ideea principală a subiectului 
despre care vorbim -— firea lui Dumnezeu, voia și esenţa Sa din această consemnare — nu 
este atât de simplă. Pentru a înţelege aceste diferite aspecte ale lui Dumnezeu, trebuie 
mai întâi să înțelegem tipul de persoană la care Dumnezeu dorește să apeleze și, prin 
aceasta, să înțelegem firea, voia și esența Sa. Asta este crucial. Deci, în ochii lui 
Dumnezeu, ce tip de persoană este acest om la care apelează El? Aceasta trebuie să 
fie o persoană care poate asculta cuvintele Lui și care Îi poate urma instrucțiunile. În 
același timp, trebuie să fie o persoană cu un simţ al responsabilităţii, cineva care va 

îndeplini cuvântul lui Dumnezeu tratându-l ca pe responsabilitatea și datoria pe care 
trebuie să le împlinească. Atunci trebuie această persoană să fie cineva care Îl cunoaște 
pe Dumnezeu? Nu. În acea vreme, Noe nu auzise mult din învăţăturile lui Dumnezeu și 
nici nu experimentase lucrarea lui Dumnezeu. De aceea, Noe avea o cunoaștere foarte 
limitată despre Dumnezeu. Deși se consemnează aici că Noe a mers cu Dumnezeu, a 
văzut el vreodată persoana Lui? Răspunsul este, în mod clar, nu! Deoarece, în acele 
zile, doar mesagerii lui Dumnezeu veneau printre oameni. Deși ÎI puteau reprezenta în 
a spune și a face lucruri, ei doar transmiteau voia și intenţiile Sale. Persoana lui 
Dumnezeu nu îi era dezvăluită omului faţă în față. În această parte a scripturilor, tot ceea 
ce vedem este ce avea de făcut Noe și care au fost instrucţiunile lui Dumnezeu pentru 
el. Deci, care a fost esența exprimată de Dumnezeu aici? Tot ceea ce face Dumnezeu 
este planificat cu precizie. Când El vede un lucru sau o situaţie petrecându-se, în ochii 
Lui există un standard de a le măsura și acest standard determină dacă El lansează un 
plan pentru a le trata sau ce abordare să aplice în tratarea acestui lucru sau situații. El 
nu este indiferent sau fără sentimente faţă de toate. Este, de fapt, exact opusul. Există 
un verset aici conform căruia Dumnezeu i-a spus lui Noe: „Sfârșitul tuturor creaturilor 
este hotărât înaintea Mea, pentru că pământul este plin de violenţă din cauza lor; le voi 
distruge împreună cu pământul”. Când Dumnezeu a spus asta, Se referea că avea să 
distrugă doar oameni? Nu! Dumnezeu a spus că avea să distrugă toate făpturile vii. De 
ce voia Dumnezeu distrugere? Există o altă dezvăluire a firii lui Dumnezeu aici; în ochii 
lui Dumnezeu, există o limită a răbdării Sale faţă de corupţia omului, față de murdăria, 
violenţa și neascultarea tuturor ființelor. Care este limita Sa? Este așa cum a spus 
Dumnezeu: „Dumnezeu a văzut că pământul era corupt, pentru că toate creaturile de pe 
pământ își stricaseră căile”. Ce înseamnă fraza „pentru că toate creaturile de pe pământ 
își stricaseră căile”? Înseamnă că oricare dintre făpturi, inclusiv cele care Îl urmau pe 
Dumnezeu, cele care chemau numele lui Dumnezeu, cele care odată aduceau arderi- 
de-tot lui Dumnezeu, cele care Îl recunoșteau în mod verbal și chiar ÎI lăudau — odată ce 
comportamentul lor a fost plin de corupţie și a ajuns la ochii lui Dumnezeu, El a trebuit 
să le distrugă. Aceea a fost limita lui Dumnezeu. Deci, în ce măsură a rămas Dumnezeu 
răbdător față de om și față de corupţia tuturor făpturilor? În măsura în care toți oamenii, 
fie ei adepţi ai lui Dumnezeu sau necredincioși, nu mergeau pe calea cea dreaptă. În 
măsura în care omul nu era doar corupt din punct de vedere moral și plin de rele, dar nu 
exista nimeni care să creadă în existenţa lui Dumnezeu, fără a mai vorbi de cineva care 
să creadă că lumea este stăpânită de Dumnezeu și că Dumnezeu le poate aduce 
oamenilor lumină și calea cea dreaptă. În măsura în care omul dispreţuia existenţa lui 
Dumnezeu și nu Îi permitea lui Dumnezeu să existe. Odată ce corupția omului a atins 
acest punct, Dumnezeu nu a mai putut s-o suporte. Ce avea să o înlocuiască? Venirea 
mâniei lui Dumnezeu și a pedepsei lui Dumnezeu. Nu a fost aceea o dezvăluire parţială 
a firii Lui? În epoca de astăzi, nu mai există oameni care sunt drepţi în ochii lui 
Dumnezeu? Nu mai există oameni desăvârșiți în ochii lui Dumnezeu? Este această 

epocă una în care comportamentul tuturor făpturilor de pe pământ este corupt în ochii 
lui Dumnezeu? În epoca și zilele noastre, oare nu toţi oamenii — în afară de cei pe care 
Dumnezeu vrea să-i facă compleți şi cei care Îl pot urma și Îi pot accepta mântuirea — Îi 
încearcă limita răbdării? Nu este plin de violenţă tot ceea ce se întâmplă lângă voi, ceea 
ce vedeți cu ochii voştri, auziţi cu urechile voastre și trăiţi personal, în fiecare zi, în 
această lume? În ochii lui Dumnezeu, nu ar trebui să se încheie o astfel de lume, o astfel 
de epocă? Deși contextul epocii actuale este complet diferit de contextul vremii lui Noe, 
sentimentele și mânia pe care Dumnezeu le are față de corupţia omului rămân exact la 
fel. Dumnezeu poate să fie răbdător datorită lucrării Sale, dar în lumina circumstanțelor 
și condiţiilor, în ochii lui Dumnezeu, această lume ar fi trebuit să fie distrusă de mult. 
Circumstanţele au depășit cu mult ce erau atunci când lumea a fost distrusă de potop. 
Dar care este diferența? Acesta este, de asemenea, lucrul care Îi întristează inima cel 
mai mult și poate ceva ce niciunul dintre voi nu poate aprecia. 

Când a distrus lumea prin potop, Dumnezeu a putut apela la Noe să construiască o arcă 
și să facă o parte din lucrarea de pregătire. Dumnezeu a putut apela la un om — Noe — să 
facă aceste lucruri pentru El. Dar în această epocă actuală, Dumnezeu nu are la cine să 
apeleze. De ce? Fiecare persoană de aici probabil înțelege și cunoaște foarte bine 
motivul. Aveţi nevoie ca Eu să o spun? Dacă o spun cu voce tare, aţi putea fi umiliţi și 
s-ar putea să vă supăraţi. Unii oameni ar putea spune: „Deși nu suntem oameni drepți 
și nu suntem oameni desăvârșiți în ochii lui Dumnezeu, dacă Dumnezeu ne-ar porunci 
să facem ceva, tot am fi capabili să realizăm acel lucru. Înainte, când a spus că urma să 
vină un dezastru catastrofic, am început să pregătim mâncare și obiecte care ar fi 
necesare în cazul unui dezastru. Nu s-au făcut toate acestea în conformitate cu cerinţele 
lui Dumnezeu? Nu cooperam într-adevăr cu lucrarea lui Dumnezeu? Nu pot fi comparate 
aceste lucruri cu ce a făcut Noe? Ceea ce am făcut noi nu reprezintă oare o ascultare 
adevărată? Nu urmam noi instrucţiunile lui Dumnezeu? Nu am făcut noi ce a spus 
Dumnezeu deoarece avem încredere în cuvintele Lui? Atunci de ce este Dumnezeu încă 
trist? De ce spune că nu are la cine să apeleze?” Există vreo diferenţă între acţiunile 
voastre și cele ale lui Noe? Care este diferența? (Pregătirea mâncării astăzi pentru 
dezastru a fost intenţia noastră.) (Acţiunile noastre nu pot fi considerate „drepte”, în timp 
ce Noe era un om drept în ochii lui Dumnezeu.) Ce aţi spus nu este prea departe de 
adevăr. Ceea ce a făcut Noe era în mod esenţial diferit de ceea ce fac oamenii acum. 
Când Noe a făcut așa cum l-a îndrumat Dumnezeu, el nu a știut care erau intenţiile lui 
Dumnezeu. El nu a știut ce voia să îndeplinească Dumnezeu. Dumnezeu doar îi dăduse 
o poruncă și îl îndrumase să facă ceva și, fără prea multe explicaţii, Noe s-a conformat 
și a făcut acel lucru. El nu a încercat să deslușească în secret intenţiile lui Dumnezeu, 
nici nu | s-a opus lui Dumnezeu și nici nu a arătat lipsă de sinceritate. El doar a mers 
mai departe și a făcut acel lucru cu o inimă curată și simplă. Ceea ce Dumnezeu l-a pus, 
el a făcut și supunerea și ascultarea cuvântului lui Dumnezeu au stat la baza credinţei 
sale în ceea ce a făcut. Atât de direct și simplu a tratat el ceea ce îi încredințase 

Dumnezeu. Esenţa sa — esenţa acţiunilor sale era ascultarea, nu îndoiala, nu rezistența 
și, mai mult, faptul că nu se gândea la propriile interese sau la pierderile și la câștigurile 
sale. Mai mult, când Dumnezeu a spus că va distruge lumea cu un potop, Noe nu a 
întrebat când, nu a întrebat ce se va alege de lucruri și, cu siguranţă, nu L-a întrebat pe 
Dumnezeu cum avea să distrugă lumea. El doar a făcut cum i-a poruncit Dumnezeu. 
Oricum a vrut Dumnezeu să fie făcut și cu ce a vrut El, Noe a făcut exact cum i-a cerut 
Dumnezeu și, de asemenea, a început imediat. A acţionat conform instrucțiunilor lui 
Dumnezeu, cu o atitudine dornică de a-L mulțumi pe Dumnezeu. O făcea ca el însuși să 
evite dezastrul? Nu. L-a întrebat el pe Dumnezeu cât avea să mai dureze înainte ca 
lumea să fie distrusă? Nu. L-a întrebat sau a știut cât va dura să construiască arca? Nici 
asta nu știa. Pur și simplu s-a supus, a ascultat și a acţionat întocmai. Oamenii de acum 
nu sunt la fel: de îndată ce scapă o mică informaţie prin cuvântul lui Dumnezeu, de 
îndată ce oamenii simt un simplu foșnet de frunze în vânt, ei trec imediat la acțiune 
pentru a pregăti ce vor mânca, ce vor bea și ce vor folosi ulterior, orice ar fi și oricât ar 
costa, chiar planificând rute de scăpare pentru momentul când lovește dezastrul. Chiar 
mai interesant este faptul că, în acest moment cheie, creierele umane sunt foarte bune 
la „a duce la bun sfârșit o treabă”. În circumstanţele unde Dumnezeu nu a dat nicio 
instrucțiune, omul poate planifica totul foarte potrivit. Aţi putea folosi cuvântul „perfect” 
pentru a descrie astfel de planuri. Cât despre ce spune Dumnezeu, care sunt intenţiile 
Lui sau ce vrea El, nimănui nu-i pasă și nimeni nu încearcă să le aprecieze. Nu este 
aceasta cea mai mare diferenţă între oamenii de astăzi și Noe? 

În această consemnare a poveștii lui Noe, vedeţi o parte din firea lui Dumnezeu? 
Există o limită a răbdării lui Dumnezeu faţă de corupția, murdăria și violența omului. 
Când va atinge acea limită, El nu va mai fi răbdător și va începe în schimb gestionarea 
Sa nouă și noul Său plan, va începe să facă ceea ce El trebuie să facă, să-Și dezvăluie 
faptele și cealaltă parte a firii Sale. Această acţiune a Lui nu este pentru a demonstra că 
El nu trebuie niciodată să fie ofensat de om sau că este plin de autoritate și mânie și nu 
este pentru a arăta că El poate distruge omenirea. Ci pentru că firea și esenţă Lui sfântă 
nu mai pot să permită sau să aibă răbdare ca acest tip de omenire să trăiască înaintea 
Lui și sub stăpânirea Lui. Adică, atunci când toată omenirea este împotriva Lui, când nu 
există nimeni pe care să-l mântuiască pe întreg pământul, El nu va mai avea răbdare cu 
o asemenea omenire şi, fără nicio îndoială, Își va îndeplini planul — de a distruge acest 
tip de omenire. O astfel de acţiune făcută de Dumnezeu este determinată de firea Lui. 
Aceasta este o consecinţă necesară și o consecinţă pe care fiecare ființă creată sub 
stăpânirea lui Dumnezeu trebuie să o îndure. Nu ne arată aceasta că în epoca actuală 
Dumnezeu abia aşteaptă să-Și finalizeze planul și să-i mântuiască pe oamenii pe care 
vrea să-i mântuiască? În aceste circumstanţe, de ce anume Îi pasă Lui cel mai mult? Nu 
de modul în care ÎI tratează sau | se împotrivesc cei care nu-L urmează deloc sau cei 
care | se opun oricum sau de modul în care omenirea Îl defăimează. Lui Îi pasă doar 
dacă cei care Îl urmează, obiectele mântuirii Sale din planul Lui de gestionare (planul 

mântuirii) au fost făcuţi compleţi de El, dacă au devenit vrednici de multumirea Lui. Cât 
despre oamenii care nu Îl urmează, El le oferă doar ocazional puţină pedeapsă pentru 
a-Și exprima mânia. De exemplu, tsunamiuri, cutremure și erupții vulcanice. În același 
timp, El îi protejează cu tărie și are grijă de cei care Îl urmează și care sunt pe cale să 
fie mântuiţi de El. Firea lui Dumnezeu este aceasta: pe de o parte, El poate să aibă o 
răbdare şi o toleranţă extremă faţă de oamenii pe care intenţionează să-i facă compleți 
și poate să-i aștepte pe cât de mult posibil; pe de altă parte, Dumnezeu urăște și detestă 
cu vehemențţă tipul de oameni ca Satana care nu Îl urmează și | se opun. Deși nu-l pasă 
dacă acești oameni ca Satana Îl urmează sau Îl venerează, El tot îi detestă în timp ce 
are răbdare cu ei în inima Lui și, când determină finalul acestor oameni ca Satana, El 
așteaptă, de asemenea, sosirea etapelor din planul Său de gestionare. 
Să ne uităm la următorul pasaj. 


2. Binecuvântarea lui Dumnezeu pentru Noe după potop 

Geneza 9:1-6 Dumnezeu i-a binecuvântat pe Noe și pe fiii săi și le-a zis: „Fiţi roditori, 
înmulțiţi-vă și umpleţi pământul. Frica și groaza de voi să fie peste toate viețuitoarele pământului, 
peste păsările cerului, peste toate creaturile care mișună pe pământ și peste toți peștii mării. Ele 
vă sunt date în stăpânire. Tot ce se mișcă și are viaţă vă va fi hrană. Așa cum v-am dat plantele 
verzi, acum vă dau totul. Dar să nu mâncaţi carne cu viaţa ei, adică cu sânge. Pentru sângele 
vieților voastre voi cere socoteală; voi cere socoteală de la orice vietate. lar din mâna omului, 
voi cere socoteală pentru viața semenului său. Cine varsă sângele omului, de om sângele-i va 
fi vărsat, căci după chipul lui Dumnezeu I-a făcut Dumnezeu pe om”. 


Ce vedeţi din acest pasaj? De ce am ales aceste versete? De ce nu am selectat un 
fragment despre viața lui Noe și a familiei sale pe arcă? Deoarece acea informaţie nu 
are mare legătură cu subiectul despre care comunicăm astăzi. Noi ne axăm pe firea lui 
Dumnezeu. Dacă vreţi să știți despre acele detalii, atunci puteţi lua Biblia pentru a citi 
voi înșivă. Nu vom vorbi despre aceasta aici. Principalul lucru despre care vorbim astăzi 
este modul în care să cunoaștem acțiunile lui Dumnezeu. 

După ce Noe a acceptat instrucţiunile lui Dumnezeu, a construit arca și a supraviețuit 
zilelor în care Dumnezeu a folosit un potop pentru a distruge lumea, întreaga sa familie 
de opt persoane a supravieţuit. Cu excepţia familiei de opt persoane a lui Noe, a fost 
distrusă toată omenirea și toate făpturile vii de pe pământ. Lui Noe, Dumnezeu i-a dat 
binecuvântări și le-a spus niște lucruri lui și fiilor lui. Aceste lucruri au fost ceea ce i-a 
acordat Dumnezeu și, de asemenea, binecuvântarea Lui pentru el. Aceasta este 
binecuvântarea și promisiunea pe care Dumnezeu le acordă cuiva care ÎI poate asculta 
și Îi poate accepta instrucţiunile și este, de asemenea, modul în care Dumnezeu 
răsplătește oamenii. Cu alte cuvinte, indiferent dacă Noe a fost un om desăvârșit sau un 
om drept în ochii lui Dumnezeu și indiferent cât de multe știa despre Dumnezeu, pe 
scurt, Noe și cei trei fii ai săi au ascultat cu toţii de cuvintele lui Dumnezeu, au cooperat 

cu lucrarea Lui și au făcut ceea ce trebuia în conformitate cu instrucțiunile Lui. Prin 
urmare, ei i-au păstrat pe oameni și diversele tipuri de făpturi pentru Dumnezeu, după 
distrugerea lumii prin potop, aducând o mare contribuţie la următoarea etapă a planului 
Său de gestionare. Ca urmare a tuturor lucrurilor făcute de el, Dumnezeu l-a 
binecuvântat. Poate pentru oamenii de astăzi, ceea ce a făcut Noe nu era nici măcar 
demn de menţionat. Unii pot chiar să creadă: „Noe nu a făcut nimic; Dumnezeu Se 
hotărâse să-l cruţe, deci el cu siguranţă avea să fie cruțat. Supravieţuirea lui nu se datora 
realizărilor sale. Asta a vrut Dumnezeu să facă să se întâmple, deoarece omul este 
pasiv.” Dar nu asta gândea Dumnezeu. Pentru El, indiferent dacă o persoană este 
importantă sau nesemnificativă, atât timp cât Îl poate asculta, Îi poate urma instrucţiunile 
și ceea ce îi încredințează și poate coopera cu lucrarea Sa, voia Sa și planul Său, astfel 
încât voia și planul Lui să poată fi îndeplinite fără piedici, atunci acel comportament este 
demn de a fi ţinut minte de El și de a primi binecuvântarea Lui. Dumnezeu prețuiește 
astfel de oameni și prețuiește acţiunile, iubirea și afecțiunea lor pentru El. Aceasta este 
atitudinea lui Dumnezeu. Deci de ce l-a binecuvântat Dumnezeu pe Noe? Deoarece 
acesta este modul în care Dumnezeu tratează astfel de acţiuni și ascultarea din partea 
omului. 

În privința binecuvântării lui Noe de către Dumnezeu, unii oameni vor zice: „Dacă 
omul Îl ascultă și Îl mulțumește pe Dumnezeu, atunci El ar trebui să binecuvânteze omul. 
Nu este de la sine înţeles?” Putem spune asta? Unii oameni zic: „Nu”. De ce nu putem 
spune asta? Unii oameni zic: „Omul nu este demn de a se bucura de binecuvântarea lui 
Dumnezeu”. Asta nu este în întregime corect. Deoarece când o persoană acceptă ceea 
ce Dumnezeu îi încredințează, Dumnezeu are un standard pentru a judeca dacă 
acţiunile ei sunt bune sau rele și dacă persoana a ascultat și a satisfăcut voia lui 
Dumnezeu și dacă ceea ce face aceasta întrunește standardul. Lui Îi pasă de inima 
persoanei, nu de acţiunile acesteia la suprafață. Nu este cazul ca Dumnezeu să 
binecuvânteze pe cineva atât timp cât face ceva, indiferent cum îl face. Acesta este o 
înțelegere greșită pe care o au oamenii despre Dumnezeu. Dumnezeu nu Se uită doar 
la rezultatul final al lucrurilor, ci pune mai mult accent pe modul în care este inima unei 
persoane și cum este atitudinea unei persoane în timpul desfășurării lucrurilor și El Se 
uită dacă există ascultare, consideraţie și dorinţa de a-L mulțumi pe Dumnezeu în inima 
acesteia. Cât de multe a știut Noe despre Dumnezeu la acea vreme? Atât de multe pe 
cât doctrinele pe care le știți voi acum? În ceea ce privește aspectele adevărului precum 
conceptele și cunoașterea lui Dumnezeu, a primit el la fel de multă udare și păstorire 
cum aţi primit voi? Nu, nu a primit! Dar există un fapt care este incontestabil: în 
conștiințele, minţile și chiar adâncurile inimilor oamenilor de astăzi, atitudinile lor faţă de 
Dumnezeu și conceptele lor sunt vagi și ambigue. Puteţi chiar spune că o parte dintre 
oameni au o atitudine negativă privind existenţa lui Dumnezeu. Dar în inima și conștiința 
lui Noe, existenţa lui Dumnezeu era absolută și dincolo de cea mai mică îndoială și astfel 
supunerea lui față de El era pură și putea rezista la testare. Inima lui era pură și deschisă 

față de Dumnezeu. El nu avea nevoie de prea multă cunoaștere a doctrinelor pentru a 
se convinge să urmeze fiecare cuvânt al lui Dumnezeu, nici nu avea nevoie de multe 
fapte pentru a dovedi existenţa Lui, astfel încât să poată accepta ceea ce Dumnezeu 
i-a încredinţat și să fie capabil de a face orice îl pune El. Aceasta este diferenţa esenţială 
între Noe și oamenii de astăzi. Este, de asemenea, definiţia adevărată și precisă a ceea 
ce este un om desăvârșit în ochii lui Dumnezeu. Ceea ce vrea Dumnezeu sunt oamenii 
ca Noe. El este tipul de persoană pe care îl laudă Dumnezeu și, de asemenea, exact 
tipul de persoană pe care îl binecuvântează Dumnezeu. Aţi primit luminare din aceasta? 
Oamenii se uită la oameni din exterior, în timp ce Dumnezeu Se uită la inimile oamenilor 
și la esenţa lor. Dumnezeu nu permite nimănui să fie cu jumătate de inimă sau să aibă 
îndoieli faţă de EI, nici nu le permite oamenilor să-L suspecteze sau să-L testeze în vreun 
mod. De aceea, chiar dacă oamenii de astăzi sunt faţă în faţă cu cuvântul lui Dumnezeu, 
ați putea chiar spune faţă în față cu Dumnezeu, din cauza a ceva adânc în inimile lor, a 
existenţei esenței lor corupte și a atitudinii lor ostile față de El, oamenii au fost împiedicaţi 
să aibă credință adevărată în Dumnezeu și au fost blocaţi de la a fi ascultători faţă de 
EI. Din această cauză, este foarte dificil pentru ei să obțină aceeași binecuvântare pe 
care Dumnezeu i-a acordat-o lui Noe. 

În continuare, să ne uităm la această parte a scripturilor despre modul în care 
Dumnezeu a folosit curcubeul ca simbol al legământului Său cu omul. 


3. Dumnezeu folosește curcubeul ca simbol al legământului Său 
cu omul 


Geneza 9:11-13 Închei un legământ cu voi: niciodată nu vor mai fi distruse toate creaturile 
de apele vreunui potop și niciodată nu va mai fi vreun potop care să distrugă pământul. 
Dumnezeu a mai zis: „Acesta este semnul legământului pe care îl fac cu voi și cu toate 
vieţuitoarele care au fost cu voi, pentru toate generaţiile viitoare: pun în nori curcubeul Meu; el 
va fi semnul legământului dintre Mine și pământ”. 


Majoritatea oamenilor știu ce este un curcubeu și au auzit despre unele povești 
legate de curcubeie. Cât despre povestea privind curcubeul din Biblie, unii oameni o 
cred și unii o tratează ca pe o legendă, în timp ce alţii nu o cred deloc. Orice ar fi, toate 
evenimentele care s-au întâmplat în legătură cu curcubeul reprezentau lucrarea lui 
Dumnezeu și au avut loc în procesului gestionării omului de către Dumnezeu. Aceste 
evenimente au fost consemnate exact în Biblie. Aceste consemnări nu ne spun în ce 
dispoziţie era Dumnezeu la acea vreme sau intenţiile din spatele acestor cuvinte pe care 
le-a rostit El. În plus, nimeni nu poate cântări ce simţea El când le-a spus. Totuși, starea 
de spirit a lui Dumnezeu privind toate aceste evenimente este dezvăluită printre rândurile 
textului. Este ca și cum gândurile Sale din acel moment prind viaţă din fiecare cuvânt și 
frază a cuvântului lui Dumnezeu. 

Gândurile lui Dumnezeu reprezintă lucrul de care ar trebui să se preocupe oamenii 

și ceea ce ar trebui să încerce să ajungă să cunoască cel mai mult. Aceasta deoarece 
gândurile lui Dumnezeu sunt indisolubil legate de înțelegerea Lui de către om și aceasta 
este o legătură indispensabilă cu intrarea în viață a omului. Deci, ce Se gândea 
Dumnezeu în momentul când s-au întâmplat aceste evenimente? 

Iniţial, Dumnezeu a creat o omenire care, în ochii Săi, era foarte bună și apropiată 
de El, dar aceasta a fost distrusă de potop după ce s-a răzvrătit împotriva Lui. L-a durut 
pe Dumnezeu ca o asemenea omenire să dispară așa, într-o clipă? Desigur că L-a durut! 
Deci care a fost exprimarea durerii Sale? Cum a fost consemnată în Biblie? A fost 
consemnată în Biblie cu aceste cuvinte: „Închei un legământ cu voi: niciodată nu vor mai 
fi distruse toate creaturile de apele vreunui potop și niciodată nu va mai fi vreun potop 
care să distrugă pământul”. Această propoziţie simplă dezvăluie gândurile lui 
Dumnezeu. Această distrugere a lumii L-a îndurerat foarte mult. După cum ar spune 
omul, El a fost foarte trist. Ne putem imagina: cum arăta pământul, care era odată plin 
de viață, după ce a fost distrus de potop? Cum arăta atunci pământul care era odată plin 
de ființe umane? Nicio locuinţă umană, nicio ființă vie, apă peste tot și un dezastru 
absolut la suprafaţa apei. A fost o astfel de scenă intenţia iniţială a lui Dumnezeu când 
a creat lumea? Desigur că nu! Intenţia Lui iniţială a fost să vadă viaţă pe tot pământul, 
să vadă ființele umane pe care le-a creat cum Îl venerează, nu ca Noe să fie singurul 
care Îl venera sau singurul care putea răspunde la chemarea Sa de a finaliza ceea ce îi 
fusese încredinţat. Când omenirea a dispărut, Dumnezeu nu a văzut ceea ce 
intenţionase iniţial, ci complet opusul. Cum putea inima Lui să nu fie îndurerată? Deci 
când Își dezvăluia firea și Își exprima emoțiile, Dumnezeu a luat o hotărâre. Ce tip de 
hotărâre a luat El? Să facă un arc pe cer (adică curcubeul pe care îl vedem) ca legământ 
cu omul, o promisiune că Dumnezeu nu va mai distruge din nou omenirea cu un potop. 
În același timp, a fost și pentru a le transmite oamenilor că Dumnezeu a distrus lumea 
cu un potop, pentru ca oamenii să-și amintească mereu motivul pentru care El ar face 
un asemenea lucru. 

A fost distrugerea lumii la acel moment ceva ce a vrut Dumnezeu? Nu a fost cu 
siguranţă ceea ce a vrut Dumnezeu. Am putea să ne imaginăm o mică parte a jalnicii 
imagini a pământului după distrugerea lumii, dar nu ne putem imagina nici pe departe 
cum era scena din acel moment în ochii lui Dumnezeu. Putem spune că, indiferent dacă 
sunt oamenii de acum sau de atunci, nimeni nu poate imagina sau cântări ce simțea El 
când a văzut acea scenă, acea imagine a lumii după distrugerea ei de potop. Dumnezeu 
a fost forțat să o facă de neascultarea omului, dar durerea suferită de inima Lui din cauza 
distrugerii lumii prin potop este o realitate pe care nimeni nu o poate pătrunde sau 
cântări. De aceea, Dumnezeu a făcut un legământ cu omenirea, prin care să le spună 
oamenilor să ţină minte că Dumnezeu a făcut odată așa ceva și pentru a le promite că 
nu va mai distruge niciodată lumea într-un asemenea mod. În acest legământ vedem 
inima lui Dumnezeu — vedem că inima Lui era îndurerată când a distrus această omenire. 
În limbajul omului, când Dumnezeu a distrus omenirea și a văzut-o cum dispare, inima 


66 


Lui plângea și sângera. Nu este acesta cel mai bun mod de a o descrie? Aceste cuvinte 
sunt folosite de oameni pentru a ilustra emoţii umane, dar având în vedere că limba 
oamenilor este prea săracă, folosirea acestora pentru a descrie sentimentele și emoțiile 
lui Dumnezeu nu Mi se pare a fi prea rea și nici prea exagerată. Cel puţin vă oferă o 
înțelegere foarte vie, foarte aptă privind dispoziţia Lui din acel moment. La ce vă veti 
gândi acum când veţi vedea din nou un curcubeu? Cel puţin vă veţi reaminti cum a fost 
Dumnezeu îndurerat odată din cauza distrugerii lumii prin potop. Vă veţi aminti cum, 
chiar dacă ura această lume și disprețuia această omenire, când El a distrus ființele 
umane pe care le crease cu propriile Sale mâini, inima Sa suferea, se lupta să le dea 
drumul, simțindu-se reticentă și fiindu-i greu să suporte. Singura Sa consolare a fost 
familia de opt persoane a lui Noe. Cooperarea lui Noe a făcut ca eforturile Sale 
laborioase de a crea toate lucrurile să nu fie în zadar. Într-un moment când Dumnezeu 
suferea, acesta era singurul lucru care putea să compenseze pentru durerea Lui. Din 
acel moment, Dumnezeu Și-a pus toate așteptările de la omenire în familia lui Noe, 
sperând că ei vor putea trăi sub binecuvântările Lui și nu sub blestemul Lui, sperând că 
ei nu-L vor mai vedea niciodată cum distruge lumea cu un potop și sperând, de 
asemenea, că ei nu vor fi distruși. 

Despre ce parte din firea lui Dumnezeu ar trebui să învăţăm din asta? Dumnezeu 
disprețuise omul deoarece acesta era ostil față de EI, dar în inima Lui, grija Sa, 
preocuparea și mila pentru omenire au rămas neschimbate. Chiar și atunci când a 
distrus omenirea, inima Sa a rămas neschimbată. Când omenirea a fost plină de corupţie 
și neascultătoare față de Dumnezeu într-o măsură dureroasă, Dumnezeu a fost nevoit 
să distrugă această omenire, din cauza firii şi esenței Sale și în conformitate cu principiile 
Sale. Dar, datorită esenței Lui, tot Îi era milă de omenire și chiar voia să utilizeze diverse 
moduri pentru a răscumpăra omenirea astfel încât aceasta să continue să trăiască. 
Totuși, omul | s-a opus, a continuat să fie neascultător și a refuzat să accepte mântuirea 
Lui; adică a refuzat să-l accepte bunele intenții. Indiferent cum i-a chemat Dumnezeu, 
cum le-a reamintit, i-a alimentat, i-a ajutat sau cum i-a tolerat, oamenii nu au înţeles, nici 
nu au apreciat și nici nu au acordat atenţie. În durerea Sa, Dumnezeu tot nu a uitat să îi 
acorde omului toleranța Sa maximă, așteptând ca omul să-și schimbe cursul. După ce 
Și-a atins limita, El a făcut ceea ce trebuia să facă fără nicio ezitare. Cu alte cuvinte, a 
existat o perioadă de timp specifică și un proces din momentul în care Dumnezeu a 
planificat să distrugă omenirea și până la începutul lucrării Sale de a distruge omenirea. 
Acest proces a existat cu scopul de a permite omului să-și schimbe cursul și aceasta a 
fost ultima șansă pe care Dumnezeu i-a dat-o. Deci ce a făcut El în această perioadă 
înainte să distrugă omenirea? Dumnezeu a făcut o lucrare semnificativă de a reaminti și 
a îndemna. Oricât de îndurerată și suferindă era inima Lui, El a continuat să-i acorde 
omenirii grija, preocuparea și mila Sa abundentă. Ce vedem din asta? Fără îndoială, 
vedem că iubirea Lui pentru omenire este reală și nu ceva ce spune doar cu buzele. 
Este adevărată, tangibilă și apreciabilă, nu simulată, denaturată, înșelătoare sau 

afectată. Dumnezeu nu utilizează niciodată nicio înșelăciune și nu creează imagini false 
pentru ca oamenii să vadă că El este minunat. El nu utilizează niciodată mărturii false 
pentru a permite oamenilor să-l vadă frumuseţea sau să Se laude cu frumusețea și 
sfințenia Sa. Nu sunt aceste aspecte ale firii lui Dumnezeu vrednice de iubirea omului? 
Nu sunt vrednice de venerat? Nu sunt vrednice de prețuit? În acest stadiu, vreau să vă 
întreb: după ce aţi auzit aceste cuvinte, credeţi că măreţia lui Dumnezeu reprezintă doar 
cuvinte goale pe o foaie de hârtie? Frumuseţea lui Dumnezeu înseamnă doar vorbe 
goale? Nu! Cu siguranţă, nu! Supremaţia lui Dumnezeu, măreţia, sfințenia, toleranța, 
iubirea Lui și aşa mai departe — toate detaliile tuturor aspectelor firii și esenței Lui își 
găsesc expresia practică de fiecare dată când Își face lucrarea, sunt întruchipate în voia 
Sa față de om și, de asemenea, sunt îndeplinite și reflectate în fiecare persoană. 
Indiferent dacă ai simţit acest lucru înainte, Dumnezeu are grijă de fiecare persoană în 
toate modurile posibile, folosindu-Și inima sinceră, înțelepciunea și diverse metode 
pentru a încălzi inima fiecărei persoane și a trezi spiritul fiecărei persoane. Acesta este 
un fapt indiscutabil. Indiferent cât de mulţi oameni stau aici, fiecare persoană a avut 
experienţe și sentimente diferite față de toleranța, răbdarea și frumusețea lui Dumnezeu. 
Aceste experienţe în privința lui Dumnezeu și aceste sentimente sau percepții ale Lui — pe 
scurt, toate aceste lucruri pozitive sunt de la Dumnezeu. Deci prin integrarea 
experienţelor tuturor și cunoașterii de Dumnezeu și combinarea acestora cu lectura 
noastră a acestor pasaje din Biblie astăzi, aveţi acum o înțelegere mai adevărată și mai 
potrivită în privinţa Lui? 

După citirea acestei povești și înțelegerea unei părţi a firii lui Dumnezeu, dezvăluite 
prin acest eveniment, ce fel de cunoaștere nouă aveţi în privința Lui? V-a oferit o 
înțelegere mai profundă în privinţa lui Dumnezeu și a inimii Lui? Vă simţiţi diferit acum 
când revedeţi povestea lui Noe? După părerea voastră, a fost fără rost să avem părtășie 
despre aceste versete din Biblie? Acum că am avut părtășie despre ele, credeţi că a fost 
fără rost? A fost cu siguranţă necesar! Chiar dacă ceea ce citim este o poveste, este o 
consemnare reală a lucrării pe care a făcut-o Dumnezeu. Scopul Meu nu era să vă 
permit să pricepeţi detaliile acestor povești sau ale acestui personaj, nici nu era ca voi 
să studiaţi acest personaj și, cu siguranţă, nu era ca voi să vă duceti înapoi și să studiați 
din nou Biblia. Înțelegeţi? Deci v-au ajutat aceste povești în privința cunoașterii voastre 
de Dumnezeu? Ce a adăugat această poveste la înțelegerea voastră în privinţa lui 
Dumnezeu? Spuneţi-ne, frați și surori din Hong Kong. (Am văzut că iubirea lui 
Dumnezeu este ceva ce niciunul dintre noi, oameni corupți, nu avem.) Spuneţi-ne, fraţi 
și surori din Coreea de Sud. (Iubirea lui Dumnezeu pentru om este adevărată. lubirea 
lui Dumnezeu pentru om cuprinde firea Lui și măreţia, sfințenia, supremaţia și toleranța 
Sa. Merită ca noi să încercăm să obţinem o înțelegere mai profundă în privinţa acesteia.) 
(Prin părtășia recentă, pe de-o parte, pot vedea firea sfântă și dreaptă a lui Dumnezeu 
și pot vedea, de asemenea, grija pe care Dumnezeu o are pentru omenire, mila Lui faţă 
de omenire și faptul că tot ceea ce face Dumnezeu și fiecare gând și idee pe care le are 

dezvăluie iubirea și grija Sa pentru omenire.) (Înțelegerea mea din trecut a fost că 
Dumnezeu a utilizat un potop pentru a distruge lumea deoarece omenirea devenise rea 
într-o măsură dureroasă și era ca și cum Dumnezeu a distrus această omenire pentru 
că o detesta. Doar după ce Dumnezeu a vorbit despre povestea lui Noe astăzi și a spus 
că inima Lui sângera, am realizat că Dumnezeu era, de fapt, reticent să renunţe la 
această omenire. Doar pentru că omenirea a fost prea neascultătoare, Dumnezeu nu a 
avut de ales și i-a distrus. De fapt, inima Lui în acel moment era foarte tristă. Din acest 
lucru pot vedea, în firea Lui, grija și preocuparea Sa pentru omenire. Acesta este un 
lucru pe care nu îl știam înainte.) Foarte bine! Puteţi continua voi. (Am fost foarte afectat 
după ce am ascultat. Am citit Biblia în trecut, dar niciodată nu am avut o experienţă 
precum cea de astăzi unde Dumnezeu analizează direct aceste lucruri pentru ca noi să 
ajungem să-L cunoaștem. Faptul că Dumnezeu ne-a îndrumat așa pentru a ne arăta 
Biblia mi-a permis să știu că esenţa Lui înaintea corupţiei omului era iubire și grijă pentru 
omenire. Din momentul în care omul a devenit corupt și până în aceste zile de pe urmă, 
chiar dacă Dumnezeu are o fire dreaptă, iubirea și grija Sa rămân neschimbate. Asta 
arată că esenţa iubirii lui Dumnezeu, de la creaţie și până acum, indiferent dacă omul 
este corupt, nu se schimbă niciodată.) (Astăzi am văzut că esenţa lui Dumnezeu nu se 
va schimba din cauza unei modificări a momentului sau locului lucrării Sale. Am văzut și 
că, indiferent dacă Dumnezeu creează lumea sau o distruge după ce omul devine corupt, 
tot ceea ce face El are sens și conţine firea Sa. Astfel am văzut că iubirea Lui este infinită 
și de nemăsurat și am văzut, de asemenea, așa cum au menţionat ceilalţi fraţi și surori, 
grija și mila Lui față de omenire când a distrus lumea.) (Acestea au fost lucruri despre 
care, într-adevăr, nu am știut înainte. După ce am ascultat astăzi, simt că Dumnezeu este 
într-adevăr credibil, într-adevăr de încredere, că merită să credem în El și că există fără 
îndoială. Pot aprecia cu sinceritate în inima mea că firea și iubirea lui Dumnezeu sunt 
într-adevăr atât de concrete. Acesta este sentimentul pe care îl am după ce am ascultat 
astăzi.) Excelent! Se pare că aţi fost profund afectaţi de tot ceea ce aţi auzit. 

Aţi observat ceva din toate versetele din Biblie, inclusiv toate poveștile biblice despre 
care am avut părtășie astăzi? Și-a folosit vreodată Dumnezeu propria limbă pentru a-Și 
exprima gândurile sau a-Și explica iubirea și grija pentru omenire? Există o consemnare 
în care El folosește un limbaj simplu pentru a afirma cât de îngrijorat este pentru omenire 
sau cât de mult o iubește? Nu. Nu este așa? Există mulţi dintre voi care au citit Biblia 
sau alte cărţi în afara acesteia. A văzut vreunul dintre voi astfel de cuvinte? Răspunsul 
este: sigur că nu! Adică, în consemnările din Biblie, inclusiv cuvintele lui Dumnezeu sau 
documentarea lucrării Sale, Dumnezeu nu Şi-a folosit în nicio epocă sau perioadă 
propriile metode pentru a-Și descrie sentimentele sau a-Și exprima iubirea și grija pentru 
omenire, nici nu Și-a utilizat vreodată vorbirea sau vreo acţiune pentru a-Și transmite 
sentimentele și emoţiile — este adevărat? De ce spun asta? De ce trebuie să o 
menţionez? Deoarece și aceasta implică frumuseţea și firea Sa. 

Dumnezeu a creat omenirea; indiferent dacă oamenii au fost corupți sau dacă ÎI 

urmează, El îi tratează ca pe cele mai neprețuite ființe dragi ale Sale — sau, cum ar spune 
fiinţele umane, oamenii cei mai dragi Lui — și nu ca pe jucăriile Sale. Deși Dumnezeu 
spune că El este Creatorul și că omul este creaţia Sa, ceea ce poate suna de parcă 
există o mică diferență de rang, realitatea este că tot ce a făcut Dumnezeu pentru 
omenire depășește cu mult o relație de această natură. Dumnezeu iubește omenirea, 
are grijă, Se preocupă de aceasta și Se îngrijește de ea fără încetare. El nu simte 
niciodată în inima Sa că aceasta este o lucrare în plus sau ceva ce merită o mare 
răsplată. Nici nu simte că mântuirea omenirii, alimentarea oamenilor și faptul că le oferă 
totul reprezintă o contribuţie uriașă pentru omenire. El Se îngrijește pur și simplu de 
omenire în tăcere și în liniște, în propriul Său mod, prin propria Sa esenţă și prin ceea 
ce El are și ce este. Indiferent cât de multe provizii și cât de mult ajutor primește 
omenirea de la El, Dumnezeu nu Se gândește la asta niciodată și nu încearcă să-și 
asume meritul. Acest lucru este determinat de esența lui Dumnezeu și este, de 
asemenea, o exprimare adevărată a firii Lui. Motiv pentru care, indiferent dacă este 
vorba de Biblie sau de alte cărţi, Dumnezeu nu Își exprimă niciodată gândurile și nu 
descrie sau declară către oameni, cu scopul de a face omenirea recunoscătoare faţă de 
El sau să-L laude, motivele pentru care face aceste lucruri sau de ce Îi pasă atât de mult 
de omenire. Chiar și când suferă, când inima Sa este extrem de îndurerată, El nu-Și uită 
niciodată responsabilitatea sau grija fată de omenire; în tot acest timp, suportă această 
rană și durere singur, în tăcere. Din contră, Dumnezeu continuă să Se îngrijească de 
omenire așa cum a făcut întotdeauna. Deşi oamenii Îl laudă deseori sau sunt martori 
pentru El, niciunul dintre aceste comportamente nu este cerut de Dumnezeu. Asta 
deoarece El nu intenţionează niciodată ca vreunul dintre lucrurile bune pe care le face 
pentru omenire să fie dat la schimb pentru recunoștință sau să fie răsplătit. Pe de altă 
parte, cei care pot să se teamă de Dumnezeu și să se ferească de rău, cei care pot să 
Îl urmeze cu adevărat pe Dumnezeu, Îl ascultă și Îi sunt loiali și cei care pot să | se 
supună — aceștia sunt oamenii care vor primi deseori binecuvântările Lui și El va acorda 
astfel de binecuvântări fără rezerve. Mai mult, binecuvântările pe care oamenii le 
primesc de la El sunt adesea dincolo de imaginaţia lor și, de asemenea, dincolo de orice 
pot justifica ființele umane pentru ceea ce au făcut sau pentru prețul pe care l-au plătit. 
Când omenirea se bucură de binecuvântarea lui Dumnezeu, îi pasă cuiva de ce face El? 
Se preocupă cineva de modul în care Se simte Dumnezeu? Încearcă cineva să 
aprecieze durerea Lui? Răspunsul la aceste întrebări este un „nu” categoric! Poate orice 
fiinţă umană, inclusiv Noe, să aprecieze durerea pe care o simțea Dumnezeu în acel 
moment? Poate cineva să aprecieze de ce Dumnezeu ar stabili un astfel de legământ? 
Nu poate! Oamenii nu apreciază durerea Lui nu pentru că nu o pot înțelege, și nu din 
cauza distanţei dintre Dumnezeu și om sau a diferenţei dintre statuturile lor; ci din cauza 
faptului că oamenilor nu le pasă deloc de sentimentele lui Dumnezeu. Omenirea crede 
că Dumnezeu este independent — că Dumnezeu nu are nevoie ca oamenilor să le pese 
de El, să-L înțeleagă sau să-l arate considerație. Dumnezeu este Dumnezeu, deci nu 

are durere, nici emoții; El nu va fi trist, El nu simte durere, nici măcar nu plânge. 
Dumnezeu este Dumnezeu, deci nu are nevoie să-Și exprime emoțiile și nu are nevoie 
de consolare. Dacă, în anumite circumstanţe, El are nevoie de acestea, atunci El Se 
poate descurca singur și nu va cere sprijin din partea omenirii. În schimb, oamenii 
imaturi, slabi, sunt cei care au nevoie de consolarea, proviziile și încurajarea lui 
Dumnezeu și au nevoie chiar ca El să îi consoleze în toate timpurile și în toate locurile. 
Astfel de lucruri se ascund adânc în inimile oamenilor: omul este cel slab; oamenii au 
nevoie ca Dumnezeu să îi îngrijească în toate modurile, ei merită toată grija pe care o 
primesc de la El şi ar trebui să ceară de la Dumnezeu tot ceea ce simt că ar trebui să fie 
al lor. Dumnezeu este Cel puternic; El are totul și El ar trebui să fie paznicul omenirii și 
Cel care acordă binecuvântări. Dat fiind că El este deja Dumnezeu, este atotputernic și 
nu are nevoie niciodată de nimic de la omenire. 

Deoarece omul nu dă atenţie niciuneia dintre revelaţiile lui Dumnezeu, el nu a simțit 
niciodată durerea, tristețea sau bucuria Lui. Dar în schimb, Dumnezeu cunoaște toate 
expresiile omului precum palma mâinii Sale. Dumnezeu are grijă de nevoile tuturor, în 
orice moment și în orice loc, observând gândurile schimbătoare ale fiecărei persoane și, 
astfel, consolându-i și îndemnându-i, călăuzindu-i și iluminându-i. În ceea ce privește 
toate lucrurile pe care Dumnezeu le-a făcut asupra omenirii și toate preţurile pe care 
le-a plătit din cauza lor, pot oamenii să găsească un pasaj din Biblie sau din orice a spus 
Dumnezeu până acum care să afirme clar că Dumnezeu va cere ceva de la om? Nu! 
Din contră, indiferent cât ignoră oamenii gândirea Lui, El tot conduce omenirea în mod 
repetat, Se îngrijește de aceasta în mod repetat și ajută oamenii, pentru a le permite să 
urmeze calea lui Dumnezeu, astfel încât ei să poată obţine destinaţia frumoasă pe care 
le-a pregătit-o. Când vine vorba de Dumnezeu, ceea ce El are și ce este, harul Său, mila 
și toate recompensele Sale vor fi acordate fără rezerve celor care ÎI iubesc și Îl urmează. 
Dar El nu dezvăluie niciodată vreunei persoane durerea pe care a suferit-o sau starea 
Sa de spirit și nu Se plânge niciodată de faptul că cineva nu are respect față de El sau 
că nu Îi cunoaște voia. El suferă pur și simplu toate acestea în tăcere, așteptând ziua în 
care omenirea va putea înțelege. 

De ce spun aceste lucruri aici? Ce vedeţi din lucrurile pe care le-am spus? Există 
ceva în esenţa și în firea lui Dumnezeu care este mult prea ușor de trecut cu vederea, 
ceva ce are doar Dumnezeu și nicio altă persoană, inclusiv cei despre care alţii cred că 
sunt persoane grozave, oameni buni sau Dumnezeul din imaginaţia lor. Ce este acest 
lucru? Aceasta este atitudinea altruistă a lui Dumnezeu. Când vorbim de altruism, poate 
crezi că şi tu ești foarte altruist, deoarece când vine vorba de copiii tăi, nu te tocmești și 
nu te cerți niciodată cu ei sau crezi că și tu ești foarte altruist când vine vorba de părinții 
tăi. Indiferent ce crezi, cel puţin ai un concept al cuvântului „altruist”, îl consideri un 
cuvânt pozitiv și consideri că a fi o persoană altruistă este foarte nobil. Când ești altruist, 
ai o stimă de sine foarte ridicată. Dar nu există nimeni care poate vedea altruismul lui 
Dumnezeu în toate lucrurile, între oameni, evenimente și obiecte și în lucrarea Lui. De 

ce se întâmplă așa? Deoarece omul este prea egoist! De ce spun asta? Omenirea 
trăiește într-o lume materială. Poate că Îl urmezi pe Dumnezeu, dar nu vezi sau nu 
apreciezi niciodată cum te îngrijește, te iubește și Se preocupă de tine. Deci ce vezi? 
Vezi rudele iale de sânge care te iubesc și te adoră. Vezi lucruri care sunt benefice 
pentru trupul tău, îți pasă de oamenii și lucrurile pe care le iubești. Acesta este așa-zisul 
altruism al omului. Astfel de oameni „altruiști”, totuși, nu se preocupă niciodată în privinţa 
lui Dumnezeu care le dă viaţă. În contrast cu cel al lui Dumnezeu, altruismul omului 
devine egoist și demn de dispreţ. Altruismul în care crede omul este gol și nerealist, 
pătat, incompatibil cu Dumnezeu și fără legătură cu El. Altruismul omului este pentru el 
însuși, în timp ce altruismul lui Dumnezeu este o adevărată revelaţie a esenței Sale. 
Tocmai datorită altruismului Său primeşte omul o îngrijire constantă din partea Lui. Poate 
că nu sunteţi afectaţi prea profund de acest subiect despre care vorbesc astăzi și doar 
daţi din cap în semn de aprobare, dar când, în inima ta, încerci să apreciezi inima lui 
Dumnezeu, vei descoperi fără să vrei asta: dintre toți oamenii, chestiunile și lucrurile pe 
care le poţi simţi în această lume, doar altruismul Lui este real și concret, deoarece doar 
iubirea Lui pentru tine este necondiționată și nepătată. În afară de Dumnezeu, așa-zisa 
lipsă de egoism a oricui altcuiva este simulată, superficială, neautentică; are un scop, 
anumite intenţii, presupune un compromis și nu poate rezista la testare. Puteţi chiar 
spune că este murdară și vrednică de dispreţ. Sunteţi de acord cu aceste cuvinte? 

Știu că vă sunt foarte nefamiliare aceste subiecte și aveţi nevoie de puţin timp pentru 
a le aprofunda înainte să le puteţi înțelege cu adevărat. Cu cât sunteţi mai puţin 
familiarizați cu aceste chestiuni și subiecte, cu atât mai mult dovedește acest lucru că 
ele lipsesc din inima voastră. Dacă nu aș fi menţionat niciodată aceste subiecte, ar ști 
vreunul dintre voi ceva despre ele? Cred că nu aţi ajunge să le cunoașteţi niciodată. 
Acesta este un lucru cert. Indiferent cât de mult puteţi înțelege sau pricepe, aceste 
subiecte despre care vorbesc sunt, pe scurt, ceea ce le lipsește cel mai mult oamenilor 
și ceea ce ar trebui să știe cel mai bine. Aceste subiecte sunt foarte importante pentru 
toată lumea — sunt preţioase și sunt viaţă și sunt lucrurile care vă trebuie pentru drumul 
ce vă stă înainte. Fără aceste cuvinte ca îndrumare, fără ca tu să înţelegi firea și esența 
lui Dumnezeu, vei purta întotdeauna un semn de întrebare în privinţa Lui. Cum poţi crede 
în mod corespunzător în Dumnezeu dacă nici măcar nu-L înţelegi? Nu știi nimic despre 
emoțiile Lui, voia Sa, starea Sa de spirit, la ce Se gândește, ce ÎI întristează și ce ÎI face 
fericit, deci cum poţi să ai consideraţie faţă de inima Lui? 

De câte ori e supărat Dumnezeu, El Se confruntă cu o omenire care nu Îi dă nicio 
atenţie, o omenire care ÎI urmează și pretinde că-L iubește, dar Îi neglijează complet 
sentimentele. Cum poate inima Lui să nu sufere? În lucrarea de gestionare a lui 
Dumnezeu, El vorbește și Își îndeplinește cu sinceritate lucrarea asupra fiecărei 
persoane și Se confruntă cu fiecare fără rezerve sau ascunziș; dar, invers, fiecare 
persoană care Îl urmează este închisă faţă de El și nimeni nu dorește să se apropie în 
mod activ de El, să-l înțeleagă inima sau să acorde atenţie sentimentelor Sale. Chiar și 

cei care vor să devină apropiații Lui nu vor să se apropie de El, să aibă consideraţie faţă 
de inima Lui sau să încerce să-L înțeleagă. Când Dumnezeu este vesel și fericit, nu 
există nimeni care să-l împărtășească fericirea. Când Dumnezeu este înțeles greșit de 
oameni, nu există nimeni care să-l consoleze inima rănită. Când inima Lui este 
îndurerată, nu există nicio singură persoană dispusă să-L lase să i Se destăinuie. De-a 
lungul acestor mii de ani ai lucrării de gestionare a lui Dumnezeu, nu a existat nimeni 
care să înțeleagă emoţiile Lui, nimeni care să le priceapă sau să le aprecieze, cu atât 
mai puţin vreunul care ar putea sta alături de El pentru a-l împărtăși bucuriile și durerile. 
Dumnezeu este singur. Este singur! Dumnezeu este singur nu doar pentru că omenirea 
coruptă | se opune, ci mai mult deoarece cei care caută să fie spirituali, cei care caută 
să Îl cunoască pe Dumnezeu și să-L înțeleagă, și chiar și cei care sunt dispuși să-și 
sacrifice întreaga viaţă pentru EI, nu știu nici ei gândurile Sale și nu Îi înţeleg firea și 
emoțiile. 

La finalul poveștii lui Noe, vedem că Dumnezeu a utilizat o metodă neobișnuită 
pentru a-Și exprima sentimentele din acel moment. Era o metodă foarte specială: de a 
face un legământ cu omul, ceea ce a declarat sfârșitul utilizării de către Dumnezeu a 
unui potop pentru a distruge lumea. Din exterior, a face un legământ poate părea un 
lucru foarte obișnuit. Nu este nimic mai mult decât folosirea unor cuvinte pentru a obliga 
două părţi și a le împiedica să-și încalce acordul, pentru a proteja interesele ambelor 
părţi. Ca formă, este un lucru foarte obișnuit, dar din motivațiile și intenţia lui Dumnezeu 
de la baza acestui lucru, este o adevărată revelaţie a firii și stării Lui de spirit. Dacă doar 
pui aceste cuvinte deoparte și le ignori, dacă nu v-aș spune niciodată adevărul lucrurilor, 
atunci omenirea nu va cunoaște niciodată cu adevărat gândirea lui Dumnezeu. Poate în 
imaginaţia ta Dumnezeu zâmbea când a făcut acest legământ sau poate expresia Sa 
era serioasă, dar indiferent de cea mai comună expresie a Lui în imaginaţia oamenilor, 
nimeni nu ar fi putut să vadă inima sau durerea Lui, cu atât mai puţin singurătatea Sa. 
Nimeni nu-L poate face pe Dumnezeu să aibă încredere în el sau să fie vrednic de 
încrederea Lui sau să fie cineva față de care Își poate exprima gândurile sau cui să-Și 
mărturisească durerea. De aceea, Dumnezeu nu a avut de ales decât să facă un 
asemenea lucru. La suprafață, Dumnezeu a făcut un lucru ușor când a spus adio 
omenirii anterioare, rezolvând problema trecutului și aducând la un final perfect 
distrugerea lumii prin potop. Totuși, Dumnezeu a îngropat durerea din acest moment 
adânc în inima Sa. Într-o perioadă când Dumnezeu nu avea în cine să aibă încredere, El 
a făcut un legământ cu omenirea, spunându-le oamenilor că nu va mai distruge lumea 
printr-un potop. Când apărea un curcubeu, era pentru a le reaminti oamenilor că un 
asemenea lucru se întâmplase și pentru a-i avertiza să se abţină de la rele. Chiar și într-o 
astfel de stare dureroasă, Dumnezeu nu a uitat de omenire și tot a arătat multă grijă 
pentru aceasta. Nu reprezintă acestea iubirea și altruismul Lui? Dar la ce se gândesc 
oamenii când suferă? Nu este acesta momentul când au nevoie cel mai mult de 
Dumnezeu? În astfel de momente, oamenii întotdeauna trag de El pentru ca El să-i poată 

consola. Indiferent de moment, Dumnezeu nu va dezamăgi oamenii niciodată și le va 
permite întotdeauna să iasă din situaţiile lor dificile și să trăiască în lumină. Deși 
Dumnezeu Se îngrijește astfel de omenire, în inima omului Dumnezeu nu este decât o 
pastilă de alinare, un tonic de confort. Când Dumnezeu suferă, când inima Sa este 
rănită, a avea o fiinţă creată sau orice persoană care să-l ţină companie sau să-L 
consoleze ar fi fără îndoială doar o dorinţă extravagantă pentru El. Omul nu dă niciodată 
atenţie sentimentelor Lui, deci Dumnezeu nu cere și nici nu Se așteaptă să existe cineva 
care să-L poată consola. El doar Își utilizează metodele pentru a-Și exprima dispoziţia. 
Oamenii nu cred că este o greutate grozavă pentru Dumnezeu să treacă prin niște 
suferință, dar doar când încerci cu adevărat să-L înţelegi pe Dumnezeu, când poti 
aprecia cu adevărat cele mai sincere intenţii ale Lui în tot ceea ce face, poţi simţi măreţia 
și altruismul Lui. Chiar dacă a făcut un legământ cu omenirea folosind curcubeul, El nu 
a spus nimănui motivul pentru care a făcut asta, motivul pentru care a încheiat acest 
legământ, însemnând că nu a spus niciodată nimănui gândurile Sale adevărate. Asta 
deoarece nu există nimeni care să poată pricepe profunzimea iubirii pe care Dumnezeu 
o are pentru omenirea pe care a creat-o cu propriile mâini și, de asemenea, nu există 
nimeni care să poată aprecia cât de multă durere a suferit inima Lui când a distrus 
omenirea. De aceea, chiar dacă le-ar spune oamenilor cum Se simţea, ei n-ar putea să 
preia această încredere. Deși este în suferință, EI tot Își continuă următoarea etapă a 
lucrării. Dumnezeu dă întotdeauna omenirii cea mai bună latură a Sa și cele mai bune 
lucruri în timp ce îndură în tăcere toată suferința El Însuși. Dumnezeu nu dezvăluie 
niciodată în mod deschis aceste suferințe. În schimb, El le îndură și așteaptă în tăcere. 
Rezistenţa lui Dumnezeu nu este rece, amorțită sau neputincioasă, nici nu este un semn 
al slăbiciunii. Mai degrabă, iubirea și esența Sa au fost întotdeauna altruiste. Aceasta 
este o revelaţie naturală a esenței și firii Sale și o întrupare autentică a identității lui 
Dumnezeu ca adevăratul Creator. 

Acestea fiind spuse, unii ar putea interpreta greșit la ce Mă refer și să gândească: 
„Descrierea atât de detaliată a sentimentelor lui Dumnezeu, cu atât de multe elemente 
senzaţionale, a avut ca scop să-i facă pe oameni să-L compătimească pe Dumnezeu?” 
Asta se intenţionează aici? (Nu.) Singurul Meu scop în a spune aceste lucruri a fost de 
a vă face să-L cunoașteţi mai bine, să-l înțelegeți nenumăratele aspecte, să-l înțelegeți 
emoțiile, să apreciaţi faptul că esenţa și firea Lui sunt, în mod concret și puţin câte putin, 
exprimate prin lucrarea Sa, în loc să fie descrise prin cuvintele goale ale omului, literele 
și doctrinele sau imaginaţia lui. Adică, Dumnezeu și esența Sa există cu adevărat — nu 
sunt picturi, nici închipuiri, nici construite de om și, cu siguranţă, nu au fost fabricate 
de om. Recunoașteţi asta acum? Dacă o recunoașteţi, atunci cuvintele Mele de astăzi 
și-au atins scopul. 

Am discutat trei subiecte astăzi. Sper că toată lumea a câștigat mult din părtășia 
noastră despre aceste trei subiecte. Pot spune în mod sigur că, prin aceste trei subiecte, 
gândurile lui Dumnezeu pe care le-am descris sau firea și esenţa Lui pe care le-am 

menționat au transformat închipuirile oamenilor și înțelegerea lor cu privire la Dumnezeu, 
chiar au transformat credinţa tuturor în El și, mai mult, au transformat imaginea 
Dumnezeului admirat de toată lumea în inimile lor. Orice ar fi, sper că ceea ce aţi învăţat 
despre firea Lui în aceste două secţiuni ale Bibliei vă este de folos și sper că, după ce 
vă întoarceţi, veţi încerca să cugetaţi la asta mai mult. Întâlnirea de astăzi se încheie 
aici. La revedere! 


4 noiembrie 2013 

Lucrarea lui Dumnezeu, 
firea lui Dumnezeu și Dumnezeu Insuși Il 


În timpul ultimei noastre întâlniri, am avut părtășie despre un subiect foarte 
important. Mai ţineţi minte care era? Să-l repet. Subiectul ultimei noastre părtășii a fost: 
lucrarea lui Dumnezeu, firea lui Dumnezeu și Dumnezeu Însuși. Este acesta un subiect 
important pentru voi? Care parte a sa este cea mai importantă pentru voi? Lucrarea lui 
Dumnezeu, firea lui Dumnezeu sau Dumnezeu Însuși? Care vă interesează mai mult? 
Despre care parte doriți mai mult să auziţi? Știu că este dificil pentru voi să răspundeţi 
la acea întrebare, deoarece firea lui Dumnezeu poate fi văzută în fiecare aspect al lucrării 
Sale și firea Sa este dezvăluită în lucrarea Sa întotdeauna și în toate locurile și, efectiv, 
Îl reprezintă pe Însuși Dumnezeu; în planul general de gestionare al lui Dumnezeu, 
lucrarea lui Dumnezeu, firea lui Dumnezeu și Dumnezeu Însuși sunt toate inseparabile 
unele de altele. 

Conţinutul ultimei noastre părtășii despre lucrarea lui Dumnezeu a constat în relatări 
din Biblie despre evenimente care s-au petrecut acum mult timp. Erau toate povești 
despre om și Dumnezeu și sunt despre lucruri care i s-au întâmplat omului, implicând în 
același timp participarea și exprimarea lui Dumnezeu, astfel încât aceste povești au o 
valoare și semnificaţie specială pentru cunoașterea lui Dumnezeu. Imediat după ce Ela 
creat omenirea, Dumnezeu a început să interacționeze cu omul și să îi vorbească, iar 
firea Sa a început să fie exprimată față de om. Cu alte cuvinte, de când Dumnezeu a 
interacţionat prima dată cu omenire, El a început să-i comunice omului, fără întrerupere, 
esenţa Sa și ceea ce are El și ceea ce este. Indiferent dacă oamenii de mai demult sau 
oamenii de astăzi o pot vedea sau o pot înțelege, Dumnezeu îi vorbește omului și 
lucrează printre oameni, dezvăluindu-Și firea și exprimându-Și esenţa — acesta este un 
adevăr și nimeni nu-l poate nega. Aceasta înseamnă, de asemenea, că firea lui 
Dumnezeu, esenţa lui Dumnezeu și ceea ce are El și ceea ce este sunt constant scoase 
la iveală și dezvăluite în timp ce El lucrează și interacționează cu omul. El nu a ascuns 
sau nu a tăinuit nimic față de om, ci, în schimb, Își face publică și Își afișează firea fără 
reţineri. Prin urmare, Dumnezeu speră că omul poate să ÎI cunoască și să-l înțeleagă 
firea și esenţa. El nu dorește ca omul să-l trateze firea și esenţa drept taine eterne, nici 
nu vrea ca omenirea să Îl privească pe Dumnezeu ca pe un puzzle care nu poate fi 
niciodată rezolvat. Doar când omenirea Îl cunoaște pe Dumnezeu, poate ști omul calea 
pe care să meargă și să accepte îndrumarea lui Dumnezeu și doar o astfel de omenire 
poate trăi sub stăpânirea lui Dumnezeu și poate trăi în lumină și în mijlocul 
binecuvântărilor lui Dumnezeu. 

Firea și cuvintele scoase la iveală și dezvăluite de Dumnezeu reprezintă voia Sa și, 
de asemenea, esenţa Sa. Când Dumnezeu interacționează cu omul, indiferent de ceea 
ce face sau zice El sau de firea pe care o dezvăluie și indiferent de ce vede omul din 
esenţa lui Dumnezeu și ceea ce are El și ceea ce este, toate acestea reprezintă voia lui 

Dumnezeu pentru om. Indiferent de cât de mult este capabil omul să realizeze, să 
înțeleagă sau să cuprindă, toate reprezintă voia lui Dumnezeu -— voia lui Dumnezeu 
pentru om. Aceasta este dincolo de orice îndoială! Voia lui Dumnezeu pentru omenire 
este modul în care El le cere oamenilor să fie, ceea ce le cere să facă, cum le cere să 
trăiască și să fie capabili de a realiza împlinirea voii lui Dumnezeu. Sunt aceste lucruri 
inseparabile de esenţa lui Dumnezeu? Cu alte cuvinte, Dumnezeu Își scoate la iveală 
firea și tot ceea ce are El și ceea ce este, în timp ce emite cerințe oamenilor. Nu există 
falsitate, prefăcătorie, tăinuire și nicio înflorire. Totuși, de ce este omul incapabil de a 
cunoaște și de ce nu a fost omul niciodată în stare să perceapă clar firea lui Dumnezeu? 
De ce nu a realizat omul niciodată voia lui Dumnezeu? Ceea ce este dezvăluit și scos la 
iveală de Dumnezeu este ceea ce are Dumnezeu Însuși și ceea ce este; reprezintă 
fiecare fărâmă și fațetă a adevăratei Sale firi — așadar, de ce nu poate vedea omul? De 
ce este omul incapabil de o cunoaștere temeinică? Există un motiv important pentru 
aceasta. Așadar, care este acest motiv? De la momentul creaţiei, omul nu L-a tratat 
niciodată pe Dumnezeu drept Dumnezeu. În cele mai vechi timpuri, indiferent de ceea 
ce făcea Dumnezeu în privința omului — om care abia fusese creat — omul Îl trata doar 
ca pe un tovarăș, ca pe cineva pe care să se bazeze și omul nu avea cunoaștere sau 
înțelegere referitoare la Dumnezeu. Ceea ce înseamnă că omul nu ştia că ceea ce venea 
de la această Fiinţă — această Fiinţă pe care el se baza și pe care O vedea ca tovarăș 
al său — era esenţa lui Dumnezeu, și nici nu ştia că această ființă era Cea care domnește 
asupra tuturor lucrurilor. Simplu spus, oamenii din acea vreme nu ÎI recunoșteau deloc 
pe Dumnezeu. Ei nu ştiau că pământul, cerul și toate lucrurile fuseseră făcute de El și 
nu aveau idee de unde venea El, ba mai mult, nu aveau idee ce era El. Desigur, pe 
atunci, Dumnezeu nu îi cerea omului să-L cunoască sau să-L înțeleagă sau să priceapă 
tot ceea ce făcea El sau să fie informat privind voia Sa, fiindcă acestea erau primele 
timpuri care au urmat după crearea omenirii. Când Dumnezeu a început pregătirile 
pentru lucrarea Epocii Legii, Dumnezeu i-a făcut anumite lucruri omului și, de asemenea, 
a început să aibă cerinţe de la el, spunându-i omului cum să aducă jertfe și să | se 
închine lui Dumnezeu. Doar atunci a căpătat omul câteva idei simple despre Dumnezeu 
și doar atunci a aflat el diferenţa dintre om și Dumnezeu și faptul că Dumnezeu era Cel 
care a creat omenirea. Când omul a știut că Dumnezeu era Dumnezeu și omul era om, 
o anumită distanţă a intervenit între el și Dumnezeu, totuși, Dumnezeu nu a cerut ca 
omul să-L cunoască prea mult sau să-L înțeleagă profund. Prin urmare, Dumnezeu 
formulează diferite cerințe pentru om pe baza etapelor și circumstanțelor lucrării Sale. 
Ce vedeţi în aceasta? Ce aspect al firii lui Dumnezeu percepeţi? Este Dumnezeu real? 
Sunt potrivite cerințele lui Dumnezeu pentru om? Din cele mai vechi timpuri, după 
crearea omenirii de către Dumnezeu, când El încă nu îndeplinise lucrarea de cucerire și 
desăvârșire asupra omului și încă nu-i spusese prea multe cuvinte, El cerea puţin din 
partea omului. Indiferent ce făcea omul sau cum se comporta — chiar dacă făcea unele 
lucruri care Îl ofensau pe Dumnezeu — Dumnezeu ierta și trecea totul cu vederea. 

Aceasta deoarece Dumnezeu știa ceea ce El îi dăduse omului și ce era în om și, prin 
urmare, El știa standardul cerinţelor pe care ar trebui să le aibă de la om. Deși standardul 
cerințelor Sale era foarte scăzut la acea vreme, aceasta nu înseamnă că firea Sa nu era 
măreaţă sau că înţelepciunea și atotputernicia Sa erau doar vorbe goale. Pentru om, 
există un singur mod de a cunoaște firea lui Dumnezeu și pe Dumnezeu Însuși: urmând 
etapele lucrării lui Dumnezeu de gestionare și mântuire a omenirii și acceptând cuvintele 
pe care Dumnezeu le rostește pentru omenire. Odată ce omul știe ceea ce are 
Dumnezeu și ceea ce este și odată cunoaște firea lui Dumnezeu, Îi va mai cere el lui 
Dumnezeu să-i arate adevărata Sa persoană? Nu, omul nu o va face și nici nu va 
îndrăzni s-o ceară, căci, după ce a înţeles firea lui Dumnezeu și ceea ce are El și ceea 
ce este, omul îl va fi văzut deja pe adevăratul Dumnezeu Însuși și adevărata Sa 
persoană. Acesta este finalul inevitabil. 

Pe măsură ce lucrarea și planul lui Dumnezeu au înaintat și după ce Dumnezeu a 
stabilit legământul curcubeului cu omul ca semn că El nu va mai distruge niciodată lumea 
folosind potopurile, Dumnezeu a avut o dorinţă tot mai puternică de a-i câștiga pe cei 
care puteau fi în același asentiment cu El. La fel, El a avut și o dorinţă tot mai puternică 
să îi câștige pe cei care puteau să-l îndeplinească voia pe pământ și, în plus, să câștige 
un grup de oameni care să se poată elibera de forțele întunericului și să nu fie înrobiți 
de Satana, grup care să poată fi mărturie pentru El pe pământ. Câștigarea unui 
asemenea grup de oameni a fost dorinţa pe care o avea Dumnezeu de mult timp, era 
ceea ce El așteptase încă de la momentul creaţiei. Prin urmare, indiferent de utilizarea 
potopurilor de către Dumnezeu pentru a distruge lumea sau de legământul Său cu omul, 
voia lui Dumnezeu, gândirea, planul și speranţele Sale au rămas toate la fel. Ceea ce 
dorea să facă, lucrul după care El tânjise cu mult timp înainte de momentul creaţiei, era 
să îi câștige pe aceia din rândul omenirii pe care El dorea să îi câștige — să câștige un 
grup de oameni capabili să-l înțeleagă și să-l cunoască firea, să-l înțeleagă voia, un 
grup care ar putea să | se închine. Un asemenea grup de oameni ar fi într-adevăr capabili 
să fie mărturie pentru El și se poate spune că ei ar fi confidenții Lui. 

Astăzi, haideţi să continuăm să refacem pașii lui Dumnezeu și să urmăm etapele 
lucrării Sale, pentru a putea să descoperim gândurile și ideile lui Dumnezeu și toate 
diferitele detalii care au de-a face cu Dumnezeu, toate acestea fiind „ferecate” pentru 
foarte mult timp. Prin aceste lucruri, vom ajunge să cunoaștem firea lui Dumnezeu, să 
înțelegem esenţa Lui, ÎI vom primi pe Dumnezeu în inimile noastre și fiecare dintre noi 
ne vom apropia încet de El, reducând distanţa noastră faţă de Dumnezeu. 

O parte din ceea ce am discutat ultima dată avea legătură cu motivul pentru care 
Dumnezeu a stabilit un legământ cu omul. De data aceasta, vom avea părtășie despre 
pasajele de mai jos ale Scripturii. Să începem prin a citi din Scripturi. 


78 


A. Avraam 
1. Dumnezeu promite să îi dea un fiu lui Avraam 


Geneza 17:15-17 De asemenea, Dumnezeu i-a zis lui Avraam: „În ce o privește pe Sarai, 
soţia ta, să nu o mai chemi Sarai, căci de acum numele ei va fi Sara. Eu o voi binecuvânta și îţi 
voi da un fiu prin ea. O voi binecuvânta, astfel încât ea va deveni mama unor neamuri; chiar regi 
ai popoarelor vor ieși din ea”. Atunci Avraam | s-a închinat până la pământ, a râs și și-a zis în 
sine: „| se poate naște copil unui om de o sută de ani? Poate Sara, care este de nouăzeci de 
ani, să aibă un copil?” 

Geneza 17:21-22 Totuși, legământul Meu îl voi încheia cu Isaac, cel pe care Sara îl va 
naşte la anul, pe vremea aceasta. Când a terminat de vorbit cu Avraam, Dumnezeu S-a înălțat 
de la el. 


Nimeni nu poate împiedica lucrarea pe care Dumnezeu hotărăște să o facă 


Deci, tocmai aţi auzit cu toții povestea lui Avraam, nu-i așa? El a fost ales de 
Dumnezeu după ce potopul a distrus lumea, numele său era Avraam și, când avea o sută 
de ani și soția sa, Sara, nouăzeci, a primit promisiunea lui Dumnezeu. Ce promisiune i-a 
făcut Dumnezeu? Dumnezeu i-a promis ceea ce scrie în Scripturi: „Eu o voi binecuvânta 
și îţi voi da un fiu prin ea”. Care era contextul promisiunii lui Dumnezeu de a-i da un fiu? 
Scripturile oferă următoarea relatare: „Atunci Avraam | s-a închinat până la pământ, a râs 
Și și-a zis în sine: «l se poate naște copil unui om de o sută de ani? Poate Sara, care este 
de nouăzeci de ani, să aibă un copil?»” Cu alte cuvinte, acest cuplu în vârstă era prea 
bătrân pentru a mai face copii. Şi ce a făcut Avraam după ce Dumnezeu i-a făcut 
promisiunea? A căzut la pământ râzând și și-a spus în sine sa: „| se poate naște copil unui 
om de o sută de ani?” Avraam a crezut că era imposibil — ceea ce înseamnă că el credea 
că promisiunea lui Dumnezeu pentru el nu era decât o glumă. Din perspectiva omului, 
aceasta este un lucru de neatins de către om și la fel de neatins de către Dumnezeu și 
ceva imposibil pentru El. Poate, pentru Avraam, era de râs: „Dumnezeu a creat omul, 
totuși, El pare oarecum inconștient de faptul că cineva atât de bătrân este incapabil să 
aibă copii; Dumnezeu crede că îmi poate permite să am un copil, El spune că îmi va 
da un fiu — cu siguranţă, este imposibil!” Astfel, Avraam a căzut la pământ și a râs, 
gândindu-se: „Imposibil — Dumnezeu glumește cu mine, acest lucru nu poate fi adevărat!” 
El nu a luat în serios cuvintele lui Dumnezeu. Așadar, în ochii lui Dumnezeu, ce tip de om 
era Avraam? (Drept.) Unde se menţiona că el era un om drept? Voi credeți că toţi aceia 
pe care Dumnezeu îi cheamă sunt drepți și desăvârșiţi și că sunt toţi oameni care merg 
cu Dumnezeu. Voi urmaţi doctrina! Trebuie să vedeți clar că, atunci când Dumnezeu 
definește pe cineva, El nu o face în mod arbitrar. Aici, Dumnezeu nu a spus că Avraam 
era drept. În inima Sa, Dumnezeu are standarde pentru măsurarea fiecărei persoane. 
Deși Dumnezeu nu a spus ce fel de persoană era Avraam, în ceea ce privește 
comportamentul său, ce tip de credință avea Avraam în Dumnezeu? Era puţin abstractă? 
Sau avea el o mare credință? Nu, nu avea! Râsul și gândurile sale au arătat cine era el, 

deci părerea voastră că el era drept este o plăsmuire a imaginaţiei voastre, este aplicarea 
oarbă a doctrinei și este o evaluare iresponsabilă. A văzut oare Dumnezeu râsul și micile 
expresii ale lui Avraam? A ştiut El de ele? A știut. Dar a schimbat Dumnezeu ceea ce 
decisese să facă? Nu! Când Dumnezeu a plănuit și a hotărât că îl va alege pe acest om, 
era un lucru îndeplinit. Nici gândurile omului, nici comportamentul său nu L-ar influenţa 
sau nu ar interfera deloc cu Dumnezeu; Dumnezeu nu Și-ar schimba planul în mod 
arbitrar, nici nu Şi l-ar schimba sau răsturna în mod impulsiv din cauza comportamentului 
omului, chiar și al unui comportament care ar putea fi ignorant. Ce anume, atunci, este 
scris în Geneză 17:21-22? „Totuși legământul Meu îl voi încheia cu Isaac, cel pe care 
Sara îl va naște la anul, pe vremea aceasta. Când a terminat de vorbit cu Avraam, 
Dumnezeu S-a înălţat de la el.” Dumnezeu nu a dat deloc atenţie celor gândite sau spuse 
de Avraam. Care a fost motivul nepăsării Sale? A fost faptul că, în acel moment, 
Dumnezeu nu i-a cerut acelui om să aibă credință mare sau să fie capabil de o mare 
cunoaștere a lui Dumnezeu sau, și mai mult, să fie capabil să înțeleagă ce făcea și spunea 
Dumnezeu. Prin urmare, El nu i-a cerut acelui om să înțeleagă pe deplin ceea ce El hotăra 
să facă, sau oamenii pe care El a hotărât să-i aleagă, sau principiile acţiunilor Sale, căci 
statura omului era pur și simplu neadecvată. În acel moment, Dumnezeu considera 
normal orice făcea Avraam și oricum se comporta. El nu a condamnat, nici nu a reproșat, 
ci doar a zis: „Sara ţi-l va naște pe Isaac pe vremea aceasta, anul viitor’. Pentru 
Dumnezeu, după ce a proclamat aceste cuvinte, acest lucru s-a adeverit pas cu pas; în 
ochii lui Dumnezeu, ceea ce urma să fie îndeplinit prin planul Său fusese deja îndeplinit. 
După ce Și-a terminat rânduielile pentru aceasta, Dumnezeu a plecat. Ceea ce face sau 
gândește omul, ceea ce înțelege el, planurile sale — niciuna dintre acestea nu are legătură 
cu Dumnezeu. Totul se desfășoară conform planului lui Dumnezeu, în conformitate cu 
momentele și etapele stabilite de Dumnezeu. Astfel este principiul lucrării lui Dumnezeu. 
Dumnezeu nu intervine deloc în ceea ce omul gândește sau știe, totuși, nici nu renunţă la 
planul Său sau nu-Și abandonează lucrarea, doar pentru că omul nu crede sau nu 
înțelege. Faptele sunt astfel îndeplinite conform planului și gândurilor lui Dumnezeu. 
Aceasta este exact ceea ce vedem în Biblie: Dumnezeu a făcut ca Isaac să se nască la 
momentul pe care îl stabilise El. Oare dovedesc faptele că purtarea și conduita omului au 
împiedicat lucrarea lui Dumnezeu? Ele nu au împiedicat lucrarea Lui! Au afectat lucrarea 
Lui puţina credință a omului în Dumnezeu și închipuirile și noţiunile sale despre 
Dumnezeu? Nu, nu au făcut-o! Deloc! Planul de gestionare al lui Dumnezeu nu este 
afectat de niciun om, de nicio chestiune sau de niciun mediu. Tot ceea ce El decide să 
facă va fi finalizat și îndeplinit la timp și conform planului Său, iar lucrarea Sa nu poate fi 
tulburată de niciun om. Dumnezeu nu dă atenţie unor aspecte ale nesăbuinţei și ignoranței 
omului, nici chiar unor aspecte ale împotrivirii și noţiunilor omului față de EI, iar El face 
lucrarea pe care trebuie să o facă, fără a ţine cont de ele. Aceasta este firea lui Dumnezeu 
și este o oglindire a atotputerniciei Sale. 

2. Avraam îl oferă pe Isaac 


Geneza 22:2-3 Dumnezeu i-a spus: la-l pe fiul tău Isaac, pe singurul tău fiu, fiul pe care-l 
iubești, du-te în ţinutul Moria și jertfește-l acolo ca ardere de tot pe unul dintre munţii despre 
care îţi voi spune. Avraam s-a sculat dis-de-dimineaţă, a înșeuat măgarul, i-a luat pe doi dintre 
slujitorii săi şi pe fiul său Isaac, a tăiat lemne pentru arderea de tot și a plecat spre locul despre 
care i-a spus Dumnezeu. 

Geneza 22:9-10 Până au ajuns la locul pe care Dumnezeu i-l indicase lui Avraam. Acolo 
Avraam a zidit un altar și a aranjat lemnele pe el, după care l-a legat pe fiul său Isaac și l-a pus 
pe altar, deasupra lemnelor. Apoi și-a întins mâna și a luat cuțitul ca să-l înjunghie pe fiul său. 


Lucrarea lui Dumnezeu de gestionare și mântuire a omenirii începe cu 
sacrificarea lui Isaac de către Avraam 


După ce i-a dat un fiu lui Avraam, cuvintele pe care Dumnezeu i le spusese lui 
Avraam s-au împlinit. Aceasta nu înseamnă că planul lui Dumnezeu s-a oprit aici; din 
contră, planul magnific al lui Dumnezeu pentru gestionarea și mântuirea omenirii abia 
începuse, iar binecuvântarea Sa cu un fiu pentru Avraam a fost doar o introducere la 
planul Său general de gestionare. În acel moment, cine ştia că lupta lui Dumnezeu cu 
Satana începuse discret în clipa în care Avraam l-a jertfit pe Isaac? 


Lui Dumnezeu nu Îi pasă dacă omul este nechibzuit — El îi cere doar să 
fie sincer 


În continuare, să ne uităm la ce i-a făcut Dumnezeu lui Avraam. În Geneza 22:2, 
Dumnezeu i-a dat următoarea poruncă lui Avraam: „la-l pe fiul tău Isaac, pe singurul tău 
fiu, fiul pe care-l iubeşti, du-te în ţinutul Moria și jerifește-l acolo ca ardere de tot pe unul 
dintre muntii despre care îţi voi spune”. Sensul cuvintelor lui Dumnezeu era clar: El îi 
spunea lui Avraam să l-l dea pe unicul său fiu, Isaac, pe care îl iubea, drept ardere de 
tot. Analizând-o astăzi, este porunca lui Dumnezeu încă în contradicţie cu noţiunile 
omului? Da! Tot ceea ce Dumnezeu a făcut în acea vreme este destul de contrar 
noțiunilor omului; este un lucru de neînțeles pentru acesta. În noțiunile lor, oamenii cred 
următoarele: când un om nu a crezut și s-a gândit că e imposibil, Dumnezeu i-a dat un 
fiu și, după ce el obținuse un fiu, Dumnezeu i-a cerut să și-l sacrifice. Nu este absolut 
incredibil? Ce intenţiona, de fapt, Dumnezeu să facă? Care era adevărata intenţie a lui 
Dumnezeu? El i-a dat în mod necondiţionat un fiu lui Avraam, dar i-a cerut și să Îi ofere 
o jertfă necondiționată. A fost aceasta o exagerare? Din punctul de vedere al unei terțe 
părţi, aceasta nu numai că a fost o exagerare, ci a fost și un caz de „a face probleme 
fără motiv”. Dar Avraam însuși nu a crezut că Dumnezeu cerea prea mult. Deși a avut 
câteva mici păreri personale despre asta și cu toate că a fost puţin suspicios în privinţa 
lui Dumnezeu, el tot a fost pregătit să Îi aducă jertfa. În acest punct, ce anume dovedește 
că Avraam era dispus să își jertfească fiul? Ce se spune în aceste propoziții? Textul 
original oferă următoarele relatări: „Avraam s-a sculat dis-de-dimineaţă, a înșeuat 

măgarul, i-a luat pe doi dintre slujitorii săi și pe fiul său Isaac, a tăiat lemne pentru 
arderea de tot și a plecat spre locul despre care i-a spus Dumnezeu” (Geneza 22:3). 
„Până au ajuns la locul pe care Dumnezeu i-l indicase lui Avraam. Acolo Avraam a zidit 
un altar și a aranjat lemnele pe el, după care l-a legat pe fiul său Isaac și l-a pus pe altar, 
deasupra lemnelor. Apoi şi-a întins mâna și a luat cuțitul ca să-l înjunghie pe fiul său” 
(Geneza 22:9-10). Când Avraam și-a întins mâna și a luat cuțitul să își omoare fiul, erau 
acțiunile sale văzute de Dumnezeu? Erau. Întregul proces — de la început, când 
Dumnezeu i-a cerut lui Avraam să îl sacrifice pe Isaac, până când Avraam a ridicat 
efectiv cuțitul pentru a-și omori fiul — l-a arătat lui Dumnezeu inima lui Avraam și, 
indiferent de nechibzuința, ignoranţa și înțelegerea lui greșită anterioară faţă de 
Dumnezeu, în acel moment, inima lui Avraam pentru Dumnezeu era sinceră și cinstită 
și el chiar avea să îl trimită pe Isaac, fiul pe care Dumnezeu i l-a dat, înapoi la Dumnezeu. 
În el, Dumnezeu a văzut ascultare, exact ascultarea pe care o dorea. 

Pentru om, Dumnezeu face multe lucruri care sunt de neînțeles și chiar de 
neconceput. Când Dumnezeu dorește să orchestreze pe cineva, această orchestrare 
este deseori în contradicţie cu noţiunile omului și de neînțeles pentru el, totuși, exact 
această nepotrivire și acest caracter incomprehensibil reprezintă încercarea și testarea 
omului de către Dumnezeu. Avraam, între timp, a putut să Îi demonstreze lui Dumnezeu 
ascultarea sa lăuntrică, care era cea mai importantă condiţie pentru a putea satisface 
cerința lui Dumnezeu. Doar atunci, când Avraam a putut să asculte cerința lui 
Dumnezeu, când l-a jertfit pe Isaac, a simţit Dumnezeu cu adevărat încurajare și 
aprobare față de omenire — faţă de Avraam, pe care îl alesese. Doar atunci a fost 
Dumnezeu sigur că această persoană pe care o alesese era un lider indispensabil, care 
putea să preia promisiunea Sa și planul Său ulterior de gestionare. Deși era doar o 
încercare și un test, Dumnezeu S-a simțit foarte mulțumit, a simțit iubirea omului pentru El 
și S-a simţit consolat de om ca niciodată până atunci. În momentul în care Avraam și-a 
ridicat cuțitul pentru a-l omori pe Isaac, l-a oprit Dumnezeu? Dumnezeu nu l-a lăsat pe 
Avraam să-l sacrifice pe Isaac, căci Dumnezeu pur și simplu nu avea intenţia de a-i lua 
viața lui Isaac. Prin urmare, Dumnezeu l-a oprit pe Avraam chiar la timp. Pentru 
Dumnezeu, ascultarea lui Avraam trecuse deja testul, ceea ce a făcut el era suficient și 
Dumnezeu văzuse deja finalul a ceea ce El a intenţionat să facă. A fost acest final 
satisfăcător pentru Dumnezeu? Se poate spune că acest final a fost satisfăcător pentru 
Dumnezeu, că a fost ceea ce Dumnezeu voia și ceea ce Dumnezeu tânjise să vadă. 
Este acest fapt adevărat? Deși, în diferite contexte, Dumnezeu folosește diferite feluri 
de a testa fiecare persoană, în Avraam, Dumnezeu a văzut ce voia, a văzut că inima lui 
Avraam era sinceră și că ascultarea sa era necondiționată. Exact această 
„necondiţionare” era ceea ce Își dorea Dumnezeu. Oamenii spun deseori: „Am jertfit deja 
aceasta, am renunţat deja la aceea — de ce Dumnezeu tot nu este mulțumit de mine? 
De ce mă tot supune la încercări? De ce mă tot testează?” Aceasta demonstrează un 
fapt: Dumnezeu nu ţi-a văzut și nu ţi-a câștigat inima. Adică, El nu a văzut o asemenea 

sinceritate ca atunci când Avraam a putut să ridice cuțitul pentru a-și omori fiul cu propria 
lui mână și a-l jertfi pentru Dumnezeu. El nu a văzut ascultarea ta necondiționată și nu 
a fost consolat de tine. Este normal, atunci, faptul că Dumnezeu continuă să te încerce. 
Nu este adevărat? În ceea ce privește acest subiect, ne vom opri aici. În continuare, vom 
citi „Promisiunea lui Dumnezeu pentru Avraam”. 


3. Promisiunea lui Dumnezeu pentru Avraam 


Geneza 22:16-18 Am jurat pe Mine Însumi, a spus lahve, căci, deoarece ai făcut acest 
lucru și nu ţi-ai păstrat fiul, unicul tău fiu: te voi binecuvânta cu binecuvântare și îţi voi înmulţi 
urmașii precum stelele cerului și precum nisipul de pe malul mării; iar urmașii tăi vor cuceri 
poarta dușmanilor lui; iar prin urmașii tăi toate neamurile pământului vor fi binecuvântate; pentru 
că Mi-ai ascultat vocea. 


Aceasta este o relatare neprescurtată a binecuvântării lui Dumnezeu pentru Avraam. 
Deși scurtă, conținutul său este bogat: include motivul și contextul cadoului lui 
Dumnezeu pentru Avraam și ceea ce Dumnezeu i-a dat lui Avraam. Este, de asemenea, 
încărcat cu bucuria și entuziasmul cu care Dumnezeu a rostit aceste cuvinte, precum și 
cu caracterul urgent al năzuinţei Sale de a-i câștiga pe cei care sunt dispuși să-l asculte 
cuvintele. În aceasta, vedem prețuirea lui Dumnezeu și blândeţea Sa față de cei care Îi 
ascultă cuvintele și Îi urmează poruncile. De asemenea, vedem preţul pe care îl plătește 
pentru a-i câștiga pe oameni și grija și atenţia pe care le dedică pentru a-i câștiga. În 
plus, acest pasaj, care conţine cuvintele „Am jurat pe Mine Însumi,” ne dă un sentiment 
puternic al amărăciunii și durerii suportate de Dumnezeu, și doar de Dumnezeu, în 
culisele acestei lucrări a planului Său de gestionare. Este un pasaj care dă de gândit și 
unul care a avut o semnificaţie specială pentru cei care au venit după aceea și un impact 
amplu asupra lor. 


Omul câștigă binecuvântările lui Dumnezeu datorită sincerității și 
ascultării sale 


A fost măreaţă binecuvântarea dată de Dumnezeu lui Avraam despre care am citit 
aici? Cât de măreaţă a fost? Există o propoziţie cheie aici: „lar prin urmașii tăi toate 
neamurile pământului vor fi binecuvântate”. Această propoziţie arată că Avraam a primit 
binecuvântări care nu au mai fost date nimănui, înainte sau după el. Când, așa cum i-a 
cerut Dumnezeu, Avraam l-a dat înapoi unicul său fiu — mult iubitul său fiu unic — (aici nu 
putem utiliza cuvântul „jerifit”; ar trebui să spunem că l-a dat înapoi fiul său lui Dumnezeu), 
nu numai că Dumnezeu nu i-a permis lui Avraam să îl jertfească pe Isaac, ci l-a și 
binecuvântat. Cu ce promisiune l-a binecuvântat pe Avraam? L-a binecuvântat cu 
promisiunea de a-i înmulți urmașii. Și de câte ori urmau ei să fie înmulţiţi? Scripturile oferă 
următoarea consemnare: „precum stelele cerului și precum nisipul de pe malul mării; iar 
urmașii tăi vor cuceri poarta dușmanilor lui; iar prin urmașii tăi toate neamurile pământului 
vor fi binecuvântate”. Care a fost contextul în care Dumnezeu a rostit aceste cuvinte? 

Adică, cum a primit Avraam binecuvântările lui Dumnezeu? El le-a primit chiar așa cum 
spune Dumnezeu în Scripturi: „pentru că Mi-ai ascultat vocea”. Adică, deoarece Avraam 
urmase porunca lui Dumnezeu, deoarece el făcuse tot ceea ce spusese, ceruse și 
poruncise Dumnezeu, fără nici cea mai mică plângere, Dumnezeu i-a făcut o asemenea 
promisiune. Există o propoziție esenţială în această promisiune, care abordează gândurile 
lui Dumnezeu din acel moment. Aţi văzut-o? Poate nu aţi acordat multă atenţie cuvintelor 
lui Dumnezeu: „Am jurat pe Mine Însumi”. Ceea ce vor acestea să spună este că, atunci 
când Dumnezeu a rostit aceste cuvinte, EI jura pe El Însuși. Pe ce jură oamenii când fac 
un jurământ? Ei jură pe Cer, adică, ei Îi fac un jurământ lui Dumnezeu și jură pe Dumnezeu. 
Este posibil ca oamenii să nu înțeleagă prea bine fenomenul prin care Dumnezeu jură pe 
EI Însuși, dar voi veţi putea înțelege când vă voi oferi explicaţia corectă. Confruntându-se 
cu un om care putea doar să Îi audă cuvintele, dar nu să-l înțeleagă inima, Dumnezeu S-a 
simţit încă o dată singur și în impas. În disperare — și, se poate spune, în mod involuntar — 
Dumnezeu a făcut ceva foarte natural: și-a pus mâna pe inimă și S-a adresat Lui Însuși 
când i-a acordat această promisiune lui Avraam și, din aceasta, omul L-a auzit pe 
Dumnezeu spunând: „Am jurat pe Mine Însumi”. Prin faptele lui Dumnezeu, te poți gândi 
la tine însuţi. Când îţi pui mâna pe inimă și vorbești cu tine însuţi, ai o idee clară despre 
ceea ce spui? Este sinceră atitudinea ta? Vorbești în mod cinstit, din inimă? Prin urmare, 
vedem aici că atunci când Dumnezeu i-a vorbit lui Avraam, El era serios și sincer. În același 
timp în care vorbea și îl binecuvânta pe Avraam, Dumnezeu vorbea, de asemenea, cu El 
Însuși. Își spunea Lui Însuși: ÎI voi binecuvânta pe Avraam și îi voi face pe urmașii lui la fel 
de numeroși ca stelele cerului și la fel de mulţi ca nisipul de pe malul mării, pentru că 
el Mi-a ascultat cuvintele și este cel pe care îl aleg. Când Dumnezeu a spus: „Am jurat pe 
Mine Însumi”, Dumnezeu a decis că, prin Avraam, El va produce poporul ales al lui Israel, 
după care îi va conduce înainte pe acești oameni, în același ritm cu lucrarea Sa. Adică, 
Dumnezeu avea să-i facă pe urmașii lui Avraam să susţină lucrarea gestionării lui 
Dumnezeu și lucrarea lui Dumnezeu, iar ceea ce Dumnezeu a exprimat avea să înceapă 
cu Avraam și avea să continue prin urmașii lui Avraam, astfel realizând dorinţa lui 
Dumnezeu de a mântui omul. Ce spuneți voi, nu este acesta un lucru binecuvântat? Pentru 
om, nu există o binecuvântare mai mare decât aceasta; acesta, se poate spune, este cel 
mai binecuvântat lucru. Binecuvântarea câștigată de Avraam nu a fost înmulţirea urmașilor 
săi, ci realizarea de către Dumnezeu a gestionării Sale, a însărcinării Sale și a lucrării Sale 
prin urmașii lui Avraam. Aceasta înseamnă că binecuvântările câștigate de Avraam nu au 
fost temporare, ci au continuat pe măsură ce planul de gestionare al lui Dumnezeu a 
avansat. Când Dumnezeu a vorbit, când Dumnezeu a jurat pe El Însuși, El deja luase o 
hotărâre. A fost procesul acestei hotărâri sincer? A fost real? Dumnezeu a hotărât că, 
începând cu acel moment, eforturile Sale, preţul pe care El l-a plătit, ceea ce are El și ceea 
ce este, totul, chiar și viața Sa vor fi date lui Avraam și urmașilor lui Avraam. De asemenea, 
Dumnezeu a hotărât că, începând cu acest grup de oameni, Își va manifesta faptele și va 
permite omului să Îi vadă înțelepciunea, autoritatea și puterea. 

Câștigarea celor care Îl cunosc pe Dumnezeu și care sunt capabili să 
mărturisească pentru El este dorința Lui neschimbată 


În același timp în care vorbea cu El Însuși, Dumnezeu vorbea, de asemenea, cu 
Avraam, dar în afară de a asculta binecuvântările pe care Dumnezeu i le-a dat, a putut 
Avraam să înțeleagă adevăratele dorinţe ale lui Dumnezeu din toate cuvintele Sale, în 
acel moment? Nu a putut! Astfel, în acel moment, când Dumnezeu a jurat pe Sine Însuși, 
inima Sa era tot îndurerată și solitară. Nu exista încă nicio persoană capabilă să 
înțeleagă sau să cuprindă ceea ce El intenţiona și planifica. În acel moment, nimeni — 
inclusiv Avraam — nu era capabil să vorbească cu El în mod confidential, cu atât mai 
puţin era cineva capabil să coopereze cu El la realizarea lucrării pe care El trebuia să o 
facă. În aparenţă, Dumnezeu îl câștigase pe Avraam, un om care putea să-l asculte 
cuvintele. Dar, de fapt, cunoașterea acestui om în privinţa lui Dumnezeu abia era ceva 
mai mult decât nimic. Chiar dacă Dumnezeu îl binecuvântase pe Avraam, inima lui 
Dumnezeu nu era încă mulţumită. Ce înseamnă că Dumnezeu nu era mulţumit? 
Înseamnă că gestionarea Sa abia începuse, înseamnă că oamenii pe care El voia să îi 
câștige, oamenii pe care El tânjea să îi vadă, oamenii pe care îi iubea încă erau departe 
de El; El avea nevoie de timp, trebuia să aștepte, trebuia să fie răbdător. Căci, în acel 
moment, în afară de Dumnezeu Însuși, nu era nimeni care să știe de ce avea El nevoie, 
sau ce dorea El să câștige, sau după ce tânjea El. Astfel, în același timp în care 
Dumnezeu Se simţea foarte entuziasmat, era și foarte trist. Totuși, El nu Și-a oprit paşii 
și a continuat să planifice următoarea etapă a ceea ce trebuia să facă. 

Ce vedeți în promisiunea lui Dumnezeu pentru Avraam? Dumnezeu i-a acordat mari 
binecuvântări lui Avraam doar pentru că el a ascultat de cuvintele lui Dumnezeu. Deși, 
la suprafaţă, pare normal și un lucru de la sine înţeles, vedem în asta inima lui 
Dumnezeu: Dumnezeu preţuiește în mod special ascultarea omului față de El și 
apreciază înţelegerea și sinceritatea omului faţă de El. Cât de mult apreciază Dumnezeu 
această sinceritate? Poate nu înţelegeţi cât de mult o apreciază și poate că nimeni nu 
realizează acest lucru. Dumnezeu i-a dat lui Avraam un fiu și, când acel fiu crescuse, 
Dumnezeu i-a cerut lui Avraam să-și jertfească fiul pentru Dumnezeu. Avraam a urmat 
porunca lui Dumnezeu întocmai, a ascultat cuvântul lui Dumnezeu, iar sinceritatea sa 
L-a impresionat pe Dumnezeu și a fost preţuită de El. Cât de mult a preţuit-o Dumnezeu? 
Și de ce a prețuit-o El? Într-o vreme când nimeni nu pricepea cuvintele lui Dumnezeu și 
nu Îi înțelegea inima, Avraam a făcut ceva ce a zdruncinat cerurile și a făcut pământul 
să se cutremure, iar asta L-a făcut pe Dumnezeu să simtă un sentiment de satisfacție 
fără precedent și l-a adus bucuria de a câștiga pe cineva care era capabil să Îi asculte 
cuvintele. Aceste sentimente de satisfacție și bucurie veneau de la o făptură creată de 
propria mână a lui Dumnezeu și erau primul „sacrificiu” pe care omul l-I oferise și cel pe 
care El îl preţuise cel mai mult, de la crearea omului. Lui Dumnezeu li fusese foarte greu 
să aștepte acest sacrificiu și l-a tratat ca pe cel mai important cadou din partea omului, 

pe care El îl crease. l-a arătat lui Dumnezeu primul rod al eforturilor Sale și al preţului 
pe care îl plătise și l-a permis să vadă speranţa în omenire. După aceea, Dumnezeu a 
tânjit și mai mult după un grup de asemenea oameni care să-l ţină companie, să ÎI trateze 
cu sinceritate și cărora să le pese de El cu sinceritate. Dumnezeu a sperat chiar că 
Avraam avea să continue să trăiască, căci El dorea să aibă o inimă ca a lui Avraam care 
să-L însoțească și să fie cu El în timp ce Își continua gestionarea. Indiferent ce voia 
Dumnezeu, era doar o dorinţă, doar o idee — căci Avraam era doar un om care era 
capabil să-L asculte și nu Îl înțelegea sau cunoștea câtuși de puţin pe Dumnezeu. 
Avraam era cineva care nu se ridica la standardele cerinţelor lui Dumnezeu pentru om, 
care sunt: a-L cunoaște pe Dumnezeu, a putea mărturisi pentru Dumnezeu și a fi în 
același asentiment cu Dumnezeu. Așadar, Avraam nu putea merge cu Dumnezeu. În 
jerifirea lui Isaac de către Avraam, Dumnezeu a văzut sinceritatea și ascultarea lui 
Avraam şi a văzut că trecuse testul lui Dumnezeu. Chiar dacă Dumnezeu i-a acceptat 
sinceritatea și ascultarea, el tot era nevrednic de a deveni confidentul lui Dumnezeu, de 
a deveni cineva care Îl cunoştea și ÎI înțelegea și care avea cunoştinţă despre firea lui 
Dumnezeu; el era departe de a fi în același asentiment cu Dumnezeu și de a îndeplini 
voia Lui. Astfel, în inima Sa, Dumnezeu era tot singur și neliniștit. Cu cât devenea 
Dumnezeu mai singur și neliniștit, cu atât mai mult avea nevoie să-și continue 
gestionarea cât mai curând posibil și să poată selecta și câștiga un grup de oameni, 
pentru a-Și îndeplini planul de gestionare și a-Și realiza voia cât mai curând posibil. 
Aceasta era dorința arzătoare a lui Dumnezeu și a rămas neschimbată, de la bun început 
și până astăzi. Încă de când a creat omul la început, Dumnezeu a tânjit după un grup de 
biruitori, un grup de oameni care vor merge cu El și care sunt capabili să înțeleagă, să 
cunoască și să priceapă firea Sa. Această dorinţă a lui Dumnezeu nu s-a schimbat 
niciodată. Indiferent cât de mult trebuie El să mai aştepte, indiferent cât de grea ar putea 
fi calea de urmat și indiferent cât de departe ar putea fi obiectivele după care tânjește, 
Dumnezeu nu Şi-a schimbat și nu a renunţat la așteptările Sale de la om. Acum că am 
spus aceasta, realizaţi voi ceva din dorinţa lui Dumnezeu? Poate ceea ce aţi realizat nu 
este foarte profund — dar va deveni încetul cu încetul! 

Tot pe vremea când a trăit Avraam, Dumnezeu a distrus și un oraș. Acest oraș se 
numea Sodoma. Fără nicio îndoială, mulţi oameni cunosc povestea Sodomei, dar 
niciunul nu este la curent cu gândurile lui Dumnezeu, care au format contextul în care 
El a distrus orașul. 

Astfel, astăzi, din dialogurile de mai jos ale lui Dumnezeu cu Avraam, vom afla 
gândurile Sale din acel moment și, în același timp, vom învăţa despre firea Sa. În 
continuare, să citim următoarele pasaje din Scriptură. 


B. Dumnezeu trebuie să distrugă Sodoma 


Geneza 18:26 Şi lahve Dumnezeu a spus: „Dacă voi găsi cincizeci de drepţi în oraș, atunci 
voi cruța întregul loc de dragul lor”. 

Geneza 18:29 Poate vor fi găsiți numai patruzeci, a adăugat din nou Avraam. [...] Nu o voi 
distruge, i-a răspuns El. 

Geneza 18:30 l-a spus Avraam. Poate vor fi găsiţi doar treizeci. [...] Nu o voi distruge, i-a 
răspuns El. 

Geneza 18:31 A continuat Avraam, poate vor fi găsiți doar douăzeci. [...] Nu voi distruge 
cetatea, i-a răspuns El. 

Geneza 18:32 l-a spus Avraam. Poate vor fi găsiţi doar zece oameni drepţi în cetate. [...] 
Nu o voi distruge, i-a răspuns El. 


Acestea sunt câteva citate pe care le-am ales din Biblie. Ele nu sunt versiunile 
complete, originale. Dacă doriţi să le vedeți pe acelea, puteţi să le căutați în Biblie voi 
înșivă; pentru a economisi timp, am omis o parte din conţinutul original. Aici, am selectat 
doar câteva pasaje și propoziţii cheie, omițând câteva propoziții irelevante pentru 
părtășia noastră de astăzi. În toate pasajele și conţinutul despre care avem părtășie, 
concentrarea noastră trece peste detaliile poveștilor și comportamentul omului din 
povești; în schimb, vorbim doar despre gândurile și ideile lui Dumnezeu din acel 
moment. În gândurile și ideile Lui, vom vedea firea Sa și, din tot ce a făcut Dumnezeu, 
ÎI vom vedea pe adevăratul Dumnezeu Însuși — prin aceasta ne vom îndeplini obiectivul. 


Lui Dumnezeu Îi pasă doar de cei care sunt capabili să Îi asculte 
cuvintele și să li urmeze poruncile 


Pasajele de mai sus conţin câteva cuvinte cheie: numerele. Mai întâi, lahve a spus 
că, dacă El ar găsi cincizeci de oameni drepți în oraș, atunci El ar cruța întreg locul, 
adică, El nu ar distruge orașul. Deci, existau, de fapt, cincizeci de oameni drepți în 
Sodoma? Nu existau. Curând după aceea, ce l-a spus Avraam lui Dumnezeu? El a spus: 
poate vor fi găsiţi patruzeci acolo? Și Dumnezeu a spus: nu o voi distruge. Apoi, Avraam 
a spus: poate se vor găsi treizeci acolo? Și Dumnezeu a spus: nu o voi distruge. Poate 
douăzeci? Nu o voi distruge. Zece? Nu o voi distruge. Erau, de fapt, zece oameni drepți 
în oraș? Nu erau zece — ci era unul singur. Şi cine era acesta? Era Lot. În acel moment, 
exista doar o persoană dreaptă în Sodoma, dar a fost Dumnezeu foarte riguros sau 
exigent când a fost vorba de acest număr? Nu, El nu a fost! Și astfel, când omul continua 
să întrebe „Poate patruzeci?” „Poate treizeci?”, până a ajuns la „Poate zece?”, 
Dumnezeu a spus: „Chiar de ar fi doar zece, Eu nu aș distruge orașul; l-aș cruța și i-aș 
ierta pe ceilalți oameni, pe lângă aceștia zece”. Dacă erau doar zece ar fi fost un număr 
destul de jalnic, dar s-a dovedit că, de fapt, nici nu existau atâţia oameni drepţi în 
Sodoma. Vedeţi, atunci, că în ochii lui Dumnezeu, păcatul și răul oamenilor din oraş erau 
de o asemenea natură încât singura opţiune a lui Dumnezeu a fost să îi distrugă. La ce 
S-a referit Dumnezeu când a spus că El nu ar distruge orașul dacă ar exista cincizeci de 
oameni drepți? Aceste numere nu erau importante pentru Dumnezeu. Ceea ce era 
important era dacă în oraș se aflau sau nu cei drepţi pe care îi voia. Dacă orașul ar fi 

avut o singură persoană dreaptă, Dumnezeu nu ar fi permis să i se întâmple nimic rău 
din cauza distrugerii Sale a orașului. Aceasta înseamnă că, indiferent dacă Dumnezeu 
avea să distrugă sau nu orașul și indiferent cât de mulţi oameni drepţi erau în el, pentru 
Dumnezeu, acest oraș păcătos era blestemat și execrabil și trebuia distrus, trebuia să 
dispară din ochii lui Dumnezeu, în timp ce oamenii drepţi trebuiau să rămână. Indiferent 
de eră, indiferent de etapa de dezvoltare a omenirii, atitudinea lui Dumnezeu nu se 
schimbă: El urăște răul și Îi pasă de cei care sunt drepți în ochii Lui. Această atitudine 
clară a lui Dumnezeu este, de asemenea, revelaţia adevărată a esenței lui Dumnezeu. 
Pentru că exista doar o persoană dreaptă în oraș, Dumnezeu nu a mai ezitat. Rezultatul 
final a fost că Sodoma urma să fie distrusă în mod inevitabil. Ce vedeţi în aceasta? În 
acea epocă, Dumnezeu nu ar fi distrus un oraș dacă ar fi existat cincizeci de oameni 
drepti în el, nici dacă ar fi existat zece, ceea ce înseamnă că Dumnezeu ar fi decis să 
ierte şi să fie tolerant faţă de omenire sau ar fi făcut lucrarea de călăuzire, datorită 
câtorva oameni care puteau să-L venereze și să | se închine. Dumnezeu pune mare 
încredere în faptele drepte ale omului, El pune mare încredere în aceia care pot să | se 
închine și în aceia care pot face fapte bune înaintea Lui. 

Din cele mai vechi timpuri până astăzi, aţi citit vreodată în Biblie despre Dumnezeu 
care comunică adevărul sau care îi spune vreunei persoane despre calea lui 
Dumnezeu? Nu, niciodată. Cuvintele lui Dumnezeu pentru om despre care citim le-au 
spus oamenilor doar ce să facă. Unii au mers și au făcut așa, unii, nu; unii au crezut, iar 
unii, nu. Doar atât era. Prin urmare, oamenii drepţi ai acelei epoci — aceia care erau 
drepţi în ochii lui Dumnezeu — erau doar aceia care puteau auzi cuvintele lui Dumnezeu 
și care puteau urma poruncile Lui. Ei erau slujitorii care îndeplineau cuvintele lui 
Dumnezeu printre oameni. Puteau asemenea oameni să fie numiţi cei care ÎI cunosc pe 
Dumnezeu? Puteau ei să fie numiţi oamenii care au fost desăvârșiți de Dumnezeu? Nu, 
nu puteau. Astfel, indiferent de numărul lor, în ochii lui Dumnezeu, erau acești oameni 
drepți vrednici de a fi numiţi confidenţii lui Dumnezeu? Puteau fi numiţi martorii lui 
Dumnezeu? Cu siguranţă nu! Categoric, nu erau vrednici să fie numiţi confidenții și 
martorii lui Dumnezeu. Așadar, cum îi numea Dumnezeu pe astfel de oameni? În Vechiul 
Testament din Biblie, există multe dăţi când Dumnezeu îi numește „slujitorul Meu”. 
Adică, la acea vreme, în ochii lui Dumnezeu, acești oameni drepți erau slujitorii lui 
Dumnezeu, erau oamenii care ÎI slujeau pe pământ. Și cum S-a gândit Dumnezeu la 
această denumire? De ce i-a numit astfel? Are Dumnezeu standarde în inima Lui pentru 
apelativele prin care îi cheamă pe oameni? Cu siguranţă are. Dumnezeu are standarde, 
indiferent dacă îi numește pe oameni drepți, desăvârșiţi, neprihăniţi sau slujitori. Când 
El numește pe cineva slujitorul Său, El are convingerea fermă că această persoană este 
capabilă să Îi primească mesagerii Săi, să-l urmeze poruncile și să îndeplinească 
poruncile mesagerilor. Ce îndeplinește această persoană? Ea îndeplineşte ceea ce 
Dumnezeu îi poruncește omului să facă și să îndeplinească pe pămâni. La acea vreme, 
putea fi numită calea lui Dumnezeu ceea ce Dumnezeu îi cerea omului să facă și să 

îndeplinească pe pământ? Nu, nu putea. Căci, la acea vreme, Dumnezeu i-a cerut 
omului să facă doar câteva lucruri simple; a rostit câteva porunci simple, spunându-i 
omului să facă una sau alta și nimic mai mult. Dumnezeu lucra conform planului Său. 
Din cauză că, la acea vreme, multe condiţii încă nu erau îndeplinite, încă nu era 
momentul potrivit și era greu pentru omenire să îndure calea lui Dumnezeu, prin urmare, 
calea lui Dumnezeu încă nu începuse să fie scoasă la iveală din inima lui Dumnezeu. 
Dumnezeu i-a considerat pe oamenii drepţi despre care vorbea, pe care îi vedem aici — 
fie că erau treizeci sau douăzeci — ca slujitori ai Lui. Când mesagerii lui Dumnezeu se 
întâlneau cu acești slujitori, ei puteau să îi primească și să le urmeze poruncile și să se 
comporte conform cuvintelor lor. Asta era exact ceea ce trebuia făcut și obținut de către 
cei care erau slujitori în ochii lui Dumnezeu. Dumnezeu este chibzuit în alegerea 
apelativelor Sale pentru oameni. El nu i-a numit slujitorii Săi pentru că erau cum sunteți 
voi acum — pentru că auziseră multe predici, știau ce urma să facă Dumnezeu, 
înțelegeau mult din voia lui Dumnezeu și pricepeau planul Său de gestionare — ci pentru 
că erau onești în umanitatea lor și ei erau capabili să se supună cuvintelor lui Dumnezeu; 
când Dumnezeu le poruncea, ei erau capabili să dea la o parte ceea ce făceau și să 
îndeplinească ceea ce poruncise Dumnezeu. Astfel, pentru Dumnezeu, celălalt substrat 
al semnificației titlului de slujitor este că ei cooperau cu lucrarea Lui pe pământ și, deși 
nu erau mesagerii lui Dumnezeu, ei erau executanții și cei care implementau cuvintele 
lui Dumnezeu pe pământ. Vedeţi, atunci, că acești slujitori sau oameni drepţi aveau o 
mare valoare în inima lui Dumnezeu. Lucrarea pe care Dumnezeu urma să o demareze 
pe pământ nu putea exista fără oameni care să coopereze cu El, iar rolul preluat de 
slujitorii lui Dumnezeu nu putea fi înlocuit de către mesagerii lui Dumnezeu. Fiecare 
sarcină pe care Dumnezeu le-a poruncit-o acestor slujitori era de mare importanţă pentru 
EI și, astfel, nu îi putea pierde. Fără cooperarea acestor slujitori cu Dumnezeu, lucrarea 
Sa în cadrul omenirii s-ar fi oprit și, în urma acestui fapt, planul de gestionare al lui 
Dumnezeu și speranţele Sale ar fi fost în zadar. 


Dumnezeu este nespus de milos față de cei la care ţine și deosebit de 
mânios faţă de cei pe care îi disprețuiește și îi respinge 

În relatările Bibliei, existau în Sodoma zece slujitori ai lui Dumnezeu? Nu, nu existau! 
Era orașul vrednic de a fi cruțat de Dumnezeu? Doar o persoană din oraș — Lot — i-a 
primit pe mesagerii lui Dumnezeu. Implicaţia acestui lucru era că exista un singur slujitor 
al lui Dumnezeu în oraș și, prin urmare, Dumnezeu nu a avut de ales decât să-l salveze 
pe Lot și să distrugă orașul Sodoma. Dialogurile dintre Avraam și Dumnezeu pot părea 
simple, dar ele ilustrează ceva foarte profund: există principii ale acţiunilor lui Dumnezeu 
și, înainte de a lua o decizie, El va petrece mult timp observând și cântărind; cu 
siguranţă, El nu va lua nicio decizie sau nu va trage nicio concluzie înainte de momentul 
potrivit. Dialogurile dintre Avraam și Dumnezeu ne arată că decizia lui Dumnezeu de a 
distruge Sodoma nu a fost absolut deloc greșită, căci Dumnezeu știa deja că în oraș nu 

erau nici patruzeci de oameni drepţi, nici treizeci de oameni drepţi, nici douăzeci. Nu 
erau nici măcar zece. Singura persoană dreaptă din oraş era Lot. Tot ceea ce s-a 
întâmplat în Sodoma și circumstanţele sale au fost observate de Dumnezeu și-l erau 
cunoscute precum palma mâinii Sale. Prin urmare, decizia Sa nu putea fi greșită. Prin 
contrast, în comparaţie cu atotputernicia lui Dumnezeu, omul este atât de amortit, atât 
de nesăbuit și ignorant, atât de obtuz. Aceasta este ceea ce vedem în dialogurile dintre 
Avraam și Dumnezeu. Dumnezeu Și-a scos la iveală firea de la început până astăzi. 
Aici, la fel, există și firea lui Dumnezeu pe care ar trebui să o vedem. Numerele sunt 
simple — nu demonstrează nimic — dar există în ele o exprimare foarte importantă a firii 
lui Dumnezeu. Dumnezeu nu ar distruge orașul datorită a cincizeci de oameni drepți. 
Este aceasta datorită milei lui Dumnezeu? Este datorită iubirii și îngăduinţei Sale? Aţi 
văzut această latură a firii lui Dumnezeu? Chiar dacă ar fi fost doar zece oameni drepți, 
Dumnezeu nu ar fi distrus orașul datorită acestora. Sunt sau nu acestea îngăduinţa și 
iubirea lui Dumnezeu? Datorită milei, îngăduinței și grijii lui Dumnezeu faţă de acei 
oameni drepţi, El nu ar fi distrus orașul. Aceasta este îngăduinţa lui Dumnezeu. Şi, în 
cele din urmă, ce final vedem? Când Avraam a spus: „Poate vor fi găsiți doar zece 
oameni drepţi în cetate”. Dumnezeu a zis: „Nu o voi distruge”. După aceea, Avraam nu 
a mai spus nimic — căci în Sodoma nu erau cei zece oameni drepţi la care s-a referit el 
și nu a avut ce să mai spună și, în acel moment, a înțeles de ce Dumnezeu decisese să 
distrugă Sodoma. Ce fire a lui Dumnezeu vedeţi în asta? Ce tip de hotărâre a luat 
Dumnezeu? Dumnezeu a hotărât că, dacă acest oraș nu avea zece oameni drepți, 
Dumnezeu nu i-ar permite existenţa și l-ar distruge în mod inevitabil. Nu este aceasta 
mânia lui Dumnezeu? Această mânie reprezintă oare firea lui Dumnezeu? Este această 
fire revelația esenței sfinte a lui Dumnezeu? Este revelația esenței drepte a lui 
Dumnezeu, pe care omul nu trebuie să o ofenseze? După ce a confirmat că nu existau 
zece oameni drepți în Sodoma, Dumnezeu avea cu siguranţă să distrugă orașul și să îi 
pedepsească sever pe oamenii din el, căci | se opuneau și erau atât de imorali și corupți. 

De ce am analizat noi aceste pasaje în acest mod? Deoarece aceste câteva 
propoziţii simple prezintă o exprimare completă a firii lui Dumnezeu, aceea de milă 
îmbelșugată și mânie profundă. Concomitent cu prețuirea oamenilor drepți și cu a avea 
milă, îngăduinţă și a-l păsa de ei, în inima lui Dumnezeu exista un dezgust profund 
pentru toţi aceia din Sodoma care fuseseră corupți. Reprezentau sau nu acestea milă 
din abundență și mânie profundă? Prin ce mijloc a distrus Dumnezeu orașul? Prin foc. 
Și de ce l-a distrus folosind focul? Când vezi ceva ars de foc sau când urmează să arzi 
ceva, care sunt sentimentele tale față de acel lucru? De ce vrei să îl arzi? Simţi că nu 
mai ai nevoie de el, că nu mai dorești să te uiţi la el? Vrei să îl abandonezi? Folosirea 
focului de către Dumnezeu înseamnă abandon și ură și faptul că nu mai dorea să vadă 
Sodoma. Aceasta era emoția care L-a făcut pe Dumnezeu să distrugă Sodoma prin foc. 
Folosirea focului reprezintă tocmai cât de furios era Dumnezeu. Mila și îngăduinţa lui 
Dumnezeu există într-adevăr, dar sfințenia și dreptatea Lui când Își dezlănţuie mânia îi 

arată, de asemenea, omului, latura lui Dumnezeu care nu suportă nicio ofensă. Când 
omul este pe deplin capabil să asculte poruncile lui Dumnezeu și se comportă conform 
cerinţelor Lui, mila Sa față de om este din belșug; când omul s-a umplut de corupție, ură 
și dușmănie față de El, Dumnezeu este deosebit de furios. În ce măsură este deosebit 
de furios? Mânia Sa va dura până când Dumnezeu nu va mai vedea împotrivirea și 
faptele rele ale omului, până când acestea nu vor mai fi înaintea ochilor Săi. Doar atunci 
va dispărea furia lui Dumnezeu. Cu alte cuvinte, indiferent ce persoană este, dacă inima 
i s-a îndepărtat de Dumnezeu și și-a întors faţa de la El, fără a mai reveni vreodată, 
atunci, indiferent cum dorește aceasta să | se închine lui Dumnezeu, să-L urmeze și să- 
L asculte în trupul și cugetul său, după toate aparențele și în ceea ce privește dorinţele 
sale subiective, mânia lui Dumnezeu va fi dezlănţuită fără încetare. Va fi astfel încât, 
atunci când Dumnezeu Își dezlănţuie în mod profund furia, după ce i-a dat omului ample 
oportunităţi, odată ce este dezlănțuită, nu va mai exista nicio posibilitate de a da înapoi 
și El nu va mai fi niciodată milos și îngăduitor față de o asemenea omenire. Aceasta este 
o latură a firii lui Dumnezeu care nu tolerează nicio ofensă. Aici, li se pare normal 
oamenilor că Dumnezeu ar distruge un oraș, căci, în ochii lui Dumnezeu, un oraș plin de 
păcat nu ar putea exista și nu ar putea dăinui și era raţional că ar trebui distrus de 
Dumnezeu. Totuși, în ceea ce s-a întâmplat înainte și după distrugerea Sodomei de 
către Dumnezeu, vedem întreaga Lui fire. El este îngăduitor și milos față de lucrurile 
care sunt generoase, frumoase și bune; faţă de lucrurile care sunt rele, păcătoase și 
vicioase, El este deosebit de mânios, în așa fel încât mânia Sa este fără sfârșit. Acestea 
sunt cele două aspecte principale și cele mai proeminente ale firii lui Dumnezeu și, în 
plus, acestea au fost dezvăluite de El de la început până la sfârșit: milă îmbelșugată și 
mânie profundă. Majoritatea dintre voi aţi experimentat ceva din mila lui Dumnezeu, dar 
foarte puţini aţi apreciat mânia lui Dumnezeu. Mila și bunătatea iubitoare a lui Dumnezeu 
pot fi văzute în fiecare persoană; adică, Dumnezeu a fost milos din belșug față de fiecare 
persoană. Totuși, foarte rar — sau, se poate spune, niciodată — a fost Dumnezeu deosebit 
de furios față de vreun om sau de vreo parte din oamenii dintre voi. Relaxaţi-vă! Mai 
devreme sau mai târziu, mânia lui Dumnezeu va fi văzută și experimentată de fiecare 
persoană, dar acum încă nu este momentul. De ce este așa? Deoarece când Dumnezeu 
este în mod constant furios față de cineva, și anume, când El Își dezlănțuie mânia 
profundă asupra sa, aceasta înseamnă că El a disprețuit și a respins demult această 
persoană, că îi disprețuiește existenţa și nu o poate suporta; de îndată ce furia Sa va 
veni asupra ei, acea persoană va dispărea. Astăzi, lucrarea lui Dumnezeu încă nu a 
ajuns în acel stadiu. Niciunul dintre voi nu veţi putea să înduraţi odată ce Dumnezeu va 
deveni deosebit de furios. Atunci, vedeţi că, în acest moment, Dumnezeu este doar plin 
de milă din belșug faţă de voi toţi și încă nu l-ați văzut furia profundă. Dacă există oameni 
care nu sunt convinși, puteţi cere ca mânia lui Dumnezeu să vină asupra voastră, astfel 
încât să experimentați dacă există sau nu cu adevărat mânia lui Dumnezeu și firea Sa 
care nu admite nicio ofensă din partea omului. Îndrăzniţi? 

Oamenii din zilele de pe urmă văd mânia lui Dumnezeu doar în 
cuvintele Sale și nu experimentează cu adevărat mânia Sa 


Sunt cele două laturi ale firii lui Dumnezeu, pe care le vedem în aceste pasaje ale 
Scripturii, vrednice de părtășie? După ce aţi auzit această poveste, aveţi o înțelegere 
reînnoită a lui Dumnezeu? Ce fel de înțelegere aveţi? Se poate spune că, de la 
momentul creației și până astăzi, niciun grup nu s-a bucurat atât de mult de harul, mila 
sau bunătatea iubitoare a lui Dumnezeu ca acest grup final. Deși, în etapa finală, 
Dumnezeu a făcut lucrarea de judecată și mustrare și Şi-a făcut lucrarea cu măreție și 
mânie, în majoritatea timpului, Dumnezeu folosește doar cuvinte pentru a-Și îndeplini 
lucrarea; El folosește cuvinte pentru a învăţa, a uda, a oferi și a hrăni. Mânia lui 
Dumnezeu, totodată, a fost întotdeauna ţinută ascunsă și, în afară de experimentarea 
firii mânioase a lui Dumnezeu prin cuvintele Sale, foarte puţini oameni au experimentat 
furia Sa în persoană. Adică, în timpul lucrării de judecată și mustrare a lui Dumnezeu, 
deși mânia dezvăluită în cuvintele lui Dumnezeu le permite oamenilor să-l 
experimenteze măreția și intoleranţa faţă de ofense, această mânie nu merge dincolo 
de cuvintele Sale. Altfel spus, Dumnezeu folosește cuvinte pentru a dojeni omul, pentru 
a-l expune, pentru a-l judeca, pentru a-l mustra și chiar a-l condamna — dar Dumnezeu 
încă nu S-a înfuriat profund pe om și abia dacă Şi-a dezlănţuit mânia asupra omului, cu 
excepția cuvintelor Sale. Prin urmare, mila și bunătatea iubitoare a lui Dumnezeu, 
experimentate de om în această epocă, sunt revelaţia adevăratei firi a lui Dumnezeu, în 
timp ce mânia lui Dumnezeu, experimentată de om, este doar efectul tonului și impresiei 
cuvântărilor Sale. Mulţi oameni interpretează greșit acest efect ca fiind trăirea și 
cunoașterea adevărată a mâniei lui Dumnezeu. În consecinţă, majoritatea oamenilor 
cred că au văzut mila și bunătatea iubitoare a lui Dumnezeu în cuvintele Sale, că au 
privit și intoleranta lui Dumnezeu faţă de ofensa omului și majoritatea dintre ei au ajuns 
chiar să aprecieze mila și toleranța lui Dumnezeu faţă de om. Dar, indiferent cât de rău 
este comportamentul omului sau cât de coruptă este firea lui, Dumnezeu a îndurat 
întotdeauna. În a îndura, scopul Lui este să aștepte ca vorbele pe care El le-a rostit, 
eforturile pe care le-a făcut și prețul pe care l-a plătit să producă un efect în aceia pe 
care dorește să-i câștige. Așteptarea unui asemenea final durează și necesită crearea 
a diferite medii pentru om, în același mod în care oamenii nu devin adulţi de îndată ce 
se nasc; durează optsprezece sau nouăsprezece ani, iar unii oameni au nevoie chiar de 
douăzeci sau de treizeci de ani înainte să se maturizeze și să devină un adult adevărat. 
Dumnezeu așteaptă finalizarea acestui proces, El aşteaptă sosirea unui astfel de 
moment și așteaptă sosirea acestui final. De-a lungul timpului în care așteaptă, 
Dumnezeu este milostiv din belșug. Totuși, în timpul perioadei lucrării lui Dumnezeu, un 
număr extrem de mic de oameni sunt dărâmați la pământ și unii sunt pedepsiţi din cauza 
împotrivirii lor grave față de Dumnezeu. Astfel de exemple sunt o dovadă și mai mare a 
firii lui Dumnezeu care nu suportă ofensa omului și confirmă pe deplin existenţa reală a 

îngăduinţei și îndurării lui Dumnezeu faţă de cei aleși. Desigur, în aceste exemple tipice, 
revelaţia unei părţi a firii lui Dumnezeu în acești oameni nu afectează planul general de 
gestionare al lui Dumnezeu. De fapt, în această etapă finală a lucrării Sale, Dumnezeu 
a îndurat de-a lungul perioadei în care a așteptat și Și-a dat îndurarea și viaţa la schimb 
pentru mântuirea celor care ÎI urmează. Vedeţi aceasta? Dumnezeu nu Își tulbură planul 
fără motiv. El Îşi poate dezlănţui mânia și poate fi, de asemenea, milos; aceasta este 
revelaţia celor două laturi principale ale firii lui Dumnezeu. Este sau nu acesta un lucru 
foarte clar? Cu alte cuvinte, când vine vorba de Dumnezeu corect și nedrept, just și 
injust, pozitiv și negativ — toate acestea sunt clar arătate omului. Ceea ce El va face, 
ceea ce Îi place, ceea ce urăște — toate acestea pot fi direct reflectate în firea Sa. 
Asemenea lucruri pot fi foarte evidente și clar văzute în lucrarea lui Dumnezeu și nu sunt 
nedeslușite sau generale; în schimb, le permit tuturor oamenilor să vadă firea lui 
Dumnezeu și ceea ce are El și ceea ce este într-o manieră deosebit de concretă, 
adevărată și practică. Acesta este adevăratul Dumnezeu Însuși. 


Firea lui Dumnezeu nu a fost niciodată ascunsă omului — inima omului 
s-a rătăcit de Dumnezeu 


Dacă Eu nu aveam părtășie despre aceste lucruri, niciunul dintre voi nu ar fi putut 
să vadă adevărata fire a lui Dumnezeu în povestirile din Biblie. Acesta este un fapt real. 
Asta pentru că, deși aceste povestiri biblice au consemnat unele dintre lucrurile pe care 
Dumnezeu le-a făcut, El a rostit doar câteva cuvinte și nu Și-a prezentat în mod direct 
firea sau nu i-a dezvăluit omului în mod deschis voia Sa. Generaţiile de mai târziu au 
considerat aceste consemnări drept nimic mai mult decât povestiri și, astfel, oamenilor 
li se pare că Dumnezeu Se ascunde față de om, că nu este persoana lui Dumnezeu cea 
care este ascunsă de om, ci firea și voia Sa. După părtășia Mea de astăzi, încă simtiti 
că Dumnezeu este complet ascuns față de om? Tot consideraţi că firea lui Dumnezeu 
este ascunsă față de om? 

De la momentul creaţiei, firea lui Dumnezeu a fost în pas cu lucrarea Lui. Nu a fost 
niciodată ascunsă faţă de om, ci complet făcută publică și arătată clar omului. Totuși, 
odată cu trecerea timpului, inima omului s-a tot îndepărtat de Dumnezeu și, pe măsură 
ce stricăciunea omului a devenit mai profundă, Dumnezeu a devenit tot mai îndepărtat. 
Încet, dar sigur, omul a dispărut din ochii lui Dumnezeu. Omul a devenit incapabil de a- 
L „vedea” pe Dumnezeu, ceea ce l-a lăsat fără „veșşti” de la Dumnezeu; prin urmare, el 
nu știe dacă Dumnezeu există și ajunge până la a nega complet existenţa lui Dumnezeu. 
În consecință, lipsa de înţelegere a omului faţă de firea lui Dumnezeu și ceea ce are El 
și ceea ce este nu e cauzată de faptul că Dumnezeu este ascuns de om, ci deoarece 
inima lui L-a abandonat. Deși omul crede în Dumnezeu, inima omului este fără 
Dumnezeu și el nu știe cum să-L iubească, nici nu vrea să-L iubească, căci inima sa nu 
se apropie niciodată de Dumnezeu și întotdeauna îl evită. Drept rezultat, inima omului 
este departe de Dumnezeu. Așadar, unde este inima sa? De fapt, inima omului nu s-a 

dus nicăieri: în loc de a o da lui Dumnezeu sau de a o dezvălui lui Dumnezeu pentru a 
o vedea, el a păstrat-o pentru sine. Aceasta în ciuda faptului că unii oameni se roagă 
deseori lui Dumnezeu și spun: „O, Dumnezeule, uită-Te la inima mea — Tu știi tot ceea 
ce gândesc”, iar unii chiar jură că Îl lasă pe Dumnezeu să Se uite la ei, că ei pot fi 
pedepsiţi dacă își încalcă jurământul. Deși omul Îi permite lui Dumnezeu să Se uite în 
inima lui, aceasta nu înseamnă că omul este capabil să se supună orchestrărilor și 
aranjamentelor lui Dumnezeu, nici că și-a lăsat soarta și perspectivele sale și tot ceea 
ce are sub controlul lui Dumnezeu. Prin urmare, indiferent de jurămintele pe care le faci 
în fața lui Dumnezeu sau de ce Îi declari, în ochii lui Dumnezeu, inima ta este încă 
închisă pentru EI, căci tu Îi permiţi doar să Se uite la inima ta, dar nu să o controleze. Cu 
alte cuvinte, nu ţi-ai dat deloc inima lui Dumnezeu și doar rostești cuvinte care sună 
frumos, pentru ca Dumnezeu să audă; între timp, îţi ascunzi diversele tale intenţii 
înșelătoare de Dumnezeu, împreună cu intrigile, uneltirile și planurile tale și îţi ţii strâns 
în mâini soarta și perspectivele, profund speriat că acestea îţi vor fi luate de Dumnezeu. 
Prin urmare, Dumnezeu nu vede niciodată sinceritatea omului față de El. Deși 
Dumnezeu observă profunzimile inimii omului și poate vedea ce gândește omul și ce 
doreşte să facă în inima sa, și poate vedea lucrurile păstrate în inima sa, inima omului 
nu Îi aparţine lui Dumnezeu și el nu a predat-o pentru a fi controlată de Dumnezeu. 
Adică, Dumnezeu are dreptul de a observa, dar nu are dreptul de a controla. În conștiința 
subiectivă a omului, acesta nu vrea sau nu intenţionează să se supună rânduielilor lui 
Dumnezeu. Nu numai că omul s-a izolat de Dumnezeu, ci chiar există și oameni care se 
gândesc la moduri în care să își ascundă inimile, folosind vorbe frumoase și lingușitoare, 
pentru a crea o impresie falsă și a câștiga încrederea lui Dumnezeu și ascunzându-și 
adevărata faţă de privirea lui Dumnezeu. Scopul lor în a nu-l permite lui Dumnezeu să 
vadă este de a nu-l permite să perceapă cum sunt ei de fapt. Ei nu vor să-și dea inimile 
lui Dumnezeu, ci să le ţină pentru ei. Subiînţelesul acestui lucru este că ceea ce face 
omul și ceea ce vrea el sunt toate planificate, calculate și decise de către om însuși; el 
nu solicită participarea sau intervenţia lui Dumnezeu, cu atât mai puţin are el nevoie de 
orchestrările și rânduielile lui Dumnezeu. Prin urmare, indiferent dacă este vorba de 
poruncile lui Dumnezeu, însărcinarea dată de El, ori cerințele pe care Dumnezeu le are 
pentru om, deciziile omului se bazează pe propriile intenţii și interese, pe propria stare 
și pe propriile circumstanţe din acel moment. Omul utilizează întotdeauna cunoașterea 
și percepțiile cu care este familiarizat și propriul său intelect, pentru a judeca și a selecta 
calea pe care ar trebui să meargă, și nu permite intervenţia sau controlul lui Dumnezeu. 
Aceasta este inima omului pe care o vede Dumnezeu. 

De la început până astăzi, doar omul a fost capabil să converseze cu Dumnezeu. 
Adică, dintre toate ființele vii și făpturile lui Dumnezeu, niciuna în afară de om nu a putut 
să converseze cu Dumnezeu. Omul are urechi care îi permit să audă și ochi care îl fac 
să vadă, are limbaj și propriile idei și liber arbitru. El are tot ce îi trebuie pentru a-L auzi 
pe Dumnezeu vorbind și a-l înțelege voia și a accepta însărcinarea dată de El și, astfel, 

Dumnezeu îi conferă toate dorințele Sale omului, voind să îl facă pe om un tovarăș care 
este în asentiment cu El și care poate merge cu El. De când a început să gestioneze, 
Dumnezeu a așteptat ca omul să-l dea inima, să Îl lase să o purifice și să o înzestreze, 
să îl facă acceptabil pentru Dumnezeu și iubit de El, să-l facă să ÎI venereze pe 
Dumnezeu și să respingă răul. Dumnezeu a așteptat cu nerăbdare și a sperat tot timpul 
la acest final. Există asemenea oameni în consemnările Bibliei? Adică, există vreunii în 
Biblie capabili să își dea inimile lui Dumnezeu? Există vreun precedent înainte de 
această epocă? Astăzi, să continuăm să citim relatările din Biblie și să ne uităm dacă 
faptele acestui personaj — lov — are vreo legătură cu subiectul „a-ţi da inima lui 
Dumnezeu” despre care vorbim astăzi. Să vedem dacă lov a fost satisfăcător pentru 
Dumnezeu și iubit de El. 

Care este impresia voastră despre lov? Citând Scriptura originală, unii oameni spun 
că lov se temea de Dumnezeu și se ferea de rău. „Se temea de Dumnezeu și se ferea 
de rău”: aceasta este evaluarea originală a lui lov, făcută de Dumnezeu. Dacă v-aţi folosi 
propriile cuvinte, cum l-aţi defini pe lov? Unii oameni spun că lov era un om bun și 
rezonabil; unii spun că avea credință adevărată în Dumnezeu; unii spun că lov era un 
om drept și plin de omenie. Aţi văzut credinţa lui lov, adică, în inimile voastre îi acordati 
o mare importanţă și sunteți invidioși pe credinţa lui. Atunci, să ne uităm astăzi la ceea 
ce avea lov şi ÎI făcea pe Dumnezeu să fie atât de mulțumit de el. În continuare, să citim 
Scripturile de mai jos. 


C. lov 
1. Evaluări ale lui lov de către Dumnezeu și în Biblie 


lov 1:1 În ţara Uţ, trăia odată un om al cărui nume era lov. Omul acesta era integru și drept; 
el se temea de Dumnezeu și se ferea de rău. 

lov 1:5 Când se termina câte un șir de ospeţe, lov îi chema și îi sfințea. El se trezea dimineaţa 
devreme și aducea arderi-de-tot pentru fiecare dintre ei, zicând: „Poate fiii mei au păcătuit și 
L-au blestemat pe Dumnezeu în inimile lor”. Așa obișnuia lov să facă. 

lov 1:8 lar lahve Dumnezeu i-a spus Satanei: „Te-ai gândit la slujitorul Meu lov, că nu există 
nimeni altcineva ca el pe pământ, un om desăvârșit și neprihănit, unul care se teme de 
Dumnezeu și se fereşte de rău?” 


Care este ideea principală pe care o vedeţi în aceste pasaje? Aceste trei pasaje 
scurte au toate legătură cu lov. Deși scurte, acestea afirmă clar ce tip de persoană era 
el. Prin descrierea comportamentului și conduitei de zi cu zi a lui lov, acestea le spun 
tuturor că, în loc să fie fără temei, evaluarea lui lov de către Dumnezeu era bine 
întemeiată. Acestea ne spun că, indiferent dacă este evaluarea lui lov făcută de om (lov 
1:1) sau evaluarea lui lov făcută de Dumnezeu (lov 1:8), ambele reprezintă rezultatul 
faptelor lui lov înaintea lui Dumnezeu și a omului (lov 1:5). 

Mai întâi, să citim primul pasaj: „În ţara Ut, trăia odată un om al cărui nume era lov. 

Omul acesta era integru și drept; el se temea de Dumnezeu și se ferea de rău”. Aceasta 
este prima evaluare a lui lov din Biblie și această frază este evaluarea lui lov făcută de 
autor. Desigur, reprezintă, de asemenea, evaluarea lui lov făcută de om, care este: 
„Omul acesta era integru și drept; el se temea de Dumnezeu și se ferea de rău”. În 
continuare, să citim evaluarea lui lov făcută de Dumnezeu: „Nu există nimeni altcineva 
ca el pe pământ, un om desăvârșit și neprihănit, unul care se teme de Dumnezeu și se 
fereşte de rău." Dintre cele două, una a venit de la om și una a provenit de la Dumnezeu; 
acestea sunt două evaluări cu același conţinut. Atunci, se poate vedea că purtarea și 
conduita lui lov au fost cunoscute omului și au fost, de asemenea, lăudate de Dumnezeu. 
Cu alte cuvinte, conduita lui lov înaintea omului și conduita sa înaintea lui Dumnezeu 
erau la fel; el și-a dezvăluit tot timpul comportamentul și motivaţia înaintea lui Dumnezeu, 
pentru a putea fi observate de Dumnezeu, și era unul care se temea de Dumnezeu și 
se ferea de rău. Prin urmare, în ochii lui Dumnezeu, dintre oamenii de pe pământ, doar 
lov era desăvârșit și neprihănit, unul care se temea de Dumnezeu și se ferea de rău. 


Manifestările specifice ale fricii lui lov de Dumnezeu și ale feririi de rău 
în viaţa lui zilnică 

În continuare, haideţi să cercetăm manifestările specifice ale fricii lui lov de 
Dumnezeu și ale feririi de rău. Pe lângă pasajele care îl preced și cele care îl urmează, 
să citim și lov 1:5, care este una dintre manifestările specifice ale fricii lui lov de 
Dumnezeu și ale feririi de rău. Are legătură cu modul în care el se temea de Dumnezeu 
și se ferea de rău în viaţa sa zilnică; îndeosebi, el nu numai că făcea cum trebuia să 
facă de dragul propriei frici de Dumnezeu și a feririi de rău, ci, de asemenea, sacrifica 
în mod regulat arderi-de-tot înaintea lui Dumnezeu, în numele fiilor lui. Îi era teamă că 
deseori ei „păcătuiseră și ÎI blestemaseră pe Dumnezeu în inima lor” în timp ce 
petreceau. Cum se manifesta această teamă în lov? Textul original oferă următoarea 
relatare: „Când se termina câte un şir de ospeţe, lov îi chema și îi sfințea. El se trezea 
dimineața devreme și aducea arderi-de-tot pentru fiecare dintre ei”. Conduita lui lov ne 
arată că, mai degrabă decât să se manifeste în comportamentul său exterior, frica lui 
de Dumnezeu venea din inima sa și că această teamă a sa față de Dumnezeu putea 
fi regăsită în fiecare aspect al vieții lui zilnice, tot timpul, căci nu numai că se ferea el 
însuși de rău, ci deseori și sacrifica arderi-de-tot în numele fiilor săi. Cu alte cuvinte, 
lui lov nu numai că îi era foarte teamă de a păcătui împotriva lui Dumnezeu și de a 
renunţa la Dumnezeu în propria lui inimă, ci se îngrijora și de faptul că fiii săi ar putea 
să păcătuiască împotriva lui Dumnezeu și să renunţe la El în inima lor. De aici, se 
poate vedea că adevărul fricii lui lov de Dumnezeu rezistă în fața cercetării atente și 
este dincolo de îndoiala oricărui om. Așadar, făcea astfel ocazional sau frecvent? 
Ultima propoziţie a textului este „Așa obișnuia lov să facă”. Semnificaţia acestor cuvinte 
este că lov nu se ducea să îi verifice pe fiii săi uneori sau când voia el, nici nu Îi 
mărturisea lui Dumnezeu prin rugăciune. În schimb, el își trimitea fiii să fie sfinţii în 

mod regulat și sacrifica arderi-de-tot pentru ei. Aici, expresia „obișnuia” nu înseamnă 
că făcea astfel o zi sau două sau pentru o clipă. Înseamnă că manifestarea fricii lui lov 
de Dumnezeu nu era temporară și nu se oprea la cunoaștere sau cuvinte rostite; în 
schimb, modul de a se teme de Dumnezeu și de a se feri de rău îi călăuzea inima, îi 
dicta comportamentul și era, în inima lui, baza existenţei sale. Faptul că făcea astfel în 
mod continuu arată că, în inima lui, deseori se temea că el însuși va păcătui împotriva 
lui Dumnezeu și îi era, de asemenea, teamă că fiii și fiicele lui ar păcătui împotriva lui 
Dumnezeu. Reprezintă exact cât de multă importanţă avea în inima lui calea de a se 
teme de Dumnezeu și de a se feri de rău. El făcea asta încontinuu deoarece, în inima 
sa, era înspăimântat și îi era teamă — teamă că el făcuse rău și păcătuise împotriva lui 
Dumnezeu, că deviase de la calea lui Dumnezeu și că, astfel, nu putea să-L 
mulțumească. În același timp, el se îngrijora și în privinţa fiilor și fiicelor sale, temându- 
se că Îl ofensaseră pe Dumnezeu. Astfel era conduita normală a lui lov în viaţa lui de 
zi cu zi. Exact această conduită normală dovedește că frica de Dumnezeu și ferirea de 
rău a lui lov nu sunt vorbe goale, că lov chiar trăia o asemenea realitate. „Așa obișnuia 
lov să facă”: Aceste cuvinte ne spun despre faptele zilnice ale lui lov înaintea lui 
Dumnezeu. Când proceda asifel în mod continuu, comportamentul și inima sa 
ajungeau înaintea lui Dumnezeu? Cu alte cuvinte, era Dumnezeu deseori încântat de 
inima şi comportamentul lui? Atunci, în ce stare și în ce context proceda lov astfel în 
mod continuu? Unii oameni spun: „El se comporta astfel deoarece Dumnezeu i se arăta 
frecvent lui lov.” Unii spun: „Proceda astfel în mod continuu deoarece avea voinţa de 
a se feri de rău.” Şi unii spun: „Poate se gândea că averea sa nu venise ușor și știa că 
îi fusese acordată de către Dumnezeu și, astfel, îi era foarte teamă de a-și pierde 
bunurile ca rezultat al păcătuirii împotriva lui Dumnezeu sau al ofensării Lui.” Este 
vreuna dintre aceste afirmaţii adevărată? Desigur că nu. Căci, în ochii lui Dumnezeu, 
ceea ce a acceptat și a prețuit mai mult la lov nu era doar faptul că făcea așa în mod 
continuu; mai mult decât atât, era comportamentul său înaintea lui Dumnezeu, a omului 
și a Satanei, când el a fost predat Satanei și ispitit. Paragrafele de mai jos ne oferă 
cele mai convingătoare dovezi, dovezi care ne arată adevărul evaluării lui lov de către 
Dumnezeu. În continuare, să citim următoarele pasaje din Scriptură. 


2. Satana îl ispitește pe lov pentru prima oară (animalele îi sunt furate 
și calamităţile îi lovesc pe copiii săi) 

a. Cuvintele spuse de Dumnezeu 

lov 1:8 lar lahve Dumnezeu i-a spus Satanei: „Te-ai gândit la slujitorul Meu lov, că nu există 
nimeni altcineva ca el pe pământ, un om desăvârșit și neprihănit, unul care se teme de 
Dumnezeu și se fereşte de rău?” 

lov 1:12 lar lahve Dumnezeu i-a spus Satanei: „lată, tot ceea ce are el este în puterea ta; doar 
pe el însuși să nu pui mâna”. Așadar, Satana a plecat din prezenţa lui lahve Dumnezeu. 

b. Răspunsul Satanei 


lov 1:9-11 Apoi, Satana l-a răspuns lui lahve Dumnezeu și a spus: „lov se teme de Dumnezeu 
fără motiv? Nu ai pus Tu un zid în jurul lui și al casei sale și în jurul a tot ceea ce are? Tu i-ai 
binecuvântat lucrarea mâinilor, iar bunurile sale se înmulţesc pe pământ. Dar întinde-Ţi mâna și 
atinge tot ceea ce are și Te va blestema fățiș”. 


Dumnezeu îi permite Satanei să-l ispitească pe lov, astfel încât credinţa 
lui lov să fie desăvârșită 

lov 1:8 este prima consemnare pe care o vedem în Biblie a unui dialog între lahve 
Dumnezeu și Satana. Așadar, ce a spus Dumnezeu? Textul original oferă următoarea 
relatare: „lar lahve Dumnezeu i-a spus Satanei: «Te-ai gândit la slujitorul Meu lov, că nu 
există nimeni altcineva ca el pe pământ, un om desăvârșit și neprihănit, unul care se 
teme de Dumnezeu și se fereşte de rău?» Aceasta a fost evaluarea lui lov de către 
Dumnezeu în fața Satanei; Dumnezeu a spus că el era un om desăvârșit și neprihănit, 
unul care se temea de Dumnezeu și se fera de rău. Înainte de aceste cuvinte dintre 
Dumnezeu și Satana, Dumnezeu hotărâse că îl va folosi pe Satana pentru a-l ispiti pe 
lov — că îl va preda pe lov Satanei. Într-o privință, aceasta ar dovedi că observarea și 
evaluarea lui lov de către Dumnezeu erau precise și fără eroare şi ar face ca Satana să 
fie rușinat prin mărturia lui lov; într-o alta, ar desăvârși credinţa și frica de Dumnezeu ale 
lui lov. Prin urmare, când Satana a venit înaintea lui Dumnezeu, Dumnezeu nu a vorbit 
în mod evaziv. El a fost direct și l-a întrebat pe Satana: „Te-ai gândit la slujitorul Meu 
lov, că nu există nimeni altcineva ca el pe pământ, un om desăvârșit și neprihănit, unul 
care se teme de Dumnezeu și se fereşte de rău?” În întrebarea lui Dumnezeu există 
următorul înțeles: Dumnezeu știa că Satana fusese peste tot și că îl spionase deseori 
pe lov, care era slujitorul lui Dumnezeu. ÎI ispitise și atacase deseori, încercând să 
găsească o modalitatea de a-l ruina, pentru a dovedi că frica sa de Dumnezeu și credința 
sa în Dumnezeu nu puteau să reziste. Satana, a căutat degrabă și oportunități de a-l 
distruge pe lov, ca lov să renunţe la Dumnezeu și să-l poată lua din mâinile lui 
Dumnezeu. Totuși, Dumnezeu a privit în inima lui lov și a văzut că era desăvârșit și 
neprihănit și că se temea de Dumnezeu și se ferea de rău. Dumnezeu a folosit o 
întrebare pentru a-i spune Satanei că lov era un om desăvârșit și neprihănit, care se 
temea de Dumnezeu și se ferea de rău, că lov nu va renunţa niciodată la Dumnezeu și 
nu-l va urma pe Satana. După ce a auzit evaluarea lui lov făcută de Dumnezeu, în 
Satana a apărut o furie născută din umilinţă și Satana a devenit mai furios și mai 
nerăbdător să îl înhaţe pe lov, căci Satana nu crezuse niciodată că cineva putea să fie 
perfect și neprihănit sau să se teamă de Dumnezeu și să se ferească de rău. În același 
timp, Satana detesta desăvârșirea și cinstea omului și îi ura pe oamenii care puteau să 
se teamă de Dumnezeu și să se ferească de rău. Astfel, este scris în lov 1:9-11 că: 
„Apoi, Satana l-a răspuns lui lahve Dumnezeu și a spus: «lov se teme de Dumnezeu 
fără motiv? Nu ai pus Tu un zid în jurul lui și al casei sale și în jurul a tot ceea ce are? 

Tu i-ai binecuvântat lucrarea mâinilor, iar bunurile sale se înmulţesc pe pământ. Dar 
întinde-Ți mâna și atinge tot ceea ce are și Te va blestema fățiș»”. Dumnezeu cunoștea 
îndeaproape natura maliţioasă a Satanei și știa prea bine că Satana planificase de mult 
timp să îl ruineze pe lov și, prin aceasta, Dumnezeu dorea, spunându-i încă o dată 
Satanei că lov era desăvârșit și neprihănit și că se temea de Dumnezeu și se ferea de 
rău, să-l oblige pe Satana să se conformeze, să îl facă pe Satana să-și dezvăluie 
adevărata faţă și să îl atace și să-l ispitească pe lov. Cu alte cuvinte, Dumnezeu a pus 
în mod intenţionat accentul pe faptul că lov era desăvârșit și neprihănit și că se temea 
de Dumnezeu și se ferea de rău şi, prin această metodă, El l-a făcut pe Satana să-l 
atace pe lov din cauza urii și mâniei Satanei față de desăvârșirea și neprihănirea lui lov, 
unul care se temea de Dumnezeu și se ferea de rău. Drept rezultat, Dumnezeu avea să- 
I facă de rușine pe Satana prin faptul că lov era un om desăvârșit și neprihănit, unul care 
se temea de Dumnezeu și se ferea de rău, iar Satana avea să fie umilit și învins. După 
aceea, Satana nu avea să se mai îndoiască sau să facă acuzaţii referitoare la 
desăvârşirea lui lov, neprihănirea sa, frica de Dumnezeu sau ferirea lui de rău. În acest 
mod, încercarea lui Dumnezeu și ispita Satanei erau aproape inevitabile. Singurul 
capabil să reziste încercării lui Dumnezeu şi ispitei Satanei era lov. După acest dialog, 
Satana a primit permisiunea de a-l ispiti pe lov. Astfel a început prima rundă de atacuri 
ale Satanei. Ținta acestor atacuri au fost bunurile lui lov, căci Satana făcuse următoarea 
acuzaţie împotriva lui lov: „lov se teme de Dumnezeu fără motiv? [...] Tu i-ai 
binecuvântat lucrarea mâinilor, iar bunurile sale se înmulţesc pe pământ”. Drept rezultat, 
Dumnezeu i-a permis Satanei să ia tot ceea ce avea lov — acesta era exact scopul pentru 
care a vorbit Dumnezeu cu Satana. Cu toate acestea, Dumnezeu a avut o singură 
condiţie pentru Satana: „Îţi dau pe mână tot ceea ce are, numai asupra lui să nu-ţi întinzi 
mâna!” (lov 1:12). Aceasta era condiţia pe care Dumnezeu i-a pus-o după ce i-a permis 
Satanei să-l ispitească pe lov și l-a lăsat pe lov în mâinile sale și aceasta a fost limita pe 
care El i-a pus-o Satanei: i-a ordonat Satanei să nu-i facă rău lui lov. Deoarece 
Dumnezeu a recunoscut că lov era desăvârșit și neprihănit și pentru că El avea 
încredere că desăvârșirea și neprihănirea lui lov înaintea Sa erau dincolo de orice 
îndoială și puteau să reziste să fie testate; prin urmare, Dumnezeu i-a permis Satanei 
să-l ispitească pe lov, dar i-a impus o restricţie: Satana avea permisiunea de a-i lua toate 
bunurile lui lov, dar nu putea să se atingă de el. Ce înseamnă aceasta? Înseamnă că, 
în acel moment, Dumnezeu nu i l-a dat pe lov complet Satanei. Satana îl putea ispiti pe 
lov prin orice mijloace voia, dar nu putea să-i facă rău lui lov însuși — nici măcar unui fir 
de păr din capul său — deoarece toate ale omului sunt controlate de Dumnezeu și pentru 
că dacă omul trăiește sau moare este decis de Dumnezeu. Satana nu are această 
permisiune. După ce Dumnezeu i-a spus aceste cuvinte Satanei, Satana abia aștepta 
să înceapă. A folosit toate mijloacele pentru a-l ispiti pe lov și, curând, lov pierduse o 
grămadă de oi și boi și toate bunurile date lui de Dumnezeu... Astfel au venit la el 
încercările lui Dumnezeu. 

Deși Biblia ne spune originile ispitei lui lov, era lov însuși, cel supus acestor ispite, 
conștient de ceea ce se petrecea? lov era doar un om muritor; desigur că nu știa nimic 
despre povestea care se desfășura în jurul lui. Cu toate acestea, frica sa de Dumnezeu 
și desăvârșirea și neprihănirea lui l-au făcut să realizeze că încercările lui Dumnezeu 
veniseră asupra lui. El nu știa ce se întâmplase în tărâmul spiritual, nici care erau 
intențiile lui Dumnezeu din spatele acestor încercări. Dar el știa că, indiferent ce i se 
întâmpla, ar trebui să își păstreze desăvârșirea și neprihănirea și să urmeze calea sa de 
a se teme de Dumnezeu și de a se feri de rău. Atitudinea și reacţia lui lov în legătură cu 
aceste chestiuni erau clar privite de Dumnezeu. Ce a văzut Dumnezeu? El a văzut inima 
care se temea de Dumnezeu a lui lov, deoarece, de la început și chiar până când a fost 
încercat lov, inima sa a rămas deschisă fată de Dumnezeu, a fost pusă înaintea lui 
Dumnezeu și lov nu a renunţat la desăvârșirea și neprihănirea sa, nici nu s-a 
descotorosit și nici nu s-a îndepărtat de calea fricii de Dumnezeu și a feririi de rău — 
nimic nu a fost mai satisfăcător pentru Dumnezeu decât acest lucru. În continuare, ne 
vom uita prin ce ispite a trecut lov și modul în care a tratat aceste încercări. Să citim din 
Scripturi. 


c. Reacţia lui lov 

lov 1:20-21 Atunci lov s-a ridicat, și-a dat haina jos, și-a ras capul și a căzut pe pământ și 
a venerat și a spus: „Gol am ieșit din pântecele mamei mele și gol mă voi întoarce: lahve 
Dumnezeu a dat și lahve Dumnezeu a luat; binecuvântat fie numele lui lahve Dumnezeu”. 


Faptul că lov își asumă răspunderea să returneze tot ceea ce are provine 
din frica lui de Dumnezeu 


După ce Dumnezeu i-a spus Satanei: „iti dau pe mână tot ceea ce are, numai asupra 
lui să nu-ţi întinzi mâna!” Satana a plecat și, curând, lov a fost supus atacurilor feroce: 
mai întâi, boii și măgarii i-au fost furaţi și unii dintre servitorii săi, omorâţi; apoi, oile și alți 
servitori au fost mistuiţi de foc; după aceea, cămilele sale au fost luate, iar și mai mulţi 
servitori ai săi au fost omorâţi; în final, vieţile fiilor și fiicelor sale au fost luate. Această 
serie de atacuri a reprezentat chinul suferit de lov în timpul primei sale ispite. Precum a 
poruncit Dumnezeu, în timpul acestor atacuri, Satana a vizat doar bunurile lui lov și pe 
copiii săi și nu i-a făcut rău lui lov însuși. Cu toate acestea, lov a fost transformat 
instantaneu dintr-un om bogat, care avea o mare avere, într-o persoană care nu avea 
nimic. Nimeni nu ar fi putut să reziste la această surpriză uluitoare sau să reacționeze 
adecvat, totuși, lov și-a demonstrat latura extraordinară. Scripturile oferă următoarea 
relatare: „Atunci lov s-a ridicat, și-a dat haina jos, și-a ras capul și a căzut pe pământ și 
a venerat”. Aceasta a fost prima reacţie a lui lov după ce a auzit că își pierduse copiii și 
toate bunurile. Mai presus de toate, el nu a părut surprins sau cuprins de panică, cu atât 
mai puţin a exprimat el mânie sau ură. Vedeţi, atunci, că în inima sa el recunoscuse deja 
că aceste dezastre nu erau un accident sau nu erau făcute de mâna omului, cu atât mai 

puţin erau ele sosirea osândei sau pedepsei. În schimb, încercările lui lahve veniseră 
asupra sa; a fost lahve cel care a dorit să-i ia bunurile și copiii. lov a fost foarte calm și 
lucid atunci. Umanitatea lui desăvârșită și neprihănită i-a permis să emită judecăţi și să 
ia decizii corecte în mod raţional și natural în legătură cu dezastrele care se abătuseră 
asupra lui și, în consecinţă, el s-a comportat cu un calm neobișnuit: „Atunci lov s-a 
ridicat, și-a dat haina jos, și-a ras capul și a căzut pe pământ și a venerat”. „Și-a dat 
haina” înseamnă că nu avea haine și nu deţinea nimic; „şi-a ras capul” înseamnă că se 
întorsese înaintea lui Dumnezeu ca un copil nou-născut; „a căzut pe pământ și a venerat” 
înseamnă că venise pe lume dezbrăcat și, tot fără nimic astăzi, era înapoiat lui 
Dumnezeu precum un bebeluș nou-născut. Atitudinea lui lov față de tot ce se abătea 
asupra lui nu ar fi putut fi obținută de nicio făptură a lui Dumnezeu. Loialitatea sa faţă de 
lahve depășea tărâmul credinţei; aceasta era frica lui de Dumnezeu, ascultarea lui față 
de Dumnezeu; el nu numai că era capabil să Îi mulțumească lui Dumnezeu pentru că i- 
a dat, ci și pentru că a luat de la el. Mai mult decât atât, el a fost capabil să-și asume 
faptul de a-l reda lui Dumnezeu tot ceea ce deținea, inclusiv viaţa sa. 

Frica și ascultarea lui lov față de Dumnezeu reprezintă un exemplu pentru omenire, 
iar desăvârșirea și neprihănirea sa au fost culmea umanităţii pe care se cuvine să o aibă 
omul. Deși el nu L-a văzut pe Dumnezeu, a realizat că Dumnezeu exista cu adevărat și, 
datorită acestei realizări, temea de Dumnezeu, iar datorită fricii lui de Dumnezeu, a fost 
capabil să asculte de El. l-a dat lui Dumnezeu frâu liber să îi ia orice avea, totuși, nu 
s-a plâns și a căzut înaintea lui Dumnezeu și l-a spus că, tocmai în acest moment, chiar 
dacă i-ar lua trupul, el l-ar permite cu bucurie să facă astfel, fără să se plângă. Întreaga 
sa conduită se datora umanităţii sale desăvârșite și neprihănite. Altfel spus, ca rezultat 
al inocenţei, onestităţii și bunătăţii sale, lov era neclintit în realizarea și experienţa sa cu 
privire la existenţa lui Dumnezeu. Pe această temelie, el avea pretenţii de la sine însuși 
și și-a standardizat gândirea, comportamentul, conduita și principiile de acțiune înaintea 
lui Dumnezeu în conformitate cu îndrumarea lui de către Dumnezeu și cu faptele lui 
Dumnezeu, pe care le văzuse în toate lucrurile. De-a lungul timpului, experienţele sale 
au declanșat în el o frică reală și efectivă de Dumnezeu și l-au făcut să se ferească de 
rău. Aceasta era sursa integrităţii pe care lov o respecta cu strictețe. lov avea o 
umanitate onestă, inocentă și bună și avea o experienţă efectivă a fricii de Dumnezeu, 
a ascultării de Dumnezeu și a feririi de rău, precum și cunoașterea faptului că „lahve 
Dumnezeu a dat și lahve Dumnezeu a luat”. Doar datorită acestor lucruri a fost el capabil 
să rămână neclintit în mărturia sa în mijlocul unor astfel de atacuri haine din partea 
Satanei și numai datorită lor a fost el capabil să nu-L dezamăgească pe Dumnezeu și 
să-l ofere un răspuns satisfăcător când au venit încercările lui Dumnezeu asupra lui. 
Deși conduita lui lov în timpul primei ispitiri a fost foarte sinceră, generaţiile de mai târziu 
nu erau sigure de a dobândi o asemenea sinceritate chiar și după o viaţă întreagă de 
eforturi, nici nu aveau în mod necesar conduita lui lov descrisă mai sus. Astăzi, 
confruntându-vă cu conduita sinceră a lui lov și comparând-o cu plânsetele și hotărârea 

de „ascultare și loialitate absolută până la moarte” arătată lui Dumnezeu de cei care 
pretind că au credinţă în EI și Îl urmează, vă simţiţi sau nu vă simțiți profund rușinaţi? 
Când citești în Scripturi despre toate cele suferite de lov și de familia sa, care este 
reacția ta? Devii afundat în gândurile tale? Eşti uluit? Ar putea încercările care s-au 
abătut asupra lui lov să fie descrise ca „îngrozitoare”? Cu alte cuvinte, este destul de 
revoltătoare citirea încercărilor lui lov așa cum sunt descrise în Scripturi, fără a menţiona 
modul în care ar fi fost în viaţa reală. Vezi, atunci, că ceea ce s-a abătut asupra lui lov 
nu a fost „o repetiţie,” ci o adevărată „luptă,” cu „arme” şi „gloanţe” adevărate. Dar de a 
cui mână fusese el pus la aceste încercări? Bineînţeles, acestea au fost lucrarea 
Satanei, iar Satana a făcut aceste lucruri cu propriile mâini. În ciuda acestui fapt, aceste 
lucruri au fost autorizate de Dumnezeu. l-a spus Dumnezeu Satanei prin ce mijloace să- 
|ispitească pe lov? Nu i-a spus. Dumnezeu a pus doar o condiţie pe care Satana trebuia 
să o respecte, iar apoi ispita a venit asupra lui lov. Când ispita a venit asupra lui lov, le- 
a dat oamenilor o idee despre răutatea și urâţenia Satanei, despre viclenia și disprețul 
său față de om și dușmănia sa față de Dumnezeu. Prin aceasta vedem cum cuvintele 
nu pot descrie întocmai cât de crudă a fost ispita. Se poate spune că natura malițioasă 
cu care Satana a abuzat de om și faţă sa urâtă au fost dezvăluite complet în acest 
moment. Satana a folosit această oportunitate, oportunitatea oferită de permisiunea lui 
Dumnezeu, pentru a-l supune pe lov unui abuz febril și fără remușcări, cu un nivel de 
cruzime și o metodă care sunt atât de neimaginat, cât și complet intolerabile pentru 
oameni de azi. Mai degrabă decât a spune că lov a fost ispitit de Satana și că el a rămas 
neclintit în mărturia sa în timpul ispitirii, este mai bine de spus că, în încercările stabilite 
pentru el de Dumnezeu, lov a intrat într-o competiţie cu Satana pentru a-și proteja 
desăvârșirea și neprihănirea și pentru a apăra calea de a se teme de Dumnezeu și a se 
feri de rău. În această competiţie, lov a pierdut, ca valoare, un munte de oi și de vite, și- 
a pierdut toate bunurile și fiii și fiicele. Totuși, el nu și-a abandonat desăvârșirea, 
neprihănirea sau frica de Dumnezeu. Cu alte cuvinte, în această competiţie cu Satana, 
lov a preferat să fie lipsit de bunurile și copiii săi, decât să-și piardă desăvârșirea, 
neprihănirea și frica de Dumnezeu. El a preferat să păstreze baza a ceea ce înseamnă 
să fii om. Scripturile oferă o relatare concisă a întregului proces prin care lov și-a pierdut 
bunurile și, de asemenea, documentează conduita și atitudinea lui lov. Aceste relatări 
scurte și concise dau sentimentul că lov era aproape relaxat în confruntarea cu această 
ispită, dar dacă ceea ce s-a întâmplat de fapt ar fi recreat — luând în considerare și 
realitatea naturii maliţioase a Satanei — atunci, lucrurile nu ar fi la fel de simple sau 
ușoare precum au fost descrise în aceste fraze. Realitatea a fost mult mai crudă. Acesta 
este nivelul de distrugere și ură cu care Satana tratează omenirea și pe toți cei pe care 
Dumnezeu îi aprobă. Dacă Dumnezeu nu i-ar fi cerut Satanei să nu-i facă rău lui lov, 
Satana l-ar fi omorât cu siguranţă, fără niciun scrupul. Satana nu vrea ca nimeni să se 
închine lui Dumnezeu, nici nu dorește ca aceia care sunt drepţi în ochii lui Dumnezeu și 
cei care sunt desăvârșiți și cinstiți să poată continua să se teamă de Dumnezeu și să se 

ferească de rău. Ca oamenii să se teamă de Dumnezeu și să se ferească de rău 
înseamnă că ei resping și se leapădă de Satana și, astfel, Satana a profitat de 
permisiunea lui Dumnezeu pentru a-și aduna grămadă toată furia și ura asupra lui lov, 
fără milă. Vezi, atunci, cât de mare a fost chinul suferit de lov, de la minte la trup, din 
afară înăuntru. Astăzi, noi nu vedem cum era în acea vreme și putem obţine, din 
relatările din Biblie, doar o scurtă privire asupra emoţiilor lui lov când a fost supus 
chinului pe vremea aceea. 


Integritatea de nezdruncinat a lui lov îl face de rușine pe Satana și îl 
determină să fugă cuprins de panică 

Așadar, ce a făcut Dumnezeu când lov a fost supus la acest chin? Dumnezeu a 
observat și a urmărit și a așteptat finalul. În timp ce Dumnezeu a observat și a privit, cum 
S-a simţit? S-a simţit îndurerat, desigur. Dar e posibil ca Dumnezeu să-Și fi regretat 
permisiunea dată Satanei de a-l ispiti pe lov doar din cauza mâhnirii pe care o simțea? 
Răspunsul este nu, El nu ar fi putut avea astfel de regrete. Căci El credea cu tărie că lov 
era desăvârșit și neprihănit, că se temea de Dumnezeu și se ferea de rău. Dumnezeu 
pur și simplu îi dăduse Satanei oportunitatea de a verifica dreptatea lui lov înaintea lui 
Dumnezeu și de a-și dezvălui propria răutate și caracterul demn de dispreţ. Era, în plus, 
o oportunitate pentru lov de a mărturisi pentru dreptatea sa și frica lui de Dumnezeu și 
pentru ferirea de rău în fața oamenilor din lume, a Satanei și chiar a tuturor celor care ÎI 
urmează pe Dumnezeu. Rezultatul final a dovedit că evaluarea lui lov făcută de 
Dumnezeu era corectă și fără eroare? Chiar l-a biruit lov pe Satana? Aici citim despre 
cuvintele arhetipale rostite de lov, cuvinte care sunt o dovadă că el îl biruise pe Satana. 
El a spus: „Gol am ieșit din pântecele mamei mele și gol mă voi întoarce”. Aceasta este 
atitudinea de ascultare a lui lov faţă de Dumnezeu. În continuare, el a spus: „lahve 
Dumnezeu a dat și lahve Dumnezeu a luat; binecuvântat fie numele lui lahve 
Dumnezeu”. Aceste cuvinte rostite de lov dovedesc faptul că Dumnezeu observă 
profunzimile inimii omului, că El este capabil să privească în mintea omului și dovedesc 
faptul că aprobarea Lui faţă de lov este fără eroare, că acest om aprobat de Dumnezeu 
era drept. „lahve Dumnezeu a dat și lahve Dumnezeu a luat; binecuvântat fie numele lui 
lahve Dumnezeu.” Aceste cuvinte sunt mărturia lui lov pentru Dumnezeu. Tocmai 
aceste cuvinte obișnuite au fost cele care l-au intimidat pe Satana, care l-au făcut de 
rușine și l-au determinat să fugă cuprins de panică și, în plus, care l-au încătușat pe 
Satana și l-au lăsat fără resurse. De asemenea, l-au făcut pe Satana să simtă minunăţia 
și măreţia faptelor lui lahve Dumnezeu și i-au permis să perceapă carisma extraordinară 
a unui om a cărui inimă era stăpânită de calea lui Dumnezeu. În plus, acestea i-au 
demonstrat Satanei vitalitatea puternică arătată de un om mărunt și nesemnificativ în a 
adera la calea fricii de Dumnezeu și a feririi de rău. Satana a fost astfel înfrânt în prima 
competiție. În ciuda faptului că a „învăţat din asta”, Satana nu avea de gând să îl lase 
pe lov să scape, și nici nu își schimbase natura sa malițioasă. Satana a încercat să 

continue să-l atace pe lov, așadar, a venit încă o dată înaintea lui Dumnezeu... 
În continuare, să citim din Scripturi despre a doua oară când lov a fost ispitit. 


3. Satana îl ispitește încă o dată pe lov (corpul lui lov se umple de 
bube) 


a. Cuvintele spuse de Dumnezeu 


lov 2:3 lar lahve Dumnezeu i-a spus Satanei: „Te-ai gândit la slujitorul Meu lov, că nu există 
nimeni altcineva ca el pe pământ, un om desăvârșit și neprihănit, unul care se teme de 
Dumnezeu și se fereşte de rău? Și încă își păstrează integritatea, deși M-ai convins să acţionez 
împotriva lui, să-l distrug fără motiv”. 

lov 2:6 Și lahve Dumnezeu i-a spus Satanei „lată, este în mâna ta; dar cruță-i viața”. 


b. Cuvintele spuse de Satana 


lov 2:4-5 lar Satana l-a răspuns lui lahve Dumnezeu și a zis: „Piele pentru piele, da, un om 
va da tot ce are pentru viaţa lui. Dar întinde-Ți acum mâna și atinge-i carnea și oasele și el Te 
va blestema fățiș”. 


c. Modul în care lov tratează această încercare 


lov 2:9-10 Atunci soţia lui i-a zis: „Încă rămâi neclintit în curăţia ta? Blestemă-L pe Dumnezeu 
și mori!” El i-a răspuns: „Vorbești ca o femeie nebună. Ce?! Să primim de la Dumnezeu doar 
binele și să nu primim și răul?” În toate acestea lov nu a păcătuit deloc prin vorbele sale. 

lov 3:3-4 Să piară ziua în care m-am născut și noaptea în care s-a zis: „S-a născut un 
băiat!” Prefacă-se în întuneric ziua aceea! Fie ca Dumnezeu să nu se îngrijească de ea din 
ceruri, iar lumina să nu strălucească peste ea! 


lubirea lui lov faţă de calea lui Dumnezeu depășește orice altceva 


Scripturile documentează cuvintele rostite dintre Dumnezeu și Satana după cum 
urmează: „lar lahve Dumnezeu i-a spus Satanei: «Te-ai gândit la slujitorul Meu lov, că 
nu există nimeni altcineva ca el pe pământ, un om desăvârșit și neprihănit, unul care se 
teme de Dumnezeu și se ferește de rău? Și încă își păstrează integritatea, deși M-ai 
convins să acţionez împotriva lui, să-l distrug fără motiv»” (lov 2:3). În cadrul acestui 
dialog, Dumnezeu repetă aceeași întrebare pentru Satana. Este o întrebare care ne 
arată evaluarea afirmativă a lui lahve Dumnezeu în privinţa a ceea ce a fost demonstrat 
și trăit de lov în timpul primei încercări și nu este diferită de evaluarea lui lov făcută de 
Dumnezeu înainte ca el să fie suspus ispitirii Satanei. Adică, înainte de a veni ispita 
asupra sa, în ochii lui Dumnezeu, lov era perfect și, prin urmare, Dumnezeu i-a protejat 
pe el și pe familia sa și l-a binecuvântat; el era vrednic de a fi binecuvântat în ochii lui 
Dumnezeu. După ispită, lov nu a păcătuit cu buzele sale pentru că își pierduse bunurile 
și copiii, ci a continuat să laude numele lui lahve. Comportamentul său efectiv l-a făcut 
pe Dumnezeu să-l aplaude și, datorită acestuia, Dumnezeu i-a dat notă maximă. Căci, 
în ochii lui lov, urmașii sau bunurile sale nu erau suficiente pentru a-l face să renunte la 

Dumnezeu. Locul lui Dumnezeu în inima sa, cu alte cuvinte, nu putea fi înlocuit de copiii 
săi sau de vreo proprietate. În timpul primei ispitiri a lui lov, el l-a arătat lui Dumnezeu 
că iubirea lui pentru El și iubirea pentru calea de a se teme de Dumnezeu şi a se feri de 
rău depășea orice altceva. Doar că această încercare i-a oferit lui lov experienţa de a 
primi o răsplată de la lahve Dumnezeu și de a-i fi luate bunurile și copiii. 

Pentru lov, aceasta a fost o experienţă reală care i-a curăţit sufletul; a fost un botez 
al vieţii care i-a împlinit existenţa și, în plus, a fost o sărbătoare somptuoasă care i-a 
testat ascultarea și frica lui de Dumnezeu. Această ispită i-a transformat statutul lui lov 
din cel de om bogat în cineva care nu avea nimic și i-a permis, de asemenea, să 
experimenteze abuzul omenirii de către Satana. Destituirea sa nu l-a făcut să-i fie scârbă 
de Satana; mai degrabă, în actele infame ale Satanei, el a văzut urâţenia și caracterul 
vrednic de dispreț al acestuia, precum și dușmănia și răzvrătirea Satanei față de 
Dumnezeu, iar aceasta l-a încurajat și mai mult să rămână neclintit pe calea de a se 
teme de Dumnezeu și a se feri de rău. El a jurat că nu se va lepăda niciodată de 
Dumnezeu și nu va întoarce spatele căii lui Dumnezeu din cauza factorilor externi, 
precum bunurile, copiii sau rudele, și că nici nu va fi vreodată sclavul Satanei, al bunurilor 
sau al vreunei persoane; în afară de lahve Dumnezeu, nimeni nu putea fi Domnul sau 
Dumnezeul său. Acestea erau aspiraţiile lui lov. Pe de altă parte, lov obținuse, de 
asemenea, ceva din această ispită: el câștigase mari bogății prin încercările pe care i le- 
a dat Dumnezeu. 

În timpul vieții lui lov din cele câteva decenii precedente, el contemplase faptele lui 
lahve și câștigase binecuvântările lui lahve Dumnezeu pentru el. Erau binecuvântări 
care îl făceau să se simtă extrem de stânjenit și îndatorat, căci el credea că nu făcuse 
nimic pentru Dumnezeu și, totuși, primise binecuvântări atât de mari și se bucurase de 
atât de mult har. Din acest motiv, el se ruga deseori în inima sa, sperând că va putea 
să-L răsplătească pe Dumnezeu, sperând că va avea oportunitatea de a fi mărturie 
pentru faptele și măreţia lui Dumnezeu și sperând că Dumnezeu îi va pune ascultarea 
la încercare și, mai mult, că putea fi purificată credința sa, până când ascultarea și 
credinţa lui aveau să câștige aprobarea lui Dumnezeu. Apoi, când încercarea a venit 
asupra lui lov, el a crezut că Dumnezeu îi auzise rugăciunile. lov a prețuit această 
oportunitate mai mult decât orice altceva și, prin urmare, nu a îndrăznit să o trateze cu 
ușurință, astfel încât cea mai mare dorinţă a sa de o viaţă să poată fi realizată. Sosirea 
acestei oportunităţi a însemnat că ascultarea și frica lui de Dumnezeu puteau fi puse la 
încercare și puteau fi purificate. În plus, însemna că lov avea șansa de a câștiga 
aprobarea lui Dumnezeu, astfel aducându-l mai aproape de El. În timpul încercării, o 
astfel de credinţă și căutare i-au permis să devină mai desăvârșit și să câștige o 
înțelegere mai profundă a voii lui Dumnezeu. lov, de asemenea, a devenit mai 
recunoscător pentru binecuvântările și harurile lui Dumnezeu, în inima sa, a oferit mai 
multă laudă faptelor lui Dumnezeu și a fost mai temător și mai respectuos față de 

Dumnezeu și a tânjit mai mult după frumusețea, măreția și sfințenia lui Dumnezeu. In 


105 


acest moment, deși lov era tot o persoană care se temea de Dumnezeu și se ferea de 
rău în ochii lui Dumnezeu, în privința experiențelor sale, credința și cunoașterea lui lov 
au progresat văzând cu ochii: credinţa lui sporise, ascultarea sa câștigase un punct de 
sprijin, iar frica lui de Dumnezeu devenise mai profundă. Deși această încercare îi 
transformase spiritul și viaţa lui lov, o astfel de transformare nu l-a mulţumit pe lov, și 
nici nu i-a încetinit progresul. În timp ce calcula ceea ce câștigase din această încercare 
și luând în considerarea propriile sale defecte, el s-a rugat în liniște, așteptând ca 
următoarea încercare să vină asupra sa, pentru că el tânjea ca ascultarea, credinţa și 
frica lui de Dumnezeu să fie înălțate în timpul următoarei încercări a lui Dumnezeu. 

Dumnezeu observă gândurile cele mai ascunse ale omului și tot ceea ce omul spune 
și face. Gândurile lui lov au ajuns la urechile lui lahve Dumnezeu, iar Dumnezeu i-a 
ascultat rugăciunile și, în acest mod, următoarea încercare a lui Dumnezeu pentru lov a 
sosit precum era de așteptat. 


În mijlocul suferințelor teribile, lov îşi dă seama cu adevărat de grija lui 
Dumnezeu pentru omenire 


După întrebările lui lahve Dumnezeu pentru Satana, Satana era fericit în secret. 
Aceasta deoarece Satana știa că i se va mai permite încă o dată să îl atace pe omul 
care era desăvârșit în ochii lui Dumnezeu — pentru Satana, acest lucru reprezenta o 
oportunitate rară. Satana voia să folosească această oportunitate pentru a compromite 
complet convingerea lui lov, pentru a-l face să-și piardă credinţa în Dumnezeu și, prin 
urmare, să nu se mai teamă de Dumnezeu sau să nu mai binecuvânteze numele lui 
lahve. Aceasta îi va da o șansă Satanei: indiferent de loc sau de timp, va putea să facă 
din lov o jucărie ţinută sub comanda lui. Satana și-a ascuns intenţiile malefice fără urmă, 
dar nu a putut să-și țină natura rea sub control. Se face aluzie la acest adevăr în 
răspunsul său la cuvintele lui lahve Dumnezeu, precum este consemnat în Scripturi: „lar 
Satana l-a răspuns lui lahve Dumnezeu și a zis: «Piele pentru piele, da, un om va da tot 
ce are pentru viaţa lui. Dar întinde-Ţi acum mâna și atinge-i carnea și oasele și el Te va 
blestema fățiș»” (lov 2:4-5). Este imposibil să nu dobândești cunoștințe esenţiale și un 
înțeles al malițiozității Satanei din acest dialog dintre Dumnezeu și Satana. După ce au 
auzit aceste erezii ale Satanei, toţi aceia care iubesc adevărul şi detestă răul vor avea, 
fără îndoială, o ură mai mare pentru josnicia și neruşinarea Satanei, se vor simţi îngroziţi 
și dezgustaţi de ereziile lui şi, în același timp, vor aduce profunde rugăciuni şi urări de 
bine pentru lov, rugându-se ca acest om al neprihănirii să poată atinge desăvârșirea, 
dorindu-și ca acest om care se teme de Dumnezeu și se ferește de rău să biruie 
întotdeauna ispitele Satanei și să trăiască în lumină, sub călăuzirea și binecuvântările 
lui Dumnezeu; la fel, astfel de oameni îşi vor dori și ca faptele drepte ale lui lov să îi 
îndemne și încurajeze întotdeauna pe toţi cei care urmăresc calea de a se teme de 
Dumnezeu și a se feri de rău. Deși intenţia maliţioasă a Satanei poate fi observată în 
această declaraţie, Dumnezeu a consimțit cu ușurință „cererea Satanei” — dar El a pus 

și o condiţie: „lată, este în mâna ta; dar cruță-i viaţa” (lov 2:6). Deoarece, de data 
aceasta, Satana a cerut să își întindă mâna pentru a-i răni trupul lui lov, Dumnezeu a 
spus „dar cruță-i viața”. Înţelesul acestor cuvinte este că El i-a dat trupul lui lov Satanei, 
dar viaţa lui lov era în mâinile lui Dumnezeu. Satana nu putea să-i ia viaţa lui lov, dar, în 
afară de aceasta, Satana putea să folosească orice mijloc sau metodă împotriva lui lov. 

După obținerea permisiunii lui Dumnezeu, Satana s-a grăbit să ajungă la lov și și-a 
întins mâna pentru a-i afecta pielea, făcându-l să aibă bube pe tot corpul, iar lov a simțit 
durere pe pielea sa. lov a lăudat minunăţia și sfințenia lui lahve Dumnezeu, ceea ce l-a 
făcut pe Satana și mai flagrant în îndrăzneala sa. Deoarece simţise bucuria de a-l răni pe 
om, Satana și-a întins mâna și a zgâriat trupul lui lov, făcându-i bubele să supureze. lov 
a simţit imediat o durere și un chin în trupul său, care erau fără asemănare, și nu a putut 
să se abţină să nu se scarpine din cap până în picioare cu mâinile sale, de parcă acest 
lucru ar fi ușurat lovitura care fusese aplicată spiritului său de către această durere a 
trupului. El a realizat că Dumnezeu îi era alături, supraveghindu-l, și a făcut tot ce a putut 
să se întărească. A îngenuncheat încă o dată și a spus: Te uiţi în inima omului, îi observi 
suferința; de ce Te preocupă slăbiciunea lui? Lăudat fie numele lui lahve Dumnezeu. 
Satana a văzut durerea insuportabilă a lui lov, dar nu l-a văzut pe lov lepădând numele 
lui lahve Dumnezeu. Prin urmare, și-a întins grăbit mâna să îi afecteze oasele lui lov, 
disperat să-l sfâșie în bucăţi. Într-o clipă, lov a simţit un chin fără precedent; era ca și cum 
carnea i-ar fi fost smulsă de pe oase și oasele i-ar fi fost zdrobite, bucată cu bucată. Acest 
chin îngrozitor l-a făcut să se gândească la faptul că ar fi mai bine să moară... Abilitatea 
lui de a suporta această durere își atinsese limitele... Voia să urle, voia să își smulgă 
pielea de pe corp, în încercarea de a-și atenua durerea — totuși, s-a abținut să urle și nu 
și-a smuls pielea de pe corp, căci nu voia să-l lase pe Satana să-i vadă slăbiciunea. 
Așadar, lov a îngenuncheat din nou, dar de data aceasta, nu a simțit prezenţa lui lahve 
Dumnezeu. El știa că lahve Dumnezeu era deseori înaintea lui și în spatele lui și de 
ambele părţi ale sale. Totuși, în timpul durerii sale, Dumnezeu nu Se uitase nici măcar o 
dată; El Și-a acoperit fața și S-a ascuns, căci semnificaţia creației omului nu era de a 
aduce suferință asupra omului. În acest moment, lov plângea și făcea tot ce putea pentru 
a îndura această agonie fizică, totuși, nu putea să se mai abţină să nu-l mulțumească lui 
Dumnezeu: „Omul cade la prima lovitură, este slab și fără putere, este tânăr și ignorant — 
de ce ai dori să fii atât de atent și de blând faţă de el? Mă lovești, totuși, Te doare să o 
faci. Ce anume din om este vrednic de grija și preocuparea Ta?” Rugăciunile lui lov au 
ajuns la urechile lui Dumnezeu, iar Dumnezeu a fost tăcut, privind fără să scoată niciun 
sunet... După ce a încercat toate șiretlicurile posibile fără succes, Satana a plecat în 
tăcere, totuși, acesta nu a fost sfârșitul încercărilor lui Dumnezeu pentru lov. Deoarece 
puterea lui Dumnezeu care fusese dezvăluită în lov nu fusese făcută publică, povestea lui 
lov nu s-a încheiat cu retragerea Satanei. Pe măsură ce alte personaje și-au făcut apariţia, 
aveau să se desfășoare și mai multe scene spectaculoase. 

O altă manifestare a fricii lui lov de Dumnezeu și a feririi de rău este 
preamărirea lui pentru numele lui Dumnezeu în toate lucrurile 


lov suferise devastarea Satanei, totuși, el nu se lepădase de numele lui lahve 
Dumnezeu. Soţia lui a fost prima care a ieșit și, jucând rolul Satanei într-o formă care e 
vizibilă pentru ochii oamenilor, l-a atacat pe lov. Textul original descrie astfel lucrurile: 
„Atunci soţia lui i-a zis: Încă rămâi neclintit în curăţia ta? Blestemă-L pe Dumnezeu și 
mori!” (lov 2:9). Acestea erau cuvintele rostite de Satana deghizat în om. Acestea erau 
un atac și o acuzaţie, precum și o îndemnare, o ispită și o defăimare. După ce a eșuat 
în a-i ataca trupul lui lov, Satana a atacat apoi direct integritatea lui lov, dorind să o 
utilizeze pentru a-l face pe lov să renunţe la integritatea sa, să renunțe la Dumnezeu și 
să nu mai trăiască. La fel, a dorit Satana să folosească astfel de cuvinte pentru a-l tenta 
pe lov: dacă lov lepăda numele lui lahve, atunci, el nu trebuia să îndure un asemenea 
chin; se putea elibera de chinul trupului. Confruntat cu sfatul soției sale, lov a certat-o, 
spunând: „El i-a răspuns: «Vorbești ca o femeie nebună. Ce?! Să primim de la 
Dumnezeu doar binele și să nu primim și răul?»” (lov 2:10). lov cunoștea demult aceste 
cuvinte, dar în acest moment s-a dovedit adevărul cunoașterii lor de către lov. 

Când soţia l-a sfătuit să Îl blesteme pe Dumnezeu și să moară, ceea ce voia să 
spune era: „Dumnezeul tău te tratează astfel, așadar, de ce nu Îl blestemi? De ce mai 
ești în viată? Dumnezeul tău este atât de nedrept cu tine, totuși, tu spui «binecuvântat 
fie numele lui lahve». Cum a putut El să trimită dezastrul asupra ta, când tu Îi 
binecuvântezi numele? Grăbește-te și leapădă numele lui Dumnezeu și nu Îl mai urma. 
Atunci, se vor termina greutăţile tale”. În acest moment, s-a produs mărturia pe care 
Dumnezeu dorea să o vadă în lov. Nicio persoană obișnuită nu putea să fie o asemenea 
mărturie, nici nu citim despre aceasta în niciuna dintre poveștile Bibliei — dar Dumnezeu 
o văzuse cu mult înainte ca lov să rostească aceste cuvinte. Dumnezeu dorea numai să 
utilizeze această oportunitate pentru a-i permite lui lov să dovedească tuturor că 
Dumnezeu avea dreptate. Confruntat cu sfatul soției lui, lov nu numai că nu a renunţat 
la integritate sau la Dumnezeu, ci i-a și spus soției sale: „Să primim de la Dumnezeu 
doar binele și să nu primim și răul?” Au aceste cuvinte o importanță deosebită? Aici, 
există doar un singur fapt capabil să dovedească importanţa acestor cuvinte. Importanţa 
acestor cuvinte este că ele sunt aprobate de Dumnezeu în inima Sa, sunt ceea ce dorea 
Dumnezeu, sunt ceea ce Dumnezeu voia să audă și sunt finalul pe care Dumnezeu 
tânjea să-l vadă; aceste cuvinte sunt, de asemenea, miezul mărturiei lui lov. Prin 
aceasta, desăvârșirea, onestitatea, frica de Dumnezeu și ferirea lui lov de rău au fost 
dovedite. Valoarea lui lov constă în modul în care, când a fost ispitit și chiar când tot 
corpul i-a fost acoperit cu bube, când a îndurat cel mai groaznic chin și când soţia lui și 
rudele l-au sfătuit, el tot a rostit asemenea cuvinte. Ca să o spunem altfel, în inima sa, 
el credea că, indiferent de ispite sau de cât de teribile ar fi greutăţile sau chinul, chiar 
dacă moartea avea să vină asupra lui, el nu va renunţa la Dumnezeu sau nu va 

abandona calea de a se teme de Dumnezeu și a se feri de rău. Vezi, așadar, că 
Dumnezeu deţinea cel mai important loc în inima sa și că exista un singur Dumnezeu în 
inima lui. Din această cauză citim astfel de descrieri ale sale în Scripturi, precum: În 
toate acestea lov nu a păcătuit deloc prin vorbele sale. Nu numai că nu a păcătuit cu 
buzele, ci nici în inima lui nu s-a plâns în privinţa lui Dumnezeu. El nu a spus cuvinte 
supărătoare despre Dumnezeu, nici nu a păcătuit împotriva Lui. Nu numai că gura sa a 
binecuvântat numele lui Dumnezeu, ci el a binecuvântat numele Lui și în inima sa; gura 
și inima lui erau la unison. Acesta era adevăratul lov văzut de Dumnezeu și acesta a 


fost exact motivul pentru care Dumnezeu îl preţuia pe lov. 


Multele lucruri pe care oamenii le înțeleg greșit despre lov 


Dificultatea îndurată de lov nu era lucrarea mesagerilor trimiși de Dumnezeu, nici nu 
era cauzată de propria mână a lui Dumnezeu. În schimb, era cauzată personal de 
Satana, dușmanul lui Dumnezeu. În consecinţă, nivelul dificultății îndurate de lov a fost 
deosebit de sever. Totuși, în acest moment, lov a demonstrat, fără rezerve, cunoașterea 
sa zilnică fată de Dumnezeu din inima lui, principiile acţiunilor lui zilnice și atitudinea sa 
față de Dumnezeu -— acesta este adevărul. Dacă lov nu ar fi fost ispitit, dacă Dumnezeu 
nu ar fi adus încercări asupra lui lov, când lov a spus: „lahve Dumnezeu a dat și lahve 
Dumnezeu a luat; binecuvântat fie numele lui lahve Dumnezeu”, ai spune că lov este un 
ipocrit; Dumnezeu îi dăduse atât de mult bunuri, așadar, desigur că binecuvânta numele 
lui lahve. Dacă, înainte de a fi supus la încercări, lov ar fi spus: „Să primim de la 
Dumnezeu doar binele și să nu primim și răul?”, ai spune că lov exagera și că nu lepăda 
numele lui Dumnezeu de vreme ce era binecuvântat deseori de mâna lui Dumnezeu. Ai 
spune că, dacă Dumnezeu ar fi adus dezastrul asupra lui, atunci, el ar fi lepădat cu 
siguranță numele lui Dumnezeu. Totuși, când lov s-a aflat în împrejurări pe care nimeni 
nu și le-ar dori sau nu ar dori să le vadă, împrejurări pe care nimeni nu ar dori să le 
suporte, pe care oamenii se tem să le îndure, împrejurări pe care nici Dumnezeu nu 
putea suporta să le privească, lov tot a putut să își păstreze integritatea: „lahve 
Dumnezeu a dat și lahve Dumnezeu a luat; binecuvântat fie numele lui lahve 
Dumnezeu” și „Să primim de la Dumnezeu doar binele și să nu primim şi răul?” 
Confruntaţi cu comportamentul lui lov din acest moment, cei care iubesc să rostească 
cuvinte măreţe, slove și învățături, toți rămân fără cuvinte. Cei care preamăresc numele 
lui Dumnezeu doar în vorbire, dar care încă nu au acceptat niciodată încercările lui 
Dumnezeu, sunt condamnați de integritatea la care lov nu a renunţat, iar cei care nu ar 
fi crezut niciodată că omul poate să rămână neclintit pe calea lui Dumnezeu sunt judecați 
de mărturia lui lov. Confruntaţi cu purtarea lui lov în timpul acestor încercări și cu acele 
cuvintele pe care le-a rostit, unii oameni se vor simţi confuzi, unii se vor simţi invidioși, 
unii se vor simţi neîncrezători, iar unii vor părea chiar dezinteresați, strâmbând din nas 
la mărturia lui lov, deoarece ei nu numai că văd chinul care a venit asupra lui lov în 
timpul încercărilor și citesc cuvintele rostite de lov, ci văd și „slăbiciunea” omenească 


109 


afișată de lov când au venit încercările asupra lui. Această „slăbiciune”, ei o consideră 
a fi presupusa imperfecţiune din desăvârșirea lui lov, defectul omului care, în ochii lui 
Dumnezeu, era desăvârșit. Adică, se consideră că aceia care sunt desăvârșiți sunt fără 
defecte, fără pată sau murdărie, că nu au slăbiciuni, că nu cunosc durerea, că nu se 
simt niciodată nefericiţi sau demoralizați și că sunt lipsiţi de ură sau de comportamente 
externe extreme; drept rezultat, marea majoritate a oamenilor nu cred că lov era într- 
adevăr desăvârşit. Oamenii nu aprobă o mare parte din comportamentul său din timpul 
încercărilor. De exemplu, când lov și-a pierdut bunurile și copiii, el nu a izbucnit în lacrimi, 
așa cum și-ar imagina oamenii. „Lipsa lui de cuviinţă” îi face pe oameni să creadă că era 
rece, pentru că nu avea lacrimi sau afecţiune pentru familia sa. Aceasta este prima 
impresie neplăcută pe care o au oamenii despre lov. Ei consideră comportamentul său 
ulterior și mai uluitor: „Își dă haina” a fost interpretat de oameni ca un semn de lipsă de 
respect față de Dumnezeu și „și-a ras capul” se consideră în mod greșit că înseamnă 
blasfemia și opoziţia lui lov față de Dumnezeu. În afară de cuvintele lui lov că: „lahve 
Dumnezeu a dat și lahve Dumnezeu a luat; binecuvântat fie numele lui lahve 
Dumnezeu”, oamenii nu văd nimic din dreptatea lui lov care să fi fost lăudat de 
Dumnezeu și, prin urmare, evaluarea lui lov făcută de către majoritatea lor nu este nimic 
mai mult decât nepricepere, înțelegere greșită, îndoială, condamnare și aprobare doar 
în teorie. Niciunul dintre ei nu poate să înțeleagă și să aprecieze cu adevărat cuvintele 
lui lahve Dumnezeu, care spun că lov era un om cinstit și desăvârșit, unul care se temea 
de Dumnezeu și se ferea de rău. 

Pe baza impresiei lor de mai sus în privinţa lui lov, oamenii au dubii și în privința 
dreptăţii lui, căci acţiunile lui lov și conduita sa, consemnate în Scripturi, nu erau atât de 
impresionant de emoţionante precum și le-ar fi imaginat oamenii. Nu numai că el nu a 
săvârșit fapte mărețe, dar și-a luat și un ciob să se scarpine în timp ce stătea în cenușă. 
Și această faptă îi uluiește pe oameni şi îi face să se îndoiască — și chiar să nege — 
dreptatea lui lov căci, în timp ce se scărpina, el nu se ruga sau nu Îi făcea promisiuni lui 
Dumnezeu; ba mai mult, nici nu a fost văzut plângând de durere. În acest stadiu, oamenii 
văd doar slăbiciunea lui lov și nimic altceva și, prin urmare, chiar când îl aud pe lov 
spunând: „Să primim de la Dumnezeu doar binele și să nu primim și răul?”, ei sunt 
complet neimpresionaţi sau nehotărâţi și încă nu pot discerne dreptatea lui lov din 
cuvintele sale. Impresia de bază pe care lov le-o dă oamenilor în timpul chinului 
încercărilor sale este că el nu era nici slugarnic, nici arogant. Oamenii nu văd povestea 
din spatele comportamentului său, care se desfășura în adâncul inimii sale, și nici nu 
văd frica de Dumnezeu din inima lui sau aderarea lui la principiul căii de a se feri de rău. 
Nepăsarea sa îi face pe oameni să creadă că desăvârșirea și dreptatea sa nu erau decât 
vorbe goale, că frica lui de Dumnezeu era doar un zvon; „slăbiciunea” pe care el o 
dezvăluia în exterior, în schimb, îi impresionează profund, oferindu-le o „nouă 
perspectivă” și chiar o „nouă înțelegere” în privința omului pe care Dumnezeu îl definește 
ca desăvârșit și neprihănit. O astfel de „nouă perspectivă” și „nouă înţelegere” sunt 

dovedite când lov a deschis gura și a blestemat ziua în care s-a născut. 

Deși nivelul chinului pe care l-a suferit este de neimaginat și de neînțeles pentru 
orice om, el nu a rostit cuvinte de erezie, ci doar și-a ameliorat durerea trupului prin 
mijloace proprii. După cum consemnează Scripturile, el a spus: „Să piară ziua în care 
m-am născut și noaptea în care s-a zis: «S-a născut un băiat!»” (lov 3:3). Poate nimeni 
nu a considerat vreodată că aceste cuvinte sunt importante și poate sunt oameni care 
le-au acordat atenţie. În opinia voastră, ele înseamnă că lov s-a opus lui Dumnezeu? 
Sunt ele o plângere împotriva lui Dumnezeu? Știu că mulţi dintre voi aveţi anumite idei 
despre aceste cuvinte rostite de lov și credeți că, dacă lov era desăvârșit și neprihănit, 
el nu ar fi trebuit să arate nicio slăbiciune sau durere și ar fi trebuit, în schimb, să fi 
confruntat orice atac al Satanei în mod pozitiv și chiar să fi zâmbit la vederea ispitelor 
Satanei. Nu ar fi trebuit să aibă nicio reacţie la chinul adus asupra trupului său de Satana, 
nici nu ar fi trebuit să afișeze vreo emoție din inima sa. El ar fi trebuit chiar să Îi ceară lui 
Dumnezeu să facă aceste încercări și mai dure. Acesta este lucrul care ar trebui arătat 
și avut de cineva care este neclintit și care se teme cu adevărat de Dumnezeu și se 
fereşte de rău. În acest chin teribil, lov a blestemat însă ziua nașterii sale. El nu s-a plâns 
de Dumnezeu, cu atât mai puţin nu a avut nicio intenţie de a se opune lui Dumnezeu. 
Acesta este un lucru mult mai ușor de zis decât de făcut, căci, din timpuri străvechi și 
până astăzi, nimeni nu a trăit asemenea ispite sau nu a suferit ceea ce s-a abătut asupra 
lui lov. Așadar, de ce nimeni nu a trecut niciodată prin același tip de ispite ca lov? 
Deoarece, după cum consideră Dumnezeu, nimeni nu poate să suporte o asemenea 
responsabilitate sau însărcinare, nimeni nu ar putea face cum a făcut lov și, în plus, 
nimeni nu ar putea, în afară de a blestema ziua nașterii lor, să nu se lepede de numele 
lui Dumnezeu și să continue să binecuvânteze numele lui lahve Dumnezeu, așa cum a 
făcut lov când s-a abătut asupra lui un asemenea chin. Ar putea cineva să facă asta? 
Când spunem asta despre lov, îi apreciem comportamentul? Era un om drept și putea 
să fie o asemenea mărturie pentru Dumnezeu și era capabil să îl facă pe Satana să fugă 
ținându-se cu mâinile de cap, astfel încât nu a mai venit niciodată înaintea lui Dumnezeu 
pentru a-l acuza — deci ce e în neregulă cu a-l aprecia? Este posibil ca voi să aveți 
standarde mai înalte decât Dumnezeu? Este posibil ca voi să vă comportaţi chiar mai 
bine decât lov când vor veni încercări asupra voastră? lov a fost lăudat de Dumnezeu — 
ce obiecţii ați putea avea? 


lov blestemă ziua nașterii sale pentru că nu vrea ca Dumnezeu să fie 
îndurerat de el 


Deseori spun că Dumnezeu privește în inimile oamenilor, în timp ce oamenii se uită 
la înfăţișările exterioare ale oamenilor. Deoarece Dumnezeu privește în inimile 
oamenilor, El înțelege esenţa lor, în timp ce oamenii definesc esenţa altor oameni pe 
baza exteriorului lor. Când lov a deschis gura și a blestemat ziua nașterii sale, această 
faptă a uluit toate persoanele spirituale, inclusiv pe cei trei prieteni ai lui lov. Omul a venit 

de la Dumnezeu și ar trebui să fie recunoscător pentru viaţă și trup, precum și pentru 
ziua nașterii sale, acordate lui de Dumnezeu, și nu ar trebui să le blesteme. Aceasta 
este ceva ce oamenii de rând pot să înțeleagă și să conceapă. Pentru oricine care îl 
urmează pe Dumnezeu, această înțelegere este sacră și de neîncălcat și este un adevăr 
care nu se poate schimba niciodată. lov, pe de altă parte, a încălcat regulile: a blestemat 
ziua nașterii sale. Aceasta este o faptă pe care oamenii de rând o consideră a fi intrarea 
într-o zonă interzisă. Nu numai că lov nu are dreptul la înțelegerea și simpatia oamenilor, 
el nu are dreptul nici la iertarea lui Dumnezeu. În același timp, și mai mulți oameni devin 
plini de dubii faţă de dreptatea lui lov, căci se părea că favoarea lui Dumnezeu faţă de 
el l-a făcut pe lov să fie îngăduitor cu sine însuși; l-a făcut atât de îndrăzneţ și de 
nesăbuit, încât nu numai că nu l-a mulțumit lui Dumnezeu pentru că l-a binecuvântat și 
a avut grijă de el în timpul vieții, ci a osândit la pierzanie ziua nașterii sale. Ce este 
aceasta, dacă nu opoziţie față de Dumnezeu? Astfel de lucruri superficiale le oferă 
oamenilor dovada pentru a condamna această faptă a lui lov, dar cine poate ști ce 
gândea cu adevărat lov în acel moment? Cine poate ști motivul pentru care lov se 
comporta în acel mod? Doar Dumnezeu și lov însuși știu povestea reală și motivele 
inerente. 

Când Satana și-a întins mâna pentru a-i răni oasele lui lov, lov a căzut în ghearele 
lui, fără mijloace să scape sau putere să reziste. Trupul și sufletul lui au suferit o durere 
imensă, iar această durere l-a făcut profund conștient de lipsa totală de importanţă, de 
fragilitatea și de lipsa de putere a omului care trăiește în trup. În același timp, el a 
dobândit și o recunoaștere și o înțelegere profundă a motivului pentru care Dumnezeu 
este hotărât să aibă grijă și să se preocupe de omenire. În ghearele Satanei, lov a 
realizat că omul, care este din carne și oase, este, de fapt, foarte slab și lipsit de putere. 
Când a căzut în genunchi și s-a rugat lui Dumnezeu, el a simţit că parcă Dumnezeu Își 
acoperea fața și Se ascundea, căci Dumnezeu îl lăsase complet în mâinile Satanei. În 
același timp, Dumnezeu a plâns și pentru el și, în plus, era profund mâhnit pentru el; 
Dumnezeu era îndurerat de durerea lui și rănit de suferinţa lui... lov a simţit durerea lui 
Dumnezeu, precum și cât era de insuportabilă pentru Dumnezeu... lov nu a vrut să ÎI 
mai facă să sufere, nici nu a vrut ca Dumnezeu să plângă pentru el, cu atât mai puțin, 
nu a vrut să ÎI vadă pe Dumnezeu îndurerat din cauza lui. În acest moment, lov a vrut 
doar să se dezbrace de trup, să nu mai îndure durerea provocată de acesta, deoarece 
asta ar fi oprit chinul lui Dumnezeu din cauza durerii sale — totuși, el nu a putut și a trebuit 
să tolereze nu numai durerea trupului, ci și chinul de a nu dori să-L neliniștească pe 
Dumnezeu. Aceste două dureri — una a trupului și una a sufletului — au adus o durere 
sfâșietoare, insuportabilă asupra lui lov și l-au făcut să simtă cum limitele unui om, care 
este făcut din carne și oase, te pot face să te simți frustrat și neajutorat. În aceste 
împrejurări, dorul său de Dumnezeu a devenit mai puternică, iar dezgustul față de 
Satana a devenit mai intens. În acest stadiu, lov ar fi preferat să nu se fi născut niciodată 
în lumea oamenilor, ar fi vrut mai degrabă să nu existe, decât să-L vadă pe Dumnezeu 

vărsând lacrimi sau simțind durere de dragul lui. A început să fie profund scârbit de trupul 
său, să fie sătul până peste cap de el însuși, de ziua nașterii sale și chiar de tot ce era 
legat de el. Nu dorea ca ziua sa de naștere sau orice avea legătură cu ea să mai fie 
menţionat, așadar, și-a deschis gura și a blestemat ziua nașterii sale: „Să piară ziua în 
care m-am născut și noaptea în care s-a zis: «S-a născut un băiat!» Prefacă-se în 
întuneric ziua aceea! Fie ca Dumnezeu să nu se îngrijească de ea din ceruri, iar lumina 
să nu strălucească peste ea!” (lov 3:3-4). Cuvintele lui lov exprimă dezgustul său pentru 
sine însuși: „Să piară ziua în care m-am născut și noaptea în care s-a zis: «S-a născut 
un băiat!»”, precum și vina pe care a simţit-o faţă de sine însuși și sentimentul său de 
îndatorare pentru că l-a provocat durere lui Dumnezeu: „Prefacă-se în întuneric ziua 
aceea! Fie ca Dumnezeu să nu se îngrijească de ea din ceruri, iar lumina să nu 
strălucească peste ea!” Aceste două pasaje sunt expresia fundamentală a modului în 
care s-a simţit lov atunci și demonstrează pe deplin, tuturor, desăvârșirea și neprihănirea 
sa. În același timp, așa cum își dorise lov, credinţa și ascultarea sa față de Dumnezeu, 
precum și frica sa de Dumnezeu au fost cu adevărat sporite. Desigur, această sporire 
este exact efectul la care Se așteptase Dumnezeu. 


lov îl învinge pe Satana și devine un om adevărat în ochii lui Dumnezeu 


Când lov a trecut prin încercările sale prima dată, el a rămas fără toate bunurile şi 
toţi copiii săi, dar nu a căzut ca urmare a acestor lucruri și nu a zis nimic care să fie un 
păcat împotriva lui Dumnezeu. El biruise ispitele Satanei și trecuse peste bunurile 
materiale, urmașii săi și încercarea de a pierde toate posesiunile sale lumești, ceea ce 
înseamnă că a putut să asculte de Dumnezeu când a luat de la el și a putut să ofere 
mulțumiri și laude lui Dumnezeu, datorită lucrurilor făcute de Dumnezeu. Așa a fost 
comportamentul lui lov în timpul primei ispitiri a Satanei și așa a fost și mărturia lui lov 
în timpul primei încercări a lui Dumnezeu. În a doua încercare, Satana și-a întins mâna 
să-l rănească pe lov și, deși lov a experimentat o durere mai mare ca niciodată, mărturia 
sa tot a fost suficientă pentru a-i ului pe oameni. El și-a folosit tăria de caracter, 
convingerea și ascultarea față de Dumnezeu, precum și frica de Dumnezeu, pentru a-l 
mai învinge încă o dată pe Satana, iar comportamentul și mărturia lui au fost încă o dată 
aprobate și privilegiate de Dumnezeu. În timpul acestei ispite, lov a folosit 
comportamentul său efectiv pentru a-i declara Satanei că durerea trupului nu putea să- 
i schimbe credinţa și ascultarea față de Dumnezeu sau să-l lase fără devotamentul său 
pentru Dumnezeu și frica lui de El; el nu avea să renunţe la Dumnezeu sau la propria 
desăvârșire și neprihănire din cauză că se confrunta cu moartea. Determinarea lui lov 
l-a făcut laş pe Satana, credinţa lui l-a lăsat pe Satana înfricoșat și tremurând, 
intensitatea cu care a luptat împotriva Satanei în timpul bătăliei lor pe viaţă și pe moarte 
l-a umplut pe Satana de resentimente și de o ură profundă; desăvârșirea și neprihănirea 
lui l-au lăsat pe Satana incapabil să-i mai facă ceva, astfel încât Satana și-a abandonat 
atacurile asupra lui și a renunţat la acuzaţiile sale împotriva lui lov, pe care le lansase 

înaintea lui lahve Dumnezeu. Aceasta însemna că lov biruise lumea, biruise trupul, îl 
biruise pe Satana și biruise moartea; el era complet și pe deplin un om care-l aparţinea 
lui Dumnezeu. În timpul acestor două încercări, lov a rămas neclintit în mărturia sa, și-a 
trăit într-adevăr desăvârșirea și neprihănirea și și-a mărit sfera principiilor de viaţă de a 
se teme de Dumnezeu și a se feri de rău. După ce a trecut prin aceste două încercări, 
s-a născut în lov o experienţă mai bogată, iar această experienţă l-a făcut mai matur și 
mai experimentat, l-a făcut mai puternic, cu o convingere mai profundă și l-a făcut mai 
încrezător în dreptatea și valoarea integrităţii pe care și-a păstrat-o cu fermitate. 
Încercările lui lahve Dumnezeu pentru lov i-au dat o înțelegere și o măsură profundă a 
preocupării lui Dumnezeu pentru om și i-au permis să simtă valoarea iubirii lui 
Dumnezeu, iar din acest moment, respectul și iubirea față de Dumnezeu au fost 
adăugate fricii sale de Dumnezeu. Încercările lui lahve Dumnezeu nu numai că nu l-au 
îndepărtat pe lov de EI, ci i-au adus inima mai aproape de Dumnezeu. Când durerea 
trupească îndurată de lov a atins punctul culminant, grija pe care o simţea din partea lui 
lahve Dumnezeu nu i-a dat de ales decât să-și blesteme ziua nașterii. Un astfel de 
comportament nu a fost planificat cu mult timp înainte, ci a fost o revelaţie naturală a 
respectului și iubirii pentru Dumnezeu din inima sa, a fost o revelaţie naturală care a 
venit din respectul și iubirea sa pentru Dumnezeu. Adică, deoarece era dezgustat de el 
însuși și nu era dispus și nu putea rezista să-L chinuiască pe Dumnezeu, respectul și 
iubirea sa au atins astfel punctul de altruism. În acest moment, lov și-a ridicat adoraţia 
și dorul său de lungă durată pentru Dumnezeu și devotamentul pentru El la nivelul de 
respect și iubire. În același timp, el și-a ridicat și credinţa și ascultarea față de Dumnezeu 
și frica de Dumnezeu la nivelul de respect și iubire. Nu și-a permis să facă nimic care |- 
ar provoca rău lui Dumnezeu, nu și-a permis un comportament care L-ar răni pe 
Dumnezeu și nu și-a permis să aducă tristeţe, durere sau chiar nefericire asupra lui 
Dumnezeu, din motive personale. În ochii lui Dumnezeu, deși lov era același ca înainte, 
credința, ascultarea și frica sa de Dumnezeu Îi aduseseră lui Dumnezeu bucurie și 
mulțumire deplină. În acest stadiu, lov atinsese desăvârșirea pe care Dumnezeu Se 
aștepta să o atingă; el devenise cineva cu adevărat vrednic de a fi numit „desăvârșit și 
neprihănit” în ochii lui Dumnezeu. Faptele lui drepte i-au permis să îl biruie pe Satana și 
să rămână neclintit în mărturia sa pentru Dumnezeu. De asemenea, faptele sale drepte 
l-au desăvârșit și au permis valorii vieţii sale să crească și să transceandă mai mult ca 
niciodată și l-au făcut totodată prima persoană care nu a mai fost atacată și ispitită de 
Satana. Deoarece lov era drept, el a fost acuzat și ispitit de Satana; deoarece lov era 
drept, el a fost predat Satanei; și deoarece lov era drept, el l-a biruit și l-a înfrânt pe 
Satana și a rămas neclintit în mărturia sa. Din acel moment, lov a devenit primul om care 
nu va mai fi niciodată predat Satanei, el a venit cu adevărat înaintea tronului lui 
Dumnezeu și a trăit în lumină, sub binecuvântările lui Dumnezeu, fără spionarea sau 
distrugerea din partea Satanei... El devenise un om adevărat în ochii lui Dumnezeu, 
fusese eliberat... 

Despre lov 


După ce aţi aflat cum a trecut lov prin încercări, majoritatea dintre voi veţi vrea, 
probabil, să știți mai multe detalii despre el însuși, mai ales în privința secretului prin 
care a câștigat lauda lui Dumnezeu. Așadar, astăzi, să vorbim despre lov! 


În viaţa de zi cu zi a lui lov vedem perfecțiunea sa, neprihănirea, frica de 
Dumnezeu și ferirea de rău 


Dacă e să discutăm despre lov, atunci trebuie să începem cu evaluarea lui, rostită 
de Dumnezeu cu gura lui: „Nu există nimeni altcineva ca el pe pământ, un om desăvârșit 
și neprihănit, unul care se teme de Dumnezeu și se fereşte de rău”. 

Să aflăm mai întâi despre desăvârșirea și neprihănirea lui lov. 

Ce înţelegeţi voi prin cuvintele „desăvârșit” și „neprihănit'? Credeţi că lov era fără 
pată și că era onorabil? Aceasta, desigur, ar fi o interpretare și o înţelegere literală a 
cuvintelor „desăvârșit” și „neprihănit”. Însă contextul vieții reale se referă la o adevărată 
înțelegere a lui lov — doar cuvintele, cărțile și teoria nu ne vor da niciun răspuns. Vom 
începe prin a cerceta viața de acasă a lui lov și comportamentul său normal din timpul 
vieţii sale. Asta ne va spune despre principiile și obiectivele sale în viaţă, precum și 
despre personalitatea și căutarea lui. Acum, să citim ultimele cuvinte din lov 1:3: „Era 
cel mai însemnat om dintre toţi locuitorii Răsăritului”. Ceea ce spun aceste cuvinte este 
că statutul și poziția socială a lui lov erau foarte înalte și, deși nu ni se spune dacă era 
cel mai mare dintre oamenii din est datorită bunurilor sale din belșug sau pentru că era 
desăvârșit și neprihănit și se temea de Dumnezeu, în timp ce se ferea de rău, în linii 
mari, știm că statutul lui lov și poziţia lui socială erau foarte apreciate. Așa cum este 
consemnat în Biblie, primele impresii ale oamenilor în privinţa lui lov erau că el era 
desăvârșit, că se temea de Dumnezeu și respingea răul și că avea o mare bogăţie și un 
statut venerabil. Pentru o persoană normală care trăiește într-un asemenea mediu și în 
asemenea condiţii, dieta lui lov, calitatea vieții sale și diversele aspecte ale vieții sale 
personale ar fi principala preocupare a atenţiei majorităţii oamenilor; astfel, trebuie să 
continuăm să citim Scripturile: „Fiii lui obișnuiau să meargă și să ţină, pe rând, câte un 
ospăț în casa fiecăruia în parte; ei le chemau și pe cele trei surori ale lor ca să mănânce 
și să bea împreună cu ei. Când se termina câte un șir de ospețe, lov îi chema și îi sfințea. 
El se trezea dimineața devreme și aducea arderi-de-tot pentru fiecare dintre ei, zicând: 
«Poate fiii mei au păcătuit și L-au blestemat pe Dumnezeu în inimile lor». Așa obișnuia 
lov să facă” (lov 1:4-5). Acest pasaj ne spune două lucruri: primul este că fiii și fiicele lui 
lov petreceau în mod regulat, cu băutură și mâncare din belșug; al doilea este că lov 
oferea des arderi-de-tot, deoarece el se îngrijora deseori în privinţa fiilor și fiicelor sale, 
temându-se că păcătuiau, că în inima lor renunţaseră la Dumnezeu. Prin aceasta sunt 
descrise vieţile a două tipuri diferite de oameni. Primul tip, fiii şi fiicele lui lov, petreceau 
deseori din cauza bogăției lor, trăiau în mod extravagant, se cinsteau cu mâncare și 
băutură după bunul lor plac și se bucurau de calitatea înaltă a vieţii oferite de bogăţia 

materială. Trăind o asemenea viață, era inevitabil ca ei să nu păcătuiască și să nu Îl 
ofenseze des pe Dumnezeu -— totuși, ei nu se sfințeau sau nu ofereau arderi-de-tot. Vezi, 
atunci, că Dumnezeu nu avea loc în inima lor, că ei nu se gândeau deloc la harurile lui 
Dumnezeu, nici nu se temeau că-L ofensează, cu atât mai puţin se temeau să nu renunţe 
la El în inima lor. Desigur, noi nu ne concentrăm asupra copiilor lui lov, ci asupra a ceea 
ce a făcut lov când s-a confruntat cu astfel de lucruri; aceasta este cealaltă chestiune 
descrisă în pasaj, care implică viaţa zilnică a lui lov și esența umanităţii sale. Unde Biblia 
descrie petrecerile fiilor și fiicelor lui lov, acesta nu este menţionat; se spune doar că fiii 
și fiicele sale mâncau și beau deseori împreună. Cu alte cuvinte, el nu dădea petreceri, 
nici nu se alătura fiilor și fiicelor sale în a mânca cu extravaganţă. Deși era bogat și avea 
multe bunuri și slujitori, viaţa lui lov nu era una plină de lux. El nu se lăsa ademenit de 
mediul său de viață suprem, și nici nu se îmbuiba cu desfătările trupului datorită bogăției 
sale, și nici nu uita să aducă jertfe arse și cu atât mai puţin îl făcea asta să Îl respingă 
treptat pe Dumnezeu din inima sa. În mod evident, atunci, lov era disciplinat în stilul său 
de viaţă, nu era lacom sau hedonist ca urmare a binecuvântărilor lui Dumnezeu asupra 
lui, nici nu se fixa pe calitatea vieții. În schimb, el era smerit și modest, nu avea tendința 
să fie ostentativ și era precaut și grijuliu înaintea lui Dumnezeu. D El se gândea deseori 
la harurile și binecuvântările lui Dumnezeu și îi era teamă încontinuu de Dumnezeu. În 
viața sa zilnică, lov deseori se trezea devreme pentru a oferi arderi-de-tot pentru fiii și 
fiicele sale. Cu alte cuvinte, nu numai că se temea el însuși de Dumnezeu, ci și spera 
ca și copiii lui să se teamă la fel de Dumnezeu și să nu păcătuiască împotriva lui 
Dumnezeu. Bogăția materială a lui lov nu avea niciun loc în inima sa, nici nu înlocuia 
poziția deținută de Dumnezeu; indiferent dacă pentru el însuși sau pentru copiii săi, 
acţiunile zilnice ale lui lov erau toate conectate cu frica de Dumnezeu și ferirea de rău. 
Frica lui faţă de lahve Dumnezeu nu se oprea la gura sa, ci era ceva ce a pus în acţiune 
și se reflecta în fiecare parte a vieţii sale de zi cu zi. Acest comportament efectiv al lui 
lov ne arată că el era cinstit și că avea o esenţă care iubea dreptatea și lucrurile care 
erau pozitive. Faptul că lov își trimitea și își sfințea des fiii și fiicele, înseamnă că el nu 
era de acord și nu aproba comportamentul copiilor săi; în schimb, în inima sa, era frustrat 
de comportamentul lor și îi condamna. El concluzionase că modul de a se comporta al 
fiilor şi fiicelor sale nu era pe placul lui lahve Dumnezeu și, prin urmare, le cerea deseori 
să se ducă înaintea lui lahve Dumnezeu și să-și mărturisească păcatele. Acţiunile lui lov 
ne arată o altă parte a umanităţii sale: una în care el nu a mers niciodată cu aceia care 
deseori păcătuiau și Îl ofensau pe Dumnezeu, ci, în schimb, se ferea de ei și îi evita. 
Deși acești oameni erau fiii și fiicele sale, el nu își abandona propriile principii de 
conduită, deoarece ei erau din neamul său, nici nu se complăcea în păcatele lor din 
cauza propriilor sentimente. Mai degrabă, el îi îndemna să se mărturisească și să câștige 
îngăduinţa lui lahve Dumnezeu și îi avertiza să nu Îl abandoneze pe Dumnezeu de 
dragul desfătării lor lacome. Principiile modului în care lov îi trata pe ceilalţi sunt 
inseparabile de principiile fricii sale de Dumnezeu și de ale feririi de rău. El iubea ceea 

ce era acceptat de Dumnezeu și era dezgustat de ceea ce Îi provoca repulsie lui 
Dumnezeu; îi iubea pe cei care se temeau de Dumnezeu în inima lor și era dezgustat 
de cei care făceau rău sau păcătuiau împotriva lui Dumnezeu. O astfel de iubire și un 
asemenea dezgust erau demonstrate în viața sa de zi cu zi și reprezentau chiar 
neprihănirea lui lov văzută prin ochii lui Dumnezeu. Desigur, aceasta este, de 
asemenea, exprimarea și trăirea umanităţii adevărate a lui lov în relaţia sa cu alte 
persoane din viaţa sa de zi cu zi, despre care trebuie să învăţăm. 


Manifestările umanităţii lui lov în timpul încercărilor sale (înţelegerea 
desăvârșirii, a neprihănirii lui lov, a fricii lui de Dumnezeu și a feririi de rău 
în timpul încercărilor sale) 

Ceea ce am împărtășit mai sus sunt diverse aspecte ale umanităţii lui lov care au 
fost expuse în viața sa de zi cu zi, înainte de testele sale. Fără îndoială, aceste diferite 
manifestări oferă o înțelegere a neprihănirii lui lov și o familiarizare iniţială cu frica lui de 
Dumnezeu și cu ferirea de rău și furnizează, în mod firesc, o afirmaţie iniţială. Motivul 
pentru care spun „iniţială” este deoarece majoritatea oamenilor încă nu au o înţelegere 
adevărată a personalităţii lui lov și a gradului în care el urma calea de a-L asculta și a 
se teme de Dumnezeu. Adică, înțelegerea majorităţii oamenilor în privinţa lui lov nu 
depășește impresia oarecum favorabilă, oferită de două pasaje din Biblie care conţin 
cuvintele lui: „Iahve Dumnezeu a dat și lahve Dumnezeu a luat; binecuvântat fie numele 
lui lahve Dumnezeu,” și „Să primim de la Dumnezeu doar binele și să nu primim și răul?” 
Prin urmare, există o mare nevoie ca noi să înțelegem cum își trăia lov umanitatea în 
timp ce primea încercările lui Dumnezeu; în acest mod, adevărata umanitate a lui lov va 
fi arătată tuturor în întregimea sa. 

Când lov a auzit că îi fuseseră furate bunurile, că fiii și fiicele sale își pierduseră 
vieţile și că slujitorii îi fuseseră omorâţi, el a reacționat după cum urmează: „Atunci lov 
s-a ridicat, și-a dat haina jos, și-a ras capul și a căzut pe pământ și a venerat” (lov 1:20). 
Aceste cuvinte ne spun un fapt: după auzirea acestor vești, lov nu a fost lovit de panică, 
el nu a plâns, nici nu a dat vina pe slujitorii care îi dăduseră veștile, cu atât mai puţin nu 
a inspectat locul crimei pentru a investiga și a verifica detaliile și a afla ce s-a întâmplat 
de fapt. El nu a afișat nicio durere sau regret la pierderea bunurilor sale, nici nu a izbucnit 
în lacrimi din cauza pierderii copiilor săi și a celor dragi lui. Din contră, el și-a dat haina 
jos, și-a ras capul, a căzut pe pământ și a venerat. Acţiunile lui lov sunt diferite de cele 
ale unui om obișnuit. Acestea îi nedumiresc pe mulţi oameni și îi fac să îi reproşeze lui 
lov, în inima lor, „sângele lui rece”. La pierderea bruscă a bunurilor lor, oamenii normali 
ar părea devastati sau disperaţi — ori, în cazul unor oameni, ar putea cădea chiar într-o 
depresie profundă. Aceasta pentru că, în inima lor, bunurile oamenilor reprezintă o viaţă 
întreagă de eforturi — lucrul pe care se bazează supraviețuirea lor, speranţa care îi ţine 
în viaţă; pierderea proprietăţii lor înseamnă că eforturile lor au fost în zadar, că sunt fără 
speranţă și chiar că nu au niciun viitor. Aceasta este atitudinea oricărei persoane 

normale față de bunurile sale și relaţia apropiată pe care o are cu ele și aceasta este, 
de asemenea, importanța bunurilor în ochii oamenilor. Astfel, marea majoritate a 
oamenilor se simt nedumeriţi în privinţa atitudinii indiferente a lui lov faţă de pierderea 
bunurilor sale. Astăzi, vom risipi confuzia simțită de toate aceste persoane, explicând ce 
se petrecea în inima lui lov. 

Bunul simţ dictează că, după ce i-au fost date de Dumnezeu asemenea bunuri din 
belșug, lov ar trebui să se simtă rușinat înaintea lui Dumnezeu pentru pierderea lor, căci 
el nu avusese grijă sau nu se preocupase de ele, nu păstrase bunurile date lui de 
Dumnezeu. Prin urmare, când a auzit că bunurile sale fuseseră furate, prima sa reacţie 
ar fi trebuit să fie să meargă la faţa locului crimei și să facă inventarul a tot ce se pierduse, 
apoi să Îi mărturisească lui Dumnezeu pentru ca el să primească încă o dată 
binecuvântările Sale. lov, totuși, nu a făcut asta — și el, în mod firesc, avea propriile 
motive pentru a nu o face. În inima sa, lov credea cu tărie că tot ceea ce avea el îi fusese 
acordat de Dumnezeu și nu era fructul muncii sale. Prin urmare, el nu privea aceste 
binecuvântări ca pe ceva de care să profite, ci, în schimb, a ancorat principiile 
supravieţuirii sale în a se ţine din răsputeri de calea pe care ar trebui s-o urmeze. El 
preţuia binecuvântările lui Dumnezeu și Îi mulțumea pentru ele, dar nu era fermecat de 
binecuvântări, nici nu urmărea să primească mai multe. Așa era atitudinea sa faţă de 
bunuri. El nu făcea nimic nici pentru a câștiga binecuvântări, nici nu se îngrijora sau nu 
era îndurerat de lipsa sau pierderea binecuvântărilor lui Dumnezeu; el nu a devenit nici 
fericit în mod dezlănţuit, delirând din cauza binecuvântărilor lui Dumnezeu, nici nu a 
ignorat calea lui Dumnezeu sau nu a uitat harul lui Dumnezeu din cauza binecuvântărilor 
de care se bucura deseori. Atitudinea lui lov faţă de bunurile lui dezvăluie oamenilor 
adevărata sa umanitate: în primul rând, lov nu era un om lacom și nu avea mari pretenții 
în viața sa materială. În al doilea rând, lov nu era niciodată îngrijorat și nu se temea că 
Dumnezeu îi va lua ce avea, ceea ce reprezenta atitudinea de ascultare față de 
Dumnezeu din inima sa; adică, el nu avea cereri sau plângeri despre momentul în care 
Dumnezeu va lua de la el sau dacă va lua și nici nu a întrebat motivul, ci doar a căutat 
să respecte aranjamentele lui Dumnezeu. În al treilea rând, el nu a crezut niciodată că 
bunurile sale veneau din propriile eforturi, ci că îi erau acordate de Dumnezeu. Aceasta 
era credinţa lui lov și era un indiciu al convingerii sale. Sunt clarificate umanitatea lui lov 
și căutarea sa reală zilnică în acest rezumat al lui, în trei puncte? Umanitatea lui lov și 
scopul său făceau parte din comportamentul său detașat atunci când s-a confruntat cu 
pierderea bunurilor sale. Tocmai din cauza căutării sale zilnice a avut lov statura și 
convingerea de a spune: „lahve Dumnezeu a dat și lahve Dumnezeu a luat; binecuvântat 
fie numele lui lahve Dumnezeu,” în timpul încercărilor lui Dumnezeu. Aceste cuvinte nu 
au fost câștigate peste noapte, nici nu apăruseră abia atunci în capul lui lov. Ele 
reprezentau ceea ce el văzuse și obținuse în timpul multor ani de trăire a vieții. În 
comparație cu cei care doar caută binecuvântările lui Dumnezeu și care se tem că 
Dumnezeu va lua de la ei și urăsc acest lucru și se plâng în privinţa lui, nu este ascultarea 

lui lov foarte reală? În comparaţie cu toţi cei care cred că există un Dumnezeu, dar care 
nu au crezut niciodată că Dumnezeu domnește asupra tuturor lucrurilor, nu are lov o 
mare onestitate și neprihănire? 


Raţionalitatea lui lov 


Experiențele efective ale lui lov și umanitatea lui neprihănită și onestă însemnau că 
el a judecat și a făcut alegerile cele mai raţionale când și-a pierdut bunurile și copiii. 
Asemenea alegeri raţionale au fost inseparabile de îndeletnicirile sale zilnice și de 
faptele lui Dumnezeu pe care el ajunsese să le cunoască în timpul vieţii sale de zi cu zi. 
Onestitatea lui lov l-a făcut capabil să creadă că mâna lui lahve domnește asupra tuturor 
lucrurilor; convingerea sa i-a permis să cunoască faptul că lahve Dumnezeu are 
suveranitate asupra tuturor lucrurilor; cunoștințele lui l-au făcut să fie dispus și capabil 
să asculte de suveranitatea și aranjamentele lui lahve Dumnezeu; ascultarea sa i-a 
permis să fie din ce în ce mai sincer în frica sa de lahve Dumnezeu; aceasta l-a făcut 
din ce în ce mai hotărât în a se feri de rău; în final, lov a devenit desăvârșit deoarece se 
temea de Dumnezeu și se ferea de rău; desăvârșirea sa l-a făcut înţelept și i-a dat 
raționalitatea supremă. 

Cum ar trebui să înțelegem acest cuvânt „rațional? O interpretare literală este că 
înseamnă a avea bun simţ, a fi logic și practic în gândire, a avea discurs, judecată și 
acțiuni corecte și a avea standarde morale obișnuite și corecte. Totuși, raționalitatea lui 
lov nu este atât de ușor de explicat. Când se spune aici că lov avea raționalitatea 
supremă, acest lucru este spus în legătură cu umanitatea și comportamentul său 
înaintea lui Dumnezeu. Deoarece lov era onest, el a putut să creadă în suveranitatea lui 
Dumnezeu și să asculte de ea, ceea ce i-a oferit o cunoaștere la care alte persoane nu 
au avut acces, iar această cunoaștere l-a făcut mai capabil să discearnă, să judece și 
să definească precis ceea ce s-a abătut asupra lui, iar aceasta i-a permis să aleagă cu 
mai multă perspicacitate și acuratețe ce să facă și în ce privință să rămână neclintit. 
Ceea ce înseamnă că principiile, comportamentul, cuvintele de la baza acţiunilor sale și 
codul conform căruia acționa erau obișnuite, clare și specifice, și nu erau impulsive, 
oarbe sau emoționale. El știa cum să trateze orice se abătea asupra sa, știa cum să 
echilibreze și să gestioneze relaţiile dintre evenimentele complexe, știa cum să rămână 
neclintit în privința căii care trebuie urmată și, în plus, știa cum să trateze datul și luatul 
lui lahve Dumnezeu. Aceasta era chiar raționalitatea lui lov. Tocmai din cauza faptului 
că lov era înzestrat cu o asemenea raționalitate a spus el: „lahve Dumnezeu a dat și 
lahve Dumnezeu a luat; binecuvântat fie numele lui lahve Dumnezeu”, când și-a pierdut 
bunurile și fiii și fiicele sale. 

Când lov s-a confruntat cu o durere enormă a corpului și cu reproșurile rudelor și 
prietenilor săi și când s-a confruntat cu moartea, comportamentul său le-a arătat încă o 
dată tuturor oamenilor adevărata sa faţă. 

Adevărata faţă a lui lov: sincer, pur și fără falsitate 


Să citim lov 2:7-8: „Astfel, Satana a plecat din prezenţa lui lahve Dumnezeu și l-a 
lovit pe lov cu bube din cap până în picioare. Şi el a luat un ciob cu care să se scarpine; 
și a stat în cenușă”. Aceasta este o descriere a comportamentului lui lov când i-au apărut 
bube pe corp. În acest moment, lov stătea în cenușă și îndura durerea. Nimeni nu îl trata 
și nimeni nu îl ajuta să-și atenueze durerea corpului; în schimb, el folosea un ciob pentru 
a îndepărta coaja bubelor. În mod superficial, aceasta era doar o etapă a chinului lui lov 
și nu are legătură cu umanitatea și frica lui de Dumnezeu, căci lov nu rostea niciun 
cuvânt pentru a-și exprima starea de spirit și opiniile din acel moment. Totuși, acţiunile 
și comportamentul lui lov tot sunt o exprimare adevărată a umanităţii sale. În 
consemnarea capitolului anterior, am citit că lov era cel mai mare dintre oamenii din Est. 
Între timp, acest pasaj din cel de-al doilea capitol ne arată că acest om grozav din Est 
chiar a luat un ciob pentru a se scărpina în timp ce stătea în cenușă. Nu există un 
contrast evident între aceste două descrieri? Este un contrast care ne arată adevăratul 
sine al lui lov: în ciuda statutului și reputației sale prestigioase, el nu iubise niciodată 
aceste lucruri și nici nu le acordase atenție; lui nu-i păsa de felul în care alte persoane îi 
considerau reputaţia, nici nu se preocupa dacă acţiunile sau comportamentul său vor 
avea un efect negativ asupra ei; el nu se desfăta cu beneficiile statutului, nici nu se 
bucura de gloria care venea odată cu statutul și reputaţia. Lui îi păsa doar de valoarea 
sa și de semnificaţia vieții lui în ochii lui lahve Dumnezeu. Adevăratul sine al lui lov era 
chiar esenţa sa: el nu iubea faima și succesul și nu trăia pentru faimă și succes; era 
sincer, pur și fără falsitate. 


Separarea iubirii și urii făcute de lov 


O altă latură a umanităţii lui lov este demonstrată în cadrul acestei discuţii dintre el 
și soția sa: „Atunci soţia lui i-a zis: «Încă rămâi neclintit în curăţia ta? Blestemă-L pe 
Dumnezeu și mori!» El i-a răspuns: «Vorbești ca o femeie nebună. Ce?! Să primim de 
la Dumnezeu doar binele și să nu primim și răul?»” (lov 2:9-10). Văzând chinul pe care 
îl îndura, soţia lui lov a încercat să îi dea sfaturi, pentru a-l ajuta să scape de chinul 
său — totuși, „intenţiile ei bune” nu au obținut aprobarea lui lov; în schimb, i-au stârnit 
mânia, căci ea îi negase credinţa și ascultarea faţă de lahve Dumnezeu și negase, de 
asemenea, existența Lui. Acesta era un lucru intolerabil pentru lov, căci el nu își 
permisese niciodată să facă nimic care | se opunea lui Dumnezeu sau Îl rănea, și cu atât 
mai puţin le permitea altor oameni. Cum putea el să rămână indiferent, când îi vedea pe 
alţii rostind cuvinte care Îl huleau și Îl insultau pe Dumnezeu? Prin urmare, și-a numit 
soția o „femeie nesăbuită”. Atitudinea lui lov faţă de soţia sa era una de mânie și ură, 
precum și de reproș și dojană. Aceasta era exprimarea naturală a umanităţii lui lov, care 
face diferența dintre iubire și ură, și era o reprezentare reală a umanităţii sale 
neprihănite. lov avea un simţ al justiţiei — unul care îl făcea să urască răutatea și să fie 
dezgustat, să condamne și să respingă erezia absurdă, argumentele ridicole şi 

afirmaţiile nebunești, și care i-a permis să își respecte postura și propriile principii 
corecte când fusese respins de mase și părăsit de cei care îi erau apropiați. 


Bunătatea și sinceritatea lui lov 


Din moment ce, din comportamentul lui lov, suntem capabili să vedem exprimarea 
diferitelor aspecte ale umanităţii sale, ce anume din aceasta vedem când el și-a deschis 
gura pentru a blestema ziua nașterii lui? Acesta este subiectul despre care vom avea 
părtășie mai jos. 

Mai sus, am vorbit de originile blestemului lui lov al zilei în care s-a născut. Ce vedeți 
în aceasta? Dacă lov era împietrit și fără iubire, dacă era rece, fără emoții și lipsit de 
umanitate, ar fi putut să-i pese de dorința inimii lui Dumnezeu? Ar fi putut să 
disprețuiască ziua propriei nașteri pentru că îi păsa de inima lui Dumnezeu? Cu alte 
cuvinte, dacă lov era împietrit și lipsit de umanitate, ar fi putut să fie afectat de durerea 
lui Dumnezeu? Ar fi putut să blesteme ziua naşterii sale din cauză că ÎI îndurerase pe 
Dumnezeu? Răspunsul este: „Absolut nu!” Deoarece era bun, lui lov îi păsa de inima lui 
Dumnezeu; deoarece îi păsa de inima lui Dumnezeu, lov simțea durerea Lui; deoarece 
era bun, suferea un chin mai mare ca urmare a simţirii durerii lui Dumnezeu; deoarece 
a simţit durerea lui Dumnezeu, a început să fie dezgustat de ziua nașterii sale și, prin 
urmare, a blestemat acea zi. Pentru cei din afară, întregul comportament al lui lov din 
timpul încercărilor sale este exemplar. Doar blestemul zilei în care s-a născut ridică un 
semn de întrebare în privința desăvârșirii și neprihănirii sale sau oferă o evaluare diferită. 
De fapt, aceasta a fost cea mai reală exprimare a esenței umanităţii lui lov. Esenţa 
umanităţii sale nu era ascunsă sau împachetată, sau revizuită de altcineva. Când a 
blestemat ziua în care s-a născut, el a demonstrat bunătatea și sinceritatea din 
profunzimea inimii sale; el a fost ca un izvor ale cărui ape sunt atât de limpezi și de 
transparente încât se vede fundul. 

După ce au aflat toate acestea despre lov, majoritatea oamenilor vor avea, fără 
îndoială, o evaluare destul de obiectivă și precisă a esenței umanităţii lui lov. Ei ar trebui 
să aibă și o înțelegere și o apreciere mai profundă, mai practică și mai avansată în 
privința desăvârșirii și neprihănirii lui lov, așa cum este rostită de Dumnezeu. Sper că 
această înțelegere și apreciere îi vor ajuta pe oameni să pornească pe calea fricii de 
Dumnezeu și a feririi de răul. 


Relaţia dintre predarea lui lov în mâinile Satanei de către Dumnezeu 
și scopurile lucrării lui Dumnezeu 


Deși majoritatea oamenilor recunosc acum că lov era desăvârșit și neprihănit și că 
se temea de Dumnezeu și se ferea de rău, această recunoaștere nu îi ajută să înțeleagă 
mai bine intenţia lui Dumnezeu. În timp ce invidiază umanitatea și căutarea lui lov, ei Îi 
pun următoarea întrebare lui Dumnezeu: lov era atât de desăvârșit și de neprihănit, 
oamenii îl adorau atât de mult, deci de ce l-a dat Dumnezeu Satanei și de ce l-a supus 

la atât de multe chinuri? Este normal ca astfel de întrebări să existe în inima multor 
oameni — sau, mai degrabă, această îndoială este întrebarea din inima multor oameni. 
Din moment ce a nedumerit atât de mulţi oameni, trebuie să adresăm această întrebare 
și să o explicăm cum se cuvine. 

Tot ceea ce face Dumnezeu este necesar și are o semnificaţie extraordinară, căci 
tot ceea ce El face pentru om are legătură cu gestionarea Sa și mântuirea omenirii. 
Desigur, lucrarea pe care Dumnezeu a făcut-o asupra lui lov nu este diferită, deși lov 
era desăvârșit și neprihănit în ochii lui Dumnezeu. Cu alte cuvinte, indiferent ce face 
Dumnezeu sau de mijloacele prin care face acel lucru, indiferent de cost sau de 
obiectivul Său, scopul acţiunilor Sale nu se schimbă. Scopul Său este de a prelucra în 
om cuvintele lui Dumnezeu, precum și cerinţele și voia lui Dumnezeu pentru om; cu alte 
cuvinte, este de a lucra în om tot ceea ce Dumnezeu consideră a fi pozitiv în conformitate 
cu etapele Sale, permițându-i omului să înţeleagă inima și esenţa lui Dumnezeu și să se 
supună suveranităţii și aranjamentelor Lui, permițându-i astfel omului să obţină frica de 
Dumnezeu și ferirea de rău — toate acestea fiind un aspect al scopului lui Dumnezeu în 
tot ceea ce face El. Celălalt aspect este că, deoarece Satana este contrastul și obiectul 
care face servicii în lucrarea lui Dumnezeu, omul este deseori dat Satanei; acesta este 
mijlocul pe care Dumnezeu îl foloseşte pentru a le permite oamenilor să vadă viclenia, 
urâţenia și caracterul vrednic de dispreţ al Satanei din ispitele și atacurile sale, făcându- 
i astfel pe oameni să-l urască pe Satana și să poată cunoaște și recunoaște ceea ce 
este negativ. Acest proces le permite să se elibereze treptat de sub controlul, acuzaţiile, 
intervenţia și atacurile Satanei — până când, mulţumită cuvintelor lui Dumnezeu, 
cunoașterii și ascultării lor faţă de EI, a credinţei lor în El și a fricii de El, ei triumfă asupra 
atacurilor și acuzațiilor Satanei; doar atunci vor fi fost ei eliberaţi pe deplin de sub 
domeniul Satanei. Eliberarea oamenilor înseamnă că Satana a fost înfrânt, înseamnă 
că ei nu mai sunt hrana din gura Satanei — în loc să îi înghită, Satana i-a abandonat. 
Aceasta este deoarece astfel de oameni sunt neprihăniţi, deoarece au credinţă, 
ascultare și frică fată de Dumnezeu și deoarece se despart cu totul de Satana. Ei îl 
rușinează pe Satana, fac un laş din acesta și îl înving întru totul. Convingerea lor în a-L 
urma pe Dumnezeu, ascultarea și frica lor de Dumnezeu îl înving pe Satana și îl fac să 
renunţe pe deplin la ei. Doar astfel de oameni au fost cu adevărat câștigați de Dumnezeu 
și acesta este obiectivul suprem al lui Dumnezeu în a-l mântui pe om. Dacă doresc să 
fie mântuiţi și doresc să fie câștigați complet de Dumnezeu, atunci toţi cei care Îl urmează 
pe Dumnezeu trebuie să se confrunte cu ispite și atacuri atât mari, cât și mici din partea 
Satanei. Aceia care ies din aceste ispite și atacuri și sunt capabili să îl învingă pe deplin 
pe Satana sunt cei care au fost mântuiţi de Dumnezeu. Adică, aceia care au fost mântuiţi 
prin Dumnezeu sunt cei care au trecut prin încercările Lui și care au fost ispitiţi și atacați 
de Satana de nenumărate ori. Cei care au fost mântuiţi prin Dumnezeu înțeleg voia și 
cerințele lui Dumnezeu, sunt capabili să respecte suveranitatea și rânduielile Lui și nu 
abandonează calea de a se teme de Dumnezeu și de a se feri de rău în mijlocul ispitirilor 

Satanei. Cei care sunt mântuiţi prin Dumnezeu au onestitate, sunt buni, fac diferența 
dintre iubire și ură, au simţul dreptății și sunt raționali și capabili de a-L iubi pe Dumnezeu 
și de a preţui tot ceea ce este al lui Dumnezeu. Astfel de oameni nu sunt legaţi, spionați, 
acuzaţi sau abuzati de Satana; ei sunt complet liberi, au fost eliberați și descătușaţi pe 
deplin. lov a fost tocmai un astfel de om al libertăţii și aceasta este exact semnificaţia 
motivului pentru care Dumnezeu îl predase Satanei. 

lov a fost abuzat de Satana, dar a câștigat și libertatea și eliberarea eternă și dreptul 
de a nu mai fi supus niciodată corupţiei, abuzului și acuzațiilor Satanei pentru ca, în 
schimb, să trăiască în lumina înfățișării lui Dumnezeu liber și fără opreliști, să trăiască 
în mijlocul binecuvântărilor lui Dumnezeu pentru el. Nimeni nu putea să ia, să distrugă 
sau să acapareze acest drept. l-a fost dat lui lov în schimbul credinţei, hotărârii, ascultării 
și fricii sale de Dumnezeu; lov a plătit prețul vieţii sale pentru a câștiga bucurie și fericire 
pe pământ și pentru a câștiga dreptul și îndreptăţirea, așa cum au fost poruncite de cer 
și recunoscute de pământ, de a | se închina Creatorului fără intervenţie, ca o adevărată 
făptură a lui Dumnezeu pe pământ. Acesta a fost și cel mai mare rezultat al ispitelor 
îndurate de lov. 

Când oamenii încă nu sunt mântuiţi, Satana intervine în vieţile lor sau chiar le 
controlează. Cu alte cuvinte, oamenii care nu au fost mântuiţi sunt prizonieri ai Satanei, 
nu au libertate, nu au fost abandonaţi de Satana, nu sunt calificaţi sau îndreptăţiţi să | 
se închine lui Dumnezeu și sunt urmăriţi îndeaproape și atacați cu sălbăticie de Satana. 
Asemenea oameni nu au o fericire demnă de menţionat, nu au dreptul la o existență 
normală și, în plus, nu au nicio demnitate. Doar dacă te ridici și te lupţi cu Satana, 
folosindu-ţi credința, ascultarea și frica de Dumnezeu ca arme cu care să porţi o luptă 
pe viaţă și pe moarte cu Satana, astfel încât să îl învingi pe deplin și să-l faci să fugă și 
să devină laş când te vede, astfel încât să abandoneze complet atacurile și acuzațiile 
sale împotriva ta — doar atunci vei fi mântuit și vei deveni liber. Dacă ești hotărât să te 
desparti complet de Satana, dar nu ești echipat cu armele care te vor ajuta să-l înving, 
atunci vei fi încă în pericol. Pe măsură ce trece timpul, când ai fost atât de torturat de 
Satana încât nu mai ai nici pic de putere rămasă în tine, dar încă nu ai fost în stare să fii 
mărturie, tot nu te-ai eliberat complet de acuzaţiile și atacurile Satanei împotriva ta, 
atunci vei avea puţine șanse de a fi mântuit. În final, când încheierea lucrării lui 
Dumnezeu este declarată, tu vei fi încă în strânsoarea Satanei, incapabil să te eliberezi 
Și, prin urmare, nu vei avea niciodată o șansă sau o speranţă. Atunci, aceasta sugerează 
că asemenea oameni vor fi complet sub robia Satanei. 


Acceptă testele lui Dumnezeu, învinge ispitele Satanei și permite lui 
Dumnezeu să îţi câștige întreaga ființă 
În timpul lucrării lui Dumnezeu de a oferi aprovizionare și sprijin omului, El spune 


întreaga Sa voie și cerințele Sale pentru om și îi arată omului faptele Sale, firea Lui și 
ceea ce are El ceea ce este. Obiectivul este de a înzestra omul cu statură și de a-i 

permite să câștige diverse adevăruri de la Dumnezeu în timp ce Îl urmează — adevăruri 
care sunt armele date omului de către Dumnezeu, cu care să se lupte cu Satana. 
Înzestrat astfel, omul trebuie să se confrunte cu testele lui Dumnezeu. Dumnezeu are 
multe mijloace și metode de a testa omul, dar fiecare dintre acestea necesită 
„cooperarea” dușmanului lui Dumnezeu: Satana. Adică, după ce i-a dat omului armele 
cu care să se lupte cu Satana, Dumnezeu îl predă Satanei și îi permite Satanei să 
„testeze” statura omului. Dacă omul poate să scape din formaţia de luptă a Satanei, dacă 
poate să scape de încercuirea Satanei și încă să trăiască, atunci omul va fi trecut testul. 
Dar dacă omul nu reușește să părăsească formaţia de luptă a Satanei și se supune lui, 
atunci el nu va fi trecut testul. Indiferent ce latură a omului cercetează Dumnezeu, 
criteriile examinării Sale sunt dacă omul rămâne sau nu neclintit în mărturia sa când este 
atacat de Satana și dacă s-a lepădat sau nu de Dumnezeu și s-a predat și s-a supus 
Satanei când era în mrejele lui. Se poate spune că dacă un om poate sau nu să fie 
mântuit depinde de faptul dacă el îl poate înfrânge și birui pe Satana, iar dacă poate 
câștiga sau nu libertatea depinde de faptul dacă el poate să ridice, pe cont propriu, 
armele date lui de Dumnezeu pentru a birui legăturile Satanei, făcându-l pe Satana să 
renunţe complet la speranţe și să-l lase în pace. Dacă Satana renunţă la speranţe și 
abandonează pe cineva, aceasta înseamnă că Satana nu va mai încerca niciodată să 
ia această persoană de la Dumnezeu, nu o va mai acuza și nu o va mai stânjeni niciodată 
pe această persoană, nu o va mai tortura sau ataca niciodată; doar o astfel de persoană 
va fi fost câștigată cu adevărat de Dumnezeu. Acesta este procesul complet prin care 
Dumnezeu câștigă oamenii. 


Avertismentul și luminarea oferită generaţiilor ulterioare prin mărturia 
lui lov 


În același timp cu înţelegerea procesului prin care Dumnezeu câștigă complet o 
persoană, oamenii vor înțelege, de asemenea, scopurile și semnificația predării lui lov 
Satanei de către Dumnezeu. Oamenii nu mai sunt tulburaţi de chinul lui lov și au o nouă 
apreciere privind semnificaţia acestuia. Ei nu se mai îngrijorează dacă ei înșiși vor fi 
supuși la aceeași ispită ca lov și nu se mai opun și nu mai resping venirea încercărilor 
lui Dumnezeu. Credinţa, ascultarea și mărturia lui lov pentru biruirea Satanei au fost o 
sursă de imens ajutor și încurajare pentru oameni. În lov, ei văd speranţă pentru propria 
lor mântuire și văd că prin credinţă, ascultare și frică de Dumnezeu este posibil să-l 
învingă complet pe Satana, să izbândească asupra sa. Ei văd că, atât timp cât sunt de 
acord cu aranjamentele și suveranitatea lui Dumnezeu și atât timp cât au hotărâre și 
credinţă pentru a nu-L abandona pe Dumnezeu după ce au pierdut totul, atunci ei pot 
aduce ruşine și înfrângere asupra Satanei și văd că au nevoie doar de hotărârea și 
perseverenta de a rămâne neclintiţi în mărturia lor — chiar dacă înseamnă să își piardă 
viața — pentru ca Satana să fie intimidat și să bată rapid în retragere. Mărturia lui lov este 
un avertisment pentru generațiile ulterioare și acest avertisment le spune că, dacă nu îl 

înving pe Satana, atunci ei nu vor putea să se elibereze niciodată de acuzaţiile și 
influenţa lui perturbatoare, nici nu vor putea să scape de abuzul și atacurile sale. Mărturia 
lui lov a luminat generaţiile ulterioare. Această luminare îi învaţă pe oameni că doar dacă 
sunt desăvârșiţi și neprihăniţi vor putea să se teamă de Dumnezeu și să se ferească de 
rău; îi învaţă că doar dacă se tem de El şi se feresc de rău pot depune o mărturie 
puternică și răsunătoare pentru Dumnezeu; doar dacă depun o mărturie puternică și 
răsunătoare pentru Dumnezeu pot să nu fie niciodată controlaţi de Satana și să trăiască 
sub îndrumarea și protecţia lui Dumnezeu — doar atunci vor fi fost ei cu adevărat mântuiți. 
Personalitatea și scopul vieții lui lov ar trebui imitate de oricine urmărește mântuirea. 
Ceea ce a trăit el de-a lungul întregii vieţi și comportamentul său în timpul încercărilor 
sunt o comoară prețioasă pentru toţi cei care urmăresc calea de a se teme de Dumnezeu 
și a se feri de rău. 


Mărturia lui lov Îl consolează pe Dumnezeu 


Dacă vă spun acum că lov este un om încântător e posibil să nu fiți capabili să 
pătrundeţi înțelesul acestor cuvinte și este posibil să nu percepeţi sentimentul de la baza 
motivului pentru care am vorbit despre toate aceste lucruri; dar așteptați până în ziua în 
care ați experimentat aceleași încercări ca lov sau unele asemănătoare, când aţi trecut 
prin greutăți, când aţi experimentat personal încercările aranjate pentru voi de 
Dumnezeu, când daţi tot ce puteți și îndurați umilinţă și greutăți pentru a izbândi asupra 
Satanei și a fi mărturie pentru Dumnezeu în mijlocul ispitelor — atunci veţi putea aprecia 
înțelesul acestor cuvinte pe care le rostesc. În acel moment, vei simți că ești cu mult 
inferior lui lov, vei simţi cât de minunat e lov și cât de vrednic este să fie imitat. Când 
vine acel moment, vei realiza cât de importante sunt acele cuvinte clasice rostite de lov 
pentru un om care este corupt și care trăiește în aceste timpuri și vei realiza cât de dificil 
este pentru oamenii de astăzi să realizeze ce a realizat lov. Când vei simţi că este dificil, 
vei aprecia cât de neliniștită și îngrijorată este inima lui Dumnezeu, vei aprecia cât de 
mare este prețul plătit de Dumnezeu pentru câștigarea unor astfel de oameni și cât de 
preţios este ceea ce Dumnezeu face și sacrifică pentru omenire. Acum că ați auzit 
aceste cuvinte, îl înțelegeţi cu acuratețe și îl apreciați în mod corect pe lov? În ochii 
voştri, a fost lov un om pe deplin desăvârșit și neprihănit, care se temea de Dumnezeu 
și se ferea de rău? Cred că majoritatea oamenilor vor spune, cu siguranţă, da. Căci 
faptele pe care lov le-a făcut și dezvăluit nu pot fi negate nici de om, nici de Satana. Ele 
sunt cea mai puternică dovadă a triumfului lui lov asupra Satanei. Această dovadă a fost 
făcută de lov și a fost prima mărturie primită de Dumnezeu. Prin urmare, când lov a 
triumfat în ispitirile Satanei și a fost mărturie pentru Dumnezeu, El a văzut speranţă în 
lov și inima Sa a fost consolată de lov. Din vremea creaţiei până în vremurile lui lov, 
aceasta a fost prima dată când Dumnezeu a experimentat cu adevărat ce era consolarea 
și ce însemna să fie consolat de om. Aceasta era prima dată când El văzuse și câștigase 
o mărturie adevărată, care fusese făcută pentru El. 

Am încredere că, după ce au auzit mărturia lui lov și relatările diverselor laturi ale lui 
lov, majoritatea oamenilor vor plănui calea pe care să o apuce. La fel, am încredere și 
că majoritatea oamenilor care sunt plini de neliniște și teamă vor începe încet să se 
relaxeze atât trupeşte, cât și sufletește, și vor începe să simtă o ușurare, încetul cu 
încetul... 

Pasajele de mai jos sunt, de asemenea, relatări despre lov. Să continuăm să citim. 


4. lov aude de Dumnezeu ascultând cu urechea 


lov 9:11 lată, El trece pe lângă mine și nu-L pot vedea, trece și nu-mi dau seama. 

lov 23:8-9 Dacă m-aș duce spre răsărit, El nu e acolo, dacă aș merge spre apus, nu-L voi 
găsi. Când El lucrează în nord, nu-L zăresc, când Se întoarce spre sud, nu-L pot vedea. 

lov 42:2-6 Știu că Tu poţi face orice lucru și că nimic nu poate împiedica planurile Tale. Tu 
ai întrebat: „Cine este cel ce-Mi întunecă sfatul vorbind fără să cunoască?” Într-adevăr am spus 
lucruri pe care nu le-am înţeles, lucruri prea minunate pentru mine, pe care nu le-am cunoscut. 
Tu ai zis: „Ascultă și voi vorbi! Te voi întreba și Mă vei învăţa”. Urechea mea a auzit despre Tine, 
dar acum ochiul meu Te-a văzut. De aceea mă dispreţuiesc și mă pocăiesc în ţărână și cenușă. 


Deși Dumnezeu nu i S-a revelat lui lov, acesta crede în suveranitatea lui 
Dumnezeu 


Care este efectul acestor cuvinte? A realizat vreunul dintre voi că există un fapt aici? 
În primul rând, cum a știu lov că există un Dumnezeu? Atunci, cum a știut că cerul și 
pământul și toate lucrurile sunt stăpânite de Dumnezeu? Există un pasaj care răspunde 
la aceste două întrebări: „Urechea mea a auzit despre Tine, dar acum ochiul meu Te-a 
văzut. De aceea mă dispreţuiesc și mă pocăiesc în ţărână și cenușă.” Din aceste cuvinte 
aflăm că, mai degrabă decât să-L vadă pe Dumnezeu cu propriii ochi, lov aflase de 
Dumnezeu din legende. În aceste împrejurări a început el să meargă pe calea de a-L 
urma pe Dumnezeu, după care el a confirmat existenţa lui Dumnezeu în viaţa sa și în 
toate lucrurile. Există un fapt incontestabil aici — care este acela? În ciuda faptului că 
putea să urmeze calea de a se teme de Dumnezeu și a se feri de rău, lov nu Îl văzuse 
niciodată pe Dumnezeu. Prin aceasta, nu este el la fel ca oamenii de astăzi? lov nu ÎI 
văzuse niciodată pe Dumnezeu, ceea ce înseamnă că, deși auzise de Dumnezeu, el nu 
știa unde era Dumnezeu sau cum era Dumnezeu sau ce făcea Dumnezeu. Toate 
acestea reprezintă factori subiectivi; vorbind în mod obiectiv, deși el îl urma pe 
Dumnezeu, Acesta nu îi apăruse sau nu îi vorbise niciodată. Nu este acesta un adevăr? 
Deși Dumnezeu nu vorbise cu lov și nu îi dăduse nicio poruncă, lov văzuse existenţa lui 
Dumnezeu și Îi privise suveranitatea în toate lucrurile și în legendele prin care lov auzise 
de Dumnezeu ascultând cu urechea, în urma cărora a început viața de a se teme de 
Dumnezeu și a se feri de rău. Astfel erau originile și procesul prin care lov ÎI urma pe 
Dumnezeu. Dar, indiferent de cât de mult se temea de Dumnezeu și se ferea de rău, 
indiferent cât de neclintit rămânea în integritatea sa, Dumnezeu tot nu i-a apărut 

niciodată. Să citim acest pasaj. A spus: „lată, El trece pe lângă mine și nu-L pot vedea, 
trece și nu-mi dau seama” (lov 9:11). Ce spun aceste cuvinte este că lov poate ÎI simțise 
pe Dumnezeu în jurul său sau poate nu ÎI simţise — dar nu putuse niciodată să-L vadă. 
Existau momente când el își imagina că Dumnezeu trecea prin faţa lui sau acţiona sau 
îl călăuzea pe om, dar nu știuse niciodată. Dumnezeu vine asupra omului când el nu se 
așteaptă; omul nu știe când vine Dumnezeu asupra lui sau unde vine asupra lui, pentru 
că omul nu Îl poate vedea pe Dumnezeu și, prin urmare, pentru om, Dumnezeu este 
ascuns de el. 


Credinţa lui lov în Dumnezeu nu este zdruncinată de faptului că 
Dumnezeu este ascuns pentru el 


În următorul pasaj al scripturii, lov spune apoi: „Dacă m-aș duce spre răsărit, El nu 
e acolo, dacă aş merge spre apus, nu-L voi găsi. Când El lucrează în nord, nu-L zăresc, 
când Se întoarce spre sud, nu-L pot vedea” (lov 23:8-9). Din această relatare aflăm că, 
pe tot parcursul experienţelor lui lov, Dumnezeu fusese ascuns faţă de el; nu i Se 
înfățișase în mod deschis, nici nu rostise niciun cuvânt faţă de el în mod deschis, totuși, 
în inima sa, lov avea încredere în existența lui Dumnezeu. El crezuse întotdeauna că 
era posibil ca Dumnezeu să fi pășit înaintea lui sau să fi acționat alături de el și că, deși 
nu Îl putea vedea, Dumnezeu era alături de el, conducând totul în legătură cu el. lov nu 
Îl văzuse niciodată, dar a putut să rămână fidel credinţei sale, ceea ce nicio altă persoană 
nu a putut face. De ce nu au putut să facă alți oameni acel lucru? Deoarece Dumnezeu 
nu a vorbit cu lov și nici nu i S-a înfățișat și, dacă el nu ar fi crezut cu adevărat, el nu ar 
fi putut să continue, nici nu ar fi putut să rămână neclintit pe calea de a se teme de 
Dumnezeu și a se feri de rău. Nu este adevărat? Cum te simţi când citești despre lov 
care spune aceste cuvinte? Simţi că desăvârșirea și neprihănirea lui lov și dreptatea sa 
înaintea lui Dumnezeu sunt reale și nu reprezintă o exagerare din partea lui Dumnezeu? 
Deși Dumnezeu l-a tratat pe lov la fel ca pe alţi oameni și nu i S-a înfățișat și nici nu a 
vorbit cu el, lov tot și-a păstrat ferm integritatea, tot a crezut în suveranitatea lui 
Dumnezeu și, mai mult, el a oferit frecvent arderi-de-tot și s-a rugat înaintea lui 
Dumnezeu ca rezultat al fricii sale de a nu-L ofensa pe Dumnezeu. În abilitatea lui lov 
de a se teme de Dumnezeu fără a-L fi văzut pe Dumnezeu, vedem cât de mult iubea 
lucrurile pozitive și cât de statornică și reală era credinţa sa. El nu a negat existenţa lui 
Dumnezeu deoarece Dumnezeu era ascuns pentru el, și nici nu și-a pierdut credința sau 
nu s-a lepădat de Dumnezeu deoarece nu Îl văzuse niciodată. În schimb, în mijlocul 
lucrării ascunse a lui Dumnezeu de conducere a tuturor lucrurilor, el realizase existența 
lui Dumnezeu și simţise suveranitatea și puterea lui Dumnezeu. El nu a renunţat la a fi 
neprihănit deoarece Dumnezeu era ascuns, nici nu a abandonat calea de a se teme de 
Dumnezeu și a se feri de rău deoarece Dumnezeu nu i Se înfăţișase niciodată. lov nu 
ceruse niciodată ca Dumnezeu să-i apară în mod deschis pentru a-l dovedi existenţa, 
căci el văzuse deja suveranitatea lui Dumnezeu în toate lucrurile și credea că el 

câștigase binecuvântările și harurile pe care alţii nu le câștigaseră. Deși Dumnezeu a 
rămas ascuns faţă de el, credinţa lui lov în Dumnezeu nu a fost niciodată zdruncinată. 
Prin urmare, el a cules ceea ce nimeni altcineva nu culesese: aprobarea și 
binecuvântarea lui Dumnezeu. 


lov binecuvântează numele lui Dumnezeu și nu se gândește la 
binecuvântări sau dezastre 


Există un fapt la care nu se face niciodată referire în poveștile lui lov din Scripturi și 
acest fapt va fi lucrul asupra căruia ne vom concentra astăzi. Deși lov nu Îl văzuse 
niciodată pe Dumnezeu sau nu auzise cuvintele Lui cu propriile urechi, Dumnezeu avea 
un loc în inima lui. Care era atitudinea lui lov față de Dumnezeu? Era, așa cum am 
menţionat anterior: „Binecuvântat fie numele lui lahve Dumnezeu”. Binecuvântarea 
numelui lui Dumnezeu de către el a fost necondiționată, nu a ţinut cont de context și nu 
a avut niciun motiv. Vedem că lov își dăruise inima lui Dumnezeu, permițând ca ea să 
fie controlată de Dumnezeu; tot ceea ce a gândit, a decis și a plănuit în inima sa l-a fost 
expus lui Dumnezeu și nu ascuns faţă de El. Inima sa nu era în opoziţie față de 
Dumnezeu și nu Îi ceruse niciodată lui Dumnezeu să-i dea ceva sau să facă ceva pentru 
el, și nu nutrea dorinţe extravagante cum că ar primi ceva din închinarea la Dumnezeu. 
lov nu s-a târguit cu Dumnezeu și nu a avut cereri sau pretenţii de la El. Lăudarea 
numelui lui Dumnezeu s-a datorat marii puteri și autorități ale lui Dumnezeu în 
conducerea tuturor lucrurilor și nu a depins de faptul dacă primea binecuvântări sau era 
lovit de nenorociri. El credea că, indiferent dacă Dumnezeu îi binecuvântează pe oameni 
sau aduce nenorociri asupra lor, puterea și autoritatea lui Dumnezeu nu se vor schimba 
și, prin urmare, indiferent de împrejurările unei persoane, numele lui Dumnezeu ar trebui 
lăudat. Faptul că omul este binecuvântat de Dumnezeu se întâmplă datorită suveranității 
lui Dumnezeu și când nenorocirea se abate asupra omului este tot datorită suveranității 
lui Dumnezeu. Puterea și autoritatea lui Dumnezeu conduc și rânduiesc tot ce are 
legătură cu omul; capriciile sorții omului reprezintă manifestarea puterii și autorității lui 
Dumnezeu; şi, indiferent de punctul de vedere al unei persoane, numele lui Dumnezeu 
ar trebui lăudat. Aceasta este ceea ce lov a experimentat și a ajuns să cunoască în 
timpul anilor vieţii sale. Toate gândurile și acţiunile lui lov au ajuns la urechile lui 
Dumnezeu, au ajuns înaintea lui Dumnezeu și au fost considerate importante de către 
Dumnezeu. Dumnezeu a prețuit această cunoaștere a lui lov și l-a prețuit pe lov pentru 
că avea o asemenea inimă. Această inimă aștepta întotdeauna porunca lui Dumnezeu 
și în toate locurile și indiferent de timp sau loc, primea tot ceea ce se abătea asupra ei. 
lov nu a avut cerinţe pentru Dumnezeu. Ceea ce a cerut de la sine însuși a fost să 
aștepte, să accepte, să confrunte și să respecte toate aranjamentele care veneau de la 
Dumnezeu; lov credea că aceasta este datoria lui și era exact ceea ce dorea Dumnezeu. 
lov nu ÎI văzuse niciodată pe Dumnezeu, nici nu Îl auzise rostind vreun cuvânt, dând 
porunci, oferind învățături sau instruindu-l în privinţa a ceva. În cuvintele de astăzi, faptul 

că el avea o asemenea cunoaștere și atitudine față de Dumnezeu când Dumnezeu nu îi 
oferise nicio luminare, îndrumare sau pregătire în privința adevărului — era un lucru 
preţios și faptul că el a demonstrat astfel de lucruri a fost suficient pentru Dumnezeu, iar 
mărturia lui a fost lăudată și apreciată de Dumnezeu. lov nu îl văzuse niciodată pe 
Dumnezeu, nici nu Îl auzise rostind învățături pentru el, dar, pentru Dumnezeu, inima sa 
și el însuși erau mult mai de valoare decât acei oameni care, înaintea lui Dumnezeu, 
puteau vorbi doar prin prisma teoriei profunde, care puteau doar să se laude și să 
vorbească despre oferirea de sacrificii, dar care nu avuseseră niciodată o cunoaștere 
reală a lui Dumnezeu și care nu se temuseră niciodată cu adevărat de Dumnezeu. Căci 
inima lui lov era pură și nu era ascunsă de Dumnezeu și umanitatea lui era onestă și 
bună și el iubea dreptatea și ceea ce era pozitiv. Doar un astfel de om, care avea o 
asemenea inimă și umanitate, putea să urmeze calea lui Dumnezeu și era capabil de a 
se teme de Dumnezeu și a respinge răul. Un astfel de om putea să vadă suveranitatea 
lui Dumnezeu, putea să vadă autoritatea și puterea Lui și putea să atingă supunerea 
faţă de aranjamentele și suveranitatea Lui. Doar un astfel de om putea să laude cu 
adevărat numele lui Dumnezeu. Aceea este deoarece el nu se gândea dacă Dumnezeu 
îl va binecuvânta sau va aduce dezastrul asupra lui, căci știa că totul este controlat de 
mâna lui Dumnezeu și că îngrijorarea unui om este semnul nesăbuinţei, ignoranței și 
iraţionalităţii, îndoielii față de adevărul suveranităţii lui Dumnezeu asupra tuturor 
lucrurilor și un semn că nu se teme de Dumnezeu. Cunoașterea lui lov era exact ceea 
ce voia Dumnezeu. Deci, a avut lov mai multe cunoștințe teoretice despre Dumnezeu 
decât voi? Deoarece lucrarea și cuvântările lui Dumnezeu de la acea vreme erau puţine, 
nu era ușor să dobândești cunoștințe despre Dumnezeu. O asemenea realizare din 
partea lui lov era o mare realizare. El nu experimentase lucrarea lui Dumnezeu, nici nu 
Îl auzise vreodată vorbind, nici nu Îi văzuse chipul. Faptul că putea avea o asemenea 
atitudine față de Dumnezeu era în întregime rezultatul umanităţii și căutării sale 
personale, pe care oamenii de astăzi nu le au. Prin urmare, în acea epocă, Dumnezeu 
a spus: „Nu există nimeni altcineva ca el pe pământ, un om desăvârșit și neprihănit”. În 
acea epocă, Dumnezeu făcuse deja o asemenea evaluare a lui şi ajunsese la o 
asemenea concluzie. Cu cât ar fi mai adevărată astăzi? 


Deși Dumnezeu este ascuns față de om, faptele Sale în toate lucrurile 
sunt suficiente pentru ca omul să-L cunoască 


lov nu văzuse chipul lui Dumnezeu, nici nu auzise cuvintele rostite de Dumnezeu și 
cu atât mai puţin experimentase personal lucrarea lui Dumnezeu, totuși frica sa de El și 
mărturia din timpul încercărilor sale sunt văzute de toţi și sunt apreciate, plăcute și 
lăudate de Dumnezeu, iar oamenii le invidiază și admiră și, chiar mai mult decât atât, le 
ridică în slăvi. Nu era nimic grozav sau extraordinar în privința vieţii lui: exact ca orice 
persoană obișnuită, el a trăit o viaţă cu nimic ieșită din comun, mergând la lucru la răsărit 
și întorcându-se acasă pentru a se odihni la apus. Diferenţa este că, în timpul câtorva 

decenii întru nimic remarcabile din viaţa lui, el a dobândit o perspectivă asupra căii lui 
Dumnezeu și a înţeles și și-a dat seama de marea putere și suveranitate a lui Dumnezeu, 
așa cum nicio altă persoană nu o făcuse vreodată. El nu era mai inteligent decât o 
persoană obișnuită, viaţa sa nu a fost în mod special tenace și, în plus, nici nu avea 
abilități invizibile speciale. Ceea ce avea el, însă, era o personalitate onestă, bună și 
neprihănită, o personalitate care iubea corectitudinea, dreptatea și lucrurile pozitive — 
niciunul dintre aceste lucruri nu este deținut de majoritatea oamenilor obișnuiți. El făcea 
diferenţa între iubire și ură, avea simțul dreptăţii, era ferm și perseverent și acorda o 
minuțioasă atenţie detaliilor în gândirea sa. Prin urmare, în timpul perioadei sale 
neremarcabile pe pământ, a văzut toate lucrurile extraordinare pe care le făcuse 
Dumnezeu și a văzut măreţia, sfințenia și dreptatea lui Dumnezeu, a văzut grija, 
bunăvoința și protecția lui Dumnezeu pentru om și a văzut cinstea și autoritatea 
Dumnezeului suprem. Primul motiv pentru care lov a putut să dobândească aceste 
lucruri, care erau mai presus de orice persoană normală, era faptul că el avea o inimă 
pură, iar inima lui aparţinea lui Dumnezeu și era călăuzită de Creator. Al doilea motiv 
era preocuparea sa: el urmărea să fie impecabil și desăvârșit și să fie cineva care 
respecta voia cerului, care era iubit de Dumnezeu și care respingea răul. lov avea și 
urmărea aceste lucruri în timp ce nu putea să-L vadă pe Dumnezeu sau să-l audă 
cuvintele; deși el nu Îl văzuse niciodată, ajunsese să cunoască mijloacele prin care 
Dumnezeu stăpânește asupra tuturor lucrurilor și a înțeles înţelepciunea cu care face 
Dumnezeu asta. Deși el nu auzise niciodată cuvintele rostite de Dumnezeu, lov știa că 
toate faptele de recompensare a omului și luare de la om vin de la Dumnezeu. Deși anii 
vieţii sale nu erau diferiţi de cei ai unei persoane obișnuite, el nu a permis ca lipsa de 
însemnătate a vieţii sale să-i afecteze cunoașterea suveranităţii lui Dumnezeu asupra 
tuturor lucrurilor sau să-i afecteze urmarea căii de a se teme de Dumnezeu și a se feri 
de rău. În ochii săi, legile tuturor lucrurilor erau pline de faptele lui Dumnezeu, iar 
suveranitatea lui Dumnezeu putea fi văzută în orice parte a vieţii unei persoane. EI nu ÎI 
văzuse pe Dumnezeu, dar era capabil să realizeze că faptele lui Dumnezeu sunt peste 
tot și, în timpul perioadei sale lipsite de însemnătate pe pământ, în fiecare moment al 
vieţii sale, putea să vadă și să-și dea seama de faptele extraordinare și minunate ale lui 
Dumnezeu și a putut să vadă aranjamentele Lui minunate. Faptul că Dumnezeu se 
ascunde și tăcerea Sa nu l-au împiedicat pe lov să își dea seama de faptele lui 
Dumnezeu, nici nu i-au afectat cunoștințele despre suveranitatea lui Dumnezeu asupra 
tuturor lucrurilor. Viaţa sa reprezenta realizarea sa, în timpul vieţii de cu zi, a înțelegerii 
suveranităţii și a aranjamentelor lui Dumnezeu, care este ascuns în toate lucrurile. În 
viața sa de zi cu zi, el a auzit și a înțeles, de asemenea, vocea inimii lui Dumnezeu și 
cuvintele Lui, care este tăcut în toate lucrurile, dar care Își exprimă vocea inimii și 
cuvintele, guvernând legile tuturor lucrurilor. Vezi, atunci, că dacă oamenii au aceeași 
umanitate și căutare ca lov, atunci pot dobândi aceeași înțelegere și cunoaștere ca lov 
și pot obține aceeași înțelegere și cunoaștere a suveranității lui Dumnezeu asupra 

tuturor lucrurilor ca lov. Dumnezeu nu i Se înfăţișase lui lov și nici nu vorbise cu el, dar 
lov a putut să fie desăvârșit și neprihănitși să se teamă de Dumnezeu și să se ferească 
de rău. Cu alte cuvinte, fără ca Dumnezeu să i Se fi înfățișat omului sau să-i fi vorbit, 
faptele lui Dumnezeu în toate lucrurile și suveranitatea Sa asupra tuturor lucrurilor sunt 
suficiente pentru ca omul să devină conștient de existența, puterea și autoritatea lui 
Dumnezeu, iar puterea și autoritatea Sa sunt suficiente pentru a-l face pe om să urmeze 
calea de a se teme de Dumnezeu și de a se feri de rău. Din moment ce un om obișnuit 
precum lov a putut să dobândească frică de Dumnezeu și ferirea de rău, atunci fiecare 
persoană obișnuită care Îl urmează pe Dumnezeu ar trebui să poată, de asemenea. Deși 
aceste cuvinte pot suna ca o concluzie logică, aceasta nu contravine legii lucrurilor. Cu 
toate acestea, faptele nu s-au ridicat la înălțimea așteptărilor: frica de Dumnezeu și 
ferirea de rău ar părea că sunt numai apanajul lui lov. Când se menţionează „a se teme 
de Dumnezeu și a se feri de rău”, oamenii cred că acestea ar trebui făcute doar de lov, 
ca și cum calea de a se teme de Dumnezeu și de a se feri de rău ar fi fost etichetată cu 
numele lui lov și nu ar avea legătură cu alți oameni. Motivul este clar: deoarece numai 
lov avea o personalitate care era cinstită, bună și neprihănită și care iubea corectitudinea 
și dreptatea și lucrurile care erau pozitive, prin urmare, doar lov putea să urmeze calea 
de a se teme de Dumnezeu și a se feri de rău. Trebuie să fi înţeles cu toții implicația de 
aici — deoarece nimeni nu are o umanitate care este cinstită, bună și neprihănită și care 
iubește corectitudinea și dreptatea și ceea ce este pozitiv, nimeni nu se poate teme de 
Dumnezeu și nu se poate feri de rău și, astfel, oamenii nu pot niciodată să dobândească 
bucuria lui Dumnezeu sau să rămână neclintiţi în mijlocul încercărilor. Ceea ce 
înseamnă, de asemenea, că exceptându-l pe lov, toți oamenii sunt încă înrobiţi și 
ademeniţi de Satana; cu toţii sunt acuzaţi, atacați și abuzaţi de el. Ei sunt cei pe care 
Satana încearcă să-i înghită și sunt cu toții lipsiţi de libertate, prizonieri care au fost 
capturați de Satana. 


Dacă inima omului Îl dușmănește pe Dumnezeu, cum poate omul să 
se teamă de Dumnezeu și să se ferească de rău? 


Din moment ce oamenii de astăzi nu au aceeași umanitate ca lov, ce se poate spune 
despre natura, esenţa și atitudinea lor fată de Dumnezeu? Se tem ei de Dumnezeu? Se 
feresc ei de rău? Aceia care nu se tem de Dumnezeu sau nu se feresc de rău pot fi 
descriși, pe scurt, în trei cuvinte: „dușmanii lui Dumnezeu”. Voi spuneţi deseori aceste 
trei cuvinte, dar nu aţi cunoscut niciodată adevăratul lor înțeles. Cuvintele „dușmanii lui 
Dumnezeu” au o anumită esenţă: acestea nu înseamnă că Dumnezeu îl vede pe om ca 
pe un dușman, ci că omul ÎI vede pe Dumnezeu ca dușman. Mai întâi, când oamenii 
încep să creadă în Dumnezeu, care dintre ei nu are propriile scopuri, motivații și ambiţii? 
Deși o parte dintre ei cred în existenţa lui Dumnezeu și au văzut-o, credinţa lor în 
Dumnezeu tot conţine acele motivații, iar scopul lor final în a crede în Dumnezeu este 
de a primi binecuvântările Sale și lucrurile pe care și le doresc. În experienţele de viață 

ale oamenilor, ei își spun deseori: „Am renunţat la familie și carieră pentru Dumnezeu și 
El ce mi-a dat? Trebuie să calculez și să confirm — am primit recent vreo binecuvântare? 
Am dat foarte mult în acest timp, am tot alergat și am suferit mult — mi-a dat Dumnezeu 
vreo promisiune, în schimb? Şi-a adus aminte de faptele mele bune? Care va fi 
finalitatea mea? Pot primi binecuvântările lui Dumnezeu?...” Fiecare persoană face 
constant astfel de calcule în inima sa și Îi cere lui Dumnezeu lucruri care conţin 
motivațiile, ambițiile și mentalitatea sa de târguială. Adică, în inima sa, omul ÎI testează 
în mod constant pe Dumnezeu, face constant planuri despre Dumnezeu și își susține 
argumentele pentru propria finalitate cu Dumnezeu și încearcă să obţină o declaraţie de 
la Dumnezeu, să vadă dacă Dumnezeu îi poate da ceea ce își dorește. În timp ce ÎI 
caută pe Dumnezeu, omul nu ÎI tratează ca pe Dumnezeu. Omul a încercat întotdeauna 
să facă târguri cu Dumnezeu, cerându-l lucruri neîncetat și chiar presându-L la fiecare 
pas, încercând să Îi ia toată mâna, după ce i s-a dat un deget. În același timp în care 
încearcă să se târguiască cu Dumnezeu, omul se și ceartă cu El, și există chiar unii 
oameni care, când se abat încercări asupra lor sau când se află în anumite situații, 
deseori devin slabi, pasivi și neglijenţi în lucrarea lor și plini de plângeri în privinţa lui 
Dumnezeu. Din momentul în care omul a început prima oară să creadă în Dumnezeu, 
el L-a considerat un corn al abundenței, un instrument bun la toate, și s-a considerat a 
fi cel mai mare creditor al lui Dumnezeu, ca și cum obligaţia și dreptul lui inerent erau să 
încerce să obțină binecuvântări și promisiuni de la Dumnezeu, în timp ce 
responsabilitatea lui Dumnezeu era de a proteja și a avea grijă de om și de a-l 
aproviziona. Așa este înțelegerea de bază a „credinţei în Dumnezeu” a tuturor celor care 
cred în El și astfel e înțelegerea cea mai profundă a conceptului de credință în 
Dumnezeu. De la natura și esența omului și până la urmărirea sa subiectivă, nu există 
nimic care să aibă legătură cu frica de Dumnezeu. Scopul omului în a crede în 
Dumnezeu nu ar putea avea nimic de a face cu a-L venera pe Dumnezeu. Adică, omul 
nu a luat în considerare și nu a înţeles niciodată că a crede în Dumnezeu necesită frica 
față de El şi venerarea Lui. În lumina acestor condiţii, esența omului este evidentă. Care 
este această esenţă? Este faptul că inima omului este malițioasă, nutrește trădare și 
înșelăciune, nu iubește dreptatea și cinstea și ceea ce este pozitiv și este demnă de 
dispreţ și lacomă. Inima omului nu ar putea fi mai închisă pentru Dumnezeu; el nu l-a 
dat-o deloc. Dumnezeu nu a văzut niciodată adevărata inimă a omului, nici nu a fost 
venerat de om. Indiferent cât de mare este prețul pe care îl plătește Dumnezeu, sau de 
cât de multe lucrări face, sau de cât de multe îi oferă omului, omul rămâne orb și extrem 
de indiferent faţă de tot. Omul nu l-a dat inima lui Dumnezeu niciodată, doar vrea să aibă 
el însuși grijă de inima lui, să ia propriile decizii — înțelesul ascuns fiind că omul nu vrea 
să urmeze calea de a se teme de Dumnezeu și a se feri de rău sau să se supună 
suveranității și aranjamentelor lui Dumnezeu, nici nu vrea să-L venereze pe Dumnezeu 
drept Dumnezeu. Astfel este starea omului astăzi. Acum, să ne uităm din nou la lov. În 
primul rând, a făcut el vreun târg cu Dumnezeu? A avut motive ascunse pentru care a 

rămas neclintit pe calea temerii de Dumnezeu și feririi de rău? În acel moment, vorbise 
Dumnezeu cuiva despre finalitatea ce va urma? În acel moment, Dumnezeu nu făcuse 
promisiuni nimănui despre finalitate și, în acest context, lov a putut să se teamă de 
Dumnezeu și să se ferească de rău. Oamenii de astăzi pot fi comparaţi cu lov? Există o 
prea mare diferenţă, sunt cu totul în alte sfere. Deși lov nu știa prea multe despre 
Dumnezeu, el Îi dăduse inima sa lui Dumnezeu și Îi aparţinea. El nu a făcut niciodată un 
târg cu Dumnezeu și nu a avut dorințe extravagante sau cereri pentru El; în schimb, a 
crezut că „lahve Dumnezeu a dat și lahve Dumnezeu a luat”. Aceasta era ceea ce el 
văzuse și obținuse din urmarea cu sinceritate a căii de a se teme de Dumnezeu și a se 
feri de rău de-a lungul multor ani de viață. De asemenea, el dobândise și finalul 
reprezentat în cuvintele: „Să primim de la Dumnezeu doar binele și să nu primim și răul?” 
Aceste două propoziții reprezentau ceea ce el văzuse și ajunsese să cunoască drept 
urmare a atitudinii sale de ascultare față de Dumnezeu în timpul experiențelor sale de 
viață și acestea erau, de asemenea, cele mai puternice arme ale sale cu care el a 
triumfat pe parcursul ispitelor Satanei și erau baza neclintirii sale în mărturia pentru 
Dumnezeu. În acest stadiu, vi-l imaginaţi pe lov ca fiind o persoană minunată? Sperati 
să fiți o astfel de persoană? Vă este frică să trebuiască să suportaţi ispitele Satanei? 
Sunteţi hotărâți să vă rugaţi lui Dumnezeu să vă supună acelorași încercări ca ale lui 
lov? Fără îndoială, majoritatea oamenilor nu ar îndrăzni să se roage pentru asemenea 
lucruri. Este evident, atunci, că aveţi o credinţă jalnic de mică; în comparaţie cu lov, 
credința voastră este pur și simplu nevrednică de a fi menţionată. Sunteţi dușmanii lui 
Dumnezeu, nu vă temeti de Dumnezeu, sunteţi incapabili de a rămâne fermi în mărturia 
voastră pentru Dumnezeu și nu puteți triumfa asupra atacurilor, acuzațiilor și ispitelor 
Satanei. Ce vă califică pentru a primi promisiunile lui Dumnezeu? După ce aţi auzit 
povestea lui lov și aţi înțeles intenţia lui Dumnezeu de a mântui omul și semnificația 
mântuirii omului, aveţi acum credinţa de a accepta aceleași încercări ca lov? Nu ar trebui 
să aveţi un pic de voinţă pentru a vă permite să urmaţi calea de a vă teme de Dumnezeu 
și a vă feri de rău? 


Să nu aveţi îndoieli în privinţa încercărilor lui Dumnezeu 


După ce a primit mărturia lui lov la finalul încercărilor sale, Dumnezeu a hotărât că 
va câștiga un grup — sau mai mult de un grup — de oameni precum lov și, totuși, El a 
decis să nu îi mai permită niciodată Satanei să atace sau să abuzeze de vreo altă 
persoană, folosind mijloacele prin care îl ispitise, atacase și abuzase pe lov, punând 
pariu cu Dumnezeu; El nu i-a mai permis niciodată Satanei să îi facă astfel de lucruri 
omului, care este slab, nesăbuit și ignorant — a fost suficient că Satana îl ispitise pe lov! 
Faptul că nu i-a permis Satanei să abuzeze de oameni în orice fel dorește reprezintă 
mila lui Dumnezeu. Pentru Dumnezeu, a fost suficient că lov suferise ispita și abuzul 
Satanei. Dumnezeu nu i-a permis Satanei să mai facă vreodată asemenea lucruri, căci 
vieţile și toate lucrurile oamenilor care Îl urmează pe Dumnezeu sunt conduse și 

orchestrate de El, iar Satana nu are dreptul de a-i manipula pe aleşii lui Dumnezeu după 
bunul plac — ar trebui să vă fie clar acest lucru! Lui Dumnezeu îi pasă de slăbiciunea 
omului și înțelege nesăbuinţa și ignoranţa sa. Deși, pentru ca omul să fie complet 
mântuit, Dumnezeu trebuie să îl predea Satanei, Dumnezeu nu este dispus să îl vadă 
pe om vreodată păcălit și abuzat de Satana și nu vrea să-l vadă pe om suferind 
întotdeauna. Omul a fost creat de Dumnezeu și faptul că Dumnezeu stăpânește și 
aranjează tot ce are legătură cu omul este rânduit de Cer și recunoscut de pământ; 
aceasta este responsabilitatea lui Dumnezeu și autoritatea prin care Dumnezeu 
stăpânește toate lucrurile! Dumnezeu nu îi permite Satanei să abuzeze de om și să-l 
trateze rău după bunul plac, nu îi permite să folosească diverse mijloace pentru a-l duce 
pe om pe căi greșite, ba mai mult, nu îi permite să intervină în suveranitatea lui 
Dumnezeu asupra omului, nici nu îi permite să încerce să calce în picioare și să distrugă 
legile prin care Dumnezeu conduce toate lucrurile, fără a mai vorbi despre marea lucrare 
a lui Dumnezeu de gestionare și mântuire a omenirii! Cei pe care Dumnezeu dorește să- 
i mântuiască și cei care pot să fie mărturie pentru Dumnezeu sunt esenţa și cristalizarea 
lucrării planului de gestionare de șase mii de ani al lui Dumnezeu, precum și prețul pentru 
eforturile Sale din cei șase mii de ani de lucru. Cum ar putea Dumnezeu să-i dea cu 
ușurință Satanei pe acești oameni? 

Oamenii își fac griji deseori și se tem de încercările lui Dumnezeu, totuși, ei trăiesc 
tot timpul în capcana Satanei și într-un teritoriu periculos în care sunt atacați și abuzati 
de Satana — și, cu toate acestea, ei nu cunosc teama și sunt netulburaţi. Ce se întâmplă? 
Credinţa omului în Dumnezeu se limitează doar la lucrurile pe care le poate vedea. El 
nu apreciază deloc iubirea și grija lui Dumnezeu pentru om sau blândeţea și respectul 
Său față de om. Dar, cu excepţia a puţină neliniște și frică în privinţa încercărilor lui 
Dumnezeu, a judecății și mustrării și a măreției și mâniei, omul nu înțelege deloc bunele 
intenţii ale lui Dumnezeu. La auzul menţionării încercărilor, oamenii simt că Dumnezeu 
are motive ascunse și unii chiar cred că Dumnezeu nutrește planuri malefice, fără a ști 
ceea ce le va face, de fapt; prin urmare, în același timp în care strigă că se supun 
suveranităţii și aranjamentelor lui Dumnezeu, ei fac tot ce pot pentru a rezista și a se 
opune suveranităţii lui Dumnezeu asupra omului și aranjamentelor pentru om, căci ei 
cred că, dacă nu au grijă, vor fi înșelaţi de Dumnezeu, că dacă nu păstrează controlul 
asupra propriei sorţi, atunci tot ceea ce au ar putea fi luat de EI și viaţa lor ar putea chiar 
să fie încheiată. Omul este în tabăra Satanei, dar nu se îngrijorează niciodată că ar putea 
fi abuzat de Satana și el este abuzat de acesta, dar nu se teme niciodată de a fi luat 
prizonier de Satana. El tot spune că acceptă mântuirea lui Dumnezeu, dar, totuși, nu a 
avut niciodată încredere în Dumnezeu și nici nu a crezut că Dumnezeu îl va salva cu 
adevărat pe om din ghearele Satanei. Dacă, precum lov, omul poate să se supună 
orchestrărilor și aranjamentelor lui Dumnezeu și își poate preda întreaga ființă în mâinile 
lui Dumnezeu, atunci sfârșitul omului nu va fi același ca al lui lov — primirea 
binecuvântărilor lui Dumnezeu? Dacă omul poate să accepte și să se supună stăpânirii 

lui Dumnezeu, ce este de pierdut? Prin urmare, vă sugerez să aveți grijă în acţiunile 
voastre și să fiți prudenti față de tot ceea ce urmează să vină asupra voastră. Nu fiți 
imprudenţi sau impulsivi și nu ÎI tratați pe Dumnezeu și oamenii, chestiunile și obiectele 
pe care El le-a aranjat pentru voi în funcţie de sângele înfierbântat sau felul vostru de a 
fi sau conform închipuirilor și noțiunilor voastre; trebuie să fiți prudenti în acţiunile voastre 
și trebuie să vă rugaţi și să căutați mai mult, pentru a evita stârnirea mâniei lui 
Dumnezeu. Țineţi minte asta! 
În continuare, vom cerceta modul în care a fost lov după încercările sale. 


5. lov după încercările sale 


lov 42:7-9 Şi astfel că, după ce lahve Dumnezeu rostise aceste cuvinte către lov, lahve 
Dumnezeu i-a spus lui Elifaz din Teman: „Mânia Mea s-a aprins împotriva ta și a celor doi prieteni 
ai tăi: căci nu aţi vorbit despre Mine drept, așa cum a făcut-o slujitorul Meu lov. De aceea, luați 
acum șapte viței și șapte berbeci și mergeţi la slujitorul Meu lov și oferiţi pentru voi o ardere-de- 
tot; iar slujitorul Meu, lov, se va ruga pentru voi: de dragul lui, Eu voi accepta: să nu vă tratez 
după nebunia voastră, căci nu aţi vorbit drept despre Mine, precum slujitorul meu lov”. Deci, 
Elifaz din Teman și Bildad din Șuah și Țofar din Nassma au mers și au făcut cum le-a poruncit 
lahve Dumnezeu: lahve Dumnezeu, de asemenea, l-a auzit pe lov. 

lov 42:10 lar lahve Dumnezeu a transformat starea lui lov, când s-a rugat pentru prietenii 
lui: de asemenea, lahve Dumnezeu i-a dat lui lov de două ori mai mult decât avea înainte. 

lov 42:12 Așadar, lahve Dumnezeu a binecuvântat a doua jumătate a vieții lui lov mai mult 
decât la început: căci el avea paisprezece mii de oi și șase mii de cămile și o mie de perechi de 
boi și o mie de măgărițe. 

lov 42:17 lov a murit înaintat în vârstă și sătul de zile. 


Cei care se tem de Dumnezeu și se feresc de rău sunt priviţi cu prețuire 
de Dumnezeu, în timp ce aceia care sunt nesăbuiţi sunt văzuţi ca josnici de 
Dumnezeu 


În lov 42:7-9, Dumnezeu spune că lov este slujitorul Lui. Faptul că El utilizează 
termenul „Slujitor” pentru a Se referi la lov demonstrează importanța acestuia în inima 
Lui; deși Dumnezeu nu l-a numit pe lov într-un mod mai respectabil, această denumire 
nu afecta importanţa lui lov în inima Lui. Aici, „slujitor” este porecla lui Dumnezeu pentru 
lov. Referirile Lui multiple la „slujitorul Meu lov” arată cât de mulțumit era de acesta. Deși 
Dumnezeu nu a vorbit despre înţelesul din spatele cuvântului „slujitor,” definiția Lui 
pentru cuvântul „slujitor” poate fi văzută în cuvintele Sale din acest pasaj al Scripturii. 
Dumnezeu i-a spus mai întâi lui Elifaz din Teman: „Mânia Mea s-a aprins împotriva ta și 
a celor doi prieteni ai tăi: căci nu aţi vorbit despre Mine drept, așa cum a făcut-o slujitorul 
Meu lov”. Aceste cuvinte reprezintă prima dată când Dumnezeu le-a spus în mod 
deschis oamenilor că accepta tot ceea ce fusese spus și făcut de lov după încercările 
lui Dumnezeu pentru el și reprezintă prima dată când El a confirmat în mod deschis 


135 


acuratețea și corectitudinea a tot ceea ce lov făcuse și zisese. Dumnezeu era supărat 
pe Elifaz și pe ceilalţi din cauza discursului lor incorect, absurd, deoarece, precum lov, 
ei nu puteau vedea înfățișarea lui Dumnezeu și nu puteau auzi cuvintele pe care El le 
rostea în vieţile lor și, totuși, lov avea cunoștințe atât de exacte despre Dumnezeu, în 
timp ce ei puteau doar să facă presupuneri despre Dumnezeu, încălcându-l voia și 
punându-l la încercare răbdarea în tot ceea ce făceau. În consecinţă, în același timp în 
care accepta tot ceea ce spunea și făcea lov, Dumnezeu a devenit mânios față de 
ceilalţi, căci în ei, El nu numai că nu putea vedea realitatea fricii de Dumnezeu, dar nici 
nu auzea nimic despre frica de Dumnezeu în ceea ce spuneau. Şi astfel, Dumnezeu le- 
a adresat următoarele cereri: „De aceea, luaţi acum șapte viței și șapte berbeci și mergeţi 
la slujitorul Meu lov și oferiţi pentru voi o ardere-de-toit; iar slujitorul Meu, lov, se va ruga 
pentru voi: de dragul lui, Eu voi accepta: să nu vă tratez după nebunia voastră”. În acest 
pasaj, Dumnezeu le spune lui Elifaz și celorlalți să facă ceva care le va răscumpăra 
păcatele, căci nebunia lor a fost un păcat împotriva lui lahve Dumnezeu și, prin urmare, 
ei trebuiau să aducă arderi-de-tot pentru a-și îndrepta greșelile. Arderile-de-tot sunt 
deseori oferite lui Dumnezeu, dar ceea ce este neobișnuit la aceste arderi-de-tot este că 
ele au fost oferite lui lov. lov a fost acceptat de Dumnezeu pentru că el a fost martor 
pentru Dumnezeu în timpul încercărilor sale. Acești prieteni ai lui lov, însă, au fost expuși 
în timpul încercărilor lui; din cauza nebuniei lor, au fost condamnați de Dumnezeu și au 
stârnit mânia Lui și ar trebui pedepsiţi de El — pedepsiţi prin înfăptuirea de arderi-de-tot 
înaintea lui lov — după care lov s-a rugat pentru ei pentru a înlătura pedeapsa și mânia 
lui Dumnezeu faţă de ei. Intenţia lui Dumnezeu a fost de a-i rușina, căci nu erau oameni 
care se temeau de Dumnezeu și se fereau de rău și condamnaseră integritatea lui lov. 
Într-o privință, Dumnezeu le spunea că El nu le accepta faptele, dar îl accepta și se 
bucura foarte mult de lov; în altă privință, Dumnezeu le spunea că a fi acceptat de 
Dumnezeu ridică omul înaintea lui Dumnezeu, că omul este disprețuit de El din cauza 
nebuniei sale și ÎI jignește pe Dumnezeu din pricina ei și este josnic și respingător în 
ochii lui Dumnezeu. Acestea sunt definițiile date de Dumnezeu celor două tipuri de 
oameni, ele reprezintă atitudinile lui Dumnezeu faţă de aceste două tipuri de oameni și 
ele sunt definiţia Lui pentru valoarea și statura acestor două tipuri de oameni. Deși 
Dumnezeu l-a numit pe lov slujitorul Său, în ochii lui Dumnezeu, acest slujitor a fost iubit 
și i-a fost acordată autoritatea de a se ruga pentru alţii și a le ierta greșelile. Acest slujitor 
a putut să vorbească direct cu Dumnezeu și să vină direct înaintea lui Dumnezeu și 
statutul său era mai înalt și mai onorabil decât cel al altora. Acesta este adevăratul 
înțeles al cuvântului „slujitor” rostit de Dumnezeu. Lui lov i-a fost acordată această 
onoare specială datorită fricii lui de Dumnezeu și a feririi de rău, iar motivul pentru care 
alţii nu au fost numiţi slujitori de către Dumnezeu este pentru că nu se temeau de 
Dumnezeu și nu se fereau de rău. Aceste două atitudini total diferite ale lui Dumnezeu 
sunt atitudinile Lui față de aceste două tipuri de oameni: cei care se tem de Dumnezeu 
și se feresc de rău sunt acceptaţi de Dumnezeu și sunt consideraţi valoroși în ochii Lui, 

în timp ce aceia care sunt nesăbuiţi nu se tem de Dumnezeu, sunt incapabili de a se feri 
de rău și nu pot să primească favoarea lui Dumnezeu; ei sunt deseori dispreţuiţi și 
condamnați de Dumnezeu și sunt josnici în ochii Lui. 


Dumnezeu îi oferă autoritate lui lov 

lov s-a rugat pentru prietenii săi și, după aceea, datorită rugăciunilor lui, Dumnezeu 
nu i-a tratat după cum merita nebunia lor — nu i-a pedepsit și nici nu S-a răzbunat pe ei. 
De ce oare? Fiindcă rugăciunile făcute pentru ei de slujitorul lui Dumnezeu, lov, 
ajunseseră la urechile Lui; Dumnezeu i-a iertat deoarece a acceptat rugăciunile lui lov. 
Așadar, ce vedem aici? Când Dumnezeu binecuvântează pe cineva, El îi oferă multe 
recompense, și nu doar unele materiale: Dumnezeu îi dă și autoritate, îi dă dreptul de a 
se ruga pentru alte persoane și Dumnezeu uită și trece cu vederea fărădelegile acelor 
oameni, deoarece aude aceste rugăciuni. Aceasta este chiar autoritatea pe care 
Dumnezeu i-a acordat-o lui lov. Prin rugăciunile lui lov pentru oprirea condamnării lor, 
lahve Dumnezeu i-a rușinat pe acești oameni nesăbuiţi — ceea ce, desigur, a fost 
pedeapsa Lui specială pentru Elifaz și pentru ceilalți. 


lov este încă o dată binecuvântat de Dumnezeu și nu mai este acuzat 
niciodată de Satana 


Printre cuvântările lui lahve Dumnezeu sunt cuvintele „Nu aţi vorbit despre Mine 
drept, așa cum a făcut-o slujitorul Meu”. Care sunt lucrurile spuse de lov? Sunt lucrurile 
despre care am mai vorbit înainte, precum și cele din multele pagini conţinând cuvintele 
din Cartea lui lov despre care se consemnează ca fiind spuse de lov. În toate aceste 
multe pagini de cuvinte, lov nu se plânge nici măcar o dată și nici nu are îndoieli în 
privința lui Dumnezeu. El, pur și simplu, așteaptă finalul. Această așteptare reprezintă 
atitudinea lui de supunere datorită căreia, alături de cuvintele pe care le-a spus lui 
Dumnezeu, lov a fost acceptat de Dumnezeu. Când a îndurat încercări și a suferit 
greutăţi, Dumnezeu i-a fost alături și, deși greutăţile sale nu au fost ameliorate de 
prezenţa lui Dumnezeu, El a văzut ce dorea să vadă și a auzit ce dorea să audă. 
Fiecare dintre faptele și cuvintele lui lov au ajuns la urechile și ochii lui Dumnezeu; El 
a auzit și a văzut — acesta este un lucru sigur. Cunoașterea lui Dumnezeu de către lov 
și gândurile sale despre Dumnezeu din inima lui, din acel moment, în timpul acelei 
perioade, nu au fost, de fapt, la fel de specifice precum cele ale oamenilor de astăzi, 
dar, în contextul timpului, Dumnezeu tot a recunoscut tot ceea ce spusese el, pentru 
că modul în care s-a comportat și gândurile din inima lui, precum și ceea ce el 
exprimase și dezvăluise erau suficiente pentru cerinţele Sale. În perioada în care lov 
a fost supus încercărilor, ceea ce gândea în inima lui și hotăra să facă îi arătau lui 
Dumnezeu un rezultat, unul care era satisfăcător pentru Dumnezeu și, după aceea, 
Dumnezeu a îndepărtat încercările lui lov, acesta a scăpat din necazurile sale, iar 
încercările au dispărut și nu s-au mai abătut niciodată asupra lui. Deoarece lov fusese 

deja supus la încercări și rămăsese neclintit în aceste încercări și triumfase pe deplin 
asupra Satanei, Dumnezeu i-a dat binecuvântările pe care le merita pe bună dreptate. 
Așa cum este consemnat în lov 42:10, 12, lov a fost binecuvântat încă o dată și a fost 
binecuvântat cu mai mult decât fusese prima dată. În acest moment, Satana se 
retrăsese și nu a mai spus și nu a mai făcut nimic și, de atunci înainte, lov nu a mai 
fost perturbat sau atacat de Satana, iar acesta nu a mai adus acuzaţii împotriva 
binecuvântării lui lov de către Dumnezeu. 


lov își petrece a doua jumătate a vieţii în mijlocul binecuvântărilor lui 
Dumnezeu 


Deși binecuvântările Sale din acea vreme erau limitate doar la oi, vite, cămile, bunuri 
materiale și așa mai departe, binecuvântările pe care Dumnezeu dorea să i le acorde lui 
lov în inima Sa erau mult mai mult decât atât. În acel moment s-a consemnat tipul de 
promisiuni eterne pe care Dumnezeu dorea să i le dea lui lov? În binecuvântările Sale 
pentru lov, Dumnezeu nu a abordat sau menţionat finalitatea lui și, indiferent de ce 
importanţă sau poziţie avea lov în inima lui Dumnezeu, pe scurt, Dumnezeu era foarte 
cumpătat în privinţa binecuvântărilor Sale. Dumnezeu nu a anunţat sfârșitul lui lov. Ce 
înseamnă aceasta? În acel moment, când planul lui Dumnezeu încă nu atinsese punctul 
declarării finalității omului, planul încă nu intrase în ultima etapă a lucrării Sale, 
Dumnezeu nu a menţionat finalitatea, acordând doar binecuvântări materiale asupra 
omului. Asta înseamnă că a doua jumătate a vieţii lui lov a fost în mijlocul 
binecuvântărilor lui Dumnezeu, ceea ce l-a făcut diferit de alţi oameni — dar, la fel ca ei, 
el a îmbătrânit și, ca orice persoană normală, a venit ziua când și-a luat rămas-bun de 
la lume. Astfel este consemnat că „lov a murit înaintat în vârstă și sătul de zile” (lov 
42:17). Care este aici înțelesul cuvintelor „a murit sătul de zile”? În epoca dinainte ca 
Dumnezeu să declare sfârșitul oamenilor, Dumnezeu a stabilit o speranţă de viaţă pentru 
lov, iar când s-a ajuns la acea epocă, El i-a permis lui lov să părăsească în mod firesc 
această lume. De la a doua binecuvântare a lui lov până la moartea sa, Dumnezeu nu 
a mai adăugat greutăţi. Pentru Dumnezeu, moartea lui lov a fost naturală și, de 
asemenea, necesară, a fost ceva normal și nu a fost nici judecată, nici condamnare. În 
timp ce era în viaţă, lov | s-a închinat și s-a temut de Dumnezeu; în privinţa a ce fel de 
finalitate a avut după moartea sa, Dumnezeu nu a spus nimic, nici nu a făcut vreun 
comentariu despre aceasta. Dumnezeu are un puternic simţ al proprietăţii, iar conținutul 
și principiile cuvintelor și acţiunilor Sale sunt în conformitate cu etapele lucrării Sale și 
perioada în care lucrează. Ce tip de finalitate avea cineva ca lov în inima lui Dumnezeu? 
Luase Dumnezeu vreun fel de decizie în inima Sa? Desigur! Doar că aceasta nu era 
cunoscută de om; Dumnezeu nu a vrut să îi spună omului, nici nu a avut intenţia de a-i 
zice. Prin urmare, vorbind în mod superficial, lov a murit plin de zile și așa a fost viața 
lui lov. 

Valoarea trăită de lov în timpul vieții sale 


A trăit lov o viață valoroasă? În ce consta valoarea? De ce se spune că trăia o viață 
valoroasă? Pentru om, care era valoarea sa? Din punctul de vedere al omului, el a 
reprezentat omenirea pe care Dumnezeu dorește să o mântuiască, prin mărturia 
răsunătoare pentru Dumnezeu înaintea Satanei și a oamenilor din lume. El și-a îndeplinit 
datoria care ar trebui îndeplinită de o făptură a lui Dumnezeu, a dat un exemplu și s-a 
comportat ca un model pentru toţi cei pe care Dumnezeu dorește să-i mântuiască, 
permițându-le oamenilor să vadă că este perfect posibil triumful asupra Satanei dacă te 
bazezi pe Dumnezeu. Care era valoarea sa pentru Dumnezeu? Pentru Dumnezeu, 
valoarea vieţii lui lov consta în abilitatea sa de a se teme de Dumnezeu, a | se închina, 
a mărturisi faptele lui Dumnezeu și a lăuda faptele Lui, a-l aduce consolare și ceva de 
care să Se bucure; pentru Dumnezeu, valoarea vieții lui lov consta și în modul în care, 
înainte de moartea lui, lov a experimentat încercări şi a triumfat asupra Satanei și a fost 
mărturie răsunătoare pentru Dumnezeu înaintea Satanei și a oamenilor din lume, pentru 
ca Dumnezeu să dobândească slavă printre oameni, consolându-l inima și permițând 
inimii Lui dornice să privească un rezultat și să vadă speranţă. Mărturia sa a stabilit un 
precedent pentru abilitatea de a rămâne neclintit în mărturia pentru Dumnezeu și a fi 
capabil de a-l rușina pe Satana în numele lui Dumnezeu, în lucrarea Lui de gestionare 
a omenirii. Nu este aceasta valoarea vieţii lui lov? lov i-a adus consolare inimii lui 
Dumnezeu, l-a dat o mostră din desfătarea de a dobândi slavă și a oferit un început 
minunat pentru planul Lui de gestionare. Din acest punct înainte, numele lui lov a devenit 
un simbol pentru dobândirea slavei de către Dumnezeu și un semn al triumfului omenirii 
asupra Satanei. Ceea ce lov a trăit în timpul vieţii sale, precum și triumful său remarcabil 
asupra Satanei vor fi pentru totdeauna preţuite de Dumnezeu, iar desăvârșirea, 
neprihănirea și frica Sa de Dumnezeu vor fi venerate și imitate de generaţiile viitoare. El 
va fi pentru totdeauna prețuit de Dumnezeu ca o perlă perfectă, luminoasă și la fel este 
el demn de prețuirea omului! 

În continuare, să ne îndreptăm privirea asupra lucrării lui Dumnezeu din timpul Epocii 
Legii. 


D. Regulamentele Epocii Legii 


Cele zece porunci 
Principiile pentru construirea altarelor 
Regulamente pentru tratarea slujitorilor 
Regulamente pentru furt și despăgubire 
Păstrarea anului sabatului și a celor trei sărbători 
Regulamente pentru ziua Sabatului 
Regulamente pentru jertfe 

Arderi-de-tot 

Jertfe de grâne 


139 


Jertfe de pace 
Jertfe pentru păcat 
Jertfe de vină 
Regulamente pentru jertfele aduse de preoți (Aaron și fiilor lui le este poruncit să 
le respecte) 
Arderi-de-tot aduse de preoţi 
Jertfe de mâncare aduse de preoți 
Jertfe pentru păcat aduse de preoți 
Jertfe de vină aduse de preoți 
Jertfe de pace aduse de preoți 
Regulamente pentru mâncarea jertfelor aduse de preoţi 
Animale curate și necurate (cele care pot fi mâncate și cele care nu pot fi mâncate) 
Regulamente pentru purificarea femeilor după naştere 
Standarde pentru examinarea leprei 
Regulamente pentru cei care s-au vindecat de lepră 
Regulamente pentru curățarea caselor infectate 
Regulamente pentru cei care suferă de secreţii anormale 
Ziua de pocăință trebuie respectată o dată pe an 
Reguli pentru sacrificarea vitelor şi oilor 
Interzicerea următoarelor practici detestabile ale neamurilor (a nu comite incest și 
așa mai departe) 
Regulamente care trebuie urmate de oameni („Vei fi sfânt: căci Eu, lahve Dumnezeu, 
Dumnezeul tău sunt sfânt” (Leviticul 19:2)) 
Executarea celor care își sacrifică copiii lui Molech 
Reguli pentru pedepsirea păcatului adulterului 
Reguli care trebuie urmate de preoți (reguli pentru comportamentul lor zilnic, reguli 
pentru consumarea lucrurilor sfinte, reguli pentru aducerea jertfelor și așa mai departe) 
Sărbători care ar trebui respectate (Ziua Sabatului, Paștele, Sărbătoarea 
Secerișului, Ziua Ispășirii și așa mai departe) 
Alte regulamente (aprinderea candelelor, anul de veselie, răscumpărarea 
pământului, realizarea legămintelor, oferirea zeciuielilor și așa mai departe) 


Regulamentele Epocii Legii sunt dovada reală a îndrumării lui 
Dumnezeu pentru întreaga omenire 

Deci, aţi citit aceste regulamente și principii ale Epocii Legii, nu-i așa? Oare 
cuprind acestea o gamă largă? În primul rând, acoperă cele zece porunci, după care 
există regulamente pentru modul de construire a altarului și așa mai departe. Acestea 
sunt urmate de regulamente pentru păstrarea Sabatului și respectarea celor trei 
sărbători, după care există regulamente pentru jertfe. Aţi văzut cât de multe feluri de 
jertfe există? Există arderi-de-tot, jertfe de grâne, jertfe de pace, jertfe de păcate și 

așa mai departe, care sunt urmate de regulamente pentru jertfele preoților, inclusiv 
arderi-de-tot și jertfe de grâne aduse de preoți și alte feluri de jertfe. Setul celor opt 
regulamente este pentru consumarea jertfelor aduse de preoţi. Apoi, există 
regulamente pentru ce ar trebui respectat în timpul vieţii oamenilor. Există specificări 
pentru multe aspecte ale vieții oamenilor, cum ar fi regulamente în privinţa a ce pot 
sau nu pot să mănânce, pentru purificarea femeilor după naștere și pentru cei care 
au fost vindecaţi de lepră. În aceste regulamente, Dumnezeu merge până la a vorbi 
despre boală și există chiar câteva regulamente pentru sacrificarea oilor și vitelor și 
așa mai departe. Oile şi vitele au fost create de Dumnezeu și ar trebui să le sacrificați 
în modul în care vă spune Dumnezeu; există, negreșit, un motiv pentru cuvintele lui 
Dumnezeu; este corect, fără îndoială, să acţionaţi după porunca lui Dumnezeu și, cu 
siguranţă, spre beneficiul oamenilor! Există și sărbători și reguli de urmat, precum 
ziua Sabatului, Paștele și altele — Dumnezeu a vorbit despre toate acestea. Să ne 
uităm la ultimele: alte regulamente -— aprinderea candelelor, anul de veselie, 
răscumpărarea pământului, realizarea legămintelor, oferirea zeciuielilor și așa mai 
departe. Acestea cuprind oare o gamă largă? Primul lucru despre care trebuie să 
vorbim este chestiunea jertfelor oamenilor. Apoi, sunt regulamentele pentru furt și 
despăgubire și respectarea zilei Sabatului...; este implicat fiecare dintre detaliile 
vieţii. Și anume, când Dumnezeu a început lucrarea oficială a planului Său de 
gestionare, El a stabilit multe regulamente care trebuiau urmate de om. Acestea erau 
pentru a permite omului să ducă o viaţă normală de om pe pământ, o viață normală 
de om care este inseparabilă de Dumnezeu și de călăuzirea Sa. Dumnezeu i-a spus 
mai întâi omului cum să facă altare, cum să întemeieze altarele. După aceea, El i-a 
spus să aducă jertfe și a stabilit cum trebuia să trăiască — căror lucruri să le acorde 
atenţie în viață, după ce să se ghideze, ce ar trebui şi ce nu ar trebui să facă. Ceea 
ce Dumnezeu a stabilit pentru om era atotcuprinzător și, cu aceste obiceiuri, 
regulamente și principii, El a standardizat comportamentul oamenilor, le-a călăuzit 
vieţile, le-a călăuzit iniţierea în legile lui Dumnezeu, i-a călăuzit pentru a veni înaintea 
altarului lui Dumnezeu, i-a călăuzit în a avea o viaţă printre toate lucrurile pe care 
Dumnezeu le făcuse pentru om, care aveau ordine, regularitate și moderație. Mai 
întâi, Dumnezeu a folosit aceste regulamente și principii simple pentru a stabili limite 
pentru om, astfel încât omul să aibă o viaţă normală de a-L venera pe Dumnezeu pe 
pământ, să aibă o viață normală de om; astfel este conţinutul specific al începutului 
planului Său de gestionare de șase mii de ani. Regulamentele și regulile acoperă un 
conţinut foarte vast, acestea sunt informaţiile de bază ale călăuzirii omenirii de către 
Dumnezeu în timpul Epocii Legii, a fost necesar să fie acceptate și ascultate de 
oamenii care au venit înainte de Epoca Legii, sunt o consemnare a lucrării făcute de 
Dumnezeu în timpul Epocii Legii și sunt o dovadă reală a conducerii și călăuzirii 
întregii omenirii de către Dumnezeu. 

Omenirea este pentru totdeauna inseparabilă de învăţăturile și 
pregătirile lui Dumnezeu 


În aceste regulamente, vedem că atitudinea lui Dumnezeu faţă de lucrarea Sa, față 
de gestionarea Sa și față de omenire este serioasă, conștiincioasă, riguroasă și 
responsabilă. El face lucrarea pe care trebuie să o facă printre oameni conform etapelor 
Lui, fără cea mai mică discrepanţă, rostind cuvintele pe care trebuie să le spună omenirii 
fără cea mai mică eroare sau omisiune, permițând omului să vadă că este inseparabil 
de conducerea lui Dumnezeu și arătându-i cât de important este pentru omenire tot ceea 
ce face și spune Dumnezeu. Indiferent de felul în care este omul în următoarea epocă, 
chiar la început — în timpul Epocii Legii — Dumnezeu a făcut aceste lucruri simple. Pentru 
Dumnezeu, conceptele oamenilor în privinţa lui Dumnezeu, a lumii și a omenirii în acea 
epocă erau abstracte și opace și, chiar dacă aveau câteva idei și intenţii conștiente, toate 
erau neclare și incorecte și, prin urmare, omenirea era inseparabilă de învăţăturile și 
prevederile lui Dumnezeu. Omenirea de la început nu știa nimic și, astfel, Dumnezeu a 
trebuit să înceapă să-l înveţe pe om de la cele mai de bază și superficiale principii de 
supravieţuire și reguli necesare pentru a trăi, insuflând aceste lucruri în inima omului 
puţin câte puţin. Prin aceste reguli, transmise prin cuvinte, și prin aceste regulamente, 
El i-a oferit omului o înțelegere treptată a Sa, o apreciere și înţelegere treptată a 
conducerii Sale și un concept de bază al relaţiei dintre El și om. Doar după obţinerea 
acestui efect a putut Dumnezeu, puţin câte puţin, să facă lucrarea pe care avea să o 
facă ulterior. Prin urmare, aceste regulamente și lucrarea realizată de Dumnezeu în 
timpul Epocii Legii sunt piatra de temelie a lucrării Sale de mântuire a omenirii și prima 
etapă a lucrării din planul de gestionare al lui Dumnezeu. Cu toate că, înainte de lucrarea 
Epocii Legii, Dumnezeu le vorbise lui Adam, Evei și urmașilor lor, acele ordine și 
învățături nu erau atât de sistematice sau specifice pentru a fi emise una câte una pentru 
om și nu au fost scrise, nici nu au devenit regulamente. Motivul este că, în acea vreme, 
planul lui Dumnezeu nu avansase atât de mult; doar când Dumnezeu l-a condus pe om 
la această etapă a putut El să înceapă să rostească aceste regulamente ale Epocii Legii 
și să înceapă să îl convingă pe om să le îndeplinească. Era un proces necesar, iar 
rezultatul era inevitabil. Aceste obiceiuri și regulamente simple îi arată omului etapele 
lucrării de gestionare a lui Dumnezeu și înțelepciunea dezvăluită în planul Său de 
mântuire. Dumnezeu știe ce conținut și mijloace să utilizeze pentru a începe, ce mijloace 
să utilizeze pentru a continua și ce mijloace să utilizeze pentru a sfârși, astfel încât să 
câștige un grup de oameni care să fie mărturie pentru El și să poată dobândi un grup de 
oameni care sunt în asentiment cu El. El știe ce este înăuntrul omului și știe ce îi lipsește 
omului, Ştie ce trebuie să ofere și cum ar trebui să-l conducă pe om și, de asemenea, 
știe ce ar trebui și ce nu ar trebui să facă omul. Omul este ca o marionetă: chiar dacă nu 
a înțeles deloc voia lui Dumnezeu, el nu a putut să nu fie condus de lucrarea de 
gestionare a lui Dumnezeu, pas cu pas, până în ziua de astăzi. Nu exista nicio confuzie 

în inima lui Dumnezeu în legătură cu ceea ce avea de făcut; în inima Lui, exista un plan 
foarte clar și viu şi îndeplinea lucrarea pe care El Însuși dorea să o facă conform etapelor 
Sale și planului Său, avansând de la superficial la profund. Deși El nu indicase lucrarea 
pe care avea să o facă mai târziu, lucrarea Sa ulterioară tot a continuat să fie îndeplinită 
și să avanseze strict conform planului Său, ceea ce reprezintă o manifestare a ceea ce 
are Dumnezeu și a ceea ce este și reprezintă, de asemenea, autoritatea lui Dumnezeu. 
Indiferent în ce etapă a planului Său de gestionare lucrează El, firea și esența Sa ÎI 
reprezintă. Acest lucru este absolut adevărat. Indiferent de epocă sau de etapa lucrării, 
sunt lucruri care nu se vor schimba niciodată: ce fel de oameni iubește Dumnezeu, ce 
fel de oameni disprețuiește, firea Sa și tot ceea ce este și are El. Deși aceste 
regulamente și principii pe care Dumnezeu le-a stabilit în timpul lucrării Epocii Legii le 
par foarte simple și superficiale oamenilor de astăzi și chiar dacă sunt ușor de înțeles și 
de realizat, în ele tot există înțelepciunea lui Dumnezeu și tot reprezintă firea lui 
Dumnezeu și ceea ce are El și ceea ce este. Căci, din aceste regulamente aparent 
simple, reies responsabilitatea și grija lui Dumnezeu faţă de omenire, precum și esența 
deosebită a gândurilor Sale, prin urmare, permițându-i omului să realizeze cu adevărat 
faptul că Dumnezeu domnește asupra tuturor lucrurilor și că toate lucrurile sunt 
controlate de mâna Sa. Oricât de multă cunoaștere stăpânește omenirea sau cât de 
multe teorii sau taine înțelege omul, pentru Dumnezeu, niciuna dintre acestea nu este 
capabilă să înlocuiască pregătirea și călăuzirea omenirii de către El; omenirea va fi 
pentru totdeauna inseparabilă de călăuzirea și lucrarea personală a lui Dumnezeu. Așa 
este relația inseparabilă dintre om și Dumnezeu. Indiferent dacă Dumnezeu îţi dă o 
poruncă, o reglementare sau oferă adevăr pentru ca tu să-l înţelegi voia, indiferent de 
ceea ce face El, scopul lui Dumnezeu este de a călăuzi omul către o frumoasă zi de 
mâine. Cuvintele rostite de Dumnezeu și lucrarea pe care El o face sunt amândouă 
revelarea unui aspect al esenței Sale și sunt revelarea unui aspect al firii și înțelepciunii 
Sale; sunt o etapă indispensabilă a planului Său de gestionare. Acest lucru nu trebuie 
trecut cu vederea! Voia lui Dumnezeu este în fiecare lucru pe care Îl face; Dumnezeu nu 
Se teme de remarci greșit plasate, nici nu Se teme de noţiunile sau gândurile omului 
despre El. El doar Își face lucrarea și Își continuă gestionarea conform planului Său de 
mântuire, fără a fi constrâns de nicio persoană, chestiune sau lucru. 
Bine. Asta va fi tot pentru astăzi. Ne vedem data viitoare! 


9 noiembrie 2013 

Lucrarea lui Dumnezeu, 
firea lui Dumnezeu și Dumnezeu Insuși III 


Ultimele noastre părtășii au avut un mare impact asupra fiecăruia dintre voi. 
Începând de acum, oamenii pot simţi, în sfârșit, cu adevărat, existenţa reală a lui 
Dumnezeu și faptul că El este, de fapt, foarte aproape de om. Deși oamenii poate au 
crezut în Dumnezeu timp de mulţi ani, ei nu l-au înţeles niciodată cu adevărat gândurile 
și ideile aşa cum le înțeleg acum, nici nu au experimentat cu adevărat faptele Lui practice 
așa cum o fac acum. Fie că este vorba de cunoaștere sau de practică efectivă, 
majoritatea oamenilor au învăţat ceva nou, au ajuns să înțeleagă mai bine și au realizat 
greșelile din căutările din trecut, și-au dat seama de superficialitatea experienţei lor şi de 
faptul că există prea multe aspecte ale experienţei lor care nu sunt conforme cu voia lui 
Dumnezeu și și-au dat seama că ceea ce îi lipsește cel mai mult omului este cunoașterea 
firii lui Dumnezeu. Această cunoaștere din partea omului este doar un tip de cunoaștere 
bazată pe percepţie; să se ridice la nivelul cunoașterii raționale necesită o aprofundare 
și o întărire treptată prin experienţele cuiva. Înainte ca oamenii să-L înțeleagă cu 
adevărat pe Dumnezeu, se poate spune din punct de vedere subiectiv că ei cred în 
existenţa Lui în inimile lor, dar nu înţeleg în mod real chestiunile specifice precum ce fel 
de Dumnezeu este El de fapt, care este voia Lui, care este firea Lui și care este 
atitudinea Lui adevărată faţă de omenire. Acest lucru compromite foarte mult credința 
oamenilor în Dumnezeu, împiedicându-le credinţa să atingă vreodată puritatea sau 
perfecțiunea. Chiar dacă ești față în faţă cu cuvântul lui Dumnezeu sau simţi că L-ai 
întâlnit pe Dumnezeu prin experienţele tale, tot nu se poate spune că ÎI întelegi complet. 
Deoarece nu cunoști gândurile lui Dumnezeu sau ceea ce El iubește și ceea ce urăște, 
ce Îl supără și ce Îi aduce bucurie, prin urmare, nu ÎI înţelegi cu adevărat. Credinţa ta 
este construită pe o temelie de nedeslușire și imaginaţie, pe baza dorințelor tale 
subiective. Este încă departe de o credință autentică și încă ești departe de a fi un 
discipol adevărat. Explicaţiile exemplelor din aceste povești biblice le-au permis 
oamenilor să cunoască inima lui Dumnezeu, ce gândea El la fiecare pas din lucrarea Sa 
și motivul pentru care a făcut această lucrare, care erau planul şi intenţia Lui iniţială când 
a făcut-o, cum Și-a obţinut ideile și cum S-a pregătit și Și-a dezvoltat planul. Prin aceste 
povești, putem câștiga o înţelegere detaliată, specifică a fiecărei intenţii în parte și a 
fiecărui gând adevărat al lui Dumnezeu în timpul celor șase mii de ani ai lucrării Sale de 
gestionare și a atitudinii Sale faţă de oameni în diferite momente și în diferite epoci. Dacă 
oamenii pot înțelege ce gândea Dumnezeu, care era atitudinea Lui și firea pe care a 
dezvăluit-o El când S-a confruntat cu fiecare situaţie, acest lucru poate ajuta fiecare 
persoană să realizeze mai profund adevărata existenţă a lui Dumnezeu și să simtă mai 
profund caracterul practic și autenticitatea Lui. Scopul Meu în relatarea acestor povești 
nu este ca oamenii să înțeleagă istoria biblică, nici nu este să îi ajut să devină familiarizați 
cu versetele Bibliei sau cu oamenii din acestea și, mai ales, nu este să îi ajut pe oameni 

să înțeleagă contextul a ceea ce a făcut Dumnezeu în timpul Epocii Legii. Scopul Meu 
este, mai degrabă, să-i ajut pe oameni să înțeleagă voia lui Dumnezeu, firea Sa și fiecare 
părticică din El și să câștige o înţelegere și o cunoaștere mai autentică și mai exactă a 
lui Dumnezeu. În acest mod, inimile oamenilor pot, puţin câte puţin, să se deschidă față 
de Dumnezeu, să devină apropiate de Dumnezeu și să-L poată înțelege mai bine pe El, 
firea Sa, esența Sa și să-L cunoască mai bine pe adevăratul Dumnezeu Însuși. 

Cunoașterea firii lui Dumnezeu și a ceea ce El are și este poate avea un impact 
pozitiv asupra oamenilor. Îi poate ajuta să aibă mai multă încredere în Dumnezeu și îi 
poate ajuta să capete o ascultare și o frică adevărată față de El. Atunci, ei nu Îl vor mai 
urma sau venera orbește. Dumnezeu nu vrea nesăbuiți sau persoane care urmează 
mulțimea orbește, ci mai degrabă un grup de oameni care au în inimile lor o cunoaștere 
și o înțelegere clară a firii lui Dumnezeu și care se pot comporta ca martori ai Lui, oameni 
care nu L-ar abandona niciodată pe Dumnezeu datorită frumuseţii Sale, datorită a ceea 
ce are și este și datorită firii Sale drepte. Ca discipol al lui Dumnezeu, dacă în inima ta 
încă există o lipsă de claritate sau dacă există ambiguitate sau confuzie în privinţa 
existenţei Lui adevărate, a firii Sale, a ceea ce El are și este și a planului Său de a mântui 
omenirea, atunci credinţa ta nu poate câștiga lauda lui Dumnezeu. El nu vrea ca acest 
fel de persoană să-L urmeze și Lui nu-l place ca acest fel de persoană să vină înaintea 
Sa. Deoarece acest fel de persoană nu-L înţelege pe Dumnezeu, nu este în stare să-și 
ofere inima Lui — inima sa este închisă pentru El, deci credința sa în Dumnezeu este 
plină de impurități. Modul în care Îl urmează pe Dumnezeu nu poate fi numit decât 
orbește. Oamenii pot câștiga o credinţă adevărată și pot fi discipoli adevăraţi doar dacă 
ÎI înțeleg și Îl cunosc în mod real pe Dumnezeu, ceea ce naște în ei frică de El și ascultare 
adevărată. Doar în acest mod își pot da inima lui Dumnezeu și o pot deschide față de 
EI. Asta vrea Dumnezeu, deoarece tot ceea ce fac și gândesc ei poate rezista la testul 
lui Dumnezeu și ei pot fi martori pentru Dumnezeu. Tot ceea ce vă comunic în privința 
firii lui Dumnezeu sau ceea ce El are și este, sau voia Lui și gândurile Lui în tot ceea ce 
face, și din oricare perspectivă, din oricare unghi vorbesc despre acest lucru, toate sunt 
pentru a vă ajuta să fiți mai convinși de existenţa reală a lui Dumnezeu, să înțelegeţi și 
să apreciaţi mai profund iubirea Lui pentru omenire și grija Lui pentru oameni și dorința 
Lui sinceră de a gestiona și a mântui omenirea. 


O trecere în revistă a gândurilor, ideilor și acţiunilor lui Dumnezeu de 
când a creat lumea 


Astăzi, mai întâi vom recapitula gândurile, ideile și fiecare mișcare în parte a lui 
Dumnezeu de când a creat omenirea. Ne vom uita la lucrarea pe care a desfășurat-o de 
la crearea lumii și până la începutul oficial al Epocii Harului. Putem atunci să descoperim 
care dintre gândurile și ideile lui Dumnezeu sunt necunoscute omului și, de acolo, putem 
să clarificăm ordinea planului lui Dumnezeu de gestionare (planului mântuirii) și putem 
să înțelegem detaliat contextul în care Dumnezeu a creat lucrarea Sa de gestionare, 

sursa și procesul acesteia de dezvoltare și, de asemenea, să înţelegem în întregime 
rezultatele pe care le așteaptă El de la lucrarea Sa de gestionare — adică, partea 
esenţială și scopul lucrării Sale de gestionare. Pentru a înţelege aceste lucruri, trebuie 
să ne întoarcem într-o vreme îndepărtată, liniștită și tăcută când nu existau oameni... 


Crearea primei persoane vii de către Dumnezeu Însuși 


Când Dumnezeu S-a ridicat din patul Său, primul Lui gând a fost acesta: să creeze 
o persoană vie, o ființă umană, reală, cineva cu care să trăiască și care să fie tovarășul 
Său constant; această persoană putea să-L asculte și El putea să Se încreadă în ea și 
să vorbească cu aceasta. Apoi, pentru prima oară, Dumnezeu a adunat un pumn de 
țărână și a folosit-o pentru a crea prima persoană vie conform imaginii pe care Și-a 
imaginat-o în mintea Sa, apoi El i-a dat acestei făpturi vii un nume — Adam. Odată ce 
Dumnezeu a avut această persoană care trăia și respira, cum S-a simţit? Pentru prima 
dată, El a simţit bucuria de a avea o persoană iubită, un tovarăș. A simţit, de asemenea, 
pentru prima oară, responsabilitatea de a fi un tată și grija care vine odată cu aceasta. 
Această persoană care trăia și respira l-a adus fericire și bucurie lui Dumnezeu; El S-a 
simţit alinat pentru prima oară. Acesta a fost primul lucru pe care Dumnezeu l-a făcut 
vreodată care nu a fost îndeplinit cu gândurile sau chiar cu cuvintele Sale, ci a fost făcut 
cu propriile Sale mâini. Când acest fel de fiinţă — o persoană care trăia și respira — a stat 
în fața lui Dumnezeu, făcută din carne și oase, cu corp și formă și capabilă să vorbească 
cu Dumnezeu, El a trăit un fel de bucurie pe care nu o mai simţise înainte. Dumnezeu a 
simțit cu adevărat responsabilitatea Sa, iar această ființă umană nu numai că Îi atingea 
corzile sufletului, ci Îi încălzea și Îi emoţiona inima cu fiecare mică mișcare pe care o 
făcea. Când această fiinţă vie a stat înaintea lui Dumnezeu, a fost prima oară când S-a 
gândit să câștige mai mulţi oameni de acest fel. Asta a fost seria de evenimente care a 
început cu acest prim gând pe care Dumnezeu l-a avut. Pentru Dumnezeu, toate aceste 
evenimente aveau loc pentru prima oară, dar în cadrul acestor prime evenimente, 
indiferent ce simţea El în acel moment — bucurie, responsabilitate, grijă — nu exista 
nimeni cu care să le împartă. Începând cu acel moment, Dumnezeu a simţit cu adevărat 
o singurătate și o tristeţe pe care nu le experimentase vreodată înainte. El a simțit că 
omul nu putea să accepie sau să înțeleagă iubirea și grija Lui sau intenţiile Sale pentru 
om, așadar, tot a simțit durere și suferinţă în inima Sa. Deși făcuse aceste lucruri pentru 
om, omul nu era conștient de acestea și nu le înțelegea. Pe lângă fericirea, bucuria și 
alinarea pe care omul | le aducea, curând, împreună cu acestea, au apărut și primele 
Lui sentimente de suferință și singurătate. Acestea erau gândurile și sentimentele lui 
Dumnezeu din acel moment. În timp ce Dumnezeu făcea toate aceste lucruri, în inima 
Lui, trecea de la bucurie la suferinţă și de la suferinţă la durere, iar aceste sentimente 
erau amestecate cu neliniște. Tot ceea ce voia să facă era să Se grăbească să permită 
acestei persoane, acestei omeniri, să cunoască ceea ce exista în inima Sa și să 
înțeleagă cât mai curând intenţiile Sale. Atunci, oamenii ar putea să devină discipolii Lui, 

să împărtășească gândurile Lui și să se alinieze cu voia Sa. Ei nu mai aveau doar să Îi 
mai asculte pe Dumnezeu vorbind și să rămână fără cuvinte; ei aveau să cunoască 
modul în care să | se alăture lui Dumnezeu în lucrarea Sa; mai presus de toate, ei aveau 
să nu mai fie oameni indiferenți la cerinţele Lui. Aceste prime lucruri pe care Dumnezeu 
le-a făcut sunt foarte importante și au o mare valoare pentru planul Lui de gestionare 
(planul mântuirii) și pentru ființele umane de astăzi. 

După crearea tuturor lucrurilor și a omenirii, Dumnezeu nu S-a odihnit. El n-a avut 
liniște și era dornic să-Și îndeplinească gestionarea și să câștige poporul pe care îl iubea 
atât de mult din rândul omenirii. 


O serie de lucrări fără precedent săvârșite de Dumnezeu în preajma 
Epocii Legii 

În continuare, nu mult după ce Dumnezeu a creat ființele umane, vedem din Biblie 
că a existat un mare potop în întreaga lume. Noe este menţionat în consemnarea 
potopului și se poate spune că Noe a fost prima persoană care a primit chemarea lui 
Dumnezeu să lucreze cu El pentru a finaliza o sarcină a lui Dumnezeu. Desigur, aceasta 
a fost și prima dată când Dumnezeu a apelat la o persoană de pe pământ să facă ceva 
conform poruncii Sale. Odată ce Noe a terminat de construit arca, Dumnezeu a inundat 
pământul pentru prima dată. Când Dumnezeu a distrus pământul prin potop, a fost prima 
dată când S-a simţit copleșit de dezgust față de ființele umane de când le crease; asta 
L-a forțat pe Dumnezeu să ia decizia dureroasă de a distruge rasa umană printr-un 
potop. După ce potopul a distrus pământul, Dumnezeu a făcut primul Său legământ cu 
oamenii, un legământ care să arate că nu va mai distruge niciodată lumea prin potop. 
Simbolul acestui legământ a fost curcubeul. Acesta a fost primul legământ al lui 
Dumnezeu cu omenirea, prin urmare curcubeul a fost primul semn al unui legământ 
oferit de Dumnezeu; curcubeul este un lucru real, fizic, care există. Însăși existența 
curcubeului Îl face pe Dumnezeu să simtă deseori tristețe pentru rasa umană anterioară 
pe care a pierdut-o și are rolul de a-l reaminti constant ceea ce i s-a întâmplat... 
Dumnezeu nu Şi-a încetinit ritmul — El nu avea linişte și abia aștepta să facă următorul 
pas din gestionarea Sa. În consecință, Dumnezeu l-a ales pe Avraam ca prima Sa 
opţiune pentru lucrarea Sa din întreg Israelul. Asta a fost și prima oară când Dumnezeu 
a ales un asemenea candidat. Dumnezeu a hotărât să înceapă să-Și îndeplinească 
lucrarea de a mântui omenirea prin această persoană și să Își continue lucrarea prin 
urmașii acestei persoane. Putem vedea în Biblie că asta a făcut Dumnezeu cu Avram. 
Apoi, Dumnezeu a făcut din Israel primul tărâm ales și Și-a început lucrarea în Epoca 
Legii prin poporul Său ales, israeliţii. Încă o dată, pentru prima oară, Dumnezeu le-a 
oferit israeliților reguli și legi clare pe care omenirea ar trebui să le urmeze și le-a explicat 
în detaliu. Asta a fost prima dată când Dumnezeu le-a oferit ființelor umane astfel de 
reguli standardizate, specifice, pentru modul în care să facă sacrificii, cum ar trebui să 
trăiască, ce ar trebui să facă și să nu facă, ce sărbători și zile ar trebui să respecte și 

principiile de urmărit în tot ceea ce făceau. Asta era prima dată când Dumnezeu oferea 
omenirii astfel de regulamente și principii standardizate, detaliate, despre cum să-și 
trăiască viețile. 

De fiecare dată când spun „prima oară”, se referă la un tip de lucrare pe care 
Dumnezeu nu o mai săvârșise vreodată. Se referă la o lucrare care nu a existat înainte 
și, chiar dacă Dumnezeu crease omenirea și tot felul de făpturi și fiinţe vii, acesta este 
un tip de lucrare pe care El nu îl săvârșise vreodată până atunci. Toată această lucrare 
a inclus gestionarea omenirii de către Dumnezeu; totul avea de-a face cu oamenii și cu 
mântuirea și gestionarea lor de către Dumnezeu. După Avraam, Dumnezeu a făcut din 
nou ceva pentru prima oară — El l-a ales pe lov să fie cel care trăia sub lege și care putea 
rezista la ispitele Satanei în timp ce continua să se teamă de Dumnezeu, să se ferească 
de rău și să fie martor pentru Dumnezeu. Asta a fost și prima dată când Dumnezeu i-a 
permis Satanei să ispitească o persoană și prima dată când El a făcut un rămășag cu 
Satana. În final, pentru prima dată, El a câștigat pe cineva care era capabil să 
mărturisească ferm și să fie martor pentru El în timp ce se confrunta cu Satana și cineva 
care putea să-L rușineze cu totul pe Satana. De când Dumnezeu a creat omenirea, 
aceasta a fost prima persoană pe care a câștigat-o, care a putut să fie martor pentru El. 
Odată ce l-a câștigat pe acest om, Dumnezeu a fost chiar mai dornic să-Și continue 
gestionarea și să săvârșească următorul stadiu al lucrării Sale, pregătindu-Și locul și 
oamenii pe care avea să-i aleagă pentru următorul pas al lucrării Sale. 

După ce am avut părtășie în privinţa tuturor acestor lucruri, înțelegeţi cu adevărat 
voia lui Dumnezeu? Dumnezeu consideră această situaţie a gestionării omenirii, a 
mântuirii oamenilor, ca fiind mai importantă decât orice altceva. El face aceste lucruri nu 
numai cu mintea Sa, nu doar prin cuvintele Sale și, în mod cert, nu o face cu o atitudine 
nepăsătoare — El face toate aceste lucruri cu un plan, cu un scop, cu standarde și cu 
voia Sa. Este clar că această lucrare de a mântui omenirea are o mare importanţă atât 
pentru Dumnezeu, cât și pentru om. Indiferent cât de dificilă este lucrarea, indiferent cât 
de mari sunt obstacolele, indiferent cât de slabi sunt oamenii sau cât de profundă este 
răzvrătirea omenirii, nimic din toate acestea nu este dificil pentru Dumnezeu. Dumnezeu 
Se menţine ocupat, depunând eforturi susținute și gestionând lucrarea pe care El Însuși 
dorește să o îndeplinească. De asemenea, El aranjează totul și Își exercită suveranitatea 
asupra tuturor acelor oameni asupra cărora va lucra și asupra întregii lucrări pe care 
doreşte să o finalizeze — niciunul dintre aceste lucruri nu a mai fost făcut vreodată. 
Aceasta este prima dată când Dumnezeu a folosit aceste metode și a plătit un preţ atât 
de mare pentru acest proiect important de gestionare și mântuire a omenirii. În timp ce 
Dumnezeu îndeplinește această lucrare, puţin câte puţin, El exprimă și dezvăluie 
oamenilor, fără rezerve, efortul Său minuţios, ceea ce El are și ce este, înțelepciunea și 
atotputernicia și fiecare aspect al firii Sale. El dezvăluie și exprimă aceste lucruri așa 
cum nu a mai făcut-o vreodată înainte. Deci, în întreg universul, pe lângă oamenii pe 
care Dumnezeu dorește să-i gestioneze și să-i mântuiască, nu au existat niciodată 

făpturi care să fie atât de apropiate de Dumnezeu, care să fi avut o astfel de relaţie 
apropiată cu El. În inima Sa, omenirea pe care El dorește să o gestioneze și să o 
mântuiască este cea mai importantă; El apreciază această omenire mai presus de orice 
altceva. Chiar dacă El a plătit un preţ mare pentru oameni și chiar dacă este rănit și 
sfidat în mod continuu de ei, El nu renunţă niciodată la ei și continuă neobosit în lucrarea 
Sa, fără plângeri sau regrete. Asta pentru că El știe că, mai devreme sau mai târziu, 
oamenii se vor trezi la chemarea Sa și vor fi mișcaţi de cuvintele Sale, vor recunoaște 
că El este Domnul creației și se vor întoarce de partea Lui... 

După ce aţi auzit toate acestea astăzi, este posibil să simţiţi că tot ceea ce face 
Dumnezeu este foarte normal. Se pare că oamenii au simţit întotdeauna ceva din 
intenţiile lui Dumnezeu pentru ei din cuvintele Sale și din lucrarea Sa, dar există 
întotdeauna o anumită distanţă între sentimentele lor sau cunoașterea lor și ceea ce 
gândește Dumnezeu. De aceea, cred că este necesară comunicarea cu toți oamenii în 
privința motivului pentru care Dumnezeu a creat omenirea și a contextului de la baza 
dorinței Sale de a câștiga omenirea la care a sperat. Este esenţial să împărtășim asta 
cu toți oamenii, pentru ca tuturor să le fie clar acest lucru și să-l înțeleagă în inima lor. 
Deoarece fiecare gând și idee a lui Dumnezeu și fiecare fază și perioadă a lucrării Sale 
se unește și este strâns legată de întreaga Lui lucrare de gestionare, prin urmare, a 
înțelege gândurile, ideile și voia lui Dumnezeu în fiecare pas al lucrării Sale este același 
lucru cu a înțelege în ce fel a apărut lucrarea planului Său de gestionare. Pe această 
bază, înțelegerea ta în privinţa lui Dumnezeu devine mai profundă. Deși tot ceea ce a 
făcut Dumnezeu când a creat prima dată lumea, lucru menţionat de Mine mai devreme, 
pare pentru moment să reprezinte doar „o informaţie”, irelevantă în căutarea adevărului, 
pe parcursul experienţei tale, va exista oricum o zi când vei crede că nu reprezintă ceva 
așa de simplu precum câteva informaţii, nici că este vreun soi de taină. Pe măsură ce 
viaţa ta se desfășoară, odată ce Dumnezeu are un loc în inima ta sau odată ce Îi înţelegi 
mai profund și mai amănunțit voia, vei înțelege cu adevărat importanţa și necesitatea 
lucrurilor despre care vorbesc astăzi. Indiferent în ce măsură acceptaţi acest lucru acum, 
încă este necesar ca voi să înțelegeţi și să cunoașteți aceste lucruri. Când Dumnezeu 
face ceva, când Își îndeplinește lucrarea, indiferent dacă e prin ideile Sale sau cu 
propriile mâini, indiferent dacă este prima sau ultima dată când a făcut-o, în final, 
Dumnezeu are un plan, iar scopurile și gândurile Sale sunt în tot ceea ce face. Aceste 
scopuri și gânduri reprezintă firea lui Dumnezeu și exprimă ceea ce El are și ce este. 
Aceste două lucruri — firea lui Dumnezeu și ceea ce El are și ce este — trebuie înţelese 
de fiecare persoană în parte. Odată ce o persoană înţelege firea Sa și ceea ce El are și 
ce este, aceasta poate înțelege treptat motivul pentru care Dumnezeu face lucrurile pe 
care le face și pentru care spune ceea ce spune. Astfel, acea persoană poate atunci să 
aibă mai multă credință să Îl urmeze pe Dumnezeu, să urmărească adevărul și o 
schimbare a firii sale. Adică, înțelegerea lui Dumnezeu de către om și credința omului în 
Dumnezeu sunt inseparabile. 

Chiar dacă lucrul despre care oamenii aud sau pe care îl înțeleg este firea lui 
Dumnezeu, ceea ce El are și este, ceea ce ei câștigă este viața care vine de la 
Dumnezeu. Odată ce această viaţă a fost înfăptuită în tine, frica ta de Dumnezeu va 
deveni tot mai mare. Acesta e un câștig care vine foarte natural. Dacă nu vrei să înţelegi 
sau să cunoşti firea sau esenţa lui Dumnezeu, dacă nici măcar nu vrei să cugeţi la aceste 
lucruri sau să te concentrezi asupra lor, îţi pot spune cu siguranţă că modul în care 
urmărești momentan credinţa în Dumnezeu nu îţi poate permite niciodată să Îi împlinești 
voia sau să obţii aprecierea Lui. Mai mult decât atât, nu poți niciodată să atingi cu 
adevărat mântuirea — acestea sunt consecinţele finale. Când oamenii nu-L înțeleg pe 
Dumnezeu și nu Îi cunosc firea, inimile lor nu se pot deschide niciodată cu adevărat față 
de El. Odată ce L-au înţeles pe Dumnezeu, ei vor începe să aprecieze și să savureze 
ceea ce e în inima Lui cu interes și credință. Când vei aprecia și vei savura ceea ce se 
află în inima lui Dumnezeu, inima ta se va deschide treptat, puţin câte puţin, faţă de El. 
Când inima ta se va deschide față de El, vei simţi cât de rușinoase și demne de dispreţ 
sunt dialogurile tale cu Dumnezeu, cerințele tale fată de El și propriile tale dorinţe 
extravagante. Când inima ta se va deschide cu adevărat față de Dumnezeu, vei vedea 
că inima Sa este o lume infinită și vei intra într-un tărâm pe care nu l-ai mai experimentat 
înainte. În acest tărâm nu există înșelare, nu există amăgeală, nu există întuneric și nu 
există rău. Există doar sinceritate și credinţă; doar lumină și echitate; doar dreptate și 
bunătate. Acest tărâm este plin de iubire și grijă, plin de compasiune și toleranţă și prin 
acest lucru simți fericirea și bucuria de a fi viu. Aceste lucruri sunt ceea ce Dumnezeu îţi 
va dezvălui când îţi vei deschide inima față de El. Această lume infinită este plină de 
înțelepciunea și omnipotența lui Dumnezeu; este, de asemenea, plină de iubirea și 
autoritatea Lui. Aici, poţi vedea fiecare aspect a ceea ce Dumnezeu are și este, ce Îi 
aduce bucurie, de ce se îngrijorează și de ce devine trist, de ce devine furios... Asta 
poate să vadă fiecare persoană care îşi deschide inima și Îi permite lui Dumnezeu să 
intre. Dumnezeu poate veni în inima ta doar dacă o deschizi faţă de El. Poţi vedea ceea 
ce Dumnezeu are și este și poţi vedea planurile Lui pentru tine doar dacă a venit în inima 
ta. În acel moment, vei descoperi că totul la Dumnezeu este foarte valoros, că ceea ce 
El are și este reprezintă un lucru demn de preţuire. În comparaţie cu acel lucru, abia 
merită menţionaţi oamenii care te înconjoară, obiectele și evenimentele din viaţa ta și 
chiar persoanele tale dragi, partenerul tău și lucrurile pe care le iubești. Acestea sunt 
așa de mici, de modeste; vei simţi că niciun obiect material nu va mai putea vreodată să 
te atragă din nou și că nu te mai poate face să plătești niciun preţ pentru el vreodată. În 
smerenia lui Dumnezeu, vei vedea măreţia și supremaţia Sa. În plus, într-o faptă de-a 
lui Dumnezeu pe care înainte o considerai destul de mică, vei vedea înțelepciunea Lui 
infinită și toleranța Sa și vei vedea răbdarea, îngăduinţa și înțelegerea Lui pentru tine. În 
tine, asta va da naștere unei adorații fată de El. În acea zi, vei simţi că omenirea trăiește 
într-o lume foarte murdară, că oamenii care îţi sunt alături și lucrurile care se petrec în 
viaţa ta și chiar cei pe care îi iubești, iubirea lor pentru tine și așa-zisa lor protecţie sau 

grijă pentru tine nici măcar nu merită menţionate — că doar Dumnezeu este iubitul tău și 
că doar pe EIl Îi prețuiești cel mai mult. Când va veni acea zi, cred că vor exista unii care 
vor spune: iubirea lui Dumnezeu este foarte mare și esența Sa este foarte sfântă — în 
Dumnezeu, nu există înșelăciune, rău, invidie sau discordie, ci doar dreptate și 
autenticitate și tot ceea ce Dumnezeu are și este ar trebui să fie aspirația oamenilor. 
Oamenii ar trebui să se străduiască și să aspire la acest lucru. Pe ce bază este construită 
abilitatea omenirii de a realiza acest lucru? Este construită pe baza înţelegerii lor a firii 
lui Dumnezeu și a înțelegerii esenței Lui. Așadar, înţelegerea firii lui Dumnezeu și a ceea 
ce El are și este, reprezintă o lecţie pe tot parcursul vieții pentru fiecare persoană; este 
un scop de-o viaţă urmărit de fiecare persoană care se străduiește să-și schimbe firea 
și să-L cunoască pe Dumnezeu. 


Prima întrupare a lui Dumnezeu cu scopul de a lucra 


Tocmai am vorbit despre toată lucrarea pe care Dumnezeu a făcut-o, despre seria 
de lucrări fără precedent pe care El le-a săvârșit. Fiecare dintre aceste lucruri este 
relevant pentru planul lui Dumnezeu de gestionare și pentru voia lui Dumnezeu. Aceste 
lucruri sunt relevante, de asemenea, pentru firea lui Dumnezeu Însuși și pentru esenţa 
Sa. Dacă vrem să înțelegem mai mult din ce are Dumnezeu și ce este, nu ne putem opri 
la Vechiul Testament sau la Epoca Legii — trebuie să continuăm pe urmele pașilor pe care 
Dumnezeu i-a făcut în lucrarea Sa. Așadar, dat fiind că Dumnezeu a încheiat Epoca Legii 
și a început Epoca Harului, lăsați proprii noștri pași să-L urmeze în Epoca Harului — o 
epocă plină de har și de răscumpărare. În această epocă, Dumnezeu a făcut din nou 
ceva foarte important, care nu mai fusese făcut vreodată. Lucrarea din această nouă 
epocă a fost un nou punct de plecare, atât pentru Dumnezeu, cât și pentru omenire — un 
punct de plecare care a constat într-o nouă lucrare făcută de Dumnezeu, care nu mai 
fusese făcută vreodată. Această nouă lucrare era fără precedent, ceva dincolo de 
puterea imaginaţiei oamenilor și a tuturor creaturilor. Este ceva care acum le este bine 
cunoscut tuturor oamenilor — pentru prima dată, Dumnezeu a devenit o ființă umană și, 
pentru prima dată, a început o nouă lucrare cu înfățișarea exterioară a unui om, cu 
identitatea de om. Această nouă lucrare semnifica faptul că Dumnezeu Își finalizase 
lucrarea din Epoca Legii și că nu avea să mai spună sau să facă nimic în cadrul legii. 
Nici nu avea să mai spună sau să facă nimic sub forma legii sau conform principiilor sau 
regulilor legii. Adică, toată lucrarea Sa bazată pe lege a fost oprită pentru totdeauna și 
nu avea să mai fie continuată, deoarece Dumnezeu a vrut să înceapă o nouă lucrare și 
să facă lucruri noi. Încă o dată, planul Său avea un nou punct de plecare și, astfel, 
Dumnezeu a trebuit să conducă omenirea în următoarea epocă. 

Dacă acestea erau vești bune sau vești de rău augur pentru oameni depindea de 
esenţa fiecărei persoane în parte. Se poate spune că, pentru unii oameni, acestea nu 
erau veşti bune, ci de rău augur, deoarece când Dumnezeu Şi-a început noua lucrare, 
acei oameni care doar urmau legile și regulile, care doar urmau doctrinele, dar nu se 

temeau de Dumnezeu, au avut tendinţa să folosească vechea lucrare a lui Dumnezeu 
pentru a-l condamna noua lucrare. Pentru acești oameni, acestea erau vești de rău 
augur. Dar pentru fiecare persoană care era nevinovată și deschisă, care era sinceră 
față de Dumnezeu și dornică să primească răscumpărarea Sa, prima întrupare a lui 
Dumnezeu reprezenta o veste foarte bună. Căci încă de când oamenii au fost aduși la 
viață, asta era prima oară când Dumnezeu a apărut și a trăit în mijlocul omenirii sub o 
formă care nu era Duhul; de această dată, El S-a născut dintr-un om și a trăit printre 
oameni ca Fiul Omului și a lucrat în mijlocul lor. Această „premieră” a dărâmat noţiunile 
oamenilor; a fost dincolo de orice imaginaţie. În plus, toți discipolii lui Dumnezeu au 
dobândit un beneficiu palpabil. Dumnezeu nu numai că a încheiat vechea epocă, dar a 
încheiat și vechile Sale metode și stilul Său de lucru. El nu a mai cerut mesagerilor Lui 
să-l transmită voia, nu S-a mai ascuns în nori și nu a mai apărut sau vorbit oamenilor în 
mod poruncitor prin tunet. Printr-o metodă de neimaginat pentru oameni, care era dificil 
de înţeles sau de acceptat pentru ei — devenind trup — El a devenit Fiul Omului pentru a 
începe lucrarea acelei epoci, un lucru nemaivăzut până atunci. Această faptă a lui 
Dumnezeu i-a găsit pe oameni total nepregătiți; i-a făcut să se simtă stânjeniţi, deoarece 
Dumnezeu începuse iar o nouă lucrare pe care nu o mai făcuse niciodată. Astăzi, vom 
analiza lucrarea nouă pe care Dumnezeu a realizat-o în noua epocă și vom lua în 
considerare ceea ce este de învăţat pentru noi în această nouă lucrare cu privire la firea 
Lui și la ce are El și ce este. 
Următoarele sunt cuvinte din Biblie consemnate în Noul Testament: 


1. Smulgerea spicelor de grâu de către Isus pentru a le mânca de 
Sabat 


Matei 12:1 În vremea aceea, într-o zi de Sabat, Isus trecea printre lanurile de grâu. Ucenicii 
Lui erau flămânzi, așa că au început să smulgă spice de grâu și să mănânce. 


2. Fiul Omului este Domnul Sabatului 


Matei 12:6-8 Dar Eu vă spun că aici este Cineva mai mare decât Templul! Dacă aţi fi știut 
ce înseamnă: „Milă doresc, nu jertfă!”, n-aţi fi condamnat niște nevinovaţi! Căci Fiul Omului este 
Domn și al Sabatului! 


Să aruncăm mai întâi o privire la acest pasaj: „În vremea aceea, într-o zi de Sabat, 
Isus trecea printre lanurile de grâu. Ucenicii Lui erau flămânzi, așa că au început să 
smulgă spice de grâu și să mănânce”. 

De ce am selectat acest pasaj? Ce legătură are cu firea lui Dumnezeu? În acest text, 
primul lucru pe care îl știm este că era ziua Sabatului, dar Domnul Isus a ieșit și Și-a 
condus discipolii prin câmpurile de porumb. Ceea ce este și mai „trădător” e că ei chiar 
„au început să smulgă spice de grâu și să mănânce”. În Epoca Legii, legea lui lahve 
Dumnezeu prevedea că oamenii nu puteau să iasă ca de obicei sau să ia parte la 
activităţi în ziua Sabatului — existau multe lucruri care nu puteau fi făcute în ziua 

Sabatului. Această acţiune din partea Domnului Isus era derutantă pentru cei care 
trăiseră în cadrul legii o perioadă lungă de timp și chiar a provocat critici. Cât despre 
confuzia lor și modul în care vorbeau despre ce a făcut Isus, nu ne vom ocupa de acelea 
acum și vom discuta mai întâi motivul pentru care Domnul Isus a ales să facă acest lucru 
în ziua Sabatului, dintre toate zilele, și ce dorea El să comunice prin această acţiune 
oamenilor care trăiau sub lege. Aceasta este legătura dintre acest pasaj și firea lui 
Dumnezeu despre care vreau să vorbesc. 

Când a venit Domnul Isus, Și-a folosit acţiunile practice pentru a le spune oamenilor 
că Dumnezeu a părăsit Epoca Legii și a început noua lucrare și că pentru această nouă 
lucrare nu era necesară respectarea Sabatului. leșirea lui Dumnezeu din limitele zilei de 
Sabat era doar o avanpremieră a noii Sale lucrări; lucrarea cea reală și măreaţă tot avea 
să vină. Când Domnul Isus Și-a început lucrarea, El deja lăsase în urmă „lanţurile” Epocii 
Legii și depășise regulile și principiile acelei epoci. În EI, nu mai exista nicio urmă care să 
aibă legătură cu legea; El o abandonase cu totul și nu o mai respecta și nu mai cerea 
omenirii să o respecte. Așadar, vezi aici că Domnul Isus a mers prin câmpurile de porumb 
în ziua Sabatului și că Domnul nu S-a odihnit; El era afară, lucrând, și nu Se odihnea. 
Această acţiune a Lui a fost un șoc pentru noţiunile oamenilor și le-a comunicat că El nu 
mai trăia sub lege, că părăsise granițele Sabatului și apăruse înaintea omenirii și în 
mijlocul lor cu o nouă imagine, cu un nou mod de a lucra. Această acţiune a Lui le-a spus 
oamenilor că adusese cu El o nouă lucrare, lucrare care a început cu ieșirea de sub lege 
și îndepărtarea de Sabat. Când Dumnezeu Își îndeplinea noua lucrare, El nu Se mai 
agăța de trecut și nu Se mai preocupa de regulile Epocii Legii. Nici nu era afectat de 
lucrarea Sa din epoca precedentă, ci în schimb, lucra în ziua Sabatului la fel ca în oricare 
zi, iar când ucenicii Lui erau înfometați în ziua de Sabat, ei puteau să culeagă porumb și 
să mănânce. Acestea toate erau foarte normale în ochii lui Dumnezeu. Pentru Dumnezeu 
este permis să aibă un nou început pentru mare parte din noua lucrare pe care vrea să 
o facă și noile cuvinte pe care vrea să le spună. Când începe ceva nou, El nici nu 
menționează lucrarea Sa anterioară, nici nu continuă să o săvârșească. Întrucât 
Dumnezeu are principiile proprii în lucrarea Lui, când vrea să înceapă o nouă lucrare, 
atunci vrea să aducă omenirea într-o nouă etapă a lucrării Sale, iar lucrarea Sa va trece 
la o fază superioară. Dacă oamenii continuă să se comporte conform vechilor zicale sau 
reguli sau continuă să le respecte cu strictețe, El nu-Și va aminti acest lucru și nu va fi de 
acord cu el. Asta pentru că El deja a adus o nouă lucrare și a intrat într-o nouă fază a 
lucrării Sale. Când iniţiază o nouă lucrare, El apare în fața omenirii cu o imagine complet 
nouă, dintr-un unghi complet nou și într-un mod cu totul nou, astfel încât oamenii să poată 
vedea diferite aspecte ale firii Sale și ceea ce El are și ce este. Acesta este unul dintre 
scopurile Sale în noua lucrare. Dumnezeu nu Se agaţă de ceea ce este vechi și nu o ia 
pe calea bătătorită; când lucrează și vorbește, El nu este atât de prohibitiv pe cât își 
imaginează oamenii. În Dumnezeu, totul este liber și eliberat și nu există prohibiţie, nici 
limite — ceea ce El aduce omenirii este libertate și eliberare. El este un Dumnezeu viu, 


153 


un Dumnezeu care există cu adevărat, în mod autentic. El nu este o păpușă sau o figură 
din lut și este total diferit de idolii pe care oamenii îi păstrează cu sfințenie şi îi venerează. 
El este viu și plin de viaţă, iar cuvintele și lucrarea Sa aduc viaţă și lumină, libertate și 
eliberare omenirii, deoarece El deţine adevărul, viața și calea — nu este constrâns de 
nimic în niciuna dintre lucrările Sale. Indiferent ce spun oamenii și indiferent cum Îi văd 
sau Îi evaluează ei noua lucrare, El Își va îndeplini lucrarea fără nicio ezitare. El nu va fi 
îngrijorat de noţiunile nimănui sau de degetele îndreptate către lucrarea și cuvintele Sale 
și nici chiar de opunerea și împotrivirea puternică față de noua Sa lucrare. Nimeni din 
toată creaţia nu poate folosi rațiunea umană sau imaginaţia, cunoașterea sau moralitatea 
umană pentru a măsura sau a defini ce face Dumnezeu, pentru a discredita, a deranja 
ori a sabota lucrarea Sa. Nu există prohibiţie în ceea ce El face și în lucrarea Sa; aceasta 
nu va fi constrânsă de niciun om, eveniment sau lucru, nici nu va fi întreruptă de forțe 
ostile. În ceea ce privește noua Sa lucrare, El este un Rege mereu victorios și orice forțe 
ostile și toate ereziile și aberaţiile omenirii sunt strivite sub scaunul Său. Indiferent de 
etapa nouă a lucrării pe care o desfășoară, aceasta va fi cu siguranţă dezvoltată și extinsă 
în mijlocul omenirii și va fi cu siguranţă îndeplinită fără obstacole în întregul univers până 
ce marea Sa lucrare va fi fost îndeplinită. Asta este înțelepciunea și atotputernicia lui 
Dumnezeu, autoritatea și puterea Lui. Prin urmare, Domnul Isus a putut să iasă și să 
lucreze în mod fățiș în ziua Sabatului deoarece în inima Sa nu existau reguli, cunoștințe 
sau doctrină care să vină de la oameni. Ceea ce El avea era noua lucrare a lui Dumnezeu 
și calea lui Dumnezeu. Lucrarea Sa era modalitatea de a elibera omenirea, de a-i 
descătușa pe oameni, de a le permite să existe în lumină, să trăiască. Între timp, cei care 
venerează idoli sau zei falși trăiesc în fiecare zi legaţi de Satana, îngrădiţi de tot felul de 
reguli și tabuuri — astăzi este interzis un lucru, mâine altul — nu există libertate în viețile 
lor. Ei sunt precum prizonierii în cătușe, trăindu-și viaţa fără niciun fel de bucurie. Ce 
reprezintă „prohibiţia'"? Reprezintă constrângerile, legăturile și răul. De îndată ce o 
persoană venerează un idol, aceasta venerează un zeu fals, un duh rău. Prohibiţia vine 
la pachet când sunt lansate asemenea activități. Nu poţi mânca asta sau cealaltă, astăzi 
nu poţi să ieși, mâine nu poți găti, următoarea zi nu poţi să te muţi într-o casă nouă, 
anumite zile trebuie alese pentru căsătorii și înmormântări și chiar pentru nașterea unui 
copil. Cum se numește acest lucru? Acest lucru se numește prohibiţie; este sclavia 
omenirii și cătușele Satanei și a duhurilor rele care controlează oamenii și care 
controlează inimile și trupurile oamenilor. Există aceste prohibiţii în cazul lui Dumnezeu? 
Când este vorba de sfințenia lui Dumnezeu, trebuie să te gândești mai întâi la asta: cu 
Dumnezeu nu există prohibiţii. Dumnezeu are principii în cuvintele și în lucrarea Lui, dar 
nu există prohibiții, deoarece Dumnezeu Însuși este adevărul, calea și viaţa. 

Acum să ne uităm la următorul pasaj din Scripturi: „Dar Eu vă spun că aici este 
Cineva mai mare decât Templul! Dacă aţi fi știut ce înseamnă: «Milă doresc, nu jertfă!», 
n-aţi fi condamnat niște nevinovaţi! Căci Fiul Omului este Domn și al Sabatului!” (Matei 
12:6-8). La ce se referă cuvântul „templu” aici? Simplu spus, se referă la o clădire 

magnifică, înaltă, iar în Epoca Legii, templul era un loc unde preoții să Îl venereze pe 
Dumnezeu. Când Domnul Isus a spus „aici este Cineva mai mare decât Templul,” la cine 
Se referea? Clar, acel „Cineva” este Domnul Isus întrupat, pentru că doar El era mai 
mare decât templul. Ce le spuneau acele cuvinte oamenilor? Le spuneau să iasă din 
templu — Dumnezeu părăsise deja templul și nu mai lucra în el, deci oamenii ar trebui să 
urmeze pașii lui Dumnezeu în afara templului și să calce pe urmele Lui în noua Sa 
lucrare. Când Domnul Isus a spus asta, în spatele cuvintelor Sale era o premisă și, 
anume că, în temeiul legii, oamenii ajunseseră să vadă templul ca pe ceva mai mare 
decât Însuși Dumnezeu. Adică, oamenii venerau templul în loc să-L venereze pe 
Dumnezeu, așadar Domnul Isus i-a avertizat să nu venereze idoli, ci în schimb să-L 
venereze pe Dumnezeu, căci El este suprem. Prin urmare, El a spus: „Milă doresc, nu 
jertfă!” Este evident că în ochii Domnului Isus, majoritatea oamenilor care trăiau 
respectând legea nu Îl mai venerau pe lahve, ci doar făceau sacrificii într-o doară, iar 
Domnul Isus a hotărât că acest lucru constituia venerarea idolilor. Acești adoratori de 
idoli vedeau templul ca pe ceva mai mare și mai înalt decât Dumnezeu. În inimile lor 
exista doar templul, nu Dumnezeu, iar dacă ei și-ar fi pierdut templul, și-ar fi pierdut 
sălașul. Fără templu, nu aveau unde să se închine și nu își puteau îndeplini sacrificiile. 
Așa-zisul lor „sălaș” era locul în care se foloseau de scuza falsă a venerării lui lahve 
Dumnezeu, pentru a rămâne în templu și a-și îndeplini propriile treburi. Așa-zisul lor 
„sacrificiu” nu însemna decât că-și desfășurau propriile afaceri rușinoase sub pretextul 
desfășurării serviciului lor în templu. Acesta era motivul pentru care oamenii din acea 
vreme considerau templul mai măreț decât Dumnezeu. Domnul Isus a rostit aceste 
cuvinte ca avertisment pentru oameni, deoarece ei foloseau templul drept fațadă și 
sacrificiile ca acoperire pentru înșelarea oamenilor și a lui Dumnezeu. Dacă aplicaţi 
aceste cuvinte în prezent, acestea sunt la fel de pertinente și de valide. Deși oamenii de 
astăzi au experimentat o lucrare a lui Dumnezeu diferită față de cea experimentată de 
oamenii din Epoca Legii, natura și esenţa lor sunt aceleași. În contextul lucrării de astăzi, 
oamenii vor face tot același fel de lucruri precum cele reprezentate de cuvintele „templul 
este mai măreț decât Dumnezeu”. De exemplu, oamenii consideră că împlinirea datoriei 
lor este slujba lor; ei consideră că a fi martor pentru Dumnezeu și a se lupta cu marele 
balaur roșu sunt mișcări politice în apărarea drepturilor omului, pentru democraţie și 
libertate; ei își transformă datoria pentru a-și folosi abilităţile și a le transforma în cariere, 
dar tratează teama de Dumnezeu și ferirea de rău ca nimic mai mult decât o doctrină 
religioasă de respectat; și așa mai departe. Nu sunt aceste comportamente în esenţă la 
fel ca „templul este mai măreț decât Dumnezeu”? Diferenţa este că, acum două mii de 
ani, oamenii își desfășurau treburile personale în templul fizic, dar astăzi, oamenii îşi 
desfășoară treburile personale în temple intangibile. Acei oameni care preţuiesc regulile 
consideră regulile mai măreţe decât Dumnezeu, acei oameni care iubesc statutul 
consideră statutul mai măreț decât Dumnezeu, aceia care își iubesc cariera consideră 
carierele mai presus de Dumnezeu și așa mai departe — toate exprimările lor Mă 

determină să spun: „Oamenii Îl laudă pe Dumnezeu ca fiind cel mai măreț prin cuvintele 
lor, dar în ochii lor toate sunt mai mărețe decât Dumnezeu”. Asta pentru că de îndată ce 
oamenii găsesc o oportunitate de a-și afișa propriile talente pe calea lor de a-L urma pe 
Dumnezeu sau de a-și desfășura propriile afaceri sau propria carieră, ei se distanțează 
de Dumnezeu și se dedică slujbei lor adorate. Cât despre ce le-a încredințat Dumnezeu 
și despre voia Lui, acele lucruri au fost abandonate de mult timp. Care este diferența 
dintre starea acestor oameni și cei care și-au desfășurat propriile activități în templu 
acum două mii de ani? 

În continuare, să ne uităm la ultima propoziţie din acest pasaj: „Căci Fiul Omului este 
Domn și al Sabatului!” Există o latură practică a acestei propoziții? Puteţi vedea partea 
practică? Fiecare lucru pe care Dumnezeu îl spune vine din inima Sa, deci, de ce a spus 
El asta? Cum o înţelegeţi? Poate înțelegeţi semnificaţia acestei propoziții acum, dar în 
vremea în care a fost rostită, nu mulți oameni înțelegeau, deoarece omenirea abia ieșise 
din Epoca Legii. Pentru ei, să iasă din Sabat era un lucru foarte dificil, fără a mai vorbi 
de a înțelege ce este un adevărat Sabat. 

Propoziția „Fiul Omului este Domn și al Sabatului” le spune oamenilor că tot ce are 
legătură cu Dumnezeu nu este de natură materială și, deși Dumnezeu îţi poate satisface 
toate nevoile materiale, odată ce toate nevoile tale materiale au fost satisfăcute, poate 
satisfacția din aceste lucruri să substituie căutarea adevărului de către tine? Asta clar 
nu e posibil! Firea lui Dumnezeu și ceea ce El are și ce este, despre care am avut 
părtășie, reprezintă amândouă adevărul. Valoarea acesteia nu poate fi comparată cu 
niciun obiect material, oricât ar fi de valoros, nici nu poate fi cuantificată în bani, pentru 
că nu este un obiect material, și asigură nevoile inimii fiecărei persoane. Pentru fiecare 
persoană, valoarea acestor adevăruri intangibile ar trebui să fie mai presus de valoarea 
oricăror lucruri materiale pe care tu ai putea pune preţ, nu-i așa? Această afirmaţie este 
ceva la care trebuie să cugetațţi. Ideea principală a ceea ce am spus este că ceea ce 
Dumnezeu are și ce este și tot ce are legătură cu Dumnezeu sunt cele mai importante 
lucruri pentru fiecare persoană în parte și nu pot fi înlocuite de niciun obiect material. Îți 
voi da un exemplu: când ţi-e foame, ai nevoie de mâncare. Această mâncare poate fi 
mai mult sau mai puţin bună ori mai mult sau mai puţin nesatisfăcătoare, dar atât timp 
cât te saturi, acel sentiment neplăcut de foame nu va mai fi acolo — va dispărea. Poţi sta 
liniștit, iar corpul tău se va odihni. Foamea oamenilor poate fi rezolvată cu mâncare, dar 
când ÎI urmezi pe Dumnezeu și simţi că nu-L înţelegi, cum poți rezolva pustietatea din 
inima ta? Poate fi rezolvată cu mâncare? Sau când îl urmezi pe Dumnezeu și nu Îi 
înţelegi voia, ce poţi folosi pentru a compensa acea foame din inima ta? În timpul 
experienţei tale de mântuire prin Dumnezeu, în timpul urmăririi unei schimbări în firea 
ta, dacă nu Îi înţelegi voia sau nu știi care este adevărul, dacă nu înţelegi firea lui 
Dumnezeu, atunci nu te vei simţi foarte neliniștit? Nu vei simţi o foame și o sete puternică 
în inima ta? Nu te vor împiedica aceste sentimente să simţi pace în inima ta? Așadar, 
cum poţi compensa acea foame din inima ta — există un mod de a o rezolva? Unii oameni 

se duc la cumpărături, unii îşi caută prieteni cărora să li se destăinuie, unii oameni se 
răsfaţă printr-un somn lung, alții citesc mai multe cuvinte ale lui Dumnezeu sau lucrează 
mai din greu și depun mai multe eforturi pentru a-și împlini îndatoririle. Pot aceste lucruri 
să îţi rezolve dificultăţile reale? Toţi dintre voi înțelegeţi pe deplin aceste feluri de practici. 
Când te simţi neputincios, când simţi o dorinţă puternică de a obţine luminare de la 
Dumnezeu pentru a-ţi permite să cunoști realitatea adevărului și voia Sa, de ce ai cel 
mai mult nevoie? Lucrul de care ai nevoie nu este un meniu complet și nu sunt niște 
cuvinte amabile, darămite confortul trecător și satisfacția trupului — lucrul de care ai 
nevoie este ca Dumnezeu să îţi spună clar și direct ceea ce ar trebui să faci și modul în 
care ar trebui să o faci, să îţi spună clar care este adevărul. După ce ai înțeles acest 
lucru, chiar dacă dobândești doar într-o mică măsură înțelegere, nu te vei simţi mai 
mulțumit în inima ta decât dacă ai fi luat o masă bună? Când inima îţi este mulțumită, nu 
dobândește inima ta și întreaga ta ființă pace adevărată? Prin această analogie și 
analiză, înțelegeți acum de ce am vrut să împărtășesc cu voi această propoziție: „Fiul 
Omului este Domn și al Sabatului”? Înţelesul acesteia este că ceea ce vine de la 
Dumnezeu, ceea ce El are și ce este și totul despre El sunt mai presus de orice alt lucru, 
inclusiv lucrul sau persoana pe care odată considerai că o prețuiești cel mai mult. Adică, 
dacă o persoană nu poate dobândi cuvinte din gura lui Dumnezeu sau dacă nu înţelege 
voia Lui, aceasta nu poate dobândi pace. În experienţele voastre viitoare, veţi înțelege 
motivul pentru care am vrut să vedeţi acest pasaj astăzi — acesta este un lucru foarte 
important. Tot ceea ce face Dumnezeu este adevăr și viață. Adevărul reprezintă un lucru 
de care oamenii nu se pot lipsi în vieţile lor și este ceva fără de care nu se pot descurca 
niciodată; poţi spune și că este cel mai important lucru. Deși nu te poţi uita la el sau nu 
îl poţi atinge, importanţa sa pentru tine nu poate fi ignorată; este singurul lucru care poate 
aduce pace în inima ta. 

Este înțelegerea voastră cu privire la adevăr integrată cu propriile voastre stări? În 
viața reală, mai întâi, trebuie să te gândești care adevăruri au legătură cu oamenii, 
evenimentele și lucrurile pe care le-ai întâlnit; printre aceste adevăruri poţi găsi voia lui 
Dumnezeu și poți lega ceea ce ai întâlnit de voia Lui. Dacă nu știi care aspecte ale 
adevărului se leagă de lucrurile pe care le-ai întâlnit, dar, în schimb, te duci direct să 
cauţi voia lui Dumnezeu, aceasta este o abordare oarbă, care nu poate obține rezultate. 
Dacă vrei să cauţi adevărul și să înţelegi voia lui Dumnezeu, mai întâi trebuie să te uiţi 
la ce fel de lucruri ţi s-au întâmplat, de ce aspecte ale adevărului se leagă și să cauţi 
adevărul specific în cuvântul lui Dumnezeu care are legătură cu ceea ce ai experimentat. 
Apoi, cauţi calea care este corectă pentru tine de a practica din acel adevăr; astfel, poți 
dobândi o înţelegere indirectă a voii lui Dumnezeu. Căutarea și practicarea adevărului 
nu este aplicarea unei doctrine sau urmarea unei reguli în mod mecanic. Adevărul nu 
este o formulă, nici o lege. Nu este mort — este viața însăși, este un lucru viu și este 
regula pe care o făptură creată trebuie să o urmeze în viaţă și regula pe care omul 
trebuie să o aibă în viață. Acest lucru este ceva ce trebuie să înţelegi cât mai mult posibil, 

prin experienţă. Indiferent la ce etapă ai ajuns în experienţa ta, ești inseparabil de 
cuvântul lui Dumnezeu și de adevăr și ceea ce înţelegi din firea lui Dumnezeu și ceea 
ce cunoști din ceea ce Dumnezeu are și este, toate sunt exprimate în cuvintele lui 
Dumnezeu; acestea sunt strâns legate de adevăr. Ceea ce El are și este și firea lui 
Dumnezeu sunt, ele însele, adevărul; adevărul este o manifestare autentică a firii lui 
Dumnezeu și ceea ce El are și este. Transformă ceea ce El are și este într-un lucru 
concret și afirmă clar ce are El și este; îţi spune mai direct ce Îi place lui Dumnezeu, ce 
nu Îi place, ce vrea ca tu să faci și ce nu îţi permite să faci, ce oameni disprețuiește și 
ce oameni Îl încântă. În spatele adevărurilor pe care Dumnezeu le exprimă, oamenii pot 
vedea plăcerea Lui, mânia, tristețea și fericirea, precum și esența Sa — aceasta este 
dezvăluirea firii Sale. În afară de cunoașterea a ceea ce Dumnezeu are și este și 
înțelegerea firii Sale din cuvântul Său, ceea ce este cel mai important este nevoia de a 
ajunge la această înțelegere prin experienţă practică. Dacă o persoană se îndepărtează 
pe sine însăși din viaţa reală pentru a-L cunoaște pe Dumnezeu, aceasta nu va putea 
realiza acel lucru. Chiar dacă există oameni care pot dobândi o anumită înţelegere din 
cuvântul lui Dumnezeu, înțelegerea lor este limitată la teorii și cuvinte și apare o 
discrepanță față de modul în care este de fapt Dumnezeu Însuși. 

Lucrurile pe care le comunicăm acum se află toate în sfera poveștilor consemnate 
în Biblie. Prin aceste povești și prin analizarea acestor lucruri care s-au petrecut, oamenii 
pot înțelege firea Lui și ceea ce El are și ce este, pe care El le-a exprimat, permiţându- 
le să cunoască fiecare aspect al lui Dumnezeu într-o manieră mai extinsă, mai profundă, 
mai cuprinzătoare și mai amănunțită. Deci, singura cale de a cunoaște fiecare aspect al 
lui Dumnezeu este prin aceste povești? Nu, nu este singura cale! Căci ceea ce 
Dumnezeu spune și lucrarea pe care El o face în Epoca Împărăției pot ajuta oamenii să 
cunoască mai bine firea Lui și să o cunoască mai complet. Totuși, cred că este puţin mai 
ușor să cunoşti firea lui Dumnezeu și să înţelegi ceea ce El are și ce este prin niște 
exemple sau povești consemnate în Biblie cu care oamenii sunt familiarizați. Dacă iau 
cuvintele de judecată și mustrare și adevărurile pe care Dumnezeu le exprimă astăzi, 
cuvânt cu cuvânt, pentru a te face să-L cunoşti în acest fel, vei simţi că este prea 
plictisitor și monoton și unii oameni vor simţi chiar că cuvintele lui Dumnezeu par a fi 
niște formule. Dar, dacă iau aceste povești din Biblie ca exemple pentru a ajuta oamenii 
să cunoască firea lui Dumnezeu, ei nu le vor considera plictisitoare. Ai putea spune că, 
în timpul explicării acestor exemple, detaliile a ceea ce exista în inima lui Dumnezeu în 
acea vreme -— starea sau sentimentul Său, ori gândurile și ideile Sale — au fost spuse 
oamenilor în limba omenească, iar scopul tuturor acestor lucruri este să le permită să 
aprecieze, să simtă că ceea ce Dumnezeu are și ce este nu reprezintă o formulă. Nu 
este o legendă sau ceva ce oamenii nu pot vedea sau atinge. Este ceva care există cu 
adevărat, pe care oamenii o pot simţi și aprecia. Acesta este scopul final. Ai putea spune 
că oamenii care trăiesc în această epocă sunt binecuvântațţi. Ei pot să se bazeze pe 
povestirile biblice pentru a dobândi o înțelegere mai cuprinzătoare a lucrării anterioare 

a lui Dumnezeu; ei pot să vadă firea Lui prin lucrarea pe care a făcut-o; ei pot să 
înțeleagă voia lui Dumnezeu pentru omenire prin aceste firi pe care El le-a exprimat și 
să înțeleagă manifestările concrete ale sfințeniei Sale și ale grijii Sale pentru oameni și, 
în acest fel, ei pot ajunge la o cunoaștere mai detaliată și mai profundă a firii lui 
Dumnezeu. Cred că voi toți puteţi simţi asta acum! 

În cadrul lucrării pe care Domnul Isus a finalizat-o în Epoca Harului, poți vedea un 
alt aspect a ceea ce Dumnezeu are şi ce este. Acest aspect a fost exprimat prin trupul 
Lui, iar oamenii au fost capabili să-l vadă și să-l aprecieze datorită umanităţii Sale. În 
Fiul Omului, oamenii au văzut cum Dumnezeu în trup Și-a trăit umanitatea și au văzut 
divinitatea lui Dumnezeu exprimată prin trup. Aceste două tipuri de exprimare le-au 
permis oamenilor să vadă un Dumnezeu foarte real și le-au permis să își formeze un 
concept diferit în privința lui Dumnezeu. Totuși, pe parcursul perioadei de timp dintre 
crearea lumii și sfârșitul Epocii Legii, adică, înainte de Epoca Harului, singurele aspecte 
ale lui Dumnezeu care au fost văzute, auzite și trăite de oameni au fost divinitatea lui 
Dumnezeu, lucrurile pe care Dumnezeu le-a făcut și le-a spus într-un tărâm imaterial și 
lucrurile pe care El le-a exprimat din persoana Sa reală, care nu puteau fi văzute sau 
atinse. Deseori, aceste lucruri i-au făcut pe oameni să simtă că Dumnezeu era foarte 
falnic în măreţia Sa, că nu se puteau apropia de El. Impresia pe care Dumnezeu le-o 
dădea, de obicei, oamenilor, era că El apărea și dispărea din capacitatea lor de a-L 
percepe și oamenii simțeau chiar că toate gândurile și ideile Sale erau așa de 
misterioase și evazive că nu exista niciun mod de a ajunge la ele, cu atât mai puţin să 
încerce chiar să le înţeleagă și să le aprecieze. Pentru oameni, tot ce avea legătură cu 
Dumnezeu era foarte distant, atât de distant încât oamenii nu puteau să-l vadă sau să-l 
atingă. El părea că era sus în cer și că nu exista deloc. Deci, pentru oameni, înțelegerea 
inimii și minţii lui Dumnezeu sau a oricărui lucru din gândirea Lui era de neobţinut și chiar 
dincolo de capacitatea lor. Cu toate că Dumnezeu desfășura o anumită lucrare concretă 
în Epoca Legii și transmitea și anumite cuvinte specifice și exprima anumite firi specifice 
pentru a le permite oamenilor să aprecieze și să perceapă niște cunoștințe reale despre 
EI, totuși, în final, aceste expresii a ceea ce Dumnezeu are și ce este veneau dintr-un 
tărâm imaterial și ceea ce oamenii înțelegeau, ceea ce știau era tot despre aspectul divin 
a ceea ce El are și ce este. Oamenii nu puteau dobândi un concept concret din această 
exprimare a ceea ce El are și ce este, iar impresia lor în privința lui Dumnezeu era încă 
blocată în sfera „un corp spiritual de care este greu să te apropii, care apare și dispare 
din percepţie”. Deoarece Dumnezeu nu a folosit un anumit obiect sau imagine din 
tărâmul material pentru a apărea înaintea oamenilor, ei rămâneau incapabili să-L 
definească folosind limba omenească. În inimile și minţile oamenilor, ei au vrut 
întotdeauna să folosească propria limbă pentru a stabili un standard pentru Dumnezeu, 
pentru a-L face tangibil și a-L umaniza, precum cât de înalt este El, cât de mare, cum 
arată, ce anume Îi place și care este personalitatea Lui. De fapt, în inima Sa, Dumnezeu 
știa că oamenii se gândeau în felul acesta. Lui Îi era foarte clar de ce au nevoie oamenii 

și, desigur, El știa și ce ar trebui să facă, prin urmare Şi-a îndeplinit lucrarea într-un mod 
diferit în Epoca Harului. Acest nou mod era atât divin, cât și umanizat. În perioada de 
timp în care Domnul Isus lucra, oamenii puteau vedea că Dumnezeu avea multe 
exprimări omenești. De exemplu, putea să danseze, putea să participe la nunți, putea 
să Se împărtășească cu oamenii, să vorbească cu ei și să discute lucruri cu ei. În plus 
față de acelea, Domnul Isus a finalizat și o mare parte din lucrare care reprezenta 
divinitatea Sa și, desigur, toată această lucrare era o expresie și o dezvăluire a firii lui 
Dumnezeu. În acest timp, când divinitatea lui Dumnezeu a fost realizată într-un trup 
obișnuit într-un mod pe care oamenii îl puteau vedea și atinge, ei nu au mai simțit că El 
apărea și dispărea din percepție sau că nu se puteau apropia de El. Din contră, ei puteau 
să încerce să priceapă voia lui Dumnezeu sau să-l înțeleagă divinitatea prin fiecare 
mișcare, prin cuvintele și prin lucrarea Fiului Omului. Fiul Omului întrupat exprima 
divinitatea lui Dumnezeu prin umanitatea Sa și transmitea omenirii voia lui Dumnezeu. 
lar prin exprimarea voii și firii Sale, El le dezvăluia oamenilor și pe Dumnezeul care nu 
poate fi văzut sau atins care sălășluiește în tărâmul spiritual. Ceea ce oamenii vedeau 
era Dumnezeu Însuși, în formă tangibilă, făcut din carne și oase. Așadar, Fiul Omului 
întrupat făcea să fie concrete și umanizate lucrurile precum identitatea lui Dumnezeu 
Însuși, statutul, imaginea, firea lui Dumnezeu și ceea ce El are și este. Deși înfățișarea 
externă a Fiului Omului avea anumite limitări în privinţa imaginii lui Dumnezeu, esența 
Sa și ceea ce El are și este erau cu totul capabile să reprezinte identitatea și statutul lui 
Dumnezeu Însuși — existau doar câteva diferenţe în forma de exprimare. Nu putem nega 
că Fiul Omului reprezenta identitatea și statutul lui Dumnezeu Însuși, atât în forma 
umanităţii Sale, cât și în divinitatea Sa. În acest timp, totuși, Dumnezeu lucra prin trup, 
vorbea din perspectiva trupului și stătea înaintea omenirii cu identitatea și statutul Fiului 
Omului, iar acest lucru le dădea oamenilor oportunitatea de a întâlni și a experimenta 
cuvintele adevărate și lucrarea lui Dumnezeu în mijlocul omenirii. Le permitea, de 
asemenea, să înțeleagă divinitatea și măreţia Lui în mijlocul smereniei, precum și să 
dobândească o înțelegere preliminară și o definiţie a autenticităţii și realității lui 
Dumnezeu. Chiar dacă lucrarea finalizată de Domnul Isus, modurile Sale de lucru și 
perspectiva din care vorbea erau diferite fată de persoana reală a lui Dumnezeu în 
tărâmul spiritual, totul la El Îl reprezenta cu adevărat pe Dumnezeu Însuși, pe care 
omenirea nu Îl mai văzuse niciodată — acest lucru nu poate fi negat! Adică, indiferent 
sub ce formă apare Dumnezeu, indiferent din ce perspectivă vorbește sau cu ce imagine 
se prezintă omenirii, Dumnezeu nu reprezintă nimic altceva decât pe Sine Însuși. El nu 
poate reprezenta niciun om, și nici pe vreunul din rândul omenirii corupte. Dumnezeu 
este Dumnezeu Însuși și acest lucru nu poate fi negat. 
În continuare, să ne uităm la o pildă spusă de Domnul Isus în Epoca Harului. 


3. Pilda oii pierdute 


Matei 18:12-14 Ce părere aveţi? Dacă unui om care are o sută de oi i se rătăcește una 

dintre ele, nu le lasă el oare pe celelalte nouăzeci și nouă pe munti și se duce s-o caute pe cea 
rătăcită? Și dacă i se întâmplă să o găsească, adevărat vă spun că se bucură de ea mai mult 
decât de celelalte nouăzeci și nouă, care nu s-au rătăcit! Tot astfel, nu este voia Tatălui vostru 
din ceruri să piară vreunul dintre acești micuți. 


Acest pasaj este o parabolă — ce fel de sentiment le dă el oamenilor? Modul de 
exprimare — parabola — folosit aici este o figură de stil în limbaj uman și, prin urmare, 
aparține domeniului cunoașterii omenești. Dacă Dumnezeu ar fi spus ceva similar în 
Epoca Legii, oamenii ar fi simţit că asemenea cuvinte nu erau cu adevărat potrivite cu 
cine era Dumnezeu, dar când Fiul Omului a transmis aceste cuvinte în Epoca Harului, a 
părut liniștitor, cald și apropiat faţă de oameni. Când Dumnezeu a devenit trup, când a 
apărut sub formă de om, El a folosit o pildă foarte potrivită, care a provenit din propria 
Sa umanitate, pentru a-Și exprima vocea din inima Sa. Această voce a reprezentat 
propria voce a lui Dumnezeu și lucrarea pe care a dorit să o facă în acea epocă. A 
reprezentat și o atitudine pe care Dumnezeu a avut-o faţă de oamenii din Epoca Harului. 
Privind din perspectiva atitudinii lui Dumnezeu faţă de oameni, El a comparat fiecare 
persoană cu o oaie. Dacă s-ar rătăci o oaie, El ar face orice ar fi nevoie pentru a o găsi. 
Acesta reprezenta un principiu al lucrării lui Dumnezeu, la acea vreme în mijlocul 
omenirii, când El era întrupat. Dumnezeu a folosit această pildă pentru a descrie 
hotărârea și atitudinea Sa în acea lucrare. Acesta era avantajul lui Dumnezeu în a deveni 
trup: El putea să profite de cunoașterea omenirii și să folosească limba omenească 
pentru a le vorbi oamenilor și pentru a-Și exprima voia. El a explicat sau „a tradus” omului 
limbajul Său divin, profund, pe care oamenii se străduiau să îl înțeleagă în limba 
omenească, într-un mod uman. Asta i-a ajutat pe oameni să-l înțeleagă voia și să știe 
ce voia El să facă. El putea, de asemenea, să aibă conversații cu oamenii dintr-o 
perspectivă umană, folosind un limbaj uman, și să comunice cu oamenii într-un fel pe 
care ei îl înțelegeau. El putea chiar să vorbească și să lucreze folosind limbajul și 
cunoașterea umană pentru ca oamenii să poată simţi caracterul generos și apropiat al 
lui Dumnezeu, pentru ca ei să Îi poată vedea inima. Ce vedeţi în asta? Există vreo 
prohibiţie în cuvintele și acţiunile lui Dumnezeu? La cum văd oamenii lucrurile, nu este 
posibil ca Dumnezeu să poată folosi cunoașterea, limbajul și felurile oamenilor de a vorbi 
pentru a discuta despre ceea ce Dumnezeu Însuși voia să spună, despre lucrarea pe 
care El voia să o facă sau pentru a-Și exprima propria voie. Însă aceasta este o gândire 
greșită. Dumnezeu a folosit acest tip de pildă pentru ca oamenii să poată să simtă 
realitatea și sinceritatea lui Dumnezeu și să Îi vadă atitudinea față de oameni în timpul 
acelei perioade de timp. Această pildă i-a trezit dintr-un vis pe oamenii care trăiseră sub 
lege o lungă perioadă și a inspirat generaţie după generaţie de oameni care au trăit în 
Epoca Harului. Citind pasajul acestei pilde, oamenii cunosc sinceritatea lui Dumnezeu 
în mântuirea omenirii și înțeleg valoarea și importanţa pe care o are omenirea în inima 
lui Dumnezeu. 

Să aruncăm o privire la ultima frază din acest pasaj: „Tot astfel, nu este voia Tatălui 
vostru din ceruri să piară vreunul dintre acești micuţi”. Au fost acestea propriile cuvinte 
ale Domnului Isus sau cuvintele Tatălui din cer? În aparenţă, pare că este Domnul Isus 
Cel care vorbește, dar voia Sa reprezintă voia lui Dumnezeu Însuși, motiv pentru care 
El a spus: „Tot astfel, nu este voia Tatălui vostru din ceruri să piară vreunul dintre acești 
micuţi”. Oamenii din acea vreme Îl recunoșteau doar pe Tatăl din cer ca Dumnezeu și 
credeau că această persoană pe care o vedeau în faţa ochilor doar a fost trimisă de El 
și nu putea să-L reprezinte pe Tatăl din cer. Acesta este motivul pentru care Domnul 
Isus a trebuit să adauge această propoziţie la finalul pildei Sale, pentru ca oamenii să 
poată simţi cu adevărat voia lui Dumnezeu pentru omenire și autenticitatea și acurateţea 
a ceea ce a spus El. Chiar dacă această propoziţie a fost un lucru ușor de zis, a fost 
rostită cu grijă și afecţiune și a dezvăluit caracterul umil și ascuns al Domnului Isus. 
Indiferent dacă Dumnezeu a devenit trup sau dacă a lucrat în tărâmul spiritual, El a 
cunoscut cel mai bine inima oamenilor și a înțeles cel mai bine ce aveau nevoie oamenii, 
lucrurile care îi îngrijorau și cele care îi nedumireau și de aceea El a adăugat această 
propoziție. Această propoziție a scos în evidenţă o problemă ascunsă în omenire: 
oamenii erau sceptici în privinţa lucrurilor spuse de Fiul Omului, adică atunci când 
Domnul Isus vorbea, a trebuit să adauge: „Tot astfel, nu este voia Tatălui vostru din 
ceruri să piară vreunul dintre acești micuţi” și doar pornind de la această premisă puteau 
da roade cuvintele Sale, pentru a-i face pe oameni să creadă în acurateţea lor și să le 
sporească credibilitatea. Acest lucru arată că, atunci când Dumnezeu a devenit un Fiu 
al Omului obișnuit, Dumnezeu și omenirea aveau o relaţie foarte tulbure și că situația 
Fiului Omului era foarte incomodă. Arată, de asemenea, cât de nesemnificativ era 
statutul Domnului Isus printre oameni în acel moment. Când El a spus acest lucru, a fost 
de fapt pentru a le spune oamenilor: puteţi fi siguri — aceste cuvinte nu reprezintă ce 
există în inima Mea, ci reprezintă voia Dumnezeului care este în inimile voastre. Pentru 
omenire, nu a fost acesta un lucru ironic? Chiar dacă Dumnezeu care lucra în trup avea 
multe avantaje pe care nu le avea în persoana Sa, El a trebuit să reziste în fața dubiilor 
și a respingerii lor, precum și față de nepăsarea și indiferența lor. Se poate spune că 
procesul lucrării Fiului Omului era procesul de a experimenta respingerea din partea 
omenirii și de a experimenta cum omenirea concurează împotriva Lui. Mai mult decât 
atât, era procesul lucrării pentru a câștiga în mod continuu încrederea omenirii și a cuceri 
omenirea prin ceea ce El are și ce este, prin propria Lui esenţă. Nu însemna neapărat 
că Dumnezeu întrupat ducea un război pe pământ împotriva Satanei; ci, mai degrabă, 
că Dumnezeu a devenit un om obișnuit și a început o strădanie cu cei care Îl urmează, 
iar prin această strădanie, Fiul Omului Și-a finalizat lucrarea cu smerenia Sa, cu ceea 
ce El are și ce este și cu iubirea și înțelepciunea Sa. El a obţinut oamenii pe care i-a 
vrut, a câștigat identitatea și statutul pe care le merita și S-a „întors” pe tronul Său. 

În continuare, să ne uităm la următoarele două pasaje din scriptură. 

4. lartă de șaptezeci de ori câte șapte 


Matei 18:21-22 Atunci Petru a venit la El și L-a întrebat: Doamne, de câte ori să-l iert pe 
fratele meu când va păcătui față de mine? Până la șapte ori? Isus i-a răspuns: Eu nu-ţi zic să-l 
ierți până la șapte ori, ci până la șaptezeci de ori câte șapte. 


5. lubirea Domnului 


Matei 22:37-39 Isus i-a răspuns: „Să-L iubești pe Domnul, Dumnezeul tău, cu toată inima 
ta, cu tot sufletul tău și cu toată mintea ta”. Aceasta este cea dintâi și cea mai mare poruncă. lar 
a doua, asemenea ei, este: „Să-l iubești pe semenul tău ca pe tine însuţi”. 


Dintre aceste două pasaje, unul vorbește despre iertare și celălalt vorbește despre 
iubire. Aceste două subiecte scot de fapt în evidenţă lucrarea pe care Domnul Isus a 
vrut să o îndeplinească în Epoca Harului. 

Când Dumnezeu a devenit trup, a adus cu Elo etapă a lucrării Sale, care reprezenta 
sarcinile de lucru specifice și firea pe care El voia să le exprime în această epocă. În 
acea perioadă, tot ceea ce a făcut Fiul Omului s-a învârtit în jurul lucrării pe care 
Dumnezeu dorea să o îndeplinească în această epocă. El avea să facă nici mai mult, 
nici mai puţin. Fiecare lucru pe care l-a spus și fiecare tip de lucrare pe care a îndeplinit- 
O, toate au fost în legătură cu această epocă. Indiferent dacă El l-a exprimat într-un mod 
uman cu limbaj uman sau prin limbaj divin și indiferent în ce mod sau din ce perspectivă 
a făcut-o, scopul Său a fost să-i ajute pe oameni să înţeleagă ce voia să facă, care era 
voia Lui și care erau cerinţele Sale de la oameni. El poate folosi diferite mijloace și diferite 
perspective pentru a ajuta oamenii să înțeleagă și să-l cunoască voia și să-l înțeleagă 
lucrarea de mântuire a omenirii. Deci, în Epoca Harului Îl vedem pe Domnul Isus 
folosind, de cele mai multe ori, limbajul uman pentru a exprima ce voia să comunice 
omenirii. Chiar mai mult, Îl vedem din perspectiva unui îndrumător obișnuit vorbind cu 
oamenii, asigurându-le lucrurile necesare și ajutându-i cu ceea ce Îi ceruseră. Acest mod 
de a lucra nu a fost văzut în Epoca Legii, care a fost înainte de Epoca Harului. El a 
devenit mai apropiat și mai milos față de omenire, precum și mai capabil să obțină 
rezultate practice atât ca formă, cât și ca manieră. Metafora despre iertarea oamenilor 
de șaptezeci de ori câte șapte clarifică cu adevărat acest aspect. Scopul obţinut de 
numărul din această metaforă este să le permită oamenilor să înţeleagă intenția 
Domnului Isus din momentul în care a spus acest lucru. Intenţia Sa a fost ca oamenii să 
îi ierte pe alţii — nu o dată sau de două ori, și nici măcar de șapte ori, ci de șaptezeci de 
ori câte şapte. Ce fel de idee este inclusă în ideea de „șaptezeci de ori câte șapte”? 
Scopul este să îi facă pe oameni să facă din iertare propria lor responsabilitate, ceva ce 
trebuie să înveţe și o „cale” pe care trebuie să o urmeze. Deși aceasta a fost doar o 
metaforă, a avut rolul de a sublinia ideea esenţială. l-a ajutat pe oameni să aprecieze 
profund ceea ce El a vrut să spună și i-a ajutat să găsească moduri corespunzătoare de 
a practica și principiile și standardele de practică. Această metaforă i-a ajutat pe oameni 


163 


să înțeleagă clar și le-a oferit un concept corect, și anume, că ar trebui să învețe iertarea 
și să ierte de oricâte ori, fără condiţii, dar cu o atitudine de toleranţă și înţelegere pentru 
alţii. Când Domnul Isus a spus acest lucru, ce era în inima Lui? Se gândea El cu adevărat 
la numărul „de șaptezeci de ori câte șapte”? Nu, nu Se gândea. Există un număr de dăţi 
în care Dumnezeu îl va ierta pe om? Există mulţi oameni care sunt foarte interesaţi de 
„numărul de dăţi” menţionat aici, care de fapt vor să înțeleagă originea și înțelesul acestui 
număr. Ei vor să înțeleagă de ce acest număr a ieșit din gura Domnului Isus; ei cred că 
există o implicaţie mai profundă a acestui număr. Dar, de fapt, aceasta a fost doar o 
figură de stil omenească pe care Dumnezeu a folosit-o. Orice implicaţie sau înţeles 
trebuie considerat împreună cu cerințele Domnului Isus pentru omenire. Când 
Dumnezeu nu devenise încă trup, oamenii nu înțelegeau mare parte din ceea ce El 
spunea, deoarece cuvintele Sale proveneau din divinitatea completă. Perspectiva și 
contextul a ceea ce spunea El era invizibil și de neatins pentru omenire; era exprimat 
dintr-un tărâm spiritual pe care oamenii nu îl puteau vedea. Căci oamenii care trăiau în 
trup nu puteau să treacă prin tărâmul spiritual. Dar după ce Dumnezeu a devenit trup, 
El a vorbit omenirii din perspectiva umanităţii și a depășit sfera tărâmului spiritual. El a 
putut să-Și exprime firea, voia și atitudinea divină prin lucruri pe care oamenii și le puteau 
imagina, lucruri pe care ei le vedeau și le întâlneau în vieţile lor și folosind metode pe 
care oamenii le puteau accepta, într-un limbaj pe care ei îl puteau înțelege și cu o 
cunoaștere pe care o puteau pricepe, ca să permită omenirii să înțeleagă și să-L 
cunoască pe Dumnezeu, să înțeleagă intenţia Sa și standardele cerute de El în sfera 
capacităţii lor, și în gradul în care erau capabili. Acestea au fost metoda și principiul 
lucrării lui Dumnezeu în umanitate. Deși căile și principiile lui Dumnezeu de a lucra în 
trup au fost în mare parte obţinute prin umanitate sau metodele acesteia, a obţinut într- 
adevăr rezultatele care nu puteau fi obținute lucrând direct în divinitate. Lucrarea lui 
Dumnezeu în umanitate a fost mai concretă, autentică și direcționată, metodele au fost 
mult mai flexibile, iar în ceea ce privește forma, a depășit lucrarea săvârșită pe parcursul 
Epocii Legii. 

În continuare, să vorbim despre a-L iubi pe Domnul și a-ți iubi aproapele ca pe tine 
însuţi. Este acesta un lucru exprimat direct în divinitate? Nu, cu siguranţă, nu! Toate 
acestea au fost lucruri pe care Fiul Omului le-a rostit în umanitate; doar fiinţele umane 
ar spune ceva precum „lubește-ţi aproapele ca pe tine însuţi” și „lubește-i pe alţii la fel 
cum îţi preţuiești propria viaţă”. Această manieră de a vorbi aparţine în exclusivitate 
omului. Dumnezeu nu a vorbit niciodată astfel. Cel puţin, Dumnezeu nu are acest tip de 
limbaj în divinitatea Sa, deoarece nu are nevoie de acest tip de învăţătură, „lubește-ţi 
aproapele ca pe tine însuţi”, pentru a reglementa iubirea Sa pentru omenire, deoarece 
iubirea Lui pentru omenire este o dezvăluire naturală a ceea ce El are și ce este. Când 
ați auzit vreodată că Dumnezeu spune ceva precum „lubesc omenirea precum Mă 
iubesc pe Mine Însumi”? Nu aţi auzit, deoarece iubirea este în esenţa lui Dumnezeu și 
în ceea ce El are și ce este. lubirea lui Dumnezeu pentru omenire, atitudinea Sa și modul 

în care El tratează oamenii sunt o expresie naturală și o dezvăluire a firii Sale. El nu are 
nevoie să facă asta în mod intenţionat într-un mod anume sau să urmeze cu bună știință 
o anumită metodă sau un cod moral pentru a ajunge să-Și iubească aproapele ca pe 
Sine Însuși — El deja deţine acest tip de esenţă. Ce înţelegi din acest lucru? Când 
Dumnezeu a lucrat în umanitate, multe dintre metodele, cuvintele și adevărurile Sale au 
fost exprimate într-un mod uman. Dar, în același timp, firea lui Dumnezeu, ceea ce El 
are şi ce este și voia Sa au fost exprimate pentru ca oamenii să le cunoască și să le 
înțeleagă. Ceea ce ei au ajuns să cunoască și să înțeleagă au fost exact esenţa Sa și 
ceea ce El are și ce este, ceea ce reprezintă identitatea inerentă și statutul lui Dumnezeu 
Însuși. Adică, Fiul Omului în trup a exprimat firea inerentă și esența lui Dumnezeu Însuși 
în cea mai mare măsură posibilă și pe cât de exact posibil. Nu numai că umanitatea 
Fiului Omului nu a fost o piedică sau o barieră pentru comunicarea și interacţiunea 
omului cu Dumnezeu din cer, ci a fost de fapt singurul canal și singurul pod pentru ca 
omenirea să se conecteze cu Domnul creaţiei. Acum, în acest stadiu, nu simţiți că există 
multe asemănări între natura și metodele lucrării făcute de Domnul Isus în Epoca Harului 
și etapa actuală a lucrării? Această etapă actuală a lucrării folosește, de asemenea, mult 
limbaj uman pentru a exprima firea lui Dumnezeu și mult limbaj și multe metode din viața 
cotidiană a omenirii și din cunoașterea umană pentru a exprima voia lui Dumnezeu 
Însuși. Odată ce Dumnezeu devine trup, indiferent dacă El vorbește dintr-o perspectivă 
umană sau o perspectivă divină, o mare parte din limbajul și metodele Sale de exprimare 
vin prin intermediul limbajului și metodelor umane. Adică, atunci când Dumnezeu devine 
trup, aceasta este cea mai bună oportunitate pentru ca tu să vezi atotputernicia și 
înțelepciunea lui Dumnezeu și să cunoști fiecare aspect real al lui Dumnezeu. Când 
Dumnezeu a devenit trup, în timp ce creștea, Ela ajuns să înțeleagă, să cunoască și să 
priceapă în umanitate o parte din cunoașterea, simţul practic, limbajul și metodele de 
exprimare ale omenirii. Dumnezeu întrupat a avut aceste lucruri care au provenit de la 
oamenii pe care El îi crease. Aceștia au devenit instrumentele lui Dumnezeu în trup 
pentru exprimarea firii și divinității Sale și l-au permis să Își facă lucrarea mai pertinentă, 
mai autentică și mai exactă pe când lucra în mijlocul omenirii, dintr-o perspectivă umană 
și folosind limbaj uman. Acest lucru a făcut lucrarea Sa mai accesibilă și mai ușor de 
înțeles pentru oameni, obținând astfel rezultatele pe care le dorea Dumnezeu. Nu este 
mai practic pentru Dumnezeu să lucreze în trup în acest fel? Nu este înțelepciunea lui 
Dumnezeu? Când Dumnezeu a devenit trup, când trupul lui Dumnezeu a putut să 
înceapă lucrarea pe care El dorea să o îndeplinească, acela a fost momentul când El 
avea să-Și exprime firea și lucrarea în mod practic și acesta a fost și momentul când El 
a putut să-Și înceapă în mod oficial lucrarea de slujire ca Fiu al Omului. Asta însemna 
că nu mai exista un „decalaj între generaţii” între Dumnezeu și om, că Dumnezeu avea 
curând să-Și înceteze lucrarea de comunicare prin mesageri și că Dumnezeu Însuși 
putea să-Și exprime personal și în trup toate cuvintele și lucrarea pe care voia să o facă. 
Însemna, de asemenea, că oamenii pe care Dumnezeu îi mântuiește erau mai apropiați 

de El, că lucrarea Sa de gestionare intrase într-o nouă etapă și că întreaga omenire 
avea să se confrunte cu o nouă eră. 

Toată lumea care a citit Biblia știe că s-au întâmplat multe evenimente când S-a 
născut Domnul Isus. Cel mai important dintre aceste evenimente a fost vânarea Sa de 
către regele diavolilor, care a fost un eveniment atât de extrem încât toţi copiii de doi ani 
și mai mici din oraș au fost măcelăriți. Este evident că Dumnezeu Și-a asumat un mare 
risc devenind trup printre oameni; marele preţ pe care l-a plătit pentru a finaliza 
gestionarea mântuirii omenirii este, de asemenea, evident. Sunt evidente și marile 
speranţe pe care le-a avut Dumnezeu pentru lucrarea Lui în trup în rândul omenirii. Când 
trupul lui Dumnezeu a putut să preia lucrarea din mijlocul omenirii, cum Se simţea El? 
Oamenii ar trebui să poată înţelege într-o oarecare măsură, nu-i așa? Cel puţin, 
Dumnezeu era fericit deoarece putea să înceapă să-Și săvârșească noua lucrare în 
mijlocul omenirii. Când Domnul Isus a fost botezat și Și-a început oficial lucrarea de 
îndeplinire a slujirii, inima lui Dumnezeu a fost copleșită de bucurie, pentru că după atât 
de mulţi ani de așteptare și pregătire, El putea în sfârșit să poarte trupul unui om normal 
și să-Și înceapă noua lucrare sub forma unui om din carne și oase, pe care oamenii ÎI 
puteau vedea și atinge. El putea în sfârșit să vorbească faţă în faţă și de la inimă la inimă 
cu oamenii prin identitatea unui om. În cele din urmă, Dumnezeu putea să vină față în 
față cu omenirea prin intermediul metodelor umane și într-un limbaj uman; El putea să 
aibă grijă de oameni, să-i lumineze și să-i ajute folosind limbaj uman; El putea să 
mănânce la aceeași masă și să trăiască în același spațiu cu ei. De asemenea, putea să 
vadă fiinte umane, să vadă lucruri și să vadă totul în felul în care le vedeau oamenii și 
chiar prin proprii lor ochi. Pentru Dumnezeu, asta era deja prima victorie a lucrării Sale 
în trup. Se poate spune și că era realizarea unei lucrări măreţe — acesta era, desigur, 
lucrul de care Se bucura Dumnezeu cel mai mult. Începând cu acel moment, Dumnezeu 
a simţit pentru prima dată un fel de consolare în lucrarea Sa din mijlocul omenirii. Toate 
evenimentele care s-au petrecut erau foarte practice și naturale, iar consolarea pe care 
o simțea Dumnezeu era foarte adevărată. Pentru omenire, de câte ori se realizează o 
nouă etapă a lucrării lui Dumnezeu și de fiecare dată când Dumnezeu Se simte mulțumit, 
atunci este momentul când omenirea se poate apropia mai mult de Dumnezeu și de 
mântuire. Pentru Dumnezeu, aceasta este și lansarea noii Sale lucrări, avansarea în 
planul Lui de gestionare și, mai mult, acestea sunt vremurile când intenţiile Sale ating 
îndeplinirea completă. Pentru omenire, sosirea unei astfel de oportunităţi este de bun 
augur şi foarte bună; pentru toţi cei care așteaptă mântuirea lui Dumnezeu, aceasta 
reprezintă o veste spectaculoasă și îmbucurătoare. Când Dumnezeu desfășoară o nouă 
etapă a lucrării, atunci El are un nou început și când această nouă lucrare și acest nou 
început sunt lansate și prezentate omenirii, acesta este momentul când finalul acestei 
etape a lucrării a fost deja hotărât și realizat, iar efectul final și roadele au fost deja văzute 
de Dumnezeu. Acesta este și momentul când aceste efecte ÎI fac pe Dumnezeu să Se 
simtă satisfăcut și, desigur, când inima Sa este fericită. Dumnezeu Se simte liniştit 

deoarece, în viziunea Sa, El a văzut deja și a hotărât oamenii pe care îi caută și a câștigat 
deja acest grup de oameni, un grup care este capabil să Îi facă lucrarea să fie de succes 
și să-l aducă satisfacție. Astfel, El Își lasă grijile deoparte și Se simte fericit. Cu alte 
cuvinte, când trupul lui Dumnezeu poate să iniţieze o nouă lucrare printre oameni și El 
începe, fără piedici, să facă lucrarea pe care trebuie să o facă și când simte că totul a 
fost împlinit, atunci, pentru EI, finalul este deja la vedere. Și, datorită acestui final, El este 
satisfăcut şi are inima ușoară. Cum este exprimată fericirea lui Dumnezeu? Vă puteți 
imagina care ar putea fi răspunsul? Ar putea Dumnezeu să plângă? Poate El să plângă? 
Poate să bată din palme? Să danseze? Să cânte? Dacă da, ce ar cânta? Desigur, 
Dumnezeu ar putea să cânte un cântec frumos, emotionant, un cântec care ar putea 
exprima bucuria și fericirea din inima Sa. El ar putea să-l cânte pentru omenire, pentru 
EI Însuși și pentru toate lucrurile. Fericirea lui Dumnezeu poate fi exprimată în orice 
mod — toate acestea sunt normale pentru că Dumnezeu are bucurii și necazuri și 
diversele Lui sentimente pot fi exprimate în diverse feluri. Acesta este dreptul Lui și nimic 
nu ar putea fi mai normal și mai adecvat. Oamenii nu ar trebui să se gândească la nimic 
altceva legat de acest lucru. Nu ar trebui să încercaţi să folosiţi „vraja cercului de aur”? 
asupra lui Dumnezeu, spunându-l că nu ar trebui să facă una și alta, că nu ar trebui să 
Se comporte în felul ăsta sau în felul acela, să-l limitați fericirea sau orice sentimente ar 
putea avea. În inimile oamenilor, Dumnezeu nu poate fi fericit, nu poate vărsa lacrimi, 
nu poate plânge — El nu poate exprima nicio emoție. Prin ceea ce am comunicat pe 
parcursul acestor două părtășii, cred că nu ÎI veţi mai vedea pe Dumnezeu în acest fel, 
ci Îi veţi permite să aibă o oarecare libertate și eliberare. Acesta este un lucru foarte bun. 
În viitor, dacă sunteţi cu adevărat capabili să simțiţi tristețea lui Dumnezeu când auziţi 
că este trist și puteţi să simţiţi cu adevărat fericirea Lui când auziţi că este fericit, atunci, 
cel puţin, veţi fi capabili să știți și să înțelegeți ce ÎI face fericit și ce ÎI face trist. Când poți 
să te simți trist deoarece Dumnezeu este trist și să te simţi fericit pentru că Dumnezeu 
este fericit, El îţi va fi câștigat pe deplin inima și nu va mai exista nicio barieră între tine 
și El. Nu vei mai încerca să-L limitezi pe Dumnezeu cu închipuirile, noţiunile și 
cunoașterea umană. În acel moment, Dumnezeu va fi viu și însuflețit în inima ta. El va fi 
Dumnezeul vieții tale și Stăpânul a tot ce are legătură cu tine. Aveţi acest fel de aspirație? 
Aveţi încrederea că puteţi obține asta? 
În continuare, să citim următoarele pasaje din scripturi: 


6. Predica de pe munte 


Despre Fericiri (Mat 5:3-12) 
Sarea pământului și lumina lumii (Mat 5:13-16) 


a Vraja cercului de aur” este o vrajă folosită de călugărul Tang Sanzang în nuvela chinezească 
„O călătorie spre răsărit”. El folosește această vrajă pentru a-l controla pe Sun Wukong, legându-i o 
bandă de metal în jurul capului, provocându-i dureri de cap acute și aducându-l astfel sub controlul 
său. A devenit o metaforă pentru a descrie ceva care constrânge o persoană. 

Împlinirea Legii (Mat 5:17-20) 
Despre mânie (Mat 5:21-26) 
Despre adulter (Mat 5:27-30) 
Despre divorț (Mat 5:31-32) 
Despre jurăminte (Mat 5:33-37) 
Despre răzbunare (Mat 5:38-42) 
lubirea dușmanilor (Mat 5:43-48) 
Despre milostenie (Mat 6:1-4) 
Despre rugăciune (Mat 6:5-8) 


7. Pildele Domnului Isus 


Pilda semănătorului (Mat 13:1-9) 

Pilda neghinei (Mat 13:24-30) 

Pilda bobului de muștar (Mat 13:31-32) 
Pilda drojdiei (Mat 13:33) 

Pilda neghinei explicată (Mat 13:36-43) 
Pilda comorii ascunse (Mat 13:44) 
Pilda mărgăritarului (Mat 13:45-46) 
Pilda năvodului (Mat 13:47-50) 


8. Poruncile 


Matei 22:37-39 Isus i-a răspuns: „Să-L iubești pe Domnul, Dumnezeul tău, cu toată inima 
ta, cu tot sufletul tău și cu toată mintea ta”. Aceasta este cea dintâi și cea mai mare poruncă. lar 
a doua, asemenea ei, este: „Să-l iubești pe semenul tău ca pe tine însuţi”. 


Să ne uităm mai întâi la fiecare dintre diversele părţi din „Predica de pe munte”. De 
ce se leagă toată acestea? Se poate spune cu siguranţă că toate aceste părți sunt mai 
elevate, mai concrete și mai apropiate de viețile oamenilor decât regulile din Epoca Legii. 
Vorbind în termeni moderni, aceste lucruri sunt mai relevante pentru practica actuală a 
oamenilor. 

Să citim despre următorul conţinut specific: cum ar trebui să înţelegi fericirile? Ce ar 
trebui să știi despre lege? Cum ar trebui definită mânia? Cum ar trebui trataţi cei care 
comit adulter? Cum trebuie să se vorbească despre divorţ și ce fel de reguli există? Cine 
poate să divorțeze și cine nu poate să divorțeze? Și cum e cu jurămintele, ochi pentru 
ochi, iubește-ţi dușmanii și acţiunile de caritate? Și multe altele. Toate aceste lucruri au 
legătură cu fiecare aspect al practicii credinței omenirii în Dumnezeu și al urmării lui 
Dumnezeu de către ei. Unele dintre aceste practici sunt aplicabile și astăzi, deși acestea 
sunt mai superficiale decât ce se cere momentan din partea oamenilor — acestea sunt 
adevăruri destul de elementare pe care oamenii le întâlnesc în credinţa lor în Dumnezeu. 
Încă din vremea în care a început să lucreze, Domnul Isus deja începuse să săvârșească 
lucrarea asupra firii vieţii oamenilor, dar aceste aspecte ale lucrării Sale se bazau pe 

fundaţia legilor. Aveau ceva de-a face cu adevărul regulile și zicalele referitoare la aceste 
subiecte? Desigur că aveau! Toate regulile și principiile precedente, precum și aceste 
predici din Epoca Harului aveau legătură cu firea lui Dumnezeu și ceea ce El are și ce 
este și, desigur, cu adevărul. Indiferent ce exprimă Dumnezeu și indiferent în ce mod 
exprimă acel lucru sau ce fel de limbaj folosește, lucrurile pe care le exprimă au toate 
fundaţia, originea și punctul de plecare în principiile firii Sale și ceea ce El are și ce este. 
Asta este absolut adevărat. Deci, chiar dacă aceste lucruri pe care El le-a spus par un 
pic superficiale acum, tot nu poţi spune că nu reprezintă adevărul, deoarece erau lucruri 
indispensabile pentru oamenii din Epoca Harului pentru a mulţumi voia lui Dumnezeu și 
pentru a obţine o schimbare în firea vieţii lor. Poţi spune că este vreuna dintre aceste 
predici în dezacord cu adevărul? Nu, nu poţi! Fiecare dintre ele reprezintă adevărul, 
deoarece toate erau cerinţele lui Dumnezeu de la omenire; acestea erau toate principii 
și un domeniu oferit de Dumnezeu, arătând modul de comportare și reprezintă firea lui 
Dumnezeu. Totuși, pe baza nivelului lor de creștere în viață din acea vreme, acestea 
erau singurele lucruri pe care puteau să le accepte și să le înțeleagă. Deoarece păcatul 
omenirii nu fusese încă rezolvat, acestea erau singurele cuvinte pe care Domnul Isus 
putea să le rostească, iar El putea doar să utilizeze astfel de învățături simple din acest 
tip de domeniu pentru a le spune oamenilor din acea vreme cum ar trebui să se 
comporte, ce ar trebui să facă, în ce principii și domeniu ar trebui să facă lucrurile și cum 
ar trebui să creadă în Dumnezeu și să-l satisfacă cerințele. Toate acestea erau 
determinate pe baza staturii omenirii din acea vreme. Nu era ușor pentru oamenii care 
trăiau în cadrul legii să accepte aceste învățături, deci ceea ce Domnul Isus a învăţat a 
trebuit să se încadreze în acest domeniu. 

În continuare, să aruncăm o privire la conţinutul variat din „Pildele Domnului Isus”. 

Prima este pilda semănătorului. Aceasta este o pildă foarte interesantă; semănarea 
semințelor este un eveniment obișnuit în viețile oamenilor. A doua este pilda neghinei. 
Oricine a plantat recolte și, cu siguranţă toți adulţii, vor ști ce este „neghina”. A treia este 
pilda bobului de muștar. Știţi cu toții ce este muștarul, nu-i așa? Dacă nu știți, puteţi să 
răsfoiţi Biblia. A patra pildă este pilda drojdiei. Acum, majoritatea oamenilor ştiu că 
drojdia este folosită pentru fermentare și este ceva folosit de oameni în vieţile lor 
cotidiene. Pildele următoare, inclusiv a șasea, pilda comorii ascunse, a șaptea, pilda 
mărgăritarului, și a opta, pilda năvodului, sunt toate inspirate și bazate pe vieţile reale 
ale oamenilor. Ce fel de imagine înfățișează aceste pilde? Este o imagine a lui 
Dumnezeu care devine o persoană normală și trăiește alături de omenire, folosind 
limbajul vieţii, limbajul uman, pentru a comunica cu oamenii și pentru a le oferi ceea ce 
au nevoie. Când Dumnezeu a devenit trup și a trăit în mijlocul omenirii o perioadă lungă 
de timp, după ce experimentase și fusese martor la diferitele stiluri de viaţă ale 
oamenilor, aceste experienţe au devenit materialul Său didactic, prin care Şi-a 
transformat limbajul divin în limbaj uman. Desigur, aceste lucruri pe care le-a văzut și le- 
a auzit în viață au îmbogăţit și experiența umană a Fiului Omului. Când El a vrut ca 

oamenii să înțeleagă unele adevăruri, să înțeleagă o parte din voia lui Dumnezeu, atunci 
a putut să folosească pilde similare cu cele de mai sus pentru a le spune oamenilor 
despre voia lui Dumnezeu și cerințele Sale de la omenire. Aceste pilde aveau toate 
legătură cu vieţile oamenilor; nu exista niciuna care să fie în afara realităţii vieților umane. 
Când Domnul Isus a trăit cu omenirea, a văzut fermieri care aveau grijă de câmpurile 
lor, știa ce este neghina și ce este drojdia; înțelegea că oamenii iubesc comorile, așadar 
a folosit atât metafora comori, cât și a mărgăritarului. În viaţă, El a văzut frecvent pescari 
care îşi aruncau năvoadele; Domnul Isus a văzut aceste activități și altele legate de viața 
oamenilor și a experimentat și acel tip de viaţă. La fel ca orice altă ființă umană, El a 
experimentat rutina zilnică umană și a luat trei mese pe zi. A experimentat personal viața 
unei persoane obișnuite și a observat vieţile altora. Când a observat toate acestea și le- 
a trăit personal, El nu S-a gândit cum să aibă o viaţă bună sau cum ar putea trăi mai 
liber și mai confortabil. În schimb, din experienţele Sale de viață umană autentică, 
Domnul Isus a văzut greutăţile din vieţile oamenilor. A văzut greutăţile, chinul și tristețea 
oamenilor, trăind sub domeniul Satanei și ducând o viaţă în păcat sub corupţia Satanei. 
În timp ce experimenta personal viaţa umană, El a experimentat și cât de neajutorați 
erau oamenii care trăiau în mijlocul corupției și a văzut și a experimentat condiţiile 
nefericite ale oamenilor care trăiau în păcat, care și-au pierdut complet direcţia prin 
tortura la care au fost supuși de Satana și de rău. Când Domnul Isus a văzut aceste 
lucruri, le-a văzut cu divinitatea sau cu umanitatea Sa? Umanitatea Sa exista cu 
adevărat și era foarte vie; El putea experimenta și vedea toate acestea. Dar, desigur, El 
vedea aceste lucruri și în esența Sa, adică în divinitatea Sa. Cu alte cuvinte, Hristos 
Însuși, Domnul Isus omul vedea acest lucru și tot ceea ce vedea Îl făcea să simtă 
importanţa și necesitatea lucrării pe care Și-o asumase pe parcursul acestei perioade în 
care a trăit în trup. Deși El Însuși știa că responsabilitatea pe care trebuia să o primească 
în trup era imensă și știa cât de crudă era durerea cu care trebuia să Se confrunte, când 
a văzut omenirea neajutorată în păcat, când a văzut starea jalnică a vieților lor și 
strădaniile lor neînsemnate sub lege, El a simțit tot mai multă durere și a devenit tot mai 
dornic să mântuiască omenirea de păcat. Indiferent cu ce fel de dificultăți avea să Se 
confrunte sau ce fel de durere avea să sufere, El a devenit tot mai hotărât să răscumpere 
omenirea, care trăia în păcat. În timpul acestui proces, poți spune că Domnul Isus a 
început să înțeleagă tot mai clar lucrarea pe care trebuia să o facă și ceea ce Îi fusese 
încredinţat. El a devenit, de asemenea, tot mai dornic să finalizeze lucrarea pe care avea 
să o primească — să-Și asume toate păcatele omenirii, să ispășească în locul oamenilor 
pentru ca ei să nu mai trăiască în păcat și, în același timp, pentru ca Dumnezeu să fie 
capabil să ierte păcatele oamenilor datorită jertfei de păcat, permițându-l să Își continue 
lucrarea de a mântui omenirea. Se poate spune că, în inima Sa, Domnul Isus era dispus 
să Se ofere pentru omenire, să Se sacrifice. El era dispus și să servească drept jertfă 
de păcat, să fie țintuit pe cruce și era într-adevăr dornic să finalizeze această lucrare. 
Când a văzut condiţiile jalnice ale vieții umane, El a vrut și mai mult să-Și îndeplinească 

misiunea pe cât de repede posibil, fără să întârzie un singur minut sau o singură 
secundă. Simţind o asemenea urgenţă, El nu a mai stat pe gânduri cu privire la cât de 
mare avea să fie propria Lui durere, nici nu a nutrit alte temeri privind cât de multă 
umilință avea să îndure. El avea doar o convingere în inima Sa: atât timp cât Se oferea 
pe Sine, atât timp cât era țintuit pe cruce ca jertfă de păcat, voia lui Dumnezeu avea să 
fie îndeplinită și El avea să poată începe o nouă lucrare. Vieţile oamenilor și existenţa 
lor în păcat aveau să fie complet schimbate. Convingerea Sa și ceea ce El era 
determinat să facă aveau legătură cu mântuirea omului și El avea un singur obiectiv, și 
anume să facă voia lui Dumnezeu, pentru ca El să poată începe cu succes următoarea 
etapă din lucrarea Sa. Asta era în mintea Domnului Isus în acel moment. 

Trăind în trup, Dumnezeul întrupat avea o umanitate normală; avea emoţiile și 
raționalitatea unei persoane normale. El știa ce era fericirea, durerea și, când vedea 
omenirea trăind acest fel de viaţă, simţea profund că nu ar fi suficient să îi scoată din 
păcat doar dându-le nişte învățături, oferindu-le ceva sau învățându-i ceva. Nici să-i 
pună doar să respecte porunci nu avea să-i răscumpere din păcat — doar când a luat 
asupra Sa păcatul omenirii și a devenit asemănare a trupului păcătos, a putut El să 
câștige libertatea omenirii și iertarea lui Dumnezeu pentru omenire la schimb. Deci, după 
ce Domnul Isus experimentase și fusese martor al vieților oamenilor în păcat, o dorinţă 
intensă s-a manifestat în inima Lui — să le permită oamenilor să se elibereze de vieţile 
lor pline de păcat. Această dorinţă L-a făcut să simtă tot mai mult că trebuie să meargă 
spre cruce și să ia asupra Sa cât mai curând posibil păcatele omenirii. Acestea erau 
gândurile Domnului Isus în acea vreme, după ce trăise cu oamenii și văzuse, auzise și 
simţise chinul vieților lor în păcat. Faptul că Dumnezeu întrupat putea avea acest tip de 
voinţă pentru omenire, că putea să exprime și să dezvăluie acest fel de fire — ar fi putut 
o persoană obișnuită să facă așa ceva? Ce ar fi văzut o persoană obișnuită trăind în 
acest tip de mediu? Ce ar fi gândit? Dacă o persoană obișnuită s-ar confrunta cu toate 
acestea, ar privi ea problemele dintr-o perspectivă mai înaltă? Cu siguranţă că nu! Deși 
înfățișarea exterioară a lui Dumnezeu întrupat este exact la fel ca cea a unui om și cu 
toate că El învaţă cunoașterea umană și vorbește limba umană și uneori chiar Își 
exprimă ideile prin metodele sau mijloacele de a vorbi ale omenirii, totuși, modul în care 
El vede oamenii și esenţa lucrurilor cu siguranţă nu e ca modul în care oamenii corupți 
văd omenirea și esența lucrurilor. Perspectiva Sa și înălțimea la care Se află El 
reprezintă ceva de neatins pentru o persoană coruptă. Asta pentru că Dumnezeu este 
adevărul, pentru că trupul pe care El îl îmbracă are, de asemenea, esenţa lui Dumnezeu, 
iar gândurile Sale și ceea ce este exprimat prin umanitatea Sa sunt, de asemenea, 
adevărul. Pentru oamenii corupți, ceea ce El exprimă în trup sunt provizii ale adevărului 
și ale vieții. Aceste provizii nu sunt pentru o singură persoană, ci pentru toată omenirea. 
În inima oricărei persoane corupte există doar acei câțiva oameni care sunt asociaţi cu 
ea. Îi pasă și se preocupă doar de acești câţiva oameni. Când se anunță un dezastru, 
se gândește mai întâi la proprii copii, la soțul sau soția ori la părinţii săi. În cel mai bun 

caz, o persoană mai plină de compasiune s-ar gândi la niște rude sau la un prieten bun, 
dar depășesc aceste limite gândurile unei persoane chiar atât de pline de compasiune? 
Nu, niciodată! Deoarece oamenii sunt, până la urmă, oameni, şi ei pot doar să privească 
totul de la înălțimea și din perspectiva unei ființe umane. Totuși, Dumnezeu întrupat este 
cu totul diferit de un om corupt. Indiferent cât de obișnuit, cât de normal, cât de modest 
este trupul lui Dumnezeu întrupat, sau cu cât dispreţ Îl nesocotesc oamenii, gândurile 
Sale și atitudinea Sa faţă de omenire sunt lucruri pe care niciun om nu le-ar putea avea 
și pe care niciun om nu le-ar putea imita. El va observa întotdeauna omenirea din 
perspectiva divinității, de la înălțimea poziţiei Sale de Creator. El va vedea întotdeauna 
omenirea prin esenţa și mentalitatea lui Dumnezeu. Categoric nu poate să vadă 
omenirea de la înălțimea joasă a unei persoane obișnuite ori din perspectiva unei 
persoane corupte. Când oamenii se uită la omenire, fac asta cu vederea umană și 
folosesc lucruri precum cunoașterea, regulile și teoriile umane ca măsură a lor. Asta este 
în sfera a ceea ce oamenii pot vedea cu ochii lor și în sfera care poate fi atinsă de 
oamenii corupți. Când Dumnezeu Se uită la omenire, El Se uită cu vedere divină și Își 
folosește esenţa și ceea ce El are și ce este ca măsură. Această sferă include lucruri pe 
care oamenii nu le pot vedea și este lucrul în care Dumnezeu întrupat și oamenii corupți 
sunt total diferiți. Această diferență este determinată de esenţele diferite ale oamenilor 
și a lui Dumnezeu -— aceste esențe diferite determină identitățile și poziţiile lor, precum 
și perspectiva și înălțimea de la care văd lucrurile. Vedeţi exprimarea și dezvăluirea lui 
Dumnezeu Însuși în Domnul Isus? Aţi putea spune că ceea ce a spus și a făcut Domnul 
Isus era legat de lucrarea Sa de slujire și de propria lucrare de gestionare a lui 
Dumnezeu, că toate erau exprimarea și dezvăluirea esenței lui Dumnezeu. Deși avea o 
manifestare umană, esenţa Sa divină și dezvăluirea divinității Sale nu pot fi negate. Era 
această manifestare umană chiar o manifestare a umanităţii? Manifestarea Sa umană 
era, prin însăși esența sa, cu totul diferită de manifestarea umană a oamenilor corupți. 
Domnul Isus era Dumnezeu întrupat. Dacă El ar fi fost într-adevăr unul dintre oamenii 
obișnuiți, corupți, ar fi putut El să vadă viața oamenilor în păcat dintr-o perspectivă 
divină? Cu siguranţă, nu! Asta este diferenţa între Fiul Omului și oamenii obișnuiți. 
Oamenii corupți trăiesc cu toţii în păcat și, când o persoană vede păcatul, aceasta nu 
are un anumit sentiment în privinţa lui; toți sunt la fel, exact ca un porc care trăiește în 
noroi, care nu se simte deloc incomod sau murdar — dimpotrivă, mănâncă bine și doarme 
liniștit. Dacă cineva îi va curăța cocina, porcul, de fapt, nu se va simţi în largul lui și nu 
va rămâne curat. La scurt timp, se va rostogoli din nou în noroi, complet confortabil, 
deoarece este o creatură murdară. Oamenii văd porcii ca fiind murdari, dar dacă cureți 
spațiul în care trăiește porcul, nu se simte mai bine — de aceea, nimeni nu ţine un porc 
în casă. Modul în care oamenii văd porcii va fi întotdeauna diferit de cum se simt porcii 
înșiși, deoarece oamenii și porcii nu sunt de același fel. Și deoarece Fiul Omului întrupat 
nu este de același fel cu oamenii corupți, doar Dumnezeu întrupat poate sta dintr-o 
perspectivă divină, la înălțimea lui Dumnezeu, de unde vede omenirea și toate lucrurile. 

Cum rămâne cu suferința pe care Dumnezeu o experimentează când devine trup și 
trăiește printre oameni? Care este această suferință? Înțelege cineva cu adevărat? Unii 
oameni spun că Dumnezeu suferă mult, că deși El este Dumnezeu Însuși, oamenii nu Îi 
înțeleg esenţa, dar tind să ÎI trateze mereu ca pe o persoană, făcându-L să Se simtă 
ofensat și nedreptăţit — ei spun că, din aceste motive, suferința lui Dumnezeu este într- 
adevăr mare. Alţi oameni spun că Dumnezeu este nevinovat și fără de păcat, dar că El 
suferă la fel ca omenirea, că îndură persecuție, defăimare și umilințe împreună cu 
omenirea; ei spun că El îndură și lipsa de înțelegere și de ascultare din partea discipolilor 
Săi — astfel, ei spun că suferinţa lui Dumnezeu nu poate fi măsurată cu adevărat. Acum 
pare că nu ÎI înțelegeţi cu adevărat pe Dumnezeu. De fapt, această suferinţă despre 
care vorbiţi nu se consideră o suferință adevărată pentru Dumnezeu, deoarece există o 
suferință mai mare decât aceasta. Atunci, care este suferința adevărată pentru 
Dumnezeu Însuși? Care este suferința adevărată pentru trupul lui Dumnezeu întrupat? 
Pentru Dumnezeu, faptul că omenirea nu ÎI înțelege nu se consideră suferință și nici 
faptul că oamenii au niște neînțelegeri în privința lui Dumnezeu și faptul că nu ÎI 
consideră ca fiind Dumnezeu nu se consideră suferință. Totuși, oamenii deseori simt că 
Dumnezeu trebuie să fi suferit o mare nedreptate, că în timpul pe care îl petrece în trup, 
El nu Își poate arăta persoana omenirii și nu le poate permite oamenilor să Îi vadă 
măreţia și că Dumnezeu Se ascunde în mod umil într-un trup nesemnificativ și că acest 
lucru trebuie să fie chinuitor pentru El. Oamenii pun la suflet ceea ce pot să înțeleagă și 
ceea ce pot să vadă din suferința lui Dumnezeu și proiectează toate tipurile de milă 
asupra lui Dumnezeu și deseori chiar oferă niște laude pentru suferinţa Lui. De fapt, 
există o diferenţă; există o prăpastie între ceea ce oamenii înțeleg din suferinţa lui 
Dumnezeu și ceea ce El simte cu adevărat. Vă spun adevărul — pentru Dumnezeu, 
indiferent dacă este Duhul lui Dumnezeu sau trupul întrupat al lui Dumnezeu, suferința 
descrisă mai sus nu este suferință adevărată. Atunci ce îndură de fapt Dumnezeu? Să 
vorbim despre suferința lui Dumnezeu doar din perspectiva lui Dumnezeu întrupat. 

Când Dumnezeu devine trup, transformându-Se într-o persoană obișnuită, normală, 
trăind alături de oameni, în mijlocul omenirii, nu poate El să vadă și să simtă metodele, 
legile și filozofiile de viață ale oamenilor? Cum Îl fac să Se simtă aceste legi și metode 
de a trăi? Simte El aversiune în inima Sa? De ce ar simţi aversiune? Care sunt legile și 
metodele omenirii de a trăi? În ce principii se ancorează acestea? Pe ce se bazează? 
Metodele, legile omenirii și aşa mai departe, așa cum au legătură cu modul de a trăi — 
toate acestea sunt create pe baza logicii, cunoașterii și filozofiei Satanei. Oamenii care 
trăiesc sub aceste tipuri de legi nu au umanitate, nu au adevăr — toţi sfidează adevărul 
și sunt ostili lui Dumnezeu. Dacă ne uităm la esenţa lui Dumnezeu, vedem că esenţa Sa 
este exact opusă logicii, cunoașterii și filozofiei Satanei. Esenţa Sa este plină de 
dreptate, adevăr și sfințenie și alte realităţi ale tuturor lucrurilor pozitive. Ce simte 
Dumnezeu, care are această esenţă și trăiește printre asemenea oameni? Ce simte El 
în inima Sa? Nu este plină de durere? Inima Sa este îndurerată și această durere este 

ceva ce nicio persoană nu poate să înțeleagă sau să experimenteze. Deoarece tot ceea 
ce El întâlnește, aude, vede, trăiește și toate cu care se confruntă, aceste lucruri 
reprezintă corupția, răul, precum și răzvrătirea și împotrivirea omenirii faţă de adevăr. 
Tot ceea ce vine de la oameni este sursa suferinţei Sale. Adică, deoarece esenţa Sa nu 
este aceeași cu a oamenilor corupți, corupția oamenilor devine sursa celei mai mari 
suferințe ale Sale. Când Dumnezeu devine trup, este El capabil să găsească pe cineva 
care să împărtășească un limbaj comun cu El? O astfel de persoană nu poate fi găsită 
printre oameni. Nu există nimeni care să poată comunica sau care să poată avea acest 
dialog cu Dumnezeu -— ce fel de sentiment ai spune că are Dumnezeu cu privire la asta? 
Lucrurile pe care oamenii le discută, le iubesc, le caută și după care tânjesc, toate au 
de-a face cu păcatul și tendinţele rele. Când Dumnezeu Se confruntă cu toate acestea, 
nu este ca un cuțit în inima Lui? Confruntându-se cu aceste lucruri, ar putea El să simtă 
bucurie în inima Lui? Ar putea El să afle consolare? Cei care trăiesc împreună cu El sunt 
oameni plini de răzvrătire și răutate — cum ar putea să nu sufere inima Sa? Cât de 
intensă este într-adevăr această suferință și cui îi pasă de ea? Cine ia aminte? Şi cine 
este capabil să o aprecieze? Oamenii nu au niciun mod de a înţelege inima lui 
Dumnezeu. Suferinţa Sa este mai ales ceva ce oamenii nu pot să aprecieze, iar răceala 
și amorțeala umanităţii fac ca suferinţa lui Dumnezeu să fie și mai profundă. 

Există unii oameni care deseori deplâng situaţia lui Hristos, deoarece există un 
verset în Biblie care zice: „Vulpile au vizuini și păsările cerului au cuiburi, dar Fiul Omului 
nu are unde să-Și odihnească capul”. Când oamenii aud acest lucru, ei îl iau în serios și 
cred că aceasta este cea mai mare suferinţă pe care Dumnezeu o îndură și cea mai 
mare suferință pe care o îndură Hristos. Acum, privind situaţia din perspectiva faptelor, 
este adevărat acel lucru? Nu; Dumnezeu nu crede că aceste dificultăţi reprezintă 
suferință. El nu a protestat niciodată împotriva nedreptăţii din cauza dificultăților trupului 
și nu i-a pus niciodată pe oameni să-L răsplătească sau să-L recompenseze cu ceva. 
Totuși, când El este martor la tot ce privește omenirea, vieţile corupte și răul oamenilor 
corupți, când El este martor că omenirea e sub puterea Satanei și întemniţată de Satana 
și nu poate scăpa, că oamenii care trăiesc în păcat nu știu care este adevărul, El nu 
poate îngădui toate aceste păcate. Aversiunea Sa faţă de oameni crește cu fiecare zi, 
dar El trebuie să îndure toate acestea. Asta este marea suferinţă a lui Dumnezeu. 
Dumnezeu nu poate exprima pe deplin nici chiar vocea inimii Lui sau emoţiile Sale printre 
discipolii Lui, și niciunul dintre discipolii Săi nu poate să înțeleagă cu adevărat suferința 
Sa. Nimeni nici nu încearcă măcar să-l înțeleagă sau să-l aline inima, care îndură 
această suferință zi după zi și an după an, în repetate rânduri. Ce vedeţi în toate 
acestea? Dumnezeu nu cere nimic în schimb de la oameni pentru ceea ce a dat, dar 
datorită esenței lui Dumnezeu, El nu poate tolera absolut deloc răul, corupția și păcatul 
omenirii, ci, în schimb, simte o aversiune și o ură extremă, ceea ce face ca inima lui 
Dumnezeu și trupul Său să îndure o suferință fără sfârșit. Aţi văzut asta? Mai mult ca 
sigur, niciunul dintre voi nu poate să vadă acest lucru, pentru că niciunul dintre voi nu ÎI 

înțelege pe Dumnezeu cu adevărat. În timp, ar trebui să-l experimentați treptat voi înșivă. 
În continuare, să ne uităm la următoarele pasaje din Scriptură. 


9. Isus face minuni 

a. Isus îi hrănește pe cei cinci mii 

loan 6:8-13 Unul dintre ucenicii Lui, Andrei, fratele lui Simon Petru, l-a zis: Este aici un 
băiețel care are cinci pâini de orz și doi pești. Dar ce sunt acestea la atâţia?! Isus a zis: Puneţi 
oamenii să se așeze! În locul acela era multă iarbă. Așa că bărbaţii s-au așezat; ei erau în număr 
de aproape cinci mii. Isus a luat pâinile, a adus mulţumiri și le-a împărțit celor ce se așezaseră. 
De asemenea, le-a dat și din pești, cât au vrut. Când s-au săturat, le-a zis ucenicilor Săi: Adunați 
firimiturile rămase, ca să nu se piardă nimic! Le-au adunat deci și au umplut douăsprezece 
coșuri cu firimiturile de la cele cinci pâini de orz, firimituri pe care le lăsaseră cei ce mâncaseră. 


b. Învierea lui Lazăr Îl slăveşte pe Dumnezeu 


loan 11:43-44 După ce a spus acestea, a strigat cu glas tare: „Lazăr, vino afară!” Mortul a 
ieșit cu picioarele și mâinile legate cu fâșii de pânză și cu faţa înfășurată într-un ștergar. Isus le- 
a zis: „Dezlegaţi-l și lăsaţi-l să meargă!” 


Printre minunile făcute de Domnul Isus, le-am ales doar pe acestea două, deoarece 
sunt adecvate pentru a demonstra despre ceea ce aș dori să vorbesc aici. Aceste două 
minuni sunt într-adevăr uimitoare și sunt foarte reprezentative pentru minunile Domnului 
Isus săvârșite în timpul Epocii Harului. 

Mai întâi, să ne uităm la primul pasaj: Isus îi hrănește pe cei cinci mii. 

Care este ideea expresiei „cinci pâini și doi pești”? În mod obișnuit, pentru câți 
oameni ar fi suficiente cinci pâini și doi pești? Dacă măsuraţi pe baza apetitului unei 
persoane obișnuite, ar fi suficient doar pentru doi oameni. Aceasta este ideea de bază 
a celor „cinci pâini și doi pești”. Totuși, în acest pasaj, câţi oameni s-au hrănit cu cinci 
pâini și doi pești? Următorul pasaj este consemnat în Scriptură: „În locul acela era multă 
iarbă. Așa că bărbaţii s-au așezat; ei erau în număr de aproape cinci mii”. În comparaţie 
cu cinci pâini și doi pești, este cinci mii un număr mare? Ce arată faptul că acest număr 
este atât de mare? Dintr-o perspectivă umană, împărțirea celor cinci pâini și doi pești 
între cinci mii de oameni ar fi imposibilă, deoarece diferența dintre oameni și hrană este 
prea mare. Chiar dacă fiecare persoană ar lua doar o bucăţică mică, tot nu ar fi suficient 
pentru cinci mii de oameni. Dar aici, Domnul Isus a făcut o minune — El nu numai că S-a 
asigurat că cei cinci mii de oameni se satură, dar a și rămas hrană în plus. Scriptura 
spune: „Când s-au săturat, le-a zis ucenicilor Săi: Adunați firimiturile rămase, ca să nu 
se piardă nimic! Le-au adunat deci și au umplut douăsprezece coșuri cu firimiturile de la 
cele cinci pâini de orz, firimituri pe care le lăsaseră cei ce mâncaseră”. Această minune 
i-a determinat pe oameni să vadă identitatea și statutul Domnului Isus și să vadă că 
nimic nu este imposibil pentru Dumnezeu -— în acest fel, ei au văzut adevărul 
atotputerniciei lui Dumnezeu. Cinci pâini și doi peşti au fost suficienţi pentru a hrăni cinci 

mii, dar dacă nu exista deloc mâncare, ar fi putut Dumnezeu să hrănească cinci mii de 
oameni? Desigur că ar fi putut! Aceasta era o minune, așadar, oamenii au simțit în mod 
inevitabil că era ceva de neînțeles, incredibil și tainic, dar pentru Dumnezeu, să facă un 
astfel de lucru era o nimica toată. Dat fiind că era un lucru obișnuit pentru Dumnezeu, 
de ce ar trebui să fie selectat acum pentru interpretare? Pentru că ceea ce stă la baza 
acestei minuni este voia Domnului Isus, care nu a fost niciodată până acum percepută 
de omenire. 

Mai întâi, să încercăm să înțelegem ce tip de oameni erau acești cinci mii. Erau 
discipoli de-ai Domnului Isus? Din Scriptură, știm că nu erau discipolii Săi. Știau ei cine 
era Domnul Isus? Cu siguranţă, nu! Cel puţin, ei nu ştiau că persoana care stătea în fața 
lor era Hristos sau poate unii oameni știau doar care era numele Său și știau sau 
auziseră ceva despre lucrurile pe care le făcuse. Curiozitatea lor despre Domnul Isus 
doar le fusese trezită când au auzit istorisiri despre El, dar, cu siguranţă, nu aţi putea 
spune că Îl urmau, cu atât mai puţin că ÎI înțelegeau. Când Domnul Isus a văzut acești 
cinci mii de oameni, ei erau flămânzi și se puteau gândi doar la a-și umple stomacurile, 
deci, în acest context, Domnul Isus le-a satisfăcut dorința. Când El le-a satisfăcut 
dorința, ce era în inima Sa? Care era atitudinea Sa față de acești oameni care voiau 
doar să-și satisfacă foamea? În acest stadiu, gândurile Domnului Isus și atitudinea Sa 
aveau de-a face cu firea și esenţa lui Dumnezeu. Confruntat cu acești cinci mii de 
oameni cu stomacul gol, care voiau doar să mănânce bine, confruntat cu acești oameni 
plini de curiozitate și speranţă pentru El, Domnul Isus Se gândea doar la folosirea acestei 
minuni pentru a le acorda har. Totuși, El nu Și-a făcut speranţe că ei vor deveni discipolii 
Lui, căci știa că ei doar voiau să participe la distracţie și să-și satisfacă foamea, așadar, 
El a profitat la maximum de ceea ce avea acolo și a folosit cinci pâini și doi pești pentru 
a hrăni cinci mii de oameni. El a deschis ochii acestor oameni care se bucurau să vadă 
lucruri captivante, care voiau să fie martori la minuni, iar aceștia au văzut cu proprii ochi 
lucrurile pe care le putea săvârși Dumnezeu întrupat. Deși Domnul Isus a folosit ceva 
tangibil pentru a le satisface curiozitatea, El știa deja în inima Lui că acești cinci mii de 
oameni voiau doar o masă bună, așadar El nu le-a predicat deloc și nu le-a spus absolut 
nimic — El doar i-a lăsat să vadă cum se petrece această minune. El nu putea absolut 
deloc să trateze acești oameni la fel cum îi trata pe discipolii care ÎI urmau cu adevărat, 
dar în inima lui Dumnezeu, toate făpturile sunt sub stăpânirea Lui și El avea să le permită 
tuturor făpturilor din faţa Lui să se bucure de harul lui Dumnezeu atunci când era 
necesar. Chiar dacă acești oameni nu ştiau cine era El, nu-L înțelegeau și nu aveau 
nicio impresie anume despre El sau recunoștință față de El nici măcar după ce au 
mâncat pâinea și peștele, acest lucru nu era ceva care să-L deranjeze pe Dumnezeu — 
El le-a dat acestor oameni șansa minunată de a se bucura de harul Lui. Unii oameni 
spun că Dumnezeu are principii în ceea ce face și că El nu veghează și nu are grijă de 
necredincioși și, mai ales, că El nu le permite să se bucure de harul Său. Este oare 
adevărat? În ochii lui Dumnezeu, atât timp cât este vorba de făpturi care trăiesc și pe 

care El Însuși le-a creat, le va gestiona și va avea grijă de ele și, în diverse moduri, le 
va trata, va planifica pentru ele și le va conduce. Acestea sunt gândurile și atitudinea lui 
Dumnezeu faţă de toate lucrurile. 

Deși cei cinci mii de oameni care au mâncat pâinea și peștele nu aveau de gând să- 
L urmeze pe Domnul Isus, El nu a avut cerinţe stricte de la ei; odată ce și-au satisfăcut 
foamea, știți ce a făcut Domnul Isus? Le-a predicat ceva? Unde S-a dus după ce a făcut 
acest lucru? Scripturile nu consemnează că Domnul Isus le-a spus ceva, doar că a 
plecat în mod discret când Și-a săvârșit minunea. Aşadar, a exprimat El vreo cerință 
pentru acești oameni? A existat ură? Nu, aici nu a existat nimic din toate acestea. El pur 
și simplu nu a mai vrut să le acorde atenţie acestor oameni care nu puteau să-L urmeze 
și, în acest moment, inima Sa era îndurerată. Deoarece văzuse depravarea omenirii și 
simţise respingerea omenirii față de El, când îi vedea pe acești oameni şi când era cu 
ei, era foarte întristat de mărginirea și ignoranţa lor și inima Lui era rănită, așadar, El 
voia doar să îi părăsească pe acești oameni cât mai repede posibil. Domnul nu avea 
nicio cerință de la ei în inima Sa, El nu voia să le mai acorde atenţie și, chiar mai mult, 
EI voia să nu Își mai consume energia cu ei. El știa că ei nu Îl puteau urma, dar în ciuda 
tuturor acestora, atitudinea Lui faţă de ei tot a fost foarte clară. El a vrut doar să îi trateze 
cu bunătate, să le acorde har și, într-adevăr, aceasta a fost atitudinea lui Dumnezeu faţă 
de fiecare făptură aflată sub stăpânirea Lui: să trateze fiecare făptură cu bunătate, să o 
îngrijească și să o hrănească. Din simplul motiv că Domnul Isus era Dumnezeu întrupat, 
El a dezvăluit într-un mod foarte natural propria esenţă a lui Dumnezeu și i-a tratat pe 
acești oameni cu bunătate. El i-a tratat cu o inimă binevoitoare și tolerantă și cu o inimă 
care le-a arătat bunătate. Indiferent cum Îl vedeau pe Domnul Isus acești oameni și 
indiferent ce fel de final avea să fie, El trata fiecare făptură pe baza poziţiei Sale ca 
Domn al întregii creaţii. Tot ceea ce El dezvăluia era, fără excepţie, firea lui Dumnezeu 
și ceea ce El are și ce este. Domnul Isus a făcut acest lucru în tăcere și apoi a plecat 
în tăcere — ce aspect al firii lui Dumnezeu este acesta? Puteţi spune că este 
generozitatea iubitoare a lui Dumnezeu? Puteţi spune că acesta este altruismul lui 
Dumnezeu? Este acesta un lucru pe care o persoană obișnuită ar fi capabilă să-l facă? 
Desigur că nu! În esenţă, cine erau acești cinci mii de oameni pe care Domnul Isus i-a 
hrănit cu cinci pâini și doi pești? Puteţi spune că erau oameni care erau compatibili cu 
EI? Puteţi spune că erau cu toții ostili fată de Dumnezeu? Se poate spune cu siguranță 
că nu erau absolut deloc compatibili cu Domnul, iar esenţa lor era absolut ostilă față de 
Dumnezeu. Dar cum i-a tratat Dumnezeu? El a folosit o metodă de a risipi ostilitatea 
oamenilor față de Dumnezeu -— această metodă se numește „bunătate”. Adică, deși 
Domnul Isus îi considera pe acești oameni păcătoși, în ochii lui Dumnezeu ei erau, totuși, 
creația Sa, deci El tot îi trata cu generozitate pe acești păcătoşi. Asta este toleranța lui 
Dumnezeu și această toleranţă este determinată de propria identitate și esenţă a lui 
Dumnezeu. Deci, asta este ceva ce niciun om creat de Dumnezeu nu este capabil — ci 
doar Dumnezeu. 

Când vei putea să apreciezi cu adevărat gândurile și atitudinea lui Dumnezeu faţă 
de omenire, când vei putea să înţelegi cu adevărat emoțiile și grija lui Dumnezeu pentru 
fiecare făptură, vei putea să înţelegi devotamentul și iubirea acordată fiecăruia dintre 
oamenii creaţi de Creator. Când se va întâmpla acest lucru, vei folosi două cuvinte 
pentru a descrie iubirea lui Dumnezeu. Care sunt acele două cuvinte? Unii oameni spun 
„altruistă” și unii oameni spun „caritabilă”. Dintre acestea două, „caritabilă” este cuvântul 
cel mai puţin potrivit pentru a descrie iubirea lui Dumnezeu. Acesta este un cuvânt pe 
care oamenii îl folosesc pentru a descrie pe cineva care este generos sau are o minte 
deschisă. Detest acest cuvânt, deoarece se referă la a împărți caritate în mod aleatoriu, 
fără deosebire, fără a ţine seama de vreun principiu. Este o înclinaţie prea sentimentală, 
comună unor oameni nesăbuiţi și confuzi. Când acest cuvânt este folosit pentru a 
descrie iubirea lui Dumnezeu, există, în mod inevitabil, o conotaţie de blasfemie. Am aici 
două cuvinte mult mai potrivite pentru a descrie iubirea lui Dumnezeu. Care sunt 
acestea? Primul este „imensă”. Nu este acest cuvânt foarte evocator? Al doilea este 
„vastă”. Există o semnificaţie reală la baza acestor cuvinte pe care le folosesc pentru a 
descrie iubirea lui Dumnezeu. În sens literal, „imens” descrie volumul sau capacitatea 
unui lucru, dar indiferent cât de mare este acel lucru, e ceva ce oamenii pot atinge și 
vedea. Asta deoarece există, nu este un obiect abstract, ci ceva care le poate oferi 
oamenilor idei într-o manieră destul de precisă și practică. Fie că te uiţi la el dintr-o 
perspectivă bidimensională sau una tridimensională, nu trebuie să-ţi imaginezi existența 
sa, deoarece este un lucru care există într-adevăr. Chiar dacă folosirea cuvântului 
„imens” pentru a descrie iubirea lui Dumnezeu poate părea o încercare de a-l cuantifica 
iubirea, îţi dă și sentimentul că aceasta este imposibil de măsurat. Spun că iubirea lui 
Dumnezeu poate fi cuantificată, deoarece iubirea Sa nu este nici goală, nici nu reiese 
din vreo legendă. Mai degrabă, este ceva împărtășit de toate lucrurile de sub stăpânirea 
lui Dumnezeu, ceva de care se bucură toate făpturile în diferite proporţii și din diferite 
perspective. Deși oamenii nu o pot vedea sau atinge, această iubire aduce hrănire și 
viaţă tuturor lucrurilor, fiind dezvăluită puţin câte puţin în vieţile lor, iar acestea contează 
și sunt martore pentru iubirea lui Dumnezeu, de care se bucură în fiecare moment 
trecător. Spun că iubirea lui Dumnezeu este imposibil de cuantificat pentru că taina prin 
care Dumnezeu îngrijește și hrănește toate lucrurile este ceva dificil de pătruns pentru 
oameni, precum sunt și gândurile lui Dumnezeu pentru toate lucrurile și, în special, cele 
pentru omenire. Adică, nimeni nu ştie sângele și lacrimile pe care Creatorul le-a vărsat 
pentru omenire. Nimeni nu poate pricepe, nimeni nu poate înţelege profunzimea sau 
importanţa iubirii pe care Creatorul o are pentru omenirea creată cu propriile Lui mâini. 
A descrie iubirea lui Dumnezeu ca imensă are rolul de a-i ajuta pe oameni să aprecieze 
și să înțeleagă întinderea sa și adevărul existenţei sale. De asemenea, este pentru ca 
oamenii să priceapă mai în profunzime înţelesul real al cuvântului „Creator” și pentru ca 
oamenii să dobândească o înţelegere mai profundă a înţelesului real al denumirii 
„creaţie”. Ce descrie, de obicei, cuvântul „vast”? În general, este folosit pentru a descrie 

oceanul sau universul; de exemplu: „universul vast” sau „oceanul vast’. Caracterul 
expansiv și profunzimea liniştită a universului sunt dincolo de înțelegerea umană; este 
ceva ce capturează imaginaţia omului, ceva pentru care acesta are o mare admiraţie. 
Misterul și profunzimea lui sunt la vedere, dar nu pot fi atinse. Când te gândești la ocean, 
te gândești la întinderea sa — pare nesfârșit și poţi simţi caracterul său misterios și marea 
sa capacitate de a cuprinde lucruri. De aceea am folosit cuvântul „vast” pentru a descrie 
iubirea lui Dumnezeu: pentru a-i ajuta pe oameni să simtă cât de prețioasă este, să simtă 
frumusețea profundă a iubirii Sale și să simtă că puterea iubirii lui Dumnezeu este infinită 
și vastă. Am folosit acest cuvânt pentru a-i ajuta pe oameni să simtă sfințenia iubirii Sale 
și demnitatea și caracterul de neofensat al lui Dumnezeu, care este dezvăluit prin iubirea 
Sa. Acum credeţi că „vast este un cuvânt potrivit pentru a descrie iubirea lui Dumnezeu? 
Poate iubirea lui Dumnezeu să se ridice la înălțimea așteptările acestor două cuvinte: 
„imens” și „vast”? Categoric! În limbaj uman, doar aceste două cuvinte sunt oarecum 
capabile și relativ apropiate de a descrie iubirea lui Dumnezeu. Nu sunteţi de acord? 
Dacă ar trebui să descrieţi iubirea lui Dumnezeu, aţi folosi aceste două cuvinte? Cel mai 
probabil nu ați putea, deoarece înțelegerea și aprecierea voastră despre iubirea lui 
Dumnezeu se limitează la o perspectivă bidimensională și nu au ajuns la înălțimea 
spațiului tridimensional. Deci, dacă v-aș fi pus să descrieţi iubirea lui Dumnezeu, ați simţi 
că vă lipsesc cuvintele sau poate aţi fi chiar fără grai. Poate fi dificilă pentru voi 
înțelegerea acestor două cuvinte despre care am vorbit astăzi sau poate, pur și simplu, 
nu sunteți de acord. Asta poate doar să confirme faptul că aprecierea și înțelegerea 
voastră a iubirii lui Dumnezeu sunt superficiale și mărginite. Am spus înainte că 
Dumnezeu este altruist; vă amintiţi cuvântul „altruist”. Se poate spune că iubirea lui 
Dumnezeu poate fi descrisă doar ca altruistă? Nu este acesta un domeniu prea limitat? 
Ar trebui să cugetaţi mai mult la această chestiune pentru a dobândi ceva din aceasta. 

Cele de mai sus reprezintă ceea ce am văzut din firea și esenţa lui Dumnezeu la 
prima minune. Deși este o poveste pe care oamenii au citit-o timp de câteva mii de ani, 
are un subiect simplu și le permite oamenilor să vadă un fenomen simplu, totuși, în acest 
subiect simplu, putem vedea ceva mai valoros, adică firea lui Dumnezeu și ceea ce El 
are și ce este. Aceste lucruri pe care El le are și este Îl reprezintă pe Dumnezeu Însuși 
și sunt o expresie a propriilor Sale gânduri. Când Dumnezeu Își exprimă gândurile, 
acestea sunt o expresie a glasului inimii Sale. El speră că vor exista oameni care să 
poată să Îi înțeleagă, să ÎI cunoască și să-l priceapă voia, care să poată auzi vocea inimii 
Sale și care vor putea să coopereze activ pentru a-l îndeplini voia. Aceste lucruri pe care 
Domnul Isus le-a făcut au fost o expresie tăcută a lui Dumnezeu. 

În continuare, să ne uităm la următorul pasaj: Învierea lui Lazăr Îl slăvește pe 
Dumnezeu. 

Care sunt impresiile voastre după citirea acestui pasaj? Semnificaţia acestei minuni 
pe care Domnul Isus a făcut-o a fost mult mai mare decât cea anterioară, pentru că 
niciun miracol nu este mai uimitor decât readucerea la viață a unui om mort. În acea 

epocă, era extrem de semnificativ faptul că Domnul Isus a făcut așa ceva. Deoarece 
Dumnezeu devenise trup, oamenii puteau vedea doar înfățișarea Lui fizică, partea Lui 
practică și aspectul Lui nesemnificativ. Chiar dacă unii oameni au văzut și au înţeles 
ceva din caracterul Lui sau unele calităţi speciale pe care El părea să le aibă, nimeni nu 
știa de unde venea Domnul Isus, cine era El într-adevăr în esenţa Sa și ce alte lucruri 
putea El să facă de fapt. Toate acestea erau necunoscute omenirii. Atât de mulţi oameni 
doreau să găsească dovezi care să răspundă acestor întrebări despre Domnul Isus și 
să cunoască adevărul. Putea Dumnezeu să facă ceva pentru a-Și dovedi identitatea? 
Pentru Dumnezeu, asta era ușor — era floare la ureche. El putea face ceva oriunde, 
oricând, pentru a-Și dovedi identitatea și esenţa, dar Dumnezeu avea un mod propriu 
de a face lucrurile — cu un plan și în etape. El nu făcea lucrurile în mod aleatoriu, ci căuta 
momentul potrivit și oportunitatea potrivită pentru a face ceva ce i-ar permite omului să 
vadă, ceva realmente plin de semnificaţie. În acest fel, Își dovedea autoritatea și 
identitatea. Și atunci, putea învierea lui Lazăr să dovedească identitatea Domnului Isus? 
Să ne uităm la următorul pasaj al Scripturii: „După ce a spus acestea, a strigat cu glas 
tare: «Lazăr, vino afară!» Mortul a ieșit cu picioarele [...].” Când Domnul Isus a făcut 
acest lucru, El a spus un singur lucru: „Lazăr, vino afară!” Lazăr a ieșit atunci din 
mormântul său — acest lucru a fost realizat doar datorită câtorva cuvinte rostite de 
Domnul. În acest timp, Domnul Isus nu a ridicat un altar și nici nu a îndeplinit alte acţiuni. 
El a spus doar acest lucru. Să se numească acest lucru o minune sau o poruncă? Sau 
a fost un fel de vrăjitorie? La suprafaţă, se pare că ar putea fi numit minune, și dacă vă 
uitaţi la acesta dintr-o perspectivă modernă, desigur că ați putea să-l numiţi în continuare 
minune. Totuși, cu siguranță nu se poate spune că e un soi de magie despre care se 
presupune că poate chema un suflet înapoi din morţi, și cu siguranţă nu a fost niciun soi 
de vrăjitorie. Este corect spus că această minune a fost cea mai normală, micuță 
demonstraţie a autorităţii Creatorului. Asta este autoritatea și puterea lui Dumnezeu. 
Dumnezeu are autoritatea de a face o persoană să moară, ca duhul său să-i părăsească 
trupul și să se întoarcă în Infern sau oriunde altundeva ar trebui să meargă. Momentul 
morții unei persoane și locul în care se va duce după moarte — acestea sunt hotărâte de 
Dumnezeu. El poate lua aceste decizii oriunde și oricând, fără a fi constrâns de oameni, 
evenimente, obiecte, spaţiu sau geografie. Dacă vrea să o facă, o poate face, deoarece 
toate lucrurile și fiinţele vii sunt sub stăpânirea Sa și toate lucrurile se nasc, trăiesc și 
mor prin cuvântul Său, prin autoritatea Sa. El poate învia un om mort, și acest lucru este 
ceva ce poate face oriunde, oricând. Asta este autoritatea pe care doar Creatorul o are. 

Când Domnul Isus a săvârșit lucruri precum învierea lui Lazăr din morţi, scopul Său 
a fost de a oferi dovezi pentru oameni și pentru Satana și pentru a-i înștiinţa pe oameni 
și pe Satana că tot ceea ce ţine de omenire, viaţa și moartea oamenilor sunt hotărâte de 
Dumnezeu și că, deși El devenise trup, El a rămas la comanda lumii fizice care poate fi 
și văzută, precum și a lumii spirituale pe care oamenii nu o pot vedea. Asta pentru ca 
omenirea și Satana să ştie că tot ceea ce are legătură cu omenirea nu este sub 

stăpânirea Satanei. Asta a fost o dezvăluire și o demonstraţie a autorităţii lui Dumnezeu 
și a fost și un mod prin care El să trimită un mesaj tuturor lucrurilor cum că viaţa și 
moartea omenirii sunt în mâinile lui Dumnezeu. Învierea lui Lazăr de către Domnul Isus 
a fost una dintre căile prin care Creatorul învaţă și instruiește omenirea. A fost o acţiune 
concretă în care El Și-a folosit puterea și autoritatea pentru a instrui omenirea și a 
aproviziona omenirea. A fost o modalitate, fără folosirea cuvintelor, prin care Creatorul 
a permis omenirii să vadă adevărul faptului că El este la comanda tuturor lucrurilor. A 
fost modalitatea prin care El să spună omenirii prin acţiuni practice că nu există mântuire 
decât prin El. Acest mod tăcut pe care l-a folosit pentru a instrui omenirea este veșnic, 
de neșters, și aduce inimilor oamenilor un șoc și o iluminare care nu pot dispărea 
niciodată. Învierea lui Lazăr L-a slăvit pe Dumnezeu - aceasta are un impact profund 
asupra fiecăruia dintre discipolii lui Dumnezeu. Fixează ferm în fiecare persoană care 
înțelege profund acest eveniment, viziunea, înțelegerea faptului că doar Dumnezeu 
poate comanda viața și moartea omenirii. Deși Dumnezeu are acest tip de autoritate și 
deși El a trimis un mesaj despre suveranitatea Sa privind viaţa și moartea omenirii prin 
învierea lui Lazăr, asta nu era lucrarea Lui principală. Dumnezeu nu face niciodată ceva 
fără semnificaţie. Fiecare lucru pe care El îl face are o mare valoare și este o bijuterie 
neîntrecută într-o visterie de comori. El nu ar face deloc din „a scoate o persoană din 
mormânt” singurul scop sau scopul ori obiectul principal al lucrării Sale. Dumnezeu nu 
face niciodată nimic fără semnificaţie. Învierea lui Lazăr ca eveniment singular este 
adecvată pentru a demonstra autoritatea lui Dumnezeu și pentru a dovedi identitatea 
Domnului Isus. Acesta este motivul pentru care Domnul Isus nu a repetat acest tip de 
minune. Dumnezeu face lucrurile conform propriilor Sale principii. În limbaj uman, se 
poate spune că Dumnezeu Își ține mintea ocupată numai cu lucruri serioase. Adică, 
atunci când Dumnezeu face lucruri, El nu Se îndepărtează de la scopul lucrării Sale. El 
știe lucrarea pe care vrea să o îndeplinească în această etapă, pe care dorește să o 
realizeze și va lucra strict conform planului Său. Dacă o persoană coruptă ar avea acel 
tip de abilitate, s-ar gândi doar cum să își dezvăluie abilitatea pentru ca ceilalţi să știe 
cât de formidabilă este ea, astfel încât să se plece înaintea sa, ca ea să-i controleze și 
să-i devoreze. Acesta este răul care vine de la Satana — se numește stricăciune. 
Dumnezeu nu are o asemenea fire și nu are o asemenea esenţă. Scopul Său atunci 
când face lucrurile nu este să Se laude, ci să ofere omenirii mai multă revelaţie și 
îndrumare și, de aceea, oamenii văd foarte puţine exemple în Biblie ale acestui tip de 
fenomen. Asta nu înseamnă că puterile Domnului Isus erau limitate sau că El nu era 
capabil de asemenea lucruri. Doar că Dumnezeu nu voia să-l facă, deoarece învierea 
lui Lazăr de către Domnul Isus avea o semnificaţie foarte practică și, de asemenea, 
deoarece lucrarea principală a întrupării lui Dumnezeu nu a fost realizarea minunilor, nu 
a fost învierea oamenilor, ci a fost lucrarea de răscumpărare a omenirii. Deci, o mare 
parte din lucrarea pe care Domnul Isus a finalizat-o a fost învățarea oamenilor, îngrijirea 
și ajutarea lor, iar evenimente precum învierea lui Lazăr au fost doar mici părţi ale lucrării 

de slujire pe care a îndeplinit-o Domnul Isus. Chiar mai mult, aţi putea spune că „a Se 
lăuda” nu face parte din esenţa lui Dumnezeu, deci faptul că Domnul Isus nu a mai arătat 
minuni nu a fost o practicare a unui autocontrol intenţionat, nici nu a fost cauzat de 
limitările mediului și, cu siguranţă, nu a fost din cauza unei lipse de putere. 

Când Domnul Isus l-a adus înapoi din morţi pe Lazăr, El a folosit doar aceste câteva 
cuvinte: „Lazăr, vino afară!” El nu a spus nimic în afară de asta. Așadar, ce 
demonstrează aceste cuvinte? Acestea demonstrează faptul că Dumnezeu poate 
realiza orice prin cuvânt, chiar și învierea unui om mort. Când Dumnezeu a creat toate 
lucrurile, când El a creat lumea, El a făcut acest lucru prin cuvinte — porunci rostite, 
cuvinte cu autoritate și, în acest astfel, lucrurile au fost create și, prin urmare, totul s-a 
împlinit. Aceste câteva cuvinte rostite de Domnul Isus au fost precum cuvintele rostite 
de Dumnezeu când a creat cerul, pământul și toate lucrurile; la fel, conţineau autoritatea 
lui Dumnezeu și puterea Creatorului. Toate lucrurile au fost formate și au stat ferme 
datorită cuvintelor din gura lui Dumnezeu și, la fel, Lazăr a ieșit din mormântul său 
datorită cuvintelor din gura Domnului Isus. Aceasta a fost autoritatea lui Dumnezeu, 
demonstrată și realizată în trupul Său întrupat. Acest tip de autoritate și abilitate 
aparținea Creatorului și Fiului Omului prin care S-a realizat Creatorul. Asta este 
înțelegerea pe care Dumnezeu le-a predat-o oamenilor, aducându-l pe Lazăr înapoi din 
morți. Acum, vom pune punct discuţiei noastre despre acest subiect. În continuare, să 
citim mai mult din Scripturi. 


10. Judecata fariseilor cu privire la Isus 


Marcu 3:21-22 Când au auzit ai Lui ce se întâmplă, au ieșit să-L înșface, căci ziceau că a 
înnebunit. Cărturarii care veniseră de la lerusalim ziceau că îl are în El pe Beelzebul și că scoate 
demonii cu ajutorul conducătorului demonilor. 


11. Mustrarea fariseilor de către Isus 


Matei 12:31-32 De aceea vă spun că orice păcat și blasfemie vor fi iertate oamenilor, dar 
blasfemia împotriva Duhului Sfânt nu le va fi iertată. Dacă cineva va spune vreun cuvânt 
împotriva Fiului Omului, va fi iertat. Însă oricine va vorbi împotriva Duhului Sfânt nu va fi iertat 
nici în veacul aceasta, nici în cel care vine. 

Matei 23:13-15 Vai de voi, cărturari și farisei ipocriţi! Căci voi închideţi Împărăţia Cerurilor 
în fata oamenilor; nici voi nu intraţi, și nici pe cei ce vor să intre nu-i lăsaţi să intre! (Vai de voi, 
cărturari și farisei ipocriţi! Căci voi devoraţi casele văduvelor și faceţi rugăciuni lungi de ochii 
lumii. De aceea veţi primi o condamnare mult mai mare.) Vai de voi, cărturari şi farisei ipocriți! 
Căci voi înconjurați marea și uscatul pentru a face un prozelit, dar când devine astfel, faceţi din 
el de două ori mai mult un fiu al Gheenei decât sunteţi voi! 


Conţinutul celor două pasaje de mai sus este diferit. Să ne uităm la primul pasaj: 
Judecata fariseilor cu privire la Isus. 
În Biblie, evaluarea de către farisei a lui Isus Însuși și a lucrurilor pe care El le făcea 

a fost: „[...] ziceau că a înnebunit. [...] Îl are în El pe Beelzebul și că scoate demonii cu 
ajutorul conducătorului demonilor” (Marcu 3:21-22). Cărturarii și fariseii nu L-au judecat 
pe Domnul doar imitând cuvintele altor oameni și nici în baza unei bănuieli 
neîntemeiate — judecata lor era concluzia pe care au tras-o despre Domnul Isus din ceea 
ce au văzut și au auzit despre acţiunile Sale. Deși concluzia lor era făcută în mod aparent 
în numele justiţiei și le părea oamenilor ca și cum ar fi fost întemeiată, aroganţa cu care 
L-au judecat pe Domnul Isus a fost greu de ascuns chiar și pentru ei. Energia frenetică 
a urii lor pentru Domnul Isus a expus propriile ambiţii sălbatice și înfățișarea lor rea și 
satanică, precum și natura lor răuvoitoare prin care s-au împotrivit lui Dumnezeu. Aceste 
lucruri pe care ei le-au spus în judecata lor cu privire la Domnul Isus au fost motivate de 
ambițiile lor sălbatice, de gelozie și de natura urâtă și răuvoitoare a ostilităţii lor faţă de 
Dumnezeu și de adevăr. Ei nu au investigat sursa acţiunilor Domnului Isus, nici nu au 
cercetat esența a ceea ce El a spus sau a făcut. Mai degrabă, orbește, într-o stare de 
agitaţie nebunească și cu răutate intenţionată, au atacat și discreditat ceea ce făcuse 
EI. Au mers până în punctul în care l-au discreditat în mod voit Duhul, adică Duhul Sfânt, 
care e Duhul lui Dumnezeu. La asta se refereau când au spus: „El este altă persoană”, 
„Belzebut” și „prinţul diavolilor”. Adică, ei au zis că Duhul lui Dumnezeu era Belzebut și 
prinţul diavolilor. Ei au caracterizat drept nebunie lucrarea trupului Duhului întrupat al lui 
Dumnezeu, care Se îmbrăcase cu trup. Ei nu numai că au blasfemiat Duhul lui 
Dumnezeu numindu-l Belzebut și prințul diavolilor, dar au și condamnat lucrarea lui 
Dumnezeu. Ei L-au condamnat și L-au hulit pe Domnul Isus Hristos. Esenţa împotrivirii 
și blasfemiei lor era exact aceeași ca esenţa împotrivirii și blasfemiei faţă de Dumnezeu 
date de Satana și demoni. Ei nu reprezentau doar oamenii corupți, dar, chiar mai mult, 
erau întruparea Satanei. Erau un canal pentru Satana în mijlocul omenirii și erau 
complicii și lacheii Satanei. Esenţa blasfemiei și denigrării Domnului Isus Hristos era 
lupta lor cu Dumnezeu pentru statut, disputa lor cu Dumnezeu, și testarea fără sfârşit a 
lui Dumnezeu de către ei. Esenţa împotrivirii lor faţă de Dumnezeu și atitudinea lor de 
ostilitate faţă de EI, precum și cuvintele și gândurile lor au blasfemiat direct și L-au mâniat 
pe Duhul lui Dumnezeu. Prin urmare, Dumnezeu a hotărât o judecată rezonabilă pe baza 
a ceea ce au spus și au făcut și a hotărât că faptele lor reprezentau păcatul blasfemiei 
împotriva Duhului Sfânt. Acest păcat este de neiertat atât în lumea aceasta cât și în 
lumea care vine, după cum reiese din următorul pasaj al Scripturii: „Blasfemia împotriva 
Duhului Sfânt nu le va fi iertată” și „oricine va vorbi împotriva Duhului Sfânt nu va fi iertat 
nici în veacul aceasta, nici în cel care vine”. Astăzi, să vorbim despre adevărata 
semnificaţie a acestor cuvinte de la Dumnezeu: „nu va fi iertat nici în veacul aceasta, 
nici în cel care vine”. Adică, haideţi să demistificăm modul în care Dumnezeu împlinește 
cuvintele: „nu va fi iertat nici în veacul aceasta, nici în cel care vine”. 

Toate lucrurile despre care am vorbit se leagă de firea lui Dumnezeu și de atitudinea 
Sa față de oameni, evenimente și lucruri. În mod natural, cele două pasaje de mai sus 
nu sunt o excepție. Aţi observat ceva în aceste două pasaje ale Scripturii? Unii oameni 

spun că văd mânia lui Dumnezeu în ele. Unii oameni spun că văd o latură a firii lui 
Dumnezeu care nu tolerează ofensa omenirii și că, dacă oamenii fac ceva care 
reprezintă o blasfemie față de Dumnezeu, atunci ei nu vor primi iertarea Lui. În ciuda 
faptului că oamenii văd și percep mânia și intoleranţa lui Dumnezeu faţă de ofensa 
omenirii în aceste două pasaje, ei tot nu înțeleg cu adevărat atitudinea Sa. Aceste două 
pasaje sunt referințe ascunse cu privire la abordarea și la atitudinea adevărată a lui 
Dumnezeu față de cei care Îl hulesc și Îl mânie. Atitudinea și abordarea Sa 
demonstrează adevăratul sens al următorului pasaj: „Însă oricine va vorbi împotriva 
Duhului Sfânt nu va fi iertat nici în veacul aceasta, nici în cel care vine”. Când oamenii Îl 
blasfemiază pe Dumnezeu și când Îl mânie, El emite un verdict, iar acest verdict este un 
final emis de El. Este descris astfel în Biblie: „De aceea vă spun că orice păcat și 
blasfemie vor fi iertate oamenilor, dar blasfemia împotriva Duhului Sfânt nu le va fi 
iertată” (Matei 12:31), şi „Vai de voi, cărturari și farisei ipocriţi!” (Matei 23:13). Totuși, 
este consemnat în Biblie care a fost finalul pentru acei cărturari și farisei, cât și pentru 
acei oameni care spuneau că Domnul Isus era nebun după ce a spus aceste lucruri? 
Este consemnat dacă au suferit vreo pedeapsă? Nu, acest lucru nu poate fi spus cu 
certitudine. Când spun că „nu este”, nu înseamnă că nu era consemnat, ci că de fapt nu 
exista niciun final care să poată fi văzut cu ochi umani. A spune că „nu este consemnat” 
elucidează chestiunea cu privire la atitudinea și principiile lui Dumnezeu pentru tratarea 
anumitor lucruri. Dumnezeu nu Se face că nu vede sau că nu aude oamenii care ÎI 
blasfemiază sau | se împotrivesc, sau chiar pe aceia care Îl calomniază — oameni care 
Îl atacă, Îl calomniază și Îl blestemă — ci, mai degrabă, El are o atitudine clară față de ei. 
Îi disprețuiește pe acești oameni și, în inima Sa, îi condamnă. El chiar declară în mod 
deschis care va fi finalul lor, astfel încât oamenii să știe că El are o atitudine clară față 
de cei care Îl blasfemiază și astfel încât ei să știe cum le va hotărî sfârșitul. Totuși, după 
ce Dumnezeu a spus acele lucruri, oamenii rareori au putut să vadă adevărul privind 
modul în care îi va trata Dumnezeu pe acei oameni și ei nu au putut să înţeleagă 
principiile din spatele finalului și verdictul dat lor de Dumnezeu. Adică, oamenii nu pot 
vedea abordarea și metodele specifice pe care Dumnezeu le are pentru tratarea lor. 
Asta are de-a face cu principiile lui Dumnezeu de a face lucruri. Dumnezeu utilizează 
incidenţa faptelor pentru a trata comportamentul rău al unor oameni. Adică, El nu anunţă 
păcatul lor și nu determină sfârșitul lor, ci mai degrabă utilizează direct incidenţa faptelor 
pentru a le împărți pedeapsa și dreapta retribuţie. Când aceste fapte se întâmplă, trupul 
oamenilor este cel care îndură pedeapsa, adică pedeapsa poate fi văzută cu ochi 
omenești. Când tratează purtarea rea a unor oameni, Dumnezeu doar îi blestemă cu 
cuvinte și mânia lui se abate, de asemenea, asupra lor, dar pedeapsa pe care ei o 
primesc poate fi ceva ce oamenii nu pot vedea. Totuși, acest tip de final poate fi chiar 
mai serios decât finalurile pe care oamenii le pot vedea, precum a fi pedepsiţi sau 
omorâţi. Asta pentru că, în împrejurările în care Dumnezeu a hotărât să nu mai 
mântuiască acest tip de persoană, să nu-i mai arate milă sau toleranţă și să nu îi mai 

ofere oportunităţi, atitudinea pe care o adoptă faţă de aceasta este să o dea deoparte. 
Care este aici sensul cuvintelor „a da deoparte”? Înţelesul principal al acestui termen 
este de a pune ceva deoparte, de a ignora acel lucru și de a nu-i mai da atenţie. Dar 
aici, când Dumnezeu pune pe cineva deoparte, există două explicaţii ale înţelesului său: 
prima explicaţie este că El i-a predat Satanei viața acelei persoane și tot ce are acea 
persoană, pentru ca Satana să se ocupe de ea, iar Dumnezeu nu va mai fi responsabil 
și nu va mai gestiona acea persoană. Indiferent dacă acea persoană e nebună sau 
proastă, dacă e moartă sau în viață, ori dacă a coborât în iad pentru pedeapsa sa, nimic 
nu ar avea de-a face cu Dumnezeu. Asta ar însemna că o asemenea făptură nu ar avea 
nicio relaţie cu Creatorul. A doua explicaţie este că Dumnezeu a determinat că El Însuși 
vrea să facă ceva cu această persoană, cu propriile-l mâini. Este posibil ca El să 
folosească serviciul acestei persoane sau să folosească persoana drept contrast. Este 
posibil ca El să aibă un mod special de a trata acest tip de persoană, un mod special de 
a se ocupa de aceasta — exact ca în cazul lui Pavel, de exemplu. Acestea sunt principiul 
și atitudinea din inima lui Dumnezeu privind modul în care El a hotărât să trateze acest 
tip de persoană. Deci, când oamenii | se împotrivesc, Îl calomniază și rostesc blasfemii 
împotriva Lui, dacă ei Îi deranjează firea sau dacă Îl împing dincolo de limita îngăduinţei 
Sale, consecințele sunt de neimaginat. Cea mai gravă consecinţă este faptul că 
Dumnezeu le predă viaţa și tot ceea ce are legătură cu ei în mâinile Satanei, o dată 
pentru totdeauna. Ei nu vor fi iertaţi pe vecie. Asta înseamnă că această persoană a 
devenit hrană în gura Satanei, o jucărie în mâna sa și, de atunci înainte, Dumnezeu nu 
va mai avea nimic de-a face cu aceasta. Puteţi să vă imaginati ce fel de suferință a fost 
aceea când Satana l-a ispitit pe lov? Chiar și cu condiţia ca Satana să nu se atingă de 
viața lui lov, acesta tot a suferit foarte mult. Și nu este chiar mai greu de imaginat 
ravagiile la care Satana ar supune o persoană care a fost predată complet în mâinile 
sale, care este complet în stăpânirea lui, care a pierdut cu totul grija și mila lui 
Dumnezeu, care nu mai este sub conducerea Creatorului, care a fost lăsată fără dreptul 
de a-L venera și fără dreptul de a fi o făptură sub conducerea Creatorului, a cărei relație 
cu Domnul creaţiei a fost complet ruptă? Persecuţia lui lov din partea Satanei a fost ceva 
ce putea fi văzut cu ochi omenești, dar dacă Dumnezeu predă viața unei persoane 
Satanei, consecințele sunt dincolo de imaginaţia umană. De exemplu, unii oameni se 
pot renaşte ca vacă sau ca măgar, iar alţii pot fi ocupați și posedaţi de duhuri rele, 
necurate și așa mai departe. Acesta este finalul unora dintre oamenii care sunt predati 
Satanei de Dumnezeu. Din exterior, pare că acei oameni care L-au ridiculizat, calomniat, 
condamnat și blasfemiat pe Domnul Isus nu au suferit nicio consecinţă. Totuși, adevărul 
este că Dumnezeu are o atitudine pentru tratarea oricărui lucru. El poate nu folosește 
un limbaj clar pentru a le spune oamenilor finalul modului în care tratează fiecare tip de 
persoană. Uneori, El nu vorbește direct, dar mai degrabă acţionează direct. Faptul că 
nu vorbeşte despre acesta nu înseamnă că nu există final — de fapt, într-un astfel de caz 
este posibil ca finalul să fie și mai grav. Din afară, poate părea că Dumnezeu nu vorbește 

explicit unor oameni despre atitudinea Sa, dar de fapt, multă vreme, Dumnezeu nu a 
vrut să le acorde atenţie. El nu vrea să-i mai vadă. Din cauza lucrurilor pe care le-au 
făcut, a comportamentului lor, din cauza naturii și esenței lor, Dumnezeu vrea doar ca ei 
să dispară din fața Lui, vrea să-i predea direct Satanei, să dea Satanei duhul, sufletul și 
corpul lor și să-i permită Satanei să facă orice vrea cu ei. Este clar în ce măsură îi urăște 
Dumnezeu, în ce măsură este dezgustat de ei. Dacă o persoană Îl mânie pe Dumnezeu 
până în punctul în care nu mai vrea să o vadă vreodată și este pregătit să renunţe 
complet la aceasta, până în punctul în care El nici nu mai vrea să aibă El Însuși de-a 
face cu aceasta — dacă se ajunge până în punctul în care El o va preda Satanei ca 
acesta să facă ce dorește, să-i permită Satanei să o controleze, să o consume și să o 
trateze în orice mod dorește — această persoană este cu totul terminată. Dreptul său de 
a fi om a fost anulat permanent și dreptul său de a fi o creaţie a lui Dumnezeu a ajuns la 
final. Nu este asta cea mai severă formă de pedeapsă? 

Toate cele de mai sus reprezintă o explicaţie completă a cuvintelor: „nu va fi iertat 
nici în veacul aceasta, nici în cel care vine” și servesc, de asemenea, drept comentariu 
simplu privind aceste pasaje din scripturi. Cred că le înțelegeți cu toţii acum. 

Acum, să citim următoarele pasaje din Scriptură. 


12. Cuvintele lui Isus către discipolii Săi după învierea Sa 


loan 20:26-29 După opt zile, ucenicii erau din nou înăuntru, iar Toma era cu ei. Pe când 
ușile erau încuiate, a venit Isus, a stat în mijlocul lor și le-a zis: „Pace vouă!” Apoi i-a zis lui 
Toma: Adu-ţi degetul aici și privește-Mi mâinile! Adu-ţi mâna și pune-o în coasta Mea! Și nu fi 
necredincios, ci credincios! Toma l-a răspuns: Domnul meu și Dumnezeul meu! Isus i-a zis: Ai 
crezut pentru că M-ai văzut? Ferice de cei ce n-au văzut și au crezut! 

loan 21:16-17 L-a întrebat din nou, a doua oară: Simon, fiul lui loan, Mă iubești? EI l-a răspuns: 
Da, Doamne, Tu știi că Te iubesc! Isus i-a zis: Păstorește oile Mele! L-a întrebat a treia oară: Simon, 
fiul lui loan, Mă iubești? Petru s-a întristat pentru că-i zisese a treia oară: „Mă iubești?” Și l-a 
răspuns: Doamne, Tu le știi pe toate, Tu știi că Te iubesc! Isus i-a zis: Paște oile Mele! 


Pasajele acestea istorisesc anumite lucruri pe care Domnul Isus le-a făcut și le-a 
spus discipolilor Săi după învierea Sa. Mai întâi, să ne uităm la diferenţele care ar putea 
exista între Domnul Isus dinainte și după înviere. Era El același Domn Isus din zilele 
trecute? Scripturile conţin următoarea propoziţie care ÎI descrie pe Domnul Isus după 
înviere: „Pe când ușile erau încuiate, a venit Isus, a stat în mijlocul lor și le-a zis: «Pace 
vouă!” Este foarte clar că Domnul Isus din acel moment nu mai era un trup, ci era acum 
într-un corp spiritual. Asta deoarece El depășise limitările trupului; cu toate că ușa era 
închisă, El tot a putut să vină printre oameni și să le îngăduie să-L vadă. Asta este cea 
mai mare diferență dintre Domnul Isus după înviere și Domnul Isus care trăia în trup 
înainte de înviere. Chiar dacă nu exista nicio diferenţă între înfățișarea corpului spiritual 
din acel moment și înfățișarea Domnului Isus așa cum era înainte, Domnul Isus în acel 

moment devenise unul care părea a fi un străin pentru oameni, deoarece El devenise 
un corp spiritual după ce înviat din morți și, în comparaţie cu trupul Său anterior, acest 
corp spiritual era mai misterios și mai derutant pentru oameni. A creat, de asemenea, 
mai multă distanţă între Domnul Isus și oameni, iar oamenii au simţit în inimile lor că 
Domnul Isus în acel moment devenise mai misterios. Aceste cunoașteri și sentimente 
din partea oamenilor i-a readus brusc într-o epocă în care credeau într-un Dumnezeu 
care nu putea fi văzut sau atins. Deci, primul lucru pe care Domnul Isus l-a făcut după 
înviere a fost de a permite tuturor să-L vadă, să confirme că El există și să confirme 
adevărul învierii Sale. În plus, această acţiune a restabilit relaţia Sa cu oamenii la nivelul 
la care era când lucra în trup, când era Hristosul pe care Îl puteau vedea și atinge. Un 
rezultat al acestui lucru este că oamenii nu s-au îndoit nicio clipă că Domnul Isus înviase 
din morţi după ce fusese țintuit pe cruce și totodată nu au avut niciun dubiu în ce privește 
lucrarea Domnului Isus de răscumpărare a omenirii. Un alt rezultat este că faptul că 
Domnul Isus le-a apărut oamenilor după înviere și că le-a permis oamenilor să Îl vadă și 
să Îl atingă a ancorat în mod clar omenirea în Epoca Harului, asigurând că, din acest 
moment înainte, oamenii nu se vor mai putea întoarce în epoca anterioară, Epoca Legii, 
pe baza supoziţiei referitoare la „dispariţia” Domnului Isus sau la „plecarea Sa fără niciun 
cuvânt”. El S-a asigurat astfel că ei vor continua să meargă înainte, urmând învăţăturile 
Domnului Isus și lucrarea pe care El o făcuse. Prin urmare, o nouă fază în lucrarea din 
Epoca Harului a fost inaugurată și, din acel moment, oamenii care trăiseră sub lege au 
ieșit în mod formal din lege și au intrat într-o nouă epocă, cu un nou început. Acestea 
sunt înțelesurile variate ale înfățișării Domnului Isus în fața oamenilor după înviere. 

Dat fiind că Domnul Isus era acum într-un corp spiritual, cum puteau oamenii să-L 
atingă și să-L vadă? Această întrebare are legătură cu semnificaţia înfățișării Domnului 
Isus în fața oamenilor. Aţi observat ceva în aceste pasaje ale Scripturii pe care tocmai 
le-am citit? În general, corpurile spirituale nu pot fi văzute sau atinse și, după înviere, 
lucrarea pe care Domnul Isus o iniţiase fusese deja finalizată. Deci, în teorie, El nu avea 
deloc nevoie să Se întoarcă printre oameni în imaginea Sa iniţială pentru a Se întâlni cu 
ei, dar înfățișarea corpului spiritual al Domnului Isus pentru oameni ca Toma a făcut ca 
semnificația apariţiei Sale să fie mai concretă, astfel încât să pătrundă mai profund în 
inimile oamenilor. Când a venit la Toma, El l-a lăsat pe Toma, care se îndoia, să Îi atingă 
mâna și i-a spus: „Adu-ţi mâna și pune-o în coasta Mea! Și nu fi necredincios, ci 
credincios!” Aceste cuvinte și acțiuni nu erau lucruri pe care Domnul Isus voia să le 
spună şi să le facă doar după ce înviase; de fapt, erau lucruri pe care El voia să le spună 
și să le facă înainte de a fi țintuit pe cruce, pentru că îndoielile lui Toma nu izvorâseră 
doar atunci, ci îl însoțeau de când ÎI urma pe Domnul Isus. Este evident că, înainte de a 
fi țintuit pe cruce, Domnul Isus îi înțelegea deja pe oamenii ca Toma. Așadar, ce 
înțelegem din asta? El era tot același Domn Isus după învierea Sa. Esenţa Sa nu se 
schimbase. Cu toate acestea, El era Domnul Isus care înviase din morţi și revenise din 
lumea spirituală cu imaginea Sa iniţială, cu firea Sa iniţială și cu înţelegerea Sa cu privire 

la omenire din perioada Sa în trup, prin urmare El S-a dus mai întâi la Toma și l-a lăsat 
să-l atingă coasta, nu numai pentru ca Toma să-l vadă corpul spiritual după înviere, ci 
și pentru a-l lăsa pe Toma să atingă și să simtă existența corpului Său spiritual și să 
renunţe complet la dubiile sale. Înainte ca Domnul Isus să fie răstignit, Toma s-a îndoit 
mereu că El era Hristos și a fost incapabil să aibă credinţă. Credinţa sa în Dumnezeu 
era întemeiată doar pe baza a ceea ce putea vedea cu proprii ochi, a ceea ce putea 
atinge cu propriile mâini. Domnul Isus înțelegea bine credinţa acestui tip de persoană. 
Aceste persoane credeau doar în Dumnezeu din ceruri și nu credeau deloc și nu aveau 
să-L accepte pe Cel trimis de Dumnezeu sau pe Hristos în trup. El i-a permis lui Toma 
să întindă mâna și să-l atingă coasta pentru a-l face să recunoască și să creadă în 
existența Domnului Isus și în faptul că El era cu adevărat Dumnezeu întrupat. Era 
îndoiala lui Toma diferită înainte și după învierea Domnului Isus? El se îndoia 
întotdeauna și nimeni nu putea să-i risipească dubiile și să-l facă să renunţe la acestea 
în afară de Domnul Isus, care i-a apărut în mod personal în corpul Său spiritual și l-a 
lăsat să atingă urmele de cuie de pe corpul Său. Deci, din momentul în care Domnul 
Isus i-a permis să Îi atingă coasta și l-a lăsat să simtă cu adevărat existența urmelor de 
cuie, dubiile lui Toma au dispărut, iar el a știut cu adevărat că Domnul Isus înviase și a 
recunoscut și a crezut că Domnul Isus era adevăratul Hristos, că era Dumnezeu întrupat. 
Deși, în acest moment, Toma nu se mai îndoia, el pierduse pentru totdeauna șansa de 
a se întâlni cu Hristos. El pierduse pentru totdeauna șansa de a fi împreună cu EI, de a- 
L urma, de a-L cunoaște. El pierduse șansa ca Hristos să-l desăvârșească. Apariția 
Domnului Isus și cuvintele Sale au oferit o concluzie și un verdict în privinţa credinţei 
acelora care erau plini de dubii. El a folosit cuvintele și acţiunile Sale efective pentru a 
le spune celor care se îndoiau, celor care credeau doar în Dumnezeu din ceruri, dar nu 
credeau în Hristos: Dumnezeu nu le-a lăudat credinţa, nici nu a lăudat faptul că Îl urmau 
când se îndoiau de El. Ziua în care au crezut pe deplin în Dumnezeu și Hristos a putut 
să fie doar ziua când Dumnezeu Și-a finalizat marea lucrare. Desigur, acea zi a fost, de 
asemenea, ziua în care îndoiala lor a primit un verdict. Atitudinea lor față de Hristos le- 
a hotărât soarta, iar dubiile lor încăpăţânate au însemnat că a lor credinţă nu a dat roade, 
iar încăpăţânarea lor a însemnat că speranţele lor au fost în van. Deoarece credinţa lor 
în Dumnezeul din ceruri se hrănea cu iluzii, iar îndoiala lor față de Hristos reprezenta de 
fapt adevărata lor atitudine față de Dumnezeu, deși ei au atins urmele cuielor de pe 
corpul Domnului Isus, credinţa lor era tot inutilă și finalul lor putea fi descris doar precum 
căratul apei cu un coş de bambus -— totul în van. Ce i-a spus Domnul Isus lui Toma a 
fost, de asemenea, modul Său foarte clar de a spune fiecărei persoane: Domnul Isus 
înviat este Domnul Isus care a petrecut treizeci și trei de ani și jumătate lucrând printre 
oameni. Deși El fusese răstignit și experimentase valea umbrei morţii și experimentase 
învierea, niciun aspect al Său nu suferise schimbări. Deși El avea acum urme de cuie 
pe trupul Său și, deși a înviat și a ieșit din mormânt, firea Sa, înțelegerea Sa cu privire 
la omenire și intenţiile Sale față de omenire nu se schimbaseră deloc. De asemenea, El 

le spunea oamenilor că Se coborâse de pe cruce, triumfase asupra păcatului, biruise 
greutăţile și triumfase asupra morţii. Urmele de cuie erau doar dovada victoriei Sale 
asupra Satanei, dovada de a fi o jertfă de păcat pentru a răscumpăra cu succes întreaga 
omenire. El le spunea oamenilor că luase deja asupra Sa păcatele omenirii și Își 
finalizase lucrarea de răscumpărare. Când S-a întors să-Și vadă ucenicii, El le-a spus 
acest mesaj cu înfățișarea Sa: „Încă sunt viu, încă exist; astăzi stau cu adevărat în fața 
voastră pentru ca voi să Mă puteţi vedea și atinge. Voi fi întotdeauna cu voi”. Domnul 
Isus voia, de asemenea, să utilizeze cazul lui Toma ca avertizare pentru viitorii oameni: 
deși, în credința ta, nu poţi nici să-L vezi, nici să-L atingi pe Domnul Isus, ești 
binecuvântat datorită credinței tale adevărate și Îl poţi vedea pe Domnul Isus datorită 
credinţei tale adevărate, iar acest tip de persoană este binecuvântată. 

Aceste cuvinte consemnate în Biblie, pe care Domnul Isus le-a rostit când i-a apărut 
lui Toma, sunt de mare ajutor pentru toți oamenii din Epoca Harului. Înfățișarea și 
cuvintele Sale către Toma au avut un impact profund asupra generaţiilor viitoare; 
acestea păstrează o semnificaţie eternă. Toma reprezintă un tip de persoană care crede 
în Dumnezeu și totuși se îndoiește de El. Aceste persoane au o natură suspicioasă, au 
inimi sinistre, sunt înșelătoare și nu cred în lucrurile pe care Dumnezeu le poate îndeplini. 
Ei nu cred în omnipotenţa lui Dumnezeu și în suveranitatea Sa și nu cred nici în 
Dumnezeu întrupat. Totuși, învierea Domnului Isus a fost o palmă peste față pentru ei 
și le-a dat și o oportunitate de a-și descoperi propriile dubii, de a-și recunoaște propriile 
dubii și de a-și recunoaște propria înșelăciune, ajungând astfel să creadă cu adevărat 
în existenţa și învierea Domnului Isus. Ce s-a întâmplat cu Toma a fost o avertizare și 
un semnal de alarmă pentru generaţiile de mai târziu, pentru ca mai mulți oameni să 
aibă grijă să nu se îndoiască precum Toma și dacă s-ar umple de îndoieli, atunci s-ar 
afunda în întuneric. Dacă Îl urmezi pe Dumnezeu, dar la fel ca Toma, vrei întotdeauna 
să-l atingi coasta Domnului și să-l simţi urmele de cuie pentru a confirma, a verifica, a 
specula dacă Dumnezeu există sau nu, Dumnezeu te va abandona. Prin urmare, 
Domnul Isus le cere oamenilor să nu fie ca Toma, crezând doar ceea ce pot vedea cu 
proprii ochi, ci să fie oameni onești, puri și să nu nutrească îndoieli fată de Dumnezeu, 
ci doar să creadă în El și să-L urmeze. Astfel de oameni sunt binecuvântaţi. Aceasta 
este o cerinţă foarte mică din partea Domnului Isus pentru oameni și o avertizare pentru 
cei care Îl urmează. 

Cea de mai sus este atitudinea Domnului Isus faţă de cei care sunt plini de dubii. 
Așadar, ce le-a spus Domnul Isus și ce a făcut pentru cei care pot să creadă în El și să- 
L urmeze în mod sincer? La acest lucru ne vom uita în continuare, printr-un dialog între 
Domnul Isus și Petru. 

În această conversaţie, Domnul Isus l-a întrebat în mod repetat pe Petru un lucru: 
„Simon, fiul lui loan, Mă iubeşti?” Acesta este un standard superior pe care Domnul Isus 
l-a cerut de la oamenii ca Petru după învierea Sa, oameni care într-adevăr cred în Hristos 
și se străduiesc să Îl iubească pe Domnul. Această întrebare era un fel de cercetare și 

de interogare, dar chiar mai mult, era o cerinţă și o așteptare din partea oamenilor ca 
Petru. Domnul Isus a folosit această metodă de interogare pentru ca oamenii să 
reflecteze asupra lor înșiși și să privească înăuntrul lor și să întrebe: care sunt cerințele 
Domnului Isus pentru oameni? Eu Îl iubesc pe Domnul? Sunt eu o persoană care ÎI 
iubește pe Dumnezeu? Cum ar trebui să-L iubesc? Chiar dacă Domnul Isus i-a adresat 
această întrebare doar lui Petru, adevărul este că, în inima Sa, întrebându-l pe Petru 
aceste lucruri, El voia să folosească această oportunitate pentru a pune acest fel de 
întrebare mai multor oameni care caută să-L iubească pe Dumnezeu. Doar că Petru era 
binecuvântat să fie reprezentantul acestui fel de persoană, să primească aceste întrebări 
chiar din gura Domnului Isus. 

În comparație cu următoarele cuvinte, pe care Domnul Isus i le-a spus lui Toma după 
înviere: „Adu-ţi mâna și pune-o în coasta Mea! Și nu fi necredincios, ci credincios!”, 
întrebarea repetată de trei ori pentru Petru: „Simon, fiul lui loan, Mă iubești?” le permite 
oamenilor să simtă mai bine severitatea atitudinii Domnului Isus și caracterul de urgenţă 
pe care îl simţea în timpul cercetării Sale. Cât despre Toma necredinciosul, cu natura sa 
înșelătoare, Domnul Isus i-a permis să-și întindă mâna și să-l atingă urmele cuielor de 
pe trupul Său, ceea ce l-a determinat să creadă că Domnul Isus era Fiul Omului înviat 
și să recunoască identitatea Domnului Isus drept Hristos. Și deși Domnul Isus nu l-a 
certat cu severitate pe Toma, nici nu a exprimat verbal o judecată clară a lui, cu toate 
acestea, El a folosit acţiuni practice pentru a-i da de înţeles lui Toma că îl înțelegea, 
arătându-Și totodată atitudinea și hotărârea faţă de acel fel de persoană. Cerinţele și 
așteptările Domnului Isus din partea acelui fel de persoană nu pot fi văzute din ceea ce 
El a spus, deoarece oamenii ca Toma, pur și simplu, nu au nicio fărâmă de credinţă 
adevărată. Cerinţele Domnului Isus pentru ei constau doar în aceasta, dar atitudinea pe 
care El a dezvăluit-o faţă de oameni precum Petru este cu totul diferită. El nu i-a cerut 
lui Petru să întindă mâna și să-l atingă urmele de cuie, nici nu i-a spus lui Petru: „Nu fi 
necredincios, ci credincios!” În schimb, El i-a adresat aceeași întrebare în mod repetat 
lui Petru. Aceasta a fost o întrebare plină de sens, care te pune pe gânduri și care nu 
are cum să nu facă orice discipol al lui Hristos să simtă remușcare și frică, dar și să simtă 
starea de tristeţe și neliniște a Domnului Isus. Și când ei sunt îndurerați și au o suferință 
mare, sunt mai capabili să înțeleagă grija și preocuparea Domnului Isus Hristos; ei 
realizează învățătura Sa stăruitoare și cerinţele stricte de la oamenii puri, onești. 
Întrebarea Domnului Isus le permite să simtă că așteptările Domnului de la oameni, 
dezvăluite în aceste cuvinte simple, nu sunt doar să-L urmeze și să creadă în El, ci și să 
ajungă să aibă iubire, să-Și iubească Domnul, să-Și iubească Dumnezeul. Acest fel de 
iubire este grijulie și supusă. Ea reprezintă oamenii care trăiesc pentru Dumnezeu, mor 
pentru Dumnezeu, dedică totul lui Dumnezeu, consumă și dau totul pentru Dumnezeu. 
Acest fel de iubire Îi oferă, de asemenea, mângâiere lui Dumnezeu, permițându-l să Se 
bucure de mărturie și să Se odihnească. Este răsplata oamenilor fată de Dumnezeu, 
responsabilitatea, obligația și datoria lor, și este o cale pe care omenirea trebuie să o 

urmeze toată viața. Aceste trei întrebări au fost o cerință și un îndemn pe care Domnul 
Isus le-a avut pentru Petru și pentru toți cei care urmau să fie desăvârșiţi. Aceste trei 
întrebări l-au condus și l-au motivat pe Petru să-și urmeze calea în viață până la final, 
iar aceste întrebări de la despărţirea de Domnul Isus au fost cele care l-au făcut pe Petru 
să pornească pe calea de a fi desăvârșit, cele care l-au determinat, datorită iubirii sale 
pentru Domnul, să aibă grijă de inima Domnului, să-L asculte, să-l ofere alinare și să-și 
ofere întreaga viaţă și întreaga ființă datorită acestei iubiri. 

În timpul Epocii Harului, lucrarea lui Dumnezeu a fost, în principal, pentru aceste 
două feluri de oameni. Primul era felul de persoană care credea în El și Îl urma, care 
putea să-l respecte poruncile și să ducă crucea și care să se ţină de calea Epocii Harului. 
Acest fel de persoană avea să câștige binecuvântarea lui Dumnezeu și să se bucure de 
harul Lui. Al doilea fel de persoană era asemenea lui Petru, cineva care putea să fie 
desăvârșit. Așadar, după ce Domnul Isus a înviat, El a făcut mai întâi aceste două lucruri 
deosebit de semnificative. Unul a fost făcut cu Toma, celălalt cu Petru. Ce reprezintă 
aceste două lucruri? Reprezintă adevăratele intenţii ale lui Dumnezeu de a mântui 
omenirea? Reprezintă sinceritatea lui Dumnezeu faţă de omenire? Lucrarea pe care a 
făcut-o cu Toma a fost pentru a-i avertiza pe oameni să nu se îndoiască, ci, pur și simplu, 
să creadă. Lucrarea pe care a făcut-o cu Petru a fost pentru a întări credința oamenilor 
ca Petru şi a-Și clarifica cerinţele de la acest fel de persoană, pentru a arăta ce obiective 
ar trebui să urmărească. 

După ce Domnul Isus a înviat, El a apărut în faţa oamenilor pe care i-a considerat 
necesari, a vorbit cu ei și a emis cerinţe la adresa lor, lăsând în urmă intenţiile și 
așteptările Sale de la oameni. Cu alte cuvinte, ca Dumnezeu întrupat, preocuparea Sa 
pentru omenire și cerințele de la oameni nu s-au schimbat niciodată; acestea au rămas 
aceleași când a fost în trup și când a fost în corpul Său spiritual după răstignire și apoi 
după înviere. El era îngrijorat în privinţa acestor discipoli înainte de a fi sus pe cruce și, 
în inima Sa, Îi era clară starea fiecărei persoane și înțelegea deficienţele fiecărei 
persoane și, desigur, înțelegerea Lui privind fiecare persoană după ce a murit, a înviat 
și a devenit un corp spiritual era aceeași ca atunci când era în trup. El știa că oamenii 
nu erau cu totul siguri de identitatea Sa ca Hristos, dar în timpul perioadei Sale în trup, 
El nu a avut cerinţe stricte de la oameni. Cu toate acestea, după ce a înviat, S-a înfățișat 
acestora și a făcut să le fie absolut clar că Domnul Isus venise de la Dumnezeu și că 
era Dumnezeu întrupat și a folosit realitatea înfățișării și învierii Sale ca pe cea mai mare 
viziune şi motivaţie pentru urmărirea de-o viață a omenirii. Învierea Sa din morţi nu numai 
că i-a întărit pe toţi cei care Îl urmau, dar a și pus cu totul în aplicare, printre oameni, 
lucrarea Sa din Epoca Harului și, astfel, Evanghelia mântuirii Domnului Isus din Epoca 
Harului s-a răspândit treptat în toate colţurile omenirii. Ai spune că înfățișarea Domnului 
Isus după învierea Sa a avut vreo semnificaţie? Dacă erai Petru sau Toma în acel 
moment și întâlneai acest lucru plin de semnificaţie în viaţa ta, ce fel de impact ar fi avut 
asupra ta? L-ai fi văzut ca pe cea mai bună și mai măreaţă viziune a vieții tale de credință 

în Dumnezeu? Ai fi văzut acest lucru ca pe o forţă care te conduce în timp ce-L urmai 
pe Dumnezeu, te străduiai să-L mulţțumești și căutai să-L iubeşti pe Dumnezeu în 
întreaga ta viață? Ai fi depus o viaţă întreagă eforturi pentru a răspândi această viziune 
măreaţă? Ai fi acceptat răspândirea mântuirii Domnului Isus drept o însărcinare de la 
Dumnezeu? Chiar dacă nu ati trăit asta, cele două exemple, ale lui Toma și Petru, sunt 
deja suficiente pentru ca oamenii moderni să aibă o înțelegere clară a lui Dumnezeu și 
a voii Sale. Se poate spune că, după ce Dumnezeu a devenit trup, după cea 
experimentat personal viața printre oameni și a experimentat personal viața omenească 
și după ce a văzut depravarea omenirii și situația vieţii umane din acel moment, 
Dumnezeu în trup a simţit mai profund cât de neajutorată, tristă și vrednică de milă este 
omenirea. Dumnezeu a dobândit mai multă empatie pentru condiţia umană datorită 
umanităţii Sale în timp ce era în trup, datorită instinctelor Sale trupești. Asta L-a făcut să 
aibă o grijă mai mare pentru cei care Îl urmau. Acestea sunt probabil lucruri pe care nu 
le puteţi înțelege, dar eu pot descrie grija și afecțiunea lui Dumnezeu în trup pentru 
fiecare dintre discipolii Săi prin aceste două cuvinte: „preocupare intensă”. Deși acest 
termen provine din limba oamenilor și, cu toate că este foarte uman, el exprimă și descrie 
cu adevărat sentimentele lui Dumnezeu pentru discipolii Săi. Cât despre preocuparea 
intensă a lui Dumnezeu pentru oameni, de-a lungul experienţelor voastre veți simți 
treptat acest lucru și îl veţi experimenta. Totuși, acesta poate fi dobândit doar prin 
înțelegerea treptată a firii lui Dumnezeu pe baza urmăririi unei schimbări în propria ta 
fire. Arătarea Domnului Isus a materializat preocuparea Lui intensă pentru cei care ÎI 
urmau în omenire și a transmis-o corpului Său spiritual, sau altfel spus, divinității Sale. 
Arătarea Lui le-a permis oamenilor să experimenteze din nou și să simtă preocuparea 
și grija lui Dumnezeu, dovedind totodată cu tărie că Dumnezeu este Cel care 
inaugurează o epocă, Cel care desfășoară o epocă și Cel care încheie o epocă. Prin 
arătarea Sa, El a întărit credinţa tuturor oamenilor și a dovedit lumii că El este Dumnezeu 
Însuși. Asta le-a oferit discipolilor Săi o confirmare eternă, iar prin înfățișarea Sa, El a 
lansat, de asemenea, o fază din lucrarea Sa în noua epocă. 


13. Isus mănâncă pâine și explică Scripturile după învierea Sa 


Luca 24:30-32 În timp ce stătea la masă cu ei, a luat pâinea, a rostit binecuvântarea, apoi 
a frânt-o și le-a dat-o. Atunci li s-au deschis ochii și L-au recunoscut, dar El S-a făcut nevăzut 
dinaintea lor. Și-au zis unul altuia: „Nu ne ardea inima (în noi) când ne vorbea pe drum și când 
ne deschidea Scripturile?” 


14. Ucenicii Îi dau să mănânce pește fript lui Isus 


Luca 24:36-43 În timp ce spuneau ei aceste lucruri, El Însuși a stat în mijlocul lor și le-a zis: 
„Pace vouă! Îngroziţi și înspăimântați, ei credeau că văd un duh. El le-a zis: „De ce sunteți 
tulburați și de ce vi se ridică astfel de îndoieli în inimile voastre? Uitaţi-vă la mâinile și la 
picioarele Mele: Eu Însumi sunt! Atingeţi-Mă și vedeți: un duh n-are carne și oase, așa cum 

vedeţi că am Eu!” Și spunând aceasta, le-a arătat mâinile și picioarele Lui. Dar pentru că ei, de 
bucurie, tot nu credeau și se mirau, le-a zis: „Aveţi aici ceva de mâncare?” l-au dat o bucată de 
peşte fript (și un fagure de miere), iar El le-a luat și le-a mâncat în faţa lor. 


În continuare, ne vom uita la pasajele de mai sus din Scriptură. Primul pasaj 
povestește că Domnul Isus a mâncat pâine și a explicat Scripturile după învierea Sa, iar 
cel de-al doilea pasaj povestește că Domnul Isus a mâncat un pește fript. În ce fel vă 
ajută aceste două pasaje să cunoașteţi firea lui Dumnezeu? Vă puteţi închipui felul de 
imagine pe care o obţineţi din aceste descrieri ale Domnului Isus mâncând pâine și apoi 
pește fript? Vă puteţi imagina, dacă Domnul Isus ar sta în fața voastră mâncând pâine, 
cum v-aţi simţi? Sau dacă ar sta cu voi la aceeași masă, mâncând pește și pâine 
împreună cu oamenii, ce fel de sentiment ai avea în acel moment? Dacă ai simţi că ești 
foarte apropiat de Domnul, că El este foarte apropiat de tine, atunci acest sentiment este 
corect. Acesta este exact rezultatul pe care Domnul Isus a vrut să-L obțină mâncând 
pâine și pește în faţa oamenilor adunați după învierea Sa. Dacă Domnul Isus doar ar fi 
vorbit cu oamenii după învierea Sa, dacă ei nu ar fi putut să-l simtă carnea și oasele, ci 
ar fi simţit în schimb că El era un Duh de neatins, cum s-ar fi simţit? Nu ar fi fost ei 
dezamăgiţi? Simţindu-se dezamăgiţi, nu s-ar simţi oamenii abandonaţi? Nu ar fi simţit o 
distanță între ei și Domnul Isus Hristos? Ce fel de impact negativ ar fi creat această 
distanță asupra relaţiei oamenilor cu Dumnezeu? Oamenilor le-ar fi fost cu siguranță 
teamă, încât nu ar fi îndrăznit să se apropie de El și, astfel, ar fi avut atitudinea de a-L 
ține la o distanţă respectabilă. De atunci înainte, ei ar fi rupt relaţia lor apropiată cu 
Domnul Isus Hristos și s-ar fi întors la relaţia dintre omenire și Dumnezeu Cel de sus din 
cer, aşa cum era înainte de Epoca Harului. Corpul spiritual pe care oamenii nu Îl puteau 
atinge sau simţi ar fi dus la eradicarea apropierii lor de Dumnezeu și ar fi provocat, de 
asemenea, încetarea acelei relaţii intime stabilite în timpul perioadei Domnului Isus 
Hristos în trup, fără distanţă între El și oameni. Singurele lucruri sădite în oameni de 
corpul spiritual erau doar de sentimente de frică, evitare și o privire fără cuvinte. Ei n-ar 
fi îndrăznit să se apropie sau să aibă un dialog cu El, cu atât mai puţin să Îl urmeze, să 
aibă încredere în El sau să-L admire. Dumnezeu nu dorea să vadă acest fel de sentiment 
pe care oamenii îl nutreau pentru El. El nu voia să vadă cum oamenii Îl evită sau cum 
se îndepărtează de El; El voia doar ca oamenii să-L înţeleagă, să se apropie de El și să 
fie familia Lui. Dacă propria ta familie, proprii tăi copii te-ar vedea, dar nu te-ar 
recunoaște și nu ar îndrăzni să se apropie de tine, ci te-ar evita mereu, dacă nu ai putea 
să le câștigi înțelegerea pentru tot ceea ce ai făcut pentru ei, cum te-ar face acest lucru 
să te simţi? Nu ar fi dureros? Nu ai fi devastat? Asta este exact ceea ce simte Dumnezeu 
când oamenii Îl evită. Deci, după învierea Sa, Domnul Isus încă le-a apărut oamenilor 
sub formă de carne și oase și tot a mâncat și a băut cu ei. Dumnezeu îi consideră pe 
oameni familie și vrea ca și oamenii să-L considere drept Cel mai drag lor; doar în acest 
mod poate Dumnezeu să-i câștige cu adevărat pe oameni și doar astfel pot oamenii să-L 

iubească și să-L venereze cu adevărat pe Dumnezeu. Acum puteti înțelege intenţia Mea 
în selectarea acestor două pasaje din Scriptură, în care Domnul Isus mănâncă pâine și 
explică Scripturile după învierea Sa, iar ucenicii Îi dau pește fript să mănânce? 

Se poate spune că seria de lucruri pe care Domnul Isus le-a spus și le-a făcut după 
învierea Sa au fost făcute cu intenţii serioase. Aceste lucruri erau pline de generozitatea 
și afecțiunea pe care Dumnezeu le avea față de omenire, cât și de prețuirea și grija 
meticuloasă pe care El o avea pentru relaţia apropiată pe care o stabilise cu omenirea 
în timpul perioadei Sale în trup. Chiar mai mult, acestea erau pline de nostalgia și dorinţa 
pe care El le-a simţit pentru viața în care a mâncat și a trăit cu discipolii Săi în timpul 
perioadei Sale în trup. Așadar, Dumnezeu nu voia ca oamenii să simtă o distanţă între 
Dumnezeu și om şi nici nu voia ca omenirea să se distanțeze de Dumnezeu. Chiar mai 
mult, nu voia ca omenirea să simtă că, după învierea Sa, Domnul Isus nu mai era 
Domnul care fusese așa de apropiat de oameni, că El nu mai era împreună cu omenirea 
deoarece Se întorsese în lumea spirituală, la Tatăl pe care oamenii nu puteau să-L vadă 
sau să-L atingă vreodată. El nu voia ca oamenii să simtă că vreo diferenţă de statut 
apăruse între El și omenire. Când Dumnezeu vede oameni care vor să-L urmeze, dar Îi 
țin la o distanţă respectabilă, inima Sa este îndurerată, deoarece asta înseamnă că 
inimile lor sunt foarte departe de El și că Îi va fi foarte dificil să le câștige inimile. Deci, 
dacă El le-ar fi apărut oamenilor într-un corp spiritual pe care ei nu îl puteau vedea sau 
atinge, lucrul acesta l-ar fi distanțat din nou pe om de Dumnezeu și ar fi făcut omenirea 
să creadă în mod greșit că, după învierea Sa, Hristos a devenit arogant, de un fel diferit 
decât oamenii și cineva cu care nu mai puteau sta la masă și mânca, pentru că oamenii 
sunt păcătoși, murdari și nu se pot apropia niciodată de Dumnezeu. Pentru a împrăștia 
aceste interpretări greșite din partea omenirii, Domnul Isus a făcut mai multe lucruri pe 
care obișnuia să le facă atunci când era în trup, așa cum este consemnat în Biblie: „A 
luat pâinea, a rostit binecuvântarea, apoi a frânt-o și le-a dat-o”. De asemenea, El le-a 
explicat Scripturile, așa cum o făcea în trecut. Toate aceste lucruri pe care le-a făcut 
Domnul Isus au făcut fiecare persoană care L-a văzut să simtă că Domnul Isus nu Se 
schimbase, că El era încă același Domn Isus. Deși El fusese răstignit și experimentase 
moartea, înviase și nu părăsise omenirea. Se întorsese pentru a fi printre oameni, fără 
să Se fi schimbat deloc. Fiul Omului care stătea în fața oamenilor era același Domn Isus. 
Comportamentul și modul Său de a conversa cu oamenii păreau foarte familiare. El tot 
mai era plin de iubire generoasă, har și toleranță — încă era același Domn Isus care îi 
iubea pe ceilalți la fel cum Se iubea pe Sine Însuși, care putea ierta omenirea de 
șaptezeci de ori câte șapte. Așa cum făcuse întotdeauna, El a mâncat cu oamenii, a 
discutat cu ei Scripturile și, chiar mai important, la fel ca înainte, El era făcut din carne 
și oase și putea fi atins și văzut. Fiul Omului, așa cum era, le-a permis oamenilor să 
simtă apropierea, să se simtă în largul lor și să simtă bucuria de a recâștiga ceva ce 
fusese pierdut. Cu mare ușurință, ei au început cu încredere și curaj să se bazeze și să 
Îl admire pe acest Fiu al Omului care putea să ierte păcatele omenirii. Ei au început și 

să se roage în numele Domnului Isus fără ezitare, să se roage să obţină harul, 
binecuvântarea Sa și să obțină pace și bucurie de la El, să câștige grijă și protecţie de 
la EI, și au început să-i vindece pe bolnavi și să scoată demoni în numele Domnului Isus. 

În perioada în care Domnul Isus a lucrat în trup, majoritatea discipolilor Săi nu puteau 
să-l verifice pe deplin identitatea și lucrurile pe care le spunea. Când S-a apropiat de 
cruce, atitudinea discipolilor Săi a fost una de observare. Apoi, din momentul în care a 
fost răstignit și până când a fost pus în mormânt, atitudinea oamenilor față de El a fost 
de dezamăgire. În această perioadă, în inimile lor, oamenii deja începuseră să treacă 
de la îndoiala faţă de lucrurile pe care Domnul Isus le spusese în timpul perioadei Sale 
în trup, la negarea lor. Apoi, când El a ieșit din mormânt și le-a apărut oamenilor rând 
pe rând, majoritatea celor care L-au văzut cu proprii ochi sau au auzit vestea învierii 
Sale și-au schimbat treptat atitudinea, de la negare la scepticism. Doar după ce Domnul 
Isus l-a pus pe Toma să Îi atingă coasta și El a împărțit pâinea și a mâncat-o în fața 
mulțimii după învierea Sa, mâncând apoi și pește fript în faţa lor, au acceptat ei cu 
adevărat faptul că Domnul Isus era Hristos în trup. S-ar putea spune că a fost ca și cum 
acest corp spiritual din carne și oase care stătea înaintea acelor oameni îl trezea atunci 
pe fiecare dintre ei dintr-un vis: Fiul Omului care stătea în faţa lor era Cel care existase 
din cele mai vechi timpuri. El avea o formă și carne și oase și trăise și mâncase deja de 
multă vreme alături de omenire... În acel moment, oamenii au simţit că existenţa Sa era 
foarte reală și foarte minunată. Totodată, au fost și atât de bucuroși și fericiţi şi plini de 
emoție. Faptul că El a apărut din nou le-a permis oamenilor să Îi vadă cu adevărat 
smerenia, să Îi simtă apropierea și dorința, atașamentul Său față de omenire și că Se 
gândea foarte mult la ei. Această reuniune scurtă i-a făcut pe oamenii care L-au văzut 
pe Domnul Isus să simtă de parcă ar fi trecut o viață. Inimile lor rătăcite, confuze, 
temătoare, neliniştite, care tânjeau și erau amorţite au găsit consolare. Ei nu s-au mai 
îndoit și nu au mai fost dezamăgiţi, deoarece au simţit că acum exista speranţă și ceva 
pe care să se bazeze. Fiul Omului care stătea atunci înaintea lor avea să le păzească 
tot timpul spatele; El avea să fie turnul lor puternic, refugiul lor pentru veșnicie. 

Deși Domnul Isus a înviat, inima și lucrarea Sa nu părăsiseră omenirea. Arătându- 
Se oamenilor, El le-a spus că, indiferent sub ce formă exista, avea să-i însoțească pe 
oameni, să meargă cu ei și să fie cu ei pentru totdeauna și peste tot. Le-a spus că, 
totdeauna și peste tot, El avea să aibă grijă de omenire și să o păstorească, permițându- 
le oamenilor să Îl vadă și să-L atingă și să Se asigure că ei nu se mai simt niciodată 
neajutoraţi. Domnul Isus a vrut, de asemenea, ca oamenii să știe că ei nu trăiesc singuri 
în lumea aceasta. Omenirea are grija lui Dumnezeu; Dumnezeu este cu oamenii. Ei se 
pot sprijini întotdeauna pe Dumnezeu, iar El este familia fiecăruia dintre cei care ÎI 
urmează. Cu Dumnezeu pe care să se sprijine, oamenii nu vor mai fi singuri sau 
neajutorati, iar cei care ÎI acceptă ca jertfa lor de păcat nu vor mai fi legati de păcat. În 
viziunea oamenilor, aceste porțiuni ale lucrării Sale pe care Domnul Isus le-a săvârșit 
după învierea Sa au fost lucruri foarte mici, dar în modul în care văd Eu lucrurile, fiecare 

lucru pe care l-a făcut a fost atât de semnificativ, atât de valoros, atât de important și plin 
de însemnătate. 

Deși perioada în care Domnul Isus a lucrat în trup a fost plină de greutăţi și de 
suferinţă, El a realizat în mod complet și perfect lucrarea Sa din acea perioadă în trup 
de a răscumpăra omenirea prin arătarea Sa în trupul Său spiritual din carne și oase. El 
Și-a început lucrarea de slujire devenind trup și Și-a încheiat lucrarea de slujire arătându- 
Se omenirii în forma Sa trupească. El a inaugurat Epoca Harului, începând noua epocă 
prin identitatea Sa ca Hristos. Prin identitatea Sa ca Hristos, El a îndeplinit lucrarea în 
Epoca Harului și i-a întărit și condus pe toţi discipolii Săi în Epoca Harului. Se poate 
spune despre lucrarea lui Dumnezeu că El termină cu adevărat ceea ce începe. Există 
pași și un plan, iar lucrarea este plină de înțelepciunea Lui, de atotputernicia Sa, de 
faptele Sale minunate și de iubirea și mila Lui. Desigur, principala temă din toată lucrarea 
lui Dumnezeu este grija Sa pentru omenire; este pătrunsă de sentimentele Sale de grijă 
pe care El nu le poate da niciodată deoparte. În aceste versete din Biblie, în fiecare lucru 
pe care Domnul Isus l-a făcut după învierea Sa, grija și speranţele neschimbătoare ale 
lui Dumnezeu pentru omenire au fost dezvăluite, precum și grija meticuloasă și prețuirea 
omenirii de către El. Nimic din toate acestea nu s-a schimbat vreodată, până în ziua de 
azi — puteţi vedea acest lucru? Când îl vedeţi, nu devine inima voastră în mod automat 
mai apropiată de Dumnezeu? Dacă ati fi trăit în acea epocă și Domnul Isus v-ar fi apărut 
după învierea Sa într-o formă tangibilă pentru ca voi să Îl vedeţi și dacă ar fi stat în fața 
voastră, ar fi mâncat pâine și pește, v-ar fi explicat Scripturile și ar fi vorbit cu voi, atunci 
cum v-aţi fi simţit? V-aţi fi simţit fericiţi? Sau v-aţi fi simţit vinovaţi? Interpretările greșite 
anterioare în privinţa lui Dumnezeu și evitarea Lui, conflictele cu El și dubiile în ceea ce 
ÎI privește — nu ar dispărea acestea toate? Nu ar deveni relația dintre Dumnezeu și om 
mai normală și mai adecvată? 

Interpretând aceste capitole limitate din Biblie, găsiți vreun defect în firea lui 
Dumnezeu? Găsiţi vreo contaminare a iubirii lui Dumnezeu? Vedeţi înșelăciune sau rău 
în atotputernicia sau înțelepciunea lui Dumnezeu? Cu siguranţă, nu! Acum, puteţi spune 
cu certitudine că Dumnezeu este sfânt? Puteţi spune cu siguranţă că fiecare dintre 
emoțiile lui Dumnezeu este o dezvăluire a esenței și firii Sale? Sper că după ce aţi citit 
aceste cuvinte, înțelegerea pe care aţi dobândit-o din ele vă va ajuta și vă va aduce 
beneficii în urmărirea unei schimbări a firii voastre și a fricii de Dumnezeu, că acestea 
vor aduce roade în voi, roade care cresc zilnic, astfel ca, în procesul acestei urmăriri, să 
fiti aduși tot mai aproape de Dumnezeu, tot mai aproape de standardele pe care le cere 
Dumnezeu. Nu veţi mai fi plictisiți de urmărirea adevărului și nu veţi mai simţi că 
urmărirea adevărului și schimbarea firii reprezintă un lucru greu sau de prisos. În schimb, 
fiind motivaţi de expresia firii adevărate și de esenţa sfântă a lui Dumnezeu, veți tânji 
după lumină, veţi tânji după dreptate, veţi aspira să urmăriți adevărul, să urmăriţi 
satisfacerea voii lui Dumnezeu și veți deveni o persoană câștigată de Dumnezeu, veți 
deveni o persoană reală. 

Astăzi, am vorbit despre anumite lucruri pe care Dumnezeu le-a făcut în Epoca 
Harului, când S-a întrupat pentru prima dată. Din aceste lucruri, am văzut firea pe care 
El a exprimat-o și a dezvăluit-o în trup, precum și fiecare aspect al ceea ce El are și ce 
este. Toate aceste aspecte privind ceea ce El are și ce este par foarte omenești, dar 
realitatea este că esenţa a tot ceea ce El a dezvăluit și a exprimat este inseparabilă de 
propria Sa fire. Fiecare metodă și fiecare aspect al lui Dumnezeu Cel întrupat care 
exprimă firea Sa în umanitate sunt legate în mod indisolubil de propria Lui esenţă. Deci, 
este foarte important faptul că Dumnezeu a venit în mijlocul omenirii folosind modalitatea 
întrupării. Importantă este și lucrarea pe care a făcut-o în trup, dar și mai importante 
pentru fiecare persoană care locuiește în trup, pentru fiecare persoană care trăiește în 
corupție, sunt firea pe care El a dezvăluit-o și voia pe care a exprimat-o. Este asta ceva 
ce puteți înțelege? După înțelegerea firii lui Dumnezeu și a ceea ce El are și ce este, aţi 
tras vreo concluzie despre modul în care ar trebui să-L trataţi pe Dumnezeu? În final, ca 
răspuns la această întrebare, aș dori să vă dau trei sfaturi: mai întâi, nu ÎI pune la 
încercare pe Dumnezeu. Indiferent cât de multe lucruri înţelegi despre Dumnezeu, 
indiferent cât de multe știi despre firea Sa, în niciun caz nu Îl pune la încercare. În al 
doilea rând, nu concura pentru statut cu Dumnezeu. Indiferent ce fel de statut îţi dă 
Dumnezeu sau ce fel de lucrare îţi încredințează, indiferent ce datorie te pune să 
îndeplinești și indiferent cât de mult te-ai sacrificat și jertfit pentru Dumnezeu, nu concura 
absolut deloc cu El pentru statut. În al treilea rând, nu concura cu Dumnezeu. Indiferent 
dacă înţelegi sau dacă poți să te supui la ce face Dumnezeu cu tine, ce aranjează pentru 
tine și lucrurile pe care ţi le aduce, nu concura absolut deloc cu Dumnezeu. Dacă poți 
să respecţi aceste trei sfaturi, atunci vei fi oarecum în siguranţă și nu vei fi predispus la 
a-L mânia pe Dumnezeu. Aici vom încheia părtășia de astăzi. 


23 noiembrie 2013 

Dumnezeu Însuși, Unicul | 
Autoritatea lui Dumnezeu (|) 


Ultimele mele câteva părtășii au fost despre lucrarea lui Dumnezeu, firea lui 
Dumnezeu și Dumnezeu Însuși. După ce aţi ascultat aceste părtășii, aţi simţit cumva că 
ați dobândit o înțelegere și o cunoaștere a firii lui Dumnezeu? Ce grad de înțelegere și 
de cunoaștere aţi dobândit? Puteţi să daţi un număr? V-au oferit aceste părtășii o 
înțelegere mai adâncă a lui Dumnezeu? Se poate spune că această înțelegere este 
adevărata cunoaștere a lui Dumnezeu? Se poate spune că această înțelegere și 
cunoaștere a lui Dumnezeu este cunoașterea întregii esențe a lui Dumnezeu și a tot 
ceea ce are și este El? Nu, bineînţeles că nu! Asta deoarece aceste părtășii au asigurat 
doar înţelegerea unei părți a firii lui Dumnezeu și a ceea ce El are și este — nu toată în 
întregimea ei. Aceste părtășii v-au permis să înţelegeţi parţial lucrarea făcută de 
Dumnezeu în trecut; prin aceste părtășii, puteţi vedea firea lui Dumnezeu și ceea ce El 
are și este, precum și abordarea și gândirea din spatele a tot ceea ce a făcut El. Dar 
aceasta este doar o înțelegere literală, vorbită a lui Dumnezeu și, în inimile voastre, voi 
tot nesiguri rămâneți de cât de mult din aceasta este real. Ce determină în principal dacă 
există vreo fărâmă de realitate în înțelegerea pe care o au oamenii despre asemenea 
lucruri? Acest lucru este determinat de cât de mult din firea și cuvintele lui Dumnezeu 
au experimentat cu adevărat în timpul experienţelor lor concrete și cât de mult au fost 
capabili să vadă și să cunoască în timpul acestor experienţe concrete. A rostit cineva 
cuvinte ca acestea: „Ultimele câteva părtășii ne-au permis să înțelegem lucrurile făcute 
de Dumnezeu, gândurile lui Dumnezeu și, mai mult decât atât, atitudinea lui Dumnezeu 
față de umanitate și baza acţiunilor Lui, ca și principiile acţiunilor Lui; și astfel am ajuns 
să înțelegem firea lui Dumnezeu și să cunoaștem totalitatea lui Dumnezeu”? Este corect 
să spui acest lucru? Clar nu este. De ce spun că nu este corect să spui acest lucru? 
Firea lui Dumnezeu și ceea ce are și este El sunt exprimate în lucrurile pe care El le-a 
făcut și în cuvintele pe care El le-a rostit. Prin lucrarea pe care Dumnezeu a făcut-o și 
prin cuvintele pe care El le-a rostit, omul poate vedea ceea ce Dumnezeu are și este, 
dar asta înseamnă doar că lucrarea și cuvintele îi permit omului să înțeleagă numai o 
parte a firii lui Dumnezeu și o parte a ceea ce El are și este. Dacă omul dorește să 
dobândească o înțelegere mai mare și mai profundă a lui Dumnezeu, atunci omul trebuie 
să experimenteze mai mult din cuvintele și lucrarea lui Dumnezeu. Chiar dacă omul 
dobândește doar o înţelegere parțială a lui Dumnezeu atunci când experimentează 
parțial lucrarea și cuvintele lui Dumnezeu, această înțelegere parțială reprezintă 
adevărata fire a lui Dumnezeu? Reprezintă esența lui Dumnezeu? Sigur că reprezintă 
adevărata fire a lui Dumnezeu și esenţa lui Dumnezeu; în privinţa asta nu există niciun 
dubiu. Indiferent de timp sau loc sau de maniera în care Dumnezeu Își face lucrarea sau 
de forma în care El Se arată omului sau de modul în care El Își exprimă voia, tot ceea 
ce El dezvăluie și exprimă ÎI reprezintă pe Dumnezeu Însuși, esența lui Dumnezeu și 

ceea ce are și este El. Dumnezeu Își face lucrarea cu ceea ce El are și este și în 
adevărata Sa identitate; acesta este adevărul absolut. Totuși astăzi, oamenii au doar o 
înțelegere parţială a lui Dumnezeu prin cuvintele Sale și din ceea ce aud când ascultă 
predica și, astfel, într-o oarecare măsură, se poate spune doar că această înțelegere 
este o cunoaștere teoretică. Având în vedere starea ta actuală, tu poţi verifica 
înțelegerea sau cunoașterea lui Dumnezeu pe care ai auzit-o, văzut-o sau cunoscut-o 
și știut-o în inima ta azi, numai dacă treci prin asta în experienţele tale concrete și ajungi 
să o cunoști puţin câte puţin. Dacă nu aș fi avut părtășie despre aceste cuvinte cu voi, 
ați fi putut să obţineţi adevărata cunoaștere a lui Dumnezeu doar din experiențele 
voastre? Mă tem că ar fi fost foarte dificil să faceţi acest lucru. Aceasta deoarece oamenii 
trebuie să aibă întâi cuvintele lui Dumnezeu pentru a ști cum să experimenteze. Oricât 
de multe cuvinte ale lui Dumnezeu mănâncă oamenii, acesta este același număr pe care 
ei îl pot experimenta concret. Cuvintele lui Dumnezeu deschid calea și îl călăuzesc pe 
om în experiența sa. Pe scurt, pe cei care au o oarecare experienţă adevărată, aceste 
ultime câteva părtășii îi vor ajuta să obţină o înţelegere mai profundă a adevărului și o 
cunoaștere mai realistă a lui Dumnezeu. Dar pentru cei ce nu au o experienţă adevărată, 
care doar au început să experimenteze sau care doar abia au început să atingă 
realitatea, acesta este un test important. 

Cuprinsul principal al ultimelor câteva părtășii s-a referit la „Firea lui Dumnezeu, 
lucrarea lui Dumnezeu și Dumnezeu Însuși”. Ce aţi văzut în cheia și părţile principale 
ale tuturor lucrurilor despre care am vorbit? Prin aceste părtășii aţi putut să recunoașteți 
că El, Cel care a făcut lucrarea și El, Cel care a dezvăluit aceste firi, este unicul 
Dumnezeu Însuși ce deţine suveranitatea peste toate lucrurile? Dacă răspunsul vostru 
este da, atunci ce v-a condus la o astfel de concluzie? Câte aspecte aţi luat în 
considerare ca să ajungeţi la această concluzie? Poate să Îmi spună cineva? Știu că 
ultimele câteva părtășii v-au mișcat adânc și au asigurat un nou început în inimile voastre 
pentru cunoașterea voastră a lui Dumnezeu, ceea ce e excelent. Dar, în comparație cu 
înainte, deși aţi făcut un salt uriaș în înțelegerea lui Dumnezeu, definiţia voastră a 
identităţii lui Dumnezeu mai are de progresat dincolo de numele de lahve Dumnezeu al 
Epocii Legii, Domnul Isus al Epocii Harului și Dumnezeu Atotputernic al Epocii 
Împărăției. Asta înseamnă că, deși aceste părtășii despre „Firea lui Dumnezeu, lucrarea 
lui Dumnezeu și Dumnezeu Însuși” v-au oferit o oarecare înțelegere a cuvintelor rostite 
odinioară de către Dumnezeu și a lucrării făcute odinioară de către Dumnezeu și a fiinţei 
și posesiunilor dezvăluite odinioară de către Dumnezeu, nu puteţi da o definiţie 
adevărată și o orientare exactă ale cuvântului „Dumnezeu”. Nici nu aveţi o orientare și o 
cunoaștere adevărate și exacte ale statutului și identității lui Dumnezeu Însuși, adică ale 
statutului lui Dumnezeu printre toate lucrurile și în întregul univers. Asta deoarece în 
precedentele părtășii despre Dumnezeu Însuși și firea lui Dumnezeu, tot conţinutul a fost 
bazat pe revelaţiile și exprimările trecute ale lui Dumnezeu, după cum este relatat în 
Biblie. Totuși este dificil pentru om să descopere ființa și posesiunile ce sunt dezvăluite 

și exprimate de Dumnezeu în timpul sau în afara gestionării Sale și a mântuirii omenirii. 
Așadar, chiar dacă înţelegeți ființa și posesiunile lui Dumnezeu ce au fost dezvăluite în 
lucrarea pe care a făcut-o El în trecut, definiţia voastră a identităţii și statutului lui 
Dumnezeu este încă departe de „unicul Dumnezeu, Cel ce deţine suveranitatea asupra 
tuturor lucrurilor” și este diferită de aceea a „Creatorului”. Ultimele câteva părtășii i-au 
făcut pe toţi să simtă la fel: cum ar putea omul să cunoască gândurile lui Dumnezeu? 
Dacă era să știe cu adevărat cineva, atunci acea persoană ar fi cu siguranță Dumnezeu, 
pentru că doar Dumnezeu Își cunoaște gândurile și doar Dumnezeu Însuși cunoaște 
fundamentul și abordările care stau la baza a tot ceea ce face El. Pare raţional și logic 
pentru voi să recunoașteţi astfel identitatea lui Dumnezeu, dar cine poate spune din firea 
și lucrarea lui Dumnezeu că aceasta este într-adevăr lucrarea lui Dumnezeu Însuși și nu 
lucrarea omului, lucrare ce nu poate fi făcută de către om în numele lui Dumnezeu? Cine 
poate vedea că această lucrare este sub stăpânirea Celui care are esența și puterea lui 
Dumnezeu? Cu alte cuvinte, prin ce caracteristici sau esenţă recunoașteţi ca El este 
Dumnezeu Însuși, care are identitatea lui Dumnezeu și care este Cel care deţine 
suveranitatea peste toate lucrurile? V-aţi gândit vreodată la asta? Dacă nu aţi făcut-o, 
atunci aceasta dovedește un fapt: ultimele câteva părtășii v-au oferit doar o oarecare 
înțelegere a unei părţi a istoriei în care Dumnezeu Și-a făcut lucrarea și a abordării, 
manifestării și dezvăluirii lui Dumnezeu în timpul acelei lucrări. Deși o asemenea 
înțelegere vă face pe fiecare din voi să recunoașteţi fără niciun dubiu că Acela care a 
desfășurat cele două etape ale lucrării este Dumnezeu Însuși, în care voi credeți și pe 
care Îl urmaţi, Cel pe care trebuie să Îl urmaţi întotdeauna, voi încă sunteti incapabili să 
recunoașteți că El este Dumnezeul care a existat încă de la crearea lumii și care va 
exista pe vecie, nici nu sunteţi în stare să recunoașteţi faptul că El este Cel care conduce 
și deţine suveranitatea peste toată omenirea. Sigur nu v-aţi gândit niciodată la această 
problemă. Fie că este lahve sau Domnul Isus, prin care aspecte ale esenței și 
manifestării sunteţi capabili să recunoașteţi nu doar că El este Dumnezeu pe care 
trebuie să Îl urmaţi, dar și Cel care comandă omenirea și deţine suveranitatea peste 
soarta acesteia, Cel care este, mai mult decât atât, unicul Dumnezeu Însuși ce are 
suveranitatea peste ceruri și pământ și peste toate lucrurile? Prin ce căi recunoașteţi că 
Cel în care credeți și pe care Îl urmaţi este Dumnezeu Însuși ce are suveranitatea peste 
toate lucrurile? Prin ce căi ÎI conectaţi pe Dumnezeul în care credeţi voi cu Dumnezeul 
ce are suveranitatea asupra sorții omenirii? Ce vă permite să recunoaștețţi că Dumnezeul 
în care credeţi voi este unicul Dumnezeu Însuși, care este în ceruri și pe pământ și între 
toate lucrurile? Aceasta este problema pe care o voi rezolva în următoarea secţiune. 
Problemele la care nu v-aţi gândit niciodată sau la care nu puteţi să vă gândiţi pot 
foarte bine să fie cele care sunt cruciale pentru cunoașterea lui Dumnezeu și în care pot 
fi căutate adevăruri de nepătruns pentru om. Când aceste probleme vin peste voi, astfel 
încât e nevoie să le faceți faţă și să alegeţi, dacă sunteţi incapabili să le rezolvaţi complet 
din cauza nesăbuinţei și a ignoranței voastre, sau pentru că experienţele voastre sunt 

prea superficiale și vă lipsește o adevărată cunoaștere a lui Dumnezeu, atunci ele vor 
deveni principalul obstacol și cel mai mare impediment pe calea credinţei voastre în 
Dumnezeu. Şi astfel, simt că este foarte necesar să am o părtășie cu voi pe acest 
subiect. Știţi care este problema voastră acum? Vă sunt clare problemele despre care 
vorbesc? Sunt acestea probleme cu care o să vă confruntati? Sunt probleme pe care nu 
le înțelegeţi? Sunt probleme la care nu v-aţi gândit niciodată? Sunt aceste probleme 
importante pentru voi? Sunt cu adevărat probleme? Această chestiune este o sursă de 
mare confuzie pentru voi, ceea ce arată că nu aveţi o înțelegere adevărată a 
Dumnezeului în care credeţi și că nu Îi luaţi în serios. Unii oameni spun: „Știu că El este 
Dumnezeu, aşa că îl urmez deoarece cuvintele Lui sunt expresia lui Dumnezeu. Asta 
este de ajuns. Ce dovadă mai e necesară? Sigur că nu trebuie să avem dubii despre 
Dumnezeu? Sigur că nu trebuie să Îl testăm pe Dumnezeu? Sigur nu trebuie să punem 
sub semnul întrebării esența lui Dumnezeu și identitatea lui Dumnezeu Însuși?” 
Indiferent dacă voi gândiţi în modul acesta, Eu nu pun asemenea întrebări pentru a vă 
face să fiţi confuzi în ceea ce Îl privește pe Dumnezeu sau pentru a vă face să ÎI testați 
pe Dumnezeu, și cu atât mai puţin pentru a vă provoca îndoieli cu privire la identitatea 
sau esenţa lui Dumnezeu. Mai degrabă, fac acest lucru pentru a vă încuraja o mai mare 
înțelegere a esenței lui Dumnezeu și o mai mare certitudine și credință în statutul lui 
Dumnezeu, astfel încât Dumnezeu să devină Unicul în inimile celor care Îl urmează pe 
Dumnezeu, astfel încât statutul iniţial al lui Dumnezeu — acela de Creator, Stăpânitor al 
tuturor lucrurilor, unicul Dumnezeu Însuși — să poată fi reinstaurat în inima fiecărei 
făpturi. Aceasta este, de asemenea, tema despre care voi face părtășie. 
Acum haideţi să începem să citim următoarele scripturi din Biblie. 


1. Dumnezeu folosește cuvântul pentru a crea toate lucrurile 


Geneza 1:3-5 Atunci Dumnezeu a zis: „Să fie lumină!”; și a fost lumină. Dumnezeu a văzut 
că lumina era bună și a despărţit lumina de întuneric. Dumnezeu a numit lumina „zi”, iar 
întunericul l-a numit „noapte”. A fost o seară și a fost o dimineaţă: ziua întâi. 

Geneza 1:6-7 Dumnezeu a zis: „Să fie o boltă cerească în mijlocul apelor, care să despartă 
apele de ape!” Astfel, Dumnezeu a făcut bolta și a despărțit apele care sunt sub boltă de apele 
care sunt deasupra ei. Și așa a și fost. 

Geneza 1:9-11 Dumnezeu a zis: „Să se adune la un loc apele care sunt sub cer și să apară 
uscatul!” Și așa a și fost. Dumnezeu a numit uscatul „pământ”, iar apele care au fost adunate la 
un loc, le-a numit „mări”. Dumnezeu a văzut că acest lucru era bun. Atunci Dumnezeu a zis: „Să 
dea pământul vegetaţie: plante care să facă sămânță și pomi fructiferi care să dea rod cu 
sămânță în el, potrivit soiului lor!” Și așa a și fost. 

Geneza 1:14-15 Dumnezeu a zis: „Să fie nişte luminători pe bolta cerului, care să despartă 
ziua de noapte; ei să fie semne care să arate anotimpurile, zilele și anii și să slujească drept 
luminători pe bolta cerului, ca să dea lumină pământului!” Și așa a și fost. 

Geneza 1:20-21 Dumnezeu a zis: „Să mișune apele de vieţuitoare și să zboare păsări pe 

bolta cerului, deasupra pământului!” Astfel, Dumnezeu a făcut creaturile cele mari din ape, toate 
vieţuitoarele care se mișcă și de care mișună apele, potrivit felurilor lor și toate păsările înaripate, 
potrivit felurilor lor. Dumnezeu a văzut că acest lucru era bun. 

Geneza 1:24-25 Dumnezeu a zis: „Să dea pământul vieţuitoare, potrivit felurilor lor: vite, 
animale mici și animale sălbatice, fiecare potrivit felurilor lor!” Și așa a și fost. Dumnezeu a făcut 
animalele sălbatice, potrivit felurilor lor, vitele, potrivit felurilor lor şi toate animalele mici care 
mișună pe pământ, potrivit felurilor lor. Dumnezeu a văzut că acest lucru era bun. 


În prima zi, se nasc ziua și noaptea omenirii și rămân neclintite mulțumită 
autorităţii lui Dumnezeu 


Haideţi să ne uităm la acest prim pasaj: „Atunci Dumnezeu a zis: «Să fie lumină!»; și a 
fost lumină. Dumnezeu a văzut că lumina era bună și a despărțit lumina de întuneric. 
Dumnezeu a numit lumina «zi», iar întunericul l-a numit «noapte». A fost o seară şi a fost 
o dimineaţă: ziua întâi” (Geneza 1:3-5). Acest pasaj descrie primul act al lui Dumnezeu la 
începutul creaţiei și prima zi petrecută de Dumnezeu în care au existat o seară și o 
dimineaţă. Dar a fost o zi extraordinară: Dumnezeu a început să pregătească lumina pentru 
toate lucrurile, și mai departe a despărțit lumina de întuneric. În această zi, Dumnezeu a 
început să vorbească, iar cuvintele Sale și autoritatea Sa au existat unele lângă altele. 
Autoritatea Lui a început să se arate în toate lucrurile și puterea Lui s-a răspândit printre 
toate lucrurile ca rezultat al cuvintelor Sale. Începând din această zi, toate lucrurile au luat 
formă și au rămas neclintite datorită cuvintelor lui Dumnezeu, a autorităţii lui Dumnezeu și 
a puterii lui Dumnezeu și au început să funcţioneze mulţumită cuvintelor lui Dumnezeu, a 
autorităţii lui Dumnezeu și a puterii lui Dumnezeu. Când Dumnezeu a spus cuvintele „Să 
fie lumină”, a fost lumină. Dumnezeu nu a început niciun program de lucrări; lumina 
apăruse ca rezultat al cuvintelor Sale. Aceasta era lumina pe care Dumnezeu a numit-o zi 
și de care omul încă depinde și astăzi pentru existenţa lui. Prin porunca lui Dumnezeu, 
esenţa și valoarea ei nu s-au schimbat și nu au dispărut niciodată. Existenţa ei dovedește 
autoritatea și puterea lui Dumnezeu, proclamă existența Creatorului. Confirmă, iar și iar, 
identitatea și statutul Creatorului. Nu este intangibilă sau iluzorie, ci o lumină reală care 
poate fi văzută de către om. De atunci încolo, în această lume goală în care „pământul era 
pustiu și gol; peste faţa adâncului era întuneric, a fost produs primul lucru material. Acest 
lucru a venit din cuvintele din gura lui Dumnezeu și a apărut în primul act al creației tuturor 
lucrurilor datorită autorităţii și cuvântărilor lui Dumnezeu. Curând după aceea, Dumnezeu 
a poruncit ca lumina și întunericul să se separe... Totul s-a schimbat și a fost complet 
datorită cuvintelor lui Dumnezeu... Dumnezeu a numit această lumină „Zi” și a numit 
întunericul „Noapte”. În acel moment, prima seară și prima dimineaţă au fost produse în 
lumea pe care Dumnezeu intenţiona să o creeze și Dumnezeu a zis că aceasta a fost 
prima zi. Această zi a fost prima zi a creaţiei tuturor lucrurilor de către Creator și a fost 
începutul creaţiei tuturor lucrurilor, și a fost prima dată când autoritatea și puterea 
Creatorului s-au arătat în această lume pe care Elo crease. 

Prin aceste cuvinte, omul poate să vadă autoritatea lui Dumnezeu și a cuvintelor Lui, 
precum și puterea lui Dumnezeu. Deoarece doar Dumnezeu posedă o asemenea 
putere, așadar, doar Dumnezeu are o asemenea autoritate; deoarece doar Dumnezeu 
este în posesia unei asemenea autorităţi, așadar, doar Dumnezeu are o asemenea 
putere. Ar putea vreun om sau obiect să posede o asemenea autoritate și putere? Există 
un răspuns în inimile voastre? În afară de Dumnezeu, există vreo ființă creată sau 
necreată care să posede o asemenea autoritate? Aţi văzut vreodată un exemplu de 
asemenea lucru în altă carte sau publicaţie? Există vreo menționare că cineva a creat 
cerurile și pământul și toate lucrurile? Nu apare în alte cărți sau menționări; acestea sunt, 
desigur, singurele cuvinte demne de încredere și puternice despre măreaţa creație a 
lumii de către Dumnezeu, care sunt consemnate în Biblie; aceste cuvinte vorbesc despre 
autoritatea unică și identitatea lui Dumnezeu. Se poate spune că o asemenea autoritate 
și putere simbolizează unica identitate a lui Dumnezeu? Se poate spune că ele sunt 
deţinute de către Dumnezeu și doar de către Dumnezeu? Fără îndoială, doar Dumnezeu 
Însuși deţine o asemenea autoritate și putere! Această autoritate și această putere nu 
pot fi deţinute sau înlocuite de nicio ființă creată sau necreată! Este aceasta una dintre 
caracteristicile unicului Dumnezeu Însuși? Aţi văzut-o cu ochii voștri? Aceste cuvinte 
permit repede și limpede oamenilor să înțeleagă faptul că Dumnezeu deţine o autoritate 
unică, o putere unică și identitatea și statutul supreme. Din această părtășie de mai sus, 
puteţi să spuneţi că Dumnezeu în care credeţi este unicul Dumnezeu Însuși? 


În ziua a doua, autoritatea lui Dumnezeu pune în ordine apele și face 
întinderea cerului și apare un spațiu pentru cele mai elementare nevoi de 
supravieţuire ale omului 


Să citim al doilea pasaj din Biblie: „Dumnezeu a zis: «Să fie o boltă cerească în 
mijlocul apelor, care să despartă apele de ape!» Astfel, Dumnezeu a făcut bolta și a 
despărţit apele care sunt sub boltă de apele care sunt deasupra ei. Și așa a și fost’ 
(Geneza 1:6-7). Ce schimbări au apărut după ce Dumnezeu a zis „Să fie o boltă 
cerească în mijlocul apelor, care să despartă apele de ape”? În Scripturi se spune: 
„Astfel, Dumnezeu a făcut bolta și a despărţit apele care sunt sub boltă de apele care 
sunt deasupra ei'. Care a fost rezultatul după ce Dumnezeu a rostit și a făcut asta? 
Răspunsul stă în ultima parte a pasajului: „Și așa a și fost”. 

Aceste două scurte fraze consemnează un eveniment măreț și descriu o scenă 
minunată — formidabila acţiune prin care Dumnezeu a orânduit apele și a creat un spațiu 
în care omul putea exista... 

În această imagine, apele și întinderea apar în faţa lui Dumnezeu într-o clipită și sunt 
despărțite de autoritatea cuvântului lui Dumnezeu și sunt separate într-un „sus” și un 
„jos” în maniera stabilită de Dumnezeu. Adică, întinderea creată de Dumnezeu nu doar 
că a acoperit apele de jos, dar a susținut și apele de sus... La asta, omul nu se poate 
abține să nu fie cuprins de uimire, stupefiat și să răsufle întretăiat de admiraţie la măreţia 

autorităţii Sale și la splendoarea scenei în care Creatorul a mișcat apele și le-a poruncit 
și a creat întinderea cerului. Prin cuvintele lui Dumnezeu, puterea lui Dumnezeu și 
autoritatea lui Dumnezeu, El a făcut o altă faptă mare. Nu este aceasta măreția autorității 
Creatorului? Să folosim scripturile pentru a explica faptele lui Dumnezeu: Dumnezeu Şi- 
a rostit cuvintele și, datorită acestor cuvinte ale lui Dumnezeu, a apărut o întindere în 
mijlocul apelor. În același timp, o schimbare enormă a apărut în acest spaţiu datorită 
cuvintelor lui Dumnezeu, și nu era o schimbare în sensul obișnuit, ci un fel de substituție 
în care nimicul a devenit ceva. A fost născut din gândurile Creatorului și a devenit ceva 
din nimic datorită cuvintelor rostite de Creator și, mai departe, din acest moment a existat 
și a rămas neclintit de dragul Creatorului și s-a modificat, schimbat și reînnoit conform 
gândurilor Creatorului. Acest pasaj descrie al doilea act al Creatorului în creația Sa a 
întregii lumi. A fost o altă expresie a autorităţii și puterii Creatorului și o altă acţiune de 
pionierat a Creatorului. Această zi a fost a doua zi pe care Creatorul a petrecut-o de la 
întemeierea lumii și a fost o altă zi minunată pentru El: El a mers prin lumină, a creat 
întinderea cerului, a aranjat și orânduit apele, iar faptele Sale, autoritatea și puterea Sa 
au fost puse la lucru în această nouă zi... 

A existat întinderea cerului în mijlocul apelor înainte ca Dumnezeu să Își rostească 
cuvintele? Sigur că nu! Şi după ce Dumnezeu a spus: „Să fie o boltă cerească în mijlocul 
apelor’? Lucrurile intenţionate de Dumnezeu au apărut; a fost întinderea cerului în 
mijlocul apelor și apele s-au separat deoarece Dumnezeu a spus „care să despartă 
apele de ape”. În acest fel, ca urmare a cuvintelor lui Dumnezeu, două noi obiecte, două 
lucruri abia născute au apărut printre toate lucrurile ca rezultat al autorităţii și puterii lui 
Dumnezeu. Ce părere aveţi despre apariția acestor două noi obiecte? Simţiţi măreția 
puterii Creatorului? Simţiţi forța unică și extraordinară a Creatorului? Măreţia unei 
asemenea forțe și puteri se datorează autorităţii lui Dumnezeu și această autoritate este 
o reprezentare a lui Dumnezeu Însuși și o caracteristică unică a lui Dumnezeu Însuși. 

V-a dat acest pasaj, încă o dată, un sens profund al unicităţii lui Dumnezeu? De fapt, 
este departe de a fi suficient; autoritatea și puterea Creatorului se extind mult mai 
departe de asta. Unicitatea Lui nu constă doar în faptul că El posedă o esenţă diferită 
de cea a oricărei alte ființe, dar și pentru că autoritatea și puterea Lui sunt extraordinare, 
fără limite, superlativul absolut și ies în evidenţă printre toate și, mai mult decât atât, 
pentru că autoritatea Lui și ceea ce El are și este pot crea viață, pot produce miracole, 
pot crea fiecare minut și secundă spectaculoase și extraordinare. În același timp, El este 
capabil să guverneze viața pe care El o creează și să stăpânească asupra miracolelor 
și a absolut fiecărui minut și a fiecărei secunde pe care El le creează. 


În ziua a treia, cuvintele lui Dumnezeu nasc pământul și mările și 
autoritatea lui Dumnezeu face ca lumea să fie plină de viață 


În continuare, să citim prima frază din Geneza 1:9-11: „Dumnezeu a zis: Să se adune 
la un loc apele care sunt sub cer și să apară uscatul!” Ce schimbări au apărut după ce 

Dumnezeu a zis pur și simplu: „Să se adune la un loc apele care sunt sub cer și să apară 
uscatul”? Și ce mai era în acest spaţiu în afară de lumină și întinderea cerului? În 
Scripturi este scris: „Dumnezeu a numit uscatul «pământ», iar apele care au fost adunate 
la un loc, le-a numit «mări». Dumnezeu a văzut că acest lucru era bun”. Adică, acum 
erau pământ și mări în acest spațiu și pământul și mările erau separate. Apariţia acestor 
noi lucruri a urmat poruncii din gura lui Dumnezeu, „Şi așa a și fost”. Îl descrie Scriptura 
pe Dumnezeu ca fiind grăbit în timp ce făcea asta? Îl descrie implicat în efort fizic? 
Așadar, cum a făcut Dumnezeu asta? Cum a făcut Dumnezeu ca aceste noi lucruri să 
fie produse? Este de la sine înțeles, Dumnezeu a folosit cuvinte pentru a realiza toate 
acestea, pentru a crea toate acestea. 

În cele trei pasaje de mai sus, am aflat despre apariţia a trei mari evenimente. Aceste 
trei evenimente s-au petrecut și au luat ființă prin cuvintele lui Dumnezeu, și datorită 
cuvintelor Lui, aceste evenimente au apărut unul după altul înaintea ochilor lui 
Dumnezeu. Astfel, se poate vedea cum cuvintele „Dumnezeu vorbește și va fi făcut; El 
poruncește și va sta neclintit” nu sunt goale. Această esenţă a lui Dumnezeu este 
confirmată în clipa în care sunt concepute gândurile Lui, iar atunci când Dumnezeu 
deschide gura să vorbească, esenţa Lui este pe deplin reflectată. 

Să continuăm cu ultima frază a acestui pasaj: „Atunci Dumnezeu a zis: «Să dea 
pământul vegetaţie: plante care să facă sămânță și pomi fructiferi care să dea rod cu 
sămânță în el, potrivit soiului lor!» Şi așa a și fost”. În timp ce Dumnezeu vorbea, toate 
lucrurile au luat ființă urmând gândurile lui Dumnezeu și, într-o clipă, o varietate de mici 
forme delicate de viață au scos șovăitor capetele din pământ și, înainte ca ele să se 
scuture de fărâmele de pământ de pe trupuri, au început nerăbdătoare să își facă semne 
de salut una către alta, dând din cap și zâmbind lumii. l-au mulțumit Creatorului pentru 
viaţa pe care le-a dat-o și au anunţat lumii că sunt o parte a tuturor lucrurilor și că fiecare 
își va dedica viața pentru a demonstra autoritatea Creatorului. Pe când cuvintele lui 
Dumnezeu erau rostite, pământul devenea luxuriant și verde, tot soiul de ierburi ce 
puteau fi savurate de om înmugureau și ieșeau prin pământ, iar munții și câmpiile 
deveneau dens populate de copaci și păduri... Această lume stearpă, în care nu fusese 
nicio urmă de viață, era rapid acoperită de o abundență de iarbă, plante și copaci și 
deborda de verdeață... Mireasma ierbii și parfumul solului s-au răspândit prin aer, o 
varietate de plante au început să respire în tandem cu circulația aerului și au început 
procesul de creștere. În același timp, mulțumită cuvintelor lui Dumnezeu și urmând 
gândurilor lui Dumnezeu, toate plantele au început ciclurile perpetue ale vieţii în care 
cresc, înfloresc, rodesc și se înmulțesc. Au început să adere cu strictețe la cursul vieții 
lor și au început să-și îndeplinească rolurile corespunzătoare în mijlocul tuturor 
lucrurilor... Toate s-au născut și au trăit datorită cuvintelor Creatorului. Vor primi 
neîncetata înzestrare și susținere din partea Creatorului, vor supravieţui mereu, tenace, 
în toate colțurile pământului pentru a demonstra autoritatea și puterea Creatorului și vor 
arăta mereu forţa vieții dăruite lor de Creator... 

Viaţa Creatorului este extraordinară, gândurile Lui sunt extraordinare și autoritatea 
Lui este extraordinară, și astfel, când cuvintele Lui au fost rostite, rezultatul final a fost „și 
așa a fost”. Clar, Dumnezeu nu are nevoie să lucreze cu mâinile atunci când acţionează; 
pur și simplu Își folosește gândurile pentru a porunci și cuvintele pentru a ordona, și astfel 
lucrurile sunt înfăptuite. În această zi, Dumnezeu a adunat apele împreună într-un singur 
loc și a lăsat să apară uscatul, după care Dumnezeu a făcut ca iarba să înmugurească 
din pământ și au crescut plante făcând seminţe și copaci purtând fructe, iar Dumnezeu 
le-a împărțit pe fiecare după felul său și a făcut ca fiecare să își poarte propria sămânță. 
Toate acestea au fost realizate potrivit gândurilor lui Dumnezeu și poruncilor cuvintelor 
lui Dumnezeu și fiecare a apărut, una după alta, în această lume nouă. 

Când încă nu Îşi începuse lucrarea, Dumnezeu avea deja în minte o imagine a ceea 
ce intenţiona să realizeze, iar când Dumnezeu a început să facă aceste lucruri, ceea ce 
s-a întâmplat tot atunci când Dumnezeu a deschis gura pentru a vorbi despre conţinutul 
acestei imagini, au început să apară schimbări în toate lucrurile mulțumită autorităţii și 
puterii lui Dumnezeu. Indiferent cum a făcut Dumnezeu sau cum Şi-a exercitat 
autoritatea, toate au fost făcute pas cu pas potrivit planului lui Dumnezeu și datorită 
cuvintelor lui Dumnezeu; schimbări pas cu pas între cer și pământ au apărut mulțumită 
cuvintelor și autorităţii lui Dumnezeu. Toate aceste schimbări și apariţii au arătat 
autoritatea Creatorului și caracterul extraordinar și măreţia puterii vieţii Creatorului. 
Gândurile Lui nu sunt simple idei sau o imagine goală, ci o autoritate ce posedă vitalitate 
și energie extraordinară, și ele sunt puterea ce face toate lucrurile să se schimbe, să 
renască, să se reînnoiască și să piară. Din această cauză, toate lucrurile funcţionează 
datorită gândurilor Sale și, în același timp, sunt realizate datorită cuvintelor din gura Sa... 

Înainte ca toate lucrurile să apară, se formase de mult în gândurile lui Dumnezeu un 
plan complet, și o nouă lume fusese de mult realizată. Deși în a treia zi au apărut tot 
soiul de plante pe pământ, Dumnezeu nu avea niciun motiv să întrerupă pașii creației 
Sale a acestei lumi; El a intenţionat să continue să Își rostească cuvintele, să continue 
să înfăptuiască creaţia fiecărui lucru nou. El avea să vorbească, avea să Își dea 
poruncile, să Își exercite autoritatea și să Își arate puterea, și a pregătit tot ceea ce El 
plănuise să pregătească pentru toate lucrurile și pentru omenirea pe care intenţiona să 
o creeze... 


În a patra zi, sunt create anotimpurile, zilele și anii omenirii, pe când 
Dumnezeu și exercită autoritatea încă o dată 


Creatorul Şi-a folosit cuvintele pentru a-Și înfăptui planul, și astfel Și-a petrecut 
primele trei zile ale planului Său. În timpul acestor trei zile, Dumnezeu nu a fost văzut 
ocupat sau extenuându-Se; dimpotrivă, El a petrecut trei prime zile minunate ale planului 
Său și a înfăptuit marea acţiune a transformării radicale a lumii. O lume nou-nouţă a 
apărut în faţa ochilor Săi și, bucată cu bucată, frumoasa imagine ce fusese pecetluită în 
gândurile Sale a fost, în sfârșit, dezvăluită în cuvintele lui Dumnezeu. Apariţia fiecărui 

lucru nou a fost ca nașterea unui nou-născut, iar Creatorului l-a plăcut imaginea ce 
fusese odată în gândurile Lui, dar care fusese acum adusă la viață. În acest moment, 
inima Lui a dobândit o fărâmă de satisfacţie, dar planul Lui abia începuse. Într-o clipită, 
a sosit o nouă zi — şi care a fost următoarea pagină din planul Creatorului? Ce a spus 
EI? Cum Și-a exercitat autoritatea? Între timp, ce lucruri noi au apărut în această nouă 
lume? Urmând îndrumarea Creatorului, privirea noastră se fixează asupra celei de-a 
patra zi a creației tuturor lucrurilor de către Dumnezeu, o zi ce a fost un alt nou început. 
Sigur, pentru Creator a fost, fără îndoială, o altă zi minunată și o altă zi de extremă 
importanţă pentru omenirea de astăzi. A fost, bineînţeles, o zi de o inestimabilă valoare. 
Cum a fost ea minunată, cum a fost importantă și cum a fost de o inestimabilă valoare? 
Să ascultăm mai întâi cuvintele rostite de Creator... 

„Dumnezeu a zis: «Să fie nişte luminători pe bolta cerului, care să despartă ziua de 
noapte; ei să fie semne care să arate anotimpurile, zilele și anii și să slujească drept 
luminători pe bolta cerului, ca să dea lumină pământului!»” (Geneza 1:14-15). Aceasta 
a fost o altă exercitare a autorităţii lui Dumnezeu ce a fost demonstrată de făpturi în urma 
creării Sale a uscatului și a plantelor de pe el. Pentru Dumnezeu, un asemenea act a 
fost la fel de ușor ca ceea ce deja făcuse, pentru că Dumnezeu are asemenea putere; 
Dumnezeu Se ţine de cuvânt și cuvântul Său va fi împlinit. Dumnezeu a poruncit 
luminătorilor să apară în cer, și acești luminători nu doar că au strălucit pe cer și 
deasupra pământului, dar au servit și ca semne pentru zi și noapte, pentru anotimpuri, 
zile și ani. Astfel, pe când Dumnezeu Își rostea cuvintele, fiecare act pe care Dumnezeu 
a vrut să îl ducă la bun sfârșit a fost îndeplinit conform cu ceea ce a vrut Dumnezeu și 
în maniera statornicită de Dumnezeu. 

Luminătorii din ceruri sunt materie din cer ce poate radia lumină; pot lumina cerul și 
pământul și mările. Se rotesc potrivit ritmului și frecvenţei poruncite de către Dumnezeu 
și luminează în diferite perioade de timp deasupra pământului, și astfel, ciclurile de 
revoluţie ale luminilor fac ca ziua și noaptea să se producă în estul și în vestul pământului 
și nu sunt doar semne pentru noapte și zi, ci, prin aceste cicluri diferite, marchează și 
sărbătorile și alte zile speciale pentru omenire. Ele sunt complementul și acompaniamentul 
perfecte ale celor patru anotimpuri — primăvara, vara, toamna și iarna — făcute de 
Dumnezeu, împreună cu care luminile servesc armonios ca indicatoare regulate și 
precise pentru perioadele lunare, pentru zilele și anii omenirii. Deși abia după apariția 
agriculturii a început omenirea să înțeleagă și să întrevadă împărţirea perioadelor lunare, 
a zilelor și anilor cauzate de luminile create de Dumnezeu, de fapt, perioadele lunare, 
zilele și anii pe care omul le înţelege azi au început să fie generate acum mult timp, în a 
patra zi a creaţiei tuturor lucrurilor și, la fel, ciclurile alternante ale primăverii, verii, 
toamnei și iernii experimentate de către om încep acum mult timp, în a patra zi a creației 
tuturor lucrurilor de către Dumnezeu. Luminile create de Dumnezeu i-au permis omului 
să distingă regulat, precis și clar între noapte și zi, să numere zilele și să ţină o evidenţă 
clară a perioadelor lunare și a anilor. (Ziua lunii pline era încheierea unei luni și din asta 

omul știa că iluminarea luminătorilor începe un nou ciclu; ziua semilunii era încheierea 
a unei jumătăţi de lună care spunea omului când începea un nou ciclu lunar, de unde se 
putea deduce câte zile și nopți erau într-un ciclu lunar, câte cicluri lunare erau într-un 
anotimp și câte anotimpuri într-un an și acestea erau dezvăluite cu mare regularitate.) 
Astfel, astfel, omul putea lesne ţine socoteala ciclurilor lunare, a zilelor și anilor marcate 
de revoluțiile luminătorilor. Din acest moment, omenirea și toate lucrurile au trăit, fără să 
își dea seama, în schimbarea sistematică a nopţii și zilei și în alternanța anotimpurilor 
produse de revoluțiile luminătorilor. Aceasta a fost semnificaţia creaţiei luminătorilor, în 
cea de-a patra zi, de către Creator. În același fel, scopurile şi semnificaţia acestei acţiuni 
a Creatorului au fost în continuare inseparabile de autoritatea și puterea Lui. Și astfel, 
luminătorii făcuţi de Dumnezeu și valoarea pe care aveau să o aducă în curând omului 
au fost o altă lovitură de maestru în exercitarea autorității Creatorului. 

În această nouă lume, în care omenirea nu-și făcuse încă apariţia, Creatorul a făcut 
seara și dimineaţa, întinderea cerului, pământul și mările, ierburile, plantele și feluritele 
tipuri de copaci și luminătorii, anotimpurile, zilele și anii pentru noua viaţă pe care avea 
să o creeze curând. Autoritatea și puterea Creatorului au fost exprimate în fiecare lucru 
nou pe care l-a creat, iar cuvintele și realizările Lui au apărut simultan, fără nici cea mai 
mică discrepanţă și fără nici un fel de pauză. Apariţia și nașterea acestor noi lucruri au 
fost dovada autorităţii și puterii Creatorului: El Se ţine de cuvânt și cuvântul Lui va fi 
înfăptuit și ceea ce înfăptuieşte El durează pe vecie. Acest lucru rămâne neschimbat: 
așa a fost în trecut, așa este astăzi și așa va fi în veci. Când vă mai uitaţi o dată la acele 
cuvinte din Scriptură, vi se par noi? Aţi văzut un nou conţinut și aţi făcut noi descoperiri? 
Asta se întâmplă deoarece faptele Creatorului v-au agitat inimile, v-au ghidat direcţia 
cunoașterii puterii și autorităţii Lui și au deschis ușa către înțelegerea Lui, iar faptele și 
autoritatea Lui au dat viață acestor cuvinte. Astfel, în aceste cuvinte, omul a văzut o 
expresie reală și plină de viaţă a autorităţii Creatorului, a fost cu adevărat martor al 
supremaţiei Creatorului și a văzut caracterul extraordinar al autorităţii și puterii 
Creatorului. 

Autoritatea și puterea Creatorului produc miracol după miracol; El atrage atenția 
omului și omul nu poate decât să se uite transfigurat la faptele uluitoare născute din 
exercitarea autorităţii Sale. Puterea Lui fenomenală produce încântare după încântare, 
iar omul rămâne uluit, bucuros peste măsură, icnind de admiraţie, cuprins de venerație 
și înviorat; mai mult, omul este vizibil mișcat și astfel apar în el respectul, veneraţia și 
atașamentul. Autoritatea și faptele Creatorului au un puternic impact și un efect de 
curăţire asupra duhului omului și, mai mult decât atât, umplu duhul omului. Fiecare dintre 
gândurile Lui, fiecare dintre cuvântările Lui și fiecare dezvăluire a autorităţii Lui este o 
capodoperă între toate lucrurile și este o mare iniţiativă cât se poate de vrednică de 
înțelegerea profundă și cunoașterea omenirii create. Când socotim fiecare creatură 
născută din cuvintele Creatorului, duhurile noastre sunt atrase de miracolul puterii lui 
Dumnezeu, și ne găsim în punctul în care urmăm pașii Creatorului înspre ziua 

următoare: a cincea zi a creației tuturor lucrurilor de către Dumnezeu. 
Să continuăm să citim Scriptura pasaj cu pasaj în timp ce ne uităm la mai multe fapte 
ale Creatorului. 


În ziua a cincea, viaţa de diferite şi variate forme înfățișează autoritatea 
Creatorului în diferite feluri 


Scriptura spune: „Dumnezeu a zis: «Să mișune apele de vieţuitoare și să zboare 
păsări pe bolta cerului, deasupra pământului!» Astfel, Dumnezeu a făcut creaturile cele 
mari din ape, toate viețuitoarele care se mișcă și de care mișună apele, potrivit felurilor 
lor și toate păsările înaripate, potrivit felurilor lor. Dumnezeu a văzut că acest lucru era 
bun” (Geneza 1:20-21). Scriptura ne spune clar că, în această zi, Dumnezeu a făcut 
vieţuitoarele apelor și păsările cerului, adică, El a creat diverși pești și diferite păsări și 
le-a împărțit pe fiecare după felul lor. Astfel, pământul, cerurile și apele au fost îmbogăţite 
de creaţia lui Dumnezeu... 

Pe măsură ce cuvintele lui Dumnezeu erau rostite, noi vietăţi, fiecare cu o formă 
diferită prindeau viaţă instantaneu printre cuvintele Creatorului. Au venit în această lume 
înghesuindu-se pentru poziţie, sărind, zburdând de bucurie... Pești de toate mărimile și 
formele au înotat prin apă; crustacee de toate felurile au ieșit din nisipuri; creaturi cu 
solzi, cu cochilie sau nevertebrate au crescut în grabă în diferite forme, fie ele mari sau 
mici, lungi sau scurte. La fel au făcut și diferite feluri de alge ce au început să crească 
din senin, legănându-se odată cu mișcările variatei vieţi marine, ondulându-se, incitând 
apele stătătoare, parcă zicându-le: „Grăbiţi-vă! Aduceţi-vă prietenii! Pentru că nu veţi 
mai fi singure niciodată!” Din momentul în care variatele vieţuitoare create de Dumnezeu 
au apărut în apă, fiecare nouă viaţă a adus vitalitate apelor ce fuseseră tăcute atât de 
mult timp și le-a însoțit într-o nouă eră... Din acel moment, s-au cuibărit una în alta și și- 
au ținut companie și nu au mai păstrat distanţa între ele. Apa a existat pentru 
viețuitoarele din ea, hrănind fiecare viaţă ce locuia în îmbrăţișarea ei, şi fiecare viață a 
existat pentru binele apei și datorită hrănirii ei. Fiecare i-a dat viaţă celeilalte și, în același 
timp, fiecare, în același mod, a depus mărturie pentru măreţia și caracterul miraculos al 
creaţiei Creatorului și pentru puterea de neîntrecut a autorităţii Creatorului... 

Așa cum marea nu a mai fost tăcută, la fel, viața a început să umple cerurile. Una 
după alta, păsările, mari sau mici, au zburat în cer de pe pământ. Spre deosebire de 
vieţuitoarele mării, ele aveau aripi și pene ce le acopereau siluetele zvelte și grațioase. 
Și-au fâlfăit aripile, arătându-și cu mândrie și semeţie penajul superb și funcţiile și 
abilitățile speciale date lor de către Creator. S-au avântat libere și s-au plimbat cu dibăcie 
între ceruri și pământ, peste pășuni și păduri... Erau favoritele aerului, erau favoritele 
tuturor lucrurilor. Aveau să devină curând legătura dintre cer și pământ și să transmită 
mesaje tuturor lucrurilor... Au cântat, au coborât bucuroase, au adus veselie, râs și 
vibrație acestei lumi odată pustii... Și-au folosit cântul lor limpede și melodios, și-au 
folosit cuvintele din inimile lor pentru a-L preamări pe Creator pentru viaţa ce le-a fost 

dăruită. Au dansat vesele pentru a arăta perfecțiunea și caracterul miraculos al creației 
Creatorului și aveau să-și închine întreaga viaţă pentru a purta dovada autorității 
Creatorului prin viața specială pe care El le-a dăruit-o... 

Indiferent dacă erau în apă ori în cer, la porunca Creatorului, această puzderie de 
vietăţi a existat în diferite configurații de viaţă și, la porunca Creatorului, s-au adunat 
împreună în concordanţă cu speciile lor — și această lege, această regulă a fost de 
neschimbat pentru orice viețuitoare. Niciodată nu au îndrăznit să meargă dincolo de 
hotarele stabilite lor de către Creator, nici nu au putut să facă asta. După cum le-a fost 
menit de către Creator, au trăit, s-au înmulţit, au urmat strict cursul vieţii și legile date 
pentru ele de către Creator și, în mod conştiincios, s-au conformat poruncilor, 
dispoziţiilor și preceptelor cerești pe care le-a dat El, până astăzi. Au conversat cu 
Creatorul în felul lor specific, au ajuns să aprecieze semnificația Creatorului și s-au 
supus poruncilor lui. Niciuna nu a încălcat vreodată autoritatea Creatorului și stăpânirea 
Sa, iar stăpânirea asupra lor a fost exercitată de gândurile Lui; nu au fost rostite cuvinte, 
dar autoritatea ce era unică Creatorului a controlat toate lucrurile tăcute care nu posedau 
limbaj și care erau diferite de omenire. Exercitarea autorităţii Sale în acest mod special 
a silit omul să capete o nouă cunoaștere și să facă o nouă interpretare a autorităţii unice 
a Creatorului. Aici, trebuie să vă spun că, în această nouă zi, exercitarea autorității 
Creatorului a demonstrat încă o dată unicitatea Creatorului. 

Acum, să aruncăm o privire la ultima frază din acest pasaj al scripturii: „Dumnezeu 
a văzut că acest lucru era bun”. Ce credeţi că înseamnă asta? Emoţiile lui Dumnezeu 
sunt cuprinse în aceste cuvinte. Dumnezeu a privit toate lucrurile pe care El le crease 
apărând și rămânând neclintite datorită cuvintelor Sale și, treptat, începând să se 
schimbe. În acest moment, era Dumnezeu mulțumit de diferitele lucruri pe care le făcuse 
cu vorbele Sale și de diferitele acţiuni pe care le săvârșise? Răspunsul este că: 
„Dumnezeu a văzut că acest lucru era bun”. Ce vedeţi aici? Ce reprezintă faptul că: 
„Dumnezeu a văzut că acest lucru era bun”? Ce simbolizează asta? Înseamnă că 
Dumnezeu a avut puterea și înțelepciunea să realizeze ceea ce El plănuise și ordonase, 
să atingă țelurile pe care Își propusese să le atingă. După ce Dumnezeu a îndeplinit 
fiecare sarcină, a simţit El regret? Răspunsul este tot „Dumnezeu a văzut că acest lucru 
era bun”. Cu alte cuvinte, nu doar că El nu a simţit niciun regret, dar a fost, în schimb, 
satisfăcut. Ce înseamnă că nu a simţit niciun regret? Înseamnă că planul lui Dumnezeu 
este perfect, că puterea și înțelepciunea Sa sunt perfecte și că doar prin autoritatea Sa 
poate fi realizată o asemenea perfecțiune. Când omul îndeplinește o sarcină, poate el, 
ca Dumnezeu, să vadă că este bună? Poate tot ce e făcut de om să atingă perfecțiunea? 
Poate omul să termine ceva odată pentru totdeauna? Exact cum spune omul, „nimic nu 
e perfect, doar mai bun”, nimic din ceea ce face omul nu poate atinge perfecțiunea. Când 
Dumnezeu a văzut că tot ceea ce El făcuse și realizase era bun, tot ceea ce făcuse 
Dumnezeu era făcut de cuvintele Lui, adică, atunci când „Dumnezeu a văzut că acest 
lucru era bun,” tot ceea ce a făcut a luat o formă permanentă, a fost clasificat în 

concordanţă cu tipul și i s-a dat o poziţie, un scop și o funcţie fixe pe vecie. Mai mult 
decât atât, rolul lor între toate lucrurile și călătoria pe care trebuie să o facă în timpul 
gestiunii lui Dumnezeu a tuturor lucrurilor fuseseră deja menite de Dumnezeu și erau 
imuabile. Aceasta a fost legea cerească dată de Creator tuturor lucrurilor. 

„Dumnezeu a văzut că acest lucru era bun,” aceste cuvinte simple și subapreciate, 
atât de des ignorate, sunt cuvintele legii cerești și ale edictului ceresc date tuturor 
făpturilor de către Dumnezeu. Acestea sunt o altă întrupare a autorităţii Creatorului, una 
ce este mai concretă, mai profundă. Prin cuvintele Sale, Creatorul nu doar că a fost 
capabil să obţină tot ceea ce planificase să obţină și să înfăptuiască tot ceea ce 
planificase să înfăptuiască, dar și să aibă în mâinile Sale controlul asupra a tot ceea ce 
crease și să conducă toate lucrurile pe care le făcuse sub autoritatea Sa și, mai mult 
decât atât, totul a fost sistematic și corespunzător. Toate lucrurile au proliferat, au existat 
și au pierit de asemenea după cuvântul Lui și, mai mult, prin autoritatea Lui au existat în 
mijlocul legii pe care El o stabilise și niciunul nu a fost exceptat! Această lege a început 
exact în aceeași clipă în care „Dumnezeu a văzut că acest lucru era bun,” și va exista, 
va continua și va funcţiona de dragul planului de gestionare al lui Dumnezeu (planul 
mântuirii) exact până în ziua în care va fi abrogată de către Creator! Autoritatea unică a 
Creatorului s-a manifestat nu doar prin abilitatea Sa de a crea toate lucrurile și de a 
porunci ca toate lucrurile să ia ființă, dar și în abilitatea Sa de a guverna și de a menţine 
stăpânirea asupra tuturor lucrurilor, de a dărui viaţă și vitalitate tuturor lucrurilor și, mai 
mult decât atât, în abilitatea Sa de a cauza, odată pentru totdeauna, ca toate lucrurile 
pe care El le-a creat în planul Său să apară și să existe în lumea făcută de El într-o 
formă perfectă, cu o structură a vieţii perfectă și cu un rol perfect. De asemenea, s-a 
manifestat într-un mod în care gândurile Creatorului nu au fost supuse nici unor restricții, 
nu au fost limitate de timp, spaţiu sau geografie. Ca și autoritatea Sa, identitatea unică 
a Creatorului va rămâne neschimbată în vecii vecilor. Autoritatea Sa va fi întotdeauna o 
reprezentare și un simbol al identităţii Sale unice și autoritatea Sa va exista pentru 
totdeauna alături de identitatea Sa! 


În ziua a şasea, Creatorul grăiește și fiecare fel de vieţuitoare din mintea 
Sa își face apariţia, una după alta 

Imperceptibil, lucrarea Creatorului în facerea tuturor lucrurilor continuase vreme de 
cinci zile, urmate imediat de întâmpinarea de către Creator a celei de-a șasea zile a 
creației Sale a tuturor lucrurilor. Această zi a fost un alt nou început și o altă zi 
extraordinară. Care a fost, atunci, planul Creatorului în ajunul acestei noi zile? Ce noi 
vieţuitoare avea să producă, avea să creeze? Ascultaţi, aceasta este vocea 
Creatorului... 

„Dumnezeu a zis: «Să dea pământul vieţuitoare, potrivit felurilor lor: vite, animale 
mici și animale sălbatice, fiecare potrivit felurilor lor!» Și așa a și fost. Dumnezeu a făcut 
animalele sălbatice, potrivit felurilor lor, vitele, potrivit felurilor lor și toate animalele mici 

care mișună pe pământ, potrivit felurilor lor. Dumnezeu a văzut că acest lucru era bun” 
(Geneza 1:24-25). Ce vieţuitoare sunt incluse? Scripturile spun: vite, toate târâtoarele și 
fiarele sălbatice după felul lor. Cu alte cuvinte, în această zi nu erau doar tot soiul de 
vietăți pe pământ, dar erau și clasificate după felul lor și, de asemenea, „Dumnezeu a 
văzut că acest lucru era bun”. 

Ca și în precedentele cinci zile, Creatorul a vorbit pe același ton și a poruncit 
nașterea vieţuitoarelor pe care El le-a dorit și ca ele să apară pe pământ, fiecare după 
felul său. Când Creatorul Își exercită autoritatea, niciunul din cuvintele Lui nu este rostit 
în van, şi astfel, în cea de-a șasea zi, fiecare vieţuitoare pe care intenţionase să o creeze 
a apărut la timpul hotărât. Când Creatorul a spus „Să dea pământul vieţuitoare, potrivit 
felurilor lor,” pământul s-a umplut deodată de viaţă și pe pământ a apărut subit suflarea 
a tot soiul de viețuitoare... În sălbăticia înverzită și plină de ierburi, vaci zdravene, 
șfichiuind din cozi încoace și încolo, au apărut una după alta, oile, behăind, s-au adunat 
în turme și caii, nechezând, au început să galopeze... Într-o clipită, întinderile vaste de 
pajiște tăcută au explodat de viaţă... Apariţia acestui șeptel variat era o frumoasă 
priveliște pe pajiștea liniștită și a adus o vitalitate fără limite... Aveau să fie companionii 
pajiștii și stăpânii pajiștii, depinzând unii de alţii; la fel, aveau să devină paznicii și 
păstrătorii acestor pământuri care le vor fi habitat permanent și care le vor asigura tot 
ceea ce au nevoie, o sursă eternă de hrană pentru existenţa lor... 

În aceeași zi în care acest șeptel variat a apărut întru ființă, la cuvântul Creatorului, 
o abundență de insecte au apărut, de asemenea, una după alta. Chiar dacă erau cele 
mai mici viețuitoare dintre toate creaturile, forța lor vitală a fost totuși miraculoasa creaţie 
a Creatorului, și nu au venit prea târziu... Unele au fâlfâit din aripile lor micuţe, în timp 
ce altele s-au târât încetișor; unele au ţopăit și sărit, altele s-au clătinat; unele s-au 
rostogolit în față, pe când altele s-au retras rapid; unele s-au mișcat în lateral, altele au 
sărit în sus și în jos... Toate se agitau să își găsească case: unele și-au făcut drum în 
iarbă, altele și-au scobit găuri în pământ, unele au zburat în copaci, ascunse în păduri... 
Deși mici ca dimensiune, nu erau dispuse să sufere chinul unui stomac gol, și, după ce 
și-au găsit casă, s-au grăbit să caute mâncare pentru a se hrăni. Unele s-au căţărat pe 
iarbă pentru a-i mânca firul, altele au înhăţat guri pline de pământ care le-au ajuns până 
în stomac, mâncând cu multă poftă și plăcere (pentru ele, chiar și pământul este un 
ospăț gustos); unele erau ascunse în pădure, dar nu s-au oprit să se odihnească, pentru 
că seva frunzelor lucioase de un verde întunecat asigura o masă suculentă... După ce 
s-au săturat, insectele tot nu și-au încetat activitatea; deși mici de statură, acestea aveau 
o energie formidabilă și o exuberanţă fără limite, astfel că, dintre toate făpturile, sunt 
cele mai active și cele mai harnice. Ele nu au fost niciodată leneșe și niciodată nu s-au 
dedat odihnei. Odată ce și-au satisfăcut poftele, ele au continuat să trudească la muncile 
lor pentru viitorul lor, agitându-se și grăbindu-se pentru zilele lor viitoare, pentru 
supraviețuirea lor... Au fredonat încetișor balade pe diferite melodii și ritmuri pentru a se 
îndemna și încuraja. De asemenea, au adus bucurie ierbii, copacilor și fiecărui 


212 


centimetru de pământ, făcând fiecare zi și fiecare an unice... Cu propriile lor limbaje și 
propriile moduri au transmis informaţii tuturor vietăţilor pământului. Folosind cursul vieții 
lor special, au însemnat toate lucrurile peste care ele și-au lăsat urmele... Ele erau 
apropiate de pământ, iarbă și păduri și au adus vigoare și vitalitate pământului, ierbii și 
pădurilor. Au adus poveţele și salutările Creatorului tuturor vieţuitoarelor... 

Scrutarea Creatorului a trecut peste toate lucrurile pe care El le crease și, în acest 
moment, ochii Lui s-au oprit la păduri și munţi, neîncetând să chibzuiască. În timp ce 
cuvintele Sale erau rostite, în pădurile dese și deasupra munților, a apărut un tip de 
viețuitoare cum nu mai fuseseră înainte: acestea erau animalele sălbatice grăite de gura 
lui Dumnezeu. De mult amânate, și-au scuturat capetele și au plesnit din cozi, fiecare cu 
propria sa față unică. Unele erau blănoase, altele aveau armură, altele aveau colți 
dezgoliţi, altele rânjeau, unele aveau gâturile lungi, altele cozile scurte, unele cu privirea 
speriată, altele cu o căutătură timidă, unele se aplecau să mănânce iarbă, altele cu 
sânge la bot, unele sărind pe două labe, altele mergând calm pe patru copite, unele 
uitându-se în depărtări deasupra copacilor, altele pândind în păduri, unele căutând 
peșteri pentru a se odihni, altele fugind și zburdând pe câmpii, unele căutând prada prin 
păduri...; unele răgeau, altele urlau, unele lătrau, unele ţipau...; unele erau soprane, 
unele erau bariton, unele erau cu glasuri joase, altele erau clare și melodioase...; unele 
erau feroce, unele erau drăguțe, unele erau dezgustătoare, unele erau adorabile, unele 
erau înfricoșătoare, unele erau fermecător de naive... Una după alta, au ieșit la iveală. 
Vedeţi cât de mărețe și puternice sunt, spirite libere, alene, indiferente una faţă de alta, 
neobosindu-se nici măcar să arunce altora o privire... Fiecare purtându-și viața 
caracteristică, dăruită lor de către Creator, și propria-i sălbăticie și caracterul animalic, 
au apărut în păduri și pe munţi. Dispreţuitoare de toate, atât de complet arogante — erau, 
la urma urmei, adevăratele stăpâne ale munţilor și pădurilor. Din momentul în care 
apariţia lor a fost rânduită de Creator, și-au revendicat pădurile și munţii deoarece 
Creatorul le stabilise deja limitele și determinase aria existenţei lor. Numai ele erau 
adevăratele doamne ale munţilor și ale pădurilor și de aceea erau atât de sălbatice, atât 
de dispreţuitoare. Se numeau animale „sălbatice” pur și simplu deoarece, dintre toate 
creaturile, ele erau cele cu adevărat sălbatice, animalice și de neîmblânzit. Nu au putut 
fi îmblânzite, astfel că nu au putut fi crescute și nu au putut trăi în armonie cu omenirea 
sau munci pentru omenire. Deoarece nu puteau fi crescute, nu puteau lucra pentru 
umanitate, trebuiau să trăiască la distanță de omenire și oamenii nu se puteau apropia 
de ele. În schimb, deoarece trăiau la distanță față de omenire și oamenii nu se puteau 
apropia de ele, au fost capabile să îndeplinească responsabilitatea dată lor de Creator: 
aceea de a păzi munții și pădurile. Sălbăticia lor a protejat munții și a păzit pădurile și a 
fost cea mai bună protecție și chezășie a existenţei și răspândirii lor. În același timp, 
sălbăticia lor a menţinut și a asigurat echilibrul între toate lucrurile. Sosirea lor a adus 
sprijin și ancoră munţilor și pădurilor; sosirea lor a injectat o vigoare și o vitalitate 
nesfârșită în muntii și pădurile nemișcate și goale. Din acest moment, munții și pădurile 

au devenit habitatul lor permanent și nu își vor pierde niciodată casa, căci pentru ele au 
apărut și au existat munții și pădurile; animalele sălbatice își vor împlini menirea și vor 
face orice vor putea pentru a le păzi. Și astfel și animalele sălbatice s-au supus strict 
poveţelor Creatorului de a-și păstra teritoriul și de a continua să își folosească natura 
sălbatică pentru a menţine echilibrul tuturor lucrurilor stabilit de Creator, demonstrând 
autoritatea și puterea Creatorului! 


Sub autoritatea Creatorului, toate lucrurile sunt perfecte 


Toate lucrurile create de Dumnezeu, incluzând și pe cele care se pot mișca și pe 
cele care nu pot, precum păsările și peștii, copacii și florile, și incluzând șeptelul, 
insectele și animalele sălbatice făcute în a șasea zi — toate erau în pace în ochii lui 
Dumnezeu și, de asemenea, în ochii lui Dumnezeu, aceste lucruri, în concordanţă cu 
planul Lui, atinseseră apogeul perfecțiunii și atinseseră standardele pe care Dumnezeu 
a dorit să le îndeplinească. Pas cu pas, Creatorul a făcut lucrarea pe care El intenţionase 
să o facă în concordanţă cu planul Lui. Unul după altul, au apărut lucrurile pe care El 
intenţionase să le creeze și apariţia fiecăruia a fost o reflecţie a autorităţii Creatorului, o 
cristalizare a autorităţii Lui; datorită acestor cristalizări, toate creaturile nu puteau decât 
să fie recunoscătoare pentru harul și pentru aprovizionarea lor de către Creator. Pe 
măsură ce faptele miraculoase ale lui Dumnezeu se manifestau, lumea aceasta creștea, 
bucată cu bucată, cu toate lucrurile create de Dumnezeu și s-a schimbat de la haos și 
întuneric la claritate și luminozitate, de la nemișcare mortală la însufleţire și vitalitate 
nesfârșită. Printre toate lucrurile creaţiei, de la cele mai mari la cele mici, de la cele mici 
la cele microscopice nu era unul care să nu fi fost creat de autoritatea și puterea 
Creatorului și era o necesitate unică și inerentă și o valoare în existenţa fiecărei creaturi. 
Indiferent de diferenţele de formă și structură, toate au fost făcute de către Creator să 
existe sub autoritatea Creatorului. Uneori oamenii văd o insectă, una care este foarte 
urâtă și spun: „Această insectă este atât de oribilă, nu se poate ca un asemenea lucru 
urât să fi putut fi făcut de Dumnezeu -— nu se poate ca El să fi creat ceva atât de urât”. 
Ce perspectivă nesăbuită! Ceea ce ar trebui să spună este „Deși această insectă este 
atât de urâtă, ea a fost făcută de Dumnezeu, așa că trebuie să aibă propria utilitate 
unică!” În gândurile lui Dumnezeu, El a intenţionat să dea fiecăruia în parte propria 
înfățișare și tot felul de funcţii și întrebuinţări varietăţii de vieţuitoare pe care El le-a 
creat, astfel că nimic din ceea ce Dumnezeu a creat nu a fost făcut din același material. 
De la exterior la alcătuirea lor interioară, de la obiceiurile de viețuire la locul pe care îl 
ocupă - fiecare este diferit. Vacile au înfățișarea de vaci, măgarii au înfățișarea de 
măgari, căprioarele au înfățișarea de căprioare și elefanții au înfățișarea de elefanţi. Poţi 
să spui care este cel mai arătos și care cel mai urât? Poţi să spui care este cel mai util 
și existenţa căruia este cea mai puţin necesară? Unora le place cum arată elefanții, dar 
nimeni nu folosește elefanţi ca să are terenurile; altora le place cum arată leii și tigrii, 
pentru că aspectul lor este cel mai impresionant dintre toate, dar poţi să îi ţii ca animale 

de companie? Pe scurt, când este vorba de nenumăratele lucruri ale creaţiei, omul ar 
trebui să se supună autorităţii Creatorului, adică, să se supună ordinii statornicite de 
Creator pentru toate lucrurile; aceasta este cea mai înțeleaptă atitudine. Numai o 
atitudine de cercetare și supunere față de intenţiile iniţiale ale Creatorului reprezintă o 
adevărată acceptare și certitudine a autorităţii Creatorului. Este bine în ochii lui 
Dumnezeu, așadar, care este motivul pentru care omul să Îi caute pricină? 

Astfel, toate lucrurile de sub autoritatea Creatorului trebuie să cânte o nouă simfonie 
a stăpânirii Creatorului, trebuie să înceapă un preludiu genial pentru lucrarea Lui a unei 
zile noi și, în acest moment, Creatorul va deschide și o nouă pagină în lucrarea 
gestionării Sale! În concordanţă cu legea stabilită de Creatorul mugurilor noi de 
primăvară, coacerii vara, recoltei de toamnă și depozitării iarna, toate lucrurile vor repeta 
planul de gestionare al Creatorului și vor întâmpina propria nouă zi, noul început și noul 
curs al vieţii. Vor continua să trăiască și se vor reproduce într-o succesiune fără sfârșit 
pentru a întâmpina fiecare zi sub stăpânirea autorităţii Creatorului... 


Niciuna dintre ființele create sau necreate nu poate înlocui identitatea 
Creatorului 


De când a început creaţia tuturor lucrurilor, puterea lui Dumnezeu a început să fie 
exprimată și dezvăluită, pentru că Dumnezeu a folosit cuvinte pentru a crea toate 
lucrurile. Indiferent de modul în care El le-a creat, indiferent de motivul pentru care El le- 
a creat, toate lucrurile au fost create și au fost de neclintit și au existat datorită cuvintelor 
lui Dumnezeu; aceasta este autoritatea unică a Creatorului. Înainte ca omenirea să 
apară pe lume, Creatorul Și-a folosit puterea și autoritatea pentru a crea toate lucrurile 
pentru omenire și a utilizat metodele Sale unice pentru a pregăti un mediu înconjurător 
potrivit pentru aceasta. Tot ceea ce a făcut a fost o pregătire pentru omenirea care avea 
să primească în curând suflarea Lui. Adică, înainte ca umanitatea să fie creată, 
autoritatea lui Dumnezeu s-a manifestat în toate viețuitoarele diferite de umanitate, în 
lucruri măreţe precum cerurile, luminătorii, mările și pământul și în cele mici precum 
animalele și păsările, ca și în tot soiul de insecte și microorganisme, incluzând diferite 
bacterii invizibile cu ochiul liber. Fiecăruia i-a fost dată viaţa de către Creator, fiecare a 
proliferat datorită cuvintelor Creatorului și fiecare a trăit sub stăpânirea Creatorului 
datorită cuvintelor Lui. Chiar dacă nu au primit suflarea Creatorului, totuși au manifestat 
vitalitatea vieţii dată lor de Creator prin diferitele lor forme și structuri; chiar dacă nu au 
primit abilitatea de a vorbi dată omenirii de către Creator, fiecare a primit un mod de a- 
și exprima viaţa ce le-a fost dăruită de Creator și care diferă de limbajul omului. 
Autoritatea Creatorului nu dă numai vitalitatea vieţii unor obiecte materiale ce par statice 
pentru ca ele să nu dispară niciodată dar, în plus, El dă fiecărei fiinţe vii instinctul de a 
se reproduce și înmulţi, astfel ca ele să nu piară și astfel, generaţie după generaţie, să 
transmită mai departe legile și principiile supravieţuirii cu care le-a înzestrat Creatorul. 
Maniera în care Creatorul Își exercită autoritatea nu aderă rigid la o perspectivă micro 

sau macro și nu este limitată la nicio formă; El poate să poruncească proceselor 
universului și să aibă stăpânire asupra vieţii și morţii tuturor lucrurilor și, mai mult decât 
atât, poate să manevreze toate lucrurile pentru ca acestea să Îl servească; El poate 
gestiona toate lucrările munţilor, râurilor și lacurilor și să conducă toate lucrurile din ele 
și, dincolo de aceasta, poate să asigure tot ceea ce este necesar tuturor lucrurilor. 
Aceasta este manifestarea autorităţii unice a Creatorului între toate lucrurile pe lângă 
omenire. O asemenea manifestare nu este doar pentru o viaţă; nu va înceta, nici nu se 
va odihni niciodată și nu poate fi modificată sau vătămată de nicio persoană sau lucru, 
nici nu poate fi sporită sau redusă de nicio persoană sau lucru — pentru că nimic nu 
poate înlocui identitatea Creatorului și, astfel, autoritatea Creatorului nu poate fi înlocuită 
de nicio ființă creată; este de neatins pentru orice ființă necreată. Luaţi ca exemplu 
mesagerii și îngerii lui Dumnezeu. Nu posedă puterea lui Dumnezeu, cu atât mai puțin 
autoritatea Creatorului, și motivul pentru care nu au puterea și autoritatea lui Dumnezeu 
este acela că nu posedă esenţa Creatorului. Fiinţele necreate, cum ar fi mesagerii și 
îngerii lui Dumnezeu, deși pot face niște lucruri în numele lui Dumnezeu, nu Îl pot 
reprezenta pe Dumnezeu. Chiar dacă deţin o oarecare putere pe care omul nu o are, 
ele nu deţin autoritatea lui Dumnezeu, nu au autoritatea lui Dumnezeu de a crea toate 
lucrurile, de a conduce toate lucrurile și de a stăpâni peste toate lucrurile. Astfel, 
unicitatea lui Dumnezeu nu poate fi înlocuită de nicio ființă necreată, și la fel autoritatea 
și puterea lui Dumnezeu nu pot fi înlocuite de nicio ființă necreată. În Biblie ai citit de 
vreun mesager care să fi creat toate lucrurile? De ce nu a trimis Dumnezeu niciunul 
dintre mesagerii sau îngerii Lui să creeze toate lucrurile? Pentru că nu deţineau 
autoritatea lui Dumnezeu, așa că nu aveau abilitatea de a exercita autoritatea lui 
Dumnezeu. Ca toate celelalte făpturi, sunt cu toţii sub suveranitatea Creatorului, și sub 
autoritatea Creatorului și astfel, în același fel, Creatorul este și Dumnezeul lor și 
Suveranul lor. Printre fiecare dintre ei — fie ei nobili sau modești, de o putere mai mare 
sau mai mică — nu există niciunul ce ar putea depăși autoritatea Creatorului, și astfel 
printre ei nu este niciunul ce ar putea înlocui identitatea Creatorului. Ei nu trebuie numiţi 
niciodată Dumnezeu și nu vor fi niciodată capabili să devină Creatorul. Acestea sunt 
adevăruri și fapte imuabile! 

Prin părtășia de mai sus, putem afirma următoarele: doar Creatorul și Stăpânitorul 
tuturor lucrurilor, El, care posedă autoritatea unică și puterea unică poate fi numit unicul 
Dumnezeu Însuși? În acest moment, aţi putea simţi că o asemenea întrebare este prea 
profundă. Voi, în acest moment, sunteţi incapabili să o înțelegeţi și nu îi puteţi percepe 
esența, și de aceea simţiți deocamdată că este dificil de răspuns. În acest caz, Îmi voi 
continua părtășia. În continuare, vă voi îngădui să vedeţi faptele concrete ale multor 
aspecte ale autorităţii și puterii deţinute doar de Dumnezeu, și astfel vă voi lăsa să 
înțelegeți cu adevărat, să apreciaţi și să cunoașteţi unicitatea lui Dumnezeu și ce 
înseamnă autoritatea unică a lui Dumnezeu. 

2. Dumnezeu Își folosește cuvintele pentru a stabili un legământ cu 
omul 


Geneza 9:11-13 Închei un legământ cu voi: niciodată nu vor mai fi distruse toate creaturile 
de apele vreunui potop și niciodată nu va mai fi vreun potop care să distrugă pământul. 
Dumnezeu a mai zis: Acesta este semnul legământului pe care îl fac cu voi şi cu toate 
vieţuitoarele care au fost cu voi, pentru toate generaţiile viitoare: pun în nori curcubeul Meu; el 
va fi semnul legământului dintre Mine și pământ. 


După ce El face toate lucrurile, autoritatea Creatorului este confirmată și 
manifestată o dată în plus în legământul curcubeului 


Autoritatea Creatorului este permanent demonstrată și exercitată printre toate 
creaturile și El nu doar stăpânește soarta tuturor lucrurilor, ci EL stăpânește și omul, 
acea făptură specială pe care El a creat-o cu propriile Sale mâini și care posedă o 
structură a vieții diferită și există într-o formă de viaţă diferită. După ce a făcut toate 
lucrurile, Creatorul nu a încetat să Își manifeste autoritatea și puterea; pentru EI, 
autoritatea cu care stăpânea asupra tuturor lucrurilor și a sorții întregii umanităţi a 
început formal doar odată ce omenirea a fost cu adevărat născută din mâna Sa. El a 
intenţionat să gestioneze umanitatea și să conducă umanitatea; El a intenţionat să 
mântuiască omenirea și să obțină cu adevărat omenirea, să obțină o omenire care să 
guverneze toate lucrurile; El a intenţionat să facă o asemenea omenire să trăiască sub 
autoritatea Lui, să cunoască și să se supună autorităţii Lui. Astfel, Dumnezeu a început 
să Își exprime oficial autoritatea printre oameni folosindu-Și cuvintele și a început să Își 
folosească autoritatea pentru a-Și realiza cuvintele. Bineînţeles, autoritatea lui 
Dumnezeu a fost vădită peste tot în timpul acestui proces; am ales pur şi simplu câteva 
exemple reprezentative, bine cunoscute, din care voi puteţi să înțelegeți și să cunoașteți 
unicitatea lui Dumnezeu și autoritatea Sa unică. 

Există o similitudine între acest pasaj din Geneză 9:11-13 și pasajele de mai sus 
privind relatarea creării lumii de către Dumnezeu, dar este și o diferenţă. Care este 
similitudinea? Similitudinea constă în folosirea de către Dumnezeu a cuvintelor pentru a 
face ceea ce El a intenţionat, iar diferenţa este că pasajele citate aici reprezintă discursul 
lui Dumnezeu către om, în care El stabilește un legământ cu omul și îi spune omului ce 
conţine legământul. Această exercitare a autorităţii lui Dumnezeu a fost împlinită în 
timpul dialogului Său cu omul, adică, înainte de crearea omenirii, cuvintele lui Dumnezeu 
erau instrucțiuni și ordine ce au fost date creaturilor pe care El a intenţionat să le creeze. 
Dar acum era cineva care să audă cuvintele lui Dumnezeu, astfel încât cuvintele Lui au 
fost și un dialog cu omul, dar și povață și mustrare către om. Mai mult decât atât, 
cuvintele lui Dumnezeu au fost porunci care purtau autoritatea Lui și erau date tuturor 
lucrurilor. 

Ce acţiune a lui Dumnezeu este relatată în acest pasaj? Pasajul relatează 
legământul pe care Dumnezeu l-a stabilit cu omul după distrugerea Sa a lumii cu potopul; 

îi spune omului că Dumnezeu nu va mai provoca lumii din nou o asemenea distrugere 
și că, în acest scop, Dumnezeu a creat un semn. Care a fost acest semn? În Scripturi 
se spune că „pun în nori curcubeul Meu; el va fi semnul legământului dintre Mine și 
pământ”. Acestea sunt cuvintele originale spuse de Creator umanităţii. Când El a spus 
aceste cuvinte, un curcubeu a apărut înaintea ochilor omului și a rămas acolo până în 
ziua de azi. Toată lumea a văzut un asemenea curcubeu și, când îl vezi, știi cum apare? 
Știința este incapabilă să îl dovedească, să îi localizeze sursa sau să identifice locul 
unde se află. Asta deoarece curcubeul este semnul legământului stabilit între Creator și 
om; nu necesită bază științifică, nu a fost făcut de om și niciun om nu îl poate modifica. 
Este o continuare a autorității Creatorului după ce El Și-a rostit cuvintele. Creatorul a 
folosit metoda Lui proprie pentru a-Și ţine legământul cu omul și promisiunea, și astfel, 
folosirea de către El a curcubeului ca un semn al legământului pe care El l-a stabilit este 
o lege și un edict ceresc ce va rămâne pentru totdeauna neschimbat, fie în privința 
Creatorului sau a omenirii create. Această lege imuabilă este, trebuie să spunem, o altă 
manifestare adevărată a autorităţii Creatorului după crearea tuturor lucrurilor și trebuie 
spus că autoritatea și puterea Creatorului sunt fără limite; folosirea curcubeului ca semn 
este o continuare și o extensie a autorității Creatorului. Acesta a fost un alt act al lui 
Dumnezeu folosindu-Și cuvintele și a fost un semn al legământului pe care Dumnezeu 
l-a stabilit cu omul folosind cuvintele. El i-a spus omului ceea ce El a hotărât a fi înfăptuit 
și în ce mod va fi îndeplinit și înfăptuit. Astfel, chestiunea a fost îndeplinită în concordanţă 
cu vorbele din gura lui Dumnezeu. Doar Dumnezeu posedă o asemenea putere și astăzi, 
câteva mii de ani după ce El a rostit aceste cuvinte, omul încă se poate uita la curcubeul 
rostit de gura lui Dumnezeu. Datorită acestor cuvinte rostite de Dumnezeu acest lucru a 
rămas permanent și neschimbat până astăzi. Nimeni nu poate îndepărta acest curcubeu, 
nimeni nu îi poate schimba legile și el există doar datorită cuvintelor lui Dumnezeu. 
Aceasta este întocmai autoritatea lui Dumnezeu. „Dumnezeu Îşi ţine cuvântul Lui, iar 
cuvântul Lui va fi împlinit și ceea ce El împlinește va fi pentru totdeauna.” Asemenea 
cuvinte sunt clar manifestate aici și reprezintă un semn și o caracteristică clare ale 
autorităţii și puterii lui Dumnezeu. Un asemenea semn sau caracteristică nu este 
deţinută de nicio ființă creată sau văzută în nicio ființă creată, și nu este văzută nici în 
vreo ființă necreată. Aparține doar unicului Dumnezeu și distinge identitatea și esența 
deţinute doar de Creator de cele ale făpturilor. În același timp, este un semn și o 
particularitate, care, în afară de Dumnezeu Însuși, nu poate fi niciodată depășită de nicio 
fiinţă creată sau necreată. 

Stabilirea de către Dumnezeu a legământului Său a fost un act de mare importanţă, 
unul pe care El a intenţionat să îl folosească pentru a comunica un fapt omului și a-i 
spune omului voia Sa. În acest scop, a întrebuințat o metodă unică, a folosit un semn 
special pentru a stabili un legământ cu omul, un semn ce a fost o făgăduială a 
legământului pe care El l-a stabilit cu omul. Așadar, a fost stabilirea acestui legământ un 
mare eveniment? Cât de mare a fost? Asta este exact ceea ce este atât de special la 

acest legământ: nu este un legământ stabilit între doi oameni, între două grupuri sau 
între două ţări, ci un legământ stabilit între Creator și întreaga omenire şi va rămâne 
valabil până în ziua în care Creatorul va aboli toate lucrurile. Executantul acestui 
legământ este Creatorul și păstrătorul este, de asemenea, tot Creatorul. Pe scurt, 
legământul curcubeului stabilit cu omenirea a fost îndeplinit și înfăptuit în totalitate în 
concordanţă cu dialogul dintre Creator și omenire și așa a rămas până în ziua de azi. 
Ce altceva ar putea face făpturile în afară de a se supune, a se conforma, a crede, a 
aprecia, a mărturisi și a preamări autoritatea Creatorului? Pentru că nimeni altcineva în 
afară de unicul Dumnezeu nu posedă puterea de a stabili un asemenea legământ. 
Apariția curcubeului, iar și iar, este un anunţ pentru omenire și atrage atenţia asupra 
legământului dintre Creator și aceasta. În apariţiile continue ale legământului dintre 
Creator și omenire, ceea ce se demonstrează umanităţii nu este un curcubeu sau 
legământul în sine, ci autoritatea imuabilă a Creatorului. Apariţia recurentă a curcubeului 
demonstrează faptele extraordinare și miraculoase ale Creatorului în locuri ascunse și, 
în același timp, reprezintă o reflecţie vitală a autorităţii Creatorului ce nu se va estompa 
și nu se va schimba niciodată. Nu este aceasta o expunere a unui alt aspect al autorității 
unice a Creatorului? 


3. Binecuvântările lui Dumnezeu 


Geneza 17:4-6 În ce Mă privește pe Mine, acesta este legământul Meu cu tine: tu vei fi 
tatăl multor neamuri. Nu te vei mai numi Avram, ci numele tău va fi Avraam, pentru că te-am 
făcut tatăl multor neamuri. Te voi face foarte roditor: voi face să iasă multe neamuri din tine, 
chiar regi vor ieși din tine. 

Geneza 18:18-19 Avraam va deveni cu siguranță o naţiune mare și puternică, iar toate 
naţiunile pământului vor fi binecuvântate în el. Pentru că îl cunosc; el își va comanda copiii și 
gospodăria după el și vor păstra calea lui lahve pentru a face dreptate și judecată, pentru ca 
lahve să poată aduce asupra lui Avraam ceea ce a vorbit despre el. 

Geneza 22:16-18 Am jurat pe Mine Însumi, a spus lahve, căci, deoarece ai făcut acest 
lucru și nu ţi-ai păstrat fiul, unicul tău fiu: te voi binecuvânta cu binecuvântare și îţi voi înmulţi 
urmașii precum stelele cerului și precum nisipul de pe malul mării; iar urmașii tăi vor cuceri 
poarta dușmanilor lui; iar prin urmașii tăi toate neamurile pământului vor fi binecuvântate; pentru 
că Mi-ai ascultat vocea. 

lov 42:12 Așadar, lahve Dumnezeu a binecuvântat a doua jumătate a vieții lui lov mai mult 
decât la început: căci el avea paisprezece mii de oi și șase mii de cămile și o mie de perechi de 
boi și o mie de măgărițe. 

Maniera unică și caracteristicile cuvântărilor Creatorului sunt un simbol 
al identităţii unice și al autorităţii Creatorului 


Mulţi doresc să caute și să dobândească binecuvântările lui Dumnezeu, dar nu toată 
lumea poate dobândi aceste binecuvântări, pentru că Dumnezeu are propriile Lui 


219 


principii și binecuvântează omul în felul Său. Promisiunile pe care Dumnezeu le-a făcut 
omului și cantitatea de har pe care El a dăruit-o omului sunt distribuite pe baza gândurilor 
și acţiunilor omului. Așadar, ce se arată prin binecuvântările lui Dumnezeu? Ce pot să 
vadă oamenii în ele? În acest punct, să lăsam deoparte discuţia despre ce fel de oameni 
binecuvântează Dumnezeu și principiile binecuvântării omului de către Dumnezeu. În 
schimb, să ne uităm la binecuvântările lui Dumnezeu asupra omului cu scopul de a 
cunoaște autoritatea lui Dumnezeu, din perspectiva cunoașterii autorităţii lui Dumnezeu. 

Cele patru pasaje din Scriptură de mai sus sunt toate mărturii despre binecuvântările 
primite de om de la Dumnezeu. Ele dau o descriere detailată a destinatarilor 
binecuvântărilor lui Dumnezeu, precum Avraam sau lov, ca și despre motivele pentru 
care Dumnezeu a dăruit binecuvântările Lui și ce era conţinut în acele binecuvântări. 
Tonul și maniera cuvântărilor lui Dumnezeu și perspectiva și poziția din care El vorbește 
permit oamenilor să aprecieze că Cel care dăruiește binecuvântări și destinatarul unor 
asemenea binecuvântări sunt de o identitate, statut și esență absolut distincte. Tonul și 
maniera acestor cuvântări și poziția din care ele au fost rostite sunt caracteristice lui 
Dumnezeu, care posedă identitatea Creatorului. El are autoritatea și puterea, ca și 
onoarea Creatorului și măreția ce nu acceptă niciun dubiu din partea nici unui om. 

Să ne uităm întâi la Geneza 17:4-6: „În ce Mă privește pe Mine, acesta este 
legământul Meu cu tine: tu vei fi tatăl multor neamuri. Nu te vei mai numi Avram, ci 
numele tău va fi Avraam, pentru că te-am făcut tatăl multor neamuri. Te voi face foarte 
roditor: voi face să iasă multe neamuri din tine, chiar regi vor ieși din tine”. Aceste cuvinte 
au fost legământul pe care Dumnezeu l-a stabilit cu Avraam, ca și binecuvântarea lui 
Dumnezeu pentru Avraam: Dumnezeu îl va face pe Avraam părintele popoarelor, îl va 
face extrem de fertil, va face popoare din el și regi vor ieși din el. Vezi autoritatea lui 
Dumnezeu în aceste cuvinte? Și cum vezi o asemenea autoritate? Ce aspect al esenței 
autorităţii lui Dumnezeu vezi? Printr-o citire atentă a acestor cuvinte nu este greu de 
descoperit că autoritatea și identitatea lui Dumnezeu sunt clar dezvăluite în exprimarea 
cuvântărilor lui Dumnezeu. De exemplu, când Dumnezeu spune: „legământul Meu cu 
tine: tu vei fi [...] te-am făcut [...] te voi face [...],” expresii precum „tu vei fi” și „te voi, a 
căror formulare poartă afirmarea identităţii și autorităţii lui Dumnezeu, sunt într-o anumită 
privinţă o indicație a credinţei Creatorului și, în altă privinţă, acestea sunt cuvinte 
speciale utilizate de Dumnezeu, care posedă identitatea Creatorului — dar fac parte și 
din vocabularul convenţional. Dacă cineva spune că speră ca o altă persoană să fie 
extrem de fertilă, că popoare vor fi făcute din ea și că regi vor veni din ea, atunci, fără 
tăgadă, reprezintă un soi de dorinţă, nu o promisiune sau o binecuvântare. Astfel, 
oamenii nu îndrăznesc să zică: „Te voi face așa și așa, tu vei... așa și așa” pentru că ei 
știu că nu au o asemenea putere; nu ţine de ei, și chiar dacă ar spune asemenea lucruri, 
cuvintele lor ar fi goale, fără sens, conduse de dorință și ambiţie. Îndrăznește cineva să 
vorbească pe un asemenea ton măreț dacă simte ca nu își poate îndeplini dorințele? 
Toată lumea dorește ce e mai bine pentru urmași și speră că aceștia vor excela și se 

vor bucura de mari succese. „Ce noroc ar fi dacă unul din ei ar ajunge împărat! Dacă 
unul ar fi un guvernator bun, de asemenea — câtă vreme sunt cineva important!” Acestea 
sunt toate dorințe ale oamenilor, dar oamenii își pot doar dori binecuvântări pentru 
urmași și nu pot împlini sau face vreuna din promisiunile lor să devină realitate. În inimile 
lor, toţi știu clar că nu au puterea de a realiza asemenea lucruri, pentru că tot ce ţine de 
ele este dincolo de controlul lor, deci cum pot porunci sorții altora? Motivul pentru care 
Dumnezeu poate rosti asemenea cuvinte este acela că Dumnezeu posedă o asemenea 
autoritate și poate să înfăptuiască și să împlinească toate promisiunile pe care El le face 
omului și să facă să devină realitate toate binecuvântările pe care El le dăruieşte omului. 
Omul a fost creat de către Dumnezeu, iar pentru Dumnezeu să facă pe cineva extrem 
de fertil ar fi o joacă de copii; să facă urmașii cuiva să fie prosperi ar necesita doar un 
cuvânt din partea Lui. El niciodată nu ar trebui să trudească pentru un asemenea lucru, 
să Își ocupe mintea sau să Se dea peste cap pentru asta; aceasta este însăși puterea 
lui Dumnezeu, însăși autoritatea lui Dumnezeu. 

După ce aţi citit „Avraam va deveni cu siguranţă o naţiune mare și puternică, iar toate 
naţiunile pământului vor fi binecuvântate în el” în Geneza 18:18, puteţi simţi autoritatea 
lui Dumnezeu? Puteţi simţi caracterul extraordinar al Creatorului? Puteţi simți 
supremaţia Creatorului? Cuvintele lui Dumnezeu sunt sigure. Dumnezeu nu spune 
asemenea cuvinte datorită, sau ca reprezentare a încrederii Sale în succes; acestea 
sunt, în schimb, dovezi ale autorităţii cuvântărilor lui Dumnezeu și sunt o poruncă ce 
îndeplinește cuvintele lui Dumnezeu. Sunt două expresii la care ar trebui să fiţi atenți 
aici. Când Dumnezeu spune „Avraam va deveni cu siguranţă o naţiune mare și 
puternică, iar toate naţiunile pământului vor fi binecuvântate în el,” există vreun element 
de ambiguitate în aceste cuvinte? Există vreun element de îngrijorare? Există vreun 
element de frică? Deoarece datorită cuvintelor „sigur va” și „va fi” din cuvântările lui 
Dumnezeu, aceste elemente caracteristice omului și deseori arătate în el, nu au avut 
niciodată nicio relaţie cu Creatorul. Nimeni nu ar îndrăzni să folosească asemenea 
cuvinte când urează altora de bine, nimeni nu ar îndrăzni să binecuvânteze pe altcineva 
cu o asemenea certitudine încât să îi dea un popor măreț și puternic sau să promită că 
toate popoarele pământului vor fi binecuvântate în el. Cu cât sunt mai sigure cuvintele 
lui Dumnezeu, cu atât mai mult ele dovedesc ceva — și care este acel ceva? Ele 
dovedesc că Dumnezeu are o asemenea autoritate, că autoritatea Lui poate îndeplini 
aceste lucruri și că îndeplinirea lor este inevitabilă. Dumnezeu a fost sigur în inima Sa, 
fără cea mai mică ezitare, de toate cu câte l-a binecuvântat pe Avraam. Mai mult decât 
atât, toate acestea vor fi împlinite în concordanţă cu cuvintele Lui și nicio forţă nu va 
putea să modifice, obstrucționeze, dăuneze sau să perturbe înfăptuirea acestora. 
Indiferent ce altceva s-a întâmplat, nimic nu a putut abroga sau influența împlinirea și 
înfăptuirea cuvintelor lui Dumnezeu. Aceasta este chiar puterea cuvintelor rostite de 
gura Creatorului și autoritatea Creatorului nu acceptă negarea omului! Citind aceste 
cuvinte, încă mai ai îndoieli? Aceste cuvinte au fost rostite din gura lui Dumnezeu, și în 

cuvintele lui Dumnezeu sunt putere, măreție și autoritate. O asemenea tărie și autoritate 
și inevitabilitatea realizării faptului sunt de neatins de orice ființă creată sau necreată și 
de nedepășit de orice ființă creată sau necreată. Numai Creatorul poate conversa cu 
omenirea cu un asemenea ton și intonatie, și faptele au dovedit că promisiunile Lui nu 
sunt vorbe goale sau lăudăroșenii în van, ci expresia autorităţii unice care este de 
nedepășit de orice persoană, eveniment sau lucru. 

Care este diferenţa dintre cuvintele rostite de Dumnezeu și cuvintele rostite de om? 
Când citeşti aceste cuvinte rostite de Dumnezeu, simţi tăria cuvintelor lui Dumnezeu și 
autoritatea lui Dumnezeu. Cum te simţi când auzi oamenii spunând asemenea cuvinte? 
Crezi că sunt aroganti și făloși, oameni care se dau în spectacol? Pentru că ei nu au 
această putere, nu posedă o asemenea autoritate și, astfel, sunt complet incapabili să 
realizeze asemenea lucruri. Faptul că sunt atât de siguri de promisiunile lor arată doar 
indolenţa spuselor lor. Dacă cineva spune asemenea cuvinte, atunci fără îndoială acea 
persoană este arogantă, prea sigură de sine și se dezvăluie pe ea însăși ca un exemplu 
clasic de fire de arhanghel. Aceste cuvinte au venit din gura lui Dumnezeu; simţi vreun 
element de aroganță aici? Simţi că sunt doar o glumă cuvintele lui Dumnezeu? Cuvintele 
lui Dumnezeu sunt autoritate, cuvintele lui Dumnezeu sunt fapt și, înainte ca ele să fie 
rostite din gura Sa, adică, în timp ce El ia decizia să facă ceva, atunci acel lucru a fost 
deja realizat. Se poate spune că tot ceea ce Dumnezeu i-a zis lui Avraam a fost un 
legământ pe care Dumnezeu l-a încheiat cu Avraam și o promisiune făcută de 
Dumnezeu lui Avraam. Această promisiune este un fapt stabilit, ca și un fapt împlinit și 
aceste fapte au fost treptat împlinite în gândurile lui Dumnezeu conform planului lui 
Dumnezeu. Astfel, faptul că Dumnezeu spune asemenea vorbe nu înseamnă că El are 
o fire arogantă, pentru că Dumnezeu este capabil să îndeplinească asemenea lucruri. 
El are această putere și autoritate și este perfect capabil să împlinească aceste acte, iar 
îndeplinirea lor este complet în raza abilităților Sale. Când asemenea cuvinte sunt rostite 
din gura lui Dumnezeu, ele sunt o revelaţie și o expresie ale adevăratei firi a lui 
Dumnezeu, o revelaţie și o manifestare perfecte ale esenței și autorităţii lui Dumnezeu 
și nimic nu este mai cuvenit și mai potrivit ca dovadă a identităţii Creatorului. Maniera, 
tonul și formularea unor asemenea cuvântări sunt exact semnul identităţii Creatorului și 
corespund perfect exprimării propriei identități a lui Dumnezeu; în ele nu există nicio 
amăgire, nicio impuritate; ele sunt complet și absolut demonstraţia perfectă a esenței și 
a autorităţii Creatorului. Cât despre făpturi, ele nu posedă nici autoritatea nici esenţa, și 
cu atât mai puţin posedă puterea dată de Dumnezeu. Dacă omul manifestă un 
asemenea comportament, atunci, mai mult ca sigur, ar fi o culminare a firii sale stricate, 
și la originea acestui lucru s-ar afla impactul deranjant al aroganței și al ambiţiei 
nebunești a omului, și o expunere a intențiilor dușmănoase ale nimănui altcuiva decât 
diavolul, Satana, ce dorește să îi amăgească pe oameni și să îi ademenească să ÎI 
trădeze pe Dumnezeu. Cum privește Dumnezeu ceea ce este dezvăluit cu un asemenea 
limbaj? Dumnezeu ar spune că dorești să Îi uzurpi locul și că dorești să ÎI înlocuiești și 

să te dai drept El. Când imiţi tonul cuvântărilor lui Dumnezeu, intenţionezi să iei locul lui 
Dumnezeu din inimile oamenilor, să îţi însușești omenirea ce îi aparține de drept lui 
Dumnezeu. Acesta este Satana, pur și simplu; acestea sunt acţiuni ale descendenților 
arhanghelului, intolerabile Cerului! Printre voi este cineva care vreodată L-a imitat pe 
Dumnezeu într-un fel anume, rostind câteva cuvinte, cu intenţia de a induce în eroare și 
a amăgi oamenii și de a-i face să simtă ca și cum cuvintele și acţiunile acestei persoane 
ar purta autoritatea și tăria lui Dumnezeu, ca și cum identitatea și esenţa acestei 
persoane ar fi unice și chiar că tonul cuvintelor acestei persoane ar fi fost similar cu al 
lui Dumnezeu? Aţi făcut vreodată așa ceva? Aţi imitat vreodată tonul lui Dumnezeu în 
vorbirea voastră, cu gesturi ce reprezintă intenţionat firea lui Dumnezeu, cu ceea ce 
presupuneți a fi măreție și autoritate? Cei mai mulţi dintre voi deseori acționaţi sau 
plănuiţi să acţionaţi în acest mod? Acum, când vedeţi, percepeţi și cunoașteţi cu 
adevărat autoritatea Creatorului și vă uitaţi în urmă la ce obișnuiaţi să faceţi și la ce 
obișnuiați să dezvăluiţi despre voi, vă simţiţi dezgustaţi? Vă recunoașteți josnicia și lipsa 
de rușine? Disecând firea și esenţa unor asemenea oameni, se poate spune că sunt 
progenituri blestemate ale iadului? Se poate spune că oricine face asemenea lucruri își 
aduce umilirea? Recunoașteţi seriozitatea naturii acesteia? Cât de serios este acest 
lucru? Intenţia oamenilor care acționează astfel este de a-L imita pe Dumnezeu. Vor să 
fie Dumnezeu, să îi facă pe oameni să îi venereze ca pe Dumnezeu. Vor să desființeze 
locul lui Dumnezeu în inimile oamenilor și să scape de Dumnezeul care lucrează printre 
oameni și fac astapentru a-și atinge scopul de a controla oamenii, de a devora oamenii 
și a-i lua în stăpânire. Fiecare are asemenea dorinţe și ambiţii în subconștient și fiecare 
trăiește în acest fel de esenţă satanică stricată, într-o natură satanică în care este în 
vrăjmășşie cu Dumnezeu, ÎI trădează pe Dumnezeu și dorește să devină Dumnezeu. 
După părtășia Mea pe tema autorităţii lui Dumnezeu, mai vreţi sau mai aspiraţi să jucaţi 
rolul lui Dumnezeu sau să ÎI imitaţi? Încă doriţi să fiți Dumnezeu? Încă vreţi să deveniți 
Dumnezeu? Autoritatea lui Dumnezeu nu poate fi imitată de către om și identitatea și 
statutul lui Dumnezeu nu pot fi personificate de om. Chiar dacă ești capabil să imiţi tonul 
cu care vorbeşte Dumnezeu, nu poți imita esenţa lui Dumnezeu. Chiar dacă poţi să stai 
în locul lui Dumnezeu și să joci rolul lui Dumnezeu, nu vei putea niciodată să faci ceea 
ce Dumnezeu intenționează să facă și nu vei putea niciodată să stăpânești și să 
poruncești tuturor lucrurilor. În ochii lui Dumnezeu vei rămâne pe veci o făptură măruntă 
și, indiferent cât de mărețe îţi sunt talentele și abilitatea, indiferent de câte daruri ai, ești 
în întregime sub stăpânirea Creatorului. Chiar dacă ești capabil să rostești câteva vorbe 
nesăbuite, asta nu poate să arate nici că ai esenţa Creatorului și nici nu înseamnă că ai 
autoritatea Creatorului. Autoritatea și puterea lui Dumnezeu sunt esenţa lui Dumnezeu 
Însuși. Nu au fost învățate sau adăugate din afară, ci sunt esența inerentă a lui 
Dumnezeu Însuși. Și astfel, relaţia dintre Creator și creaturi nu poate fi vreodată 
schimbată. Ca una dintre făpturi, omul trebuie să își păstreze poziţia și să se comporte 
conştiincios. Să păzești cu grijă ceea ce-ţi încredințează Creatorul. Să nu te abaţi sau 

să faci lucruri dincolo de aria capacităţilor tale sau care sunt neplăcute lui Dumnezeu. 
Nu încerca să fii măreț sau să devii un supraom sau deasupra altora, nici să cauţi să 
devii Dumnezeu. Oamenii nu ar trebui să dorească să fie astfel. Să cauţi să fii măreț sau 
un supraom e absurd. Să cauţi să devii Dumnezeu este și mai dezonorant; este 
dezgustător și mârșav. Să devină adevărate făpturi este ceva vrednic de laudă și scopul 
pe care făpturile ar trebui să și-l asume mai mult decât orice altceva; acesta este singurul 
țel pe care toți oamenii ar trebui să îl urmărească. 


Autoritatea Creatorului nu este constrânsă de timp, spaţiu sau geografie 
și autoritatea Creatorului este incomensurabilă 


Să ne uităm la Geneză 22:17-18. Acesta este un alt pasaj rostit de lahve Dumnezeu 
în care El îi spune lui Avraam, „Te voi binecuvânta cu adevărat și-ţi voi înmulţi foarte 
mult urmașii, cât stelele cerului și cât nisipul de pe ţărmul mării. Urmașii tăi vor pune 
stăpânire pe cetățile dușmanilor lor, iar prin sămânţa ta vor fi binecuvântate toate 
neamurile pământului, pentru că M-ai ascultat”. lahve Dumnezeu l-a binecuvântat pe 
Avraam de multe ori cu faptul că urmașii lui se vor înmulţi — dar în ce măsură se vor 
înmulți? În măsura rostită în Scriptură: „cât stelele cerului și cât nisipul de pe țărmul 
mării”. Asta înseamnă că Dumnezeu a dorit să îi dăruiască lui Avraam progenituri la fel 
de numeroase ca stelele cerurilor și la fel de îmbelșugate ca nisipul de la ţărmul mării. 
Dumnezeu a grăit folosind imagistica și, din această imagistică, nu este greu de văzut 
că Dumnezeu nu va dărui unul, doi sau chiar și o mie de urmași lui Avraam, ci 
nenumărați urmași, destul cât să devină o multitudine de popoare, pentru că Dumnezeu 
i-a promis lui Avraam că el va fi părintele multor popoare. Așadar, a fost acel număr 
decis de om sau de Dumnezeu? Poate omul controla câţi urmași are? Ține de el? Nu 
ține de om nici măcar dacă are câţiva, fără să mai vorbim de atât de mulţi ca „stelele 
cerului și cât nisipul de pe ţărmul mării”. Cine nu vrea ca urmașii săi să fie mai numeroși 
decât stelele? Din păcate, nu se întâmplă mereu cum dorești. Indiferent de cât de 
talentat sau capabil este un om, nu ţine de el; nimeni nu poate fi în afara a ceea ce 
Dumnezeu a statornicit. Cât de mult ţi-a îngăduit El, atât de mult vei avea: dacă 
Dumnezeu îţi dă puţin, atunci niciodată nu vei avea mult, dacă Dumnezeu îţi dă mult nu 
are rost să fii supărat de cât ai. Nu așa stau lucrurile? Toate acestea ţin de Dumnezeu, 
nu de om! Omul este condus de Dumnezeu și nimeni nu este exceptat! 

Când Dumnezeu a zis „Îţi voi înmulți foarte mult urmașii,” acesta a fost un legământ 
pe care Dumnezeu l-a încheiat cu Avraam și, la fel ca legământul curcubeului, va fi 
înfăptuit pentru eternitate, și a fost totodată și o promisiune a lui Dumnezeu către 
Avraam. Doar Dumnezeu este calificat și capabil să facă o asemenea promisiune să 
devină realitate. Indiferent dacă omul o crede sau nu, indiferent dacă omul o acceptă 
sau nu și indiferent cum o privește și o consideră omul, toate acestea vor fi împlinite, 
până la ultimul detaliu, conform cuvintelor rostite de Dumnezeu. Cuvintele lui Dumnezeu 
nu vor fi modificate datorită schimbărilor din voia sau noțiunile omului, și nu vor fi 

modificate datorită schimbărilor niciunei persoane, eveniment sau lucru. Toate lucrurile 
pot dispărea, dar cuvintele lui Dumnezeu vor rămâne pentru totdeauna. De fapt, ziua în 
care toate lucrurile vor dispărea este exact ziua în care cuvintele lui Dumnezeu vor fi 
complet împlinite pentru că El este Creatorul, El posedă autoritatea Creatorului, puterea 
Creatorului și El controlează toate lucrurile și toată forța vitală; El e capabil să cauzeze 
ceva să iasă din nimic sau să facă din ceva nimic și El controlează transformările tuturor 
lucrurilor din vii în moarte; pentru Dumnezeu nimic nu putea fi mai ușor decât să 
înmulțească sămânţa cuiva. Asta sună fantastic pentru om, ca un basm, dar pentru 
Dumnezeu ceea ce El decide și ce promite să facă nu este fantastic, nici nu este un 
basm. Mai degrabă, este un fapt pe care Dumnezeu deja l-a văzut și care sigur va fi 
realizat. Apreciaţi acest lucru? Au dovedit faptele că urmașii lui Avraam au fost 
numeroși? Cât de numeroși au fost ei? Au fost la fel de numeroși precum „stelele cerului 
și cât nisipul de pe ţărmul mării” de care a zis Dumnezeu? S-au răspândit prin toate 
popoarele și regiunile, în fiecare loc de pe lume? Prin ce a fost înfăptuit acest lucru? A 
fost realizat acest lucru prin autoritatea cuvintelor lui Dumnezeu? Vreme de câteva sute 
sau mii de ani după ce cuvintele lui Dumnezeu au fost rostite, acestea au continuat să 
se împlinească și au devenit permanent fapte; aceasta este tăria cuvintelor lui 
Dumnezeu și dovada autorităţii lui Dumnezeu. Când Dumnezeu a creat toate lucrurile la 
început, Dumnezeu a zis să fie lumină și a fost lumină. Asta s-a întâmplat foarte repede, 
a fost împlinit într-un timp foarte scurt și nu a fost nici o întârziere în realizarea și 
împlinirea acestui lucru; efectele cuvintelor lui Dumnezeu au fost imediate. Ambele au 
fost o etalare a autorităţii lui Dumnezeu, dar când Dumnezeu l-a binecuvântat pe 
Avraam, El a permis omului să vadă o altă parte a esenței autorităţii lui Dumnezeu, 
precum și faptul că autoritatea Creatorului este incomensurabilă și, mai mult decât atât, 
El i-a permis omului să vadă o parte mai concretă, mai minunată a autorităţii Creatorului. 

Odată ce cuvintele lui Dumnezeu sunt rostite, autoritatea lui Dumnezeu preia 
comanda acestei lucrări și faptul promis de gura lui Dumnezeu începe treptat să devină 
realitate. Ca rezultat, încep să apară schimbări printre toate lucrurile, cam la fel cum, la 
venirea primăverii, iarba înverzește, florile înfloresc, mugurii înmuguresc din copaci, 
păsările încep să cânte, gâștele se întorc și câmpurile forfotesc de oameni... Cu venirea 
primăverii, toate lucrurile sunt reîntinerite și aceasta este fapta miraculoasă a 
Creatorului. Când Dumnezeu Își îndeplinește promisiunile, toate lucrurile din ceruri și de 
pe pământ se reînnoiesc și se schimbă conform gândurilor lui Dumnezeu — nimeni nu 
este exceptat. Când o făgăduială sau o promisiune este rostită din gura lui Dumnezeu, 
toate lucrurile servesc pentru împlinirea ei și sunt manevrate pentru împlinirea ei; toate 
creaturile sunt orchestrate și aranjate sub stăpânirea Creatorului, jucându-și rolul 
respectiv și servindu-și funcția respectivă. Aceasta este manifestarea autorității 
Creatorului. Ce vezi în asta? Cum cunoști autoritatea lui Dumnezeu? E vreo limită în 
autoritatea lui Dumnezeu? Există o limită de timp? Se poate spune că are o anumită 
înălțime sau o anumită durată? Se poate spune că are o anumită dimensiune sau forță? 

Poate fi măsurată cu măsura omului? Autoritatea lui Dumnezeu nu pâlpâie, nu vine și 
pleacă și nu există nimeni care să poată măsura cât de măreaţă este autoritatea Sa. 
Indiferent de cât de mult timp trece, când Dumnezeu binecuvântează o persoană, acea 
binecuvântare va continua și continuarea sa va purta mărturie inestimabilei autorităţi a 
lui Dumnezeu și va permite omenirii să vadă, iar şi iar reapariția inepuizabilei forţe vitale 
a Creatorului. Fiecare etalare a autorităţii Sale este demonstraţia perfectă a cuvintelor 
din gura Sa și este demonstrată tuturor lucrurilor și omenirii. Mai mult decât atât, tot ceea 
ce realizează autoritatea Sa este minunat dincolo de orice comparaţie și este absolut 
fără cusur. Se poate spune că gândurile Sale, cuvintele Sale, autoritatea Sa și toată 
lucrarea pe care El o împlinește sunt toate un tablou incomparabil de frumos și pentru 
făpturi, limbajul omenirii este incapabil să articuleze semnificaţia și valoarea acestuia. 
Când Dumnezeu face o promisiune unei persoane, totul despre ea Îi este la fel de 
familiar lui Dumnezeu ca dosul palmei Sale, indiferent că este vorba de unde locuiește 
sau de ceea ce face, de trecutul său înainte sau după ce a primit promisiunea sau de 
cât de mari au fost prefacerile în mediul său de viaţă. Nu contează cât timp trece după 
ce au fost rostite cuvintele lui Dumnezeu, pentru El este ca și cum abia au fost rostite. 
Asta înseamnă că Dumnezeu are puterea și are o asemenea autoritate încât poate ţine 
evidența, poate controla și îndeplini fiecare promisiune pe care o face omenirii și, 
indiferent de care este acea promisiune, indiferent de cât durează pentru a fi complet 
îndeplinită și, mai mult, indiferent cât de mare este întinderea pe care îndeplinirea sa o 
atinge — de exemplu, timpul, geografia sau rasa și așa mai departe — această promisiune 
va fi realizată și îndeplinită și, mai mult, realizarea și îndeplinirea acesteia nu va cere 
nici cel mai mic efort din partea Lui. Ce dovedeşte asta? Dovedește că întinderea 
autorităţii și puterii lui Dumnezeu este suficientă să controleze tot universul și toată 
omenirea. Dumnezeu a făcut lumina, dar asta nu înseamnă că Dumnezeu gestionează 
doar lumina sau că gestionează doar apa deoarece El a creat apa și că toate celelalte 
nu au legătură cu Dumnezeu. Nu ar fi aceasta o înţelegere greșită? Chiar dacă 
binecuvântarea lui Dumnezeu asupra lui Avraam a pălit treptat din memoria omului după 
câteva sute de ani, pentru Dumnezeu, această promisiune a rămas aceeași. Era încă în 
procesul de împlinire și nu s-a oprit niciodată. Omul nu a știut sau auzit niciodată cum 
Dumnezeu Și-a exercitat autoritatea, cum toate lucrurile au fost orchestrate și aranjate 
și cât de multe povestiri minunate au apărut printre toate lucrurile creației lui Dumnezeu 
în timpul acesta, dar fiecare parte minunată a manifestării autorităţii lui Dumnezeu și 
fiecare parte minunată din dezvăluirea faptelor Sale a fost transmisă și preamărită printre 
toate lucrurile, toate lucrurile au fost făcute publice și au vorbit despre faptele 
miraculoase ale Creatorului, iar fiecare poveste mult spusă despre suveranitatea 
Creatorului peste toate lucrurile va fi proclamată de acestea pentru totdeauna. 
Autoritatea prin care Dumnezeu stăpânește peste toate lucrurile și puterea lui 
Dumnezeu arată tuturor lucrurilor că Dumnezeu este prezent peste tot și tot timpul. 
Odată ce ai fost martor la ubicuitatea autorităţii și puterii lui Dumnezeu, ai să vezi că 

Dumnezeu este prezent peste tot și tot timpul. Autoritatea și puterea lui Dumnezeu nu 
sunt constrânse de timp, geografie, spațiu sau de vreo persoană, eveniment sau lucru. 
Amploarea autorităţii și puterii lui Dumnezeu depășește imaginația omului; este de 
nepătruns pentru om, de neimaginat pentru om și nu va fi niciodată complet cunoscută 
de om. 

Unor oameni le place să deducă și să își imagineze, dar cât de departe poate ajunge 
imaginaţia omului? Poate merge dincolo de această lume? Este omul capabil să deducă 
și să își imagineze autenticitatea și acurateţea autorităţii lui Dumnezeu? Sunt deducția 
și imaginaţia omului capabile să îi permită să atingă o cunoaștere a autorităţii lui 
Dumnezeu? Îl pot face ele pe om să aprecieze și să se supună cu adevărat autorității lui 
Dumnezeu? Faptele dovedesc că deducţia și imaginaţia omului sunt doar produse ale 
intelectului său și nu asigură nici cel mai mic ajutor sau beneficiu în cunoașterea 
autorității lui Dumnezeu. După ce au citit știință-ficţiune, unii sunt capabili să își 
imagineze luna sau cum sunt stelele. Totuși, asta nu înseamnă că omul are vreo 
înțelegere a autorităţii lui Dumnezeu. Imaginaţia omului este exact asta: imaginație. 
Despre realitatea acestor lucruri, adică, despre legătura lor cu autoritatea lui Dumnezeu, 
el nu are nici o pricepere. Și ce contează chiar dacă ai fost pe lună? Arată asta că ai o 
înțelegere multidimensională a autorităţii lui Dumnezeu? Arată că ești capabil să îţi 
imaginezi întinderea autorităţii și puterii lui Dumnezeu? Din moment ce deducţia și 
imaginaţia omului sunt incapabile să îi permită să cunoască autoritatea lui Dumnezeu, 
ce ar trebui să facă omul? Cea mai înțeleaptă opţiune ar fi să nu deducă și să nu își 
imagineze, adică, omul nu ar trebui niciodată să se bazeze pe imaginaţie și să depindă 
de deducție când este vorba de cunoașterea autorităţii lui Dumnezeu. Ce vreau să vă 
spun aici? Cunoașterea autorităţii lui Dumnezeu, a puterii lui Dumnezeu, a propriei 
identități a lui Dumnezeu și esenței lui Dumnezeu nu poate fi realizată bazându-te pe 
imaginaţia ta. Din moment ce nu te poţi baza pe imaginaţie pentru a cunoaște autoritatea 
lui Dumnezeu, atunci în ce mod poţi obține o adevărată cunoaștere a autorităţii lui 
Dumnezeu? Modul în care poţi face asta este prin a mânca și a bea cuvintele lui 
Dumnezeu, prin părtășie şi prin experimentarea cuvintelor lui Dumnezeu. Astfel, vei 
avea o experienţă treptată și o dovadă a autorităţii lui Dumnezeu și vei căpăta o 
înțelegere treptată și o cunoaștere graduală a acesteia. Acesta este singurul mod de a 
atinge înțelegerea autorităţii lui Dumnezeu; nu există scurtături. A vă cere să nu vă 
imaginati nu este același lucru cu a vă face să așteptați pasiv distrugerea sau a vă opri 
să faceţi ceva. Să nu îţi foloseşti creierul pentru a gândi și a-ţi imagina înseamnă să nu 
foloseşti logica pentru a deduce, să nu folosești cunoașterea pentru a analiza, să nu 
foloseşti știința ca bază ci, în loc de asta, să apreciezi, să verifici și să confirmi că 
Dumnezeul în care crezi tu are autoritate, să confirmi că El stăpânește peste soarta ta 
și că puterea Lui în toate timpurile dovedește că El este cu adevărat Dumnezeu Însuși, 
prin cuvintele lui Dumnezeu, prin adevăr, prin tot ce întâlneşti în viaţă. Acesta este 
singurul mod de a-L cunoaște pe Dumnezeu. Unii spun că își doresc să găsească o cale 

mai ușoară de a atinge acest ţel, dar vă puteţi gândi la o asemenea cale? Îţi spun eu, nu 
e nevoie să te gândești: nu există alte căi! Singura cale este să știi și să confirmi în mod 
conștient și ferm ceea ce Dumnezeu are și este prin fiecare cuvânt pe care El îl exprimă 
și prin tot ceea ce face El. Aceasta este singura cale de a-L cunoaște pe Dumnezeu. 
Pentru că ceea ce Dumnezeu are și este și tot ceea ce ţine de Dumnezeu nu este fals 
Și gol, ci real. 


Realitatea controlului și a stăpânirii Creatorului asupra tuturor lucrurilor 
și vieţuitoarelor vorbeşte despre adevărata existenţă a autorităţii Creatorului 


La fel, binecuvântarea lui lahve asupra lui lov este consemnată în Cartea lui lov. Ce 
i-a oferit Dumnezeu lui lov? „Așadar, lahve Dumnezeu a binecuvântat a doua jumătate a 
vieţii lui lov mai mult decât la început: căci el avea paisprezece mii de oi și șase mii de 
cămile și o mie de perechi de boi și o mie de măgărițe” (lov 42:12). Din perspectiva 
omului, care au fost aceste lucruri care i-au fost dăruite lui lov? Au fost posesiuni ale 
omenirii? Cu aceste posesiuni, nu ar fi fost lov foarte bogat în acea perioadă? Atunci, 
cum a dobândit asemenea posesiuni? Ce a generat bogăţia sa? Se înțelege de la sine — 
mulțumită binecuvântării lui Dumnezeu, lov a ajuns să le deţină. Cum a văzut lov aceste 
posesiuni și cum a prețuit binecuvântările lui Dumnezeu nu reprezintă ceva despre care 
să discutăm acum. Când e vorba de binecuvântările lui Dumnezeu, toţi oamenii tânjesc, 
zi și noapte, să fie binecuvântaţi de Dumnezeu, dar omul nu are control asupra a câte 
posesiuni poate obţine în timpul vieţii sale sau dacă poate primi binecuvântări de la 
Dumnezeu - acesta este un fapt indiscutabil! Dumnezeu are autoritatea și puterea de a 
dărui oricâte posesiuni omului, de a-i permite omului să obțină orice blagoslovire, și 
totuși există un principiu al binecuvântărilor lui Dumnezeu. Ce fel de oameni 
binecuvântează Dumnezeu? El binecuvântează oamenii care Îi plac, bineînţeles! 
Avraam și lov au fost amândoi binecuvântaţi de Dumnezeu, dar binecuvântările pe care 
le-au primit ei nu au fost aceleași. Dumnezeu l-a binecuvântat pe Avraam cu urmași la 
fel de numeroși ca nisipul și stelele. Când Dumnezeu l-a binecuvântat pe Avraam, El a 
făcut ca urmașii unui singur om și un singur popor să devină prosperi și puternici. Prin 
asta, autoritatea lui Dumnezeu a condus omenirea ce respira suflarea lui Dumnezeu 
între toate lucrurile și vieţuitoarele. Sub stăpânirea autorităţii lui Dumnezeu, această 
omenire a proliferat și a existat cu rapiditatea decisă de Dumnezeu și la proporțiile decise 
de Dumnezeu. În mod concret, viabilitatea, rata de răspândire și speranţa de viață a 
acestui popor au fost toate parte a aranjamentelor lui Dumnezeu și principiul a toate 
acestea s-a bazat în întregime pe promisiunea pe care Dumnezeu i-a făcut-o lui Avraam. 
Adică, indiferent de circumstanțe, promisiunile lui Dumnezeu aveau să înainteze fără 
obstacole și să fie realizate sub providenţa autorităţii lui Dumnezeu. Prin promisiunea pe 
care Dumnezeu i-a făcut-o lui Avraam, indiferent de transformările lumii, indiferent de 
eră, indiferent de catastrofele îndurate de omenire, urmașii lui Avraam nu se vor 
confrunta cu riscul nimicirii și poporul lor nu se va stinge. Binecuvântarea lui Dumnezeu 

asupra lui lov, însă, l-a făcut pe acesta extrem de bogat. Ce i-a dat Dumnezeu a fost o 
abundență de vieţuitoare cu suflare în ele, ale căror specificităţi — numărul lor, viteza de 
înmulțire, rata de supraviețuire, cantitatea de grăsime din trupurile lor și tot așa — au fost 
de asemenea controlate de Dumnezeu. Chiar dacă aceste viețuitoare nu aveau 
capacitatea de a vorbi, și ele erau parte a aranjamentelor Creatorului, iar principiul din 
spatele aranjamentelor lui Dumnezeu pentru ele a fost stabilit pe baza binecuvântărilor 
pe care Dumnezeu i le-a promis lui lov. În binecuvântările pe care Dumnezeu le-a oferit 
lui Avraam și lui lov, chiar dacă promisiunile au fost diferite, autoritatea cu care Creatorul 
a condus toate lucrurile și vieţuitoarele a fost aceeași. Fiecare detaliu al autorității și 
puterii lui Dumnezeu este exprimat în diferitele Lui promisiuni și binecuvântări date lui 
Avraam și lov și arată omenirii, încă odată, că autoritatea lui Dumnezeu este mult dincolo 
de imaginația omului. Aceste detalii spun omenirii încă o dată că, dacă dorește să 
cunoască autoritatea lui Dumnezeu, atunci acest lucru poate fi împlinit numai prin 
cuvintele lui Dumnezeu și prin experimentarea lucrării lui Dumnezeu. 

Autoritatea lui Dumnezeu de suveranitate asupra tuturor lucrurilor îi permite omului 
să observe un fapt: autoritatea lui Dumnezeu nu este doar întrupată în cuvintele „Și 
Dumnezeu a zis să fie lumină și a fost lumină și Să fie întinderea cerurilor și a fost 
întinderea cerurilor și Să fie pământ și a fost pământ,” ci, mai mult decât atât, autoritatea 
Lui e întruchipată în felul în care a făcut El ca lumina să continue, a împiedicat întinderea 
cerului să dispară și a ținut pământul pentru totdeauna separat de apă, ca și detaliile 
despre felul în care a condus și gestionat toate lucrurile pe care le-a creat: lumină, 
întinderea cerului și pământ. Ce altceva mai vedeți în binecuvântarea omenirii de către 
Dumnezeu? Clar, după ce Dumnezeu i-a binecuvântat pe Avraam și lov, pașii lui 
Dumnezeu nu s-au oprit, pentru că El abia începuse să Își exercite autoritatea și 
intenţiona să transforme fiecare cuvânt al Său în realitate și să facă fiecare din detaliile 
pe care le grăise să devină adevărate; și astfel, în anii ce au urmat, El a continuat să 
facă tot ceea ce intenţionase. Deoarece Dumnezeu are autoritate, poate să îi pară 
omului că Dumnezeu doar trebuie să vorbească și, fără să ridice un deget, toate 
chestiunile și lucrurile sunt împlinite. Asemenea închipuiri sunt ridicole! Dacă adopti o 
singură perspectivă asupra statornicirii legământului lui Dumnezeu cu omul folosind 
cuvintele și nu ești capabil să vezi diferitele semne și fapte ale autorităţii lui Dumnezeu 
ce stăpânește asupra existenţei tuturor lucrurilor, atunci înțelegerea ta asupra autorității 
lui Dumnezeu este atât de găunoasă și de ridicolă! Dacă omul își imaginează pe 
Dumnezeu fiind astfel, atunci, trebuie spus, cunoașterea omului asupra lui Dumnezeu a 
ajuns la efortul final și a ajuns într-o fundătură, fiindcă Dumnezeul pe care și-L 
imaginează omul este doar o mașină de emis ordine, nu Dumnezeul ce are autoritatea. 
Ce ai văzut prin exemplele lui Avraam și lov? Ai văzut adevărata față a autorităţii și 
puterii lui Dumnezeu? După ce Dumnezeu i-a binecuvântat pe Avraam și lov, El nu a 
rămas unde era și nici nu Și-a pus mesagerii la muncă în timp ce aștepta să vadă care 
va fi rezultatul. Dimpotrivă, imediat ce Dumnezeu Și-a rostit cuvintele, sub călăuzirea 

autorităţii lui Dumnezeu, toate lucrurile au început să se conformeze cu lucrarea pe care 
Dumnezeu intenţiona să o facă și au fost pregătiţi oamenii, lucrurile și obiectele pe care 
le-a cerut Dumnezeu. Adică, imediat ce vorbele au fost rostite din gura lui Dumnezeu, 
autoritatea lui Dumnezeu a început să fie exercitată pe tot pământul și El a stabilit un 
curs pentru a se realiza și îndeplini promisiunile pe care El le-a făcut lui Avraam și lov, 
făcând în același timp toate planurile și pregătirile potrivite pentru tot ce era nevoie la 
fiecare pas și fiecare etapă cheie pe care El plănuise să o ducă la bun sfârșit. În tot acest 
timp, Dumnezeu nu Şi-a manevrat doar mesagerii, ci și toate lucrurile care fuseseră 
create de El. Asta înseamnă că aria în care autoritatea lui Dumnezeu a fost exercitată 
nu a inclus doar mesagerii, ci toate lucrurile din creaţie, care au fost manevrate pentru 
a se conforma cu lucrarea pe care El intenţiona să o împlinească; acestea au fost 
modurile specifice în care autoritatea lui Dumnezeu a fost exercitată. În închipuirile 
voastre, unii pot avea următoarea înțelegere a autorităţii lui Dumnezeu: Dumnezeu are 
autoritate și Dumnezeu are putere și astfel Dumnezeu nu trebuie decât să rămână în al 
treilea Cer sau într-un loc fix și nu trebuie să facă nicio lucrare anume, și întregimea 
lucrării lui Dumnezeu este terminată prin gândurile Sale. Unii ar putea, de asemenea, să 
creadă că, deși Dumnezeu l-a binecuvântat pe Avraam, Dumnezeu nu a trebuit să facă 
nimic și a fost de ajuns pentru El doar să-Și rostească cuvintele. Chiar așa s-a întâmplat? 
Evident că nu! Chiar dacă Dumnezeu posedă autoritate și putere, autoritatea Sa este 
adevărată și reală, nu goală. Autenticitatea și realitatea autorităţii și puterii lui Dumnezeu 
sunt treptat dezvăluite și întrupate în creaţia Sa a tuturor lucrurilor, în controlul Său 
asupra tuturor lucrurilor și în procesul prin care conduce și gestionează omenirea. 
Fiecare metodă, fiecare perspectivă și fiecare detaliu al stăpânirii lui Dumnezeu asupra 
omenirii și a tuturor lucrurilor și toată lucrarea pe care El a realizat-o, ca și înțelegerea 
Lui a tuturor lucrurilor — literalmente toate dovedesc că autoritatea și puterea lui 
Dumnezeu nu sunt vorbe goale. Autoritatea și puterea Lui sunt manifestate și dezvăluite 
constant și în toate lucrurile. Aceste manifestări și dezvăluiri vorbesc despre adevărata 
existență a autorității lui Dumnezeu, pentru că El Își folosește autoritatea și puterea 
pentru a-Și continua lucrarea, pentru a porunci tuturor lucrurilor și pentru a conduce în 
fiecare moment; puterea și autoritatea Sa nu pot fi înlocuite nici de îngeri, nici de 
mesagerii lui Dumnezeu. Dumnezeu a hotărât ce binecuvântări să le dăruiască lui 
Avraam și lov — a decizia luată de Dumnezeu. Chiar dacă mesagerii lui Dumnezeu i-au 
vizitat personal pe Avraam și pe lov, acţiunile lor s-au bazat pe poruncile lui Dumnezeu 
și s-au desfășurat sub autoritatea lui Dumnezeu și, de asemenea, mesagerii au fost sub 
suveranitatea lui Dumnezeu. Chiar dacă omul îi vede pe mesagerii lui Dumnezeu 
vizitându-l pe Avraam și nu Îl vede pe lahve Dumnezeu făcând personal ceva în relatările 
Bibliei, de fapt, Singurul care Își exercită cu adevărat puterea și autoritatea este 
Dumnezeu Însuși, și asta nu suportă nicio îndoială din partea niciunui om! Chiar dacă ai 
văzut că îngerii și mesagerii au o mare putere, au împlinit miracole sau că au făcut niște 
lucruri însărcinaţi de Dumnezeu, acţiunile lor au fost pur și simplu pentru a termina 

însărcinarea dată de către Dumnezeu, și nu sunt, sub nicio formă, o etalare a autorităţii 
lui Dumnezeu — pentru că niciun om sau obiect nu are sau posedă autoritatea Creatorului 
de a crea toate lucrurile și a conduce toate lucrurile. Astfel, niciun om sau obiect nu poate 
exercita sau demonstra autoritatea Creatorului. 


Autoritatea Creatorului este imuabilă și de neofensat 

Ce aţi văzut în aceste trei părţi ale Scripturii? Aţi văzut că există un principiu prin 
care Dumnezeu Își exercită autoritatea? De exemplu, Dumnezeu a folosit un curcubeu 
pentru a stabili un legământ cu omul — El a plasat un curcubeu în nori pentru a spune 
omului că nu va mai folosi niciodată potopul pentru a distruge lumea. Este curcubeul pe 
care oamenii îl văd acum același cu cel grăit din gura lui Dumnezeu? Natura și sensul 
lui s-au schimbat? Fără îndoială că nu. Dumnezeu Și-a folosit autoritatea pentru a 
întreprinde acţiunea, iar legământul pe care El l-a încheiat cu omul a continuat până 
astăzi, și timpul când acest legământ se va schimba va fi, bineînţeles, decizia lui 
Dumnezeu. După ce Dumnezeu a spus: „pun în nori curcubeul Meu”, Dumnezeu a 
respectat mereu acest legământ, până astăzi. Ce vezi în asta? Deşi Dumnezeu deţine 
autoritate și putere, El este foarte riguros și principial în acţiunile Sale și Își respectă 
cuvântul. Rigurozitatea Sa și principiile acţiunilor Sale arată neofensabilitatea 
Creatorului și caracterul de neînvins al autorităţii Creatorului. Chiar dacă El posedă 
autoritatea supremă și toate lucrurile sunt sub stăpânirea Sa și chiar dacă El are puterea 
de a conduce toate lucrurile, Dumnezeu nu Și-a stricat sau întrerupt propriul plan și, de 
fiecare dată când Își exercită autoritatea, acest lucru este în strictă concordanţă cu 
propriile Lui principii, urmează precis ceea ce a fost rostit din gura Sa și urmează pașii 
și obiectivele planului Său. E de la sine înţeles, toate lucrurile stăpânite de Dumnezeu 
se supun și ele principiilor prin care se exercită autoritatea lui Dumnezeu, și niciun om 
sau lucru nu este exceptat de la aranjamentele autorităţii Sale, nici nu poate modifica 
principiile după care se exercită autoritatea Sa. În ochii lui Dumnezeu, aceia care sunt 
binecuvântaţi primesc norocul adus de autoritatea Sa, iar cei care sunt blestemaţi își 
primesc pedeapsa datorită autorităţii lui Dumnezeu. Sub stăpânirea autorităţii lui 
Dumnezeu, niciun om sau lucru nu este exceptat de la exercitarea autorităţii Sale, nici 
nu poate modifica principiile după care se exercită autoritatea Sa. Autoritatea Creatorului 
nu este modificată de nicio schimbare în niciun aspect și, la fel, principiile după care se 
exercită autoritatea Sa nu se modifică pentru niciun motiv. Cerul și pământul pot trece 
prin mari transformări, dar autoritatea Creatorului nu se va schimba; toate lucrurile pot 
dispărea, dar autoritatea Creatorului nu va dispărea niciodată. Aceasta este esenţa 
autorității imuabile și neofensabile a Creatorului și aceasta este însăși unicitatea 
Creatorului! 

Cuvintele de mai jos sunt indispensabile pentru a cunoaște autoritatea lui Dumnezeu, 
iar înţelesul lor este dat în părtășia de mai jos. Să continuăm să citim Scriptura. 

4. Porunca lui Dumnezeu pentru Satana 


lov 2:6 Și lahve Dumnezeu i-a spus Satanei „lată, este în mâna ta; dar cruță-i viața”. 


Satana nu a îndrăznit niciodată să încalce autoritatea Creatorului și, din 
această cauză, toate lucrurile trăiesc în ordine 


ii 


Acesta este un fragment din Cartea lui lov și „el” în aceste cuvinte se referă la lov. 
Deși concisă, această frază elucidează multe chestiuni. Descrie un schimb de cuvinte 
neobișnuit între Dumnezeu și Satana în lumea spirituală și ne spune că obiectul 
cuvintelor lui Dumnezeu este Satana. De asemenea, relatează exact ceea ce a fost spus 
de către Dumnezeu. Cuvintele lui Dumnezeu au fost o poruncă și un ordin pentru 
Satana. Detaliile specifice ale acestui ordin se referă la cruţarea vieții lui lov și arată 
unde Dumnezeu a tras linie în comportamentul Satanei faţă de lov — Satana a trebuit să 
îi cruţe viaţa lui lov. Primul lucru pe care îl aflăm din această frază este că acestea au 
fost cuvinte rostite de Dumnezeu către Satana. Potrivit textului original al Cărţii lui lov, 
ni se spune împrejurarea pentru asemenea cuvinte: Satana dorea să îl acuze pe lov, 
așa că a trebuit să obţină acordul lui Dumnezeu înainte de a putea să îl ispitească pe 
acesta. Când a consimţit la cererea Satanei de a-l ispiti pe lov, Dumnezeu i-a pus 
Satanei următoarea condiţie: „lov este în mâna ta; dar cruță-i viața”. Care este natura 
acestor cuvinte? Ele sunt clar o poruncă, un ordin. Înţelegând natura acestor cuvinte, ar 
trebui, bineînţeles, să pricepi că Acela care a emis acest ordin era Dumnezeu și cel ce 
a primit acest ordin și s-a supus a fost Satana. Nu mai trebuie menţionat, în acest ordin, 
că relaţia dintre Dumnezeu și Satana este evidentă pentru oricine citește aceste cuvinte. 
Bineînţeles, aceasta este de asemenea și relaţia dintre Dumnezeu și Satana în lumea 
spirituală și diferenţa dintre identitatea și statutul lui Dumnezeu și al Satanei, prevăzută 
în relatările schimburilor de replici dintre Dumnezeu și Satana în Scripturi și reprezintă 
diferenţa clară dintre identitatea și statutul lui Dumnezeu și al Satanei despre care, până 
în acest moment, omul poate afla din exemplul concret și mărturia contextuală. În acest 
punct, trebuie să spun că relatarea acestor cuvinte reprezintă un document important 
pentru cunoașterea de către omenire a identităţii și statutului lui Dumnezeu și oferă 
informaţii importante pentru cunoașterea lui Dumnezeu de către omenire. Prin 
intermediul acestui schimb de replici dintre Creator și Satana în lumea spirituală, omul 
poate să înțeleagă încă un aspect specific din autoritatea Creatorului. Aceste cuvinte 
sunt o altă mărturie a unicei autorităţi a Creatorului. 

Din afară, lahve Dumnezeu intră într-un dialog cu Satana. În ceea ce privește 
esența, atitudinea cu care lahve Dumnezeu vorbește și poziția în care stă sunt mai 
presus decât Satana. Adică, lahve Dumnezeu îi poruncește Satanei, pe ton de ordin și 
îi spune Satanei ce ar trebui să facă și ce nu, că lov este deja în mâinile lui și că este 
liber să îl trateze pe lov cum dorește — dar că nu îi poate lua viaţa lui lov. Subtextul este 
că, deși lov a fost plasat în mâinile Satanei, viaţa lui nu îi este dată Satanei; nimeni nu 
poate lua viaţa lui lov din mâinile lui Dumnezeu decât dacă îi este permis de Dumnezeu. 


232 


Atitudinea lui Dumnezeu este clar articulată în această poruncă pentru Satana, iar 
această poruncă, de asemenea, manifestă și dezvăluie poziţia din care lahve Dumnezeu 
conversează cu Satana. Prin aceasta, lahve Dumnezeu nu doar că deține statutul lui 
Dumnezeu care a creat lumina, aerul, toate lucrurile și toate vietățile, a lui Dumnezeu ce 
deține suveranitatea asupra tuturor lucrurilor și vietăţilor, dar și pe aceea a lui Dumnezeu 
care stăpâneşte omenirea și stăpânește Gheena, Dumnezeu care controlează viața și 
moartea tuturor vietăţilor. În lumea spirituală, cine în afară de Dumnezeu ar îndrăzni să 
emită un asemenea ordin către Satana? Și de ce Dumnezeu a emis personal ordinul 
Său către Satana? Deoarece viața omului, inclusiv cea a lui lov, este controlată de 
Dumnezeu. Dumnezeu nu i-a permis Satanei să îl rănească sau să îi ia viața lui lov și 
chiar și atunci când Dumnezeu i-a permis Satanei să îl ispitească pe lov, Dumnezeu Și- 
a amintit să emită în mod special un asemenea ordin și i-a poruncit încă o dată Satanei 
să nu îi ia viaţa lui lov. Satana nu a îndrăznit niciodată să încalce autoritatea lui 
Dumnezeu și, mai mult decât atât, a ascultat întotdeauna cu atenție și s-a supus 
ordinelor și poruncilor concrete ale lui Dumnezeu, neîndrăznind niciodată să le sfideze 
și, bineînţeles, neîndrăznind să modifice liber niciunul dintre ordinele lui Dumnezeu. 
Acestea sunt limitele stabilite de Dumnezeu pentru Satana, așa că Satana nu a îndrăznit 
niciodată să depășească aceste limite. Nu este aceasta puterea autorității lui 
Dumnezeu? Nu este o mărturie a autorităţii lui Dumnezeu? Satana are o înțelegere mult 
mai clară decât omenirea despre cum să se comporte față de Dumnezeu și cum să ÎI 
privească pe Dumnezeu, și astfel, în lumea spirituală, Satana vede statutul și autoritatea 
lui Dumnezeu foarte limpede și are o apreciere profundă a puterii autorității lui 
Dumnezeu și a principiilor din spatele exercitării autorităţii Lui. Nu îndrăznește deloc să 
nu ţină seama de ele, nici nu îndrăznește să le încalce în vreun fel sau să facă ceva care 
să încalce autoritatea lui Dumnezeu și nu îndrăznește să provoace mânia lui Dumnezeu 
în vreun fel. Deși este rău și arogant prin natura sa, Satana nu a îndrăznit niciodată să 
treacă peste graniţele și limitele stabilite pentru el de către Dumnezeu. Milioane de ani, 
a respectat cu strictețe aceste granițe, a ascultat de fiecare poruncă și ordin date de 
Dumnezeu și niciodată nu a îndrăznit să încalce consemnul. Deși este răuvoitor, Satana 
este mult mai înțelept decât omenirea stricată; cunoaște identitatea Creatorului și își 
cunoaște propriile limite. Din acţiunile „supuse” ale Satanei se poate vedea că 
autoritatea și puterea lui Dumnezeu sunt edicte cerești care nu pot fi încălcate de către 
Satana, iar asta tocmai datorită unicităţii și autorităţii lui Dumnezeu, prin care toate 
lucrurile se schimbă și se dezvoltă în mod ordonat, prin care omenirea poate trăi și se 
poate înmuulţi în cursul stabilit de Dumnezeu, cu nimeni și nimic în stare să strice această 
ordine și cu nimeni și nimic în stare să schimbe această lege — pentru că toate provin 
din mâinile Creatorului și din porunca și autoritatea Creatorului. 


Doar Dumnezeu, care are identitatea Creatorului, posedă unica autoritate 


Identitatea specială a Satanei i-a făcut pe mulţi oameni să arate un puternic interes 

pentru manifestările acestuia în diferite aspecte. Sunt chiar mulţi oameni nesăbuiţi care 
cred că, la fel ca Dumnezeu, Satana posedă și el autoritate, pentru că Satana poate să 
arate miracole și poate să facă lucruri imposibile pentru omenire. Astfel, în plus față de 
venerarea lui Dumnezeu, omenirea i-a rezervat și Satanei un loc special în inimă, ba 
chiar îl venerează pe Satana ca Dumnezeu. Acești oameni sunt și jalnici și detestabili. 
Sunt jalnici din cauza ignoranței lor și detestabili din cauza ereziei lor și a substanței 
inerent rele. În acest moment, simt că este necesar să vă instruiesc despre ce este 
autoritatea, ce simbolizează și ce reprezintă aceasta. În mare, Dumnezeu Însuși este 
autoritatea, autoritatea Sa simbolizează supremaţia și esența lui Dumnezeu, iar 
autoritatea lui Dumnezeu Însuși reprezintă statutul și identitatea lui Dumnezeu. Aceasta 
fiind situaţia, îndrăznește Satana să spună că și el însuși este Dumnezeu? Îndrăznește 
Satana să spună că el a creat toate lucrurile și că stăpânește peste toate lucrurile? Sigur 
că nu. Pentru că este incapabil să creeze toate lucrurile; până acum, nu a făcut nimic 
creat de Dumnezeu și nu a creat nimic care să aibă viață. Pentru că nu are autoritatea 
lui Dumnezeu, el nu ar putea avea niciodată statutul și identitatea lui Dumnezeu iar acest 
lucru este determinat de propria lui esenţă. Are aceeași putere ca Dumnezeu? Sigur că 
nu! Cum numim noi actele Satanei și miracolele arătate de Satana? Este aceasta 
putere? Poate fi numită autoritate? Sigur că nu! Satana dirijează valul răului și 
deranjează, strică și dăunează fiecărui aspect din lucrarea lui Dumnezeu. În ultimele 
câteva mii de ani, pe lângă stricarea și abuzarea omenirii și ademenirea și amăgirea 
omului înspre depravare și spre respingerea lui Dumnezeu, astfel încât omul să meargă 
înspre valea morţii, a făcut Satana orice lucru care ar merita cea mai mică comemorare, 
apreciere sau preţuire din partea omului? Dacă Satana ar fi fost autoritate și putere, ar 
fi fost omenirea stricată de el? Dacă Satana ar fi fost autoritate și putere, ar fi fost 
omenirea vătămată de el? Dacă Satana ar fi fost putere și autoritate, L-ar fi abandonat 
omenirea pe Dumnezeu și s-ar fi întors spre moarte? De vreme ce Satana nu are 
autoritate sau putere, ce ar trebui să concluzionăm despre esenţa a tot ceea ce face? 
Există aceia care definesc tot ceea ce face Satana ca o simplă înșelăciune, dar Eu cred 
că o asemenea definiţie nu este atât de potrivită. Sunt faptele rele ale stricării omenirii 
simplă înșelăciune? Puterea răului cu care Satana l-a abuzat pe lov și dorinţa feroce de 
a-l abuza și devora nu ar fi putut fi atinse doar prin simpla înșelăciune. Privind înapoi, 
într-o clipită, turmele și cirezile lui lov, împrăștiate pretutindeni peste dealuri și munți, au 
dispărut; într-o clipă, marea avere a lui lov a dispărut. Putea fi obținut acest lucru printr- 
o simplă înșelăciune? Natura a tot ceea ce face Satana corespunde și se potrivește cu 
termeni negativi precum stricat, deranjat, distrus, vătămat, rău, vrăjmășie și întuneric, 
astfel că apariţia a tot ceea ce este nedrept și rău este inextricabil legată de acte ale 
Satanei și este inseparabilă de esenţa rea a Satanei. Indiferent de cât de „puternic” este 
Satana, indiferent de cât de insolent și ambițios este, indiferent de cât de mare îi este 
abilitatea de a provoca pagube, indiferent de cât de cuprinzătoare sunt tehnicile cu care 
strică și ademenește omul, indiferent de cât de isteţe sunt păcălelile și uneltirile cu care 

îl sperie pe om, indiferent de cât de schimbătoare este forma în care există, nu a fost 
niciodată capabil să creeze o singură fiinţă vie, nu a fost niciodată capabil să stabilească 
legi sau reguli pentru existenţa tuturor lucrurilor și nu a fost niciodată capabil să conducă 
sau să controleze vreun obiect, fie el însufleţit sau neînsufleţit. În cosmos și pe bolta 
cerească, nu există o singură persoană sau obiect care să fie născut din el sau să existe 
datorită lui; nu există o singură persoană sau obiect condus de el ori controlat de el. 
Dimpotrivă, nu doar că trebuie să trăiască sub stăpânirea lui Dumnezeu dar, mai mult 
decât atât, trebuie să se supună tuturor ordinelor și poruncilor lui Dumnezeu. Fără 
permisiunea lui Dumnezeu, este dificil pentru Satana să atingă fie şi un strop de apă sau 
un grăunte de nisip de pe pământ; fără permisiunea lui Dumnezeu, Satana nu este liber 
să miște furnicile de pe pământ, ca să nu mai vorbim de omenire, care a fost creată de 
Dumnezeu. În ochii lui Dumnezeu, Satana este inferior crinilor de pe munte, păsărilor ce 
zboară în aer, peștilor din mare și viermilor de pe pământ. Rolul acestuia între toate 
lucrurile este să servească toate lucrurile, să lucreze pentru omenire și să slujească 
lucrării lui Dumnezeu și planului Său de gestionare (planul mântuirii). Indiferent de cât 
de răuvoitoare îi este natura sau cât de rea îi este esenţa, singurul lucru pe care îl poate 
face este să își respecte ascultător funcţia: să Îi slujească lui Dumnezeu și să asigure 
un contrapunct lui Dumnezeu. Astfel este esenţa și poziţia Satanei. Esenţa sa este 
deconectată de la viaţă, deconectată de la putere, deconectată de la autoritate; este 
doar o jucărie în mâinile lui Dumnezeu, doar o mașinărie în slujba lui Dumnezeu! 

Înţelegând adevărata față a Satanei, mulţi oameni încă nu înţeleg ce este 
autoritatea, așa că lasă-Mă să-ţi spun! Autoritatea în sine poate fi explicată ca puterea 
lui Dumnezeu. În primul rând, se poate spune cu certitudine că ambele, autoritatea și 
puterea, sunt pozitive. Nu au nicio conexiune cu nimic negativ și nu sunt legate de nicio 
fiinţă creată sau necreată. Puterea lui Dumnezeu este capabilă să creeze lucruri în orice 
formă care are viaţă și vitalitate, iar acest lucru este determinat de viaţa lui Dumnezeu. 
Dumnezeu este viață, astfel El este sursa tuturor vietăţilor. Mai departe, autoritatea lui 
Dumnezeu poate face ca toate viețuitoarele să se supună fiecărui cuvânt a lui 
Dumnezeu, adică să apară pe lume în concordanţă cu cuvintele din gura lui Dumnezeu, 
să trăiască și să se reproducă prin porunca lui Dumnezeu, după care Dumnezeu 
stăpânește și poruncește tuturor vietăţilor și niciodată nu va fi nicio deviaţie, în vecii 
vecilor. Nicio persoană sau obiect nu are aceste lucruri; doar Creatorul posedă și poartă 
o asemenea putere, și astfel, este numită autoritate. Aceasta este unicitatea Creatorului. 
Ca atare, indiferent dacă este cuvântul „autoritate” în sine sau esenţa acestei autorităţi, 
fiecare poate fi asociată doar cu Creatorul, deoarece este un simbol al identităţii și al 
esenței unice ale Creatorului și reprezintă identitatea și statutul Creatorului; în afara 
Creatorului, nimeni și nimic nu poate fi asociat cu cuvântul „autoritate”. Aceasta este o 
interpretare a autorităţii unice a Creatorului. 

Chiar dacă Satana s-a uitat la lov cu ochi pizmași, fără permisiunea lui Dumnezeu, 
nu a îndrăznit să se atingă de un fir de păr de pe corpul lui lov. Deși Satana este inerent 

crud și rău, după ce Dumnezeu a emis un ordin către el, el nu are altă opțiune decât să 
urmeze porunca lui Dumnezeu. Astfel, chiar dacă Satana era frenetic ca un lup printre 
oi când a venit peste lov, nu a îndrăznit să uite limitele stabilite de Dumnezeu, nu a 
îndrăznit să încalce ordinele lui Dumnezeu și, în tot ce a făcut, Satana nu a îndrăznit să 
devieze de la principiile și limitele cuvintelor lui Dumnezeu -— nu este acesta un fapt? Din 
aceasta se poate vedea că Satana nu îndrăznește să nesocotească niciunul dintre 
cuvintele lui lahve Dumnezeu. Pentru Satana, fiecare cuvânt din gura lui Dumnezeu este 
un ordin și o lege cerească, o expresie a autorității lui Dumnezeu — pentru că în spatele 
fiecărui cuvânt al lui Dumnezeu se află pedeapsa lui Dumnezeu pentru cei care Îi încalcă 
ordinele și pentru cei ce nu se supun și se opun legilor cerești. Satana știe clar că, dacă 
încalcă ordinele lui Dumnezeu, atunci trebuie să accepte consecinţele încălcării 
autorităţii lui Dumnezeu și ale opoziţiei față de legile cerești. Care sunt exact aceste 
consecințe? E de la sine înţeles că acestea sunt pedeapsa lui Dumnezeu. Acţiunile 
Satanei asupra lui lov au fost pur și simplu un microcosm al stricăciunii omului, iar când 
Satana a întreprins aceste acţiuni, limitele pe care Dumnezeu le-a stabilit și ordinele pe 
care El le-a emis pentru Satana au fost pur și simplu un microcosm al principiilor din 
spatele a tot ceea ce face. În plus, rolul și poziţia Satanei în această chestiune a fost pur 
și simplu un microcosm al rolului și poziţiei sale în lucrarea gestionării lui Dumnezeu, iar 
completa supunere a Satanei față de Dumnezeu în ispitirea lui lov a fost pur și simplu 
un microcosm al felului în care Satana nu îndrăznește să afișeze nici cea mai mică 
opoziţie față de Dumnezeu în lucrarea gestionării lui Dumnezeu. Ce avertisment vă dau 
aceste microcosmuri? Printre toate lucrurile, inclusiv Satana, nu există nimeni și nimic 
care să încalce legile și edictele cerești stabilite de către Creator și nimeni și nimic care 
îndrăznește să încalce aceste legi și edicte cerești, pentru că nimeni și nimic nu poate 
modifica sau scăpa de pedeapsa pe care Creatorul o aplică celor ce nu le dau ascultare. 
Doar Creatorul poate stabili legi și edicte cerești, doar Creatorul are puterea de a le 
aplica și doar puterea Creatorului nu poate fi încălcată de nimeni şi de nimic. Aceasta 
este autoritatea unică a Creatorului, iar această autoritate este supremă printre toate 
lucrurile și, astfel, este imposibil să zici că „Dumnezeu este cel mai mare și Satana este 
numărul doi”. În afara Creatorului care posedă autoritatea unică, nu există alt 
Dumnezeu! 

Acum aveţi o nouă cunoaștere a autorităţii lui Dumnezeu? În primul rând, există o 
diferenţă între autoritatea lui Dumnezeu, abia menţionată, și puterea omului? Care este 
acea diferenţă? Unii oameni zic că nu există comparaţie între acestea două. Este corect! 
Deși oamenii zic că nu există comparaţie între acestea două, în gândurile și noțiunile 
omului, puterea omului este deseori confundată cu autoritatea, iar cele două sunt 
adesea comparate una lângă alta. Ce se întâmplă aici? Nu fac oamenii greșeala să le 
substituie una alteia inadecvat? Cele două sunt neconectate și nu există comparații între 
ele, totuși oamenii nu se pot abţine. Cum ar trebui rezolvată această chestiune? Dacă 
dorești cu adevărat să găsești o rezolvare, singurul mod este să înţelegi și să cunoști 

autoritatea unică a lui Dumnezeu. După ce înţelegi și cunoşti autoritatea Creatorului, nu 
vei mai menţiona puterea omului și autoritatea lui Dumnezeu în aceeași răsuflare. 

La ce se referă puterea omului? Pe scurt, este o abilitate sau pricepere care 
facilitează firea stricată, dorinţele și ambițiile omului să fie extinse sau împlinite în cea 
mai mare măsură. Se consideră asta autoritate? Indiferent de cât de umflate sau 
profitabile sunt ambițiile și dorinţele omului, nu se poate spune că acea persoană posedă 
autoritate; cel mult această umflare și succesul sunt pur și simplu o demonstraţie a 
caraghioslâcului Satanei cu omul, cel mult este o farsă în care Satana îl joacă pe propriul 
lui înaintaș pentru a-și împlini ambiția de a fi Dumnezeu. 

Cât de exact vezi acum autoritatea lui Dumnezeu? Acum, că aceste cuvinte au fost 
părtășite, ar trebui să ai o nouă cunoaștere a autorităţii lui Dumnezeu. Așadar, vă întreb: 
ce simbolizează autoritatea lui Dumnezeu? Simbolizează identitatea lui Dumnezeu 
Însuși? Simbolizează puterea lui Dumnezeu Însuși? Simbolizează statutul unic al lui 
Dumnezeu Însuși? Dintre toate lucrurile, în care ai văzut autoritatea lui Dumnezeu? Cum 
ai văzut-o? În ceea ce privește cele patru anotimpuri experimentate de om, poate cineva 
schimba legea alternanţei dintre primăvară, vară, toamnă și iarnă? Primăvara, copacii 
înmuguresc și înfloresc; vara sunt acoperiţi de frunze; toamna dau rod, iar iarna cad 
frunzele. Poate cineva să modifice această lege? Reflectă aceasta o latură a autorității 
lui Dumnezeu? Dumnezeu a spus „Să fie lumină,” și a fost lumină. Această lumină mai 
există? Datorită cui există? Există datorită cuvintelor lui Dumnezeu, bineînţeles, și 
datorită autorităţii lui Dumnezeu. Aerul creat de Dumnezeu încă există? Aerul pe care îl 
respiră omul vine de la Dumnezeu? Poate lua cineva lucrurile care vin de la Dumnezeu? 
Poate cineva modifica esenţa și funcţia lor? Poate cineva confunda noaptea și ziua 
alocate de Dumnezeu și legea nopții și a zilei ordonată de Dumnezeu? Poate Satana să 
facă un asemenea lucru? Chiar dacă nu dormi noaptea și iei noaptea drept zi, atunci 
este tot noapte; poţi să îţi schimbi rutina zilnică, dar nu poţi să schimbi legea alternanţei 
dintre noapte și zi — acest fapt nu poate fi modificat de nici o persoană, nu-i așa? Este 
cineva capabil să facă leul să are pământul ca un bou? Este cineva capabil să 
transforme un elefant într-un măgar? Este cineva capabil să facă o găină să se avânte 
prin aer ca un vultur? Este cineva capabil să facă un lup să mănânce iarbă ca o oaie? 
(Nu.) Este cineva capabil să facă peștii din apă să traiască pe uscat? Acest lucru nu 
poate fi făcut de oameni. De ce nu? Pentru că Dumnezeu le-a poruncit peștilor să 
trăiască în apă, așa că trăiesc în apă. Pe pământ nu ar putea să supraviețuiască și ar 
muri; sunt incapabili să încalce limitele poruncii lui Dumnezeu. Toate lucrurile au o lege 
și o limită a existenţei lor și fiecare dintre ele își are propriile instincte. Acestea sunt 
orânduite de către Creator și nu pot fi modificate și depășite de nimeni. De exemplu, leul 
va trăi întotdeauna în sălbăticie, la distanţă de comunităţile omului și nu va putea fi 
niciodată la fel de docil și loial ca boul, care trăiește cu omul și lucrează pentru el. Deși 
atât elefanții cât și măgarii sunt animale, ambii au patru picioare și sunt fiinţe ce respiră 
aer, sunt specii diferite, deoarece au fost împărţite în diferite tipuri de Dumnezeu, fiecare 

are propriile instincte, așa că niciodată nu vor fi interschimbabili. Chiar dacă găina are 
două picioare și aripi precum un vultur, nu va fi niciodată capabilă să zboare în aer; cel 
mult poate zbura într-un copac — acest lucru e determinat de instinctul ei. Nu mai trebuie 
să o spunem, toate acestea sunt datorită poruncilor autorităţii lui Dumnezeu. 

În dezvoltarea omenirii de azi, se poate spune că știința omenirii înflorește, iar 
realizările explorării științifice a omului pot fi descrise ca impresionante. Abilitatea omului, 
trebuie spus, a devenit din ce în ce mai măreaţă, dar există o realizare științifică pe care 
omenirea nu a putut să o facă: omenirea a făcut avioane, portavioane și bomba atomică, 
omenirea s-a dus în spațiu, a mers pe lună, a inventat internetul și a ajuns să ducă un 
stil de viaţă hi-tech, totuși omenirea este incapabilă să creeze un lucru care să trăiască, 
să respire. Instinctele fiecărei vietăţi și legile după care trăiesc acestea și ciclul vieții și 
morţii fiecărei fiinţe vii — toate acestea sunt dincolo de puterea științei omului și nu pot fi 
controlate de ea. În acest moment, trebuie spus că nu contează cât de înalte sunt culmile 
atinse de știința omului, aceasta este incomparabilă cu oricare dintre gândurile 
Creatorului și este incapabilă să discearnă caracterul miraculos al creaţiei Creatorului și 
tăria autorităţii Sale. Sunt multe oceane pe pământ, totuși ele nu și-au încălcat niciodată 
limitele și nu au venit asupra pământului după bunul plac, și asta deoarece Dumnezeu 
a stabilit limite pentru fiecare dintre ele; ele au rămas unde le-a poruncit El, și fără 
permisiunea lui Dumnezeu, ele nu se pot mișca liber. Fără permisiunea lui Dumnezeu, 
ele nu se pot afecta unele pe altele, și se pot mișca doar când le spune Dumnezeu să o 
facă, iar locul în care se duc și stau este determinat de autoritatea lui Dumnezeu. 

Ca să o spunem simplu, „autoritatea lui Dumnezeu” înseamnă că totul depinde de 
Dumnezeu. Dumnezeu are dreptul să decidă cum să facă ceva și se face în orice mod 
dorește El. Legea tuturor lucrurilor ţine de Dumnezeu și nu ţine de om; nici nu poate fi 
modificată de om. Nu poate fi mutată la dorința omului, dar este în schimb modificată de 
gândurile lui Dumnezeu, de înțelepciunea lui Dumnezeu și de ordinele lui Dumnezeu; 
acesta este un fapt de netăgăduit de niciun om. Cerurile, pământul și toate lucrurile, 
universul, cerul înstelat, cele patru anotimpuri ale anului, ceea ce este vizibil și invizibil 
omului — ele toate există, funcționează și se schimbă fără cea mai mică eroare sub 
autoritatea lui Dumnezeu, potrivit ordinelor lui Dumnezeu, potrivit poruncilor lui 
Dumnezeu și potrivit legilor de la începutul creației. Nici o singură persoană sau obiect 
nu își poate schimba legile sau cursul inerent după care funcţionează; au apărut pe lume 
datorită autorităţii lui Dumnezeu și pier datorită autorităţii lui Dumnezeu. Aceasta este 
chiar autoritatea lui Dumnezeu. Acum, după ce s-au spus atât de multe, poţi simţi că 
autoritatea lui Dumnezeu este un simbol al identităţii și statutului lui Dumnezeu? Poate 
autoritatea lui Dumnezeu să fie posedată de vreo ființă creată sau necreată? Poate fi 
imitată, întruchipată sau înlocuită de vreo persoană, lucru sau obiect? 

Identitatea Creatorului este unică și nu ar trebui să te conformezi ideii de 
politeism 

Deși talentele și abilităţile Satanei sunt mai mari decât cele ale omului, deși poate 
face lucruri de neatins pentru om, indiferent de cât de mult invidiezi sau râvnești la ceea 
ce face Satana, indiferent dacă urăști sau ești dezgustat de aceste lucruri, indiferent 
dacă poţi sau nu să le vezi și indiferent cât de mult poate Satana realiza sau cât de mulți 
oameni poate înșela să îl venereze și să îl considere divin, indiferent de cum îl definești, 
nu poți sub nicio formă să spui că are autoritatea și puterea lui Dumnezeu. Ar trebui să 
știi că Dumnezeu este Dumnezeu, că există un singur Dumnezeu, și, mai mult, ar trebui 
să știi că doar Dumnezeu are autoritate, că doar Dumnezeu are puterea de a controla 
și stăpâni toate lucrurile. Doar pentru că Satana are abilitatea de a înșela oamenii și 
poate să se dea drept Dumnezeu, să imite semnele și miracolele făcute de Dumnezeu 
și a făcut lucruri similare cu cele făcute de Dumnezeu, tu crezi greșit că Dumnezeu nu 
este unic, că sunt mulți Dumnezei, că acești diferiți Dumnezei pur și simplu au abilități 
mai mari sau mai mici și că sunt diferenţe în întinderea puterii pe care o deţin aceștia. 
Le clasifici măreţia în ordinea apariţiei și potrivit vârstei lor, crezi în mod eronat că există 
alte zeități în afara lui Dumnezeu și crezi că puterea și autoritatea lui Dumnezeu nu sunt 
unice. Dacă ai asemenea idei, dacă nu recunoști unicitatea lui Dumnezeu, nu crezi că 
doar Dumnezeu posedă autoritate și dacă doar tolerezi politeismul, atunci Eu îţi spun că 
ești scursura făpturilor, ești adevărata întrupare a Satanei și ești în întregime o persoană 
a răului! Înţelegeţi ce încerc să vă învăţ spunând aceste cuvinte? Nu contează timpul, 
locul sau mediul, nu trebuie să ÎI confundați pe Dumnezeu cu nicio altă persoană, lucru 
sau obiect. Oricât de necunoscute sau inaccesibile simţi că sunt autoritatea lui 
Dumnezeu și esenţa lui Dumnezeu Însuși, indiferent de cât de mult faptele și vorbele 
Satanei sunt în acord cu noțiunea și imaginaţia ta, indiferent de cât de satisfăcătoare 
sunt pentru tine, nu fi nesăbuit, nu confunda aceste concepte, nu nega existenţa lui 
Dumnezeu, nu nega identitatea și statutul lui Dumnezeu, nu ÎI împinge pe Dumnezeu pe 
ușă afară ca să-l aduci pe Satana să ÎI înlocuiască pe Dumnezeu în inima ta și să fie 
Dumnezeul tău. Nu Mă îndoiesc că puteţi să vă imaginaţi consecinţele acestui lucru! 


Cu toate că omenirea a fost stricată, aceasta încă trăiește sub suveranitatea 
autorităţii Creatorului 


Satana a corupt omenirea timp de mii de ani. A elaborat cantităţi de nedescris de 
rău, a înșelat generaţie după generaţie și a comis crime atroce pe lume. L-a abuzat, 
înșelat și sedus pe om ca să | se opună lui Dumnezeu și a comis acte rele care au 
încurcat și subminat iar și iar planul de gestionare al lui Dumnezeu. Totuși, sub 
autoritatea lui Dumnezeu, toate lucrurile și ființele vii continuă să respecte regulile și 
legile stabilite de către Dumnezeu. Comparate cu autoritatea lui Dumnezeu, natura rea 
și turbarea Satanei sunt atât de urâte, de dezgustătoare, de abjecte, de mărunte și de 
vulnerabile. Chiar dacă Satana merge printre toate lucrurile create de Dumnezeu, acesta 

nu este în stare să pună în practică nici cea mai mică schimbare în oamenii, lucrurile și 
obiectele comandate de către Dumnezeu. Au trecut câteva mii de ani, iar omenirea încă 
se bucură de lumina și aerul oferite de către Dumnezeu, încă mai inspiră suflarea 
expirată de Dumnezeu Însuși, încă se mai bucură de păsările, florile, peștii și insectele 
create de către Dumnezeu și se bucură de toate lucrurile puse la dispoziție de către 
Dumnezeu; ziua și noaptea încă se mai înlocuiesc constant una pe cealaltă; cele patru 
anotimpuri alternează ca de obicei; gâștele care zboară în cer pleacă iarna și tot se 
întorc primăvara următoare; peștii din apă nu părăsesc niciodată râurile și lacurile — casa 
lor; cicadele de pe pământ cântă din toată inima în zilele de vară; greierii din iarbă 
fredonează încetișor în ritm cu vântul pe timp de toamnă; gâștele se adună în stoluri, în 
timp ce vulturii rămân solitari; haitele de lei se susțin prin vânătoare; elanii nu se 
îndepărtează de iarbă și flori... Fiecare fel de fiinţă vie dintre toate lucrurile pleacă și 
revine și apoi pleacă din nou, un milion de schimbări survenind cât ai clipi — dar ceea ce 
nu se schimbă sunt instinctele lor și legile supravieţuirii. Ele trăiesc sub aprovizionarea 
și hrănirea lui Dumnezeu și nimeni nu le poate modifica instinctele, nici nu le poate 
cineva prejudicia regulile de supravieţuire. Cu toate că omenirea, care trăiește între toate 
lucrurile, a fost stricată și înșelată de către Satana, omul tot nu poate renunţa la apa 
făcută de Dumnezeu, la aerul făcut de Dumnezeu și la toate lucrurile făcute de 
Dumnezeu, iar omul încă trăiește și se înmulțește în spațiul creat de către Dumnezeu. 
Instinctele omenirii nu s-au schimbat. Omul încă se bazează pe ochii săi ca să vadă, pe 
urechile sale ca să audă, pe creierul său ca să gândească, pe inima lui ca să înțeleagă, 
pe picioarele lui ca să meargă, pe mâinile lui ca să lucreze și așa mai departe; toate 
instinctele pe care Dumnezeu le-a oferit omului pentru ca acesta să poată accepta 
aprovizionarea lui Dumnezeu rămân nealterate, facultăţile prin care omul cooperează cu 
Dumnezeu nu s-au schimbat, facultatea omenirii de a-și face datoria de ființă creată nu 
s-a schimbat, nevoile spirituale ale omenirii nu s-au schimbat, dorința omenirii de a-și 
găsi originile nu s-a schimbat, dorința arzătoare a omenirii de a fi mântuită de către 
Creator nu s-a schimbat. Acestea sunt circumstanţele actuale ale omenirii, care trăieşte 
sub autoritatea lui Dumnezeu și care a îndurat distrugerea sângeroasă pusă la cale de 
Satana. Cu toate că omenirea a fost supusă oprimării Satanei și nu mai sunt Adam și 
Eva de la începutul creaţiei, ci în schimb e plină de lucruri în antiteză cu Dumnezeu, cum 
ar fi cunoașterea, imaginaţia, noţiunile și așa mai departe, și plină de fire coruptă 
satanică, în ochii lui Dumnezeu, omenirea este încă aceeași omenire pe care a creat-o 
EI. Omenirea încă este condusă și orchestrată de către Dumnezeu și încă trăiește în 
cursul stabilit de către Dumnezeu, așa că, în ochii lui Dumnezeu, omenirea, care a fost 
coruptă de către Satana, este pur și simplu acoperită de mâzgă, cu o burtă care scoate 
zgomote, cu reacţii care sunt ușor întârziate, o memorie care nu e la fel de bună pe cât 
era înainte, și este cam bătrână — dar toate funcţiile și instinctele omului sunt complet 
neafectate. Aceasta este omenirea pe care Dumnezeu intenţionează să o mântuiască. 
Această omenire nu trebuie decât să audă chemarea Creatorului și să audă vocea 

Creatorului, și se va ridica și se va grăbi să localizeze sursa acestei voci. Această 
omenire nu trebuie decât să vadă chipul Creatorului și va deveni nepăsătoare la toate 
celelalte și va abandona totul pentru a | se dedica lui Dumnezeu și va renunţa chiar la 
viața sa pentru El. Când inima omenirii înțelege cuvintele sincere ale Creatorului, 
omenirea îl va respinge pe Satana și va veni de partea Creatorului; când omenirea și-a 
spălat complet noroiul de pe trup și a primit încă o dată provizia și hrana Creatorului, 
atunci memoria omenirii va fi restaurată și, în acel moment, omenirea se va fi întors cu 
adevărat sub stăpânirea Creatorului. 


14 decembrie 2013 

Dumnezeu Însuși, Unicul II 
Firea dreaptă a lui Dumnezeu 


Acum că aţi auzit părtășia anterioară despre autoritatea lui Dumnezeu, am încredere 
că sunteţi înzestrați cu foarte multe cuvinte în această privință. Cât de mult puteți 
accepta, pricepe și înțelege depinde în totalitate de cât de mult efort depuneti în acest 
sens. Am speranţa că puteţi aborda această chestiune cu seriozitate; în niciun caz nu 
ar trebui să vă implicaţi fără tragere de inimă! Acum, a cunoaște autoritatea lui 
Dumnezeu este același lucru cu a-L cunoaște în întregime? Se poate spune că a 
cunoaște autoritatea lui Dumnezeu este începutul cunoașterii lui Dumnezeu Însuși, 
unicul, și se poate spune, de asemenea, că a cunoaște autoritatea Lui înseamnă că ai 
trecut deja de poarta cunoașterii esenței lui Dumnezeu Însuși, unicul. Această înțelegere 
reprezintă o parte a cunoașterii lui Dumnezeu. Așadar, care este cealaltă parte? Acesta 
este subiectul despre care aș vrea să avem părtășie astăzi — firea dreaptă a lui 
Dumnezeu. 

Am selectat două secțiuni din Biblie prin care să avem părtășie despre subiectul de 
astăzi: prima se referă la distrugerea Sodomei de către Dumnezeu, care poate fi găsită 
în Geneza 19:1-11 și Geneza 19:24-25; a doua se referă la izbăvirea orașului Ninive de 
către Dumnezeu, care poate fi găsită în lona 1:1-2, pe lângă capitolele trei și patru ale 
Cărţii lui lona. Bănuiesc că toţi așteptați să auziţi ce am de spus despre aceste două 
secțiuni. Ceea ce spun în mod natural nu poate să se abată de la sfera cunoașterii lui 
Dumnezeu Însuși și a esenței Sale, dar care va fi punctul central al părtășiei de astăzi? 
Există vreunul dintre voi care știe? Ce părţi din părtășia Mea despre autoritatea lui 
Dumnezeu v-au atras atenţia? De ce am spus că doar Cel care are o asemenea 
autoritate și putere este Dumnezeu Însuși? Ce am dorit să elucidez spunând acel lucru? 
Ce am vrut să învăţaţi din asta? Reprezintă autoritatea și puterea lui Dumnezeu un 
aspect al modului în care esenţa Lui este exprimată? Reprezintă ele o parte din esența 
Lui, o parte care dovedește identitatea și statutul Său? Judecând după aceste întrebări, 
îmi puteţi spune ce urmează să zic? Ce vreau ca voi să înțelegeţi? Gândiţi-vă cu atenţie 
la acest lucru. 


Pentru că | se opune cu încăpățânare, omul este distrus de mânia lui 
Dumnezeu 


Mai întâi, să ne uităm la câteva pasaje din Scriptură care descriu „distrugerea 
Sodomei de către Dumnezeu”. 

Geneza 19:1-11 Cei doi îngeri au ajuns seara la Sodoma. Lot stătea la poarta Sodomei, 
iar când i-a văzut, s-a ridicat să-i întâmpine, li s-a închinat până la pământ și le-a zis: Stăpânii 
mei, vă rog, întoarceţi-vă la casa slujitorului vostru, rămâneţi peste noapte și spălaţi-vă 
picioarele. Mâine-dimineaţă vă veţi scula devreme și vă veţi continua drumul. Nu, i-au răspuns 
ei, ci vom petrece noaptea în afara cetăţii. Dar Lot a insistat foarte mult, astfel încât ei s-au întors 

cu el și au intrat în casa lui. Lot le-a pregătit masa, a copt azime, iar aceștia au mâncat. Dar 
înainte ca ei să se culce, toți bărbaţii din toate colţurile cetăţii Sodoma, tineri și bătrâni, au 
înconjurat casa, l-au strigat pe Lot și l-au întrebat: Unde sunt bărbaţii care au venit la tine în 
această seară? Scoate-i afară la noi ca să-i cunoaștem. Lot a ieșit afară la ei, a închis ușa după 
el și a zis: Vă rog, fraţilor, nu fiţi atât de răi. Am două fiice care n-au cunoscut bărbat; lăsaţi-mă 
să vi le aduc și faceți cu ele ce vă place; dar să nu le faceţi nimic acestor bărbaţi, căci ei au venit 
să se adăpostească sub acoperișul meu. Dă-te din calea noastră! i-au răspuns ei. Acesta a venit 
aici ca străin, au continuat ei, iar acum face pe judecătorul! Ne vom purta cu tine mai rău decât 
cu ei. Ei l-au împins cu putere pe Lot și s-au apropiat ca să spargă ușa. Dar bărbaţii dinăuntru 
și-au întins mâinile, l-au tras pe Lot în casă și au închis ușa; iar pe bărbaţii care erau la ușa 
casei, atât pe cei tineri, cât și pe cei bătrâni, i-au lovit cu orbire, astfel încât aceştia n-au mai 
putut găsi ușa. 

Geneza 19:24-25 Apoi lahve a plouat pe Sodoma și pe Gomora pucioasă și foc de la lahve 
din cer; și El a zdrobit acele cetăţi și toată câmpia și pe toţi locuitorii cetăților și ce creştea pe 
pământ. 


Din aceste pasaje, nu este dificil de văzut că răutatea și corupția Sodomei 
ajunseseră deja la un nivel detestabil atât pentru om, cât și pentru Dumnezeu și că, de 
aceea, în ochii Lui, orașul merita să fie distrus. Dar ce s-a întâmplat în oraș înainte de a 
fi distrus? Ce inspiraţie pot să atragă oamenii din aceste evenimente? Ce le arată 
oamenilor atitudinea lui Dumnezeu faţă de aceste evenimente în privinţa firii Lui? Pentru 
a înţelege întreaga poveste, să citim cu atenţie ce a fost consemnat în Scriptură... 


Corupţia Sodomei: îl revoltă pe om, ÎI înfurie pe Dumnezeu 


În acea noapte, Lot a primit doi mesageri de la Dumnezeu și a pregătit un festin 
pentru ei. După cină, înainte de a se culca, oamenii de peste tot din oraș au înconjurat 
reședința lui Lot și l-au strigat. Scriptura consemnează că ei au spus: „Unde sunt bărbații 
care au venit la tine în această seară? Scoate-i afară la noi ca să-i cunoaștem”. Cine a 
spus aceste cuvinte? Către cine au fost rostite? Acestea au fost cuvintele oamenilor din 
Sodoma, strigate lângă reședința lui Lot și menite să fie auzite de el. Cum te simţi când 
auzi aceste cuvinte? Eşti furios? Ti se face greață de la acestea? Clocotești de mânie? 
Nu duhnesc a Satana aceste cuvinte? Prin acestea, poţi simţi răul şi întunericul din acest 
oraș? Poţi simţi brutalitatea și barbaria comportamentului acestor oameni prin cuvintele 
lor? Poţi simţi profunzimea corupției lor prin comportamentul lor? Prin conţinutul 
discursului lor, nu este greu de văzut că natura rea și firea lor sălbatică atinseseră un 
nivel în afara controlului lor. Cu excepţia lui Lot, nicio persoană din acest oraș nu era 
diferită de Satana; doar vederea unei alte persoane îi făcea să vrea să o rănească și să 
o devoreze... Aceste lucruri nu prezintă doar natura înfiorătoare și terifiantă a orașului, 
cât și atmosfera de moarte din jurul acestuia, ci prezintă și răutatea și caracterul 
sângeros al orașului. 

Faţă în față cu o gașcă de criminali inumani, oameni care erau plini de dorința 

sălbatică de a devora suflete umane, cum a reacţionat Lot? Conform Scripturii: „Vă rog, 
nu fiţi atât de răi. Am două fiice care n-au cunoscut bărbat; lăsaţi-mă să vi le aduc și 
faceţi cu ele ce vă place; dar să nu le faceţi nimic acestor bărbaţi, căci ei au venit să se 
adăpostească sub acoperișul meu”. Ceea ce Lot a vrut să spună prin aceste cuvinte a 
fost: el era dispus să renunţe la cele două fiice ale sale pentru a proteja mesagerii. Prin 
orice calcul raţional, acești oameni ar fi trebuit să fie de acord cu condiţiile lui Lot și să-i 
fi lăsat în pace pe cei doi mesageri; până la urmă, mesagerii erau niște străini pentru ei, 
oameni care nu aveau absolut nimic de-a face cu ei și nu le afectaseră interesele 
niciodată. Totuși, motivaţi de natura lor rea, ei nu au lăsat baltă problema, ci mai degrabă 
și-au intensificat eforturile. Aici, un alt dialog de-al lor le poate oferi oamenilor alte 
informaţii privind adevărata natură rea a acestor oameni, permițându-le în același timp 
să cunoască și să înțeleagă motivul pentru care Dumnezeu dorea să distrugă acest oraș. 

Deci, ce au spus ei în continuare? După cum este scris în Biblie: „Dă-te din calea 
noastră! i-au răspuns ei. Acesta a venit aici ca străin, au continuat ei, iar acum face pe 
judecătorul! Ne vom purta cu tine mai rău decât cu ei. Ei l-au împins cu putere pe Lot și 
s-au apropiat ca să spargă ușa”. De ce doreau să spargă ușa lui Lot? Motivul este că 
erau nerăbdători să îi rănească pe acei doi mesageri. Ce i-a adus pe acești mesageri în 
Sodoma? Scopul venirii lor acolo a fost de a-l salva pe Lot și pe familia sa, dar oamenii 
din oraş au crezut în mod greșit că ei veniseră pentru a ocupa posturi oficiale. Fără să 
întrebe de scopul mesagerilor, oamenii din oraș și-au bazat dorința de a-i răni cu 
sălbăticie pe acești doi mesageri pe o simplă conjunctură; ei doreau să rănească doi 
oameni care nu aveau absolut nimic de-a face cu ei. Este clar că oamenii din acest oraș 
își pierduseră cu totul umanitatea și rațiunea. Gradul nebuniei și sălbăticiei lor deja nu 
mai era cu nimic diferit de natura rea a Satanei, prin care rănește și devorează oameni. 

Când au cerut ca Lot să-i predea pe acești oameni, ce a făcut Lot? Din text, știm că 
Lot nu i-a predat. Îi cunoștea Lot pe acești doi mesageri ai lui Dumnezeu? Desigur că 
nu! Totuși, de ce a fost el capabil să îi salveze pe acești doi oameni? Ştia el ce veniseră 
să facă? Deși el nu le cunoştea motivul venirii, a știut că erau slujitorii lui Dumnezeu, 
așadar i-a băgat în casa lui. Faptul că i-a putut intitula „domni” pe acești slujitori ai lui 
Dumnezeu arată că Lot era un adept obișnuit al lui Dumnezeu, spre deosebire de ceilalți 
oameni din Sodoma. De aceea, când mesagerii lui Dumnezeu au venit la el, el și-a riscat 
propria viaţă pentru a-i băga pe acești doi slujitori în casa lui; în plus, și-a oferit la schimb 
cele două fiice ale sale pentru a-i proteja pe acești doi slujitori. Aceasta era fapta cea 
dreaptă a lui Lot; era o exprimare tangibilă a naturii și esenței lui Lot și era și motivul 
pentru care Dumnezeu Și-a trimis slujitorii pentru a-l salva. Când s-a confruntat cu 
pericolul, Lot i-a protejat pe acești doi slujitori fără a lua în considerare nimic altceva; el 
chiar a încercat să își dea la schimb cele două fiice pentru siguranţa slujitorilor. În afară de 
Lot, exista altcineva în oraș care ar fi făcut așa ceva? După cum o dovedesc faptele — nu, 
nu exista! De aceea, se subiînțelege că toată lumea din Sodoma, în afară de Lot, era o 
țintă pentru distrugere și pe bună dreptate — o meritau. 

Sodoma este total anihilată pentru că a ofensat mânia lui Dumnezeu 


Când oamenii din Sodoma au văzut acești doi slujitori, ei nu i-au întrebat motivul 
pentru care au venit, nici dacă veniseră pentru a răspândi voia lui Dumnezeu. 
Dimpotrivă, ei formaseră o gloată și, fără a aştepta vreo explicaţie, au venit ca niște câini 
sălbatici sau lupi răi să pună mâna pe acești doi servitori. A privit Dumnezeu în timp ce 
se petreceau aceste lucruri? Ce gândea El în inima Lui în privinţa acestui tip de 
comportament uman, acestui tip de eveniment? Dumnezeu s-a hotărât să distrugă acest 
oraș; El nu avea să ezite sau să aștepte, nici nu avea să mai dea dovadă de răbdare. 
Venise ziua Lui și, astfel, a început lucrarea pe care dorea să o facă. Prin urmare, 
Geneza 19:24-25 spune: „Apoi lahve a plouat pe Sodoma și pe Gomora pucioasă și foc 
de la lahve din cer; și El a zdrobit acele cetăți și toată câmpia și pe toţi locuitorii cetăților 
și ce creștea pe pământ”. Aceste două versete descriu metoda cu care Dumnezeu a 
distrus acest oraș, cât și lucrurile pe care le-a distrus El. Mai întâi, Biblia relatează că 
Dumnezeu a ars orașul cu foc și că întinderea acestui foc a fost suficientă pentru a 
distruge toți oamenii și tot ceea ce creștea pe pământ. Adică, focul care a căzut din cer 
nu numai că a distrus orașul, a distrus și toți oamenii și fiinţele vii din el, până când nu a 
mai rămas nicio singură urmă. După ce orașul a fost distrus, pământul a fost lăsat fără 
fiinţe vii; nu a mai existat viață, nici semne ale acesteia. Orașul devenise un deșert, un 
loc pustiu, plin de tăcere mormântală. Nu aveau să mai existe fapte rele comise 
împotriva lui Dumnezeu în acest loc; nici măcel sau sânge vărsat. 

De ce a vrut Dumnezeu să ardă atât de temeinic acest oraș? Ce puteți vedea aici? 
Chiar ar putea suporta Dumnezeu să privească omenirea și natura, propriile Sale creații, 
distruse așa? Dacă poţi discerne mânia lui lahve Dumnezeu de focul care a fost trimis 
din cer, atunci nu este dificil de văzut cât de mare a fost furia Sa, judecând după ţintele 
distrugerii Sale și după gradul în care a fost anihilat acest oraș. Când Dumnezeu 
disprețuiește un oraș, Își va trimite pedeapsa asupra acestuia. Când este dezgustat de 
un oraș, El va emite avertismente repetate pentru a informa oamenii în privința furiei 
Sale. Totuși, când Dumnezeu decide să termine și să distrugă un oraș — adică, atunci 
când mânia și măreţia Sa au fost ofensate — El nu va mai trimite pedepse sau 
avertismente. În schimb, îl va distruge direct. ÎI va face să dispară cu totul. Aceasta este 
firea dreaptă a lui Dumnezeu. 


După ostilitatea și împotrivirea repetată a orașului Sodoma față de EI, 
Dumnezeu îl nimicește cu totul 


Acum că ce avem o înțelegere generală a firii drepte a lui Dumnezeu, ne putem 
îndrepta din nou atenţia către orașul Sodomei — un loc pe care Dumnezeu l-a considerat 
un oraș al păcatului. Înţelegând esența acestui oraș, putem înțelege motivul pentru care 
El voia să îl distrugă și motivul pentru care l-a distrus în întregime. Din aceasta, putem 
ajunge să cunoaștem firea dreaptă a lui Dumnezeu. 

Dintr-o perspectivă umană, Sodoma a fost un oraș care putea satisface pe deplin 

dorința omului și răutatea omului. Ispititor și fermecător, cu muzică și dans noapte de 
noapte, prosperitatea sa îi împingea pe oameni către fascinaţie și nebunie. Răul său 
rodea inimile oamenilor și îi vrăjea să fie depravaţi. Acesta era un oraş unde duhurile 
necurate și cele rele erau libere și nestingherite; mustea de păcat și crimă, iar aerul era 
îmbibat de o duhoare sângeroasă, putredă. Era un oraș care îi făcea pe oameni să le 
îngheţe sângele în vine, un oraș de care oricine ar fugi îngrozit. Nimeni din acest oraș — 
nici bărbat, nici femeie, nici tânăr, nici bătrân — nu căuta calea adevărată; nimeni nu 
tânjea după lumină sau după renunţarea la păcat. Oamenii trăiau sub controlul Satanei, 
sub corupția și înșelăciunea sa. Ei își pierduseră umanitatea; își pierduseră rațiunea și 
scopul iniţial al existenței omului. Făcuseră nenumărate fapte rele de împotrivire față de 
Dumnezeu; Îi refuzaseră călăuzirea și se opuseseră voii Sale. Faptele lor rele au fost 
cele care îi duceau, pas cu pas, în jos pe calea distrugerii pe acești oameni, orașul și 
fiecare fiinţă vie din interiorul acestuia. 

Deși aceste două pasaje nu consemnează toate detaliile cu privire la gradul de 
corupţie a oamenilor din Sodoma, consemnând în schimb comportamentul lor față de 
cei doi slujitori ai lui Dumnezeu după sosirea acestora din urmă în oraș, există un fapt 
simplu care dezvăluie măsura în care oamenii din Sodoma erau corupți, răi, şi | se 
împotriveau lui Dumnezeu. Prin acesta sunt expuse și adevărata faţă și esenţă a 
oamenilor din oraș. Acești oameni nu numai că au refuzat să accepte avertizările lui 
Dumnezeu, ci nici nu s-au temut de pedeapsa Sa. Dimpotrivă, ei au disprețuit furia Lui. 
| s-au împotrivit orbește lui Dumnezeu. Indiferent de ce a făcut El sau de cum a procedat, 
natura lor rea doar s-a intensificat și | s-au împotrivit în mod repetat lui Dumnezeu. 
Oamenii din Sodoma erau ostili față de existenţa Lui, venirea Lui, pedeapsa din partea 
Lui și, chiar mai muult, faţă de avertizările Sale. Erau extrem de aroganti! Ei au devorat și 
au rănit toți oamenii care puteau fi răniţi și devoraţi și la fel i-au tratat și pe slujitorii lui 
Dumnezeu. În privinţa tuturor faptelor rele comise de oamenii din Sodoma, a-i răni pe 
slujitorii lui Dumnezeu era doar vârful aisbergului, iar natura lor rea care a fost astfel 
dezvăluită, reprezenta, de fapt, doar o picătură dintr-un mare ocean. De aceea, 
Dumnezeu a ales să-i distrugă cu foc. Dumnezeu nu a utilizat un potop, nici un uragan, 
cutremur, tsunami sau orice altă metodă pentru a distruge orașul. Ce semnificaţie a avut 
utilizarea focului pentru distrugerea acestui oraș? A însemnat distrugerea totală a 
orașului; a însemnat că orașul a fost șters cu totul de pe fața pământului și nu a mai 
existat. Aici, „distrugere” nu se referă doar la dispariţia formei și structurii orașului sau a 
înfățișării exterioare; înseamnă, de asemenea, că sufletele oamenilor din oraș au încetat 
să existe, fiind eradicate cu totul. Simplu spus, toţi oamenii, evenimentele și lucrurile 
asociate cu orașul au fost distruse. Nu avea să existe o altă viață sau o reîncarnare 
pentru oamenii din acel oraș; Dumnezeu îi eradicase din omenire, din creaţia Sa, pentru 
totdeauna. „Folosirea focului” a semnificat finalul păcatului în acest loc și că păcatul 
fusese înfrânat acolo; acesta avea să înceteze să existe și să se răspândească. A 
însemnat că răutatea Satanei își pierduse pământul roditor, precum și cimitirul care îi 

acorda un loc unde să stea și să trăiască. În războiul dintre Dumnezeu și Satana, 
utilizarea focului de către Dumnezeu este marca victoriei Sale cu care este însemnat 
Satana. Distrugerea Sodomei este o mare greșeală în ambiția Satanei de a | se opune 
lui Dumnezeu, corupând și devorând oameni și este, la fel, un semn umilitor al unei 
perioade din cursul dezvoltării omenirii, când omul a respins călăuzirea lui Dumnezeu și 
s-a abandonat viciului. În plus, este o consemnare a unei adevărate revelații a firii drepte 
a lui Dumnezeu. 

Când focul trimis de Dumnezeu din cer a prefăcut Sodoma în nimic mai mult decât 
cenușă, a însemnat că orașul numit „Sodoma” a încetat să existe după aceea, precum 
și tot ce exista în cadrul orașului. A fost distrus de furia lui Dumnezeu, dispărând sub 
mânia și măreţia Lui. Datorită firii drepte a lui Dumnezeu, Sodoma și-a primit pedeapsa 
dreaptă și finalul cuvenit. Finalul existenței Sodomei s-a datorat răutăţii sale și s-a 
datorat, de asemenea, dorinţei lui Dumnezeu de a nu mai privi acest oraș niciodată, nici 
pe oamenii care trăiseră în acesta sau orice fiinţă vie care crescuse acolo. „Dorinţa Lui 
de a nu mai privi niciodată orașul” este mânia Lui, precum și măreţia Sa. Dumnezeu a 
ars orașul deoarece răutatea și păcatul acestuia L-au făcut să simtă furie, dezgust și 
scârbă faţă de acesta și să-și dorească să nu-l mai vadă niciodată, nici pe vreunul dintre 
oamenii și fiinţele vii din interiorul său. Odată ce orașul a terminat de ars, lăsând doar 
cenușă în urmă, a încetat să existe cu adevărat în ochii lui Dumnezeu; chiar și amintirea 
Lui cu privire la oraş a dispărut, s-a șters. Asta înseamnă că focul trimis din cer nu a 
distrus doar întreg orașul Sodoma, nici nu a distrus doar oamenii din oraș care erau plini 
de păcat, nici doar toate lucrurile din interiorul orașului care fuseseră întinate de păcat; 
pe lângă aceste lucruri, focul a distrus și amintirea răului și împotrivirii omenirii față de 
Dumnezeu. Acesta a fost scopul lui Dumnezeu când a ars din temelii orașul. 

Această umanitate devenise coruptă până la extrem. Acești oameni nu știau cine 
era Dumnezeu sau de unde veniseră ei înșiși. Dacă L-ai fi menţionat pe Dumnezeu în 
faţa lor, ei ar fi atacat, ar fi defăimat și ar fi hulit. Chiar și atunci când slujitorii lui 
Dumnezeu veniseră să răspândească avertismentul Său, acești oameni corupți nu 
numai că nu au arătat nici urmă de căinţă și nu și-au abandonat comportamentul rău, ci 
dimpotrivă, ei i-au rănit cu nerușinare pe slujitorii lui Dumnezeu. Ceea ce ei au exprimat 
și dezvăluit a fost natura și esenţa lor de ostilitate extremă față de Dumnezeu. Putem 
vedea că împotrivirea acestor oameni corupți fată de Dumnezeu era mai mult decât o 
dezvăluire a firii lor corupte, era mai mult decât un caz de defăimare sau batjocură care 
pur și simplu venea dintr-o lipsă de înțelegere a adevărului. Nici prostia, nici ignoranta 
nu au fost cauza comportamentului lor rău; ei s-au comportat în acest mod nu din cauză 
că fuseseră înșelaţi și, cu siguranţă, nu din cauza faptului că fuseseră induși în eroare. 
Comportamentul lor atinsese nivelul de opoziţie, vociferare și antagonism flagrant de 
nerușinat împotriva lui Dumnezeu. Fără îndoială, acest tip de comportament uman avea 
să Îl înfurie pe Dumnezeu și firea Lui — o fire care nu trebuie ofensată. De aceea, 
Dumnezeu Și-a dezlănţuit direct și în mod deschis mânia și măreţia; aceasta a fost o 

revelaţie adevărată a firii Sale drepte. Confruntându-Se cu un oraș copleșit de păcat, 
Dumnezeu a dorit să îl distrugă în cea mai rapidă manieră posibilă, să eradice oamenii 
din cadrul orașului și păcatele lor în întregime, în cel mai desăvârșit mod, să facă oamenii 
acestui oraș să nu mai existe și să oprească păcatul din acest loc din a se înmulţi. Cea 
mai rapidă și mai desăvârșită cale de a face acest lucru a fost să-l ardă din temelii. 
Atitudinea lui Dumnezeu față de oamenii din Sodoma nu a fost una de abandon sau 
nepăsare. Mai degrabă, El Și-a utilizat mânia, măreţia și autoritatea pentru a pedepsi, 
dobori și distruge cu totul acești oameni. Atitudinea Sa faţă de ei a fost una nu numai de 
distrugere fizică, ci și de distrugere a sufletului, o eradicare eternă. Aceasta este 
adevărata implicaţie a ceea ce Dumnezeu vrea să spună prin cuvintele „să înceteze să 
existe”. 


Deși mânia lui Dumnezeu este ascunsă și necunoscută pentru om, 
aceasta nu tolerează nicio ofensare 


Tratamentul pe care Dumnezeu îl aplică întregii omeniri, așa nesăbuită și ignorantă 
cum este ea, se bazează în principal pe milă și toleranţă. Mânia Lui, pe de altă parte, 
este ţinută ascunsă în cea mai mare parte a timpului și în cea mai mare parte a 
evenimentelor şi este necunoscută pentru om. Prin urmare, omului îi este dificil să ÎI 
vadă pe Dumnezeu exprimându-Și mânia şi, de asemenea, să l-o înțeleagă. Astfel, omul 
nu ia în serios mânia lui Dumnezeu. Când omul se confruntă cu lucrarea și etapa finală 
a lui Dumnezeu de îngăduinţă și iertare pentru om — adică, atunci când dovada finală de 
milă și avertismentul Său vin asupra omenirii — dacă oamenii tot folosesc aceleași 
metode de a | se opune și nu fac niciun efort pentru a se căi, a-și îndrepta purtarea și a 
accepta mila Sa, atunci Dumnezeu nu le va mai acorda îngăduinţa și răbdarea Sa. 
Dimpotrivă, Dumnezeu Își va retrage mila în acest moment. După aceasta, El Își va 
trimite doar mânia. El Își poate exprima mânia în diferite moduri, la fel cum poate utiliza 
diverse metode pentru a pedepsi și a distruge oamenii. 

Folosirea focului de către Dumnezeu pentru a distruge orașul Sodomei este metoda 
Sa cea mai rapidă de a anihila cu totul o omenire sau orice alt lucru. Arderea oamenilor 
din Sodoma a distrus mai mult decât corpurile lor fizice; le-a distrus duhurile, sufletele și 
corpurile în întregime, garantând faptul că oamenii din oraș vor înceta să existe atât în 
lumea materială, cât și în lumea care este invizibilă pentru om. Aceasta este una dintre 
căile prin care Dumnezeu Își dezvăluie și Își exprimă mânia. Această manieră a revelaţiei 
și exprimării este un aspect al esenței mâniei lui Dumnezeu, precum este în mod natural 
și o revelaţie a esenței firii drepte a lui Dumnezeu. Când Dumnezeu Își trimite mânia, El 
încetează să mai dezvăluie mila sau generozitate iubitoare, nici nu Își mai arată 
îngăduinţa sau răbdarea; nu există persoană, lucru sau motiv care să-L poată convinge 
să continue să fie răbdător, să Îşi ofere mila din nou, să Își acorde încă o dată îngăduința. 
În locul acestor lucruri, fără a ezita vreo secundă, Dumnezeu Își trimite mânia și măreţia, 
făcând ceea dorește. Va face aceste lucruri într-o manieră rapidă și exactă, în 

conformitate cu propriile Sale dorințe. Acesta este modul în care Dumnezeu Își trimite 
mânia și măreţia, pe care omul nu trebuie să le ofenseze și este, de asemenea, o 
exprimare a unui aspect al firii Sale drepte. Când oamenii sunt martori ai grijii și iubirii lui 
Dumnezeu față de om, ei nu-l pot detecta mânia, nu-l pot vedea măreţia sau simți 
intoleranţa față de ofensare. Aceste lucruri i-au făcut mereu pe oameni să creadă că 
firea dreaptă a lui Dumnezeu este una doar de milă, îngăduință și iubire. Totuși, când o 
persoană Îl vede pe Dumnezeu că distruge un oraş sau detestă o omenire, furia Sa în 
timpul distrugerii omului și măreţia Sa le permit oamenilor să zărească cealaltă latură a 
firii Lui drepte. Aceasta este intoleranţa lui Dumnezeu faţă de ofensare. Firea lui 
Dumnezeu care nu tolerează nicio ofensare depășește imaginaţia oricărei ființe create 
și, printre ființele necreate, niciuna nu este capabilă de a interfera sau a o afecta; cu atât 
mai puţin poate fi uzurpată sau imitată. Prin urmare, acest aspect al firii lui Dumnezeu 
este cel pe care omenirea ar trebui să-l cunoască cel mai mult. Doar Dumnezeu Însuși 
are acest tip de fire și doar Dumnezeu Însuși este înzestrat cu acest tip de fire. 
Dumnezeu e înzestrat cu acest tip de fire dreaptă deoarece detestă răutatea, întunericul, 
răzvrătirea și faptele rele ale Satanei — coruperea și devorarea omenirii — deoarece El 
detestă toate faptele păcătoase în opoziţie cu El și datorită esenței Sale sfinte și 
nepângărite. Din această cauză El nu va suporta ca nicio ființă creată sau necreată să | 
se opună sau să-L conteste în mod deschis. Chiar și un individ căruia El îi arătase odată 
milă sau pe care îl alesese trebuie doar să Îi provoace firea și să-l încalce principiile de 
răbdare și toleranţă și El îşi va dezlănțui și revela firea dreaptă care nu îngăduie nicio 
ofensare, fără cea mai mică urmă de milă sau ezitare. 


Mânia lui Dumnezeu este o protecţie pentru toate forțele dreptăţii și toate 
lucrurile pozitive 


Înţelegând aceste exemple ale discursului, gândurilor și acțiunilor lui Dumnezeu, poţi 
înțelege firea dreaptă a lui Dumnezeu, o fire ce nu va îngădui să fie ofensată de om? Pe 
scurt, indiferent cât de mult poate omul să înțeleagă din asta, acesta este un aspect al 
firii lui Dumnezeu Însuși. Intoleranţa lui Dumnezeu în privința ofensării este esența Sa 
unică; mânia lui Dumnezeu este firea Lui unică; măreţia lui Dumnezeu este esenţa Lui 
unică. Principiul de la baza furiei Lui este demonstrarea identității și statutului Său, pe 
care doar El le are. Se înțelege de la sine că acest principiu este, de asemenea, un 
simbol al esenței unicului Dumnezeu Însuși. Firea lui Dumnezeu este propria Sa esență 
inerentă, care nu este deloc schimbată de trecerea timpului, nici nu este afectată de 
schimbarea locului geografic. Firea Lui inerentă este esenţa Lui intrinsecă. Indiferent 
asupra cui Își îndeplinește lucrarea, esenţa Lui nu se schimbă, și nici firea Sa dreaptă. 
Când o persoană Îl înfurie pe Dumnezeu, ceea ce transmite Dumnezeu este firea Sa 
inerentă; în același timp, principiul de la baza mâniei Sale nu se schimbă, nici identitatea 
și statutul Lui unic. El nu devine furios din cauza unei schimbări a esenței Sale sau 
deoarece diferite elemente decurg din firea Sa, ci deoarece opoziția omului faţă de El Îi 

ofensează firea. Provocarea flagrantă a lui Dumnezeu de către om este o provocare 
gravă la adresa propriei identități și a propriului statut al lui Dumnezeu. În viziunea Lui, 
când omul Îl provoacă, Îl contestă și Îi pune la încercare furia. Când omul | se va opune, 
când omul Îl va contesta, când Îi va pune la încercare în mod continuu mânia — tocmai 
în astfel de momente păcatul se dezlănţuie — mânia lui Dumnezeu se va dezvălui și se 
va prezenta în mod natural. De aceea, exprimarea de către Dumnezeu a mâniei Sale 
este un simbol al faptului că toate forțele ostile vor înceta să existe și simbolizează faptul 
că toate forțele ostile vor fi distruse. Aceasta este caracterul unic al firii drepte a lui 
Dumnezeu și al mâniei Sale. Când demnitatea și sfințenia lui Dumnezeu vor fi provocate, 
când forțele dreptății vor fi obstrucționate și nevăzute de om, atunci Dumnezeu Își va 
trimite mânia. Din cauza esenței lui Dumnezeu, toate acele forțe de pe pământ care ÎI 
contestă, | se opun și se luptă cu El sunt rele, corupte și nedrepte; acestea provin de la 
Satana și îi aparţin. Deoarece Dumnezeu este drept și este al luminii și cu desăvârșire 
sfânt, toate lucrurile rele, corupte și care aparţin Satanei vor dispărea când mânia lui 
Dumnezeu va fi dezlănţuită. 

Deși revărsarea mâniei Lui este un aspect al exprimării firii Sale drepte, furia Lui nu 
discriminează în privinţa țintei sale și nici nu este fără principii. Dimpotrivă, Dumnezeu 
nu Se înfurie repede, nici nu Își dezvăluie ușor mânia și măreţia. Ba mai mult, mânia Lui 
este destul de controlată și de măsurată; nu este comparabilă deloc cu modul în care 
omul are obiceiul de a-și ieși din fire sau de a da frâu liber furiei sale. În Biblie, sunt 
consemnate multe conversații între om și Dumnezeu. Cuvintele unor persoane 
individuale implicate în conversații erau superficiale, ignorante și infantile, dar 
Dumnezeu nu i-a doborât și nici nu i-a condamnat. În special, în timpul încercării lui lov, 
cum i-a tratat lahve Dumnezeu pe cei trei prieteni ai lui lov și pe ceilalţi, după ce a auzit 
cuvintele pe care i le-au spus lui lov? l-a condamnat? S-a înfuriat pe ei? Nu a făcut nimic 
asemănător! În schimb, El i-a spus lui lov să facă implorări în numele lor și să se roage 
pentru ei, iar Dumnezeu Însuși nu a pus la inimă greșelile lor. Aceste cazuri reprezintă 
toate principala atitudine cu care Dumnezeu tratează umanitatea, coruptă și ignorantă 
cum e ea. De aceea, dezlănţuirea mâniei lui Dumnezeu nu este în niciun caz o exprimare 
a dispoziţiei Sale, nici nu este pentru El un mod de a-Și da frâu liber sentimentelor. 
Contrar înţelegerii greșite a omului, mânia lui Dumnezeu nu este o răbufnire totală de 
furie. Dumnezeu nu Își dezlănțuie mânia deoarece nu Își poate controla propria 
dispoziție sau deoarece mânia Sa a atins punctul de fierbere și trebuie descărcată. 
Dimpotrivă, mânia Sa este o expunere și o exprimare autentică a firii Sale drepte și este 
o revelaţie simbolică a esenței Lui sfinte. Dumnezeu este mânie și nu îngăduie să fie 
ofensat — asta nu înseamnă că furia Lui nu face diferenţa între cauze sau că nu are 
principii; omenirea coruptă este cea care are drept exclusiv asupra izbucnirilor de furie 
aleatorie, fără principii, genul de furie care nu face diferenţa între cauze. Odată ce un 
om are statut, îi va fi deseori dificil să-și controleze dispoziţia și, astfel, se va bucura să 
găsească ocazii pentru a-și exprima lipsa de satisfacţie și a-și descărca emoțiile; el își 

va pierde firea deseori, aparent fără niciun motiv, pentru a-și dezvălui abilitatea și pentru 
a le arăta celorlalţi că statutul și identitatea sa sunt diferite de cele ale oamenilor 
obișnuiți. Desigur, oamenii corupți fără niciun statut își pierd, de asemenea, controlul. 
Furia lor este frecvent cauzată de daune aduse intereselor lor private. Pentru a-și proteja 
propriul statut și propria demnitate, ei își vor descărca frecvent emoțiile și își vor dezvălui 
natura arogantă. Omul se va pierde cu firea și își va descărca emoțiile pentru a apăra și 
sprijini existența păcatului, iar aceste acţiuni sunt modurile prin care omul își exprimă 
lipsa de satisfacţie; sunt pline de impurități, de uneltiri și intrigi, de corupția și răutatea 
omului și, mai mult decât atât, sunt pline de ambițiile și dorințele sălbatice ale omului. 
Când dreptatea se ciocnește cu răutatea, omul nu se va pierde cu firea pentru apărarea 
existenţei dreptăţii sau pentru a o susţine; dimpotrivă, când sunt amenințate, persecutate 
și atacate forțele dreptăţii, atitudinea omului este una de nepăsare, evitare sau 
eschivare. Totuși, când se confruntă cu forțele răului, atitudinea omului este una de 
curtenie, plecăciune și reverență. De aceea, exprimarea furiei omului este un refugiu 
pentru forțele răului, o exprimare a comportamentului rău, năvalnic și de neoprit al 
omului lumesc. Când Dumnezeu Își va trimite mânia, însă, toate forțele răului vor fi 
oprite, toate păcatele care rănesc omul vor fi curmate, toate forțele ostile care 
obstrucționează lucrarea lui Dumnezeu vor deveni evidente, separate și blestemate și 
toți complicii Satanei care | se opun lui Dumnezeu vor fi pedepsiţi și eliminaţi. În locul 
lor, lucrarea lui Dumnezeu va continua nestingherită de niciun obstacol, planul de 
gestionare al lui Dumnezeu va continua să se dezvolte pas cu pas, conform programului 
și aleşii lui Dumnezeu vor scăpa de perturbarea și înşelăciunea Satanei, iar cei care ÎI 
urmează pe Dumnezeu se vor bucura de conducerea și de dispozițiile Lui, în împrejurări 
liniștite și pline de pace. Mânia lui Dumnezeu este o protecţie care împiedică toate forțele 
răului să se înmulțească și să se răspândească și este și o măsură de siguranţă care 
protejează existenţa și propagarea tuturor lucrurilor care sunt drepte și pozitive și le 
păzește veșnic de suprimare și distrugere. 

Puteţi vedea esența mâniei lui Dumnezeu în distrugerea Sodomei? Există altceva 
ce se contopește cu mânia Sa? Este furia Lui pură? Pentru a folosi cuvintele omului, 
este mânia lui Dumnezeu nealterată? Există vreun șiretlic la baza mâniei Lui? Există 
vreo conspirație? Există secrete de nerostit? Vă pot spune în mod serios și solemn: nu 
există nicio parte a mâniei lui Dumnezeu care să vă facă să vă îndoiţi. Mânia Lui este 
una imaculată, nealterată, care nu nutrește alte intenţii sau scopuri. Motivul din spatele 
furiei Lui sunt imaculate, ireproșabile și fără cusur. Sunt o revelație și o expunere 
naturală a esenței Lui sfinte; este ceva ce nimeni nu are, din toată creaţia. Este o parte 
din firea dreaptă, unică a lui Dumnezeu și este și o diferenţă grăitoare între respectivele 
esențe ale Creatorului și creaţia Sa. 

Indiferent dacă o persoană devine furioasă în faţa altor persoane sau pe la spatele 
lor, toți oamenii au diferite intenţii și scopuri în spatele furiei lor. Poate își construiesc 
prestigiul sau poate își apără interesele, își menţin imaginea sau păstrează aparențele. 

Unii își exercită cumpătarea când se înfurie, în timp ce alţii sunt mai impulsivi și dau frâu 
liber furiei ori de câte ori doresc, fără niciun pic de cumpătare. Pe scurt, furia omului derivă 
din firea lui coruptă. Indiferent care este scopul acesteia, aparţine trupului și naturii; nu are 
nimic de-a face cu dreptatea sau nedreptatea, deoarece nimic din natura şi esența omului 
nu corespunde cu adevărul. De aceea, temperamentul umanităţii corupte și mânia lui 
Dumnezeu nu ar trebui menţionate în aceeași frază. Fără excepţie, comportamentul unui 
om corupt de Satana începe cu dorinţa de a proteja corupţia și, într-adevăr, se bazează 
pe corupție; de aceea, furia omului nu poate fi menţionată în aceeași frază cu mânia lui 
Dumnezeu, indiferent de cât de potrivită poate părea în teorie furia unui om. Când 
Dumnezeu Își trimite furia, forțele rele sunt puse sub control și lucrurile rele sunt distruse, 
în timp ce lucrurile drepte și pozitive ajung să se bucură de grija lui Dumnezeu și de 
protecția Sa și li se permite să continue. Dumnezeu Își trimite mânia deoarece lucrurile 
rele, nedrepte și negative obstrucționează, perturbă sau distrug activitatea normală și 
dezvoltarea lucrurilor drepte și pozitive. Scopul furiei lui Dumnezeu nu este de a-Și proteja 
statutul și identitatea, ci de a proteja existenţa lucrurilor drepte, pozitive, frumoase și bune, 
de a proteja legile și ordinea supraviețuirii normale a umanităţii. Aceasta este cauza 
principală a mâniei Lui. Furia lui Dumnezeu este o revelaţie foarte naturală, potrivită și 
adevărată a firii Sale. Nu există motive ascunse la baza furiei Lui și nu există nici 
înșelăciune sau uneltire, cu atât mai puţin dorinţele, viclenia, rea voinţa, violenţa, răutatea 
sau orice altă trăsătură comună a umanităţii corupte. Înainte ca Dumnezeu să Își trimită 
furia, El a perceput deja esenţa fiecărei chestiuni foarte clar și pe deplin și a formulat deja 
definiţii și concluzii clare și precise. Prin urmare, obiectivul Lui în tot ceea ce face este 
limpede precum cristalul, ca și atitudinea Lui. El nu este confuz, orb, impulsiv sau neglijent 
Și, cu siguranță, nu este fără principii. Acesta este aspectul practic al mâniei lui Dumnezeu 
și, datorită acestui aspect practic al mâniei Lui, omenirea și-a dobândit existența normală. 
Fără mânia Lui, omenirea ar decădea în condiţii anormale de trai și toate lucrurile drepte, 
frumoase și bune ar fi distruse și ar înceta să existe. Fără mânia Lui, legile și regulile 
existenţei pentru fiinţele create ar fi încălcate sau chiar cu totul distruse. De la crearea 
omului, Dumnezeu Și-a utilizat în mod continuu firea dreaptă pentru a proteja și a susține 
existența normală a omenirii. Deoarece firea Sa dreaptă conţine mânie și măreție, toți 
oamenii răi, lucrurile și obiectele rele și toate lucrurile care perturbă și dăunează existenţei 
normale a omenirii sunt pedepsite, controlate și distruse ca urmare a mâniei Sale. De-a 
lungul ultimelor milenii, în lucrarea lui Dumnezeu de gestionare a omenirii, El Și-a folosit 
în mod continuu firea dreaptă pentru a dobori și a distruge toate tipurile de duhuri rele și 
necurate care | se opun și care se comportă precum complicii și lacheii Satanei. Astfel, 
lucrarea lui Dumnezeu de mântuire a omului a avansat întotdeauna conform planului Său. 
Adică, datorită existenței mâniei lui Dumnezeu, cele mai drepte cauze ale oamenilor nu 
au fost distrusă niciodată. 

Acum că aveţi o înțelegere a esenței mâniei lui Dumnezeu, trebuie cu siguranţă să 
aveți o înțelegere mai bună privind modul în care să distingeţi răul Satanei! 

Deși Satana pare uman, drept și virtuos, esenţa Satanei este crudă și rea 


Satana își clădește reputaţia prin înșelarea oamenilor și deseori se prezintă ca 
avangardă și model de dreptate. Sub falsul pretext de a proteja dreptatea, îi rănește pe 
oameni, le devorează sufletele și foloseşte tot felul de mijloace pentru a amorţi, înșela 
și instiga omul. Scopul său este de a-l face pe om să aprobe și să-i accepte 
comportamentul rău, de a-l face pe om să i se alăture în a se opune autorităţii și 
suveranităţii lui Dumnezeu. Totuși, când o persoană își dă seama de uneltirile, intrigile 
și trăsăturile lui rele și când cineva nu vrea să continue să fie călcat în picioare și păcălit 
de el, sau să-i fie în continuare sclav, sau să fie pedepsit și distrus împreună cu el, atunci 
Satana își schimbă trăsăturile anterior sfinte și își scoate masca falsă pentru a-și 
dezvălui adevărata faţă, care este rea, depravată, urâtă și sălbatică. Nu i-ar plăcea nimic 
mai mult decât să îi extermine pe toți cei care refuză să îl urmeze şi care se opun forțelor 
sale rele. În acest stadiu, Satana nu poate să mai afișeze înfățișarea unui gentleman 
demn de încredere; în schimb, sunt dezvăluite trăsăturile sale adevărate, urâte, de sub 
pielea sa de oaie. Odată ce uneltirile Satanei sunt aduse la lumină și trăsăturile sale 
adevărate, expuse, el se va pierde cu firea și își va expune barbaria. După aceea, dorința 
lui de a răni și de a devora oameni doar se va intensifica. Asta deoarece este înfuriat 
când omul se trezește la realitate, iar el dezvoltă un spirit de răzbunare puternic faţă de 
oameni din cauza aspiraţiei lor de a tânji după libertate și lumină și de a se elibera din 
închisoarea lui. Furia lui are intenţia de ai apăra și susţine răul și este, de asemenea, o 
revelație adevărată a naturii sale sălbatice. 

În fiecare chestiune, comportamentul Satanei îi expune natura rea. Dintre toate 
faptele rele pe care Satana le-a îndeplinit asupra omului — de la eforturile sale timpurii 
de a amăgi omul să-l urmeze, până la exploatarea omului de către el, prin care îl atrage 
în faptele lui rele, până la spiritul său de răzbunare faţă de om după ce trăsăturile sale 
adevărate au fost expuse și omul l-a recunoscut și l-a abandonat — niciuna dintre aceste 
fapte nu dă greș în a expune esenţa rea a Satanei, nici în a dovedi faptul că Satana nu 
are legătură cu lucrurile pozitive și că Satana este sursa tuturor lucrurilor rele. Fiecare 
dintre acţiunile sale protejează răul, menţine continuitatea faptelor lui rele, este împotriva 
lucrurilor drepte și pozitive și strică legile și ordinea existenţei normale a omenirii. 
Acestea fapte ale Satanei sunt ostile faţă de Dumnezeu și vor fi distruse de mânia lui 
Dumnezeu. Deşi Satana are propria furie, aceasta este doar un mijloc de a da frâu liber 
naturii sale rele. Motivul pentru care Satana este exasperat și furios este acesta: 
uneltirile sale cumplite au fost scoase la iveală; nu poate scăpa ușor cu intrigile sale; 
ambiția sa sălbatică și dorinţa de a-L înlocui pe Dumnezeu și de a acţiona ca Dumnezeu 
au fost doborâte și blocate; iar scopul său de a controla întreaga omenire a devenit acum 
un eșec și nu poate fi niciodată realizat. Ceea ce a oprit intrigile Satanei din a se realiza 
și ceea ce a pus stavilă răspândirii și dezlănţuirii răului Satanei este invocarea repetată 
a mâniei lui Dumnezeu, iar și iar. Din acest motiv, Satana atât urăște, cât și se teme de 

mânia lui Dumnezeu. De fiecare dată când se pogoară mânia lui Dumnezeu, nu numai 
că demască adevărata înfățișare rea a Satanei, ci și scoate la lumină dorinţele rele ale 
Satanei și, odată cu ele, motivele furiei Satanei împotriva omenirii sunt pe deplin 
divulgate. Izbucnirea furiei Satanei este o revelaţie adevărată a naturii sale rele și o 
expunere a uneltirilor sale. Desigur, fiecare dată când Satana este înfuriat prevestește 
distrugerea tuturor lucrurilor rele și protecția și continuarea lucrurilor pozitive; 
prevestește adevărul că mânia lui Dumnezeu nu poate fi ofensată! 


Nu trebuie să te bazezi pe experienţă și imaginație pentru a cunoaște 
firea dreaptă a lui Dumnezeu 


Când te confrunţi cu judecata și mustrarea lui Dumnezeu, vei spune că este alterat 
cuvântul Lui? Vei spune că există o poveste în spatele furiei Lui și că este alterată? ÎI 
vei defăima pe Dumnezeu, spunând că firea Sa nu este în mod necesar cu totul dreaptă? 
Când tratezi fiecare dintre acţiunile lui Dumnezeu, trebuie mai întâi să fii sigur că firea 
dreaptă a lui Dumnezeu este lipsită de orice alte elemente, că este sfântă și perfectă. 
Aceste acțiuni includ doborârea, pedeapsa și distrugerea omenirii de către Dumnezeu. 
Fără excepţie, fiecare dintre acţiunile lui Dumnezeu este făcută strict în conformitate 
cu firea Sa inerentă și cu planul Său și nu include cunoașterea, tradiţia și filozofia 
omenirii. — Fiecare dintre acţiunile lui Dumnezeu este o exprimare a firii și esenței Sale, 
fără a avea legătură cu nimic din ceea ce aparține omenirii corupte. Omenirea are 
noțiunea că doar iubirea, mila și toleranța lui Dumnezeu faţă de omenire sunt perfecte, 
nealterate și sfinte și nimeni nu știe că furia și mânia lui Dumnezeu sunt, de asemenea, 
nealterate; în plus, nimeni nu a contemplat întrebări cum ar fi de ce Dumnezeu nu 
tolerează nicio ofensare sau de ce furia Sa este atât de măreaţă. Dimpotrivă, unii 
confundă mânia lui Dumnezeu cu un temperament rău, precum cel al omenirii corupte, 
și înțeleg greșit furia lui Dumnezeu ca fiind întocmai ca furia omenirii corupte. Ei chiar 
presupun în mod greșit că furia Lui este exact ca revelaţia naturală a firii corupte a 
omenirii și că eliberarea mâniei lui Dumnezeu este întocmai ca furia oamenilor corupți 
când se confruntă cu vreo situaţie neplăcută și cred că eliberarea mâniei lui Dumnezeu 
este o exprimare a dispoziţiei Sale. După această părtășie, sper că niciunul nu va mai 
avea concepţii greșite, închipuiri sau speculaţii cu privire la firea dreaptă a lui Dumnezeu. 
Sper că, după auzirea cuvintelor Mele, puteţi avea o recunoaștere adevărată în inimile 
voastre a mâniei firii drepte a lui Dumnezeu, că puteţi da la o parte orice înțelegere 
greșită anterioară privind mânia lui Dumnezeu și că vă puteţi schimba convingerile și 
opiniile greșite privind esenţa mâniei Lui. În plus, sper că puteţi avea o definiţie precisă 
a firii lui Dumnezeu în inimile voastre, că nu veţi mai avea îndoieli în privinţa firii drepte 
a lui Dumnezeu și că nu veţi impune niciun raționament sau închipuire umană asupra 
firii adevărate a lui Dumnezeu. Firea Lui dreaptă este adevărata Lui esenţă proprie. Nu 
este ceva scris sau conturat de om. Firea Lui dreaptă este firea Lui dreaptă și nu are 
legătură sau conexiune cu nimic din creaţie. Dumnezeu Însuși este Dumnezeu Însuși. 

El nu va deveni niciodată o parte a creaţiei și, chiar dacă devine un membru al ființelor 
create, esenţa și firea Sa inerentă nu se vor schimba. De aceea, a-L cunoaște pe 
Dumnezeu nu este precum cunoașterea unui obiect; a-l cunoaște pe Dumnezeu nu 
înseamnă a analiza un lucru, nici nu este precum înţelegerea unei persoane. Dacă omul 
își folosește conceptul sau metoda de a cunoaște un obiect sau de a înţelege o persoană 
pentru a-L cunoaște pe Dumnezeu, atunci nu vei putea niciodată să obţii cunoaștere 
despre Dumnezeu. A-L cunoaște pe Dumnezeu nu se bazează pe experienţă sau 
imaginaţie și, de aceea, nu trebuie niciodată să-ţi impui experienţa sau imaginaţia asupra 
Lui; indiferent de cât de bogate pot fi experienţa și imaginaţia ta, acestea sunt tot limitate. 
Mai mult, imaginaţia ta nu corespunde cu faptele și cu atât mai puţin cu adevărul și este 
incompatibilă cu adevărata fire și esenţă ale lui Dumnezeu. Nu vei reuși niciodată dacă 
te bazezi pe imaginaţia ta pentru a înţelege esenţa lui Dumnezeu. Singura cale este 
aceasta: acceptă tot ceea ce vine de la Dumnezeu, apoi experimentează și înţelege 
treptat acest lucru. Va exista o zi când Dumnezeu te va lumina să înţelegi și să-L cunoşti 
cu adevărat datorită cooperării tale și datorită foamei și setei tale de adevăr. Și cu 
aceasta, să încheiem această parte a conversațţiei noastre. 


Omenirea câștigă mila și toleranța lui Dumnezeu prin căinţă sinceră 
Ceea ce urmează este povestea biblică „Salvarea lui Ninive de către Dumnezeu”. 


lona 1:1-2 Acum, cuvântul lui lahve a venit la lona, fiul lui Amitai și a zis: „Ridică-te, du-te 
la Ninive, cetatea cea mare şi strigă împotriva ei; căci răutatea lor se ridică până la Mine”. 

lona 3 Și cuvântul lui lahve a ajuns la lona a doua oară, spunând: „Ridică-te, du-te la Ninive, 
cetatea cea mare și propovăduiește-i predicarea pe care ţi-o dau”. Deci lona s-a ridicat și s-a 
dus în Ninive, după cuvântul lui lahve. Ninive era o cetate deosebit de mare, fiind nevoie de trei 
zile pentru a o străbate. lona a început să meargă prin cetate cale de o zi. El striga: „Încă 
patruzeci de zile și Ninive va fi distrusă!” Atunci oamenii din Ninive au crezut în Dumnezeu, au 
vestit un post și s-au îmbrăcat cu saci, de la cel mai mare până la cel mai mic. Când această 
veste a ajuns la regele din Ninive, acesta s-a ridicat de pe tronul său, și-a dat jos mantia de pe 
el, s-a acoperit cu un sac și s-a așezat în cenușă. El a trimis să se vestească în Ninive: „Din 
porunca regelui și a nobililor săi, se cer următoarele: «Nici un om și nici un animal, nici din 
cireadă, nici din turmă, să nu guste nimic, să nu pască și să nu bea apă deloc! Oamenii și vitele 
să se acopere cu saci, să strige cu putere către Dumnezeu și să se întoarcă de la calea lor cea 
rea și de la violenţa lor, de care le sunt pline mâinile! Cine știe? Poate Dumnezeu se va răzgândi, 
Îi va părea rău, Își va opri apriga Sa mânie și astfel nu vom pieri!»” Dumnezeu a văzut faptele 
lor și cum se întorceau ei de la calea lor cea rea. Atunci Dumnezeu S-a căit de răul pe care 
zisese că li-l va face și nu l-a mai făcut. 

lona 4 lona s-a supărat însă foarte tare din pricina aceasta și s-a aprins de mânie. Și s-a 
rugat lui lahve și a spus: „O, Te rog, lahve, nu asta este ceea ce spuneam eu, atunci când eram 
încă în ţara mea? De aceea, am fugit înainte la Tars, căci ştiam că ești un Dumnezeu milos și 
plin de îndurare, îndelung răbdător și bogat în bunătate și Te căieşti de rău. De aceea, acum, 

o, lahve, ia-mi viața; căci este mai bine pentru mine să mor decât să trăiesc”. Apoi lahve a zis: 
„Faci bine să te superi?” Atunci lona a ieșit din cetate și s-a așezat la răsărit de aceasta. Acolo 
și-a făcut un adăpost și a șezut la umbra lui, așteptând să vadă ce se va întâmpla cu cetatea. 
Și lahve Dumnezeu a pregătit o tărtăcuţă și a făcut să crească peste lona, ca să-i ţină umbră 
deasupra capului, ca să-l izbăvească din durerea lui. Iona s-a bucurat nespus de tărtăcuță. Însă, 
în zorii zilei următoare, Dumnezeu a trimis un vierme care a vătămat ricinul și acesta s-a uscat. 
Când a răsărit soarele, Dumnezeu a trimis un vânt uscat dinspre răsărit. Soarele l-a bătut pe 
lona în creștet, sleindu-l de puteri. El și-a dorit să moară și a zis: „Mai bine să mor, decât să 
trăiesc!” Dumnezeu l-a întrebat pe lona: Oare faci bine că te mânii din cauza ricinului? El a 
răspuns: Da, fac bine că mă mânii, chiar până la moarte! Atunci lahve a spus: „Ai avut milă de 
tărtăcuța pentru care nu ai lucrat și nici n-ai făcut-o să crească; cea care a ieșit într-o noapte și 
a pierit într-o noapte; și nu ar trebui să-Mi fie milă de Ninive, acel oraș mare, în care sunt mai 
mult de o sută douăzeci de mii de persoane care nu pot să-și deosebească mâna dreaptă de 
cea stângă; și, de asemenea, multe bovine?” 


Rezumatul poveștii orașului Ninive 


Deși povestea „Salvarea lui Ninive de către Dumnezeu” este scurtă, aceasta permite 
zărirea celeilalte laturi a firii drepte a lui Dumnezeu. Pentru a înțelege exact din ce constă 
acea parte, trebuie să ne întoarcem la Scriptură și să revedem una dintre acţiunile lui 
Dumnezeu pe care a îndeplinit-o în timpul lucrării Sale. 

Să ne uităm mai întâi la începutul acestei povești: Acum, cuvântul lui lahve a venit 
la lona, fiul lui Amitai, și a zis: „Ridică-te, du-te la Ninive, cetatea cea mare și strigă 
împotriva ei; căci răutatea lor se ridică până la Mine” (lona 1:1-2). În acest pasaj din 
Scripturi, știm că lahve Dumnezeu i-a ordonat lui lona să se ducă în orașul Ninive. De 
ce i-a ordonat lui lona să se ducă în acest oraș? Biblia este foarte clară în privinţa acestui 
lucru: răutatea oamenilor din acest oraș ajunsese înaintea lui lahve Dumnezeu și de 
aceea L-a trimis pe lona să le spună ce intenţiona să facă. Deși nu există nimic 
consemnat care să ne spună cine era lona, acest lucru, desigur, nu are legătură cu a-L 
cunoaște pe Dumnezeu și, prin urmare, nu trebuie să-l înțelegeţi pe acest om. Trebuie 
doar să știți ce i-a ordonat Dumnezeu lui lona și care au fost motivele lui Dumnezeu 
pentru a face un astfel de lucru. 


Avertismentul lui lahve Dumnezeu ajunge la niniviteni 


Să trecem la al doilea pasaj, al treilea capitol din Cartea lui lona: „lona a început să 
meargă prin cetate cale de o zi. El striga: «Încă patruzeci de zile și Ninive va fi distrusă!»" 
Acestea sunt cuvintele pe care Dumnezeu i le-a transmis direct lui lona pentru a le spune 
ninivitenilor, așadar, desigur, acestea sunt cuvintele pe care lahve a dorit să le zică 
ninivitenilor. Aceste cuvinte le indică oamenilor faptul că Dumnezeu a început să deteste 
și să urască oamenii orașului deoarece răutatea lor ajunsese înaintea ochilor Săi și, 
astfel, El dorea să distrugă acest oraș. Totuși, înainte ca Dumnezeu să distrugă orașul, 

El avea să le facă un anunţ ninivitenilor și, în același timp, să le ofere oportunitatea de 
a se căi pentru răutatea lor și de a începe o nouă viaţă. Această oportunitate avea să 
dureze patruzeci de zile, nimic mai mult. Cu alte cuvinte, dacă oamenii din oraș nu se 
căiau, nu-și recunoșteau păcatele și nu se aruncau înaintea lui lahve Dumnezeu în 
decurs de patruzeci de zile, Dumnezeu avea să distrugă orașul așa cum distrusese 
Sodoma. Asta a fost ceea ce lahve Dumnezeu a dorit să le spună oamenilor din Ninive. 
În mod clar, nu a fost o simplă declaraţie. Nu numai că a transmis mânia lui lahve 
Dumnezeu, ci a transmis și atitudinea Sa faţă de niniviteni, servind în același timp drept 
un avertisment solemn pentru oamenii care trăiau în oraș. Acest avertisment le-a spus 
că faptele lor rele le atrăseseră ura lui lahve Dumnezeu și îi vor aduce curând la un pas 
de anihilarea lor. De aceea, viaţa fiecărui locuitor din Ninive era în pericol iminent. 


Puternicul contrast dintre reacţia celor din Ninive și reacția celor din 
Sodoma faţă de avertismentul lui lahve Dumnezeu 


Ce înseamnă a fi dărâmat? În termeni familiari, înseamnă a nu mai exista. Dar în ce 
mod? Cine putea dărâma un întreg oraș? Omului i-ar fi imposibil să facă un asemenea 
lucru, desigur. Oamenii din Ninive nu erau proști; de îndată ce au auzit această 
declaraţie, ei au înțeles ideea. Șiiau că declaraţia venise de la Dumnezeu, știau că 
Dumnezeu avea să-Și îndeplinească lucrarea și știau că răutatea lor ÎI înfuriase pe lahve 
Dumnezeu și adusese mânia Sa asupra lor, astfel încât curând aveau să fie distruși 
împreună cu orașul lor. Cum s-au comportat oamenii din oraș după ce au auzit 
avertismentul lui lahve Dumnezeu? Biblia descrie amănunţit modul în care oamenii au 
reacţionat, de la rege până la omul de rând. Următoarele cuvinte au fost consemnate în 
Scripturi: „Atunci oamenii din Ninive au crezut în Dumnezeu, au vestit un post și s-au 
îmbrăcat cu saci, de la cel mai mare până la cel mai mic. Când această veste a ajuns la 
regele din Ninive, acesta s-a ridicat de pe tronul său, și-a dat jos mantia de pe el, s-a 
acoperit cu un sac și s-a așezat în cenușă. El a trimis să se vestească în Ninive: Din 
porunca regelui și a nobililor săi, se cer următoarele: «Nici un om și nici un animal, nici 
din cireadă, nici din turmă, să nu guste nimic, să nu pască și să nu bea apă deloc! 
Oamenii și vitele să se acopere cu saci, să strige cu putere către Dumnezeu și să se 
întoarcă de la calea lor cea rea și de la violenţa lor, de care le sunt pline mâinile! [...]»” 
(lona 3:5-9). 

După ce au auzit declaraţia lui lahve Dumnezeu, oamenii din Ninive au afișat o 
atitudine complet opusă faţă de cea a oamenilor din Sodoma — în vreme ce oamenii din 
Sodoma | s-au opus în mod deschis lui Dumnezeu, avansând din rău în mai rău, 
ninivitenii, după ce au auzit aceste cuvinte, nu au ignorat chestiunea și nici nu s-au 
împotrivit. În schimb, L-au crezut pe Dumnezeu și au declarat o perioadă de post. Ce 
înseamnă cuvântul „crezut” aici? Cuvântul însuși sugerează credinţă și supunere. Dacă 
utilizăm comportamentul actual al ninivitenilor pentru a explica acest cuvânt, acesta 
înseamnă că ei au crezut că Dumnezeu putea și avea să facă precum a zis și că erau 

dispuși să se căiască. Au simţit oamenii din Ninive frică în faţa dezastrului iminent? 
Credinţa lor a fost cea care le-a băgat frica în inimi. Așadar, ce putem utiliza pentru a 
dovedi credinţa și frica ninivitenilor? Este așa cum spune Biblia: „[...] și au proclamat 
post și s-au îmbrăcat cu pânză de sac, de la cel mai mare până la cel mai mic dintre ei”. 
Asta înseamnă că ninivitenii au crezut cu adevărat și că din această convingere a venit 
frica, ceea ce i-a făcut apoi să postească și să se îmbrace cu pânză de sac. Acesta este 
modul în care au arătat că începeau să se căiască. Într-un contrast total cu oamenii din 
Sodoma, nu numai că ninivitenii nu | s-au opus lui Dumnezeu, ci și-au arătat clar și căința 
prin comportamentul și acţiunile lor. Desigur, a fost ceva ce toți oamenii din Ninive au 
făcut, nu doar oamenii de rând — regele lor nu a făcut excepție. 


Căinţa regelui din Ninive câștigă lauda lui lahve Dumnezeu 


Când regele din Ninive a auzit aceste vești, s-a ridicat de pe tronul său, și-a dat jos 
haina, s-a îmbrăcat în pânză de sac și a stat în cenușă. Apoi, a proclamat că nimeni din 
oraș nu va avea voie să guste nimic și că nici oile, boii sau orice alt animal nu vor avea 
voie să pască sau să bea apă. Atât omul, cât și animalele aveau să se îmbrace cu pânză 
de sac, iar oamenii aveau să-l adreseze implorări sincere lui Dumnezeu. Regele a 
declarat, de asemenea, că fiecare dintre ei avea să se îndepărteze de căile sale rele și 
să abandoneze violenţa din mâinile sale. Judecând după această serie de acţiuni, regele 
din Ninive a avut căinţă sinceră în inima sa. Această serie de acțiuni pe care el le-a 
întreprins — ridicarea de pe tron, aruncarea hainei sale de rege, purtarea sacului și 
așezarea în cenușă — le spune oamenilor că regele din Ninive și-a dat deoparte statutul 
regal și a purtat pânză de sac, împreună cu oamenii de rând. Asta înseamnă că regele 
din Ninive nu și-a ocupat funcţia regală pentru a continua pe calea cea rea sau violența 
din mâinile sale după auzirea anunţului din partea lui lahve Dumnezeu; mai degrabă, el 
a lăsat deoparte autoritatea pe care o deţinea și s-a căit înaintea lui lahve Dumnezeu. 
În acest moment, regele din Ninive nu se căia în calitate de rege; el venise înaintea lui 
Dumnezeu să se căiască și să-și mărturisească păcatele drept un supus obișnuit al lui 
Dumnezeu. Pe lângă acestea, a spus și întregului oraș să se căiască și să-și 
mărturisească păcatele înaintea lui lahve Dumnezeu, în același mod în care a făcut-o 
el; în plus, el avea un plan specific al modului prin care să facă acest lucru, așa cum se 
arată în Scripturi: „Nici un om și nici un animal, nici din cireadă, nici din turmă, să nu 
guste nimic, să nu pască și să nu bea apă deloc! [...] să strige cu putere către Dumnezeu 
și să se întoarcă de la calea lor cea rea și de la violenţa lor, de care le sunt pline mâinile!” 
Din postura de conducător al orașului, regele din Ninive avea putere și statut suprem și 
putea face tot ce voia. Când s-a confruntat cu anunţul lui lahve Dumnezeu, el ar fi putut 
să ignore chestiunea sau să se căiască și să își mărturisească doar el păcatele; el ar fi 
putut să ignore complet dacă oamenii din oraș alegeau sau nu să se căiască. Cu toate 
acestea, regele din Ninive nu a făcut asta deloc. Nu numai că s-a ridicat de pe tron, a 
purtat pânză de sac și cenușă, s-a căit și și-a mărturisit păcatele înaintea lui lahve 

Dumnezeu, ci a și ordonat tuturor oamenilor și animalelor din oraș să facă același lucru. 
El chiar le-a ordonat oamenilor să „strige cu putere către Dumnezeu”. Prin această serie 
de acţiuni, regele din Ninive a înfăptuit cu adevărat ceea ce ar trebui să facă un 
conducător. Seria lui de acţiuni este una care era dificil de înfăptuit pentru orice rege din 
istoria omenească și, într-adevăr, niciun alt rege nu înfăptuise aceste lucruri. Aceste 
acțiuni pot fi numite fără precedent în istoria umană și sunt demne de a fi atât 
comemorate, cât și imitate de omenire. De la apariţia omului, fiecare rege își condusese 
supușii spre a se împotrivi lui Dumnezeu și a | se opune. Nimeni nu își condusese 
vreodată supușii spre a-L implora pe Dumnezeu cu scopul de a căuta răscumpărare 
pentru răutatea lor, de a primi iertarea lui lahve Dumnezeu și de a evita pedeapsa 
iminentă. Regele din Ninive, totuși, a putut să își conducă supușii spre a se întoarce la 
Dumnezeu, spre a-și lăsa în urmă căile rele și a abandona violenţa din mâinile lor. În 
plus, a putut și să-și lase la o parte tronul și, în schimb, lahve Dumnezeu S-a întors și 
S-a căit și Și-a retras mânia, permițându-le oamenilor din oraș să supravieţuiască, și 
ferindu-i de distrugere. Acţiunile regelui pot fi numite doar un miracol rar în istoria umană; 
pot fi numite chiar model al unei omeniri corupte ce se mărturisește și se căiește de 
păcatele sale înaintea lui Dumnezeu. 


Dumnezeu vede căinţa sinceră din adâncul inimilor ninivitenilor 

După auzirea declaraţiei lui Dumnezeu, regele din Ninive și supușii săi au întreprins 
o serie de acţiuni. Care este natura acestor acțiuni și a comportamentului lor? Cu alte 
cuvinte, care a fost esența comportamentului lor în întregimea lui? De ce au făcut ceea 
ce au făcut? În ochii lui Dumnezeu, ei se căiseră în mod sincer, nu numai deoarece Îi 
adresaseră sincere implorări lui Dumnezeu și își mărturisiseră păcatele înaintea Lui, ci 
și pentru că își abandonaseră conduita rea. Ei s-au comportat în acest mod deoarece, 
după auzirea cuvintelor lui Dumnezeu, au fost incredibil de înspăimântați și au crezut că 
El va face cum a spus. Postind, purtând pânză de sac și stând în cenușă, ei au dorit să- 
și exprime disponibilitatea de a-și îndrepta căile și de a se abţine de la răutate și s-au 
rugat lui lahve Dumnezeu să-Și înfrâneze furia, implorându-L. să-Și retragă decizia și 
catastrofa care urma să se abată asupra lor. Dacă examinăm întregul lor comportament, 
putem vedea că ei înțelegeau deja că faptele lor rele anterioare erau detestabile pentru 
lahve Dumnezeu și putem vedea și că înțelegeau motivul pentru care El avea să îi 
distrugă curând. De aceea, ei au dorit cu toţii să aibă o căinţă deplină, să se îndepărteze 
de căile lor rele și să abandoneze violenţa din mâinile lor. Cu alte cuvinte, odată ce au 
fost informaţi despre declaraţia lui lahve Dumnezeu, absolut fiecare dintre ei a simțit frică 
în inima sa; și-au sistat comportamentul rău și nu au mai comis acele fapte care erau 
atât de detestabile pentru lahve Dumnezeu. În plus, L-au implorat pe lahve Dumnezeu 
să le ierte păcatele din trecut și să nu-i trateze conform acţiunilor lor din trecut. Ei erau 
dispuși să nu mai practice răutatea niciodată și să acţioneze conform instrucțiunilor lui 
lahve Dumnezeu, numai să fie posibil să nu-L mai înfurie niciodată pe lahve Dumnezeu. 

Căinţa lor era sinceră și profundă. Venea din adâncul inimilor lor și era nesimulată și 
intransigentă. 

Odată ce toți oamenii din Ninive, de la rege la oamenii de rând, au aflat că lahve 
Dumnezeu era supărat pe ei, Dumnezeu a putut vedea cât se poate de bine fiecare 
dintre acţiunile lor ulterioare și comportamentul lor în întregime, precum și fiecare dintre 
deciziile și alegerile pe care le-au făcut. Inima lui Dumnezeu s-a schimbat conform 
comportamentului lor. Ce stare de spirit avea Dumnezeu exact în acel moment? Biblia 
vă poate răspunde la acea întrebare. Următoarele cuvinte au fost consemnate în 
Scripturi: „Dumnezeu a văzut faptele lor și cum se întorceau ei de la calea lor cea rea. 
Atunci Dumnezeu S-a căit de răul pe care zisese că li-l va face și nu l-a mai făcut” (Iona 
3:10). Deși Dumnezeu S-a răzgândit, nu exista nimic complicat în legătură cu starea Sa 
de spirit. El doar a trecut de la a-Și exprima furia la a-Și calma furia, și apoi a decis să 
nu trimită catastrofă asupra orașului Ninive. Motivul pentru care decizia lui Dumnezeu — 
de a cruța ninivitenii de catastrofă — a fost atât de rapidă este că Dumnezeu a observat 
inima fiecărei persoane din Ninive. El a văzut ce păstrau ei în adâncul inimilor lor: căința 
lor sinceră și mărturisirea pentru păcatele lor, convingerea lor sinceră în El, perspectiva 
lor profundă privind modul în care faptele lor rele Îi înfuriaseră firea și frica rezultată din 
pedeapsa iminentă a lui lahve Dumnezeu. În același timp, lahve Dumnezeu a auzit și 
rugăciunile lor, care au venit din adâncul inimilor lor, implorându-L să nu mai fie furios 
pe ei ca să poată evita catastrofa. Când Dumnezeu a observat toate aceste fapte, puţin 
câte puţin, furia Lui s-a stins. Indiferent de cât de mare fusese furia Lui înainte, inima Lui 
a fost impresionată când a văzut căinţa sinceră din adâncul inimilor acestor oameni, și, 
astfel, El nu a putut îndura să trimită catastrofă asupra lor și a încetat să mai fie furios 
pe ei. În schimb, El a continuat să-Și arate mila și îngăduinţa faţă de ei și a continuat să 
îi călăuzească și să-i aprovizioneze. 


Dacă este adevărată credinţa ta în Dumnezeu, vei primi grija Lui deseori 


Schimbarea intentiilor Sale fată de oamenii din Ninive nu a presupus ezitare sau 
nimic care era ambiguu sau vag. Mai degrabă, a fost o transformare de la mânie pură, 
la îngăduinţă pură. Aceasta este o adevărată revelaţie a esenței Lui. Dumnezeu nu este 
niciodată șovăitor sau indecis în acţiunile Sale; principiile și scopurile de la baza 
acțiunilor Sale sunt toate clare și transparente, pure și perfecte, fără absolut niciun 
șiretlic sau uneltire implicată. Cu alte cuvinte, esenţa lui Dumnezeu nu conţine întuneric 
sau rău. Dumnezeu S-a înfuriat pe niniviteni deoarece faptele lor rele ajunseseră 
înaintea privirii Sale; în acel moment, furia Sa era derivată din esenţa Sa. Totuși, când 
furia lui Dumnezeu s-a risipit și El Și-a acordat îngăduința oamenilor din Ninive încă o 
dată, tot ceea ce a dezvăluit El reprezenta tot propria Lui esenţă. Această schimbare era 
datorată în întregime unei schimbări în atitudinea omului faţă de Dumnezeu. Pe tot 
parcursul acestei perioade, firea Sa de neofensat nu s-a schimbat, esenţa îngăduitoare 
a lui Dumnezeu și esenţa Sa iubitoare și miloasă nu s-au schimbat. Când oamenii vor 

face fapte rele și ÎI vor ofensa pe Dumnezeu, El Își va trimite furia asupra lor. Când 
oamenii se vor căi cu adevărat, inima lui Dumnezeu se va schimba și furia Sa va înceta. 
Când oamenii vor continua să | se opună cu încăpățânare lui Dumnezeu, furia Lui va fi 
necontenită și mânia Lui va continua să se reverse asupra lor, puţin câte puţin, până ce 
vor fi distruși. Aceasta este esenţa firii lui Dumnezeu. Indiferent dacă Dumnezeu exprimă 
mânie, sau milă, sau generozitate iubitoare, comportamentul omului, conduita și 
atitudinea lui fată de Dumnezeu în adâncul inimii sale dictează ceea ce este exprimat 
prin revelaţia firii lui Dumnezeu. Dacă Dumnezeu supune în mod continuu un om furiei 
Sale, inima acestuia se opune fără îndoială lui Dumnezeu. Deoarece el nu s-a căit 
niciodată, nu și-a plecat capul înaintea lui Dumnezeu și nici nu a avut credință adevărată 
în Dumnezeu, el nu a obținut niciodată mila și îngăduinţa lui Dumnezeu. Dacă un om 
primeşte deseori grija, mila și îngăduinţa lui Dumnezeu, atunci fără îndoială acesta are 
în inima lui credință adevărată în Dumnezeu și inima sa nu | se opune lui Dumnezeu. 
Acest om se căiește deseori înaintea lui Dumnezeu; de aceea, chiar dacă disciplina lui 
Dumnezeu deseori coboară asupra acestui om, mânia Sa nu o va face. 

Această scurtă relatare le permite oamenilor să vadă inima lui Dumnezeu, să vadă 
caracterul real al esenței Sale, să vadă că furia lui Dumnezeu și schimbările din inima 
Lui nu sunt fără motiv. În ciuda contrastului puternic pe care Dumnezeu l-a demonstrat 
când a fost mânios și când Și-a schimbat inima, ceea ce îi face pe oameni să creadă că 
există o mare deconectare sau un contrast puternic între aceste două aspecte ale 
esenței lui Dumnezeu - furia Lui și îngăduinţa Sa -— atitudinea Lui față de căinţa 
ninivitenilor le permite oamenilor, încă o dată, să vadă o altă latură a firii adevărate a lui 
Dumnezeu. Răzgândirea lui Dumnezeu permite cu adevărat omenirii să vadă încă o 
dată adevărul milei și generozităţii iubitoare ale lui Dumnezeu și să vadă adevărata 
revelaţie a esenței lui Dumnezeu. Omenirea trebuie să recunoască faptul că mila și 
generozitatea iubitoare ale lui Dumnezeu nu sunt mituri, nici născociri. Asta pentru că 
sentimentul lui Dumnezeu din acel moment era adevărat și răzgândirea lui Dumnezeu 
era reală — Dumnezeu chiar Și-a revărsat încă o dată mila și îngăduinţa asupra omenirii. 


Căinţa adevărată din inimile ninivitenilor câștigă mila lui Dumnezeu și le 
schimbă propriile finaluri 

Exista vreo contradicţie între schimbarea inimii lui Dumnezeu și mânia Lui? Desigur 
că nu! Asta pentru că toleranța lui Dumnezeu din momentul respectiv a avut un motiv. 
Ce motiv ar putea fi acesta? Este cel oferit în Biblie: „Fiecare persoană s-a îndepărtat 
de calea sa rea” și „a abandonat violenţa din mâinile sale”. 

Această „cale rea” nu se referă la câteva fapte rele, ci la sursa răului din care 
izvorăşte comportamentul oamenilor. „A se îndepărta de la calea sa rea” înseamnă că 
respectivii nu vor mai comite aceste fapte niciodată. Cu alte cuvinte, nu se vor mai 
comporta niciodată în acest mod malefic; metoda, sursa, scopul, intenţia și principiul 
acțiunilor lor s-au schimbat toate; ei nu vor mai folosi niciodată acele metode și principii 

pentru a aduce plăcere și fericire în inimile lor. „Abandonarea” din „abandonarea 
violenţei din mâinile proprii” înseamnă a da deoparte sau a renunţa, a rupe legătura cu 
trecutul și a nu mai face cale întoarsă niciodată. Când oamenii din Ninive au abandonat 
violența din mâinile lor, aceasta a dovedit și a reprezentat adevărata lor căinţă. 
Dumnezeu observă aparențele exterioare ale oamenilor, precum și inimile lor. Când 
Dumnezeu a observat adevărata căinţă din inimile ninivitenilor fără îndoială și a observat 
și că-și părăsiseră căile rele și abandonaseră violenţa din mâinile lor, El S-a răzgândit. 
Asta înseamnă că purtarea și comportamentul acestor oameni și diversele moduri de a 
face lucruri, precum și mărturisirea și căinţa lor adevărată pentru păcatele din inimile lor, 
L-au făcut pe Dumnezeu să Se răzgândească în inima Sa, să Își schimbe intenţiile să 
Își retragă deciziile și să nu îi pedepsească sau distrugă. Prin urmare, oamenii din Ninive 
au dobândit un final diferit pentru ei înșiși. Ei și-au răscumpărat vieţile și în același timp 
au câștigat mila și toleranța lui Dumnezeu, moment în care Dumnezeu Și-a retras, de 
asemenea, mânia. 


Mila și toleranța lui Dumnezeu nu sunt rare — adevărata căinţă a omului 
este rară 


Indiferent de cât de furios fusese Dumnezeu pe niniviteni, de îndată ce au declarat 
post și și-au pus pânză de sac și cenușă, inima Lui a început să se înmoaie treptat și El 
a început să Se răzgândească. Când le-a proclamat că le va distruge orașul — momentul 
anterior mărturisirii și căinței pentru păcatele lor — Dumnezeu încă era furios pe ei. Odată 
ce împliniseră o serie de fapte de căinţă, furia lui Dumnezeu faţă de oamenii din Ninive 
s-a transformat treptat în milă și toleranţă pentru ei. Nu există nimic contradictoriu cu 
privire la revelarea simultană a celor două aspecte ale firii lui Dumnezeu în același 
eveniment. Deci, cum ar trebui înţeleasă și cunoscută această lipsă de contrazicere? 
Dumnezeu a exprimat și a dezvăluit pe rând ambele dintre aceste două esențe aflate la 
poli opuși când oamenii din Ninive s-au căit, permițând oamenilor să vadă realitatea și 
caracterul de neofensat al esenței lui Dumnezeu. Dumnezeu Și-a folosit atitudinea 
pentru a le spune oamenilor următoarele: nu e că Dumnezeu nu tolerează oamenii sau 
că nu vrea să-Și arate mila faţă de ei; mai degrabă, e faptul că ei rareori se căiesc cu 
adevărat față de Dumnezeu și se întâmplă rar ca oamenii să se îndepărteze de căile lor 
rele și să abandoneze violenţa din mâinile lor. Cu alte cuvinte, când Dumnezeu este 
furios pe om, El speră că omul va putea să se căiască cu adevărat și El chiar speră să 
vadă adevărata căinţă a omului, caz în care apoi va continua cu generozitate să-i acorde 
omului mila și toleranța Sa. Asta înseamnă că purtarea rea a omului atrage mânia lui 
Dumnezeu, în timp ce mila și toleranța lui Dumnezeu sunt acordate celor care Îl ascultă 
și se căiesc cu adevărat înaintea Lui, celor care pot să se îndepărteze de căile lor rele 
și să abandoneze violența din mâinile lor. Atitudinea lui Dumnezeu a fost foarte clar 
revelată în modul în care i-a tratat pe niniviteni: mila și toleranța lui Dumnezeu nu sunt 
deloc greu de obținut, iar ceea ce El cere este căința adevărată a omului. Atât timp cât 

oamenii se îndepărtează de la căile lor rele și abandonează violența din mâinile lor, 
Dumnezeu Își va schimba inima și atitudinea faţă de ei. 


Firea dreaptă a Creatorului este reală şi vie 


Când Dumnezeu S-a răzgândit în inima Sa privitor la oamenii din Ninive, erau mila 
și toleranța Sa un paravan? Desigur că nu! Atunci, ce a fost arătat prin tranziția între 
aceste două aspecte ale firii lui Dumnezeu pe parcursul tratării acestei anumite situații 
de către Dumnezeu? Firea lui Dumnezeu este un întreg complet — nu este deloc divizată. 
Indiferent dacă El exprimă furie sau milă și toleranţă față de oameni, acestea sunt toate 
exprimări ale firii Sale drepte. Firea lui Dumnezeu este vitală și evidentă cu vivacitate, 
iar El Își schimbă gândurile și atitudinile conform modului în care se desfășoară lucrurile. 
Transformarea atitudinii Sale faţă de niniviteni spune omenirii că El are propriile gânduri 
și idei; nu este un robot sau o figurină de lut, ci Dumnezeu Însuși cel viu. El putea fi furios 
pe oamenii din Ninive, la fel cum putea să le ierte trecutul datorită atitudinilor lor. El putea 
decide să trimită nenorociri asupra ninivitenilor și putea și să-Și schimbe decizia datorită 
căinţei lor. Oamenilor le place să aplice reguli în mod rigid și să folosească astfel de 
reguli pentru a-L delimita și a-L defini pe Dumnezeu, la fel cum le place să folosească 
formule pentru a încerca să cunoască firea lui Dumnezeu. Așadar, în ceea ce privește 
domeniul gândirii omenești, Dumnezeu nu gândește, nici nu are idei esenţiale. Dar, în 
realitate, gândurile lui Dumnezeu sunt într-o stare de continuă transformare conform 
schimbărilor lucrurilor și mediilor. În timp ce aceste gânduri se transformă, diferite 
aspecte ale esenței lui Dumnezeu sunt dezvăluite. În timpul acestui proces de 
transformare, în momentul precis în care Dumnezeu Se răzgândește în inima Sa, ceea 
ce El dezvăluie omenirii este existența reală a vieţii Sale și faptul că firea Sa dreaptă 
este plină de vitalitate dinamică. În același timp, Dumnezeu Își folosește propriile revelații 
adevărate pentru a dovedi omenirii adevărul existenței mâniei Sale, milei Sale, 
generozităţii Sale iubitoare și toleranţei Sale. Esenţa Sa va fi dezvăluită în orice moment 
și în orice loc, conform cu felul în care se desfășoară lucrurile. El are mânia unui leu și 
mila și toleranța unei mame. Firea Sa dreaptă nu permite îndoială, încălcare, schimbare 
sau distorsionare din partea niciunei persoane. Printre toate chestiunile și toate lucrurile, 
firea dreaptă a lui Dumnezeu — adică, mânia și mila lui Dumnezeu — poate fi dezvăluită 
în orice moment și în orice loc. El oferă o exprimare vitală acestor aspecte în fiecare 
ungher al întregii creaţii și le implementează cu vitalitate în fiecare moment care trece. 
Firea dreaptă a lui Dumnezeu nu este limitată de timp sau spațiu; cu alte cuvinte, firea 
dreaptă a lui Dumnezeu nu este exprimată sau dezvăluită în mod mecanic conform 
constrângerilor timpului sau spaţiului, ci mai degrabă, cu perfectă ușurință și în toate 
momentele și locurile. Când Îl vezi pe Dumnezeu că Se răzgândește în inima Sa și 
încetează să-Și exprime mânia și Se abţine de la a distruge orașul Ninive, poţi spune că 
Dumnezeu este doar milos și iubitor? Poţi spune că mânia lui Dumnezeu constă din 
cuvinte goale? Când Dumnezeu se dezlănţuie cu mânie feroce și Își retrage mila, poți 

spune că nu simte iubire adevărată față de omenire? Această mânie feroce este 
exprimată de Dumnezeu ca răspuns la faptele rele ale oamenilor; mânia Sa nu are 
defecte. Inima lui Dumnezeu este mișcată ca răspuns la căința oamenilor și această 
căinţă este cea care aduce această schimbare din inima Sa. Când Se simte mișcat, când 
are o schimbare în inima Sa, și când Își arată mila și toleranța faţă de om, toate acestea 
sunt pe deplin fără cusur; sunt curate, pure, nepătate și nealterate. Toleranţa lui 
Dumnezeu este exact asta: toleranţă, tocmai așa cum mila Sa nu e nimic altceva decât 
milă. Firea Sa dezvăluie mânie sau milă și toleranţă în conformitate cu căința omului și 
cu variațiile din conduita omului. Indiferent ce exprimă și dezvăluie El, totul este pur și 
direct; esenţa este diferită de orice altceva din creaţie. Când Dumnezeu exprimă 
principiile de la baza acțiunilor Sale, ele sunt libere de orice imperfecţiuni sau neajunsuri, 
și la fel sunt și gândurile Lui, ideile Lui și fiecare decizie în parte pe care o ia și fiecare 
acţiune în parte pe care o face. Întrucât Dumnezeu a decis astfel și întrucât a acţionat 
astfel, tot astfel El Își duce la bun sfârșit acţiunile. Rezultatele demersurilor Sale sunt 
corecte și fără erori tocmai deoarece sursa lor este fără de cusur și nepătată. Mânia lui 
Dumnezeu este fără de cusur. În mod asemănător, mila și toleranța lui Dumnezeu — pe 
care nu le are nimeni din întreaga creaţie — sunt sfinte și fără cusur și pot face faţă unei 
atente deliberări și experimentări. 

Prin înțelegerea voastră în privința poveștii lui Ninive, vedeți acum cealaltă latură a 
esenței firii drepte a lui Dumnezeu? Vedeţi cealaltă latură a firii drepte unice a lui 
Dumnezeu? Are cineva din omenire acest fel de fire? Are cineva acest fel de mânie, 
mânia lui Dumnezeu? Are cineva milă și toleranță precum cele pe care le are 
Dumnezeu? Cine din creaţie poate invoca o mânie atât de măreaţă și decide să distrugă 
sau să trimită dezastrul asupra omenirii? Și cine este calificat să acorde milă omului, să 
tolereze și să ierte și, prin aceasta, să-și schimbe decizia precedentă de a distruge omul? 
Creatorul Își exprimă firea dreaptă prin propriile Lui metode și principii unice și nu Se 
supune controlului sau limitelor impuse de oameni, evenimente sau lucruri. Cu firea Sa 
unică, nimeni nu Îi poate schimba gândurile și ideile, nici nu Îl poate convinge și schimba 
vreuna dintre deciziile Sale. Ansamblul comportamentelor și gândurilor care există în 
toată creaţia există sub judecata firii Sale drepte. Nimeni nu poate controla dacă El 
exercită mânie sau milă; doar esența Creatorului — sau, cu alte cuvinte, firea dreaptă a 
Creatorului — poate decide acest lucru. Astfel este natura unică a firii drepte a 
Creatorului! 

Prin analiza și înțelegerea transformării atitudinii lui Dumnezeu faţă de oamenii din 
Ninive, puteţi folosi cuvântul „unic” pentru a descrie mila aflată în firea dreaptă a lui 
Dumnezeu? Anterior, am spus că mânia lui Dumnezeu este un aspect al esenței firii 
Sale drepte unice. Acum, voi defini două aspecte — mânia lui Dumnezeu și mila lui 
Dumnezeu - ca firea Lui dreaptă. Firea dreaptă a lui Dumnezeu este sfântă; nu tolerează 
să fie ofensată sau pusă în discuţie; este ceva ce nu posedă niciuna dintre ființele create 
sau necreate. Este atât exclusivă, cât și unică lui Dumnezeu. Asta înseamnă că mânia 

lui Dumnezeu este sfântă și de neofensat. În același fel, celălalt aspect al firii drepte a 
lui Dumnezeu — mila lui Dumnezeu -— este sfânt și nu poate fi ofensat. Niciuna dintre 
fiintele create sau necreate nu Îl poate înlocui sau reprezenta pe Dumnezeu în acţiunile 
Sale, nici nu ar fi putut cineva să-L înlocuiască sau să-L reprezinte în distrugerea 
Sodomei sau mântuirea orașului Ninive. Aceasta este exprimarea adevărată a firii 
drepte, unice a lui Dumnezeu. 


Sentimentele sincere ale Creatorului faţă de omenire 


Oamenii spun deseori că nu este un lucru ușor să-L cunoști pe Dumnezeu. Eu, însă, 
spun că a-L cunoaște pe Dumnezeu nu este deloc o chestiune dificilă, căci Dumnezeu 
Își arată frecvent faptele pentru ca omul să le vadă. Dumnezeu nu a întrerupt niciodată 
dialogul Său cu omenirea și nu S-a deghizat niciodată faţă de om, nici nu S-a ascuns. 
Gândurile, ideile, cuvintele și faptele Sale sunt toate dezvăluite omenirii. Așadar, atât 
timp cât omul dorește să-L cunoască pe Dumnezeu, el poate ajunge să-L înțeleagă și 
să-L cunoască prin tot felul de mijloace și metode. Motivul pentru care omul crede 
orbește că Dumnezeu l-a evitat în mod intenţionat, că Dumnezeu S-a ascuns intenţionat 
de omenire, că nu are de gând să-i permită omului să-L înțeleagă și să-L cunoască, este 
că el nu știe cine este Dumnezeu, nici nu dorește să-L înțeleagă. Chiar mai mult, el nu 
se preocupă de gândurile, cuvintele sau faptele Creatorului... Sincer vorbind, dacă o 
persoană își folosește timpul liber doar ca să înţeleagă și să se concentreze pe cuvintele 
sau faptele Creatorului și dacă acordă măcar un pic de atenţie gândurilor Creatorului și 
vocii din inima Sa, nu îi va fi dificil să realizeze că gândurile, cuvintele și faptele 
Creatorului sunt vizibile și transparente. La fel, nu va fi nevoie de mult efort pentru a 
realiza că El este printre oameni tot timpul, că poartă mereu conversații cu oamenii și cu 
întreaga creaţie și împlinește fapte noi în fiecare zi. Esenţa și firea Lui sunt exprimate în 
dialogul Său cu omul; gândurile și ideile Sale sunt dezvăluite complet în faptele Sale; EI 
însoțește și observă omenirea întotdeauna. El vorbește încet omenirii și întregii creații 
cu silenţioasele Sale cuvinte: „Eu sunt în ceruri și sunt în mijlocul creaţiei Mele. Stau de 
veghe; aștept; sunt alături de tine...” Mâinile Sale sunt calde și puternice; pașii Săi sunt 
ușori; vocea Sa este lină și plină de farmec; silueta Sa trece și se întoarce, îmbrăţișând 
întreaga omenire; înfățișarea Sa este frumoasă și blândă. El nu a plecat niciodată, nu a 
dispărut niciodată. Zi și noapte, El este tovarășul constant al omenirii, ce nu pleacă 
nicicând de lângă ea. Grija Sa devotată și afecțiunea Sa specială pentru omenire, 
precum și preocuparea și iubirea Lui adevărate pentru om au fost arătate încetul cu 
încetul când a salvat orașul Ninive. În special, dialogul dintre lahve Dumnezeu și lona a 
dezvăluit pe deplin blândeţea Creatorului față de omenirea pe care El Însuși a creat-o. 
Prin acele cuvinte, poţi obține o înţelegere mai profundă a sentimentelor sincere ale lui 
Dumnezeu pentru omenire... 

Următorul pasaj a fost consemnat în Cartea lui lona 4:10-11: „Atunci lahve a spus: «Ai 
avut milă de tărtăcuţa pentru care nu ai lucrat și nici n-ai făcut-o să crească; cea care a 

ieșit într-o noapte și a pierit într-o noapte; și nu ar trebui să-Mi fie milă de Ninive, acel oraș 
mare, în care sunt mai mult de o sută douăzeci de mii de persoane care nu pot să-și 
deosebească mâna dreaptă de cea stângă; și, de asemenea, multe bovine?»" Acestea 
sunt chiar cuvintele lui lahve Dumnezeu, consemnate după o conversaţie între Dumnezeu 
și lona. Cu toate că acest dialog este scurt, debordează de grija Creatorului pentru om și 
de reticenţa Lui de a renunţa la omenire. Aceste cuvinte exprimă atitudinea și sentimentele 
adevărate pe care Dumnezeu le are în inima Sa pentru creaţia Sa. Prin aceste cuvinte, 
care sunt clare și precise cum rareori a auzit omul, Dumnezeu Își declară adevăratele 
intenţii pentru omenire. Acest dialog reprezintă o atitudine pe care Dumnezeu a avut-o 
fată de oamenii din Ninive — dar ce fel de atitudine e aceasta? Este atitudinea pe care El 
a avut-o față de oamenii din Ninive înainte și după căinţa lor și e atitudinea cu care El 
tratează omenirea. În aceste cuvinte se află gândurile Sale și firea Sa. 

Ce gânduri ale lui Dumnezeu sunt dezvăluite în aceste cuvinte? Dacă sunteţi atenți 
la detalii pe măsură ce citiţi, nu va fi greu să observați că El folosește cuvintele „a-l fi 
milă”; folosirea acestor cuvinte arată adevărata atitudine a lui Dumnezeu faţă de 
omenire. 

La nivelul înţelesului literal, oamenii pot interpreta cuvintele „a-i fi milă” în diferite 
moduri: mai întâi, înseamnă „a iubi și a proteja, a simţi tandrete faţă de ceva”; în al doilea 
rând, înseamnă „a iubi sincer”; și, în sfârșit, înseamnă „a nu fi dispus să rănești acel 
lucru și a nu putea suporta să faci asta”. Pe scurt, acest cuvânt implică afecțiune și iubire 
tandră, precum și refuzul de a renunţa la cineva sau la ceva; implică mila și toleranța lui 
Dumnezeu faţă de om. Dumnezeu a folosit acest cuvânt, care e un cuvânt rostit în mod 
obișnuit de oameni, dar care este și capabil să dezvăluie glasul din inima lui Dumnezeu 
și atitudinea Sa faţă de omenire. 

Cu toate că orașul Ninive era plin de oameni la fel de corupți, de răi și de violenti 
precum cei din Sodoma, căinţa lor L-a făcut pe Dumnezeu să Se răzgândească și să 
decidă să nu-i distrugă. Deoarece felul în care au tratat cuvintele și instrucţiunile lui 
Dumnezeu a demonstrat o atitudine aflată în contrast evident cu cea a locuitorilor din 
Sodoma și datorită supunerii sincere în faţa lui Dumnezeu și a căinţei sincere pentru 
păcatele lor, precum și datorită comportamentului lor adevărat și sincer în toate 
privinţele, Dumnezeu Și-a exprimat încă o dată mila sinceră și a revărsat-o asupra lor. 
Ceea ce Dumnezeu dăruiește omenirii și mila Sa pentru omenire sunt imposibil de 
reprodus de către cineva și e imposibil ca vreo persoană să aibă mila sau toleranta lui 
Dumnezeu ori sentimentele Lui sincere faţă de omenire. Există vreo persoană, pe care 
tu o consideri un bărbat sau o femeie grozav(ă) sau chiar un super-om care, dintr-un 
punct înalt, vorbind ca un bărbat sau o femeie grozav(ă) sau din punctul cel mai înalt, 
să facă acest fel de afirmaţie fată de omenire sau de creație? Ce om poate cunoaște 
starea vieţii umane ca pe palma propriei mâini? Cine poate purta povara și 
responsabilitatea pentru existenţa umanităţii? Cine este calificat să proclame 
distrugerea unui oraş? Şi cine este calificat să ierte un oraș? Cine poate spune că îi este 

milă față de propria creație? Doar Creatorul! Doar Creatorul are blândețe față de această 
omenire. Doar Creatorul îi arată acestei omeniri milă și afecţiune. Doar Creatorul are o 
afecțiune adevărată, de neclintit pentru această omenire. La fel, doar Creatorul poate să 
acorde milă acestei omeniri și doar Lui poate să Îi fie milă de întreaga creaţie. Inima Sa 
tresaltă și suspină la fiecare acţiune a omului: El este supărat, neliniștit și mâhnit din 
cauza răului și corupției omului; este încântat, bucuros, iertător și euforic pentru căința 
și credința omului; fiecare dintre gândurile și ideile Sale există pentru și se învârt în jurul 
omenirii; ceea ce este El și ceea ce are este exprimat în întregime de dragul omenirii; 
ansamblul emoţiilor Sale se întrepătrunde cu existența omenirii. De dragul omenirii, El 
călătorește și Se agită; El oferă în liniște fiecare strop din viaţa Sa; dedică fiecare minut 
și secundă din viaţa Sa... El nu a ştiut niciodată cum să-Și preţuiască propria viaţă, totuși 
întotdeauna l-a fost milă de omenirea pe care El Însuși a creat-o... El dă tot ce are pentru 
această omenire... El Își acordă mila și toleranța în mod necondiţionat și fără a aștepta 
o recompensă. El face acest lucru doar pentru ca omenirea să continue să 
supraviețuiască sub ochii Lui, primind provizia Lui de viaţă. El face acest lucru doar 
pentru ca într-o zi omenirea să se poată supune înaintea Lui și să recunoască faptul că 
El e Cel care hrănește existența omului și alimentează viaţa întregii creații. 


Creatorul Își exprimă adevăratele sentimente pentru umanitate 


Această conversaţie dintre lahve Dumnezeu și lona este, fără îndoială, o exprimare 
a adevăratelor sentimente ale Creatorului pentru umanitate. Pe de-o parte, îi informează 
pe oameni despre înțelegerea Creatorului cu privire la întreaga creaţie de sub 
suveranitatea Sa; precum a spus lahve Dumnezeu: „Și nu ar trebui să-Mi fie milă de 
Ninive, acel oraș mare, în care sunt mai mult de o sută douăzeci de mii de persoane 
care nu pot să-și deosebească mâna dreaptă de cea stângă; și, de asemenea, multe 
bovine?” Cu alte cuvinte, înţelegerea lui Dumnezeu în privința orașului Ninive era 
departe de a fi superficială. El nu doar că știa numărul de lucruri vii din oraș (inclusiv 
oameni și animale), ci știa și cât de mulţi nu puteau face deosebire între mâna dreaptă 
și cea stângă -— adică, știa cât de mulţi copii și tineri erau prezenţi. Aceasta e dovada 
concretă a înțelegerii vaste a lui Dumnezeu în privința omenirii. Pe de altă parte, această 
conversaţie îi informează pe oameni în privinţa atitudinii Creatorului faţă de omenire, 
adică a importanţei omenirii în inima Creatorului. Este întocmai precum a spus lahve 
Dumnezeu: „Ai avut milă de tărtăcuţa pentru care nu ai lucrat și nici n-ai făcut-o să 
crească; cea care a ieșit într-o noapte și a pierit într-o noapte; și nu ar trebui să-Mi fie 
milă de Ninive, acel oraș mare [...]?” Acestea sunt cuvintele de reproș ale lui lahve 
Dumnezeu către lona, dar toate sunt adevărate. 

Deși lui lona îi fusese încredinţată proclamarea cuvintelor lui lahve Dumnezeu 
către oamenii din Ninive, el nu a înţeles intenţiile lui lahve Dumnezeu, nici nu l-a înțeles 
grijile și așteptările cu privire la oamenii din oraș. Prin acest reproș, Dumnezeu dorea 
să îi spună că umanitatea era produsul propriilor Lui mâini și că depusese un efort 


267 


asiduu pentru fiecare persoană în parte, că fiecare persoană ducea pe umeri 
așteptările lui Dumnezeu și fiecare se bucura de provizia vieții lui Dumnezeu; pentru 
fiecare persoană în parte, Dumnezeu plătise preţul unui efort considerabil. Acest 
reproș i-a mai spus lui lona că lui Dumnezeu Îi era milă de umanitate, care era lucrarea 
mâinilor Sale, la fel de mult cât lui lona însuși îi era milă de tărtăcuţă. Dumnezeu, în 
niciun caz, nu avea să abandoneze omenirea cu ușurință sau în ultimul moment posibil, 
mai ales că erau atât de mulţi copii și animale nevinovate în oraș. Când era vorba de 
aceste produse tinere și neștiutoare ale creaţiei lui Dumnezeu, care nu puteau nici 
să-și deosebească mâna dreaptă de cea stângă, era cu atât mai de neconceput ca 
Dumnezeu să le sfârșească vieţile și să le hotărască finalurile într-o manieră așa 
grăbită. Dumnezeu a sperat să îi vadă cum cresc; El a sperat că nu vor călca pe urmele 
părinţilor, că nu va fi nevoie ca ei să audă din nou avertizarea lui lahve Dumnezeu și 
că vor fi martori pentru trecutul Ninivelui. Cu atât mai mult, Dumnezeu spera să vadă 
Ninivele după ce se căise, să vadă viitorul Ninivelui după căinţa sa și, mai important, 
să vadă Ninivele trăind din nou sub mila lui Dumnezeu. De aceea, în ochii lui 
Dumnezeu, acele obiecte ale creaţiei care nu puteau deosebi între mâinile lor drepte 
și cele stângi erau viitorul Ninivelui. Ei aveau să-și asume trecutul demn de dispreţ al 
Ninivelui, la fel cum aveau să-și asume datoria importantă de a fi martori pentru trecutul 
și viitorul Ninivelui sub călăuzirea lui lahve Dumnezeu. Prin această declaraţie a 
adevăratelor Lui sentimente, lahve Dumnezeu a prezentat mila Creatorului pentru 
întreaga omenire. A arătat omenirii că „mila Creatorului” nu este o vorbă goală, nici o 
promisiune în vânt; are principii, metode și obiective concrete. Dumnezeu este 
adevărat și real și nu utilizează falsități sau deghizări și, în aceeași manieră, mila Sa e 
acordată la nesfârșit omenirii în fiecare perioadă și epocă. Totuși, până în ziua de 
astăzi, dialogul Creatorului cu lona este unica afirmare verbală a motivului pentru care 
El arată milă omenirii, a modului în care arată milă omenirii, cât de tolerant este faţă 
de omenire și adevăratele Lui sentimente pentru omenire. Cuvintele succinte ale lui 
lahve Dumnezeu din această conversaţie exprimă gândurile Sale pentru omenire ca 
un tot unitar; ele sunt o exprimare adevărată a atitudinii inimii Sale fată de omenire, 
precum și dovada concretă a faptului că revarsă milă abundentă asupra omenirii. Mila 
Sa nu e oferită numai generaţiilor mai în vârstă, ci și membrilor mai tineri ai omenirii, 
așa cum a fost întotdeauna, de la o generaţie la următoarea. Deși mânia lui Dumnezeu 
se abate frecvent asupra anumitor colţuri și anumitor epoci ale omenirii, mila lui 
Dumnezeu nu a încetat niciodată. Cu mila Sa, El călăuzește și conduce o generaţie a 
creaţiei Sale după alta, alimentează și hrănește o generaţie a creaţiei după alta, 
deoarece sentimentele Lui adevărate faţă de omenire nu se vor schimba niciodată. 
Așa cum a spus lahve Dumnezeu: „Și nu ar trebui să-Mi fie milă [...]?” Lui l-a fost 
întotdeauna milă de propria creaţie. Aceasta este mila din firea dreaptă a Creatorului 
și este, de asemenea, completa unicitate a Creatorului! 

Cinci tipuri de oameni 


Deocamdată, voi încheia aici părtășia noastră despre firea dreaptă a lui Dumnezeu. 
Trecând mai departe, îi voi clasifica în câteva categorii pe cei care Îl urmează pe 
Dumnezeu, conform înţelegerii lor în privinţa lui Dumnezeu și înțelegerii și experienţei 
lor privind firea Sa dreaptă, astfel încât să știți în care etapă sunteţi momentan, precum 
și statura voastră actuală. În privința cunoașterii lui Dumnezeu și înțelegerii firii Lui drepte 
de către oameni, diferitele etape și staturi pe care oamenii le ocupă pot fi împărțite, în 
general, în cinci tipuri. Acest subiect este predicat pe baza cunoașterii lui Dumnezeu Cel 
unic și a firii Sale drepte. De aceea, când citiți următorul conţinut, ar trebui să încercați 
cu atenţie să vă daţi seama de cât de multă înțelegere și cunoaștere aveți în privința 
caracterului unic al lui Dumnezeu și în privinţa firii Sale drepte și apoi ar trebui să folosiți 
rezultatul pentru a judeca etapa în care vă aflaţi cu adevărat, cât de mare este statura 
voastră cu adevărat și ce tip de persoană sunteţi cu adevărat. 


Primul tip: etapa bebelușului învelit în fașă 


Ce înseamnă „un bebeluș învelit în fașă?” Un bebeluș învelit în fașă este un bebeluș 
care abia a intrat în această lume, un nou-născut. Atunci oamenii sunt cei mai imaturi. 

Oamenii din această etapă, în principiu, nu conșitientizează sau nu cunosc 
chestiunile privind credința în Dumnezeu. Ei sunt derutaţi și ignoranţi față de toate 
lucrurile. Acești oameni poate au crezut în Dumnezeu pentru mult timp sau poate pentru 
foarte puţin timp, dar starea lor confuză și ignorantă și adevărata lor statură îi plasează 
în etapa bebelușului învelit în fașă. Definiţia precisă a condiţiilor unui bebeluș învelit în 
fașă este altfel: indiferent de cât timp acest tip de om a crezut în Dumnezeu, el va fi 
întotdeauna zăpăcit, confuz și naiv; el nu știe motivul pentru care crede în Dumnezeu, 
nici nu știe cine este Dumnezeu sau cine Dumnezeu este. Deși Îl urmează pe 
Dumnezeu, nu există o definiţie exactă a lui Dumnezeu în inima sa și nu poate determina 
dacă Acela pe care el Îl urmează este Dumnezeu, cu atât mai puţin dacă ar trebui cu 
adevărat să creadă în Dumnezeu și să-L urmeze. Aceasta este adevărata stare a 
acestui tip de persoană. Gândurile acestor oameni sunt tulburi și, simplu spus, credinţa 
lor este confuză. Ei există mereu într-o stare de derutare și vid; „zăpăceala”, „confuzia” 
și „naivitatea” le descriu, pe scurt, stările. Ei nu au văzut niciodată, nici nu au simţit 
existenţa lui Dumnezeu și, de aceea, a vorbi cu ei despre cunoașterea lui Dumnezeu 
este la fel de util precum a-i pune să citească o carte scrisă în hieroglife — nici nu o vor 
înțelege, nici nu o vor accepta. Pentru ei, a-L cunoaște pe Dumnezeu este același lucru 
cu a auzi o poveste fantastică. Cu toate că gândurile lor pot fi tulburi, de fapt, ei cred cu 
tărie că a-L cunoaște pe Dumnezeu este o pierdere totală de timp și de efort. Acesta 
este primul tip de persoană: bebelușul învelit în fașă. 


Al doilea tip: etapa sugarului 


În comparaţie cu un bebeluș învelit în fașă, acest tip de persoană a făcut un anume 

progres. Din păcate, tot nu-L înţelege deloc pe Dumnezeu. Acestor persoane încă le 
lipsește o înțelegere clară a lui Dumnezeu și o perspectivă în privinţa lui Dumnezeu și 
nu sunt foarte sigure în privința motivului pentru care ar trebui să creadă în Dumnezeu, 
dar în inimile lor au propriul scop și propriile idei clare. Acestea nu se preocupă dacă 
este bine a crede în Dumnezeu. Obiectivul și scopul pe care îl urmăresc prin credinţa în 
Dumnezeu este de a se bucura de harul Său, de a avea bucurie și pace, de a trăi vieți 
confortabile, de a se bucura de grija și protecţia lui Dumnezeu și de a trăi sub 
binecuvântările lui Dumnezeu. Ele nu se preocupă de măsura în care Îl cunosc pe 
Dumnezeu; nu au dorința puternică de a căuta să-L înțeleagă pe Dumnezeu și nici nu 
se preocupă de ceea ce face Dumnezeu sau de ceea ce dorește El să facă. Acești 
oameni doar caută orbește să se bucure de harul Său și să obțină mai mult din 
binecuvântările Lui; caută să câștige însutit în epoca actuală și viață eternă în epoca ce 
va să vină. Gândurile lor, cât de mult se sacrifică ei și devotamentul lor, precum și 
suferinţa lor, toate au același obiectiv: să obţină harul și binecuvântările lui Dumnezeu. 
Ei nu se preocupă de nimic altceva. Acest tip de persoană este sigură doar de faptul că 
Dumnezeu poate să-i ţină pe oameni în siguranţă și să le acorde harul Său. Se poate 
spune că lor nu le pasă și nici nu cunosc prea bine motivul pentru care Dumnezeu 
dorește să-l mântuiască pe om sau rezultatul pe care Dumnezeu dorește să-l obțină cu 
cuvintele și lucrarea Sa. Aceste persoane nu au făcut niciodată niciun efort să cunoască 
esența și firea dreaptă a lui Dumnezeu, nici nu au vreun interes să o facă. Le lipsește 
înclinația pentru a da atenţie acestor lucruri și nici nu doresc să le cunoască. Nu doresc 
să întrebe despre lucrarea lui Dumnezeu, cerințele lui Dumnezeu de la om, voia lui 
Dumnezeu sau nimic altceva legat de Dumnezeu și le lipsește și înclinația pentru a 
întreba despre aceste lucruri. Asta deoarece ei cred că aceste chestiuni nu au legătură 
cu faptul că se bucură de harul lui Dumnezeu și se preocupă doar de un Dumnezeu care 
există în legătură directă cu interesele lor și care poate să reverse har asupra omului. Ei 
nu au niciun interes pentru nimic altceva și, astfel, nu pot pătrunde în realitatea 
adevărului, indiferent cât de mulţi ani au crezut în Dumnezeu. Fără nimeni care să-i ude 
sau să-i hrănească frecvent, le este greu să continue pe calea credinţei în Dumnezeu. 
Dacă nu pot să se bucure de bucuria și pacea lor anterioară sau de harul lui Dumnezeu, 
atunci este foarte posibil ca ei să renunţe. Acesta este cel de-al doilea tip de persoane: 
persoana care există în etapa sugarului. 


Al treilea tip: etapa bebelușului înțărcat sau etapa copilului mic 


Acest grup de oameni au un anumit nivel de conștientizare clară. Ei sunt conștienți 
că a se bucura de harul lui Dumnezeu nu înseamnă că ei înșiși au o experienţă 
adevărată și sunt conștienți că, și dacă nu obosesc niciodată să caute bucurie și pace, 
să caute har, sau dacă pot fi martori împărtășind experienţele lor în care s-au bucurat 
de harul lui Dumnezeu sau lăudându-L pe Dumnezeu pentru binecuvântările pe care El 
le-a acordat lor, aceste lucruri nu înseamnă că au viaţă, nici nu înseamnă că au realitatea 

adevărului. Începând de la conştiinţa lor, ei încetează să întreţină speranţe nebunești că 
vor fi însoţiţi doar de harul lui Dumnezeu; mai degrabă, când se bucură de harul Lui, ei 
își doresc în mod simultan să facă ceva pentru Dumnezeu. Ei sunt dornici să își 
îndeplinească datoria, să îndure câteva greutăți și oboseală, să se implice într-o 
oarecare măsură să coopereze cu Dumnezeu. Totuși, deoarece căutarea din credința 
lor în Dumnezeu este prea alterată, deoarece intențiile și dorinţele individuale pe care le 
nutresc sunt prea puternice, deoarece firea lor este arogantă până la extrem, le este 
foarte greu să satisfacă dorinţa lui Dumnezeu sau să fie loiali lui Dumnezeu. De aceea, 
frecvent, ei nu pot să-și realizeze dorinţele individuale sau să-și respecte promisiunile 
fată de Dumnezeu. Deseori, se află în stări contradictorii: ei își doresc foarte mult să-L 
mulțumească pe Dumnezeu în cel mai înalt grad posibil, totuși, îşi folosesc toată forța 
pentru a | se opune și, deseori, Îi fac jurăminte lui Dumnezeu, dar apoi își încalcă rapid 
legămintele. Chiar mai des se află în alte stări contradictorii: ei cred sincer în Dumnezeu, 
totuși, Îl neagă pe El și tot ce vine de la El; ei speră cu nerăbdare ca Dumnezeu să-i 
lumineze, să-i conducă, să-i aprovizioneze și să-i ajute, dar tot caută să-și urmeze 
propria cale. Ei doresc să-L înțeleagă și să-L cunoască pe Dumnezeu, totuși, nu sunt 
dispuși să se apropie de El. În schimb, Îl evită întotdeauna pe Dumnezeu și inimile lor 
sunt închise pentru El. Cu toate că au o înţelegere și o experienţă superficială a sensului 
literal al cuvintelor lui Dumnezeu și al adevărului și un concept superficial în privinţa lui 
Dumnezeu și a adevărului, în mod involuntar, ei tot nu pot confirma sau determina dacă 
Dumnezeu este adevărul, nici nu pot confirma dacă Dumnezeu este cu adevărat drept. 
Nu pot nici să determine realitatea firii și esenței lui Dumnezeu, cu atât mai puţin 
existenţa Lui adevărată. Credinţa lor în Dumnezeu conţine mereu îndoieli și lucruri greșit 
înțeleseși conţine, de asemenea, închipuiri și noţiuni. Pe măsură ce se bucură de harul 
lui Dumnezeu, ei experimentează sau practică cu reticenţă și unele adevăruri pe care le 
consideră probabile, pentru a-și îmbogăţi credința, pentru a-și amplifica experienţa 
credinţei în Dumnezeu, pentru a-și verifica înțelegerea privind credinţa în Dumnezeu și 
pentru a-și satisface vanitatea, mergând pe calea vieţii pe care ei înșiși au stabilit-o și 
realizând o faptă dreaptă pentru omenire. În același timp, ei fac aceste lucruri şi pentru 
a-și satisface dorinţa de a obţine binecuvântări, ceea ce face parte dintr-un pariu pe care 
îl fac în speranţa de a primi binecuvântări și mai mari pentru omenire și de a-și îndeplini 
aspirația ambițioasă și dorinţa de-o viaţă de a nu se odihni până ce nu L-au obţinut pe 
Dumnezeu. Acești oameni rareori pot obţine luminarea lui Dumnezeu, căci dorința și 
intenţia lor de a obţine binecuvântări sunt prea importante pentru ei. Nu își doresc să 
renunţe la acest lucru și, într-adevăr, nu ar suporta să o facă. Ei se tem că, fără dorința 
de a obţine binecuvântări, fără ambiția foarte preţuită de a nu se odihni până ce nu L-au 
obținut pe Dumnezeu, vor pierde motivaţia de a crede în Dumnezeu. De aceea, ei nu 
doresc să înfrunte realitatea. Ei nu doresc să se confrunte cu lucrarea sau cuvintele lui 
Dumnezeu. Ei nu doresc să facă faţă firii sau esenței lui Dumnezeu, cu atât mai puţin să 
menţioneze subiectul cunoașterii lui Dumnezeu. Asta deoarece odată ce Dumnezeu, 

esența Lui și firea Sa dreaptă le vor înlocui închipuirile, visele lor se vor spulbera și aşa- 
zisa lor credinţă pură și „meritele” acumulate de ei de-a lungul unor ani de muncă asiduă 
vor dispărea și vor fi în zadar. La fel, „teritoriul” pe care l-au cucerit cu sângele și 
sudoarea lor de-a lungul anilor se va confrunta cu prăbușirea. Toate acestea vor 
însemna că anii lor mulţi de eforturi și muncă grea au fost inutili și că trebuie din nou să 
înceapă de la zero. Aceasta este cea mai grea durere de suportat în inimile lor și este 
rezultatul pe care își doresc cel mai puţin să-l vadă și, de aceea, ei sunt întotdeauna 
blocaţi în acest tip de impas, refuzând să se întoarcă. Acesta este cel de-al treilea tip de 
persoană: persoana care există în etapa de bebeluș care este înțărcat. 

Cele trei tipuri de persoane descrise mai sus — adică oamenii care există în aceste 
trei etape — nu au nicio credință adevărată în identitatea și statutul lui Dumnezeu sau în 
firea Lui dreaptă și nici nu au o recunoaștere sau o afirmare clară, corectă a acestor 
lucruri. De aceea, este foarte dificil pentru aceste trei tipuri de persoane să pătrundă 
realitatea adevărului și este, de asemenea, dificil pentru acestea să primească mila, 
luminarea și iluminarea lui Dumnezeu, deoarece maniera în care cred în Dumnezeu și 
atitudinea lor greșită față de El Îl împiedică pe Dumnezeu să lucreze în inimile lor. 
Îndoielile, concepțiile greșite și închipuirile în privința Lui depășesc credinţa lor și 
cunoașterea de Dumnezeu. Acestea sunt trei tipuri de oameni supuși foarte mult riscului 
și reprezintă trei etape foarte periculoase. Când o persoană își menţine o atitudine de 
îndoială față de Dumnezeu, esenţa lui Dumnezeu, identitatea Lui, față de faptul dacă 
Dumnezeu este adevărul și realitatea existenţei Sale și când o persoană nu poate fi 
sigură de aceste lucruri, cum poate ea să accepte tot ceea ce vine de la Dumnezeu? 
Cum poate să accepte că Dumnezeu este adevărul, calea și viața? Cum poate să 
accepte mustrarea și judecata lui Dumnezeu? Cum poate să accepte mântuirea lui 
Dumnezeu? Cum poate acest tip de persoană să obţină adevărata călăuzire și 
aprovizionare de la Dumnezeu? Cei care sunt în aceste trei etape pot să | se opună lui 
Dumnezeu, să Îl judece, să-L hulească sau să-L trădeze în orice moment. Ei pot să 
abandoneze adevărata cale și pot să se lepede de Dumnezeu în orice moment. Se poate 
spune că oamenii din aceste trei etape există într-o perioadă critică, căci nu au intrat pe 
calea dreaptă a credinţei în Dumnezeu. 


Al patrulea tip: etapa copilului care se maturizează sau copilăria 


După ce un om fost înțărcat — adică, după ce s-a bucurat de o cantitate vastă de har, 
acesta începe să exploreze ce înseamnă a crede în Dumnezeu, începe să își dorească 
să înțeleagă diferite întrebări, precum motivul pentru care omul trăiește, modul în care 
omul ar trebui să trăiască și motivul pentru care Dumnezeu Își îndeplinește lucrarea 
asupra omului. Când aceste gânduri neclare și moduri confuze de a gândi apar în 
interiorul oamenilor și există în interiorul lor, ei sunt udaţi încontinuu și sunt, de 
asemenea, capabili să-și facă datoria. În această perioadă, ei nu mai au îndoieli în 
privința adevărului existenţei lui Dumnezeu și înțeleg cu acuratețe ce înseamnă să crezi 

în Dumnezeu. Pe această bază, ei dobândesc o înţelegere graduală în privinţa lui 
Dumnezeu și obţin, treptat, niște răspunsuri la gândurile lor neclare și la modurile 
confuze de a gândi în ceea ce priveşte firea și esenţa lui Dumnezeu. În ceea ce privește 
schimbările din firea lor, precum și cunoașterea lor fată de Dumnezeu, oamenii din 
această etapă încep să o ia pe calea cea dreaptă și intră într-o perioadă de tranziţie. În 
această etapă, oamenii încep să aibă viaţă. Indicaţiile clare referitoare la a avea viaţă 
sunt rezolvarea treptată a diferitelor întrebări legate de cunoașterea lui Dumnezeu pe 
care oamenii o au în inimile lor — precum interpretările greșite, închipuirile, noțiunile și 
definițiile vagi ale lui Dumnezeu — și nu numai că ajung să creadă cu adevărat și să 
recunoască realitatea existenţei lui Dumnezeu, ci ajung și să aibă o definiţie precisă a 
lui Dumnezeu și să aibă locul potrivit pentru Dumnezeu în inimile lor, iar faptul de a-L 
urma cu adevărat pe Dumnezeu le înlocuiește credința nedeslușită. În această etapă, 
oamenii ajung să-și cunoască treptat concepțiile greșite fată de Dumnezeu și căutările 
și modurile eronate de a crede. Ei încep să tânjească după adevăr, să tânjească după 
experimentarea judecății, mustrării și disciplinei din partea lui Dumnezeu și să tânjească 
după o schimbare a firii lor. Treptat, în această etapă, ei lasă în urma lor tot felul de 
noțiuni și închipuiri despre Dumnezeu și, în același timp, ei își schimbă și îndreaptă 
cunoașterea incorectă de Dumnezeu și obțin anumite cunoștințe fundamentale corecte 
în privinţa lui Dumnezeu. Deși o parte din cunoașterea avută de oameni în această etapă 
nu este foarte specifică sau exactă, cel puţin ei încep treptat să-și abandoneze noțiunile, 
cunoștințele și interpretările greșite în privința lui Dumnezeu; nu își mai păstrează 
noţiunile și închipuirile față de Dumnezeu. Încep să învețe cum să abandoneze — să 
abandoneze lucruri găsite printre propriile noţiuni, lucruri din cunoaștere și lucruri de la 
Satana; încep să fie dispuși să se supună lucrurilor corecte și pozitive, chiar lucrurilor 
care vin din cuvintele lui Dumnezeu și care se conformează adevărului. Ei încep, de 
asemenea, să încerce să experimenteze cuvintele lui Dumnezeu, să cunoască și să 
îndeplinească personal cuvintele Sale, să le accepte drept principii pentru acţiunile lor 
și drept bază pentru schimbarea firii lor. În această perioadă, oamenii acceptă în mod 
inconștient judecata și mustrarea lui Dumnezeu și acceptă în mod inconștient cuvintele 
lui Dumnezeu ca fiind viaţa lor. Cu toate că acceptă judecata, mustrarea și cuvintele lui 
Dumnezeu, ei devin tot mai conștienți și capabili să simtă faptul că Dumnezeul în care 
cred în inimile lor există cu adevărat. În cuvintele lui Dumnezeu, în experienţele și vieţile 
lor, ei simt tot mai mult că Dumnezeu a fost întotdeauna la cârma sorții omului și că l-a 
condus și aprovizionat pe om mereu. Prin asocierea lor cu Dumnezeu, ei confirmă treptat 
existenţa lui Dumnezeu. De aceea, înainte de a realiza acest lucru, ei au aprobat deja 
în mod involuntar și au început să creadă ferm în lucrarea lui Dumnezeu și au aprobat 
cuvintele lui Dumnezeu. Odată ce oamenii aprobă cuvintele și lucrarea lui Dumnezeu, 
ei se neagă fără încetare pe ei înșiși, își neagă noțiunile, cunoașterea, propriile închipuiri 
și, în același timp, caută, de asemenea, fără încetare, să afle ce e adevărul și care este 
voia lui Dumnezeu. Cunoașterea de Dumnezeu a oamenilor este destul de superficială 


273 


în această perioadă a dezvoltării — ei nu pot să descrie clar această cunoaștere prin 
cuvinte, nici nu o pot exprima în termeni cu detalii specifice — și au doar o înțelegere 
bazată pe intuiţie; totuși, în comparaţie cu cele trei etape anterioare, vieţile imature ale 
oamenilor din această perioadă au primit deja udare și aprovizionare prin cuvintele lui 
Dumnezeu și au început deja să încolțească. Acest lucru este precum o sămânță 
îngropată în pământ; după obținerea umezelii și a esenţelor nutritive, aceasta va 
străpunge pământul și încolţirea sa va reprezenta nașterea unei noi vieţi. Această 
naștere ne permite să întrezărim semnele vieţii. Când oamenii au viaţă, vor crește. De 
aceea, pe aceste temelii — intrarea treptată pe calea cea dreaptă de a crede în 
Dumnezeu, abandonarea propriilor noţiuni, obținerea călăuzirii lui Dumnezeu — viețile 
oamenilor vor crește, în mod inevitabil, puţin câte puţin. Pe ce bază se măsoară 
creșterea? Se măsoară în funcţie de experienţa unei persoane în ceea ce privește 
cuvintele lui Dumnezeu și de adevărata sa înțelegerea firii drepte a lui Dumnezeu. Deși 
li se pare foarte dificil să își folosească propriile cuvinte pentru a descrie în mod precis 
cunoașterea lui Dumnezeu și a esenței Sale în timpul acestei perioade de creștere, acest 
grup de oameni nu mai este dispus în mod subiectiv să caute plăcere prin beneficierea 
de harul lui Dumnezeu sau să creadă în Dumnezeu pentru a-și urmări scopul de a-l 
obţine harul. În schimb, sunt dispuși să urmeze o viaţă trăită după după cuvântul lui 
Dumnezeu și să devină obiectele mântuirii lui Dumnezeu. Ba mai mult, sunt încrezători 
și gata să accepte judecata și mustrarea lui Dumnezeu. Acesta este semnul unei 
persoane din etapa de creștere. 

Deși oamenii din această etapă au o anumită cunoaștere a firii drepte a lui 
Dumnezeu, această cunoaștere este foarte înceţoșată și confuză. Cu toate că nu pot 
descrie clar acest lucru, ei simt că au câștigat deja ceva în interiorul lor, căci au obţinut 
o anumită măsură a cunoașterii și a înțelegerii firii drepte a lui Dumnezeu prin mustrarea 
și judecata Lui. Totuși, totul este mai degrabă superficial și este încă la un nivel de bază. 
Acest grup de oameni are un punct de vedere specific cu care tratează harul lui 
Dumnezeu, care este exprimat în schimbările obiectivelor pe care le urmăresc și în 
modul prin care o fac. Deja au văzut — în cuvintele și lucrarea lui Dumnezeu, în toate 
tipurile cerințelor Sale pentru om și în revelaţiile Sale despre om — faptul că, dacă ei încă 
nu urmăresc adevărul, dacă încă nu caută să pătrundă realitatea, dacă încă nu urmăresc 
să-L mulțumească și să-L cunoască pe Dumnezeu pe măsură ce Îi experimentează 
cuvintele, atunci vor pierde sensul credinței în Dumnezeu. Ei văd că, indiferent cât de 
mult se bucură de harul lui Dumnezeu, nu își pot schimba firea, nu Îl pot mulțumi pe 
Dumnezeu sau cunoaște pe Dumnezeu și că, dacă oamenii trăiesc în mod continuu sub 
harul lui Dumnezeu, nu vor obţine niciodată creștere, viață, și nu vor putea primi 
mântuire. Pe scurt, dacă o persoană nu poate să experimenteze cu adevărat cuvintele 
lui Dumnezeu și nu poate să-L cunoască pe Dumnezeu prin cuvintele Sale, atunci 
aceasta va rămâne etern în etapa de bebeluș și nu va avansa deloc în creșterea vieții 
sale. Dacă exiști pentru totdeauna în etapa de bebeluș, dacă niciodată nu pătrunzi 

realitatea cuvântului lui Dumnezeu, dacă nu ai niciodată cuvântul lui Dumnezeu ca viaţă 
a ta, dacă niciodată nu ai credinţă și cunoaștere adevărată de Dumnezeu, există atunci 
vreo posibilitate ca tu să fii făcut complet de Dumnezeu? Așadar, oricine pătrunde 
realitatea cuvântului lui Dumnezeu, oricine acceptă cuvântul lui Dumnezeu ca fiind viața 
sa, oricine începe să accepte mustrarea și judecata lui Dumnezeu, oricine a cărui fire 
coruptă începe să se schimbe și oricine are o inimă care tânjește după adevăr, oricine 
are o dorință de a-L cunoaște pe Dumnezeu și o dorință de a accepta mântuirea lui 
Dumnezeu — aceștia sunt oamenii care au cu adevărat viață. Acesta este într-adevăr cel 
de-al patrulea tip de persoană, cel de copil care se maturizează, persoana în etapa 
copilăriei. 

Al cincilea tip: etapa maturizării vieţii sau etapa de adult 

După experimentarea și mersul de-a bușilea prin etapa copilăriei, o etapă a creșterii 
pline de suișuri și coborâșuri repetate, viețile oamenilor s-devin stabile, ritmul lor de 
avansare nu se mai întrerupe și nimeni nu poate să-i împiedice. Deși calea ce îi așteaptă 
este încă dură și aspră, ei nu mai sunt slabi sau temători și nu se mai rătăcesc, nici nu 
se mai pierd cu firea. Temeliile lor sunt adânc înrădăcinate în experienţa reală a 
cuvântului lui Dumnezeu, iar inimile lor au fost atrase de măreţia și demnitatea lui 
Dumnezeu. Ei tânjesc să calce pe urmele lui Dumnezeu, să-l cunoască esența, să 
cunoască totul despre Dumnezeu. 

Oamenii din această etapă știu deja clar în cine cred și știu clar de ce ar trebui să 
creadă în Dumnezeu și semnificaţia propriilor vieţi și știu clar că tot ceea ce exprimă 
Dumnezeu este adevărul. În decursul numeroșilor lor ani de experienţă, ei își dau seama 
că fără judecata și mustrarea lui Dumnezeu, o persoană nu va fi niciodată capabilă să- 
L mulțumească sau să-L cunoască pe Dumnezeu și nu va fi niciodată capabilă cu 
adevărat să vină înaintea lui Dumnezeu. În inimile acestor oameni există o dorinţă 
puternică de a fi încercaţi de Dumnezeu, pentru a putea vedea firea dreaptă a lui 
Dumnezeu în timp ce sunt încercați și pentru a obţine o iubire mai pură și, în același 
timp, pentru a fi în stare să-L înțeleagă și să-L cunoască mai îndeaproape pe Dumnezeu. 
Oamenii din această etapă și-au luat deja rămas-bun cu totul de la etapa de bebeluș și 
etapa de a beneficia de harul lui Dumnezeu și de a mânca pâine pe săturate. Ei nu mai 
au speranţe extravagante de a-L face pe Dumnezeu să îi tolereze și să le arate milă; 
mai degrabă, ei sunt încrezători că vor primi și speră la mustrarea și judecata neîncetată 
a lui Dumnezeu, pentru a se despărţi de firea lor coruptă și a-L mulțumi pe Dumnezeu. 
Cunoașterea lor de Dumnezeu și căutările lor sau scopurile finale ale căutărilor lor sunt 
toate foarte clare în inimile lor. De aceea, oamenii în etapa de adult au spus deja complet 
adio etapei de credință nedeslușită, etapei în care se bazează pe har pentru mântuire, 
etapei de viaţă imatură care nu poate rezista la încercări, etapei de confuzie, etapei de 
rătăcire, etapei de a nu avea frecvent o cale pe care să meargă, perioadei instabile de 
alternare între căldură și răceală bruscă și etapei în care o persoană Îl urmează pe 


275 


Dumnezeu cu ochii acoperiți. Oamenii de acest tip primesc frecvent luminarea și 
iluminarea lui Dumnezeu și se angajează frecvent în asociere și comunicare adevărată 
cu Dumnezeu. Se poate spune că oamenii care trăiesc în această etapă au priceput 
deja o parte din voia lui Dumnezeu, că sunt capabili să găsească principiile adevărului 
în tot ceea ce fac și că știu cum să satisfacă dorinţa lui Dumnezeu. În plus, ei au găsit și 
calea de a-L cunoaște pe Dumnezeu și au început să fie martori pentru cunoașterea lor 
de Dumnezeu. În timpul procesului de creștere graduală, ei obţin o înţelegere și o 
cunoaștere treptată a voii lui Dumnezeu: a voii Lui în crearea omenirii și a voii Lui în 
gestionarea omenirii. De asemenea, ei obțin treptat o înțelegere și o cunoaștere a firii 
drepte a lui Dumnezeu în ceea ce privește esenţa. Nicio noţiune sau închipuire 
omenească nu poate înlocui această cunoaștere. Cu toate că nu se poate spune că în 
a cincea etapă viața unei persoane este complet matură sau că această persoană este 
dreaptă sau completă, totuși, acest tip de persoană a făcut deja un pas către etapa de 
maturitate în viață și este deja capabilă să vină înaintea lui Dumnezeu, să stea faţă în 
față cu cuvântul lui Dumnezeu și cu Dumnezeu. Deoarece acest tip de persoană a 
experimentat atât de mult din cuvântul Lui, a experimentat nenumărate încercări și 
nenumărate cazuri de disciplină, judecată și mustrare din partea lui Dumnezeu, 
supunerea acesteia față de Dumnezeu nu este relativă, ci absolută. Cunoașterea de 
Dumnezeu a acestor oameni a transformat cunoașterea din una inconștientă, în una 
clară şi precisă, din superficială în profundă, din confuză și înceţoșată în meticuloasă și 
tangibilă. Ei au trecut de la rătăcire obositoare și căutare pasivă, la cunoaștere lipsită de 
efort și mărturisire proactivă. Se poate spune că oamenii din această etapă au realitatea 
adevărului cuvântului lui Dumnezeu, că au pășit pe o cale către desăvârșire, precum 
calea pe care a mers Petru. Acesta este cel de-al cincilea tip de persoană, una care 
trăiește într-o stare de maturizare — etapa de adult. 


14 decembrie 2013 

Dumnezeu Însuși, Unicul III 
Autoritatea lui Dumnezeu (II) 


Astăzi vom continua părtășia noastră cu privire la subiectul „Dumnezeu Însuși, 
Unicul”. Am avut deja două părtășii pe această temă, prima cu privire la autoritatea lui 
Dumnezeu, iar cea de-a doua, legată de firea dreaptă a lui Dumnezeu. După ce ati 
ascultat aceste două părtășii, aţi obținut o nouă înțelegere asupra identității, statutului și 
esenței lui Dumnezeu? V-au ajutat aceste înțelegeri să obţineţi o cunoaștere mai 
importantă și certitudinea adevărului existenţei lui Dumnezeu? Astăzi, am de gând să 
dezvolt subiectul „Autorităţii lui Dumnezeu”. 


Înțelegerea autorităţii lui Dumnezeu din perspectiva micro și macro 


Autoritatea lui Dumnezeu este unică. Este expresia caracteristică și esenţa specială 
a identităţii lui Dumnezeu Însuși, așa cum nu o are nicio făptură creată sau necreată; 
numai Creatorul deţine tipul acesta de autoritate. Adică, numai Creatorul — Dumnezeu 
Cel Unic — este exprimat în acest fel și are această esență. Așadar, de ce ar trebui să 
vorbim despre autoritatea lui Dumnezeu? Cum diferă autoritatea lui Dumnezeu Însuși 
de „autoritatea” pe care și-o imaginează omul în mintea lui? Ce are atât de special? De 
ce este deosebit de important să vorbim aici despre ea? Fiecare dintre voi trebuie să 
cumpănească atent această chestiune. Pentru majoritatea oamenilor, „autoritatea lui 
Dumnezeu” este o idee nedeslușită, una care necesită foarte mult efort pentru a fi 
înțeleasă și orice discuţie cu privire la ea are toate șansele să fie abstractă. Prin urmare, 
va exista invariabil un decalaj între cunoașterea autorităţii lui Dumnezeu pe care omul 
este în stare să o deţină și esenţa autorităţii lui Dumnezeu. Pentru a anula acest decalaj, 
toată lumea trebuie să ajungă treptat să cunoască autoritatea lui Dumnezeu prin 
oamenii, evenimentele, lucrurile și diversele fenomene care sunt la îndemâna oamenilor 
și care se încadrează în capacitatea lor de înțelegere în viaţa lor reală. Cu toate că 
expresia „autoritatea lui Dumnezeu” poate părea de nepătruns, autoritatea lui Dumnezeu 
nu este deloc abstractă. El este prezent lângă om în fiecare minut al vieţii sale, 
conducându-l în fiecare zi. Așadar, în viaţa reală, fiecare persoană va vedea și 
experimenta în mod necesar aspectul cel mai tangibil al autorităţii lui Dumnezeu. Acest 
aspect tangibil este o dovadă suficientă că autoritatea lui Dumnezeu există cu adevărat 
și permite pe deplin unei persoane să recunoască și să înțeleagă faptul că Dumnezeu 
are o asemenea autoritate. 

Dumnezeu a creat totul și, creând toate lucrurile, are stăpânirea asupra lor. În afară 
de a avea stăpânirea asupra tuturor lucrurilor, El controlează totul. Ce înseamnă acest 
lucru — ideea că „Dumnezeu controlează totul”? Cum poate fi explicată? Cum se aplică 
în viața reală? Cum poate înțelegerea faptului că „Dumnezeu controlează totul” să ducă 
la înțelegerea autorităţii Sale? Chiar din expresia „Dumnezeu controlează totul” ar trebui 
să vedem că ceea ce controlează Dumnezeu nu reprezintă o parte a planetelor, nici o 

parte a creaţiei, cu atât mai puţin o parte a omenirii, ci totul: de la masiv la microscopic, 
de la vizibil la invizibil, de la stelele din cosmos la viețuitoarele de pe pământ, cât și la 
microorganismele care nu pot fi văzute cu ochiul liber și ființele care există în alte forme. 
Aceasta este definiţia exactă a „tot ceea ce Dumnezeu „controlează”; este orizontul 
autorității Sale, dimensiunea suveranităţii și conducerii Sale. 

Înainte ca omenirea să apară pe lume, cosmosul — toate planetele și toate stelele de 
pe cer — existau deja. La nivel macro, aceste corpuri cerești au orbitat cu regularitate, 
sub controlul lui Dumnezeu, de-a lungul întregii lor existente, indiferent câţi ani a durat 
aceasta. Ce planetă merge încotro, la ce moment anume; ce planetă îndeplinește ce 
sarcină şi când; ce planetă se învârtește în jurul cărei orbite și când dispare sau este 
înlocuită — toate aceste lucruri se derulează fără cea mai mică eroare. Toate pozițiile 
planetelor și distanţele dintre ele urmează tipare stricte, care pot fi descrise toate cu date 
exacte; căile pe care călătoresc, viteza și traiectoriile orbitelor lor, momentele la care se 
află în diferite poziţii — toate acestea pot fi cuantificate cu precizie și descrise de legi 
speciale. Vreme de eoni, planetele au respectat aceste legi, fără cea mai mică abatere. 
Nicio putere nu le poate schimba sau perturba orbitele sau tiparele pe care le urmează. 
Pentru că legile speciale care le guvernează mișcarea și datele exacte care le descriu 
sunt predestinate de autoritatea Creatorului, ele se supun de bunăvoie acestor legi, sub 
suveranitatea și controlul Creatorului. La nivel macro, omului nu îi este greu să 
descopere unele tipare, unele date, și unele legi sau fenomene ciudate și inexplicabile. 
Cu toate că omenirea nu recunoaște că Dumnezeu există, nici nu acceptă faptul că totul 
a fost făcut de Creator și că Acesta stăpânește peste tot și, mai mult, nu recunoaște 
existența autorităţii Creatorului, oamenii de știință, astronomii și fizicienii descoperă, 
totuși, din ce în ce mai mult, că existenţa tuturor lucrurilor din univers și principiile și 
tiparele care le dictează mișcările sunt toate guvernate și controlate de o energie 
întunecată invizibilă și vastă. Acest fapt obligă omul să confrunte și să recunoască faptul 
că există un Atotputernic în mijlocul acestor tipare de mișcare, care orchestrează totul. 
Puterea Lui este extraordinară și, deși nimeni nu Îi poate vedea adevăratul chip, El 
guvernează și controlează totul în orice moment. Niciun om sau nicio forță nu poate 
ajunge dincolo de suveranitatea Lui. Pus în faţa acestei realităţi, omul trebuie să 
recunoască faptul că legile care guvernează existența tuturor lucrurilor nu pot fi 
controlate de oameni, nu pot fi schimbate de nimeni; în plus, omul trebuie să admită că 
fiinţele umane nu pot înțelege pe deplin aceste legi și că acestea nu apar în mod natural, 
ci sunt dictate de către un Suveran. Acestea sunt toate expresii ale autorității lui 
Dumnezeu pe care omenirea le poate percepe la nivel macro. 

La nivel micro, toți munții, râurile, lacurile, mările și întinderile de pământ pe care le 
poate vedea omul pe pământ, toate anotimpurile pe care le trăiește, toate lucrurile care 
populează pământul, inclusiv plantele, animalele, microorganismele și ființele umane 
sunt supuse suveranităţii și controlului lui Dumnezeu. Sub suveranitatea și controlul lui 
Dumnezeu, toate lucrurile iau ființă sau dispar conform gândurilor Lui; toate vieţile lor 


278 


sunt guvernate de anumite legi și ei cresc și se înmulțesc conform acestora. Nicio ființă 
umană sau lucru nu este deasupra acestor legi. De ce? Singurul răspuns este acesta: 
datorită autorităţii lui Dumnezeu. Sau, ca să reformulez, datorită gândurilor și cuvintelor 
lui Dumnezeu; datorită acţiunilor personale ale lui Dumnezeu Însuși. Asta înseamnă că 
autoritatea lui Dumnezeu și mintea lui Dumnezeu sunt cele care dau naștere acestor 
legi, care se modifică și se schimbă în funcţie de gândurile Lui, iar toate aceste modificări 
și schimbări apar sau dispar pentru planul Lui. Să luăm epidemiile, de exemplu. Acestea 
izbucnesc fără avertisment. Nimeni nu le cunoaște originile sau motivele exacte pentru 
care se produc și, ori de câte ori o epidemie lovește un anumit loc, cei care sunt sortiți 
nu pot scăpa de calamitate. Știința omenească înţelege epidemiile ca fiind cauzate de 
răspândirea unor microbi răi sau dăunători, și viteza, aria de răspândire și metoda de 
transmitere a acestora nu pot fi prezise sau controlate de ştiinţa omenească. Cu toate 
că oamenii rezistă epidemiilor prin toate mijloacele posibile, aceasta nu poate controla 
ce oameni sau ce animale sunt afectate inevitabil atunci când izbucnesc epidemii. 
Singurul lucru pe care îl pot face oamenii este să încerce să le prevină, să li se opună și 
să le cerceteze. Dar nimeni nu cunoaște cauzele primare care explică începutul sau 
sfârșitul unei anumite epidemii și nimeni nu le poate controla. Confruntaţi cu izbucnirea 
și răspândirea unei epidemii, prima măsură pe care o iau oamenii este să dezvolte un 
vaccin, dar adesea epidemia se stinge de la sine înainte ca vaccinul să fie gata. De ce 
se sting epidemiile? Unii spun că microbii au fost aduși sub control, în timp ce alţii spun 
că se sting datorită schimbării anotimpurilor... În privinţa întrebării dacă aceste speculații 
nebunești sunt sau nu solide, știința nu poate oferi nicio explicaţie și nu poate da niciun 
răspuns precis. Omenirea nu trebuie să ţină seama numai de aceste speculaţii, ci și de 
lipsa de înţelegere și frica de epidemii. Nimeni nu știe, în cele din urmă, de ce încep 
epidemiile sau de ce se termină. Pentru că omenirea nu are credinţă decât în știință, se 
bazează cu totul pe ea, și nu recunoaște autoritatea Creatorului sau nu Îi acceptă 
suveranitatea, nu va obține niciodată un răspuns. 

Sub suveranitatea lui Dumnezeu, toate lucrurile se nasc, trăiesc și pier datorită 
autorităţii și gestionării Lui. Unele lucruri vin și pleacă în tăcere și omul nu poate să-și 
dea seama de unde au venit sau să înțeleagă tiparele pe care le respectă, cu atât mai 
puţin să înțeleagă de ce vin și pleacă. Cu toate că omul poate să vadă, cu ochii lui, tot 
ceea ce se întâmplă cu toate lucrurile și poată să audă cu urechile lui și să 
experimenteze cu trupul lui, deși totul îl afectează pe om și cu toate că omul percepe la 
nivel subconștient caracterul relativ neobișnuit, regularitatea sau chiar caracterul straniu 
al diferitelor fenomene, el tot nu știe nimic despre ce stă în spatele lor, adică despre voia 
și mintea Creatorului. Sunt multe povești în spatele acestor fenomene, multe adevăruri 
ascunse. Pentru că omul s-a îndepărtat mult de Creator și pentru că nu acceptă faptul 
că autoritatea Creatorului guvernează toate lucrurile, el nu va ști și nu va înțelege 
niciodată tot ceea ce se întâmplă sub suveranitatea autorităţii Creatorului. În cea mai 
mare parte, controlul și suveranitatea lui Dumnezeu depășesc granițele imaginației 

omenești, ale cunoașterii omenești, ale înțelegerii omenești și a ceea ce poate obţine 
știința omenească; sunt dincolo de orizontul omenirii create. Unii oameni spun: „Din 
moment ce nu ai văzut cu ochii tăi suveranitatea lui Dumnezeu, cum poţi crede că totul 
se supune autorităţii Lui?” A vedea nu înseamnă întotdeauna a crede și nici nu înseamnă 
întotdeauna a recunoaște și a înțelege. Așadar, de unde vine credința? Afirm cu 
certitudine că din gradul și profunzimea înţelegerii și experimentării realităţii și a cauzelor 
primare ale lucrurilor vine credinţa. Dacă tu crezi că Dumnezeu există, dar nu poți 
recunoaște, cu atât mai puţin percepe, realitatea controlului și suveranității lui Dumnezeu 
asupra tuturor lucrurilor, atunci nu vei admite niciodată în inima ta că Dumnezeu are o 
asemenea autoritate și că autoritatea lui Dumnezeu este unică. Nu Îl vei accepta 
niciodată cu adevărat pe Creator ca Domn al tău, ca Dumnezeu al tău. 


Destinul omenirii și destinul universului sunt inseparabile de suveranitatea 
Creatorului 

Sunteţi cu toţii adulţi. Unii dintre voi sunteţi de vârstă mijlocie; unii aţi ajuns la 
bătrâneţe. Aţi trecut de la necredinţa în Dumnezeu la a crede în EI, și de la a începe să 
credeţi în Dumnezeu la a-l accepta cuvintele și a-l experimenta lucrarea. Câtă 
cunoaștere aveţi despre suveranitatea lui Dumnezeu? Ce înțelegeri aţi dobândit în 
privinţa sorții omenești? Poate cineva să obţină tot ceea ce-și dorește în viață? Câte 
lucruri aţi fost în stare să realizaţi așa cum aţi dorit în cele câteva decenii ale existenței 
voastre? Câte lucruri pe care nu le-aţi anticipat niciodată vi s-au întâmplat? Câte lucruri 
vin sub forma unor surprize plăcute? Câte lucruri mai așteaptă oamenii, cu speranţa că 
vor rodi — așteptând în subconștient momentul potrivit, așteptând voia Cerului? Câte 
lucruri îi fac pe oameni să se simtă neajutorațţi și înfrânți? Toţi sunt plini de speranţe cu 
privire la soarta lor, anticipând că totul va merge așa cum își doresc în viaţa lor, că nu le 
vor lipsi mâncarea și îmbrăcămintea, că averile lor vor spori spectaculos. Nimeni nu vrea 
o viață de sărăcie și asuprire, plină de greutăţi și măcinată de calamităţi. Dar oamenii nu 
pot prevedea sau controla aceste lucruri. Poate că pentru unii trecutul este doar o 
harababură de experienţe; aceștia nu învaţă niciodată care este voia Cerului și nici nu îi 
interesează acest lucru. Își trăiesc vieţile fără a gândi, ca animalele, zi de zi, nepăsându- 
le de soarta omenirii sau de ce sunt vii ființele umane și cum s-ar cuveni să trăiască. 
Asemenea oameni ajung la bătrânețe fără nicio înțelegere a sorții omenești și, până în 
clipa morții, nu au nici cea mai vagă idee la ce se referă viața. Asemenea oameni sunt 
morţi; sunt făpturi fără spirit; sunt fiare. Deși oamenii trăiesc în mijlocul creaţiei și își 
extrag bucuria din multele feluri în care lumea le satisface necesităţile materiale și deși 
văd această lume materialistă avansând constant, propria lor experienţă — ceea ce simt 
și experimentează inimile și spiritele lor — nu are nimic de-a face cu lucrurile materiale și 
nimic material nu poate substitui experiența. Experienţa este o recunoaștere în 
profunzimile inimii, ceva care nu se poate vedea cu ochiul liber. Această recunoaștere 
stă în înţelegerea și percepţia cuiva asupra vieții omenești și a sorții omenești. Și duce 

adesea la înţelegerea faptului că un Stăpân nevăzut aranjează toate lucrurile, 
orchestrând totul pentru om. Între toate acestea, o persoană nu poate decât să accepte 
aranjamentele și orchestrările sorții; nu poate decât să accepte cărarea pe care i-a 
întins-o în faţă Creatorul, suveranitatea Creatorului asupra destinului său. Acesta este 
un fapt incontestabil. Orice cunoaștere și atitudine ar avea cineva în privinţa destinului, 
nimeni nu poate schimba acest fapt. 

Unde vei merge în fiecare zi, ce vei face, cu cine sau cu ce te vei întâlni, ce vei 
spune, ce ţi se va întâmpla — pot fi toate acestea prezise? Oamenii nu pot anticipa toate 
aceste întâmplări, cu atât mai puţin controla cum se desfășoară aceste situaţii. În viață, 
aceste evenimente neprevăzute se întâmplă tot timpul; se întâmplă zi de zi. Aceste 
vicisitudini zilnice și felul în care se petrec sau tiparele pe care le urmează sunt 
memento-uri constante pentru omenire că nimic nu se petrece la întâmplare, că procesul 
apariţiei oricărui eveniment și natura fiecărui eveniment inevitabil nu pot fi modificate de 
voința omenească. Fiecare întâmplare transmite o dojană a Creatorului pentru omenire 
și, de asemenea, mesajul că ființele umane nu îşi pot controla propriile destine. Fiecare 
eveniment reprezintă o dezaprobare a ambiţiei și dorinţei omenești nebunești și inutile 
de a-și lua soarta în propriile mâini. Sunt ca nişte palme puternice plesnite una după alta 
peste faţa omenirii, forțându-i pe oameni să se gândească din nou cine, până la urmă, 
le guvernează și controlează destinul. Şi pe măsură ce ambițiile și dorinţele lor sunt 
contracarate și spulberate în mod repetat, oamenii ajung în mod natural la o acceptare 
subconștientă a ceea ce le-a pregătit soarta — la o acceptare a realităţii, a voii Cerului și 
a suveranităţii Creatorului. De la aceste vicisitudini zilnice până la destinele întregilor 
vieţi omenești, nu există nimic care să nu reveleze planurile Creatorului și suveranitatea 
Lui, nu este nimic care să nu transmită mesajul că „autoritatea Creatorului nu poate fi 
depășită”, care să nu exprime acest adevăr etern că „autoritatea Creatorului este 
supremă”. 

Destinele omenirii și ale universului sunt strâns legate de suveranitatea Creatorului, 
inseparabile de orchestrările Creatorului; în final, sunt inseparabile de autoritatea 
Creatorului. În legile tuturor lucrurilor, omul ajunge să înțeleagă orchestrările Creatorului 
și suveranitatea Lui; în regulile de supravieţuire ale tuturor lucrurilor, el ajunge să 
perceapă stăpânirea Creatorului; în destinele tuturor lucrurilor, el ajunge să intuiască 
modurile în care Creatorul Își exercită suveranitatea și controlul asupra lor; și în ciclurile 
de viaţă ale ființelor omenești și ale tuturor lucrurilor, omul ajunge să experimenteze cu 
adevărat orchestrările și aranjamentele Creatorului pentru toate lucrurile și făpturile vii, 
să asiste cu adevărat la felul în care aceste orchestrări și aranjamente înlocuiesc toate 
legile, regulile și instituţiile pământești, toate celelalte puteri și forțe. Aceasta fiind 
situația, omenirea este silită să recunoască faptul că suveranitatea Creatorului nu poate 
fi violată de către nicio ființă creată, că nicio forță nu poate uzurpa sau modifica 
evenimentele și lucrurile predestinate de către Creator. Oamenii și toate lucrurile trăiesc 
și se propagă, generație după generaţie, sub aceste legi și reguli divine. Nu este aceasta 


281 


adevărata întrupare a autorităţii Creatorului? Cu toate că omul vede, în legile obiective, 
suveranitatea Creatorului și coordonarea de către Creator a tuturor evenimentelor și 
lucrurilor, câţi oameni sunt capabili să înțeleagă principiul suveranităţii Creatorului 
asupra universului? Câţi oameni pot cu adevărat să cunoască, să recunoască, să 
accepte și să se supună suveranităţii Creatorului și aranjamentelor Lui asupra propriului 
lor destin? Cine, crezând în faptul suveranităţii Creatorului asupra tuturor lucrurilor, va 
crede și va recunoaște cu adevărat că tot Creatorul dictează și destinele vieților 
oamenilor? Cine poate înţelege cu adevărat faptul că soarta omului stă în palma 
Creatorului? Ce fel de atitudine ar trebui să adopte omenirea față de suveranitatea 
Creatorului, atunci când se confruntă cu faptul că El guvernează și controlează soarta 
omenirii? Aceea este o decizie pe care trebuie să o ia singură fiecare ființă umană care 
se confruntă cu acest lucru. 


Cele șase momente critice în viața omenească 


În cursul vieţii, fiecare persoană ajunge la o serie de momente critice. Acestea 
reprezintă pașii fundamentali și cei mai importanţi care determină destinul unei persoane 
în viaţă. Ceea ce urmează este o scurtă descriere a acestor pietre de hotar pe care 
fiecare persoană trebuie să le depășească în cursul vieții sale. 


Primul moment critic: nașterea 


Unde se naște o persoană, în ce familie, sexul, aspectul și momentul nașterii — 
acestea sunt detaliile primului moment critic din viața unei persoane. 

Nimeni nu poate alege anumite detalii ale acestui moment critic; toate sunt 
predestinate cu mult timp înainte de către Creator. Nu sunt influențate în niciun fel de 
mediul extern și niciun factor făcut de mâna omului nu poate schimba aceste realități 
predestinate de Creator. Ca o persoană să se nască, înseamnă că deja Creatorul a 
îndeplinit primul pas al destinului pe care l-a dispus pentru acea persoană. Pentru că El 
a predeterminat toate aceste detalii cu mult înainte, nimeni nu are puterea de a modifica 
vreunul dintre ele. Indiferent de soarta ulterioară a cuiva, condiţiile nașterii sale sunt 
predestinate și rămân așa cum sunt; ele nu sunt sub nicio formă influențate de soarta 
unei persoane în viaţă și nici nu afectează în vreun fel suveranitatea Creatorului asupra 
destinului acelei persoane în viaţă. 


1) O nouă viaţă ia naștere din planurile Creatorului 


Ce detalii ale primului moment critic — locul nașterii cuiva, familia, sexul, aspectul 
fizic, momentul nașterii — poate cineva să aleagă? Evident, naşterea cuiva este un 
eveniment pasiv. Cineva se naște involuntar, într-un anumit loc, la un moment anume, 
într-o anumită familie, cu un anumit aspect fizic; cineva devine în mod involuntar membru 
al unei anumite gospodării, moștenește o ramură a unui anumit arbore genealogic. Nicio 
persoană nu are opțiuni la primul moment critic din viața sa, ci, mai degrabă, se naște 
într-un mediu care este fixat conform planurilor Creatorului, într-o familie anume, cu un 

sex și aspect anume și la un anumit moment care este strâns legat de cursul vieţii acelei 
persoane. Ce poate face o persoană în acest moment critic? S-a spus deja că nimeni 
nu are nicio opţiune în privinţa măcar unuia dintre aceste detalii referitoare la nașterea 
sa. Dacă nu ar fi predestinarea și călăuzirea Creatorului, o nouă viaţă născută în această 
lume nu ar ști încotro să apuce sau unde să stea, nu ar avea relații, nu ar aparţine 
niciunui loc și nu ar avea un cămin adevărat. Dar, datorită aranjamentelor atente ale 
Creatorului, această nouă viaţă are un loc în care să stea, părinţi, un loc căruia să-i 
aparţină și rude și, prin urmare, acea viață pornește în propria călătorie. Pe toată durata 
acestui proces, materializarea acestei noi vieţi este determinată de planurile Creatorului 
și tot ce va ajunge să deţină îi este conferit de către Creator. De la un trup care plutește 
liber și căruia nu îi aparţine nimic, devine treptat o ființă umană tangibilă, vizibilă, în carne 
și oase, una dintre creaţiile lui Dumnezeu, care gândește, respiră și simte căldura și 
frigul, care poate lua parte la toate activităţile obișnuite ale unei ființe create în lumea 
materială și care va trece prin toate lucrurile pe care o fiinţă umană creată trebuie să le 
experimenteze în viață. Predeterminarea nașterii cuiva de către Creator înseamnă că El 
va oferi acelei persoane toate lucrurile necesare supravieţuirii; și, de asemenea, faptul 
că o persoană se naște înseamnă că va primi toate lucrurile necesare supravieţuirii de 
la Creator și că, din acel moment, ea va trăi într-o altă formă, oferită de către Creator și 
supusă suveranităţii Creato. 


2) De ce diferite ființe umane se nasc în diferite circumstanţe 


Oamenilor le place adesea să-și închipuie că, dacă s-ar naște din nou, ar fi într-o 
familie ilustră; dacă ar fi femei, ar arăta ca Alba ca Zăpada și ar fi iubite de toată lumea, 
și, dacă ar fi bărbaţi, ar fi Făt-Frumos, neducând lipsă de nimic și cu întreaga lume la 
cheremul lor. Există adeseori cei care trudesc sub imperiul multor iluzii în privinţa nașterii 
lor și sunt foarte dezamăgiţi de ea, fiind supăraţi pe familia lor, pe aspectul lor fizic, pe 
sexul lor, chiar și pe momentul nașterii lor. Totuși, oamenii nu înțeleg niciodată de ce se 
nasc într-o anumită familie sau de ce arată într-un anumit fel. Ei nu știu că, indiferent de 
locul în care se nasc sau de cum arată, vor juca diferite roluri și vor îndeplini diferite 
misiuni în gestionarea Creatorului, iar acest scop nu se va schimba niciodată. În ochii 
Creatorului, locul în care se naște o persoană, sexul persoanei și aspectul fizic al 
acesteia sunt toate lucruri temporare. Sunt o serie de însemnări minuscule, simboluri 
mărunte în fiecare fază a gestionării Sale a întregii omeniri. lar destinaţia reală și finalul 
cuiva nu sunt determinate de nașterea sa în vreo fază anume, ci de misiunea pe care 
acea persoană o îndeplineşte în viaţa sa și de judecata Creatorului asupra ei atunci când 
planul Său de gestionare (planul mântuirii) e complet. 

Se spune că există o cauză pentru orice efect, și că nu există efect fără cauză. 
Așadar, nașterea cuiva este în mod necesar legată de viața sa actuală și de viața sa 
anterioară. Dacă moartea cuiva îi curmă perioada actuală a vieţii, atunci nașterea unei 
persoane este începutul unui nou ciclu; dacă un vechi ciclu reprezintă viața anterioară a 

unei persoane, atunci noul ciclu este, în mod natural, viața actuală a acesteia. Din 
moment ce nașterea cuiva este legată de viaţa sa trecută, cât și de viața sa actuală, 
rezultă că locul, familia, sexul, aspectul și alţi asemenea factori, care sunt asociaţi cu 
nașterea unei persoane, au toţi în mod necesar legătură cu viața trecută și cea prezentă. 
Aceasta înseamnă că factorii nașterii cuiva nu sunt influenţaţi numai de viaţa anterioară 
a acelei persoane, ci și determinaţi de destinul său în cea actuală, lucru care explică 
varietatea diferitelor circumstanţe în care se nasc oamenii: unii se nasc în familii sărace, 
alţii, în familii bogate. Unii sunt oameni de rând, în timp ce alţii au origini ilustre. Unii se 
nasc în sud, alţii în nord. Unii se nasc în deșert, alţii, pe pământuri înverzite. Nașterile 
unora dintre oameni sunt însoţite de urale, râs și sărbătoare; altele aduc lacrimi, dezastru 
și jale. Unii se nasc pentru a fi prețuiţi, alţii, pentru a fi aruncaţi la o parte ca niște buruieni. 
Unii se nasc cu trăsături fine, alţii cu deformaţii. La unii e o încântare să te uiţi, alţii sunt 
urâţi. Unii se nasc în miez de noapte, alţii sub dogoarea soarelui de amiază... Nașterile 
oamenilor din toate categoriile sunt determinate de destinele pe care le-a pregătit 
Creatorul pentru ei; nașterile lor determină destinele lor în vieţile actuale, cât și rolurile 
pe care le vor juca și misiunile pe care le vor îndeplini. Totul este supus suveranității 
Creatorului, predestinat de către El; nimeni nu poate scăpa de ceea ce i-a fost 
predestinat, nimeni nu-și poate schimba nașterea și nimeni nu-și poate alege destinul. 


Al doilea moment critic: creșterea 


În funcţie de tipul de familie în care se nasc, oamenii cresc în diferite medii familiale 
și învaţă diferite lecţii de la părinţii lor. Acești factori determină condiţiile în care o 
persoană ajunge la maturitate, iar creșterea reprezintă cel de-al doilea moment critic în 
viața cuiva. Nu mai este nevoie să spun, oamenii nu au de ales nici la acest moment 
cotitură. Și acesta este fix, predeterminat. 


1) Creatorul a plănuit condiţiile fixe pentru maturizarea fiecărei persoane 


O persoană nu poate alege oamenii, evenimentele sau lucrurile în privinţa cărora 
sunt edificaţi și de care sunt influenţaţi pe măsură ce se maturizează. Nu poate alege 
cunoștințele sau deprinderile pe care le capătă, obiceiurile pe care și le formează. Nu 
are niciun cuvânt de spus în privinţa a cine îi sunt părinţii și rudele, în ce fel de mediu 
crește, în relația cu oamenii, cu evenimentele și lucrurile din jurul său și a modului în 
care acestea îi influenţează dezvoltarea; toate sunt dincolo de controlul acelei persoane. 
Cine decide aceste lucruri, atunci? Cine le aranjează? Din moment ce oamenii nu au 
nimic de spus în această privinţă, din moment ce nu pot hotărî aceste lucruri pentru ei 
înșiși și din moment ce acestea, în mod evident, nu capătă formă în mod natural, este 
de la sine înţeles că formarea tuturor acestor oameni, evenimente și lucruri stă în mâinile 
Creatorului. Bineînţeles, exact cum Creatorul pregătește circumstanțele particulare ale 
nașterii fiecărei persoane, El pune, de asemenea, la cale și circumstanţele specifice în 
care aceasta se maturizează. Dacă nașterea unei persoane aduce schimbări oamenilor, 
evenimentelor și lucrurilor din jurul ei, atunci creșterea și dezvoltarea acelei persoane le 

vor afecta și ele, în mod necesar. De exemplu, unii oameni se nasc în familii sărace, dar 
cresc înconjurați de bogăţie; alţii se nasc în familii avute, dar cauzează scăderea averilor 
familiei lor, astfel încât cresc în medii sărace. Nașterea niciunei persoane nu este 
guvernată de o regulă fixă și nimeni nu creşte într-un ansamblu de circumstanţe fix, 
inevitabil. Acestea nu sunt lucruri pe care o persoană să și le poată imagina și pe care 
să le poată controla; ele sunt produsele destinului cuiva și sunt determinate de soarta 
acelei persoane. Bineînţeles, la origine, aceste lucruri sunt stabilite de destinul pe care 
Creatorul îl predestinează pentru fiecare persoană; sunt determinate de suveranitatea 
Creatorului, de soarta acelei persoane și de planurile Lui ea. 


2) Circumstanţele diferite în care cresc oamenii dau naștere unor roluri 
diferite 


Circumstanţele nașterii unei persoane stabilesc la nivel de bază mediul și 
circumstanțele în care aceasta crește, iar circumstanţele în care o persoană crește sunt, 
la fel, un produs al circumstanțelor nașterii acelei persoane. În această perioadă, 
persoana începe să înveţe limbajul, iar mintea ei începe să găsească și să asimileze 
multe lucruri noi, proces în timpul căruia persoana crește constant. Lucrurile pe care o 
persoană le aude cu urechile ei, le vede cu ochii ei și le absoarbe cu mintea ei îi umplu 
și animă treptat lumea interioară. Oamenii, evenimentele și lucrurile cu care o persoană 
intră în contact, bunul simţ, cunoașterea și deprinderile pe care le învaţă o persoană și 
modurile de gândire de care aceasta este influențată, care i se inoculează sau i se 
predau, toate îi vor călăuzi și influența acesteia destinul în viaţă. Limba pe care o învaţă 
o persoană pe măsură ce crește și modul de gândire al acesteia sunt inseparabile de 
mediul în care aceasta își petrece tinereţea, iar acel mediu constă în părinţi, fraţi și surori 
și ceilalți oameni, celelalte evenimente și lucruri din jurul său. Așadar cursul dezvoltării 
unei persoane este determinat de mediul în care aceasta crește și depinde, de 
asemenea, de oamenii, evenimentele și lucrurile cu care aceasta intră în contact în 
această perioadă. De vreme ce condiţiile în care crește o persoană sunt predeterminate 
cu mult timp înainte, mediul în care aceasta trăiește în timpul acestui proces este și el, 
în mod natural, predeterminat. Nu este hotărât de alegerile și preferinţele unei persoane, 
ci conform planurilor Creatorului, determinat de aranjamentele atente și suveranitatea 
Sa asupra destinului acelei persoane în viață. Deci oamenii pe care orice persoană îi 
întâlnește în decursul maturizării și lucrurile cu care intră în contact sunt toate legate, în 
mod natural, de orchestrările și aranjamentele Creatorului. Oamenii nu pot prevedea 
aceste tipuri de relaţii complexe, nici nu le pot controla sau aprofunda. Multe lucruri 
diferite și mulţi oameni afectează mediul în care creşte o persoană și nicio ființă umană 
nu este în stare să aranjeze sau să orchestreze o reţea atât de vastă de conexiuni. Nicio 
persoană și niciun lucru în afară de Creator nu poate controla apariţia tuturor oamenilor, 
lucrurilor și evenimentelor, și nici nu poate să le menţină sau să le controleze dispariţia, 
și tocmai o asemenea rețea vastă de conexiuni e cea care configurează dezvoltarea 

unei persoane, așa cum a fost aceasta predestinată de către Creator și formează 
diferitele medii în care cresc oamenii. Este ceea ce creează diferitele roluri necesare 
pentru lucrarea de gestionare a Creatorului, construind fundații solide, puternice pentru 
ca oamenii să-și poată îndeplini cu succes misiunile. 


Al treilea moment critic: independenţa 

După ce o persoană trece prin copilărie și adolescenţă și ajunge, treptat și inevitabil, 
la maturitate, următorul pas este să se despartă cu totul de tinerețe, să-și ia rămas-bun 
de la părinţi și să înfrunte drumul înainte ca adult independent. În acest punct, acea 
persoană trebuie să se confrunte cu toți oamenii, cu toate evenimentele și cu toate 
lucrurile cărora trebuie să le facă faţă un adult, să se confrunte cu toate părţile destinului 
său care, curând, i se vor arăta. Acesta este cel de-al treilea moment critic prin care 
trebuie să treacă o persoană. 


1) După ce devine independentă, o persoană începe să experimenteze 
suveranitatea Creatorului 


Dacă nașterea și creșterea cuiva sunt „perioada de pregătire” pentru călătoria în 
viață a acelei persoane, punând bazele destinului acesteia, atunci independenţa sa este 
monologul de deschidere a destinului acelei persoane în viață. Dacă nașterea și 
creșterea unei persoane reprezintă bogăţia pe care a acumulat-o în pregătirea pentru 
destinul său în viaţă, atunci independenţa acelei persoane este atunci când aceasta 
începe să cheltuiască sau să adauge la acea bogăţie. Când cineva își părăsește părinții 
și devine independent, condiţiile sociale cu care se confruntă și genul de muncă sau 
carieră disponibil pentru acea persoană sunt amândouă hotărâte de soartă și nu au 
nimic de-a face cu părinţii acelei persoane. Unii oameni își aleg o specializare bună la 
facultate și ajung să-și găsească o slujbă satisfăcătoare după absolvire, făcând un prim 
pas triumfător în călătoria vieţii lor. Unii oameni învaţă și stăpânesc multe deprinderi 
diferite și, totuși, nu-și găsesc niciodată o slujbă care să li se potrivească, nici nu-și 
găsesc un post, cu atât mai puţin nu reușesc să aibă o carieră; la începutul călătoriei 
vieții lor se trezesc contracaraţi în orice moment, împresuraţi de necazuri, cu perspective 
deprimante și vieți nesigure. Unii oameni se dedică silitori studiilor lor, totuși ratează la 
limită fiecare șansă de a primi educaţie universitară; par a fi meniţi să nu atingă niciodată 
succesul, cea dintâi aspirație în călătoria vieţii lor risipindu-se ca un abur. Neștiind dacă 
drumul dinaintea lor este neted sau pietros, ei simt pentru prima dată cât de plin de 
variabile este destinul omenesc și, ca atare, privesc viața cu așteptări și groază. Unii 
oameni, în ciuda faptului că nu sunt foarte educați, scriu cărți și obțin o oarecare faimă; 
alţii, deși aproape complet analfabeți, câștigă bani în afaceri și sunt, prin urmare, în stare 
să se întreţină... Ce ocupaţie își alege cineva, din ce trăieşte cineva: au oamenii vreun 
control asupra faptului de a face o alegere bună sau una proastă în privința acestor 
lucruri? Sunt aceste lucruri în concordanţă cu dorințele și deciziile oamenilor? 
Majoritatea oamenilor își doresc următoarele: să poată munci mai puțin și câștiga mai 

mult, să nu trudească în arșiță și ploaie, să se îmbrace bine, să strălucească și să 
lucească oriunde, să se ridice deasupra celorlalţi și să aducă onoare strămoșilor lor. 
Oamenii speră la perfecțiune, dar când fac primii pași în călătoria vieţii lor, ei ajung 
treptat să-și dea seama cât de imperfect este destinul omenesc și, pentru prima oară, 
înțeleg cu adevărat faptul că, deși o persoană îşi poate face planuri îndrăzneţe de viitor 
și deși poate nutri fantezii temerare, nimeni nu are abilitatea sau puterea de a-și realiza 
propriile visuri și nimeni nu este în postura de a-și controla propriul viitor. Va exista mereu 
o oarecare distanţă între visurile cuiva și realităţile cu care trebuie să se confrunte; 
lucrurile nu sunt niciodată așa cum şi-ar dori cineva să fie și, confruntaţi cu asemenea 
realităţi, oamenii nu pot obţine niciodată satisfacție sau mulțumire. Unii oameni vor 
merge până în pânzele albe, vor face eforturi imense și mari sacrificii de dragul traiului 
și al viitorului lor, în încercarea de a-și schimba propriul destin. Dar, în final, chiar dacă 
își pot realiza visurile și dorințele prin propria lor muncă grea, ei nu-și pot nicicând 
schimba destinul, și indiferent cât de stăruitor încearcă, nu pot nicicând depăși ceea ce 
le-a alocat destinul. Indiferent de diferenţele de abilităţi, inteligenţă și voinţă, oamenii 
sunt cu toţii egali în fața destinului, care nu face deosebire între cei măreţi și cei mărunți, 
cei superiori și cei inferiori, cei elevaţi și cei mediocri. Ce ocupaţie își alege cineva, din 
ce își câștigă existenţa și câtă avere acumulează în viaţă nu sunt lucruri decise de părinții 
acelei persoane, de talentele sale, de eforturile sau de ambițiile sale, ci sunt predestinate 
de către Creator. 


2) Lăsarea părinţilor și începutul sincer al asumării rolului în teatrul vieţii 

Când o persoană ajunge la maturitate, aceasta este capabilă să-și lase părinţii și să 
se descurce singură, și în acest punct o persoană începe cu adevărat să-și joace propriul 
rol, ceața se ridică și misiunea sa în viaţă devine, treptat, deslușită. Oficial, cineva încă 
rămâne strâns legat de părinţii săi, dar pentru că misiunea sa și rolul pe care îl joacă în 
viaţă nu au nimic de-a face cu mama și tatăl său, în esenţă, această legătură strânsă se 
rupe pe măsură ce persoana devine independentă. Din perspectivă biologică, oamenii 
tot nu pot evita să depindă de părinţii lor în subconștient, dar, obiectiv vorbind, odată ce 
s-au maturizat pe deplin, ei au vieţi complet separate de părinţii lor și vor juca rolurile pe 
care și le asumă în mod independent. În afară de naștere și de creșterea copilului, 
responsabilitatea părinţilor în viața copiilor lor este pur și simplu aceea de a le asigura 
un mediu formal în care să crească, pentru că nimic cu excepţia predestinării Creatorului 
nu afectează soarta unei persoane. Nimeni nu poate controla ce fel de viitor va avea 
cineva; este predeterminat cu mult timp înainte și nici măcar părinţii cuiva nu îi pot 
schimba destinul. În ceea ce privește destinul, fiecare este independent și fiecare are 
propriul său destin. Deci părinţii niciunei persoane nu îi pot îngrădi acesteia destinul în 
viață sau exercita cea mai mică influenţă asupra rolului pe care îl joacă în viață. Se poate 
spune că familia în care cineva este menit să se nască și mediul în care acea persoană 
crește nu sunt altceva decât precondiţii pentru îndeplinirea misiunii sale în viață. Acestea 

nu determină în niciun fel soarta persoanei în viaţă sau genul de destin în care acea 
persoană își îndeplinește misiunea. Și astfel, părinţii niciunei persoane nu o pot asista 
pe aceasta la îndeplinirea misiunii sale în viaţă, și, de asemenea, nicio rudă nu poate 
ajuta pe cineva să-și asume rolul în viață. Cum îşi îndeplinește cineva misiunea și în ce 
fel de mediu de trai își joacă rolul sunt determinate în întregime de soarta pe care o are 
în viaţă. Cu alte cuvinte, nicio altă condiţie obiectivă nu poate influența misiunea unei 
persoane, care este predestinată de către Creator. Toţi oamenii se maturizează în 
mediile personale în care cresc; apoi treptat, pas cu pas, își stabilesc propriile drumuri 
în viață și își împlinesc destinele planificate pentru ei de către Creator. În mod firesc, 
involuntar, intră în marea imensă a omenirii și își asumă propriile poziţii în viaţă, unde 
încep să-și îndeplinească responsabilităţile de ființe create de dragul predestinării 
Creatorului, de dragul suveranității Lui. 


Al patrulea moment critic: căsătoria 


Pe măsură ce îmbătrânește și se maturizează, omul se îndepărtează tot mai mult 
de părinţi și de mediul în care s-a născut și a crescut și, în schimb, începe să își caute 
o direcţie în viaţă și să-și urmărească propriile scopuri, într-un stil diferit de cel al 
părinţilor săi. În această perioadă, omul nu mai are nevoie de părinţi, ci mai degrabă de 
un partener cu care își poate petrece viața, adică de un soț sau o soție, o persoană cu 
care soarta sa este strâns îngemănată. Deci, primul eveniment major al vieţii după 
independenţă este căsătoria, cel de-al patrulea moment critic prin care trebuie să treacă 
o persoană. 


1) Alegerea individuală nu intră în calcul în căsătorie 


Căsătoria este un eveniment important în viaţa oricărui om; este momentul în care 
o persoană începe cu adevărat să-și asume diferite responsabilităţi și începe treptat să 
încheie diferite tipuri de misiuni. Oamenii nutresc numeroase iluzii cu privire la căsătorie 
înainte de a o trăi ei înșiși, și toate aceste iluzii sunt destul de minunate. Femeile își 
imaginează că jumătatea lor va fi Făt-Frumos, iar bărbaţii își imaginează că se vor însura 
cu Alba ca Zăpada. Aceste fantezii demonstrează că fiecare persoană are anumite 
cerințe pentru căsătorie, propriile ei seturi de pretenţii și standarde. Cu toate că în 
această epocă malefică oamenii sunt constant bombardaţi cu mesaje distorsionate 
despre căsătorie, care creează încă și mai multe cerințe suplimentare și dau oamenilor 
tot soiul de încărcături și atitudini ciudate, orice persoană care a trăit căsătoria știe că, 
indiferent de cum o înțelege cineva, indiferent de atitudinea pe care cineva o are faţă de 
ea, căsătoria nu este o chestiune de alegere individual. 

Cineva întâlnește mulţi oameni de-a lungul vieţii sale, dar nimeni nu știe cine îi va 
deveni partener de viaţă. Cu toate că fiecare are propriile sale idei și vederi personale 
în privința căsătoriei, nimeni nu poate prevedea cine va deveni, cu adevărat, jumătatea 
sa, iar ideile personale ale cuiva în privința acestei chestiuni contează puţin. După ce 
cunoști o persoană pe care o placi, poți să încerci să o cucerești, dar dacă acea 

persoană este sau nu interesată de tine, dacă este sau nu în stare să-ţi devină partener 
sau parteneră nu este decizia ta. Obiectul afecțiunii tale nu este în mod necesar 
persoana cu care vei putea să-ți împarți viața; și, între timp, cineva la care nu te-ai 
așteptat vreodată s-ar putea să intre pe nesimţite în viaţa ta și să-ţi devină partener sau 
parteneră, cel mai important element în destinul tău, jumătatea ta, de care soarta ta este 
legată în mod inextricabil. Și astfel, deși sunt milioane de căsnicii în lume, fiecare dintre 
ele este diferită. Atât de multe căsnicii sunt nesatisfăcătoare, atât de multe sunt fericite; 
atât de multe se întind de la est la vest și atât de multe de la nord la sud; atât de multe 
sunt potriviri perfecte, atât de multe sunt la același nivel social; atât de multe sunt fericite 
și armonioase, atât de multe sunt dureroase și pline de jale; atât de multe stârnesc 
invidia altora, atât de multe sunt greșit înțelese și condamnate; atât de multe sunt pline 
de bucurie, atât de multe sunt scăldate în lacrimi și aduc disperare... În aceste 
nenumărate tipuri de căsnicii, oamenii dezvăluie fidelitate și angajament pe viaţă faţă de 
căsătorie; dezvăluie iubire, atașament și indisolubilitate, sau resemnare și neînțelegere. 
Unii își trădează căsnicia sau chiar simt ură față de aceasta. Indiferent dacă mariajul în 
sine aduce fericire sau durere, misiunea fiecăruia în căsnicie este predestinată de către 
Creator și nu se va schimba; această misiune e ceva ce fiecare trebuie să îndeplinească. 
Destinul fiecărei persoane din spatele fiecărei căsătorii este de neschimbat, determinat 
cu mult timp în urmă de către Creator. 


2) Căsătoria ia naștere din destinele ambilor parteneri 


Căsătoria este o răscruce importantă în viața cuiva. Este produsul sorții unei 
persoane și un element crucial; nu se bazează pe voinţa individuală sau preferința 
niciunei persoane și nu este influențată de vreun factor extern, ci este complet 
determinată de destinele celor două părţi, de aranjamentele Creatorului și de 
predeterminările pentru destinele ambilor membri ai cuplului. La suprafață, scopul 
căsătoriei este acela de a perpetua rasa umană, dar, de fapt, căsătoria nu este decât un 
ritual prin care o persoană trece în procesul încheierii misiunii sale. În căsnicie, oamenii 
nu joacă doar rolul de a crește noua generaţie; ei adoptă toate rolurile variate implicate 
în menţinerea unei căsnicii și misiunile pe care acele roluri le impun să le îndeplinească. 
Din moment ce nașterea unei persoane influențează schimbările la care sunt supuși 
oamenii, evenimentele și lucrurile din jurul acesteia, căsătoria sa va afecta și ea în mod 
inevitabil acești oameni și aceste evenimente și lucruri și, mai mult, le va transforma pe 
toate în diferite feluri. 

Când o persoană devine independentă, aceasta își începe propria călătorie în viaţă, 
ceea ce duce, pas cu pas, câtre oameni, evenimente și lucruri care au o legătură cu 
căsnicia acelei persoane. În același timp, cealaltă persoană care va fi în acea căsnicie 
se apropie, pas cu pas, de aceiași oameni, aceleași evenimente și lucruri. Sub 
suveranitatea Creatorului, doi oameni fără legătură între ei, cu destine conexe, ajung 
treptat într-o căsătorie și devin, în mod miraculos, o familie: „două lăcuste care se agaţă 

de aceeași funie”. Așadar, când cineva face pasul căsătoriei, drumul său în viaţă îi va 
influenţa și afecta jumătatea și, la fel, drumul în viaţă al partenerului cuiva va influenţa și 
afecta destinul celuilalt. Cu alte cuvinte, destinele omenești sunt interconectate și nimeni 
nu-și poate încheia misiunea în viață sau juca rolul complet independent de ceilalți. 
Nașterea unei persoane afectează un imens sistem de relaţii; creșterea implică și ea un 
sistem complet de relaţii; și, în același mod, o căsnicie există și se menţine, în mod 
inevitabil, într-o rețea vastă și complexă de conexiuni omenești, implicând fiecare 
membru al acelei reţele și influențând soarta oricui face parte din ea. O căsătorie nu este 
produsul familiilor amânduror membrilor, al circumstanțelor în care au crescut aceștia, 
al aspectului lor fizic, al vârstei lor, al calităţilor, talentelor sau al altor factori; mai 
degrabă, ea apare dintr-o misiune comună și o soartă aflată în legătură. Aceasta este 
originea căsătoriei, un produs al destinului omenesc orchestrat și aranjat de către 
Creator. 


Al cincilea moment critic: urmașii 


După căsătorie, o persoană începe să crească noua generaţie. O persoană nu are 
nimic de spus în privinţa numărului și tipului de copii pe care îi are; și acest lucru este 
determinat de soarta unei persoane, predestinat de către Creator. Acesta este al cincilea 
moment critic prin care trebuie să treacă o persoană. 

Dacă o persoană se naște pentru a îndeplini rolul de copil al cuiva, atunci o persoană 
crește noua generaţie pentru a îndeplini rolul de părinte al cuiva. Această modificare a 
rolurilor determină o persoană să experimenteze diferite faze ale vieţii din diferite 
perspective. Îi dă, de asemenea, persoanei diferite seturi de experienţe prin care 
aceasta ajunge să cunoască suveranitatea Creatorului, care întotdeauna se manifestă 
în același fel și prin care omul se lovește de faptul că nimeni nu poate trece peste sau 
modifica predestinarea Creatorului. 


1) O persoană nu are control asupra a ceea ce i se întâmplă copilului său 


Nașterea, maturizarea și căsătoria aduc toate dezamăgire în diferite grade. Unii 
oameni sunt nemulţumiţi de familiile lor sau de propriul aspect fizic; unora nu le plac 
părinţii lor; unii detestă mediul în care au crescut sau se plâng de acesta. Și, pentru 
majoritatea oamenilor, dintre toate aceste dezamăgiri, căsătoria este cea mai 
nemulțumitoare. Indiferent cât de nemulțumit este cineva de nașterea, maturizarea sau 
căsătoria sa, oricine a trecut prin aceste lucruri știe că nimeni nu poate alege unde și 
când s-a născut, cum arată, cine îi sunt părinţii și cine îi este soț sau soție, ci că trebuie 
pur și simplu să accepte voia Cerului. Totuși, când vine momentul ca oamenii să crească 
noua generație, ei își vor proiecta toate dorinţele pe care nu au reușit să le îndeplinească 
în prima jumătate a vieţii lor asupra urmașilor lor, sperând că progenitura lor va 
compensa toate dezamăgirile din prima parte a vieţii lor. Așa că oamenii se complac în 
tot felul de fantezii despre copiii lor: că fiicele lor vor ajunge să fie niște frumuseți 
uluitoare, fiii lor, domni eleganți; că fiicele lor vor fi cultivate și talentate și fiii lor, studenti 

eminenti și sportivi de elită; că fiicele lor vor fi blânde, virtuoase și sensibile, și fiii lor, 
inteligenţi, capabili și simţitori. Ei speră că, urmașii lor, indiferent dacă vor fi fiice sau fii, 
își vor respecta bătrânii, vor fi atenţi cu părinţii lor, vor fi iubiți și lăudaţi de toată lumea... 
În acest moment, speranţele de viață reapar și noi pasiuni se aprind în inimile oamenilor. 
Oamenii ştiu că sunt neputincioși și fără speranţă în această viaţă, că nu vor mai avea 
altă șansă sau altă speranţă să iasă în evidenţă din mulţime și că nu au de ales decât 
să-și accepte destinele. Și astfel, își proiectează toate speranţele, toate dorinţele și 
idealurile nerealizate asupra următoarei generaţii, sperând că progeniturile lor îi pot ajuta 
să-și atingă visurile şi să-și îndeplinească dorinţele; că fiicele și fiii lor vor aduce glorie 
numelui familiei, vor deveni importanţi, bogaţi sau celebri. Pe scurt, ei vor să vadă 
norocul copiilor lor luându-și elan. Planurile și fanteziile oamenilor sunt perfecte; nu știu 
ei că numărul copiilor pe care îi au, aspectul fizic al copiilor, abilităţile și așa mai departe 
nu sunt decizia lor, că nici măcar o părticică din destinele copiilor lor nu este în mâinile 
lor? Oamenii nu sunt stăpânii propriului lor destin, și totuși ei speră să schimbe destinele 
generației mai tinere; sunt lipsiți de puterea de a scăpa de propriul lor destin, și totuși 
încearcă să îl controleze pe acela al fiilor și fiicelor lor. Nu se supraapreciază? Nu este 
aceasta nesăbuinţă și ignoranță omenească? Oamenii vor face orice eforturi de dragul 
copiilor lor, dar, în final, planurile și dorinţele unui om nu pot dicta câţi copii are cineva 
sau cum sunt acei copii. Unii oameni sunt săraci lipiţi pământului, dar fac mulţi copii; unii 
oameni sunt bogați și, totuși, nu au niciun copil. Unii își doresc o fiică, dar li se refuză 
această dorinţă; unii își doresc un fiu, dar nu reușesc să dea naștere unui copil de parte 
bărbătească. Pentru unii, copiii sunt o binecuvântare; pentru alţii, sunt un blestem. Unele 
cupluri sunt inteligente, totuși dau naștere unor copii întârziați mintal; unii părinţi sunt 
harnici și cinstiţi, totuși copiii pe care îi cresc sunt indolenți. Unii părinţi sunt buni și drepți, 
dar au copii care se dovedesc a fi vicleni și răi. Unii părinţi sunt sănătoși la minte și la 
trup, dar dau naștere unor copii handicapati. Unii părinţi sunt comuni și lipsiți de succes, 
totuși au copii care realizează lucruri măreţe. Unii părinţi sunt din clasa de jos, totuși au 
copii care ajung la înălțime... 


2) După ce cresc noua generaţie, oamenii obţin o nouă înțelegere a 
destinului 


Majoritatea oamenilor care se căsătoresc o fac în jurul vârstei de treizeci de ani, într- 
un moment al vieții în care o persoană nu are nicio înțelegere a destinului omenesc. Dar 
când oamenii încep să crească copii și pe măsură ce progeniturile lor cresc, ei privesc 
cum noua generaţie repetă viaţa și toate experienţele generaţiei anterioare, și, văzându- 
și propriul trecut reflectat în ei, îşi dau seama că drumul pe care merge generaţia mai 
tânără, întocmai ca al lor, nu poate fi planificat și ales. Confruntaţi cu această realitate, 
nu au de ales decât să recunoască faptul că soarta fiecărei persoane este predestinată, 
și fără a-și da seama pe deplin, ei își lasă treptat la o parte propriile dorinţe și pasiunile 
din inimile lor bolborosesc și se sting... Oamenii, în această perioadă, după ce au trecut, 

în esenţă, de pietrele de hotar importante ale vieții, au dobândit o nouă înțelegere a vieții, 
au adoptat o nouă atitudine. Cât de mult poate aștepta de la viitor o persoană de această 
vârstă și ce perspective are? Ce femeie de cincizeci de ani mai visează încă la Făt- 
Frumos? Ce bărbat de cincizeci de ani își mai caută încă Alba ca Zăpada? Ce femeie 
de vârstă mijlocie mai speră să se transforme din rățușca cea urâtă într-o lebădă? Au 
majoritatea bărbaţilor mai în vârstă aceeași hotărâre în privinţa carierei ca cei tineri? Ca 
să rezumăm, indiferent dacă este bărbat sau femeie, oricine trăieşte până la această 
vârstă e foarte probabil să aibă o atitudine relativ rațională și practică în ceea ce privește 
căsătoria, familia și copiii. O asemenea persoană nu mai are, practic, nicio alegere, nicio 
dorință de a înfrunta destinul. În ceea ce privește felul în care funcţionează experiența 
omenească, imediat ce o persoană ajunge la această vârstă, dezvoltă în mod natural o 
anumită atitudine: „O persoană trebuie să-și accepte soarta, copiii săi au propriul noroc; 
soarta omenească este orânduită de Ceruri”. Majoritatea oamenilor care nu înţeleg 
adevărul, după ce au trecut prin toate vicisitudinile, frustrările și greutăţile acestei lumi, 
își vor sintetiza percepțiile asupra vieții omenești în trei cuvinte: „Asta-i soarta!” Cu toate 
că această expresie cuprinde înțelegerea destinului uman de către oamenii laici şi 
concluzia la care au ajuns, și cu toate că exprimă neputința omenească și ar putea fi 
descrisă ca incisivă și corectă, încă este foarte departe de înţelegerea suveranității 
Creatorului și nu este, pur și simplu, un substitut pentru cunoașterea autorității 
Creatorului. 


3) Credinţa în destin nu este un substitut al cunoașterii suveranităţii 
Creatorului 


După ce L-aţi urmat atâţia ani pe Dumnezeu, există vreo diferenţă esenţială între 
cunoașterea voastră despre destin și aceea a oamenilor laici? Aţi înțeles cu adevărat 
predestinarea Creatorului și ați ajuns într-adevăr să cunoașteţi suveranitatea 
Creatorului? Unii oameni au o înțelegere profundă, interiorizată a expresiei „asta-i 
soarta”, totuși ei nu cred câtuși de puţin în suveranitatea lui Dumnezeu; nu cred că soarta 
omenească este aranjată și orchestrată de Dumnezeu și nu sunt dispuși să se supună 
suveranităţii lui Dumnezeu. Asemenea oameni sunt ca și naufragiaţi în ocean, aruncați 
încoace și încolo de valuri, plutind odată cu curentul, fără altă opţiune decât aceea de a 
aștepta pasiv și a se resemna în fața sorții. Totuși, ei nu recunosc faptul că soarta 
omenească este supusă suveranităţii lui Dumnezeu; ei nu pot ajunge să cunoască 
suveranitatea lui Dumnezeu din proprie iniţiativă și, astfel, să obțină cunoașterea 
autorității lui Dumnezeu, să se supună orchestrărilor și aranjamentelor lui Dumnezeu, să 
înceteze să mai opună rezistență destinului și să trăiască în grija, protecţia și călăuzirea 
lui Dumnezeu. Cu alte cuvinte, acceptarea sorții nu este același lucru cu supunerea față 
de suveranitatea Creatorului; credinţa în destin nu înseamnă că o persoană acceptă, 
recunoaște și cunoaște suveranitatea Creatorului; credinţa în destin este simpla 
recunoaștere a realității acestui fapt și a manifestărilor sale superficiale. Acest lucru este 

diferit de a ști cum Creatorul stăpânește destinul omenirii, de a recunoaște Creatorul ca 
sursă a dominaţiei asupra destinelor tuturor lucrurilor și cu siguranţă departe de a se 
supune orchestrărilor și aranjamentelor Creatorului pentru soarta omenirii. Dacă o persoană 
doar crede în destin — chiar dacă are sentimente puternice în această privinţă — dar nu este 
prin aceasta capabilă să cunoască și recunoască suveranitatea Creatorului asupra 
destinului omenirii, să i se supună și să o accepte, atunci viața sa va fi, cu toate acestea, 
o tragedie, o viaţă trăită în zadar, un vid; acea persoană va fi în continuare incapabilă să 
ajungă sub stăpânirea Creatorului, să devină o ființă umană creată în adevăratul sens al 
cuvântului și să se bucure de aprobarea Creatorului. O persoană care cunoaște și 
experimentează cu adevărat suveranitatea Creatorului ar trebui să fie într-o stare activă, 
nu într-una pasivă sau neajutorată. Deși o astfel de persoană ar accepia că toate lucrurile 
sunt predestinate, ar trebui să deţină o definiţie corectă a vieţii și a destinului: fiecare viață 
este supusă suveranității Creatorului. Când cineva priveşte în urmă la drumul pe care a 
umblat, când cineva își reamintește fiecare fază a călătoriei sale, acea persoană vede că 
la fiecare pas, indiferent dacă a fost anevoioasă călătoria sau lină, Dumnezeu i-a călăuzit 
calea, planificând-o. Ceea ce a condus, pe neștiute, acea persoană până astăzi au fost 
aranjamentele meticuloase ale lui Dumnezeu, planificarea Lui atentă. Să fii capabil să 
accepti suveranitatea Creatorului, să-l primeşti mântuirea — ce mare noroc este acesta! 
Dacă o persoană are o atitudine negativă față de soartă, asta dovedește că se 
împotrivește la tot ceea ce a aranjat Dumnezeu pentru ea, că nu are o atitudine supusă. 
Dacă o persoană are o atitudine pozitivă față de suveranitatea lui Dumnezeu asupra 
destinului omenesc, atunci când acea persoană privește înapoi la călătoria sa, când 
ajunge cu adevărat să dea piept cu suveranitatea lui Dumnezeu, acea persoană va dori 
cu mai multă sinceritate să se supună tuturor lucrurilor pe care le-a aranjat Dumnezeu, 
va avea mai multă hotărâre și încredere să-L lase pe Dumnezeu să-i orchestreze soarta 
și să înceteze să se mai răzvrătească împotriva lui Dumnezeu. Căci omul vede că atunci 
când nu înțelege soarta, când nu înţelege suveranitatea lui Dumnezeu, când merge de 
bunăvoie bâjbâind înainte, șovăind și clătinându-se prin ceață, călătoria este prea dificilă, 
prea sfâșietoare. Așadar, când oamenii recunosc suveranitatea lui Dumnezeu asupra 
destinului omenesc, cei deștepţi aleg să îl cunoască și să îl accepte, să spună adio zilelor 
dureroase când încercau să-și construiască o viaţă bună cu propriile mâini, și să nu se 
mai lupte cu soarta și să-și urmărească așa-zisele „scopuri în viaţă” în felul lor. Când o 
persoană nu are Dumnezeu, când nu-L poate vedea, când nu poate recunoaște limpede 
suveranitatea lui Dumnezeu, fiecare zi este lipsită de sens, lipsită de valoare, nefericită. 
Oriunde ar fi, orice meserie ar avea, mijloacele de trai și urmărirea propriilor țeluri ale 
acelei persoane nu-i aduc decât durere nesfârșită și suferință fără alinare, în așa fel încât 
nu poate suporta să privească înapoi la propriul trecut. Numai când cineva acceptă 
suveranitatea Creatorului, se supune orchestrărilor și aranjamentelor Lui și caută viaţa 
omenească adevărată, va începe să se elibereze treptat de toată durerea și suferinţa și 
se va lepăda de toată deșertăciunea vieții. 

4) Numai cei care se supun suveranităţii Creatorului pot atinge adevărata 
libertate 


Pentru că oamenii nu recunosc orchestrările lui Dumnezeu și suveranitatea lui 
Dumnezeu, ei înfruntă întotdeauna sfidător destinul și cu o atitudine rebelă, și vor 
mereu să arunce la o parte autoritatea și suveranitatea lui Dumnezeu și lucrurile pe 
care le-a pregătit soarta, sperând în zadar să-și schimbe circumstanţele actuale și să- 
și modifice destinul. Dar ei nu pot reuși niciodată, sunt împiedicaţi la fiecare pas. 
Această luptă, care are loc adânc în sufletul unui om, aduce o durere profundă, de tipul 
celor care se cioplesc în oasele unei persoane, pe măsură ce aceasta își irosește în 
permanenţă viaţa. Care este cauza acestei dureri? Este din cauza suveranităţii lui 
Dumnezeu sau pentru că o persoană s-a născut fără noroc? Evident, niciuna din 
acestea nu este adevărată. La bază, este cauzată de cărările pe care apucă oamenii, 
de felurile în care ei aleg să-și trăiască viața. Unii oameni s-ar putea să nu fi realizat 
aceste lucruri. Dar când cunoști cu adevărat, când ai ajuns cu adevărat să recunoști 
că Dumnezeu deţine suveranitatea asupra destinului omenesc, când ai înțeles cu 
adevărat că tot ceea Dumnezeu a planificat și hotărât pentru tine este un mare avantaj 
și o mare protecție, atunci simţi că durerea ta începe să se domolească și întreaga ta 
fiinţă devine cu totul relaxată, liberă, eliberată. Judecând după starea majorității 
oamenilor, în mod obiectiv, ei nu pot să accepte valoarea practică și sensul 
suveranităţii Creatorului asupra destinului omenesc, cu toate că la nivel subiectiv nu- 
și doresc să continue să trăiască așa cum o făceau înainte și vor ca durerea să le fie 
alinată; în mod obiectiv, nu pot recunoaște și nu se pot supune cu adevărat 
suveranităţii Creatorului, și cu atât mai puţin știu ei cum să caute și să accepte 
orchestrările și aranjamentele Creatorului. Așadar, dacă oamenii nu pot recunoaște cu 
adevărat faptul că Creatorul deţine suveranitatea asupra destinului omenesc și asupra 
tuturor chestiunilor omenești, dacă nu se pot supune cu adevărat dominaţiei 
Creatorului, atunci le va fi dificil să nu fie conduși și împiedicaţi de noțiunea că „soarta 
omului este în propriile sale mâini”. Le va fi dificil să se scuture de durerea luptei lor 
intense împotriva destinului și a autorităţii Creatorului și, inutil de menţionat, le va fi de 
asemenea greu să devină cu adevărat eliberaţi și liberi, să devină oameni care ÎI 
venerează pe Dumnezeu. Dar există o cale extraordinar de simplă ca o persoană să 
se elibereze din această stare, și anume să-și ia adio de la stilul său de viaţă anterior; 
să spună adio scopurilor sale anterioare în viață; să-și rezume și să-și analizeze stilul 
de viaţă, viziunea asupra vieţii, căutările, dorinţele și idealurile anterioare; și apoi să le 
compare cu voia lui Dumnezeu și cerinţele Lui fată de om și să vadă dacă vreuna dintre 
acestea se potriveşte cu voia și cerințele lui Dumnezeu, dacă vreuna dintre ele oferă 
valorile corecte ale vieţii, duce la înțelegerea mai profundă a adevărului și permite 
persoanei să trăiască cu umanitate și asemănarea unei ființe omenești. Când 
investighezi în mod repetat și despici cu atenţie diferitele scopuri pe care le urmăresc 
oamenii în viaţă și nenumăratele lor moduri de a trăi, vei descoperi că niciunul dintre 

ele nu se conformează intenţiei originare a Creatorului cu care El a creat omenirea. 
Toate acestea îi îndepărtează pe oameni de suveranitatea și grija Creatorului; toate 
sunt capcane care îi fac pe oameni să devină depravaţi și care îi duc spre iad. După 
ce recunoști acest lucru, sarcina ta este să-ți lași deoparte vechile perspective asupra 
vieţii, să stai departe de diferitele capcane, să-L lași pe Dumnezeu să-Și asume 
răspunderea asupra vieții tale și să facă aranjamente pentru tine; să încerci doar să te 
supui orchestrărilor și călăuzirii lui Dumnezeu, să trăieşti fără nicio alternativă 
individuală și să devii o persoană care Îl venerează pe Dumnezeu. Sună ușor, dar este 
un lucru greu de făcut. Unii oameni pot îndura durerea acestui lucru, alţii nu pot. Unii 
sunt dispuși să se supună, alţii nu sunt dispuși. Cei care nu sunt dispuși sunt lipsiţi de 
dorința și hotărârea de a face acest lucru; sunt în mod evident conștienți de 
suveranitatea lui Dumnezeu, știu foarte clar că Dumnezeu este cel care planifică și 
rânduiește soarta omenească, și totuși ei încă se zbat și se luptă și rămân neîmpăcați 
cu faptul de a-și lăsa destinele în palma lui Dumnezeu și de a se supune suveranității 
lui Dumnezeu; mai mult chiar, sunt deranjaţi de orchestrările și aranjamentele lui 
Dumnezeu. Așa că vor exista mereu oameni care vor să vadă cu ochii lor de ce sunt 
capabili; ei vor să-și modifice destinul cu propriile lor mâini sau să obţină fericirea prin 
propria lor putere, să vadă dacă pot trece peste limitele autorităţii lui Dumnezeu și dacă 
se pot ridica deasupra suveranităţii lui Dumnezeu. Tragedia omului nu este faptul că 
el caută o viaţă fericită, că urmărește faima și averea și că se luptă împotriva propriului 
destin prin ceaţă, ci faptul că, după ce a văzut existenţa Creatorului, după ce a aflat 
faptul că Creatorul deţine suveranitatea asupra destinului omenesc, tot nu-și poate 
îndrepta căile, nu-și poate trage picioarele afară din mâl, ci își împietrește inima și 
persistă în greșelile lui. Ar prefera să se zvârcolească în noroi în continuare, luptând 
cu încăpățânare împotriva suveranităţii Creatorului, opunându-i rezistență până la 
capăt, totul fără cea mai mică fărâmă de pocăință. Doar când zace zdrobit și însângerat 
se hotărăște în sfârșit să renunțe și să se întoarcă. Aceasta este adevărata durere a 
omenirii. Așa că spun: cei care aleg să se lupte și să plece sunt, într-adevăr, nesăbuiți. 


Al șaselea moment critic: moartea 

După atâta zarvă, atâtea frustrări și dezamăgiri, după atâtea bucurii și necazuri și 
suișuri și coborâșuri, după atâţia ani de neuitat, după ce a urmărit anotimpurile 
schimbându-se iar și iar, omul a trecut fără să-și dea seama de pietrele de hotar ale vieții 
și, într-o clipită, se trezeşte în anii amurgului. Semnele timpului îi sunt întipărite pe tot 
trupul: nu mai poate sta drept, părul negru i s-a albit, în timp ce ochii cândva strălucitori 
și limpezi slăbesc și devin înceţoșaţi, iar pielea fină și suplă devine ridată și pătată. Auzul 
scade, dinţii slăbesc și cad, reacţiile devin încete, mișcările și mișcările lente... În acest 
punct, acea persoană și-a luat un ultim adio de la anii pasionali ai tinereții sale și a intrat 
în amurgul vieţii: bătrânețea. Apoi, acea persoană se va confrunta cu moartea, ultimul 
moment critic din viața omenească. 

1) Numai Creatorul are putere de viață și de moarte asupra omului 


Dacă nașterea cuiva a fost predestinată de viaţa sa anterioară, atunci moartea sa 
marchează sfârșitul acelui destin. Dacă nașterea cuiva este începutul misiunii sale în 
această viaţă, atunci moartea sa marchează finalul acelei misiuni. Din moment ce 
Creatorul a determinat un set fix de circumstanţe pentru nașterea unei persoane, nu mai 
trebuie precizat că El a pus la cale și un set fix de circumstanțe pentru moartea acelei 
persoane. Cu alte cuvinte, nimeni nu se naște din întâmplare, moartea nimănui nu 
sosește pe neașteptate și atât viața, cât și moartea, sunt legate în mod necesar de vieţile 
anterioare şi actuale ale cuiva. Circumstanţele nașterii și morţii unei persoane sunt 
amândouă predeterminate de către Creator; acesta este destinul unei persoane, soarta 
unei persoane. Deoarece există multe explicații pentru nașterea unei persoane, este, de 
asemenea, adevărat că moartea unei persoane va avea loc în mod natural în propriul 
set special de diverse circumstanţe. Acesta este motivul pentru variatele durate de viaţă 
ale oamenilor și diferitele moduri și momente ale morţii lor. Unii oameni sunt puternici și 
sănătoși și totuși mor tineri; alţii sunt slabi și bolnăvicioși și totuși trăiesc până la o vârstă 
înaintată și mor în pace. Unii pier din cauze nenaturale, alţii, din cauze naturale. Unii îşi 
sfârșesc viața departe de casă, alții închid ochii pentru ultima dată cu cei dragi alături. 
Unii oameni mor în spaţiu, alţii sub pământ. Unii se scufundă sub apă, alții pier în 
catastrofe. Unii mor dimineața, alţii noaptea... Fiecare își dorește o naștere ilustră, o 
viață extraordinară și o moarte glorioasă, dar nimeni nu poate trece peste propriul destin, 
nimeni nu poate scăpa de suveranitatea Creatorului. Aceasta este soarta omenească. 
Omul îşi poate face tot felul de planuri de viitor, dar nimeni nu poate planifica modul și 
timpul nașterii și al plecării sale de pe lume. Cu toate că oamenii fac tot posibilul să evite 
venirea morții și să i se împotrivească, totuși, pe neștiute, moartea se apropie în tăcere. 
Nimeni nu știe când va muri sau cum, cu atât mai puţin unde se va întâmpla. Evident, 
nu omenirea este cea care are putere asupra vieţii și morții, nu vreo ființă din lumea 
naturală, ci Creatorul, a cărui autoritate este unică. Viaţa și moartea omenirii nu sunt 
produse ale vreunei legi a lumii naturale, ci o consecință a suveranității autorității 
Creatorului. 


2) Cel care nu cunoaște suveranitatea Creatorului va fi bântuit de frica 
morții 

Când cineva ajunge la bătrânețe, provocarea cu care se confruntă nu este cum să- 
și întrețină familia sau să-și stabilească ambiţii măreţe în viaţă, ci cum să-și ia adio de la 
viață, cum să întâmpine sfârșitul vieţii, cum să pună punct sentinţei vieţii sale. Cu toate 
că la suprafaţă pare că oamenii dau puţină atenţie morţii, nimeni nu poate evita 
explorarea subiectului, pentru că nimeni nu știe dacă o altă lume se întinde la marginea 
îndepărtată a morii, o lume pe care ființele omenești nu o pot percepe sau simţi, una 
despre care nu știu nimic. Acest lucru îi face pe oameni să se teamă să înfrunte moartea 
direct, să se teamă să o confrunte așa cum s-ar cuveni; în schimb, ei fac tot posibilul să 

evite subiectul. Și astfel, acest fapt umple sufletul fiecărei persoane de groaza morţii și 
adaugă un văl de mister peste această realitate inevitabilă a vieţii, aruncând o umbră 
persistentă peste inima fiecărei persoane. 

Când o persoană își simte trupul deteriorându-se, când simte că se apropie de 
moarte, acea persoană simte o groază nedeslușită, o frică imposibil de exprimat. Frica 
de moarte face o persoană să se simtă și mai singură și mai neajutorată, și, în acest 
moment, aceasta se întreabă: de unde vine omul? Unde se duce omul? Așa moare 
omul, cu viața grăbindu-se pe lângă el? Este aceasta perioada care marchează sfârșitul 
vieții omului? Care este, până la urmă, sensul vieţii? Cât valorează viaţa, până la urmă? 
E vorba de faimă și avere? E vorba despre a-ţi întemeia o familie?... Indiferent dacă 
cineva s-a gândit la aceste întrebări anume, indiferent de cât de profund se teme cineva 
de moarte, în străfundurile inimii fiecărei persoane există mereu dorinţa de a cerceta 
tainele, o senzație de neînțelegere a vieţii și, amestecat cu toate acestea, un 
sentimentalism legat de lume, o reticenţă de a pleca. Poate că nimeni nu poate formula 
clar de ce se teme omul, ceea ce caută omul, de ce este sentimental și ce este reticent 
să lase în urmă... 

Pentru că se tem de moarte, oamenii au foarte multe griji; pentru că se tem de 
moarte, oamenii au atâtea la care nu pot renunţa. Când sunt aproape de moarte, unii 
oameni se agită într-o privinţă sau alta; își fac griji în privinţa copiilor lor, a celor dragi, a 
averii, ca și cum, îngrijorându-se, pot șterge suferința și groaza pe care le aduce 
moartea, ca și cum menţinând un fel de apropiere cu cei vii, pot scăpa de neputinta și 
singurătatea care însoțesc moartea. În străfundurile inimii omenești zace o frică 
nedeslușită, o frică de a fi despărțit de cei dragi, de a nu-ţi mai arunca vreodată ochii 
asupra cerului albastru, de a nu mai privi vreodată spre lumea materială. Un suflet 
singuratic, obișnuit cu compania celor dragi, este reticent să slăbească strânsoarea și 
să plece singur către o lume care e necunoscută, nefamiliară. 


3) O viaţă petrecută în căutarea faimei și a averii lasă o persoană neputincioasă 
în faţa morții 

Datorită suveranităţii și predestinării Creatorului, un suflet singuratic care a pornit 
fără nimic al său obține părinţi și o familie, șansa de a deveni un membru al rasei 
umane, șansa de a experimenta viața omenească și de a vedea lumea. Acest suflet 
mai obţine și șansa de a experimenta suveranitatea Creatorului, de a cunoaște 
minunăţia creației Creatorului și, mai mult decât atât, de a cunoaște autoritatea 
Creatorului și a i se supune acesteia. Totuși, majoritatea oamenilor nu profită de 
această oportunitate rară și trecătoare. O persoană își irosește energia de o viaţă 
luptând împotriva destinului, își pierde tot timpul agitându-se în încercarea de a-și hrăni 
familia și oscilând între avere și statut. Lucrurile pe care le preţuiesc oamenii sunt 
familia, banii și faima și ei le consideră pe acestea cele mai valoroase lucruri în viaţă. 
Toţi oamenii se plâng de soarta lor, totuși încearcă să trimită într-un ungher al minții 

chestiunile pe care este cel mai imperativ să le cerceteze și să le înțeleagă: de ce 
trăiește omul, cum ar trebui să trăiască omul și care sunt valoarea și sensul vieții. Cu 
toate acestea, își petrec întreaga viață, oricât de mult ar dura, doar aleargând în 
căutarea faimei și a averii, până când tinereţea lor s-a dus și ei au devenit cărunți și 
plini de riduri. Trăiesc astfel până când văd că faima și averea nu pot opri alunecarea 
spre senilitate, că banii nu pot umple golul inimii, că nimeni nu este exceptat de la legile 
nașterii, îmbătrânirii, bolii și morții, că nimeni nu poate scăpa de ce i-a pregătit soarta. 
Numai atunci când sunt siliți să se confrunte cu ultimul moment critic al vieţii înțeleg cu 
adevărat că, indiferent dacă o persoană are bogății imense și proprietăţi extinse, 
indiferent dacă e privilegiat și de rang înalt, omul tot nu poate scăpa de moarte și trebuie 
să se întoarcă la poziţia sa originară: un suflet solitar, fără nimic al său. Când oamenii 
au părinţi, cred că părinţii lor sunt totul; când oamenii au proprietăţi, consideră că banii 
sunt temeiul lor, că sunt resursele cu care trăiesc; când oamenii au statut, ei se agaţă 
strâns de el și și-ar risca viețile de dragul lui. Numai atunci când oamenii sunt aproape 
să renunțe la această lume își dau seama că lucrurile pe care și-au irosit viața 
urmărindu-le nu sunt nimic altceva decât nori trecători, nimic de care se pot ţine, nimic 
ce pot lua cu ei, nimic ce îi poate scuti de moarte, nimic care să poată oferi companie 
sau consolare unui suflet singuratic în călătoria de întoarcere; mai puţin decât orice, 
nimic din aceste lucruri nu poate mântui o persoană și nu-i poate permite să transcendă 
moartea. Faima și averea pe care le obţine cineva în lumea materială îi oferă acestei 
persoane satisfacție temporară, plăcere trecătoare, o senzaţie falsă de lejeritate; în 
acest timp, o fac să-și rătăcească drumul. Și astfel, oamenii, în timp ce se zvârcolesc 
în imensa mare a omenirii, tânjind după pace, confort și liniște sufletească, sunt înghiţiți 
val după val. Când oamenii încă mai trebuie să înțeleagă întrebările pe care este cel 
mai important să le înțeleagă — de unde vin, de ce trăiesc, unde se duc și așa mai 
departe — ei sunt seduși de faimă și avere, îndrumați greșit, controlaţi de ele, pierduţi în 
mod irevocabil. Timpul zboară; anii trec cât ai clipi din ochi și, înainte de a-și da seama, 
omul trebuie să-și ia adio de la cei mai buni ani ai vieţii sale. Când i se apropie 
despărţirea de lume, acesta ajunge la înțelegerea treptată a faptului că totul pe lume se 
îndepărtează, că nu se mai poate agăța de bunurile care i-au aparţinut la început; apoi 
simte cu adevărat că este ca un bebeluș plângăcios care abia a apărut pe lume, și 
căruia încă nu-i aparține nimic. În acest moment, acesta este silit să cugete la ceea ce 
a făcut în viaţă, cât valorează existenţa, ce înseamnă, de ce a venit pe lume. Și acesta 
este momentul în care își dorește din ce în ce mai mult să știe dacă există cu adevărat 
o viaţă viitoare, dacă raiul există cu adevărat, dacă există cu adevărat pedeapsă... Cu 
cât o persoană se apropie de moarte, cu atât vrea mai mult să înțeleagă despre ce este 
vorba cu adevărat în viață; cu cât o persoană se apropie de moarte, cu atât inima îi 
pare mai goală; cu cât o persoană se apropie de moarte, cu atât mai neputincioasă se 
simte; și așa, frica de moarte a cuiva crește pe zi ce trece. Sunt două motive pentru 
care asemenea sentimente se manifestă în oameni pe măsură ce se apropie de moarte: 

în primul rând, sunt pe cale să-și piardă faima și averea de care au depins vieţile lor, 
pe cale să lase în urmă tot ceea ce este vizibil în lume; și, în al doilea rând, sunt pe cale 
să se confrunte, de unii singuri, cu o lume nefamiliară, un tărâm misterios, necunoscut, 
unde se tem să pună piciorul, unde nu îi au pe cei dragi și nu au mijloace de sprijin. Din 
aceste două motive, oricine se confruntă cu moartea se simte tulburat, experimentează 
panica și o senzaţie de neputinţă așa cum nu au mai cunoscut vreodată. Numai atunci 
când o persoană chiar a ajuns în acest punct își dă seama că, atunci când pune piciorul 
pe acest pământ, primul lucru pe care trebuie să-l înțeleagă este de unde vin ființele 
umane, de ce trăiesc oamenii, cine dictează soarta omenirii, cine are grijă de existenţa 
umană și cine are suveranitatea asupra ei. Aceste cunoștințe reprezintă adevăratele 
mijloace de trai, baza esenţială pentru supraviețuirea omenească, nu să înveţi cum să 
te îngrijești de familie sau cum să obţii faimă și avere, nu să înveţi cum să ieși în 
evidenţă din mulţime, nici cum să trăieşti o viață mai prosperă, cu atât mai puţin să 
înveţi cum să excelezi și cum să concurezi cu succes cu alții. Cu toate că diferitele 
abilități de supravieţuire pe care oamenii îşi petrec vieţile stăpânindu-le pot oferi o 
abundență de conforturi materiale, ele nu aduc niciodată adevărata pace și consolare 
inimii unei persoane, ci îi fac constant pe oameni să-și piardă direcţia, să aibă dificultăți 
în a se controla și să rateze fiecare oportunitate de a învăţa sensul vieții; aceste abilităţi 
de supraviețuire creează un curent subteran de neliniște privind înfruntarea 
corespunzătoare a morții. Vieţile oamenilor sunt ruinate în felul acesta. Creatorul îi 
tratează pe toţi corect, dându-le tuturor o viaţă întreagă de oportunități să Îi 
experimenteze și să Îi cunoască suveranitatea, totuși doar atunci când se apropie 
moartea, când spectrul său se ivește, acesta începe să vadă lumina — și atunci este 
prea târziu. 

Oamenii își petrec vieţile alergând după bani și faimă; se agaţă de aceste paie, 
gândindu-se că sunt singurele lor mijloace de sprijin, ca și cum dacă le au ar putea 
continua să trăiască, scutiți de moarte. Dar numai atunci când urmează să moară își dau 
seama cât de îndepărtate sunt lucrurile acestea de ei, cât de slabi sunt în fața morții, cât 
de ușor se fărâmă, cât de singuri și de neajutoraţi sunt, neavând unde să se întoarcă. 
Își dau seama că viaţa nu poate fi cumpărată cu bani sau cu faimă, că indiferent cât de 
bogată poate fi o persoană, indiferent cât de înaltă este poziţia sa, toți oamenii sunt la 
fel de săraci și insignifianţi în fața morții. Își dau seama că banii nu pot cumpăra viaţa, 
că faima nu poate șterge moartea, că nici banii și nici faima nu pot prelungi viaţa cuiva 
nici măcar cu un singur minut, cu o singură secundă. Cu cât oamenii se simt mai mult 
așa, cu atât tânjesc mai tare să continue să trăiască; cu cât oamenii se simt mai mult 
așa, cu atât sunt mai îngroziți de apropierea morţii. Numai în acest moment își dau 
seama cu adevărat că vieţile nu le aparţin, că nu sunt ale lor, să le poată controla, și că 
nimeni nu are nimic de spus în privinţa vieţii sau a morții cuiva — toate acestea sunt 
dincolo de controlul lor. 

4) Vino sub stăpânirea Creatorului și înfruntă moartea cu calm 


În momentul în care se naște o persoană, un suflet singuratic își începe experienţa 
vieții pe pământ, experienţa autorităţii Creatorului, pe care Creatorul a aranjat-o pentru 
el. Inutil de precizat, pentru persoană — pentru suflet — aceasta este o oportunitate 
excelentă de a câștiga cunoașterea suveranităţii Creatorului, de a ajunge să-l cunoască 
autoritatea și de a o experimenta personal. Oamenii își trăiesc vieţile în cadrul legilor 
destinului proiectate pentru ei de către Creator, și, pentru orice ființă raţională cu 
conștiință, să accepte, de-a lungul deceniilor din propria viaţă, suveranitatea Creatorului 
și să ajungă să-l cunoască autoritatea nu sunt lucruri dificil de făcut. Așadar, ar trebui să 
fie foarte ușor pentru fiecare persoană să recunoască, prin propriile sale experienţe de 
viață de-a lungul câtorva decenii, că toate destinele omenești sunt predestinate, și ar 
trebui să fie ușor să înțeleagă sau să sintetizeze ce înseamnă să trăiești. Când o 
persoană adoptă aceste lecţii de viață, aceasta va ajunge treptat să înțeleagă de unde 
vine viaţa, să priceapă de ce are nevoie inima cu adevărat, ce o va duce pe cărarea 
adevărată a vieţii și care s-ar cuveni să fie misiunea și ţelurile unei vieţi omenești. Va 
recunoaște treptat faptul că, dacă cineva nu-L venerează pe Creator, dacă nu vine sub 
stăpânirea Lui, atunci, când va veni clipa să confrunte moartea — când sufletul unui om 
este pe cale să apară încă o dată înaintea Creatorului — inima sa se va umple de groază 
nemărginită și neliniște. Dacă o persoană a existat pe lume câteva decenii și totuși nu a 
ajuns să știe de unde vine viața omenească, nici nu a recunoscut încă în palma cui stă 
soarta omenească, atunci nu este de mirare că acea persoană nu va fi în stare să 
înfrunte moartea cu calm. O persoană care a câștigat cunoașterea suveranității 
Creatorului în deceniile de experienţă de viață umană este o persoană cu o apreciere 
corectă a sensului și valorii vieţii. O astfel de persoană are o cunoaștere profundă a 
scopului vieţii, cu experienţă reală și înțelegere a suveranităţii Creatorului și, mai mult 
decât atât, este capabilă să se supună autorităţii Creatorului. O asemenea persoană 
înțelege sensul creației omenirii de către Dumnezeu, înţelege că omul ar trebui să-L 
venereze pe Creator, că tot ceea ce deţine fiecare om provine de la Creator și se va 
întoarce la El într-o zi nu prea îndepărtată din viitor. Acest tip de persoană înţelege că 
Creatorul aranjează nașterea omului și are suveranitate asupra morții omului, și că atât 
viața, cât și moartea, sunt predestinate de autoritatea Creatorului. Așadar, când cineva 
înțelege cu adevărat aceste lucruri, acesta va fi în mod natural în stare să înfrunte 
moartea cu calm, să lase la o parte toate posesiunile lumești cu calm, să accepte și să 
se supună bucuros la tot ceea ce urmează și să întâmpine ultimul moment critic al vieții 
pregătit de către Creator, în loc să se teamă orbește de el și să se lupte împotriva lui. 
Dacă o persoană privește viața ca pe o oportunitate de a experimenta suveranitatea 
Creatorului și de a ajunge să-l cunoască autoritatea, dacă o persoană își vede viaţa ca 
pe o șansă rară de a-și face datoria ca fiinţă omenească creată și de a-și îndeplini 
misiunea, atunci acea persoană va avea cu siguranţă perspectiva corectă asupra vieții, 
va avea sigur o viață binecuvântată și călăuzită de către Creator, va păși sigur în lumina 

Creatorului, va cunoaște sigur suveranitatea Creatorului, va veni sigur sub stăpânirea 
Lui, va deveni sigur martor al faptelor Lui miraculoase și al autorității Sale. Nu mai trebuie 
menţionat că o asemenea persoană va fi, cu siguranţă, iubită și acceptată de către 
Creator, și numai o asemenea persoană poate să menţină o atitudine calmă în privinţa 
morții și să întâmpine cu bucurie momentul critic final al vieţii. O persoană care a avut în 
mod evident genul acesta de atitudine față de moarte a fost lov. lov a fost în postura de 
a accepta cu bucurie momentul critic final al vieţii și și-a adus călătoria de o viaţă la un 
final lin şi și-a încheiat misiunea în viaţă și s-a întors alături de Creator. 


5) Căutările și câștigurile din viaţa lui lov îi permit acestuia să înfrunte 
moartea cu calm 


În Scripturi scrie despre lov: „lov a murit înaintat în vârstă și sătul de zile” (lov 42:17). 
Aceasta înseamnă că, atunci când a murit, lov nu a avut regrete și nu a simţit durere, ci 
s-a despărţit în mod natural de această lume. Aşa cum știe toată lumea, lov a fost un 
om care se temea de Dumnezeu și se ferea de rău pe când trăia. Faptele lui au fost 
lăudate de Dumnezeu și amintite de alţii și se poate spune că viaţa lui a avut valoare și 
semnificaţie care le depășeau pe ale tuturor celorlalți. lov s-a bucurat de binecuvântările 
lui Dumnezeu și a fost numit drept de El pe pământ și a fost, de asemenea, pus la 
încercare de către Dumnezeu și testat de către Satana. A depus mărturie pentru 
Dumnezeu și a meritat ca El să-l numească un om drept. În deceniile după ce a fost pus 
la încercare de Dumnezeu, el a trăit o viață care a fost chiar mai valoroasă, mai 
semnificativă, mai stabilă și mai liniştită decât înainte. Datorită faptelor lui drepte, 
Dumnezeu l-a pus la încercare și tot datorită faptelor lui drepte, Dumnezeu a apărut în 
faţa lui și i-a vorbit direct. Așadar, în anii ce-au urmat încercării lui, lov a înţeles și a 
apreciat valoarea vieţii într-un mod mai concret, a atins o înțelegere mai profundă a 
suveranităţii Creatorului și a obținut o cunoaștere mai precisă și mai limpede a felului în 
care Creatorul Își oferă și retrage binecuvântările. Cartea lui lov consemnează că lahve 
Dumnezeu i-a acordat lui lov binecuvântări încă și mai mari decât o făcuse înainte, 
punându-l pe lov într-o poziţie și mai bună de a cunoaște suveranitatea Creatorului și de 
a înfrunta moartea cu calm. Așa că lov, atunci când a îmbătrânit și s-a confruntat cu 
moartea, cu siguranţă nu a fost îngrijorat în privința proprietăţilor sale. Nu avea griji, 
nimic de regretat și bineînţeles că nu se temea de moarte, căci și-a petrecut toată viața 
mergând pe calea temerii de Dumnezeu și a feritului de rău. Nu avea niciun motiv să-și 
facă griji cu privire la propriul sfârșit. Câţi oameni de astăzi ar putea acţiona la fel cum a 
acționat lov atunci când s-a confruntat cu propria moarte? De ce nu este nimeni capabil 
să menţină o purtare atât de simplă la exterior? Există un singur motiv: lov și-a trăit viața 
în căutarea subiectivă a credinţei, a recunoașterii și a supunerii fată de suveranitatea lui 
Dumnezeu, și cu această credință, recunoaștere și supunere a trecut prin momentele 
critice ale vieţii, și-a trăit ultimii ani și a întâmpinat momentul critic final al vieţii sale. 
Indiferent ce a trăit lov, căutările și ţelurile lui în viaţă au fost fericite, nu dureroase. El nu 

era fericit doar datorită binecuvântărilor și a laudei oferite lui de către Creator, ci, mai 
important, datorită căutărilor și ţelurilor lui în viață, datorită cunoașterii tot mai mari și 
adevăratei înţelegeri a suveranităţii Creatorului pe care a atins-o temându-se de 
Dumnezeu și ferindu-se de rău, și, mai mult, datorită experienţei personale, ca supus al 
suveranităţii Creatorului, al faptelor minunate ale lui Dumnezeu și al experiențelor și 
amintirilor dificile, dar de neuitat, ale coexistenţei, cunoștinței și înţelegerii reciproce 
dintre om și Dumnezeu. lov a fost fericit datorită alinării și bucuriei provenite din 
cunoașterea voii Creatorului și datorită veneraţiei care a crescut după ce a văzut că El 
este măreț, minunat, demn de iubire și credincios. lov a fost capabil să înfrunte moartea 
fără nicio suferință pentru că știa că, prin moarte, avea să se întoarcă lângă Creator. 
Căutările și realizările lui în viaţă au fost cele care i-au permis să înfrunte moartea cu 
calm, să accepte calm perspectiva că viaţa îi va fi luată înapoi de către Creator și, mai 
mult, să stea drept, neîntinat și fără nicio grijă înaintea Creatorului. Pot oamenii zilelor 
noastre obține genul de fericire pe care a avut-o lov? Aveţi condiţiile necesare să faceți 
acest lucru? De vreme ce oamenii zilelor noastre au aceste condiţii, de ce sunt incapabili 
să trăiască fericiţi, aşa cum a făcut-o lov? De ce sunt incapabili să scape de suferința 
fricii de moarte? Când se confruntă cu moartea, unii oameni urinează incontrolabil; alţii 
tremură, leșină, vorbesc urât și despre Ceruri și despre om; unii chiar se vaită și plâng. 
Acestea nu sunt sub nicio formă reacţii naturale care apar deodată atunci când se 
apropie moartea. Oamenii se poartă în felurile acestea stânjenitoare în primul rând din 
cauza faptului că, adânc în inimile lor, se tem de moarte; din cauza faptului că nu au o 
cunoaștere limpede și o apreciere a suveranității lui Dumnezeu și a aranjamentelor Lui, 
cu atât mai puţin pentru că nu se supun cu adevărat acestora. Oamenii reacţionează în 
acest fel pentru că nu vor decât să aranjeze și să guverneze singuri totul, să-și 
controleze propriile destine, propriile vieți și moartea. Nu este de mirare, așadar, că 
oamenii nu sunt niciodată în stare să scape de frica de moarte. 


6) Doar acceptând suveranitatea Creatorului se poate întoarce cineva 
alături de El 


Când cineva nu are o cunoaștere limpede și experienţa suveranităţii lui Dumnezeu 
și a aranjamentelor Lui, cunoașterea acestei persoane despre soartă și moarte va fi în 
mod necesar incoerentă. Oamenii nu pot vedea clar că totul stă în palma lui Dumnezeu, 
nu își dau seama că totul se supune controlului și suveranităţii lui Dumnezeu, nu 
recunosc că omul nu poate înlătura sau scăpa de o asemenea suveranitate. Din acest 
motiv, când le vine vremea să confrunte moartea, nu există sfârșit pentru ultimele lor 
cuvinte, griji și regrete. Sunt trași în jos de atât de mult bagaj, de atâta reticenţă, de atâta 
confuzie. Asta îi face să se teamă de moarte. Pentru orice persoană născută pe această 
lume, nașterea este necesară și moartea inevitabilă; nimeni nu se poate înălța peste 
acest curs al lucrurilor. Dacă cineva își dorește să se despartă de această lume fără 
durere, dacă își dorește să fie în stare să înfrunte momentul critic final al vieţii fără 

reticență sau îngrijorare, singura modalitate este să plece fără regrete. Și singura 
modalitate de a pleca fără regrete este să cunoască suveranitatea Creatorului, să Îi 
cunoască autoritatea și să li se supună. Numai așa se poate ţine cineva la distanţă de 
vrajba omenească, de rău, de robia Satanei și numai așa poate cineva să trăiască o 
viaţă ca a lui lov, călăuzită și binecuvântată de către Creator, o viaţă liberă și eliberată, 
o viață cu valoare și sens, o viață care este sinceră și deschisă. Numai așa se poate 
cineva supune, ca lov, încercărilor și lipsei de către Creator, orchestrărilor și 
aranjamentelor Creatorului. Numai așa poate cineva să-L venereze pe Creator toată 
viața sa și să câștige lauda Lui, așa cum a făcut lov, și să-l audă vocea, să-L vadă 
apărând. Numai așa poate cineva să trăiască și să moară fericit, ca lov, fără durere, fără 
griji, fără regrete. Numai așa poate cineva să trăiască în lumină, ca lov, și să treacă de 
fiecare dintre momentele critice ale vieţii în lumină, să-și termine lin călătoria în lumină, 
să-și încheie cu succes misiunea — să experimenteze, să înveţe și ajungă să cunoască 
suveranitatea Creatorului în calitate de ființă creată — și să se stingă în lumină şi să stea 
pe vecie alături de Creator, ca fiinţă umană creată, lăudată de El. 


Nu rata oportunitatea de a cunoaște suveranitatea Creatorului 


Cele șase momente critice descrise mai sus sunt faze cruciale proiectate de către 
Creator, prin care trebuie să treacă fiecare persoană normală în decursul vieții sale. 
Dintr-o perspectivă umană, fiecare dintre aceste momente critice este real, niciunul nu 
poate fi ocolit și toate au legătură cu predestinarea și suveranitatea Creatorului. Așadar, 
pentru o fiinţă omenească, fiecare dintre aceste momente critice este un punct de control 
important și, acum, toţi vă confruntaţi cu problema serioasă a trecerii cu succes prin 
fiecare dintre ele. 

Cele câteva decenii care alcătuiesc o viaţă omenească nu sunt nici lungi, nici scurte. 
Cei douăzeci și ceva de ani dintre naștere și maturizare trec cât ai clipi din ochi şi, cu 
toate că la acest moment al vieţii o persoană este considerată adultă, oamenii din 
această categorie de vârstă nu știu aproape nimic despre viața omenească și despre 
soarta omenească. Pe măsură ce capătă mai multă experienţă, ei pășesc treptat spre 
vârsta mijlocie. Oamenii de treizeci și patruzeci de ani capătă o experienţă incipientă a 
vieţii și a sorții, dar ideile lor cu privire la aceste lucruri sunt încă foarte vagi. Abia la 
patruzeci de ani încep unii oameni să înțeleagă omenirea și universul pe care le-a creat 
Dumnezeu și să priceapă la ce se referă viața omenească, la ce se referă soarta 
omenească. Unii oameni, cu toate că Îl urmează de multă vreme pe Dumnezeu și sunt 
acum de vârstă mijlocie, încă nu pot să aibă o cunoaștere și o definiţie exactă a 
suveranității lui Dumnezeu, cu atât mai puţin adevărata supunere. Unor oameni nu le 
pasă de nimic altceva în afară de a căuta să primească binecuvântări, și, cu toate că 
au trăit mulţi ani, nu știu sau nu înţeleg nici în cea mai mică măsură realitatea 
suveranităţii Creatorului asupra destinului omenesc, așa că nu au făcut nici cel mai mic 
pas în lecţia practică a supunerii față de orchestrările și aranjamentele lui Dumnezeu. 

Asemenea oameni sunt complet nesăbuiţi, iar vieţile lor sunt trăite în zadar. 

Dacă perioadele vieţii omenești sunt împărțite în funcţie de gradul de experienţă de 
viață a oamenilor și a cunoașterii sorții omenești de către aceștia, acestea se pot divide 
aproximativ în trei faze. Prima fază este tinereţea, adică anii dintre naștere și vârsta 
mijlocie sau de la naştere la vârsta de treizeci de ani. Cea de-a doua fază este 
maturizarea, de la vârsta mijlocie la bătrâneţe sau de la treizeci la șaizeci de ani. Şi cea 
de-a treia fază este perioada de maturitate a cuiva, care durează de la bătrânețe, 
începând cu șaizeci de ani, până când persoana părăsește lumea. Cu alte cuvinte, de 
la naștere și până la vârsta mijlocie, cunoașterea majorității oamenilor despre soartă și 
viață se limitează la a imita ideile altora și nu are aproape deloc esenţă reală, practică. 
În această perioadă, perspectiva cuiva asupra vieţii și felul în care acea persoană își 
croiește drumul în lume sunt destul de superficiale și naive. Aceasta este perioada 
tinereții cuiva. Numai după ce a gustat toate bucuriile și durerile vieţii obține cineva o 
înțelegere reală a sorții și ajunge treptat — subconștient, în adâncul inimii — să aprecieze 
ireversibilitatea sorții și să înțeleagă încet că suveranitatea Creatorului asupra destinului 
uman există cu adevărat. Aceasta este perioada de maturizare a cuiva. O persoană intră 
în perioada sa de maturitate când a încetat să se mai lupte împotriva sorții și când nu 
mai este dispusă să fie atrasă în dezbinări, ci își cunoaște locul, se supune voii Cerului, 
își sintetizează propriile realizări și erori în viaţă și așteaptă judecata Creatorului asupra 
vieţii sale. Luând în considerare diferitele tipuri de experienţe și achiziţii pe care oamenii 
le obţin în timpul acestor trei perioade, în condiţii normale, marja de oportunitate a cuiva 
de a cunoaște suveranitatea Creatorului nu este foarte mare. Dacă o persoană trăiește 
până la șaizeci de ani, aceasta nu are decât aproximativ treizeci de ani să cunoască 
suveranitatea lui Dumnezeu; dacă cineva își dorește o perioadă mai lungă de timp, acest 
lucru nu este posibil decât dacă viaţa sa durează suficient de mult, dacă este în stare să 
trăiască un secol. Așadar, conform legilor normale ale existenței omenești, spun că deși 
este un proces foarte lung de când cineva se întâlnește pentru prima dată cu subiectul 
cunoașterii suveranităţii Creatorului și până în momentul în care este capabil să 
recunoască realitatea acelei suveranităţi și de acolo până în punctul la care este capabil 
să i se supună, dacă cineva chiar socotește anii, nu sunt mai mult de treizeci sau 
patruzeci în timpul cărora o persoană are șansa de a obține aceste răsplăţi. Și, adesea, 
oamenii se lasă ademeniţi de dorinţele și ambițiile lor de a primi binecuvântări, astfel că 
nu mai pot discerne unde se găsește esenţa vieţii omenești și nu înţeleg importanța 
cunoașterii suveranităţii Creatorului. Astfel de oameni nu preţuiesc această oportunitate 
valoroasă de a intra în lumea omenească pentru a experimenta viața omenească și 
suveranitatea Creatorului, și nu înţeleg cât de preţios este pentru o ființă creată să 
primească îndrumarea personală a Creatorului. Așadar, spun că acei oameni care 
doresc ca lucrarea lui Dumnezeu să se termine repede, care doresc ca Dumnezeu să 
aranjeze sfârșitul omului cât mai curând cu putinţă, ca ei să poată imediat să-l privească 
adevărata persoană și să dobândească binecuvântări cât mai curând posibil sunt 

vinovaţi de cea mai rea formă de nesupunere și sunt extrem de nesăbuiţi. Între timp, cei 
înţelepţi din rândul oamenilor, cei înzestrați cu cea mai mare acuitate mentală sunt aceia 
care doresc, în timpul lor limitat, să pună mâna pe această oportunitate unică de a 
cunoaște suveranitatea Creatorului. Aceste două dorinţe diferite expun două perspective 
și căutări extrem de diferite: cei care caută binecuvântări sunt egoiști și josnici și nu 
acordă niciun fel de consideraţie voii lui Dumnezeu, nu caută niciodată să cunoască 
suveranitatea lui Dumnezeu, nu doresc niciodată să i se supună, ci doresc pur și simplu 
să trăiască așa cum au chef. Ei sunt degeneraţi lipsiţi de griji, şi această categorie de 
oameni vor fi distruși. Cei care caută să-L cunoască pe Dumnezeu sunt în stare să-și 
lase deoparte dorinţele, sunt dispuși să se supună suveranităţii și rânduirii lui Dumnezeu 
și încearcă să fie genul de oameni care se supun autorităţii lui Dumnezeu și care-l 
îndeplinesc dorința. Asemenea oameni trăiesc în lumină și în mijlocul binecuvântărilor 
lui Dumnezeu și vor fi cu siguranță lăudaţi de către Dumnezeu. Orice ar fi, opțiunea 
omenească este inutilă, iar oamenii nu au nimic de spus în privința duratei lucrării lui 
Dumnezeu. Este mai bine ca oamenii să se lase la mila orchestrărilor lui Dumnezeu și 
să se supună suveranităţii Lui. Dacă nu te lași la mila orchestrărilor Lui, ce poţi să faci? 
Va suferi Dumnezeu, ca urmare, vreo pierdere? Dacă nu te lași la mila orchestrărilor Lui, 
ci încerci să preiei controlul, atunci faci o alegere prostească și, în cele din urmă, vei fi 
singurul care va suferi o pierdere. Numai dacă oamenii colaborează cu Dumnezeu cât 
mai curând posibil, numai dacă se grăbesc să-l accepte orchestrările, să-l cunoască 
autoritatea și să înțeleagă tot ceea ce a făcut El pentru ei vor avea speranţă. Doar în 
acest fel viețile lor nu vor fi trăite în zadar și vor obține mântuirea. 


Nimeni nu poate schimba faptul că Dumnezeu deţine suveranitatea 
asupra destinului omenesc 


După ce aţi ascultat tot ceea ce tocmai am spus, vi s-a schimbat ideea asupra 
destinului? Cum înţelegeţi realitatea suveranităţii lui Dumnezeu asupra destinului 
omenesc? Ca să formulez simplu, sub autoritatea lui Dumnezeu, fiecare persoană 
acceptă pasiv sau activ suveranitatea și aranjamentele Lui, și indiferent cât de mult se 
luptă o persoană în cursul vieţii sale, pe oricâte cărări strâmbe umblă, în final se va 
întoarce la orbita destinului pe care i-a trasat-o Creatorul. Acesta este caracterul de 
neîntrecut al autorităţii Creatorului și felul în care autoritatea Lui controlează și 
guvernează universul. Acest caracter de neîntrecut, această formă de control și 
stăpânire sunt cele responsabile de legile care dictează vieţile tuturor lucrurilor, care le 
permit oamenilor să se reîncarneze iar și iar fără nicio interferenţă, care fac lumea să se 
învârtească în mod regulat și să meargă mai departe, zi după zi, an după an. Aţi fost 
martori la toate aceste fapte și le înțelegeţi, fie superficial sau profund, iar profunzimea 
înțelegerii voastre depinde de experiența voastră și de cunoașterea adevărului și de 
cunoașterea voastră despre Dumnezeu. Cât de bine cunoști realitatea adevărului, cât 
de mult ai experimentat cuvintele lui Dumnezeu, cât de bine cunoști esenţa și firea lui 

Dumnezeu -— acest lucru reprezintă profunzimea înțelegerii tale asupra suveranității și 
aranjamentelor lui Dumnezeu. Depinde existența suveranităţii și aranjamentelor lui 
Dumnezeu de supunerea ființelor omenești față de ele? Este faptul că Dumnezeu deţine 
această autoritate determinat de supunerea omenirii față de ea? Autoritatea lui 
Dumnezeu există indiferent de circumstanţe. În toate situaţiile, Dumnezeu dictează și 
aranjează fiecare destin omenesc și toate lucrurile în concordanţă cu gândurile și 
dorințele Lui. Acest lucru nu se va schimba ca urmare a schimbării oamenilor; este 
independent de voința omului, nu poate fi modificat de nicio schimbare în timp, spațiu și 
geografie, pentru că autoritatea lui Dumnezeu este însăși esenţa Lui. Dacă omul este 
capabil să cunoască și să accepte suveranitatea lui Dumnezeu și dacă omul este capabil 
să i se supună — niciuna dintre aceste consideraţii nu schimbă cu nimic realitatea 
suveranităţii lui Dumnezeu asupra destinului omenesc. Adică, indiferent ce atitudine 
adoptă omul faţă de suveranitatea lui Dumnezeu, aceasta pur și simplu nu poate 
schimba faptul că Dumnezeu deţine suveranitatea asupra destinului omenesc și asupra 
tuturor lucrurilor. Chiar dacă nu te supui autorităţii lui Dumnezeu, El tot îţi stăpânește 
soarta; chiar dacă nu Îi poţi cunoaște suveranitatea, autoritatea Lui tot există. Autoritatea 
lui Dumnezeu și realitatea suveranităţii lui Dumnezeu asupra destinului omenesc sunt 
independente de voința omenească, nu se schimbă potrivit preferințelor și alegerilor 
omului. Autoritatea lui Dumnezeu este pretutindeni, în orice oră, în orice clipă. Cerul și 
pământul vor dispărea, însă autoritatea Lui nu va dispărea vreodată, pentru că El este 
Dumnezeu Însuși, El are autoritate unică și autoritatea Lui nu este restricționată sau 
limitată de oameni, evenimente sau lucruri, de spaţiu sau de geografie. Dumnezeu Își 
exercită autoritatea tot timpul, Își arată puterea, Își continuă lucrarea de gestionare ca 
întotdeauna; în toată vremea stăpânește toate lucrurile, are grijă de toate lucrurile, 
orchestrează toate lucrurile — așa cum a făcut dintotdeauna. Nimeni nu poate schimba 
acest lucru. Este un fapt incontestabil; a fost adevărul invariabil din timpuri imemoriale! 


Practica și atitudinea corespunzătoare pentru cel care dorește să se 
supună autorităţii lui Dumnezeu 


Cu ce atitudine ar trebui să cunoască și să privească omul acum autoritatea lui 
Dumnezeu și realitatea suveranităţii lui Dumnezeu asupra destinului omenesc? Aceasta 
este o problemă reală care stă în fața fiecărei persoane. Atunci când te confrunţi cu 
problemele vieţii reale, cum ar trebui să știi și să înţelegi autoritatea lui Dumnezeu și 
suveranitatea Lui? Când te confrunţi cu aceste probleme și nu știi cum să le înţelegi, să 
le tratezi și să le experimentezi, ce atitudine ar trebui să adopţi ca să-ţi dovedești intenţia 
de a te supune, dorinţa de a te supune și realitatea supunerii tale față de suveranitatea 
și aranjamentele lui Dumnezeu? Mai întâi, trebuie să înveţi să aștepți; apoi trebuie să 
înveţi să cauţi; apoi trebuie să înveţi să te supui. „Așteptarea” înseamnă așteptarea 
timpului lui Dumnezeu, așteptarea oamenilor, evenimentelor și lucrurilor pe care El le-a 
aranjat pentru tine, așteptarea ca voia Lui să ţi se dezvăluie treptat. „Căutarea” 

înseamnă observarea și înțelegerea intenţiilor atente ale lui Dumnezeu pentru tine prin 
intermediul oamenilor, evenimentelor și al lucrurilor pe care El le-a proiectat, înțelegerea 
adevărului prin ele, înțelegerea a ceea ce trebuie să realizeze oamenii și a căilor pe care 
trebuie să le respecte, înțelegerea a ceea ce intenţionează Dumnezeu să realizeze în 
oameni și a săvârșirilor pe care El intenţionează să le atingă în ei. „Supunerea,” desigur, 
se referă la acceptarea oamenilor, evenimentelor și lucrurilor pe care Dumnezeu le-a 
orchestrat, acceptarea suveranităţii Lui și, prin aceasta, ajungerea la cunoașterea felului 
în care Creatorul dictează soarta omului, cum îi dă omului viața Lui, cum lucrează 
adevărul în om. Toate lucrurile de sub aranjamentele și suveranitatea lui Dumnezeu se 
supun legilor naturale și, dacă te hotărăști să-L lași pe Dumnezeu să aranjeze și să 
dicteze totul pentru tine, ar trebui să înveţi să aștepți, ar trebui să înveţi să cauţi și ar 
trebui să înveţi să te supui. Aceasta este atitudinea pe care trebuie să o adopte fiecare 
persoană care dorește să se supună autorităţii lui Dumnezeu, calitatea de bază pe care 
trebuie să o aibă fiecare persoană care dorește să accepte suveranitatea și 
aranjamentele lui Dumnezeu. Pentru a avea o asemenea atitudine, pentru a avea o 
asemenea calitate, trebuie să muncești mai din greu. Aceasta e singura cale prin care 
poţi pătrunde în adevărata realitate. 


Acceptarea lui Dumnezeu ca unicul tău Stăpân este primul pas în 
obținerea mântuirii 


Adevărurile cu privire la autoritatea lui Dumnezeu sunt adevăruri pe care fiecare 
persoană trebuie să le privească cu seriozitate, trebuie să le experimenteze și le 
înțeleagă cu inima sa; pentru că aceste adevăruri afectează viaţa fiecărei persoane, 
trecutul, prezentul și viitorul fiecărei persoane, momentele cruciale prin care trebuie să 
treacă fiecare persoană în timpul vieţii, cunoașterea omului despre suveranitatea lui 
Dumnezeu și atitudinea cu care ar trebui să facă faţă autorităţii lui Dumnezeu și, în mod 
natural, destinaţia finală a fiecărei persoanei. Așadar, este nevoie de energia unei întregi 
vieţi să le cunoști și să le înţelegi. Când te uiţi direct la autoritatea lui Dumnezeu, când Îi 
accepti suveranitatea, vei ajunge treptat să realizezi și să înţelegi adevărul existenţei 
autorităţii lui Dumnezeu. Dar dacă nu recunoști niciodată autoritatea lui Dumnezeu și nu 
Îi accepţi niciodată suveranitatea, atunci indiferent câți ani trăiești, nu vei obţine nici cea 
mai măruntă cunoaștere a suveranităţii lui Dumnezeu. Dacă nu cunoști și nu înţelegi cu 
adevărat autoritatea lui Dumnezeu, atunci, când ajungi la capătul drumul, chiar dacă ai 
crezut în Dumnezeu vreme de decenii, nu vei avea nimic în viața ta cu care să te 
mândrești și, firește, nu vei avea nici cea mai mică fărâmă de cunoașterea a suveranității 
lui Dumnezeu. Nu este acesta un lucru foarte trist? Așadar, indiferent cât de departe ai 
ajuns în viaţă, indiferent de vârsta pe care o ai acum, indiferent cât ai mai putea să ai 
din călătoria ta, mai întâi trebuie să recunoști autoritatea lui Dumnezeu și să o iei în 
serios și să accepțţi faptul că Dumnezeu este unicul tău Stăpân. Obţinerea unei 
cunoașteri limpezi și corecte și înțelegerea acestor adevăruri cu privire la suveranitatea 

lui Dumnezeu asupra destinului omenesc reprezintă o lecţie obligatorie pentru oricine; 
este cheia spre cunoașterea vieţii omenești și spre obținerea adevărului. Aceasta este 
viața cunoașterii de Dumnezeu, acesta e cursul său de bază de studiu pe care toți 
trebuie să-l confrunte zi de zi și de care nimeni nu poate scăpa. Dacă cineva își dorește 
să apuce pe scurtături pentru a atinge acest scop, atunci îți spun acum că este imposibil! 
Dacă vrei să scapi de suveranitatea lui Dumnezeu, acest lucru este și mai puţin posibil! 
Dumnezeu este singurul Domn al omului, Dumnezeu este singurul Stăpân al destinului 
omenesc, așa că este imposibil ca omul să-și dicteze propria soartă, imposibil să o 
depășească. Indiferent cât de grozave sunt abilităţile cuiva, acesta nu poate influenţa — 
cu atât mai puţin orchestra, aranja, controla sau schimba — destinele celorlalţi. Numai 
Dumnezeu Însuși, unicul, dictează toate lucrurile pentru om. Pentru că numai Dumnezeu 
Însuși, unicul, posedă unica autoritate care deţine suveranitatea asupra destinului 
omenesc, numai Creatorul este unicul Stăpân al omului. Autoritatea lui Dumnezeu deţine 
suveranitatea nu doar asupra omenirii create, ci și asupra ființelor necreate pe care nu 
le poate vedea niciun om, deasupra stelelor, deasupra cosmosului. Acesta este un fapt 
incontestabil, un fapt care există cu adevărat, pe care nu îl poate schimba nicio persoană 
sau niciun lucru. Dacă încă ești nemulțumit de lucruri așa cum sunt, crezând că ai vreun 
talent sau vreo abilitate specială și gândind că tot mai poţi, printr-un noroc, să-ți schimbi 
circumstanțele actuale sau să scapi de ele; dacă încerci să-ți schimbi propria soartă prin 
eforturi omenești, și astfel te distingi de semenii tăi și câștigi faimă și avere; atunci îţi 
spun că îţi îngreunezi situaţia, că nu faci decât să cauţi belele, îți sapi singur groapa! 
Într-o zi, mai devreme sau mai târziu, vei descoperi că ai făcut alegerea greșită și că ti- 
ai irosit eforturile. Ambiţia, dorinţa ta de a te lupta împotriva sorții și propria purtare 
obraznică te vor duce pe un drum fără întoarcere și vei plăti un preţ amar pentru aceasta. 
Cu toate că în prezent nu vezi gravitatea consecinţelor, pe măsură ce continui să 
experimentezi și apreciezi din ce în ce mai profund adevărul că Dumnezeu este Stăpânul 
destinului omenesc, vei ajunge încet să înţelegi despre ce vorbesc astăzi și adevăratele 
implicaţii a ceea ce spun. Dacă ai cu adevărat inimă și spirit și dacă ești o persoană care 
iubește adevărul depind de tipul de atitudine pe care o adopţi faţă de suveranitatea lui 
Dumnezeu și față de adevăr. În mod natural, acest fapt stabilește dacă poți să cunoști 
și să înţelegi cu adevărat autoritatea lui Dumnezeu. Dacă nu ai perceput niciodată în 
viaţa ta suveranitatea lui Dumnezeu și aranjamentele Lui, cu atât mai puțin ai recunoscut 
și acceptat autoritatea lui Dumnezeu, atunci vei fi complet inutil, și, fără îndoială, vei fi 
ținta detestării și a respingerii lui Dumnezeu, din cauza cărării pe care ai apucat și a 
alegerilor pe care le-ai făcut. Dar aceia care, în lucrarea lui Dumnezeu, pot accepta 
încercarea Lui, pot accepta suveranitatea Lui, se pot supune autorităţii Lui și pot obține 
treptat experienţa reală a cuvintelor Lui, vor fi obținut o cunoaștere reală a autorităţii lui 
Dumnezeu, o înţelegere reală a suveranităţii Lui; vor fi devenit cu adevărat supuși 
Creatorului. Numai asemenea oameni vor fi fost cu adevărat mântuiţi. Pentru că ei au 
cunoscut suveranitatea lui Dumnezeu, pentru că au acceptat-o, aprecierea lor față de 

realitatea suveranităţii lui Dumnezeu asupra destinului omenesc, supunerea lor fată de 
aceasta e reală și corectă. Când vor fi în fața morţii, ei vor avea, ca lov, o minte 
netemătoare de moarte și se vor supune orchestrărilor și aranjamentelor lui Dumnezeu 
în toate, fără alegere individuală, fără dorinţă individuală. Numai o asemenea persoană 
va fi în stare să se întoarcă alături de Creator ca o adevărată fiinţă umană creată. 


17 decembrie 2013 

Dumnezeu Însuși, Unicul IV 
Sfinţenia lui Dumnezeu (|) 


În timpul ultimei noastre întâlniri, am avut mai multă părtășie despre autoritatea lui 
Dumnezeu. Acum, nu vom discuta subiectul dreptăţii lui Dumnezeu. Despre ceea ce 
vom vorbi astăzi este un subiect complet nou -— sfințenia lui Dumnezeu. Sfinţenia Lui 
este încă un aspect al esenței Sale unice, aşadar, este foarte important să avem părtășie 
despre acest subiect. Anterior, am avut părtășie despre alte două aspecte ale esenței 
lui Dumnezeu - firea dreaptă a lui Dumnezeu și autoritatea Lui; sunt unice toate aceste 
aspecte și cel despre care voi avea părtășie azi? (Da.) Sfințenia Lui este, de asemenea, 
unică, așadar, tema pentru părtășia noastră de astăzi este în ce constă baza și rădăcina 
acestei unicităţi. Astăzi vom avea părtășie despre esența unică a lui Dumnezeu — 
sfințenia Lui. Poate că unii dintre voi aveţi unele îndoieli și întrebaţi: „De ce să avem 
părtășie despre sfințenia lui Dumnezeu?” Nu vă faceţi griji, vă voi explica acest lucru pe 
îndelete. Odată ce aţi auzit ce am de spus, veți ști de ce este atât de necesar pentru 
Mine să am părtășie despre acest subiect. 

Mai întâi, să definim cuvântul „sfânt”. Bazându-vă pe înțelegerea voastră și pe toate 
cunoștințele pe care le-aţi dobândit, ce înţelegeţi prin definiţia „sfânt”? („Sfânt” înseamnă 
nepătat, în întregime fără corupţie sau defecte umane. Sfințenia emite toate lucrurile 
pozitive, fie în gândire, vorbire sau acţiune.) Foarte bine. („Sfânt” este divin, neîntinat, 
de neofensat de către om. Este unic, este Dumnezeu singur și este simbolul Său.) 
Aceasta este definiția voastră. În inima fiecărei persoane, acest cuvânt, „sfânt”, are o 
rază de acţiune, o definiţie și o interpretare. Cel puţin, atunci când vedeţi cuvântul „sfânt”, 
mintea voastră nu este goală. Aveţi un anumit spectru al definiţiei pentru acest cuvânt, 
iar spusele unor oameni despre el se apropie oarecum de cele care definesc esenţa firii 
lui Dumnezeu. Aceasta este foarte bine. Majoritatea oamenilor cred despre cuvântul 
„sfânt” că este unul pozitiv, iar acest lucru este cu siguranţă adevărat. Dar astăzi, în timp 
ce avem părtășie despre sfințenia lui Dumnezeu, nu voi vorbi numai despre definiţii și 
explicaţii. În schimb, voi prezenta fapte drept dovezi pentru a-ţi arăta de ce Eu spun că 
Dumnezeu este sfânt și de ce folosesc cuvântul „sfânt” pentru a descrie esenţa Lui. Până 
când se va încheia părtășia noastră, vei simţi că folosirea cuvântului „sfânt' pentru a 
defini esenţa lui Dumnezeu și cu referire la Dumnezeu este pe deplin justificată și cea 
mai potrivită. Cel puţin, în contextul limbajului uman actual, folosirea acestui cuvânt 
pentru a ne referi la Dumnezeu este deosebit de potrivită — el singur dintre toate cuvintele 
din limba omenească este un mod complet pentru a se referi la Dumnezeu, nu este un 
cuvânt gol, nici nu este laudă neîntemeiată sau măgulire deșartă. Scopul părtășiei 
noastre este să permitem fiecărei persoane să recunoască adevărul acestui aspect al 
esenței lui Dumnezeu. Dumnezeu nu Se teme de înțelegerea omului, ci El se teme de 
neînțelegerea lui. Dumnezeu dorește ca fiecare persoană să-l cunoască esenţa și ceea 
ce are El și ceea ce este. Așadar, de fiecare dată când menţionăm un aspect al esenței 

Sale, putem apela la multe fapte pentru a le permite oamenilor să vadă că există într- 
adevăr acest aspect al esenței lui Dumnezeu. 

Acum, că avem o definiţie a cuvântului „sfânt”, să discutăm despre câteva exemple. 
În noţiunile oamenilor, ei își imaginează multe lucruri ca fiind „sfinte” și mulţi oameni ca 
fiind „sfinţi”. De exemplu, băieţii și fetele virgine sunt definiţi ca sfinţi în dicționarele 
omenirii. Dar sunt ei, de fapt, sfinți? Sunt așa-numitul „sfânt” și „sfântul” despre care 
vom avea părtășie astăzi unul și același? Aceia dintre oameni cu principii solide, care 
au exprimare rafinată și cultivată, care nu rănesc niciodată pe nimeni și care, prin 
cuvintele pe care le rostesc, îi fac pe ceilalţi dezinvolți și plăcuţi — sunt ei sfinţi? Sunt 
sfinţi cei care fac deseori bine, sunt generoși și le oferă un mare ajutor celorlalți, cei 
care aduc multă bucurie în viața oamenilor? Sunt sfinţi cei care nu ascund gânduri 
oportuniste, care nu fac nimănui nicio cerere aspră, care sunt toleranţi cu toată lumea? 
Sunt sfinţi cei care nu s-au certat niciodată cu cineva și nici nu au profitat vreodată de 
cineva? Dar cei care lucrează pentru binele celorlalţi, care sunt în folosul celorlalţi și le 
aduc lămuriri altora în orice fel — sunt ei sfinţi? Sunt sfinţi cei care-și dau altora toate 
economiile lor de-o viaţă și trăiesc o existenţă simplă, care sunt severi cu ei înșiși, dar 
îi abordează pe alţii în mod liber? (Nu.) Țineţi minte cu toții cum mamele voastre v-au 
purtat de grijă și v-au îngrijit în toate modurile posibil de imaginat — sunt ele sfinte? 
Sunt sfinţi idolii pe care îi îndrăgiţi, fie că sunt oameni renumiţi, celebrități sau bărbați 
măreţi? (Nu.) Să privim acum la acei profeți din Biblie care au fost capabili să prezică 
lucruri despre viitor care nu erau cunoscute multor oameni — au fost sfinți acești 
oameni? Au fost sfinți oamenii care au reușit să consemneze cuvintele lui Dumnezeu 
și faptele lucrării Sale în Biblie? Moise a fost sfânt? Avraam a fost sfânt? (Nu.) Dar lov? 
A fost sfânt? (Nu.) lov a fost numit de către Dumnezeu un om drept, deci, de ce s-a 
spus chiar despre el că nu este sfânt? Oare oamenii care se tem de Dumnezeu și se 
feresc de rău nu sunt cu adevărat sfinţi? Sunt sau nu sunt? (Nu.) Sunteţi puţin incerti, 
nu sunteţi siguri de răspuns și nu îndrăzniţi să spuneţi „nu”, dar nici „da”, deci, până la 
urmă, spuneţi „nu” cu jumătate de gură. Permiteţi-Mi să vă adresez o altă întrebare. 
Sunt sfinţi mesagerii lui Dumnezeu — cei pe care El îi trimite pe pământ? Îngerii sunt 
sfinţi? (Nu.) Este sfântă omenirea necoruptă de Satana? (Nu.) Voi tot spuneţi „nu” la 
fiecare întrebare. Pe ce bază? Sunteţi confuzi, nu-i așa? Aşadar, de ce se spune chiar 
și despre îngeri că nu sunt sfinţi? Sunteţi nesiguri acum, nu-i așa? Puteţi stabili pe ce 
bază oamenii, lucrurile sau ființele necreate, pe care le-am menţionat anterior, nu sunt 
sfinte? Sunt sigur că nu puteți. Așadar, nu este atunci răspunsul vostru „nu” puţin 
iresponsabil? Nu răspunzi orbește? Unii oameni se întreabă: „De vreme ce Ti-ai 
formulat întrebarea în acest mod, cu siguranţă, răspunsul trebuie să fie «nu»”. Nu Îmi 
daţi răspunsuri prefabricate. Gândiţi-vă cu atenţie dacă răspunsul este „da” sau „nu. 
Veţi ști de ce răspunsul este „nu” odată ce vom avea părtășie despre următorul subiect. 
Vă voi da răspunsul în scurt timp. Mai întâi, să citim din Scriptură. 

1. Porunca lui lahve Dumnezeu pentru om 


Geneza 2:15-17 lar lahve Dumnezeu l-a luat pe om și l-a pus în grădina Edenului ca s-o 
lucreze și s-o păzească. Și lahve Dumnezeu i-a poruncit omului, zicând: „Din fiecare pom al 
grădinii, poţi mânca fără restricție, dar să nu mănânci din pomul cunoașterii binelui și răului; 
deoarece în ziua în care vei mânca din acesta, cu siguranţă vei muri”. 


2. Înșelarea femeii de către șarpe 


Geneza 3:1-5 Așadar, șarpele era mai şiret decât toate fiarele câmpului, pe care le-a făcut 
lahve Dumnezeu. Și el i-a zis femeii: „Da, a zis Dumnezeu: «Să nu mâncaţi din toţi copacii din 
grădină»?” lar femeia i-a spus șarpelui: „Putem mânca din rodul pomilor grădinii; însă din 
fructele copacului care este în mijlocul grădinii, Dumnezeu a spus: «Să nu mâncaţi din el, nici 
să nu-l atingeţi, ca nu cumva să muriţi»”. lar șarpele i-a spus femeii: „Moartea voastră nu e o 
certitudine, pentru că Dumnezeu știe că, în ziua în care veţi mânca din acesta, ochii voştri se 
vor deschide, iar voi veţi fi ca Dumnezeu, cunoscând binele și răul”. 


Aceste două pasaje sunt fragmente din cartea Geneza a Bibliei. Sunteţi toți 
familiarizați cu aceste două pasaje? Ele relatează evenimente care s-au întâmplat la 
început, când omenirea a fost creată pentru prima dată; aceste evenimente au fost reale. 
Mai întâi, să ne uităm la ce fel de poruncă le-a dat lahve Dumnezeu lui Adam și Evei; 
conţinutul acestei porunci este foarte important pentru subiectul nostru de astăzi. „Și 
lahve Dumnezeu i-a poruncit omului, zicând: «Din fiecare pom al grădinii, poți mânca 
fără restricţie, dar să nu mănânci din pomul cunoașterii binelui și răului; deoarece în ziua 
în care vei mânca din acesta, cu siguranţă vei muri».” Care este însemnătatea poruncii 
lui Dumnezeu pentru om din acest pasaj? În primul rând, Dumnezeu îi spune omului ce 
poate mânca, și anume, fructele multor tipuri de pomi. Nu există niciun pericol și nicio 
otravă; toate pot fi mâncate, și mâncate din belșug, după cum dorește omul, fără de griji 
sau îndoieli. Aceasta este o parte a poruncii lui Dumnezeu. Cealaltă parte este un 
avertisment. În acest avertisment, Dumnezeu îi spune omului că nu trebuie să mănânce 
fructul din pomul cunoașterii binelui și răului. Ce se va întâmpla dacă mănâncă din acest 
pom? Dumnezeu i-a spus omului: „Dacă mănânci din el, cu siguranţă o să mori”. Nu sunt 
aceste cuvinte directe? Dacă Dumnezeu ti-ar spune ţie asta, însă tu nu ai înţelege de 
ce, l-ai trata cuvintele ca pe o regulă sau ca pe un ordin de ascultat? Acestor cuvinte ar 
trebui să li se dea ascultare. Dar, fie că omul e capabil sau nu să asculte, cuvintele lui 
Dumnezeu sunt fără echivoc. Dumnezeu i-a spus omului foarte clar ce are voie să 
mănânce și ce nu are voie să mănânce și ce se va întâmpla dacă mănâncă ce nu are 
voie să mănânce. În aceste cuvinte succinte pe care le-a rostit Dumnezeu, poți vedea 
ceva din firea lui Dumnezeu? Sunt adevărate aceste cuvinte ale lui Dumnezeu? Există 
vreo înșelăciune? Există vreo falsitate? Există vreo intimidare? (Nu.) Dumnezeu i-a spus 
omului cu onestitate, cinstit și cu sinceritate ce are voie să mănânce și ce nu are voie să 
mănânce. Dumnezeu a vorbit clar și pe înțeles. Există vreun înțeles ascuns în aceste 


312 


cuvinte? Nu sunt directe aceste cuvinte? E nevoie de supoziţii? Nu e nevoie să o luați 
pe ghicite. Înţelesul lor este evident dintr-o privire. Când cineva le citește, se simte 
absolut lămurit despre înţelesul lor. Adică, ceea ce vrea să spună Dumnezeu și ceea ce 
vrea El să exprime vin din inima Lui. Lucrurile pe care El le exprimă sunt curate, directe 
și clare. Nu există motive ascunse, nici vreun înţeles ascuns. El îi vorbește direct omului, 
spunându-i ce are voie să mănânce și ce nu are voie să mănânce. Altfel spus, prin 
aceste cuvinte ale lui Dumnezeu, omul poate vedea că inima lui Dumnezeu este 
transparentă și adevărată. Nu este nicio urmă de falsitate aici; nu e că îţi spune că nu ai 
voie să mănânci ce este comestibil sau că îţi spune: „Fă-o și vezi ce se întâmplă” cu 
lucruri pe care nu le poţi mânca. Nu asta vrea să spună Dumnezeu. Orice crede 
Dumnezeu în inima Sa e ceea ce El spune. Dacă spun că Dumnezeu este sfânt pentru 
că El Se arată și Se dezvăluie în aceste cuvinte, în acest fel, ai putea simţi că am făcut 
un munte dintr-un mușuroi sau că am dus lucrurile puţin prea departe. Dacă-i așa, nu-ţi 
face griji; nu am terminat încă. 

Haideţi să vorbim acum despre „Înșelarea femeii de către șarpe”. Cine este șarpele? 
Satana. El joacă rolul contrastului în planul de gestionare (planul de mântuire) de șase 
mii de ani al lui Dumnezeu și este un rol pe care trebuie să-l menţionăm atunci când 
avem părtășie despre sfințenia Sa. De ce spun acest lucru? Dacă nu cunoști răul și 
corupția Satanei, dacă nu cunoști natura lui, atunci nu ai nicio posibilitate să accepți 
sfințenia și nici nu poţi să știi ce este cu adevărat sfințenia. În confuzie, oamenii cred că 
ceea ce face Satana este corect, pentru că ei trăiesc într-o astfel de fire coruptă. Fără 
niciun contrast, fără niciun termen de comparaţie, nu poţi să știi ce este sfințenia. Acesta 
este motivul pentru care Satana trebuie menţionat aici. O astfel de menționare nu 
înseamnă vorbe goale. Prin cuvintele și faptele Satanei, vom vedea cum acţionează 
Satana, cum corupe Satana omenirea și care sunt natura și chipul Satanei. Deci, ce i-a 
spus femeia șarpelui? Femeia i-a povestit din nou șarpelui ce îi spusese lahve 
Dumnezeu. Când a spus aceste cuvinte, a fost ea sigură că era adevărat ceea ce-i 
spusese Dumnezeu? Ea n-a putut fi sigură. Ca o persoană care era nou creată, ea nu 
avea nicio capacitate de a distinge binele de rău și nici nu avea nicio cunoaștere despre 
nimic din jurul ei. Judecând după cuvintele pe care le-a spus șarpelui, ea nu era sigură 
în inima ei că erau corecte cuvintele lui Dumnezeu; aceasta a fost atitudinea ei. Așadar, 
atunci când șarpele a văzut că femeia a avut o atitudine nesiguranţă față de cuvintele 
lui Dumnezeu, a spus: „Moartea voastră nu e o certitudine, pentru că Dumnezeu știe că, 
în ziua în care veţi mânca din acesta, ochii voștri se vor deschide, iar voi veți fi ca 
Dumnezeu, cunoscând binele și răul”. Există vreo problemă cu aceste cuvinte? Când 
citiți această propoziţie, vă faceţi o idee despre intenţiile șarpelui? Care sunt acele 
intenţii? A vrut s-o ispitească pe această femeie ca s-o împiedice să ţină cont de 
cuvintele lui Dumnezeu. Însă el nu a spus aceste lucruri direct. Așadar, putem spune că 
este foarte viclean. Își exprimă intenţia într-un mod viclean și evaziv, pentru a-și atinge 
obiectivul plănuit pe care îl ţine ascuns în mintea lui, ascuns de om — astfel este viclenia 

șarpelui. Acesta a fost dintotdeauna modul Satanei de a vorbi și de a acţiona. El spune 
„nu e o certitudine”, fără a confirma într-un fel sau în altul. Dar, după ce a auzit acest 
lucru, inima acestei femei neștiutoare a fost mișcată. Șarpele a fost mulțumit deoarece 
cuvintele lui avuseseră efectul dorit — astfel era intenţia vicleană a șarpelui. Mai mult, 
promițând un final care pare oportun pentru oameni, șarpele a sedus-o, spunând: „În 
ziua în care veţi mânca din acesta, ochii voștri se vor deschide”. Deci, ea se gândește: 
„Este un lucru bun să am ochii deschiși!” Şi apoi a spus ceva chiar mai ispititor, cuvinte 
necunoscute niciodată înainte de om, cuvinte care exercită o mare putere de ispitire 
asupra celor care le aud: „Voi veți fi ca Dumnezeu, cunoscând binele și răul”. Nu sunt 
aceste cuvinte extrem de seducătoare pentru om? Este ca și cum cineva ţi-ar spune: 
„Faţa ta are o formă minunată, doar că arcada ta nazală este puţin scurtă. Dacă vei 
corecta asta, atunci vei fi o frumuseţe de renume mondial!” Aceste cuvinte i-ar mișca 
inima cuiva care nu nutrise niciodată înainte nicio dorință de a-și face o intervenţie de 
chirurgie plastică? Nu sunt aceste cuvinte seducătoare? Nu este această seducţie 
ispititoare pentru tine? Și nu este o ispită? (Ba da.) Spune Dumnezeu lucruri de genul 
acesta? A fost vreun indiciu al acestui lucru în cuvintele lui Dumnezeu, pe care le-am 
citit chiar acum? Spune Dumnezeu ceea ce gândește în inima Lui? Poate omul să vadă 
inima lui Dumnezeu prin cuvintele Sale? (Da.) Dar când șarpele i-a spus femeii acele 
cuvinte, ai fost în stare să vezi inima lui? Nu. Și, din cauza neștiințţei oamenilor, ei au 
fost cu ușurință seduși și amăgiţi de cuvintele șarpelui. Așadar, ai fost capabil să vezi 
intenţiile Satanei? Ai fost capabil să vezi scopul din spatele a ceea ce a spus Satana? 
Ai fost capabil să vezi comploturile și vicleșugurile Satanei? (Nu.) Ce fel de fire este 
reprezentată de modul de a vorbi al Satanei? Ce fel de esenţă ai văzut în Satana prin 
aceste cuvinte? Nu este înșelător? Poate că, aparent, el îți zâmbește sau nu dezvăluie 
nicio expresie, de niciun fel. Dar, în inima sa, el calculează modul în care să-și obțină 
obiectivul pe care tu nu-l poţi vedea. Toate făgăduinţele pe care ţi le face, toate 
avantajele pe care le descrie ascund seductia lui. Tu vezi aceste lucruri ca fiind bune, 
așadar, simţi că ceea ce spune este mai util, mai substanţial decât ceea ce spune 
Dumnezeu. Omul nu devine apoi un prizonier supus când se întâmplă acest lucru? Nu 
este diabolică această strategie pe care a folosit-o Satana? Îţi permiti să te scufunzi 
denaturare. Fără ca Satana să trebuiască să miște un deget, ci doar rostind aceste două 
propoziţii, tu devii bucuros să-l urmezi pe Satana, să-l respecţi pe Satana. Astfel, 
obiectivul său a fost atins. Nu este sinistră această intenţie? Nu este acesta chipul 
primordial al Satanei? Din cuvintele acestuia, omul poate vedea motivele sale sinistre, 
chipul său hidos și esenţa lui. Așa este? Comparând aceste propoziţii, fără analiză, tu 
probabil poţi simţi ca și cum cuvintele lui lahve Dumnezeu sunt plictisitoare, comune și 
banale, că nu se justifică să vorbești cu entuziasm aici, lăudând onestitatea lui 
Dumnezeu. Totuși, când luăm cuvintele Satanei și chipul hidos al Satanei și le folosim 
drept contrast, nu au aceste cuvinte ale lui Dumnezeu o greutate semnificativă pentru 
oamenii de astăzi? (Ba da.) Prin această comparaţie, omul poate simţi perfecțiunea pură 

a lui Dumnezeu. Toate sunt denaturate: fiecare cuvânt pe care îl spune Satana, precum 
și motivele, intenţiile Satanei și modul în care el vorbeşte. Care este principala 
caracteristică a modului de a vorbi al Satanei? Satana folosește limbajul echivoc pentru 
a te seduce fără să te lase să-i vezi făţărnicia, nici nu-ţi permite să-i distingi obiectivul; 
Satana îţi permite să prinzi momeala, dar trebuie și să-i lauzi și să-i cânţi virtutea. Nu 
este această stratagemă obișnuita metodă aleasă de către Satana? (Ba da.) Haide să 
examinăm acum ce alte cuvinte și expresii ale Satanei îi permit omului să-i vadă chipul 
hidos. Haide să mai citim din Scripturi. 


3. Dialog între Satana și lahve Dumnezeu 


lov 1:6-11 Așadar, a fost o zi când fiii lui Dumnezeu au venit să se prezinte înaintea lui 
lahve, iar Satana a venit și el printre ei. lar lahve i-a spus Satanei: „De unde vii?” Atunci Satana 
l-a răspuns lui lahve și a zis: „De la cutreierarea și de la plimbarea în sus și în jos pe pământ”. 
lar lahve i-a spus Satanei: „Te-ai gândit la slujitorul Meu lov, că nu există nimeni altcineva ca el 
pe pământ, un om desăvârșit și neprihănit, unul care se teme de Dumnezeu și se ferește de 
rău?”. Apoi, Satana l-a răspuns lui lahve Dumnezeu și a spus: „lov se teme de Dumnezeu fără 
motiv? Nu ai pus Tu un zid în jurul lui și al casei sale și în jurul a tot ceea ce are? l-ai binecuvântat 
lucrarea mâinilor, iar bunurile sale se înmulţesc pe pământ. Dar întinde-Ți mâna și atinge tot 
ceea ce are și Te va blestema fățiș”. 

lov 2:1-5 Din nou, a fost o zi când fiii lui Dumnezeu au venit să se prezinte înaintea lui 
lahve, iar Satana a venit și el printre ei ca să se prezinte pe sine în faţa lui lahve. lar lahve i-a 
spus Satanei: „De unde vii?” Și Satana l-a răspuns lui lahve și a spus: „De la cutreierarea și de 
la plimbarea în sus și în jos pe pământ”. lar lahve Dumnezeu i-a spus Satanei: „Te-ai gândit la 
slujitorul Meu lov, că nu există nimeni altcineva ca el pe pământ, un om desăvârșit și neprihănit, 
unul care se teme de Dumnezeu și se ferește de rău? Și încă își păstrează integritatea, deși M- 
ai convins să acţionez împotriva lui, să-l distrug fără motiv”. lar Satana l-a răspuns lui lahve și a 
zis: „Piele pentru piele, da, un om va da tot ce are pentru viaţa lui. Dar întinde-Ți acum mâna și 
atinge-l carnea și oasele și el Te va blestema fățiș”. 


Aceste două pasaje sunt alcătuite în întregime dintr-un dialog între Dumnezeu și 
Satana și consemnează ceea ce a spus Dumnezeu și ceea ce a spus Satana. 
Dumnezeu nu a spus prea mult și El a vorbit foarte simplu. Putem vedea sfințenia lui 
Dumnezeu în cuvintele Lui simple? Unii vor spune că acest lucru nu este ușor de făcut. 
Deci, putem vedea hidoșenia Satanei în răspunsurile sale? Să examinăm mai întâi ce 
fel de întrebare i-a adresat lahve Dumnezeu Satanei. „De unde vii?” Nu este aceasta o 
întrebare directă? Există vreun înțeles ascuns? Nu; este doar o întrebare directă. Dacă 
ar fi să vă-ntreb: „De unde vii?”, atunci cum aţi răspunde? Este o întrebare grea ca să 
răspundeţi? Aţi spune: „De la cutreierarea și de la plimbarea în sus și în jos pe pământ’? 
(Nu.) Voi n-aţi răspunde astfel. Așadar, cum vă simţiți când îl vedeţi pe Satana 
răspunzând în acest fel? (Simţim că Satana este absurd, dar și înșelător.) Poţi să spui 

ceea ce simt? De fiecare dată când văd aceste cuvinte ale Satanei, sunt dezgustat, 
pentru că Satana vorbește, dar totuși, cuvintele lui nu au substanţă. A răspuns Satana 
la întrebarea lui Dumnezeu? Nu, cuvintele rostite de Satana nu au fost un răspuns, nu 
au dus la nimic. Nu au fost un răspuns la întrebarea lui Dumnezeu. „De la cutreierarea 
și de la plimbarea în sus și în jos pe pământ.” Care e înțelegerea ta în ceea ce privește 
aceste cuvinte? De unde exact vine Satana? Aţi primit un răspuns la această întrebare? 
(Nu.) Acesta este „geniul” uneltirilor viclene ale Satanei — a nu lăsa pe nimeni să 
descopere ceea ce spune de fapt. După ce ai auzit aceste cuvinte, tot nu poţi distinge 
ceea ce a spus, deși a terminat de răspuns. Totuși, Satana crede că a răspuns perfect. 
Tu cum te simţi atunci? Dezgustat? (Da.) Acum începi să simți dezgust ca răspuns la 
aceste cuvinte. Cuvintele Satanei au o anumită caracteristică: ceea ce spune Satana te 
face să te scarpini în cap, incapabil să înţelegi sursa cuvintelor sale. Uneori, Satana are 
motive și vorbește în mod intenţionat și, uneori, condus de propria esenţă, de natura lui, 
astfel de cuvinte ies spontan și vin direct din gura Satanei. Satana nu petrece mult timp 
cântărind astfel de cuvinte; mai degrabă, ele sunt exprimate fără să se gândească. Când 
Dumnezeu l-a întrebat de unde vine, Satana a răspuns prin câteva cuvinte ambigue. Te 
simţi foarte nedumerit, fără să știi vreodată de unde anume vine Satana. Există vreunul 
printre voi care vorbește astfel? Ce mod de a vorbi este acesta? (Este ambiguu și nu dă 
un anumit răspuns.) Ce fel de cuvinte ar trebui să folosim pentru a descrie acest mod de 
a vorbi? Este diversionist și înșelător. Să presupunem că cineva nu vrea să-i lase pe 
ceilalți să știe ce au făcut ieri. Tu îi întrebi: „Te-am văzut ieri. Unde mergeai?” Ei nu-ţi 
spun direct unde au mers. Mai degrabă, ei spun: „Ce zi a fost ieri. A fost foarte 
obositoare!” Ți-au răspuns la întrebare? Ei au făcut-o, însă nu ţi-au dat răspunsul pe 
care l-ai vrut. Acesta este „geniul” din iscusinţa vorbirii omului. Tu nu poţi niciodată să 
descoperi ceea ce vor să spună, nici să înţelegi motivul sau intenţia cuvintelor lor. Nu 
știi ce încearcă ei să evite, deoarece, în inima lor, au propria poveste — acesta este un 
lucru perfid. Există vreunul printre voi care, de asemenea, vorbește deseori în acest fel? 
(Da.) Care este atunci scopul vostru? Uneori, este ca să vă protejaţi propriile interese, 
alteori, ca să vă păstraţi mândria, poziția și imaginea, să vă protejaţi secretele vieții 
private? Oricare ar fi scopul, este indisolubil și legat de interesele voastre. Nu este 
aceasta natura omului? Toţi cei care au o astfel de natură sunt în strânsă legătură cu 
Satana, dacă nu chiar familia lui. Putem spune astfel, nu-i așa? General vorbind, această 
manifestare este detestabilă și dezgustătoare. Acum vă simțiţi și voi dezgustaţi, nu-i 
așa? (Ba da.) 

Haideţi să ne uităm la următoarele versete. Satana răspunde din nou la întrebarea 
lui lahve, spunând: „lov se teme de Dumnezeu fără motiv?” Satana începe un atac 
asupra evaluării lui lahve pentru lov, iar acest atac este colorat de ostilitate. „Nu ai pus 
Tu un zid în jurul lui și al casei sale și în jurul a tot ceea ce are?” Aceasta este înțelegerea 
și evaluarea Satanei despre lucrarea lui lahve asupra lui lov. Satana evaluează astfel, 
spunând: „l-ai binecuvântat lucrarea mâinilor, iar bunurile sale se înmulţesc pe pământ. 

Dar întinde-Ți mâna și atinge tot ceea ce are și Te va blestema fățiș”. Satana vorbește 
mereu ambiguu, dar aici vorbește în termeni specifici. Totuşi, aceste cuvinte, cu toate 
că sunt spuse cu termeni specifici, sunt un atac, o blasfemie și un act de sfidare faţă de 
lahve Dumnezeu, față de Dumnezeu Însuși. Cum vă simţiţi când auziți aceste cuvinte? 
Simţiţi aversiune? Puteţi să vă daţi seama de intenţiile Satanei? Mai întâi, Satana 
respinge evaluarea lui lahve pentru lov, un om care se teme de Dumnezeu și se ferește 
de rău. Apoi Satana respinge tot ceea ce spune și face lov, adică respinge frica acestuia 
față de lahve. Nu este acuzator acest lucru? Satana acuză, respinge și se îndoiește de 
tot ce face și spune lahve. El nu crede, spunând: „Dacă Tu spui că lucrurile sunt astfel, 
atunci cum se face că eu nu am văzut aceasta? Tu i-ai oferit atât de multe binecuvântări, 
așadar, cum poate el să nu se teamă de Tine?” Nu este aceasta o respingere a tot ceea 
ce face Dumnezeu? Acuzarea, respingerea, blasfemia — nu sunt cuvintele Satanei un 
atac? Nu sunt o expresie adevărată a ceea ce gândește Satana în inima lui? Aceste 
cuvinte nu sunt cu siguranță aceleași cuvinte pe care le citim chiar acum: „De la 
cutreierarea și de la plimbarea în sus și în jos pe pământ”. Ele sunt complet diferite. Prin 
aceste cuvinte, Satana dezvăluie complet ce se află în inima sa — atitudinea sa faţă de 
Dumnezeu și disprețul său pentru frica lui lov de Dumnezeu. Când se întâmplă acest 
lucru, ranchiuna și natura sa rea sunt expuse complet. El îi detestă pe cei care se tem 
de Dumnezeu, pe cei care se feresc de rău și, chiar mai mult, ÎI urăște pe lahve pentru 
că dăruiește binecuvântări omului. Vrea să folosească această ocazie pentru a-l distruge 
pe lov, pe care Dumnezeu l-a ridicat cu propria Lui mână, ca să-l ruineze, spunând: „Tu 
spui că lov se teme de Tine și se fereşte de rău. Eu văd diferit lucrurile”. El folosește 
diferite moduri de a-L provoca și de a-L ispiti pe lahve și diferite vicleșuguri astfel încât 
Dumnezeu să-l încredințeze pe lov Satanei pentru a fi manipulat, rănit și maltratat. 
Satana vrea să profite de această ocazie pentru a-l distruge pe acest om care este drept 
și desăvârșit în ochii lui Dumnezeu. Este doar o toană de moment care îl face pe Satana 
să aibă o astfel de inimă? Nu, nu este. Satana se gândea de multă vreme la asta. Când 
Dumnezeu lucrează, Se îngrijește de o persoană și o apreciază și când o favorizează și 
o aprobă, Satana se ţine și el îndeaproape în urma acesteia, încercând să o înșele și 
să-i facă rău. Dacă Dumnezeu dorește să câștige această persoană, Satana, pentru a- 
și atinge obiectivul ascuns, ar face orice-i stă în putere să-L împiedice pe Dumnezeu, 
folosind diferite vicleșuguri ca să ispitească, să tulbure și să submineze lucrarea lui 
Dumnezeu. Care este acest obiectiv? El nu vrea ca Dumnezeu să câștige pe nimeni; 
vrea să pună stăpânire pe toţi cei pe care vrea Dumnezeu să-i câștige, vrea să-i 
controleze, să preia controlul asupra lor pentru ca ei să i se închine și să i se alăture în 
a comite fapte rele și să | se împotrivească lui Dumnezeu. Nu este acesta motivul sinistru 
al Satanei? Spuneţi adesea că Satana este atât de malefic, atât de rău, dar voi l-aţi 
văzut? Puteţi vedea cât de rea este omenirea; nu aţi văzut cât de rău este adevăratul 
Satana. Totuși, în chestiunea cu privire la lov, aţi observat clar cam cât de rău este 
Satana. Această chestiune a făcut foarte clare chipul ascuns al Satanei și esenţa lui. 

Războindu-se cu Dumnezeu și ţinându-se scai după El, obiectivul Satanei este să 
dărâme întreaga lucrare pe care Dumnezeu vrea s-o facă, să-i ocupe, să-i controleze și 
să-i elimine complet pe cei pe care vrea Dumnezeu să îi câștige. Dacă nu sunt eliminați, 
atunci ei ajung în posesia Satanei pentru a fi folosiţi de el — acesta este obiectivul său. 
Și ce face Dumnezeu? Dumnezeu spune doar o propoziţie simplă în acest pasaj; nu 
există nicio consemnare a altor lucruri pe care le face El, dar vedem că există mult mai 
multe consemnări despre ceea ce face și spune Satana. În următorul pasajul al 
Scripturii, lahve îl întreabă pe Satana. „De unde vii?” Care este răspunsul Satanei? (Tot 
„De la cutreierarea și de la plimbarea în sus și în jos pe pământ”.) Este tot aceeași 
propoziţie. Aceasta a devenit sloganul Satanei, cartea sa de vizită. Nu este Satana 
detestabil? Cu siguranţă este suficient să rostească doar o dată această afirmaţie 
dezgustătoare. De ce o tot repetă Satana? Aceasta dovedește un singur lucru: natura 
Satanei este neschimbată. Satana nu poate folosi scuze pentru a-și ascunde faţa urâtă. 
Dumnezeu îi adresează o întrebare și acesta e modul în care Îi răspunde. De vreme ce 
așa stau lucrurile, imaginaţi-vă atunci cum îi tratează pe oameni! Satana nu se teme de 
Dumnezeu, nu are frică de El și nu-L ascultă. Deci, el îndrăznește să fie absurd de 
încrezut înaintea lui Dumnezeu, să folosească aceleași cuvinte pentru a ignora 
întrebarea lui Dumnezeu, să folosească în mod repetat același răspuns la întrebarea lui 
Dumnezeu, să încerce să folosească acest răspuns pentru a-L zăpăci pe Dumnezeu — 
aceasta este fața urâtă a Satanei. El nu crede în atotputernicia și în autoritatea lui 
Dumnezeu și cu siguranţă nu dorește să se supună stăpânirii Sale. Acesta se 
împotrivește în mod constant lui Dumnezeu, atacând permanent tot ceea ce face El, 
încercând să ruineze tot ce face Dumnezeu — acesta este obiectivul său diabolic. 

După cum se consemnează în Cartea lui lov, aceste două pasaje despre cuvinte rostite 
de Satana și despre lucrurile pe care le-a făcut Satana sunt reprezentative pentru 
împotrivirea sa fată de Dumnezeu, în planul de gestionare de șase mii de ani al lui 
Dumnezeu — aici este dezvăluit adevăratul caracter al Satanei. Aţi văzut cuvintele și faptele 
Satanei în viaţa reală? Când le vezi, nu le poţi considera ca fiind lucruri rostite de Satana, 
ci crezi în schimb că sunt lucruri rostite de om? Ce este reprezentat atunci când astfel de 
lucruri sunt rostite de om? Este înfățișat Satana. Chiar dacă recunoști acest lucru, încă nu 
poti înțelege că este într-adevăr rostit de Satana. Dar aici și acum ai văzut, fără urmă de 
îndoială, ceea ce a spus însuși Satana. Tu ai acum o înţelegere corectă și limpede ca 
lumina zilei despre chipul hidos și despre răutatea Satanei. Așadar, sunt de valoare aceste 
două pasaje rostite de Satana pentru a-i ajuta pe oamenii de astăzi să obțină cunoaștere 
despre natura Satanei? Merită aceste două pasaje să fie reţinute cu atenţie, pentru ca 
omenirea de astăzi să poată recunoaște fața oribilă a Satanei, să recunoască chipul lui 
iniţial, adevărat? Deși nu pare un lucru potrivit de spus, aceste cuvinte exprimate astfel pot 
fi totuși considerate corecte. Într-adevăr, acesta este singurul mod în care pot să exprim 
această idee, iar dacă voi puteţi înțelege, atunci este suficient. Satana atacă, iar și iar, 
lucrurile pe care le face lahve, aruncând cu acuzații despre teama lui lov faţă de lahve 

Dumnezeu. Satana încercă să-L provoace pe lahve prin diverse metode, încercând să-L 
facă să accepte ispitirea lui pentru lov. Prin urmare, cuvintele sale au o natură foarte 
provocatoare. Deci, spune-Mi, odată ce Satana a rostit aceste cuvinte, Dumnezeu poate 
să vadă clar ce vrea Satana să facă? (Da.) În inima lui Dumnezeu, omul acesta, lov, pe 
care Dumnezeu îl apreciază — acest slujitor al Lui, pe care Dumnezeu îl consideră ca fiind 
un om drept, un om desăvârșit — poate să reziste acestui fel de ispită? (Da.) De ce este 
Dumnezeu atât de sigur în privința acestui lucru? Dumnezeu examinează întotdeauna 
inima omului? (Da.) Deci, Satana este capabil să examineze inima omului? Satana nu 
poate. Chiar dacă Satana ti-ar putea vedea inima, natura lui rea nu i-ar permite niciodată 
să creadă că sfințenia este sfințenie sau că josnicia este josnicie. Maleficul Satana nu 
poate niciodată să preţuiască nimic sfânt, drept sau luminos. El nu se poate abţine să nu 
acționeze neobosit în conformitate cu natura lui, răutatea sa și prin intermediul metodelor 
sale obișnuite. Chiar cu preţul de a fi pedepsit sau distrus de către Dumnezeu, el nu ezită 
să | se împotrivească cu încăpățânare — acesta este răul, aceasta este natura Satanei. 
Așadar, în acest pasaj, Satana spune: „Piele pentru piele, da, un om va da tot ce are pentru 
viaţa lui. Dar întinde-Ți acum mâna și atinge-i carnea și oasele și el Te va blestema fățiș”. 
Satana crede că teama omului față de Dumnezeu este cauzată de faptul că omul a obţinut 
atât de multe avantaje de la Dumnezeu. Omul obţine avantaje de la Dumnezeu, deci spune 
că Dumnezeu este bun. Însă omul se poate teme de Dumnezeu în felul acesta nu 
deoarece Dumnezeu este bun, ci doar pentru că el obține atâtea avantaje: odată ce El îl 
privează de acestea, omul Îl abandonează. În natura diabolică a Satanei, El nu crede că 
inima omului se poate teme într-adevăr de Dumnezeu. Din cauza naturii sale rele, Satana 
nu știe ce este sfințenia, cu atât mai puţin ce este veneraţia înfricoșată. Nu știe ce 
înseamnă să asculţi sau să te temi de Dumnezeu. Pentru că el nu cunoaște aceste lucruri, 
crede că nici omul nu se poate teme de Dumnezeu. Spune-Mi, nu este malefic Satana? 
Cu excepţia bisericii noastre, niciuna dintre diferitele religii și confesiuni, grupuri religioase 
și sociale, nu crede în existenţa lui Dumnezeu, și cu atât mai puţin crede că Dumnezeu 
S-a întrupat și face lucrarea de judecată, crezând prin urmare că Acela în care crezi tu nu 
este Dumnezeu. Un om de moravuri ușoare se uită în jurul său și îi vede pe toți promiscui, 
exact cum este el. Un om mincinos se uită în jur și vede doar necinste și minciuni. Un om 
rău vede îi vede pe toți ceilalţi răi și vrea să se lupte cu toți cei pe care îi vede. Cei cu o 
măsură de cinste îi văd pe toţi ceilalţi cinstiți, astfel că sunt întotdeauna amăgiţi, mereu 
înșelați și nu pot face nimic în privința aceasta. Dau aceste câteva exemple pentru a vă 
întări convingerea: natura malefică a Satanei nu este o constrângere efemeră sau 
determinată de circumstanţe, nici nu este o manifestare temporară izvorâtă din vreun motiv 
sau factori contextuali. Categoric nu! Satana nu poate fi decât astfel! El nu poate face nimic 
bun. Chiar și atunci când spune ceva plăcut auzului, este doar pentru a te seduce. Cu cât 
cuvintele lui sunt mai plăcute, mai cu tact, mai blânde, cu atât sunt mai răutăcioase 
intenţiile sale sinistre din spatele acestor cuvinte. Ce fel de faţă, ce fel de natură arată 
Satana în aceste două pasaje? (Perfidă, diabolică și răutăcioasă.) Caracteristica 


319 


principală a Satanei este răul; mai presus de toate, Satana este rău și maliţios. 

Acum, că ne-am terminat discuţia despre Satana, să revenim la a vorbi despre 
Dumnezeul nostru. În timpul planului de gestionare de șase mii de ani al lui Dumnezeu, 
foarte puţin din discursul Său direct a fost consemnat în Biblie, iar ceea ce a fost 
consemnat este foarte simplu. Deci, să începem de la capăt. Dumnezeu a creat omul și, 
de atunci, a îndrumat întotdeauna viața omenirii. Fie revărsând binecuvântări asupra 
omenirii, creând legi și porunci pentru oameni, fie stipulând diferitele reguli de viaţă, știți 
care este scopul intenţionat de Dumnezeu atunci când face aceste lucruri? În primul 
rând, puteţi spune cu certitudine că tot ce face El este pentru binele omenirii? Acestea 
s-ar putea să vi se pară cuvinte mari, goale, dar, după ce examinati detaliile din ele, oare 
nu este tot ceea ce face Dumnezeu menit să-l conducă și să-l îndrume pe om spre a trăi 
o viaţă normală? Indiferent dacă îl face pe om să-l respecte regulile sau să-l păstreze 
legile, scopul lui Dumnezeu este ca omul să nu înceapă să i se închine Satanei și să nu 
fie rănit de Satana; acest lucru este fundamental și aceasta a fost ceea ce s-a făcut chiar 
la început. Încă de la început, când omul nu a înţeles voia lui Dumnezeu, Dumnezeu a 
făcut câteva legi și reguli simple și a făcut regulamente care să acopere fiecare chestiune 
imaginabilă. Aceste regulamente sunt simple, dar totuși conţin în ele voia lui Dumnezeu. 
Dumnezeu apreciază, prețuiește și iubește sincer omenirea. Așadar, putem spune că 
inima Sa este sfântă? Putem spune că inima Lui este curată? (Da.) Are Dumnezeu 
anumite motive suplimentare? (Nu.) Așadar, acest scop al Său este drept și pozitiv În 
timpul lucrării lui Dumnezeu, toate regulamentele pe care le-a făcut au un efect pozitiv 
asupra omului, deschizându-i calea. Așadar, există în mintea lui Dumnezeu unele 
gânduri în interes propriu? Are Dumnezeu anumite scopuri suplimentare în ce-l privește 
pe om? Vrea Dumnezeu să-l folosească pe om în vreun fel? Deloc. Dumnezeu face așa 
cum spune, iar cuvintele și faptele Sale se potrivesc cu gândurile din inima Lui. Nu există 
niciun scop întinat, nici gânduri în interes propriu. Nimic din ceea ce face nu este pentru 
Sine; tot ceea ce face este pentru om, fără obiective personale. Deși are planuri și intenții 
menite pentru om, nimic din toate astea nu este pentru Sine. Tot ceea ce face El, este 
exclusiv pentru omenire, pentru a o proteja și pentru a evita ca aceasta să fie dusă pe 
un drum greșit. Așadar, nu este nepreţuită această inimă a Lui? Puteţi vedea în Satana 
chiar și cel mai mic semn al unei astfel de inimi nepreţuite? Nu puteţi vedea nici cel mai 
mic indiciu despre acest lucru în Satana, nu îl puteţi vedea deloc. Tot ceea ce face 
Dumnezeu este dezvăluit în mod natural. Acum, să ne uităm la modul în care Dumnezeu 
lucrează; cum Își face El lucrarea? la Dumnezeu aceste legi și cuvintele Sale și le leagă 
strâns de capul fiecărei persoane, precum vraja cercului de aur, impunându-le tuturor 


a Vraja cercului de aur” este o vrajă folosită de călugărul Tang Sanzang în nuvela chinezească 
„O călătorie spre răsărit”. El folosește această vrajă pentru a-l controla pe Sun Wukong, legându-i o 
bandă de metal în jurul capului, provocându-i dureri de cap acute și aducându-l astfel sub controlul 
său. A devenit o metaforă pentru a descrie ceva care constrânge o persoană. 

ființelor umane? Lucrează El în acest fel? (Nu.) Așadar, în ce fel Își face Dumnezeu 
lucrarea? Dumnezeu amenință? Bate el apa în piuă când vă vorbește? (Nu.) Când nu 
întelegi adevărul, cum te îndrumă Dumnezeu? El face lumină peste tine, spunându-ţi 
limpede că a face acest lucru nu este în conformitate cu adevărul și apoi îţi spune ce ar 
trebui să faci. Din aceste moduri în care lucrează Dumnezeu, ce fel de relaţie simţi că ai 
cu El? Simţi că Dumnezeu îţi este inaccesibil? (Nu.) Așadar, cum te simţi când vezi 
aceste moduri în care lucrează Dumnezeu? Cuvintele Lui sunt deosebit de reale, iar 
relația lui cu omul, deosebit de normală. Dumnezeu este deosebit de apropiat de tine; 
nu există nicio distanţă între tine și Dumnezeu. Când El te îndrumă, când îţi oferă, te 
ajută și te sprijină, simţi cât de cordial este Dumnezeu, simţi reverenţa pe care o inspiră; 
simţi cât este de încântător, Îi simţi căldura. Însă ce metodă folosește Dumnezeu când 
îți impută stricăciunea sau când te judecă și te disciplinează pentru că te răzvrătești 
împotriva Lui? Îți reproșează în cuvinte? Te disciplinează prin mediul tău și prin oameni, 
chestiuni și lucruri? (Da.) În ce măsură te disciplinează Dumnezeu? Îl disciplinează 
Dumnezeu pe om în aceeași măsură în care Satana îl rănește pe om? (Nu, Dumnezeu 
îl disciplinează pe om doar în măsura în care omul poate să îndure.) Dumnezeu lucrează 
într-un mod blând, delicat, iubitor și grijuliu, o cale care este extraordinar de măsurată și 
adecvată. Calea Lui nu provoacă în tine reacţii emoţionale intense precum: „Dumnezeu 
trebuie să mă lase să fac asta sau „Dumnezeu trebuie să mă lase să fac aia”. 
Dumnezeu nu-ţi dă niciodată acel fel de intensitate mentală sau emoţională care face 
lucrurile de nesuportat. Nu este așa? Chiar și când accepţi cuvintele de judecată și 
mustrare ale lui Dumnezeu, cum te simţi atunci? Când simţi autoritatea și puterea Lui, 
cum te simţi atunci? Simţi că Dumnezeu este divin și intangibil? Simţi distanţă între tine 
și Dumnezeu în acele momente? Simti frica de Dumnezeu? Nu, mai degrabă simti, 
venerație înfricoșată față de El. Nu este datorită lucrării lui Dumnezeu că oamenii simt 
toate aceste lucruri? Ar avea ei aceste sentimente dacă ar fi Satana cel care ar lucra? 
Categoric nu. Dumnezeu Își folosește cuvintele, adevărul și viața Sa pentru a-i oferi, în 
mod continuu, omului, pentru a-l sprijini. Când omul este slab, când se simte 
demoralizat, Dumnezeu, cu siguranţă, nu-i vorbește aspru, spunând: „Nu te simți 
demoralizat. Pentru ce te simţi astfel? De ce ești slab? Ce motiv ai să fii slab? Tu ești 
mereu atât de slab și întotdeauna atât de pesimist! Care este rostul faptului că tu ești în 
viață? Doar să mori şi să termini cu asta!” Oare Dumnezeu lucrează în felul acesta? 
(Nu.) Are El autoritatea de a acţiona în acest fel? Da, are. Cu toate acestea, Dumnezeu 
nu acționează astfel. Motivul pentru care El nu acţionează în acest fel este datorat 
esenței Sale, esența sfințeniei Lui. Dragostea Lui față de om, aprecierea și prețuirea 
omului nu pot fi exprimate clar în doar una sau două propoziţii. Nu este ceva cauzat de 
înălțarea omului, ci este ceva scos la iveală de Dumnezeu, în practica actuală; este 
revelația esenței Lui. Pot toate aceste moduri prin care lucrează Dumnezeu să-l 
determine pe om să vadă sfințenia Sa? În toate aceste moduri în care lucrează 
Dumnezeu, inclusiv intenţiile Lui bune, efectele pe care El dorește să le aibă asupra 

omului, diferitele moduri pe care Dumnezeu le adoptă ca să lucreze asupra lui, felul de 
lucrare pe care El o face, ceea ce vrea El ca omul să înțeleagă — ai văzut vreun rău sau 
vreo înșelătorie în bunele intenţii ale lui Dumnezeu? (Nu.) Așadar, în tot ceea ce face, 
tot ceea ce spune, tot ceea ce gândește Dumnezeu în inima Lui, precum și întreaga Sa 
esență pe care o dezvăluie — putem să-L numim pe Dumnezeu sfânt? (Da.) Oare vreun 
om a văzut vreodată această sfințenie în lume sau în sine? În afară de Dumnezeu, ai 
văzut-o vreodată în vreo om sau în Satana? (Nu.) Din ceea ce am vorbit până acum, 
putem să-L numim pe El Însuși Dumnezeul unic și sfânt? (Da.) Tot ceea ce-i dă 
Dumnezeu omului, inclusiv cuvintele Sale, diferitele moduri în care El lucrează asupra 
lui, ceea ce-i spune, despre ce-i amintește acestuia, ceea ce-l sfătuiește și-l încurajează 
pe om — toate provin dintr-o singură esenţă: sfințenia lui Dumnezeu. Dacă nu ar exista 
un astfel de Dumnezeu sfânt, niciun om nu l-ar putea lua locul pentru a face lucrarea pe 
care o face El. Dacă Dumnezeu i-ar fi dat pe acești oameni în întregime pe mâna 
Satanei, v-aţi gândi vreodată în ce fel de condiţie aţi fi astăzi cu toţii? Aţi sta toți aici, 
întregi și neatinși? Aţi spune, de asemenea: „De la cutreierarea și de la plimbarea în sus 
și în jos pe pământ”? Ai fi atât de neobrăzat, de încrezut și plin de fală încât să rostești 
asemenea cuvinte și să te lauzi fără rușine înaintea lui Dumnezeu? Cu siguranţă ai face- 
o, fără urmă de îndoială! Atitudinea Satanei faţă de om îi permite acestuia să vadă că 
natura și esenţa lui sunt complet diferite de cele ale lui Dumnezeu. Ce anume din esența 
Satanei este opusul sfințeniei lui Dumnezeu? (Răutatea Satanei.) Natura diabolică a 
Satanei este opusul sfințeniei lui Dumnezeu. Motivul pentru care majoritatea oamenilor 
nu recunosc această revelaţie și această esenţă a sfințeniei lui Dumnezeu este faptul că 
ei trăiesc sub domeniul Satanei, în corupţia și în interiorul îngrădirii lui. Ei nu știu ce este 
sfințenia sau cum s-o definească. Chiar și atunci când percepi sfințenia Sa, tot nu o poti 
defini, cu nicio certitudine, ca fiind sfinţenia lui Dumnezeu. Aceasta este o nepotrivire în 
cunoașterea omului cu privire la sfințenia lui Dumnezeu. 

Ce caracterizează lucrarea Satanei asupra omului? Ar trebui să fiţi capabili să 
învăţaţi asta prin propriile voastre experienţe — este trăsătura arhetipală a Satanei, lucrul 
pe care îl face în mod repetat și pe care încearcă să-l facă cu fiecare persoană. Probabil 
că voi nu puteți vedea această trăsătură, așa că nu simţiţi că Satana este atât de 
înspăimântător și detestabil. Ştie cineva care este această trăsătură? (Îl seduce, îl 
ademenește și îl ispitește pe om.) Este corect, acestea sunt câteva moduri în care se 
manifestă această trăsătură. De asemenea, Satana îl induce în eroare pe om, îl înșală, 
atacă și acuză - toate acestea sunt manifestări. Mai sunt altele? (Spune minciuni.) 
Înșelăciunea și minciuna sunt firești la Satana. El face deseori aceste lucruri. Mai este 
și dirijarea oamenilor, incitarea lor, forțarea lor să facă lucruri, faptul că le dă ordine și 
preluarea lor cu forța. Acum, vă voi descrie ceva care vă va face părul măciucă, însă nu 
o fac ca să vă sperii. Dumnezeu lucrează asupra omului și îl preţuiește atât în atitudinea, 
cât și în inima Lui. În schimb, Satana nu preţuiește deloc omul și își petrece tot timpul 
gândindu-se cum să-l rănească. Nu este așa? Atunci când se gândește să-l rănească 

pe om, este starea lui de spirit imperativă? (Da.) Așadar, în ceea ce privește lucrarea lui 
Satana asupra omului, am două fraze care pot descrie amănunțit răutatea și 
maliţiozitatea Satanei, care vă permit cu adevărat să-i cunoașteţi caracterul odios: în 
abordarea lui faţă de om, Satana vrea permanent să-l ocupe și să-l posede pe om cu 
forța, pe fiecare în parte, în așa măsură încât să poată dobândi controlul deplin asupra 
omului și să-l rănească amarnic astfel încât să poată să-și atingă obiectivul și să-și 
îndeplinească ambiția sălbatică. Ce înseamnă „ocupă cu forța”? Este ceva ce întâmplă 
cu sau fără consimțământul tău? Se întâmplă cu sau fără știrea ta? Răspunsul este că 
se întâmplă complet fără ştirea ta! Se întâmplă în situaţiile în care nu ești conștient, 
poate chiar fără să-ţi spună sau să-ţi facă nimic, fără nicio premisă, niciun context — 
acolo este Satana, învârtindu-se în jurul tău, înconjurându-te. El caută o oportunitate de 
a exploata și apoi te ocupă forțat, te posedă, atingându-și obiectivul de a te dobândi 
control total asupra ta și de a-ţi face rău. Acestea sunt o intenţie și un comportament 
tipic al Satanei, în timp ce se luptă să smulgă omenirea de lângă Dumnezeu. Cum vă 
simțiți când auziţi acest lucru? (Înspăimântaţi și înfricoșaţi în inimile noastre.) Sunteţi 
dezgustaţi? (Da.) În timp ce sunteţi dezgustaţi, credeți că Satana este nerușinat? Când 
credeți că el este nerușinat, simţiți atunci dezgust față de acei oameni din jurul vostru 
care vor întotdeauna să vă controleze, cei care au ambiţii sălbatice pentru statut și 
interese? (Da.) Deci, ce metode folosește Satana pentru a-l poseda și a-l ocupa pe om 
cu forța? Vă este clar acest lucru? Când auziţi acești doi termeni, „ocupaţie forțată” și 
„posesie”, simţiți dezgustul și puteţi să simţiţi răul acestor cuvinte. Satana te posedă, te 
ocupă cu forța și te corupe fără consimţământul sau știrea ta. Ce poţi gusta în inima ta? 
Simţi ură și dezgust? (Da.) Când simţi această ură și acest dezgust față de aceste 
moduri ale Satanei, ce fel de sentiment ai pentru Dumnezeu? (Recunoștinţă.) 
Recunoștinţă față de Dumnezeu pentru că te-a mântuit. Așadar acum, în acest moment, 
ai dorința sau voinţa de a-L lăsa pe Dumnezeu să preia și să controleze tot ceea ce ai 
și ești? (Da.) În ce context răspunzi astfel? Spui da deoarece te temi să nu fii ocupat și 
posedat cu forța de Satana? (Da.) Nu trebuie să ai acest fel de mentalitate; nu este 
corect. Nu te teme, căci Dumnezeu este aici. Nu trebuie să-ţi fie teamă de nimic? Odată 
ce ai înțeles esența malefică a Satanei, ar trebui să ai o înțelegere mai exactă sau o 
prețuire mai profundă a dragostei, a bunelor intenţii, a compasiunii și toleranţei lui 
Dumnezeu faţă de om și a firii Sale drepte. Satana este atât de odios, dar, dacă acest 
lucru încă nu-ți inspiră dragoste de Dumnezeu, dependenţă și încredere în El, atunci ce 
fel de persoană ești? Eşti dispus să-l lași pe Satana să-ţi facă rău astfel? După ce am 
văzut răutatea și hidoșenia lui, ne întoarcem și apoi privim la Dumnezeu. Cunoașterea 
ta despre Dumnezeu a suferit acum vreo schimbare? Putem spune că Dumnezeu este 
sfânt? Putem spune că El este fără cusur? „Dumnezeu este o sfințenie unică” — poate 
El să fie la înălțimea acestei denumiri? (Da.) Așadar, în lume și printre toate lucrurile, nu 
este numai Dumnezeu Însuși Cel care poate să fie la înălțimea acestei înțelegeri pe care 
o are omul față de Dumnezeu? (Ba da.) Deci, ce anume îi dă Dumnezeu omului? Îţi dă 

doar puţină grijă, preocupare și preţuire, fără ca tu să-ţi dai seama? Ce i-a dat Dumnezeu 
omului? El i-a dat viaţă, i-a dat totul și îi dăruiește toate acestea necondiţionat, fără a 
cere nimic, fără niciun motiv ascuns. El folosește adevărul, cuvintele Sale și viața Lui 
pentru a-l conduce și a-l îndruma pe om, ducând omul departe de distrugerea, de ispitele 
și de tentaţiile Satanei, permițându-i omului să vadă în mod clar prin natura lui diabolică 
și fața hidoasă. Dragostea și preocuparea lui Dumnezeu pentru omenire este 
adevărată? Este ceva ce poate experimenta fiecare dintre voi? (Da.) 

Priviţi în urmă la vieţile voastre de până acum, la toată lucrarea pe care Dumnezeu 
a făcut-o asupra ta în toţi anii credinţei tale. Indiferent dacă sunt profunde sau 
superficiale sentimentele pe care le evocă acest lucru, nu este acesta cel mai necesar 
dintre toate lucrurile pentru tine? Nu a fost ceea ce ţi-a fost cel mai necesar să obţii? (Ba 
da.) Nu este acesta adevărul? Nu este aceasta viața? (Ba da.) A revărsat vreodată 
Dumnezeu luminarea asupra ta și ţi-a cerut apoi să-l dai ceva în schimb pentru tot ce ti- 
a dăruit? (Nu.) Așadar, care este scopul lui Dumnezeu? De ce face Dumnezeu asta? 
Are Dumnezeu obiectivul de a te ocupa? (Nu.) Vrea Dumnezeu să urce la tronul Său în 
inima omului? (Da.) Deci, care este diferenţa dintre Dumnezeu înălțându-Se la tron și 
ocupaţia forțată a Satanei? Dumnezeu vrea să câștige și să ocupe inima omului — ce 
înseamnă aceasta? Înseamnă că Dumnezeu vrea ca omul să devină marioneta sau 
mașinăria Sa? (Nu.) Deci, care este scopul Său? Există o diferenţă între Dumnezeu care 
dorește să ocupe inima omului, ocupaţia forțată a Satanei și posedarea omului? (Da.) 
Care este diferența? Puteţi să-Mi spuneți clar? (Satana face acest lucru prin forță, în 
vreme ce Dumnezeu îl lasă pe om să se ofere voluntar.) Aceasta este diferenţa? Ce rost 
are inima ta pentru Dumnezeu? Și ce rost are pentru Dumnezeu să te ocupe? Cum 
înțelegeţi în inimile voastre că „Dumnezeu ocupă inima omului”? Aici, trebuie să fim 
corecti în legătură cu modul în care vorbim despre Dumnezeu, altfel, oamenii vor 
înțelege întotdeauna greșit și vor gândi: „Dumnezeu vrea întotdeauna să mă ocupe. 
Pentru ce vrea El acest lucru? Nu vreau să fiu ocupat, vreau doar să fiu eu stăpânul 
meu. Spui că Satana îi ocupă pe oameni, dar și Dumnezeu îi ocupă. Nu este același 
lucru, în ambele situații? Nu vreau să las pe nimeni să mă ocupe. Sunt eu însumi!” Care 
este diferenţa aici? Gândește-te la asta. Vă întreb: „Dumnezeu ocupă omul” este o 
expresie goală? Ocuparea omului de către Dumnezeu înseamnă că El trăieşte în inima 
ta și îţi controlează fiecare cuvânt și mișcare? Dacă El îţi spune să te așezi, tu îndrăznești 
să nu te ridici în picioare? Dacă El îţi spune să mergi spre est, tu îndrăznești să nu mergi 
spre vest? Se referă această „ocupație la ceva în acest sens? (Nu, nu se referă. 
Dumnezeu vrea ca omul să trăiască ceea ce are Dumnezeu și ceea ce este.) De-a lungul 
acestor ani în care Dumnezeu l-a gestionat pe om, în lucrarea Sa de până acum asupra 
omului, în această ultimă etapă, care a fost efectul dorit asupra omului cu privire la toate 
cuvintele pe care le-a spus El? Este faptul că omul trăiește ceea ce are Dumnezeu și 
ceea ce este? Privind sensul literal al cuvintelor „Dumnezeu ocupă inima omului”, pare 
ca și cum El i-ar lua inima și ar ocupa-o, trăiește în ea și nu mai iese; El devine stăpânul 

omului și este capabil s-o stăpânească și s-o manipuleze după voie, astfel încât omul 
trebuie să facă orice îi spune Dumnezeu să facă. În acest sens, ar părea că fiecare 
persoană ar putea să devină Dumnezeu și să aibă esenţa și firea Lui. Așadar, în acest 
caz, ar putea omul să realizeze faptele lui Dumnezeu? Poate fi explicată „ocuparea” în 
acest fel? (Nu.) Așadar, ce este? Vă întreb acest lucru: sunt toate cuvintele și adevărul 
pe care Dumnezeu le furnizează omului o revelaţie a esenței Lui și a ceea ce are El și 
este? (Da.) Cu siguranță este adevărat. Dar este esențial ca Dumnezeu Însuși să 
practice și să aibă toate cuvintele pe care El i le furnizează omului? Gândiţi-vă la asta. 
Când Dumnezeu îl judecă pe om, de ce judecă El? Cum au luat ființă aceste cuvinte? 
Care este conținutul acestor cuvinte pe care Dumnezeu le spune atunci când judecă 
omul? Pe ce se bazează ele? Oare este firea coruptă a omului cea pe care se bazează? 
(Da.) Așadar, efectul obținut prin judecata lui Dumnezeu asupra omului este bazat pe 
esența Sa? (Da.) Deci este o sintagmă goală „ocuparea omului” de către Dumnezeu? 
Cu siguranţă nu este. Așadar, de ce îi spune Dumnezeu aceste cuvinte omului? Care 
este scopul Său când spune aceste cuvinte? Vrea El să folosească aceste cuvinte 
pentru a servi drept viața omului? (Da.) Dumnezeu vrea ca tot acest adevăr pe care l-a 
rostit în aceste cuvinte să acționeze drept viața omului. Când omul ia tot acest adevăr și 
cuvântul lui Dumnezeu și le transformă în propria-i viață, poate atunci omul să asculte 
de El? Poate atunci omul să se teamă de Dumnezeu? Poate omul atunci să se ferească 
de rău? Când omul a ajuns în acest punct, poate El atunci să se supună suveranității și 
rânduielii lui Dumnezeu? Este atunci omul în postura de a se supune autorităţii lui 
Dumnezeu? Când oameni ca lov sau ca Petru ajung la capătul drumului lor, când se 
poate considera că viaţa lor a ajuns la maturitate, când au o înțelegere reală a lui 
Dumnezeu - atunci, poate încă Satana să-i îndepărteze? Atunci, poate încă el să-i 
ocupe? Mai poate să-i posede cu forța? (Nu.) Așadar, ce fel de persoană este aceasta? 
Este cineva care a fost complet câștigat de Dumnezeu? (Da.) La acest nivel de 
înțelegere, cum vedeţi acest tip de persoană care a fost complet câștigată de 
Dumnezeu? Din perspectiva lui Dumnezeu, în aceste împrejurări, El a ocupat deja inima 
acestei persoane. Dar ce simte aceasta? Oare cuvântul, autoritatea și calea lui 
Dumnezeu devin viaţă în om, apoi această viață ocupă întreaga lui ființă, făcând ceea 
ce trăiește omul, precum și esenţa lui potrivită pentru a-L mulţumi pe El? Din perspectiva 
lui Dumnezeu, inima omenirii este, în acest moment, ocupată de către EI? (Da.) Cum 
înțelegeți acum acest nivel de semnificaţie? Duhul lui Dumnezeu este cel care te ocupă? 
(Nu, este cuvântul lui Dumnezeu cel care ne ocupă.) Sunt calea și cuvântul lui 
Dumnezeu care au devenit viața ta și este adevărul care a devenit viața ta. În acest 
moment, omul are atunci viața care vine de la Dumnezeu, dar nu putem spune că 
această viaţă este a lui Dumnezeu. Cu alte cuvinte, nu putem spune că viaţa în care ar 
trebui să aibă originea cuvântul lui Dumnezeu este viaţa lui Dumnezeu. Deci, indiferent 
de cât timp omul Îl urmează pe Dumnezeu, indiferent de câte cuvinte obține de la El, 
omul nu poate deveni niciodată Dumnezeu. Chiar dacă, într-o zi, El a spus: „Am ocupat 

inima ta, acum tu Îmi posezi viața”, ai simţi atunci că ești Dumnezeu? (Nu.) Atunci, ce ai 
deveni? Nu ai avea o ascultare absolută fată de Dumnezeu? Nu ar fi inima ta plină de 
viața pe care ţi-a dăruit-o El? Ar fi o manifestare foarte normală a ceea ce se întâmplă 
când Dumnezeu ocupă inima omului. Acesta este un fapt. Așadar, privind din acest 
punct, poate omul să devină Dumnezeu? Când omul este capabil să trăiască realitatea 
cuvintelor lui Dumnezeu și devine o persoană care se teme de Dumnezeu și se ferește 
de rău, poate el să aibă atunci esenţa vieţii lui Dumnezeu și sfințenia Lui? Categoric, nu. 
Indiferent ce se întâmplă, omul este încă om, atunci când totul este spus și făcut. Tu ești 
o fiinţă a creaţiei; când ai primit de la Dumnezeu cuvântul și calea Lui, ai doar viața care 
vine din cuvintele Sale, devii cineva care este lăudat de Dumnezeu, dar nu vei avea 
niciodată esenţa vieții Lui, cu atât mai puţin sfinţenia Sa. 

Acum vom reveni la subiectul pe care tocmai l-am discutat. În timpul discuţiei, v-am 
adresat o întrebare — este Avraam sfânt? Este lov sfânt? (Nu.) Această sfințenie 
reprezintă esenţa și firea lui Dumnezeu, iar omul este imperfect. Omul nu are esenţa 
sau firea lui Dumnezeu. Chiar și după ce omul a experimentat toate cuvintele lui 
Dumnezeu şi s-a înzestrat cu realitatea lor, tot nu poate avea niciodată esenţa sfântă a 
lui Dumnezeu; omul este om. Înțelegi, nu? Așadar, care este înțelegerea ta acum în 
legătură cu această sintagmă: „Dumnezeu ocupă inima omului”? (Cuvintele, calea și 
adevărul lui Dumnezeu sunt cele care devin viața omului.) Aţi memorat aceste cuvinte. 
Sper că veţi avea o înțelegere mai profundă. Unii oameni pot întreba: „De ce spuneţi că 
mesagerii și îngerii lui Dumnezeu nu sunt sfinți?” Ce gândiţi în legătură cu această 
întrebare? Poate că nu aţi luat-o în considerare înainte. Voi folosi un exemplu simplu: 
Când pornești un robot, acesta poate atât să danseze, cât și să vorbească, iar tu poți 
înțelege ceea ce spune. Poţi să-l numești drăguţ și vioi, însă acesta nu va înțelege pentru 
că nu are viaţă. Când îi oprești sursa de alimentare, mai poate el să se miște? Când 
acest robot este activat, poţi vedea că este vioi și drăguţ. Îi faci o evaluare, fie ea 
esențială sau superficială, însă, oricare ar fi situaţia, vezi că se mișcă. Dar când îi oprești 
sursa de alimentare, vezi vreun fel de personalitate în el? Vezi că are vreun fel de 
esenţă? Înțelegi semnificaţia a ceea ce spun? Adică, chiar dacă acest robot se poate 
mișca și opri, tu nu l-ai putea descrie niciodată ca având vreun fel de esenţă. Nu este 
acesta un fapt? Acum, nu vom mai vorbi despre asta. Este suficient pentru voi să aveți 
o înțelegere generală a semnificației. Să ne terminăm părtășia aici. La revedere! 


17 decembrie 2013 

Dumnezeu Însuși, Unicul V 
Sfinţenia lui Dumnezeu (II) 


Fraţi și surori, haideţi să cântăm un imn astăzi. Găsiţi unul care vă place și pe care 
îl cântaţi adesea. (Vom cânta imnul nr. 760 din cuvintele lui Dumnezeu, „Iubire pură fără 
pată”. ) 

1 „lubirea” se referă la o emoție care este pură și fără cusur, în care îţi foloseşti 
inima pentru a iubi, a simţi și a fi grijuliu. În iubire, nu există niciun fel de condiţii, 
obstacole și distanţe. În iubire, nu există nicio bănuială, nicio înșelăciune și nicio viclenie. 
În iubire, nu există niciun comerţ și nimic necurat. Dacă iubești, atunci nu vei înșela, nu 
te vei plânge, nu vei trăda, nu te vei răzvrăti, nu vei pretinde și nu vei căuta să câștigi 
ceva sau să obţii o anumită sumă. 

2 „lubirea” se referă la o emoție care este pură și fără cusur, în care îţi folosești 
inima pentru a iubi, a simţi și a fi grijuliu. În iubire, nu există niciun fel de condiţii, 
obstacole și distanţe. În iubire, nu există nicio bănuială, nicio înșelăciune și nicio viclenie. 
În iubire, nu există niciun comerţ și nimic necurat. Dacă iubești, atunci te vei dedica cu 
bucurie, vei îndura greutăţi cu bucurie, vei fi compatibil cu Mine, vei renunţa la tot ce ai 
pentru Mine, vei renunţa la familia ta, la viitorul tău, la tinereţea și căsnicia ta. În caz 
contrar, iubirea ta nu ar fi deloc iubire, ci înșelăciune și trădare! 

— Urmati Mielul și cântaţi cântări noi 


Imnul acesta a fost o alegere bună. Vă place tuturor să-l cântați? Ce simtțiți după ce 
îl cântaţi? Puteţi simţi acest fel de iubire înlăuntrul vostru? (Nu încă.) Care dintre 
cuvintele sale te impresionează cel mai profund? (În iubire, nu există niciun fel de 
condiții, obstacole și distanţe. În iubire, nu există nicio bănuială, nicio înșelăciune și nicio 
viclenie. În iubire, nu există niciun comerţ și nimic necurat. În iubire, nu există nicio 
învoială și nimic necurat. Dar, înlăuntrul meu, văd încă multă necurăţie, și multe părți din 
mine care încearcă să facă înțelegeri cu Dumnezeu. Într-adevăr nu am atins un tip de 
iubire care este pură și fără cusur.) Dacă nu ai atins o iubire pură fără cusur, atunci care 
este gradul iubirii tale? (Sunt doar în stadiul în care sunt dispus să caut, în care tânjesc.) 
Ce grad ai atins, bazându-te pe statura ta și vorbind din experiența personală? Ai 
înșelăciune? Ai plângeri? Ai cerinţe în inima ta? Există lucruri pe care le vrei și le dorești 
de la Dumnezeu? (Da, am aceste lucruri întinate înlăuntrul meu.) În ce împrejurări apar? 
(Când situaţia pe care Dumnezeu a stabilit-o pentru mine nu se potrivește cu noțiunile 
mele sau când dorinţele mele nu au fost îndeplinite: în astfel de momente, dezvălui acest 
fel de fire stricată.) Și voi, fraţi și surori care veniți din Taiwan, cântaţi adesea acest imn? 
Puteţi să vorbiţi un pic despre cum înţelegeți „Iubire pură fără pată”? De ce defineşte 
Dumnezeu iubirea în acest fel? (Îmi place foarte mult acest imn pentru că din el pot să 
văd că această iubire este una completă. Totuși, simt că mai am încă multă cale până 
să îndeplinesc acest standard și că sunt încă foarte departe de a obţine iubirea 

adevărată. Există câteva lucruri în care am reușit să avansez și să cooperez, și pot să 
conlucrez cu Dumnezeu prin puterea pe care mi-o dau cuvintele Lui și prin rugăciune. 
Cu toate acestea, când mă confrunt cu anumite încercări sau dezvăluiri, simt că nu am 
un viitor sau un destin, că nu am o destinaţie. În astfel de momente, mă simt foarte slab, 
iar chestiunea aceasta mă tulbură adeseori.) În cele din urmă, la ce te referi când spui 
„viitor și destin”? Te referi la ceva anume? Este o imagine sau ceva ce ţi-ai închipuit sau 
viitorul și destinul tău sunt un lucru pe care chiar poți să-l vezi? Este un obiect real? 
Vreau ca fiecare dintre voi să se gândească la asta: la ce se referă preocuparea pe care 
o aveţi pentru viitorul și destinul propriu? (Se referă la a putea fi mântuită astfel încât să 
pot supravieţui.) Voi, ceilalţi frați și surori, vorbiţi și voi un pic despre cum înțelegeţi „Iubire 
pură fără pată”. (Când o persoană o are, din sinele propriu nu vine nicio necurăţie, iar 
aceasta nu este controlată de viitorul și destinul său. Indiferent de modul în care Se 
comportă Dumnezeu cu ei, aceștia sunt capabili să se supună pe deplin lucrării și 
orchestrărilor Lui și să-L urmeze chiar până la sfârșit. Numai acest fel de iubire pentru 
Dumnezeu este iubire pură și neîntinată. Comparându-mă cu aceasta, am descoperit 
că, deși pare că m-am sacrificat sau am renunţat la anumite lucruri, în ultimii câţiva ani 
de credință în Dumnezeu, nu am putut să-mi dăruiesc Lui, cu adevărat, inima. Când 
Dumnezeu mă demască, simt că nu pot fi mântuit și trăiesc într-o stare negativă. Văd că 
îmi îndeplinesc datoria, dar, în același timp, încerc să mă târguiesc cu Dumnezeu și nu 
pot să-L iubesc cu toată inima și mă gândesc mereu la destinația mea, la viitorul și 
destinul meu.) Se pare că aţi dobândit o oarecare înțelegere a acestui imn și aţi făcut 
unele legături între acesta și experienţele voastre actuale. Totuși, acceptați într-un grad 
diferit fiecare frază din imnul „Iubire pură fără pată”. Unii oameni cred că are legătură cu 
bunăvoința, alți oameni caută să renunţe la viitorul lor, alţii, să renunţe la familiile lor, iar 
unii nu caută să primească nimic. Totuși, alții își impun să nu aibă nicio înșelăciune, nicio 
plângere și să nu se răzvrătească împotriva lui Dumnezeu. De ce ar vrea El să sugereze 
acest tip de iubire și să ceară ca oamenii să-L iubească astfel? Este acesta un tip de 
iubire pe care îl pot obține oamenii? Adică, sunt oamenii capabili să iubească astfel? 
Oamenii pot vedea că nu sunt în stare, pentru că nu au niciun strop din acest tip de 
iubire. Când oamenii nu au și nu cunosc iubirea în esenţă, Dumnezeu rostește aceste 
cuvinte, care lor nu le sunt familiare. Întrucât oamenii trăiesc în această lume și într-o 
fire coruptă, dacă ei ar avea sau ar putea să aibă acest fel de iubire, o iubire care nu 
cere și nu solicită nimic, o iubire căreia să fie dispuși să i se dăruiască și pentru care să 
îndure suferințe și să renunte la tot ce au, ce ar crede alţii despre cineva care are acest 
tip de iubire? Nu ar fi aceea o persoană desăvârșită? (Ba da.) Există o astfel de persoană 
desăvârșită în această lume? Acest tip de persoană nu există în această lume. Lucrul 
acesta e categoric. Nu-i așa? Prin urmare, unii oameni, prin experienţele lor, investesc 
un mare efort pentru a se compara cu aceste cuvinte. Se ocupă de ei înșiși, se 
înfrânează și chiar se leapădă de ei înșiși în mod constant: îndură suferinţe și se forțează 
să renunţe la noţiunile lor. Renunţă la răzvrătirea și dorinţele și nevoile lor. Dar, în cele 

din urmă, tot nu pot să se ridice la înălțimea acelor cuvinte. De ce se întâmplă acest 
lucru? Dumnezeu spune aceste lucruri ca să le ofere oamenilor un standard de urmat, 
astfel încât oamenii să cunoască nivelul pe care li-l cere Dumnezeu. Dar spune El 
vreodată că oamenii trebuie să obţină acest lucru imediat? Spune El vreodată cât timp 
au oamenii să realizeze acest lucru? (Nu.) Spune Dumnezeu vreodată că oamenii 
trebuie să-L iubească în felul acesta? Spune asta acest pasaj din text? Nu, nu spune. 
Dumnezeu doar le spune oamenilor despre iubirea la care S-a referit. Cât despre putinţa 
sau neputința oamenilor de a-L iubi astfel pe Dumnezeu, care sunt cerințele Lui de la 
oameni? Nu este necesar să le atingi deodată, deoarece lucrul acesta ar depăși 
abilităţile oamenilor. V-aţi gândit vreodată ce fel de condiţii trebuie să îndeplinească 
oamenii pentru a iubi în acest fel? Dacă oamenii citesc frecvent aceste cuvinte, vor avea 
această iubire încetul cu încetul? (Nu.) Atunci, care sunt condiţiile? În primul rând, cum 
pot fi eliberaţi oamenii de bănuielile legate de Dumnezeu? (Numai oamenii cinstiți pot 
realiza acest lucru.) Dar cum rămâne cu eliberarea de înșelăciune? (De asemenea, ei 
trebuie să fie oameni cinstiţi.) Și cum rămâne cu a fi o persoană care nu se târguiește 
cu Dumnezeu? Şi lucrul acela înseamnă să fii o persoană cinstită. Ce spui despre 
eliberarea de viclenie? Ce înseamnă când se spune că nu există nicio alegere în iubire? 
Înseamnă toate aceste lucruri a fi o persoană cinstită? Aici, există o mulţime de detalii. 
Ce dovedește faptul că Dumnezeu poate să vorbească despre acest fel de iubire și să- 
| definească astfel? Putem spune că Dumnezeu are acest tip de iubire? (Da.) Unde 
vedeţi lucrul acesta? (În iubirea pe care El o are pentru om.) Este condiționată Lui față 
de om? Există bariere sau distanţă între Dumnezeu și om? Este oare El bănuitor în 
privința omului? (Nu.) Dumnezeu îl observă și-l înțelege pe om; îl înțelege cu adevărat. 
Este El înșelător față de om? (Nu.) Oare și inima sau esenţa lui Dumnezeu ar putea fi 
atât de desăvârșite de vreme ce El vorbeşte atât de perfect despre această iubire? (Da.) 
Sunt, fără îndoială; când experienţa oamenilor a atins un anumit punct, ei pot să simtă 
asta. Oare oamenii au descris vreodată iubirea în acest fel? În ce condiţii a definit omul 
iubirea? Cum vorbeşte el despre aceasta? Oare nu vorbește omul despre iubire 
referindu-se la a dărui sau a oferi? (Ba da.) Această definiţie a iubirii este simplistă; este 
lipsită de esenţă. 

Definirea iubirii de către Dumnezeu și modul în care vorbește Dumnezeu despre 
iubire au legătură cu un aspect al esenței Lui, dar care e acesta? Ultima oară am avut 
părtășie despre un subiect foarte important, pe care oamenii l-au discutat adeseori 
înainte. Subiectul acesta este un cuvânt despre care se vorbește adeseori în cursul 
credinței în Dumnezeu și, totuși, unul cărora tuturor li se pare atât familiar, cât și 
necunoscut. De ce spun acest lucru? Este un cuvânt care vine din limbajele oamenilor; 
totuși, printre oameni, definiţia lui este deopotrivă distinctă și nedeslușită. Care este 
acest cuvânt? (Sfințenie.) Sfinţenia: acesta a fost ultimul nostru subiect despre care 
am avut părtășie. Am comunicat despre o parte a acestui subiect. Din ultima noastră 
părtășie, a dobândit toată lumea o nouă înţelegere despre esenţa sfințeniei lui 

Dumnezeu? Ce aspecte ale acestei înțelegeri vi se par cu totul noi? Adică, ce anume 
din această înțelegere sau din acele cuvinte v-a făcut să simtiti că înțelegerea voastră 
despre sfințenia lui Dumnezeu a fost altfel sau diferită de sfințenia lui Dumnezeu 
despre care v-am vorbit în timpul părtășiei? Aveţi vreo părere în legătură cu asta? 
(Dumnezeu spune ceea ce simte în inima Lui. Cuvintele Sale nu sunt întinate. Aceasta 
este o manifestare a unui aspect al sfințeniei.) (Există sfințenie și când Dumnezeu 
este mânios față de om; mânia Lui este fără cusur.) (În ceea ce privește sfințenia Lui, 
înțeleg că în firea Sa dreaptă există atât mânia, cât și mila Lui. Acest lucru a avut o 
impresie foarte puternică asupra mea. În părtășia noastră de ultima dată, s-a 
menţionat și că firea dreaptă a lui Dumnezeu este unică — în trecut, nu am înţeles 
lucrul acesta. Doar după ce am auzit părtășia pe care a avut-o Dumnezeu, am înțeles 
că mânia lui Dumnezeu e diferită de furia omenească. Mânia lui Dumnezeu e un lucru 
pozitiv și este principială; se produce datorită esenței inerente a lui Dumnezeu. El 
vede ceva negativ și, astfel, Își eliberează mânia. Acesta este un lucru pe care nu îl 
are nicio ființă creată.) Subiectul nostru de astăzi este sfințenia lui Dumnezeu. Toţi 
oamenii au auzit și învățat ceva despre firea dreaptă a lui Dumnezeu. În plus, mulţi 
oameni adeseori vorbesc despre sfințenia lui Dumnezeu și despre firea Sa dreaptă în 
același timp; ei spun că firea dreaptă a lui Dumnezeu este sfântă. Cuvântul „sfânt” 
este cu siguranţă cunoscut tuturor — e un cuvânt folosit în mod obișnuit. Dar, cu privire 
la semnificaţiile acestui cuvânt, ce manifestări ale sfințeniei lui Dumnezeu sunt 
capabili oamenii să vadă? Ce pot recunoaște oamenii din ce a dezvăluit El? Mi-e 
teamă că este ceva ce nu nimeni nu știe. Firea lui Dumnezeu este dreaptă, dar apoi, 
dacă iei firea Sa dreaptă și spui că este sfântă, lucrul acesta pare cam vag, puțin 
deformat; de ce este astfel? Spui că firea Lui este dreaptă sau că este sfântă, deci, în 
inima voastră, cum caracterizați sfințenia Sa, cum o înţelegeţi? Adică, din ce a 
dezvăluit Dumnezeu sau din ceea ce are și este El, ce anume vor recunoaște oamenii 
ca fiind sfânt? Te-ai mai gândit la asta până acum? Ceea ce am văzut este că oamenii 
adesea vin cu cuvinte utilizate în mod obișnuit sau au expresii care sunt rostite în mod 
repetat, totuși, ei nici măcar nu știu ce spun. Acela este doar modul în care toată 
lumea o spune, iar ei o spun în mod obișnuit, astfel că devine un termen stabilit pentru 
aceștia. Totuși, dacă ar fi să cerceteze și să studieze cu adevărat detaliile, ar afla că 
nu știu care este înțelesul real sau la ce se referă. Ca și în cazul cuvântului „sfânt”, 
nimeni nu știe exact la ce aspect al esenței lui Dumnezeu se face referire atunci când 
vorbește despre sfințenia Sa și nimeni nu ştie cum să reconcilieze cuvântul „sfânt” cu 
Dumnezeu. Oamenii sunt confuzi în inimile lor și modul în care recunosc sfințenia Lui 
este vag și neclar. În ceea ce privește modul în care Dumnezeu este sfânt, nimeni nu 
este destul de lămurit. Astăzi, vom avea părtășie pe această temă pentru a reconcilia 
cuvântul „sfânt” cu Dumnezeu, astfel încât oamenii să poată vedea conţinutul real al 
esenței sfințeniei Lui. Acest lucru îi va împiedica pe unii oameni să folosească în mod 
obișnuit și cu nepăsare acest cuvânt și să spună lucruri la întâmplare, atunci când nu 

știu ce înseamnă sau dacă acestea sunt corecte și exacte. Oamenii au vorbit așa 
dintotdeauna; tu l-ai spus, eu l-am spus și, astfel, a devenit un obicei de exprimare. 
Acest lucru întinează în mod necugetat un astfel de termen. 

La prima vedere, cuvântul „sfânt” pare foarte ușor de înţeles, nu? Cel puţin, oamenii 
cred că „sfânt' înseamnă curat, imaculat, sacru și pur. Există, de asemenea, cei care 
asociază „sfințenia” cu „iubirea” în imnul „lubire pură fără pată”, pe care tocmai l-am 
cântat. Este corect; aceasta este o parte a cuvântului „sfânt. lubirea lui Dumnezeu face 
parte din esenţa Lui, dar nu este totalitatea ei. Totuși, în noţiunile oamenilor, ei văd 
cuvântul și tind să-l asocieze cu lucruri pe care ei înșiși le consideră pure și curate sau 
cu lucruri pe care ei, personal, le consideră ca fiind imaculate sau nepătate. De exemplu, 
unii oameni au spus că floarea de lotus este curată și că înflorește fără pată din noroi. 
Așadar, oamenii au început să folosească cuvântul „sfânt” pentru floarea de lotus. Unii 
oameni văd poveștile de iubire fabricate de alţii ca sfinte sau s-ar putea să vadă niște 
personaje ficționale, care inspiră venerație ca fiind sfinte. În plus, unii îi consideră pe 
oamenii din Biblie sau pe alţii consemnați în cărțile spirituale — cum ar fi sfinţii, apostolii 
sau alţii care L-au urmat cândva pe Dumnezeu în timp ce-Și făcea lucrarea — ca având 
experienţe spirituale sfinte. Acestea toate sunt lucruri imaginate de oameni; sunt noțiuni 
pe care le au oamenii. De ce există oameni care au asemenea noţiuni? Motivul este 
foarte simplu: este pentru că oamenii trăiesc în sânul firii corupte și locuiesc într-o lume 
a răului și a mizeriei. Tot ceea ce ei văd, tot ceea ce ating, tot ceea ce experimentează 
este răul și corupția Satanei, precum și uneltirile, conflictele interne și războiul care apar 
între oameni sub influența acestuia. De aceea, chiar atunci când Dumnezeu Își 
realizează lucrarea în oameni și chiar atunci când le vorbește și Își dezvăluie firea și 
esenţa, ei nu sunt în stare să cunoască sau să vadă sfințenia și esența Sa. Oamenii 
spun adesea că Dumnezeu este sfânt, dar le lipsește înțelegerea adevărată; ei spun 
doar cuvinte goale. Pentru că oamenii trăiesc în mijlocul mizeriei și al corupției și sunt în 
sfera Satanei și nu văd lumina, nu ştiu nimic despre lucrurile pozitive și, în plus, nu 
cunosc adevărul, nimeni nu știe cu adevărat ce înseamnă „sfânt. Așadar, există oare 
lucruri sfinte sau oameni sfinţi în această umanitate coruptă? Putem spune cu 
certitudine: nu există, pentru că numai esenţa lui Dumnezeu este sfântă. 

Ultima oară, am avut părtășie despre un aspect al sfințeniei esenței lui Dumnezeu. 
Lucrul acesta le-a oferit oamenilor o oarecare inspiraţie ca să cunoască sfințenia lui 
Dumnezeu, dar nu este destul. Nu le poate permite suficient oamenilor să cunoască pe 
deplin sfințenia lui Dumnezeu și nici să înţeleagă că aceasta este unică. Mai mult, nu le 
poate permite suficient oamenilor să înțeleagă adevăratul sens al sfințeniei care e pe 
deplin întrupată în Dumnezeu. Prin urmare, este necesar să continuăm părtășia noastră 
pe acest subiect. Ultima dată, părtășia noastră a abordat trei subiecte, așa că ar trebui 
să discutăm acum despre al patrulea. Vom începe prin a citi din Scripturi. 

Ispita Satanei 


Matei 4:1-4 Atunci Isus a fost dus de Duhul în pustie, ca să fie ispitit de diavolul. Isus a 
postit timp de patruzeci de zile și patruzeci de nopți și apoi a flămânzit. Atunci ispititorul s-a 
apropiat de El și l-a zis: „Dacă ești Fiul lui Dumnezeu, poruncește ca aceste pietre să devină 
pâini!” Însă Isus i-a răspuns: „Este scris: «Omul nu trăiește numai cu pâine, ci cu orice cuvânt 
care iese din gura lui Dumnezeu»”. 


Acestea sunt cuvintele cu care diavolul a încercat prima dată să-L ispitească pe 
Domnul Isus. Care este conținutul a ceea ce a spus diavolul? („Dacă ești Fiul lui 
Dumnezeu, poruncește ca aceste pietre să devină pâini!”) Aceste cuvinte pe care le-a 
spus diavolul sunt destul de simple, dar există vreo problemă cu esenţa lor? Diavolul a 
spus: „Dacă ești Fiul lui Dumnezeu”, dar, în inima lui, a știut sau nu că Isus era Fiul lui 
Dumnezeu? A știut sau nu că El era Hristos? (A știut.) Atunci de ce a spus „Dacă ești”? 
(Încerca să-L ispitească pe Dumnezeu.) Dar cu ce scop a spus asta? Satana a spus: 
„Dacă ești Fiul lui Dumnezeu”. În inima lui, știa că Isus Hristos era Fiul lui Dumnezeu, 
acest lucru era foarte clar în inima sa, dar, în ciuda faptului că știa, | s-a supus și | s-a 
închinat Lui? (Nu.) Ce a vrut el să facă? A vrut să folosească această metodă și aceste 
cuvinte pentru a-L mânia pe Domnul Isus, iar apoi a-L ademeni să acţioneze conform 
intențiilor lui. Nu acesta e înțelesul din spatele cuvintelor diavolului? În inima lui, Satana 
știa cu claritate că Acesta era Domnul Isus Hristos, dar tot a spus aceste cuvinte. Nu 
este aceasta natura Satanei? Care este natura lui? (Să fie viclean, malefic și să nu aibă 
niciun respect față de Dumnezeu.) Ce consecinţe ar decurge din lipsa de respect față 
de Dumnezeu. Care este lucrul negativ pe care l-a făcut Satana aici? Oare n-a vrut să- 
L atace pe Dumnezeu? A vrut să folosească această metodă pentru a-L ataca și a spus: 
„Dacă ești Fiul lui Dumnezeu, poruncește ca aceste pietre să devină pâini”; nu este 
aceasta intenţia rea a Satanei? Ce a încercat el cu adevărat să facă? Scopul său este 
foarte evident: încerca să folosească această metodă pentru a nega poziţia și identitatea 
Domnului Isus Hristos. Ceea ce Satana a vrut să spună prin aceste cuvinte este: „Dacă 
Tu ești Fiul lui Dumnezeu, prefă aceste pietre în pâine. Dacă nu poţi s-o faci, atunci Tu 
nu ești Fiul Lui și deci nu ar trebui să-Ți mai faci lucrarea”. Nu-i așa? Voia să folosească 
această metodă pentru a-L ataca pe Dumnezeu, voia să-l desființeze și să-l distrugă 
lucrarea; aceasta este reavoința Satanei. Răutatea lui este o expresie firească a naturii 
acestuia. Chiar dacă știa că Domnul Isus Hristos era Fiul lui Dumnezeu, chiar întruparea 
lui Dumnezeu Însuși, nu se putea abţine să nu facă un asemenea lucru, să-L urmărească 
îndeaproape, să-L atace cu îndârjire și să se străduiască din răsputeri să întrerupă și să 
saboteze lucrarea lui Dumnezeu. 

Acum, haideţi să analizăm această expresie pe care a rostit-o Satana: „Poruncește 
ca aceste pietre să devină pâini!” Să transforme pietrele în pâine — înseamnă aceasta 
ceva? Dacă există hrană, de ce să n-o mănânci? De ce este necesar să transformi 
pietrele în hrană? Se poate spune că aici nu există niciun înțeles? Deși postea în acel 


332 


moment, oare Domnul Isus avea cu siguranţă ce să mănânce? (Avea.) Deci, aici putem 
să vedem raționalitatea cuvintelor Satanei. Din toată perfidia și răutatea Satanei, tot îi 
putem vedea iraționalitatea și absurditatea. Satana face o serie de lucruri prin care poți 
să-i vezi natura răutăcioasă; poţi să-l vezi făcând lucruri care sabotează lucrarea lui 
Dumnezeu și, văzând asta, simţi că este plin de ură și exasperant. Dar, pe de altă parte, 
nu vezi o natură copilărească și ridicolă în spatele cuvintelor și acțiunilor sale? Aceasta 
este o revelaţie despre natura Satanei; întrucât are o astfel de natură, va face un astfel 
de lucru. Astăzi, pentru oameni, aceste cuvinte ale Satanei sunt absurde și ridicole. Dar 
Satana poate, într-adevăr, să rostească astfel de cuvinte. Putem spune că este ignorant 
și absurd? Răutatea Satanei este pretutindeni și este dezvăluită în mod constant. Și cum 
i-a răspuns Domnul Isus? („Omul nu trăiește numai cu pâine, ci cu orice cuvânt care 
iese din gura lui Dumnezeu.”) Au aceste cuvinte vreo putere? (Da, au.) De ce spunem 
că au putere? Deoarece aceste cuvinte sunt adevărul. Așadar, omul trăiește numai cu 
pâine? Domnul Isus a postit timp de patruzeci de zile și nopţi. A murit de foame? El n-a 
murit de foame, așa că Satana L-a abordat, îndemnându-L să transforme pietrele în 
hrană, spunând lucruri precum: „Dacă transformi pietrele în hrană, oare nu vei avea ce 
mânca? Deci, atunci, nu va mai trebui să postești, nu va trebui să flămânzești?” Dar 
Domnul Isus a spus: „Omul nu trăiește numai cu pâine”, ceea ce înseamnă că, deși omul 
trăiește într-un corp fizic, nu mâncarea îi permite corpului său fizic să trăiască și să 
respire, ci fiecare cuvânt rostit de gura lui Dumnezeu. Pe de-o parte, aceste cuvinte sunt 
adevăr; le oferă oamenilor credinţă, făcând-i să creadă că pot să depindă de Dumnezeu 
și că El este adevăr. Pe de altă parte, există un aspect practic al acestor cuvinte? Oare 
Domnul Isus nu era încă prezent, încă viu după ce a postit timp de patruzeci de zile și 
nopţi? Nu este acesta un exemplu adevărat? El n-a mâncat niciun fel de hrană timp de 
patruzeci de zile și nopți și, totuși, era încă în viață. Aceasta este dovada puternică ce 
confirmă adevărul cuvintelor Sale. Aceste cuvinte sunt simple, dar pentru Domnul Isus, 
le-a rostit El doar când Satana L-a ispitit, sau erau deja în mod firesc o parte din El? 
Altfel spus, Dumnezeu este adevărul și Dumnezeu este viața, dar au fost adevărul și 
viața Sa o adăugire ulterioară? S-au născut din experiență? Nu, sunt înnăscute în 
Dumnezeu. Adică adevărul și viața sunt esenţa Sa. Orice | S-ar întâmpla, tot ceea ce 
dezvăluie El este adevărul. Acest adevăr, aceste cuvinte — indiferent dacă discursul Său 
este lung sau scurt — pot să-i permită omului să trăiască și-i dau viaţă; ele le pot permite 
oamenilor să găsească adevărul și limpezimea despre calea vieții umane și să le permită 
să aibă credinţă în Dumnezeu. Altfel spus, izvorul folosirii de către Dumnezeu a acestor 
cuvinte este pozitiv. Deci, putem spune că acest lucru pozitiv este sfânt? (Da.) Acele 
cuvinte ale Satanei vin din natura lui. El își dezvăluie natura rea și malițioasă pretutindeni 
și în mod constant. Așadar, face Satana aceste dezvăluiri în mod natural? Oare îi ordonă 
cineva să facă asta? Îl ajută cineva? Îl constrânge cineva? Nu. El face toate aceste 
dezvăluiri din proprie iniţiativă. Aceasta este natura diabolică a Satanei. Orice și oricum 
face Dumnezeu, Satana Îl urmează imediat. Esenţa și adevărata natură a acestor lucruri 

pe care le spune și le face Satana sunt esenţa lui — o esenţă diabolică și răutăcioasă. 
Acum, citind mai departe, ce a mai spus Satana? Haideţi să citim. 


Matei 4:5-7 Atunci diavolul L-a dus în sfânta cetate, L-a pus să stea pe streașina Templului 
și l-a zis: „Dacă ești Fiul lui Dumnezeu, aruncă-Te jos, căci este scris: «El le va porunci îngerilor 
Săi cu privire la Tine» și «Ei Te vor purta pe braţele lor, ca nu cumva să-Ți lovești piciorul de 
vreo piatră!»” Isus i-a răspuns: „De asemenea este scris: «Să nu-L ispitești pe Domnul, 
Dumnezeul tău!»” 


Să lămurim mai întâi cuvintele pe care le-a rostit Satana. El a spus: „Dacă ești Fiul 
lui Dumnezeu, aruncă-Te jos”, iar apoi a citat din Scripturi: „EI le va porunci îngerilor Săi 
cu privire la Tine” și „Ei Te vor purta pe braţele lor, ca nu cumva să-Ți lovești piciorul de 
vreo piatră!” Cum te simţi când auzi cuvintele Satanei? Nu sunt foarte copilărești? Sunt 
copilărești, absurde și dezgustătoare. De ce spun aceasta? Satana face deseori lucruri 
nebunești și se crede foarte inteligent. Citează deseori Scripturile — chiar cuvintele rostite 
de Dumnezeu -— încercând să întoarcă aceste cuvinte împotriva Lui pentru a-L ataca și 
a-L ispiti, în încercarea de a-și atinge obiectivul, acela de a sabota planul lucrării lui 
Dumnezeu. Poţi să vezi ceva în aceste cuvinte rostite de Satana? (Satana nutrește 
intenţii diabolice.) În tot ceea ce face, Satana caută mereu să ispitească omenirea. 
Satana nu vorbește direct, ci pe ocolite, folosind ispita, înșelăciunea și seductia. Satana 
abordează ispitirea lui Dumnezeu de parcă El ar fi un om obișnuit, crezând că Dumnezeu 
este și neștiutor, nesăbuit, și incapabil să distingă limpede lucrurile așa cum sunt, tot așa 
cum nici omul nu poate să o facă. Satana crede că atât Dumnezeu, cât și omul, nu pot 
să-i înțeleagă esenţa, înșelăciunea și intenţia sinistră. Oare nu acest lucru este nebunia 
Satanei? Mai mult, Satana citează fățiș Scripturile, crezând că dacă face acest lucru este 
credibil și că tu nu vei fi în măsură să identifici defectele cuvintelor sale sau să eviţi să fii 
păcălit. Nu sunt acestea absurditatea și imaturitatea Satanei? Este exact ca atunci când 
oamenii răspândesc Evanghelia și Îi sunt martori lui Dumnezeu: oare necredincioșii nu 
vor spune uneori ceva asemănător cu ceea ce a spus Satana? l-aţi auzit pe oameni 
spunând ceva asemănător? Cum te simţi când auzi astfel de lucruri? Eşti dezgustat? 
(Da.) Când te simţi dezgustat, simţi și aversiune și ură? Când ai aceste sentimente, ești 
în stare să recunoști că Satana și firea coruptă pe care el o prelucrează în om sunt rele? 
În inima ta, înţelegi vreodată că „Atunci când Satana vorbește, o face ca să atace și să 
ispitească; cuvintele Satanei sunt absurde, ridicole, imature și dezgustătoare; cu toate 
acestea, Dumnezeu nu ar vorbi și nu ar lucra niciodată astfel și nu e adevărat că nu a 
procedat niciodată așa”? Bineînţeles, în această situație, oamenii pot doar întrucâtva să 
o simtă și rămân incapabili de a înțelege sfințenia lui Dumnezeu. Cu statura voastră 
actuală, simţiți doar că „Tot ceea ce spune Dumnezeu este adevărul, este folositor pentru 
noi și trebuie să-l acceptăm”. Indiferent dacă sunteţi sau nu în stare să acceptaţi acest 
lucru, spuneţi fără excepţie că vorbele lui Dumnezeu sunt adevăr și că Dumnezeu este 
adevăr, dar nu știți că adevărul este sfânt în sine și că Dumnezeu este sfânt. 


334 


Deci, care a fost răspunsul lui Isus la aceste cuvinte ale Satanei? Isus i-a răspuns: 
„De asemenea este scris: «Să nu-L ispitești pe Domnul, Dumnezeul tău!»” Există adevăr 
în aceste cuvinte pe care le-a spus Isus? Categoric există adevăr în ele. În aparenţă, 
aceste cuvinte sunt o poruncă pe care s-o urmeze oamenii, o frază simplă, dar, totuși, 
atât omul, cât și Satana, au ofensat adesea aceste cuvinte. Deci, Domnul Isus i-a spus 
Satanei „Să nu-L ispitești pe Domnul, Dumnezeul tău”, pentru că asta făcea deseori 
Satana, străduindu-se din răsputeri în privința asta. Se poate chiar spune că Satana a 
făcut-o cu neobrăzare și fără rușine. Este în natura și esența Satanei să nu se teamă de 
Dumnezeu și să nu-L respecte în inima sa. Chiar și atunci când Satana era alături de 
Dumnezeu și putea să-L vadă, nu se putea abțţine să nu-L ispitească. De aceea, Domnul 
Isus i-a spus Satanei: „Să nu-L ispitești pe Domnul, Dumnezeul tău”. Acestea sunt 
cuvinte pe care Dumnezeu i le-a spus adesea Satanei. Așadar, este potrivit ca această 
expresie să fie folosită și astăzi? (Da, pentru că de multe ori și noi Îl ispitim pe 
Dumnezeu.) De ce ÎI ispitesc oamenii deseori pe Dumnezeu? Să fie din cauză că 
oamenii sunt plini de fire satanică stricată? (Da.) Așadar, sunt cuvintele Satanei mai 
presus de ce spun oamenii adesea? Şi în ce situaţii spun oamenii aceste cuvinte? S-ar 
putea spune că oamenii zic astfel de lucruri indiferent de timp și loc. Asta dovedește că 
firea oamenilor nu e diferită de firea coruptă a Satanei. Domnul Isus a spus câteva 
cuvinte simple, cuvinte care reprezintă adevărul, cuvinte de care oamenii au nevoie. 
Totuși, în această situaţie, Domnul Isus a vorbit astfel ca să Se certe cu Satana? A fost 
ceva agresiv în ceea ce i-a spus Satanei? (Nu.) În inima Lui, ce a simţit Domnul Isus în 
legătură cu ispitirea Satanei? S-a simţit dezgustat și l-a provocat repulsie? Domnul Isus 
a simţit repulsie și dezgust și, totuși, nu S-a certat cu Satana și cu atât mai puţin a vorbit 
despre vreun principiu măreț. Din ce motiv? (Fiindcă Satana este întotdeauna astfel; nu 
se poate schimba niciodată.) S-ar putea spune că Satana este irațional? (Da.) Poate 
Satana să recunoască faptul că Dumnezeu este adevăr? Satana nu va recunoaște 
niciodată că Dumnezeu este adevăr și nu va admite niciodată acest lucru; aceasta este 
natura lui. Totuși, natura Satanei mai are un aspect care este respingător. Care este? În 
eforturile sale de a-L ispiti pe Domnul Isus, Satana s-a gândit că, deși nu va succes, tot 
va încerca să o facă. Chiar dacă ar fi fost pedepsit, a ales să încerce oricum. Chiar dacă 
nu ar obţine niciun avantaj din asta, ar încerca oricum, stăruitor în eforturile sale și 
opunându-se lui Dumnezeu până la sfârșit. Ce fel de natură este aceasta? Nu este 
diabolică? Dacă un om se înfurie și izbucnește de mânie când Dumnezeu este 
menţionat, L-a văzut oare pe Dumnezeu? Ştie cine este Dumnezeu? Nu știe cine este 
Dumnezeu, nu crede în El, iar Dumnezeu nu i-a vorbit. Dumnezeu nu l-a tulburat 
niciodată, deci de ce ar fi mânios? Am putea spune că această persoană este rea? 
Tendinţele lumești, mâncatul, băutul, căutarea plăcerilor și goana după celebrităţi — 
niciunul dintre aceste lucruri nu l-ar deranja pe un astfel de om. Cu toate acestea, la 
simpla menționare a cuvântului „Dumnezeu” sau a adevărului cuvintelor lui Dumnezeu, 
se înfurie. Oare asta nu înseamnă că ai o natură malefică? Lucrul acesta este suficient 

să demonstreze că asta e natura diabolică a omului. Acum, vorbind în numele vostru, 
sunt momente când se menţionează adevărul sau când sunt pomenite încercările lui 
Dumnezeu pentru omenire sau cuvintele de judecată ale lui Dumnezeu împotriva omului, 
iar voi simţiţi o aversiune; vă simţiţi respinși și nu vreţi să auziți asemenea lucruri? Inima 
vă poate spune: „Nu toţi oamenii spun că Dumnezeu este adevăr? Unele dintre aceste 
cuvinte nu sunt adevăr! Sunt, în mod clar, doar cuvintele Sale de admonestare față de 
om!” S-ar putea ca unii oameni să simtă un dezgust profund în inimile lor și să 
gândească: „Despre asta se vorbeşte în fiecare zi — de încercările Lui, de judecata Sa, 
când se va sfârși totul? Când vom primi destinaţia cea bună?” Nu se știe de unde provine 
această furie iraţională. Ce fel de natură este aceasta? (Diabolică.) Ea este ordonată și 
îndrumată de natura malefică a Satanei. Din perspectiva lui Dumnezeu, în ceea ce 
privește natura malefică a Satanei și firea coruptă a omului, El nu Se ceartă niciodată și 
nici nu poartă pică oamenilor, și nu face vreodată vâlvă atunci când oamenii se poartă 
prostește. Nu veţi vedea niciodată că Dumnezeu privește lucrurile la fel ca oamenii și, 
în plus, nu ÎI veţi vedea folosind punctele de vedere, cunoștințele, știința, filosofia sau 
imaginaţia omenirii pentru a Se ocupa de lucruri. În schimb, tot ceea ce face și tot ce 
dezvăluie Dumnezeu este legat de adevăr. Adică, toate cuvintele pe care le-a spus și 
toate acţiunile pe care le-a făcut au legătură cu adevărul. Acest adevăr nu este produsul 
unei fantezii neîntemeiate; acest adevăr și aceste cuvinte sunt exprimate de Dumnezeu 
în virtutea esenței și vieţii Sale. Deoarece aceste cuvinte și esența a tot ceea ce 
Dumnezeu a făcut sunt adevăr, putem spune că esenţa Sa este sfântă. Cu alte cuvinte, 
tot ceea ce spune și face Dumnezeu le aduce vitalitate și lumină oamenilor, le permite 
acestora să vadă lucruri pozitive și realitatea acelor lucruri pozitive și îi indică omenirii 
drumul, astfel încât să meargă pe calea cea dreaptă. Toate aceste lucruri sunt hotărâte 
de esența lui Dumnezeu și de esenţa sfințeniei Sale. Acum vedeţi lucrul acesta, nu-i 
așa? Vom continua cu o altă lectură din Scripturi. 


Matei 4:8-11 Diavolul L-a mai dus pe un munte foarte înalt și l-a arătat toate regatele lumii 
și splendoarea lor. Apoi l-a zis: „Toate acestea Ți le voi da Tie dacă Te vei prosterna și mi Te 
vei închina”. Atunci Isus i-a răspuns: „Pleacă, Satan, căci este scris: «Domnului, Dumnezeul 
tău, să te închini și numai Lui să-l slujești!»” Atunci diavolul a plecat de la El. Și iată că niște 
îngeri au venit să-l slujească. 


Diavolul Satana, eșuând cu cele două vicleșuguri anterioare, a mai încercat unul: l- 
a arătat Domnului Isus toate împărăţiile lumii și slava lor și l-a cerut să i Se închine. Din 
această situaţie, ce înțelegeţi despre adevăratele trăsături ale diavolului? Nu este 
absolut nerușinat diavolul Satana? (Ba da.) Cum este nerușinat? Toate lucrurile au fost 
create de Dumnezeu și, totuși, Satana s-a întors și | le-a arătat, spunând: „Privește 
bogăţia și slava tuturor acestor împărăţii. Dacă mi Te închini, Ţi le voi da pe toate Ție”. 
Nu este aceasta o completă inversare a rolurilor? Oare nu este nerușinat Satana? 
Dumnezeu a creat toate lucrurile, dar pentru bucuria Sa le-a creat? El a dat totul omenirii, 

dar Satana a vrut să acapareze totul și, făcând asta, după aceea, l-a spus lui Dumnezeu: 
„Închină-Te mie! Închină-Te mie și Îţi voi da toate acestea”. Aceasta este faţa urâtă a 
Satanei; el este absolut nerușinat! Satana nici măcar nu cunoaște semnificaţia 
cuvântului „rușine”. Acesta este doar un alt exemplu al răutăţii lui. El nici măcar nu știe 
ce este rușinea. Satana știe în mod clar că Dumnezeu a creat toate lucrurile și că El le 
conduce și le stăpânește pe toate. Totul Îi aparține lui Dumnezeu, nu omului, cu atât mai 
puţin Satanei, totuși, diavolul Satana a spus cu neobrăzare că-l va da lui Dumnezeu 
toate lucrurile. Nu e oare un alt exemplu care ne arată că Satana a făcut din nou ceva 
absurd şi fără ruşine? Lucrul acesta Îl face pe Dumnezeu să-l urască și mai mult pe 
Satana, nu-i așa? Totuși, indiferent ce a încercat Satana să facă, oare L-a păcălit pe 
Domnul Isus? Ce a spus El? („Domnului, Dumnezeul tău, să te închini și numai Lui să-l 
slujești!”) Au aceste cuvinte un înţeles practic? (Da.) Ce fel de înțeles practic? Vedem 
răutatea și nerușinarea Satanei în discursul său. Deci, care ar fi rezultatul dacă omul i 
s-ar închina Satanei? Ar obţine el bogăţia și slava tuturor împărăţiilor? (Nu.) Ce ar 
obține? Ar deveni omenirea la fel de nerușinată și ridicolă ca Satana? (Da.) Atunci, 
oamenii nu ar fi deloc diferiţi de acesta. Prin urmare, Domnul Isus a spus aceste cuvinte 
care sunt importante pentru fiecare ființă umană: „Domnului, Dumnezeul tău, să te 
închini și numai Lui să-l slujești!” Asta înseamnă că, în afară de Domnul, cu excepţia lui 
Dumnezeu Însuși, dacă ai sluji pe altul, dacă te-ai închina diavolului Satana, atunci te-ai 
scălda în aceeași mizerie ca și acesta. Atunci ai împărtăși nerușinarea și răutatea 
Satanei și, la fel ca el, L-ai ispiti și ataca pe Dumnezeu. Atunci, care ar fi rezultatul pentru 
tine? Ai fi detestat, lovit și distrus de Dumnezeu. După ce Satana L-a ispitit pe Domnul 
Isus fără succes de câteva ori, a mai încercat s-o facă? N-a încercat din nou și apoi a 
plecat. Ce dovedește acest lucru? Dovedește că natura diabolică, răutatea, absurditatea 
și exagerarea Satanei nu merită nici măcar să fie menţionate în fața lui Dumnezeu. 
Domnul Isus l-a înfrânt pe Satana cu doar trei propoziţii, după care acesta a fugit 
înspăimântat, cu coada între picioare, prea rușinat ca să-și arate faţa și niciodată nu L-a 
mai ispitit. De vreme ce Domnul Isus a învins această ispitire a Satanei, El ar putea 
acum să continue cu ușurință lucrarea pe care trebuia s-o facă și să preia sarcinile care 
stau înaintea Lui. Dacă ar fi aplicate în ziua de astăzi, oare toate lucrurile pe care le-a 
făcut și spus Domnul Isus în această situaţie ar purta o semnificaţie practică pentru toate 
ființele umane? (Da.) Ce fel de înţeles practic? Oare înfrângerea Satanei este un lucru 
ușor de făcut? Oare oamenii trebuie să înțeleagă clar natura malefică a Satanei? Trebuie 
ca oamenii să înțeleagă exact ispitele Satanei? (Da.) Dacă în viaţa ta ai să experimentezi 
ispitele Satanei, dacă ai fi capabil să-i înţelegi natura diabolică, n-ai putea să-l înfrângi? 
Dacă ai ști despre absurditatea și exagerarea Satanei, i-ai mai rămâne alături și L-ai 
ataca pe Dumnezeu? Dacă ai înțelege cum prin tine sunt revelate răutatea și nerușinea 
Satanei — dacă ai recunoaște și ai ști în mod clar aceste lucruri — tot L-ai ataca și ispiti 
pe Dumnezeu astfel? (Nu, nu am face-o.) Ce aţi face? (Ne-am răzvrăti împotriva Satanei 
și ne-am lepăda de el.) Oare este un lucru ușor de făcut? Nu este ușor. Pentru a face 

acest lucru, oamenii trebuie să se roage în mod frecvent, trebuie să se așeze adesea 
înaintea lui Dumnezeu și să se examineze. Trebuie să permită ca disciplina, judecata și 
mustrarea lui Dumnezeu să vină asupra lor. Numai în acest fel se vor elibera oamenii 
treptat de amăgirea și controlul Satanei. 

Acum, uitându-ne la toate aceste cuvinte rostite de Satana, vom face un rezumat al 
lucrurilor care alcătuiesc esenţa Satanei. În primul rând, se poate spune că, în general, 
esenţa lui este malefică, în contrast cu sfințenia lui Dumnezeu. De ce spun că esenţa 
Satanei este malefică? Ca să răspundem la această întrebare, trebuie să examinăm 
consecințele a ceea ce le face Satana oamenilor. Satana îl corupe și-l controlează pe 
om, iar omul acţionează sub firea coruptă a Satanei și trăiește într-o lume de oameni 
corupți de acesta. Omenirea este fără știre posedată și asimilată de Satana; așadar, 
omul are firea coruptă a Satanei, care este natura sa. Din tot ce a spus și a făcut Satana, 
i-aţi văzut aroganţa? l-aţi văzut înșelăciunea și răutatea? Cum se arată, în primul rând, 
aroganța Satanei? Oare Satana nutrește mereu dorința de a ocupa poziţia lui 
Dumnezeu? Satana vrea întotdeauna să sfâșie lucrarea și poziția Dumnezeu și să o ia 
pentru sine, astfel încât oamenii să-l urmeze, să-l sprijine și să-l venereze; aceasta este 
natura arogantă a Satanei. Când acesta corupe oamenii, oare le spune direct ce ar trebui 
să facă? Când Satana ÎI ispitește pe Dumnezeu, oare iese și spune „Te ispitesc, Te voi 
ataca”? Indiscutabil, nu. Așadar, ce metodă folosește Satana? El seduce, ispitește, 
atacă și întinde capcane, ba chiar citează din Scripturi. Satana vorbește și acţionează 
în moduri diferite pentru a-și atinge obiectivele și a-și realiza intenţiile. După ce face 
acest lucru, ce se poate vedea din ceea ce se manifestă în om? Oare nu și oamenii 
devin aroganţi? Omul a suferit din cauza corupţiei Satanei mii de ani și, astfel, omul a 
devenit arogant, înșelător, maliţios și irațional. Toate aceste lucruri sunt provocate de 
natura Satanei. De vreme ce natura lui este rea, el i-a dat omului această natură malefică 
și i-a adus această fire coruptă, diabolică. Prin urmare, omul trăiește sub firea coruptă 
satanică și, la fel ca Satana, se împotrivește lui Dumnezeu, Îl atacă și ÎI ispitește astfel 
încât omul nu mai poate să | se închine și nu are o inimă care Îl venerează. 


Cinci moduri prin care Satana corupe omul 


În ceea ce privește sfințenia lui Dumnezeu, deși poate fi un subiect familiar, e unul 
care, atunci când e discutat, poate deveni puţin abstract pentru unii oameni și poate fi 
întrucâtva profund și dincolo de capacitatea lor de înțelegere. Dar nu trebuie să fiţi 
neliniștiţi. Vă voi ajuta să înţelegeţi ce este sfințenia lui Dumnezeu. Ca să înțelegeţi ce 
fel de persoană este cineva, uitaţi-vă la ceea ce face și la rezultatele acţiunilor sale și 
atunci veţi putea vedea esenţa acelei persoane. Putem privi lucrurile astfel? (Da.) Atunci, 
haideţi mai întâi să avem părtășie despre sfințenia lui Dumnezeu din această 
perspectivă. Se poate spune că esenţa Satanei este diabolică, astfel că acţiunile lui faţă 
de om au fost pentru a-l corupe neîncetat. Satana este malefic, așa că oamenii pe care 
i-a corupt sunt cu siguranţă răi. Ar spune cineva „Satana este diabolic, dar poate cineva 

corupt de el este sfânt”? Ar fi o glumă, nu-i așa? Este măcar posibil un astfel de lucru? 
(Nu.) Satana este diabolic, iar în răutatea sa există o parte esențială și practică totodată. 
Nu sunt doar vorbe goale. Noi nu încercăm să-l defăimăm pe Satana; noi doar avem 
părtășie despre adevăr și realitate. Faptul de a avea părtășie despre realitatea acestui 
subiect ar putea să-i rănească pe unii oameni sau o anumită subcategorie de oameni, 
dar fără vreo intenţie rea; probabil veţi auzi acest lucru astăzi și vă veți simţi puţin 
inconfortabil, dar, într-o bună zi, curând, când veţi fi în stare să-l recunoașteți, vă veți 
dispreţui și veţi simţi că ceea ce vă vorbesc astăzi vă este foarte util și foarte de pret. 
Esenţa Satanei este diabolică, așa că am putea spune că rezultatele acțiunilor lui sunt 
inevitabil rele sau, cel puţin, legate de răutatea sa? (Da.) Deci, cum acţionează Satana 
ca să-l corupă pe om? Ce aspecte specifice ale răului cauzat de Satana în lume și în 
rândul omenirii sunt vizibile și perceptibile pentru oameni? V-aţi gândit vreodată la acest 
lucru înainte? Poate nu v-aţi gândit prea mult la acest lucru, așa că permiteţi-Mi să aduc 
în discuţie câteva puncte principale. Toată lumea știe despre teoria evoluţiei pe care o 
propune Satana, nu-i așa? Aceasta e o arie a cunoașterii studiate de om, nu? (Da.) Deci, 
Satana folosește mai întâi cunoașterea pentru a-l corupe pe om și-și folosește metodele 
satanice pentru a-i împărtăși cunoașterea. Apoi, folosește știința ca să-l corupă pe om, 
trezindu-i interesul pentru cunoaștere, știință și chestiuni misterioase sau lucruri pe care 
dorește să le exploreze. Următoarele lucruri pe care Satana le folosește pentru 
coruperea omului sunt cultura tradițională și superstiţia, iar, după aceea, tendințele 
sociale. Toate acestea sunt lucruri pe care oamenii le întâlnesc în viaţa lor de zi cu zi și 
toate sunt în apropierea oamenilor; toate au legătură cu lucrurile pe care ei le văd, le 
aud, le ating și le experimentează. S-ar putea spune că fiecare ființă umană își trăiește 
viața înconjurată de aceste lucruri, incapabilă să scape sau să se libereze de ele, chiar 
dacă ar vrea. Confruntată cu acestea, omenirea este neajutorată și omul nu poate decât 
să fie influenţat, infectat, controlat și legat de aceste lucruri; oamenii nu au nicio putere 
să se elibereze de ele. 


a. Cum folosește Satana cunoașterea pentru a-l corupe pe om 


În primul rând, vom vorbi despre cunoaștere. Este cunoașterea ceva considerat 
drept lucru pozitiv de către toată lumea? Cel puţin, oamenii cred că însemnătatea 
cuvântului „cunoaştere? este mai degrabă pozitivă decât negativă. Deci, de ce 
menţionăm aici că Satana folosește cunoașterea pentru a-l corupe pe om? Teoria 
evoluţiei nu este un aspect al cunoașterii? Oare legile științifice ale lui Newton nu sunt o 
parte din aceasta? Atracția gravitaţională a pământului face parte tot din cunoaștere, nu- 
i așa? (Da.) Deci, de ce se numără cunoașterea printre lucrurile pe care Satana le 
foloseşte pentru coruperea omenirii? Care este părerea voastră despre acest lucru? Are 
oare cunoașterea măcar o fărâmă de adevăr în ea? (Nu.) Atunci, care este esența 
cunoașterii? Pe ce bază sunt însușite cunoștințele învățate de om? Se bazează ele pe 
teoria evoluţiei? Cunoașterea pe care omul a dobândit-o prin explorare și însumare nu 

se bazează pe ateism? Are vreuna dintre aceste cunoștințe o legătură cu Dumnezeu? 
Are legătură cu închinarea la Dumnezeu? Este legată de adevăr? (Nu.) Așadar, cum 
foloseşte Satana cunoașterea pentru a corupe omul? Tocmai am spus că niciuna dintre 
aceste cunoștințe nu este legată de închinarea la Dumnezeu sau de adevăr. Unii oameni 
se gândesc la acest lucru astfel: „Cunoașterea s-ar putea să nu aibă nimic de-a face cu 
adevărul, dar tot nu corupe oamenii”. Care este părerea voastră despre acest lucru? Te- 
a învăţat cunoașterea că o persoană trebuie să-și creeze fericirea cu propriile mâini? 
Te-a învăţat cunoașterea că soarta omului era în propriile lui mâini? (Da.) Ce fel de 
discuţie este aceasta? (Este diavolească.) Exact! Este diavolească! Cunoașterea este 
un subiect complicat de discutat. Puteţi afirma pur și simplu că un domeniu al cunoașterii 
nu este altceva decât cunoaștere. Acela este un domeniu al cunoașterii însușit pe baza 
neînchinării la Dumnezeu și a lipsei de înțelegere a faptului că El a creat toate lucrurile. 
Când oamenii studiază acest tip de cunoaștere, ei nu văd că Dumnezeu este suveran 
peste toate lucrurile; nu văd că Dumnezeu este responsabil de ele ori că le gestionează 
pe toate. În schimb, ei nu fac decât să cerceteze și să exploreze la nesfârșit aceea zonă 
de cunoaștere și să caute răspunsuri bazate pe cunoaștere. Totuși, nu e adevărat că 
dacă oamenii nu cred în Dumnezeu, ci, în schimb, caută doar cercetarea, ei nu vor găsi 
niciodată răspunsurile adevărate? Tot ce pot să-ţi dea cunoștințele sunt un mijloc de trai, 
un loc de muncă și venituri, astfel încât să nu flămânzești; dar nu te vor face niciodată 
să | te închini lui Dumnezeu și nu te vor ţine vreodată departe de rău. Cu cât oamenii 
dobândesc mai multe cunoștințe, cu atât mai mult vor dori să se răzvrătească împotriva 
lui Dumnezeu, să-L supună cercetărilor lor, să-L ispitească și să | se împotrivească. 
Așadar, ce vedem acum că-i învăţă cunoașterea pe oameni? Totul este filosofia Satanei. 
Filosofiile și regulile de supravieţuire răspândite de Satana printre oamenii corupți au 
vreo legătură cu adevărul? Nu au nimic de-a face cu adevărul și, de fapt, sunt opusul 
adevărului. Oamenii spun adesea: „Viaţa este mișcare” și „Omul este fier, orezul este 
oțel, omul se simte înfometat dacă sare peste o masă”; ce sunt aceste zicale? Sunt erezii 
și, când le aud, mă simt dezgustat. În așa-numita cunoaștere a omului, Satana a 
impregnat destul de mult din filosofia vieţii și gândirii sale. ȘI, în timp ce face acest lucru, 
Satana îi permite omului să-i adopte gândirea, filosofia și punctele de vedere, astfel încât 
acesta să poată să nege existența lui Dumnezeu, să-l nege stăpânirea asupra tuturor 
lucrurilor și asupra soartei omului. Deci, în timp ce studiile omului progresează și el 
dobândește mai multă cunoaștere, simte că existenţa lui Dumnezeu devine nedeslușită 
și s-ar putea chiar să nu mai simtă că El există. Deoarece Satana a insuflat în om 
anumite gânduri, păreri și noţiuni, odată ce Satana a insuflat acest venin în om, nu e 
omul păcălit și corupt de Satana? Așadar, după ce aţi spune că trăiesc oamenii de 
astăzi? Nu trăiesc ei după cunoștințele și gândurile insuflate de Satana? Și lucrurile 
ascunse în aceste cunoștințe și gânduri nu sunt filosofiile și veninul Satanei? Omul 
trăiește după filosofiile și veninul Satanei. Şi ce se află în centrul coruperii omului de 
către Satana? Satana vrea să-l facă pe om să Îl nege pe Dumnezeu, să | se opună și 

să | se împotrivească așa cum o face el; acesta este scopul Satanei în a corupe omul 
și, de asemenea, acestea sunt mijloacele prin care Satana îl corupe pe om. 

Vom începe prin a aborda cel mai superficial aspect al cunoașterii. Pot gramatica și 
limbajele să corupă oamenii? Pot cuvintele să-i corupă pe aceștia? Cuvintele nu corup 
oamenii; ele sunt un instrument pe care oamenii-l folosesc pentru a vorbi și, de 
asemenea, sunt instrumentul prin care oamenii comunică cu Dumnezeu, ca să nu mai 
menționăm că, în prezent, limbajul și cuvintele sunt modul prin care Dumnezeu 
comunică cu oamenii. Sunt instrumente și sunt o necesitate. Unu plus unu este egal cu 
doi și doi înmulţit cu doi este egal cu patru; aceasta nu este cunoaștere? Dar te poate 
corupe aceasta? E ceva ce știe toată lumea — un tipar stabilit — și, astfel, nu poate corupe 
oamenii. Deci, ce tip de cunoaștere corupe oamenii? Cunoașterea care corupe este una 
amestecată cu punctele de vedere și gândurile Satanei. Satana caută să întipărească 
aceste puncte de vedere și gânduri în umanitate prin intermediul cunoașterii. De 
exemplu, într-un articol, nu este nimic în neregulă cu vorbele scrise în sine. Problema 
este în punctele de vedere și intenţia autorului de când a scris articolul, precum și 
conținutul gândurilor sale. Acestea sunt lucruri spirituale și sunt capabile să corupă 
oamenii. De exemplu, dacă te-ai uita la o emisiune de televiziune, din lucrurile 
prezentate, care ar putea schimba părerea oamenilor? Ar putea ceea ce ar spune artiștii, 
cuvintele în sine, să corupă oamenii? (Nu.) Ce fel de lucruri i-ar corupe? Ar fi 
profunzimea gândurilor și conţinutul spectacolului, care ar reprezenta viziunile 
regizorului. Informaţiile transmise de aceste puncte de vedere ar putea influenţa inimile 
și minţile oamenilor. Nu-i așa? Acum știți la ce Mă refer în discuţia Mea despre Satana 
care folosește cunoașterea pentru a corupe oamenii. Nu veţi înțelege greșit, nu-i așa? 
Deci, data viitoare când ai să citești un roman sau un articol, ai să poţi să evaluezi dacă 
gândurile exprimate de cuvintele scrise corup omenirea sau o ajută? (Da, într-o mică 
măsură.) Acesta este un lucru care trebuie studiat și experimentat într-un ritm lent și nu 
este ceva ușor de înţeles imediat. De exemplu, atunci când cercetezi sau studiezi o arie 
a cunoașterii, unele aspecte pozitive ale aceleia te pot ajuta să înţelegi oarecum 
gândirea generală despre acel domeniu, permiţându-ţi să afli și ce ar trebui să evite 
oamenii. la ca exemplu „electricitatea” — acesta este un domeniu al cunoașterii, nu? Nu 
ai fi ignorant dacă nu ai ști că electricitatea poate să-i curenteze și să-i rănească pe 
oameni? Dar, odată ce înţelegi acest domeniu al cunoașterii, nu vei fi neglijent ca să 
atingi obiectele cu curent electric și vei ști cum să utilizezi energia electrică. Acestea 
sunt ambele lucruri pozitive. Acum vă este clară discuţia privind modul în care 
cunoașterea corupe oamenii? Există multe tipuri de cunoștințe studiate în lume, și 
trebuie să vă faceţi timp pentru a le diferenţia voi înșivă. 


b. Cum folosește Satana știința pentru a-l corupe pe om 


Ce este știința? Oare știința nu este ţinută la mare cinste și considerată profundă în 
mintea aproape oricărei persoane? Când se menţionează știința, oamenii nu sunt de 

părere că „Este ceva ce-i depășește pe oamenii de rând; este un subiect pe care numai 
cercetătorii sau experții știinţifici îl pot menţiona în treacăt; nu are nicio legătură cu noi, 
oamenii obișnuiți”? Are vreo legătură cu oamenii obișnuiți? (Da.) Cum folosește Satana 
știința pentru a corupe oamenii? În discuţia noastră, vom vorbi doar despre lucrurile pe 
care oamenii le întâlnesc frecvent în viaţa lor, ignorând alte chestiuni. Există un cuvânt, 
„gene”. Aţi auzit de el? Sunteţi toți familiarizați cu acest termen? Nu prin știință au fost 
descoperite genele? Ce înseamnă, mai exact, genele pentru oameni? Nu-i fac pe 
oameni să simtă că trupul este un lucru misterios? Când oamenilor le este prezentat 
acest subiect, nu vor exista unii oameni — în special curioșii — care vor vrea să știe mai 
mult și vor vrea mai multe detalii? Acești oameni curioși își vor concentra energia asupra 
acestui subiect și, când nu vor avea altceva de făcut, vor căuta informaţii în cărţi și pe 
internet pentru a afla mai multe detalii despre el. Ce este știința? Ca să vorbim pe înţeles, 
știința reprezintă gândurile și teoriile privind lucrurile asupra cărora omul este curios, 
lucruri care sunt necunoscute și care nu îi sunt spuse de către Dumnezeu; știința 
reprezintă gândurile și teoriile tainelor pe care omul vrea să le exploreze. Care este aria 
de acoperire a științei? Ai putea spune că e mai degrabă amplă; omul cercetează și 
studiază tot ce îl interesează. Ştiinţa implică cercetarea detaliilor și a legilor acestor 
lucruri și apoi propunerea unor teorii plauzibile care-i fac pe toți să gândească: „Acești 
oameni de știință sunt cu adevărat minunați! Ei știu atât de multe, suficient încât să 
înțeleagă aceste lucruri!” Îi admiră foarte mult pe oamenii de știință, nu-i așa? Ce fel de 
opinii au oamenii care studiază știința? Oare ei nu doresc să cerceteze universul și 
lucrurile misterioase din zona lor de interes? Care este rezultatul final al acestui lucru? 
În cadrul unor anumite științe, oamenii trag propriile concluzii prin supoziţii, iar în cadrul 
altora, se bazează pe experiența umană pentru a trage concluzii. În alte domenii 
științifice, oamenii ajung să tragă propriile concluzii pe baza observaţiilor istorice și de 
context. Nu e așa? Deci, ce face știința pentru oameni? Ştiinţa doar le permite oamenilor 
să vadă obiectele din lumea fizică și satisface curiozitatea acestora, dar nu le poate 
permite să vadă legile prin care Dumnezeu stăpânește peste toate lucrurile. Omul pare 
să găsească răspunsuri în știință, dar acestea sunt enigmatice și oferă doar satisfacţie 
temporară, o satisfacţie care serveşte doar la îngrădirea inimii omului în lumea materială. 
Omul simte că a primit răspunsuri de la ştiinţă, deci, indiferent ce problemă se ivește, el 
își folosește părerile ştiinţifice drept bază pentru a dovedi sau accepta acea chestiune. 
Inima omului devine sedusă și posedată de știință până în punctul în care pe om nu-l 
mai interesează să-L cunoască pe Dumnezeu, să | se închine și să creadă că toate 
lucrurile vin de la El, și că omul de la El ar trebui să caute răspunsuri. Nu este așa? Cu 
cât o persoană crede mai mult în știință, cu atât devine mai absurdă, crezând că totul 
are o soluţie științifică și că cercetarea poate rezolva orice. Ei nu-L caută pe Dumnezeu 
și nu cred că El există. Există mulţi credincioși în Dumnezeu cu vechime care, atunci 
când se confruntă cu orice problemă, vor folosi un computer pentru a căuta lucruri și 
răspunsuri; ei cred doar în cunoașterea științifică. Ei nu cred că sunt adevărul cuvintele 

lui Dumnezeu, nu cred că acestea pot rezolva toate problemele omenirii, nu văd 
nenumăratele probleme ale omenirii din perspectiva adevărului. Indiferent ce problemă 
întâmpină, ei nu se roagă niciodată lui Dumnezeu și nu găsesc o soluţie prin căutarea 
adevărului în cuvintele lui Dumnezeu. În multe privințe, ei ar prefera să creadă că 
problema poate fi rezolvată prin cunoștințe; pentru ei, știința este răspunsul suprem. 
Dumnezeu lipsește cu desăvârșire din inimile unor astfel de oameni. Ei sunt 
necredincioși, iar opiniile lor despre credinţa în Dumnezeu nu sunt diferite de cele ale 
multor academicieni și oameni de știință distinși, care încearcă mereu să-L cerceteze 
pe Dumnezeu folosind metode științifice. De exemplu, există mulţi experţi religioși care 
s-au dus în muntele pe care a venit arca să se odihnească și, astfel, au dovedit existența 
arcei. Au văzut-o, însă nu văd existenţa lui Dumnezeu în apariția arcei. Ei cred doar în 
povestiri și istorie; acesta este rezultatul cercetării lor ştiinţifice și al studierii lumii 
materiale. Dacă vei cerceta lucruri materiale, fie că este vorba despre microbiologie, 
astronomie sau geografie, nu vei găsi niciodată un rezultat care să determine că există 
Dumnezeu sau că El este suveran asupra tuturor lucrurilor. Deci, ce face știința pentru 
om? Nu îl îndepărtează de Dumnezeu? Nu-i face pe oameni să-L studieze pe 
Dumnezeu? Nu-i face pe oameni să se îndoiască mai mult de existenţa și suveranitatea 
lui Dumnezeu și, astfel, să-L tăgăduiască și să-L trădeze? Aceasta e consecinţa. 
Așadar, când Satana folosește știința pentru a corupe omul, ce scop încearcă să atingă? 
Vrea să folosească concluzii științifice pentru a-i înșela și a-i face insensibili pe oameni 
și să folosească răspunsuri ambigue pentru a se agăța de inima lor, astfel încât ei să 
nu-L caute pe Dumnezeu și să nu creadă în existenţa Lui. Așadar, de aceea spun că 
știința este una dintre căile prin care Satana corupe oamenii. 


c. Cum folosește Satana cultura tradiţională pentru a-l corupe pe om 


Există sau nu multe lucruri care sunt considerate parte a culturii tradiționale? (Există.) 
Ce înseamnă „cultura tradiţională”? Unii spun că este transmisă de la strămoși — acesta 
este un aspect. De la început, modul de viață, obiceiurile, zicalele și regulile le-au fost 
transmise familiilor, grupurilor etnice și chiar întregii rase umane, iar acestea s-au 
întipărit în gândirea oamenilor. Ei le consideră o parte indispensabilă a vieții și le văd ca 
pe niște reguli, respectându-le de parcă ar fi viața însăși. Într-adevăr, nu vor să le 
schimbe vreodată sau să le abandoneze pentru că le-au fost transmise de strămoșii lor. 
Există și alte aspecte ale culturii tradiționale întipărite chiar în oasele oamenilor, ca 
lucrurile transmise de Confucius și Mencius și cele deprinse de oameni din taoismul 
chinez și confucianism. Nu-i așa? Ce lucruri sunt incluse în cultura tradiţională? Include 
ea și sărbătorile oamenilor? De exemplu, Festivalul de primăvară, Festivalul felinarelor, 
Ziua curăţirii mormântului, Festivalul bărcii-dragon, precum și Festivalul fantomelor și 
Festivalul mijlocului toamnei. Unele familii sărbătoresc chiar și zilele când cei în vârstă 
ating o anumită etate sau când copiii ajung la vârsta de o lună sau au o sută de zile. Și 
așa mai departe. Toate acestea sunt sărbători tradiţionale. Oare nu cultura tradițională 

e fundamentul acestor sărbători? Care este nucleul culturii tradiţionale? Are vreo 
legătură cu închinarea la Dumnezeu? Are legătură cu a le spune oamenilor să practice 
adevărul? Există sărbători în care oamenii să-l ofere jertfe lui Dumnezeu, să meargă la 
altarul Lui și să-l primească învăţăturile? Există sărbători de acest fel? (Nu.) Ce fac 
oamenii în toate aceste sărbători? În vremurile moderne, acestea sunt văzute ca ocazii 
de a mânca, a bea și a se distra. Care este sursa de la baza culturii tradiţionale? De la 
cine vine cultura tradițională? Vine de la Satana. În spatele acestor sărbători tradiționale, 
Satana insuflă anumite lucruri în om. Care sunt aceste lucruri? Să se asigure că oamenii 
își amintesc de strămoșii lor — e unul dintre ele? De exemplu, în Ziua curățirii 
mormântului, oamenii fac ordine pe morminte și le oferă sacrificii strămoșilor, ca să nu- 
și uite străbunii. De asemenea, Satana se asigură că oamenii își amintesc să fie patrioți, 
un exemplu fiind Festivalul bărcii-dragon. Dar Festivalul de la jumătatea toamnei? (E 
vorba despre reuniunile de familie.) Care este motivul întâlnirilor în familie? Să comunice 
și să creeze o legătură emoţională. Desigur, fie că sărbătorim ajunul Anului Nou Lunar 
sau Festivalul felinarelor, există multe moduri de a descrie motivele din spatele acestor 
sărbători. Oricum ar descrie cineva aceste motive, fiecare este modul Satanei de a-și 
insufla filosofia și gândirea în oameni, astfel încât ei să se îndepărteze de Dumnezeu și 
să nu știe că El există și să ofere ofrande fie strămoșilor lor, fie Satanei sau să mănânce, 
să bea și să se distreze de dragul dorințelor trupului. Când fiecare dintre aceste sărbători 
este celebrată, gândurile și părerile Satanei sunt plantate adânc în mintea oamenilor, 
fără ştiinţa lor. Când oamenii ajung să aibă patruzeci sau cincizeci de ani sau chiar mai 
mult, aceste gânduri și punctele de vedere ale Satanei sunt deja adânc înrădăcinate în 
inimile lor. Mai mult de-atât, oamenii fac tot posibilul pentru a transmite aceste idei, 
indiferent dacă sunt bune sau rele, până la următoarea generaţie, fără discriminare și 
fără reținere. Nu-i așa? (Ba da.) Cum îi corup pe oameni cultura tradițională și aceste 
sărbători? Ştiţi? (Oamenii devin constrânși și legaţi de regulile acestor tradiţii, astfel încât 
nu au timp sau energie să-L caute pe Dumnezeu.) Acesta este un aspect. De exemplu, 
toată lumea sărbătorește în timpul Anului Nou Lunar — dacă nu ai sărbători, oare n-ai fi 
trist? Tii, în inima ta, la vreo superstiție? Nu s-ar putea să-ţi spui „Eu nu am sărbătorit 
Anul Nou și, de vreme ce ziua Anului Nou Lunar a fost îngrozitoare, nu va fi rău și tot 
restului anului”? Nu te-ai simţi imediat rău și puţin înfricoșat? Există chiar unii oameni 
care nu le-au adus jertfe strămoșilor de ani de zile și care, dintr-o dată, visează că o 
persoană decedată le cere bani. Ei cum se vor simţi? „Cât este de trist că această 
persoană decedată are nevoie de bani de cheltuială! Voi arde niște bani de hârtie pentru 
ea. Dacă nu o fac, n-ar fi corect. S-ar putea ca noi, cei vii, să avem probleme — cine 
poate spune când va lovi nenorocirea?” Ei vor avea întotdeauna acest mic nor de teamă 
și îngrijorare în inimile lor. Cine le dă această îngrijorare? Satana este sursa acestei 
îngrijorări. Nu este aceasta una dintre căile prin care el îl corupe pe om? Satana 
folosește diferite mijloace și pretexte pentru a te controla, a te ameninţa și a te lega, 
astfel încât să cazi într-o stare de zăpăceală, să te dai bătut și i te supui; acesta este 

modul în care îl corupe pe om. Deseori când oamenii sunt slabi sau nu sunt pe deplin 
conștienți de situație, ar putea face neintenţionat ceva, într-un mod confuz; adică, ei cad 
fără a-și da seama în strânsoarea Satanei și ar putea să se poarte nechibzuit, să facă 
lucruri fără să știe ce fac. Acesta este modul în care Satana îl corupe pe om. Acum 
există destul de mulţi oameni reticenți să se despartă de cultura tradițională adânc 
înrădăcinată și care, pur și simplu, nu pot renunţa la ea. Mai ales atunci când sunt slabi 
și pasivi, își doresc să celebreze astfel de sărbători și să-l întâlnească pe Satana și să-l 
mulţumească din nou, ca să-și aline inima. Care este contextul culturii tradiționale? Oare 
mâna neagră a Satanei este cea care trage sforile în spatele scenei? Oare natura lui 
diabolică este cea care manipulează şi controlează lucrurile? Controlează Satana totul? 
(Da.) Când oamenii trăiesc într-o cultură tradițională și celebrează aceste tipuri de 
sărbători tradiționale, am putea spune că acesta este un mediu în care sunt păcăliți și 
corupți de Satana și că, în plus, sunt fericiți să se lase păcăliți și corupți de el? (Da.) 
Acesta este un lucru pe care îl recunoașteți toţi, unul pe care î știți. 


d. Cum folosește Satana superstiţia pentru a-l corupe pe om 


Sunteţi familiarizați cu termenul „superstiție”, nu-i așa? Există unele legături între 
superstiție și cultura tradițională, dar astăzi nu vom vorbi despre acestea. În schimb, voi 
discuta despre cele mai frecvent întâlnite forme ale superstiţiei: ghicitul, prezicerea 
viitorului, arderea tămâii și închinarea la Buddha. Unii oameni practică ghicitul, alţii se 
închină la Buddha și ard tămâie, în timp ce alţii pun să li se prezică viitorul sau apelează 
la cineva să le citească trăsăturile faciale și să le prezică, astfel, viitorul. Câtor dintre voi 
li s-a ghicit viitorul sau li s-au citit trăsăturile feţei? Acesta este un lucru care-i interesează 
pe majoritatea oamenilor, nu-i așa? (Da.) De ce? Ce fel de avantaje dobândesc oamenii 
din prezicerea viitorului și din ghicit? Ce fel de satisfacție dobândesc din acest lucru? 
(Curiozitate.) Este doar curiozitate? După cum văd eu lucrurile, nu e neapărat vorba 
despre asta. Care este scopul ghicitului și al prezicerii viitorului? De ce se face? Nu 
pentru a vedea viitorul? Unii oameni apelează la cititul trăsăturilor feţei pentru a li se 
prezice viitorul, alţii o fac pentru a vedea dacă vor avea sau nu noroc. Unii oameni fac 
acest lucru pentru a vedea cum va fi căsnicia lor, iar alţii pentru a vedea ce noroc le va 
aduce anul următor. Unii oameni apelează la cititul trăsăturilor feţei pentru a vedea care 
vor fi perspectivele lor și ale fiilor sau fiicelor lor, iar unii oameni de afaceri o fac pentru 
a vedea cât de mulţi bani vor câștiga, căutând îndrumare privind ceea ce ar trebui să 
facă. Așadar, o fac doar pentru a-și satisface curiozitatea? Când oamenii apelează la 
cititul trăsăturilor feţei sau fac astfel de lucruri, o fac pentru folosul personal; iar ei cred 
că toate acestea sunt strâns legate de soarta lor. Este util vreunul dintre aceste lucruri? 
(Nu.) De ce nu este util? Nu este un lucru bun să dobândești niște cunoștințe prin 
intermediul acestor lucruri? Aceste practici pot să te ajute să afli când poate lovi un necaz 
și, dacă afli despre aceste probleme înainte să se întâmple, nu ai putea să le eviți? Dacă 
ti se citește viitorul, s-ar putea să-ţi arate cum să găsești ieșirea din labirint, ca să te poţi 

bucura de noroc în anul ce urmează și să te îmbogățești din afacerea ta. Așadar, este 
sau nu util acest lucru? Dacă este sau nu util nu are nicio legătură cu noi, iar părtășia 
noastră de astăzi nu va include acest subiect. Cum folosește Satana superstiţia pentru 
a corupe omul? Oamenii doresc cu toţii să-și cunoască soarta, așa că Satana profită de 
curiozitatea lor pentru a-i ademeni. Oamenii se angajează în preziceri, ghicit și citire a 
feței pentru a afla ce se va întâmpla cu ei în viitor și ce fel de drum au înainte. În cele 
din urmă, însă, în mâinile cui sunt soarta și perspectivele de care oamenii sunt atât de 
preocupaţi? (În mâinile lui Dumnezeu.) Toate aceste lucruri sunt în mâinile lui 
Dumnezeu. Folosind aceste metode, ce vrea Satana ca oamenii să știe? El vrea să 
folosească cititul trăsăturilor feţei și prezicerea viitorului ca să le spună oamenilor că știe 
ce soartă vor avea și, nu numai că știe aceste lucruri, dar că le și controlează. Satana 
vrea să profite de această oportunitate și să folosească aceste metode pentru a controla 
oamenii, astfel încât aceștia să aibă încredere oarbă în el și să-i asculte fiecare cuvânt. 
De exemplu, când ţi se citesc trăsăturile feței, dacă omul care îţi prezice viitorul închide 
ochii și îți spune tot ce ţi s-a întâmplat în ultimele decenii, cu claritate perfectă, cum te- 
ai simţi în sinea ta? Ai simţi imediat: „Este atât de precis! Nu am povestit niciodată 
trecutul meu cuiva, cum de a știut despre el? Îl admir cu adevărat pe acest prezicător!” 
Oare Satanei nu-i este prea ușor să-ţi cunoască trecutul? Dumnezeu te-a condus până 
unde ești astăzi și, în tot acest răstimp, Satana i-a corupt pe oameni și te-a urmărit. 
Trecerea zecilor de ani din viaţa ta nu înseamnă nimic pentru Satana, iar acestuia nu-i 
este dificil să știe aceste lucruri. Când afli că tot ceea ce spune Satana este exact, oare 
nu-i dai inima ta? Oare nu depinzi de el să preia controlul asupra viitorului și norocului 
tău? Într-o clipă, inima ta va simţi un oarecare respect sau venerație pentru el și, în acest 
moment, e posibil ca acesta să fi înșfăcat sufletele unora. ȘI-I vei întreba imediat pe 
ghicitor: „Ce ar trebui să fac în continuare? Ce ar trebui să evit în anul următor? Ce 
lucruri nu trebuie să fac?” lar atunci, acesta îţi va spune: „Nu trebuie să mergi acolo, nu 
trebuie să faci asta, nu purta haine de o anumită culoare, ar trebui să frecventezi mai 
puţin anumite locuri, să faci mai mult anumite lucruri...” Nu vei pune imediat la inimă tot 
ce-ţi spune? l-ai memora cuvintele mai repede decât cuvintele lui Dumnezeu. De ce le- 
ai memora atât de repede? Pentru că ai vrea să te bazezi pe Satana pentru noroc. Nu 
acum este momentul când pune stăpânire pe inima ta? Când prezicerile sale se vor 
adeveri, rând pe rând, nu ai vrea să te întorci imediat la el ca să afli ce soartă îţi va aduce 
anul următor? (Ba da.) Ai face tot ceea ce-ţi spune Satana să faci și ai evita lucrurile pe 
care îţi spune să le eviti. În felul acesta, oare nu respecţi tot ceea ce spune? Foarte 
repede, vei cădea în îmbrăţișarea sa, vei fi amăgit și vei ajunge sub controlul lui. Acest 
lucru se întâmplă deoarece crezi că ceea ce spune este adevărul și că știe despre viața 
ta din trecut, despre viaţa ta de acum și despre ceea ce va aduce viitorul. Aceasta este 
metoda pe care o folosește Satana pentru a-i controla pe oameni. Dar, în realitate, cine 
deţine cu adevărat controlul? Dumnezeu Însuși deţine controlul, nu Satana. În acest caz, 
Satana doar își folosește șiretlicurile ingenioase pentru a-i păcăli pe oamenii neștiutori, 

care văd doar lumea materială, să-l creadă și să se bazeze pe el. Apoi, ei vor cădea în 
prinsoarea Satanei și îi vor asculta fiecare cuvânt. Dar își slăbește vreodată Satana 
prinsoarea când oamenii vor să creadă în Dumnezeu și să-L urmeze? Satana nu face 
asta. În această situaţie, cad oamenii într-adevăr în strânsoarea Satanei? (Da.) Am 
putea spune că, în această privință, Satana se poartă cu nerușinare? (Da.) De ce am 
spune acest lucru? Pentru că acestea sunt tactici necinstite și înșelătoare. Satana este 
nerușinat și îi înșală pe oameni să creadă că el controlează tot ce are legătură cu ei, 
chiar și soarta lor. Asta îi face pe oamenii neștiutori să i se supună în totalitate. Sunt 
păcăliți cu doar câteva cuvinte. În uimirea lor, oamenii se pleacă în faţa lui. Deci, ce fel 
de metode folosește Satana, ce spune ca să te facă să crezi în el? De exemplu, e posibil 
să nu-i fi spus Satanei câte persoane sunt în familia ta, dar el tot ar putea să-ţi spună 
câte persoane sunt, precum și vârstele părinţilor și copiilor tăi. Dacă înainte de asta e 
posibil să fi avut bănuieli și îndoieli în privinţa Satanei, după ce l-ai auzi spunând aceste 
lucruri, nu ţi s-ar părea un pic mai credibil? Satana s-ar putea să-ţi spună apoi cât de 
dificilă a fost munca pentru tine în ultima vreme, că superiorii tăi nu-ţi acordă 
recunoașterea pe care o meriţi, că acționează permanent împotriva ta și așa mai 
departe. După ce ai auzi acest lucru, ai gândi: „Exact așa se întâmplă! Lucrurile nu au 
mers bine la serviciu”. Așa că l-ai crede pe Satana puţin mai mult. După aceea ar spune 
altceva ca să te înșele, făcându-te să-l crezi chiar mai mult. Puțin câte puţin, te-ai găsi 
în imposibilitatea de a te împotrivi sau de a-l mai bănui. Satana folosește doar câteva 
trucuri triviale, chiar tertipuri mărunte și, astfel, te zăpăcește. Pe măsură ce te zăpăceșiti, 
nu vei putea să te orientezi, nu vei ști ce să faci și vei începe să urmezi ceea ce spune 
Satana. Aceasta este metoda „genială” pe care Satana o folosește pentru a-l corupe pe 
om și care te face să-i cazi fără să vrei în capcană și să fii sedus de acesta. Satana îţi 
spune câteva lucruri pe care oamenii și le imaginează a fi bune, iar apoi îţi spune ce să 
faci și ce să eviţi. Așa ești păcălit fără să-ţi dai seama. Odată ce ai căzut în capcană, 
lucrurile vor deveni dificile pentru tine; te vei gândi constant la ceea ce a spus Satana și 
la ce i-a zis să faci, iar tu vei fi, fără să știi, posedat de el. De ce se întâmplă asta? Se 
întâmplă pentru că omenirii îi lipsește adevărul și, astfel, este incapabilă să se opună și 
să reziste ispitei și seducţiei Satanei. Confruntată cu răutatea și cu înșelăciunea, cu 
trădarea și malițiozitatea Satanei, omenirea este atât de ignorantă, imatură și slabă, nu- 
i așa? Nu este aceasta una dintre căile prin care Satana îl corupe pe om? (Ba da.) Puțin 
câte puţin, prin diferitele metode ale Satanei, oamenii sunt înșelaţi și păcăliţi fără să știe, 
deoarece le lipseşte abilitatea de a face diferenţa dintre pozitiv și negativ. Le lipsesc 
această statură și capacitatea de a triumfa asupra Satanei. 


e. Cum folosește Satana tendințele sociale pentru a-l corupe pe om 


Când au apărut tendinţele sociale? Doar în ziua de astăzi? S-ar putea spune că 
tendințele sociale au apărut atunci când Satana a început să-i corupă pe oameni. Ce 
includ acestea? (Stilurile de îmbrăcăminte și machiaj.) Acestea sunt lucruri cu care 

oamenii intră adesea în contact. Stilurile de îmbrăcăminte, moda și tendinţele — acestea 
sunt un aspect neînsemnat. Mai este și altceva? Contează și expresiile populare pe care 
le inventează deseori oamenii? Contează stilurile de viaţă pe care și le doresc oamenii? 
Contează vedetele muzicii, celebrităţile, revistele și romanele care le plac oamenilor? 
(Da.) În mintea voastră, care aspect al acestor tendinţe sociale poate corupe omul? Care 
dintre aceste tendinţe este cea mai ispititoare pentru voi? Unii oameni spun: „Toţi am 
ajuns la o anumită vârstă, suntem trecuţi de cincizeci, șaizeci, șaptezeci sau optzeci de 
ani și nu ne mai putem încadra în aceste tendinţe, iar acestea nu ne prea atrag atenţia”. 
Așa este? Alţii spun: „Nu urmărim celebrităţile; asta o fac tinerii de douăzeci de ani; în 
plus, nu purtăm haine la modă, asta fac oamenii preocupaţi de propria imagine”. Deci, 
care dintre acestea poate să vă corupă? (Zicalele populare.) Pot aceste zicale să corupă 
oamenii? Vă voi da un exemplu, iar voi puteţi vedea dacă îi corupe sau nu pe oameni: 
„Banii fac lumea să se învârtă”; este aceasta o tendință? Prin comparaţie cu tendințele 
din modă și din culinară pe care le-aţi amintit, nu e aceasta mult mai rea? „Banii fac 
lumea să se învârtă” este o filosofie a Satanei. Predomină în întreaga omenire, în fiecare 
societate umană; aţi putea spune că este o tendinţă. Asta deoarece a fost întipărită în 
inima fiecărei persoane care, la început, nu a acceptat această zicală, dar apoi a 
acceptat-o tacit când a venit în contact cu viața reală și a început să simtă că aceste 
cuvinte erau de fapt adevărul. Nu este acesta un proces prin care Satana îl corupe pe 
om? Poate oamenii nu înțeleg această zicală în aceeași măsură, dar fiecare o 
interpretează și o recunoaște la niveluri diferite, în baza lucrurilor care s-au întâmplat în 
jurul lor, și a experienţelor personale. Nu asta e situaţia? Indiferent cât de multă 
experienţă are cineva cu această expresie, care este efectul negativ pe care îl poate 
avea asupra inimii cuiva? Ceva este dezvăluit prin firea umană a oamenilor din această 
lume, inclusiv a fiecăruia dintre voi. Ce anume este? Este divinizarea banilor. Este greu 
să scoţi acest lucru din inima cuiva? Este foarte greu! Se pare că Satana l-a corupt 
profund pe om! Satana folosește banii pentru a-i ispiti pe oameni și îi corupe să 
divinizeze banii și să venereze lucrurile materiale. Și cum se manifestă în oameni 
această venerație a banilor? Credeţi oare că nu ați putea supravieţui în această lume 
fără niciun ban, că până și o singură zi fără bani ar fi imposibilă? Statutul oamenilor se 
bazează pe cât de mulţi bani au, ca și respectul pe care îl pretind. Spatele celor săraci 
este îndoit de rușine, în timp ce bogații se bucură de statutul lor înalt. Ei stau drepți și 
mândri, vorbind tare și trăind arogant. Ce le aduc oamenilor această zicală și această 
tendință? Oare nu este adevărat că mulți fac orice sacrificiu în goana după bani? Oare 
nu mulți își sacrifică demnitatea și integritatea căutând mai mulţi bani? Oare nu mulţi 
oameni pierd oportunitatea de a-și îndeplini datoria și de a-L urma pe Dumnezeu, de 
dragul banilor? Oare pierderea șansei de a dobândi adevărul și de a fi mântuiţi nu este 
cea mai mare pierdere pentru oameni? Nu e Satana sinistru că folosește această 
metodă și această zicală pentru a-l corupe pe om într-o asemenea măsură? Nu este un 
tertip malitios? Pe măsură ce treci de la a te opune acestei zicale populare la a o accepta 

în cele din urmă ca adevăr, inima ta cade întru totul în strânsoarea Satanei și, prin 
urmare, ajungi să trăiești, necugetat, după aceasta. În ce măsură te-a afectat această 
expresie? S-ar putea să cunoști adevărata cale și s-ar putea să știi adevărul, dar nu ai 
putere s-o urmărești. Ai putea să știi clar cum cuvintele lui Dumnezeu sunt adevărul, 
însă nu ești dispus să plătești preţul sau să suferi pentru a dobândi adevărul. În schimb, 
ai prefera să-ţi sacrifici propriul viitor și destin pentru a te împotrivi lui Dumnezeu chiar 
până la sfârșit. Indiferent ce spune sau ce face El, indiferent dacă înţelegi cât de 
profundă și de mare este iubirea lui Dumnezeu pentru tine, ai insista cu încăpățânare să 
faci cum vrei și să plătești prețul pentru această zicală. Adică, această zicală ţi-a păcălit 
și controlat deja gândurile, ţi-a guvernat deja comportamentul și tu ai prefera să îi permiti 
să-ți conducă soarta decât să încetezi să mai cauţi bogăţia. Faptul că oamenii pot 
acţiona astfel, că pot fi controlaţi și manipulaţi de cuvintele Satanei nu înseamnă că au 
fost păcăliţi și corupți de Satana? Oare filosofia, mentalitatea și firea Satanei nu au prins 
rădăcini în inima ta? Când urmărești orbește bogăţia și abandonezi căutarea adevărului, 
nu și-a atins Satana scopul de a te păcăli? Exact aceasta e situaţia. Așadar, poţi să simți 
când ești păcălit și corupt de Satana? Nu poţi. Dacă nu-l vezi pe Satana stând chiar în 
fața ta sau nu simţi că Satana acţionează în secret, ai putea să vezi răutatea Satanei? 
Ai putea să știi cum corupe Satana omenirea? El îl corupe pe om în orice moment și în 
orice loc. Satana face imposibil ca omul să se apere de această stricăciune și-l face 
neajutorat în fața acesteia. Satana te face să-i accepţi gândurile, punctele de vedere și 
lucrurile rele care vin de la el în situaţiile în care ești neștiutor și nu recunoști ce ţi se 
întâmplă. Oamenii acceptă pe deplin aceste lucruri și nu fac nicio excepţie de la ele. 
Prețuiesc și păstrează aceste lucruri ca pe o comoară, le permit să-i manipuleze și să 
se joace cu ei; acesta este modul în care oamenii trăiesc sub puterea Satanei și ascultă 
de el fără să-și dea seama, iar corupția omului de către Satana devine din ce în ce mai 
profundă. 

Satana folosește aceste câteva metode pentru a-l corupe pe om. Omul are 
cunoștințe și înțelege unele teorii ştiinţifice, trăiește sub influenţa culturii tradiţionale, iar 
fiecare fiinţă umană este un moștenitor și transmiţător al acesteia. Omul este obligat să 
continue cultura tradițională care îi este oferită de Satana, dar se și conformează 
tendinţelor sociale pe care acesta le oferă omenirii. Conformându-se cu tot ceea ce face 
Satana tot timpul, acceptându-i răutatea, înșelăciunea, pizma și aroganta, omul este 
inseparabil de acesta. Odată ce omul a ajuns să aibă aceste firi ale Satanei, a fost oare 
fericit sau trist trăind în această omenire coruptă? (Trist.) De ce spui acest lucru? 
(Deoarece omul este legat și controlat de aceste lucruri corupte, trăiește în păcat și este 
înghiţit de o luptă istovitoare.) Unii oameni poartă ochelari, părând a fi intelectuali; e 
posibil să vorbească în mod foarte respectabil, elocvent și rezonabil și, deoarece au 
trecut prin multe lucruri, pot fi foarte experimentați și sofisticati. S-ar putea să vorbească 
în detaliu despre chestiuni importante și insignifiante; ar putea, de asemenea, să poată 
evalua autenticitatea și raţiunea lucrurilor. Unii ar putea să se uite la comportamentul și 

înfățișarea acestor oameni, precum și la caracterul, umanitatea, conduita lor și așa mai 
departe și să nu le găsească niciun defect. Oamenii aceștia sunt deosebit de capabili să 
se adapteze la tendinţele sociale actuale. Deși acești oameni ar putea fi mai în vârstă, 
nu sunt niciodată demodațţi sau prea bătrâni ca să învețe. Aparent, nimeni nu le poate 
găsi niciun cusur, totuși, în esența lor lăuntrică, sunt total și complet corupți de Satana. 
Deși niciun cusur exterior nu li se poate găsi acestor oameni, deși la prima vedere sunt 
blânzi, rafinaţi și au cunoștințe, o anumită moralitate și integritate și cu toate că în ceea 
ce privește cunoașterea nu sunt nicidecum inferiori celor tineri, totuși, prin prisma naturii 
și esenței lor, acești oameni sunt un model complet și viu al Satanei, sunt leit acesta. 
Acesta este „rodul” coruperii omului de către Satana. S-ar putea să vă rănească spusele 
Mele, dar totul este adevărat. Cunoștinţele pe care le studiază omul, știința pe care o 
înțelege și mijloacele prin care alege să se acomodeze cu tendințele sociale sunt, fără 
excepție, instrumente prin care Satana îl corupe pe om. Acest lucru este absolut 
adevărat. Prin urmare, omul trăiește într-o fire complet coruptă de Satana, iar omul nu 
are cum să știe ce este sfințenia sau care este esenţa lui Dumnezeu. Asta se întâmplă 
pentru că, în aparenţă, nu se poate da vina pe modurile prin care Satana îl corupe pe 
om; nu se poate spune din purtarea cuiva că este greșit ceva. Toată lumea muncește în 
mod normal și trăiește o viaţă normală; oamenii citesc cărți și ziare, studiază și vorbesc 
în mod normal. Unii oameni au învăţat puţină etică și se pricep să vorbească, sunt 
înțelegători și prietenoși, de ajutor și filantropici și nu se implică în certuri mărunte și nici 
nu profită de oameni. Cu toate acestea, firea lor satanică stricată este înrădăcinată 
adânc în ei, iar această esenţă nu poate fi schimbată doar pe baza eforturilor externe. 
Din cauza acestei esențe, omul nu poate cunoaște sfințenia lui Dumnezeu și, în ciuda 
faptului că esența sfințeniei Sale e dezvăluită omului, acesta n-o ia în serios. Asta se 
întâmplă pentru că, prin diverse mijloace, Satana a ajuns deja să deţină complet 
sentimentele, ideile, punctele de vedere și gândurile omului. Această deţinere și această 
corupţie nu sunt temporare sau ocazionale, ci sunt prezente peste tot și în orice moment. 
Astfel, mulţi oameni care au crezut în Dumnezeu timp de trei sau patru ani sau chiar și 
cinci sau șase ani încă percep ca pe nişte comori aceste gânduri rele, păreri, logica și 
filosofiile pe care Satana le-a insuflat în ei și nu sunt capabili să renunțe la ele. Deoarece 
omul a acceptat lucrurile rele, arogante și răuvoitoare care vin din natura Satanei, în 
mod inevitabil, în relaţiile interpersonale ale omului au deseori loc conflicte, certuri și 
incompatibilităţi, care apar ca urmare a naturii arogante a Satanei. Dacă Satana ar fi dat 
omenirii lucruri pozitive — dacă, de exemplu, confucianismul și taoismul din cultura 
tradiţională, pe care omul le-a acceptat, ar fi lucruri bune — oamenii care se aseamănă 
ar trebui să fie capabili să se înțeleagă bine unii cu ceilalți după acceptarea acelor lucruri. 
Deci, de ce între oamenii care au acceptat aceleași lucruri există o atât de mare 
separare? De ce? Din cauză că aceste lucruri provin de la Satana și el creează 
separarea între oameni. Indiferent cât de demne sau de importante par la suprafaţă, 
lucrurile oferite de Satana îi aduc omului și scot la iveală în viaţa lui numai aroganță și 

nimic mai mult decât înșelăciunea naturii malefice a Satanei. Nu-i așa? Cineva capabil 
să se ascundă, care are o bogăţie de cunoștințe sau care are o educaţie bună tot ar 
avea dificultăţi în a-și masca firea satanică stricată. Adică, indiferent în câte moduri s-ar 
ascunde această persoană, chiar dacă te-ai gândi la ea ca la un sfânt sau ai crede că 
este desăvârșită ori un înger, indiferent cât de pură ai crede că este, cum e viaţa reală 
a acesteia, în culise? Ce esenţă ai vedea în dezvăluirea firii ei? Fără îndoială, ai vedea 
natura malefică a Satanei. E admisibil să se spună acest lucru? (Da.) De exemplu, să 
presupunem că știi pe cineva apropiat ţie, pe care l-ai crezut o persoană bună, poate 
cineva pe care l-ai idolatrizat. Cu statura ta actuală, ce crezi despre ea? În primul rând, 
evaluezi dacă acest tip de persoană are sau nu umanitate, dacă este cinstită, dacă are 
iubire adevărată pentru oameni, iar cuvintele și acţiunile ei sunt folositoare și îi ajută pe 
ceilalţi. (Nu.) Ce sunt cu adevărat așa-numita bunăvoință, iubire sau bunătate pe care le 
dezvăluie acești oameni? Totul este fals, totul este o fațadă. În spatele fațadei, e un scop 
diabolic ulterior: ca acea persoană să fie adorată și idolatrizată. Vedeţi acest lucru în 
mod clar? (Da.) 

Ce aduc omenirii metodele folosite de Satana pentru a-i corupe pe oameni? Aduc 
ceva pozitiv? În primul rând, poate omul să facă diferenţa dintre bine și rău? Aţi spune 
că în această lume, fie că e vorba despre o persoană celebră sau importantă, fie despre 
o revistă sau altă publicaţie, sunt corecte standardele pe care aceasta le folosește pentru 
a judeca dacă ceva este bun sau rău și corect sau greșit? Sunt imparțiale evaluările lor 
privind evenimentele și oamenii? Conţin adevăr? Oare această lume, această 
umanitate, evaluează lucruri pozitive și negative bazându-se pe standardul adevărului? 
(Nu.) De ce oamenii nu au acea abilitate? Oamenii au dobândit atât de multe cunoștințe 
și știu atât de mult despre știință, așadar au abilităţi grozave, nu? Deci, de ce nu pot face 
diferenţa dintre lucrurile pozitive și cele negative? De ce se întâmplă asta? (Pentru că 
oamenii nu au adevăr; știința și cunoștințele nu sunt adevăr.) Tot ceea ce Satana îi 
aduce umanităţii este rău, corupt, lipsit de adevăr, viaţă și cale. Cu răul și corupţia pe 
care Satana le aduce omului, poţi să spui că Satana are iubire? Poţi spune că omul are 
iubire? Unii oameni ar putea spune: „Te înșeli; în întreaga lume există mulţi oameni care 
îi ajută pe cei săraci sau fără adăpost. Acei oameni nu sunt buni? Există și organizații 
de caritate care fac lucrări bune; nu este bună lucrarea pe care o fac ei?” Ce ai spune 
în fața unor asemenea cuvinte? Satana folosește multe metode și teorii diferite pentru a 
corupe omul; este această stricăciune a omului un concept nedeslușit? Nu, nu este. De 
asemenea, Satana face unele lucruri practice și promovează un punct de vedere sau o 
teorie în această lume și în societate. În fiecare dinastie și epocă, promovează o teorie 
și insuflă unele gânduri în mintea oamenilor. Aceste gânduri și teorii se înrădăcinează 
treptat în inimile oamenilor, iar apoi aceștia încep să trăiască prin ele. Odată ce încep 
să trăiască prin aceste lucruri, nu devin ei, pe neștiute, Satana? Nu sunt oamenii una cu 
el? Când oamenii devin una cu Satana, care este atitudinea lor față de Dumnezeu în 
cele din urmă? Nu este aceeași atitudine pe care Satana o are față de Dumnezeu? 

Nimeni nu îndrăznește să recunoască acest lucru, nu-i așa? Cât de înfricoșător! De ce 
spun că natura Satanei este diabolică? N-o spun fără motiv; de fapt, natura Satanei e 
determinată și analizată pe baza a ceea ce a făcut și a lucrurilor pe care le-a dezvăluit. 
Dacă v-aş spune doar că Satana este diabolic, voi ce aţi crede? V-aţi gândi: „Evident, 
Satana este rău”. Așadar, te întreb: „Care aspecte ale Satanei sunt malefice?” Dacă 
spui: „Împotrivirea Satanei fată de Dumnezeu este rea”, tot nu ai vorbi clar. Acum că am 
vorbit astfel despre caracteristici, înțelegețţi conţinutul specific al esenței răului Satanei? 
(Da.) Dacă puteţi să vedeţi clar natura malefică a Satanei, atunci vă veţi vedea propriile 
stări. Există vreo legătură între aceste două lucruri? Vă este utilă sau nu? (Da.) Când 
am părtășie despre esenţa sfinţeniei lui Dumnezeu, este necesar să am părtășie și 
despre esența diabolică a Satanei? Ce părere aveţi? (Da, este necesar.) De ce? 
(Răutatea lui scoate în evidenţă sfințenia lui Dumnezeu.) Așa este? Acest lucru este 
parţial corect, în sensul că, fără răul Satanei, oamenii nu ar ști că Dumnezeu e sfânt; 
este corect să spunem asta. Totuși, este corect dacă spui că sfințenia Sa există numai 
datorită contrastului cu răutatea Satanei? Acest mod dialectic de gândire este greșit. 
Sfințenia lui Dumnezeu este esenţa Sa inerentă; chiar și atunci când El o dezvăluie prin 
faptele Sale, este tot o expresie firească a esenței lui Dumnezeu și tot este esența Sa 
inerentă; aceasta a existat întotdeauna și Îi este intrinsecă și înnăscută lui Dumnezeu 
Însuși, deși omul nu o poate vedea. Acest lucru e din cauză că omul trăiește în mijlocul 
firii corupte a Satanei și sub influenţa lui și nu știe despre sfinţenie, cu atât mai puţin 
despre conţinutul specific al sfinţeniei lui Dumnezeu. Deci, este esenţial să avem 
părtășie mai întâi despre esența diabolică a Satanei? (Da, este.) Se poate ca unii oameni 
să-și exprime o oarecare îndoială: „Tu ai părtășie despre Dumnezeu Însuși, așa că de 
ce întotdeauna vorbești despre modul în care Satana corupe oamenii și natura sa 
malefică?” Acum ai pus capăt acestor îndoieli, nu-i aşa? Când oamenii au discernământ 
despre răutatea Satanei și au o definiţie precisă a acestuia, când pot vedea clar 
conţinutul specific și manifestarea răului, sursa și esenţa lui, doar atunci, prin discuţia 
despre sfințenia lui Dumnezeu pot ei să-și dea seama sau să recunoască ce este 
sfințenia lui Dumnezeu, ce este sfințenia. Dacă nu discut despre răul Satanei, unii vor 
crede în mod eronat că unele lucruri pe care le fac oamenii în societate și printre 
ceilalţi — sau unele lucruri din această lume — ar putea avea o legătură cu sfinţenia. Nu 
este greșit acest punct de vedere? (Ba da, este.) 

Acum că am avut astfel părtășie cu privire la esenţa Satanei, ce fel de înţelegere a 
sfințeniei lui Dumnezeu aţi dobândit prin experienţele voastre din ultimii câţiva ani, din 
citirea cuvântului Său și din experimentarea lucrării Sale? Haideţi să vorbim despre 
acest lucru. Nu trebuie să folosești cuvinte plăcute urechilor, ci doar să vorbești din 
experienţele proprii. Sfințenia lui Dumnezeu constă doar din iubirea Lui? Este doar 
iubirea Sa cea pe care o descriem ca sfinţenie? Acest lucru ar fi prea unilateral, nu-i 
așa? În afară de iubirea Sa, există și alte aspecte ale esenței lui Dumnezeu? Le-aţi 
văzut? (Da. Dumnezeu detestă festivalurile și sărbătorile, obiceiurile și superstițiile; și 

aceasta este sfințenia Lui.) Dumnezeu este sfânt și, prin urmare, El detestă aceste 
lucruri — asta vrei să spui? Mai exact, ce este sfințenia lui Dumnezeu? Oare sfințenia Sa 
nu are niciun conţinut substanţial, ci doar ură? În mintea voastră gândiţi că „Întrucât 
Dumnezeu urăște aceste lucruri rele, prin urmare se poate spune că Dumnezeu este 
sfânt"? Nu este aceasta o speculație? Oare aceasta nu este o formă de extrapolare și 
de judecată? Care este cea mai mare greşeală care trebuie evitată cu orice preț atunci 
când vine vorba de înţelegerea noastră privind esența lui Dumnezeu? (Atunci când 
lăsăm realitatea în urmă și, în schimb, vorbim despre doctrine.) Aceasta este o greșeală 
foarte mare. Mai e și altceva? (Speculaţiile și imaginaţia.) Și acestea reprezintă niște 
greșeli foarte mari. De ce speculațiile și imaginaţia nu sunt utile? Poţi vedea, cu adevărat, 
lucrurile despre care speculezi și pe care ţi le-ai imaginat? Sunt acestea adevărata 
esenţă a lui Dumnezeu? (Nu.) Ce altceva trebuie evitat? Este o greșeală doar să 
enumeri multe cuvinte plăcute pentru a descrie esenţa lui Dumnezeu? (Da.) Oare acest 
lucru nu e pompos și lipsit de sens? Judecata și speculaţiile sunt fără sens, așa cum 
este și alegerea cuvintelor care sună bine. Lauda goală este, de asemenea, lipsită de 
sens, nu-i așa? Îi place lui Dumnezeu să-i asculte pe oameni spunând genul acesta de 
prostii? (Nu, nu-l place.) El Se simte inconfortabil auzind așa ceva! Dumnezeu conduce 
și mântuiește un grup de oameni și, după ce acest grup aude cuvintele Lui, oamenii nu 
înțeleg niciodată ce vrea El să spună. Cineva poate întreba: „Dumnezeu este bun?”, iar 
ei ar răspunde: „Da!” „Cât de bun?” „Foarte bun!” „Dumnezeu îl iubește pe om?” „Da! 
„Cât de mult? Poţi să descrii?” „Foarte mult! lubirea lui Dumnezeu este mai adâncă decât 
marea, mai înaltă decât cerul!” Nu sunt absurde aceste cuvinte? Și nu seamănă cu ceea 
ce tocmai aţi spus: „Dumnezeu urăște firea coruptă a Satanei și, prin urmare, El este 
sfânt’? (Ba da.) Ceea ce tocmai aţi spus nu este o absurditate? Și de unde vin 
majoritatea lucrurilor rostite fără sens? Lucrurile absurde care se spun provin, în primul 
rând, din iresponsabilitatea și lipsa de respect a oamenilor fată de Dumnezeu. Am putea 
spune acest lucru? Tu n-ai înțeles deloc și, totuși, ai spus lucruri aberante. Nu este 
iresponsabil acest lucru? Nu este lipsă de respect față de Dumnezeu? Ai dobândit 
câteva cunoștințe, ai înţeles câte ceva despre raţionament și logică, ai folosit aceste 
lucruri și, în plus, ai procedat astfel pentru a-L cunoaște pe Dumnezeu. Crezi că El Se 
supără când te aude vorbind astfel? Cum puteţi încerca să-L cunoaşteţi pe Dumnezeu 
folosind aceste metode? Nu sună ciudat când vorbești așa? De aceea, când vine vorba 
despre a-L cunoaște pe Dumnezeu, trebuie să fim foarte precauti; vorbiti doar în măsura 
în care Îl cunoașteţi. Vorbiţi sincer și practic și nu vă împodobiţi cuvintele cu complimente 
curtenitoare și nu folosiți lingușirea; Dumnezeu nu are nevoie de acest lucru; un 
asemenea lucru vine de la Satana. Firea Satanei este arogantă; Satanei îi place să fie 
flatat și să audă cuvinte frumoase. Satana va fi mulţumit și fericit dacă oamenii vor 
enumera toate cuvintele plăcute pe care le-au învăţat și le vor folosi pentru el. Dar 
Dumnezeu nu are nevoie de acest lucru; El nu are nevoie de adulare sau lingușire și nu 
cere ca oamenii să vorbească prostii și să-L preamărească orbește. Dumnezeu detestă 

lucrul acesta și nici măcar nu va asculta lauda și lingușirea care nu corespund realității. 
Deci, atunci când unii oameni Îl preamăresc nesincer pe Dumnezeu și orbește Îi fac 
jurăminte și se roagă, El nu-i ascultă deloc. Trebuie să-ţi asumi responsabilitatea pentru 
ceea ce spui. Dacă nu știi ceva, spune; dacă știi ceva, exprimă acest lucru într-un mod 
practic. Așadar, cu privire la ceea ce implică în mod specific și efectiv sfințenia lui 
Dumnezeu, aveţi o înțelegere adevărată a acestui lucru? (Când mi-am dezvăluit 
răzvrătirea, când am comis fărădelegi, am primit judecata și mustrarea lui Dumnezeu și 
în acestea am văzut sfințenia Sa. lar când am întâlnit medii care nu au corespuns 
așteptărilor mele, m-am rugat pentru aceste lucruri și am căutat intenţiile lui Dumnezeu 
și, pe măsură ce El m-a luminat și m-a călăuzit prin cuvintele Sale, eu am văzut sfințenia 
Lui.) Asta este din experienţa ta, nu-i așa? (Din ceea ce a spus Dumnezeu despre asta, 
am văzut ce a devenit omul după ce a fost corupt și rănit de Satana. Cu toate acestea, 
Dumnezeu a dat totul pentru a ne mântui și, din asta, eu văd sfințenia Sa.) Acesta este 
un mod realist de a vorbi; este adevărata cunoaștere. Există moduri diferite de a înțelege 
acest lucru? (Văd răul Satanei din cuvintele pe care le-a rostit pentru a o ademeni pe 
Eva să păcătuiască și din faptul că L-a ispitit pe Domnul Isus. Din cuvintele prin care 
Dumnezeu le-a spus lui Adam și Evei ce puteau sau nu să mănânce, văd că Dumnezeu 
vorbește direct, curat și într-un mod care inspiră încredere; din aceasta văd sfințenia 
Sa.) Auzind remarcile anterioare, ale cui cuvinte vă inspiră cel mai mult să spuneți 
„Amin”? A cui părtășie a fost cea mai apropiată de subiectul părtășiei noastre de astăzi? 
Ale cui au fost cele mai realiste cuvinte? Cum a fost părtășia ultimei surori? (Bună.) 
Spuneţi „Amin” la ceea ce a spus ea. Ce-a zis ea de a pus punctul pe i? (Din cuvintele 
pe care tocmai le-a spus sora, am auzit că vorbele lui Dumnezeu sunt sincere și foarte 
clare și că nu sunt deloc precum vorbele Satanei, spuse pe ocolite. Am văzut sfințenia 
lui Dumnezeu în acest lucru.) Aceasta este o parte. A fost corect? (Da.) Foarte bine. Văd 
că aţi câștigat ceva din aceste ultime două părtășii, dar trebuie să continuaţi să munciti 
din greu. Motivul pentru care trebuie să munciţi din greu este faptul că înțelegerea 
esenței lui Dumnezeu este o lecţie foarte profundă; nu este un lucru pe care să ajungeţi 
să-l înțelegeţi peste noapte sau care poate fi exprimat clar, în doar câteva cuvinte. 
Fiecare aspect al firii satanice corupte, al cunoașterii, al filosofiei, al gândirii și 
părerilor oamenilor și anumite aspectele ale oamenilor îi împiedică foarte mult să 
cunoască esenţa lui Dumnezeu; astfel că, atunci când auziţi aceste subiecte, e posibil 
ca unele să vă depășească; pe unele se poate să nu le înțelegeţi, în timp ce unele 
subiecte nu veţi putea să le potriviti realităţii. Cu toate acestea, v-am auzit înțelegerea 
despre sfinţenia lui Dumnezeu și știu că, în inimile voastre, începețţi să recunoașteţi ceea 
ce am spus și am comunicat despre sfințenia Sa. Știu că în inima voastră începe să 
mijească dorinţa de a înțelege esenţa sfințeniei Lui. Dar ce Mă face și mai fericit este 
faptul că unii dintre voi sunteţi deja în stare să folosiţi cele mai simple cuvinte pentru a 
vă descrie cunoștințele despre sfințenia Sa. Chiar dacă acesta este un lucru simplu de 
spus și l-am mai spus și înainte, totuși, în inima multora dintre voi, mai trebuie încă să 

aprobaţi aceste cuvinte și, într-adevăr, nu v-au impresionat mintea. Cu toate acestea, 
unii dintre voi aţi memorat aceste cuvinte. E un început foarte bun și promiţător. Sper că 
veţi continua să cugetați și să aveți din ce în ce mai mult părtășie despre subiectele pe 
care le consideraţi profunde — sau despre cele care nu vă sunt la îndemână. În cazul 
acelor probleme care nu sunt la îndemâna voastră, va fi cineva care să vă ofere mai 
multă îndrumare. Dacă vă implicaţi în mai multă părtășie în ceea ce privește domeniile 
care vă sunt acum la îndemână, Duhul Sfânt Își va face lucrarea, iar voi veţi ajunge la o 
mai mare înțelegere. Înțelegerea și cunoașterea esenței lui Dumnezeu sunt de o 
importanță nemăsurată pentru intrarea în viață a oamenilor. Sper să nu ignoraţi acest 
lucru sau să îl vedeţi ca pe un joc, deoarece cunoașterea lui Dumnezeu este 
fundamentul credinţei omului, precum și cheia căutării adevărului și a dobândirii mântuirii 
de către om. Dacă oamenii cred în Dumnezeu, însă nu-L cunosc, dacă ei trăiesc printre 
niște slove și doctrine, nu vor putea niciodată să dobândească mântuirea, chiar dacă 
acționează și trăiesc în conformitate cu sensul superficial al adevărului. Cu alte cuvinte, 
dacă tu crezi în Dumnezeu, dar nu îl cunoști, atunci credinţa ta este în zadar și nu conţine 
nimic din realitate. Înțelegeţi, nu-i așa? (Da, înțelegem.) Părtășia noastră de astăzi se va 
încheia aici. 


4 ianuarie 2014 

Dumnezeu Însuși, Unicul VI 
Sfinţenia lui Dumnezeu (III) 


Subiectul despre care am avut părtășie ultima dată a fost sfințenia lui Dumnezeu. La 
care aspect al lui Dumnezeu Însuși se referă sfințenia Lui? Se referă la esența lui 
Dumnezeu? (Da.) Deci, care este aspectul principal al esenței lui Dumnezeu căruia ne- 
am adresat în părtășia noastră? Este sfințenia lui Dumnezeu? Sfinţenia lui Dumnezeu 
este esența Sa unică. Şi care a fost tema principală a părtășiei noastre data trecută? 
(Deslușirea răutăţii Satanei. Și anume, cum Satana corupe omenirea folosind 
cunoașterea, știința, cultura tradițională, superstiţia și tendinţele sociale.) Acesta a fost 
principalul subiect pe care l-am discutat ultima dată. Satana folosește cunoașterea, 
știința, superstiţia, cultura tradiţională și tendinţele sociale pentru a-l corupe pe om; 
acestea sunt modurile — cinci în total — în care Satana îl corupe pe om. Pe care dintre 
acestea credeţi că îl folosește Satana cel mai mult pentru a corupe omul? Care este 
acela folosit pentru a-l corupe cel mai profund pe om? (Cultura tradiţională. Acest lucru 
se întâmplă deoarece filosofiile satanice precum doctrinele lui Confucius și ale lui 
Mencius sunt adânc întipărite în mintea noastră.) Așadar, unii fraţi și unele surori cred 
că răspunsul este „cultura tradițională”. Are cineva un răspuns diferit? (Cunoștinţele. 
Cunoștinţele nu ne vor lăsa niciodată să ne închinăm lui Dumnezeu. Acestea neagă 
existenţa Lui Dumnezeu și Îi neagă cârmuirea. Adică, Satana ne spune să începem să 
studiem de la o vârstă fragedă și că numai prin studiu și dobândirea cunoștințelor vom 
avea perspective de viitor strălucite și un destin fericit.) Satana folosește cunoașterea 
pentru a-ţi controla viitorul și destinul, apoi te duce de nas; acesta este modul în care 
crezi că Satana îl corupe cel mai profund pe om. Deci, majoritatea dintre voi credeţi că 
ceea ce folosește Satana pentru a-l corupe cel mai profund pe om este cunoașterea. 
Are altcineva o opinie diferită? Ce spuneţi despre știință sau tendinţele sociale, de 
exemplu? Cineva ar spune că acesta e răspunsul? (Da.) Astăzi voi avea părtășie din 
nou cu privire la cele cinci modalităţi prin care Satana îl corupe pe om şi, odată ce voi 
termina, o să vă mai pun câteva întrebări ca să vedem exact de care dintre aceste lucruri 
se folosește Satana pentru a-l corupe cel mai profund pe om. 


Cinci moduri prin care Satana corupe omul 


a. Satana folosește cunoașterea pentru a-l corupe pe om și faima și 
câștigul pentru a-l controla 


Dintre cele cinci moduri prin care Satana corupe omul, primul pe care l-am menţionat 
este cunoașterea, deci haideţi să luăm cunoașterea drept primul subiect al părtășiei. 
Satana folosește cunoașterea ca momeală. Ascultaţi cu atenţie: cunoașterea este doar 
un tip de momeală. Oamenii sunt convinși să studieze din greu şi să se perfecţioneze în 
fiecare zi, să se folosească de cunoștințe ca de o armă și să se înarmeze cu ele, iar apoi 
să le folosească pentru a deschide poarta spre știință; cu alte cuvinte, cu cât dobândești 

mai multă cunoaștere, cu atât vei înțelege mai mult. Satana le spune oamenilor toate 
acestea; le spune oamenilor să încurajeze idealuri înalte în timp ce dobândesc 
cunoașterea, instruindu-i să nutrească ambiţii și idealuri. Fără știrea oamenilor, Satana 
transmite multe mesaje ca acesta, determinând oamenii să simtă, în mod inconștient, 
că aceste lucruri sunt corecte sau benefice. Fără a-și da seama, oamenii pășesc pe 
acest drum, conduși, fără să știe, de propriile idealuri și ambiţii. Pas cu pas, fără să vrea, 
ei învaţă, din cunoașterea dată de Satana, felurile în care gândesc oamenii importanți 
sau celebri. De asemenea, ei învaţă unele lucruri din faptele oamenilor care sunt 
consideraţi eroi. Ce-i recomandă Satana omului din faptele acestor eroi? Ce vrea el să 
întipărească în om? Că omul trebuie să fie patriot, să aibă integritate naţională și să fie 
un spirit eroic. Ce învaţă omul din poveștile istorice sau din biografiile unor figuri eroice? 
Să aibă un simţ al loialității personale, să fie gata să facă orice pentru prieteni și frați. În 
cadrul acestor cunoștințe de la Satana, omul, fără să-și dea seama, învaţă multe lucruri 
care nu sunt deloc pozitive. În mijlocul inconștienţei oamenilor, semințe pregătite pentru 
ei de către Satana sunt sădite în minţile lor imature. Aceste seminţe îi fac să simtă că se 
cuvine să fie oameni importanţi, că se cuvine să fie faimoși, să fie eroi, patrioţi, să fie 
oameni care își iubesc familiile sau care vor face orice pentru un prieten și care au un 
simţ al loialității personale. Seduși de Satana, ei pășesc neștiutori pe drumul pe care el 
l-a pregătit pentru ei. Pe măsură ce merg pe acest drum, ei sunt forțați să accepte 
regulile de viaţă ale Satanei. Fără să-și dea deloc seama, își dezvoltă propriile reguli 
după care trăiesc, dar acestea nu sunt altceva decât regulile Satanei pe care le-a întipărit 
în ei cu forța. În timpul procesului de învăţare, Satana îi determină să-și adopte propriile 
obiective, să decidă propriile scopuri în viață, regulile după care să trăiască și direcţia în 
viaţă, insuflându-le, în tot acest timp, lucrurile Satanei, folosind povești, biografii și orice 
alt mijloc posibil pentru a ademeni oamenii, încetul cu încetul, până când mușcă 
momeala. În acest fel, pe parcursul învăţăturii lor, unii ajung să prefere literatura, unii 
economia, alţii astronomia sau geografia. Apoi, există unii cărora ajunge să le placă 
politica, unii cărora le place fizica, altora chimia și chiar unii cărora le place teologia. 
Toate acestea fac parte din întregul mai mare care este cunoașterea. În inimile voastre, 
fiecare dintre voi știe despre ce este de fapt vorba în aceste lucruri; fiecare dintre voi a 
avut contact cu ele înainte. Oricine dintre voi poate vorbi la nesfârșit despre una sau alta 
dintre aceste ramuri ale cunoașterii. Și, astfel, este clar cât de profund a intrat în mintea 
omului această cunoaștere; este ușor de văzut poziția ocupată de ea în mintea lui și ce 
efect profund are asupra acestuia. Odată ce o persoană se atașează de o fațetă a 
cunoașterii, când s-a îndrăgostit profund de această faţetă, atunci, fără să-și dea seama, 
dezvoltă ambiţii: unii oameni doresc să fie scriitori, alţii doresc să fie autori de literatură, 
unii vor să facă din politică o carieră, iar alţii vor să se implice în economie și să devină 
oameni de afaceri. Apoi, există un grup de oameni care vor să fie eroi, să fie importanți 
sau faimoși. Indiferent ce fel de persoană vrea cineva să fie, scopul ei este să ia această 
metodă de învăţare și să o folosească în propriile scopuri, să-și realizeze propriile dorințe 

și propriile ambiţii. Nu contează cât de bine sună — fie că vor să-și realizeze visele, să 
nu-și irosească viața sau să aibă o anume carieră — ei nutresc aceste idealuri și ambiţii 
înalte, dar, în esenţă, pentru ce sunt toate acestea? V-aţi pus vreodată această întrebare 
înainte? De ce acţionează Satana astfel? Cu ce scop insuflă el aceste lucruri în om? 
Trebuie să fiţi lămuriţi în inimile voastre cu privire la această chestiune. 

Acum, să vorbim despre modul în care Satana folosește cunoașterea pentru a 
corupe omul. Mai întâi, trebuie să avem o înțelegere clară a acestor lucruri: prin 
cunoaștere, ce vrea Satana să-i dea omului? Pe ce fel de drum vrea să-l conducă pe 
om? (Pe drumul împotrivirii fată de Dumnezeu.) Da, cu siguranţă, așa e — ca să | se 
împotrivească lui Dumnezeu. Poţi vedea atunci că aceasta este o consecinţă a faptului 
că oamenii dobândesc cunoștințe — încep să | se împotrivească lui Dumnezeu. Deci, 
care sunt motivele sinistre ale Satanei? Nu ţi-e limpede, nu-i așa? În timpul dobândirii 
de către om a cunoștințelor, Satana folosește tot felul de metode, fie că este vorba de 
relatarea istorisirilor, de a le da pur și simplu o anumită cunoștință sau de a le permite 
să-și satisfacă dorinţele sau ambițiile. Pe ce drum vrea Satana să te conducă? Oamenii 
cred că nu este nimic în neregulă cu dobândirea cunoștințelor, că este ceva întru totul 
natural. Ca să facă să sune atrăgător, să încurajezi idealuri înalte sau să ai ambiţii 
înseamnă să ai aspirații, iar aceasta ar trebui să fie calea cea dreaptă în viaţă. Nu este 
oare o modalitate mai glorioasă ca oamenii să trăiască astfel, dacă își pot realiza 
propriile idealuri sau pot avea o carieră de succes? Făcând aceste lucruri, nu numai că 
ne onorăm strămoșii, ci avem și șansa de a lăsa o urmă în istorie — nu este acesta un 
lucru bun? Acesta este un lucru bun în ochii oamenilor din lume, iar, pentru ei, acest 
lucru ar trebui să fie cuvenit și pozitiv. Totuși Satana, cu motivele lui sinistre, duce 
oamenii pe un astfel de drum și asta-i tot? Cu siguranţă, nu. De fapt, indiferent de cât de 
înalte sunt idealurile omului, cât de realiste sau de cuvenite pot fi dorinţele lui, tot ceea 
ce omul dorește să realizeze, tot ceea ce caută el este strâns legat de două cuvinte. 
Aceste două cuvinte sunt de o importanţă vitală pentru viaţa fiecărei persoane și sunt 
lucruri pe care Satana intenţionează să le insufle în om. Care sunt aceste două cuvinte? 
Sunt „faimă” și „câștig'. Satana folosește o metodă foarte subtilă, o metodă foarte mult 
în acord cu noţiunile oamenilor, care nu este deloc radicală, prin care îi face pe oameni 
să accepte pe neștiute modul lui de viaţă, regulile lui de trai, și să-și stabilească 
obiectivele și direcţia în viaţă și, făcând astfel, ei ajung, fără să-și dea seama, și să aibă 
ambiţii de viaţă. Indiferent cât de grandioase ar putea să pară aceste ambiţii de viaţă, 
ele sunt legate inextricabil de „faimă” și de „câștig”. Tot ceea ce persoanele importante 
sau faimoase — de fapt toţi oamenii — urmează în viață are legătură doar cu aceste două 
cuvinte: „faimă” și „câștig”. Oamenii cred că, odată ce au faimă și câștig, ei pot apoi să 
le valorifice ca să se bucure de statut înalt, de bogăţie mare și să se bucure de viață. Ei 
cred că faima și câștigul sunt un gen de capital pe care îl pot folosi ca să obţină o viaţă 
de căutare a plăcerii și de desfătare nesăbuită a trupului. De dragul acestei faime și al 
acestui câștig la care râvnesc atât, oamenii, de bună voie, totuși fără să știe, îi predau 

Satanei trupurile și minţile lor, tot ceea ce au, viitorul și destinele lor. Ei fac astfel fără 
niciun moment de ezitare, ignorând întotdeauna nevoia de a recupera tot ceea ce au 
predat. Oare pot oamenii să mai păstreze vreun control asupra lor înșiși odată ce s-au 
refugiat astfel în Satana și i-au devenit loiali? Cu siguranţă, nu. Ei sunt controlaţi complet 
și total de Satana. S-au scufundat complet și total într-o mlaștină și nu se pot elibera. 
Odată ce o persoană se împotmolește în faimă și câștig, nu mai caută ceea ce este 
strălucitor, ceea ce este drept sau acele lucruri care sunt frumoase și bune. Asta 
deoarece puterea seducătoare pe care o au asupra oamenilor faima și câștigul este prea 
mare; ele devin lucruri pe care oamenii le urmăresc fără încetare pe tot parcursul vieții 
și chiar pentru întreaga veșnicie. Nu este acest lucru adevărat? Unii oameni vor spune 
că însușirea cunoștințelor nu este altceva decât citirea cărților sau învățarea câtorva 
lucruri pe care încă nu le cunosc, astfel încât să nu fie demodaţi sau să nu fie lăsaţi în 
urmă de lume. Cunoștinţele sunt însușite doar pentru ca ei să poată pune mâncare pe 
masă, pentru propriul lor viitor sau pentru a asigura necesităţile de bază. Există cineva 
care ar îndura un deceniu de studiu intens doar pentru necesităţile de bază, doar pentru 
a soluţiona problema alimentelor? Nu, nu există astfel de oameni. Deci, de ce un om 
suferă aceste greutăţi toţi acești ani? Pentru faimă și câștig. Faima și câștigul îl așteaptă 
în zare, îl cheamă, iar el crede că numai prin propria sârguinţă, prin greutăți și luptă 
poate să urmeze drumul ce-l va conduce să dobândească faimă și câștig. O asifel de 
persoană trebuie să sufere aceste greutăţi pentru propria cale viitoare, pentru bucuria 
sa viitoare și pentru a câștiga o viață mai bună. Ce este oare această cunoaștere — puteţi 
să-Mi spuneţi? Nu reprezintă regulile și filosofiile de viață pe care Satana i le insuflă 
omului, cum ar fi „lubeşte partidul, iubește ţara și iubește-ţi religia” și „Un om înţelept se 
supune circumstanțelor”? Nu sunt „idealurile înalte” ale vieţii insuflate în om de către 
Satana? Luaţi, de exemplu, ideile oamenilor de seamă, integritatea celor faimoși sau 
spiritul curajos al figurilor eroice, sau luaţi cavaleria și bunătatea protagoniștilor și a 
spadasinilor din romanele de arte marţiale — nu sunt toate acestea căi prin care Satana 
insuflă aceste idealuri? Aceste idei influențează o generaţie după alta, iar oamenii din 
fiecare generaţie sunt făcuţi să accepte aceste idei. Ei se luptă constant în căutarea 
„idealurilor înalte” pentru care chiar își vor sacrifica viaţa. Acesta este mijlocul și aceasta 
e abordarea prin care Satana folosește cunoștințele pentru a corupe oamenii. Deci, după 
ce Satana îi conduce pe oameni pe această cale, sunt ei capabili să asculte de 
Dumnezeu și să | se închine? Și sunt ei capabili să accepte cuvintele lui Dumnezeu și 
să urmărească adevărul? Categoric nu — pentru că au fost duși pe căi greșite de Satana. 
Să ne uităm din nou la cunoștințele, gândurile și opiniile insuflate oamenilor de Satana: 
conţin aceste lucruri adevărurile ascultării față de Dumnezeu și închinării la Dumnezeu? 
Există adevăruri despre temerea de Dumnezeu și ferirea de rău? Există vreun cuvânt 
de-al lui Dumnezeu? Există ceva în ele care să aibă legătură cu adevărul? Deloc — 
aceste lucruri sunt total absente. Puteţi să fiți siguri că lucrurile insuflate oamenilor de 
Satana nu conțin niciun adevăr? Nu îndrăzniţi, dar nu contează. Deci, atât timp cât 

recunoști că „faima” și „câștigul” sunt cele două cuvinte cheie pe care Satana le folosește 
pentru a-i ademeni pe oameni pe calea răului, atunci este suficient. 

Haideţi să recapitulăm pe scurt ce am discutat până acum: ce folosește Satana 
pentru a-l ţine pe om sub controlul său strict? (Faima și câștigul.) Deci, Satana folosește 
faima și câștigul pentru a controla gândurile omului, până când oamenii nu se pot gândi 
decât la faimă și câștig. Ei se luptă pentru faimă și câștig, suferă greutăţi, îndură umilirea 
pentru faimă și câștig și sacrifică tot ceea ce au pentru faimă și câștig și vor judeca și 
hotărî orice de dragul faimei și al câștigului. În acest fel, Satana îi leagă pe oameni cu 
lanţuri invizibile, iar ei nu au nici puterea și nici curajul de a se debarasa de ele. Fără să 
știe, ei poartă aceste lanţuri și se târăsc mereu înainte, cu mare dificultate. De dragul 
acestei faime și a câștigului, omenirea se fereşte de Dumnezeu și Îl trădează și devine 
din ce în ce mai nemernică. Așadar, în acest fel, o generaţie după alta este distrusă în 
mijlocul faimei și câștigului Satanei. Privind acum la acţiunile Satanei, nu sunt întru totul 
demne de dispreţ motivele sale sinistre? Poate că astăzi încă nu puteţi percepe motivele 
lui sinistre, deoarece credeţi că nu se poate trăi fără faimă și câștig. Credeţi că, dacă 
oamenii lasă în urmă faima și câștigul, atunci nu vor mai putea să vadă calea înainte, nu 
vor mai putea să-și atingă obiectivele, iar viitorul le va deveni întunecat, palid și mohorât. 
Dar, încet, veţi recunoaște cu toții într-o zi că faima și câștigul sunt cătușe monstruoase 
pe care Satana le folosește pentru a-l lega pe om. Când va sosi acea zi, te vei împotrivi 
complet controlului Satanei și lanțurilor pe care el le folosește pentru a te lega. Când va 
veni vremea să-ți dorești să te debarasezi de toate lucrurile pe care ţi le-a insuflat 
Satana, atunci vei curma legătura cu Satana și vei detesta cu adevărat tot ceea ce ţi-a 
adus Satana. Numai atunci omenirea va avea o dragoste și o dorinţă reală pentru 
Dumnezeu. 


b. Satana folosește știința pentru a-l corupe pe om 


Tocmai am vorbit despre modul în care Satana folosește cunoașterea pentru a-l 
corupe pe om, deci, în continuare, haideţi să avem părtășie despre modul în care Satana 
folosește știința pentru a-l corupe pe om. În primul rând, Satana folosește numele științei 
pentru a satisface curiozitatea omului, dorința omului de a explora ştiinţa și a cerceta 
taine. În numele științei, Satana satisface nevoile materiale ale omului și cererea omului 
de a-și spori încontinuu calitatea vieţii. Prin urmare, tocmai cu acest pretext, Satana 
folosește știința pentru a corupe omul. Oare Satana corupe doar gândirea sau mintea 
omului folosind știința în acest fel? Printre oamenii, evenimentele și lucrurile dimprejurul 
nostru pe care le putem vedea și cu care intrăm în contact, ce altceva corupe Satana cu 
ajutorul științei? (Mediul natural.) Aveţi dreptate. Se pare că ați fost profund vătămaţi de 
acest lucru și profund afectaţi. Pe lângă faptul că folosește toate diversele descoperiri și 
concluzii științifice pentru a-l înșela pe om, Satana folosește, de asemenea, știința ca 
mijloc de a duce la bun sfârșit distrugerea și exploatarea fără noimă a mediului de viaţă 
care i-a fost dăruit omului de către Dumnezeu. El face acest lucru sub pretextul că, dacă 

omul efectuează cercetări ştiinţifice, atunci mediul său de viaţă și calitatea vieții vor 
deveni tot mai bune, și, în plus, că scopul dezvoltării științifice este de a satisface nevoile 
materiale zilnice sporite ale omului și nevoia acestuia de a-și îmbunătăţi neîncetat 
calitatea vieţii. Aceasta este baza teoretică a dezvoltării științei de către Satana. Cu toate 
acestea, ce a adus știința omenirii? Oare mediul nostru de viață — și mediul de viaţă al 
întregii omeniri — nu a fost pângărit? Oare aerul pe care îl respiră omul nu a fost pângărit? 
Nu s-a spurcat apa pe care o bem? Mai e organică și naturală mâncarea pe care o 
consumăm? Majoritatea cerealelor și legumelor sunt modificate genetic, au fost cultivate 
cu îngrășământ, iar unele sunt variante create folosind știința. Nici măcar legumele și 
fructele pe care le consumăm nu mai sunt naturale. Până și ouăle naturale nu mai sunt 
ușor de găsit și nu mai au gustul pe care obișnuiau să-l aibă, fiind deja prelucrate chimic 
de așa-numita știință a Satanei. Privind imaginea de ansamblu, întreaga atmosferă a 
fost distrusă și poluată; munții, lacurile, pădurile, râurile, oceanele și toate de deasupra 
pământului sau de sub acesta au fost ruinate de așa-numitele realizări științifice. Pe 
scurt, întregul mediu natural, mediul de viaţă dăruit omenirii de către Dumnezeu a fost 
distrus și ruinat de așa-numita știință. Deși există mulţi oameni care au obținut ceea ce 
au sperat dintotdeauna privitor la calitatea vieţii pe care o caută, satisfăcându-și atât 
dorințele, cât și trupul, mediul în care trăiește omul a fost distrus și devastat în mod 
esenţial de diferitele „realizări” aduse de știință. Acum, nu mai avem acum dreptul de a 
respira nicio gură de aer curat. Nu este aceasta tristețea omenirii? Mai există vreo fericire 
demnă de menţionat, când trebuie să trăiască în acest fel de spaţiu? Acest spațiu și 
mediu de viaţă în care trăiește omul a fost creat încă de la început de Dumnezeu pentru 
om. Apa pe care o beau oamenii, aerul pe care-l respiră, diversele mâncăruri pe care le 
mănâncă, precum și plantele și ființele vii și chiar munţii, lacurile și oceanele — fiecare 
parte din acest mediu de viaţă a fost dăruită oamenilor de către Dumnezeu; este natural, 
funcţionând conform unei legi naturale stabilite de Dumnezeu. Fără știință, oamenii tot 
ar urma metodele oferite lor de Dumnezeu, ar putea să se bucure de tot ceea ce e 
imaculat și natural și ar fi fericiţi. Totuși, acum, toate acestea au fost distruse și ruinate 
de Satana; spațiul fundamental de viaţă al omului nu mai este imaculat. Dar nimeni nu 
este capabil să recunoască ce a cauzat asta sau cum s-a întâmplat și mulți oameni 
abordează și înțeleg știința prin ideile întipărite în ei de Satana. Nu este acest lucru 
nespus de detestabil și jalnic? Acum, când Satana a luat spaţiul în care există omenirea 
și mediul său de viaţă și le-a corupt în această stare, și cu omenirea care continuă să 
se dezvolte în acest fel, este vreo nevoie ca Dumnezeu să-i distrugă personal pe acești 
oameni? Dacă omenirea continuă să se dezvolte în acest fel, ce direcţie va lua? (Va fi 
exterminată.) Cum va fi exterminată? Pe lângă căutarea lacomă a faimei și a câștigului, 
oamenii efectuează necontenit explorări științifice și se cufundă în cercetări aprofundate, 
iar apoi acționează neîncetat astfel încât să-și satisfacă propriile nevoi și dorințe 
materiale; care sunt atunci consecinţele pentru om? În primul rând, echilibrul ecologic 
este distrus și, când se întâmplă asta, corpurile oamenilor, organele lor interne, sunt 

contaminate și vătămate de acest mediu dezechilibrat, iar diverse boli infecțioase și 
epidemii s-au răspândit în toată lumea. Nu este adevărat că asta e o situaţie asupra 
căreia omul nu are acum niciun control? Acum, că înțelegeţi acest lucru, dacă omenirea 
nu Îl urmează pe Dumnezeu, ci îl urmează mereu pe Satana în acest fel — folosind 
cunoașterea pentru a se îmbogăţi încontinuu, folosind știința pentru a explora fără încetare 
viitorul vieţii umane și folosind acest tip de metodă pentru a continua să trăiască — sunteți 
capabili să recunoașteţi cum se va termina pentru omenire? Omenirea va dispărea în 
mod natural: pas cu pas, omenirea avansează spre distrugere, spre propria distrugere! 
Nu înseamnă că aduce distrugerea asupra sa? Şi nu este oare consecinţa progresului 
științific? Acum pare că știința este un fel de poţiune magică pe care Satana a pregătit- 
o pentru om, astfel încât, atunci când încercaţi să discerneti lucrurile, să o faceți într-o 
brumă înceţoșată; indiferent cât de intens priviţi, nu puteţi vedea lucrurile în mod clar și, 
indiferent de cât de mult încercaţi, nu le puteţi pricepe. Totuși, Satana folosește numele 
științei pentru a-ţi deschide apetitul și pentru a te duce de nas, cu un picior în fața 
celuilalt, spre abis și spre moarte. Şi așa stând lucrurile, oamenii vor vedea clar că, de 
fapt, distrugerea omului este făcută de mâna Satanei — Satana este capul răutăţilor. Nu 
este așa? (Ba da, așa este.) Acesta este al doilea mod în care Satana corupe omenirea. 


c. Satana folosește cultura tradițională pentru a-l corupe pe om 


Cultura tradiţională este cel de-al treilea mod în care Satana îl corupe pe om. Există 
multe asemănări între cultura tradiţională și superstiție, dar diferenţa este că această 
cultură tradițională are anumite povești, aluzii și surse. Satana a fabricat și inventat multe 
povești sau povestiri populare ce apar în cărțile de istorie, lăsând oamenii cu impresii 
profunde despre cultura tradiţională și figurile superstițioase. De exemplu, în China 
există „Cei opt nemuritori care traversează marea”, „Călătorie spre vest”, „Împăratul de 
jad”, „Nezha îl cucerește pe Regele Dragon” și „Învestitura zeilor”. Nu au devenit acestea 
profund înrădăcinate în minţile oamenilor? Chiar dacă unii dintre voi nu cunosc toate 
detaliile, tot cunoaşteţi povestirile generale, iar acest conţinut general se lipește în inima 
și în mintea ta, astfel încât nu poţi să-l uiţi. Acestea sunt diverse idei sau legende pe 
care Satana le-a pregătit pentru om de multă vreme și care au difuzate în diferite 
momente. Aceste lucruri dăunează și erodează direct sufletele oamenilor și pun oamenii 
sub o vrajă după alta. Aceasta înseamnă că, odată ce ai acceptat astfel de cultură 
tradițională, povestiri sau lucruri superstițioase, odată ce sunt stabilite în mintea ta și 
odată ce acestea sunt blocate în inima ta, atunci este ca și cum ai fi vrăjit — devii implicat 
și influențat de aceste capcane culturale, de aceste idei și povești tradiţionale. Ele îţi 
influențează viața, concepţia asupra vieții și judecata asupra lucrurilor. Chiar mai mult, 
îți influențează căutarea adevăratului drum al vieţii: aceasta este într-adevăr o vrajă rea. 
Oricât ai încerca, nu poţi scăpa de ele; le tai, dar nu le poţi reteza; le baţi, dar nu le poți 
suprima. În plus, după ce oamenii sunt puși, fără să știe, sub o astfel de vrajă, ei încep 
să se închine pe neștiute Satanei, alimentând imaginea acestuia în inimile lor. Cu alte 

cuvinte, l-au instalat pe Satana ca idol al lor, un obiect la care să se închine și la care să 
privească, chiar mergând atât de departe încât să-l considere drept Dumnezeu. Fără 
știre, aceste lucruri sunt în inima oamenilor, controlându-le cuvintele și faptele. În plus, 
consideri întâi că aceste povestiri și legende sunt false, dar apoi, fără să știi, le recunoști 
existența, făcându-le figuri reale și transformându-le în obiecte reale, existente. În 
necunoașterea ta, primești subconștient aceste idei și existența acestor lucruri. Tot în 
mod inconștient, îi primești și pe diavoli, pe Satana și pe idoli în propria ta casă și în 
inima ta — aceasta este într-adevăr o vrajă. Au aceste cuvinte vreun răsunet în voi? (Da.) 
Există vreunul printre voi care a ars tămâie și s-a închinat lui Buddha? (Da.) Deci, care 
a fost scopul de a arde tămâie și de a te închina lui Buddha? (A mă ruga pentru pace.) 
Gândindu-te acum la asta, nu este absurd să i te rogi lui Satana pentru pace? Oare el 
aduce pace? (Nu.) Tu nu vezi cât de neștiutor erai atunci? Acest fel de purtare este 
absurdă, ignorantă și naivă, nu-i așa? Satana se preocupă doar de cum să te corupă. 
Nu-ţi poate da nicidecum pace, doar un răgaz temporar. Dar, ca să obţii acest răgaz, 
trebuie să depui un jurământ, iar dacă-ţi încalci făgăduinţa sau jurământul pe care i l-ai 
făcut Satanei, atunci vei vedea cum te chinuie. Făcându-te să depui un jurământ, el, de 
fapt, vrea să te controleze. Când v-aţi rugat pentru pace, aţi obținut pace? (Nu.) Nu ati 
obținut pace, ci, dimpotrivă, eforturile voastre au adus nenorociri și dezastre nesfârșite — cu 
adevărat un ocean necuprins de amărăciune. Pacea nu este în domeniul Satanei, iar 
acesta este adevărul. Acesta este efectul pe care superstiția feudală și cultura 
tradițională l-au avut asupra omenirii. 


d. Satana folosește tendințele sociale pentru a-l corupe pe om 


Ultimul fel în care Satana îl corupe și controlează pe om este prin tendinţele sociale. 
Tendinţele sociale acoperă multe aspecte, incluzând diverse domenii ca venerarea 
figurilor faimoase și măreţe, precum și a idolilor din filme și muzică, venerarea 
celebrităților, a jocurilor online etc. — toate acestea fac parte din tendinţele sociale, și nu 
e nevoie să intrăm în detalii aici. Vom vorbi doar despre ideile pe care le provoacă în 
oameni tendinţele sociale, modul în care ele îi determină să se poarte în lume, 
obiectivele și perspectivele de viaţă pe care le cauzează în oameni. Acestea sunt foarte 
importante; ele pot controla și influența gândurile și părerile oamenilor. Aceste tendințe 
se ridică una după alta și au toate o influenţă malefică ce degenerează continuu omul, 
determinându-l să-și piardă conștiința, umanitatea și rațiunea, slăbindu-le din ce în ce 
mai mult moralul și calitatea caracterului, în măsura în care putem chiar să spunem că 
majoritatea oamenilor nu au acum nicio integritate, nicio umanitate și nici nu au vreo 
conștiință și cu atât mai puţin rațiune. Deci, ce sunt aceste tendințe sociale? Sunt 
tendinţe pe care nu le poţi vedea cu ochiul liber. Când în lume suflă vântul unei tendinţe, 
poate doar un număr mic de oameni sunt la curent cu ultimele noutăţi, devenind cei care 
lansează moda. Ei încep să facă unele lucruri noi, acceptând apoi un anume tip de idee 
sau de perspectivă. Totuși, majoritatea oamenilor, într-o stare de inconștientă, vor fi 

infectați, atrași și asimilați de această tendinţă, până când toţi, fără să știe și fără să 
vrea, o acceptă și sunt toţi cufundaţi în ea și controlaţi de ea. Una după alta, asemenea 
tendinţe îi fac pe oameni, care nu sunt sănătoși la corp și la minte, nu știu ce este 
adevărul și nu pot face diferenţa dintre lucrurile pozitive și cele negative, să accepte 
fericiţi aceste tendinţe, precum și viziunea de viaţă și valorile care vin de la Satana. Ei 
acceptă ceea ce le spune Satana despre cum să abordeze viața și acceptă modul de a 
trăi pe care Satana „îl revarsă” asupra lor și nu au nici puterea și nici capacitatea, cu atât 
mai puţin conștiința de a se împotrivi. Deci, cum recunoaștem aceste tendințe? Am ales 
un exemplu simplu pe care puteţi ajunge treptat să-l înțelegeţi. De exemplu, oamenii din 
trecut își desfășurau afacerea într-un mod în care nimeni nu era înșelat; ei vindeau 
obiectele la același preţ, indiferent de cine cumpăra. Nu sunt transmise aici unele 
elemente de conștiință curată și de umanitate? Se poate vedea că, atunci când oamenii 
își administrau astfel afacerea, în bună credinţă, încă aveau o anumită conștiință și o 
oarecare umanitate la vremea aceea. Dar, odată cu cererea de bani tot mai sporită a 
oamenilor, ei au ajuns, fără să știe, să iubească din ce în ce mai mult banii, câștigul și 
plăcerea. Oare oamenii nu prioritizează banii mai mult decât o făceau odinioară? Când 
oamenii văd banii ca fiind mai importanți, încep, fără știre, să dea mai puţină importanţă 
reputației, renumelui, prestigiului și integrităţii, nu-i așa? Când te implici în afaceri, îi vezi 
pe alţii îmbogăţindu-se înșelând oamenii. Deși banii câștigați sunt obţinuţi necinstit, ei 
devin din ce în ce mai bogaţi. Văzând toate lucrurile de care se bucură familia lor, te 
superi: „Amândoi facem afaceri, dar ei s-au îmbogăţit. De ce nu pot câștiga mulți bani? 
Nu pot să accept asta — trebuie să găsesc o modalitate de a câștiga mai mulţi bani”. 
După aceea, nu te gândești decât cum să faci avere. Odată ce ai renunţat la convingerea 
că „banii ar trebui câștigați cu conștiință, fără a păcăli pe nimeni”, atunci, condus de 
propriile interese, modul tău de a gândi se schimbă treptat, la fel ca principiile din spatele 
acțiunilor tale. Când înșeli pe cineva pentru prima dată, simţi reproșul conștiinței tale, iar 
inima ta îţi spune: „După ce se termină, asta este ultima dată când voi înșela pe cineva. 
Înșelarea continuă a oamenilor va duce la pedeapsă!” Aceasta este funcția conștiinței 
omului — de a te face să ai scrupule și de a-ţi reproșa, astfel încât să te simţi anormal 
atunci când păcălești pe cineva. Dar, după ce ai înșelat cu succes pe cineva, vezi că 
acum ai mai mulţi bani decât aveai înainte și crezi că această metodă îţi poate fi foarte 
folositoare. În ciuda durerii surde din inima ta, încă îţi mai vine să te feliciti pentru 
succesul tău și te simţi oarecum mulţumit de tine. Pentru prima dată, îţi aprobi propriul 
comportament, propriile căi înșelătoare. Odată ce omul a fost contaminat de această 
înșelare, este la fel ca cineva care se apucă de jocuri de noroc și apoi devine un jucător 
înrăit. În necunoștința ta de cauză, îți aprobi propriul comportament de înșelăciune și îl 
accepti. Inconștient, consideri înșelăciunea ca fiind un comportament comercial legitim 
și mijlocul cel mai util pentru supraviețuirea și mijloacele tale de trai; crezi că, făcând 
acest lucru, te poţi îmbogăţi repede. Acesta este un proces: la început, oamenii nu pot 
accepta acest tip de comportament și privesc de sus acest comportament și această 

practică. Apoi, ei experimentează personal acest comportament și îl încearcă în felul lor, 
iar inimile lor încep treptat să se transforme. Ce fel de transformare este aceasta? Este 
o aprobare și recunoaștere a acestei tendinţe, a acestei idei insuflate în tine de tendinţa 
socială. Fără să-ţi dai seama, dacă nu înșeli oamenii când faci afaceri cu ei, simţi că 
este mult mai rău; dacă nu înșeli oamenii, simţi că ai pierdut ceva. Fără să-ţi dai seama, 
această înșelăciune devine chiar sufletul tău, caracterul tău și un tip indispensabil de 
comportament care este un principiu în viața ta. După ce omul a acceptat acest 
comportament și această gândire, nu a adus oare asta o schimbare în inima sa? Inima 
ta s-a schimbat, s-a transformat deci și integritatea ta? Umanitatea ta s-a schimbat? 
S-a schimbat conștiința ta? Întreaga ta ființă, de la inima la gândurile tale, din interior 
spre exterior, s-a schimbat, iar aceasta e o schimbare calitativă. Această schimbare te 
îndepărtează tot mai mult de Dumnezeu, iar tu începi să fii tot mai mult în conformitate 
cu Satana; devii tot mai asemănător lui, rezultatul fiind acela că, prin corupţia Satanei, 
devii un demon. 

Când privești acum aceste tendinţe sociale, ai spune că au o influenţă mare asupra 
oamenilor? Au un efect profund dăunător asupra lor? Chiar au un efect profund 
dăunător asupra oamenilor. Ce aspecte ale omului corupe Satana cu fiecare dintre 
aceste tendinţe? În principal, Satana corupe conștiința, rațiunea, umanitatea, principiile 
și perspectivele omului asupra vieții. Și oare aceste tendinţe sociale nu degradează și 
corup treptat oamenii? Cauzează în oameni o degenerare treptată, nu-i așa? Satana 
folosește aceste tendinţe sociale pentru a ademeni oamenii, pas cu pas, într-un cuib 
de diavoli, astfel încât oamenii prinși în ele să pledeze, în necunoștinţă de cauză, 
pentru bani și dorințe materiale, pentru răutate și violență. Ce anume devine omul 
odată ce aceste lucruri au intrat în inima omului? Omul devine diavolul Satana! De ce? 
Ce înclinaţie psihologică există în inima omului? Ce adulează omul? Lui încep să-i 
placă răutatea și violenţa, fără să arate nicio dragoste pentru frumuseţe sau bunătate, 
cu atât mai puţin pentru pace. Oamenii nu sunt dornici să trăiască viața simplă a 
umanității normale, dar, în schimb, doresc să se bucure de statut înalt și bogăţie mare, 
să se desfete cu plăcerile trupului, fără să cruţe niciun efort în a-și satisface propriul 
trup, fără nicio restricţie, fără legături care să-i tragă înapoi; cu alte cuvinte, făcând tot 
ceea ce doresc. Deci, când omul s-a cufundat în astfel de tendinţe, poate oare 
cunoașterea pe care ţi-ai însușit-o să te ajute să te eliberezi? Poate înțelegerea ta 
despre cultura tradițională și superstiții să te ajute să scapi de această situaţie 
groaznică? Pot moralitatea și ceremonialurile tradiționale cunoscute omului să-l ajute 
să exercite înfrânarea? Luaţi drept exemplu Analectele și Tao Te Ching. Îi pot ajuta pe 
oameni să-și scoată picioarele din nisipul mișcător al acestor tendinţe rele? Categoric 
nu. În acest fel, omul devine din ce în ce mai rău, arogant, condescendent, egoist și 
malițios. Nu mai există nicio afecţiune între oameni, nu mai există nicio iubire între 
membrii familiei, nu mai există deloc înţelegere între rude și prieteni; relaţiile umane 
au devenit caracterizate de violență. Toate persoanele vor să folosească metode 

violente pentru a trăi printre semenii lor; ele își acaparează propria chiverniseală 
folosind violenţa; își câștigă poziţiile și își obţin propriile profituri prin violenţă și folosesc 
căi violente și rele pentru a face orice doresc. Nu este această umanitate terifiantă? 
Este extrem de terifiantă: nu numai că L-au răstignit pe Dumnezeu, dar i-ar și măcelări 
pe toţi cei care ÎI urmează — pentru că omul este prea ticălos. După ce ați auzit toate 
aceste lucruri despre care tocmai v-am vorbit, nu credeţi că este terifiant să trăiţi în 
acest mediu, în această lume și între astfel de oameni, în mijlocul cărora Satana corupe 
omenirea? (Ba da.) Deci, aţi simţit vreodată că sunteţi jalnici? Probabil că simțiţi puţin 
asta acum, nu-i aşa? (Ba da.) Auzindu-vă tonul, pare ca și cum gândiţi: „Satana are 
atât de multe moduri diferite de a corupe omul. El prinde fiecare ocazie şi este oriunde 
ne întoarcem. Mai poate fi mântuit omul?” Mai poate fi el mântuit? Poate omul să se 
mântuiască pe sine? (Nu.) Poate împăratul de jad să-l mântuiască pe om? Poate 
Confucius să-l mântuiască? Poate Guanyin Bodhisattva să-l mântuiască pe om? (Nu.) 
Deci cine-l poate mântui pe om? (Dumnezeu.) Totuși, unii oameni, în inimile lor, își vor 
pune întrebări precum: „Satana ne rănește atât de sălbatic, într-o frenezie atât de 
dementă, încât nu avem nicio speranţă și nicio încredere de a ne trăi viața. Toţi trăim 
în mijlocul corupției și fiecare persoană | se împotrivește oricum lui Dumnezeu, iar 
acum inimile noastre s-au scufundat cât de jos au putut. Deci, în timp ce Satana ne 
corupe, unde este Dumnezeu? Ce face El? Orice face Dumnezeu pentru noi, niciodată 
nu simțim!” Unii oameni se simt, în mod inevitabil, demoralizaţi și oarecum descurajați. 
Pentru voi, acest sentiment este foarte profund, pentru că tot ce Eu am spus a fost 
pentru a le îngădui oamenilor să ajungă încet să înțeleagă, să simtă din ce în ce mai 
mult că sunt fără speranţă, să simtă din ce în ce mai mult că au fost părăsiţi de 
Dumnezeu. Dar nu vă faceţi griji. Tema noastră de părtășie pentru astăzi, „răul 
Satanei”, nu este adevărata noastră temă. Cu toate acestea, pentru a vorbi despre 
esenţa sfinţeniei lui Dumnezeu, trebuie, mai întâi, să vorbim despre modul în care 
Satana corupe omul și despre răutatea Satanei, pentru a le face mai clar oamenilor în 
ce fel de condiţie este omul acum. Un scop pentru a vorbi despre acest lucru este de 
a le permite oamenilor să cunoască răutatea Satanei, pe când celălalt este de a le 
permite oamenilor să înțeleagă mai profund ce este adevărata sfinţenie. 

Nu am vorbit mult mai detaliat despre lucrurile tocmai discutate, comparativ cu ultima 
oară? Este acum înțelegerea voastră puţin mai profundă? (Da.) Știu că mulţi oameni se 
așteaptă acum ca Eu să spun exact ce este sfințenia lui Dumnezeu, dar, din moment ce 
vorbesc despre sfințenia lui Dumnezeu, voi vorbi mai întâi despre faptele pe care El le 
face. Ar trebui să ascultați toţi cu atenţie. Apoi, vă voi întreba ce este, mai exact, sfințenia 
lui Dumnezeu. Nu vă voi spune direct, dar, în schimb, vă voi lăsa pe voi să încercaţi să 
vă dați seama; vă voi lăsa spaţiu ca să pricepeţi. Ce credeţi despre această metodă? 
(Sună bine.) Atunci, ascultați cu atenţie pe măsură ce merg înainte. 

Înțelegerea sfințeniei lui Dumnezeu prin ceea ce îi face El omului 


Ori de câte ori Satana corupe omul sau îi provoacă omului un rău nestăvilit, 
Dumnezeu nu stă cu mâinile în sân, nici nu-i înlătură și nici nu Se face că nu-i vede pe 
cei aleși de El. Dumnezeu înţelege cu o claritate desăvârșită tot ceea ce face Satana. 
Indiferent ce face Satana, indiferent ce tendinţă provoacă, Dumnezeu știe tot ceea ce 
încearcă acesta să facă și nu-i abandonează pe cei pe care i-a ales. În schimb, fără a 
atrage deloc atenţia — în secret și în tăcere — Dumnezeu face tot ceea ce este necesar. 
Când Dumnezeu începe să lucreze asupra cuiva, când a ales pe cineva, El nu dă 
nimănui această veste, nici nu-i dă de veste Satanei și, cu atât mai puţin, nu face vreun 
gest măreț. Ci, în liniște și foarte natural, El face pur și simplu ceea ce este necesar. Mai 
întâi, El îţi alege o familie; trecutul familiei tale, părinţii tăi, strămoșii tăi — toate acestea, 
Dumnezeu le hotărăște dinainte. Cu alte cuvinte, Dumnezeu nu ia aceste hotărâri dintr- 
un capriciu; dimpotrivă, a început această lucrare acum mult timp. Odată ce Dumnezeu 
a ales o familie pentru tine, El alege apoi data la care te vei naște. După aceea, 
Dumnezeu te veghează când te naști și vii, plângând, în lume. El veghează nașterea ta, 
te privește în timp ce rostești primele cuvinte, te privește când te poticnești și faci primii 
tăi pași, învățând cum să mergi. Faci întâi un pas și apoi altul — iar acum poţi să alergi, 
să sari și să-ţi exprimi sentimentele... Pe măsură ce omul crește, privirea Satanei este 
fixată asupra fiecăruia dintre ei, ca un tigru care-și pune ochii pe pradă. Dar, făcându-Și 
lucrarea, Dumnezeu nu a suferit niciodată vreo limitare din partea oamenilor, a 
evenimentelor sau lucrurilor, a spaţiului sau timpului; El face ceea ce ar trebui și ceea 
ce este cuvenit. În procesul de creştere, poți întâmpina multe lucruri care nu sunt pe 
placul tău, cum ar fi boli și frustrări. Dar, pe măsură ce mergi pe acest drum, viaţa și 
viitorul tău sunt strict în grija lui Dumnezeu. El îţi dă o garanţie adevărată care să dureze 
toată viața, pentru că El este chiar lângă tine, păzindu-te și având grijă de tine. Crești 
fără să fii conștient de acest lucru. Începi să intri în contact cu lucruri noi și să ajungi să 
cunoști această lume și această omenire. Pentru tine, totul este proaspăt și nou. Ai 
anumite lucruri pe care te bucuri să le faci. Trăiești în propria ta umanitate, în propriul 
tău spațiu și nu ai nici cea mai mică înţelegere despre existenţa lui Dumnezeu. Dar El te 
veghează la fiecare pas al drumului pe măsură ce crești și te supraveghează în timp ce 
faci fiecare pas înainte. Chiar atunci când îţi însușești cunoștințe sau studiezi ştiinţa, 
Dumnezeu nu a plecat niciodată de lângă tine, la niciun pas. Eşti exact la fel ca ceilalți 
oameni prin faptul că, în cursul cunoașterii lumii și al contactului cu ea, ţi-ai stabilit 
propriile idealuri, ai propriile hobby-uri, propriile interese și nutrești, de asemenea, ambiţii 
înalte. Cugeţi adesea la propriul tău viitor, deseori schițând conturul a cum ar trebui să 
arate viitorul tău. Dar, indiferent ce se întâmplă pe parcurs, Dumnezeu vede limpede 
cum se întâmplă totul. Poate că tu ţi-ai uitat propriul trecut, dar, pentru Dumnezeu, nu 
este nimeni care să te înțeleagă mai bine decât El. Trăiești sub privirea Lui, crescând, 
maturizându-te. În această perioadă, cea mai importantă sarcină a lui Dumnezeu este 

ceva ce nu înţelege nimeni niciodată, ceva ce nu știe nimeni. Dumnezeu, cu siguranţă, 
nu spune nimănui despre asta. Deci care este acest lucru extrem de important? Se poate 
spune că este garanţia că Dumnezeu va mântui o persoană. Asta înseamnă că, dacă 
Dumnezeu vrea să mântuiască această persoană, El trebuie să facă acest lucru. 
Această sarcină este de o importanţă vitală atât pentru om, cât și pentru Dumnezeu. Ştitți 
care este aceasta? Se pare că nu aveţi niciun sentiment sau vreo idee în privința asta, 
așa că vă voi spune Eu. Din momentul în care te-ai născut și până acum, Dumnezeu a 
îndeplinit multă lucrare asupra ta, dar El nu-ţi dă ţie explicaţii pas cu pas despre tot ceea 
ce a făcut. Dumnezeu nu ţi-a permis să știi asta și nici nu ţi-a spus. Cu toate acestea, 
pentru omenire, tot ceea ce face El este important. Pentru Dumnezeu, este ceva ce El 
trebuie să facă. În inima Lui, există ceva important care trebuie făcut, care depășește cu 
mult toate aceste lucruri. Adică, din momentul în care omul s-a născut și până acum, 
Dumnezeu trebuie să-i garanteze siguranța. Când auziţi aceste cuvinte, s-ar putea să vi 
se pară că nu înțelegeţi pe deplin. Aţi putea întreba: „Este atât de importantă această 
siguranță?” Ei bine, care este sensul literal al cuvântului „siguranță”? Poate că înțelegeți 
că înseamnă pace sau poate consideraţi că înseamnă să nu experimentați niciodată 
vreun dezastru sau vreo calamitate, să trăiţi bine, să duceţi o viață normală. Dar, în 
inimile voastre, trebuie să știți că nu este atât de simplu. Deci, care anume este acest 
lucru despre care am vorbit Eu, pe care Dumnezeu trebuie să-l facă? Ce înseamnă 
pentru Dumnezeu siguranța? Este cu adevărat o garanţie în înţelesul normal al 
„siguranţei”? Nu. Deci, ce anume face Dumnezeu? Această „siguranţă” înseamnă că nu 
vei fi devorat de Satana. Este important acest lucru? Să nu fi devorat de Satana — 
privește asta siguranţa ta sau nu? Da, asta privește siguranţa ta personală și nu poate 
fi nimic mai important. Odată ce ai fost devorat de Satana, sufletul și trupul tău nu-l mai 
aparţin lui Dumnezeu. Dumnezeu nu te va mai mântui. Dumnezeu părăsește sufletele și 
oamenii care au fost devoraţi de Satana. Așadar, Eu spun că cel mai important lucru pe 
care Dumnezeu trebuie să-l facă este să garanteze această siguranţă a ta, să garanteze 
că nu vei fi devorat de Satana. Acest lucru este foarte de important, nu-i așa? Deci, de 
ce nu puteţi răspunde? Se pare că nu puteţi simţi marea bunătate a lui Dumnezeu! 
Dumnezeu face mult mai mult în afară de a garanta siguranţa oamenilor, garantând 
că nu vor fi devoraţi de Satana; El face, de asemenea, multă lucrare pregătitoare înainte 
de a alege și de a mântui pe cineva. În primul rând, El face pregătiri meticuloase în 
privinţa caracterului pe care-l vei avea, în ce fel de familie te vei naște, cine vor fi părinţii 
tăi, câţi fraţi și câte surori vei avea și care vor fi situaţia, statutul economic și condiţiile 
familiei în care te naști. Știţi în ce fel de familie se nasc, de obicei, aleșii lui Dumnezeu? 
Sunt familii de seamă? Nu putem spune cu siguranţă că nu este niciunul născut în familii 
de seamă. Poate că sunt câţiva, dar sunt foarte puţini. Sunt oare născuţi în familii 
extraordinar de bogate, familii de miliardari sau multimilionari? Nu, nu se nasc aproape 
niciodată în asifel de familie. Deci, ce fel de familie rânduiește Dumnezeu pentru 
majoritatea acestor oameni? (Familii obișnuite.) Deci, ce familii pot fi considerate „familii 

obișnuite"? Acestea includ familiile de muncitori — adică cei care depind de salarii pentru 
a supraviețui, își pot permite necesitățile de bază și nu sunt înstăriți peste măsură; 
acestea includ și familiile de fermieri. Fermierii depind de plantarea culturilor pentru 
propria hrană, au grâu de mâncare și haine de îmbrăcat și nu flămânzesc ori îngheaţă. 
Apoi, există unele familii care conduc mici afaceri și altele în care părinţii sunt intelectuali, 
iar acestea pot fi considerate tot familii obișnuite. Există, de asemenea, unii părinţi care 
lucrează la birou sau sunt funcţionari guvernamentali mărunți, care nu pot fi nici ei 
socotiți ca aparținând unor familii de seamă. Majoritatea se nasc în familii obișnuite, iar 
acest lucru este aranjat în totalitate de Dumnezeu. Adică, în primul rând, acest mediu în 
care trăiești nu este familia mijloacelor substanţiale pe care și le-ar putea închipui 
oamenii, ci este o familie hotărâtă pentru tine de către Dumnezeu, iar majoritatea 
oamenilor va trăi în limitele acestui fel de familie. Deci, cum rămâne cu statutul social? 
Condiţiile economice ale majorităţii părinţilor sunt medii, iar ei nu au statut social înalt — 
pentru ei este bine doar să aibă un loc de muncă. Sunt incluși guvernatorii? Sau 
președinții naționali, nu? Cel mult, sunt oameni cum ar fi manageri sau proprietari de 
afaceri mici. Statutul lor social este mediocru, iar condiţiile lor economice sunt medii. Un 
alt factor este mediul de viaţă al familiei. Mai întâi, în aceste familii nu există părinţi care 
și-ar influenţa în mod clar copiii să meargă pe calea ghicitului și a prezicerii norocului; 
sunt foarte puţini cei care se implică în astfel de lucruri. Majoritatea părinţilor sunt destul 
de normali. În momentul în care Dumnezeu alege oamenii, El le pregătește acest tip de 
mediu, lucru care este foarte folositor pentru lucrarea Sa de mântuire a oamenilor. Din 
exterior, pare că Dumnezeu nu a făcut nimic formidabil pentru om; El doar continuă, în 
liniște și în secret, să facă toate lucrurile pe care le face, cu umilinţă și în tăcere. Dar, de 
fapt, Dumnezeu face tot ceea ce face pentru a pune o bază mântuirii tale, pentru a-ţi 
pregăti drumul înainte și toate condiţiile necesare pentru mântuirea ta. După aceea, 
Dumnezeu aduce toate persoanele înapoi înaintea Sa, fiecare într-un moment specificat: 
atunci este momentul când auzi glasul lui Dumnezeu; acela este momentul când vii 
înaintea Sa. Până când să se întâmple acest lucru, unii oameni au devenit deja ei înșiși 
părinţi, pe când alţii încă sunt copiii cuiva. Cu alte cuvinte, unii oameni s-au căsătorit și 
au avut copii, în timp ce alţii sunt încă singuri, neîntemeindu-și încă propria familie. Dar, 
indiferent de situaţia fiecăruia, Dumnezeu a stabilit deja momentele când vei fi ales și 
când Evanghelia și cuvintele Lui vor ajunge la tine. Dumnezeu a stabilit împrejurările, a 
hotărât asupra unei anumite persoane sau a unui anumit context prin care Evanghelia 
îți va fi transmisă, astfel încât să poţi auzi cuvintele Sale. Dumnezeu ţi-a pregătit deja 
toate condiţiile necesare. Astfel, deși omul nu-și dă seama că se întâmplă asta, vine 
înaintea lui Dumnezeu și se întoarce la familia lui Dumnezeu. Tot fără să-și dea seama, 
omul Îl urmează pe Dumnezeu și intră în fiecare pas al lucrării Lui, intrând în fiecare pas 
al căii de lucru pe care El a pregătit-o pentru om. Ce căi folosește Dumnezeu atunci 
când face lucruri pentru om de data aceasta? În primul rând, strictul necesar îl reprezintă 
îngrijirea și protecţia de care se bucură omul. În afară de asta, Dumnezeu stabilește 

diferite persoane, evenimente și lucruri, astfel încât omul să poată vedea, prin acestea, 
existența și faptele Lui. De exemplu, există unii oameni care cred în Dumnezeu 
deoarece cineva din familia lor este bolnav. Când alţii le predică Evanghelia, ei încep să 
creadă în Dumnezeu, iar această credinţă se ivește datorită situaţiei. Deci, cine a rânduit 
această situație? (Dumnezeu.) Prin intermediul acestei boli, există unele familii în care 
toţi sunt credincioși, pe când în altele, doar câţiva oameni din familie cred. Poate să ţi 
se pară că cineva din familie are o boală, dar, este, de fapt, o condiţie care ţi-a fost dată 
ca să poţi veni înaintea lui Dumnezeu - aceasta este bunătatea Lui. Deoarece viața 
familială a unor oameni este dură și ei nu-și pot găsi pacea, s-ar putea ivi o ocazie 
norocoasă — cineva transmite mai departe Evanghelia și spune „Crezi în Domnul Isus și 
vei avea pace”. Astfel, pe neștiute, ei ajung să creadă în Dumnezeu în împrejurări foarte 
naturale, deci nu este acesta un tip de condiţie? lar faptul că familia lor nu are pace nu 
e un har acordat lor de Dumnezeu? De asemenea, există unii care ajung să creadă în 
Dumnezeu din alte motive. Există diferite motive și diferite căi de credinţă, dar, indiferent 
ce motiv te aduce să crezi în EI, totul este, de fapt, rânduit și călăuzit de Dumnezeu. La 
început, Dumnezeu folosește diferite moduri de a te alege și de a te aduce în familia Sa. 
Acesta este harul pe care Dumnezeu îl revarsă asupra fiecărei persoane în parte. 

În etapa actuală a lucrării lui Dumnezeu din aceste zile de pe urmă, El nu mai 
dăruiește pur și simplu har și binecuvântări omului, așa cum a făcut înainte, nici nu-l 
convinge pe om să înainteze. În timpul acestei etape a lucrării, ce au văzut oamenii din 
toate aspectele lucrării lui Dumnezeu pe care le-au experimentat? Ei au văzut dragostea 
lui Dumnezeu și judecata și mustrarea lui Dumnezeu. În această perioadă, Dumnezeu 
furnizează, sprijină, luminează și îndrumă omul, astfel încât omul ajunge treptat să-l 
cunoască intenţiile, să cunoască cuvintele pe care le rostește El și adevărul pe care ÎI 
acordă omului. Când omul este slab, demoralizat, când nu are unde să se întoarcă, 
Dumnezeu Își va folosi cuvintele ca să-l mângâie, să-l sfătuiască și să-l încurajeze, astfel 
încât statura mică a omului să poată spori în putere treptat, să crească în pozitivitate și 
să devină dornic să coopereze cu Dumnezeu. Dar când omul nu ascultă de Dumnezeu 
sau | se împotrivește sau când își dezvăluie propria corupție, Dumnezeu nu va arăta 
nicio milă în a-l mustra și a-l disciplina. Totuși, Dumnezeu va arăta îngăduinţă și răbdare 
pentru nesăbuinţa, ignoranţa, slăbiciunea și imaturitatea omului. În felul acesta, prin 
toată lucrarea pe care Dumnezeu o face pentru om, omul se maturizează treptat, crește 
și ajunge să-l cunoască intenţiile, ajunge să cunoască unele adevăruri, să știe care 
lucruri sunt pozitive și care sunt negative, să știe care sunt răul și întunericul. Dumnezeu 
nu are deloc atitudinea de a-l certa și a-l disciplina întotdeauna pe om, dar nici nu arată 
întotdeauna îngăduinţă și răbdare. Dimpotrivă, El Se îngrijește de fiecare persoană în 
moduri diferite, la etape diferite ale fiecăreia și în funcţie de statura și calibrul diferit al 
fiecăreia. El face multe lucruri pentru om și cu mare preţ; omul nu înțelege nimic din 
aceste lucruri sau despre acest preţ, totuși, practic, tot ceea ce face Dumnezeu este 
îndeplinit asupra fiecărei persoane în parte. Dragostea lui Dumnezeu este practică: prin 


370 


harul Lui, omul evită un dezastru după altul și, în tot acest răstimp, Dumnezeu Își arată 
iar și iar îngăduinţa pentru slăbiciunea omului. Judecata și mustrarea lui Dumnezeu le 
permit oamenilor să ajungă treptat să cunoască stricăciunea omenirii și esenţa ei 
satanică. Ceea ce oferă Dumnezeu, luminarea omului de către El și îndrumarea Sa, 
toate îi permit omenirii să cunoască din ce în ce mai mult esența adevărului și să 
cunoască tot mai mult ceea ce au nevoie oamenii, pe ce drum ar trebui să apuce, pentru 
ce trăiesc, valoarea și semnificaţia vieţii lor și cum să meargă pe calea dinainte. Toate 
aceste lucruri pe care le face Dumnezeu sunt inseparabile de singurul Său scop originar. 
Care este, așadar, acest scop? De ce folosește Dumnezeu aceste metode pentru a-Și 
săvârși lucrarea asupra omului? Ce rezultat vrea El să obțină? Cu alte cuvinte, ce vrea 
Dumnezeu să vadă în om? Ce vrea El să obţină de la om? Ceea ce vrea Dumnezeu să 
vadă este că inima omului poate fi reînviată. Aceste metode pe care El le folosește 
pentru a lucra asupra omului sunt un efort continuu de a trezi inima omului, de a-i trezi 
duhul, de a-i permite să știe de unde a venit, cine îl călăuzește, îl sprijină și are grijă de 
el și cine i-a permis să trăiască până în ziua de azi; sunt un mijloc de a-i permite omului 
să înțeleagă cine este Creatorul, cui ar trebui să se închine, pe ce fel de drum ar trebui 
să meargă și în ce mod ar trebui să vină înaintea lui Dumnezeu; sunt un mijloc de a 
reînvia treptat inima omului, astfel încât el să cunoască și să înțeleagă inima lui 
Dumnezeu și să priceapă marea grijă și preocupare din spatele lucrării Sale de a-l 
mântui pe om. Când inima omului este reînviată, omul nu mai dorește să trăiască având 
o fire degenerată și coruptă, ci dorește în schimb să urmărească adevărul spre a-L 
mulțumi pe Dumnezeu. Când inima omului a fost trezită, omul este capabil atunci să se 
rupă definitiv de Satana. Nu va mai fi rănit de către Satana, nu va mai fi controlat sau 
păcălit de el. În schimb, omul poate coopera proactiv la lucrarea și cuvintele lui 
Dumnezeu pentru a-l mulțumi inima, dobândind astfel frica de Dumnezeu și ferindu-se 
de rău. Acesta este scopul original al lucrării lui Dumnezeu. 

Discuţia pe care tocmai am purtat-o despre răul Satanei îi face pe toți să simtă că 
oamenii trăiesc atât de nefericiţi și că viața omului este asaltată de ghinioane. Dar acum, 
când vorbesc despre sfinţenia lui Dumnezeu și despre lucrarea pe care El o îndeplinește 
asupra omului, cum vă face asta să vă simţiţi? (Foarte fericiţi.) Acum putem să vedem 
că tot ceea ce face Dumnezeu, tot ceea ce El rânduiește cu mare atenţie pentru om este 
imaculat. Tot ceea ce face El este fără eroare, adică este lipsit de defecte, nu e nevoie 
ca nimeni să corecteze, să dea sfaturi sau să facă vreo schimbare. Tot ceea ce face 
Dumnezeu pentru fiecare individ este mai presus de îndoială; El conduce pe toată lumea 
de mână, Se ocupă de tine în fiecare clipă ce trece și nu te-a părăsit niciodată. Pe 
măsură ce oamenii cresc într-un astfel de mediu și cu acest tip de trecut, oare am putea 
spune că oamenii cresc, de fapt, în palma mâinii lui Dumnezeu? (Da.) Deci, mai aveti 
acum un sentiment de pierdere? Se mai simte cineva demoralizat? Simte cineva că 
Dumnezeu a părăsit omenirea? (Nu.) Deci, atunci, ce anume a făcut Dumnezeu? (El a 
vegheat asupra omenirii.) Marea grijă și preocupare din spatele a tot ceea ce face 

Dumnezeu sunt indubitabile. Mai mult, în îndeplinirea lucrării Sale, El a făcut astfel în 
mod necondiţionat. El niciodată nu a cerut ca vreunul dintre voi să cunoască preţul pe 
care îl plătește pentru tine, ca să te facă să te simţi profund recunoscător. A cerut 
Dumnezeu vreodată asta de la tine? (Nu.) Pe parcursul îndelungatei vieţi a omului, 
aproape fiecare individ a întâmpinat multe situaţii periculoase și a înfruntat numeroase 
ispite. Asta deoarece Satana stă chiar lângă tine, cu ochii permanent aţintiţi pe tine. 
Când te loveşte dezastrul, Satana se delectează cu asta; când calamităţile se abat 
asupra ta, când nimic nu-ţi merge bine, când ajungi să fii prins în plasa Satanei, el simte 
o mare bucurie din aceste lucruri. Cât despre ceea ce face Dumnezeu, El te protejează 
cu fiecare clipă ce trece, ferindu-te de nenorociri după nenorociri și de dezastre după 
dezastre. De aceea, Eu spun că tot ceea ce are omul — pacea și bucuria, binecuvântările 
și siguranţa personală — este, de fapt, totul sub controlul lui Dumnezeu; El călăuzește și 
decide soarta fiecărui individ. Dar oare Dumnezeu are o idee exagerată despre poziția 
Sa, după cum spun unii? Îţi declară Dumnezeu că „Eu sunt cel mai mare dintre toți. Eu 
sunt Cel care Se ocupă de voi. Trebuie să imploraţi mila Mea, iar neascultarea va fi 
pedepsită cu moartea”? A ameninţat Dumnezeu vreodată omenirea în acest fel? (Nu.) 
A spus El vreodată că „Omenirea este coruptă, așa că nu contează cum o tratez, poate 
fi tratată oricum ar fi; nu-i nevoie să fac rânduieli sigure pentru ea”? Oare Dumnezeu 
gândește astfel? A acţionat Dumnezeu astfel? (Nu.) Dimpotrivă, tratamentul Său față de 
fiecare persoană este serios și responsabil. El te tratează chiar cu mai multă 
responsabilitate faţă de cum te tratezi tu însuţi. Nu este așa? Dumnezeu nu vorbește 
aiurea, nici nu Se mândrește de poziţia Sa elevată și nici nu-i înşală cu nesocotință pe 
oameni. În schimb, El face, cu sinceritate și în tăcere, lucrurile pe care El Însuși trebuie 
să le facă. Aceste lucruri aduc binecuvântări, pace și bucurie omului. Ele aduc omul în 
pace și fericire înaintea privirii lui Dumnezeu și în familia Sa; apoi, el trăiește înaintea lui 
Dumnezeu și acceptă mântuirea Sa cu rațiunea și cu gândirea normale. Deci, a fost 
Dumnezeu vreodată, în lucrarea Sa, ipocrit fată de om? A afișat vreodată falsă bunătate, 
păcălindu-l mai întâi pe om cu câteva amabilităţi și întorcându-i apoi spatele? (Nu.) A 
spus Dumnezeu vreodată ceva și apoi a făcut altceva? A făcut El vreodată făgăduinţe 
goale și S-a lăudat, spunându-le oamenilor că El poate face un lucru pentru ei sau că îi 
poate ajuta cu ceva, iar apoi a dispărut? (Nu.) Nu există nicio înșelăciune în Dumnezeu, 
nicio falsitate. El este credincios și este devotat în tot ceea ce face. El este Singurul pe 
care oamenii se pot baza; El este Dumnezeul căruia Îi pot încredința vieţile lor și tot ceea 
ce au ei. Deoarece nu există nicio înșelăciune în Dumnezeu, putem spune că El este 
cel mai sincer? (Da.) Bineînţeles că putem! Deși cuvântul „sincer” este prea plăpând, 
prea uman când Îi este aplicat lui Dumnezeu, ce alt cuvânt am putea folosi? Acestea 
sunt limitele limbajului uman. Cu toate că este oarecum nepotrivit să-L numim pe 
Dumnezeu „sincer”, totuși vom folosi acest cuvânt deocamdată. Dumnezeu este loial și 
sincer. Deci, când vorbim despre aceste aspecte, la ce ne referim? Ne referim la 
diferenţele dintre Dumnezeu și om și la diferenţele dintre Dumnezeu și Satana? Da, am 

putea spune asta. Acest lucru se datorează faptului că omul nu poate vedea în 
Dumnezeu nicio urmă a firii corupte a Satanei. Am dreptate când spun asta? Amin? 
(Amin!) Niciuna dintre firile rele ale Satanei nu este revelată în Dumnezeu. Tot ceea ce 
face și dezvăluie Dumnezeu este întru totul benefic și de ajutor pentru om, este făcut în 
totalitate pentru a avea grijă de om, este plin de viaţă și îi dă omului un drum de urmat 
și o direcţie în care să meargă. Dumnezeu nu este corupt și, în plus, privind acum la tot 
ce face El, putem spune că Dumnezeu este sfânt? Deoarece Dumnezeu nu are niciuna 
dintre firile corupte ale omenirii și nimic asemănător esenței satanice a omenirii corupte, 
din acest punct de vedere putem spune că Dumnezeu este sfânt. Dumnezeu nu 
dezvăluie nicio stricăciune și, în același timp în care lucrează, Dumnezeu Își dezvăluie 
esența, ceea ce confirmă întru totul că Dumnezeu Însuși este sfânt. Vedeţi voi acest 
lucru? Pentru a cunoaște esenţa sfântă a lui Dumnezeu, să luăm în considerare, pentru 
moment, aceste două aspecte: în primul rând, nu există nicio urmă de fire coruptă în 
Dumnezeu și, în al doilea rând, esenţa lucrării lui Dumnezeu asupra omului îi permite 
acestuia să vadă însăși esența lui Dumnezeu, iar această esenţă este în întregime 
pozitivă. Căci toate lucrurile pe care fiecare parte a lucrării lui Dumnezeu le aduce omului 
sunt pozitive. În primul rând, Dumnezeu îi cere omului să fie cinstit — nu este pozitiv 
acest lucru? Dumnezeu îi dă omului înțelepciune — nu este pozitiv acest lucru? 
Dumnezeu îl face pe om capabil să distingă între bine și rău — nu este pozitiv acest 
lucru? El îi permite omului să înțeleagă semnificaţia și valoarea vieţii umane — nu este 
pozitiv acest lucru? El îi permite omului să vadă în esenţa oamenilor, evenimentelor și 
lucrurilor potrivit cu adevărul — nu este pozitiv acest lucru? Este. lar rezultatul tuturor 
acestor lucruri este că omul nu mai este înșelat de Satana, că nu va continua să fie rănit 
sau controlat de el. Cu alte cuvinte, aceste lucruri le permit oamenilor să se elibereze 
complet de stricăciunea Satanei și, prin urmare, să meargă treptat pe calea temerii de 
Dumnezeu și a feririi de rău. În acest moment, cât de departe ați mers voi pe această 
cale? Este greu de spus, nu-i așa? Dar, cel puţin, aveţi acum o înțelegere iniţială a 
modului în care Satana corupe omul, a lucrurilor rele și a celor negative? Cel puţin acum 
mergeţi pe calea cea dreaptă în viaţă. Putem spune asta cu siguranţă? Da, întru totul. 
Există ceva despre care trebuie să avem părtășie privitor la sfinţenia lui Dumnezeu. 
Pe baza a tot ceea ce aţi auzit și ați primit, cine dintre voi poate spune ce este sfințenia 
lui Dumnezeu? La ce se referă sfinţenia lui Dumnezeu despre care vorbesc Eu? Gândiţi- 
vă pentru o clipă la acest lucru. Este sfințenia lui Dumnezeu onestitatea Lui? Este 
sfințenia lui Dumnezeu loialitatea Lui? Este sfințenia lui Dumnezeu altruismul Lui? Este 
smerenia Lui? Dragostea Lui pentru om? Dumnezeu îi dăruieşte omului, în mod liber, 
adevăr și viaţă — este aceasta sfințenia Sa? Da, toate sunt. Tot ceea ce Dumnezeu 
dezvăluie este unic și nu există în umanitatea coruptă, nici nu poate fi văzut în umanitate. 
Nici cea mai mică urmă din acestea nu poate fi văzută în timpul procesului de corupere 
a omului de către Satana, nici în firea stricată a lui Satana, nici în esenţa sau natura 
acestuia. Tot ceea ce are și este Dumnezeu este unic; doar Dumnezeu Însuși are acest 

fel de esenţă, doar El este în posesia ei. În acest punct al discuţiei noastre, a văzut 
vreunul dintre voi pe cineva atât de sfânt în omenire cum tocmai am descris Eu? (Nu.) 
Deci, este cineva atât de sfânt printre idolii, faimoșii sau mai marii omenirii la care vă 
închinaţi? (Nu.) Deci, când spunem că sfinţenia lui Dumnezeu este unică, este o 
exagerare? Într-adevăr, nu este. Mai mult decât atât, unicitatea sfântă a lui Dumnezeu 
are și o latură practică. Există vreo discrepanţă între sfințenia despre care vorbesc acum 
și cea la care v-aţi gândit și pe care v-aţi imaginat-o anterior? (Da.) Există o discrepanță 
foarte mare. La ce se referă adesea oamenii când vorbesc despre sfințenie? (La unele 
comportamente externe.) Când oamenii spun că un comportament sau vreun alt lucru 
este sfânt, ei spun asta doar deoarece îl văd ca fiind pur sau plăcut simţurilor. Totuși, 
acestor lucruri le lipsește substanța adevărată a sfințeniei — acesta este aspectul de 
doctrină. În afară de asta, la ce se referă aspectul practic al sfinţeniei pe care oamenii îl 
concep în minţile lor? Este, în mare parte, ceea ce își imaginează sau consideră ei că 
este? De exemplu, unii budiști mor în timp ce practică, decedând în timp ce stau acolo, 
adormiţi. Unii oameni spun că au devenit sfinţi și au zburat la ceruri. Acesta este, de 
asemenea, un produs al imaginaţiei. Apoi, sunt alţii care cred că o zână, care coboară 
plutind din ceruri, este sfântă. De fapt, conceptul oamenilor despre cuvântul „sfânt a 
fost întotdeauna doar un fel de închipuire și de teorie goală, lipsit, în esenţă, de vreo 
substanţă reală și, în plus, care nu are nimic de-a face cu esenţa sfințeniei. Esenţa 
sfințeniei este dragostea adevărată, dar, mai mult decât atât, este esența adevărului, a 
dreptăţii și a luminii. Cuvântul „sfânt” este potrivit numai atunci când se referă la 
Dumnezeu; nimic din creaţie nu este vrednic să fie numit „sfânt”. Omul trebuie să 
înțeleagă acest lucru. De acum înainte, o să aplicăm cuvântul „sfânt” doar lui Dumnezeu. 
Este potrivit acest lucru? (Da, este.) 


Trucurile folosite de Satana pentru a-l corupe pe om 


Să revenim acum la discuţia despre mijloacele pe care le folosește Satana pentru a- 
| corupe pe om. Tocmai am vorbit despre diferitele moduri în care Dumnezeu lucrează 
asupra omului și pe care fiecare dintre voi le poate experimenta singur, astfel că nu voi 
intra în prea multe detalii. Dar, în inimile voastre, poate că este neclar ce șiretlicuri și 
strategii folosește Satana pentru a-l corupe pe om sau, cel puţin, nu cunoaşteţi 
amănuntele. Ar fi de folos ca Eu să discut din nou despre acest lucru? Vreţi să aflați 
despre asta? Poate unii dintre voi vor întreba: „De ce să vorbim din nou despre Satana? 
În momentul în care Satana este menţionat, ne supărăm, iar când îi auzim numele, ne 
simţim complet răscoliţi”. Indiferent cât vă este de incomod, trebuie să vă confruntați cu 
faptele. Aceste lucruri trebuie să fie rostite pe înţeles și clarificate în folosul înţelegerii 
omului; altfel, omul nu se poate desprinde de influența Satanei. 

Am discutat anterior despre cele cinci moduri în care Satana îl corupe pe om, care 
includ trucurile Satanei. Modalităţile în care Satana corupe omul sunt doar stratul de la 
suprafață; și mai insidioase sunt trucurile care se ascund în spatele acestei fațade, prin 

care Satana își atinge obiectivele. Care sunt aceste trucuri? Haideţi, rezumaţi-le. (El 
înşală, seduce și constrânge.) Cu cât enumeraţi mai multe dintre aceste șiretlicuri, cu 
atât vă apropiaţi mai mult. Se pare că aţi fost profund vătămaţi de Satana și aveți 
sentimente puternice în legătură cu acest subiect. (De asemenea, el folosește un fel de 
retorică. El îi influențează și ocupă pe oameni cu forța.) Ocupaţie cu forța — lucrul acesta 
face o impresie extrem de profundă. Oamenii se tem de ocupaţia cu forța a Satanei? 
Mai sunt alte trucuri? (El rănește în mod violent oamenii, folosește amenințări și oferte 
ispititoare, și minte.) A minţi e unul dintre lucrurile pe care le face. Satana minte pentru 
a te putea înșela. Care este natura minciunii? Nu e minciuna același lucru cu 
înșelăciunea? Scopul de a spune minciuni este într-adevăr de a te înșela. Mai sunt alte 
trucuri? Spuneţi-Mi toate trucurile Satanei pe care le cunoaşteţi. (El ispitește, rănește, 
orbește și înșală.) Cei mai mulţi dintre voi simţiți același lucru în legătură cu această 
înșelăciune. Ce altceva? (Controlează omul, pune stăpânire pe el, îl terorizează și îl 
împiedică să creadă în Dumnezeu.) Știu semnificaţia generală a lucrurilor pe care Mi le 
spuneţi și asta-i bine. Toţi știți ceva despre acest lucru, deci haideţi să facem acum un 
rezumat al acestor trucuri. 


Există șase trucuri primare pe care Satana le folosește pentru a corupe 
omul 


Primul este controlul și constrângerea. Adică, Satana va face tot posibilul pentru 
a prelua controlul inimii tale. Ce înseamnă „constrângere”? Înseamnă folosirea 
amenințărilor și a tacticilor puternice pentru a te face să asculţi de el, făcându-te să te 
gândești la consecinţe, în cazul în care nu ești ascultător. Îți este frică și nu îndrăznești 
să-l sfidezi, astfel că, după aceea, i te supui. 

Al doilea este înșelarea și păcălirea. Ce implică „înșelarea și păcălirea'"? Satana 
inventează niște povești și minciuni, păcălindu-te să le crezi. Nu-ţi spune niciodată că 
omul a fost creat de Dumnezeu, dar nici nu-ţi spune direct că tu n-ai fost făcut de 
Dumnezeu. Nu folosește deloc cuvântul „Dumnezeu”, ci folosește, în schimb, altceva ca 
înlocuitor, folosind acest lucru pentru a te înșela, astfel încât tu, practic, să nu ai nicio 
idee despre existența lui Dumnezeu. Această „păcăleală” include, desigur, multe 
aspecte, nu doar pe acesta. 

Al treilea este îndoctrinarea cu forța. Cu ce sunt oamenii îndoctrinaţi cu forta? Este 
îndoctrinarea cu forța făcută prin alegerea omului? Este făcută cu consimțământul lui? 
Cu siguranță nu. Chiar dacă nu-ţi dai consimțământul, nu ai ce să faci. În inconștiența 
ta, Satana te îndoctrinează, insuflându-ţi gândirea, regulile de viaţă și esenţa lui. 

Al patrulea este intimidarea și ispitirea. Adică, Satana folosește diverse șiretlicuri ca 
să te facă să-l accepţi, să-l urmezi și să lucrezi în slujba lui. Va face orice ca să-și atingă 
scopurile. Uneori, el îţi face mici favoruri, timp în care te ispitește să săvârșești păcatul. 
Dacă nu-l urmezi, te va face să suferi și te va pedepsi și va folosi diferite modalităţi ca 
să te atace și să comploteze împotriva ta. 

A cincea este amăgirea și paralizia. „Amăgirea și paralizia” înseamnă că Satana 
insuflă oamenilor niște vorbe dulci și idei care sunt în concordanţă cu noţiunile lor și par 
plauzibile, pentru a face să pară că ar lua în considerare situaţia trupească a oamenilor 
sau viaţa și viitorul lor când, de fapt, singurul lui scop este de a te păcăli. După aceea, 
el te paralizează, astfel încât să nu știi ce este bine și ce este rău, ca să fii păcălit fără 
să-ţi dai seama și, prin aceasta, să ajungi sub controlul lui. 

Al șaselea este distrugerea corpului și a minţii. Ce parte a omului distruge Satana? 
Satana îţi distruge mintea, făcându-te neputincios să te împotrivești, ceea ce înseamnă 
că, puţin câte puţin, inima ta se îndreaptă spre Satana, în ciuda ta. El insuflă aceste 
lucruri în tine, în fiecare zi, folosind zilnic aceste idei și culturi pentru a te influenţa și a 
te educa, slăbindu-ţi încetul cu încetul voinţa, astfel încât până la urmă să nu mai vrei 
să fii o persoană bună, să nu mai dorești să sustii ceea ce numești „dreptate. Fără să- 
ti dai seama, nu mai ai puterea voinţei de a înota împotriva curentului, ci, în schimb, 
plutești împreună cu el. „Distrugere” înseamnă că Satana îi chinuie atât de mult pe 
oameni, încât aceștia devin propriile umbre, nemaifiind umani. Tocmai atunci, Satana 
lovește, înșfăcându-i și devorându-i. 

Toate aceste mijloace pe care Satana le utilizează ca să-l corupă pe om îl fac pe 
acesta neputincios să se împotrivească; oricare dintre aceste mijloace îi poate fi fatal 
omului. Cu alte cuvinte, orice face Satana și orice mijloace folosește îți poate provoca 
degenerarea, te poate aduce sub controlul Satanei și împotmoli într-o mlaștină a răului 
și a păcatului. Acestea sunt mijloacele pe care le folosește Satana pentru a corupe omul. 

Putem spune că Satana este malefic, dar, pentru a confirma acest lucru, tot trebuie 
să vedem care sunt consecințele corupției omului de către Satana și care sunt firile și 
esenţele pe care le aduce omului. Toţi știți câte ceva despre acest lucru, deci vorbiti 
deschis. Care sunt consecinţele faptului că Satana îi corupe pe oameni? Ce firi corupte 
exprimă și dezvăluie aceștia? (Aroganţa și îngâmfarea, egoismul și josnicia, necinstea 
și înșelătoria, viclenia și răutatea și o lipsă totală de umanitate.) În ansamblu, putem 
spune că nu au nicio umanitate. Lăsaţi-i să vorbească pe ceilalţi fraţi și pe celelalte 
surori. (Odată ce omul a fost corupt de Satana, acesta este, de obicei, arogant și 
neprihănit de sine, înfumurat și îngâmfat, lacom și egoist. Mi se pare că acestea sunt 
chestiunile cele mai grave.) (După ce oamenii au fost corupți de Satana, nu se dau în 
lături de la nimic pentru a dobândi bunuri materiale și bogăţie. Ei chiar devin ostili faţă 
de Dumnezeu, | se împotrivesc, nu ascultă de El și pierd conștiința și rațiunea pe care 
omul ar trebui să le aibă.) Ceea ce aţi spus este, în principiu, la fel, doar cu diferențe 
minore; unii dintre voi au inclus pur și simplu mai multe detalii minore. Pentru a rezuma, 
lucrurile care ies cel mai mult în evidenţă despre umanitatea coruptă sunt aroganta, 
înșelătoria, răutatea și egoismul. Cu toate acestea, toți aţi trecut cu vederea același 
lucru. Oamenii nu au conștiință, și-au pierdut raţiunea și nu au deloc omenie — dar mai 
este un lucru deosebit de important pe care nu l-aţi menţionat, și anume, „trădarea. 
Consecinta finală a acestor firi, care există în orice om după ce a fost corupt de Satana, 

este trădarea lor față de Dumnezeu. Indiferent de ceea ce le spune Dumnezeu 
oamenilor sau de ce lucrare face El asupra lor, oamenii nu ţin seama de ceea ce știu că 
este adevărul. Adică, nu-L mai recunosc pe Dumnezeu și Îl trădează: aceasta este 
consecința corupţiei omului de către Satana. Este același lucru pentru toate firile corupte 
ale omului. Dintre căile pe care Satana le folosește pentru a-l corupe pe om — 
cunoașterea pe care omul și-o însușește, știința pe care o cunoaște, înțelegerea despre 
superstițiile și culturile tradiționale, precum și despre tendințele sociale — există vreuna 
pe care omul o poate folosi pentru a spune ce este drept și ce este nedrept? Există ceva 
care-l poate ajuta pe om să știe ce este sfânt și ce este diabolic? Există vreun standard 
după care să măsurăm aceste lucruri? (Nu.) Nu există niciun standard și nicio bază care 
să-l ajute pe om. Chiar dacă oamenii poate cunosc cuvântul „sfânt”, nu există, de fapt, 
nimeni care să știe ce este sfânt. Deci pot aceste lucruri pe care Satana le aduce omului 
să-l ajute să cunoască adevărul? Pot acestea să-l ajute pe om să trăiască cu mai multă 
umanitate? Pot să-l ajute să trăiască o viaţă în care este tot mai capabil să | se închine 
lui Dumnezeu? (Nu.) Este evident că ele nu-l pot ajuta pe om să | se închine Lui sau să 
înțeleagă adevărul, și nici nu-i pot permite să știe ce sunt sfințenia și răutatea. În schimb, 
omul devine din ce în ce mai degenerat, se îndepărtează tot mai mult de Dumnezeu. 
Acesta este motivul pentru care spunem că Satana este malefic. După ce aţi analizat 
minuţios atât de mult din substanţa diabolică a Satanei, aţi văzut vreun element de 
sfințenie în Satana, fie în calităţile sale, fie în înțelegerea voastră a substanţei sale? (Nu.) 
Asta-i sigur. Aţi văzut, deci, vreun aspect al esenței Satanei care prezintă vreo 
asemănare cu Dumnezeu? (Nu.) Prezintă vreo expresie a Satanei o oarecare 
asemănare cu Dumnezeu? (Nu.) Așadar, acum vreau să vă întreb: folosind propriile 
voastre cuvinte, ce anume este sfințenia lui Dumnezeu? Mai întâi, în legătură cu ce sunt 
spuse cuvintele „sfinţenia lui Dumnezeu”? Sunt spuse în legătură cu esenţa Lui? Sau 
sunt spuse în legătură cu vreun aspect al firii Sale? (Se spun în legătură cu esenţa lui 
Dumnezeu.) Trebuie să identificăm un punct de sprijin cu care să abordăm subiectul 
dorit. Aceste cuvinte sunt spuse în legătură cu esenţa lui Dumnezeu. În primul rând, am 
folosit răutatea Satanei drept contrast pentru esenţa lui Dumnezeu, deci ai văzut ceva 
din esența Satanei în Dumnezeu? Cum rămâne cu vreuna dintre esenţele omenirii? (Nu, 
nu am văzut. Dumnezeu nu este arogant, nu este egoist și nu trădează, iar din asta 
vedem dezvăluită esența sfântă a lui Dumnezeu.) Mai este altceva de adăugat? 
(Dumnezeu nu are nicio urmă a firii corupte a Satanei. Ceea ce are Satana este în 
întregime negativ, pe când ceea ce are Dumnezeu nu este decât pozitiv. Putem vedea 
că Dumnezeu a fost întotdeauna lângă noi, veghindu-ne și ţinându-ne în siguranţă, de 
când eram foarte mici și până acum, mai ales când am fost confuzi și ne-am pierdut 
calea. Nu există nicio înșelăciune în Dumnezeu, nicio amăgire. El vorbește clar și pe 
înțeles, iar aceasta este, de asemenea, esenţa adevărată a lui Dumnezeu.) Foarte bine! 
(Nu putem vedea nimic din firea coruptă a Satanei în Dumnezeu, nicio fățărnicie, nicio 
lăudăroșenie, nicio promisiune goală și nicio înșelăciune. Dumnezeu este Singurul în 

care omul poate să creadă. Dumnezeu este loial și sincer. Din lucrarea lui Dumnezeu, 
putem vedea că El le spune oamenilor să fie cinstiți, să aibă înţelepciune, îi face să 
poată deosebi binele de rău și să aibă discernământ cu privire la diferite persoane, 
evenimente și lucruri. În aceasta putem vedea sfințenia lui Dumnezeu.) Aţi terminat? 
Sunteţi mulţumiţi de ceea ce aţi spus? Cât de multă înţelegere a lui Dumnezeu există, 
cu adevărat, în inimile voastre? Și cât de mult înțelegeţi sfințenia Lui? Știu că fiecare 
dintre voi aveți în inima voastră un anumit nivel de înțelegere receptivă, deoarece fiecare 
individ poate simţi lucrarea lui Dumnezeu asupra sa și, într-o oarecare măsură, obține 
multe lucruri de la El; har și binecuvântări, luminare și iluminare, precum și judecata și 
mustrarea Sa, iar datorită acestor lucruri, omul câștigă o oarecare înţelegere simplă a 
esenței lui Dumnezeu. 

Deși sfințenia lui Dumnezeu, despre care discutăm astăzi, poate părea ciudată 
pentru majoritatea oamenilor, dincolo de asta, acum am început acest subiect și, pe 
măsură ce mergeţi înainte pe drumul vostru, veţi dobândi o înțelegere mai profundă. Ea 
vă cere să simțiţi și să înțelegeți treptat, din propria experienţă. Deocamdată, înțelegerea 
voastră perceptivă despre esenţa lui Dumnezeu necesită încă o perioadă lungă pentru 
a învăţa, a confirma, a simţi și a experimenta acest lucru, până când, într-o zi, veți ști, 
chiar din adâncul inimii, că „sfințenia lui Dumnezeu” înseamnă că esenţa Sa este fără 
cusur, că dragostea Lui este altruistă, tot ceea ce Dumnezeu îi dă omului este altruist și 
veţi ajunge să aflaţi că sfințenia Sa este fără pată și ireproşabilă. Aceste aspecte ale 
esenței lui Dumnezeu nu sunt doar cuvinte pe care El le folosește pentru a Se lăuda cu 
statutul Său, ci Își folosește, în schimb, esenţa, pentru a-l trata pe fiecare individ în parte 
cu liniștită sinceritate. Cu alte cuvinte, esenţa lui Dumnezeu nu este goală, nici nu este 
teoretică sau doctrinară și, cu siguranţă, nu este un fel de cunoaștere. Nu este un fel de 
educație pentru om; în schimb, este adevărata revelaţie a propriilor acţiuni ale lui 
Dumnezeu și este esenţa revelată a ceea ce are El și ce este. Omul ar trebui să 
cunoască această esenţă și să o înțeleagă, deoarece tot ceea ce face Dumnezeu și 
fiecare cuvânt pe care-l spune are o mare valoare și o mare însemnătate pentru fiecare 
persoană în parte. Când tu ajungi să înţelegi sfințenia lui Dumnezeu, atunci poţi să crezi 
cu adevărat în El; când ajungi să înţelegi sfințenia Sa, atunci poţi să realizezi adevăratul 
sens al cuvintelor „Dumnezeu Însuși, Unicul”. Nu vei mai visa, gândindu-te că mai există 
alte căi în afară de aceasta, pe care ai putea alege să pășești, și nici nu vei mai fi dispus 
să trădezi tot ceea ce Dumnezeu a rânduit pentru tine. Deoarece esenţa Lui este sfântă, 
aceasta înseamnă că doar prin Dumnezeu tu poti să umbli pe drumul luminos și drept 
prin viaţă; numai prin El poţi cunoaște semnificaţia vieţii, doar prin Dumnezeu poți trăi o 
umanitate reală, poţi avea și deopotrivă cunoaște adevărul. Doar prin Dumnezeu poți 
obține viață din adevăr. Doar Dumnezeu Însuși te poate ajuta să te ferești de rău și te 
poate izbăvi de răutatea și de controlul Satanei. În afară de Dumnezeu, nimeni și nimic 
nu te poate mântui din marea suferinței ca să nu mai suferi. Acest lucru este determinat 
de esența Sa. Doar Dumnezeu Însuşi te mântuiește atât de altruist, doar El este, în cele 

din urmă, responsabil pentru viitorul, destinul și viața ta și El rânduiește toate lucrurile 
pentru tine. Acest lucru este ceva pe care nimic creat sau necreat nu îl poate realiza. 
Deoarece nimic creat sau necreat nu are o esenţă precum esenţa lui Dumnezeu, nicio 
persoană sau lucru nu are capacitatea de a te mântui sau de a te conduce. Aceasta este 
importanța esenței lui Dumnezeu pentru om. Poate că simţiți că aceste cuvinte pe care 
Eu le-am spus ar putea să ajute puţin, în principiu. Dar, dacă urmărești adevărul, dacă 
iubești adevărul, atunci vei ajunge să experimentezi felul în care aceste cuvinte nu doar 
îți vor schimba destinul, ci, mai mult, te vor aduce pe drumul cel drept al vieţii umane. 
Înțelegeţi asta, nu-i așa? Deci, aveți acum un anume interes în cunoașterea esenței lui 
Dumnezeu? (Da.) Este bine să știu că sunteţi interesaţi. Pentru astăzi, ne vom termina 
aici părtășia pe tema cunoașterii sfințeniei lui Dumnezeu. 


Aș vrea să vă vorbesc despre ceva ce aţi făcut la începutul adunării noastre de astăzi 
și care M-a surprins. Probabil unii dintre voi ați nutrit un sentiment de recunoștință, poate 
v-aţi simţit recunoscători și, astfel, emoția voastră a provocat o acţiune corespunzătoare. 
Ceea ce aţi făcut nu este ceva de reproșat; nu este nici corect, nici greșit. Dar aș vrea 
să înțelegeţi ceva. Ce anume vreau să înțelegeți? În primul rând, aș vrea să vă întreb 
despre ceea ce aţi făcut chiar acum. Aţi făcut mătănii sau aţi îngenuncheat ca să vă 
închinaţi? Poate să-Mi spună cineva? (Cred că am bătut mătănii.) Voi credeţi că aţi bătut 
mătănii, deci, care este atunci sensul acestui lucru? (Să ne închinăm.) Deci, ce 
înseamnă atunci să îngenunchezi pentru închinare? Înainte, nu am mai avut părtășie 
despre acest lucru cu voi, dar astăzi simt că este necesar să o facem. Bateţi mătănii la 
adunările obișnuite? (Nu.) Bateţi mătănii când vă spuneți rugăciunile? (Da.) Bateti 
mătănii de fiecare dată când vă rugaţi, când situaţia o permite? (Da.) Asta este bine. Dar 
ce aș vrea să înțelegeți astăzi este că Dumnezeu acceptă numai mătăniile a două tipuri 
de oameni. Nu trebuie să consultăm Biblia sau faptele și comportamentul vreunui 
personaj spiritual. În schimb, vă voi spune, aici și acum, ceva adevărat. În primul rând, 
a bate mătănii și a îngenunchea pentru închinare nu sunt același lucru. De ce acceptă 
Dumnezeu închinăciunile celor care bat mătănii? Este pentru că Dumnezeu cheamă pe 
cineva la El și somează această persoană să accepte însărcinarea dată de El, așa că îi 
va îngădui să bată mătănii înaintea Lui. Acesta este primul tip de persoană. Cel de-al 
doilea tip este cineva care îngenunchează pentru a se închina și care se teme de 
Dumnezeu și se fereşte de rău. Există doar aceste două tipuri de oameni. Deci, voi cărui 
tip îi aparțineţi? Puteţi spune? Acesta este adevărul, deşi poate vă rănește puţin 
sentimentele. Nu este nimic de spus despre mătăniile oamenilor în timpul rugăciunii — 
acest lucru este cuvenit și este așa cum ar trebui să fie deoarece, atunci când oamenii 
se roagă, o fac de obicei pentru ceva, deschizându-și inima către Dumnezeu și venind 
față în față cu El. Este vorba de comunicare și dialog, o conversaţie sinceră cu 

Dumnezeu. Închinarea în genunchi nu ar trebui să fie o simplă formalitate. Nu vreau să 
vă reproşez ceea ce ați făcut astăzi. Vreau doar să vă lămuresc, astfel încât să înțelegeți 
acest principiu — știți asta, nu-i așa? (Da, știm.) Vă spun acest lucru astfel încât să nu se 
mai întâmple din nou. Așadar, au oamenii vreo ocazie să bată mătănii și să 
îngenuncheze în fața lui Dumnezeu? Nu e adevărat că nu va exista niciodată această 
ocazie. Mai devreme sau mai târziu, va veni o zi, dar acum nu este momentul. Înțelegeţi? 
Vă face acest lucru să vă simtiți necăjiţi? (Nu.) Asta-i bine. Poate că aceste cuvinte vă 
vor motiva sau vă vor inspira, astfel încât să puteţi ști, în inimile voastre, care este situația 
actuală critică dintre Dumnezeu și om și ce fel de relație există acum între ei. Deși recent 
am discutat și am dialogat mult, înțelegerea omului despre Dumnezeu este încă departe 
de a fi suficientă. Omul are încă o cale lungă de parcurs pe acest drum pentru a căuta 
să-L înțeleagă pe Dumnezeu. Intenţia Mea nu este să vă pun să faceţi acest lucru urgent 
sau să vă zoresc să exprimati astfel de aspirații sau sentimente. Ceea ce aţi făcut astăzi 
vă poate dezvălui și exprima sentimentele adevărate, iar Eu le-am simțit. Deci, în timp 
ce voi aţi făcut aceasta, Eu am vrut doar să Mă ridic și să vă aduc urările Mele de bine, 
pentru că doresc ca tuturor să vă fie bine. Deci, în fiecare cuvânt al Meu și în fiecare 
acțiune a Mea, fac totul pentru a vă ajuta, pentru a vă călăuzi, pentru ca voi să aveți 
înțelegerea corectă și viziunea corectă a tuturor lucrurilor. Puteţi să înțelegeţi acest lucru, 
nu-i așa? (Da.) Foarte bine. Deși oamenii au o anumită înțelegere a diferitelor firi ale lui 
Dumnezeu, a aspectelor referitoare la ceea ce are El și ce este și a lucrării pe care o 
face, o mare parte din această înțelegere nu depășește citirea cuvintelor de pe o pagină 
sau înțelegerea lor în principiu sau doar cugetarea la ele. Ceea ce le lipsește cel mai 
mult oamenilor sunt înțelegerea și pătrunderea reală care provin din experiența 
adevărată. Chiar dacă Dumnezeu folosește diferite metode pentru a trezi inima omului, 
există încă un drum lung de parcurs înainte ca acest lucru să se poată îndeplini. Nu 
vreau să văd pe nimeni că simte ca și cum Dumnezeu l-a lăsat afară, în frig, că l-a 
abandonat sau i-a întors spatele. Vreau doar să văd pe toată lumea pe drumul urmăririi 
adevărului și căutând să-L înțeleagă pe Dumnezeu, mărșăluind înainte cu îndrăzneală 
și cu o hotărâre neclintită, fără nicio îndoială sau povară. Indiferent ce nedreptăţi ai 
comis, cât de departe ai mers pe un drum greșit sau dacă ai făcut fărădelegi grave, nu 
lăsa ca acestea să devină poveri sau bagaje în exces pe care să trebuiască să le porți 
în căutarea ta de a-L înțelege pe Dumnezeu: continuă să mergi mai departe. Tot timpul, 
El ţine mântuirea omului în inima Lui; asta nu se schimbă niciodată. Este partea cea mai 
prețioasă a esenței lui Dumnezeu. Vă simţiţi puţin mai bine acum? (Da.) Sper că puteţi 
adopta abordarea corectă a tuturor lucrurilor și a cuvintelor pe care le-am spus. Atunci, 
haideţi să terminăm aici această părtășie. La revedere! 


11 ianuarie 2014 

Dumnezeu Însuși, Unicul VII 
Dumnezeu este sursa vieţii tuturor lucrurilor (1) 


O expunere a autorității lui Dumnezeu, a firii drepte a lui Dumnezeu și a 
sfinţeniei lui Dumnezeu 

După ce v-aţi terminat rugăciunile, vă simtiti inimile calme în prezenţa lui Dumnezeu? 
(Da.) Dacă inima unei persoane poate fi calmată, aceasta va putea să audă și să 
înțeleagă cuvântul lui Dumnezeu și va putea să audă și să înțeleagă adevărul. Dacă 
inima ta nu poate fi calmată, dacă inima ta este întotdeauna în voia curentului sau se 
gândeşte mereu la alte lucruri, asta te va afecta când iei parte la adunări pentru a auzi 
cuvântul lui Dumnezeu. Așadar, ce este în centrul a ceea ce am discutat? Să ne amintim 
puţin cu toții principalele puncte. În ceea ce privește cunoașterea lui Dumnezeu Însuși, 
unicul, am discutat în prima parte despre autoritatea lui Dumnezeu. În partea a doua am 
discutat despre firea dreaptă a lui Dumnezeu, iar în partea a treia, am discutat despre 
sfințenia lui Dumnezeu. Conţinutul specific despre care am discutat de fiecare dată a 
avut un efect asupra voastră? În prima parte, „Autoritatea lui Dumnezeu”, ce a avut cel 
mai profund efect asupra voastră, ce parte a avut cel mai puternic impact pentru voi? 
(Dumnezeu a transmis prima dată autoritatea și puterea cuvântului lui Dumnezeu; 
Dumnezeu Se ţine de cuvânt și cuvântul Său va deveni adevărat. Aceasta este esența 
inerentă a lui Dumnezeu.) (Porunca lui Dumnezeu către Satana a fost că îl poate doar 
tenta pe lov, dar nu îi poate lua viața. De aici noi vedem autoritatea cuvântului lui 
Dumnezeu.) Mai este ceva de adăugat? (Dumnezeu a folosit cuvinte pentru a crea 
cerurile și pământul și toate câte sunt în ele și El a vorbit pentru a face un legământ cu 
omul și a-i da omului binecuvântările Lui. Acestea sunt toate exemple ale autorității 
cuvântului lui Dumnezeu. Apoi, am văzut cum Domnul Isus i-a poruncit lui Lazăr să iasă 
din mormânt — aceasta arată că viața și moartea sunt sub controlul lui Dumnezeu, că 
Satana nu are nicio putere să le controleze și că, indiferent dacă lucrarea lui Dumnezeu 
este făcută în trup sau în Duh, autoritatea Lui e unică.) Aceasta este o înţelegere pe 
care aţi dobândit-o după ce aţi ascultat părtășia. Când vorbim despre autoritatea lui 
Dumnezeu, ce înțelegeţi prin cuvântul „autoritate”? În cadrul domeniului de aplicare al 
autorității lui Dumnezeu, ce văd oamenii din ceea ce El face și dezvăluie? (Vedem 
atotputernicia și înțelepciunea lui Dumnezeu.) (Vedem că autoritatea lui Dumnezeu este 
mereu prezentă și că există cu adevărat. Vedem autoritatea lui Dumnezeu la scară mare 
în stăpânirea Lui asupra tuturor lucrurilor și o vedem la o scară mică atunci când El preia 
controlul fiecărei vieţi umane în parte. Dumnezeu, de fapt, planifică și controlează cele 
șase momente critice ale vieţii omului. Mai departe, vedem că autoritatea lui Dumnezeu 
Îl reprezintă pe Dumnezeu Însuși, unicul și nicio ființă creată sau necreată nu o poate 
avea. Autoritatea lui Dumnezeu simbolizează statutul Lui.) Înțelegerea voastră despre 
„simbolurile statutului și poziţiei lui Dumnezeu” pare a fi oarecum doctrinară. Aveţi vreo 

înțelegere esenţială a autorităţii lui Dumnezeu? (Dumnezeu ne-a vegheat și ne-a protejat 
încă de când eram tineri și noi vedem autoritatea Lui în asta. Nu eram conștienți de 
pericolele care ne pândeau, dar Dumnezeu ne-a protejat mereu din umbră. Şi aceasta 
este autoritatea lui Dumnezeu.) Foarte bine. Bine spus. 

Când vorbim de autoritatea lui Dumnezeu, care este obiectivul nostru, punctul 
principal? De ce trebuie să discutăm acest lucru? În primul rând, scopul pentru care 
discutăm acest lucru este să statornicim în inima oamenilor statutul lui Dumnezeu de 
Creator și poziţia Sa printre toate lucrurile. Asta este ceea ce oamenii, la început, pot fi 
făcuţi să știe, să vadă și să simtă. Ceea ce vezi și ceea ce simţi provine de la acţiunile 
lui Dumnezeu, de la cuvintele lui Dumnezeu și de la controlul Lui asupra tuturor lucrurilor. 
Așadar, ce înțelegere adevărată câștigă oamenii din tot ceea ce văd, învaţă și cunosc 
prin autoritatea lui Dumnezeu? Am discutat deja despre primul scop. Al doilea este de 
a-i lăsa pe oameni să vadă puterea și înțelepciunea lui Dumnezeu prin tot ceea ce Ela 
făcut, a spus și a controlat cu autoritatea Sa. Îi permite să vezi cât de puternic și de 
înțelept este Dumnezeu în a controla totul. Nu a fost acesta centrul și principalul punct 
al discuţiei noastre anterioare despre autoritatea unică a lui Dumnezeu? Nu a trecut mult 
timp de la acea discuţie și totuși unii dintre voi au uitat, ceea ce dovedește că nu aţi 
înțeles pe deplin autoritatea lui Dumnezeu. S-ar putea chiar spune că omul nu a văzut 
autoritatea lui Dumnezeu. Acum înțelegeţi oarecum? Când ÎI vezi pe Dumnezeu 
exercitându-Și autoritatea, ce simţi cu adevărat? Ai simţit cu adevărat puterea lui 
Dumnezeu? (Da.) Când citeşti cuvintele lui Dumnezeu despre cum a creat El toate 
lucrurile, Îi simţi puterea și Îi simţi omnipotenţa. Când vezi stăpânirea lui Dumnezeu 
asupra sorții oamenilor, ce simţi? Îi simţi puterea și înțelepciunea? Dacă Dumnezeu nu 
ar avea această putere, dacă Dumnezeu nu ar avea această înțelepciune, ar fi El calificat 
să stăpânească asupra tuturor lucrurilor și să stăpânească peste soarta oamenilor? 
Dumnezeu are puterea și înțelepciunea și, astfel, are autoritatea. Acest lucru e unic. În 
toată creaţia, aţi văzut vreodată o persoană sau o făptură cu o putere ca a lui 
Dumnezeu? Există cineva sau ceva cu puterea de a crea cerurile și pământul și toate 
lucrurile, de a le controla și a le stăpâni? Există cineva sau ceva care poate cârmui și 
conduce toată umanitatea și care poate fi prezent în orice loc, în orice clipă? (Nu, nu 
există.) Acum înţelegeţi adevăratul sens al autorităţii unice a lui Dumnezeu? Aveţi o 
oarecare înțelegere acum? (Da.) Cu acestea se încheie recapitularea pe tema autorității 
unice a lui Dumnezeu. 

În partea a doua, am discutat despre firea dreaptă a lui Dumnezeu. Nu am discutat 
prea multe pe această temă deoarece, în etapa aceasta, lucrarea lui Dumnezeu este în 
primul rând de judecată și mustrare. În Epoca Împărăției, firea dreaptă a lui Dumnezeu 
este dezvăluită clar și foarte detaliat. El a rostit cuvinte pe care nu le-a rostit niciodată 
din vremea creaţiei; și, în cuvintele Lui, toți oamenii, toți cei care citesc și experimentează 
cuvântul Lui, au văzut dezvăluită firea Sa dreaptă. Așadar, care este punctul principal al 
discuţiei noastre despre firea dreaptă a lui Dumnezeu? ÎI pricepeţi în profunzime? ÎI 

înțelegeţi din experienţă? (Dumnezeu a ars Sodoma deoarece oamenii de pe vremea 
aceea erau profund corupți și au provocat mânia lui Dumnezeu. De aici putem vedea 
firea dreaptă a lui Dumnezeu.) În primul rând, să aruncăm o privire: dacă Dumnezeu nu 
ar fi distrus Sodoma, ai fi putut să știi despre firea dreaptă a lui Dumnezeu? Tot ai fi 
putut. O puteţi vedea în cuvintele pe care Dumnezeu le-a exprimat în Epoca Împărăției 
și în judecata, mustrarea și blestemele pe care le-a îndreptat către om. Puteţi vedea 
firea dreaptă a lui Dumnezeu din faptul că a cruțat cetatea Ninive? (Da.) În această 
epocă, oamenii pot vedea ceva din mila, dragostea și toleranța lui Dumnezeu, și le pot 
vedea și din schimbarea de atitudine a lui Dumnezeu drept urmare a căinței omului. 
Folosind aceste două exemple ca introducere în discuţia despre firea dreaptă a lui 
Dumnezeu, se poate vedea foarte clar că firea Lui dreaptă a fost dezvăluită, însă în 
realitate esența firii Lui drepte nu se limitează la ceea ce se dezvăluie în aceste două 
întâmplări biblice. Din ceea ce aţi învăţat, ați văzut și experimentat din cuvântul lui 
Dumnezeu și din lucrarea Lui, ce este firea dreaptă a lui Dumnezeu după părerea 
voastră? Vorbiţi din experienţele voastre personale. (În mediile pe care Dumnezeu le-a 
creat pentru oameni, când aceștia pot să caute adevărul și să acţioneze după voia lui 
Dumnezeu, El îi călăuzește, îi luminează și îi face să simtă veselia în inimi. Când oamenii 
sunt împotriva lui Dumnezeu și Îi opun rezistență și nu se poartă după voia Lui, atunci 
este mare întuneric în ei, ca și cum Dumnezeu i-ar fi părăsit. Chiar și când se roagă, ei 
nu știu ce să Îi spună. Dar când își lasă deoparte propriile noțiuni și închipuiri și devin 
dornici să coopereze cu Dumnezeu și se străduiesc să se îmbunătățească, atunci ei 
încep, treptat, să poată vedea chipul zâmbitor a lui Dumnezeu. Din acestea, 
experimentăm sfințenia firii drepte a lui Dumnezeu. El Se arată în Împărăţia Sfântă, dar 
în locurile impure Se ascunde.) (Eu văd firea dreaptă a lui Dumnezeu în modul în care 
El tratează oamenii. Fraţii și surorile noastre sunt diferiţi ca statură și calibru, iar ceea ce 
Dumnezeu cere de la fiecare dintre noi, de asemenea, diferă. Toţi putem primi luminarea 
de la Dumnezeu în măsuri diferite și în asta văd dreptatea lui Dumnezeu, deoarece noi 
oamenii nu putem trata omul în acest fel, doar Dumnezeu poate.) Acum aveţi cu toţii o 
oarecare cunoaștere practică pe care o puteţi elabora. 

Știţi care cunoaștere este cea mai importantă pentru a înțelege firea dreaptă a lui 
Dumnezeu? Sunt multe de spus din experiență pe această temă, dar există câteva 
puncte principale pe care trebuie să vi le spun. Pentru a înţelege firea dreaptă a lui 
Dumnezeu, trebuie să înțelegem mai întâi sentimentele lui Dumnezeu: ce urăște El, ce 
disprețuiește, ce iubește, cu cine este tolerant și milos și cărui tip de persoană îi oferă 
acea milă. Acesta este un punct principal. Trebuie înţeles și că, indiferent cât de iubitor 
este Dumnezeu, indiferent cât de multă milă și iubire are El pentru oameni, Dumnezeu 
nu tolerează pe nimeni care Îi jignește poziţia și statutul, după cum nu tolerează pe 
nimeni care Îi jigneşște demnitatea. Chiar dacă Dumnezeu îi iubește pe oameni, El nu îi 
răsfață. El le dă oamenilor iubirea, mila și toleranța Sa, dar nu i-a răsfățat niciodată; 
Dumnezeu are principiile și limitele Sale. Indiferent cât de mult din iubirea lui Dumnezeu 

ai simţit, indiferent cât de adâncă ar putea fi această iubire, nu trebuie niciodată să-L 
tratezi pe Dumnezeu cum ai trata altă persoană. Deși este adevărat că Dumnezeu 
tratează oamenii ca fiind foarte apropiaţi de El, dacă cineva Îl vede pe Dumnezeu doar 
ca pe o altă persoană, ca și cum ar fi doar o altă fiinţă creată, ca pe un prieten sau ca 
pe un obiect al închinării, Dumnezeu Își va ascunde chipul de el și Se va lepăda de el. 
Aceasta este firea Lui, iar oamenii nu trebuie trateze cu neglijență această chestiune. 
Așadar, vedem deseori cuvinte precum acesta rostit de Dumnezeu cu privire la firea Lui: 
nu contează pe câte drumuri ai călătorit, câtă muncă ai depus sau câtă suferinţă ai 
îndurat, imediat ce jignești firea lui Dumnezeu, El va răsplăti pe fiecare pe baza a ceea 
ce a făcut. Asta înseamnă că Dumnezeu îi tratează pe oameni cu mare familiaritate, dar 
oamenii nu trebuie să Îl trateze pe Dumnezeu ca pe un prieten sau ca pe o rudă. Nu ÎI 
numi pe Dumnezeu „amicul” tău. Nu contează câtă iubire ai primit de la El, nu contează 
câtă toleranţă ţi-a dat, niciodată nu trebuie să-L tratezi pe Dumnezeu ca pe un prieten. 
Aceasta este firea dreaptă a lui Dumnezeu. Înţelegeţi? Mai e nevoie să mai adaug ceva 
despre asta? Aveţi vreo înțelegere anterioară cu privire la această chestiune? Vorbind 
în general, aceasta este greșeala pe care oamenii o fac cel mai ușor, indiferent dacă 
înțeleg doctrinele sau dacă nu s-au gândit deloc la asta înainte. Când oamenii ÎI jignesc 
pe Dumnezeu, poate să nu fie din cauza unui eveniment sau a unui lucru pe care l-au 
spus, ci mai degrabă din cauza unei atitudini pe care o au și a unei stări în care se află. 
Acesta este un lucru foarte înfricoșător. Unii oameni cred că ÎI înțeleg pe Dumnezeu, că 
au o oarecare cunoaștere despre El, ei chiar ar putea să facă și unele lucruri care ÎI 
multumesc pe Dumnezeu. Încep să se simtă egali cu Dumnezeu și că au devenit în mod 
isteț prieteni cu Dumnezeu. Aceste tipuri de sentimente sunt groaznic de greșite. Dacă 
nu ai o înțelegere adâncă a acestui lucru — dacă nu înţelegi clar acest lucru — atunci va 
fi foarte ușor să ÎI jigneşti pe Dumnezeu și să-l jigneşti firea dreaptă. Înţelegi asta acum, 
nu-i așa? Nu este firea dreaptă a lui Dumnezeu unică? Ar putea fi vreodată echivalentul 
caracterului sau poziţiei morale a unui om? Nu ar putea niciodată. Așadar, nu trebuie să 
uiţi că, indiferent cum îi tratează Dumnezeu pe oameni, indiferent cum gândește El 
despre oameni, poziţia, autoritatea și statutul Lui nu se schimbă niciodată. Pentru 
omenire, Dumnezeu este întotdeauna Domnul a toate lucrurile și Creatorul. 

Ce aţi aflat despre sfințenia lui Dumnezeu? În partea despre „sfințenia lui 
Dumnezeu”, în afară de faptul că răutatea Satanei este folosită ca și contrast, care a fost 
principalul subiect al discuţiei despre sfințenia lui Dumnezeu? Nu ceea ce are Dumnezeu 
și ceea ce este? Ceea ce Dumnezeu are și ceea ce este reprezintă ceva doar al lui 
Dumnezeu Însuși? (Da.) Este ceea ce ființele create nu au. De aceea spunem că 
sfințenia lui Dumnezeu este unică. Este un lucru pe care ar trebui să-l puteți înțelege. 
Am avut trei întâlniri pe tema sfinţeniei lui Dumnezeu. Puteţi să descrieţi cu propriile 
voastre cuvinte, cu propria voastră înțelegere, ce credeţi voi că este sfințenia lui 
Dumnezeu? (Ultima oară când Dumnezeu a comunicat cu noi, ne-am închinat înaintea 
Lui. Dumnezeu a avut părtășie cu noi despre adevărul privind prostrația și închinarea 

pentru a-L adora. Am văzut că nu este în acord cu voia Lui să ne închinăm și să Îl adorăm 
înainte de a-l fi îndeplinit cerinţele și, din asta, am văzut sfințenia lui Dumnezeu.) Foarte 
adevărat. Mai este altceva? (În cuvintele lui Dumnezeu către omenire, vedem că El 
vorbește simplu și limpede. El este direct și la subiect. Satana vorbeşte pe ocolite și este 
plin de minciuni. Din ce s-a întâmplat ultima oară când am stat în prosternaţie înaintea 
lui Dumnezeu, am văzut că acţiunile și cuvintele Sale sunt întotdeauna principiale. El 
este întotdeauna clar și concis atunci când ne spune cum să ne purtăm, cum ar trebui 
să observăm și cum ar trebui să practicăm. Dar oamenii nu sunt așa. După ce omenirea 
a fost coruptă de Satana, oamenii au vorbit și s-au comportat după motivele și obiectivele 
personale și cu propriile dorinţe în minte. După modul în care Dumnezeu are grijă de 
omenire, o ocrotește și o îngrijește, vedem că tot ceea ce face Dumnezeu este pozitiv 
și clar. În acest mod, noi vedem dezvăluită esenţa sfinţeniei lui Dumnezeu.) Bine spus! 
Mai are cineva ceva de adăugat? (Prin demascarea de către Dumnezeu a esenței rele 
a Satanei, vedem sfințenia lui Dumnezeu, dobândim mai multă cunoaștere despre răul 
Satanei și vedem sursa suferinței umanităţii. În trecut, nu eram conștienți de suferința 
omului de sub domeniul Satanei. Doar când Dumnezeu a revelat acest lucru, am văzut 
că toată suferinţa ce vine din căutarea faimei și a averii este lucrarea Satanei. Doar 
atunci am simţit că sfințenia lui Dumnezeu este adevărata mântuire a omenirii.) Mai este 
ceva de adăugat? (Omenirii stricate îi lipsesc adevărata cunoaștere și dragoste de 
Dumnezeu. Pentru că nu înţelegem esenţa sfințeniei lui Dumnezeu și pentru că atunci 
când ne închinăm înaintea Lui în adorare, facem asta cu gânduri impure și motive și 
scopuri ascunse, Dumnezeu este nemulțumit. Noi vedem că Dumnezeu este diferit de 
Satana; Satana vrea ca oamenii să-l adore și să-l flateze, să i se închine și să îl 
venereze. Satana nu are niciun principiu. Și din asta am devenit conștient de sfințenia 
lui Dumnezeu.) Foarte bine! Acum că am avut părtășie despre sfințenia lui Dumnezeu, 
vedeți desăvârșirea lui Dumnezeu? Vedeţi cum Dumnezeu este sursa tuturor lucrurilor 
pozitive? Reușiţi să vedeţi cum Dumnezeu este întruchiparea adevărului și dreptăţii? 
Vedeţi cum Dumnezeu este sursa iubirii? Vedeţi cum tot ceea ce face Dumnezeu, tot 
ceea exprimă și tot ceea ce dezvăluie este fără de cusur? (Vedem.) Acestea sunt 
aspectele principale a ceea ce am spus despre sfințenia lui Dumnezeu. Astăzi, aceste 
cuvinte pot părea doar doctrină pentru voi, dar într-o zi, când vei experimenta și-L vei 
mărturisi pe adevăratul Dumnezeu Însuși din cuvântul Lui și din lucrarea Lui, vei spune 
din adâncul inimii că Dumnezeu este sfânt, că Dumnezeu este diferit de umanitate, că 
inima, firea și esența Lui sunt toate sfinte. Această sfinţenie îi permite omului să vadă 
desăvârșirea lui Dumnezeu și să vadă că esenţa sfințeniei lui Dumnezeu este imaculată. 
Esenţa sfințeniei Lui stabilește că El este Dumnezeu Însuși, unicul și, de asemenea, îi 
permite omului să vadă și îi dovedește totodată că El este unicul Dumnezeu Însuși. Nu 
este acesta punctul principal? (Este.) 

Astăzi am trecut în revistă câteva aspecte din părtășiile noastre anterioare. Vom 
încheia aici această trecere în revistă. Sper că veţi pune cu toții la inimă principalele 

puncte ale fiecărei chestiuni și tematici. Nu vă gândiţi la ele doar ca la niște doctrine; 
când aveţi ceva timp liber, chiar citiţi-le în profunzime și chibzuiţi asupra lor. Amintiţi-vă 
de ele în inima voastră și faceţi să devină realitate — atunci vei experimenta cu adevărat 
tot ceea ce am spus despre adevărul faptului că Dumnezeu Își dezvăluie firea și 
dezvăluie ceea ce are El și ce este. Totuși, dacă doar le notezi în carnețelul tău și nu le 
citești cu atenţie sau nu te gândești la ele, atunci nu le vei dobândi niciodată pentru tine. 
Înțelegi acum, da? După ce au comunicat pe aceste trei teme, odată ce oamenii au 
dobândit o înțelegere generală — sau chiar specifică — a statutului, a esenței și firii lui 
Dumnezeu, oare înțelegerea lor despre Dumnezeu va fi completă? (Nu.) Acum, în 
propria voastră înțelegere a lui Dumnezeu, mai sunt alte domenii în care simțiţi că aveți 
nevoie de o înțelegere mai profundă? Altfel spus, acum că ai căpătat o înţelegere a 
autorităţii lui Dumnezeu, a firii Sale drepte și a sfințeniei Sale, poate că statutul și poziția 
Lui unice sunt statornicite în mintea ta; totuși, mai rămâne ca tu să vezi, să înţelegi și 
să-ți adâncești cunoașterea despre acţiunile, puterea și esenţa Lui prin propria ta 
experienţă. Acum, că aţi ascultat aceste părtășii, un articol de credinţă este mai mult sau 
mai puțin statornicit în inimile voastre: Dumnezeu există cu adevărat și, într-adevăr, El 
administrează toate lucrurile. Nimeni nu poate să Îi jignească firea cea dreaptă; sfintenia 
Sa este o certitudine pe care nimeni nu o poate pune sub semnul întrebării. Acestea 
sunt fapte. Aceste părtășii permit statutului și poziției lui Dumnezeu să aibă o fundaţie în 
inimile oamenilor. Odată ce această fundaţie a fost stabilită, oamenii trebuie să încerce 
să înțeleagă mai mult. 


Povestirea 1: O sămânță, pământul, un copac, lumina soarelui, păsările 
cântătoare și omul 


Astăzi voi avea părtășie cu voi despre un subiect nou. Care este acest subiect? Titlul 
său va fi: „Dumnezeu este sursa vieții tuturor lucrurilor”. Cumva acest subiect pare prea 
amplu? ÎI simţiți ca pe ceva oarecum de neatins? „Dumnezeu este sursa vieții tuturor 
lucrurilor” — acest subiect le poate părea oamenilor întrucâtva îndepărtat, dar toţi cei ce- 
L urmează pe Dumnezeu trebuie să îl înțeleagă, deoarece este legat inextricabil de 
cunoașterea de Dumnezeu a fiecărei persoane și de capacitatea acesteia de a-L 
mulțumi și venera. lată de ce voi avea părtășie despre acest subiect. Probabil că oamenii 
au o înţelegere simplă, prealabilă a acestui subiect sau poate că sunt conștienți de el 
într-o anumită măsură. Această cunoaștere sau conștientizare ar putea, în minţile unor 
oameni, să fie însoţită de un nivel simplu sau superficial de înțelegere. Alţii pot avea în 
inimi unele experienţe speciale, care îi conduc la o abordare personală a acestui subiect. 
Dar o astfel de cunoaștere prealabilă, fie ea profundă, fie superficială, este unilaterală și 
nu este suficient de specifică. Așadar, iată de ce am ales acest subiect de părtășie: ca 
să vă ajut să ajungeţi la o înţelegere mai adâncă și specifică. Voi folosi o metodă specială 
pentru a avea părtășie cu voi despre acest subiect, o metodă pe care nu am mai folosit- 
o înainte și pe care poate o veţi găsi un pic neobișnuită sau un pic inconfortabilă. Veţi 

afla după aceea ce vreau să spun. Vă plac poveștile? (Ne plac.) Ei bine, se pare că 
alegerea Mea de a spune o povestire este bună, din moment ce tuturor vă plac atât. 
Așadar, să începem. Nu e nevoie să luaţi notițe. Vă cer să fiți calmi și să nu vă foiti. 
Puteţi închide ochii dacă simţiţi că puteţi fi întrerupţi de ceea ce vă înconjoară sau de 
oamenii din jur. Am o povestire minunată să vă spun. Este o povestire despre o sămânță, 
pământul, un copac, lumina soarelui, păsări cântătoare și om. Care sunt personajele 
principale? (O sămânță, pământul, un copac, lumina soarelui, păsările cântătoare și 
omul.) Este Dumnezeu unul din ele? (Nu.) Chiar și așa, sunt sigur că vă veţi simti 
împrospătaţi și mulțumiți după ce aţi auzit această povestire. Acum vă rog să ascultați 
în liniște. 

O mică sămânță căzu pe pământ. După o ploaie puternică, sămânţa crescu într-o 
mlădiță delicată și rădăcinile sale săpară încet în solul de dedesubt. Mlădiţa se înălță cu 
timpul, înfruntând vânturi crude și ploi puternice, văzând trecerea anotimpurilor şi luna 
crescând și descrescând. Vara, pământul aducea darul apei pentru ca mlădiţa să poată 
îndura arșița anotimpului. lar datorită pământului, mlădița nu era copleșită de căldură și, 
astfel, supraviețui căldurii verii. Când veni iarna, pământul înveli mlădiţa cu îmbrăţișarea 
sa caldă și se apucară unul pe altul strâns. Pământul încălzi mlădiţa și astfel, ea 
supravieţui frigului amarnic al anotimpului, neatinsă de vânturile iernii și furtunile de 
zăpadă. Adăpostită de pământ, mlădiţa a crescut curajoasă și fericită; hrănită cu altruism 
de pământ, a crescut sănătoasă și puternică. A crescut fericită, cântând în ploaie, 
dansând și legănându-se în vânt. Mlădiţa și pământul depind unul de altul... 

Anii trecură și mlădița deveni un copac falnic. Stătea viguros deasupra pământului, 
cu ramuri robuste încărcate cu nenumărate frunze. Rădăcinile copacului tot mai săpau 
în pământ, ca înainte, iar acum se afundau adânc în solul de sub el. Pământul, care 
odată protejase micul lăstar, era acum fundaţia pentru un copac impunător. 

O rază de soare străluci peste copac. Copacul își legănă trunchiul, îşi întinse 
ramurile larg și respiră adânc în aerul însorit. Pământul de dedesubt respira în același 
timp cu copacul, iar pământul se simţea reînnoit. Chiar atunci, o briză proaspătă adie 
printre crengi și copacul tremură de încântare, debordând de energie. Copacul și lumina 
soarelui depind unul de altul... 

Oamenii stăteau la umbra răcoroasă a copacului și savurau aerul înviorător și 
parfumat. Aerul le curăța inimile și plămânii, curăța sângele din ei și nu își mai simțeau 
trupurile obosite sau împovărate. Oamenii și copacul depind unul de altul... 

Un stol de păsări cântătoare ciripeau pe ramurile copacului. Poate că poposiseră 
acolo ca să scape de un animal prădător sau să se înmulțească și să-și crească puii, 
sau poate că doar se odihneau o vreme. Păsările și copacul depind unul de altul... 

Rădăcinile copacului, răsucite și încurcate, săpau adânc în pământ. Cu trunchiul 
său, adăpostea pământul de vânt și ploaie și își întindea marile ramuri pentru a proteja 
pământul de la picioarele sale. Copacul făcea asta deoarece pământul îi era mamă. Se 
întăresc unul pe altul, se bazează unul pe altul și niciodată nu se vor despărți... 

Astfel, povestirea a ajuns la sfârșit. Povestirea pe care am spus-o era despre o 
sămânță, pământ, un copac, lumina soarelui, păsările cântătoare și om. Avea doar 
câteva părți. Cu ce sentimente v-a lăsat? Când vorbesc astfel, înțelegeţi ce spun? 
(Înțelegem.) Vă rog să vorbiti despre sentimentele voastre. Ce aţi simţit după ce aţi auzit 
această povestire? Mai întâi, am să vă spun că toate personajele din povestire pot fi și 
văzute și atinse; sunt lucruri reale, nu metafore. Vreau să luaţi în considerare ceea ce 
am spus. Nu a fost nimic ezoteric în povestirea mea, iar tematicile ei principale ar putea 
fi exprimate în câteva fraze din povestire. (Povestirea pe care am ascultat-o zugrăvește 
o imagine frumoasă. Sămânţa prinde viaţă și, pe măsură ce creşte, experimentează cele 
patru anotimpuri ale anului: primăvara, vara, toamna și iarna. Pământul îngrijește 
sămânța încolţită așa cum ar face o mamă. Încălzește mlădiţa iarna astfel încât să poată 
supraviețui frigului. După ce mlădiţa a devenit copac, o rază de soare îi atinge ramurile, 
aducându-i multă bucurie. Văd că, printre toate lucrurile creaţiei lui Dumnezeu, și 
pământul este viu, iar el și copacul depind unul de altul. De asemenea, văd că raza de 
soare revarsă multă căldură asupra copacului și văd păsările, creaturi obișnuite cum 
sunt, stând alături de copac și de ființele umane într-o imagine de perfectă armonie. 
Acestea sunt sentimentele pe care le-am avut în inimă ascultând povestirea; îmi dau 
seama că toate aceste lucruri sunt într-adevăr vii.) Bine spus! Mai are cineva ceva de 
adăugat? (În această povestire despre o sămânță ce încolțește și devine un copac 
semet, vedem minunea creaţiei lui Dumnezeu. Văd că Dumnezeu a făcut ca toate 
lucrurile să se întărească reciproc și să depindă unul de altul și că sunt toate conectate 
unul cu celălalt și își slujesc unul altuia. Văd înțelepciunea lui Dumnezeu, minunea Lui 
și văd că El este sursa vieții pentru toate lucrurile.) 

Toate lucrurile despre care tocmai v-am vorbit sunt lucruri pe care le-aţi mai văzut. 
Semințele, de exemplu — cresc în copaci și, cu toate că s-ar putea să nu reușești să vezi 
fiecare detaliu al procesului, ştii că are loc, nu-i așa? Ştii, de asemenea, despre pământ 
și lumina soarelui. Imaginea păsărilor cântătoare cocoţate într-un copac este ceva ce 
toți oamenii au văzut, nu? Şi oameni răcorindu-se la umbra unui copac — e ceva ce aţi 
văzut cu toții, da? (Da.) Așadar, când toate aceste lucruri sunt într-o singură imagine, ce 
sentiment provoacă această imagine? (Un sentiment de armonie.) Fiecare lucru din 
această imagine vine de la Dumnezeu? (Da.) Întrucât aceste diverse lucruri vin de la 
Dumnezeu, El știe valoarea și semnificaţia existenţei lor pământești. Când Dumnezeu a 
creat toate lucrurile, când a planificat și a creat fiecare lucru, El a făcut astfel cu o intenţie; 
iar când a creat acele lucruri, fiecare dintre ele era impregnat de viaţă. Mediul pe care 
El l-a creat pentru umanitate, întocmai cum este descris în povestirea noastră, este unul 
în care sămânța și pământul depind unul de altul, unde pământul hrănește seminţele, 
iar seminţele sunt legate de pământ. Această relaţie a fost predeterminată de Dumnezeu 
încă de la începutul creaţiei Sale. Scena cu copacul, lumina soarelui, păsările cântătoare 
și oamenii reprezintă o descriere a mediului de trai pe care Dumnezeu l-a creat pentru 
umanitate. În primul rând, copacul nu poate să părăsească pământul și nici nu poate să 

existe fără lumina soarelui. Atunci care a fost scopul pentru care Dumnezeu a creat 
copacul? Putem spune că este doar pentru pământ? Putem spune că este doar pentru 
păsările cântătoare? Putem să spunem că este doar pentru oameni? (Nu.) Care este 
relația dintre ele? Relaţia dintre ele este de întărire reciprocă, interdependenţă și 
inseparabilitate. Altfel spus, pământul, copacul, lumina soarelui, păsările cântătoare și 
oamenii se bazează unul pe altul pentru a exista și se îngrijesc unul pe altul. Copacul 
protejează pământul, iar pământul îngrijește copacul; lumina soarelui aprovizionează 
copacul, iar copacul primește aer curat din lumina soarelui și alină pământul de căldura 
arzătoare a soarelui. Cine beneficiază în final din asta? Omenirea, nu-i așa? Acesta este 
unul din principiile de la baza mediului în care trăiește omenirea, pe care Dumnezeu l-a 
făcut; este așa cum Dumnezeu a intenţionat să fie de la început. Chiar dacă aceasta 
este o imagine simplă, putem vedea în ea înțelepciunea lui Dumnezeu și intenţia Lui. 
Omenirea nu poate trăi fără pământ sau fără copaci, cu atât mai puţin fără păsări 
cântătoare și lumina soarelui. Nu-i așa? Chiar dacă e doar o povestire, ceea ce 
zugrăvește este un microcosmos al creaţiei cerurilor și a pământului și a tuturor lucrurilor 
de către Dumnezeu și al dăruirii de către El a acestui mediu în care omenirea să trăiască. 

Dumnezeu a creat cerurile și pământul și toate lucrurile tocmai pentru omenire, 
precum și un mediu în care să locuiască. Mai întâi, principalul aspect pe care l-am 
abordat în povestirea noastră este întărirea reciprocă, interdependenţța și coexistența 
tuturor lucrurilor. Sub acest principiu, mediul existenţei omenirii este protejat; poate să 
existe și să fie sprijinit. Datorită acestui lucru, omenirea poate să prospere și să se 
înmulțească. Imaginea pe care am văzut-o reprezintă copacul, pământul, lumina 
soarelui, păsările cântătoare și oamenii laolaltă. Era și Dumnezeu în această imagine? 
Nu a fost văzut acolo? Dar ceea ce s-a văzut este regula de întărire reciprocă și 
interdependenţă dintre lucrurile din scenă; în această regulă se poate vedea existența 
și suveranitatea lui Dumnezeu. Dumnezeu folosește un asemenea principiu și o 
asemenea regulă pentru a prezerva viaţa și existenţa tuturor lucrurilor. În felul acesta 
aprovizionează Dumnezeu toate lucrurile și omenirea. Este această povestire legată de 
tema noastră principală? La suprafaţă pare să nu fie, dar, în realitate, regula după care 
Dumnezeu a creat toate lucrurile și stăpânirea Sa asupra tuturor lucrurilor sunt strâns 
legate de faptul că El este sursa vieţii pentru toate lucrurile. Aceste fapte sunt 
inseparabile. Acum începeţi să învăţaţi câte ceva! 

Dumnezeu controlează regulile ce guvernează modul de operare al tuturor lucrurilor; 
El controlează regulile ce guvernează supraviețuirea tuturor lucrurilor; tot El controlează 
toate lucrurile și le stabilește astfel încât să se întărească unul pe altul și totodată să 
depindă unul de altul, astfel ca ele să nu piară sau să dispară. Doar în acest fel omenirea 
poate continua să existe; doar în acest fel poate trăi sub îndrumarea lui Dumnezeu în 
asemenea mediu. Dumnezeu este stăpânul acestor reguli de operare și nimeni nu poate 
interveni, nici nu le poate schimba. Doar Dumnezeu Însuși știe aceste reguli și doar El 
Însuși le gestionează. Când vor înmuguri copacii, când o să plouă; câtă apă și câte 

substanţe nutritive va da pământul plantelor; în ce anotimp cad frunzele, în ce anotimp 
copacii au fructe, câtă energie va da soarele copacilor, ce vor expira copacii după ce au 
fost hrăniți de lumina soarelui — toate aceste lucruri au fost predeterminate de către 
Dumnezeu, când a creat toate lucrurile, drept legi pe care nimeni nu le poate încălca. 
Lucrurile create de Dumnezeu, fie ele vii, fie, după părerea oamenilor, fără viaţă, sunt în 
mâinile lui Dumnezeu, unde le controlează și cârmuiește asupra lor. Nimeni nu poate 
schimba sau încălca aceste reguli. Altfel spus, când Dumnezeu a creat toate lucrurile, 
El a prestabilit că, fără pământ, copacul nu și-ar putea înfige rădăcinile, înmuguri și 
crește; că, dacă pământul nu ar avea copaci, atunci s-ar usca; iar copacul ar trebui să 
devină casa păsărilor cântătoare, un loc unde să se poată adăposti de vânt. Poate un 
copac să trăiască fără pământ? Categoric nu. Ar putea să trăiască fără soare sau fără 
ploaie? Nu ar putea nici asta. Toate aceste lucruri sunt pentru omenire, pentru 
supraviețuirea acesteia. Omul primește aer proaspăt de la copac și trăiește pe pământul 
protejat de acesta. Omul nu poate trăi fără lumina soarelui sau fără diferitele fiinţe vii. 
Chiar dacă aceste relaţii sunt complexe, trebuie să-ţi amintești că Dumnezeu a creat 
regulile care guvernează toate lucrurile astfel încât ele să se poată întări unul pe altul, 
să depindă unul de altul și să existe laolaltă. Cu alte cuvinte, fiecare lucru pe care El l-a 
creat are valoare și semnificație. Dacă Dumnezeu ar fi creat ceva fără semnificație, 
Dumnezeu l-ar lăsa să dispară. Aceasta este una dintre metodele pe care El le folosește 
pentru aprovizionarea tuturor lucrurilor. La ce se referă cuvintele „a aproviziona” în 
această povestire? Se duce Dumnezeu și udă copacul în fiecare zi? Are copacul nevoie 
de ajutorul lui Dumnezeu să respire? (Nu.) Aici, „a aproviziona” se referă la gestionarea 
de către Dumnezeu a tuturor lucrurilor după crearea lor; este suficient ca El să le 
gestioneze după ce a stabilit regulile care le guvernează. De îndată ce o sămânță este 
plantată în pământ, copacul crește singur. Condiţiile pentru ca el să crească au fost toate 
create de Dumnezeu. El a făcut lumina soarelui, apa, solul, aerul și mediul înconjurător; 
Dumnezeu a făcut vântul, îngheţul, zăpada și ploaia și cele patru anotimpuri. Acestea 
sunt condiţiile de care copacul are nevoie pentru a crește și sunt lucrurile pe care 
Dumnezeu le-a pregătit. Așadar, este Dumnezeu sursa acestui mediu de trai? (Da.) 
Trebuie El să numere fiecare frunză din copaci zi de zi? Nu! Nici nu e nevoie să ajute 
copacul să respire sau să trezească lumina soarelui în fiecare zi spunând: „Acum este 
timpul să strălucești peste copaci”. El nu trebuie sa facă asta. Lumina soarelui 
strălucește pe cont propriu când este momentul să strălucească, în conformitate cu 
regulile; ea apare și strălucește peste copac, iar copacul absoarbe lumina soarelui când 
este nevoie, iar când nu este, el tot trăiește după aceste reguli. Poate că nu sunteți 
capabili să explicaţi clar acest fenomen, însă este, fără îndoială, un adevăr pe care 
oricine îl poate vedea și recunoaște. Tot ceea ce trebuie să faci este să recunoști că 
regulile ce guvernează existența tuturor lucrurilor vin de la Dumnezeu și să știi că 
Dumnezeu este suveran peste dezvoltarea și supraviețuirea lor. 

Acum, oare această povestire conţine ceea ce oamenii numesc o „metaforă”? Este 

o personificare? (Nu.) Am spus o povestire adevărată. Orice fel de lucru viu, tot ceea ce 
are viață, este cârmuit de Dumnezeu; fiecare lucru viu a fost impregnat de viaţă de către 
Dumnezeu când a fost creat; viaţa fiecărui lucru viu vine de la Dumnezeu și urmează 
cursul și legile care îl conduc. Aceasta nu trebuie alterată de om și nu are nevoie de 
ajutor de la om; este unul dintre modurile în care Dumnezeu aprovizionează toate 
lucrurile. Înțelegeti, nu-i așa? Credeţi că este necesar ca oamenii să recunoască asta? 
(Da.) Așadar, această povestire are vreo legătură cu biologia? Are vreo legătură cu 
vreun domeniu al cunoașterii sau cu vreo ramură a studiului? Nu discutăm biologie aici 
și, cu siguranţă, nu facem nicio cercetare biologică. Care este ideea principală a discuţiei 
noastre? (Că Dumnezeu este sursa vieţii tuturor lucrurilor.) Ce aţi văzut între toate lucrurile 
creaţiei? Aţi văzut copaci? Aţi văzut pământul? (Da.) Aţi văzut lumina soarelui, corect? Aţi 
văzut păsări cocoțate în copaci? (Am văzut.) Este omenirea fericită să trăiască într-un 
asemenea mediu? (Da.) Altfel spus, Dumnezeu folosește toate lucrurile — lucrurile pe care 
El le-a creat — pentru a menţine și a proteja casa omenirii, mediul ei de viață. În acest 
fel, Dumnezeu aprovizionează omul și toate lucrurile. 

Cum vi se pare stilul acestei discuţii, felul în care Eu am părtășie? (Este ușor de 
înțeles și există multe exemple din viaţa reală.) Acestea nu sunt vorbe goale pe care le 
rostesc, nu-i așa? Au oamenii nevoie de această povestire pentru a înțelege că 
Dumnezeu este sursa vieţii tuturor lucrurilor? (Da.) În cazul acesta, haideţi să trecem la 
următoarea povestire. Conţinutul următoarei povestiri este un pic diferit și ideea 
principală este, de asemenea, un pic diferită. Tot ceea ce apare în această povestire 
este ceva ce oamenii pot vedea cu ochii lor în creaţia lui Dumnezeu. Acum, Îmi voi 
începe următoarea povestire. Vă rog să ascultați în liniște și să vedeţi dacă puteţi pricepe 
ceea ce vreau să spun. După povestire, vă voi pune câteva întrebări pentru a vedea cât 
de mult aţi învăţat. Personajele din această povestire sunt un munte mare, un pârâu mic, 
un vânt aspru și un val gigantic. 


Povestirea 2: Un munte mare, un pârâu mic, un vânt aspru și un val 
gigantic 

A fost odată un mic pârâu care cotea înainte și înapoi, ajungând în cele din urmă la 
poalele unui munte mare. Muntele bloca drumul micuţțului pârâu, așa că pârâul i-a spus 
muntelui cu vocea sa mică și slabă: „Te rog, lasă-mă să trec. Stai în calea mea și îmi 
blochezi drumul înainte”. „Încotro te îndrepţi?”, întrebă muntele. „Îmi caut casa”, 
răspunse pârâul. „Bine, dă-i drumul și treci peste mine!” Dar micul pârâu era prea slab 
și prea tânăr, deci nu avea cum să curgă peste un munte atât de mare. Putea doar să 
curgă în continuare la poalele muntelui... 

Un vânt aspru bătu, cărând cu el nisip și grohotiș până unde era muntele. Vântul urlă 
la munte: „Lasă-mă să trec!” „Unde te duci?” întrebă muntele. „Vreau să mă duc în partea 
cealaltă a muntelui,” șuieră vântul ca răspuns. „Bine, dacă poţi să treci prin mijloc, atunci 
te poți duce!” Vântul cel aspru șuieră încoace și încolo, dar, indiferent cât de furios bătea, 

nu putu trece prin brâul muntelui. Vântul obosi și se opri să se odihnească — iar pe partea 
cealaltă a muntelui începu să adie un vânt slab, mulţumindu-i pe oamenii de acolo. 
Acesta era salutul muntelui către oameni... 

Pe malul mării, stropii oceanului se izbeau ușor de ţărmul stâncos. Deodată, un val 
gigantic se înălţă și mugi pe calea sa către munte. „Dă-te la o parte! strigă valul gigantic. 
„Unde te duci?” întrebă muntele. Neputându-și opri înaintarea, marele val șuieră: „Îmi 
extind teritoriul! Vreau să-mi întind braţele!” „Bine, dacă poţi să treci peste creasta mea, 
te voi lăsa să treci.” Marele val se dădu un pic în spate, apoi se ridică din nou spre munte. 
Dar, indiferent cât de mult încerca, nu reușea să treacă peste vârful muntelui. Nu avu de 
ales decât să se retragă încetișor înapoi spre mare... 

Mii de ani, micul pârâu se scurse încet în jurul poalelor muntelui. Urmând indicaţiile 
muntelui, micuțul pârâu ajunse înapoi acasă, unde se uni cu un râu care, la rândul său, 
se vărsă în mare. Sub îngrijirea muntelui, micuțul pârâu nu se rătăci niciodată. Pârâul și 
muntele se întăreau unul pe altul și depindeau unul de altul; își dădeau putere unul altuia, 
se înfrânau reciproc și existau împreună. 

Mii de ani, vântul aspru a șuierat, așa cum îi era obiceiul. Încă venea adeseori să 
„Viziteze” muntele, cu vârtejuri mari de nisip în bătaia rafalelor sale. A ameninţat muntele, 
dar niciodată nu a răzbătut prin mijlocul lui. Vântul și muntele se întăreau unul pe altul și 
depindeau unul de altul; își dădeau putere unul altuia, se înfrânau reciproc și existau 
împreună. 

Mii de ani, valul gigantic nu s-a oprit să se odihnească, ci a înaintat necontenit, 
extinzându-și fără încetare teritoriul. Șuiera și se urca iar și iar pe munte, dar muntele 
nu s-a clintit vreodată un centimetru. Muntele veghea marea și, astfel, creaturile mării se 
înmulțeau și se dezvoltau. Valul și muntele se întăreau unul pe altul și depindeau unul 
de altul; își dădeau putere unul altuia, se înfrânau reciproc și existau împreună. 

Astfel se sfârșește povestirea noastră. În primul rând, spuneţi-Mi, despre ce este 
această povestire? Mai întâi a fost un munte mare, un mic pârâu, un vânt aspru şi un val 
gigantic. Ce s-a întâmplat în prima parte cu micul pârâu și cu marele munte? De ce am 
ales să vorbesc despre un munte și un pârâu? (Sub îngrijirea muntelui, pârâul nu s-a 
pierdut niciodată. S-au bazat unul pe altul.) Aţi spune că muntele a protejat sau a 
obstrucţionat micuțul pârâu? (L-a protejat.) Dar nu l-a obstrucţionat? El și pârâul 
vegheau unul asupra altuia; muntele proteja pârâul și, totodată, îl obstrucționa. Muntele 
a protejat pârâul până când s-a vărsat în râu, dar totodată l-a împiedicat să curgă unde 
ar fi curs, provocând inundaţii și aducând oamenilor dezastre. Nu despre asta era 
pasajul? Protejând pârâul și blocându-l, muntele a ocrotit casele oamenilor. Micul pârâu 
s-a unit apoi cu râul la poalele muntelui și s-a revărsat în mare. Nu este aceasta regula 
care guvernează existența pârâului? Ce i-a îngăduit pârâului să se unească cu râul și 
cu marea? Nu a fost muntele? Pârâul se baza pe protecţia muntelui și pe obstrucționarea 
lui. Așadar, nu este aceasta ideea principală? Vedeţi în asta importanţa munţilor pentru 
apă? A avut Dumnezeu scopul Lui când a făcut munții, și mari și mici? (Da.) Acesta 


392 


pasaj scurt, cu nimic mai mult decât un mic pârâu și un mare munte, ne lasă să vedem 
valoarea și semnificaţia creării acestor două lucruri de către Dumnezeu; de asemenea, 
ne arată înţelepciunea și scopul Lui în cârmuirea asupra lor. Nu este așa? 

Despre ce era vorba în a doua parte a povestirii? (Un vânt aspru și marele munte.) 
Este vântul un lucru bun? (Da.) Nu neapărat — uneori, vântul este prea puternic și 
provoacă dezastre. Cum te-ai simţi dacă ar trebui să stai afară în vântul aspru? Depinde 
de cât de puternic este. Dacă ar fi un vânt de categoria 3 sau 4, ar fi tolerabil. Cel mult, 
o persoană ar avea probleme să-și țină ochii deschişi. Dar dacă vântul s-ar înteţi și ar 
deveni un uragan, ai fi în stare să reziști? Nu ai fi. Așadar, este greșit ca oamenii să 
spună că vântul este mereu bun sau că este mereu rău, deoarece depinde de puterea 
acestuia. Așadar, care este funcţia muntelui aici? Nu este să filtreze vântul? La ce 
anume reduce muntele vântul aspru? (La o adiere.) Acum, în mediul în care locuiesc 
oamenii, majoritatea lor au experimentat furtuni sau adieri? (Adieri.) Nu a fost acesta 
unul din scopurile lui Dumnezeu, una din intenţiile Sale când a creat munţii? Cum ar fi 
ca oamenii să trăiască într-un mediu în care nisipul ar zbura năvalnic în vânt, nestăvilit 
și nefiltrat? Nu cumva pământul năpăstuit de nisipul spulberat și de pietre ar fi de 
nelocuit? Pietrele ar putea lovi oamenii, iar nisipul ar putea să-i orbească. Vântul ar putea 
să facă oamenii să nu se mai ţină pe picioare sau să-i ia pe sus în aer. Casele ar fi 
distruse și s-ar întâmpla tot felul de dezastre. Totuși, existența vântului aspru are o 
valoare? Am spus că e rău, deci oamenii ar putea simţi că nu are valoare, dar este așa? 
Oare nu are el valoare odată ce s-a transformat într-o briză? De ce au nevoie oamenii 
mai mult când vremea e umedă sau sufocantă? Au nevoie de o adiere ușoară care să 
sufle ușor peste ei, pentru a-i răcori și a le limpezi capetele, pentru a le ascuţi gândirea, 
pentru a le remedia și îmbunătăţi starea de spirit. Acum, de exemplu, voi toţi staţi într-o 
încăpere cu mulţi oameni și cu aer înăbușitor — de ce aţi avea nevoie cel mai mult? (De 
o ușoară adiere.) A merge într-un loc unde aerul este tulbure și murdar poate să 
încetinească gândirea unei persoane, să-i reducă fluxul sanguin și să-i micșoreze 
limpezimea minții. Totuși, puţină mișcare și circulaţie ar împrospăta aerul, iar oamenii 
s-ar simti altfel în aerul proaspăt. Chiar dacă micul pârâu poate provoca dezastre, chiar 
dacă vântul cel aspru poate provoca dezastre, cât timp muntele este acolo, va 
transforma acel pericol într-o forţă benefică oamenilor. Nu-i așa? 

Despre ce era vorba în al treilea pasaj? (Marele munte și valul imens.) Marele munte 
și valul imens. Acest pasaj este ambientat pe malul mării, la poalele muntelui. Vedem 
muntele, oceanul împroșcând și un val imens. Ce este muntele pentru val în acest 
moment? (Un protector și o barieră.) Este atât protector, cât și barieră. Ca protector, 
împiedică marea să dispară, astfel încât creaturile ce trăiesc în ea să poată să se 
înmulțească și să prospere. Ca barieră, muntele împiedică apele mării să se reverse, să 
provoace dezastre și daune și să distrugă casele oamenilor. Așadar, putem spune că 
muntele este și barieră și protector. 

Aceasta este semnificaţia interconexiunii dintre marele munte și micul pârâu, dintre 

marele munte și vântul aspru și dintre marele munte și valul imens; aceasta este 
semnificaţia faptului că se întăresc și se înfrânează unul pe altul și a coexistenței lor. 
Existenţa acestor lucruri create de Dumnezeu este guvernată de o regulă și o lege. Deci, 
ce fapte ale lui Dumnezeu aţi văzut în această povestire? Oare Dumnezeu a ignorat 
toate aceste lucruri după ce le-a creat? A creat El reguli și a conceput modurile în care 
toate acestea să funcţioneze doar ca să le ignore după aceea? Asta s-a întâmplat? (Nu.) 
Atunci, ce s-a întâmplat? Dumnezeu deţine în continuare controlul. El controlează apa, 
vântul și valurile. Nu le lasă să o ia razna, după cum nu le lasă să provoace vătămări 
sau să distrugă casele în care trăiesc oamenii. Datorită acestui lucru, oamenii pot 
continua să trăiască, să se înmulțească și să prospere pe pământ. Asta înseamnă că, 
atunci când Dumnezeu a creat toate lucrurile, El plănuise deja regulile existenţei. Când 
Dumnezeu a făcut fiecare lucru, El S-a asigurat că avea să aducă foloase umanităţii și 
a preluat controlul asupra acestuia, astfel încât să nu deranjeze omenirea sau să 
provoace dezastre. Dacă nu ar fi existat gestionarea lui Dumnezeu, apele nu s-ar 
revărsa nestăvilite? Nu ar sufla vântul nestăvilit? Oare vântul și apa urmează regulile? 
Dacă Dumnezeu nu le-ar gestiona, nicio regulă nu le-ar guverna, iar vântul ar șuiera și 
apele ar fi nestăvilite și ar provoca inundaţii. Dacă valul ar fi fost mai înalt decât muntele, 
marea ar mai putea exista? Nu ar putea. Dacă muntele nu ar fi mai înalt decât valul, 
marea nu ar exista, iar muntele și-ar pierde valoarea și semnificaţia. 

Vedeți înțelepciunea lui Dumnezeu în aceste două povestiri? Dumnezeu a creat tot 
ceea ce există și El este suveranul a tot ceea ce există; El le gestionează și le 
aprovizionează pe toate și, în toate lucrurile, El vede și scrutează fiecare cuvânt și 
acţiune a tot ceea ce există. Tot la fel, Dumnezeu vede și scrutează fiecare colţ al vieții 
omenești. Așadar, El cunoaște îndeaproape fiecare detaliu a tot ceea ce există în cadrul 
creaţiei Sale, de la funcţia fiecărui lucru, la natura și regulile de supravieţuire, până la 
semnificaţia vieţii lui și valoarea existenței lui, toate acestea Îi sunt în întregime 
cunoscute lui Dumnezeu. Dumnezeu a creat toate lucrurile — credeţi că El trebuie să 
studieze regulile ce le guvernează? Are Dumnezeu nevoie să studieze cunoașterea 
umană sau știința pentru a învăţa despre ele și a le înțelege? (Nu.) Există cineva în toată 
omenirea atât de învăţat și erudit încât să înțeleagă toate lucrurile pe care le face 
Dumnezeu? Nu există, corect? Există vreun astronom sau biolog care să înțeleagă cu 
adevărat regulile după care trăiesc și cresc toate lucrurile? Pot ei înțelege cu adevărat 
valoarea existenţei fiecărui lucru? (Nu pot.) Asta este din cauză că toate lucrurile au fost 
create de Dumnezeu și, oricât de mult sau de profund studiază omenirea această 
cunoaștere sau oricât de mult timp se străduiește să o învețe, nu vor putea niciodată să 
priceapă taina ori scopul pentru care Dumnezeu a creat toate lucrurile. Nu așa stau 
lucrurile? Din discuţia noastră de până acum, simțţiţi că ați dobândit o înțelegere parţială 
a adevăratei semnificaţii a propoziției „Dumnezeu este sursa vieţii tuturor lucrurilor”? 
(Da.) Ştiam că atunci când aveam să discut acest subiect — Dumnezeu este sursa vieții 
tuturor lucrurilor — mulţi oameni se vor gândi imediat la o altă frază: „Dumnezeu este 

adevărul și Dumnezeu Îşi folosește cuvântul pentru a ne aproviziona”, și la nimic altceva 
dincolo de nivelul acestui subiect. Unii ar putea simţi chiar că aprovizionarea de către 
Dumnezeu cu cele necesare vieții omenești, cu hrană și băutură și toate necesităţile 
zilnice nu contează ca aprovizionare a omului de către El. Nu sunt unii care simt așa? 
Totuși, nu este oare evidentă intenţia lui Dumnezeu pentru creaţia Sa — de a îngădui 
omenirii să existe și să trăiască normal? Dumnezeu menţine mediul în care trăiesc 
oamenii și El aprovizionează toate lucrurile de care are nevoie omenirea pentru a 
supraviețui. Mai mult, El gestionează și deține suveranitatea asupra tuturor lucrurilor. 
Toate acestea îi permit omenirii să trăiască și să prospere și să se înmulțească normal; 
este modul prin care Dumnezeu aprovizionează toată creația și omenirea. Nu-i adevărat 
că oamenii trebuie să recunoască și să înțeleagă aceste lucruri? Poate unii ar spune: 
„Acest subiect este prea îndepărtat de cunoașterea noastră despre adevăratul 
Dumnezeu Însuși și noi nu vrem să știm asta, deoarece nu trăim doar cu pâine ci, în 
schimb, trăim după cuvântul lui Dumnezeu”. Este corectă această înțelegere? (Nu.) De 
ce este incorectă? Puteţi avea o înţelegere completă a lui Dumnezeu dacă aveţi doar 
cunoașterea lucrurilor pe care le-a spus Dumnezeu? Dacă acceptaţi doar lucrarea Lui și 
Îi acceptaţi judecata și mustrarea, puteţi avea o înțelegere completă a lui Dumnezeu? 
Dacă voi cunoaşteţi doar o mică parte a firii lui Dumnezeu, o mică parte a autorităţii lui 
Dumnezeu, aţi considera că este de ajuns pentru a dobândi o înțelegere a lui 
Dumnezeu? (Nu.) Acţiunile lui Dumnezeu au început cu creaţia tuturor lucrurilor și 
continuă și azi — acțiunile Lui sunt evidente tot timpul și în orice clipă. Dacă oamenii cred 
că Dumnezeu există doar pentru că El a ales un grup de oameni asupra cărora să 
lucreze și pe care să-i mântuiască și că niciun alt lucru nu are de-a face cu Dumnezeu, 
nici autoritatea Lui, statutul Său, nici acţiunile Lui, poate fi aceasta considerată o 
adevărată cunoaștere a lui Dumnezeu? Oamenii care au această așa-zisă „cunoaștere 
a lui Dumnezeu” au doar o viziune unilaterală, conform căreia limitează faptele Sale la 
un grup de oameni. Este aceasta o adevărată cunoaștere a lui Dumnezeu? Nu cumva 
acești oameni, cu genul acesta de cunoaștere, neagă creaţia tuturor lucrurilor de către 
Dumnezeu și stăpânirea Sa asupra lor? Unii oameni nu vor să acorde atenţie acestui 
lucru, gândindu-se în schimb: „Nu am văzut stăpânirea lui Dumnezeu asupra tuturor 
lucrurilor. Ideea este ceva prea îndepărtat de mine și nu mă interesează să înțeleg. 
Dumnezeu face ce vrea El și asta nu are nimic de-a face cu mine. Eu doar accept 
conducerea lui Dumnezeu și cuvântul Său, astfel încât să pot fi mântuit și desăvârșit de 
către El. Nimic altceva nu contează pentru mine. Regulile pe care le-a făcut Dumnezeu 
când a creat toate lucrurile și ce face El pentru a asigura nevoile lor și ale omenirii nu au 
legătură cu mine”. Ce e cu modul acesta de a vorbi? Nu este un act de răzvrătire? Există 
cineva printre voi cu o asemenea înțelegere? Știu, chiar dacă nu spuneţi asta, că foarte 
mulţi dintre voi gândesc în felul acesta. Acest tip de persoane conformiste privesc totul 
din propriul punct de vedere „spiritual”. Vor doar să-L limiteze pe Dumnezeu la Biblie, 
să-L limiteze pe Dumnezeu la cuvintele pe care le-a rostit, la semnificaţia derivată din 

cuvântul literal scris. Nu vor să-L cunoască mai mult pe Dumnezeu și nu doresc ca El 
să-Și distragă atenţia făcând alte lucruri. Acest tip de gândire este copilărească și este, 
de asemenea, exagerat de religioasă. Pot oamenii care au aceste puncte de vedere să- 
L cunoască pe Dumnezeu? Ar fi foarte greu ca ei să-L cunoască pe Dumnezeu. Astăzi 
am spus două povestiri, fiecare adresându-se unui aspect diferit. Aţi putea simți, dat fiind 
că tocmai aţi intrat în contact cu ele, că sunt profunde sau oarecum abstracte, dificil de 
priceput și înţeles. Ar putea fi greu să le conectaţi cu acţiunile lui Dumnezeu și cu 
Dumnezeu Însuși. Totuși, toate acţiunile lui Dumnezeu și tot ceea ce El a făcut în cadrul 
creaţiei și în toată omenirea ar trebui cunoscut, clar și precis, de fiecare persoană, de 
toți cei care caută să Îl cunoască pe Dumnezeu. Această cunoaștere îţi va da certitudine 
în credinţa ta în adevărata existenţă a lui Dumnezeu. Totodată, îţi va da o cunoaștere 
exactă a înțelepciunii lui Dumnezeu, a puterii Lui și a modului în care El asigură nevoile 
tuturor lucrurilor. Îți va permite să concepi clar existența adevărată a lui Dumnezeu și să 
vezi că aceasta nu e ficțională, nu e un mit, nu e vagă, nu este o teorie și cu siguranţă 
nu este doar un fel de consolare spirituală, ci există cu adevărat. Mai departe, le va 
permite oamenilor să știe că Dumnezeu S-a îngrijit întotdeauna de toată creaţia și de 
omenire; El face asta în propriul Lui mod și în concordanţă cu propriul Său ritm. Așadar, 
tocmai datorită faptului că Dumnezeu a creat toate lucrurile și le-a dat reguli, fiecare 
dintre acestea este capabil, așa cum a prestabilit El, să-și îndeplinească sarcinile 
alocate, să-și îndeplinească responsabilitățile și să-și joace propriile roluri. Predeterminat 
de El, fiecare lucru are propriul folos în serviciul omenirii şi în spaţiul și mediul în care 
trăiesc oamenii. Dacă Dumnezeu nu ar fi făcut astfel, iar omenirea nu ar fi avut un 
asemenea mediu de locuit, atunci ar fi imposibil ca omenirea să creadă în Dumnezeu 
sau să-L urmeze. Totul s-ar reduce doar la vorbărie goală. Nu este așa? 

Să mai aruncăm o privire asupra povestirii despre marele munte și micul pârâu. Care 
este funcţia muntelui? Lucrurile vii prosperă pe munte, așa că existența acestuia are 
valoare intrinsecă, și, de asemenea, el blochează micul pârâu, împiedicându-l să se 
reverse oriunde vrea și să aducă oamenilor dezastre. Nu așa stau lucrurile? Muntele 
există în propriul fel de a fi, permițând nenumăratelor lucruri vii de pe el să prospere — 
copacii și ierburile și toate celelalte plante și animale de pe munte. De asemenea, 
direcționează cursul micului pârâu — muntele adună apele pârâului și le călăuzește 
natural în jurul poalelor lui, unde se pot vărsa în râu și, în cele din urmă, în mare. Aceste 
reguli nu au avut loc în mod natural, ci au fost special implementate de Dumnezeu la 
momentul creației. Cât despre marele munte și vântul aspru, muntele are, de asemenea, 
nevoie de vânt. Muntele are nevoie ca vântul să mângâie lucrurile vii ce trăiesc pe el și, 
în același timp, muntele restrânge tăria cu care vântul aspru suflă, astfel încât să nu bată 
nestăvilit. Această regulă întruchipează, într-o anumită privinţă, datoria marelui munte; 
așadar, această regulă privind datoria muntelui a luat formă de una singură? (Nu.) Ea a 
fost făcută de Dumnezeu. Marele munte are propria datorie și vântul aspru are, de 
asemenea, propria datorie. Acum, să revenim la marele munte și valul uriaș. Fără 

existența muntelui, ar găsi oare apa de una singură o direcţie de curgere? (Nu.) Apa ar 
inunda. Muntele are propria sa valoare existenţială ca munte, iar marea are propria sa 
valoare existenţială ca mare; totuși, în împrejurările în care pot să existe împreună în 
mod normal și nu interferează unul cu altul, acestea se și restricţionează unul pe altul — 
marele munte limitează marea, astfel încât să nu inunde, protejând în acest fel casele 
oamenilor, iar asta îi permite mării să îngrijească vieţuitoarele ce sălășluiesc în ea. Acest 
peisaj a apărut de la sine? (Nu.) A fost creat tot de către Dumnezeu. Vedem în aceste 
imagini că atunci când a creat universul, El a predeterminat unde avea să stea muntele, 
pe unde avea să curgă pârâul, din ce direcţie avea să înceapă să bată vântul aspru și 
încotro avea să se ducă, precum și cât de înalte ar trebui să fie valurile imense. Toate 
aceste lucruri cuprind intenţiile și scopul lui Dumnezeu -— ele sunt faptele Lui. Acum, poți 
vedea că faptele lui Dumnezeu sunt prezente în toate lucrurile? (Da.) 

Care este scopul discuţiei noastre despre aceste lucruri? Este oare pentru a-i face 
pe oameni să studieze regulile după care Dumnezeu a creat toate lucrurile? Este pentru 
a încuraja interesul pentru astronomie și geografie? (Nu.) Atunci care este? Este de a-i 
face pe oameni să înțeleagă faptele lui Dumnezeu. Din acţiunile lui Dumnezeu, oamenii 
pot afirma și verifica faptul că Dumnezeu este sursa vieţii tuturor lucrurilor. Dacă poți să 
înţelegi asta, atunci vei fi cu adevărat capabil să confirmi locul lui Dumnezeu în inima ta 
și vei putea să confirmi că Dumnezeu este Dumnezeu Însuși, unicul, Creatorul cerului și 
pământului și al tuturor lucrurilor. Așadar, este util înțelegerii tale despre Dumnezeu să 
cunoști regulile tuturor lucrurilor și să cunoști faptele lui Dumnezeu? (Da.) Cât de util 
este? În primul rând, când ai înțeles faptele lui Dumnezeu, poţi să mai fii interesat de 
astronomie și geografie? Poţi să mai ai inima unui sceptic și să te îndoiești că Dumnezeu 
este Creatorul tuturor lucrurilor? Poţi să mai ai inima unui cercetător și să te îndoiești că 
Dumnezeu este Creatorul tuturor lucrurilor? (Nu.) Când ai confirmat că Dumnezeu este 
Creatorul tuturor lucrurilor și ai înțeles unele reguli ale creaţiei Sale, vei crede cu adevărat 
în inima ta că Dumnezeu aprovizionează toate lucrurile? (Da.) Aici, „aprovizionează” are 
o semnificaţie anume ori este folosit cu referire la o circumstanţă specifică? „Dumnezeu 
aprovizionează toate lucrurile” este o propoziţie cu un înţeles foarte larg și o aplicabilitate 
foarte largă. Dumnezeu nu doar îi aprovizionează pe oameni cu mâncarea și băutura de 
zi cu zi; El aprovizionează omenirea cu tot ceea ce are nevoie, inclusiv tot ceea ce 
oamenii pot vedea, dar și lucruri pe care nu le pot vedea. Dumnezeu sprijină, gestionează 
și conduce acest mediu de trai, care este esenţial pentru omenire. Adică, indiferent de 
mediul de care omenirea are nevoie pentru fiecare anotimp, Dumnezeu l-a pregătit. 
Dumnezeu gestionează, de asemenea, tipul de aer sau temperatura, astfel încât să fie 
potrivite pentru existenţa umană. Aceste reguli care guvernează toate lucrurile nu au loc 
de la sine sau întâmplător; ele sunt rezultatul suveranităţii lui Dumnezeu și al faptelor 
Sale. Dumnezeu Însuși este sursa tuturor acestor reguli și sursa vieţii tuturor lucrurilor. 
Indiferent dacă tu crezi sau nu acest lucru, indiferent dacă îl poţi vedea sau nu, dacă îl 
înţelegi sau nu, rămâne un fapt dovedit și incontestabil. 

Știu că marea majoritate a oamenilor au credinţă doar în cuvintele și lucrarea lui 
Dumnezeu care sunt incluse în Biblie. Pentru o mică parte din oameni, Dumnezeu Și-a 
dezvăluit faptele și le-a îngăduit acestora să vadă valoarea existenţei Lui. De asemenea, 
El i-a lăsat să aibă o oarecare înțelegere a statutului Său și a confirmat realitatea 
existenţei Sale. Totuși, pentru mult mai mulţi oameni, faptul că Dumnezeu a creat toate 
lucrurile și că El gestionează și aprovizionează toate lucrurile pare vag sau ambiguu; 
astfel de oameni pot chiar să menţină o atitudine de îndoială. Această atitudine îi face 
pe oameni să creadă mereu că regulile lumii naturale s-au format spontan, că 
schimbările, transformările și fenomenele naturii și chiar legile ce le guvernează au luat 
naştere de la natura însăși. Oamenii nu pot concepe în inimile lor cum Dumnezeu a creat 
toate lucrurile și cum domnește asupra lor; nu pot înțelege cum Dumnezeu gestionează 
și aprovizionează toate lucrurile. Datorită limitărilor acestei premise, oamenii nu pot 
crede că Dumnezeu a creat, conduce și aprovizionează toate lucrurile; chiar și cei care 
cred se limitează în credinţa lor la Epoca Legii, Epoca Harului și Epoca Împărăției. Ei 
cred că faptele lui Dumnezeu, precum și proviziile Lui pentru omenire sunt exclusiv 
pentru aleșii Săi. Asta e ceva ce chiar urăsc să văd și care provoacă foarte multă durere, 
deoarece, chiar în timp ce omenirea se bucură de tot ce aduce Dumnezeu, ea neagă tot 
ce face de El și tot ceea ce El îi dă. Oamenii doar cred că cerul și pământul și toate 
lucrurile sunt guvernate de propriile reguli naturale și de propriile legi naturale pentru 
supravieţuire și că sunt fără niciun conducător care să le controleze sau fără un suveran 
care să le aprovizioneze și să le ţină. Chiar dacă tu crezi în Dumnezeu, poate nu crezi 
că toate acestea sunt faptele Sale; într-adevăr, acesta este unul din lucrurile cel mai des 
neglijate de către orice credincios în Dumnezeu, de toți cei care acceptă cuvântul lui 
Dumnezeu și toți cei care Îl urmează pe Dumnezeu. Așadar, imediat ce Eu încep să 
discut ceva ce nu are legătură cu Biblia sau cu așa-zisa terminologie spirituală, unii 
oameni se plictisesc, se satură sau chiar se simt inconfortabil. Ei simt că ale Mele cuvinte 
par fără legătură cu oamenii spirituali și lucrurile spirituale. Acesta este un lucru teribil. 
Când este vorba de cunoașterea faptelor lui Dumnezeu, chiar dacă nu menţionăm 
astronomia, nici nu cercetăm geografia sau biologia, noi trebuie totuși să înțelegem 
suveranitatea lui Dumnezeu asupra tuturor lucrurilor, trebuie să știm că El 
aprovizionează toate lucrurile și că El este sursa tuturor lucrurilor. Aceasta este o lecţie 
necesară și una care trebuie studiată. Cred că Mi-aţi înțeles cuvintele, da? 

Cele două povestiri pe care tocmai le-am spus, chiar dacă puţin neobișnuite ca și 
conţinut și mod de exprimare, așa cum au fost relatate, într-un mod oarecum special, au 
fost încercarea Mea de a folosi un limbaj direct și o abordare simplă ca să vă ajut să 
dobândiți și să acceptați ceva mai profund. Acesta a fost singurul Meu ţel. În aceste 
povestiri și în imaginile pe care le zugrăvesc, Eu am vrut să vedeți și să credeți că 
Dumnezeu este suveran asupra întregii creaţii. Scopul narării acestor povestiri este de 
a vă permite să vedeţi și să știți faptele infinite ale lui Dumnezeu în limitele finite ale unei 
povestiri. Cât despre când o să realizaţi și o să atingeţi pe deplin acest rezultat în voi 

înșivă — acest lucru depinde de propriile experienţe și de căutarea proprie. Dacă ești 
cineva care urmărește adevărul și caută să-L cunoască pe Dumnezeu, atunci aceste 
lucruri vor servi ca o aducere-aminte și mai puternică; îţi vor oferi o conștientizare mai 
profundă, o claritate în înţelegerea ta, ceea ce te va apropia treptat de faptele propriu- 
zise ale lui Dumnezeu, o apropiere care va fi fără distanţă și fără greșeală. Totuși, dacă 
nu ești o persoană care caută să-L cunoască pe Dumnezeu, atunci aceste povestiri nu 
vă pot face niciun rău. Consideraţi-le pur și simplu povestiri adevărate. 

Aţi dobândit vreo înţelegere ceva din aceste două povestiri? În primul rând, sunt 
aceste două povestiri separate de discuţiile noastre precedente despre grija lui 
Dumnezeu pentru omenire? Există vreo conexiune inerentă? Este adevărat că în aceste 
două povestiri vedem faptele lui Dumnezeu și consideraţia profundă pe care o are pentru 
tot ceea ce plănuiește pentru omenire? Este adevărat că tot ceea ce face Dumnezeu și 
toate ceea ce gândește El este de dragul existenței omenirii? (Da.) Nu sunt oare grija și 
consideraţia atentă a lui Dumnezeu pentru omenire foarte evidente? Omenirea nu 
trebuie să facă nimic. Dumnezeu a pregătit pentru oameni aerul — tot ce trebuie să facă 
este să-l respire. Legumele și fructele pe care ei le mănâncă sunt ușor disponibile. De 
la nord la sud, de la est la vest, fiecare regiune are propriile resurse naturale. Diferite 
recolte și fructe și legume regionale au fost toate pregătite de Dumnezeu. Vorbind de 
mediul înconjurător mai mare, Dumnezeu a făcut toate lucrurile să se consolideze 
reciproc, să fie interdependente, să se întărească și să se înfrâneze reciproc și să 
coexiste. Aceasta este metoda și regula Sa pentru a menţine supraviețuirea și existența 
tuturor lucrurilor; astfel, omenirea a putut să crească în siguranță și serenitate în acest 
mediu de trai, să se înmulțească de la o generaţie la următoarea chiar până în ziua de 
azi. Altfel spus, Dumnezeu aduce echilibru mediului natural. Dacă Dumnezeu nu ar 
deţine suveranitatea și controlul, atunci mediul, chiar să fi fost tot creat de Dumnezeu, 
ar fi dincolo de capacitatea cuiva de a-l menţine și de a-l ţine în echilibru. În unele locuri 
nu este aer, iar oamenii nu pot supravieţui acolo. Dumnezeu nu îţi va îngădui să mergi 
acolo. Așa că să nu treci de limitele cuvenite. Acest lucru este pentru protecţia 
omenirii — există unele mistere în asta. Fiecare aspect al mediului înconjurător, lungimea 
și lăţimea pământului, fiecare creatură de pe pământ — atât vie, cât și moartă — a fost 
concepută și pregătită de Dumnezeu dinainte. De ce este nevoie de cutare lucru? De ce 
altul este inutil? Care este scopul în a avea un anume lucru aici, iar altul ar trebui să fie 
acolo? Dumnezeu S-a gândit deja bine la toate acestea și nu este nevoie ca oamenii să 
se gândească la ele. Există unii oameni nesăbuiţi care se gândesc mereu să mute 
munții, dar în loc să facă asta, de ce să nu se mute la câmpie? Dacă nu-ţi plac munţii, 
de ce locuiești lângă ei? Nu este prostesc? Ce s-ar întâmpla dacă ai muta acel munte? 
Ar veni uragane și valuri uriaşe, iar casele oamenilor ar fi distruse. Nu ar fi acesta un 
lucru prostesc? Oamenii sunt în stare doar să distrugă. Ei nu pot nici măcar să întreţină 
singurul loc pe care-l au pentru a trăi și, totuși, vor să aprovizioneze toate lucrurile. Acest 
lucru este imposibil. 

Dumnezeu îi permite omului să gestioneze toate lucrurile și să domnească peste 
ele, dar face omul o treabă bună? Omul distruge orice poate. Nu doar că nu e capabil 
să păstreze în condiţia originară tot ceea ce a creat Dumnezeu - el a făcut contrariul și 
a distrus creaţia lui Dumnezeu. Omenirea a mutat munții, a revendicat pământul din mări 
și a transformat câmpiile în deșerturi unde nu poate trăi nimeni. Și totuși, tocmai în 
deşert, omul a făcut industrii și a construit baze nucleare, semănând pretutindeni 
distrugerea. Acum râurile nu mai sunt râuri, marea nu mai este mare... Odată ce 
omenirea a stricat echilibrul mediului natural și regulile lui, ziua dezastrului și a morții 
sale nu este departe; este inevitabilă. Când va veni dezastrul, oamenii vor ști cât de 
prețios este tot ceea ce Dumnezeu a făcut pentru ei și cât este de important pentru 
omenire. Pentru om, să trăiască într-un mediu înconjurător unde ploaia și vânturile vin 
la timp este ca și când ar fi în paradis. Oamenii nu-și dau seama că este o binecuvântare, 
dar în momentul în care vor pierde totul, vor vedea cât de rar și preţios este. Și odată ce 
s-a dus, cum ar putea cineva să obţină totul înapoi? Ce ar putea face oamenii, dacă 
Dumnezeu nu ar fi dispus să creeze totul din nou? Există vreun lucru pe care l-aţi putea 
face? De fapt, există ceva ce puteţi face. Este foarte simplu — când vă voi spune despre 
ce este vorba, veti ști imediat că e posibil. Cum de s-a găsit omul în starea existenţială 
de acum? Este din cauza lăcomiei și distrugerii omului? Dacă omul încetează această 
distrugere, nu se va îndrepta treptat mediul său de trai? Dacă Dumnezeu nu face nimic, 
dacă Dumnezeu nu mai doreşte să facă nimic pentru omenire — adică, dacă El nu 
intervine în această chestiune — atunci cea mai bună soluţie pentru omenire ar fi să 
oprească toată distrugerea și să îngăduie mediului său de trai să se întoarcă la starea 
naturală. A termina cu toată această distrugere înseamnă a opri această jefuire și 
devastare a lucrurilor create de Dumnezeu. Asta va permite mediului în care trăiește 
omul să-și revină treptat, pe când eșecul în a face asta ar duce la un mediu din ce în ce 
mai odios a cărui distrugere s-ar accelera cu timpul. Este simplă soluția Mea? Este simplă 
și realizabilă, nu-i așa? Într-adevăr simplă, și este realizabilă pentru unii oameni — dar este 
realizabilă pentru marea majoritate a oamenilor de pe pământ? (Nu, nu este.) Măcar 
pentru voi, este realizabilă? (Da.) Ce vă face să spuneți „da”? Se poate spune că este 
pe temelia înţelegerii faptelor lui Dumnezeu? Se poate spune că această condiţie 
înseamnă a se supune suveranității și planului lui Dumnezeu? (Da.) Există un mod de a 
schimba lucrurile, dar nu acesta este subiectul pe care îl discutăm acum. Dumnezeu 
este responsabil pentru fiecare viață omenească și El este responsabil până la capăt. 
Dumnezeu te aprovizionează și, chiar dacă în acest mediul distrus de Satana te-ai 
îmbolnăvit, ai fost abuzat sau afectat de poluare, nu contează — Dumnezeu te va 
aproviziona și te va lăsa să trăieşti în continuare. Ar trebui să aveţi credinţă în asta. 
Dumnezeu nu va îngădui cu ușurință pierderea unei vieți omenești. 

Aţi ajuns acum să simţiţi ceva din importanţa recunoașterii faptului că „Dumnezeu 
este sursa vieţii tuturor lucrurilor"? (Da, am ajuns.) Ce sentimente aveţi? Spuneţi-Mi. (În 
trecut, nu ne-am gândit niciodată să conectăm munţii, marea și lacurile cu acţiunile lui 

Dumnezeu. Până nu am auzit părtășia lui Dumnezeu de astăzi, nu înțelegeam că aceste 
lucruri au în ele faptele și înțelepciunea lui Dumnezeu; vedem că, încă de când 
Dumnezeu a început creaţia tuturor lucrurilor, El impregnase deja fiecare lucru cu un 
destin și cu bunăvoința Lui. Toate lucrurile se întăresc reciproc și sunt interdependente, 
iar omenirea este beneficiarul final. Ceea ce am auzit astăzi ni se pare foarte proaspăt 
și nou — am simțit cât de reale sunt acţiunile lui Dumnezeu. În lumea reală, în vieţile 
noastre de zi cu zi și în confruntarea cu toate lucrurile, vedem că așa este.) Aţi văzut cu 
adevărat, nu-i așa? Dumnezeu nu aprovizionează omenirea fără un fundament solid; 
provizia de la El nu înseamnă doar câteva cuvinte scurte. Dumnezeu a făcut atât de 
mult, și chiar și lucrurile pe care nu le vezi sunt toate pentru beneficiul tău. Omul trăiește 
în acest mediu, în mijlocul tuturor lucrurilor create de Dumnezeu pentru el, unde oamenii 
și toate lucrurile depind unul de altul. De exemplu, plantele elimină gazul care purifică 
aerul, iar oamenii respiră aerul purificat și beneficiază de el; totuși, unele plante sunt 
otrăvitoare pentru oameni, pe când alte plante sunt antidot pentru ele. Aceasta este o 
minune a creaţiei lui Dumnezeu! Dar haideţi să lăsăm acest subiect deocamdată; astăzi, 
discuţia noastră a fost în principal despre coexistența omului cu restul creaţiei, fără de 
care omul nu poate trăi. Care este importanța creaţiei tuturor lucrurilor de către 
Dumnezeu? Omul nu poate trăi fără celelalte lucruri, așa cum omul are nevoie de aer ca 
să trăiască — dacă ai fi plasat într-un vid, ai muri curând. Acesta este un principiu foarte 
simplu care arată că omul nu poate exista separat de restul creației. Așadar, ce fel de 
atitudine ar trebui să aibă omul faţă de toate lucrurile? Să le prețuiască, să le protejeze, 
să le folosească eficient, să nu le distrugă, să nu le irosească și să nu le schimbe dintr- 
un capriciu, pentru că toate lucrurile sunt de la Dumnezeu și sunt provizia Lui pentru 
omenire, iar omenirea trebuie să le trateze conştiincios. Astăzi am discutat aceste două 
subiecte. Chibzuiţi îndelung asupra lor și contemplaţi-le bine. Data viitoare, vom discuta 
unele lucruri mai în detaliu. Părtășia noastră de astăzi se încheie aici. La revedere! 

Dumnezeu Însuși, Unicul VIII 
Dumnezeu este sursa vieţii tuturor lucrurilor (IlI) 


Vom continua să avem părtășie despre subiectul de data trecută. Puteţi să vă amintiţi 
care era subiectul de data trecută când am avut părtășie? (Dumnezeu este sursa vieții 
tuturor lucrurilor.) Este acest subiect, „Dumnezeu este sursa vieții tuturor lucrurilor”, un 
subiect care vi se pare foarte îndepărtat? Sau aveţi deja un concept aproximativ despre 
acesta în inimile voastre? Poate cineva să vorbească o clipă despre ideea principală a 
acestui subiect despre care am avut părtășie data trecută? (Prin crearea tuturor lucrurilor 
de către Dumnezeu, văd că El hrănește toate lucrurile și hrănește omenirea. În trecut, 
am crezut mereu că, atunci când Dumnezeu oferă provizion omului, nu Își oferă cuvântul 
decât aleșilor Săi; nu am văzut niciodată că, prin legile care guvernează toate lucrurile, 
Dumnezeu hrănește întreaga omenire. Numai prin comunicarea de către Dumnezeu a 
acestui adevăr am devenit complet conștient de faptul că El este sursa tuturor lucrurilor, 
că vieţile tuturor lucrurilor sunt asigurate de El, că Dumnezeu rânduiește aceste legi și 
hrănește toate lucrurile. Din crearea tuturor lucrurilor de către Dumnezeu, văd iubirea 
Sa.) Data trecută, am avut părtășie în principal despre crearea tuturor lucrurilor de către 
Dumnezeu și despre felul în care El a stabilit legile și principiile pentru acestea. Sub 
asemenea legi și asemenea principii, toate lucrurile trăiesc și mor și coexistă cu omul 
sub stăpânirea lui Dumnezeu și sub privirile Sale. Prima dată am vorbit despre faptul că 
Dumnezeu a creat toate lucrurile folosindu-Și propriile metode pentru a hotărî legile după 
care cresc acestea, precum și traiectoriile și modelele creșterii lor. El a hotărât și 
modurile în care toate lucrurile supraviețuiesc pe acest pământ, astfel încât să poată 
continua să crească, să se înmulțească și să supravieţuiască în interdependenţă. Cu 
asemenea metode și legi, toate lucrurile pot exista și pot crește pe acest pământ fără 
efort și în pace și numai având un asemenea mediu înconjurător poate omenirea să aibă 
un cămin stabil și o situaţie de trai stabilă, continuând să avanseze mereu sub călăuzirea 
lui Dumnezeu. 

Data trecută am discutat un concept de bază al lui Dumnezeu care asigură toate 
lucrurile: Dumnezeu asigură toate lucrurile astfel încât toate lucrurile să poată exista și 
trăi în beneficiul omenirii. Cu alte cuvinte, un astfel de mediu înconjurător există datorită 
legilor stabilite de către Dumnezeu. Numai datorită întreţinerii și gestionării de către 
Dumnezeu a unor asemenea legi are omenirea actualul mediu de trai. Este un mare salt 
între ceea ce am discutat data trecută și cunoașterea lui Dumnezeu de care vorbeam în 
trecut. Care este motivul existenţei acestui salt? Motivul este că atunci când vorbeam, 
în trecut, despre cunoașterea lui Dumnezeu, vorbeam în sfera mântuirii și gestionării 
omenirii de către Dumnezeu -— adică mântuirea și gestionarea aleşilor Săi — și, în cadrul 
acelei sfere, vorbeam despre a-L cunoaște pe Dumnezeu, faptele lui Dumnezeu, firea 
Lui, ce are El și ce este, voia Lui și felul în care îi oferă omului adevărul și viața. Însă 
data trecută, subiectul pe care l-am început nu s-a mai limitat doar la conținuturile din 

Biblie și la sfera lui Dumnezeu mântuindu-Și aleșii. În schimb, subiectul a depășit 
această sferă, a ieșit din îngrădirile Bibliei și ale celor trei etape ale lucrării pe care 
Dumnezeu o îndeplinește asupra aleşilor Săi, discutând despre Dumnezeu Însuși. Așa 
că, atunci când auzi această parte a părtășiei Mele, nu trebuie să-ţi limitezi cunoașterea 
lui Dumnezeu la Biblie și la cele trei etape ale lucrării lui Dumnezeu. În schimb, trebuie 
să îţi păstrezi perspectivele deschise; trebuie să vezi faptele lui Dumnezeu și ceea ce 
are El și ce este în toate lucrurile, precum și felul în care El dictează și gestionează toate 
lucrurile. Prin această metodă și pe această bază, poţi vedea cum Dumnezeu asigură 
toate lucrurile, ceea ce îi permite omenirii să înțeleagă faptul că Dumnezeu este 
adevărata sursă a vieţii pentru toate lucrurile, că aceasta este, de fapt, adevărata 
identitate a lui Dumnezeu Însuși. Adică, identitatea, statutul, autoritatea lui Dumnezeu, 
tot ceea ce este nu sunt menite numai acelora care Îl urmează în acest moment — nu vă 
sunt menite doar vouă, acest grup de oameni — ci sunt menite tuturor lucrurilor. Prin 
urmare, amploarea tuturor lucrurilor este foarte largă. Folosesc sintagma „toate lucrurile” 
pentru a descrie amploarea stăpânirii lui Dumnezeu asupra a tot pentru că vreau să vă 
spun că lucrurile dictate de către Dumnezeu nu sunt numai lucrurile pe care le puteți 
vedea cu ochii voştri — acestea includ nu numai lumea materială pe care o pot vedea toţi 
oamenii, ci și o altă lume, dincolo de lumea materială, care nu poate fi văzută de ochi 
omenești și, dincolo chiar și de aceasta, includ planetele și spaţiul cosmic, în care 
omenirea nu poate sălășlui. Aceasta este anvergura stăpânirii Sale asupra tuturor 
lucrurilor. Anvergura stăpânirii lui Dumnezeu este foarte largă; în ceea ce vă privește, 
fiecare dintre voi are nevoie și trebuie să înțeleagă, să vadă și să fie lămurit în legătură 
cu ceea ce ar trebui să înțelegeți, ceea ce ar trebui să vedeţi și ce lucruri ar trebui să 
cunoașteţi. Chiar dacă anvergura sintagmei „toate lucrurile” este, într-adevăr, foarte 
largă, nu am să vă spun despre lucrurile din acea sferă pe care nu aveţi cum să o vedeți 
sau cu care nu puteţi avea contact personal. Nu am să vă spun decât despre lucrurile 
din sfera cu care ființele omenești pot lua contact, pe care o înţeleg și pricep, astfel încât 
toată lumea să poată să conștientizeze adevărata semnificaţie a expresiei „Dumnezeu 
este sursa vieții tuturor lucrurilor”. Astfel, niciunul dintre cuvintele părtășiei Mele pentru 
voi nu vor fi vorbe goale. 

Data trecută, am folosit metoda povestirii pentru a oferi o imagine de ansamblu 
simplă a subiectului „Dumnezeu este sursa vieții tuturor lucrurilor”, astfel încât oamenii 
să poată dobândi o înțelegere de bază a felului în care Dumnezeu oferă toate lucrurile. 
Care este scopul predării acestui concept de bază vouă? Este pentru a-i face pe oameni 
să înțeleagă că lucrarea lui Dumnezeu trece dincolo de Biblie și de cele trei etape ale 
lucrării Sale. El face mult mai multă lucrare pe care oamenii nu o pot vedea și cu care 
nu pot lua contact, lucrare de care se ocupă El personal. Dacă Dumnezeu ar lucra doar 
la a-Și gestiona și a-Și duce mai departe aleşii și nu S-ar ocupa de niciuna dintre celelalte 
lucrări, atunci ar fi foarte dificil pentru această omenire, inclusiv pentru voi toţi, să 
continue să avanseze. Această omenire și această lume ar fi incapabile să continue să 

se dezvolte. În aceasta constă importanţa expresiei „Dumnezeu este sursa vieții tuturor 
lucrurilor”, care reprezintă subiectul părtăşiei pe care o voi avea cu voi astăzi. 


Mediul de bază pentru viaţă pe care Dumnezeu îl creează pentru omenire 


Am discutat o mulţime de subiecte și teme legate de cuvintele „Dumnezeu este sursa 
vieţii tuturor lucrurilor”, dar știți în inimile voastre ce lucruri conferă Dumnezeu omenirii 
în afară de a vă oferi cuvântul Lui și de a-Și efectua asupra voastră lucrarea de mustrare 
și de judecată? Unii oameni ar putea spune: „Dumnezeu îmi acordă har și binecuvântări; 
El îmi dă disciplină și alinare și El îmi dă grijă și protecţie în orice mod cu putință”. Alţii 
vor spune: „Dumnezeu îmi oferă mâncarea și băutura de zi cu zi”, în timp ce alţii vor 
spune chiar: „Dumnezeu mi-a oferit totul”. S-ar putea să răspundeţi la aceste lucruri pe 
care oamenii le întâlnesc în vieţile lor de zi cu zi într-o manieră care are legătură cu sfera 
propriei voastre experienţe de viaţă trupească. Dumnezeu acordă multe lucruri fiecărei 
persoane, cu toate că ceea ce discutăm aici nu se limitează doar la sfera nevoilor zilnice 
ale oamenilor, ci este menit să extindă câmpul perspectivei fiecărei persoane şi să vă 
lase să vedeți lucrurile dintr-o perspectivă macro. De vreme ce Dumnezeu este sursa 
vieţii tuturor lucrurilor, cum întreţine El viața tuturor lucrurilor? Cu alte cuvinte, ce oferă 
Dumnezeu tuturor lucrurilor creaţiei Sale ca să le întreţină existenţa și legile care o 
susţin, astfel încât să poată continua să existe? Aceasta este ideea principală a discuţiei 
noastre de astăzi. Înțelegeţi ce am spus? Subiectul acesta s-ar putea să vă fie foarte 
nefamiliar, dar nu voi vorbi despre doctrine prea profunde. Mă voi strădui să mă asigur 
că puteţi să Îmi ascultați cuvintele și să dobândiţi înțelegere din ele. Nu trebuie să simțiți 
nicio povară — tot ceea ce trebuie să faceţi este să ascultați cu atenţie. Cu toate acestea, 
în această etapă, trebuie să mai subliniez o dată: despre ce subiect vorbesc? Spuneti- 
Mi. (Dumnezeu este sursa vieţii tuturor lucrurilor.) Atunci cum oferă Dumnezeu toate 
lucrurile? Ce oferă El tuturor lucrurilor astfel încât să se poată spune că „Dumnezeu este 
sursa vieţii tuturor lucrurilor”? Aveţi noţiuni sau gânduri în această privință? Se pare că 
discut un subiect care vă este aproape complet străin în inimile și minţile voastre. Dar 
sper că puteți conecta acest subiect și ceea ce am de gând să spun cu faptele lui 
Dumnezeu, mai degrabă decât cu vreo cunoaștere, cultură sau cercetare omenească. 
Vorbesc doar despre Dumnezeu, despre Dumnezeu Însuși. Aceasta este sugestia Mea 
pentru voi. Sunt sigur că înţelegeți, nu? 

Dumnezeu a acordat multe lucruri omenirii. Am să încep prin a vorbi despre ceea ce 
oamenii pot vedea, adică, despre ceea ce pot simţi. Acestea sunt lucrurile pe care 
oamenii le pot accepta și înțelege în inimile lor. Așadar, haideţi să începem să vorbim 
despre ceea ce a oferit Dumnezeu omenirii cu o discuţie despre lumea materială. 


a. Aerul 


Mai întâi, Dumnezeu a creat aerul, ca omul să poată respira. Aerul este o substanță 
cu care oamenii pot fi zilnic în contact și este un lucru pe care oamenii se bazează clipă 

de clipă, chiar și atunci când dorm. Aerul pe care l-a creat Dumnezeu este de o 
importanță monumentală pentru omenire: este esenţial pentru fiecare suflare a sa și 
pentru viaţa însăși. Această substanţă, care poate fi doar simțită, dar nu văzută, a fost 
primul dar al lui Dumnezeu pentru toate lucrurile creaţiei Sale. Dar după ce a creat aerul, 
S-a oprit Dumnezeu, considerându-Și lucrarea încheiată? Ori a luat în considerare cât 
de dens ar fi aerul? A luat El în considerare ce va conţine aerul? La ce Se gândea 
Dumnezeu când a făcut aerul? De ce a făcut Dumnezeu aerul și care l-a fost 
raționamentul? Oamenii au nevoie de aer — au nevoie să respire. Mai întâi de toate, 
densitatea aerului ar trebui să fie potrivită pentru plămânii omenești. Cunoaște cineva 
densitatea aerului? De fapt, nu este deosebit de necesar ca oamenii că cunoască 
răspunsul la această întrebare la nivel de numere sau date, și chiar este cu totul inutil 
să cunoască răspunsul — e perfect adecvat să avem doar o idee generală. Dumnezeu a 
făcut aerul cu o densitate care să fie cea mai potrivită ca plămânii omenești să respire. 
Adică, a făcut aerul astfel încât să poată pătrunde cu ușurință în corpul uman prin 
respiraţie și astfel încât să nu fie afectat corpul atunci când respiră. Acestea au fost 
consideraţiile lui Dumnezeu când a făcut aerul. Mai departe, vom discuta despre ce 
conţine aerul. Conţinutul aerului nu este otrăvitor pentru oameni și nu le va afecta 
plămânii sau vreo parte a corpului. Dumnezeu a trebuit să Se gândească la toate 
acestea. Dumnezeu a trebuit să Se gândească la faptul că aerul pe care îl respiră 
oamenii ar trebui să intre și să iasă din corp ușor și că, după ce este inhalat, natura și 
cantitatea de substanţe din aer ar trebui să fie în așa fel încât sângele, ca și aerul 
rezidual din plămâni și din corp ca întreg, să fie corect metabolizate. Mai mult, a trebuit 
să ia în considerare că aerul nu ar trebui să conţină nicio substanţă otrăvitoare. Scopul 
pentru care vă spun despre aceste două standarde pentru aer nu este să vă hrănesc cu 
vreo informaţie în particular, ci să vă arăt că Dumnezeu a creat fiecare lucru în parte din 
creația Sa conform propriilor consideraţii, iar tot ceea ce a creat este cât se poate de 
bun. Mai mult, în ceea ce priveşte cantitatea de praf din aer și cantitatea de praf, nisip 
și țărână de pe pământ, ca și cantitatea de praf care cade pe pământ din cer, Dumnezeu 
are propriile metode de a gestiona și aceste lucruri, metode de a le înlătura sau de a le 
face să se dezintegreze. Deși există o anumită cantitate de praf, Dumnezeu a făcut în 
așa fel încât praful să nu afecteze corpul omului sau să pună în pericol respiraţia omului, 
și a făcut particulele de praf de o dimensiune care să nu fie dăunătoare corpului. Nu a 
fost crearea aerului de către Dumnezeu un mister? A fost un lucru simplu, ca și cum ar 
sufla aer din gura Lui? (Nu.) Chiar și în crearea celor mai simple lucruri de către EI, taina 
lui Dumnezeu, funcţionarea minţii Lui, felul Lui de a gândi și înţelepciunea Lui sunt toate 
evidente. Nu este Dumnezeu practic? (Ba da, este.) Asta înseamnă că, până și în 
crearea lucrurilor simple, Dumnezeu Se gândea la omenire. În primul rând, aerul pe care 
îl respiră oamenii este curat, iar ceea ce conţine este potrivit pentru respirația oamenilor, 
nu este otrăvitor și nu dăunează oamenilor; în același fel, densitatea aerului este potrivită 
pentru respirația omenească. Acest aer, pe care oamenii îl inspiră și îl expiră constant, 

este esenţial pentru corpul omenesc, pentru trupul omenesc. lată de ce oamenii pot 
respira în voie, fără constrângeri sau griji. Pot, astfel, să respire normal. Aerul este ceea 
ce Dumnezeu a creat la început și ceea ce este indispensabil pentru respirația 
omenească. 


b. Temperatura 


Al doilea lucru pe care îl vom discuta este temperatura. Toată lumea știe ce este 
temperatura. Temperatura este ceva esenţial pentru un mediu înconjurător potrivit 
supravieţuirii umane. Dacă temperatura este prea ridicată — de exemplu, presupunând 
că temperatura ar fi mai mare de patruzeci de grade Celsius — nu ar fi foarte istovitor 
pentru oameni? Nu ar fi epuizant pentru oameni să trăiască în astfel de condiţii? lar dacă 
temperatura ar fi prea scăzută? Presupunând că temperatura ar ajunge la minus 
patruzeci de grade Celsius, oamenii nu ar fi în stare să suporte nici aceste condiţii. 
Așadar, Dumnezeu a fost foarte atent în stabilirea acestui interval de temperatură, 
acesta fiind intervalul de temperatură la care corpul omenesc se poate adapta, ceea ce 
se încadrează, mai mult sau mai puţin, între minus treizeci de grade Celsius și plus 
patruzeci de grade Celsius. Temperaturile din teritoriile de la nord la sud se încadrează, 
în esenţă, în acest interval. În regiunile reci, temperaturile pot coborî, probabil, până la 
minus cincizeci sau șaizeci de grade Celsius. Dumnezeu nu i-ar lăsa pe oameni să 
trăiască în asemenea regiuni. Așadar, de ce există aceste regiuni îngheţate? Dumnezeu 
are propria Sa înţelepciune și are propriile Sale intenţii în această privinţă. Nu i-ar 
permite să te apropii de acele locuri. Locurile care sunt prea fierbinţi sau prea reci sunt 
protejate de Dumnezeu, ceea ce înseamnă că El nu a plănuit ca omul să trăiască acolo. 
Aceste locuri nu sunt pentru omenire. Dar de ce ar face El ca asemenea locuri să existe 
pe pământ? Dacă acestea sunt locuri unde Dumnezeu nu ar lăsa omul să trăiască sau 
chiar să supravieţuiască, atunci de ce le-ar fi creat Dumnezeu? În asta stă înțelepciunea 
lui Dumnezeu. Adică, Dumnezeu a calibrat în mod rezonabil intervalul de temperatură a 
mediului în care oamenii supraviețuiesc. Există și o lege naturală care acționează aici. 
Dumnezeu a creat anumite lucruri pentru a menţine și a controla temperatura. Care sunt 
ele? În primul rând, soarele le poate aduce oamenilor căldură, dar sunt oamenii în stare 
să suporte această căldură dacă este prea ridicată? Este cineva care îndrăznește să se 
apropie de soare? Există vreun instrument științific pe pământ care să se poată apropia 
de soare? (Nu.) De ce nu? Soarele este prea fierbinte. Orice se apropie prea mult se va 
topi. Așadar, Dumnezeu a lucrat anume pentru a stabili înălțimea soarelui deasupra 
omenirii și distanța fată de aceasta conform calculelor Sale meticuloase și standardelor 
Sale. Apoi, există cei doi poli ai pământului, Sud și Nord. Aceste regiuni sunt în întregime 
îngheţate și glaciale. Poate omenirea să trăiască în regiuni glaciale? Sunt asemenea 
locuri potrivite pentru supraviețuirea oamenilor? Nu, așa că oamenii nu merg în aceste 
locuri. Din moment ce oamenii nu merg la Polul Sud și la Polul Nord, ghețarii sunt păstraţi 
și pot servi propriului scop, care este acela de a controla temperatura. Înţelegeţi, da? 

Dacă nu ar exista Polul Sud și Polul Nord, atunci căldura constantă a soarelui ar face ca 
oamenii de pe pământ să piară. Dar oare numai prin aceste două lucruri ține Dumnezeu 
temperatura în limitele unui interval potrivit supraviețuirii omenești? Nu. Mai sunt și tot 
felul de lucruri vii, cum ar fi iarba de pe câmp, diferitele tipuri de copaci și toate soiurile 
de plante din păduri, care absorb căldura soarelui și, făcând asta, neutralizează energia 
termică a soarelui într-un mod care reglează temperatura mediului în care trăiește 
omenirea. Mai sunt și sursele de apă, cum ar fi râurile și lacurile. Nimeni nu poate decide 
suprafața pe care o acoperă râurile și lacurile. Nimeni nu poate controla câtă apă există 
pe pământ, nici unde curge această apă, direcţia în care curge, debitul sau viteza 
acesteia. Numai Dumnezeu știe. Aceste surse diferite de apă, de la apele subterane la 
râurile și lacurile vizibile de la suprafaţă, pot, de asemenea, regla temperatura mediului 
în care trăiesc oamenii. În afară de sursele de apă, există și tot felul de formaţiuni 
geografice, cum ar fi munţii, câmpiile, canioanele și mlaștinile, care, toate, reglează 
temperaturile într-o măsură proporţională cu amploarea și aria lor geografică. De 
exemplu, dacă un munte are o circumferință de o sută de kilometri, atunci acești o sută 
de kilometri vor contribui cu valoarea de utilitate a o sută de kilometri. În privinţa 
numărului de lanţuri muntoase și canioane pe care Dumnezeu le-a creat pe pământ, 
acesta este un număr pe care Dumnezeu l-a luat în considerare. Cu alte cuvinte, dincolo 
de existenţa fiecărui lucru creat de Dumnezeu este o poveste, iar fiecare lucru conţine 
înțelepciunea și planurile lui Dumnezeu. Să considerăm, de exemplu, pădurile și toate 
diferitele feluri de vegetaţie — amploarea și întinderea ariei în care există şi cresc acestea 
sunt dincolo de controlul vreunui om și nimeni nu are vreun cuvânt de spus în această 
privință. La fel, niciun om nu poate controla câtă apă absorb, nici câtă energie termică 
absorb de la soare. Toate aceste lucruri se află în sfera planului pe care Dumnezeu l-a 
făcut atunci când a creat toate lucrurile. 

Numai datorită planificării atente a lui Dumnezeu, a cumpănirii Sale și a rânduielii în 
toate privințele poate omul să trăiască într-un mediu înconjurător cu o temperatură atât 
de potrivită. Așadar, fiecare lucru în parte pe care omul îl vede cu ochii lui, cum ar fi 
soarele, Polul Sud și Polul Nord, despre care oamenii aud atât de des, ca și diferitele 
viețuitoare de pe și de sub pământ și din apă și mărimea suprafeţelor acoperite de păduri 
și a altor forme de vegetaţie, sursele de apă, diferitele întinderi de apă, cantităţile de apă 
din mări și de apă dulce și diferite medii înconjurătoare geografice — toate acestea sunt 
lucruri pe care Dumnezeu le folosește pentru a menţine temperaturi normale pentru 
supraviețuirea omului. Acest lucru este absolut. Numai pentru că Dumnezeu S-a gândit 
profund la toate acestea, omul este în stare să trăiască într-un mediu înconjurător cu 
asemenea temperaturi potrivite. Nu trebuie să fie nici prea frig, nici prea cald: locurile 
care sunt prea călduroase, în care temperaturile depășesc nivelul la care se poate 
adapta corpul omenesc, cu siguranță, nu sunt puse deoparte pentru tine de către 
Dumnezeu. Locurile care sunt prea reci, în care temperaturile sunt prea scăzute, unde, 
imediat ce sosesc, oamenii vor îngheţa complet în doar câteva minute, astfel încât nu 

mai pot să vorbească, le va îngheţa creierul, nu mai sunt în stare să gândească și curând 
se sufocă — nici asemenea locuri nu sunt puse deoparte de către Dumnezeu pentru 
omenire. Nu contează ce fel de cercetări vor oamenii să desfășoare, nici dacă vor să 
inoveze sau să depășească asemenea limitări — indiferent ce gânduri au oamenii, ei nu 
vor fi niciodată în stare să depășească limitele până la care se poate adapta corpul 
omenesc. Nu vor putea niciodată să înlăture aceste limitări pe care Dumnezeu le-a creat 
pentru om. Aceasta se datorează faptului că Dumnezeu a creat ființele omenești și 
Dumnezeu știe cel mai bine la ce temperaturi se poate adapta corpul omenesc. Dar 
oamenii înșiși nu știu. De ce spun că oamenii nu știu? Ce lucruri prostești au făcut 
oamenii? Nu au fost destui oameni care au încercat mereu să cucerească Polul Nord și 
Polul Sud? Astfel de oameni au vrut mereu să meargă în acele locuri, să ocupe 
pământul, ca să se stabilească acolo. Ar fi ceva absurd. Chiar dacă ai cercetat intens 
Polul Sud și Polul Nord, ce urmează? Chiar dacă te poţi adapta la temperaturi și ești 
capabil să trăieşti acolo, ar avantaja omenirea în vreun fel dacă ai „îmbunătăţi” mediul 
actual de viaţă al Polului Sud și al Polului Nord? Omenirea are un mediu înconjurător în 
care poate supravieţui, dar totuși oamenii nu stau acolo liniștiți și docili, ci insistă să se 
aventureze în locuri în care nu pot supravieţui. Ce înseamnă asta? Oamenii au devenit 
plictisiti și nerăbdători în ceea ce privește viața la temperaturi potrivite și s-au bucurat de 
prea multe binecuvântări. În plus, mediul obișnuit de viaţă a fost aproape complet distrus 
de către omenire, aşa că acum cred că ar putea la fel de bine să meargă la Polul Sud și 
la Polul Nord să provoace mai multe daune sau să urmărească vreun soi de „cauză”, că 
pot găsi vreo modalitate de „a deschide un nou drum”. Nu este acest lucru o prostie? 
Adică, sub conducerea strămoșului ei, Satana, această omenire continuă să facă 
absurdităţi, una după alta, distrugând în mod nesăbuit și nechibzuit căminul frumos pe 
care Dumnezeu l-a creat pentru ea. Asta este mâna Satanei. Mai mult, văzând că 
supraviețuirea omului pe pământ este oarecum în pericol, mulți oameni caută metode 
prin care să călătorească pe Lună, vrând să stabilească o cale prin care să 
supraviețuiască acolo. Însă, în cele din urmă, oxigenul lipsește de pe Lună. Pot fiinţele 
omenești să supravieţuiască fără oxigen? Din moment ce oxigenul lipseşte de pe Lună, 
nu este un loc unde poate sta omul, și totuși omul continuă să-și dorească să meargă 
acolo. Cum ar trebui să se numească acest comportament? Este, totodată, 
autodistrugere. Luna este un loc fără aer și temperatura nu este potrivită pentru 
supraviețuirea omului, deci nu este un loc pus deoparte de Dumnezeu pentru om. 
Subiectul nostru actual, temperatura, este un lucru pe care oamenii îl pot întâlni în 
vieţile lor de zi cu zi. Temperatura este un lucru pe care toate corpurile omenești îl pot 
simţi, dar nimeni nu se gândește cum a apărut temperatura sau cine este responsabil 
de ea și o controlează astfel încât să fie potrivită pentru supraviețuirea omenească. 
Aceasta este ceea ce învăţăm acum. Este înțelepciunea lui Dumnezeu în acest lucru? 
Este acţiunea lui Dumnezeu în acest lucru? (Da.) Având în vedere că Dumnezeu a creat 
un mediu înconjurător cu o temperatură potrivită pentru supraviețuirea omului, este 

aceasta una dintre metodele prin care Dumnezeu oferă toate lucrurile? Este. 


c. Sunetul 


Care este cel de-al treilea lucru? Este, de asemenea, ceva care reprezintă o parte 
esenţială a mediului normal al omului, ceva pentru care Dumnezeu a trebuit să facă 
aranjamente atunci când a creat toate lucrurile. Este foarte important pentru Dumnezeu 
și, de asemenea, pentru fiecare fiinţă umană în parte. Dacă Dumnezeu nu S-ar fi ocupat 
de acest lucru, acesta ar fi interferat mult cu supraviețuirea omenirii, însemnând că ar fi 
avut un impact atât de semnificativ asupra vieţii omului și asupra trupului său lumesc, 
încât omenirea nu ar fi fost capabilă să supraviețuiască într-un asemenea mediu. Se 
poate spune că nicio viețuitoare nu ar fi putut supravieţui într-un asemenea mediu. Deci, 
care este acest lucru despre care vorbesc? Este vorba despre sunet. Dumnezeu a creat 
totul și totul trăiește în mâinile lui Dumnezeu. Toate lucrurile creaţiei lui Dumnezeu 
trăiesc și se transformă în mod continuu sub privirile Sale. Ce vreau să spun prin asta 
este că fiecare lucru creat de Dumnezeu are valoare și sens în existenţa lui; adică există 
ceva esențial cu privire la existenţa fiecărui lucru în parte. În ochii lui Dumnezeu, fiecare 
lucru are viaţă și, din moment ce toate trăiesc, vor produce sunete. De exemplu, 
pământul se învârtește în permanenţă, soarele se învârtește în permanenţă și luna se 
învârtește și ea în permanenţă. Având în vedere că toate lucrurile se propagă, se 
dezvoltă și se mișcă, ele emit sunete în mod constant. Toate lucrurile create de 
Dumnezeu pe pământ sunt în continuă propagare, dezvoltare și mișcare. De exemplu, 
poalele munţilor se mișcă și se reașază și toate viețuitoarele din adâncul mărilor înoată 
și se deplasează. Acest lucru înseamnă că aceste viețuitoare, toate lucrurile de sub 
privirile lui Dumnezeu, sunt în mișcare în mod constant, regulat și în conformitate cu 
tiparele stabilite. Deci ce anume produc toate aceste lucruri care se propagă și se 
dezvoltă în întuneric și se mișcă în secret? Sunete — sunete mari, puternice. Dincolo de 
planeta Pământ, tot felul de planete sunt și ele constant în mișcare, iar vieţuitoarele și 
organismele de pe aceste planete se propagă și ele, se dezvoltă și se mișcă. Adică, 
toate lucrurile cu și fără viaţă se mișcă permanent înainte sub privirea lui Dumnezeu și, 
pe măsură ce fac acest lucru, fiecare dintre ele emite sunete. Dumnezeu a făcut 
aranjamente și pentru aceste sunete și cred că deja Îi cunoașteţi motivul, nu-i așa? Când 
te apropii de un avion, ce efect are sunetul asurzitor al motorului asupra ta? Dacă stai 
în preajma lui pentru mult timp, urechile îţi vor fi asurzite. Cum rămâne cu inima ta — va 
fi în stare să reziste acestui chin? Unii oameni cu inimi slabe nu ar putea să suporte. 
Bineînţeles, nici aceia cu inimi tari nu vor putea să reziste dacă durează prea mult. Adică, 
efectul sunetului asupra corpului omenesc, indiferent dacă este vorba despre urechi sau 
despre inimă, este extrem de important pentru fiecare ființă umană în parte, iar sunetele 
care sunt prea puternice vor dăuna oamenilor. Așadar, atunci când Dumnezeu a creat 
toate lucrurile și după ce acestea începuseră să funcţioneze normal, Dumnezeu a făcut 
aranjamente corespunzătoare pentru aceste sunete — sunetele tuturor lucrurilor aflate în 

mișcare. Aceasta este, de asemenea, una dintre problemele de care a trebuit să ţină 
cont Dumnezeu atunci când a creat un mediu înconjurător pentru omenire. 

Mai întâi, înălțimea atmosferei de deasupra suprafeţei pământului are un efect 
asupra sunetului. De asemenea, dimensiunea golurilor din sol va manipula și afecta 
sunetul. Apoi mai sunt diferite medii geografice a căror confluență afectează, de 
asemenea, sunetul. Adică, Dumnezeu folosește anumite metode pentru a elimina unele 
sunete, pentru ca oamenii să poată supravieţui într-un mediu înconjurător la care 
urechile și inimile lor să poată rezista. Altfel, sunetele ar reprezenta un obstacol imens 
în calea supraviețuirii oamenilor, devenind o mare bătaie de cap în vieţile lor și 
reprezentând o gravă problemă pentru ei. Asta înseamnă că Dumnezeu a fost foarte 
atent în crearea pământului, a atmosferei și a diferitelor tipuri de medii geografice și în 
fiecare dintre acestea este inclusă înţelepciunea lui Dumnezeu. Înțelegerea de către 
omenire a acestui lucru nu trebuie să fie prea amănunţită. Este suficient ca oamenii să 
știe că acţiunile lui Dumnezeu sunt incluse. Acum, spuneți-Mi, această lucrare pe care 
a făcut-o Dumnezeu, calibrând în mod precis sunetul pentru a menţine mediul propice 
vieţii și vieţile normale ale omenirii — a fost absolut necesară? (Da.) De vreme ce această 
lucrare a fost necesară, atunci, din această perspectivă, se poate spune că Dumnezeu 
a folosit această lucrare drept o metodă pentru a oferi toate lucrurile? Dumnezeu a creat 
un mediu înconjurător atât de liniștit pentru aprovizionarea omenirii astfel încât corpul 
omenesc să poată trăi relativ normal în el, fără să sufere nicio interferenţă, și astfel încât 
omenirea să fie capabilă să existe și să trăiască normal. Nu este aceasta una dintre 
modalităţile prin care Dumnezeu aprovizionează omenirea? Nu a fost acesta un lucru 
foarte important pe care l-a făcut Dumnezeu? (Da.) Era mare nevoie de acest lucru. Deci 
cum apreciaţi acest lucru? Deşi nu puteţi simţi că aceasta a fost acţiunea lui Dumnezeu, 
nici nu știți cum a procedat Dumnezeu în acel moment, puteți simţi totuși necesitatea 
pentru care Dumnezeu a făcut acest lucru? Puteţi simţi înțelepciunea lui Dumnezeu sau 
grija și consideraţia pe care le-a pus în acest lucru? (Da, putem.) Este suficient dacă 
puteţi să simțţiţi acest lucru. Sunt multe acţiuni pe care le-a înfăptuit Dumnezeu între 
lucrurile creaţiei Sale pe care oamenii nu pot nici să le simtă, nici să le vadă. Aduc acest 
lucru în discuţie doar pentru a vă informa cu privire la acţiunile lui Dumnezeu, astfel încât 
să puteţi ajunge să îl cunoașteți pe Dumnezeu. Acestea sunt indicii care vă pot permite 
să Îl cunoaşteţi și să Îl înțelegeţi mai bine pe Dumnezeu. 


d. Lumina 


Cel de-al patrulea lucru se referă la ochii oamenilor: lumina. Şi aceasta este foarte 
importantă. Atunci când vezi o lumină puternică și strălucirea ei ajunge la o anumită 
intensitate, este capabilă să orbească ochii oamenilor. La urma urmelor, ochii oamenilor 
sunt ochi ai trupului. Nu suportă iritațiile. Îndrăznește cineva să se uite direct la soare? 
Unii oameni au încercat și, dacă poartă ochelari de soare, este în regulă — însă acest 
lucru necesită un instrument. Fără instrumente, ochiul liber al omului nu are nicio abilitate 

să înfrunte soarele și să privească direct spre el. Totuși, Dumnezeu a creat soarele ca 
să aducă lumină omenirii, iar această lumină este tot un lucru de care S-a ocupat El. 
Dumnezeu nu a finalizat pur și simplu de creat soarele, l-a pus undeva și l-a ignorat apoi; 
Dumnezeu nu face lucrurile în acest fel. El face lucrurile cu atenţie și le gândește în 
profunzime. Dumnezeu a creat omenirii ochi ca să poată vedea, dar a stabilit dinainte 
parametrii de lumină în funcţie de care omul poate vedea lucrurile. Nu ar servi la nimic 
dacă lumina ar fi prea slabă. Dacă este atât de întuneric încât oamenii nu-și pot vedea 
degetele în fața lor, atunci ochii lor și-au pierdut funcţia și nu vor fi de niciun folos. Însă 
lumina care este prea strălucitoare va fi insuportabilă pentru ochii oamenilor și aceștia 
tot nu vor putea vedea nimic. Așadar, Dumnezeu a mobilat mediul înconjurător al 
existenţei omenirii cu o cantitate de lumină potrivită ochilor oamenilor, o cantitate care 
nu va răni sau afecta ochii oamenilor, darămite să-i facă să-și piardă funcţia. De aceea 
Dumnezeu a adăugat straturi de nori în jurul soarelui și al pământului, și de aceea 
densitatea aerului este, de asemenea, capabilă să filtreze în mod corespunzător tipurile 
de lumină care pot răni ochii sau pielea oamenilor — acestea sunt direct proporţionale. 
În plus, culorile pământului creat de către Dumnezeu reflectă lumina soarelui și toate 
celelalte tipuri de lumină și sunt capabile să elimine tipurile de lumină care sunt prea 
strălucitoare pentru ca ochii omenești să se adapteze la ea. Prin urmare, oamenii pot să 
umble pe afară și să-și vadă de vieţile lor fără să aibă mereu nevoie de ochelari de soare 
închiși la culoare. În condiţii normale, ochii omenești pot vedea lucruri din câmpul lor 
vizual fără să fie deranjaţi de lumină. Adică, n-ar fi de niciun folos dacă lumina ar fi prea 
penetrantă sau prea slabă. Dacă ar fi prea slabă, ochii oamenilor ar fi afectaţi și, după o 
scurtă folosire, distruși; dacă ar fi prea puternică, ochii oamenilor nu ar fi în stare să o 
suporte. Tocmai lumina aceasta pe care o au oamenii trebuie să fie potrivită ca ochii 
oamenilor să vadă, iar Dumnezeu a minimalizat, prin diferite metode, daunele produse 
de lumină ochilor oamenilor. Și cu toate că această lumină ar putea aduce beneficii sau 
daune ochilor oamenilor, este suficientă ca să le permită oamenilor să reziste până la 
sfârșitul vieţii lor, menţinându-le folosirea lor. Nu a fost Dumnezeu minuţios când a luat 
în considerare acest lucru? Cu toate acestea, diavolul, Satana, acţionează fără a ţine 
cont de aceste lucruri, care nici măcar nu-i trec prin minte. Cu Satana, lumina este fie 
prea strălucitoare, fie prea slabă. Așa acţionează Satana. 

Dumnezeu a făcut aceste lucruri pentru toate aspectele corpului omenesc — pentru 
vedere, auz, gust, respiraţie, sentimente și așa mai departe — pentru a maximiza 
adaptabilitatea de supraviețuire a omenirii, astfel încât aceasta să poată trăi normal și 
să continue să o facă. Cu alte cuvinte, mediul de viaţă actual, creat de către Dumnezeu, 
este mediul cel mai potrivit și cel mai benefic pentru supraviețuirea omenirii. Unii oameni 
ar putea crede că nu prea contează și că e un lucru foarte banal. Sunetul, lumina și aerul 
sunt lucruri pe care oamenii le simt ca fiind dreptul lor din naștere, lucruri de care s-au 
bucurat din momentul în care s-au născut. Dar dincolo de aceste lucruri de care te poți 
bucura, a lucrat Dumnezeu; acest lucru este ceva ce oamenii trebuie să înțeleagă, ceva 

ce trebuie să știe. Indiferent dacă simţi că nu e nevoie să le înţelegi sau să le cunoșiti, 
pe scurt, când Dumnezeu le-a creat, El S-a gândit mult la ele, a avut un plan, a avut 
anumite idei. Nu a pus, pur și simplu, omenirea într-un asemenea mediu de viaţă, la 
întâmplare sau fără să Se gândească bine la acest lucru. Aţi putea crede că am vorbit 
în mod prea grandios despre fiecare dintre aceste lucruri mărunte, dar în viziunea Mea, 
fiecare lucru pe care Dumnezeu l-a oferit omenirii este necesar pentru supraviețuirea 
umanităţii. În aceasta este acțiunea lui Dumnezeu. 


e. Curentul de aer 


Care este cel de-al cincilea lucru? Acest lucru este în strânsă legătură cu fiecare zi 
din viaţa fiecărei persoane. Această relaţie este atât de puternică, încât corpul omenesc 
nu ar putea trăi fără ea în această lume materială. Acest lucru este curentul de aer. 
Probabil oricine poate să înțeleagă expresia „curent de aer” după ce doar o aude. Deci, 
ce este curentul de aer? Aţi putea spune că simpla mișcare a aerului reprezintă un 
„curent de aer”. Curentul de aer este un vânt pe care ochiul omenesc nu îl poate vedea. 
Este și o modalitate prin care se mișcă gazele. Cu toate acestea, în această discuție, la 
ce se referă, în primul rând, curentul de aer? Veţi înțelege de îndată ce o spun. Pământul 
duce munţii, mările și toate lucrurile creaţiei în timp ce se învârtește, iar când se 
învârtește, o face cu viteză. Deși nu simţi nicio rotaţie, rotația pământului există fără 
îndoială. Ce generează rotația sa? Atunci când alergi, nu simţi vântul pe la urechile tale? 
Dacă vântul poate fi generat atunci când alergi, cum să nu fie vânt atunci când pământul 
se învârtește? Când pământul se învârtește, toate lucrurile sunt în mișcare. Însuși 
pământul este în mișcare și se învârtește cu o anumită viteză, în timp ce toate lucrurile 
de pe el se propagă și se dezvoltă, de asemenea. Așadar, mișcarea la o anumită viteză 
va da naștere în mod natural curentului de aer. Acesta este lucrul la care mă refer când 
spun „curent de aer”. Curentul de aer nu afectează corpul omenesc într-o anumită 
măsură? Să luăm ca exemplu taifunurile: taifunurile obișnuite nu sunt în mod deosebit 
puternice, dar, când lovesc, oamenii nu pot nici măcar să rămână pe loc și le este greu 
să meargă în bătaia vântului. Chiar și un singur pas este dificil și unii oameni pot fi chiar 
împinși în ceva de vânt, incapabili să se miște. Acesta este unul dintre felurile în care 
curentul de aer poate afecta omenirea. Dacă pământul întreg ar fi acoperit de câmpii 
atunci, când pământul și toate lucrurile s-ar roti, i-ar fi imposibil corpului omenesc să 
suporte curentul de aer care ar fi generat. Ar fi extrem de dificil de răspuns la o 
asemenea situaţie. Dacă chiar așa ar sta lucrurile, un astfel de curent de aer nu doar ar 
afecta omenirea, ci ar distruge-o de tot. Oamenii ar fi incapabili să supraviețuiască într- 
un asemenea mediu înconjurător. De aceea, Dumnezeu a făcut diferite medii geografice 
pentru a rezolva asemenea curenţi de aer — în medii diferite, curenţii de aer devin mai 
slabi, își schimbă direcţia, își schimbă viteza și își schimbă forța. De aceea oamenii pot 
vedea diferite caracteristici geografice, cum ar fi munţii, lanţurile muntoase mărețe, 
câmpiile, dealurile, depresiunile, văile, platourile și râurile mari. Cu aceste diferite 

caracteristici geografice, Dumnezeu schimbă viteza, direcţia și forța unui curent de aer. 
Aceasta este metoda pe care o folosește El pentru a reduce sau manipula curentul de 
aer într-un vânt a cărui viteză, direcţie și forță sunt potrivite, astfel încât oamenii să poată 
avea un mediu de viață normal în care să trăiască. Este nevoie de acest lucru? (Da.) Să 
facă așa ceva pare dificil pentru oameni, dar este ușor pentru Dumnezeu, deoarece El 
observă toate lucrurile. Pentru El, nu se poate să fie mai ușor sau mai simplu să creeze 
un mediu înconjurător cu un curent de aer potrivit pentru omenire. Așadar, într-un astfel 
de mediu înconjurător creat de Dumnezeu, fiecare lucru al creaţiei Sale este 
indispensabil. Există valoare și necesitate în existenţa fiecărui lucru în parte. Cu toate 
acestea, acest principiu nu este înțeles de Satana sau de omenirea care a fost coruptă. 
Ei continuă să distrugă, să dezvolte și să exploateze cu visuri deșarte despre 
transformarea munţilor în pământ plat, umplerea canioanelor și construirea de zgârie- 
nori pe pământ plat pentru a crea jungle de beton. Este speranţa lui Dumnezeu ca 
omenirea să poată trăi fericită, să poată crește fericită și să poată petrece fiecare zi 
fericită în cel mai potrivit mediu înconjurător, pe care El l-a pregătit pentru ea. De aceea 
Dumnezeu nu a fost niciodată nepăsător în privinţa felului în care tratează mediul în care 
trăiește omenirea. De la temperatură la aer, de la sunet la lumină, Dumnezeu a făcut 
planuri și aranjamente complicate, astfel încât corpurile oamenilor și mediul lor 
înconjurător de viață să nu fie supuse niciunei interferenţe din partea condiţiilor naturale 
și, în schimb, omenirea să poată să trăiască, să se înmulțească normal și să trăiască 
normal împreună cu toate lucrurile într-o coexistență armonioasă. Toate acestea sunt 
oferite de către Dumnezeu tuturor lucrurilor și omenirii. 

Din felul în care a aranjat Dumnezeu aceste cinci condiţii de bază pentru 
supraviețuirea omului, puteţi să vedeţi cum aprovizionează El omenirea? (Da.) Adică, 
Dumnezeu este Creatorul tuturor condiţiilor de bază pentru supraviețuirea omului și, 
totodată, Dumnezeu gestionează și controlează aceste lucruri; chiar și acum, după mii 
de ani de existență umană, Dumnezeu încă le mai modifică permanent mediul de viaţă, 
asigurându-le cel mai bun și cel mai propice mediu de viaţă, astfel încât vieţile oamenilor 
să poată fi menținute într-un mod normal. Cât de mult timp poate fi menţinută această 
situaţie? Cu alte cuvinte, cât timp va continua Dumnezeu să asigure un astfel de mediu? 
Până când Dumnezeu Își finalizează pe deplin lucrarea de gestionare. Atunci, 
Dumnezeu va schimba mediul de viaţă al omenirii. S-ar putea să facă aceste schimbări 
prin aceleași metode sau ar putea să o facă prin metode diferite. Dar ceea ce oamenii 
trebuie să știe acum este că Dumnezeu Se îngrijește întotdeauna de nevoile omenirii; 
gestionează mediul în care trăiește omenirea; și păstrează, protejează și menţine acel 
mediu. Cu un astfel de mediu înconjurător, aleşii lui Dumnezeu pot trăi în mod normal și 
pot accepta mântuirea, mustrarea și judecata lui Dumnezeu. Toate lucrurile continuă să 
supraviețuiască datorită suveranităţii lui Dumnezeu și întreaga omenire continuă să 
avanseze datorită acestor aprovizionări de la Dumnezeu. 

V-a adus această ultimă parte a părtășiei noastre gânduri noi? Aţi devenit acum 

conștienți de cea mai mare diferenţă dintre Dumnezeu și omenire? Până la urmă, cine 
este stăpânul tuturor lucrurilor? Este omul? (Nu.) Atunci, care este diferenţa între felul 
în care Dumnezeu și omenirea se ocupă de toată creaţia? (Dumnezeu stăpânește și 
aranjează toate lucrurile, în timp ce omul se bucură de ele.) Sunteţi de acord cu acest 
lucru? Cea mai importantă diferenţă dintre Dumnezeu și omenire este aceea că 
Dumnezeu stăpânește peste întreaga creaţie și o aprovizionează. El este sursa a tot și, 
în timp ce Dumnezeu aprovizionează toată creaţia, omenirea se bucură de aceasta. 
Adică, omul se bucură de toate lucrurile creaţiei atunci când acceptă viața pe care 
Dumnezeu o conferă tuturor lucrurilor. Dumnezeu este Stăpânul, iar omenirea se bucură 
de roadele creării tuturor lucrurilor de către Dumnezeu. Atunci, din perspectiva tuturor 
lucrurilor din creaţia lui Dumnezeu, care este diferenţa dintre Dumnezeu și omenire? 
Dumnezeu poate vedea limpede legile modului în care cresc toate lucrurile și El 
controlează și domină aceste legi. Adică, toate lucrurile sunt sub privirea lui Dumnezeu 
și în aria atentei Sale cercetări. Poate omenirea să vadă toate lucrurile? Ceea ce poate 
să vadă omenirea este limitat la ce se află direct în faţa ochilor săi. Dacă urci un munte, 
nu vezi decât acel munte. Nu poţi vedea ce se află de partea cealaltă a muntelui. Dacă 
te duci pe mal, ceea ce vezi e doar o parte a oceanului, dar nu ai de unde să știi cum 
este cealaltă parte a oceanului. Dacă intri într-o pădure, poţi vedea vegetaţia din fața ta 
și din jurul tău, dar nu poţi vedea ce se întinde mai departe. Oamenii nu pot vedea 
locurile mai înalte, mai îndepărtate, mai adânci. Tot ceea ce pot ei vedea este ce se află 
direct în faţa lor și în câmpul lor vizual. Chiar dacă oamenii știu legea care dictează cele 
patru anotimpuri ale anului și legile creșterii tuturor lucrurilor, tot nu sunt în stare să 
gestioneze sau să dea ordine tuturor lucrurilor. Totuși, felul în care Dumnezeu vede toate 
lucrurile creaţiei este ca și cum ar vedea o mașinărie pe care a construit-o El Însuși. 
Cunoaște extrem de bine fiecare piesă componentă și fiecare legătură, știe care îi sunt 
principiile și sistemele și care îi sunt scopurile — Dumnezeu cunoaște extrem de limpede 
toate aceste lucruri. De aceea Dumnezeu este Dumnezeu și omul este om! Deși omul 
ar putea să-și aprofundeze cercetarea despre știință și legile care guvernează toate 
lucrurile, acea cercetare are o arie limitată, în vreme ce Dumnezeu controlează totul, 
control care, pentru om, este unul infinit. Un om și-ar putea petrece întreaga viaţă 
cercetând cea mai mică faptă a lui Dumnezeu, fără a obţine vreun rezultat real. De 
aceea, dacă folosești doar cunoașterea și ceea ce ai învăţat ca să-L studiezi pe 
Dumnezeu, nu vei fi niciodată capabil să-L cunoști pe Dumnezeu sau să-L înţelegi. Dar 
dacă alegi calea de a căuta adevărul și de a-L căuta pe Dumnezeu, și ÎI priveşti pe 
Dumnezeu din perspectiva celui care ajunge să-L cunoască, atunci, într-o zi, vei 
recunoaște că acţiunile și înțelepciunea lui Dumnezeu sunt pretutindeni, și vei mai ști de 
ce este Dumnezeu numit Stăpânul tuturor lucrurilor și sursa vieţii tuturor lucrurilor. Cu 
cât dobândești mai mult o astfel de cunoaștere, cu atât vei înțelege de ce Dumnezeu 
este numit Stăpânul tuturor lucrurilor. Toate lucrurile și totul, inclusiv tu, primesc constant 
ciclul neîntrerupt al aprovizionării lui Dumnezeu. De asemenea, vei fi în stare să simți 

clar că în această lume și în această omenire nu există nimeni în afară de Dumnezeu 
care ar putea să aibă abilitatea și esenţa cu care El stăpânește, gestionează și menţine 
existenţa tuturor lucrurilor. Când vei ajunge la o asemenea înţelegere, vei recunoaște cu 
adevărat că Dumnezeu este Dumnezeul tău. Când vei ajunge la acest punct, Îl vei fi 
acceptat cu adevărat pe Dumnezeu și Îi vei fi permis să fie Dumnezeul tău și Stăpânul 
tău. Când vei dobândi o asemenea înţelegere și când viaţa ta va ajunge într-un 
asemenea punct, Dumnezeu nu te va mai pune la încercare și judeca, nici nu-ţi va mai 
cere nimic, pentru că Îl vei înțelege pe Dumnezeu, Îi vei cunoaște inima și Îl vei accepta 
cu adevărat pe Dumnezeu în inima ta. Acesta este un motiv important pentru părtășia 
despre aceste subiecte referitoare la stăpânirea și gestionarea tuturor lucrurilor de către 
Dumnezeu. Realizarea acestui lucru are menirea de a le oferi oamenilor mai multă 
cunoaștere și înțelegere, nu doar pentru a te face să conștientizezi, ci şi pentru a-ţi da 
mai multă cunoaștere practică și înțelegere a acţiunilor lui Dumnezeu. 


Mâncarea și băutura zilnice pe care Dumnezeu le pregătește pentru 
omenire 


Tocmai am discutat în general despre o parte a mediului înconjurător, și anume 
condiţiile necesare supraviețuirii omului, pe care Dumnezeu le-a pregătit când a creat 
lumea. Am discutat despre cinci lucruri, cinci elemente ale mediului înconjurător. 
Următorul nostru subiect este în strânsă legătură cu viaţa fizică a fiecărui om şi este mai 
relevant pentru acea viață și pentru o îndeplinire mai mare a condiţiilor cerute de aceasta 
decât cele cinci subiecte anterioare. Și anume, este mâncarea pe care o consumă 
oamenii. Dumnezeu a creat omul și l-a așezat într-un mediu înconjurător potrivit pentru 
viață; după aceea, omul a avut nevoie de mâncare și apă. Omul a avut această nevoie, 
așa că Dumnezeu a făcut pregătiri corespunzătoare pentru el. Așadar, fiecare pas al 
lucrării lui Dumnezeu și fiecare lucru pe care El îl face nu reprezintă doar vorbe goale 
rostite, ci acțiuni reale, practice, duse la îndeplinire. Nu este mâncarea indispensabilă 
oamenilor în vieţile lor de zi cu zi? Este mâncarea mai importantă decât aerul? Sunt la 
fel de importante. Ambele sunt condiţii și substanțe necesare supraviețuirii omenirii și 
protejării continuării vieţii omenești. Ce este mai important — aerul sau apa? Temperatura 
sau mâncarea? Sunt toate la fel de importante. Oamenii nu pot alege dintre acestea 
pentru că nu pot exista fără niciuna dintre ele. Aceasta este o problemă practică, reală, 
nu ceva ce poți să alegi. Tu nu știi, dar Dumnezeu știe. Când vezi mâncare, te gândești: 
„Nu pot exista fără hrană!” Dar imediat după ce ai fost creat, ai știut că ai nevoie de 
hrană? Nu ai știut, dar Dumnezeu știa. Abia când ţi s-a făcut foame și ai văzut fructe în 
pomi și cereale pe pământ ca să le mănânci, ţi-ai dat seama că ai nevoie de hrană. Abia 
când ţi s-a făcut sete și ai zărit izvorul de apă — doar atunci când ai băut ţi-ai dat seama 
că ai nevoie de ea. Apa a fost pregătită dinainte pentru omenire de către Dumnezeu. 
Mâncarea, indiferent dacă mănânci trei mese pe zi sau două, sau chiar mai mult de atât 
este, pe scurt, ceva fără de care oamenii nu-și pot trăi vieţile de zi cu zi. Este unul dintre 

lucrurile necesare menţinerii supraviețuirii normale și continue a corpului omenesc. 
Așadar, de unde provine, în mare parte, mâncarea? Mai întâi, vine din sol. Solul a fost 
pregătit dinainte pentru om de către Dumnezeu și este potrivit pentru supraviețuirea 
multor tipuri de plante, nu doar pentru copaci sau iarbă. Dumnezeu a pregătit pentru 
omenire semințele a tot felul de cereale și seminţele altor diferite alimente și a dat 
omenirii un sol potrivit și pământ pentru semănat, iar cu aceste lucruri, omenirea obține 
hrana. Care sunt diferitele tipuri de hrană? Probabil știți deja. Mai întâi, sunt diferitele 
cereale. Ce tipuri diferite de cereale există? Grâul, dughia, meiul și alte tipuri de cereale 
decorticate. Și cerealele există în toate felurile și în numeroase varietăţi, de la sud la 
nord: orzul, grâul, ovăzul, hrișca și așa mai departe. Diferite specii sunt potrivite pentru 
cultivare în diferite regiuni. Există și diferite tipuri de orez. Sudul are propriile sale 
varietăţi, care sunt mai lungi și potrivite pentru oamenii din sud, deoarece clima este mai 
caldă acolo, însemnând că localnicii trebuie să mănânce tipuri cum ar fi orezul indian, 
care nu este prea lipicios. Orezul lor nu poate să fie prea lipicios, altfel își vor pierde 
pofta de mâncare și ar fi incapabili să-l digere. Nordicii mănâncă orez mai lipicios, având 
în vedere că nordul este întotdeauna mai rece, așa că oamenii de acolo trebuie să 
consume alimente mai aderente. Apoi, există diferite tipuri de boabe care cresc 
deasupra solului și acelea care cresc în pământ, cum ar fi cartofii, cartofii dulci, taro și 
multe altele. Cartofii cresc în nord, unde calitatea lor este foarte bună. Când oamenii nu 
au cereale de mâncat, cartofii pot fi mâncarea lor de bază, ca să poată menţine trei mese 
pe zi. Cartofii pot fi folosiţi și ca hrană de rezervă. Calitatea cartofilor dulci este oarecum 
mai slabă decât a cartofilor, dar pot fi totuși folosiţi ca mâncare de bază pentru a menţine 
cele trei mese zilnice. Când cerealele sunt greu de găsit, oamenii pot să-și potolească 
foamea folosind cartofi dulci. Taro, care este mâncat adesea de oamenii din sud, poate 
fi utilizat în același fel și poate constitui și mâncarea de bază. Acestea sunt diferitele 
cereale, care reprezintă părți necesare din mâncarea și băutura zilnică a oamenilor. 
Oamenii folosesc diferite cereale pentru a face pâine, chifle la abur, tăiței, orez, tăiței din 
orez și altele. Dumnezeu a acordat din abundență oamenilor tipurile acestea de cereale. 
Motivul pentru care există atât de multe varietăţi este o chestiune care ţine de voia lui 
Dumnezeu: sunt potrivite pentru a crește în diferite soluri și climate din nord, sud, est și 
vest; în timp ce diferitele lor compoziţii și conţinuturi corespund diferitelor compoziţii și 
conținuturi ale corpului omenesc. Doar mâncând aceste cereale pot oamenii să menţină 
diferiţii nutrienți și substanţe de care au nevoie corpurile lor. Mâncarea din nord și cea 
din sud sunt diferite, dar au mai multe asemănări decât deosebiri. Ambele pot satisface 
necesitățile normale ale corpului omenesc și pot susține supraviețuirea normală. Așadar, 
există o abundență de specii produse în fiecare regiune, deoarece trupul omenesc are 
nevoie de ceea ce îi asigură aceste alimente diferite — are nevoie de ceea ce este 
asigurat de diferite alimente crescute din pământ pentru a menţine supraviețuirea 
normală a corpului omenesc, astfel încât să trăiască o viată omenească normală. Pe 
scurt, Dumnezeu S-a gândit foarte profund la omenire. Diferitele alimente pe care 

Dumnezeu le-a oferit omenirii nu sunt lipsite de varietate — dimpotrivă, acestea sunt 
destul de extinse. Dacă oamenii doresc să mănânce cereale, ei pot mânca cereale. Unii 
oameni preferă orezul în schimbul grâului și, dacă nu le place grâul, pot să mănânce 
orez. Există tot felul de tipuri de orez — orez cu bob lung, cu bob scurt, și fiecare dintre 
acestea poate satisface pofta de mâncare a oamenilor. Așadar, dacă oamenii mănâncă 
aceste cereale — atât timp cât nu sunt foarte pretenţioşi la mâncare — nu le va lipsi nutriția 
și li se garantează o viaţă sănătoasă până la moarte. Aceasta a fost ideea pe care 
Dumnezeu a avut-o în minte atunci când a oferit omenirii hrană. Corpul omenesc nu 
poate exista fără aceste lucruri — nu este aceasta realitatea? Acestea sunt probleme 
practice, pe care omul n-ar fi putut să le rezolve pe cont propriu, dar Dumnezeu era 
pregătit pentru ele: S-a gândit la ele dinainte și a pregătit lucrurile pentru omenire. 

Însă asta nu e tot ceea ce Dumnezeu a dat omenirii. El a dat omenirii și legumele. 
Când mănânci orez, dacă nu mănânci altceva, s-ar putea să nu primești suficienți 
nutrienți. Pe de altă parte, dacă prăjești câteva legume sau amesteci o salată pe care 
să o consumi cu mâncarea, vitaminele din legume și diferitele lor elemente și alţi nutrienți 
vor putea să satisfacă necesităţile corpului tău în mod natural. lar oamenii pot mânca și 
niște fructe între mese. Uneori, oamenii au nevoie de mai multe lichide sau alţi nutrienți 
sau diferite arome, iar fructele și legumele există ca să le asigure aceste necesități. 
Având în vedere că solurile și climele din nord, sud, est și vest sunt diferite, acestea 
produc diferite varietăţi de legume și fructe. Întrucât clima din sud este exagerat de caldă, 
majoritatea fructelor și legumelor sunt din tipul răcoritor, care, odată mâncate, pot 
echilibra răceala și căldura în corpurile oamenilor. Prin contrast, sunt mai puţine varietăți 
de legume și fructe în nord, dar totuși suficiente pentru ca oamenii de acolo să se poată 
bucura de ele. Cu toate acestea, datorită dezvoltărilor societăţii din ultimii ani, datorită 
așa-numitului progres social, precum și a îmbunătățirilor în comunicații și în transportul 
care leagă nordul, sudul, estul și vestul, oamenii din nord pot și ei acum să mănânce 
unele fructe și legume sudice sau produse regionale din sud și o pot face pe parcursul 
tuturor celor patru anotimpuri ale anului. Deși acest lucru poate satisface poftele și 
dorințele materiale ale oamenilor, corpurile lor sunt supuse pe neștiute diferitelor niveluri 
de daune. Aceasta pentru că printre alimentele pe care Dumnezeu le-a pregătit pentru 
omenire, există alimente, fructe și legume menite pentru oamenii din sud, ca și alimente, 
fructe și legume potrivite pentru oamenii din nord. Adică, dacă te-ai născut în sud, este 
foarte potrivit pentru tine să mănânci lucruri din sud. Dumnezeu a pregătit anume aceste 
alimente, fructe și legume pentru că sudul are o anumită climă. Nordul are alimente care 
sunt necesare corpurilor oamenilor din nord. Totuși, pentru că oamenii au apetituri 
lacome, au fost duși pe neștiute de valul noilor tendinţe sociale, ceea ce i-a făcut să 
încalce pe neștiute aceste legi. Chiar dacă oamenii simt că vieţile lor sunt mai bune 
decât în trecut, un asemenea progres social aduce daune ascunse corpurilor tot mai 
multor oameni. Acesta nu este un lucru pe care Dumnezeu vrea să îl vadă și nu este 
ceea ce El a intenţionat atunci când a oferit omenirii aceste alimente, fructe și legume. 

Oamenii înșiși au cauzat situaţia actuală prin încălcarea legilor lui Dumnezeu. 

Chiar și în afară de toate acestea, bunătatea pe care Dumnezeu a oferit-o omenirii 
este cu adevărat bogată și abundentă și fiecare loc își are propriile produse locale. De 
exemplu, unele locuri sunt bogate în curmale roșii (cunoscute și cu numele de jujube), 
altele sunt bogate în nuci, iar altele sunt bogate în alune sau alte diferite tipuri de nuci. 
Toate aceste lucruri materiale oferă nutrienţii necesari corpului omenesc. Dar Dumnezeu 
asigură omenirii lucruri în cantități corecte și la momentul potrivit, în conformitate cu 
anotimpul și timpul anului. Omenirea râvnește la plăceri fizice și este lacomă, ceea ce 
face să îi fie ușor să încalce și să pricinuiască daune legilor naturale de creștere 
omenească pe care El le-a stabilit când a creat omenirea. Să luăm drept exemplu 
cireșele. Acestea se coc prin luna iunie. În condiţii normale, în august nu mai există 
cireșe. Pot fi păstrate proaspete doar două luni, dar, folosind tehnici științifice, oamenii 
pot acum să extindă această perioadă până la douăsprezece luni, chiar până la sezonul 
cireșelor din anul următor. Aceasta înseamnă că există cireșe în tot timpul anului. Este 
normal acest fenomen? (Nu.) Atunci, care este sezonul cel mai bun pentru a mânca 
cireșe? Aceasta este perioada dintre iunie și august. După această perioadă, indiferent 
cât de proaspete le păstrezi, nu au același gust, nici nu asigură ceea ce îi trebuie corpului 
omenesc. Odată ce a trecut data expirării, indiferent ce chimicale foloseşti, nu vei putea 
să le impregnezi cu tot ceea ce au atunci când cresc natural. În plus, nimeni nu poate 
face nimic pentru a elimina sau schimba daunele pe care chimicalele le provoacă 
oamenilor, indiferent ce metodă încearcă. Deci, ce aduce oamenilor economia de piaţă 
actuală? Vieţile oamenilor par mai bune, transportul între regiuni a devenit foarte 
convenabil, iar oamenii pot mânca tot felul de fructe în oricare dintre cele patru 
anotimpuri. Oamenii din nord pot să mănânce banane în mod regulat, precum și orice 
delicatese regionale, fructe sau altă mâncare din sud. Dar aceasta nu este viaţa pe care 
Dumnezeu vrea să o dăruiască omenirii. Genul acesta de economie de piață poate 
aduce un oarecare avantaj vieților oamenilor, dar le poate și dăuna. Din cauza 
abundenței de pe piață, mulţi oameni mănâncă fără să se gândească la ceea ce bagă 
în gură. Acest comportament încalcă legile naturale și este dăunător pentru sănătatea 
oamenilor. Așadar, economia de piaţă nu poate aduce oamenilor fericire adevărată. 
Vedeţi singuri. Nu se vând struguri la piaţă în toate cele patru anotimpuri? De fapt, 
strugurii nu se păstrează proaspeţi decât o perioadă foarte scurtă de timp după ce sunt 
culeși. Dacă îi păstrezi până în iunie, anul următor, mai pot fi ei numiţi struguri? Sau 
„gunoi” ar fi un nume mai potrivit pentru ei? Nu doar că le lipsește substanța unui 
strugure proaspăt, dar au mai multe produse chimice în ei. După un an, nu mai sunt 
proaspeți, iar proprietăţile nutritive pe care le aveau au dispărut de mult. Când oamenii 
mănâncă struguri, ei au acest sentiment: „Ce norocoși suntem! Cum am fi putut noi să 
mâncăm struguri în acest anotimp acum treizeci de ani? Nu ai fi putut nici dacă voiai. 
Viaţa este atât de bună acum!” Este aceasta cu adevărat fericire? Dacă ești interesat, 
poţi face propria cercetare despre strugurii care au fost conservaţi cu ajutorul 

chimicalelor și ai să vezi exact din ce sunt făcuţi și dacă aceste substanţe pot aduce 
vreun beneficiu oamenilor. În Epoca Legii, când israeliţii au plecat din Egipt și călătoreau, 
Dumnezeu le-a dat prepelite și mană. însă le-a permis Dumnezeu oamenilor să 
conserve aceste alimente? Unii dintre ei erau obtuzi și se temeau că nu aveau să mai 
aibă a doua zi, așa că au pus deoparte pentru mai târziu. Apoi ce s-a întâmplat? A doua 
zi, mâncarea era putrezită. Dumnezeu nu te lasă să pui ceva deoparte, pentru că Ela 
făcut pregătiri care garantează că nu vei flămânzi. Însă omenirea nu are o astfel de 
încredere, nici credință adevărată în Dumnezeu. Vrea întotdeauna să-și lase loc de 
manevre și nu este niciodată în stare să vadă toată grija și consideraţia din spatele 
pregătirilor făcute de Dumnezeu pentru omenire. Nu pot să simtă acest lucru, așa că nu 
pot să-și pună pe deplin credinţa în Dumnezeu, gândindu-se mereu: „Nu te poți bizui pe 
acţiunile lui Dumnezeu! Cine știe dacă Dumnezeu ne va dărui ceea ce avem nevoie sau 
când o va face! Dacă sunt lihnit și Dumnezeu nu îmi oferă, atunci nu voi muri de foame? 
Nu-mi va lipsi hrana?” Vezi cât este de șubredă încrederea omului! 

Cerealele, fructele și legumele și toate tipurile de nuci — acestea sunt toate alimente 
vegetariene. Ele conţin suficiente substanţe nutritive ca să satisfacă necesităţile corpului 
omenesc, chiar dacă sunt alimente vegetariene. Cu toate acestea, Dumnezeu nu a spus: 
„Le voi da oamenilor doar aceste alimente. Lasă-i să mănânce doar aceste lucruri!” 
Dumnezeu nu S-a oprit aici, ci a continuat să pregătească pentru omenire mai multe 
alimente care au un gust chiar mai delicios. Care sunt aceste alimente? Sunt diferite 
tipuri de cărnuri și pește pe care majoritatea dintre voi le puteţi vedea și mânca. El a 
pregătit pentru om multe, multe tipuri de cărnuri și pește. Peștii trăiesc în apă, iar carnea 
peștilor din apă este diferită în substanţă de carnea animalelor crescute pe pământ și îi 
poate asigura omului diferite substanţe nutritive. Proprietăţile peștilor pot regla, de 
asemenea, răceala și căldura din corpurile omenești, ceea ce reprezintă un mare avantaj 
pentru om. Dar ceea ce este delicios nu se poate mânca în exces. Așa cum am spus 
deja, Dumnezeu oferă omenirii cantitatea potrivită la timpul potrivit, astfel încât oamenii 
să se poată bucura în mod potrivit de ceea ce a oferit El într-o manieră normală și în 
conformitate cu anotimpul și timpul. Acum, ce fel de alimente sunt incluse în categoria 
cărnii de pasăre? Pui, prepelițţă, porumbel și așa mai departe. Mulţi oameni mănâncă și 
rață și gâscă. Deși Dumnezeu a asigurat toate aceste feluri de carne, El a emis anumite 
cerinţe la adresa aleşilor Lui și a pus dietei lor limite specifice în timpul Epocii Legii. În 
zilele noastre, aceste limite se bazează pe gustul individual și interpretarea personală. 
Aceste diferite tipuri de cărnuri asigură corpului omenesc diferite substanţe nutritive, 
completând proteina și fierul, îmbogăţind sângele, întărind mușchii și oasele și oferind 
mai multă energie. Indiferent cum le gătesc și le mănâncă oamenii, aceste cărnuri îi pot 
ajuta să îmbunătățească gustul mâncării și să-și crească apetitul, satisfăcându-și 
totodată stomacurile. Mai important, aceste alimente îi pot asigura corpului omenesc 
necesitățile nutriționale zilnice. Acestea sunt aspecte pe care Dumnezeu le-a luat în 
considerație atunci când a pregătit mâncarea pentru omenire. Există vegetale, există 

carne — nu este aceasta abundență? Dar oamenii ar trebui să înțeleagă care era intenţia 
lui Dumnezeu atunci când a pregătit toate alimentele pentru omenire. A fost ca oamenii 
să exagereze cu aceste alimente? Ce se întâmplă când omul devine captiv în încercarea 
de a-și satisface aceste dorințe materiale? Nu devine îmbuibat? Nu afectează 
îmbuibarea corpul omenesc în diferite feluri? (Ba da.) De aceea, Dumnezeu repartizează 
cantitatea potrivită la timpul potrivit și le permite oamenilor să se bucure de diferite 
alimente, în concordanţă cu perioadele de timp și cu anotimpurile. De exemplu, după o 
vară foarte fierbinte, oamenii acumulează multă căldură, precum și uscăciune patogenă 
și umiditate în corpurile lor. Atunci când vine toamna, se coc multe feluri de fructe, iar 
când oamenii le mănâncă, umiditatea din corpurile lor este înlăturată. La această vreme, 
vitele și oile vor fi crescut robuste, așa că oamenii ar trebui să mănânce niște carne 
pentru a se hrăni. După ce mănâncă diferite tipuri de carne, corpurile oamenilor obțin 
energie și căldură pentru a-i ajuta să suporte frigul iernii și, drept rezultat, ei sunt capabili 
să treacă de iarnă în siguranţă și sănătoși. Cu cea mai mare grijă și precizie, Dumnezeu 
controlează și coordonează ce să ofere omenirii și când; și când va face diferite lucruri 
să crească, să rodească și să se coacă. Acest lucru are legătură cu „felul în care 
Dumnezeu a pregătit mâncarea necesară pentru traiul de zi cu zi al omului”. În 
completarea diferitelor tipuri de hrană, Dumnezeu mai asigură omenirii și surse de apă. 
După ce mănâncă, oamenii tot trebuie să bea nişte apă. Ajunge doar să mănânce fructe? 
Oamenii nu ar putea trăi doar cu fructe și, în plus, în unele anotimpuri nu există niciun 
fruct. Deci cum poate fi rezolvată problema apei pentru omenire? Dumnezeu a rezolvat- 
o pregătind multe surse de apă la suprafaţa pământului și în subteran, inclusiv lacuri, 
râuri și izvoare. Din aceste surse de apă se poate bea în situaţii în care nu există nicio 
contaminare sau manipulare umană sau alterare. Cu alte cuvinte, în legătură cu sursele 
de hrană care susţin vieţile corpurilor fizice ale oamenilor, Dumnezeu a făcut pregătiri 
foarte precise, foarte exacte și foarte potrivite, astfel încât vieţile oamenilor să fie bogate 
și îmbelșugate și să nu le lipsească nimic. Acesta este un lucru pe care oamenii îl pot 
simți și vedea. 

În plus, Dumnezeu a creat printre toate lucrurile unele plante, animale și variate 
ierburi care sunt anume menite să vindece răni sau să trateze boala din corpul uman. 
Ce ar trebui să facă cineva, de exemplu, dacă se arde sau se opărește din greșeală cu 
apă fierbinte? Poţi să clătești arsura cu apă? Poţi să găsești pur și simplu o bucată de 
cârpă dintr-o haină veche undeva și să o înfășori? Dacă faci asta, rana s-ar putea să se 
umple de puroi sau să se infecteze. De exemplu, dacă cineva face febră, răcește, suferă 
un accident de muncă, o durere de stomac din cauză că a mâncat ceva nepotrivit sau 
dezvoltă anumite boli din cauza obiceiurilor de viață sau a problemelor emoţionale, cum 
ar fi boli vasculare, afecţiuni psihologice sau boli ale organelor interne, atunci există 
plante corespunzătoare care să vindece toate acestea. Există plante care îmbunătățesc 
circulația sângelui și înlătură stagnarea, care alină durerea, opresc hemoragia, oferă 
anestezie, vindecă pielea și o fac să revină la normal, care înlătură staza sângelui și 

elimină toxinele din corp — pe scurt, aceste plante au întrebuinţări în viața de zi cu zi. 
Oamenii le pot folosi și au fost pregătite de către Dumnezeu pentru corpul omenesc, în 
caz de nevoie. Dumnezeu i-a permis omului să le descopere pe unele din întâmplare, în 
timp ce altele au fost descoperite de oameni pe care Dumnezeu i-a ales în acest scop 
sau ca rezultat al unor fenomene speciale orchestrate de El. După descoperirea acestor 
plante, omenirea avea să le dea mai departe și apoi, mulţi oameni aveau să știe despre 
ele. Crearea acestor plante de către Dumnezeu are, prin urmare, valoare și semnificaţie. 
Rezumând, toate aceste lucruri sunt de la Dumnezeu, pregătite și plantate de El atunci 
când a creat mediul de viaţă pentru omenire. Toate aceste lucruri sunt esenţiale. Sunt 
consideraţiile lui Dumnezeu mai bine gândite decât acelea ale omenirii? Când vezi tot 
ceea ce a făcut Dumnezeu, ești în stare să percepi partea practică a lui Dumnezeu? 
Dumnezeu lucrează în taină. Dumnezeu a creat toate acestea când omul încă nu 
apăruse pe această lume, înainte de a lua contact cu omenirea. Totul a fost făcut cu 
gândul la omenire, de dragul existenţei omului și cu gândul la supraviețuirea sa, astfel 
încât omenirea să poată trăi fericită în această lume materială bogată și îmbelșugată pe 
care Dumnezeu a pregătit-o pentru ea, fără griji cu privire la hrană sau îmbrăcăminte și 
nelipsindu-i nimic. Într-un astfel de mediu, omenirea poate continua să se înmulțească 
și să supraviețuiască. 

Dintre toate faptele lui Dumnezeu, mărețe sau mărunte, există ceva care să nu aibă 
valoare sau semnificaţie? Tot ceea ce face El are valoare și semnificaţie. Haideţi să ne 
începem discuţia pornind de la un subiect comun. Oamenii se întreabă adesea: ce a fost 
mai întâi, oul sau găina? (Găina.) Găina a fost prima, fără nicio îndoială! De ce a fost 
găina prima? De ce n-ar fi putut fi oul primul? Nu iese puiul din ou? După ce a clocit oul 
vreme de douăzeci și una de zile, iese puiul, iar puiul acela face și el apoi ouă și iarăși 
ies pui din ouă. Deci cine a fost mai întâi, oul sau găina? Voi răspundețţi „găina” cu 
certitudine absolută. Dar de ce este acesta răspunsul vostru? (Biblia spune că 
Dumnezeu a creat păsările și animalele.) Așa că răspunsul vostru se bazează pe Biblie. 
Însă vreau ca voi să vorbiţi de propria voastră înțelegere, pentru ca Eu să văd dacă aveţi 
vreo cunoaștere practică a acțiunilor lui Dumnezeu. Acum, sunteţi siguri sau nu de 
răspunsul vostru? (Dumnezeu a creat găina, apoi i-a dat capacitatea de a se reproduce, 
ceea ce reprezintă capacitatea de a cloci ouă.) Această interpretare este mai mult sau 
mai puţin corectă. Găina a fost prima, iar apoi oul. Acest lucru este sigur. Nu este o taină 
deosebit de profundă, dar oamenii lumii o văd astfel și încearcă să o rezolve folosind 
teorii filosofice fără să ajungă la o concluzie. Acest lucru este exact ca atunci când 
oamenii nu ştiu că Dumnezeu i-a creat. Ei nu cunosc acest principiu fundamental, nici 
nu le este limpede dacă oul sau găina ar trebui să fi fost mai întâi. Ei nu știu ce ar trebui 
să fi fost mai întâi, așa că sunt mereu incapabili să afle răspunsul. Este destul de natural 
ca găina să fi fost prima. Dacă exista un ou înaintea găinii, acest lucru ar fi fost anormal. 
Este un lucru atât de simplu — găina a fost cu siguranţă prima. Aceasta nu este o 
întrebare care să necesite cunoștințe avansate. Dumnezeu a creat totul cu intenţia ca 

omul să se bucure de aceste lucruri. Odată ce există găina, oul urmează în mod firesc. 
Nu este aceasta o soluţie evidentă? Dacă oul ar fi fost creat primul, n-ar avea totuși 
nevoie de găină ca să-l clocească? Este o soluţie mult mai comodă să creeze direct 
găina. În acest fel, găina poate face ouă și poate cloci puișorii înăuntru, iar omul poate 
mânca găina. Ce convenabil! Felul în care Dumnezeu face lucrurile este succint și 
ordonat, deloc complicat. De unde provine oul? Provine de la găină. Nu există ou fără 
găină. Ceea ce a creat Dumnezeu era o ființă vie. Omenirea este absurdă și ridicolă, 
încurcându-se mereu în astfel de lucruri simple și sfârșind cu o întreagă colecţie de 
sofisme absurde. Ce copilăros este omul! Relaţia dintre ou și găină este clară: găina a 
fost prima. Aceasta este cea mai precisă explicaţie, cea mai corectă modalitate de a o 
înțelege și cel mai precis răspuns. Așa este. 

Ce subiecte am discutat? La început, am vorbit despre mediul de viaţă al omului și 
despre ceea ce Dumnezeu a făcut pentru acest mediu înconjurător, precum și despre 
pregătirile pe care le-a făcut. Am discutat despre ceea ce a rânduit; relaţia dintre lucrurile 
create, pe care Dumnezeu le-a pregătit pentru omenire şi despre felul în care Dumnezeu 
a rânduit aceste relaţii pentru a împiedica lucrurile creaţiei Sale să provoace daune 
omenirii. Dumnezeu a diminuat totodată daunele care ar fi putut fi cauzate de numeroși 
factori diferiţi ai creaţiei Sale asupra mediului înconjurător, permiţând tuturor lucrurilor 
să-și îndeplinească scopul suprem și să aducă omenirii un mediu avantajos, cu 
elemente benefice, permiţând astfel omenirii să se adapteze la un asemenea mediu 
înconjurător şi să continue fără întrerupere ciclul înmulțirii și al vieții. Apoi, am discutat 
despre hrana necesitată de corpul omenesc — mâncarea și băutura de zi cu zi a omenirii. 
Aceasta este și ea o condiţie necesară pentru supraviețuirea omenirii. Adică, corpul 
omenesc nu poate trăi doar din respiraţie, doar cu lumina soarelui pentru întreţinere sau 
doar cu vântul ori cu temperaturi potrivite. Fiinţele umane au nevoie și să-și umple 
stomacurile, iar Dumnezeu a pregătit pentru omenire, fără a trece nimic cu vederea, 
sursele hranei omenirii. Când aţi văzut toate aceste produse bogate și îmbelșugate — 
sursele de hrană și băutură ale omenirii — puteţi spune că Dumnezeu este sursa 
aprovizionării pentru omenire și pentru toate lucrurile creaţiei Sale? Dacă, în timpul 
creaţiei, Dumnezeu ar fi creat numai copacii și iarba sau orice număr de alte ființe vii și 
dacă aceste diferite fiinţe vii și plante ar fi fost toate doar ca să le mănânce vitele și oile, 
sau ar fi fost pentru zebre, căprioare și alte soiuri de animale, de exemplu, leii mănâncă 
lucruri cum ar fi zebrele și căprioarele, iar tigrii mănâncă lucruri cum ar fi mieii și porcii — 
dar nu ar fi fost nici măcar un singur lucru potrivit să-l mănânce oamenii, ar fi mers? Nu 
ar fi mers. Omenirea nu ar fi fost în stare să supravieţuiască mult timp. Dar dacă oamenii 
ar mânca numai frunze? Ar fi mers? Ar putea oamenii să mănânce iarba menită pentru 
oi? S-ar putea să nu fi stricat dacă o încercau doar un pic, dar dacă ar fi mâncat-o pe 
termen lung, stomacul uman n-ar fi putut tolera și oamenii n-ar fi trăit mult timp. Există și 
lucruri pe care animalele le pot mânca, dar sunt otrăvitoare pentru oameni — animalele 
le mănâncă fără a suferi consecinţe, dar pentru oameni nu este la fel. Asta înseamnă că 

Dumnezeu a creat ființele omenești, așa că Dumnezeu cunoaște cel mai bine principiile 
și structura corpului omenesc și de ce au oamenii nevoie. Lui Dumnezeu Îi sunt perfect 
clare compoziţia și conţinutul corpului, nevoile sale și felul în care organele interne 
funcționează, absorb, elimină și metabolizează diferite substanțe. Oamenilor nu le este 
limpede acest lucru; uneori mănâncă imprudent sau sunt nechibzuiţi în modul în care se 
îngrijesc, iar acest exces produce un dezechilibru. Dacă mănânci și te bucuri normal de 
lucrurile pe care Dumnezeu le-a pregătit pentru tine, atunci nu vei avea nicio problemă 
de sănătate. Chiar dacă uneori experimentezi o dispoziţie proastă și ai circulaţia sângelui 
îngreunată, acest lucru nu pune nicio problemă. Trebuie doar să mănânci un anumit tip 
de plantă și stagnarea va dispărea. Dumnezeu a făcut pregătiri pentru toate aceste 
lucruri. Așadar, în ochii lui Dumnezeu, omenirea este cu mult deasupra oricărei alte 
vieţuitoare. Dumnezeu a pregătit un mediu pentru fiecare tip de plantă și a pregătit 
mâncare și un mediu pentru fiecare tip de animal, dar omenirea are cele mai stringente 
nevoi cu privire la mediu, iar aceste nevoi nu pot fi trecute cu vederea câtuși de puţin; 
dacă ar fi trecute cu vederea, omenirea nu ar fi capabilă să continue să se dezvolte, să 
se înmulțească și să trăiască normal. Dumnezeu este Cel care știe cel mai bine acest 
lucru în inima Lui. Când Dumnezeu a făcut acest lucru, El i-a acordat o importanţă mai 
mare decât oricărui altul. Poate că nu ești în stare să percepi importanţa unui lucru 
inobservabil, pe care îl poţi vedea și de care te bucuri în viaţă, sau a ceva ce vezi și de 
care te bucuri, ceva ce ai avut din naștere, dar Dumnezeu a făcut deja pregătiri pentru 
tine cu mult timp în urmă sau în taină. Dumnezeu a eliminat și a rezolvat în cea mai mare 
măsură posibilă toţi factorii negativi care îi sunt nefavorabili omenirii şi care pot afecta 
corpul omenesc. Ce arată acest lucru? Arată atitudinea lui Dumnezeu față de omenire 
atunci când i-a creat pe aceștia de data aceasta? Care a fost acea atitudine? Atitudinea 
lui Dumnezeu a fost atentă și serioasă și El nu a tolerat interferența unor forțe inamice 
sau a unor factori ori condiţii externe, în afară de Dumnezeu. În aceasta se poate vedea 
atitudinea lui Dumnezeu în crearea și în gestionarea omenirii de data aceasta. Și care 
este atitudinea lui Dumnezeu? Prin mediul adaptat supravieţuirii și vieţii de care se 
bucură omenirea, cât și prin mâncarea, băutura și trebuinţele de zi cu zi, putem vedea 
atitudinea de responsabilitate față de oameni a lui Dumnezeu, pe care El a avut-o încă 
de când a creat omul, precum și hotărârea Lui să mântuiască omenirea la această 
vreme. Este autenticitatea lui Dumnezeu vizibilă în aceste lucruri? Dar minunăţia lui 
Dumnezeu? Caracterul Său de nepătruns? Atotputernicia Sa? Dumnezeu Își folosește 
metodele atotputernice și înțelepte pentru a asigura totul omenirii, ca și tuturor lucrurilor 
creaţiei Sale. Acum, că v-am spus atât de multe, puteţi să spuneţi că Dumnezeu este 
sursa vieţii tuturor lucrurilor? (Da.) Așa este cu siguranță. Aveţi vreo îndoială? (Nu.) 
Oferirea tuturor lucrurilor de către Dumnezeu este suficientă ca să arate că El este sursa 
vieţii tuturor lucrurilor, deoarece El este sursa aprovizionării care a îngăduit tuturor 
lucrurilor să existe, să trăiască, să se înmulțească și să meargă mai departe și nu există 
altă sursă în afară de Dumnezeu Însuși. Dumnezeu împlinește necesităţile tuturor 

lucrurilor și toate necesităţile omenirii, indiferent dacă este vorba despre mediul de viaţă 
cel mai de bază al oamenilor, de ceea ce oamenii au nevoie zi de zi sau de nevoia de 
adevăr, pe care El îl oferă duhurilor oamenilor. În toate privințele, identitatea lui 
Dumnezeu și statutul Lui sunt de mare importanţă pentru omenire; numai Dumnezeu 
Însuși este sursa vieţii tuturor lucrurilor. Adică, Dumnezeu este Domnitorul, Stăpânul și 
Furnizorul acestei lumi, pe care oamenii o pot vedea și simţi. Pentru omenire, nu este 
aceasta identitatea lui Dumnezeu? Nu este nimic fals în asta. Așa că, atunci când vezi 
păsările zburând pe cer, ar trebui să știi că Dumnezeu a creat tot ceea ce zboară. Există 
vieţuitoare care înoată în apă și au propriile moduri de supravieţuire. Copacii și plantele 
care trăiesc în sol, înmuguresc primăvara, rodesc și își pierd frunzele toamna și, până 
vine iarna, toate frunzele au căzut, deoarece acele plante se pregătesc să înfrunte iarna. 
Acesta este modul lor de supravieţuire. Dumnezeu a creat toate lucrurile și fiecare 
trăiește în diferite forme și în diferite moduri, folosind diferite metode de a-și etala forța 
de a trăi și forma de viaţă. Indiferent cum trăiesc lucrurile, toate sunt sub stăpânirea lui 
Dumnezeu. Care este scopul pentru care Dumnezeu stăpânește peste toate formele de 
viaţă și vieţuitoarele? Este de dragul supraviețuirii omenirii? El controlează toate legile 
vieţii, totul pentru supraviețuirea omenirii. Acest lucru arată cât de importantă este 
supraviețuirea omenirii pentru Dumnezeu. 

Abilitatea omenirii de a supraviețui și de a se înmulţi în mod normal este de cea mai 
mare importanţă pentru Dumnezeu. Așadar, Dumnezeu aprovizionează în mod constant 
omenirea și toate lucrurile creaţiei Sale. El aprovizionează toate lucrurile în diferite moduri 
și, menţinând supraviețuirea tuturor lucrurilor, îngăduie omenirii să continue să avanseze, 
asigurând supraviețuirea normală a umanităţii. Acestea sunt cele două aspecte ale 
părtășiei noastre de astăzi. Care sunt aceste două aspecte? (Din perspectivă macro, 
Dumnezeu a creat mediul în care trăiește omul. Acesta este primul aspect. De 
asemenea, Dumnezeu a pregătit lucrurile materiale de care omenirea are nevoie și pe 
care le poate vedea și atinge.) Am avut părtășie despre subiectul nostru principal prin 
aceste două aspecte. Care este subiectul nostru principal? (Dumnezeu este sursa vieții 
tuturor lucrurilor.) Acum ar trebui să aveţi o oarecare înţelegere de ce părtășia Mea 
despre acest subiect a avut asemenea conţinuturi. A fost vreo discuţie fără legătură cu 
subiectul principal? Absolut niciuna! Poate că după ce aţi auzit aceste lucruri, unii dintre 
voi ați dobândit o oarecare înțelegere și simţiți acum că aceste cuvinte au greutate, că 
sunt foarte importante, dar alţii ar putea avea doar un pic de înțelegere literală și ar putea 
simţi că aceste cuvinte nu sunt importante pentru ei și în ceea ce-i privește. Indiferent de 
felul în care înțelegeţi acest lucru la momentul actual, când experienţa voastră ajunge la 
o anumită zi, când înțelegerea voastră ajunge într-un anumit punct, vreau să spun, când 
cunoașterea voastră cu privire la acţiunile lui Dumnezeu și la Dumnezeu Însuși ajunge la 
un anumit nivel, atunci vă veţi folosi propriile cuvinte, care sunt practice, pentru a furniza 
o mărturie profundă și autentică a acţiunilor lui Dumnezeu. 

Cred că înțelegerea voastră actuală este încă destul de superficială și de literală, 

dar auzind aceste două aspecte ale părtășiei Mele, puteţi să recunoașteți măcar ce 
metode folosește Dumnezeu pentru a aproviziona omenirea sau cu ce lucruri 
aprovizionează Dumnezeu omenirea? Aveţi un concept de bază, o înţelegere de bază? 
(Da.) Dar au legătură cu Biblia aceste două aspecte despre care am avut părtășie? Au 
ele legătură cu judecata și mustrarea lui Dumnezeu din Epoca Împărăției? (Nu.) Atunci, 
de ce am avut părtășie despre ele? Pentru că oamenii trebuie să le înțeleagă pentru a- 
L cunoaște pe Dumnezeu? (Da.) Este foarte necesar să știți aceste lucruri și este, de 
asemenea, foarte necesar să le înțelegeţi. Pe măsură ce căutați să-L înțelegeţi pe 
Dumnezeu în întregime, nu vă limitați la Biblie și la judecata și mustrarea omului de către 
Dumnezeu. Care este scopul din spatele spuselor Mele? Este pentru a-i informa pe 
oameni că Dumnezeu nu este doar Dumnezeul aleșilor Lui. În prezent, Îl urmezi pe 
Dumnezeu și El este Dumnezeul tău, dar este El Dumnezeul celor care nu-L urmează? 
Este Dumnezeu Dumnezeul tuturor oamenilor care nu Îl urmează? Este Dumnezeu 
Dumnezeul tuturor lucrurilor? (Da.) Atunci, Își face Dumnezeu lucrarea și Își efectuează 
acțiunile numai asupra acelora care Îl urmează? (Nu.) Care este sfera lucrării și acţiunilor 
Lui? La cel mai mic nivel, sfera lucrării și acţiunilor Lui cuprinde întreaga omenire și toate 
lucrurile creaţiei. La nivelul cel mai înalt, ea cuprinde întregul univers, pe care oamenii 
nu îl pot vedea. Așa că putem spune că Dumnezeu Își face lucrarea și Își efectuează 
acțiunile asupra întregii omeniri, iar acest lucru este suficient pentru a le permite 
oamenilor să ajungă să-L cunoască pe Dumnezeu Însuși în întregimea Sa. Dacă vrei 
să-L cunoşti pe Dumnezeu, să-L cunoști cu adevărat, să-L înţelegi cu adevărat, atunci 
nu te limita numai la cele trei etape ale lucrării lui Dumnezeu sau la povestirile despre 
lucrarea pe care El a făcut-o în trecut. Dacă încerci să-L cunoști în acest fel, atunci ÎI 
limitezi pe Dumnezeu, delimitându-L. Îl vezi pe Dumnezeu ca pe ceva foarte mic. Cum 
i-ar afecta asta pe oameni? Nu ai fi niciodată capabil să cunoști minunăţia și supremaţia 
lui Dumnezeu, nici puterea, atotputernicia și anvergura autorităţii Lui. O asemenea 
înțelegere ar avea un impact asupra abilității tale de a accepta adevărul că Dumnezeu 
este Stăpânitorul tuturor lucrurilor, precum și a cunoașterii tale cu privire la adevărata 
identitate și adevăratul statut al lui Dumnezeu. Cu alte cuvinte, dacă înţelegerea ta 
asupra lui Dumnezeu are o anvergură limitată, ceea ce poţi primi este, de asemenea, 
limitat. De aceea, trebuie să-ţi lărgești anvergura și să-ți dezvolţi orizonturile. Ar trebui 
să cauţi să înţelegi totul — anvergura lucrării lui Dumnezeu, gestionarea Lui, stăpânirea 
Lui și toate lucrurile pe care le stăpânește și gestionează El. Prin aceste lucruri ar trebui 
să ajungi să înţelegi acţiunile lui Dumnezeu. Cu o astfel de înțelegere, vei ajunge să 
simți, fără să-ţi dai seama, că Dumnezeu stăpânește, gestionează și aprovizionează 
toate lucrurile între ele și, de asemenea, vei simți cu adevărat că ești o parte și un 
membru al tuturor lucrurilor. Întrucât Dumnezeu aprovizionează toate lucrurile, și tu 
accepţi stăpânirea și aprovizionarea lui Dumnezeu. Acesta este un fapt pe care nimeni 
nu îl poate nega. Toate lucrurile sunt supuse propriilor lor legi, sub stăpânirea lui 
Dumnezeu, iar sub stăpânirea lui Dumnezeu, toate lucrurile au propriile lor reguli pentru 

supravieţuire. Soarta și nevoile oamenilor sunt legate împreună de stăpânirea lui 
Dumnezeu și de aprovizionarea Lui. De aceea, sub stăpânirea și conducerea lui 
Dumnezeu, omenirea și toate lucrurile sunt interconectate, interdependente și strâns 
legate între ele. Acesta este scopul și valoarea creării tuturor lucrurilor de către 
Dumnezeu. 


2 februarie 2014 

Dumnezeu Însuși, Unicul IX 
Dumnezeu este sursa vieţii tuturor lucrurilor (III) 


În această perioadă de timp, am vorbit despre multe lucruri legate de cunoașterea 
lui Dumnezeu și, recent, am vorbit despre un subiect care are legătură cu acest lucru și 
care este de mare importanţă. Care e subiectul? (Dumnezeu este sursa vieţii tuturor 
lucrurilor.) Se pare că punctele și tema despre care am vorbit au avut o impresie clară 
asupra tuturor. Ultima dată am vorbit despre câteva aspecte ale mediului de 
supravieţuire pe care l-a creat Dumnezeu pentru omenire, precum și despre diferite tipuri 
de susţinere necesare pentru a trăi, pe care Dumnezeu le-a pregătit pentru omenire. De 
fapt, ce face Dumnezeu nu Se limitează la pregătirea unui mediu de supraviețuire pentru 
oameni și nici la pregătirea susţinerii lor zilnice. Mai degrabă constă în desăvârșirea unei 
vaste, tainice și necesare lucrări implicând numeroase fațete și aspecte diverse pentru 
supraviețuirea și viața omenirii. Toate acestea sunt faptele lui Dumnezeu. Ele nu sunt 
limitate doar la pregătirea unui mediu pentru supraviețuirea oamenilor și susținerea lor 
zilnică — ele au o sferă de acţiune mult mai largă. Pe lângă aceste două tipuri de lucrare, 
El pregătește și multe medii și condiţii de supravieţuire care sunt necesare omului pentru 
a trăi. Aceasta este tema pe care o vom discuta astăzi. Ea are legătură și cu faptele lui 
Dumnezeu; altminteri, ar fi inutil să discutăm despre ea aici. Dacă oamenii vor să-L 
cunoască pe Dumnezeu, dar au doar o înțelegere literală a lui „Dumnezeu”, în calitate 
de cuvânt sau a diferitelor aspecte despre ceea ce Dumnezeu are și ce este, atunci 
aceea nu este o înțelegere adevărată. Așadar, care este calea către cunoașterea lui 
Dumnezeu? Este de a ajunge să-L cunoaștem prin faptele Sale și în toate numeroasele 
Sale aspecte. Prin urmare, trebuie să avem părtășie în continuare pe tema faptelor lui 
Dumnezeu de atunci când a creat toate lucrurile. 

Încă de când a creat Dumnezeu toate lucrurile, acestea au funcţionat și au continuat 
să progreseze în mod sistematic și în conformitate cu legile pe care El le-a prescris. Sub 
privirea Lui, sub conducerea Sa, omenirea a supravieţuit și, pe toată perioada, toate 
lucrurile s-au dezvoltat într-o manieră sistematică. Nimic nu poate schimba sau distruge 
aceste legi. Datorită domniei lui Dumnezeu, toate ființele se pot înmulţi și datorită 
domniei si gestionării Lui, toate ființele pot supravieţui. Cu alte cuvinte, sub domnia lui 
Dumnezeu, toate ființele se nasc, se dezvoltă, dispar și se reîntrupează în mod 
sistematic. Când vine primăvara, burnița aduce senzația noului anotimp și umezește 
pământul. Solul începe să se dezgheţe și iarba își croiește drum prin sol și începe să 
încolțească, pe când copacii se înverzesc treptat. Toate aceste forme de viață aduc o 
vitalitate proaspătă pământului. Așa arată atunci când se nasc și se dezvoltă toate 
fiinţele. Tot felul de animale ies și ele din vizuinile lor ca să simtă căldura primăverii și să 
înceapă un nou an. Toate ființele se tolănesc la soare în timpul verii și se bucură de 
căldura adusă de anotimp. Toate cresc repede. Copacii, iarba și toate tipurile de plante 
cresc cu mare viteză, până când, în cele din urmă, înfloresc și dau roade. Toate ființele 

sunt ocupate în timpul verii, inclusiv oamenii. Toamna, ploile aduc răcoarea autumnală, 
iar toate tipurile de vieţuitoare încep să simtă că sosește vremea recoltei. Toate plantele 
dau roade, iar oamenii încep să recolteze aceste tipuri variate de fructe pentru a pregăti 
hrana pentru iarnă. larna, toate ființele încep, treptat, să se potolească în liniște și să se 
odihnească pe măsură ce vremea rece se instalează, iar oamenii iau și ei o pauză în 
acest anotimp. De la un anotimp la altul, făcând tranziţia de la primăvară la vară, la 
toamnă, la iarnă — toate aceste schimbări apar în conformitate cu legile stabilite de 
Dumnezeu. El conduce toate lucrurile și oamenii folosind aceste legi și a conceput 
pentru omenire un bogat și colorat mod de viață, pregătind un mediu de supraviețuire 
care are temperaturi și anotimpuri variate. Prin urmare, în cadrul acestor tipuri de medii 
sistematice pentru supravieţuire, oamenii pot să supraviețuiască și să se înmulțească 
într-un mod ordonat. Oamenii nu pot schimba aceste legi și nicio persoană sau ființă nu 
le poate încălca. Deși au avut loc nenumărate modificări — mările au devenit câmpuri, în 
timp ce câmpurile au devenit mări — aceste legi continuă să existe. Ele există pentru că 
Dumnezeu există și datorită domniei lui Dumnezeu și a gestionării Lui. Cu acest tip de 
mediu ordonat și la scară mare, viața oamenilor merge înainte în cadrul acestor legi și 
reguli. Sub aceste legi au fost crescute generație după generaţie de oameni și generaţie 
după generaţie de oameni au supravieţuit în cadrul acestora. Oamenii s-au bucurat de 
acest mediu ordonat pentru supraviețuire, precum și de toate lucrurile create de 
Dumnezeu pentru generaţie după generaţie. Chiar dacă oamenii simt că aceste tipuri de 
legi sunt inerente și le iau de bune în mod dispreţuitor și chiar dacă nu simt că Dumnezeu 
orchestrează aceste legi, că El conduce peste aceste legi, orice ar fi, Dumnezeu este 
mereu angajat în această lucrare neschimbătoare. Scopul Lui în această lucrare 
neschimbătoare este supraviețuirea omenirii, astfel încât oamenii să poată dăinui. 


Dumnezeu stabilește limite tuturor lucrurilor pentru a hrăni întreaga 
omenire 


Astăzi voi vorbi despre modul în care aceste tipuri de legi, pe care le-a adus 
Dumnezeu tuturor lucrurilor, hrănesc întreaga omenire. Este mai degrabă un subiect 
vast, așa că putem să-l împărţim în mai multe părţi și să le discutăm pe rând, astfel încât 
ele să vă fie clar conturate. În acest fel, vă va fi mai ușor să percepeți și, treptat, să 
înțelegeți. 


Partea întâi: Dumnezeu stabilește limite pentru fiecare tip de teren 


Prin urmare, să începem cu prima parte. Când Dumnezeu a creat toate lucrurile, 
El a trasat limite pentru munți, câmpii, deșerturi, dealuri, râuri și lacuri. Pe pământ 
există munţi, câmpii, deșerturi, dealuri, precum și diferite acumulări de apă. Nu 
constituie acestea tipuri diferite de reliefuri? Între ele, Dumnezeu a trasat limite. Când 
vorbim despre trasarea limitelor, înseamnă că munţii au contururile lor, câmpiile au 
propriile lor contururi, deșerturile au anumite limite, iar dealurile au o suprafață 

determinată. Mai există și un număr determinat de acumulări de apă, cum ar fi râurile 
și lacurile. Adică, atunci când Dumnezeu a creat toate lucrurile, El a împărțit totul foarte 
clar. Dumnezeu a determinat deja pe câţi kilometri ar trebui să se întindă oricare munte, 
care sunt proporțiile lui. A determinat, de asemenea, pe câţi kilometri ar trebui să se 
întindă o câmpie și care sunt proporţiile ei. Când a creat toate lucrurile, El a determinat 
și limitele deșerturilor, dar și cele ale dealurilor și dimensiunile lor și ce anume le 
delimitează — toate aceste lucruri au fost determinate de El. El a determinat întinderea 
râurilor şi a lacurilor în timpul creării — toate au limitele lor. Așadar, la ce ne referim 
când vorbim despre „limite? Tocmai am vorbit despre modul în care domnește 
Dumnezeu peste toate lucrurile stabilind legi pentru toate lucrurile. Adică, întinderea și 
limitele munţilor nu se vor mări sau nu vor descrește din cauza rotației Pământului sau 
a trecerii timpului. Acestea sunt stabilite, neschimbătoare și Dumnezeu este Cel care 
le dictează caracterul neschimbător. În ce privește zonele de câmpie, care este 
întinderea lor, ce anume le mărginește — acest lucru a fost stabilit de Dumnezeu. Ele 
au limitele lor și astfel ar fi imposibil ca o movilă să răsară la întâmplare în mijlocul unei 
câmpii. Câmpia nu se poate transforma brusc într-un munte — acest lucru ar fi imposibil. 
Aceasta este semnificaţia legilor și limitelor despre care tocmai am vorbit. În ce privește 
deșerturile, nu vom menţiona funcțiile specifice ale acestuia sau ale oricărei alte forme 
de relief sau locaţia lor geografică, ci doar limitele lor. Sub domnia lui Dumnezeu, nici 
limitele deșertului nu se vor extinde. Asta deoarece Dumnezeu i-a conferit legea lui, 
limitele lui. Cât de mare este întinderea lui, care e funcţia lui, ce îl mărginește și unde 
este amplasat — acest lucru a fost deja stabilit de Dumnezeu. El nu își va depăși limitele 
și nu-și va schimba poziţia, iar suprafaţa lui nu se va extinde la întâmplare. Deși 
cursurile de apă, cum sunt râurile și lacurile, sunt toate sistematice și continue, nu se 
vor deplasa niciodată în afara întinderii lor și nu-și vor depăși limitele. Toate curg într- 
un sens, în direcția în care trebuie să curgă, într-un mod sistematic. Așadar, sub legile 
domniei lui Dumnezeu, niciun râu sau lac nu va seca în mod arbitrar și nu își va 
schimba, la întâmplare, cursul sau debitul din cauza rotației Pământului sau a trecerii 
timpului. Toate acestea sunt sub controlul lui Dumnezeu. Cu alte cuvinte, toate lucrurile 
create de Dumnezeu, în mijlocul acestei omeniri, își au locurile, zonele și limitele 
stabilite. Adică, atunci când Dumnezeu a creat toate lucrurile, limitele lor au fost 
stabilite, iar ele nu pot fi modificate, înnoite sau schimbate arbitrar. Ce înseamnă 
„arbitrar'”? Se referă la faptul că ele nu își vor modifica, extinde sau schimba forma 
iniţială la întâmplare, în funcţie de vreme, temperatură sau viteza de rotaţie a 
Pământului. De pildă, un munte are o anumită înălțime, baza lui are o anumită 
suprafaţă, are o anumită altitudine și o anumită cantitate de vegetaţie. Toate acestea 
sunt plănuite și calculate de Dumnezeu și nu se vor schimba arbitrar. În ce privește 
câmpiile, majoritatea oamenilor locuiesc la câmpie și nicio schimbare a climei nu va 
avea un impact asupra zonelor lor sau a valorii existenţei lor. Nici măcar lucrurile din 
compoziţia acestor diferite terenuri și medii geografice, create de Dumnezeu, nu se vor 

schimba în mod arbitrar. De exemplu, părțile componente ale deșertului, tipurile de 
zăcăminte minerale din subteran, cantitatea de nisip pe care o conţine un deșert și 
culoarea sa, densitatea deșertului — acestea nu se vor schimba în mod arbitrar. De ce 
nu se vor schimba în mod arbitrar? Datorită domniei și gestionării lui Dumnezeu. În 
cadrul tuturor acestor terenuri diferite și medii geografice create de Dumnezeu, El 
gestionează totul într-un mod planificat și sistematic. Așadar, toate aceste medii 
geografice încă mai există și își îndeplinesc funcţiile la câteva mii de ani sau chiar la 
zeci de mii de ani după ce au fost create de Dumnezeu. Cu toate că există anumite 
perioade în care vulcanii erup și perioade în care apar cutremure și au loc deplasări 
masive de teren, Dumnezeu nu va permite în niciun caz ca vreun tip de relief să își 
piardă funcţia iniţială. Doar datorită acestei gestionări a lui Dumnezeu, a domniei şi a 
controlului Său asupra acestor legi, toate acestea — toate aceste lucruri pe care le vede 
și de care se bucură omenirea — pot supraviețui pe pământ într-un mod sistematic. 
Așadar, de ce gestionează Dumnezeu astfel toate aceste reliefuri diferite care există 
pe pământ? Scopul Lui este ca toate viețuitoarele care supraviețuiesc în diferite medii 
geografice să aibă un mediu stabil și să poată să trăiască și să se înmulțească în 
continuare în acel mediu stabil. Toate aceste lucruri — cele care sunt mișcătoare și cele 
nemișcate, cele care respiră pe nări și cele care nu o fac — formează un mediu unic 
pentru supraviețuirea omenirii. Doar un astfel de mediu poate hrăni generaţii după 
generaţii de oameni și doar un astfel de mediu le permite oamenilor să continue să 
supraviețuiască pașnic, generaţie după generaţie. 

Subiectul despre care tocmai am discutat este destul de amplu, deci poate vi se 
pare oarecum separat de viețile voastre, dar am încredere că puteţi cu toții să-l 
înțelegeţi. Adică, legile lui Dumnezeu sub stăpânirea Sa peste toate lucrurile sunt 
foarte importante -— într-adevăr foarte importante! Care este precondiţia pentru 
creșterea tuturor ființelor în cadrul acestor legi? Este datorită domniei lui Dumnezeu. 
Datorită domniei Lui toate lucrurile îşi îndeplinesc funcţiile în cadrul domniei Lui. De 
exemplu, munții hrănesc pădurile, iar pădurile, la rândul lor, hrănesc și protejează 
diferite păsări și animale care trăiesc în acestea. Câmpiile sunt o platformă pregătită 
pentru oameni ca aceștia să le cultive, dar și pentru diferite păsări și animale. Ele 
permit majorităţii oamenilor să trăiască la șes și asigură confortul în vieţile oamenilor. 
lar câmpiile includ și pajiști — suprafeţe mari de pajiști. Acestea asigură acoperământul 
de vegetaţie al pământului. Ele protejează solul și hrănesc vitele, oile și caii care trăiesc 
pe pajiști. Deșertul își îndeplinește și el funcţia. Nu este un loc în care să trăiască 
oamenii; rolul său este de a face clima umedă mai secetoasă. Râurile și lacurile aduc 
oamenilor apă potabilă într-o manieră convenabilă. Oriunde curg, oamenii au apă de 
băut, iar nevoia de apă a tuturor lucrurilor va fi satisfăcută în mod convenabil. Acestea 
sunt limitele trasate de Dumnezeu pentru diferitele reliefuri. 

Partea a doua: Dumnezeu stabilește limite pentru fiecare formă de viață 


Datorită acestor limite trasate de Dumnezeu, diferitele reliefuri au produs medii 
variate pentru supravieţuire, iar aceste medii pentru supravieţuire au fost propice 
diferitelor tipuri de păsări și animale și le-au dat totodată spaţiu pentru supravieţuire. De 
aici s-au dezvoltat limitele mediilor pentru supravieţuire ale diferitelor vieţuitoare. 
Aceasta este a doua parte despre care vom discuta în continuare. În primul rând, unde 
trăiesc păsările, animalele şi insectele? Trăiesc în păduri și crânguri? Acestea reprezintă 
sălașurile lor. Așadar, pe lângă stabilirea limitelor pentru diferitele medii geografice, 
Dumnezeu a trasat limite și a stabilit legi pentru feluritele păsări, animale, pești, insecte 
și pentru toate plantele. Datorită diferenţelor dintre diversele medii geografice și datorită 
existenţei variatelor medii geografice, diferite specii de păsări, animale, pești, insecte și 
plante au medii de supraviețuire diferite. Păsările, animalele și insectele trăiesc printre 
felurite plante, peștii trăiesc în apă, iar plantele cresc pe sol. Solul include diferite zone, 
cum ar fi munții, câmpiile și dealurile. Odată ce păsările și animalele și-au stabilit 
sălașurile, ele nu vor mai hoinări peste tot, mergând într-o direcţie oarecare. Sălașurile 
lor sunt pădurile și munţii. Dacă, într-o bună zi, sălașurile lor ar fi distruse, această ordine 
ar deveni haos. De îndată ce ordinea devine haos, care sunt consecinţele? Cine sunt 
primii care au de suferit? Omenirea. În cadrul acestor legi și limite pe care le-a stabilit 
Dumnezeu, aţi văzut vreun fenomen mai neobișnuit? De exemplu, elefanţi mergând prin 
deșeri. Aţi văzut așa ceva? Dacă acest lucru chiar s-ar întâmpla, ar fi un fenomen foarte 
ciudat, deoarece elefanții trăiesc în pădure și acesta este mediul pentru supravieţuire pe 
care Dumnezeu l-a pregătit pentru ei. Ei au propriul lor mediu pentru supraviețuire și 
arealul lor stabil, deci de ce ar merge de colo-colo? A văzut cineva lei și tigri mergând 
pe malul oceanului? Nu, nu a văzut. Arealul leilor și tigrilor sunt pădurile și munții. A 
văzut cineva balenele și rechinii înotând prin deșert? Nu, nu a văzut. Balenele și rechinii 
trăiesc în ocean. În mediul existenţial omenesc, există oameni care trăiesc alături de urși 
bruni? Există oameni care sunt mereu înconjurați de păuni sau de alte păsări, în interiorul 
sau în afara casei lor? A văzut cineva vulturi sau gâște sălbatice jucându-se cu 
maimuţele? (Nu.) Toate acestea ar fi fenomene ciudate. Motivul pentru care vorbesc 
despre aceste lucruri care par atât de ciudate când le auziţi este să vă fac să înțelegeți 
că toate lucrurile create de Dumnezeu -— indiferent dacă sunt stabilite într-un singur loc 
sau dacă pot respira pe nări — au legile lor pentru supravieţuire. Cu mult înainte ca 
Dumnezeu să creeze aceste ființe, El le-a pregătit deja propriile sălașuri și propriile 
medii pentru supravieţuire. Aceste ființe aveau propriile medii determinate pentru 
supraviețuire, propria hrană și propriile sălașuri determinate, și aveau propriile locuri 
potrivite pentru supraviețuirea lor, locuri cu temperaturi adecvate pentru supraviețuirea 
lor. Prin urmare, ele nu hoinăresc de colo-colo într-o direcţie oarecare și nu subminează 
supraviețuirea omenirii, afectându-le viața oamenilor. Așa gestionează Dumnezeu toate 
lucrurile, oferind oamenilor cel mai bun mediu pentru supravieţuire. Toate vieţuitoarele, 

printre toate lucrurile, au fiecare în parte hrană pentru susţinerea vieţii în cadrul propriilor 
medii de supravieţuire. Cu acea hrană, ele sunt atașate de mediul lor originar de 
supravieţuire. În acel fel de mediu, ele continuă să supravieţuiască, să se înmulțească 
și să meargă mai departe conform legilor pe care Dumnezeu le-a stabilit pentru ele. 
Datorită acestor tipuri de legi, datorită predestinării lui Dumnezeu, toate lucrurile trăiesc 
în armonie cu oamenii, iar aceștia și toate lucrurile coexistă în mod interdependent. 


Partea a treia: Dumnezeu susține mediul și ecologia pentru a hrăni 
omenirea 


Dumnezeu a creat toate lucrurile și le-a stabilit limite; printre ele, El a crescut tot felul 
de vietăți. Între timp, El a pregătit și diferite mijloace de supraviețuire pentru omenire, 
așadar poţi vedea că oamenii nu au doar o singură metodă de supraviețuire, nici nu au 
doar un singur tip de mediu de supravieţuire. Am vorbit anterior despre faptul că 
Dumnezeu a pregătit diferite tipuri de surse de hrană și apă pentru oameni, ceea ce este 
esenţial pentru ca viața oamenilor în trup să continue. Totuși, nu toți oamenii subzistă 
cu cereale. Oamenii au diferite mijloace de supraviețuire din cauza diferenţelor dintre 
mediile geografice și reliefuri. Toate aceste metode de supravieţuire au fost pregătite de 
Dumnezeu. Așadar, nu toți oamenii se ocupă de cultivarea pământului. Adică, nu toți 
oamenii își obțin hrana din culturi. Aceasta este a treia parte pe care o vom discuta: 
limitele au apărut din cauza diferitelor moduri de viaţă ale oamenilor. Așadar, ce alte 
moduri de viaţă au oamenii? Cu privire la diferitele surse de hrană, ce alte feluri de 
oameni mai există? Există mai multe tipuri de bază. 

Primul este modul de viaţă vânătoresc. Toată lumea îl cunoaște. Ce mănâncă 
oamenii care trăiesc din vânătoare? (Vânat.) Ei mănâncă păsările și animalele din 
pădure. „Vânatul” este un cuvânt modern. Vânătorii nu îl consideră o activitate 
recreaţională, ci îl consideră hrană, mijlocul lor zilnic de subzistență. De pildă, ei prind o 
căprioară. Prinderea acestei căprioare este pentru vânător cum este obținerea hranei 
din pământ pentru fermier. Fermierul își adună hrana din pământ, iar când o vede, e 
fericit și se simte în largul său. Familia nu va fi înfometată când ai recolte de mâncat. 
Inima fermierului e eliberată de neliniști, iar el este mulțumit. La rândul său, un vânător 
se simte liniștit și mulțumit când vede ce a prins, deoarece nu trebuie să-și mai facă griji 
pentru mâncare. Va avea ce mânca la următoarea masă și nu va fi înfometat. Așa se 
simte cel care vânează ca să trăiască. Majoritatea celor care se întreţin din vânătoare 
trăiesc în pădurile de la munte. Ei nu cultivă pământul. Nu e ușor să găsești pământ 
arabil acolo, așa că ei supraviețuiesc cu diferite vietăţi, cu diferite tipuri de pradă. Acesta 
este primul mod de viaţă care e diferit de cel al oamenilor obișnuiți. 

Al doilea tip este modul de viaţă al păstorilor. Oamenii care au turme de animale 
pentru a-și câștiga traiul cultivă și pământul? (Nu.) Așadar, ce fac ei? Cum trăiesc? (În 
general, se ocupă de creșterea vitelor și a oilor, iar iarna taie animalele și le mănâncă. 
Hrana lor e alcătuită din carne de vită și de oaie în principal și beau ceai cu lapte. Deși 

păstorii sunt ocupați în toate anotimpurile, ei mănâncă bine. Nu le lipsesc laptele, 
produsele lactate sau carnea.) Oamenii care cresc animale pentru a-și câștiga traiul 
mănâncă, în principal, carne de vită și oaie, beau lapte de oaie și de vacă și călăresc 
vite și cai ca să-și mâne animalele pe câmp cu vântul în păr și cu soarele brăzdându-le 
chipul. Ei nu înfruntă stresul vieţii moderne. Ei privesc toată ziua spre marile întinderi de 
cer albastru și câmpii cu iarbă. Marea majoritate a celor care se ocupă cu mânatul 
cirezilor trăiesc pe câmpii și au putut să-și continue modul de viață nomad vreme de 
generaţii. Deși viața pe câmpie e cam singuratică, este totuși o viaţă foarte fericită. Nu 
e un mod de viaţă rău! 

Al treilea mod de viață este pescuitul. O mică parte a umanităţii trăiește pe malul 
oceanului sau pe mici insule. Ei sunt înconjurați de apă, înfruntând oceanul. Acești 
oameni își câștigă traiul din pescuit. Care e sursa de hrană a celor care își câștigă traiul 
din pescuit? Sursa lor de hrană include toate tipurile de pește, fructe de mare și alte 
produse marine. Oamenii care își câștigă traiul din pescuit nu cultivă pământul, ci își 
petrec fiecare zi pescuind. Hrana lor principală este constituită din diferite specii de pești 
și fructe de mare. Uneori, dau la schimb aceste lucruri pe orez, făină și alte necesități 
zilnice. Acesta este un mod de viaţă diferit, dus de cei care trăiesc pe lângă apă. Trăind 
aproape de apă, se bazează pe aceasta pentru hrana lor și își câștigă traiul din pescuit. 
Pescuitul nu le oferă doar o sursă de hrană, ci și un mijloc de trai. 

Pe lângă cultivarea pământului, umanitatea trăiește, în principal, conform celor trei 
moduri de viață menţionate mai sus. Cu toate acestea, marea majoritate a oamenilor își 
câștigă existența din cultivarea pământului, cu doar câteva grupuri de oameni care 
trăiesc din creșterea animalelor, pescuit și vânătoare. Și ce le trebuie oamenilor care 
trăiesc din agricultură? Le trebuie pământ. Generaţie după generaţie, aceștia trăiesc din 
plantarea culturilor în pământ și, fie că plantează legume, fructe sau cereale, își iau 
hrana și necesarul zilnic din pământ. 

Care sunt condiţiile fundamentale care stau la baza acestor diferite moduri de viață 
omenești? Nu este absolut necesar ca mediile în care sunt capabili să supravieţuiască 
să fie păstrate la un nivel de bază? Cu alte cuvinte, dacă cei care trăiesc din vânătoare 
și-ar pierde pădurile de la munte sau păsările și animalele, sursa lor de trai ar dispărea. 
Direcţia în care această etnie și acest fel de oameni ar trebui să meargă devine nesigură, 
iar ei ar putea chiar să dispară. Și cum rămâne cu cei care își câștigă traiul din păstorit? 
Pe ce se bazează ei? Ei nu se bazează cu adevărat pe șeptelul lor, ci pe mediul în care 
poate să supraviețuiască șeptelul lor — pășunile. Dacă nu ar exista acestea, unde și-ar 
paște păstorii animalele? Ce ar mânca vitele și oile? Fără animale, acești nomazi nu ar 
avea niciun mijloc de trai. Fără o sursă de trai, unde ar merge aceștia? Ar deveni foarte 
dificil pentru ei să continue să supraviețuiască; ei nu ar avea niciun viitor. Dacă nu ar fi 
surse de apă, iar râurile și lacurile ar seca, toţi acei pești care se bazează pe apă pentru 
a trăi ar mai exista? Nu ar mai exista. Ar mai supraviețui acești oameni care depind de 
apă şi de pești pentru traiul lor? Când nu mai au hrană, când nu mai au sursa traiului lor, 

acești oameni nu vor mai putea supravieţui. Cu alte cuvinte, dacă oricare etnie ar 
întâmpina vreodată o problemă privind traiul sau supraviețuirea lor, atunci acea etnie nu 
ar mai continua și ar putea dispărea de pe fața pământului și ar dispărea ca specie. lar 
dacă cei care își asigură traiul făcând agricultură și-ar pierde pământul, dacă nu ar putea 
cultiva toate tipurile de plante și nu și-ar lua hrana din acele plante, atunci care ar fi 
rezultatul? Fără hrană, nu ar muri oamenii de foame? Dacă oamenii mor de foame, acea 
rasă umană nu ar fi distrusă? Așadar, acesta este scopul lui Dumnezeu în conservarea 
diferitelor tipuri de medii. Dumnezeu are doar un singur scop în conservarea diferitelor 
medii și ecosisteme și a tuturor vieţuitoarelor din cadrul fiecărui mediu — acela de a hrăni 
toate tipurile de oameni, de a hrăni oamenii care trăiesc în diferite medii geografice. 

Dacă toate lucrurile creației și-ar pierde propriile legi, ele nu ar mai exista; dacă legile 
tuturor lucrurilor s-ar pierde, atunci ființele vii dintre toate ființele nu ar mai putea 
continua. Omenirea și-ar pierde și ea mediile de care depinde pentru supraviețuire. Dacă 
omenirea ar pierde toate acestea, nu ar mai putea să trăiască așa cum a făcut-o, să 
prospere și să se înmulțească generaţie după generaţie. Motivul pentru care ființele 
umane au supraviețuit până acum este că Dumnezeu le-a oferit toate lucrurile creației 
care să-i hrănească, să alimenteze omenirea în diferite feluri. Ei au supravieţuit până 
acum, până în ziua de azi, doar pentru că Dumnezeu hrănește omenirea în diferite feluri. 
Cu un mediu stabilit pentru supravieţuire, care este favorabil și în care legile naturale 
sunt sistematizate, toate diferitele tipuri de oameni de pe pământ, toate rasele pot 
supravieţui în cadrul propriilor zone prestabilite. Nimeni nu poate trece dincolo de aceste 
zone sau de limitele dintre ele, deoarece ele au fost trasate de Dumnezeu. De ce ar 
trasa Dumnezeu limitele astfel? Acest lucru este foarte important pentru întreaga 
omenire — cu adevărat foarte important! Dumnezeu a trasat sfera pentru fiecare tip de 
fiinţă și a stabilit mijloacele de supraviețuire pentru fiecare tip de fiinţă umană. De 
asemenea, El a împărţit diferitele tipuri de oameni și diferitele rase de pe pământ și le-a 
stabilit sferele. Despre acest lucru vom discuta în continuare. 


Partea a patra: Dumnezeu trasează graniţe între diferitele rase 


În al patrulea rând, Dumnezeu a trasat limite între diferitele rase. Pe pământ există 
oameni albi, negri, creoli și galbeni. Acestea sunt diferitele tipuri de oameni. De 
asemenea, Dumnezeu a stabilit o sferă pentru vieţile acestor tipuri diferite de oameni și, 
fără să-și dea seama, oamenii trăiesc în mediul lor adecvat pentru supraviețuire sub 
gestionarea lui Dumnezeu. Nimeni nu poate ieși din asta. De exemplu, haideţi să luăm 
în considerare oamenii albi. Care e zona geografică în care trăiesc cei mai mulţi dintre 
ei? Cei mai mulți trăiesc mai ales în Europa și America. Zona geografică în care trăiesc 
în principal oamenii negri este Africa. Oamenii creoli locuiesc mai ales în Asia de Sud- 
Est și Asia de Sud, în ţări precum Thailanda, India, Myanmar, Vietnam și Laos. Oamenii 
galbeni locuiesc mai ales în Asia, adică în ţări precum China, Japonia și Coreea de Sud. 
Dumnezeu a distribuit în mod adecvat aceste rase diferite, astfel încât ele să fie 

distribuite în diferite părţi ale lumii. În aceste diferite părţi ale lumii, Dumnezeu a pregătit 
acum mult timp un mediu de supravieţuire adecvat fiecărei rase de ființe umane. În 
cadrul acestor medii de supravieţuire, Dumnezeu le-a pregătit soluri de diverse culori și 
compoziţii. Cu alte cuvinte, componentele din trupurile oamenilor albi nu sunt la fel cu 
cele din trupurile oamenilor negri și acestea sunt diferite de componentele trupurilor 
oamenilor din alte rase. Când Dumnezeu a creat toate lucrurile, El pregătise deja un 
mediu de supravieţuire pentru fiecare rasă. Scopul Lui în a face acest lucru a fost ca 
atunci când acel gen de oameni începea să se înmulțească și să-și mărească numărul, 
să poată fi stabiliți în cadrul unei anumite sfere. Înainte ca Dumnezeu să creeze oamenii, 
El se gândise deja la toate — avea să rezerve Europa și America pentru oamenii albi 
pentru a se putea dezvolta și supravieţui. Astfel, când Dumnezeu a creat pământul, El 
avea deja un plan, avea o ţintă și un scop pentru ceea ce făcea din acea bucată de 
pământ și pentru ceea ce se hrănea pe acea bucată de pământ. De exemplu, a pregătit 
de mult timp care munti, câte câmpii, câte surse de apă, ce fel de păsări și animale, care 
pești și care plante aveau să fie pe acel pământ. Când a pregătit un mediu de 
supravieţuire pentru un anumit tip de oameni, pentru o anumită rasă, Dumnezeu a trebuit 
să aibă în vedere multe chestiuni din toate punctele de vedere: mediul geografic, 
compoziția solului, diferitele specii de păsări și animale, mărimea diferitelor tipuri de 
pești, componentele peștilor, diferenţele în privinţa calităţii apei, precum și toate tipurile 
de plante... Dumnezeu pregătise toate acestea cu mult timp în urmă. Acel tip de mediu 
este un mediu pentru supraviețuire pe care Dumnezeu l-a creat și pregătit pentru 
oamenii albi și care le aparţine în mod inerent. Aţi văzut că, atunci când Dumnezeu a 
creat toate lucrurile, El S-a gândit mult la asta și a acţionat după un plan? (Da, am văzut 
că ceea ce a luat în considerare Dumnezeu referitor la diferitele tipuri de oameni a fost 
foarte chibzuit. Pentru mediul de supravieţuire pe care l-a creat pentru diferitele tipuri de 
oameni, ce fel de specii de păsări, animale și pești, câţi munți și câte câmpii avea să 
pregătească, sunt lucruri pe care El le-a luat în considerare cu cea mai mare chibzuinţă 
și precizie.) Să luăm de exemplu oamenii albi. Ce fel de mâncare consumă albii în 
general? Mâncarea pe care o consumă oamenii albi este foarte diferită de cea 
consumată de asiatici. Alimentele de bază pe care le consumă populaţia albă sunt în 
general carnea, ouăle, laptele și carnea de pasăre. Cerealele cum ar fi pâinea și orezul 
nu sunt, în general, alimente de bază și sunt pe post de garnitură. Chiar și când mănâncă 
salată de legume, ei pun carne prăjită de vită sau de pui în ea și chiar și atunci când 
mănâncă alimente pe bază de grâu, ei au tendinţa de a adăuga brânză, ouă sau carne. 
Cu alte cuvinte, alimentele lor de bază nu constau, în general, din alimente pe bază de 
grâu sau orez; ei mănâncă o cantitate mare de carne și brânză. Adesea beau apă rece 
deoarece mănâncă alimente foarte bogate în calorii. Așadar, oamenii albi sunt deosebit 
de robuști. Astfel este sursa pentru traiul lor și mediile de viață pregătite de Dumnezeu 
pentru ei, care le permit să aibă un astfel de mod de viață, unul care este diferit de cele 
ale oamenilor din alte rase. Nu e nimic corect sau greșit în acest mod de viaţă — este 

înnăscut, predestinat de Dumnezeu și apare din ordinul lui Dumnezeu și din rânduielile 
Sale. Faptul că această rasă are acest mod de viaţă și aceste surse pentru traiul ei se 
datorează rasei și mediului de supravieţuire pregătit de Dumnezeu pentru ea. Se poate 
spune că mediul de supraviețuire pregătit de Dumnezeu pentru oamenii albi și hrana 
zilnică care derivă din acel mediu sunt bogate și îmbelșugate. 

Dumnezeu a pregătit și mediile necesare pentru supraviețuirea altor rase. Mai există 
și oamenii negri — unde sunt aceștia localizaţi? Ei se află în principal în Africa Centrală 
și de Sud. Ce le-a pregătit Dumnezeu în acel tip de mediu de viață? Păduri tropicale, tot 
felul de păsări și animale, dar și deșerturi, iar nenumărate plante trăiesc alături de 
oameni. Au surse de apă, de trai și de hrană. Dumnezeu nu a fost împotriva lor. 
Indiferent ce au făcut vreodată, supraviețuirea lor nu a fost niciodată o problemă. Și ei 
ocupă un anumit loc și o anumită zonă într-o parte a lumii. 

Și acum, să discutăm despre oamenii galbeni. Oamenii galbeni sunt localizați, în 
principal, în Estul pământului. Care sunt diferenţele dintre mediile și pozițiile geografice 
ale Estului și Vestului? În Est, pământul este fertil în cea mai mare parte a sa și este 
bogat în zăcăminte de materii prime și minerale. Adică, există din plin tot felul de resurse 
de suprafaţă și subterane. Și pentru acest grup de oameni, pentru această rasă, 
Dumnezeu a pregătit un sol corespunzător, o climă corespunzătoare și diferite medii 
geografice adecvate pentru ei. Deşi există mari diferenţe între acel mediu geografic și 
mediul vestic, hrana necesară oamenilor, mijloacele de trai și sursele de supravieţuire 
au fost, de asemenea, pregătite de Dumnezeu. Doar că e un mediu de trai diferit de cel 
pe care îl au albii în Vest. Dar care este singurul lucru pe care trebuie să vi-l spun? 
Numărul oamenilor din rasa estică este relativ mare, așa că Dumnezeu a adăugat în 
acea bucată de pământ multe elemente diferite de cele din Vest. Acolo, El a adăugat 
multe peisaje și materii prime din belșug. Acolo, resursele naturale sunt foarte 
abundente; relieful este și el variat și deosebit, adecvat pentru hrănirea unui număr 
enorm de oameni ai rasei estice. Ceea ce diferenţiază Estul de Vest este faptul că în 
Est — de la sud la nord și de la est la vest — clima este mai bună decât în Vest. Cele 
patru anotimpuri sunt clar distincte, temperaturile sunt primitoare, resursele naturale sunt 
abundente, iar peisajele naturale și tipurile de relief sunt mult mai bune decât în Vest. 
De ce a făcut Dumnezeu acest lucru? El a creat un echilibru foarte raţional între oamenii 
albi și cei galbeni. Ce înseamnă asta? Înseamnă că toate aspectele hranei oamenilor 
albi, lucrurile pe care le folosesc și cele oferite pentru desfătarea lor sunt mult mai bune 
decât cele de care se pot bucura oamenii galbeni. Cu toate acestea, Dumnezeu nu este 
părtinitor împotriva niciunei rase. Dumnezeu le-a dat oamenilor galbeni un mediu de 
supraviețuire mai frumos și mai bun. Acesta este echilibrul. 

Dumnezeu a prestabilit care tipuri de oameni ar trebui să trăiască în anumite părți 
ale lumii; pot oamenii să depășească aceste limite? (Nu, nu pot.) Ce lucru 
nemaipomenit! Chiar dacă se produc războaie sau invazii în diferite ere sau în momente 
extraordinare, aceste războaie și aceste invazii nu pot în niciun caz să distrugă mediile 

de supravieţuire pe care Dumnezeu le-a rânduit pentru fiecare rasă. Cu alte cuvinte, 
Dumnezeu a rânduit un anumit tip de oameni într-o anumită parte a lumii, iar ei nu pot 
să treacă dincolo de acele limite. Chiar dacă oamenii au anumite ambiţii de a-și schimba 
sau de a-și extinde teritoriul, fără permisiunea lui Dumnezeu, le va fi foarte dificil să 
reușească. Va fi foarte dificil pentru ei să reușească. De exemplu, albii au vrut să își 
extindă teritoriul și au colonizat alte ţări. Germanii au invadat niște ţări, iar Marea Britanie 
a ocupat cândva India. Care a fost rezultatul? La final, au eșuat. Ce înţelegem noi din 
eșecul lor? Ceea ce Dumnezeu a rânduit nu poate fi distrus. Așadar, indiferent cât de 
mare a fost avântul pe care poate că l-ai văzut în expansiunea Marii Britanii, în cele din 
urmă, ei tot au fost nevoiţi să se retragă, lăsând acele teritorii să aparţină Indiei. Cei care 
trăiesc pe acele pământuri sunt tot hindușii, nu britanicii, fiindcă Dumnezeu nu a permis 
acest lucru. Unii dintre cei care cercetează istoria sau politica au formulat anumite teze 
despre asta. Ei oferă motive pentru a explica eșecul Marii Britanii, susținând că o 
anumită etnie nu poate fi cucerită sau desemnând drept cauză alte motive de factură 
umană... Nu acestea sunt motivele reale. Motivul real este Dumnezeu — El nu permite 
așa ceva! Dumnezeu îi rânduiește pe cei dintr-o anumită etnie să trăiască într-un anumit 
ținut și îi așază acolo, iar dacă El nu le permite să se mute de pe acel pământ, ei nu vor 
reuși niciodată să o facă. Dacă Dumnezeu stabilește o anumită zonă pentru aceștia, ei 
vor trăi în acea zonă. Omenirea nu poate să se elibereze sau să se extragă din aceste 
zone definite. Asta e cert. Nu contează cât de mari sunt forțele invadatorilor sau cât de 
slabi sunt cei care sunt invadaţi, succesul invadatorilor este decis, la urma urmei, de 
Dumnezeu. El a predestinat deja acest lucru și nimeni nu îl poate schimba. 

Mai sus este felul în care Dumnezeu a distribuit diferitele rase. Ce lucrare a făcut 
Dumnezeu pentru a distribui rasele? Mai întâi, a pregătit un mediu geografic la scară 
largă, alocând diferite regiuni pentru oameni, după care, generaţie după generaţie, au 
supraviețuit în acele locuri. Asta e stabilit — zona definită pentru supraviețuirea lor este 
stabilită. Și vieţile lor, ceea ce mănâncă, ceea ce beau, modul în care îşi duc traiul — 
demult a rânduit Dumnezeu toate acestea. lar atunci când Dumnezeu a creat toate 
lucrurile, El a făcut diferite pregătiri pentru diferitele tipuri de oameni: există diferite 
compoziții ale solului, clime diferite, plante diferite și medii geografice diferite. Diferite 
regiuni au chiar păsări și animale diferite, întinderile de apă au diferite tipuri de pești și 
de produse acvatice. Chiar și tipurile de insecte sunt stabilite de către Dumnezeu. De 
exemplu, lucrurile care cresc pe continentul american sunt mari, înalte și foarte robuste. 
Rădăcinile copacilor din pădurea de munte nu sunt deloc adânci, dar aceștia cresc foarte 
mult în înălțime. Pot chiar să atingă înălţimi de peste o sută de metri, dar majoritatea 
copacilor din pădurile Asiei nu sunt atât de înalți. Luaţi plantele de aloe ca exemplu. În 
Japonia, acestea sunt foarte înguste și foarte subțiri, dar în Statele Unite sunt foarte 
mari. Există o diferenţă aici. E același tip de plantă, are același nume, dar pe continentul 
american crește considerabil mai mare. Aceste diferențe sub diverse aspecte poate că 
nu sunt văzute sau remarcate de către oameni, dar când Dumnezeu a creat toate 

lucrurile, El le-a conturat și a pregătit diferite medii geografice, diferite tipuri de teren și 
diferite vieţuitoare pentru diferitele rase umane. Asta fiindcă Dumnezeu a creat diferite 
tipuri de oameni și El ştie de ce are nevoie fiecare şi care este modul lor de viaţă. 


Dumnezeu domnește peste toate și îi aprovizionează pe toţi, El este 
Dumnezeul tuturor lucrurilor 


După ce am discutat despre câteva dintre lucrurile acestea, simţiți acum că aţi 
învăţat ceva despre subiectul principal pe care tocmai l-am discutat? Simţiţi că începeţi 
să îl înțelegeţi? Cred că ar trebui să aveţi o idee aproximativă despre motivul pentru care 
am ales să vorbesc despre aceste aspecte în cadrul acestui subiect mai larg. Așa este? 
Poate puteți să vorbiți puțin despre cât de mult aţi înțeles din asta. (Existenţa întregii 
omeniri a fost susținută de către legile rânduite de Dumnezeu pentru toate lucrurile. 
Când Dumnezeu rânduia aceste legi, El a furnizat diferite medii pentru diferitele rase 
omenești, diferite moduri de viaţă, diferite tipuri de hrană, diferite climate și temperaturi. 
A fost așa pentru ca omenirea să poată să se stabilească și să supravieţuiască pe 
Pământ. Din toate acestea, văd că planurile lui Dumnezeu pentru supraviețuirea omenirii 
sunt foarte exacte și văd înțelepciunea și perfecțiunea Sa și iubirea Lui pentru noi, 
oamenii.) (Legile și rânduielile stabilite de către Dumnezeu nu pot fi schimbate de nicio 
persoană, de niciun eveniment, de niciun lucru. Toate sunt sub stăpânirea Lui.) Privind 
din perspectiva legilor rânduite de Dumnezeu pentru creșterea tuturor lucrurilor, oare nu 
este toată omenirea, cu toată diversitatea ei, aprovizionată și îngrijită de Dumnezeu? 
Dacă aceste legi ar fi distruse sau dacă Dumnezeu n-ar fi stabilit aceste legi pentru 
omenire, care ar fi perspectivele de viitor ale oamenilor? După ce oamenii și-ar pierde 
mediile primare de supravieţuire, ar mai avea ei surse de hrană? E posibil ca sursele de 
hrană să devină o problemă. Dacă oamenii și-ar pierde sursele de hrană, adică dacă nu 
ar putea să găsească nimic de mâncare, câte zile ar putea ei să continue? Probabil că 
nu ar rezista nici măcar o lună, iar însăși supraviețuirea lor ar deveni problematică. 
Așadar, fiecare lucru pe care Dumnezeu îl face pentru supraviețuirea oamenilor, pentru 
continuarea existenței lor, pentru înmulţirea și subzistenţa lor, este foarte important. 
Absolut fiecare lucru pe care Dumnezeu îl face între lucrurile creaţiei Sale este strâns 
legat și inseparabil de supraviețuirea omenirii. Dacă supraviețuirea omenirii ar deveni 
problematică, ar mai putea să continue gestionarea lui Dumnezeu? Ar mai exista 
gestionarea lui Dumnezeu? Gestionarea lui Dumnezeu coexistă cu supraviețuirea 
întregii omeniri pe care El o îngrijește, așa că, indiferent ce pregătiri face Dumnezeu 
pentru toate lucrurile creaţiei Sale și ceea ce face El pentru oameni, toate sunt necesare 
pentru El și cruciale pentru supraviețuirea omenirii. Dacă aceste legi pe care Dumnezeu 
le-a rânduit pentru toate lucrurile n-ar fi respectate, dacă aceste legi ar fi încălcate sau 
subminate, niciun lucru nu ar mai putea să existe, mediul de supravieţuire a oamenilor 
nu ar mai exista, nici sursa lor de subzistență zilnică și nici omenirea însăși. Din acest 
motiv, planul lui Dumnezeu de gestionare a mântuirii omenirii ar înceta și el să existe. 

Tot ceea ce am discutat, fiecare aspect, fiecare punct, este strâns legat de 
supraviețuirea fiecărei persoane. Aţi putea spune: „Lucrul despre care vorbeşti e prea 
mare, este ceva ce nu înțelegem”. Şi poate că există oameni care ar spune: „Ce spui Tu 
nu are nicio legătură cu mine”. Totuși, să nu uităm că tu trăieşti ca parte a tuturor 
lucrurilor, că ești unul dintre toate lucrurile creaţiei aflate sub stăpânirea lui Dumnezeu. 
Lucrurile creaţiei lui Dumnezeu nu pot fi scoase de sub stăpânirea lui Dumnezeu, nicio 
persoană nu poate ieși de sub stăpânirea Lui. leşirea de sub stăpânirea Lui și de sub 
prevederile Lui ar însemna că viețile oamenilor, vieţile trupești ale oamenilor ar dispărea. 
Aceasta este importanţa faptului că Dumnezeu a stabilit medii de supravieţuire pentru 
omenire. Nu contează cărei rase aparții sau în care regiune trăieşti, fie ea în Occident 
sau în Orient, nu poţi să te separi de mediul de supraviețuire pe care Dumnezeu L-a 
stabilit pentru omenire, nu poţi să te separi de hrana și de proviziile oferite de mediul de 
supravieţuire pe care El l-a stabilit pentru oameni. Nu contează care este modul tău de 
trai, nu contează pe ce te bazezi ca să trăieşti, nici pe ce te bazezi ca să îţi susții viața 
în trup, nu poţi să ieși de sub stăpânirea lui Dumnezeu și de sub gestionarea Lui. Unii 
oameni spun: „Eu nu sunt fermier, nu plantez culturi ca să trăiesc. Eu nu depind de mila 
Cerurilor pentru hrana mea, așa că supraviețuirea mea nu are loc în mediul de 
supravieţuire stabilit de Dumnezeu. Acel tip de mediu nu mi-a oferit nimic”. Chiar așa 
este? Spui că nu plantezi culturi ca să trăieşti, dar nu mănânci cereale? Nu mănânci 
carne și ouă? Și nu mănânci legume și fructe? Tot ceea ce mănânci, toate aceste lucruri 
de care ai nevoie sunt inseparabile de mediul de supraviețuire stabilit de Dumnezeu 
pentru omenire. lar sursa tuturor lucrurilor de care omenirea are nevoie nu poate fi 
separată de toate lucrurile create de Dumnezeu, care constituie, în totalitatea lor, mediile 
tale de supraviețuire. Apa pe care o bei, hainele pe care le porți și toate obiectele pe 
care le foloseşti — care dintre toate acestea nu sunt obţinute din lucrurile creației lui 
Dumnezeu? Unii spun: „Există anumite obiecte care nu sunt obținute din lucrurile creaţiei 
lui Dumnezeu. Vezi, plasticul este unul dintre acele lucruri. E un material de proveniență 
chimică, este făcut de om”. Chiar așa este? Plasticul este într-adevăr făcut de om şi e 
un material de provenienţă chimică, dar de unde provin componentele de bază ale 
plasticului? Aceste componente au fost obținute din materialele create de Dumnezeu. 
Obiectele de care te bucuri, pe care le vezi, fiecare obiect pe care îl folosești, toate sunt 
obținute din lucrurile care au fost create de Dumnezeu. Adică, nu contează cărei rase 
aparține o persoană, nu contează ce mod de trai are sau în ce tip de mediu de 
supraviețuire ar trăi, nu se poate separa de ceea ce a prevăzut Dumnezeu. Așadar, au 
legătură aceste aspecte despre care am discutat azi cu subiectul „Dumnezeu este sursa 
vieţii tuturor lucrurilor”? Se încadrează ele în acest subiect mai larg? (Da.) Poate că 
unele aspecte despre care am vorbit azi sunt cam abstracte și greu de discutat. Totuși, 
cred că le înțelegeţi ceva mai bine acum. 

În aceste ultime dăți când am avut părtășie, gama subiectelor despre care am avut 
părtășie a fost destul de amplă, iar sfera lor de acoperire mai degrabă vastă, așadar, e 

nevoie de efort ca să le asimilați pe toate. Asta pentru că aceste subiecte nu au mai fost 
tratate înainte în credința oamenilor în Dumnezeu. Unii ascultă aceste lucruri ca pe o 
taină, alţii le ascultă ca pe o poveste — care perspectivă e cea adevărată? Voi din care 
perspectivă aţi ascultat toate acestea? (Am văzut cât de metodic a stabilit Dumnezeu 
toate lucrurile creaţiei Sale și legile pentru toate lucrurile, iar prin aceste cuvinte putem 
înțelege mai bine faptele lui Dumnezeu și aranjamentele Lui meticuloase pentru 
mântuirea omenirii.) Aţi înţeles din aceste părtășii cât de departe se extinde sfera 
gestionării tuturor lucrurilor de către Dumnezeu? (Asupra întregii omeniri, asupra tuturor 
lucrurilor.) Este El Dumnezeul unei singure rase? Este El Dumnezeul unui singur tip de 
oameni? Este El Dumnezeul doar al unei mici părţi a omenirii? (Nu, nu este.) Din moment 
ce nu este cazul, dacă, potrivit cunoașterii pe care o aveţi despre Dumnezeu, El este 
doar Dumnezeul unei mici părți a omenirii sau dacă este doar Dumnezeul vostru, este 
această perspectivă corectă? Întrucât Dumnezeu gestionează și stăpânește toate 
lucrurile, oamenii ar trebui să vadă faptele Sale, înţelepciunea Sa și atotputernicia Sa, 
care sunt dezvăluite în felul în care El stăpânește asupra tuturor lucrurilor. Sunt lucruri 
pe care oamenii trebuie să le știe. Dacă spui că Dumnezeu gestionează toate lucrurile, 
că stăpânește asupra tuturor lucrurilor și asupra întregii omeniri, dar nu înţelegi și nu 
pricepi felul în care El stăpânește asupra omenirii, cum poţi admite cu adevărat că El 
stăpânește asupra tuturor lucrurilor? Poate crezi în sufletul tău: „Pot, fiindcă văd că viața 
mea se află în întregime sub stăpânirea lui Dumnezeu”. Dar este oare Dumnezeu cu 
adevărat atât de mărunt? Nu, nu este! Tu vezi doar mântuirea pe care Dumnezeu ţi-o 
aduce ţie și lucrarea Lui în tine și numai din aceste lucruri Îi vezi stăpânirea. Dar e o 
sferă prea mică și îţi afectează perspectiva unei veritabile cunoașteri a lui Dumnezeu. Îţi 
limitează și veritabila cunoaștere a modului în care Dumnezeu stăpânește asupra tuturor 
lucrurilor. Dacă îţi limitezi cunoașterea de Dumnezeu doar la sfera a ceea ce îţi oferă 
Dumnezeu și la mântuirea pe care El ţi-o aduce, nu vei fi niciodată în stare să îţi dai 
seama că El stăpânește totul, că El stăpânește asupra tuturor lucrurilor și asupra întregii 
omeniri. Când nu reușești să îți dai seama de toate acestea, poţi să înţelegi cu adevărat 
faptul că soarta ta se află sub stăpânirea lui Dumnezeu? Nu, nu poți. În inima ta, nu vei 
putea niciodată recunoaște acest aspect — nu vei reuși niciodată să atingi un asemenea 
nivel de înţelegere. Înțelegeţi ce spun, da? De fapt, Eu știu în ce măsură sunteti în stare 
să înțelegeți aceste subiecte și acest conţinut despre care vorbesc. Atunci, de ce tot 
vorbesc despre ele? Fiindcă sunt subiecte care trebuie să fie apreciate de fiecare 
discipol al lui Dumnezeu, de fiecare persoană care vrea să fie mântuită de Dumnezeu — 
este esenţial să înțelegeţi aceste subiecte. Chiar dacă deocamdată nu le înţelegi, într-o 
bună zi, când viaţa ta și felul în care trăieşti adevărul vor ajunge la un anumit nivel, când 
schimbarea în firea vieţii tale va ajunge la un anumit nivel și statura ta va atinge o 
anumită magnitudine, doar atunci aceste subiecte, despre care am părtășie cu tine și pe 
care ţi le comunic, te vor ajuta și îţi vor satisface cu adevărat imboldul de a-L cunoaște 
pe Dumnezeu. Așadar, aceste cuvinte au avut rolul de a clădi o fundaţie, de a vă pregăti 

pentru viitoarea voastră înțelegere a felului în care Dumnezeu stăpânește asupra tuturor 
lucrurilor, pentru înțelegerea lui Dumnezeu Însuși. 

Gradul în care oamenii ÎI înțeleg pe Dumnezeu în inimile lor reprezintă totodată 
mărimea locului pe care El îl are în inimile lor. Cu cât e mai mare gradul în care oamenii 
ÎI înțeleg pe Dumnezeu în inimile lor, cu atât e mai important Dumnezeu în inimile lor. 
Dacă Dumnezeul pe care tu Îl cunoști e vag și fără conţinut, atunci Dumnezeul în care 
crezi este la fel. Dumnezeul pe care tu Îl cunoști este limitat doar la sfera vieţii tale 
personale și nu are nicio legătură cu adevăratul Dumnezeu Însuși. Așadar, să cunoști 
faptele practice ale lui Dumnezeu, să cunoşti realitatea Lui și atotputernicia Sa, să 
cunoști adevărata identitate a lui Dumnezeu Însuși, să cunoști ceea ce are El și ceea ce 
este, să știi acţiunile pe care le-a manifestat El în toate lucrurile creaţiei Sale — aceste 
lucruri sunt extrem de importante pentru fiecare persoană care vrea să-L cunoască pe 
Dumnezeu. Ele stabilesc direct dacă oamenii pot să intre în realitatea adevărului. Dacă 
tu îţi limitezi înțelegerea lui Dumnezeu doar la cuvinte, dacă o limitezi doar la măruntele 
tale trăiri, la ceea ce-ţi imaginezi tu că este harul lui Dumnezeu sau la măruntele tale 
mărturii despre Dumnezeu, atunci îți spun cu tărie că Dumnezeul în care crezi nu este 
Dumnezeu Însuși. Nu doar atât, ci se poate spune că Dumnezeul în care crezi este unul 
imaginar, nu Dumnezeu Cel adevărat. Asta fiindcă Dumnezeul adevărat este Cel care 
stăpânește peste toate, Cel care pășește printre toate, Cel care le gestionează pe toate. 
El este Cel care ţine în mâinile Sale soarta întregii omeniri și a tuturor lucrurilor. Lucrarea 
și faptele Dumnezeului despre care vorbesc nu se limitează doar la o mână de oameni. 
Adică, nu se limitează doar la cei care Îl urmează în prezent. Faptele Lui sunt 
manifestate în toate lucrurile, în supraviețuirea tuturor lucrurilor și în legile schimbării 
tuturor lucrurilor. Dacă nu poţi să vezi sau să recunoști faptele lui Dumnezeu în toate 
lucrurile creaţiei Sale, atunci nu poţi să fii martor pentru niciuna dintre faptele Sale. Dacă 
nu poţi să fii martor pentru Dumnezeu, dacă tu continui să vorbești despre acest mărunt 
și așa-zis „Dumnezeu” pe care tu Îl cunoști, despre acel Dumnezeu care e limitat la ideile 
tale și care există doar în limitele înguste ale minţii tale, dacă tu continui să vorbești 
despre acel fel de Dumnezeu, atunci Dumnezeu nu îţi va lăuda niciodată credința. Când 
ești martor pentru Dumnezeu, dacă faci asta doar cu referire la modul în care te bucuri 
de harul lui Dumnezeu, felul în care accepţi disciplina și certarea Lui și modul în care te 
bucuri de binecuvântările Lui atunci când ești martor pentru El, atunci toate acestea nu 
sunt nici pe departe suficiente și nici pe-aproape de a-L mulțumi. Dacă vrei să fii martor 
pentru Dumnezeu într-un mod care să fie în conformitate cu voia Sa, să fii martor pentru 
adevăratul Dumnezeu Însuși, atunci trebuie să afli ceea ce are Dumnezeu și ceea ce 
este din faptele Lui. Trebuie să remarci autoritatea lui Dumnezeu în faptul că El 
controlează totul, să vezi adevărul modului în care El susţine întreaga omenire. Dacă 
recunoști doar că subzistenţa și necesităţile din viaţa ta vin de la Dumnezeu, dar nu 
reușești să vezi adevărul conform căruia El susţine întreaga omenire prin toate lucrurile 
create de El, că El conduce întreaga omenire prin stăpânirea Lui asupra tuturor lucrurilor, 

atunci nu vei putea niciodată să fii martor pentru Dumnezeu. Cu ce scop vă spun Eu 
toate acestea? Pentru ca voi să luaţi toate acestea în serios, pentru ca voi să nu credeți 
în mod eronat că aceste subiecte despre care am discutat sunt irelevante pentru intrarea 
voastră în viaţă și pentru ca voi să nu consideraţi aceste subiecte ca fiind doar un fel de 
cunoștințe sau de doctrine. Dacă ascultați ceea ce vă spun cu acest gen de atitudine, 
nu veţi câștiga nimic. Veţi pierde această minunată oportunitate de a-L cunoaște pe 
Dumnezeu. 

Care este scopul Meu când discut despre toate acestea? Scopul Meu este ca 
oamenii să-L cunoască pe Dumnezeu, ca oamenii să înțeleagă faptele practice ale lui 
Dumnezeu. Odată ce Îl înţelegeţi pe Dumnezeu și Îi cunoașteți faptele, doar atunci aveti 
oportunitatea sau posibilitatea de a-L cunoaște. Dacă, de exemplu, aţi vrea să cunoașteți 
o persoană, cum ați proceda? Aţi încerca să o cunoaşteţi privindu-i doar aspectul 
exterior? Doar privind hainele pe care le poartă și modul în care se îmbracă? Doar 
privindu-i mersul? Doar încercând să aflați câte lucruri cunoaște? (Nu.) Așadar, cum 
puteți să cunoașteţi pe cineva? Judecaţi pe baza vorbelor și a comportamentului acelei 
persoane, a gândurilor ei și a ceea ce exprimă și dezvăluie acea persoană despre sine. 
Așa puteţi ajunge să cunoașteţi și să înțelegeţi o persoană. La fel, dacă vreţi să-L 
cunoașteți pe Dumnezeu, dacă vreţi să înțelegeţi latura Lui practică, latura Lui 
adevărată, trebuie să vă bazaţi pe faptele Lui, pe fiecare lucru practic pe care îl 
săvârşeşte. Acesta este cel mai bun mod și este singurul mod. 


Dumnezeu echilibrează relaţiile dintre toate lucrurile pentru a oferi 
omenirii un mediu de supraviețuire stabil 


Dumnezeu Își manifestă faptele asupra tuturor lucrurilor, stăpânește asupra tuturor 
lucrurilor și controlează legile tuturor lucrurilor. Tocmai am discutat despre modul în care 
Dumnezeu stăpânește legile tuturor lucrurilor, cât și despre modul în care El susține și 
îngrijește întreaga omenire în cadrul acestor legi. Acesta este un aspect. În continuare, 
vom discuta despre un alt aspect, despre modul în care Dumnezeu obișnuiește să dețină 
controlul asupra tuturor lucrurilor. Vorbesc despre felul în care, după ce a creat toate 
lucrurile, Dumnezeu a echilibrat relaţiile dintre ele. Și acesta este mai degrabă un subiect 
amplu pentru voi. Echilibrarea relaţiilor dintre toate lucrurile — este asta ceva ce oamenii 
pot să înfăptuiască? Nu, oamenii sunt incapabili de o asemenea performanţă. Oamenii 
sunt capabili doar de distrugere. Nu pot să echilibreze relaţiile dintre toate lucrurile; nu pot 
să le gestioneze și o asemenea autoritate și putere sunt dincolo de capacitatea de 
înțelegere a oamenilor. Doar Dumnezeu Însuși are puterea de a săvârși un astfel de lucru. 
Dar care este scopul în care Dumnezeu face asta — pentru ce este? Și acest lucru are o 
legătură strânsă cu supraviețuirea omenirii. Fiecare lucru pe care Dumnezeu vrea să-l 
facă este necesar — nu există nimic pe care El poate îl va face, poate că nu. Pentru ca El 
să asigure supraviețuirea omenirii și să le dăruiască oamenilor un mediu de supravieţuire 
favorabil, există anumite lucruri vitale și indispensabile pe care El trebuie să le facă. 

Începând de la înţelesul direct al cuvintelor „Dumnezeu echilibrează toate lucrurile”, 
acesta pare că este un subiect foarte amplu. Mai întâi, le oferă oamenilor conceptul 
conform căruia „echilibrarea tuturor lucrurilor” se referă totodată la stăpânirea lui 
Dumnezeu asupra tuturor lucrurilor. Ce înseamnă cuvântul „echilibru”? Mai întâi, 
„echilibru” se referă la a nu permite unui lucru să se dezechilibreze. E ca și cum ai folosi 
o balanţă pentru a cântări lucruri. Pentru ca balanţa să fie în echilibru, greutăţile de pe 
fiecare taler trebuie să fie egale. Dumnezeu a creat multe lucruri diferite: lucruri fixe, 
lucruri care se mișcă, lucruri care trăiesc, lucruri care respiră, cât și lucruri care nu 
respiră. Este ușor ca toate aceste lucruri să intre într-o relaţie de interdependenţă, de 
interconectare, în care să se întărească și să se ţină în frâu reciproc? Cu siguranţă există 
principii în cadrul tuturor acestor lucruri, dar sunt foarte complicate, nu-i așa? Pentru 
Dumnezeu nu e dificil, dar, pentru oameni, este o chestiune foarte complicată de studiat. 
E un cuvânt foarte simplu -— „echilibru”. Cu toate acestea, dacă oamenii l-ar studia și 
dacă oamenii ar avea nevoie să creeze de unii singuri echilibru, atunci, chiar dacă tot 
soiul de academicieni s-ar ocupa de asta — specialiști în biologie, astronomie, fizică, 
chimie și chiar și istorie — care ar fi rezultatul final al acelor cercetări? Nu ar avea niciun 
rezultat. lar asta deoarece creaţia tuturor lucrurilor, care a fost săvârșită de Dumnezeu, 
este prea incredibilă, iar omenirea nu îi va afla niciodată secretele. Când Dumnezeu a 
creat toate lucrurile, El a stabilit principiile relaţiilor dintre ele, a stabilit diferite moduri de 
supraviețuire, pentru o restricție mutuală, pentru o complementaritate mutuală și pentru 
un sprijin reciproc. Aceste diferite metode sunt foarte complexe și, în mod cert, nu sunt 
simple sau unidirecționale. Când oamenii își folosesc intelectul, cunoștințele pe care le- 
au dobândit și fenomenele pe care le-au observat pentru a confirma sau a studia 
principiile care stau la baza stăpânirii lui Dumnezeu asupra tuturor lucrurilor, aceste 
principii sunt extrem de dificil de descoperit și, de asemenea, este foarte dificil de 
dobândit vreun rezultat. Oamenilor le este foarte greu să obţină rezultate; oamenilor le 
este foarte dificil să-și menţină echilibrul bazându-se pe gândirea și cunoașterea umană 
pentru a guverna toate lucrurile creaţiei lui Dumnezeu. lată de ce: dacă oamenii nu 
cunosc principiile supraviețuirii tuturor lucrurilor, ei nu știu cum să apere acest tip de 
echilibru. Așadar, dacă oamenii ar gestiona și ar guverna toate lucrurile, ar fi foarte 
probabil ca ei să distrugă acest echilibru. Imediat ce acest echilibru ar fi distrus, și mediile 
de supravieţuire ale omenirii ar fi distruse, iar când s-ar întâmpla asta, ar urma o criză a 
supraviețuirii omenirii. Ar aduce un dezastru. Dacă omenirea ar fi cuprinsă de acel 
dezastru, care i-ar fi viitorul? Finalul ar fi unul foarte greu de estimat și imposibil de 
prevăzut cu certitudine. 

Prin urmare, cum echilibrează Dumnezeu relaţiile dintre toate lucrurile? În primul 
rând, există anumite regiuni din lume care sunt acoperite cu zăpadă și cu gheaţă întregul 
an, pe când în alte zone, toate cele patru anotimpuri sunt ca primăvara, iar iarna nu vine 
niciodată și în asemenea locuri nu vei vedea niciodată niciun petic de gheaţă, niciun fulg 
de nea. În acest caz, vorbim despre un climat mai amplu, iar acest exemplu reprezintă 

unul dintre modurile în care Dumnezeu echilibrează relaţiile dintre toate lucrurile. Al 
doilea mod este acesta: un lanţ muntos acoperit de o vegetaţie luxuriantă, cu tot felul de 
plante care acoperă solul și fâșii de pădure atât de dese încât, atunci când mergi prin 
ele, nici măcar nu mai vezi soarele de deasupra. Însă uitându-ne la un alt lanţ muntos, 
acolo nu crește nici măcar un fir de iarbă, doar straturi peste straturi de munți, sălbatici 
și pustii. Privite din afară, ambele tipuri sunt, practic, mormane mari de pământ clădite 
pentru a forma munţi, dar unul este acoperit de păduri dese, în timp ce celălalt este lipsit 
de vegetaţie, fără nici măcar un fir de iarbă. Acesta este al doilea mod în care Dumnezeu 
echilibrează relaţiile dintre toate lucrurile. Al treilea mod este acesta: privind într-o parte 
vezi o câmpie înverzită și nesfârșită, un câmp acoperit de valuri de verdeață. Privind în 
partea opusă, ai putea vedea un deșert care se întinde cât cuprinzi cu ochii; arid, fără 
nicio viețuitoare în tot acel nisip șuierător, purtat de vânt, cu atât mai puţin vreo sursă de 
apă. Al patrulea mod este acesta: privind într-o parte, totul este acoperit de mare, acea 
masă mare de apă, pe când privind în direcţia opusă, nu reușești să găsești nici măcar 
un strop de apă proaspătă de izvor. Al cincilea mod este acesta: într-o regiune plouă 
frecvent, e ceaţă și umiditate, pe când în alte regiuni zilele cu un soare arzător sunt 
foarte dese și rareori se întâmplă să cadă un strop de ploaie. Al șaselea mod este 
acesta: într-o regiune e un platou în care aerul e rarefiat și omului îi este greu să respire, 
iar în altă regiune e plin de mlaștini și de zone depresionare, acestea fiind un habitat 
pentru diverse specii de păsări migratoare. Acestea sunt diferitele tipuri de climate, sau 
sunt climatele ori mediile care corespund diferitelor zone geografice. Cu alte cuvinte, 
Dumnezeu echilibrează mediile primare de supraviețuire a omenirii pe baza aspectelor 
mediului în ansamblul său, de la climă la mediul geografic și de la diferitele componente 
ale solului până la numărul surselor de apă, totul pentru a atinge un echilibru în ceea ce 
privește atmosfera, temperatura și umiditatea mediilor în care supraviețuiesc oamenii. 
Din cauza acestor medii geografice aflate în contrast, oamenii au o atmosferă stabilă, 
iar temperatura și umiditatea din diferitele anotimpuri sunt stabile. Asta le permite 
oamenilor să continue să trăiască în acel tip de mediu de supraviețuire, așa cum au 
făcut dintotdeauna. Mai întâi, mediul, în ansamblul său, trebuie să fie echilibrat. Aceasta 
se realizează prin folosirea diferitelor zone geografice și a formațiunilor de teren, cât și 
prin schimbările de la un climat la altul, ceea ce le permite să se limiteze și să se 
controleze reciproc, pentru a atinge echilibrul dorit de Dumnezeu și necesar omenirii. 
Asta este din perspectiva mediului în ansamblul său. 

Acum vom vorbi despre detaliile mai fine, precum vegetaţia. Cum este obținut 
echilibrul în privința vegetației? Cu alte cuvinte, cum i se poate permite vegetației să 
continue să supravieţuiască într-un mediu de supravieţuire echilibrat? Răspunsul este 
prin gestionarea duratei de viaţă, a ritmului de creştere și a ratei de înmulţire a diferitelor 
tipuri de plante, pentru protejarea mediului lor de supravieţuire. Să luăm drept exemplu 
iarba cea măruntă — răsare primăvara, înflorește vara și face sămânță toamna. Sămânţa 
cade pe pământ. Anul următor, sămânţa germinează și ciclul continuă conform acelorași 

legi. Durata de viaţă a firului de iarbă este foarte scurtă. Fiecare sămânță cade pe 
pământ, germinează și scoate rădăcini, apoi iarba înflorește și face iar sămânță, iar 
întregul proces este finalizat după doar trei anotimpuri: primăvara, vara și toamna. 
Feluritele tipuri de copaci au și ei durata lor de viaţă și diferitele lor perioade de germinare 
și de dat în rod. Unii copaci mor după doar 30 sau 50 de ani — aceasta e durata lor de 
viață. Însă rodul lor cade pe pământ, sămânța germinează și scoate rădăcini, iar noii 
copaci înfloresc și fac rod, iar astfel, trăiesc încă 30 sau 50 de ani. Aceasta este rata lor 
de recurenţă. Un copac bătrân moare și un copac tânăr crește — de asta poţi să vezi 
mereu copaci crescând în pădure. Dar și ei au ciclul și procesele lor normale de viaţă și 
de moarte. Anumiți copaci pot să trăiască peste o mie de ani, iar unii pot să trăiască 
chiar și trei mii de ani. Indiferent ce fel de plantă e sau ce durată de viaţă are, general 
vorbind, Dumnezeu îi gestionează echilibrul pe baza duratei ei de viaţă, a abilității ei de 
înmulțire, a ritmului și frecvenţei ei de înmulţire și pe baza numărului de vlăstari pe care 
îi produce. Asta le permite tuturor plantelor, de la iarbă la copaci, să continue să prospere 
și să crească într-un mediu ecologic echilibrat. Așadar, atunci când te uiţi la o pădure de 
pe pământ, tot ceea ce crește în interiorul ei, ierburi și copaci, ambele se înmulțesc 
neîncetat și cresc pe baza propriilor legii. Nu necesită nicio lucrare suplimentară și niciun 
ajutor din partea omenirii. Numai fiindcă au acest gen de echilibru pot plantele să-și 
menţină propriul mediu de supravieţuire. Numai fiindcă au un mediu propice de 
supraviețuire pot aceste păduri și aceste câmpuri să supraviețuiască în continuare pe 
pământ. Existenţa lor îi susține pe oameni generaţie după generaţie, susține și generație 
după generaţie de alte viețuitoare care trăiesc în păduri și pe câmpuri — păsări și animale, 
insecte și tot felul de microorganisme. 

Dumnezeu controlează și echilibrul dintre animalele de tot felul. Cum controlează El 
acest echilibru? La fel ca în cazul plantelor — El le gestionează echilibrul și le stabilește 
numărul pe baza abilității lor de a se înmulţi, a gradului și a frecvenţei lor de reproducere, 
dar și pe baza rolului pe care îl au ele în regnul animal. De exemplu, leii mănâncă zebre. 
Așadar, dacă numărul leilor ar depăși numărul zebrelor, care ar fi soarta acestora din 
urmă? Ar dispărea ca specie. lar dacă zebrele ar face mai puţini pui decât leii, care ar fi 
soarta lor? Ar dispărea ca specie. Așadar, numărul zebrelor trebuie să fie mult mai mare 
decât numărul leilor. lar asta deoarece zebrele nu există doar pentru ele însele, ci există 
și pentru lei. Se poate spune și astfel: fiecare zebră face parte din totalitatea zebrelor, 
dar e și hrană pentru gura leilor. Ritmul de reproducere al leilor nu poate să-l depășească 
pe cel al zebrelor. Așadar, numărul leilor nu poate fi niciodată mai mare decât numărul 
zebrelor. Doar în acest fel leii vor avea o sursă de hrană garantată. lar astfel, chiar dacă 
leii sunt dușmanii naturali ai zebrelor, oamenii văd adesea cele două specii odihnindu- 
se în liniște în aceeași zonă. Numărul zebrelor nu va scădea niciodată și specia lor nu 
va dispărea din cauza leilor care le vânează și le mănâncă, iar numărul leilor nu va crește 
datorită statutului lor de „rege”. Acest echilibru a fost stabilit demult de către Dumnezeu. 
Cu alte cuvinte, Dumnezeu a stabilit legile echilibrului dintre toate animalele, pentru ca 

ele să atingă acest tip de echilibru, iar asta e ceva ce oamenii remarcă deseori. Sunt leii 
singurii dușmani naturali ai zebrelor? Nu. Și crocodilii mănâncă zebre. Zebrele chiar par 
să fie un gen de animal foarte neajutorat. Ele nu au ferocitatea leilor, iar când se 
confruntă cu un leu, cu acest formidabil dușman, ele pot doar să fugă. Nu pot nici măcar 
să opună rezistenţă. Când nu reușesc să fugă mai repede decât leul, pot doar să se lase 
înfulecate de el. Acest lucru poate fi remarcat deseori în lumea animalelor. Ce 
sentimente și gânduri aveţi când vedeți un astfel de lucru? Vă pare rău pentru zebră? ÎI 
detestaţi pe leu? Zebrele sunt atât de frumoase! lar leii le privesc mereu cu lăcomie. Și 
zebrele, în nesăbuinţa lor, nu fug prea departe. Ele văd că leul le așteaptă la umbra unui 
copac. Ar putea veni să le mănânce în orice moment. În inima lor, zebrele știu asta, dar 
tot nu vor părăsi acea zonă. E un lucru minunat, care manifestă predestinarea lui 
Dumnezeu și stăpânirea Lui. Îţi este milă de zebră, dar nu poţi să o salvezi și detești 
leul, dar nu poţi să-l distrugi. Zebra este hrana pe care Dumnezeu a pregătit-o pentru 
leu, dar indiferent cât de multe sunt mâncate de lei, zebrele nu vor dispărea ca specie. 
Numărul de pui pe care leul îi are este foarte mic, iar leii se înmulţesc într-un ritm lent. 
Așadar, indiferent câte zebre mănâncă, numărul leilor nu îl va depăși niciodată pe cel al 
zebrelor. În acest lucru există echilibru. 

Care este țelul lui Dumnezeu în menţinerea acestui tip de echilibru? Are legătură cu 
mediile de supraviețuire ale oamenilor, precum și cu supraviețuirea omenirii. Dacă 
zebrele sau alte animale similare, care sunt pradă pentru lei — căprioarele sau alte 
vieţuitoare — s-ar înmulţi prea lent și numărul leilor ar crește brusc, ce fel de pericole i-ar 
ameninţa pe oameni? Faptul că leii își mănâncă prada e un fenomen normal, dar un leu 
care mănâncă o persoană este o tragedie. Această tragedie nu este ceva rânduit de 
Dumnezeu, nu este ceva care apare în cadrul stăpânirii Lui, cu atât mai puţin ceva ce a 
adus El asupra omenirii. Mai degrabă, este un lucru pe care oamenii și l-au făcut cu 
mâna lor. Așadar, după cum vede Dumnezeu, echilibrul dintre toate lucrurile este crucial 
pentru supraviețuirea omenirii. Fie că este vorba despre plante sau despre animale, 
niciuna dintre acestea nu își poate pierde propriul echilibru. Plantele, animalele, munții 
și lacurile — Dumnezeu a pregătit pentru omenire un mediu ecologic firesc. Numai când 
oamenii au acest tip de mediu ecologic — unul echilibrat — supraviețuirea lor este 
asigurată. Dacă iarba sau copacii ar avea o capacitate slabă de înmulţire sau dacă ritmul 
lor de reproducere ar fi foarte lent, nu și-ar pierde solul umiditatea? Dacă solul și-ar 
pierde umiditatea, ar mai fi roditor? Dacă solul și-ar pierde umiditatea și vegetaţia, s-ar 
eroda extrem de rapid, iar în locul solului s-ar forma nisip. Când solul s-ar deteriora, 
mediul de supravieţuire al oamenilor ar fi distrus și el. Numeroase dezastre ar însoți 
această distrugere. Fără acest tip de echilibru ecologic, fără acest tip de mediu ecologic, 
oamenii ar suferi frecvent în urma dezastrelor, din cauza dezechilibrelor apărute între 
toate lucrurile. De exemplu, când există un dezechilibru ecologic care duce la 
distrugerea mediului ecologic al broaștelor, acestea se adună toate, numărul lor crește 
remarcabil de mult și oamenii văd chiar și un număr mare de broaște traversând străzile 

în orașe. Dacă un număr mare de broaște ar ocupa mediul de supravieţuire al oamenilor, 
cum s-ar numi acest lucru? Un dezastru. De ce s-ar numi un dezastru? Aceste animale 
mici, care sunt benefice pentru omenire, sunt utile pentru oameni atunci când rămân 
într-un loc care le este potrivit; ele pot să menţină echilibrul mediului de supravieţuire al 
oamenilor. Însă dacă devin un dezastru, vor afecta ordinea din vieţile oamenilor. Toate 
lucrurile și toate elementele pe care broaștele le aduc cu ele pe corpurile lor pot să 
afecteze calitatea vieţii oamenilor. Acestea pot chiar să afecteze organele trupurilor 
oamenilor — acesta este unul dintre aceste tipuri de dezastre. Un alt tip de dezastru, unul 
de care oamenii au avut parte frecvent, este apariţia unui număr foarte mare de lăcuste. 
Nu este acesta un dezastru? Ba da, este cu adevărat un dezastru înfricoșător. Nu 
contează cât de capabili sunt oamenii — ei pot să construiască avioane, tunuri și bombe 
atomice — când îi invadează lăcustele, ce soluție au oamenii? Pot să-și folosească 
tunurile împotriva lor? Pot să le împuște cu mitraliere? Nu, nu pot. Pot să stropească cu 
pesticide pentru a le alunga? Nici asta nu este o sarcină ușoară. Ce vin să facă acele 
micuţe lăcuste? Ele mănâncă în special recoltele și grânele. Oriunde se duc lăcustele, 
recoltele sunt șterse complet de pe suprafața pământului. În vremuri de invazie a 
lăcustelor, toată mâncarea pe un an de zile pe care se bazează fermierii poate fi 
consumată în întregime de lăcuste într-o clipă. Pentru oameni, sosirea lăcustelor nu e 
doar un motiv de iritare — e un dezastru. Așadar, știm că apariția unui număr mare de 
lăcuste este un tip de dezastru, dar ce putem spune despre șoareci? Dacă nu există 
păsări de pradă care să mănânce șoarecii, ei se vor înmulţi foarte rapid, mai rapid chiar 
decât vă puteţi imagina. lar dacă șoarecii se răspândesc fără opreliști, pot oare oamenii 
să ducă o viață bună? Cu ce fel de situaţie s-ar confrunta oamenii? (Cu o epidemie.) Dar 
credeți că o epidemie ar fi singura consecinţă? Şoarecii vor ronţăi totul și vor roade chiar 
și lemnul. Dacă sunt doar doi șoareci într-o casă, vor fi o pacoste pentru toţi cei care 
locuiesc acolo. Uneori, șoarecii fură ulei și îl mănâncă, iar alteori, mănâncă pâinea sau 
cerealele. lar lucrurile pe care nu le mănâncă, ei doar le rod și le transformă în resturi 
nefolositoare. Șoarecii rod hainele, pantofii, mobila — ei rod absolut totul. Uneori, se 
caţără pe bufet — pot oare acele vase să mai fie folosite după ce au călcat șoarecii pe 
ele? Chiar dacă le dezinfectezi, tot nu le vei putea folosi liniștit, așadar le vei arunca. 
Acestea sunt necazurile pe care șoarecii le aduc oamenilor. Cu toate că șoarecii sunt 
creaturi micuțe, oamenii nu au niciun mod de a se ocupa de ei și, în schimb, trebuie doar 
să suporte devastările provocate de șoareci. O singură pereche de șoareci este 
suficientă pentru a cauza distrugeri, darămite o mulţime. Dacă șoarecii s-ar înmulţi, ar 
deveni un dezastru, iar consecințele ar fi de neimaginat. Chiar și creaturile atât de mici 
precum furnicile ar putea deveni un dezastru. Dacă acest lucru s-ar întâmpla, 
stricăciunile pe care ele le-ar aduce omenirii nu ar putea fi ignorate. Furnicile pot cauza 
atâtea daune caselor, încât acestea se prăbușesc. Forţa lor nu trebuie să fie trecută cu 
vederea. Ar fi înfricoșător dacă diferite tipuri de păsări ar da naștere unui dezastru? (Da.) 
Cu alte cuvinte, indiferent ce fel de animale sau de viețuitoare sunt, din clipa în care 


447 


echilibrul lor dispare, ele vor crește, se vor înmulți și vor trăi pe o arie de acoperire 
anormală, neregulată. Asta ar aduce consecinţe inimaginabile asupra omenirii. Ar avea 
un impact nu doar asupra vieţii și a supravieţuirii oamenilor, dar ar aduce dezastre 
asupra întregii omeniri, chiar până în punctul în care oamenii ar suferi o anihilare 
completă și ar dispărea ca specie. 

Când Dumnezeu a creat toate lucrurile, El a folosit tot felul de metode și de căi pentru 
a le pune în echilibru, pentru a echilibra condiţiile de trai din munti și din lacuri, pentru 
plante și pentru toate felurile de animale, de păsări și de insecte. Scopul Lui a fost să 
permită tuturor tipurilor de vieţuitoare să trăiască și să se înmulțească în cadrul legilor 
pe care El le-a rânduit. Niciunul dintre lucrurile creaţiei nu poate ieși în afara acestor legi, 
ele nu pot să fie încălcate. Doar în cadrul acestui tip de mediu primar pot oamenii să 
supraviețuiască și să se înmulțească în siguranţă, generaţie după generaţie. Dacă orice 
viețuitoare trece dincolo de cantitatea și de aria de acoperire stabilită de Dumnezeu sau 
dacă își depășește rata de creștere, frecvenţa înmulțirii sau numărul dictat de El, mediul 
de supravieţuire al omenirii ar suferi distrugeri de diferite magnitudini. Și, în același timp, 
supraviețuirea omenirii ar fi ameninţată. Dacă o specie de vieţuitoare ajunge să atingă 
un număr prea mare, va consuma hrana oamenilor, va distruge sursele de apă ale 
oamenilor și le va distruge căminele. În acest fel, înmulţirea omenirii și starea lor de 
supraviețuire ar fi afectată imediat. De exemplu, apa este foarte importantă pentru toate 
lucrurile. Dacă sunt prea mulţi șoareci, prea multe furnici, lăcuste, broaște sau orice fel 
de alte animale, acestea vor bea mai multă apă. Pe măsură ce cantitatea de apă pe care 
o beau crește, apa potabilă și sursele de apă ale oamenilor din sfera fixă a surselor de 
apă potabilă și a zonelor apoase vor fi reduse, iar aceștia se vor confrunta cu lipsuri în 
privinţa apei. Dacă sursele de apă potabilă pentru oameni sunt distruse, contaminate 
sau întrerupte fiindcă tot felul de animale au devenit tot mai numeroase, în acest mediu 
dur de supravieţuire, supraviețuirea omenirii va fi grav ameninţată. Dacă doar o specie 
sau mai multe specii de viețuitoare își depășesc numărul adecvat, atunci aerul, 
temperatura, umiditatea, chiar și compoziţia aerului din spațiul de supraviețuire al 
omenirii, toate acestea vor fi otrăvite și distruse într-un grad mai mare sau mai mic. În 
aceste condiţii, supraviețuirea și soarta oamenilor vor fi și ele supuse amenințărilor 
acestor factori de mediu. Așadar, dacă aceste echilibre sunt pierdute, aerul pe care 
oamenii îl respiră va fi distrus, apa pe care o beau va fi contaminată, iar temperaturile 
de care au nevoie se vor schimba și ele și vor fi afectate într-un grad mai mare sau mai 
mic. Dacă se întâmplă asta, mediile pentru supravieţuire care aparţin inerent omenirii 
vor fi ţinta unor provocări și impacturi enorme. În acest gen de situaţie în care mediile 
primare de supravieţuire ale oamenilor au fost distruse, care ar fi perspectiva și soarta 
omenirii? Aceasta este o problemă foarte serioasă! Fiindcă Dumnezeu știe din ce motiv 
există fiecare dintre lucrurile creaţiei de dragul omenirii, știe care este rolul fiecărui tip 
de lucru pe care El l-a creat, știe ce fel de impact are fiecare lucru asupra omenirii și în 
ce măsură aduce beneficii omenirii, deoarece, în inima lui Dumnezeu, există un plan 

pentru toate acestea, iar El gestionează absolut fiecare aspect al tuturor lucrurilor pe 
care El le-a creat, de aceea absolut fiecare lucru pe care El îl face este foarte important 
și necesar pentru omenire. Așadar, de acum înainte, oricând observi vreun fenomen 
ecologic printre lucrurile creaţiei lui Dumnezeu sau vreo lege naturală în cadrul lucrurilor 
creaţiei lui Dumnezeu, nu te vei mai îndoi de necesitatea fiecărui lucru creat de 
Dumnezeu. Nu vei mai folosi cuvinte neștiutoare pentru a emite judecăţi arbitrare despre 
aranjamentele lui Dumnezeu cu privire la toate lucrurile și despre diferitele Lui moduri 
de a susține omenirea. Nu vei mai trage nici concluzii arbitrare cu privire la legile lui 
Dumnezeu pentru toate lucrurile creaţiei Sale. Nu este așa? 

Ce sunt toate acestea despre care am discutat? Gândiţi-vă la asta o clipă. 
Dumnezeu are propriile intenţii în absolut fiecare lucru pe care îl face. Chiar dacă intenţia 
Lui este o enigmă pentru omenire, este mereu în legătură indisolubilă și strânsă cu 
supraviețuirea omenirii. Este absolut indispensabilă. Asta pentru că Dumnezeu nu a 
făcut niciodată ceva inutil. Principiile din spatele fiecărui lucru în parte pe care El îl face 
se înscriu în planul Lui și în înțelepciunea Lui. Scopul și intenţia din spatele acelui plan 
sunt de a proteja omenirea, de a ajuta omenirea să evite dezastrul, devastările produse 
de orice vieţuitoare și orice rău pe care lucrurile creaţiei lui Dumnezeu l-ar putea face 
omenirii. Prin urmare, se poate spune că faptele lui Dumnezeu pe care le-am văzut în 
cadrul acestui subiect constituie încă un mod prin care Dumnezeu susţine omenirea? 
Putem spune că, prin aceste fapte, Dumnezeu hrănește și păstorește omenirea? (Da.) 
Există o legătură strânsă între acest subiect și tema părtășiei noastre, „Dumnezeu este 
sursa vieții tuturor lucrurilor”? (Da.) Există o legătură foarte strânsă, iar acest subiect 
este unul dintre aspectele ei. Înainte de a discuta despre aceste subiecte, oamenii aveau 
doar o închipuire vagă despre Dumnezeu, despre Dumnezeu Însuși și despre faptele 
Lui — le lipsea o înțelegere adevărată. Cu toate acestea, când oamenilor li se spune 
despre faptele Lui și despre lucrurile înfăptuite de El, ei pot să înțeleagă și să cuprindă 
principiile faptelor lui Dumnezeu, pot să dobândească o înțelegere a acestora și să le 
aibă la îndemână. Chiar dacă în inima lui Dumnezeu există tot felul de teorii, principii și 
reguli foarte complicate, oricând face ceva, cum ar fi crearea și guvernarea tuturor 
lucrurilor, nu este posibil să dobândiţi înțelegere în inimile voastre că acestea sunt 
faptele lui Dumnezeu și că sunt cât se poate de reale, doar lăsându-vă să aflaţi despre 
o singură parte a lor din această părtășie? (Ba da.) Atunci cum diferă cunoașterea 
voastră actuală despre Dumnezeu de cea de dinainte? Diferă în esența ei. Înainte, 
înțelegerea voastră era prea lacunară, prea vagă, dar acum ea conţine un număr mare 
de dovezi concrete care se potrivesc cu faptele lui Dumnezeu, care se potrivesc cu ceea 
ce are Dumnezeu și ceea ce este. Prin urmare, tot ceea ce v-am spus este un material 
educațional minunat pentru înțelegerea voastră în ceea ce-L privește pe Dumnezeu. 

Dumnezeu Însuși, Unicul X 
Dumnezeu este sursa vieţii tuturor lucrurilor (IV) 


Astăzi comunicăm pe o temă specială. Pentru fiecare credincios, există doar două 
lucruri pe care trebuie să le știe, să le experimenteze și să le înțeleagă. Care sunt 
acestea? Primul este intrarea individuală a omului în viaţă, iar al doilea este legat de 
cunoașterea lui Dumnezeu. În ceea ce privește subiectul despre care am comunicat 
recent, cunoașterea lui Dumnezeu, credeţi că este realizabil? E corect să spunem că 
într-adevăr nu e la îndemâna celor mai mulţi oameni. S-ar putea să nu fiți convinși de 
cuvintele Mele, dar de ce spun asta? O spun pentru că atunci când aţi ascultat ce 
spuneam înainte, indiferent cum am spus-o sau cu ce cuvinte, aţi știut, literalmente și 
teoretic, ce însemnau aceste cuvinte. Totuși, pentru voi toţi, o problemă gravă a fost că 
nu aţi înțeles de ce am spus asemenea lucruri sau de ce am vorbit despre astfel de 
subiecte. Acesta este fondul problemei. Așadar, deși faptul că ați auzit aceste lucruri 
v-a sporit un pic și v-a îmbogăţit înțelegerea despre Dumnezeu și faptele Sale, tot simtiti 
că a-L cunoaște pe Dumnezeu presupune un efort intens. Adică, după ce auziți ce spun, 
majoritatea dintre voi nu înţelegeţi de ce am spus asta sau ce legătură are cu a-L 
cunoaște pe Dumnezeu. Motivul pentru care nu sunteți în stare să înțelegeţi legătura cu 
a-L cunoaște pe Dumnezeu este că experienţa voastră de viaţă este prea superficială. 
Dacă experienţa și cunoștințele oamenilor despre cuvintele lui Dumnezeu rămân la un 
nivel foarte limitat, atunci cea mai mare parte din cunoașterea lor despre El va fi vagă și 
abstractă; va fi toată generală, doctrinară și teoretică. În teorie, s-ar putea să pară logică 
și rațională, dar cunoașterea lui Dumnezeu care iese din gura celor mai mulţi oameni 
este, de fapt, fără conţinut. Şi de ce spun că este fără conţinut? Deoarece, nu înţelegi 
într-adevăr veridicitatea și acuratețea a ceea ce spui privind cunoașterea de Dumnezeu. 
Prin urmare, chiar dacă majoritatea oamenilor au auzit multe informații și argumente 
despre cunoașterea de Dumnezeu, cunoașterea lor despre Dumnezeu încă mai trebuie 
să depășească teoria și doctrina vagă și abstractă. Așadar, cum se poate rezolva 
problema asta? V-aţi gândit vreodată la asta? Dacă oamenii nu urmăresc adevărul, pot 
ei să dispună de realitate? Dacă oamenii nu urmăresc adevărul, atunci ei sunt 
neîndoielnic lipsiţi de realitate, și, așadar, cu siguranţă nu cunosc și nu experimentează 
deloc cuvintele lui Dumnezeu. Pot cei care nu înţeleg cuvintele lui Dumnezeu să-L 
cunoască pe El? Categoric nu; există o legătură între cele două chestiuni. Astfel, 
majoritatea oamenilor spun: „De ce este atât de dificil să-L cunoaștem pe Dumnezeu? 
Când vorbesc despre autocunoaștere, pot să vorbesc ore în șir, dar când e vorba despre 
cunoașterea de Dumnezeu, nu-mi găsesc cuvintele. Chiar și când pot spune câte ceva 
despre subiect, cuvintele mele sunt forțate și sună stupid. Ba chiar sună ciudat când mă 
aud zicându-le”. Aceasta este sursa. Dacă tu crezi că e prea dificil a-L cunoaște pe 
Dumnezeu, că a-L cunoaște necesită multă efort sau că nu ai niciun subiect de adus în 
discuţie și nu poți să te gândești la nimic real de comunicat, de oferit celorlalți și ţie însuți, 

atunci acest lucru dovedește că nu ești o persoană care a experimentat cuvintele lui 
Dumnezeu. Ce sunt cuvintele lui Dumnezeu? Nu sunt oare cuvintele Lui expresiile a ce 
are Dumnezeu și ce este? Dacă nu ai experimentat cuvintele lui Dumnezeu, ai putea 
avea cunoaștere despre ce are El și ce este? Cu siguranţă nu. Există o legătură între 
toate aceste lucruri. Dacă nu ai deloc experienţa cuvintelor lui Dumnezeu, atunci nu poți 
să pricepi voia lui Dumnezeu, și nici nu știi care e firea Lui, ce Îi place, ce disprețuiește, 
care sunt cerințele Lui pentru oameni, ce tip de atitudine are faţă de cei care sunt buni 
și față de cei care sunt răi; toate acestea sunt, cu certitudine, ambigue și obscure pentru 
tine. Dacă tu crezi în Dumnezeu în mijlocul unei astfel de obscurităţi, când pretinzi că 
ești unul dintre aceia care urmăresc adevărul și Îl urmează pe Dumnezeu, sunt aceste 
afirmaţii realiste? Nu sunt! Așadar, haideţi să continuăm să avem părtășie despre 
cunoașterea de Dumnezeu. 

Cu toţii sunteţi dornici să auziţi subiectul părtășiei de astăzi, nu-i așa? Acest subiect 
are legătură și cu subiectul „Dumnezeu este sursa vieții tuturor lucrurilor”, despre care 
am discutat recent. Am vorbit mult despre faptul că „Dumnezeu este sursa vieții tuturor 
lucrurilor”, folosind diferite mijloace și perspective ca să-i informăm pe oameni cum 
domnește Dumnezeu peste toate lucrurile, prin ce mijloace face asta și potrivit căror 
principii gestionează El toate lucrurile, astfel încât ele să poată exista pe această planetă 
pe care a creat-o Dumnezeu. De asemenea, am vorbit mult despre modul în care 
Dumnezeu Se îngrijește de omenire: prin ce mijloace oferă o asemenea aprovizionare, 
ce feluri de medii de viaţă le oferă El oamenilor și prin ce mijloace și de la ce puncte de 
pornire le oferă acestora un mediu stabil de viață. Deşi nu am vorbit direct despre relaţia 
dintre stăpânirea lui Dumnezeu, administrarea tuturor lucrurilor și gestionarea Lui, 
indirect, am vorbit despre motivele pentru care El administrează astfel toate lucrurile, cât 
și despre motivele pentru care aprovizionează și hrănește omenirea în acest mod. Totul 
are legătură cu gestionarea Lui. Lucrurile despre care am vorbit au fost foarte 
cuprinzătoare: de la mediul macro, până la lucruri mult mai mici, cum ar fi necesarul de 
bază și dieta oamenilor; de la modul în care stăpânește Dumnezeu peste toate lucrurile 
și le face să funcţioneze într-un mod sistematic, până la mediul de viață corect și adecvat 
pe care l-a creat pentru oamenii din fiecare rasă și aşa mai departe. Tot acest conţinut 
vast are legătură cu modul în care oamenii trăiesc în trup — adică, totul are legătură cu 
lucrurile din lumea materială care sunt vizibile cu ochiul liber și pe care oamenii le pot 
simţi, cum ar fi munții, râurile, oceanele, câmpiile, și așa mai departe. Toate acestea 
sunt lucruri care pot fi văzute și atinse. Când vorbesc despre aer și temperatură, puteți 
să vă folosiţi respiraţia ca să simţiți direct existenţa aerului, iar trupul ca să simţiţi dacă 
temperatura este joasă sau ridicată. Copacii, iarba, păsările și animalele din pădure, tot 
ce zboară în aer și umblă pe pământ și feluritele animăluţe care ies din vizuini pot fi 
văzute și auzite de către oameni. Cu toate că aria tuturor acestor lucruri este destul de 
vastă, dintre toate lucrurile create de Dumnezeu, ele reprezintă doar lumea materială. 
Lucrurile materiale sunt ceea ce oamenii pot să vadă și să simtă, cu alte cuvinte, atunci 

când le atingi, le simţi, iar când ochii tăi le văd, creierul tău îţi prezintă o imagine, un 
portret. Ele sunt lucruri reale și actuale; pentru tine nu sunt abstracte, ci au o formă. Pot 
fi pătrate, rotunde, înalte sau scunde, iar fiecare obiect îţi dă o impresie diferită. Toate 
aceste lucruri reprezintă acel aspect material al creaţiei. Și astfel, ce conţin pentru 
Dumnezeu „toate lucrurile” din expresia „stăpânirea lui Dumnezeu asupra tuturor 
lucrurilor”? Nu conţin pur și simplu ceea ce oamenii pot să vadă și să atingă; în plus, 
includ tot ceea ce este invizibil și intangibil. Acesta este una dintre adevăratele 
semnificaţii ale stăpânirii lui Dumnezeu peste toate lucrurile. Chiar dacă pentru oameni 
asemenea lucruri sunt invizibile și intangibile, pentru Dumnezeu — cât timp ele pot fi 
văzute cu ochii Lui și se află în cadrul sferei suveranităţii Lui — ele chiar există. În ciuda 
faptului că sunt abstracte și de neimaginat și, mai mult decât atât, invizibile și intangibile 
pentru oameni, pentru Dumnezeu există cu adevărat. Aceasta este o altă lume printre 
toate lucrurile peste care domnește Dumnezeu și este o altă parte din sfera tuturor 
lucrurilor pe care El le domină. Acesta este subiectul părtășiei de astăzi — modul în care 
conduce și administrează Dumnezeu lumea spirituală. Deoarece acest subiect tratează 
modul în care Dumnezeu conduce și gestionează toate lucrurile, el se referă la lumea 
din afara lumii materiale — lumea spirituală — și, astfel, este absolut vital să-l înțelegem. 
Abia după ce au părtășie și înțeleg acest conţinut pot oamenii să priceapă într-adevăr 
adevărata semnificaţie a cuvintelor „Dumnezeu este sursa vieţii tuturor lucrurilor”. Acesta 
este motivul pentru care vom discuta despre acest subiect; scopul său este de a 
completa subiectul „Dumnezeu domnește peste toate lucrurile și Dumnezeu 
gestionează toate lucrurile”. Probabil că, atunci când auziți acest subiect, vi se pare 
ciudat sau de nepătruns, dar indiferent cum vi se pare, de vreme ce lumea spirituală 
este o parte din toate lucrurile stăpânite de Dumnezeu, trebuie să înțelegeţi întrucâtva 
acest subiect. După ce o faceţi, veţi avea o apreciere, înțelegere și cunoaștere mai 
profundă a expresiei „Dumnezeu este sursa vieţii tuturor lucrurilor”. 


Cum stăpânește și administrează Dumnezeu lumea spirituală 


În ceea ce privește lumea materială, ori de câte ori oamenii nu înţeleg anumite lucruri 
sau fenomene, pot căuta informaţii relevante sau folosi diverse canale pentru a le afla 
originile și contextul. Dar, în ceea ce privește cealaltă lume, despre care vorbim azi — 
lumea spirituală care există în afara lumii materiale — oamenii n-au nici mijloace, nici 
canale prin care să afle ceva despre aceasta. De ce spun asta? O spun pentru că, în 
lumea omenirii, tot ceea ce aparţine lumii materiale este inseparabil de existenţa fizică 
a omului și, pentru că oamenii consideră că tot ceea ce aparține lumii materiale este 
inseparabil de modul lor de viaţă fizic și de vieţile lor fizice, cei mai mulţi dintre ei 
conștientizează sau văd doar lucrurile materiale din fața ochilor lor, care le sunt vizibile. 
Totuși, în ceea ce privește lumea spirituală — cu alte cuvinte, tot ceea ce aparține 
celeilalte lumi — ar fi corect să spunem că majoritatea oamenilor nu cred. Deoarece 
oamenii nu o pot vedea și cred că nu e nevoie să o înțeleagă sau să știe ceva despre 

ea, ca să nu mai spunem despre cum lumea spirituală este una complet diferită de lumea 
materială și, din punctul de vedere al lui Dumnezeu, ea este deschisă — cu toate că, 
pentru oameni, este secretă și închisă — oamenii au așadar mari dificultăţi în a găsi o 
cale de a înţelege diversele aspecte ale acestei lumi. Diferitele aspecte ale lumii 
spirituale despre care voi vorbi privesc doar administraţia și suveranitatea lui Dumnezeu; 
nu revelez nicio taină, și nici nu vă spun niciun secret pe care doriţi să-l aflaţi. Căci 
aceasta privește suveranitatea lui Dumnezeu, administraţia Lui și prevederile Lui și, prin 
urmare, voi vorbi doar despre partea pe care e necesar s-o cunoașteți. 

Mai întâi, să vă adresez o întrebare: după părerea voastră, ce este lumea spirituală? 
În sens larg, este o lume în afara lumii materiale, una atât invizibilă, cât și intangibilă 
pentru oameni. Totuși, în imaginaţia voastră, ce fel de lume ar trebui să fie lumea 
spirituală? Ca urmare a faptului că nu o puteţi vedea, probabil sunteţi incapabili să vă 
gândiţi la asta. Cu toate acestea, când auziţi niște legende, tot vă gândiţi la asta și nu 
vă puteţi abţine să nu o faceţi. Și de ce spun asta? Există ceva care li se întâmplă multor 
oameni când sunt tineri: când cineva le spune o poveste înspăimântătoare — despre 
fantome sau suflete — sunt îngrozitor de speriaţi. Și de ce anume sunt ei speriați? Pentru 
că își imaginează acele lucruri; chiar dacă nu le pot vedea, simt că sunt prin camerele 
lor, într-un colț ascuns sau întunecos și sunt atât de înspăimântați încât nu îndrăznesc 
să se ducă la culcare. Mai ales noaptea, le este prea frică să fie singuri în camerele lor 
sau să se aventureze în propriile curți. Aceasta este lumea spirituală a imaginaţiei 
voastre și e o lume pe care oamenii o consideră înspăimântătoare. Adevărul e că toată 
lumea și-o imaginează într-o oarecare măsură și toată lumea o poate simţi un pic. 

Să începem cu o discuţie despre lumea spirituală. Ce este aceasta? Să vă dau o 
explicaţie scurtă și simplă: lumea spirituală este un loc important, unul diferit de lumea 
materială. De ce spun că e important? Vom discuta despre asta în detaliu. Existenţa 
lumii spirituale este legată inextricabil de lumea materială a omenirii. Ea joacă un rol 
important în ciclul vieții și al morții omenești în stăpânirea lui Dumnezeu asupra tuturor 
lucrurilor; acesta este rolul său și unul dintre motivele pentru care existența sa e 
importantă. Deoarece este un loc de nedeslușit pentru cele cinci simţuri, nimeni nu poate 
judeca cu acuratețe dacă lumea spirituală există sau nu. Diversele ei dinamici sunt 
legate îndeaproape de existența umană și, prin urmare, ordinea vieţii omenirii este de 
asemenea influențată în mod colosal de lumea spirituală. Implică sau nu acest lucru 
suveranitatea lui Dumnezeu? Da. Când spun asta, înțelegeţi de ce discut despre acest 
subiect: pentru că privește suveranitatea lui Dumnezeu, cât și administraţia Lui. Într-o 
lume ca aceasta — una care e invizibilă oamenilor — fiecare ordin, decret și sistem 
administrativ ceresc al ei este mult deasupra legilor și sistemelor oricărei naţiuni a lumii 
materiale și nicio fiinţă care trăiește în această lume nu ar îndrăzni să le contravină sau 
să le încalce. Are acest lucru legătură cu suveranitatea și administraţia lui Dumnezeu? 
În lumea spirituală, sunt decrete administrative clare, ordine administrative clare și 
statute clare. La niveluri diferite și în diverse zone, însoțitorii se supun cu strictețe 

îndatoririlor lor și respectă regulile și reglementările, căci știu care e consecinţa încălcării 
unui ordin ceresc; sunt clar conștienți de modul în care Dumnezeu pedepsește răul și 
răsplătește binele și administrează El și stăpânește toate lucrurile. Mai mult, văd clar 
cum Își duce la bun sfârșit ordinele și statutele cerești. Sunt acestea diferite de lumea 
materială locuită de omenire? Sunt, într-adevăr, enorm de diferite. Lumea spirituală este 
o lume complet diferită de lumea materială. De vreme ce există ordine și statute cerești, 
acest fapt are legătură cu suveranitatea și administraţia lui Dumnezeu și, mai mult, cu 
firea Lui, cât și cu ceea ce are și este El. După ce aţi auzit aceasta, nu consideraţi că 
este foarte necesar ca Eu să vorbesc despre acest subiect? Nu doriţi să-i aflaţi tainele 
intrinseci? (Ba da.) Așa e conceptul lumii spirituale. Deși coexistă cu lumea materială și 
e supusă simultan administrării și suveranității lui Dumnezeu, administrarea acestei lumi 
de către Dumnezeu și suveranitatea Sa asupra ei sunt mult mai stricte decât cele ale 
lumii materiale. Când vine vorba despre detalii, ar trebui să începem cu felul în care 
lumea spirituală este responsabilă pentru lucrarea ciclului vieţii și al morţii pentru 
omenire, căci aceasta este o parte importantă din lucrarea fiinţelor din lumea spirituală. 

În cadrul omenirii, clasific toți oamenii în trei tipuri. Primii sunt necredincioşii, aceia 
fără credințe religioase. Sunt numiţi necredincioși. Majoritatea covârșitoare a 
necredincioșilor cred doar în bani; își sprijină doar propriile interese, sunt materialiști și 
cred doar în lumea materială — nu cred în ciclul vieții și al morții sau în ce se zice despre 
zeități și fantome. Pe acești oameni îi clasific drept necredincioși și ei sunt primul tip. Cel 
de-al doilea tip include diverșii oameni de credință, pe lângă necredincioși. În cadrul 
omenirii, îi împart pe acești oameni de credinţă în mai multe grupuri importante: primul 
grup e reprezentat de evrei, al doilea de catolici, al treilea de creștini, al patrulea de 
musulmani și al cincilea de budiști; sunt cinci tipuri. Acestea sunt diversele tipuri de 
oameni de credință. Cel de-al treilea tip îi include pe cei care cred în Dumnezeu și asta 
vă include pe voi. Astfel de credincioși sunt aceia care-L urmează pe Dumnezeu azi. 
Acești oameni sunt împărţiţi în două tipuri: aleşii lui Dumnezeu și făcătorii de servicii. 
Aceste tipuri principale au fost clar diferenţiate. Așadar, în minţile voastre, sunteţi acum 
capabili să distingeţi tipurile și clasificările oamenilor, nu-i așa? Primul tip îi cuprinde pe 
necredincioși, iar Eu am spus ce sunt ei. Oare cei care cred în Bătrânul din Cer sunt 
socotiți necredincioși? Mulţi necredincioși cred doar în Bătrânul din Cer; ei cred că 
vântul, ploaia, tunetul și așa mai departe sunt toate controlate de această entitate pe 
care se bizuie pentru plantatul culturilor și pentru recoltă — dar, când se pomenește 
credința în Dumnezeu, nu sunt dispuși să creadă în El. Se poate spune că asta 
înseamnă să ai credință? Astfel de oameni sunt incluși printre necredincioși. Înţelegi 
asta, nu-i așa? Nu confunda aceste categorii! Cel de-al doilea tip include oamenii de 
credinţă, iar al treilea tip sunt aceia care-L urmează pe Dumnezeu în prezent. Așadar, 
de ce am împărțit toţi oamenii în aceste tipuri? (Pentru că diversele tipuri de oameni au 
sfârșituri și destinaţii diferite.) Acesta este un aspect al chestiunii. Atunci când aceste 
rase și tipuri diferite de oameni se vor întoarce în lumea spirituală, toți vor avea un loc 

diferit în care vor merge, vor fi supuși unor diverse legi ale ciclului vieţii și al morții, așa 
că acesta e motivul pentru care am clasificat oamenii în aceste tipuri importante. 


a. Ciclul vieţii și al morții în cazul necredincioșilor 


Să începem cu ciclul vieții și al morţii în cazul necredincioșilor. După moarte, omul e 
luat de un însoțitor din lumea spirituală. Şi ce anume din om e luat? Nu trupul, ci sufletul 
său. Când sufletul său e luat, omul ajunge într-un loc care e o agenţie a lumii spirituale, 
una care primește în special sufletele oamenilor care tocmai au murit. Acela este primul 
loc în care se duce omul după moarte, ceea ce este necunoscut sufletului. Când e dus 
în acest loc, o oficialitate efectuează primele controale, confirmând numele, adresa, 
vârsta sa și toate experienţele sale. Tot ceea ce a făcut cât timp a fost în viaţă e 
consemnat într-o carte și verificat cu acuratețe. După ce a fost controlat totul, 
comportamentul și acţiunile persoanei respective de-a lungul vieţii sale sunt folosite 
pentru a stabili dacă va fi pedepsită sau continuă să fie reîntrupată ca om, aceasta fiind 
prima etapă. Este această primă etapă înfricoșătoare? Nu este foarte înfricoșătoare 
deoarece singurul lucru care s-a întâmplat este că persoana respectivă a ajuns într-un 
loc întunecat și necunoscut. 

În cea de-a doua etapă, dacă omul acesta a făcut multe lucruri rele de-a lungul vieţii 
sale și a comis multe fapte haine, atunci va fi dus într-un loc de pedeapsă pentru a-și 
primi sancţiunea. Acela va fi locul expres folosit pentru pedepsirea oamenilor. Detaliile 
modului în care este pedepsit depind de păcatele comise, cât și de câte lucruri haine a 
făcut înainte să moară — aceasta este prima situaţie care are loc în această a doua 
etapă. Din cauza lucrurilor rele pe care le-au făcut și a răului pe care l-au comis înainte 
să moară, când vor fi reîntrupaţi, după pedeapsa lor — când se vor naște încă o data în 
lumea materială — unii vor fi în continuare oameni, în timp ce alţii vor deveni animale. Cu 
alte cuvinte, după ce un om se întoarce în lumea spirituală, e pedepsit din cauza răului 
pe care l-a comis; mai mult decât atât, din cauza lucrurilor haine pe care le-a făcut, în 
următoarea lui reîntrupare, probabil nu se va întoarce drept om, ci drept animal. Sfera 
animalelor în care s-ar putea transforma include: vaci, cai, porci și câini. Unii oameni 
s-ar putea renaşte ca păsări, ori rațe, ori gâște... După ce s-au reîntrupat ca animale, 
când vor muri din nou, se vor întoarce în lumea spirituală. Aici, ca înainte, în funcţie de 
comportamentul de dinaintea morţii, lumea spirituală va decide dacă se vor întrupa ca 
oameni. Majoritatea oamenilor comit prea mult rău și păcatele lor sunt prea cumplite, 
așadar, trebuie să se reîntrupeze ca animale de șapte până la douăsprezece ori. De 
șapte până la douăsprezece ori — nu este acest lucru înfricoșător? (Este înfricoșător.) 
Ce vă înfricoșează? Faptul că un om devine un animal — asta e înspăimântător. ȘI, 
pentru un om, care sunt cele mai dureroase lucruri în a deveni un animal? Ideea de a 
nu avea limbaj, de a avea doar gânduri simple, de a putea face doar lucrurile pe care le 
fac animalele și de a mânca mâncarea pe care o mănâncă animalele, de a avea 
mentalitatea simplă și limbajul corpului unui animal, de a nu putea merge în două 

picioare, de a nu putea comunica cu oamenii și faptul că nimic din comportamentul sau 
activităţile oamenilor nu are nicio legătură cu animalele. Adică, dintre toate lucrurile, a fi 
animal înseamnă că ești cea mai josnică dintre toate vietăţile și implică mult mai multă 
suferință decât a fi om. Acesta e un aspect al pedepsei aplicate de lumea spirituală celor 
care au făcut mult rău și au comis păcate mari. Cât despre severitatea pedepsei, aceasta 
e decisă în funcţie de tipul de animal în care se transformă. De pildă, a fi porc este mai 
bine decât a fi câine? Un porc trăiește mai bine sau mai rău decât un câine? Mai rău, 
nu-i aşa? Dacă oamenii devin cai sau vaci, vor trăi ei mai bine sau mai rău decât ar face- 
o dacă ar fi porci? (Mai bine.) l-ar fi mai comod unei persoane dacă s-ar renaşte ca 
pisică? Ar fi tot un animal și i-ar fi mai uşor să fie pisică, decât vacă sau cal, pentru că 
pisicile pot să lenevească aproape tot timpul, dormind. A deveni o vacă sau un cal este 
mai laborios. Prin urmare, dacă un om se reîntrupează ca vacă sau cal, trebuie să 
muncească din greu — ceea ce pare a fi o pedeapsă aspră. A deveni câine ar fi puţin mai 
bine decât a deveni vacă sau cal, pentru că un câine are o relație mai apropiată cu 
stăpânul lui. Unii câini, după câţiva ani în care au fost animale de companie, sunt în stare 
să înțeleagă mult din ce spun stăpânii lor. Uneori, un câine se poate adapta stării și 
exigențelor stăpânului său, iar stăpânul îl tratează pe câine mai bine și animalul 
mănâncă și bea mai bine și când are dureri, e mai îngrijit. Așadar, nu se bucură câinele 
de o viaţă fericită? Astfel, a fi câine este mai bine decât a fi vacă sau cal. În acest caz, 
severitatea pedepsei unei persoane stabilește de câte ori se reîntrupează ca animal, 
precum și tipul de animal. 

Deoarece au comis atât de multe păcate cât timp au fost în viaţă, unii oameni sunt 
pedepsiţi prin reîntruparea ca animale de șapte până la douăsprezece vieți După ce 
au fost pedepsiţi de suficiente ori, la întoarcerea în lumea spirituală, sunt duși în altă 
parte — într-un loc în care diferitele suflete au fost deja pedepsite și sunt din tipul celor 
care se pregătesc să se reîntrupeze ca oameni. În această locaţie, fiecare suflet este 
categorisit în funcţie de felul familiei în care se va naște, de rolul pe care îl va juca odată 
ce s-a reîntrupat și așa mai departe. De pildă, unii oameni vor deveni cântăreți când vor 
veni pe lumea aceasta, așa că sunt puși printre cântăreţi; unii vor deveni oameni de 
afaceri când vor veni pe lumea aceasta, așa că sunt puși printre oamenii de afaceri; iar 
dacă o persoană urmează să devină cercetător științific după ce va deveni om, atunci e 
pus printre cercetătorii știinţifici. După ce sunt clasificați, fiecare e trimis de acolo, potrivit 
unui moment diferit și unei date stabilite, așa cum trimit oamenii e-mailuri azi. Astfel, se 
va încheia un ciclu al vieții și al morţii. Din ziua în care un om ajunge în lumea spirituală 
și până la sfârșitul pedepsei lui sau până când s-a reîncarnat ca animal de multe ori şi 
se pregătește să fie reîncarnat ca om, acest proces este complet. 

Cei care nu mai sunt pedepsiţi și nu sunt reîntrupaţi ca animale vor fi trimiși repede 
în lumea materială pentru a se întrupa ca oameni? Sau cât va dura până când vor putea 
sosi printre oameni? Care e frecvenţa cu care se poate întâmpla acest lucru? Acest lucru 
e restricționat temporal. Tot ceea ce are loc în lumea spirituală este supus restricțiilor și 

regulilor temporale precise — ceea ce veți înțelege dacă vă explic cu numere. În cazul 
celor care se reîntrupează într-o perioadă scurtă, la moartea lor, pregătirile ca ei să se 
reîntrupeze ca oameni vor fi fost deja făcute. Cea mai scurtă perioadă în care se poate 
întâmpla asta este de trei zile. Pentru unii oameni, durează trei luni, pentru alţii, trei ani, 
pentru unii, treizeci de ani, pentru alții, trei sute de ani și așa mai departe. Așadar, ce se 
poate spune despre aceste reguli temporale și care sunt particularităţile lor? Acestea se 
bazează pe ce are nevoie lumea materială — lumea omului — de la un suflet și pe rolul 
pe care acest suflet e menit să-l joace în această lume. Când oamenii se reîntrupează 
ca persoane obișnuite, în cazul celor mai mulţi dintre ei, acest lucru are loc rapid, pentru 
că lumea omului are o nevoie presantă de astfel de oameni obișnuiți — așa că, trei zile 
mai târziu, sunt trimiși din nou unei familii care e complet diferită de aceea în care au 
fost înainte să moară. Totuși, sunt unii care joacă un rol special în această lume. 
„Special” înseamnă că nu există o cerere mare pentru aceste persoane în lumea omului; 
nu mulți oameni sunt necesari pentru a juca un astfel de rol, așa că poate dura trei sute 
de ani. Cu alte cuvinte, acest suflet va veni doar o dată la trei sute de ani sau chiar doar 
o dată la trei mii de ani. De ce? Din cauza faptului că, timp de trei sute sau de trei mii de 
ani, un astfel de rol nu este cerut în lumea omului, așa că acesta este păstrat undeva în 
lumea spirituală. Să luăm, de pildă, cazul lui Confucius. El a avut un impact profund 
asupra culturii tradiţionale chineze, iar sosirea lui a afectat profund cultura, cunoașterea, 
tradiția și gândirea oamenilor din acele vremuri. Totuși, un om precum acesta nu e 
necesar în fiecare eră, așa că el a trebuit să rămână în lumea spirituală, așteptând acolo 
timp de trei sute sau trei mii de ani înainte de a se reîntrupa. Deoarece lumea omului nu 
avea nevoie de o asemenea persoană, el a trebuit să aștepte inactiv, căci existau foarte 
puţine roluri ca al lui și foarte puţine de făcut pentru el. Așadar, a trebuit să fie ţinut 
undeva, în lumea spirituală, în cea mai mare parte a acelui timp, inactiv, pentru a trimis 
de acolo când lumea omului a avut nevoie de el. Astfel sunt regulile temporale ale 
tărâmului spiritual pentru frecvența cu care se reîntrupează majoritatea oamenilor. 
Indiferent dacă oamenii sunt obișnuiți sau speciali, lumea spirituală are reguli adecvate 
și practici corecte pentru procesarea reîntrupărilor lor, iar aceste reguli și practici sunt 
trimise de Dumnezeu, și nu decise sau controlate de niciun însoțitor sau nicio ființă din 
lumea spirituală. Acum înţelegi asta, nu-i așa? 

Pentru orice suflet, reîntruparea lui, care este rolul lui în această viaţă, în ce familie 
se naște și cum e viaţa lui sunt strâns legate de viaţa precedentă a sufletului. Tot felul 
de oameni vin în lumea omului, iar rolurile pe care le joacă ei variază, așa cum variază 
și sarcinile pe care le îndeplinesc. Și ce sarcini sunt acestea? Unii oameni au venit să- 
și achite datorii: dacă au datorat altora prea mulţi bani în vieţile lor trecute, vin să achite 
acele datorii în această viață. Unii oameni, între timp, au venit să recupereze datorii: au 
fost escrocaţi de prea multe lucruri și prea mulţi bani în vieţile lor anterioare; drept 
urmare, după ce ajung în lumea spirituală, aceasta le dă dreptate și le permite să-și 
recupereze datoriile în această viață. Unii oameni au venit să plătească datorii de 

recunoștință: în timpul vieții lor anterioare — adică în reîntruparea lor precedentă — cineva 
a fost bun cu ei și, datorită faptului că li s-a dat marea ocazie de a se reîntrupa în această 
viață, se renasc pentru a achita aceste datorii de recunoștință. Alţii, între timp, s-au 
renăscut în această viață pentru a pretinde vieți. Și ale cui vieţi le pretind? Ei o pretind 
pe aceea a oamenilor care i-au omorât în viețile lor anterioare. Pe scurt, viața actuală a 
fiecărei persoane are o strânsă legătură cu vieţile sale anterioare; această legătură este 
de neseparat. Cu alte cuvinte, viaţa actuală a fiecărei persoane este afectată enorm de 
cea anterioară. De pildă, să spunem că, înainte de a muri, Zhang i-a luat lui Li prin 
înșelăciune o sumă mare de bani. Are deci Zhang o datorie faţă de Li? Are, deci este 
natural atunci ca Li să-și recupereze datoria de la Zhang? Drept urmare, după ce ei mor, 
există între ei o datorie care trebuie achitată. Când se reîntrupează și Zhang devine om, 
cum Îşi recuperează Li datoria de la el? O metodă este să se renască drept fiul lui Zhang; 
Zhang câștigă o mare sumă de bani, care este irosită apoi de Li. Oricât de mulţi bani 
câștigă Zhang, fiul lui, Li, îi risipește. Oricât de mult câștigă Zhang, nu e niciodată destul; 
iar între timp, fiul lui, dintr-un motiv oarecare, ajunge mereu să cheltuiască banii tatălui 
lui prin variate mijloace. Zhang e nedumerit: „De ce fiul acesta al meu aduce mereu atâta 
ghinion? De ce fiii altor oameni sunt atât de cuminţi? De ce propriul meu fiu nu are nicio 
ambiţie, de ce e atât de nefolositor și incapabil de a câștiga vreun ban și de ce trebuie 
mereu să-l întrețin? De vreme ce trebuie să-l întreţin, o voi face — dar oare de ce, oricât 
de mulți bani îi dau, mereu are nevoie de mai mulţi? De ce nu e în stare să aibă o slujbă 
cinstită, și face în schimb tot felul de lucruri cum ar fi să lenevească, să mănânce, să 
bea, să preacurvească și să parieze? Ce se întâmplă?” Apoi, Zhang se gândește o 
vreme: „S-ar putea să am o datorie la el dintr-o viaţă trecută. Ei bine, atunci am s-o achit! 
Asta nu se va sfârși până când nu o voi plăti în întregime!” Ar putea să vină ziua când Li 
și-a recuperat cu adevărat datoria și, până când va avea patruzeci sau cincizeci de ani, 
ar putea să-și vină brusc în simțiri, realizând: „N-am făcut nici măcar un lucru bun în 
întreaga primă jumătate a vieţii mele! Am risipit toți banii pe care i-a câștigat tatăl meu, 
deci ar trebui să încep să fiu o persoană bună! Mă voi căli; voi fi cineva care e onest, 
care trăiește cum se cuvine și nu-i voi mai aduce niciodată mâhnire tatălui meu!” De ce 
gândește așa? De ce, brusc, se schimbă în bine? Există un motiv pentru asta? Care e 
motivul? (Este că Li și-a recuperat datoria; Zhang și-a plătit datoria.) În aceasta, există 
cauză și efect. Povestea a început cu mult, mult timp în urmă, înainte de vieţile lor 
actuale; această poveste a vieților lor trecute a fost adusă în prezent, și niciunul nu poate 
da vina pe celălalt. Indiferent de ce l-a învăţat Zhang pe fiul lui, acesta nu l-a ascultat 
niciodată, nici nu a avut o slujbă cinstită. Însă în ziua în care datoria a fost achitată, nu 
a fost nevoie să-l înveţe pe fiul lui — el a înţeles în mod firesc. Acesta e un exemplu 
simplu. Există multe astfel de exemple? (Da, există.) Ce le spun ele oamenilor? (Că ar 
trebui să fie buni și să nu comită răul.) Că ar trebui să nu facă rău și că va exista o 
răsplată pentru fărădelegile lor! Majoritatea necredincioșilor comit mult rău, iar 
fărădelegile lor își primesc răsplata, corect? Totuși, e arbitrară o astfel de răsplată? 

Pentru fiecare acţiune, există un context și un motiv în spatele acestei răsplăți. Crezi că 
nu vei păţi nimic după ce i-ai luat cuiva bani prin înșelăciune? Crezi că, după ce ai luat 
banii aceia printr-un șiretlic, nu vei înfrunta nicio consecință? Așa ceva ar fi imposibil; 
chiar vor exista consecinţe! Indiferent de cine sunt sau dacă ei cred sau nu că există un 
Dumnezeu, toți indivizii trebuie să-și asume responsabilitatea pentru comportamentul lor 
și să suporte consecinţele acţiunilor lor. Cât despre acest exemplu simplu — pedepsirea 
lui Zhang și recuperarea banilor de către Li — nu este corect? Când oamenii fac astfel 
de lucruri, acesta este genul de rezultat care apare. E inseparabil de administrarea lumii 
spirituale. În ciuda faptului că sunt necredincioși, existența celor care nu cred în 
Dumnezeu e supusă acestor feluri de ordine și decrete cerești. Nimeni nu poate scăpa 
de ele și nimeni nu poate evita această realitate. 

Cei care nu au credinţă cred adesea că tot ceea ce e vizibil pentru oameni există, în 
timp ce tot ceea ce nu poate fi văzut sau care e foarte departe de oameni nu există. Ei 
preferă să creadă că nu există „un ciclu al vieţii și al morţii” și că nu există nicio 
„pedeapsă”; așadar, păcătuiesc și fac rău fără remușcare. Apoi, sunt pedepsiţi sau se 
reîntrupează ca animale. Majoritatea diverselor tipuri de oameni dintre necredincioși cad 
în acest cerc vicios. Asta deoarece ei nu știu că lumea spirituală e strictă în administrarea 
tuturor fiinţelor vii. Indiferent dacă tu crezi sau nu, această realitate există, căci niciun 
om sau obiect nu se poate sustrage din zona pe care o supraveghează Dumnezeu cu 
ochii lui și niciun om sau obiect nu poate scăpa de regulile și restricțiile ordinelor și 
decretelor Sale cerești. Așadar, acest exemplu simplu spune tuturor că, indiferent dacă 
tu crezi în Dumnezeu, este inacceptabil să păcătuiești, să faci rău, și că toate acţiunile 
au consecinţe. Când cineva care a înșelat pe altcineva, luându-i bani, este pedepsit, o 
asemenea pedeapsă este corectă. Un comportament des întâlnit ca acesta este 
sancţionat în lumea spirituală, și o asemenea pedeapsă este dată de decretele și 
ordinele cerești ale lui Dumnezeu. Prin urmare, un comportament infracţional și hain atât 
de cumplit — violul și jaful, înșelătoria și escrocheria, furtul și tâlhăria, crima și incendierea 
și aşa mai departe — este și mai mult supus unei diversităţi de pedepse cu grade diferite 
de severitate. Ce includ aceste pedepse cu diferite grade de severitate? Unele dintre ele 
stabilesc nivelul severităţii, folosind timp, în vreme ce unele fac asta prin diferite 
metodologii; altele fac asta stabilind locurilor în care merg oamenii când se reîntrupează. 
De pildă, unii oameni sunt spurcaţi la gură. La ce se referă faptul de a fi „spurcat la 
gură”? Înseamnă a-i înjura frecvent pe alţii și a folosi un limbaj răutăcios, care-i blestemă 
pe ceilalţi. Ce înseamnă „limbaj răutăcios”? Înseamnă că o persoană are o inimă 
răutăcioasă. Limbajul spurcat care blestemă pe ceilalţi vine adesea din gurile unor astfel 
de oameni și un asemenea limbaj răutăcios aduce consecinţe grave. După ce acești 
oameni mor și primesc pedeapsa potrivită, pot să se renască muţi. Unii oameni sunt 
foarte vicleni cât sunt în viață; profită adesea de alţii, micile lor uneltiri sunt deosebit de 
bine planificate și fac mult rău oamenilor. Când se nasc din nou, e posibil să fie reduși 
la minte sau cu deficiențe mintale. Unii oameni trag deseori cu ochiul la chestiunile 

private ale celorlalţi; ochii lor văd multe lucruri pe care nu ar fi trebuit să le vadă și află 
multe pe care nu se cuvine să le ştie. Așadar, când se nasc din nou, pot fi orbi. Unii 
oameni sunt foarte sprinteni când sunt în viață; se bat adesea și fac multe lucruri rele. 
Din cauza acestui lucru, s-ar putea să se nască din nou fiind invalizi, ologi sau ciungi; 
alteori, se pot reîntrupa drept cocoșaţi sau pot avea torticolis, pot șchiopăta sau avea un 
picior mai scurt decât celălalt și așa mai departe. În aceste situaţii, ei au fost supuși unor 
diferite pedepse, în funcţie de nivelurile de răutate pe care au comis-o în timp ce erau în 
viață. De ce credeţi că oamenii au ochi leneși? Există mulţi astfel de oameni? În zilele 
de astăzi, nu sunt doar câţiva. Unii oameni au ochi leneși pentru că în vieţile lor trecute 
și-au folosit prea mult ochii și au făcut prea multe lucruri rele, așa că s-au născut în 
această viață cu ochi leneși, iar în cazuri grave, s-au născut chiar orbi. Aceasta e 
răsplata! Unii oameni se înţeleg bine cu alţii înainte să moară; fac multe lucruri bune 
pentru rudele lor, prieteni, colegi sau pentru cei care au legătură cu ei. Fac acte de 
caritate și le pasă de ceilalţi sau îi ajută financiar și oamenii au păreri foarte bune despre 
ei. Când astfel de oameni se întorc în lumea spirituală, nu sunt pedepsiţi. Dacă un 
necredincios nu e pedepsit în niciun fel înseamnă că a fost un om foarte bun. În loc să 
creadă în existența lui Dumnezeu, el crede doar în Bătrânul din Cer. O astfel de 
persoană crede doar că există un duh deasupra lui care supraveghează tot ceea ce 
face — doar în asta crede această persoană. Rezultatul este că se comportă mult mai 
bine. Asemenea oameni sunt buni la suflet și generoși, iar când în cele din urmă se 
întorc în lumea spirituală, aceasta îi va trata foarte bine și curând se vor reîntrupa. În ce 
fel de familie vor ajunge când se vor reîntrupa? Deși familiile acestea nu vor fi bogate, 
niciun rău nu se va atinge de ele și între membrii ei va fi armonie; acolo, acești oameni 
reîntrupaţi vor petrece zile sigure și fericite și toată lumea va fi veselă și va duce vieți 
bune. Când oamenii aceștia ajung la maturitate, vor avea familii mari, extinse, copiii lor 
vor fi talentaţi și se vor bucura de succes, iar familiile lor se vor bucura de noroc — iar un 
astfel de rezultat este legat în mod colosal de vieţile trecute ale acestor oameni. Adică, 
locul unde merg oamenii după ce mor și se reîntrupează, indiferent dacă sunt bărbați 
sau femei, care sunt misiunile lor, prin ce va trece în viaţă, ce dificultăţi va îndura, de ce 
binecuvântări se vor bucura, pe cine vor cunoaște și ce li se va întâmpla — nimeni nu 
poate să prezică aceste lucruri, să le evite sau să se ascundă de ele. Cu alte cuvinte, 
după ce viaţa ta a fost stabilită, orice ţi se întâmplă — oricum ai încerca să eviţi asta și 
indiferent de mijloace — nu ai nicio modalitate de a încălca cursul vieţii pe care ţi l-a 
stabilit Dumnezeu în lumea spirituală. Căci, atunci când ești reîntrupat, soarta vieţii tale 
a fost deja stabilită. Indiferent dacă e bună sau rea, toată lumea ar trebui să accepte 
situaţia și să meargă mai departe. Aceasta e o chestiune pe care nu o poate evita nimeni 
care trăiește în această lume, și nicio chestiune nu e mai reală. Toţi aţi înțeles tot ce am 
spus, nu-i așa? 

După ce aţi înțeles aceste lucruri, ați văzut acum că Dumnezeu controlează și 
administrează foarte exigent și riguros ciclul vieții și al morții în cazul necredincioșilor? 

În primul rând, El a instituit diverse ordine, decrete și sisteme cerești în tărâmul spiritual 
și, odată ce au fost proclamate, sunt executate cu mare strictețe, așa cum a stabilit 
Dumnezeu, prin fiinţe cu diferite posturi oficiale din lumea spirituală și nimeni nu ar 
îndrăzni să le încalce. Așadar, în ciclul de viaţă și de moarte al omenirii în lumea omului, 
indiferent dacă un om se reîntrupează ca animal sau ca om, există legi pentru ambele. 
Deoarece aceste legi vin de la Dumnezeu, nimeni nu îndrăznește să le încalce și nici nu 
e capabil să o facă. Doar datorită acestei suveranităţi a lui Dumnezeu și a existenţei 
unor astfel de legi lumea materială pe care o văd oamenii e atât de exactă și de ordonată; 
doar datorită acestei suveranităţii a lui Dumnezeu sunt oamenii capabili să coexiste 
pașnic cu cealaltă lume, care le e complet invizibilă, și să trăiască în armonie cu ea — 
totul fiind inextricabil suveranităţii lui Dumnezeu. După ce viaţa trupească a unui om se 
stinge, sufletul încă are viaţă, așadar, ce s-ar întâmpla dacă nu s-ar afla sub 
administrarea lui Dumnezeu? Sufletul ar hoinări peste tot, intrând nepoftit peste tot și 
chiar ar face rău fiinţelor vii din lumea umană. Un astfel de rău ar fi îndreptat nu doar 
spre omenire, ci ar putea fi și spre plante și animale — totuși, primii care ar fi răniţi ar fi 
oamenii. Dacă s-ar întâmpla aceasta — dacă un astfel de suflet nu ar fi administrat, ar 
face cu adevărat rău oamenilor și ar face într-adevăr lucruri haine — atunci acest suflet 
ar fi, de asemenea, tratat în mod adecvat în lumea spirituală: dacă situaţia ar fi gravă, 
sufletul ar înceta curând să existe și ar fi distrus. Dacă ar fi posibil, ar fi pus undeva și, 
apoi, reîntrupat. Cu alte cuvinte, administrarea de către lumea spirituală a diferitelor 
suflete este ordonată și realizată conform unor pași și reguli. Doar datorită unei astfel de 
administrări lumea materială a omului nu a căzut în haos și oamenii lumii materiale au o 
mentalitate normală, o raționalitate normală și o viaţă trupească ordonată. Doar după ce 
omenirea va avea o astfel de viaţă normală, aceia care trăiesc în trup vor putea continua 
să prospere și să se înmulțească de-a lungul generaţiilor. 

Ce părere aveţi despre cuvintele pe care tocmai le-aţi auzit? Sunt noi pentru voi? Ce 
fel de impresii v-au lăsat subiectele părtășiei de astăzi? În afară de faptul că sunt inedite, 
mai simtiti ceva? (Oamenii ar trebui să se comporte bine și vedem că Dumnezeu e mare 
și ar trebui venerat.) (După ce am auzit comuniunea lui Dumnezeu despre cum 
aranjează El sfârșiturile diferitelor tipuri de oameni, dintr-un punct de vedere, cred că 
firea Lui nu permite nicio jignire și că ar trebui să-L venerez; din alt punct de vedere, sunt 
conștient de ce fel de oameni Îi plac lui Dumnezeu și de ce fel de oameni nu-l plac, așa 
că vreau să fiu unul dintre aceia pe care Îi place.) Vedeţi că Dumnezeu se bazează pe 
principii în acţiunile Lui în această zonă? Care sunt principiile potrivit cărora acţionează? 
(El stabilește sfârșiturile oamenilor în funcţie de tot ceea ce fac.) Aici este vorba despre 
diferitele sfârșituri ale necredincioșilor despre care tocmai am vorbit. În privinţa 
necredincioșilor, principiul din spatele acțiunilor lui Dumnezeu e acela de răsplătire a 
celor buni și de pedepsire a celor răi? Există excepţii? (Nu.) Vedeţi că există un principiu 
în spatele acţiunilor lui Dumnezeu? Necredincioșii nu cred efectiv în Dumnezeu și nici 
nu se supun orchestrărilor lui Dumnezeu. În plus, nu sunt conștienți de suveranitatea lui 

Dumnezeu, și cu atât mai puţin Îl recunosc. Ceea ce e mai grav este că săvârșesc un 
sacrilegiu împotriva lui Dumnezeu, Îl blestemă și sunt ostili față de cei care cred în 
Dumnezeu. În ciuda acestei atitudini a lor față de Dumnezeu, administrarea lor de către 
El tot nu se abate de la principiile Lui; El îi administrează într-un mod ordonat, potrivit 
principiilor și firii Lui. Cum priveşte El ostilitatea lor? Ca necunoaștere! Drept urmare, a 
făcut ca acești oameni — adică marea majoritate a necredincioșilor — să se reîntrupeze, 
în trecut, ca animale. Așadar, ce sunt, mai exact, necredincioșii în ochii lui Dumnezeu? 
Toţi sunt fiare. Dumnezeu administrează atât fiarele, cât și omenirea și, pentru 
asemenea oameni are aceleași principii. Chiar și în administrarea acestor oameni, firea 
Lui, cât și legile din spatele stăpânirii Lui peste toate lucrurile tot pot fi văzute. Așadar, 
vedeţi suveranitatea lui Dumnezeu în principiile după care El îi administrează pe 
necredincioșii pe care tocmai i-am menţionat? Vedeți firea dreaptă a lui Dumnezeu? 
(Da.) Cu alte cuvinte, indiferent de care lucru dintre toate Se ocupă El, Dumnezeu 
acționează conform propriilor principii şi firi. Aceasta e esenţa lui Dumnezeu; nu ar 
renunţa cu nonșalanţă la decretele sau ordinele cerești pe care le-a instituit pentru că El 
socotește asemenea oameni drept fiare. Dumnezeu acţionează principial, deloc 
nesăbuit, și acțiunile Lui nu sunt deloc afectate de niciun factor. Tot ceea ce face Îi 
respectă principiile. Asta pentru că Dumnezeu are esenţa lui Dumnezeu Însuși; acesta 
e un aspect al esenței Lui, pe care nu o are nicio ființă creată. Dumnezeu e conştiincios 
și responsabil în tratarea, abordarea, gestionarea și stăpânirea de către El a fiecărui 
obiect, individ și lucru viu dintre toate lucrurile pe care El le-a creat și niciodată nu a fost 
nepăsător în privinţa asta. Faţă de cei care sunt buni, El e binevoitor și blând; celor haini 
le aplică pedepse fără remușcări; iar diferitelor vietăţi El le face rânduieli potrivite, într- 
un mod prompt și regulat, conform diferitelor condiţii impuse de lumea umană în 
momente diferite, astfel încât aceste diverse ființe vii se reîntrupează conform rolurilor 
pe care le joacă într-un mod ordonat și trec metodic din lumea materială în cea spirituală. 

Moartea unei fiinţe vii — încheierea unei vieţi fizice — semnifică faptul că fiinţa vie a 
trecut din lumea materială în lumea spirituală, în timp ce nașterea unei noi vieţi fizice 
înseamnă că o fiinţă vie a venit din lumea spirituală în lumea materială și a început să- 
și preia și să-și joace rolul. Indiferent dacă este vorba despre plecarea sau sosirea unei 
ființe, ambele sunt inseparabile de lucrarea lumii spirituale. Înainte ca cineva să vină în 
lumea materială, rânduieli și precizări adecvate au fost făcute deja de către Dumnezeu 
în lumea spirituală în ceea ce privește familia în care va merge acea persoană, era în 
care va ajunge, ora la care va ajunge și rolul pe care îl va juca. Ca atare, întreaga viaţă 
a acestei persoane — lucrurile pe care le face și căile pe care merge — va continua 
conform rânduielilor făcute în lumea spirituală, fără nici cea mai mică abatere. Mai mult, 
momentul în care se încheie o viaţă fizică și modul și locul în care se încheie sunt clare 
și perceptibile lumii spirituale. Dumnezeu stăpânește lumea materială, cât și lumea 
spirituală, și nu va amâna ciclul normal de viaţă și de moarte al unui suflet, nici nu ar 
putea vreodată comite vreo greșeală în rânduielile acelui ciclu. Fiecare dintre însoțitorii 

din posturile oficiale ale lumii spirituale îşi îndeplinește sarcinile individuale și face ceea 
ce se cuvine să facă, în concordanţă cu indicaţiile și regulile lui Dumnezeu. Așadar, în 
lumea omenirii, fiecare fenomen material văzut de om este ordonat și nu conţine haos. 
Toate acestea se datorează stăpânirii ordonate asupra lucrurilor de către Dumnezeu, 
dar și faptului că autoritatea Lui stăpânește peste tot. Stăpânirea lui include lumea 
materială în care trăiește omul și, mai mult, lumea spirituală invizibilă din spatele 
omenirii. Prin urmare, dacă oamenii își doresc să aibă o viaţă bună și speră să trăiască 
într-un mediu frumos, pe lângă a primi întreaga lume materială vizibilă, ei trebuie să 
primească și lumea spirituală, pe care nimeni nu o poate vedea, care guvernează fiecare 
fiinţă vie în numele omenirii și care e ordonată. Astfel, spunând că Dumnezeu este sursa 
vieţii tuturor lucrurilor, nu ne-am sporit noi conştientizarea și înțelegerea „tuturor 
lucrurilor”? (Ba da.) 


b. Ciclul de viață și de moarte al credincioșilor de diferite feluri de 
credință 

Tocmai am discutat despre ciclul de viață și de moarte al oamenilor din prima 
categorie, cea a necredincioșilor. Acum, să discutăm despre cea de-a doua categorie, 
cea a credincioșilor de diferite feluri. „Ciclul de viaţă și de moarte al credincioșilor de 
diferite feluri” este încă un subiect foarte important și este extrem de necesar ca voi să 
îl înțelegeţi. Mai întâi, să discutăm despre credinţele la care se referă cuvântul „credinţă” 
din „oameni de credinţă”: iudaism, creştinism, catolicism, islamism și budism, cele cinci 
religii principale. În plus față de necredincioși, adepţii acestor cinci religii reprezintă o 
mare parte a populaţiei lumii. În cadrul acestor cinci religii, cei care și-au făcut o carieră 
din credinţa lor sunt puţini, dar aceste religii au mulţi adepţi. Aceștia vor ajunge într-un 
loc diferit atunci când vor muri. „Diferit” fată de cine? De necredincioșşi — de cei fără de 
credință — despre care tocmai am discutat. După ce mor, adepţii acestor cinci religii 
ajung în altă parte, într-un loc diferit de cel în care ajung necredincioșii. Totuși, procesul 
este același; lumea spirituală îi va judeca și pe ei pe baza tuturor faptelor pe care le-au 
făcut înainte să moară, după care ei vor fi procesaţi în mod corespunzător. Totuși, de ce 
acești oameni sunt trimiși într-o altă locaţie pentru a fi procesați? Există un motiv 
important pentru asta. Care este? Vi-l voi explica printr-un exemplu. Înainte să fac asta, 
totuși, s-ar putea să spuneți: „Poate se întâmplă deoarece ei au puţină credinţă în 
Dumnezeu! Nu sunt total necredincioși”. Cu toate acestea, nu acesta este motivul. Există 
un motiv foarte important pentru care ei sunt ţinuţi departe de ceilalți. 

Să luăm drept exemplu budismul. Vă voi spune un fapt. Un budist este, în primul 
rând, cineva care s-a convertit la budism, și e o persoană care știe care este credința 
sa. Când budiștii își taie părul și devin călugări sau călugăriţe, asta înseamnă că s-au 
separat de lumea seculară, lăsând în urmă agitația lumii umane. În fiecare zi, budiștii 
recită incantaţiile „sutra” și cântă numele lui Buddha, mănâncă doar hrană vegetariană, 
duc vieţi ascetice și își petrec zilele însoțiți doar de lumina rece și slabă a unei lămpi cu 

grăsime. Așa își petrec întreaga viață. Când viaţa fizică a unui budist se încheie, acesta 
își va face un rezumat al vieţii, dar, în inima sa, nu va ști unde va ajunge după ce moare, 
pe cine va întâlni sau care va fi finalul său: în sinea sa, nu va avea o idee clară privind 
asemenea lucruri. Nu va fi făcut nimic altceva decât să aibă orbește un tip de credinţă 
întreaga viață, după care să părăsească lumea umană împreună cu dorinţele și 
idealurile sale orbești. Astfel se încheie viaţa fizică a unui budist, atunci când părăsește 
lumea celor vii; după aceea, se întoarce la locul lui iniţial din lumea spirituală. Decizia 
potrivit căreia această persoană se va reîntrupa sau nu pentru a se întoarce pe pământ 
și a-și continua autocultivarea depinde de comportamentul și practica sa de dinainte de 
moarte. Dacă nu a făcut nimic greșit în timpul vieţii, această persoană se va reîntrupa 
rapid și va fi trimisă din nou înapoi pe pământ, acolo unde va deveni din nou călugăr sau 
călugăriță. Cu alte cuvinte, practică autocultivarea în timpul vieții fizice potrivit modului 
în care a practicat autocultivarea prima dată și apoi se întoarce în tărâmul spiritual după 
încheierea vieții fizice, unde este examinată. După aceea, dacă nu se găsește nicio 
problemă, poate să se întoarcă încă o dată în lumea oamenilor și să convertească din 
nou la budism, astfel continuându-și practica. După ce se reîntrupează între trei și șapte 
ori, se va întoarce încă o dată în lumea spirituală, acolo unde se duce după încheierea 
fiecărei vieţi fizice. Dacă diferitele competenţe și comportamentul său din lumea 
oamenilor au respectat legile cerești ale lumii spirituale, atunci, din acel moment, va 
rămâne acolo; nu se va mai reîncarna ca om, și nici nu va mai exista niciun risc de a fi 
pedepsit pentru faptele rele făcute pe pământ. Nu va mai fi niciodată nevoit să treacă 
prin acest proces. Mai degrabă, în funcţie de circumstanţele sale, va ocupa o poziţie în 
tărâmul spiritual. Budiștii numesc acest lucru „dobândirea Budeităţii. Dobândirea 
Budeităţii înseamnă, în principal, să te împlineșşti ca funcţionar al lumii spirituale și, apoi, 
să nu te mai întrupezi sau să riști să fii pedepsit. Mai mult, înseamnă să nu mai suferi 
chinurile de a fi om după reîntrupare. Așadar, mai există vreo șansă ca ei să se 
reîncarneze ca animal? (Nu.) Asta înseamnă că ei vor rămâne pentru a avea un rol în 
lumea spirituală și că nu se vor mai reîntrupa. Acesta este un exemplu al dobândirii 
rodniciei Budeităţii în concepţia budistă. lar cei care nu dobândesc rodnicia, la 
întoarcerea în lumea spirituală, sunt supuși examinării și verificării de către oficialul 
relevant, care descoperă că, în timpul vieţii, aceștia nu au practicat cu sârguință 
autocultivarea sau că nu au fost conștiincioși în recitarea incantaţiilor „sutra” și în 
cântarea numelor lui Buddha, așa cum impune budismul și că, în schimb, au comis multe 
fapte rele și s-au dedat multor comportamente haine. În lumea spirituală, are loc apoi o 
judecată a răutăților comise de aceștia și, apoi, ei cu siguranţă sunt pedepsiți. În asta nu 
există excepţii. Ca atare, când poate dobândi rodnicia acest gen de persoană? Într-o 
viață în care nu săvârşeşte niciun rău — atunci când, după întoarcerea în lumea 
spirituală, se va vedea că nu a făcut niciun rău înainte să moară. Apoi, ei continuă să se 
reîntrupeze, continuă să recite incantaţiile „sutra” și să cânte numele lui Buddha, 
petrecându-și zilele însoțiți doar de lumina rece și slabă a unei lămpi cu grăsime, 

abținându-se să nu omoare nicio ființă vie sau să mănânce vreun soi de carne. Nu se 
implică în lumea oamenilor, lăsând mult în urmă problemele acestei lumi și neavând 
nicio dispută cu alţii. Pe parcurs, dacă nu au făcut niciun rău, se întorc în lumea spirituală 
și, după ce toate faptele și întregul lor comportament sunt examinate, sunt trimişi încă o 
dată în tărâmul oamenilor, într-un ciclu care continuă între trei și șapte ori. Dacă în acest 
timp nu se poartă urât, atunci dobândirea Budeităţii va rămâne neafectată și nu va fi 
amânată. Aceasta este o caracteristică a ciclului de viaţă și de moarte al credincioșilor: 
ei au capacitatea de a „dobândi rodnicia” și de a ocupa o poziţie în lumea spirituală; asta 
îi diferenţiază de necredincioși. În primul rând, cât trăiesc pe pământ, cum se poartă cei 
sunt capabili să ocupe o poziţie în lumea spirituală? Ei trebuie să se asigure că nu comit 
absolut niciun rău: nu trebuie să ucidă, să provoace incendii, să violeze sau să 
tâlhărească; dacă se dedau fraudelor, înșelăciunii, furturilor sau jafurilor, nu vor putea 
să dobândească rodnicia. Cu alte cuvinte, dacă au vreo legătură sau vreo afiliere cu 
vreo faptă rea, nu vor putea să scape de pedeapsa pregătită lor de lumea spirituală. 
Lumea spirituală face aranjamente potrivite pentru budiștii care dobândesc Budeitatea: 
ei pot fi repartizați să îi administreze pe cei care par să creadă în budism și în Bătrânul 
din Cer — li se poate aloca o jurisdicție. De asemenea, s-ar putea să fie responsabili doar 
de necredincioși sau să aibă poziţii cu îndatoriri mărunte. O astfel de alocare are loc în 
funcţie de diversele naturi ale acestor suflete. Acesta este un exemplu al budismului. 
Dintre cele cinci religii principale despre care am vorbit, creștinismul este relativ 
special. Ce-i face pe creștini atât de speciali? Aceștia sunt oameni care cred în 
adevăratul Dumnezeu. Cum pot cei care cred în adevăratul Dumnezeu să fie enumeraţi 
aici? Creștinismul este un tip de credinţă și, zicând asta, fără îndoială, ar avea legătură 
doar cu credinţa; ar fi doar un fel de ceremonial, un fel de religie și un lucru cu totul diferit 
de credinţa celor care Îl urmează cu adevărat pe Dumnezeu. Motivul pentru care am 
inclus creștinismul printre cele cinci religii principale este că a fost redus la același nivel 
cu iudaismul, cu budismul și cu islamismul. Majoritatea oamenilor de aici nu cred că 
există un Dumnezeu sau că El stăpânește peste toate lucrurile; cu atât mai puţin cred în 
existența Lui. În schimb, ei doar se folosesc de Scripturi pentru a discuta despre teologie 
și folosesc teologia pentru a-i învăţa pe oameni să fie buni, să îndure suferinţe și să facă 
fapte bune. O astfel de religie a devenit creștinismul: se concentrează doar asupra 
teoriilor teologice, fără absolut nicio legătură cu lucrarea lui Dumnezeu de a-l gestiona 
și de a-l mântui pe om. A devenit o religie a oamenilor care Îl urmează pe Dumnezeu, 
dar care nu sunt cu adevărat recunoscuţi de Dumnezeu. Totuși, Dumnezeu are și un 
principiu conform căruia El abordează astfel de oameni. Nu Se ocupă de ei și nici nu Se 
poartă cu ei la întâmplare, așa cum face cu necredincioșii. Îi tratează la fel ca pe budiști: 
dacă, în timpul vieții, un creștin poate să exercite autodisciplina, să respecte cu stricteţe 
Decalogul și să impună cerinţe propriului comportament în conformitate cu legile și 
poruncile, și le respectă întreaga sa viață — atunci și el trebuie să petreacă un interval 
egal de timp trecând prin ciclurile de viaţă și de moarte înainte de a putea să 

dobândească așa-numita „răpire” cu adevărat. După ce creștinii dobândesc această 
răpire, ei rămân în lumea spirituală, acolo unde ocupă o poziţie și devin oficialii acesteia. 
Pe de altă parte, în cazul în care creștinii comit rele pe pământ — dacă sunt prea păcătoși 
și comit prea multe păcate — atunci inevitabil vor fi pedepsiţi și disciplinaţi mai mult sau 
mai puţin sever. În budism, dobândirea rodniciei înseamnă intrarea în tărâmul pur al 
fericirii supreme, dar cum se numește asta în creștinism? Se numește „intrare în ceruri” 
și „răpire”. Cei care sunt răpiți cu adevărat trec și ei prin ciclul de viață și de moarte între 
trei și șapte ori și, după moarte, vin în lumea spirituală, de parcă ar fi adormit. Dacă ei 
corespund standardului, pot să rămână acolo și să aibă o funcţie și, spre deosebire de 
oamenii de pe pământ, nu se vor reîntrupa într-un mod simplu sau potrivit unei convenții. 

În cadrul tuturor acestor religii, sfârșitul despre care vorbesc și după care jinduiesc 
adepții lor este același cu dobândirea rodniciei din budism; doar că această „rodnicie” 
este dobândită prin mijloace diferite. Toate sunt la fel. Pentru această parte a adepților 
acestor religii, care sunt capabili să respecte cu strictețe preceptele religioase în 
comportamentul lor, Dumnezeu oferă o destinaţie potrivită, un loc potrivit pentru ei, și îi 
tratează așa cum se cuvine. Toate acestea sunt logice, dar nu sunt așa cum își 
imaginează oamenii. Acum, după ce aţi aflat ce se întâmplă cu oamenii din creștinism, 
cum vă simtiti? Credeţi că necazul lor e nedrept? Simţiţi simpatie pentru ei? (Puţin.) Nu 
e nimic de făcut; este numai vina lor. De ce spun asta? Lucrarea lui Dumnezeu este 
adevărată; El trăiește și este real, iar lucrarea Lui este aţintită asupra întregii omeniri și 
asupra fiecărui individ. Așadar, de ce nu acceptă ei asta? De ce | se opun atât de 
nebunește lui Dumnezeu și Îl persecută? Ar trebui să se considere norocoși să aibă 
măcar un final ca acesta, deci de ce vă este milă de ei? Faptul că ei sunt trataţi în acest 
fel dă dovadă de multă toleranță. Având în vedere cu câtă îndârjire | se opun lui 
Dumnezeu, ei ar trebui să fie distruși, totuși, Dumnezeu nu face asta; pur și simplu îi 
tratează pe creștini la fel ca pe oricare alţii din alte religii. Așadar, mai este nevoie să 
intrăm în şi mai multe detalii cu privire la celelalte religii? Etosul tuturor acestor religii 
este ca oamenii să sufere tot mai multe greutăţi, să nu comită rele, să facă fapte bune, 
să nu îi înjure pe ceilalţi, să nu îi judece pe ceilalţi, să se distanțeze de dispute și să fie 
oameni buni — majoritatea învățăturilor religioase sunt așa. Așadar, dacă acești 
credincioși — acești adepţi ai diferitelor religii și confesiuni religioase — sunt capabili să 
respecte cu strictețe preceptele lor religioase, atunci ei nu vor comite greșeli sau păcate 
grave în timpul petrecut de ei pe pământ; iar după ce se vor reîntrupa de trei și până la 
șapte ori, acești oameni — cei care sunt capabili să respecte cu strictețe preceptele 
religioase — vor rămâne și vor avea o funcţie în lumea spirituală. Sunt mulţi astfel de 
oameni? (Nu, nu sunt.) Pe ce vă bazaţi răspunsul? Nu este ușor să faci fapte bune și să 
respecţi legile religioase, Budismul nu le permite oamenilor să mănânce carne — ai putea 
tu să faci asta? Dacă ar trebui să porţi robe gri, să reciţi incantaţii „sutra” și să cânți 
numele lui Buddha într-un templu budist întreaga zi, ai fi în stare? Nu ar fi ușor. 
Creștinismul are Decalogul, are porunci și legi; sunt ele ușor de respectat? Nu sunt, nu-i 


466 


așa? Luaţi ca exemplu faptul de a nu-i înjura pe ceilalți: oamenii sunt pur și simplu 
incapabili să respecte această regulă. Nereușind să se abţină, înjură — iar după ce înjură, 
nu mai pot să-și retragă cuvintele. Așadar, ce fac? Noaptea, își mărturisesc păcatele. 
Uneori, după ce îi înjură pe alţii, încă nutresc ură în inimile lor, iar ei chiar merg atât de 
departe încât plănuiesc un moment în care să le facă și mai mult rău acelor oameni. Pe 
scurt, pentru cei care trăiesc în cadrul acestei dogme moarte, nu este ușor să se abțină 
de la a păcătui și a comite rele. Prin urmare, în cadrul fiecărei religii, doar câţiva oameni 
sunt într-adevăr capabili să dobândească rodnicia. Presupui că, fiindcă atât de mulți 
oameni sunt adepţii acestor religii, mulţi vor putea să rămână și să aibă un rol în tărâmul 
spiritual? Nu sunt atât de mulţi; doar puţini sunt cu adevărat capabili să reușească acest 
lucru. Asta este totul, în general, despre ciclul de viață și de moarte al credincioșilor. 
Ceea ce îi diferențiază este faptul că ei pot să dobândească rodnicia, și asta e ceea ce 
îi separă de necredincioși. 


c. Ciclul de viaţă și de moarte al adepților lui Dumnezeu 


Acum, să discutăm despre ciclul de viață și de moarte al celor care Îl urmează pe 
Dumnezeu. Asta vă privește, așa că fiți atenţi: în primul rând, gândiţi-vă la cum pot fi 
clasificați oamenii care Îl urmează pe Dumnezeu. (Ca aleși ai lui Dumnezeu și făcători 
de servicii.) Sunt, într-adevăr, două categorii: aleşii lui Dumnezeu și făcătorii de servicii. 
Mai întâi, să discutăm despre aleșii lui Dumnezeu, care sunt puţini. La cine se referă 
cuvintele „aleşii lui Dumnezeu”? După ce Dumnezeu a creat toate lucrurile și a apărut 
omenirea, Dumnezeu a selectat un grup de oameni care să-L urmeze; la aceștia ne 
referim simplu ca la „aleşii lui Dumnezeu”. Modul în care Dumnezeu i-a selectat pe acești 
oameni a avut o sferă și o însemnătate specială. Sfera este specială în sensul că era 
limitată la câţiva aleși, care trebuie să vină atunci când El săvârşeşte o lucrare 
importantă. Și care este însemnătatea? Întrucât au fost un grup ales de Dumnezeu, 
însemnătate este măreaţă. Adică, Dumnezeu vrea să-i facă pe acești oameni compleți 
și să-i desăvârșească, iar odată ce lucrarea Lui de gestionare se termină, El îi va câștiga 
pe acești oameni. Nu este măreaţă această însemnătate? Așadar, acești aleși sunt 
foarte importanţi pentru Dumnezeu, pentru că sunt cei pe care El vrea să-i câștige. Cât 
despre făcătorii de servicii, ei bine, haideţi momentan să luăm o pauză de la subiectul 
predestinării săvârșite de Dumnezeu și să vorbim mai întâi despre originile lor. Un 
„făcător de servicii” este, literalmente, cineva care slujește. Cei care slujesc sunt 
vremelnici; ei nu fac asta pe termen lung sau pentru totdeauna, ci sunt angajaţi sau 
recrutaţi doar temporar. Cei mai mulţi dintre ei au fost aleși din rândurile 
necredincioșilor — aceasta e originea lor. Au venit pe pământ este atunci când s-a 
decretat că își vor asuma rolul de făcători de servicii în cadrul lucrării lui Dumnezeu. 
Poate că au fost animale în viața anterioară, dar e posibil și să se fi numărat printre 
necredincioși. Acestea sunt originile făcătorilor de servicii. 

Să vorbim mai mult despre aleșii lui Dumnezeu. Când mor, ei se duc într-un loc 

complet diferit faţă de cel în care ajung necredincioșii și diferitele tipuri de credincioși. 
Este un loc în care ei sunt însoțiți de îngeri și de mesagerii lui Dumnezeu; e un loc 
administrat personal de Dumnezeu. Chiar dacă aleșii lui Dumnezeu nu pot să-L vadă pe 
Dumnezeu cu ochii lor în acest loc, este unul complet diferit de toate celelalte din tărâmul 
spiritual; este o locaţie diferită, unde această categorie de oameni ajung după ce mor. 
Când mor, și ei sunt obiectul unei minuţioase investigații înfăptuite de mesagerii lui 
Dumnezeu. Și ce anume se investighează? Mesagerii lui Dumnezeu investighează căile 
pe care le-au luat acești oameni în credinţa lor în Dumnezeu, dacă în acest timp | s-au 
opus sau nu lui Dumnezeu sau dacă L-au blestemat și dacă au comis sau nu fapte rele 
sau păcate extrem de cumplite. Această investigaţie va stabili dacă o anumită persoană 
poate să rămână sau trebuie să plece. Ce înseamnă că „pleacă"? Şi ce înseamnă că 
„rămâne”? „Pleacă” înseamnă că, pe baza comportamentului său, se mai numără sau 
nu printre aleşii lui Dumnezeu; a-i fi permis să „rămână” înseamnă că poate să rămână 
printre cei care vor fi făcuţi completi de Dumnezeu în zilele de pe urmă. Pentru cei care 
rămân, Dumnezeu are aranjamente speciale. În fiecare perioadă a lucrării Lui, El va 
trimite oameni care să aibă rolul de apostoli sau care să înfăptuiască lucrarea de 
revitalizare sau îngrijire a bisericilor. Totuși, oamenii care sunt capabili să înfăptuiască 
asemenea lucrări nu se reîntrupează atât de frecvent ca necredincioşii, care renasc 
generație după generație; mai degrabă, sunt trimiși pe pământ în potrivit cerințelor și 
pașilor lucrării lui Dumnezeu și nu se reîntrupează frecvent. Așadar, există reguli care 
stabilesc când se vor reîntrupa? Vin ei o dată la câţiva ani? Vin atât de frecvent? Acest 
lucru se bazează pe lucrarea lui Dumnezeu, pe pașii lucrării și pe nevoile Lui, și nu există 
reguli stabilite. Singura regulă este că, atunci când Dumnezeu va săvârși ultima etapă a 
lucrării Lui în zilele de pe urmă, acești aleși ai lui Dumnezeu vor veni cu toţii, iar această 
venire va fi ultima lor reîntrupare. Şi de ce este așa? Acest lucru se bazează pe rezultatul 
care urmează să fie obţinut în timpul ultimei etape a lucrării lui Dumnezeu - fiindcă în 
timpul acestei ultime etape a lucrării, Dumnezeu îi va face compleţi pe acești aleși. Ce 
înseamnă asta? Dacă, în timpul acestei faze finale, acești oameni sunt făcuţi compleți 
şi desăvârșiţi, atunci ei nu se vor mai reîntrupa ca înainte; procesul lor de a fi umani se 
va fi încheiat complet, precum și procesul reîntrupării lor. Asta are legătură cu cei care 
vor rămâne. Așadar, unde se duc cei care nu pot să rămână? Cei cărora nu le este 
permis să rămână au propria destinaţie potrivită. În primul rând, în urma faptelor rele 
făcute de ei, a greșelilor și a păcatelor comise, și ei vor fi pedepsiţi. După ce au fost 
pedepsiţi, Dumnezeu fie va face aranjamente ca să-i trimită printre necredincioși, după 
cum dictează circumstanţele, fie va aranja să fie trimiși printre diferitele tipuri de 
credincioși. Cu alte cuvinte, pentru ei există două posibile finaluri: unul este să fie 
pedepsiţi și probabil să trăiască printre oamenii de o anumită religie după ce se 
reîntrupează, iar celălalt este să devină necredincioși. Dacă devin necredincioși, ei vor 
pierde absolut orice șansă; totuși, dacă devin credincioși — dacă, de exemplu, devin 
creștini — tot vor mai avea șansa de a se întoarce în rândurile aleșilor lui Dumnezeu; 

există relaţii extrem de complexe în acest sens. Pe scurt, dacă unul dintre aleșii lui 
Dumnezeu face ceva care-L ofensează pe Dumnezeu, va fi pedepsit la fel ca toţi ceilalți. 
Să-l luăm drept exemplu pe Pavel, despre care am discutat și înainte. Pavel este un 
exemplu de persoană care e pedepsită. Începeţi să vă formaţi o idee despre ceea ce 
spun? Este sfera aleșilor lui Dumnezeu una fixă? (În mare parte, da.) În mare parte, este 
fixă, dar o mică parte a acestei sfere nu este așa. De ce? Aici, Eu m-am referit la cel mai 
evident motiv: comiterea de fapte rele. Când oamenii comit fapte rele, Dumnezeu nu îi 
vrea, iar când Dumnezeu nu îi vrea, El îi aruncă înapoi printre diferitele rase și tipuri de 
oameni. Asta îi lasă fără speranţă și le îngreunează întoarcerea. Toate acestea au 
legătură cu ciclul de viață și de moarte al aleşilor lui Dumnezeu. 

Următorul subiect are legătură cu ciclul de viaţă și de moarte al făcătorilor de servicii. 
Tocmai am vorbit despre originile făcătorilor de servicii, adică despre faptul că ei s-au 
reîntrupat după ce, în vieţile anterioare, au fost necredincioși și animale. Odată cu 
sosirea ultimei etape a lucrării, Dumnezeu a selectat dintre necredincioși un grup de 
astfel de oameni, iar acest grup este special. Ţelul lui Dumnezeu în alegerea acestor 
oameni este ca ei să-l slujească lucrarea. „A sluji” nu este un cuvânt care sună prea 
elegant, și nici nu este în conformitate cu dorinţele tuturor, dar ar trebui să ne gândim la 
cine face referire. Existenţa făcătorilor de servicii ai lui Dumnezeu are o semnificație 
specială. Nimeni altcineva nu ar putea să le îndeplinească rolul, fiindcă ei au fost aleși 
de Dumnezeu. Și care este rolul acestor făcători de servicii? E acela de a-i sluji pe aleșii 
lui Dumnezeu. În mare parte, rolul lor este să slujească lucrarea lui Dumnezeu, să 
coopereze cu aceasta și să-L ajute pe Dumnezeu cu întregirea aleșilor Săi. Indiferent 
dacă muncesc, se ocupă de un anumit aspect al lucrării sau îndeplinesc anumite sarcini, 
care este cerința lui Dumnezeu de la acești făcători de servicii? Este El foarte solicitant 
în cerinţele Lui? (Nu, El le cere doar să fie loiali.) Făcătorii de servicii trebuie și ei să fie 
loiali. Indiferent de originile tale și de motivul pentru care Dumnezeu te-a selectat, tu 
trebuie să fii loial lui Dumnezeu, însărcinărilor date de Dumnezeu, lucrării de care ești 
responsabil și îndatoririlor pe care le îndeplinești. Care vor fi finalurile făcătorilor de 
servicii care sunt capabili să fie loiali și să-L mulțumească pe Dumnezeu? Vor putea să 
rămână. Este o binecuvântare să fii un făcător de servicii care rămâne? Ce înseamnă 
„să rămână”? Care e semnificaţia acestei binecuvântări? În ceea ce privește statutul, ei 
par diferiţi de aleșii lui Dumnezeu, par a fi altfel. Dar, de fapt, în această viaţă nu se 
bucură ei de același lucru ca aleşii lui Dumnezeu? Cel puţin în această viaţă, se bucură 
de același lucru. Nu negaţi asta, nu-i așa? Cuvântările lui Dumnezeu, harul lui 
Dumnezeu, proviziile lui Dumnezeu, binecuvântările lui Dumnezeu — cine nu se bucură 
de aceste lucruri? Toată lumea se bucură de o asemenea abundență. Identitatea unui 
făcător de servicii este cea a unuia care face servicii, dar, pentru Dumnezeu, se numără 
printre toate lucrurile pe care El le-a creat; pur și simplu, rolul său este acela de făcător 
de servicii. Având în vedere că ambii sunt făpturile lui Dumnezeu, e vreo diferenţă între 
un făcător de servicii și unul dintre aleșii lui Dumnezeu? În fapt, nu e nicio diferență. 

Conventional vorbind, există o diferenţă; în ceea ce privește esenţa și rolul pe care îl 
joacă, există o diferenţă, dar Dumnezeu nu tratează nedrept acest grup de oameni. 
Atunci, de ce sunt acești oameni definiţi ca făcători de servicii? Trebuie să înţelegeţi asta 
întrucâtva. Făcătorii de servicii provin din rândurile necredincioșilor. De îndată ce 
menţionăm că provin dintre necredincioși, este clar că au în comun un mediu rău: ei sunt 
toţi atei și așa au fost și în trecut; nu au crezut în Dumnezeu și au fost ostili față de EI, 
faţă de adevăr și de toate lucrurile pozitive. Nu au crezut nici în Dumnezeu, și nici în 
existenţa Sa. Prin urmare, pot ei să fie capabili să înțeleagă cuvintele lui Dumnezeu? E 
drept să spunem că, într-o mare măsură, nu sunt. Așa cum animalele sunt incapabile să 
înțeleagă cuvintele oamenilor, făcătorii de servicii nu pot să înțeleagă ce spune 
Dumnezeu, ce cere El sau de ce are El asemenea cerințe. Nu înțeleg; aceste lucruri 
sunt de neînțeles pentru ei, iar ei rămân neluminaţi. Din acest motiv, acești oameni nu 
au viaţa despre care am vorbit. Fără viaţă, pot oamenii să înțeleagă adevărul? Sunt ei 
înzestrați cu adevărul? Au experimentat și au cunoscut cuvintele lui Dumnezeu? (Nu.) 
Acestea sunt originile făcătorilor de servicii. Totuși, fiindcă Dumnezeu îi face pe acești 
oameni făcători de servicii, există totuși standarde ale cerinţelor Lui pentru ei; El nu îi 
desconsideră și nici nu îi tratează cu indiferență. Chiar dacă ei nu pricep cuvintele Lui și 
nu se află în posesia vieţii, Dumnezeu tot îi tratează cu bunătate și există totuși 
standarde când vine vorba despre cerinţele Lui pentru ei. Tocmai aţi discutat despre 
aceste standarde: să fii loial lui Dumnezeu și să faci ceea ce spune El. Când slujești, 
trebuie să o faci acolo unde este nevoie și trebuie să o faci până la capăt. Dacă poţi să 
fii un făcător de servicii loial, dacă poţi să slujești întru totul până la capăt și dacă ești 
capabil să îndeplinești însărcinarea care ţi-a fost încredințată de Dumnezeu, atunci vei 
trăi o viaţă plină de valoare. Dacă poți să faci asta, vei putea să rămâi. Dacă depui puţin 
mai mult efort, dacă te străduiești mai din greu și poţi să-ţi dublezi strădaniile de a-L 
cunoaște pe Dumnezeu, dacă poți să vorbești puţin despre cunoașterea de Dumnezeu, 
dacă poţi să fii mărturie pentru El și, în plus, dacă poţi să înţelegi o parte din intenţiile 
Lui, poți să cooperezi în lucrarea lui Dumnezeu și să respecţi întrucâtva voia lui 
Dumnezeu, atunci norocul tău, ca făcător de servicii, se va schimba. Şi care va fi această 
schimbare a norocului? Nu vei mai fi capabil doar să rămâi. În funcţie de comportamentul 
tău, de aspiraţiile și preocupările tale personale, Dumnezeu te va face unul dintre aleșii 
Lui. Asta va fi schimbarea. Pentru făcătorii de servicii, care este cel mai mare avantaj al 
acestui fapt? Este că ei pot să devină aleşii lui Dumnezeu. Dacă fac asta, înseamnă că 
nu se vor mai reîntrupa în animale, cum o fac necredincioșii. Este ceva benefic? Da, 
este, și e și o veste bună: înseamnă că făcătorii de servicii pot să fie modelaţi. Nu este 
cazul ca un făcător de servicii, odată ce Dumnezeu l-a predestinat să slujească, să facă 
asta pentru totdeauna; nu este neapărat așa. Dumnezeu Se va purta diferit cu el și îi va 
răspunde într-un mod care corespunde comportamentului acelui om. 

Cu toate acestea, există făcători de servicii care nu pot să slujească până la capăt; 
sunt cei care, în timpul în care slujesc, care renunță la jumătatea drumului și Îi 

abandonează pe Dumnezeu, cât și oameni care comit multe nelegiuiri. Sunt chiar și cei 
care cauzează foarte mult rău și provoacă mari pierderi lucrării lui Dumnezeu, și sunt 
chiar și făcători de servicii care Îl blestemă pe Dumnezeu, și așa mai departe. Ce indică 
aceste consecinţe iremediabile? Oricare dintre aceste fapte rele înseamnă renunţarea 
la serviciile lor. Deoarece comportamentul tău din perioada în care ai făcut servicii a fost 
prea neadecvat și deoarece ai mers prea departe, când Dumnezeu vede că serviciile 
tale nu corespund standardului, El te va lipsi de eligibilitatea de a face servicii. Nu te va 
mai lăsa să faci servicii; te va alunga din faţa ochilor Lui și din casa lui Dumnezeu. Nu-i 
așa că nu vrei să faci servicii? Nu-ţi dorești mereu să faci fapte rele? Nu ești mereu 
neloial? Ei bine, atunci există o soluţie simplă: vei fi lipsit de eligibilitatea de a face 
servicii. Pentru Dumnezeu, desființarea eligibilităţii cuiva de a face servicii înseamnă că 
sfârșitul acelui făcător de servicii a fost proclamat și că el nu va mai fi eligibil să-L 
slujească pe Dumnezeu. El nu mai are nevoie de serviciile acestei persoane și, indiferent 
ce cuvinte frumoase ar putea spune, acele cuvinte vor fi în zadar. Când lucrurile au ajuns 
în acest punct, situaţia va fi iremediabilă; astfel de făcători de servicii nu vor mai avea o 
cale de întoarcere. Și cum Se ocupă Dumnezeu de astfel de făcători de servicii? Îi 
împiedică pur și simplu din a mai face servicii? Nu. Îi împiedică doar să rămână? Sau îi 
lasă la o parte și așteaptă ca ei să se schimbe? Nu face asta. Dumnezeu nu e chiar atât 
de iubitor când vine vorba de acești făcători de servicii. Dacă o persoană are acest gen 
de atitudine atunci când face servicii pentru Dumnezeu, El, ca urmare a acestei atitudini, 
îi va răpi eligibilitatea de a mai face servicii, iar aceasta va fi aruncată din nou înapoi în 
rândurile necredincioșilor. Și care este soarta unui făcător de servicii care a fost aruncat 
înapoi în rândurile necredincioșilor? Este întocmai ca soarta necredincioșilor: să se 
reîntrupeze ca animal și, în lumea spirituală, să primească aceeași pedeapsă ca un 
necredincios. În plus, Dumnezeu nu va fi personal interesat de pedeapsa acestei 
persoane, căci o asemenea persoană nu mai are nicio relevanţă pentru lucrarea lui 
Dumnezeu. Asta nu e doar finalizarea vieţii lor de credinţă în Dumnezeu, ci și finalizarea 
sorții lor, cât și proclamarea sorții lor. Așadar, dacă făcătorii de servicii nu slujesc bine, 
vor trebui să suporte consecinţele. Dacă un făcător de servicii este incapabil să 
slujească până la capăt sau dacă i se ia eligibilitatea de a face servicii la jumătatea 
drumului, atunci va fi aruncat printre necredincioși — iar dacă se întâmplă așa ceva, o 
asemenea persoană va fi tratată la fel ca vitele, la fel ca oamenii fără intelect sau fără 
raționalitate. Când expun astfel situaţia, puteţi să înțelegeți, nu-i așa? 

Cele menţionate mai sus reprezintă modul în care Se ocupă Dumnezeu de ciclul de 
viață și de moarte al aleşilor Lui și al făcătorilor de servicii. Cum vă simţiţi după ce aţi 
auzit asta? V-am mai vorbit despre acest subiect? Am mai vorbit vreodată despre 
subiectul aleșilor lui Dumnezeu și al făcătorilor de servicii? De fapt, v-am mai vorbit, dar 
voi nu vă amintiți. Dumnezeu este drept față de aleșii Lui și făcătorii de servicii. În toate 
privințele, El este drept. Îi puteţi găsi în asta vreo greșeală? Oare nu sunt oameni care 
vor spune „De ce este Dumnezeu atât de tolerant cu cei aleși? Și de ce este El doar 

puţin iertător cu făcătorii de servicii?” Vrea cineva să le ţină partea făcătorilor de servicii? 
„Poate Dumnezeu să le acorde făcătorilor de servicii mai mult timp și să fie mai iertător 
și mai tolerant cu ei?” E corect să daţi glas unei asemenea întrebări? (Nu, nu este.) Și 
de ce nu? (Fiindcă deja am fost favorizați doar prin faptul de a fi făcuţi făcători de 
servicii.) Făcătorii de servicii au fost pur și simplu favorizați prin faptul că li s-a permis să 
slujească! Fără titlul de „făcători de servicii” și fără lucrarea pe care o fac, unde ar fi 
acești oameni? S-ar afla printre necredincioși, trăind și murind cu vitele. De ce minunate 
haruri se bucură ei astăzi, fiindu-le permis să vină înaintea lui Dumnezeu și să intre în 
casa lui Dumnezeu! Ce milostenie extraordinară! Dacă Dumnezeu nu ţi-ar fi oferit 
oportunitatea de a sluji, nu ai fi avut niciodată șansa de a veni înaintea Lui. Ca să 
spunem așa, chiar dacă ești o persoană de religie budistă și ai dobândit rodnicia, în cel 
mai bun caz, ești doar un portărel în lumea spirituală; nu-L vei întâlni niciodată pe 
Dumnezeu, nu Îi vei auzi glasul sau cuvintele, nu vei simţi iubirea și binecuvântările Lui 
pentru tine, și nici nu vei putea niciodată să ajungi faţă în faţă cu El. Singurele sarcini 
care îi așteaptă pe budiști sunt cele simple. Ei nu pot să-L cunoască pe Dumnezeu și 
doar se supun și ascultă orbește, în timp ce făcătorii de servicii câștigă atât de multe în 
cadrul acestei etape a lucrării! În primul rând, ei pot să ajungă faţă în față cu Dumnezeu, 
să-l audă glasul, să-l audă cuvintele și să aibă parte de harurile și de binecuvântările pe 
care El le oferă oamenilor. Mai mult, ei pot să se bucure de cuvintele și de adevărurile 
dăruite de Dumnezeu. Făcătorii de servicii câștigă într-adevăr atât de multe! Așadar, 
dacă, făcător de servicii fiind, nu poţi nici măcar să depui efortul cuvenit, mai poate 
Dumnezeu să te păstreze? Nu te poate păstra. El nu îţi cere mult, dar tu nu faci nimic 
cum se cuvine din ceea ce El îţi cere; nu ţi-ai respectat datoria. Ca atare, fără nicio 
îndoială, Dumnezeu nu te poate păstra. Așa este firea dreaptă a lui Dumnezeu. 
Dumnezeu nu te răsfaţă, dar nici nu are o atitudine discriminatorie față de tine. Acestea 
sunt principiile faptelor lui Dumnezeu. Dumnezeu Se poartă în acest fel cu toți oamenii 
și cu toate făpturile. 

Când este vorba despre lumea spirituală, dacă diferite fiinţe de acolo fac ceva 
rău sau nu își fac treburile corect, Dumnezeu are edictele și decretele cerești 
corespunzătoare prin care să Se ocupe de ele; asta e ceva absolut. Așadar, în timpul 
lucrării de gestionare de câteva mii de ani a lui Dumnezeu, câţiva dintre cei care-și 
îndeplinesc îndatoririle și care au comis nelegiuiri au fost exterminați, în timp ce unii — 
chiar și astăzi — sunt reținuți și pedepsiţi. Fiecare ființă din lumea spirituală trebuie să se 
confrunte cu asta. Dacă aceste ființe fac ceva greșit sau comit vreun rău, ele sunt 
pedepsite — și asta reprezintă aceeași abordare pe care Dumnezeu o are pentru aleșii 
Lui și pentru făcătorii de servicii. Prin urmare, atât în lumea spirituală, cât și în lumea 
materială, principiile după care Dumnezeu acţionează nu se schimbă. Indiferent dacă 
poţi sau nu să vezi faptele lui Dumnezeu, principiile acestora nu se schimbă. 
Pretutindeni, Dumnezeu are aceleași principii în abordarea tuturor lucrurilor și în modul 
în care tratează toate lucrurile. Este ceva imuabil. Dumnezeu va fi bun faţă de acei 

necredincioși care trăiesc într-un mod relativ cuviincios și va păstra oportunităţi pentru 
acei oameni din fiecare religie care se comportă bine și nu fac rele, permițându-le 
acestora să-și joace rolurile în toate lucrurile gestionate de Dumnezeu și să facă ceea 
ce s-ar cuveni să facă. În mod similar, în concordanţă cu aceste principii ale Lui, 
Dumnezeu nu are o atitudine discriminatorie față de nicio persoană din rândurile celor 
care Îl urmează pe Dumnezeu și din rândurile aleşilor Lui. El este bun cu toți cei care 
pot să-L urmeze cu sinceritate și îi iubește pe toţi cei care Îl urmează cu sinceritate. Doar 
că pentru aceste diferite tipuri de oameni — necredincioșii, credincioșii de diferite feluri și 
aleşii lui Dumnezeu -— ceea ce El le dă este diferit. De exemplu, necredincioșii: chiar 
dacă ei nu cred în Dumnezeu, iar Dumnezeu îi consideră niște fiare, printre toate 
lucrurile, fiecare dintre ei are mâncare, are un loc al lui și un ciclu normal de viaţă și de 
moarte. Cei care fac rele sunt pedepsiţi, iar cei care fac fapte bune sunt binecuvântați și 
primesc bunătatea lui Dumnezeu. Nu așa stau lucrurile? Pentru credincioși, dacă pot să 
respecte cu strictețe preceptele religioase după fiecare renaștere, atunci, după toate 
aceste reîntrupări, Dumnezeu va face, în cele din urmă, proclamația referitoare la ei. În 
mod similar, astăzi, pentru voi, fie că sunteţi aleșii lui Dumnezeu sau făcători de servicii, 
Dumnezeu vă va face, de asemenea, să vă conformați și vă va determina finalul în 
concordanţă cu reglementările și decretele administrative pe care El le-a stabilit. Printre 
aceste tipuri de oameni, printre diversele tipuri de credincioși — adică, cei care aparțin 
diferitelor religii — le-a oferit lor Dumnezeu un spaţiu în care să trăiască? Unde sunt 
iudeii? S-a amestecat Dumnezeu în credinţa lor? Nu S-a amestecat. lar creștinii? Nu 
S-a amestecat nici în cazul lor. El le permite să își respecte propriile proceduri și nu le 
vorbește, nu le oferă nicio luminare și, mai mult, nu le dezvăluie nimic. Dacă tu gândești 
că așa este bine, atunci crede în acest mod. Catolicii cred în Maria și că prin ea a ajuns 
vestea la Isus; așa este forma credinţei lor. Le-a corectat vreodată Dumnezeu credința? 
El le dă frâu liber; nu le acordă nicio atenţie și le dă un anumit spaţiu în care să trăiască. 
Și faţă de musulmani și de budiști, nu este El tot la fel? El a stabilit graniţe și pentru ei și 
le permite să aibă propriul spaţiu în care să trăiască, fără a Se amesteca în credinţele 
lor. Totul este bine ordonat. Și ce înțelegeți voi din toate acestea? Că Dumnezeu are 
autoritate, dar nu abuzează de aceasta. Dumnezeu aranjează toate lucrurile într-o 
ordine perfectă și o face sistematic, iar în asta se regăsesc înțelepciunea și 
atotputernicia Lui. 

Azi, am abordat un subiect nou și special, unul care se referă la problemele lumii 
spirituale, care reprezintă un aspect al administrării și al stăpânirii lui Dumnezeu asupra 
acelui tărâm. Înainte să înţelegeţi aceste lucruri, poate că spuneaţi: „Tot ce are legătură 
cu asta este un o taină și nu are nimic de a face cu intrarea noastră în viaţă; aceste 
lucruri sunt separate de felul în care trăiesc, de fapt, oamenii, și nu trebuie să le 
înțelegem, nici nu vrem să auzim despre ele. Nu există nicio legătură între toate acestea 
și a-L cunoaște pe Dumnezeu”. Acum, credeţi că există o problemă cu acest mod de 
gândire? Este corect? (Nu.) Acest mod de a gândi nu este corect și are probleme 

serioase. Motivul e acela că, dacă tu vrei să pricepi cum Dumnezeu stăpânește asupra 
tuturor lucrurilor, nu poţi pur și simplu să înţelegi doar ceea ce vezi și ceea ce sesizezi 
cu ajutorul gândirii tale; trebuie să înţelegi și o parte a celeilalte lumi care poate fi 
invizibilă pentru tine, dar care este intrinsec legată de această lume pe care tu poţi să o 
vezi. Se referă la suveranitatea lui Dumnezeu și la subiectul „Dumnezeu este sursa vieții 
tuturor lucrurilor”. Sunt informaţii despre asta. Fără aceste informaţii, ar exista carente și 
deficiențe în cunoașterea oamenilor despre felul în care Dumnezeu este sursa vieții 
tuturor lucrurilor. Astfel, cele discutate astăzi de noi pot fi considerate o întregire a 
temelor discutate înainte, cât și o încheiere a conţinutului articolului „Dumnezeu este 
sursa vieţii tuturor lucrurilor”. Înţelegând asta, puteţi acum să-L cunoașteţi pe Dumnezeu 
prin acest conţinut? Mai important este că, astăzi, v-am transmis o informaţie crucială 
cu privire la făcătorii de servicii. Știu că vă face într-adevăr plăcere să ascultați subiecte 
ca acesta și că vă pasă cu adevărat despre astfel de lucruri. Așadar, sunteţi mulţumiţi 
de ceea ce am discutat astăzi? (Da, suntem.) Poate că unele dintre celelalte lucruri nu 
v-au lăsat o impresie foarte puternică, dar ceea ce am spus despre făcătorii de servicii 
v-a lăsat o impresie deosebit de puternică, deoarece acest subiect atinge sufletul 
fiecăruia dintre voi. 


Cerinţele lui Dumnezeu pentru omenire 
a. Identitatea și statutul lui Dumnezeu Însuși 


Am ajuns la sfârșitul subiectului „Dumnezeu este sursa vieții tuturor lucrurilor”, dar și 
la sfârșitul subiectului „Dumnezeu este unicul Dumnezeu Însuși”. De aceea, trebuie să 
rezumăm lucrurile. Ce fel de rezumat trebuie să facem? Trebuie să ajungem la o 
concluzie despre Dumnezeu Însuși. Așa stând lucrurile, trebuie să aibă o legătură 
inevitabilă cu fiecare aspect al lui Dumnezeu, cât și cu modul în care oamenii cred în 
Dumnezeu. lar astfel, mai întâi trebuie să vă întreb: ascultând aceste predici, cine este 
Dumnezeul din ochii minţii voastre? (Creatorul.) Dumnezeul din ochii minţii voastre este 
Creatorul. Mai există ceva? Dumnezeu este Domnul tuturor lucrurilor. Sunt acestea niște 
cuvinte potrivite? (Da.) Dumnezeu este Cel care stăpânește peste toate lucrurile și 
administrează toate lucrurile. El a creat tot ceea ce există, El administrează tot ceea ce 
există, El stăpânește peste tot ceea ce există și Se îngrijește de tot ceea ce există. 
Acesta este statutul lui Dumnezeu și este identitatea Sa. Pentru toate lucrurile și pentru 
tot ceea ce există, adevărata identitate a lui Dumnezeu este cea de Creator, cea de 
Stăpânitor al întregii creaţii. Aceasta este identitatea pe care o are Dumnezeu și El este 
unic printre toate lucrurile. Niciuna dintre creaturile lui Dumnezeu -— fie din rândul 
omenirii, fie din lumea spirituală — nu poate folosi niciun mijloc sau nicio scuză pentru a- 
și aloca sau a înlocui identitatea și statutul lui Dumnezeu, fiindcă există doar Unul între 
toate lucrurile care are această identitate, această putere, această autoritate și 
capacitatea de a stăpâni asupra creaţiei: al nostru unic Dumnezeu Însuși. El trăiește și 
Se mișcă printre toate lucrurile; El Se poate ridica în locul cel mai înalt, deasupra tuturor 

lucrurilor. El Se poate smeri devenind uman, devenind unul dintre cei din carne și oase, 
venind faţă în faţă cu oamenii și împărțind cu ei și binele, și răul; pe de altă parte, în 
același timp, El comandă tot ceea ce există, hotărând soarta a tot ceea ce există și 
direcția în care o iau toate. Chiar mai mult, El călăuzește soarta întregii omeniri și 
dirijează direcția pe care o ia omenirea. Un Dumnezeu ca aceasta ar trebui venerat, 
ascultat și cunoscut de toate ființele vii. Asifel, indiferent cărui grup sau tip de oameni 
aparții, să crezi în Dumnezeu, să-L urmezi pe Dumnezeu, să-L venerezi pe Dumnezeu, 
să accepţi stăpânirea Lui și aranjamentele pe care El le-a făcut pentru soarta ta este 
singura alegere — alegerea necesară — pentru orice persoană și pentru orice fiinţă vie. 
În unicitatea lui Dumnezeu, oamenii văd că autoritatea Lui, firea Lui cea dreaptă, esența 
Lui și mijloacele prin care El Se îngrijește de toate lucrurile sunt toate complet unice; 
această unicitate determină adevărata identitate a lui Dumnezeu Însuși, cât și statutul 
Lui. Prin urmare, printre toate creaturile, dacă orice fiinţă vie din lumea spirituală sau din 
rândurile omenirii ar vrea să stea în locul lui Dumnezeu, succesul nu ar fi posibil, cum 
nu ar fi nicio încercare de a juca rolul lui Dumnezeu. Asta e realitatea. Care sunt cerinţele 
pentru omenire ale unui Creator și ale unui Stăpânitor ca acesta, care are identitatea, 
puterea și statutul lui Dumnezeu Însuși? Ar trebui să fie clar pentru toată lumea și ar 
trebui ca toţi să ţină minte; acest lucru e foarte important atât pentru Dumnezeu, cât și 
pentru om! 


b. Diferitele atitudini ale oamenilor față de Dumnezeu 


Modul în care oamenii se comportă față de Dumnezeu le decide soarta și felul în 
care Dumnezeu Se va purta cu ei și îi va aborda. Ajuns aici, vă voi da niște exemple 
despre modurile în care oamenii se comportă față de Dumnezeu. Să ascultăm și să 
vedem dacă manierele și atitudinile cu care ei se comportă înaintea lui Dumnezeu sunt 
corecte sau nu. Să luăm în considerare comportamentul următoarelor șapte tipuri de 
oameni: 

1) Există un tip de oameni a căror atitudine față de Dumnezeu este deosebit de 
absurdă. Acești oameni cred că Dumnezeu este ca Bodhisattva sau ca o ființă sfântă 
din folclorul omenirii și că impune ca oamenii să se închine de trei ori de fiecare dată 
când se întâlnesc și să ardă tămâie după fiecare masă. Drept urmare, ori de câte ori se 
simt extrem de recunoscători și plini de gratitudine pentru harul Lui, au deseori un astfel 
de impuls. Ei doresc astfel ca Dumnezeul în care cred în prezent să poată, ca fiinţa 
sfântă după care tânjesc în inimile lor, să accepte felul în care se închină de trei ori când 
se întâlnesc și ard tămâie după fiecare masă. 

2) Anumiți oameni ÎI văd pe Dumnezeu ca pe un Buddha în viață, capabil să scape 
toate ființele de suferință și să le mântuiască; ei Îl văd ca pe un Buddha în viață, capabil 
să îi ducă departe de marea durerilor. Credinţa acestor oameni în Dumnezeu atrage 
după sine venerarea Lui drept Buddha. Chiar dacă ei nu ard tămâie, nu se ploconesc și 
nu dau ofrande, în sinea lor, simt că Dumnezeu este un astfel de Buddha, care le cere 

doar ca ei să fie buni și milostivi, să nu ucidă nicio fiinţă vie, să se abţină de la a-i înjura 
pe ceilalţi, să ducă o viaţă aparent onestă și să nu comită nelegiuiri. Cred că doar aceste 
cerinţe le are El de la ei; acesta este Dumnezeul din inimile lor. 

3) Unii oameni Îl venerează pe Dumnezeu de parcă ar fi cineva măreț sau faimos. 
De exemplu, în orice fel preferă să vorbească această măreaţă persoană, cu orice 
intonaţie vorbește, ce cuvinte și ce vocabular folosește, tonul și gesturile acesteia, 
opiniile și faptele acesteia, ţinuta acesteia — ei le copiază pe toate și acestea sunt 
lucrurile pe care ei trebuie să le genereze pe deplin în cadrul credinței lor în Dumnezeu. 

4) Unii oameni ÎI văd pe Dumnezeu ca pe un monarh, considerând că El este 
deasupra tuturor lucrurilor și că nimeni nu îndrăznește să-L jignească — iar dacă o face 
cineva, acea persoană va fi penalizată. Ei venerează un asemenea monarh fiindcă 
monarhii deţin un anumit loc în inimile lor. Gândurile, manierele, autoritatea și natura 
lor — chiar și interesele și viața lor personală — toate acestea devin ceva ce acești oameni 
simt că trebuie să înțeleagă; devin subiecte și aspecte care îi interesează. Drept urmare, 
ÎI venerează pe Dumnezeu ca pe un monarh. O astfel de formă de credinţă este ridicolă. 

5) Anumiți oameni au o credință deosebită în existenţa lui Dumnezeu, iar această 
credinţă este profundă și de neclintit. Totuși, întrucât cunoașterea lor de Dumnezeu este 
atât de superficială și ei nu au multă experienţă cu privire la cuvintele lui Dumnezeu, ÎI 
venerează ca pe un idol. Acest idol este Dumnezeul din inimile lor; este ceva faţă de 
care ei simt că trebuie să se teamă și înaintea căruia trebuie să se încline, ceva ce 
trebuie urmat și imitat. Ei ÎI văd pe Dumnezeu ca pe un idol pe care trebuie să-L urmeze 
întreaga lor viaţă. Ei copiază tonul pe care vorbește Dumnezeu și, în aparenţă, îi imită 
pe cei pe care Dumnezeu îi simpatizează. Ei fac deseori lucruri care par naive, pure și 
cinstite, chiar îl urmează pe acest idol de parcă ar fi un tovarăș sau însoțitor de care nu 
se pot despărți niciodată. Astfel este forma lor de credinţă. 

6) Există un tip de oameni care, în ciuda faptului că au citit multe dintre cuvintele lui 
Dumnezeu și au auzit multe propovăduiri, simt în sinea lor că singurul principiu din 
spatele comportamentului lor fată de Dumnezeu este că trebuie să fie mereu slugarnici 
și lingușitori sau că ar trebui să-L slăvească și să-L laude pe Dumnezeu într-un mod 
nerealist. Ei cred că Dumnezeu este un Dumnezeu care le cere să se comporte într-un 
asemenea mod. În plus, cred că, dacă nu fac așa, atunci, în orice moment, pot să-l 
provoace mânia sau să păcătuiască împotriva Lui, iar ca rezultat al faptului că au păcătuit, 
Dumnezeu îi va pedepsi. Așa este Dumnezeul pe care ÎI păstrează în inimile lor. 

7) Și mai este cea mai mare parte a oamenilor, cei care găsesc sprijin spiritual în 
Dumnezeu. Asta se întâmplă deoarece ei trăiesc în această lume, sunt lipsiți de pace și 
de fericire și nu găsesc nicăieri alinare. După ce Îl găsesc pe Dumnezeu, după ce Îi aud 
și Îi văd cuvintele, în inimile lor, încep să nutrească o bucurie și o exaltare secretă. Acest 
lucru se întâmplă deoarece ei cred că au găsit în sfârșit un loc care le va ferici duhurile 
și că au găsit în sfârșit un Dumnezeu care le va da hrană spirituală. După ce ei L-au 
acceptat pe Dumnezeu și au început să-L urmeze, ei devin fericiţi și viețile lor sunt 


476 


împlinite. Nu se mai poartă ca necredincioșii, care trec prin viaţă ca niște somnambuli, 
ca niște animale, și simt că pot să aștepte ceva de la viață. Așadar, ei cred că acest 
Dumnezeu le poate satisface colosal nevoile spirituale și le poate aduce multă fericire 
atât în minte, cât și în suflet. Fără să-și dea seama, devin incapabili să-L părăsească pe 
acest Dumnezeu care le dă o asemenea hrană spirituală și care aduce fericire duhurilor 
lor și tuturor membrilor familiilor lor. Ei consideră că o credinţă în Dumnezeu nu trebuie 
să aducă nimic altceva decât hrană spirituală. 

Are vreunul dintre voi atitudinile fată de Dumnezeu pe care tocmai le-am menţionat? 
(Da.) Dacă, în credinţa sa în Dumnezeu, inima unei persoane nutrește vreuna dintre aceste 
atitudini, poate ea să vină cu adevărat în faţa lui Dumnezeu? Dacă cineva are vreuna dintre 
aceste atitudini în inima sa, oare crede în Dumnezeu? Crede în unicul Dumnezeu Însuși o 
asemenea persoană? (Nu.) Din moment ce nu crezi în unicul Dumnezeu Însuși, în cine 
crezi? Dacă Dumnezeul în care crezi nu este unicul Dumnezeu Însuși, atunci e posibil ca 
tu să crezi într-un idol, într-un om de seamă sau într-un Bodhisattva, sau că îl venerezi pe 
Buddha din inima ta. În plus, este posibil ca tu să crezi într-un om obișnuit. Pe scurt, din 
cauza diferitelor forme de credinţă și a diferitelor atitudini ale oamenilor faţă de Dumnezeu, 
ei Îl pun pe Dumnezeul propriei lor cunoașteri în inima lor, își impun imaginaţia asupra lui 
Dumnezeu, își pun atitudinile și închipuirile la același nivel cu unicul Dumnezeu Însuși, iar 
apoi le înalță pentru a fi consacrate. Ce înseamnă atunci când oamenii au astfel de atitudini 
nepotrivite fată de Dumnezeu? Înseamnă că ei L-au respins pe adevăratul Dumnezeu 
Însuși și venerează un dumnezeu fals; indică faptul că, deși cred în Dumnezeu, Îl resping 
și | se opun și neagă existența adevăratului Dumnezeu. Dacă oamenii menţin astfel de 
forme de credinţă, ce consecinţe vor înfrunta? Cu astfel de forme de credinţă, vor putea ei 
să se apropie tot mai mult de îndeplinirea cerințelor lui Dumnezeu? (Nu, nu vor putea.) Din 
contră, din cauza noțiunilor și a închipuirilor lor, ei se vor îndepărta tot mai mult de calea 
lui Dumnezeu, fiindcă direcţia pe care ei o caută este opusă celei pe care Dumnezeu le-o 
cere. Aţi auzit povestea „mersului spre sud conducând caleașca spre nord”? Acesta poate 
fi un caz în care te îndrepţi spre sud mergând cu caleașca spre nord. Dacă oamenii cred 
în Dumnezeu într-un mod atât de ridicol, atunci, cu cât încerci mai mult, cu atât te vei 
îndepărta de Dumnezeu. Prin urmare, Eu vă povâăţuiesc astfel: înainte să pornești, trebuie 
mai întâi să stabilești dacă mergi într-adevăr în direcţia corectă. Fii precis în eforturile tale 
și ai grijă să te întrebi: „Este Dumnezeul în care cred Stăpânitorul tuturor lucrurilor? Este 
Dumnezeul în care cred doar cineva care îmi oferă hrană spirituală? Este El doar idolul 
meu? Ce îmi cere acest Dumnezeu în care cred? Oare Dumnezeu aprobă tot ceea ce fac? 
Sunt toate acţiunile și preocupările mele conform căutării pentru a-L cunoaște pe 
Dumnezeu? Respectă oare cerințele Lui pentru mine? Este calea pe care merg 
recunoscută și aprobată de Dumnezeu? Este El mulțumit de credința mea?” Ar trebui să 
îți pui deseori și în mod repetat aceste întrebări. Dacă vrei să cauţi cunoașterea lui 
Dumnezeu, atunci trebuie să ai o conștiință limpede și niște obiective clare înainte de reuși 
să-L mulțumești pe Dumnezeu. 

Este posibil ca, datorită toleranţei Lui, Dumnezeu să accepte fără tragere de inimă 
aceste atitudini improprii pe care tocmai vi le-am menţionat? Ar putea Dumnezeu să 
laude atitudinile acestor oameni? (Nu.) Care sunt cerinţele lui Dumnezeu pentru oameni 
și pentru cei care Îl urmează? Ce fel de atitudine le cere El oamenilor să aibă? Aţi înțeles 
limpede aceste lucruri? În acest moment, v-am spus atât de multe; am vorbit mult despre 
Dumnezeu Însuși, cât și despre faptele Sale și despre ceea ce are El şi ceea ce este. 
Ştiţi acum ce dorește Dumnezeu să dobândească de la oameni? Ştii ce vrea El de la 
tine? Vorbește! În cazul în care cunoștințele voastre din experienţe și practică mai au 
carențe sau sunt foarte superficiale, puteţi să spuneţi ceva despre cunoștințele voastre 
referitoare la aceste cuvinte. Aveţi cunoștințe sumare? Ce îi cere Dumnezeu omului? (În 
cadrul acestor câteva comuniuni, Dumnezeu a scos în evidenţă faptul că ne cere să-L 
cunoaștem, să-l cunoaștem faptele, să știm că El este sursa vieții pentru toate lucrurile 
și să ne familiarizăm cu statutul și identitatea Sa.) Și care este rezultatul final atunci când 
Dumnezeu cere ca oamenii să-L cunoască? (Ei înțeleg că Dumnezeu este Creatorul și 
că oamenii sunt ființe create.) Când oamenii dobândesc astfel de cunoștințe, ce 
schimbări apar în atitudinea lor fată de Dumnezeu, în îndeplinirea datoriei lor sau în firile 
vieţii lor? V-aţi gândit vreodată la asta? Se poate spune că, după ce ÎI cunosc pe 
Dumnezeu și ÎI înţeleg, ei devin oameni buni? (Credinţa în Dumnezeu nu implică a căuta 
să fii om bun. Mai degrabă, înseamnă a căuta să devii o făptură a lui Dumnezeu, care e 
la înălțimea standardelor, și a fi o persoană cinstită.) Mai e ceva? (După ce Îl cunoaștem 
corect și cu adevărat pe Dumnezeu, putem să Îl tratăm ca pe Dumnezeu; știm că 
Dumnezeu este mereu Dumnezeu, că noi suntem ființe create, că ar trebui să-L venerăm 
pe Dumnezeu și să rămânem în locurile care ni se cuvin.) Foarte bine! Să mai auzim și 
pe altcineva. (Îl cunoaștem pe Dumnezeu și suntem în cele din urmă capabili să fim 
oameni care | se supun cu adevărat lui Dumnezeu, care Îl venerează și care se feresc 
de rău.) Așa este! 


c. Atitudinea pe care Dumnezeu cere ca omenirea să o aibă față de El 


De fapt, Dumnezeu nu are cerinţe prea mari de la omenire — sau, cel puţin, nu are 
cerinţe atât de mari precum își imaginează oamenii. Dacă Dumnezeu nu ar fi rostit niciun 
cuvânt și dacă nu Și-ar fi exprimat firea sau faptele, atunci v-ar fi foarte dificil să-L 
cunoașteţi pe Dumnezeu, fiindcă oamenii ar trebui să-l deducă intenţiile și voia, iar asta 
ar fi foarte dificil de făcut. Totuși, în ultima etapă a lucrării Lui, Dumnezeu a rostit multe 
cuvinte, a făcut multe lucrări și a cerut multe oamenilor. Prin cuvintele Lui și prin 
numeroasele Lui lucrări, El i-a informat pe oameni despre ceea ce Îi place, despre ceea 
ce detestă și despre ce fel de oameni ar trebui ei să fie. După ce au înţeles aceste lucruri, 
în inimile lor, oamenii ar trebui să aibă o definire precisă a cerinţelor lui Dumnezeu, 
fiindcă ei nu mai cred în Dumnezeu în lipsa clarităţii și într-un Dumnezeu nedeslușit, nici 
nu au credință în Dumnezeu în toiul neclarităţii sau nimicniciei. În schimb, oamenii pot 
să audă cuvântările Lui, să înțeleagă standardele cerinţelor Lui și să se ridice la înălțimea 

lor, iar Dumnezeu folosește limba oamenilor pentru a le spune tot ceea ce ar trebui ei 
să știe și să înțeleagă. Azi, dacă oamenii încă nu știu ce este Dumnezeu și ceea ce le 
cere, dacă nu știu de ce ar trebui să creadă în Dumnezeu și nici cum să creadă în 
Dumnezeu — sau să-L trateze — atunci e o problemă în asta. Chiar acum, fiecare dintre 
voi a vorbit despre un aspect anume; sunteți conștienți de anumite lucruri, fie că sunt 
lucruri specifice sau generale. Totuși, Eu vreau să vă spun care sunt cerințele corecte, 
complete și specifice ale lui Dumnezeu pentru omenire. Ele constă doar în câteva 
cuvinte și sunt foarte simple; s-ar putea să le știți deja. lată care sunt cerinţele corecte 
ale lui Dumnezeu pentru omenire și pentru cei care Îl urmează. El cere cinci lucruri de 
la cei care Îl urmează: credință adevărată, să-L urmeze cu loialitate, supunere absolută, 
cunoaștere adevărată și venerare cordială. 

Cu aceste cinci lucruri, Dumnezeu le cere oamenilor să nu-L mai pună sub semnul 
îndoielii și să nu-L urmeze folosindu-și închipuirile sau punctele de vedere abstracte și 
nedeslușite; nu trebuie să se bazeze pe închipuiri sau noţiuni atunci când Îl urmează. El 
cere ca fiecare dintre cei care Îl urmează să facă asta cu loialitate, nu cu jumătate de 
inimă sau cu tăgadă. Când Dumnezeu îţi cere ceva, te testează, te judecă, te tratează 
și te emondează sau te disciplinează și te lovește, tu ar trebui să | te supui în mod 
absolut. Nu ar trebui să întrebi care e cauza sau să pui condiţii, cu atât mai puţin să 
întrebi care sunt motivele. Supunerea ta trebuie să fie absolută. Cunoașterea de 
Dumnezeu este aria în care cei mai mulți oameni au carențe. Deseori, ei Îi impun lui 
Dumnezeu ziceri, cuvântări și cuvinte care nu au nicio legătură cu El, crezând că 
asemenea cuvinte sunt cea mai precisă definire a cunoașterii lui Dumnezeu. Nici nu își 
dau seama că aceste ziceri, care provin din imaginaţia oamenilor, din raţiunea acestora 
și din cunoașterea lor, nu au nici cea mai mică legătură cu esenţa lui Dumnezeu. Așadar, 
vreau să vă spun că, atunci când vine vorba despre cunoașterea pe care Dumnezeu 
vrea ca oamenii să o aibă, El nu îţi cere doar să-L recunoști pe El și cuvintele Lui, ci îţi 
cere și să-L cunoşti corect pe Dumnezeu. Chiar dacă tu poţi să spui doar o propoziție 
sau dacă ești conștient doar de un crâmpei, acest crâmpei de conștiință este corect și 
adevărat și compatibil cu esența lui Dumnezeu Însuși. Asta pentru că Dumnezeu detestă 
laudele sau elogiile care sunt nerealiste ori nepotrivite. Mai mult decât atât, El detestă 
oamenii care ÎI tratează ca pe aer. Detestă momentele când, în timpul discuțiilor despre 
subiecte referitoare la Dumnezeu, oamenii vorbesc fără să ia în considerare faptele, 
vorbesc după bunul lor plac și fără ezitare sau după cum consideră ei că e potrivit; chiar 
mai mult, El îi detestă pe cei care cred că Îl cunosc pe Dumnezeu și care se laudă cu 
cunoștințele lor despre El, discutând fără nicio reţinere sau rezervă subiecte care au 
legătură cu El. Ultima dintre cele cinci cerințe anterior menţionate a fost venerarea 
cordială: aceasta e cea mai importantă cerință a lui Dumnezeu pentru toți cei care ÎI 
urmează. Când cineva îl cunoaște cu adevărat și corect pe Dumnezeu, poate să-L 
venereze cu adevărat și să se ferească de rău. Această venerare provine din adâncurile 
inimii sale; aceasta e oferită de bunăvoie, și nu ca rezultat al presiunii exercitate de 

Dumnezeu. Dumnezeu nu îţi cere să dai în dar nicio atitudine frumoasă, nicio conduită 
și niciun comportament aparent față de El; mai degrabă, îţi cere să-L venerezi şi să te 
temi de El în adâncurile inimii tale. O astfel de venerare este dobândită ca rezultat al 
schimbărilor firii vieţii tale, al dobândirii cunoașterii de Dumnezeu, al înţelegerii faptelor 
și esenței Sale și al recunoașterii faptului că ești una dintre creaturile lui Dumnezeu. Prin 
urmare, scopul în care am folosit cuvântul „cordială” pentru a defini aici venerarea este 
ca oamenii să înțeleagă faptul că veneraţia lor pentru Dumnezeu ar trebui să vină din 
adâncurile inimilor lor. 

Acum, luaţi în considerare acele cinci cerinţe: există printre voi vreunul capabil să le 
respecte pe primele trei? Prin asta, Mă refer la credință adevărată, la a-L urma pe 
Dumnezeu cu loialitate și la supunere absolută. Există vreunul dintre voi capabil de 
aceste lucruri? Știu că dacă aș fi spus „toate cinci”, atunci, fără nicio îndoială, nu ar fi 
fost niciunul dintre voi, dar am redus numărul la trei. Gândiţi-vă dacă aţi reușit să le 
respectaţi sau nu. Este „credința adevărată” ușor de dobândit? (Nu, nu este.) Nu este 
ușor, fiindcă oamenii au mereu îndoieli referitoare la Dumnezeu. Cât despre „a-l urma 
cu loialitate”? La ce se referă „loialitatea”? (La faptul de a nu-L urma pe Dumnezeu cu 
jumătate de inimă, ci din toată inima.) Să nu-L urmezi pe Dumnezeu cu jumătate de 
inimă, ci din toată inima. Ai pus punctul pe „i”. Așadar, sunteţi voi capabili să respectaţi 
această cerință? Trebuie să vă străduiți mai mult, nu-i așa? Deocamdată, încă nu aţi 
reușit să respectaţi această cerință. Cât despre „supunerea absolută” — reușiți să o 
respectaţi? (Nu.) Nu aţi reușit încă nici asta. Sunteţi adesea neascultători și răzvrătiți; de 
multe ori nu ascultați sau nu vreţi să vă supuneți sau nu vreţi să auziţi. Acestea sunt cele 
trei cerințe fundamentale respectate de oameni după ce dobândesc intrarea în viață, dar 
voi încă nu aţi reușit să le respectaţi. Așadar, în acest moment, aveți voi un mare 
potenţial? Azi, după ce M-aţi auzit rostind aceste cuvinte, sunteți îngrijoraţi? (Da.) Este 
bine că simţiţi asta. Nu încercați să evitați să fiţi îngrijoraţi. Sunt Eu îngrijorat în numele 
vostru. Nu voi mai discuta despre celelalte două cerinţe; fără îndoială, nimeni de aici nu 
este capabil să le respecte. Sunteţi îngrijorați. Așadar, v-aţi stabilit obiectivele? Cu ce 
obiective și în ce direcţie ar trebui să căutaţi și să vă dedicați eforturile? Aveţi un obiectiv? 
Să vă spun direct: odată ce veţi respecta aceste cinci cerințe, atunci ÎI veţi mulțumi pe 
Dumnezeu. Fiecare dintre ele este un indicator, cât și un obiectiv final al maturizării 
intrării în viaţă a unei persoane. Chiar dacă aș fi ales doar una dintre aceste cerinţe 
pentru a discuta în detaliu despre ea și pentru a vă impune să o respectaţi, nu v-ar fi fost 
ușor să o faceţi; trebuie să înduraţi anumite greutăţi și să depuneţi un anumit efort. Ce 
fel de mentalitate ar trebui să aveţi? Ar trebui să fie ca a unui bolnav de cancer care 
așteaptă să ajungă pe masa de operaţie. De ce spun asta? Dacă vreţi să credeţi în 
Dumnezeu și dacă vreţi să-L câștigați pe Dumnezeu și să dobândiţi multumirea Lui, 
atunci, dacă nu înduraţi un anumit grad de durere și nu depuneti un anumit efort, nu veți 
reuși toate aceste lucruri. Aţi auzit multe propovăduiri, dar simplul fapt că le-aţi auzit nu 
înseamnă că această predică vă aparţine; trebuie să o absorbiți și să o transformați în 

ceva care vă aparține. Trebuie să o asimilezi în viaţa ta și să o aduci în existenţa ta, 
permițând acestor cuvinte și acestor propovăduiri să te călăuzească pe calea ta în viaţă 
și să îți aducă o valoare existenţială și un înțeles în viaţă. Când se va întâmpla acest 
lucru, se va dovedi că a meritat să auzi aceste cuvinte. Dacă aceste cuvinte pe care Eu 
le rostesc nu aduc nicio propășire în viețile tale sau nicio valoare în existențele tale, 
atunci nu are niciun rost să le asculti. Voi întelegeti asta, da? Înţelegând asta, tot ceea 
ce se întâmplă în continuare depinde numai de voi. Trebuie să treceţi la treabă! Trebuie 
să fiți serioşi în tot ceea ce faceţi! Nu fiți confuzi; timpul trece! Mulţi dintre voi cred în 
Dumnezeu de mai bine de un deceniu. Priviţi în urmă la acești peste zece ani: cât de 
mult aţi câștigat? Și câte decenii v-au mai rămas de trăit în această viață? Nu mai aveți 
mult timp. Nu te mai gândi dacă lucrarea lui Dumnezeu te așteaptă, dacă El ţi-a lăsat o 
șansă, ori dacă El va înfăptui din nou aceeași lucrare — nu vorbi despre aceste lucruri. 
Poţi să dai înapoi cursul ultimilor zece ani din viața ta? Cu fiecare zi care trece și cu 
fiecare pas pe care îl faci, ai cu o zi mai puţin. Timpul nu așteaptă pe nimeni! Vei câștiga 
de pe urma credinţei în Dumnezeu doar dacă o abordezi ca pe cel mai măreț lucru din 
viața ta, mai important chiar decât mâncarea, hainele sau orice altceva. Dacă tu crezi 
doar când ai timp și dacă ești incapabil să-ţi dedici întreaga atenţie credinţei tale și dacă 
ești mereu împotmolit în confuzie, atunci nu vei câștiga nimic. Înțelegeți asta, nu-i așa? 
Ne vom opri aici pentru azi! Ne vedem data viitoare! 


15 februarie 2014 


481 


Website evanghelic Aplicația Biserica 
Cod QR lui Dumnezeu Atotputernic 


Site-ul Evangheliei 
https://ro.kingdomsalvation.org 


YouTube:  https://1.kingdomsalvation.org/ro/video 
Facebook: https://1.kingdomsalvation.org/ro/facebook 


E-mail: contact.ro (0 kingdomsalvation.org 


